
Tractatum  edentes  de  Matrimonio  iam  secundis 
curis  expolitum  conscii  profecto  sumus,  illud  nos  ca¬ 
put  doctrinae  catholicae  tractare,  quod  maximi 
momenti  sit  nostraque  praesertim  aetate  accura¬ 
tissimum  studium  diligentiamque  exquisitissimam 
flagitet.  Res  enim  agitur,  quae  cum  ad  Ecclesiam 
proprie  pertineat,  societatem  quoque  civilem  attin¬ 
git  familiamque  pervadit:  ex  quo  fit  ut  civiles  po¬ 
testates  ius  sibi  asserere  non  dubitaverint  in  illud 
quod  sibi  soli  commissum  a  Deo  testatur  Ecclesia, 
atque  exinde  pugna  exarserit  auctoritatis  humanae 
contra  divinam  auctoritatem  Ecclesiae.  At  praeter 
huiusmodi  dissidium,  quod  partim  quidem  ignoran¬ 
tiae,  sed  potissimum  malitiae  debetur,  qua  laborant 
quidam,  qui  hisce  temporibus  rebus  publicis  malo 
nostro  praesunt;  si  huius  ipsius  malitiae  causam  et 
radicem  scrutari  velimus,  alia  profundior  ac  uni¬ 
versalior  mali  labes  apparebit,  quae  divinum  ius 
Ecclesiae  divinamque  institutionem  matrimonii  sub¬ 
vertere  studet.  Ea  est  effrenis  omnisque  obligationis 
impatiens  licentia,  quae  vaga  primum  et  effusa  di¬ 
scurrens,  nunc  in  ordinem  quendam  et  systema 

redacta  fundamenta  impetit  civilis  ac  religiosae  so¬ 
cietatis  et  cum  sus  deque  omnia  vertat,  divino  munere 
rationis  abutens,  matrimonii  quoque  sanctitatem  la¬ 
befactare  conatur  virique  et  feminae  castam  unionem 
impotenti  libidini  prostituere.  INon  enim  tantum 
volunt  homines  liac  nostra  aetate  cupiditatibus  in- 
dulgere,  sed  praeterea  ius  ad  easdem  explendas  sibi 
vindicant  rationemque  cogunt,  si  fieri  possit,  vitiis 
suis  patrocinari  speciosisque  luminibus  quod  turpe 
et  nefandum  est  illustrare.  Iam  placitum  est  per¬ 
vulgatum  libris  ac  resonans  quoque  in  scholis  id 
quod  olim  tenebris  mysteriorum  ac  lupanarium  ve¬ 
labatur.  Doctrina  est  quippe  libertinorum,  cui  athea 
societas,  nihil  habens  quod  opponat,  morem  gerit 
vel  invita,  finem  congressionis  viri  cum  femina  esse 
solam  voluptatem,  eam  congressionem  ex  amore 
alterius  ad  alteram  determinari :  qui  se  diligunt 
sponsos  esse,  nulla  obligatione  vinciri  virum  et  mu¬ 
lierem,  hanc  viro  non  subordinari,  communes  esse 
quaslibet  mulieres  cuique  viro,  et  vicissim  viros 
mulieri,  nullam  esse  familiam,  prolem  quae  gigni¬ 
tur,  a  societate,  ad  quam  unice  spectat,  alendam 
et  educandam  esse  :  unde  a  potestate  civili  iam  prin¬ 
cipiis  huius  doctrinae  imbuta,  instituenda  esse  con¬ 
tubernia  pro  lactactione  infantium,  pro  eorum  ani¬ 
mis  informandis  vix  ac  rationis  usum  attigerint, 
tum  scholas  publicas,  ad  quas  omnes  obligentur, 
detracta  genitoribus  quavis  cura  aut  potestate  circa 
prolis  institutionem.  Ita  moderni  socialistae  et 
communistae,  Fourrieriani,  Sansimoniani,  aliique 
eiusdem  furfuris;  de.  quibus  vide  opus  egregium 

Avogadri  de  la  Motta  Teorica  dell'  Istituzione  dei  Ma¬ 
trimonio  etc.  p.  II.  cc.  19.  20.  Nihil  quidem  est  novi  in 
hac  pugna  contra  matrimonii  divinam  institutionem 
praeter  excessum  impudentiae  voluptuosaeque  scien¬ 
tiae  velamen.  Nam  primis  Ecclesiae  seculis  Gnostici 
eadem  principia  tradiderunt  et  deduxerunt  in  praxim. 
Etenim,  teste  Clemente  Alexandrino  Strom.  L.  III., 
impii  homines  exstiterunt,  qui  matrimonii  illius 
nempe  societatis  viri  et  feminae,  quae  sit  conserta 
cum  obligatione  perpetua,  inventionem  diabolo 
aperte  tribuerent;  inter  quos  idem  scriptor  Tatia- 
num  Syrum  recenset.  Et  ibidem  refert,  Epiphanem, 
a  quo  fluxit  haeresis  Oarpocratianorum,  inter  alia 
hoc  quoque  docuisse  quod,  cum  Deus  communiter 
omnia  fecisset  homini,  et  feminam  cum  masculo 
communiter  coniunxisset,  et  omnia  similiter  animan¬ 
tia  conglutinasset,  pronunciavit,  iustitiam  esse  com¬ 
munionem  cum  aequalitate  ;  ideoque  unum  hominem 
posse  omnibus  feminis  commisceri,  sicut  reliqua 
animantia.  Unde  et  esse  testatur  eos  qui  publi¬ 
cam  venerem  pronuncient  mysticam  communionem, 
eainque  exerceant,  idque  se  facere  dicant  ut  creatori 
prohibenti  fornicationem  adversentur.  Eandem  do¬ 
ctrinam  tribuit  Marcionistis,  de  quorum  Principe 
Marcione  testatur  Tertullianus  adv.  Mare.  L.  1.  c.  1. 
quod  nuptias  abstulerit.  Eadem  placuerunt  Mani¬ 
chaeis,  qui,  teste  Augustino  De  Haeres,  n.  46.,  si 
utebantur  coniugibus,  conceptum  tamen  genera¬ 
tionemque  devitabant ;  nec  divina  substantia,  quae 
in  eos  per  alimenta  ingreditur,  vinculis  carneis  li¬ 
garetur  in  prole;  unde  adv.  Faustum  L.  XXX.  ait 

eos  praecipue  eum  concubitum  detestari,  qui  solus 
honestus  et  coniugalis  est.  Haec  pestis  in  eorum 
lieredes  derivata  est  nempe  Albigenses,  aetate  media, 
qui  in  omnem  libidinem  effusi  a  nuptiis  abhor¬ 
rebant.  Cf.  Natalem  Alex.  Sec.  XIII.  p.  I.  c.  3.  Mo¬ 
dernae  autem  sectae  continua  serie  cum  veteribus 
nectuntur. 

Piget  quidem  haec  turpissima  commenta  refellere. 
Finis  unicus  hominis  in  voluptate  animali  consti¬ 
tuitur;  humanum  genus  ad  multitudinem  porcorum 
de  grege  Epicuri  revocatur:  fundamenta  omnium 
iurium,  quibus  rationales  creaturae  mutuo  vinciun¬ 
tur,  labefactantur:  familia,  specie  eius  tantum  retenta, 
prorsus  aboletur:  totiusque  socialis  convictus  com¬ 
pages  dissolvitur  et  legi  morali  iustitiae,  qua  hu¬ 
mana  mens  regenda  est,  vis  physica  et  materialis 
tanquam  suprema  ratio  substituitur.  Propagatores 
horum  errorum  haud  rationis  argumentis  possunt 
refelli,  quippe  qui  sola  perversa  voluntate  ducuntur 
quae  veritatis  lumen  aspicere  detrectat.  Eorum  ergo 
confutatio,  potius  quam  ad  Theologos,  spectat  ad 
eos,  quibus  societatis  cura  est  a  Deo  commissa, 
qui  nullum  peccatum  maius  peccare  possunt,  quam 
si  huiusmodi  homines  impune  abire  patiantur. 

His  proinde  sepositis,  erit  nobis  cum  illis  potius 
confligendum,  qui  reverentes  divinam  institutionem 
matrimonii,  in  pluribus  tamen  ab  Ecclesiae  doctrina 
dissident.  Cui  quidem  doctrinae  lux  splendida  ac¬ 
cessit  hac  postrema  aetate,  facem  praeferente  Apo- 
stolica  Sede,  ut  tenebrae  ab  hostibus  immissae  dissi¬ 
parentur.  Exstant  sane  praeclara  de  hoc  fidei  articulo 

documenta,  quae  nobis  dederunt  postremi  Romani 
Pontifices,  praesertim  tres  Pii  VI.  A7I1.  IX.  ac  novis¬ 
sime  Sanctissimus  Dominus  Noster  Leo  XIII.  quibus 
incrementum  accepit  notitia  veritatis,  ut  nobis  nunc 
explorata  sint  et  certa  non  pauca,  quae  non  ad¬ 
modum  dissitis  ab  hac  aetate  Theologis  dubia  erant 
et  obscura.  Hunc  fructum  peperit  nobis,  ut  solet, 
impugnatio  adversariorum,  qui  dum  Ecclesiae  lu¬ 
men  exstinguere  nituntur,  vim  eiusdem  potius  acuunt 
ut  ipsius  fulgore  obruantur. 

In  hac  materia  de  Matrimonio  Christiano  tum 
scriptores  dogmatici  tum  morales  et  canonistae  ver¬ 
santur.  Nobis  vero  tractanda  non  erunt  nisi  quae 
contenta  Verbo  Dei  sive  scripto  sive  tradito  sibi 
vindicat  Theologia;  haec  enim  et  non  alia  postu¬ 
labant  a  nobis  auditores  nostri.  Quaestiones  quidem 
non  multae  sunt,  sed  plerumque  difficiles,  quaedam 
etiam  ( De  verbis  Christi  Mattii.  XIX.  3.  seqq.)  non¬ 
dum  plenam  lucem  assecuta  videtur.  Quod  in  nobis 
situm  erat,  id  in  utilitatem  auditorum  praestavimus, 
typisque  nunc  edimus  tractatum :  quo  enim  iure 
ceteri  prodierunt,  eodem  et  ipse  consociari  iisdem 
potest. 

Haec  praefati  sumus  in  priore  editione:  altera 
hac  succedente,  hoc  unum  monendus  est  nobis  le¬ 
ctor,  non  pauca  heic  esse  mutata,  potissimum  in 
demonstrationibus  afferendis. 


TRACTATUS 


DE  MATRIMONIO  CHRISTIANO 


CAPUT  I. 

DE  ESSENTIA  MATRIMONII  PER  SE  SPECTATA 


THESIS  I. 

Seposita  paulisper  ratione  sacramenti ,  matrimonii  per  se  notio  eo 
redit  ut  sit  unio  viri  et  feminae  sita  in  morali  potestate  mutua 
in  corpus  alterius  ad  carnalem  copulam  vitaeque  individuam  so¬ 
cietatem. 

I.  Matrimonium  (yap-oc,  cru^eo^tc,  Yajnxv]  ojjuRa  !"l|nn)  a  matre 

nomen  accepit;  quia  «  magis  pertinet  ad  rationem  matrimonii 
mater  quam  pater:  nam  circa  prolem,  quae  fluis  est  matrimonii, 
magis  officiosa  mater  est  quam  pater  »  (s.  Tliomas.  Suppi,  q.  XLI V. 
a.  2.  ad  l‘n):  seu,  ut  ait  CateeAismus  Romanus  (de  Matrim.  n.  2.): 
«  quia  prolem  concipere,  parere,  educare  matris  munus  est  ». 
Paulo  aliter  Augustinus  contr.  Faustum  L.  XIX.  c.  25.  etymolo¬ 
giam  nominis  explicat,  inquiens:  «  sic  dicitur  matrimonium  ex  lioc, 
quod  mulier  non  debeat  ob  aliud  nubere,  nisi  ut  mater  flat  ».  Ap¬ 
pellatur  quoque  coniugium ,  eo  quod  duo  in  unum  coniungat.  Item 
connubium  dicitur  a  nubeudo,  quia  sponsae  apud  veteres,  cum 
viro  tradebantur,  nubere  idest  velare  capita  solebant:  est  ergo 
connubium  coniunctio  nuptae  cum  viro  suo.  Ex  eadem  origine  vo¬ 
cantur  etiam  nuptiae ,  quae  dici  quoque  solent  de  ceremoniis  iisque 
sollemnitatibus  festivisque  pompis  et  conviviis,  quae  uxori  ductae 
adhiberi  solent:  imo  haec  altera  est  primitiva  et  propria  nuptiarum 
significatio. 

Matrimonii  definitionem  daturi  et  explicaturi,  eam  probare  non 
possumus  nisi  ex  commina  hominum  sensu,  quemadmodum  scilicet 
definitiones  probari  solent,  h.  e.  accurate  inspecta  ea  re,  cui  ab 
omnibus  generatim  hominibus  sive  ecclesiasticis  sive  profanis  no¬ 
men  matrimonii  tribuitur,  qua  re  exsistente,  matrimonium  esse 

dicitur,  qua  desinente,  desinere  illud  censetur  (cf.  Institutiones 
nostras  philosophicas,  Log.  C.  IV.  a.  4.).  Itaque  huc  redibit  pro¬ 
cessus  inveniendae  definitionis.  Accipimus  ab  universo  humano 
genere  id  quod  matrimonium  ab  eo  appellatur:  consideramus  in 

1110  ipso  id  quod  vel  eorundem  hominum  consensus  vel  manifesta 
ratio  ex  communi  conceptu  deducta  docet  esse  essentiale  et  inter 
essentialia  id  quod  est  primum  et  veluti  radix  ceterorum  consi¬ 
deramus,  ut  eo  scilicet  vel  solo  posito  sit  matrimonium,  eo  detracto, 
vel  ceteris  manentibus,  non  sit  matrimonium,  atque  id  arripientes 
dicimus  hoc  esse  eam  rem,  eam  essentiam,  quam  generatim  ho¬ 
mines  matrimonium  hactenus  vocaverunt.  Yec  sollicitos  esse  opor¬ 
tebit  de  quorundam  vitiosorum  hominum  dissensu:  nam  ii  ipsi, 
qui  matrimonii  iuribus  adversantur,  cum  matrimonium  abolere 
tentant,  testes  sunt,  quod  sub  ea  ratione  (quae  ipsis  tamen  non 
probatur)  communiter  intellectum  est  et  intelligitur  matrimonium. 

Solet  quidem  matrimonium  dupliciter  definiri,  nempe  et  prout 
est  res  permanens  et  prout  est  actus  transiens  originem  praebens 

1111  rei  permanenti.  Sub  priore  respectu  communiter  definitur: 
maritalis  coniunctio  viri  et  feminae  inter  legitimas  personas,  indivi¬ 
duam  vitae  consuetudinem  retinens:  ita  Magister  in  IY.  D.  17.  s.  Tho- 
mas  ibi.  Sanchez  de  Matrimonio,  L.  II.  disp.  la  ex  romana  defini¬ 
tione  ait:  Matrimonium  est  viri  et  mulieris  coniunctio,  individuam 
vitae  consuetudinem  continens.  Ita  Inst.  1.  1.  tit.  9.  §.  1.  et  quocum 
cohaeret  illa  Modestini  1.  1.  de  Ritu  Nupti  ar.  ff.  Nuptiae  sunt  con¬ 
iunctio  maris  et  feminae ,  consortium  omnis  vitae,  divini  et  humani 
i  uris  communicatio.  Ita  et  Alexander  III.  c.  III  ud  quoque,  De  praesum¬ 
ptionibus  :  matrimonium  est  maris  et  feminae  coniunctio,  individuam 
vitae  consuetudinem  retinens.  Ubi  obiter  adverte,  de  procreatione 
prolis  nullam  expli  citam  fieri  mentionem:  implicite  tamen  fieri; 
nam  inter  actus  individuae  vitae  est  etiam,  imo  per  se  praecipuus, 
commercium  carnale.  Atque  talis  penes  veteres  generatim  occurrit 
matrimonii  definitio,  quae  inferius  quidem  magis  declarabitur.  Sub 
alio  respectu  definitur  cum  Hugone  Yictorino  {de  Sacram.  Lib.  II. 

р.  II.  c.  4.)  matrimonium  est  duarum  idonearum  personarum  legi¬ 
timus  de  coniunctione  consensus,  vel  cum  Toleto  (in  Summa  L.  YII. 

с.  I0):  Contractus  viri  et  feminae  legitimus,  quo  mutua  corporum 
traditur  potestas,  gratiae  spiritualis  collativus,  ubi  et  sacramenti 
ratio  additur,  quam  modo  parumper  volumus  seponere. 

II.  Haec  non  reiicienda  profecto  sed  explicanda  sunt.  Ut  ergo 
primum  definitionem  declaremus  et  probemus  matrimonii,  prout  est 
res  permanens,  ea  methodo  adhibita,  quam  diximus:  advertendum 

est,  plura  esse  elementa,  ex  quibus  id,  quod  ab  omnibus  dicitur 
matrimonium,  integre  coalescit.  Sane  in  matrimonio  1°  est  contra¬ 
ctus  quidam  consensum  interiorem  praesentem  utriusque,  viri  sci¬ 
licet  et  feminae,  in  maritalem  coniunctiouem,  continens  et  mani¬ 
festans:  2°  est  potestas  mutua  in  corpus  alterius,  quae  consequitur 
contractum,  sive  est  mutua  obligatio  unius  ad  alterum  respectu 
carnalis  copulae,  quae  obligatio  ex  contractu  immediate  oritur  et 
potestati  mutuae  respondet:  3°  est  vinculum,  quo  ambo  formaliter 
coniuncti  sunt  et  formaliter  constituuntur  in  actu  primo  unum 
completum  principium  mutuae  copulae  et  per  eam  generationis; 
quod  quidem  vinculum  re  non  differt  a  supradicta  potestate:  hoc 
autem  vinculum  est  id  quod  appellatur  coniunctio  maritalis:  4°  est 
obligatio  ad  suscipiendam ,  si  eam  Deus  coeuntibus  dederit,  prolem 
atque  educandam :  5°  est  potestas  et  obligatio  ad  individuam  vitam: 
G°  est  ius  ex  eo  vinculo  ortum  exercendi  actus  coniugales,  vitamque 
simul  agendi:  7°  est  expedita  potestas  ad  generationem  prolis  per 
copulam  carnalem:  8°  est  usus,  h.  e.  copula,  procreatio  et  educatio 
prolis  et  societas  domestica  mutuumque  auxilium:  9°  est  praeterea 
matrimonium  Christianum  Sacramentum:  quam  tamen  considera¬ 
tionem  modo  paulisper  seponimus. 

III.  Iam  vero  ex  illis  octo  ultimum  h.  e.  usus  non  spectat  ad 
essentiam  matrimonii,  licet  ad  eius  integritatem  pertineat:  quia 
actus  supponit  iam  essentiam  rei  agentis  constitutam,  idque  omnes 
concedunt.  Item  expedita  potestas  ad  generationem  prolis  per  co¬ 
pulam  carnalem,  non  est  essentialis  matrimonio,  si,  ut  omnes 
fatentur,  matrimonium  potest  esse  et  inter  steriles  et  senes  aptos 
quidem  ad  coeundum,  sed  ineptos  ad  generandum:  imo  et  inter 
virum  et  feminam  quae  ovariis  careat (responso C.s.O.  3.feb.  1887.) 
imo  ovariis  et  utero  (responso  eiusdem  s.  O.  an.  1890.).  Rursus  ius 
proximum  utendi  non  spectat  ad  essentiam;  nam  illud,  omnibus 
consentientibus  legibus  civilibus  et  sacris,  amitti  potest,  manente 
matrimonio;  est  scilicet  aliquid  consequens  ad  essentiam.  Porro 
contractus  et  consensus  interior,  qui  per  eum  manifestatur,  sunt 
quidem  essentiales  ut  matrimonium  sit,  dicique  possunt  ipsum 
matrimonium  in  Jieri:  at  non  sunt  essentia  ipsa  matrimonii;  nam 
matrimonium  est  aliquid  perseverans,  dicitur  enim  simpliciter  et 
proprie  matrimonium  esse  quousque  vir  et  uxor  vivere  pergunt: 
consensus  vero  per  verba  de  praesenti  expressus  dicitur  (Euge- 
nius  IV.  Instr.  pro  Armenis)  causa  efficiens  matrimonii,  non  ipsum 
matrimonium.  Imo  consensus  non  tantum  est  actus  transiens,  sed 
ipse  vel  habitualiter  desinere  potest,  ut  si  formalis  dissensus  et 

aversio  iu  utroque  erga  alterum  succedat:  nihilominus  matri¬ 
monium,  non  secus  ac  prius,  manet  et  durat.  In  his  ergo  quatuor 
ex  enumeratis,  quae  sunt  primum,  sextum,  septimum  et  octavum, 
non  consistit  essentia  matrimonii.  Videamus  reliqua. 

Porro  obligatio  ad  suscipiendam ,  si  eam  Deus  dederit,  prolem 
eiusque  generationem  non  impediendam  eamque  educandam,  ne¬ 
ctitur  necessario  cum  mutua  potestate  ad  carnalem  copulam,  ut 
haec  sine  illa  admitti  nequeat.  Hic  est  enim  linis,  quem  natura 
copulae  maritali  praestituit,  ut  per  illam  humanum  genus  pro¬ 
pagetur.  Quamvis  vero  opus  non  sit  ut  copula  habeatur,  nec  co¬ 
pulam  semper  proles  sequatur,  liceatque  habere  copulam  sine 
spe  prolis,  quia  alii  sunt  fines  honesti  usus  matrimonii  praeter 
prolem:  quia  tamen  proles  finis  est,  quem  natura  in  copula  ma¬ 
ritali  intendit,  ad  eamque  copula  haec,  nisi  per  accidens  defectu 
aliquo  physico  impediatur,  est  naturaliter  ordinata,  nefas  est 
coniugibus  aliquid  directe  agere  in  usu  coniugii  contra  susce¬ 
ptionem  prolis:  hoc  est  eo  ipso  quod  ius  habent  se  commiscendi, 
obligationem  quoque  habent,  rite  utendi  copula  ad  prolis  gene¬ 
rationem  et,  si  utentibus  coniugio  Deus  prolem  dederit,  eam  su¬ 
scipiendi.  Idem  vero  finis  a  natura  praestitutus  postulat,  ut  proles 
suscepta  rite  educetur:  sed  de  finibus  matrimonii  in  seq.  Th.  Ista 
igitur  obligatio  est  essentialis  matrimonio:  sed  quia  matrimonium 
supponit,  imo  et  eius  usum,  nequit  eius  constituere  essentiam. 

Obligatio  porro  et  potestas  seu  ius  ad  individuam  vitam  duplex 
concipitur:  nempe  vel  obligatio  et  potestas  ad  carnale  commer¬ 
cium,  ut  propterea  vir  sit  mulieris  et  mulier  sit  viri,  et  sic  ea 
obligatio  et  potestas  est  ipsum  vinculum,  de  quo  mox:  vel  est 
obligatio  et  ius  ad  cohabitandum  communemque  vitam  simul 
agendam,  et  tunc  ea  obligatio  illudque  ius  non  constituit  matri¬ 
monium,  sed  illud  supponit;  est  enim  obligatio  et  ius  competeus 
coniugibus.  Restat  vinculum  et  potestas  mutua  in  corpus  alterius: 
iam  vero  1°  affirmamus  vinculum  istud  contiueri  reapse  ea  pote¬ 
state  mutua  in  corpus  alterius  in  ordine  ad  carnalem  copulam, 
mutuaque  obligatione  unius  ad  alterum,  ad  individuam  vitam. 
Sane  aliqua  potestas  mutua  ad  carnalem  copulam  necessaria  est, 
ex  omnium  consensu,  ad  essentiam  matrimonii,  qua  remota  ha¬ 
bebitur  quaelibet  alia  societas  quam  coniugalis.  Quoniam  vero 
ex  mutua  potestate  multiplex  potest  vinculum  oriri,  dicimus  vin¬ 
culum  coniugale  constitui  hac  ipsa  mutua  potestate  in  ordine 
ad  carnalem  copulam  mutuaque  obligatione  unius  ad  alterum, 
quae  obligatio  simul  necessario  suscipitur  cum  eadem  potestate. 

Sane  vinculum  est  id,  quod  ex  contractu  necessario  et  immediate 
oritur;  consentiunt  enim  ambo  in  coninnctionem,  vir  quidem  in 
coniunctionem  sui  ad  mulierem,  et  mulier  in  coninnctionem  sui  ad 
virum  (s.  Tliomas  q.  XLY.  a,  1.  ad  3.);  at  ex  contractu  oritur  im¬ 
mediate  et  necessario  obligatio  mutua,  ideoque  mutua  potestas 
ad  id  quod  per  contractum  traditur  (ibici,  a.  5.  ad  2.):  ergo.  Et 
sane  ea  exsistente  mutua  potestate  et  obligatione,  vir  est  mulieris 
et  mulier  viri;  ideoque  ambo  uniuntur.  Et  ex  ba,c  unitione  con¬ 
stituitur  unum  principium  completum  (non  quidem  in  actu  se¬ 
cundo,  quod  in  commixtione  corporum  est  situm,  sed  in  actu  primo 
sive  potestate)  carnalis  copulae  et  per  eam  secundum  ordinationem 
primariam  naturae  principium  generationis,  quod  incomplete  in 
utroque  seorsim  reperitnr.  Sunt  ergo  duo  qui  uniuntur,  sed  unum 
est  ad  quod  uniuntur,  li.  e.  principium  generationis.  Hinc  relatio 
coniuuctionis  multiplex  est  et  una.  Multiplex  ex  parte  subiecti, 
quia  duo  sunt  subiecta,  vir  et  femina:  una  ex  parte  causae,  scilicet 
finalis,  quia  ad  eandem  numero  carnalem  copulam  et  generationem 
ordinatur.  Et  secundum  quod  est  multiplex  ex  parte  subiecti  si¬ 
gnificatur  haec  unio  his  nominibus,  uxor  et  maritus:  secundum 

autem  quod  est  una  ex  parte  causae,  significatur  hoc  nomine  ma- 

* 

trimani  i  (ibid.  a.  1.  ad  3.). 

IY.  Porro  2°  in  tali  vinculo  positam  esse  dicimus  essentiam  ma¬ 
trimonii.  Etenim  non  solum  ipsum  est  permanens  sed  eo  vel  solo 
exsistente  matrimonium  vere  esse  dicitur,  atque  utrumque,  nempe 
vinculum  ac  matrimonium,  mutuo  se  ponunt  ac  mutuo  se  peri¬ 
munt.  Ita  ab  utroque  iure  romano  et  canonico,  consentiente  pro¬ 
inde  societate  civili  et  ecclesiastica,  matrimonium  accipitur  atque 
huc  spectat  definitio  superius  allata  ex  iure.  Quamvis  haec  omnia 
(inquit  Catecliismus  Bom.  1.  c.  n.  3.)  in  perfecto  matrimonio  insint, 
consensus  videlicet  interior,  pactio  externa  verbis  expressa,  obli¬ 
gatio  et  vinculum,  quod  ex  ea  pactione  efficitur,  et  coniugum 
copulatio,  qua  matrimonium  consummatur,  nihil  horum  tamen 
matrimonii  vim  et  rationem  proprie  habet,  nisi  obligatio  illa  et 
nexus,  qui  coniuuctionis  vocabulo  significatus  est.  Ita  s.  Thomas 
q.  XLIY.  a.  1.  in  corp.  et  «ad  1.  ubi  dicit:  quod  «  matrimonium  est 
vinculum,  (pio  ligantur  (coniuges)  formaliter,  non  effective,  et  ideo 
non  oportet  quod  sit  aliud  a  coniunctione  »,  q.  autem  seq.  art.  1. 
ad  2:  «Matrimonium,  ait,  non  est  ipse  consensus,  sed  quaedam 
unio  ordinatorum  ad  unum,  quam  consensus  facit  »  et  q.  XLII. 
a.  3.  ad  2.  «  Actus  exteriores  et  verba  exprimentia  consensum  di¬ 
recte  faciunt  nexum  quendam,  qui  est  Sacramentum  matrimonii  » 

Hinc  in  definitionibus  superius  allatis,  matrimonium  definitur 
coni 'mictio ,  non  quaelibet,  sed  maris  et  feminae ,  b.  e.  principii 
utri  usque,  seorsim  quidem  inadaequati,  generationis,  quae  con- 
iunctio  proinde  possibilitatem  babeudae  copulae  supponit  et  ex 
bac  ipsa  potestate  mutua  exsurgit. 

His  itaque  declaratis  facile  est  colligere  definitionem  Matrimonii 
prout  est  res  permanens.  Est  quippe  unio  viri  et  feminae  sita  in 
morali  obligatione  et  potestate  alterius  in  alterum  aci  carnalem  co¬ 
pulam  vitaeque  individuam  quemdam  societatem.. 

Dicimus  individuam  quemdam  societatem,  iuxta  ea  quae  superius 
distinximus  in  obligatione  ad  individuam  vitam.  Nam  domestica 
societas,  etsi  exigatur  a  matrimonio,  eius  tamen  essentiam  non 
constituit.  Non  negamus  quidem  baec  indicari  in  definitionibus 
iuris  romani:  advertimus  tamen,  baec  ad  veram  definitionem 
spectare,  si  eorum  tantum  exigentia  spectetur,  quae  cum  vinculo 
necessario  cobaeret:  si  vero  domestica  societas  in  actu  conside¬ 
retur,  ideo  in  definitione  collocari,  quia  est  id,  ad  quod  coniuuctio 
maris  et  feminae  ordinatur,  si  praesertim  individua  vita  plene 
sumatur,  ut  commercium  quoque  carnale  comprehendat. 

Y.  Diximus  consensum  mutuum  extrinsecus  expressum  seu  con- 
tractum  esse  causam  efficientem  matrimonii.  Id  vero  cum  dicimus, 
nolumus  affirmare  quod  adaequata  causa  vinculi  perennis  coniu- 
gum  sit  ille  consensus,  quam  quaestionem  alio  loco  expediemus, 
nec  quod  matrimonium  sit  simpliciter  aliquis  contractus;  pluribus 
enim  differt  a  contractu,  ut  rursus  postea  videbimus.  Sed  quia 
praeter  actionem  Dei  unientis  coniuges,  requiritur  certe  aliqua 
ratio  ex  parte  viri  et  feminae  determinans  unionem  utriusque  et 
baec  ratio  est  consensus  utriusque  in  unionem,  qui  ad  modum 
contractus  ponitur;  boc  sensu  dicimus  contractum  esse  causam 
efficientem  seu  determinantem  matrimonii.  Matrimonium  enim 
est  quaedam  mutua  obligatio  inter  virum  et  mulierem,  quae  non 
exsistit  naturaliter  nec  a  Deo  immediate  efficitur  aut  ab  alia  aucto¬ 
ritate,  sed  libere  ab  bomine  suscipitur;  causa  vero  efficiens  obli¬ 
gationis  libere  susceptae  sunt  ii  ipsi,  qui  eam  suscipiunt,  quatenus 
consensu  suo  eam  volunt  et  admittunt.  Consensus  proinde  contra¬ 
hentium  matrimonium  est  id,  quo  determinatur  ea  obligatio  seu 
matrimonium.  Si  autem  principium  quod  quaeris,  sunt  ipsae  per¬ 
sonae  contrahentes.  Quia  vero  matrimonium  est  quaedam  unio, 
et  baec  unio  fit  per  mutuum  consensum,  et  hic  mutuus  consensus 
iam  est  quaedam  unio  actualis,  qua  incipit  unio  permanens;  bine 
ipse  consensus  dicitur  matrimonium  sed  in  fieri.  Quare  si  consi- 

deras  matrimonium  in  Jieri  et  in  facto  esse ,  consensus  est  intrin¬ 
secus  ipsi,  est  enim  ipsum  matrimonium  in  Jieri;  si  autem  solum 
consideras  matrimonium  in  facto  esse ,  nempe  nexum  permanentem 
viri  et  mulieris,  consensus  est  extrinsecus  ipsi ;  est  enim  de  ra¬ 
tione  causae  efficientis  esse  extrinsecam  suo  effectui  li.  e.  distin¬ 
ctam  ab  illo. 

Dicentes  ergo  cum  Eugenio  IV.  causam  efficientem  matrimonii 
esse  consensum  contrahentium,  non  adversamur  verbis  Christi  do¬ 
centis  Deum  esse,  qui  couiungit  virum  et  mulierem  (Matth.  XIX); 
Deus  enim  couiungit  quatenus  et  legem  statuit,  ad  cuius  normam 
vir  et  mulier  pro  generatione  prolis  coniungi  debent  statuitque 
indissolubilitatem  nexus,  qui  libere  olim  susceptus  sit,  vultque 
proinde  suaque  voluntate  efficit,  ut  nexus  ille  sit  et  perpetuus 
sit.  Praeterea  coniuugere  Deus  dicitur  coniuges,  quatenus  gratia 
sua  eos  sanctificat  et  unit  in  Christo.  Itaque  consensus  utriusque 
est  quaedam  causa  proxima  cur  exsistat  obligatio  utriusque  ad 
invicem :  quod  autem  sit  talis  obligatio,  id  tum  ex  naturae  lege, 
tum  ex  lege  positiva  Dei  pendet,  ut  deinceps  declarabitur. 

VI.  Iam  nexus  seu  couiunctio  seu  vinculum  istud,  quod  con¬ 
sensus  facit,  dicitur  et  est  vinculum  animorum:  «  Duo  sunt  in 
coniugio  (ait  Innocentius  III.  c.  Debitum ,  de  Digamis),  conseusus 
animorum  et  commixtio  corporum  ».  Cum  hoc  alterum  ad  actum 
spectet,  illud  prius  essentiam  exhibet,  quae  in  vinculo  est  posita, 
unde  consensus  ibi  est  idem  ac  vinculum.  Vinculum  ergo  est 
vinculum  animorum.  «  Una  contrahitur  corporis  et  animae  societas 
ut  et  affectus  affectibus  commisceantur  et  caro  carni  quodam¬ 
modo  colligetur  »  ait  s.  Asterius  Amasenus  Episcopus  liom.  in 
Matt.  XIX.  3.  Et  sane  ante  consummationem  matrimonii  nulla 
est  actualis  commixtio  corporum,  matrimonium  vero  est;  «  nuptias 
enim  non  concubitus,  sed  consensus  facit.  »  c.  30.  ff.  de  P.  I. 
Uniuntur  ergo  vir  et  femina  ante  et  citra  commixtionem  propter 
potestatem  mutuo  traditam  et  obligationem  mutuo  acceptatam; 
atqui  subiectum  potestatis  et  obligationis  est  anima,  sive  homo 
per  animam :  igitur  secundum  animam  duo  vinciuntur,  est  pro¬ 
inde  vinculum  animorum.  Quocirca  non  ideo  dicitur  consensus 
animorum,  quia  terminus  in  quem  fertur  consensus  sit  aliquid 
spirituale  tantum ;  nam  fertur  in  mutuam  traditam  potestatem 
corporum,  quae  per  se  ordinatur  ad  mutuam  commixtionem:  sed 
quia  ipsa  potestas  est  per  se  aliquid  spirituale  et  subiective  inest 
animo.  Quare  essentia  matnmqniM morali  consistit.  Est 
ergo  matrimonium  vinculum  animorum,  quia  consensu  efficitur, 

quia  obligatione  continetur,  quae  animos  vincit.  Hoc  autem  vin¬ 
culum  manet,  etsi  vitio  alterutrius  aut  utriusque  affectus  mutuus 
desinat.  Qua  in  re  tamen  distinguendus  est  affectus  quidam  sen¬ 
sibilis  ab  affectu  maritali,  qui  est  ea  seria  voluntas,  qua  alter 
alteram  vult  ut  suam  habere  et  vicissim  eique  obligatum,  esse 
fidem  que  praestare. 

VII.  Definitio  Hugonis  et  Toleti  superius  allata  (n.  1)  directe 
significat  causam  matrimonii,  et  indirecte  essentiam  eius:  eaque 
definitio  potissimum  adhibetur  cum  Matrimonium  Sacramentum 
definiendum  est.  Etsi  enim  matrimonium  Christianum  maneat 
semper  sacramentum,  ut  inferius  explicabitur;  ritus  tamen  sa- 
cramentalis,  quo  sacramentum  fit  et  gratia  confertur,  habetur  cum 
fit  matrimonium  seu  cum  ponitur  causa  eius:  quod  in  sequentibus 
declarabitur. 

VIII.  Ex  dictis  habes  1°  consummationem  matrimonii  ad  eius 
essentiam  non  spectare. 

2°  Consensum,  qui  matrimonium  facit,  non  esse  consensum 
explicitum  in  carnalem  copulam,  sed  esse  consensum  explicitum 
in  potestatem  eiusdem,  sive  in  vinculum,  implicitum  autem  in  co¬ 
pulam.  Qui  tamen  implicitus  consensus,  qui  per  se  consequitur 
consensum  in  potestatem,  potest  per  mutuum  consensum  in  casti¬ 
tatem  servandam,  manente  nihilominus  ea  potestate,  suspendi  vel 
impediri,  quod  demonstrabimus  Th.  III. 

Habes  3°  matrimonium  prorsus  differre  tum  a  coniunctione  ce¬ 
terorum  animalium;  nullum  enim  vinculum  morale  exsistit  inter 
ea:  tum  a  fornicariis  et  vagis  concubitis,  in  quibus  nulla  est  obli¬ 
gatio  viri  ad  mulierem  determinatam,  quae  obligatio  matrimonium 
facit  (q.  XLI.  a.  1). 

Habes  4°  in  ipsa  definitione  adsignificatas  proprietates  coniugii : 
unitatem  scilicet,  cum  dicitur  viri  et  feminae ,  atque  perpetuitatem 
vinculi,  cum  potestas  et  obligatio  dicitur  ad  individuam  quando m 
vitam.  Has  tamen  proprietates  explicare  et  tueri  potior  est  pars 
huius  tractationis,  idque  infra  exsequemur. 

IX.  Xota:  Matrimouium  dividitur  in  legitimum ,  ratum,  consum¬ 
matum.  Legitimum  est  quod  legitimo  consensu  ideoque  valido 
contrahitur:  cuiusmodi  est  etiam  apud  infideles.  Ratum  est,  quod, 
legitimum  cum  sit,  sacramento  baptismi  sanctificatur,  cuiusmodi 
est  matrimonium  fidelium.  Atque  haec  appellatio  cum  simpliciter 
fit,  solet  habere  significationem  exclusi vam  h.  e.  non  consumma¬ 
tum.  Matrimonium  consummatum  tum  apud  fideles  tum  apud 
infideles  exsistit,  et  est  matrimonium  copula  carnali  perfectum. 

THESIS  II. 

Plura  sunt  bona  Matrimonii  eidemque  intrinseca,  quarum  singula 
quoque  seorsim  fines  esse  possunt  cur  idem  contrahatur,  licet 
aliquis  inter  eos  sit  finis  primarius. 

I.  Cum  matrimonii  definitionem  acceperimus  ex  communi  ho¬ 
minum  conceptu,  licuit  nobis  eam  statuere  sine  notitia  clara  et 
distincta  finis  vel  finium  eiusdem:  haec  tamen  notitia  necessaria 
est  ut  t 6  Tt  yjv  slvai  Matrimonii  plenius  et  evidentius  perspiciatur. 
Quocirca  lieic  de  matrimonii  finibus,  disseremus. 

II.  Finem  matrimonii  intelligimus  finem  operis ,  ad  quem  per  se 
illud  est  ordinatum  et  quem  sua  ipsius  constitutione  parere  potest  ; 
qui  si  intendatur  a  ponente  opus,  erit  quoque  fimis  operantis ;  sed 
hic  latius  patet.  Cum  autem  id  tantummodo,  quod  bonum  est, 
habeat  rationem  finis;  Matrimonii  finis  erit  bonum  quoddam,  quod 
ipsum  natum  est  per  se  gignere  et  comparare  ineuntibus  illud. 
Iam  vero  bonum  illud,  quod  primo  omnium  oculos  percellit,  est 
proles,  qua  obtinetur  continuatio  et  propagatio  humanae  familiae, 
eiusdemque  prolis  idonea  educatio:  hoc  quidem  addendum  est; 
nam  sola  proles  vel  unionis  fornicariae  effectus  est.  Hac  in  re 
illud  est  advertendum  1°  quod  prolis  generatio  finis  quidem  est 
matrimonii  praestitutus  a  natura,  obtinendus  tamen  per  copulam 
maritalem,  quae  semper  libera  est  coniugibus  et  quae  non  semper 
efficax  est:  2°  quod  actus  proprius  matrimonii  est  ea  ipsa  copula 
carnalis,  ad  quam  potestas  per  matrimonium  obtinetur,  sive  exinde 
sequatur  proles  sive  secus:  quod  iam  innuimus  (Tli.  I.  III.)  et  infra 
uberius  declarabitur,  modo  autem  praeoccupamus,  ne  falsi  conce¬ 
ptus  imprudenti  lectori  subrepant:  3°  ut  vero  proles  rite  susci¬ 
piatur  et  praeterea  educetur,  debet  esse  copula  inter  personas 
mutuo  obligatas  li.  e.  coniuges,  quod  modo  possumus  supponere, 
postea  (Tli.  VI.)  demonstraturi. 

Proles  autem  non  est  unicum  bonum  matrimonii.  Proles,  ait 
Augustinus  de  Bono  Coniugali  c.  1.  «  unus  honestus  fructus  est 
non  coniunctionis  maris  et  feminae  (h.  e.  matrimonii),  sed  con¬ 
cubitus.  Poterat  enim  esse  in  utroque  sexu,  etiam  sine  tali  com¬ 
mixtione,  alterius  regentis,  alterius  obsequentis,  amicalis  quaedam 
et  germana  coniunctio  ».  Et  sane  praeter  bonum  prolis,  reperitur 
aliud  bonum  in  ipso  vinculo  maritali  eiusque  proprium.  Istud  est 
ipsa  unio  duorum,  viri  et  feminae,  amicitia  scilicet  et  communi- 

catio  operum  mutuumqne  obsequium  et  auxilium.  Quae  amicitia 
uou  est  ea,  quae  inter  ceteros  quoque  haberi  potest,  sed  propria 
matrimonii;  etenim  fundatur  in  mutua  potestate  in  corpus  alte¬ 
rius,  quo  fit  proinde  ut  sit  etiam  arctior  et  perennior.  «  Cur  sit 
bonum  coniugium  quaeritur  »,  inquit  ibidem  Augustinus,  c.  3. 
respondet  autem  :  «  quod  mihi  nou  videtur  propter  solam  filiorum 
procreationem,  sed  propter  ipsam  etiam  naturalem  in  diverso 
sexu  societatem.  Alioquiu  non  iam  diceretur  coniugium  iu  senibus, 
praesertim  si  vel  filios  amisissent,  vel  minime  genuissent ».  Ex 
quibus,  ut  id  modo  moneamus,  intelligis,  quod,  cum  Augustinus 
dicit,  sola  procreandorum  causa  coniugia  ineunda  esse,  ut  contr. 
Faustum  L.  XV.  c.  7.,  prae  oculis  directe  habet  usum  coniugii 
et  coniugium,  quod  ineatur  cum  intentione  copulae  carnalis,  ex¬ 
cludit  scilicet  finem  situm  in  libidine  explenda,  qui  quidem  finis 
alius  est  a  remedio  concupiscentiae,  de  quo  mox,  cuius  intentio 
componitur  saltem  implicite  cum  intentione  prolis.  Et  re  quidem 
vera  haec  amicitia  seu,  ut  ait  s.  Thomas,  indivisibilis  coniunctio 
animorum  inter  coniuges  sibi  ex  obligatione  servantes  fidem,  est 
illud  bonum,  quod  praecipue  commendat,  eius  tantum  explicitam 
mentionem  faciens,  definitio  coniugii  tradita  iu  iure.  Quocirca 
idem  Augustinus  ibid.  c.  9.  distinguit  tum  bona  quaedam  per  se 
expetenda,  ut  sunt  sapientia,  salus,  amicitia,  tum  bona  expetenda 
propter  aliud,  ut  est  doctrina  propter  sapientiam,  cibus  et  potus 
propter  salutem,  coniugium  et  concubitus  propter  amicitiam  :  etsi, 
ut  idem  monet,  amicitia  ad  alios  obtineatur  etiam  alio  pacto,  imo 
possit  quoque  sine  Matrimonio  esse  perfectior. 

Haec  duo  bona  coniugii  non  tantum  in  statu  praeseuti  uaturae 
lapsae  sed  et  in  statu  naturae  integrae  habuissent  locum;  absoluta 
enim  sunt,  solam  essentiam  matrimonii  eiusque  legitimum  usum 
supponentia.  At  supposita  infirmitate  vitiatae  naturae  per  concu¬ 
piscentiam,  vel  supposito  statu  purae  uaturae,  oritur  contrahen¬ 
tibus  aliud  bonum  ex  ea  mutua  obligatione  et  potestate  in  corpus 
alterius.  Oritur  scilicet  bonum  morale,  quod  est  refraenatio  con¬ 
cupiscentiae  intra  limites  honestatis.  Quae  refraenatio  in  eo  est 
sita,  ut  concupiscentiae  quidem  indulgeatur,  sed  solum  cum  ea 
persona,  quae  potestatem  habet  iu  corpus  alterius,  cui  fides  in 
coniugio  debetur  et  eo  modo  qui  par  sit  generationi;  ut  proinde 
actus  sit  legitimus  ac  etiam  debitus:  ex  quo  fit  ut,  sedato  ardore 
concupiscentiae,  animus  ad  illicita  non  excurrat  peccatumque 
vitetur.  «  Habent  etiam,  ait  ibid.  Augustinus,  c.  3.  5.  id  bonum 
coniugia,  quod  carnalis  vel  iuvenilis  incontinentia,  etiamsi  vitiosa 

sit  (cf.  Tract.  de  Deo  Creante  etc.  Tli.  XLIV.),  ad  propagandae 
prolis  redigitur  honestatem,  ut  ex  malo  libidinis  aliquid  boni 
faciat  copulatio  coniugalis...  Ad  lioc  nuptiae  sunt,  ut  illa  con¬ 
cupiscentia  redacta  ad  legitimum  vinculum  non  difformis  et  dis¬ 
soluta  fluitaret,  habens  de  se  ipsa  irrefraenabilem  carnis  infirmi¬ 
tatem,  de  nuptiis  autem  indissolubilem  fidei  societatem  ».«  Bonae 
sunt  nuptiae  (ait  Gennadius  de  Decii,  dogmm.  c.  53.),  sed  causa 
filiorum  et  compescendae  fornicationis  obtentu  ».  Bonum  hoc 
esse  coniugii  docet  Apostolus  I.  Cor.  VIII.  2.  Qui  se  non  con¬ 
tinent  (li.  e.  nequeunt  continere)  nubant.  Propter  fornicationem 
(scilicet  vitandam)  unusquisque  uxorem  suam  habeat  et  unaquaeque 
suum  virum. 

Hos  fines  complexus  est  Isidorus  iuquiens  L.  IX.  Etymol.  c.  7. 

«  Tres  ob  causas  ducitur  uxor :  prima  est  causa  prolis,  de  qua  in 
Genesi  I.  28. :  secunda  causa  adiutorii,  de  qua  ibi.  II.  18.:  tertia 
causa  incontinentiae ;  unde  dicit  Apostolus,  ut  qui  se  non  con¬ 
tinet,  nubat  ». 

Praeter  haec  aliud  bonum  Augustinus  enumerat,  quod  est  Sa¬ 
cramentum:  sub  quo  nomine  duplex  res  intelligitur,  causa  nimirum 
et  effectus.  Causa  est  ipsa  sacramenti  ratio  sita  in  significatione 
cuiusdam  mysterii  ac  efficientia  gratiae,  ut  suo  loco  demonstra¬ 
bitur:  effectus  est  indissolubilitas  vinculi.  «  Quem  non  facit  in-  ' 
tentum,  inquit  Augustinus,  quid  sibi  velit  tanta  firmitas  vinculi 
coniugalis  ?  quod  nequaquam  puto  tantum  valere  potuisse,  nisi 
alicuius  rei  maioris  ex  hac  infirma  mortalitate  hominum  quoddam 
sacramentum  adhiberetur,  quod  deserentibus  hominibus  atque  id 
dissolvere  cupientibus  inconcussum  illis  maneret  ad  poenam... 
Xec  tamen  nisi  in  civitate  Dei  nostri,  in  monte  sancto  eius  talis 
est  causa  cum  uxore  »  ibid.  c.  7.  Distinguere  Augustinum  efle- 
ctum,  h.  e.  indissolubilitatem  a  causa  sacramenti,  tum  ex  his  ipsis 
verbis  liquet  tum  ex  eo  quod  cum  sacramentum  dixerit  non  esse 
nisi  in  Ecclesia  Christi,  indissolubilitatem  tamen  vinculi  reperit 
etiam  ante  legem  Christi  et  sacramentum  ibi  ponit,  quemadmo¬ 
dum  in  coniugio  b.  Virginis  et  s.  Iosephi.  «  Omne  enim  nuptiarum 
bonum  in  illis  parentibus  Christi  impletum  est.  Prolem  cogno¬ 
scimus  I.  C.,  fidem,  quia  nullum  adulterium,  sacramentum,  quia 
nullum  divortium  »  de  Xupt.  et  Concup.  L.  I.  c.  11.  I  psa  scilicet  ( 
indissolubilitas  vinculi  sacramentum  appellatur  ab  Augustino ; 
quia  in  X.  L.  ex  sacramento  est  praecipue;  quam  quidem  bonum 
esse,  perfectionem  nempe  vinculi  coniugalis,  evidens  est. 

III.  Omnia  hactenus  enumerata  matrimonii  bona  revocare  licet 

ad  ea  tria,  quae  frequenter  praedicat  Augustinus  et  cnm  eo  uni¬ 
versa  Scliola:  proles ,  fides,  sacramentum.  De  prole  non  est  quod 
amplius  dicamus.  Fides  alterum  ex  dictis  n.  praeced.  formaliter, 
tertium  saltem  causaliter  complectitur:  fides  enim  tum  in  habitu 
tum  in  actu  ipsa  est  amicalis  societas  coniugum  operumque  com¬ 
municatio,  obsequium  et  auxilium  mutuum.  Fides  autem  in  red¬ 
dendo  debito  sita  remedium  praestat  concupiscentiae  utriusque 
vel  alterutrius,  ut  hoc  ipso  quod  fides  praestatur,  remedium  ad¬ 
hibeatur.  Sacramentum  unitatem  duorum  indissolubilem  dicit, 
praeter  gratiam  sanctificantem. 

IV.  Cum  haec  sint  Matrimonii  bona,  erunt  quoque  fines,  propter 
quos  coniugium  iniri  potest.  Circa  quae  bona,  seposita  nunc  sacra- 
mentali  sanctificatione,  adverte,  quod  singula  seorsim  expetuntur 
secundum  ordinationem  naturae.  Et  quidem  quoad  prolem  nulla 
est  difficultas;  cum  ea  sit  bonum,  ipsa  autem  naturalis  discretio 
et  couiunctio  sexuum  sit  ordinata  ad  procreationem  prolis.  Sed 
et  ipsa  familiaris  amicitia  seu  societas  viri  et  feminae  per  coniu¬ 
gium,  praecisione  etiam  facta  a  consecutione  prolis,  bonum  est, 
quod  expetitur  secundum  ordinationem  naturae.  Illud  enim  di¬ 
cendum  est  expeti  secundum  ordinationem  naturae,  cuius  sunt 
omnia  principia  in  ipsa  natura,  et  quorum  principiorum  usus 
finem  habet,  quem  ipsa  lex  naturalis  maxime  probat.  Atqui  mutuae 
obligationis  et  potestatis  viri  et  feminae  in  corpus  alterius,  quibus 
coniugium  constituitur,  principia  certe  sunt  in  ipsa  natura:  capa¬ 
citas  certorum  munerum  et  officiorum,  quae  utilia  aut  etiam  ne¬ 
cessaria  sunt  ad  humanum  convictum,  alia  et  alia  est  in  utroque 
sexu  ex  ipsa  institutione  naturae :  usus  horum  principiorum  h.  e. 
mutua  obligatio  et  potestas  in  corpus  alterius  contracta  a  viro 
et  femina,  operumque  communicatio  huic  obligationi  et  potestati 
innixa  gignit  specialem  amicitiam  stabilem  mutuique  obsequii 
et  auxilii  securitatem,  quem  finem  lex  naturalis  maxime  probat, 
quae  cum  probet  generatim  amicitiam  inter  homines,  ad  amicitiam 
fovendam  inter  virum  et  feminam  diversa  singulis  officia  utrisque 
utilia  distribuit.  His  vero  positis  matrimonii  essentia  habetur, 
cuius  essentia  consistit  «  in  quadam  indivisibili  coniunctione  ani¬ 
morum,  per  quam  unus  coniugum  indivisibiliter  alteri  fidem  ser¬ 
vare  tenetur  »  (3.  p.  q.  XXIX.  a.  2.). 

Tertium  quoque  bonum  h.  e.  concupiscentiae  remedium  in  con- 
iugio  expetitur  seorsim  ab  aliis  secundum  ordinationem  naturae. 
Xam  secundum  ordinationem  naturae  agit  qui  ad  id,  quod  ipsa 
lex  naturalis  probat  assequendum,  utitur  eo  quod  ex  ipsa  natura 

rationem  medii  habet  ad  hunc  liiiem.  Atqui  lex  naturalis  probat 
refraenatiouem  concupiscentiae;  coniugium  autem,  conferens  ius 
utendi  et  imponens  debitum  reddendi,  est  hoc  ipso  ideoque  ex  ipsa 
naturae  institutione  idoneum  medium  ad  hunc  finem:  ergo. 

Y.  Dices  utrumque  argumentum  supponere  quod  natura,  idoneos 
faciens  virum  et  feminam  ad  unionem  maritalem,  non  ordinaverit 
eandem  necessario  et  unice  ad  procreationem  prolis,  seu  non  ius- 
serit  ut  hac  sola  intentione  coniugium  ineatur:  quod  tamen  sup¬ 
positum  demonstrandum  esset,  ut  probetur,  posse  alterutrum  ex 
his  duobus  postremis  finibus  expeti,  praecisione  facta  a  primo. 

Respondeo,  suppositum  hoc  haud  aegre  demonstrari.  Et  quod 
ad  tertium  finem  attinet  quod  est  remedium  concupiscentiae,  cer¬ 
tum  est,  quod  cum  aliqua  res  seu  aliquod  opus  ad  plures  fines 
honestos  conducere  potest,  ut  illud  secundum  ipsum  ius  naturale 
honeste  adhibeas,  non  est  necesse  ut  omnes  fines  intendas  vel 
primarium,  si  quis  est  talis  inter  illos,  sed  satis  est  ut  aliquem 
ex  his  finibus  intendas,  contra  alios  autem  nihil  facias;  sic  enim 
actio  tua  ex  obiecto  et  fine  erit  bona.  Cf.  Theologos  Morales.  Si 
autem  id  non  est  necesse,  spectato  iure  naturali,  certum  est,  idem 
non  praecipi  a  natura.  Ita  e.  g.  ieiunii  finis  multiplex  esse  potest, 
honor  Dei,  expiatio  tuorum  peccatorum,  impetratio  alicuius  be¬ 
neficii  spiritualis  vel  temporalis  pro  te  vel  pro  aliis ;  quocumque 
ex  his  finibus  agas,  recte  agis,  aliis,  si  fines  intrinseci  sunt,  per 
se  consequentibus.  Eodem  pacto  Matrimonium  contrahis  propter 
remedium  concupiscentiae  ac  in  usu  eius  id  intendis,  non  impedis 
tamen  generationem,  prolemque  suscipis,  quam  Deus  dederit.  Et 
adverte  quod  commixtio  sexuum  per  se  non  est  mala,  cum  sit 
ex  ipsa  institutione  naturae:  sed  mala  est  vaga  commixtio  inter 
solutos,  ac  multo  magis  cum  iis  personis,  quae  sint  alteri  obli¬ 
gatae.  Ut  ergo  hoc  malum,  in  quod  ferretur  homo  propter  con¬ 
cupiscentiam,  evitetur,  eligitur  ille  status,  in  quo  commixtio  carnis 
licita  est  et  honesta. 

Quoad  secundum,  quem  diximus  finem,  praeter  principium  modo 
allatum  quod  et  lieic  valet,  certum  est  praeterea,  quod  cum  ab 
ipsa  natura  vel  lege  ius  habes  ad  aliquem  actum,  sine  quo  ius 
exsistere  potest,  licet  tibi,  retento  iure,  omittere  semper  actum, 
imo  et  acquisito  eo  iure,  te  obligare  ad  omissionem  actus,  si 
praesertim  maiorem  perfectionem  moralem  haec  omissio  inducat, 
ac  tandem  ipsam  potes  obligationem  omissionis  actus  suscipere 
cum  ius  acquiris,  si  ius  illud  etiam  cum  omissione  eius  actus, 
ad  alios  usus  et  fines  utile  esse  potest.  Tunc  enim  ea  obligatio 

non  ius  sed  solum  exercitium  aliquod  eiusdem  excludit.  Ita  porro 
agunt  qui  matrimonium  ineunt  tantum  ob  domesticam  societatem, 
nolentes  commisceri,  ut  proinde  sicut  licet  post  initum  matrimo¬ 
nium  coniugibus  pacisci  continentiam  perpetuam,  ita  quoque  li¬ 
ceat  ante,  quin  liaec  pactio  officiat  veritati  potestatis  traditae; 
cum  baec  alia  quoque  iura  et  obligationes  gignat,  quorum  expe¬ 
ditus  erit  usus.  Haec  vero  potestas  mutuo  tradita  sive  hoc  vin¬ 
culum  coniugale  cum  sit  unum  quid  indivisibile,  quamvis  ex  eo 
plura  iura  et  officia  progerminent,  si  manere  potest  pro  aliquo 
effectu  producendo,  integrum  maneat  oportet.  Sed  de  liac  re,  in 
qua  difficultas  non  minima  est,  agemus  data  opera  in  seq.  Th. 

Dices:  si  non  esset  procreatio  prolis,  matrimonium  non  fuisset 
institutum.  Respondeo.  Si  tantum  non  haberetur  actu  procreatio 
prolis,  neg.:  si  ea  non  esset  possibilis,  subcl.  si  non  esset  possibilis 
ex  aliqua  tantum  positiva  Dei  lege  nolentis  formare  organismum 
prolis  in  utero  feminae  vel  creare  animas,  rursus  neg. :  si  non 
esset  possibilis  procreatio  prolis  eo  quod  esset  impossibile  per 
se  ex  commixtione  carnis  prolem  generari,  trans.  Dico,  transeat  ; 
nam  facta  hac  hypothesi,  versaremur  prorsus  in  alio  ordine,  nec 
foret,  puto,  discrimen  inter  marem  et  feminam,  quae  sunt  subie- 
ctum  matrimonii.  At  etiamsi  nisi  fuisset  possibilis  per  se  pro¬ 
creatio  prolis,  non  fuisset  institutum  matrimonium,  non  recte 
colligitur  quod  nunc  propter  solam  liliorum  procreationem  in¬ 
eundum  sit.  Nam  non  raro  contingit  ut  id,  quod  nisi  exsistente 
aliquo  certo  fine  non  fuisset  institutum,  cum  tamen,  postquam 
institutum  est,  ad  alios  quoque  fines  conducere  potest  seu  alia 
bona  parere,  propter  ea  possit  adhiberi,  iis  solis  directe  intentis, 
dummodo  contra  finem  illum,  qui  esset  primarius,  non  agatur: 
qua  de  re  confer  theologos  morales.  Ex.  gr.  non  exsistente  societate 
non  fuisset  instituta  auctoritas  socialis,  haec  tamen  instituta,  si 
ad  alios  fines  honestos  eam  obtinentem  conducit,  propter  eos 
fines  expeti  potest,  dummodo  bonum  societatis  non  excludatur. 

YI.  Heic  tamen  quaestio  se  offert,  an  inter  fines  enumeratos 
sit  quidam  primarius.  Ante  responsionem,  primarii  finis  (loquimur 
de  fine  operis)  notio  est  tenenda.  Non  enim  dicimus  primarium 
finem  illum,  praeter  cuius  intentionem  nequeat  medium  adhiberi: 
hic  non  est  reapse  finis  primarius,  sed  unicus:  primarius  vero 
finis  alios  fines  secum  patitur.  Primarius  naturae  finis  ille  est, 
ad  quem  assequendum  est  a  natura  opus  aliquod  prae  ceteris 
suis  operibus  adaptatum:  idcirco  non  perinde  est  ac  finis  imme¬ 
diatus  et  qui  necessario  ex  re  seu  opere  consequitur;  sufficit  enim, 

ut  comparatis  simul  omnibus  rei  seu  operis  finibus,  aliquis  prae 
ceteris  sit,  propter  quem  sit  potissimum  institutum  opus  a  na¬ 
tura,  ut  finis  primarius  dicatur.  Quod  quidem  non  impedit,  ne  ex 
intentione  operantis  alius  finis  primario  lionestc  intendatur,  dum¬ 
modo  contra  illum  nihil  flat.  Iam  vero,  si  usum  matrimonii  spectes 
in  copula  coniugali,  huius  certe  primarius  tinis  a  natura  intentus 
est  procreatio  prolis,  pro  qua  ipsa  copula  est  medium  et  unicum 
medium,  licet  ea,  pluribus  ex  causis  contingentibus,  non  sit  semper 
efficax.  Sed  et  si  ipsum  matrimonium  per  se  spectetur,  quamvis 
societas  domestica  cum  omnibus  bonis  eam  comitantibus,  sit  quid 
magis  necessaria  et  immediate  consequens  ipsum;  tamen  haec 
per  se  etiam  sine  vinculo  matrimoniali  posset  obtineri.  Eeme- 
dium  vero  concupiscentiae  nequit  esse  finis  primarius  (nisi  ex 
intentione  operantis);  cum  matrimonium  eiusque  usus  perfecte 
possit  haberi  sine  illo,  ut  contigisset  in  statu  innocentiae.  Dices: 
primarius  finis  numquam  excludi  potest:  atqui  (ut  probabitur 
seq.  Tli.)  procreatio  prolis  excludi  potest;  ergo.  Eesp.  Nunquam 
excludi  ab  agente  potest  h.  e.  debet  iu  ipso  usu  rei  qui  a  na¬ 
tura  ad  illum  est  destinatus,  conc nequit  excludi,  excluso  ipso 
usu  rei :  subd.  si  illa  sit  fluis  unicus  et  necessarius,  conc.  si  non 
sit  talis,  nego. 

Eestat  igitur,  ut  bona  enumerata  tum  flues  sint  propter  quos 
inire  licet  couiugium,  tum  singuli  seorsim  gaudeant  hac  praero¬ 
gativa  finis.  Cf.  Sanchez,  de  Matr.  L.  II.  D.  XXIX. 

VII.  Quaeres,  an  bonum  sacramenti  valeat  esse  causa  finalis 
contrahendi  matrimonii.  Non  video  cur  negandum  id  sit;  cum 
illud  sit  aliquod  per  se  bonum,  cuiusmodi  sunt  omnia  sacramenta 
ac  sit  praestantius  bonum  in  matrimonio,  omne  autem  per  se 
bonum  possit  esse  finis.  Nihilominus  dubitare  licet,  an  prudenter 
ageret,  qui  ex  solo  amore  sacramenti  ductus  vellet  inire  coniu- 
gium.  Si  enim  nec  indiget  remedio  concupiscentiae  nec  domestica 
amicitia  ac  subsidio  alterius  sexus,  nec  prolem  curat  habere,  non 
liquet,  cur  non  potius  caelibatum  statumque  virginitatis  eligat; 
nam  etsi  bonum  gratiae  sacramentalis  non  lucretur,  lucrabitur 
abundantiorem  gratiam  ex  opere  operantis  magisque  Deo  placebit. 

VIII.  Ex  dictis  satis  ftt  manifestum,  bona  lmiusmodi,  de  quibus 
hactenus  locuti  sumus,  esse  bona  matrimonio  intrinseca  vel  ex 
rei  natura,  ut  tria  priora  et  sacramentum  quoque  prout  unitatem 
indissolubilem  dicit,  vel  ex  institutione  Dei,  ut  sacramentum  pro¬ 
prie  dictum,  cuius  ratio  in  Cap.  seq.  declarabitur.  Quod  illa  priora 
sint  intrinseca  matrimonio,  evidens  est;  nam  vel  eius  essentiam 

constituunt,  vel  sunt  naturalis  finis  eiusdem,  vel  proprietas  na¬ 
turae  eiusdem  apprime  conveniens. 

Ex  quo  duo  consequuntur.  1.  Cum  omnia  elementa  constitutiva 
matrimonii  bona  sint,  ultimum  autem,  quod  est  sacramentum, 
causa  sit  quoque  sanctitatis  supernaturalis,  evidens  est  matrimo¬ 
nium  esse  statum  honestum  et  sanctum,  lionesteque  et  sancte  per 
se  agere,  qui  illum  statum  suscipiunt. 

2.  Bonis  supradictis  matrimonium  honestatur  non  extrinsece, 
veluti  honestate  extrinsecus  accedente,  ac  si  ipsum  in  se  vel  malum 
esset  vel  indifferens;  cum  e  contrario,  quoniam  iis  bonis  intrinsece 
constituitur,  intrinsece  bonum  et  sanctum  sit. 

Dici  quoque  solet  Matrimonium  excusari  per  eadem  bona :  quod 
quidem  non  de  ipso  Matrimonio,  sed  de  actu  eius,  qui  est  carnalis 
commixtio,  intelligendum  est.  Ni  mirum  in  coniugali  actu  accidit 
boni  alicuius  iactura,  amissio  scilicet  virginitatis  et  quaedam  obnu¬ 
bilatio  rationis  propter  vehementiam  passionis,  qua  quodammodo 
absorbetur  ratio,  tum  tribulatio  carnis,  quam  oportet  coniuges 
sustinere.  Nullus  autem  sapiens  et  prudens  iacturam  boni  ali¬ 
cuius  faceret  nisi  cum  aliqua  compensatione  alterius  boni,  quod 
bonum  idque  multiplex,  licet  in  alio  ordine,  obtinet  in  matri¬ 
monio.  Excusatur  vero  actus  commixtionis  rursus  non  per  aliquid 
extrinsecum,  sed  intrinsecum;  intrinsecum  est  enim  illi  actui  quod 
debitus  sit  ex  fide  alteri  data  ideoque  actus  iustitiae,  quod  re¬ 
medium  concupiscentiae  afferat  prolemque  suscipiat.  Quocirca  his 
bonis  «  non  indiget  matrimonium  quasi  exterioribus  quibusdam 
ad  honestandum,  sed  quasi  causantibus  iu  ipso  honestatem,  quae 
ei  secundum  se  competit  »  (in  4m  D.  XXXI.  q.  1.  a.  1°  ad  2ra). 

IX.  Quaerit  s.  Thomas  (ibid.  a.  3.  ql.  1.)  quodnam  ex  tribus 
bonis,  quae  sunt  fides,  proles,  sacramentum,  sit  principalius.  Iam 
vero  monet  s.  Doctor,  quod  aliquid  principalius  dicitur  duobus 
modis,  aut  quia  est  essentialius,  aut  quia  est  dignius.  Si  dignius 
quaeritur,  sic  omnibus  modis  Sacramentum  est  principalius ;  quia 
pertiuet  ad  matrimonium  in  quantum  hoc  spectat  ad  ordinem 
gratiae,  alia  vero  spectant  ad  ipsum  prout  est  quoddam  naturae 
officium.  Si  autem  quaeritur  essentialius,  tunc  distinguendum  est; 
quia  fides  et  proles  possunt  dupliciter  considerari,  uno  modo  iu 
se  ipsis  (h.  e.  in  actu)  et  sic  pertinent  ad  usum  matrimonii,  per 
quem  et  proles  producitur,  et  pactio  couiugalis  servatur.  Sed  in- 
divisibilitas,  quam  Sacramentum  importat,  pertiuet  ad  ipsum  ma¬ 
trimonium  secundum  se;  quia  ex  hoc  ipso  quod  per  pactionem 
coniugalem  sui  potestatem  sibi  invicem  coniuges  in  perpetuum 

tradunt,  sequitur  quod  separari  non  possunt:  et  inde  est  quod 
matrimonium  nunquam  invenitur  sine  inseparabilitate,  invenitur 
autem  sine  fide  et  prole,  quia  esse  rei  non  pendet  ab  usu  eius. 
Et  secundum  lioc  Sacramentum  (h.  e.  vinculi  indissolubilitas)  est 
essentialius  matrimonio  quam  fides  et  proles.  Alio  modo  possunt 
considerari  fides  et  proles  secundum  quod  sunt  in  suis  principiis, 
ut  pro  prole  accipiatur  intentio  prolis  et  pro  fide  debitum  ser¬ 
vandi  fidem;  sine  quibus  etiam  matrimonium  esse  non  potest, 
quia  liaec  in  matrimonio  ex  ipsa  pactione  coniugali  causantur, 
ita  quod  si  quid  contrarium  his  exprimeretur  in  consensu,  non 
esset  verum  matrimonium.  Et  sic  accipiendo  fidem  et  prolem 
constat,  quod  proles  est  essentialissimum  in  matrimonio,  secundo 
fides  et  tertio  Sacramentum :  sicut  etiam  homini  est  essentialius 
esse  naturae  quam  gratiae,  quamvis  esse  gratiae  sit  dignius. 

Quod  spectat  ad  postremam  partem  discursus  s.  Thomae,  prolem 
nempe  esse  id  quod  est  essentialissimum  in  matrimonio,  adverte,  id 
perinde  esse  ac  id  quod  diximus  heic  n.  VI.  Rationem  enim 
habet  s.  Doctor  intentionis  (ut  pro  prole  accipiatur  intentio  prolis): 
porro  si  intentio  naturae  spectetur,  istud  est  essentialius,  quia 
est  finis  primarius:  si  intentio  spectetur  contrahentis  matrimo¬ 
nium,  perpende  s.  Thomam  considerare  matrimonium  cum  eius 
usu  seu  cum  copula;  nam  contrarium  proli  quod  exprimatur  in 
consensu,  ex  quo  s.  Doctor  argumentum  ducit,  non  est  defectus 
intentionis  habendae  prolis,  sed  est  intentio  vitandae  prolis  per 
abusum  actus  coniugalis  (Tli.  seq.):  atqui  rursus,  ut  diximus,  in 
usu  matrimonii  finis  primarius  est  proles. 


THESIS  III. 

Haud  repugnat  essentiae  contractus  matrimonialis  pactum  additum 
eidem  servandae  perpetuae  continentiae:  fierique  potest  ut  hoc 
modo  beatissima  Deipara  et  s.  Ioseplius  coniugium  iniverint. 

I.  In  c.  Si  Conditiones ,  de  Conditionibus  appositis ,  dicitur:  «  Si 
conditiones  contra  substantiam  coniugii  inserantur,  puta  si  alter  dicat 
alteri,  contraho  tecum,  si  generationem  prolis  evites,  vel  donec  in¬ 
veniam  aliam  honore  vel  facultatibus  ditiorem,  aut  si  pro  quaestu 
adulterandam  te  tradas,  matrimonialis  contractus,  quantuncumque 
sit  favorabilis,  caret  effectu:  licet  aliae  conditiones  appositae  in  ma¬ 
trimonio,  si  turpes  aut  impossibiles  fuerint,  debeant,  propter  eius 
Palmieri  —  Tractatas  de  Matrimonio  Christiano.  2 

furorem ,  pro  non  adiectis  haberi  ».  Quoad  ultimam  partem  liuius 
Capitis  cf.  Sancliez  L.  Y.  d.  3° ;  ad  nostram  enim  quaestionem  ea 
non  spectat.  Quod  in  prima  parte  statuitur,  videtur  adversari  iis, 
quae  docuimus  in  praecedente  Tli.  et  heic  rursus  plenius  defen¬ 
dimus.  Qui  enim  matrimonialem  contractum  inirent  cum  pacto 
expresso  servandae  virginitatis  seu  abstinendi  a  commixtione 
carnali,  iidem  contractui  hanc  tandem  conditionem  apponerent: 
contraho  teciun  si  prolis  generationem  evites,  quae  nullum  efficit 
contractum.  Et  sane  cum  proles  sit  finis  matrimonii,  ut  propter 
illam  solam  sit  contrahendum,  si  Augustino  credimus  (cf.  praeced. 
Th.  n.  II.),  quae  tamen  proles  mediante  copula  obtinetur,  nonne 
conditio  abstinendi  a  copula  adversatur  fini  contractus?  voluntas 
autem  expressa  nou  consequendi  finis  non  est  hoc  ipso  voluntas 
quoque  non  adhibendi  medii,  quod  pro  solo  eo  fine  est  institu¬ 
tum?  Imo  contradictoria  sibi  invicem  apparent  et  idcirco  se  mutuo 
destruere  contractus  matrimonialis  et  pactum  servandae  virgi¬ 
nitatis.  Illo  enim  fit  mutua  obligatio  et  potestas  ad  carnalem 
copulam,  hoc  fit  obligatio  abstinendi  ab  ea  et  impotentia  eiusdem, 
moralis  quidem  sicut  etiam  moralis  est  potestas  in  coniugio.  Quo¬ 
circa  irrisorius  videtur  hic  contractus:  do  tibi  potestatem  ad  hoc, 
dummodo  te  obliges  ad  non  utendum  ea,  h.  e.  dummodo  non 
obtineas  hanc  potestatem.  Etsi  igitur  pactum  virginitatis  ser¬ 
vandae  sit  de  re  sancta  imo  sanctiore,  quia  tamen  componi  nequit 
cum  matrimoniali  consensu,  dicendum  est  matrimonium  per  illud 
pactum  irritari.  Ita  quidem  non  pauci.  Benedictus  XIV.  de  Syn. 
Dioeces.  XIII.  22.  (cf.  et  de  festis  B.  M.  de  Desponsatione)  dubius, 
ut  solet,  haeret  propter  oppositas  sententias  Doctorum;  ut  autem 
verum  matrimonium,  quale  reapse  fuisse  censet,  inter  b.  Virgi¬ 
nem  et  s.  Iosephum,  tueatur,  eam  viam  init,  quae  excludit  pa¬ 
ctum  expressum  servandae  virginitatis  appositum  ipsi  contractui. 
Quamvis  vero  haec  ratio  explicandi  coniugii  illius  non  improbetur 
nobis,  censemus  tamen  verum  potuisse  esse  illud  coniugium,  etsi 
pactum  virginitatis  servandae  praecesserit,  h.  e.  generatim  pa¬ 
ctum  istud  mutuo  susceptum  non  vitiare  contractum  matrimo¬ 
nialem. 

II.  Verum  quidem  fuisse  matrimonium,  non  sola  sponsalia 
inter  B.  V.  et  s.  Iosephum,  adeo  pro  certo  habet  Suarez  in  3. 
p.  q.  XXIX.  a.  2.  sect.  1.  ut  asserat  esse  veritatem  Fidei,  quod 
non  probat  Sancliez  L.  II.  d.  XXVIII.  Si  veritatem  fidei  intel- 
ligis  eam,  quae  non  solum  revelata  a  Deo  sed  et  ab  Ecclesia  est 
definita,  iure  Sancliez  improbat  opinionem  Suarez :  si  autem  ve- 

ritatein  fidei  dicis  eam ,  quae  revelata  est,  quaeque  definiri  ab 
Ecclesia  potest,  verum  Suarez  dixisse  censemus  propter  argu¬ 
menta  theologica,  quae  id  nobis  persuadent.  Legenda  est  do  liac 
re  Dissertatio  erudita  cl.  P.  Patrizi  de  prima  Angeli  legatione 
ad  s.  Iosephum,  seorsim  edita.  Nos  breviter  rem  conficimus  hoc 
pacto.  1.  In  describenda  genealogia  Christi  hic  est  Matthaei  scopus 
(1.  1.  seq.)  ostendere  nimirum  Christum  ex  Abrahamo  et  Davide 
originem  ducere.  Cum  vero  Christus,  ipso  teste  Matthaeo  (ibid.  18. 
seq.),  ex  sola  Virgine  absque  ope  viri  ortus  sit,  oportuit  Christum 
per  ipsam  b.  Virginem  originem  ducere  a  Davide:  ideoque  opor¬ 
tuit  quod  ipsa  b.  Virgo  esset  a  Davide,  idque  necesse  erat  Evan- 
gelistae  demonstrare,  si  volebat  ostendere  Christi  originem  a 
Davide.  Iam  vero  Matthaeus  seriem  generationum  a  Davide  de¬ 
ducit  ad  Iosephum,  subdens  deinde  hunc  esse  virum  Mariae,  ex 
qua  natus  est  Iesus.  Atqui  haec  ratio  describendi  genealogiam 
Christi  nihil  concluderet,  nisi  Matthaeus  supponeret  notum  iis, 
quibus  scribebat,  istud,  nempe  Mariam  esse  adgnatam  Iosephi, 
h.  e.  ex  eadem  familia.  Istud,  inquam,  supponit  notum  Matthaeus; 
nam  haec  est  reapse  minor  eius  ratiocinii,  quam  tamen  reticuit: 
nimirum  ita  arguit  nec  aliter  eius  conclusio  valere  potest,  scilicet: 
isti,  quos  enumeravi,  sunt  progenitores  Iosephi,  atqui  Maria  est 
adgnata  Iosephi,  ergo  iidem  vel  omnes  vel  fere  omnes,  ultimo 
forte  dempto,  sunt  quoque  progenitores  Mariae,  idepque  et  Christi. 
Hanc  ergo  praemissam  necessariam  suae  conclusioni  cur  reticuerit 
Matthaeus  ratio  alia  non  fuit,  nisi  quia  eam  cognitam  supponebat 
iis,  quibus  scribebat.  Porro  hoc  ostendit,  iisdem  quoque  notum 
fuisse  quod  Maria  fuerit  vera  uxor  Iosephi.  Nam  quomodo  po¬ 
terat  generatim  constare  Mariam  esse  adgnatam  Iosephi?  Factum 
aliquod  publicum  requirebatur.  Iluiusmodi  autem  aliud  esse  non 
poterat  quam  hoc,  quod  Maria  filia,  carens  fratribus,  coacta  fuerit 
nubere  vi  legis  de  filiabus  heredibus  (Num.  XXXVI.  1.  seqq.) 
quae  quidem  lex  iubebat  filias  heredes  nubere  adgnato.  Cf.  Patrizi 
de  Evangel.  Diss.  VI.  et  Diss.  IX.  c.  2.  p.  1.).  Id  ergo  communiter 
constabat,  Mariam  fecisse  satis  huic  legi.  Lex  vero  iubebat  filiam 
heredem  non  sponsalia  quaedam  tantum,  sed  verum  couiugium 
inire  cum  adgnato.  Ergo  tandem  ipse  Matthaeus  vocans  Iosephum 
virum  Mariae,  t b  virum  presse  accipit,  eum  scilicet  qui  veri  con- 
iugii  vinculo  coniunctus  erat  uxori  Mariae,  quae  vi  illius  legis 
ei  nupserat. 

2.  Desponsata  dicitur  Maria  Iosepho  (Matth.  1.  18.  Luc.  1.  27.); 
porro  vel  ita  accipitur  desponsatio  Virginis,  de  qua  Evangelistae 

loquuntur,  ut  absolutae  fuerint  nuptiae,  vel  ut  adhuc  superesset 
celebritas  nuptiarum  (cf.  Parergon  in  fine  huius  cap.).  Si  primum, 
habes  perfectum  coniugium.  Si  alterum:  1°  vel  sola  desponsatio 
efficiebat  verum  matrimonium  apud  Hebraeos:  acceptio  vero  seu 
deductio  spousae  in  domum  viri  h.  e.  celebratio  nuptiarum  id 
praestabat  (aetate  saltem  seriore)  ut  legitime  et  houeste  coniuges 
uterentur  potestate  iain  tradita  et  acceptata  (cf.  Dissert.  Patrizi 
citatam).  Ergo  si  in  traditione  potestatis  consistit  coniugium, 
iam  vera  uxor  Iosephi  erat  b.  Yirgo.  At  2°  dubitare  non  licet 
quod  si  adhuc  aliquid  superfuisset  agendum  h.  e.  celebratio  nu¬ 
ptiarum,  id  suo  tempore  peractum  non  fuerit.  Nant  secus  de¬ 
buisset  Iosephus  ex  iure  mosaico  dimittere  sponsam  dato  libello 
repudii,  quod  Iosephus  certe  non  fecit:  ergo. 

3.  Praeterea  qui  fieri  potuisset  ut  Iesus  crederetur  communiter 
filius  Iosephi  fabri  (Luc.  III.  23;  Ioan.  VI.  42.  coli.  Mare.  YI.  3.), 
nisi  constitisset  omnibus,  verum  coniugium  fuisse  inter  eum  et 
Matrem  Domini?  Peractum  ergo  fuerat  ab  utroque,  et  quidem 
publice,  quidquid  ad  verum  matrimonium  ineundum  requirebatur, 
ideoque  verum  matrimonium  contractum  fuit. 

4.  Quid  autem  Patres?  Patres  generatiin  rationes  investigant  et 
reddunt  cur  b.  Yirgo  coniuncta  fuerit  viro,  ut  nimirum  (cf.Hieron. 
in  Matth.  c.  1.)  subsidium  et  solatium  haberet,  ut  ne  adultera 
reputaretur,  ut  partum  eius  diabolus  celaretur:  iam  vero  haec, 
praesertim  duo  postrema,  postulant  talem  concipi  unionem  b.  Yir- 
ginis  cum  s.  Iosepho  ut  vi  illius  unionis  censendus  esset  Ioseph 
ius  habere  in  b.  Virginem  ad  actus  coniugales;  atqui  hoc  est 
vinculum  proprium  matrimonii.  Cum  vero  negant  Ioseplmm  fuisse 
aut  dici  maritum  virginis  (cf.  Hieronym.  ibid.  c.  II.),  maritum  in- 
telligunt  eum,  qui  non  solum  vir  est  sed  qui  praeterea  copula 
utitur  coniugali:  quae  est  ratio  cogitandi  frequens  Hieronymo, 
qui  proinde  maritos,  sicut  et  uxores,  opponit  virginibus  hoc  qui¬ 
dem  pacto,  ut  virginibus  his  connumeret  et  eos,  qui  matrimonii 
foedere  copulati  abstinent  a  coitu  (cf.  quae  disputat  contra  Hel¬ 
vidium,  quaeque  ex  eo  afferemus  Cap.  II.  Th.  YII.).  Et  merito 
quidem;  virginitati  enim  ac  perfectissimae  castitati  non  vinculum 
coniugale,  sed  usus  copulae  adversatur.  Tenendum  est  igitur 
b.  Yirginem  vinculo  veri  coniugii  copulatam  fuisse  s.  Iosepho. 

III.  Sed  et  hoc  quoque  tenendum  est,  b.  Virginem  voto  virgini¬ 
tatis,  antequam  annuntiaretur  ab  Angelo,  se  obligasse  Deo.  Id 
enim  credere  cogunt  verba  ipsius  ad  Angelum:  quomodo  fiet  istud, 
quoniam  virum  non  cognosco.  Istud  enim  praesens:  non  cognosco , 

lioc  in  loco,  non  actum  quendam  transeuntem,  sed  voluntatem, 
potentiam  actus  significat,  ut  frequenter  solet  forma  verbi  prae¬ 
sens:  secus  inepta  esset  et  ridicula  responsio.  Sensus  ergo  est: 
quoniam  nolo  aut  non  possum  cognoscere  virum  li.  e.  illi  misceri. 
An  putabimus  cum  interprete  Protestante  Willi.  Meyer  in  b.  1. 
Mariam  ex  errore  ita  accepisse  Angeli  verba  praecedentia,  ut  pu¬ 
taverit  se  statim  tunc  debere  non  cum  suo  viro,  qui  aberat  forte, 
sed  cum  alio  commisceri,  ideoque  significasse  voluntatem  suam 
servandae  castitatis  coniugalis.  Haec  irreverentiae  plena  interpre¬ 
tatio,  praeterquam  quod  Patribus  ignota  et  ab  iisdem  abhorrens 
est,  ipsis  Mariae  Virginis  verbis  excluditur:  quae  non  respondit 
se  non  cognoscere  alium  virum,  sed  simpliciter  se  non  cogno¬ 
scere  virum:  cuius  responsionis,  si  verba  per  se  spectentur,  alter 
ex  liis  duobus  tantum  potest  esse  sensus:  vel  nullum  virum  se 
cognoscere,  vel  se  non  cognoscere  virum  suum.  Quia  vero  ab¬ 
surdum  est  putare,  quod  b.  Virgo  suspicata  sit,  Angelum  propo¬ 
nere  ipsi  illicitam  naturaeque  iure  vetitam  commixtionem,  ea 
verba  boc  in  loco  alterum  tantum  sensum  fundere  possunt,  hucque 
proinde  redeunt:  quoniam  non  cognosco  virum  meum.  Praeterea  quid 
erat  in  verbis  Angeli,  qui  futuris  solis  est  usus:  concipies,  paries, 
ex  quo  liceret  Mariae  suspicari,  quod  de  conceptu  mox  habendo 
ille  loqueretur?  Quod  vero  ait  iste  JDr.,  interpretationem  nostram 
excludi  ab  ipsa  conditione  Mariae,  quippe  quae  erat  matrimonio 
iuncta  Iosepbo,  id  prorsus  ineptum  est:  quasi  vero  saltem  post 
initas  nuptias  non  liceat  coniugibus  ex  consensu  vovere  virgi¬ 
nitatem  :  quod  contigisse  nos  non  divinamus,  sed  ex  verbis  Mariae 
docemur.  Cf.  Petavium  de  Incar.  L.  XIV.  c.  4. 

IV.  Verum  quaestio  fieri  potest,  utrum  post  initas  tantum  nu¬ 
ptias,  an  ante  easdem,  et  si  boc  alterum,  an  absolute  au  solum 
conditiouate,  nisi  nempe  Deus  aliud  sibi  probari  eidem  forte  si¬ 
gnificaverit,  votum  virginitatis  emiserit  b.  Maria. 

Priori  quaestioni  solvendae  certa  non  suppetunt  scripturarum 
testimonia.  Sensus  tamen  Ecclesiae  satis  clare  se  prodit  penes 
veteres  recentesque  concors  pro  sententia  affirmante  votum  seu 
propositum  virginitatis  elicitum  ante  nuptias.  Id  testatur  vetustis¬ 
simus  auctor  libri  apocryphi  Evangelii  Nativitatis.  Id  Epiphanius 
censuisse  videtur  in  baer.  LVIII.  n.  7. inquieus  «b. Mariam  Iosepbo 
quidem  (quem  tamen  senem  fuisse  putat)  traditam  luisse,  at  ne¬ 
quaquam  ei  ad  copulationem  fuisse  concessam  ».  Ita  Augustinus 
censui  t  qui  in  Lib.  de  Virgin  it.  c.  4.  ait.  «  Desponsata  est  viro 
iusto,  non  violenter  ablaturo,  sed  potius  contra  violentos  custo- 

dituro  quod  illa  iam  voverat  ».  Ita  Sophronius  liierosol.  iu  Orat,  in 
Deiparae  Annant.  (Sylloge  Ballerini  p.  2.  p.  95.)  postquam  quoad 
eius  fieri  potuit  puritatem  et  virginitatem  b.  Mariae  oblatae  in 
templo  ac  deinceps,  commendasset,  ita  Angelum  loquentem  inducit 
ad  b.  Virginem:  «  Novi  quod  Iosepbus  merum  nomen  (coniugis) 
sine  re  sortitus  sit,  neque  enim  adiunctus  fuit  tibi  tanquam 
prolis  sator,  sed  ut  fidelis  et  Deo  carus  filii  tui  minister  ».  Ioannes 
Geometra  vero  sec.  medio  XI.  non  recentior  (Sylloge  Ballerini. 
cf.  eius  praefat.  p.  2.)  aiebat  in  Orat,  in  Deiparae  Annunt.  (ibid. 
pag.  106.)  «  traditionem  a  Patribus  ad  nos  derivatam :  Virginem 
non  modo  nuptiarum  usum  sed  ue  desiderium  quidem  earundem 
novisse.  Nullum,  inquit,  viri  desiderium  novi,  nulla  mihi  caruis 
voluntas  est.  Quod  quidem  vel  ex  omni  femineo  sexu  singulare 
illi  fuit,  quoniam  et  prae  omnibus  et  ex  proposito  voluntatis 
hisce  inquinamentis  inaccessa  castitas  in  ea  fuit».  Hinc  sec.  XII. 
Hugo  Victorinus  miratus  est,  exstitisse  aliquem,  qui  votum  virgi¬ 
nitatis  ante  nuptias  editum  a  b.  Virgine  in  dubium  vocare  ausus 
sit  ea  ratione  motus,  quod  id  cum  consensu  necessario  ad  coniu- 
gium  nequeat  componi.  Quod  quidem  ipse  egregie  et  subtiliter 
refellit  in  Opusc.  de  perpetua  virginitate  b.  Mariae.  Tandem  post 
eum  Thomas  votum  virginitatis  praecessisse  nuptias  docuit  in  4m 
D.  XXX.  et  cum  eo  generatim  Scholastici. 

V.  At  quaestio  est  reliqua,  an  hoc  votum  ante  nuptias  fuerit 
absolutum,  an  tantum  conditionatum.  Conditionatum  votum  in- 
telligitur  hoc  pacto,  quod  b.  Virgo  firmiter  proposuerit  Deoque 
spoponderit  suam  perpetuam  virginitatem,  cum  voluntate  eam, 
quantum  in  suo  arbitrio  situm  erat,  servandi,  adiecta  nihilominus 
huic  promissioni  aliqua  conditione,  non  tantum  hac  implicita:  si 
Deo  placeat,  quae  omnia  vota  comitatur,  ait  s.  Bonaventura 
(in  4m  D.  XXVIII.  a.  1.  q.  6.),  sed  explicita  et  determinata  magis, 
orta  ex  dubio  quo  sollicitari  adhuc  poterat  Virgo:  nempe  nisi  ex 
aliquo  debito  servandae  legis  divinae ,  qua  obliger ,  intelligam  aliam 
esse  Dei  voluntatem.  Cogitandum  est  enim,  b.  Virgiuem,  quae  filia 
heres  erat,  cognovisse  legem  mosaicam,  quae  iubebat,  huiusmodi 
filias  nubere  adgnatis,  ut  bona  in  familia  manerent,  ius  proinde 
fuisse  alicui  ex  adgnatis  ipsius  eam  sibi  ducere  in  uxorem.  Est 
porro  obligatio  uxoris,  nisi  vir  consentiat  in  continentiam,  red¬ 
dendi  debitum.  In  his  constituta  Virgo  potuit  ne  votum  abso¬ 
lutum  virginitatis  emittere?  Distinguenda  est  duplex  hypothesis.. 
Si  supponamus,  iam  pridem  revelatione  divina  certiorem  factam 
b.  Virginem  quod,  quidquid  eventurum  esset,  quamvis  ei  nu- 

bendum  foret,  nulli  tamen  periculo  sua  virginitas  foret  obnoxia, 
potuit  ante  matrimonium  spondere  Deo  absolute  virginitatem. 
At  si  banc  notitiam  Virginis  ex  divina  revelatione  non  suppo¬ 
nimus,  non  potuit  ipsa  concipere  nisi  votum  conditionatum :  secus 
enim  minus  se  conformem  exhibuisset  legi,  quod  profecto  ca¬ 
vendum  erat  magis.  Porro  si  nulla  revelatio  praecessit,  dicendum 
erit  vel  coniugium  initum  fuisse  a  b.  Virgine  cum  eo  voto  solum 
conditionato,  si  Iosephus  consentiat;  accedente  autem  consensu 
Iosephi  post  contractum  matrimonium,  evasisse  votum  absolutum, 
antequam  ab  Angelo  salutaretur:  vel  ante  ipsum  contractum 
matrimonialem,  pactum  mutuum  cum  Iosepho  intercessisse  ser¬ 
vandae  iu  coniugio  virginitatis,  eamque,  consentiente  futuro  viro, 
iam  tum  absolute  vovisse  Virginem,  si  hoc  quidem  pactum  non 
obest  consensui  matrimoniali.  Si  vero  revelatio  ea  praecessit, 
quam  diximus,  b.  Virgo  etiam  ante  quam  de  coniugio  cogitaret, 
ante  acceptum  futuri  viri  consensum,  potuit  absolute  vovere  vir¬ 
ginitatem  Deo,  quam  certo  sciebat  nulla  extrinseca  causa  vio¬ 
landam  fore,  se  invita.  Quid  vero  probabilius  est  accidisse?  Si 
sensum  Ecclesiae  expressum  testimoniis  citatis  perpendas,  aegre 
tibi  persuadebis,  de  solo  voto  conditionato  ante  nuptias  sermonem 
esse.  Loquuntur  enim  vel  simpliciter  de  voto,  vel  etiam  de  voto 
absoluto.  Hoc  est  quod  Victorinus  defendit,  quod  Thomas  affirmat, 
qui  proinde  ad  id  explicandum  ponit  revelationem  antea  factam 
Virgini,  qua  certior  fleret  nunquam  suam  virginitatem  periclita¬ 
turam.  Haec  sententia,  praecessisse  votum  absolutum  virginitatis 
matrimonium,  cohaeret  magis  cum  eminenti  conceptu  purissimae 
Virginis.  Quaestio  itaque  restat,  an  licuerit  utrique  addere  con¬ 
sensui  matrimoniali  pactum  de  servanda  virginitate  liceatque 
nobis  ita  concipere  initas  nuptias  a  b.  Virgine  cum  s.  Iosepho.  Id 
profecto  pronius  est  excogitare  factum,  si  nulla  praecessit  reve¬ 
latio  Virgini;  sed  et  in  hac  hypotliesi  fleri  quoque  id  potuit,  nisi 
essentia  contractus  matrimonialis  reiiciat  huiusmodi  pactum.  Li¬ 
quet  quaestionem  generalem  proponi  posse,  an  scilicet  huiusmodi 
pactum  reddat  nullum  contractum  matrimonialem. 

VI.  Etsi  non  pauci  Doctores,  quos  magis  probare  videtur  Be¬ 
nedictus  XIV.  de  Festo  Desponsationis  b.  Mariae ,  id  censeant  vi- 
deanturque  inniti  auctoritati  s.  Thomae,  nihilominus  certa  nobis 
est  sententia  negans,  quam  Hugo  Victorinus  (opusc.  citato)  aliique, 
quos  sequitur  Ballerini  (in  Opere  Tlieol.  Mor.  V.  0°  de  Matrim. 
n.  419  seqq.)  defendunt.  Sane  1°  argumenta,  quae  pro  opposita 
sententia  afferuntur,  rem  non  conficiunt.  Etenim  a)  male  provo- 

catur  ad  canon  em  Decretalium  (u.  I.).  Nam  conditio  ea,  quae  dicitur 
esse  contra  substantiam  matrimonii:  Si  generationem  prolis  evites , 
absque  ulla  ratione  confunditur  cum  ista:  Si  continentiam  servare 
velis ,  licet  ex  bac  sequatur  defectus  prolis.  Conditio  enim,  quae  est 
contra  substantiam  matrimonii,  est  ea  quae  non  tantum  negative, 
sed  positive  opponitur  alicui  bono  matrimonii,  cuiusmodi  certe 
sunt  duae  sequentes  enumeratae  a  Pontifice:  atqui  conditio  evi¬ 
tandi  prolem,  quae  positive  adversetur  matrimonio,  est  voluntas 
impediendi  prolis  generationem  in  usu  coniugii.  Sensus  scilicet 
conditionis  est:  contraho  tecum,  si  in  commixtione  carnali  impe¬ 
dire  velis  ne  proles  exsistat.  Sane  exempla  huius  conditionis  allata 
a  canouistis  huc  spectant,  nimirum  vel  suffocando  prolem,  vel 
poculum  sterilitatis  bibendo,  ut  docetur  in  cap.  Aliquando  32.  q.  5. 
ait  Gonzalez  in  4.  Decretal.  h.  1.,  quae  exempla  supponunt  copulam 
carnalem,  indicantque  voluntatem  impediendi  ne  ex  copula  maritali 
oriatur  proles;  quod  profecto  est  directe  contra  finem  eiusdem, 
lam  vero  id  est  prorsus  aliud  quam  statuere  abstinentiam  a 
copula:  ergo  non  bene  ad  hoc  decretum  provocatur  in  hac  quae¬ 
stione.  Sane  ipsa  conditio  apposita  impediendae  prolis  est  contra 
substantiam  matrimonii,  quia  eadem  impeditio  prolis  in  commi¬ 
xtione  carnali  est  contra  finem  copulae  couiugalis:  atqui  quis 
dixerit  solam  abstinentiam  a  copula  esse  contra  finem  matrimonii? 
Perperam  igitur  haec  duo  confunduntur. 

Verum  aiunt  |3)  id  reapse  adversatur  fini  matrimonii,  cuius 
finis  est  proles.  Respondemus  ergo  secundum  ea,  quae  ex  Augu¬ 
stino  docuimus  in  praeced.  Tli.:  proles  est  finis  copulae  matri¬ 
monialis  primarius,  quamvis  non  unicus,  conc.  est  finis  ipsius 
vinculi  matrimonialis,  subd.  immediatus,  neg.  mediatus,  subd.  est 
finis  unicus  vel  essentialis  essentiae  matrimonii,  neg.  est  aliquis 
finis  imo  etiam  primarius,  conc.  Iam  vero  contractum  aliquem 
inire  cum  pacto  non  quidem  agendi  contra  aliquem  ex  eius  finibus, 
sed  solum  non  faciendi  id,  ex  quo  aliquis  eius  finis  vel  primarius 
consequitur,  manentibus  aliis  finibus  et  bonis,  certe  licet.  Dum¬ 
modo  enim  finis  hic  positive  non  excludatur,  actio  intendens 
bonum  ex  bono  fine  est  honesta  (cf.  Theologos  morales ):  finis 
autem  positive  non  excluditur,  cum  solum  usus  rei  omittitur. 
Sane  interrogo:  est  ne  verus  contractus  matrimonialis,  quando 
fiat  inter  eos,  quibus  possibilis  est  quidem  copula,  sed  non  pos¬ 
sibilis  proles?  Quis  id  unquam  sanus  negavit?  An  in  istis  con¬ 
trahentibus  potest  esse  seria  intentio  prolis?  non  puto.  Ergo  valet 
contractus  matrimonialis  etiam  sine  ulla  positiva  intentione  cuius- 

<lam  boni  seu  tinis  eiusdem,  sine  ulla,  inquam,  intentione  prolis. 
Ex  eo  ergo  quod  propter  pactum  continentiae  appositum  con¬ 
tractui  desit  intentio  prolis,  nequit  ex  defectu  intentionis  liuius 
tinis,  improbari  illud  pactum. 

At  instant  acrius  \).  Eo  pacto  apposito  non  solum  deest  in¬ 
tentio  tinis,  sed  et  intentio  copulae,  imo  obligatio  inducitur  ab¬ 
stinendi  ab  ea:  atqui  id  repugnat  ipsi  consensui  matrimoniali, 
quo  potestas  confertur  ad  copulam;  nam  potestas  moralis  ad 
copulam  et  obligatio  moralis  abstinendi  ab  ea,  contraria  sunt, 
quae  simul  esse  non  possunt.  IIoc  est  praecipuum  argumentum 
adversariorum  (Sancliez  L.  Y.  D.  10.).  Nihilominus  habemus  quid 
reponamus :  tria  scilicet  affirmamus.  1°  Intentio  non  utendi  copula 
latens  in  animo  non  officit  valori  contractus,  quo  quidem  secuto, 
si  alter  petat,  reddere  debitum  oportebit,  iliique  intentioni  va¬ 
ledicere.  2°  Haec  intentio  manifestata,  quoniam  si  serio  liat  si¬ 
gnificat  voluntatem  obligandi  alium  ad  continentiam,  si  hic  in 
idem  non  consentiat,  vitiat  contractum.  3°  Obligatio  mutua  ipso 
contractu  suscepta  continentiae  non  ipsi  contractui  matrimonii, 
sed  usui  cuidam  libero  eiusdem  adversatur  et  idcirco  non  irritat 
contractum. 

Primum  patet;  quia  per  se  voluntas  non  utendi  aliqua  re  non 
excludit  voluntatem  eam  habendi.  Sane  si  quis  susciperet  ordinem 
presbyteratus  sine  intentione  unquam  eius  actus  exercendi,  an 
haec  voluntas  excluderet  intentionem  suscipiendi  ordinis?  ne¬ 
quaquam,  sed  vere  presbyter  esset,  qui  tamen  obligari  posset  ab 
Episcopo  ad  actus  ordinis,  non  obstante  ea  intentione.  Ita  in 
matrimonio.  Distinguenda  est  enim  cum  s.  Thoma  (in  4111  D.  XXX. 
q.  2.  a.  2.  ql.  3a),  ut  monet  Sanchez  (L.  II.  Disp.  XXYIII.  n.  4.), 
duplex  ratio  consensus  impliciti.  Alter  enim  est  consensus  impli¬ 
citus  ex  parte  obiecti  seu  contractus:  hoc  autem  modo  verum 
est,  in  consensu  in  matrimonium  contineri  implicitum  consensum 
in  copulam,  ad  quam  illud  intrinsece  ordinatur.  Alter  est  con¬ 
sensus  implicitus  ex  parte  subiecti  seu  contrahentis,  hoc  autem 
modo  non  est  necessarius  consensus  implicitus  in  copulam,  imo 
licet  contrahens  habeat  intentionem  non  consentiendi  in  copulam, 
est  verum  matrimonium:  quod  clare,  ait  Sanchez,  videtur  signi¬ 
ficare  s.  Thomas  1.  c.  his  verbis:  «  Yirgo  implicite  consensit  in 
copulam,...  copula  nunquam  fuit  in  proposito;  erat  enim  a  Deo 
certificata  quod  actus  nunquam  subsequi  deberet ».  Ecce  qualiter 
ex  parte  contractus  ponit  consensum  implicitum  in  copulam,  non 
vero  ex  parte  contrahentis,  sed  oppositum  animum.  Ita  Sanchez. 

Alterum  quoque  patet:  si  enim  alter  uon  consentit  in  conti¬ 
nentiam,  quam  alter  velit,  cum  ille  matrimonium  velit  propter 
eius  intrinseca  bona,  quae  cum  liac  persona  non  est  consecu¬ 
turus,  neque  censetur  velle  cum  liae  persona  contrahere. 

Quoad  tertium  adverte  cum  cl.  Ballerini  (1.  c.)  quod  qui  pactum 
hoc  praemittunt  contractui  matrimonii,  potius  quam  cedere  iuri, 
dicendi  sunt  promittere  cessionem  i  uris ;  nam  cessio  iuris  sup¬ 
ponit  acquisitam  potestatem,  quae  contractu  ipso  matrimoniali 
acquiritur.  Si  vero  hoc  pactum  simul  cum  ipso  contractu  conci¬ 
piatur  veluti  modus  eius,  dicendi  sunt  ita  contrahentes  tradere 
sibi  mutuo  potestatem,  ut  simul  mutuo  renuntient  iuri  ad  copulam 
quod  ex  ea  potestate  oritur.  Quemadmodum  si  quis  emens  domum 
utique  in  ipso  contrahendi  actu  usum  eiusdem  venditori  cederet. 

Itaque  istud  tertium  caput  sic  probamus.  Distinguendum  est 
tum  inter  potestatem  transeuntem  et  permanentem,  tum  inter 
potestatem  ad  actum,  quae  nonnisi  hunc  ipsum  actum  nullumque 
alium  effectum  producere  potest,  et  potestatem  ad  aliquem  actum 
quidem,  sed  quae,  permanens  cum  sit,  aliud  quoque  consequens 
hanc  ipsam  potestatem  efficere  vel  comparare  valet.  Iam  vero 
concedimus,  quod  si  sermo  sit  de  potestate  transeunti  et  ea  ex 
qua  unus  tantum  ille  actus  natus  est  procedere,  nequeat  simul 
componi  acquisitio  potestatis  et  obligatio  non  utendi  ea:  at  si 
sermo  sit  de  alia  potestate  permanente,  quae  praeter  actum  ad 
quem  est  ordinata  et  propter  hanc  ipsam  ordinationem,  aliquod 
aliud  bonum  producere  potest,  negamus  uon  posse  ea  duo  simul 
componi.  Exemplum  primo  habes  in  potestate  ordinis  sacerdotalis. 
Ea  quidem  per  se  est  ordinata  ad  actus  sacros  et  sane  non  est 
nisi  potestas  sacrificandi  ac  sacramenta  ministrandi  aliosque  actus 
hierarchicos  peragendi.  Yerum,  cum  sit  potestas  permanens,  quis  . 
non  videt  quod  praeter  hos  omnes  actus,  comparat  homini  quam¬ 
dam  perfectionem  et  dignitatem  per  se  ipsam,  ita  ut  bonum  sit 
et  appetibile  vel  sine  omni  actu  ipsam  habere?  Quocirca  non 
repugnat  intrinsece  eandem  conferri  cum  obligatione  ea  non  utendi, 
cuius  exemplum  quoddam  habes  in  Episcopis  titularibus  in  par¬ 
tibus  infidelium,  qui  tamen  prohibentur  quemlibet  actum  suae 
potestatis  in  suis  titulis  exercere,  possentque  prohiberi  eos  quovis 
in  loco  exercere.  Idem  dic  de  Matrimonio:  potestas  est  mutua 
in  corpus  alterius  in  ordiue  ad  copulam,  sed  ex  hac  ipsa  pote¬ 
state  permanente  oritur  unio  et  amicitia  specialis,  oritur  ius  ad 
auxilium  et  solamen  alterius  bonorumque  stabilem  communica¬ 
tionem:  haec  bona  sunt,  quae  producit  haec  potestas,  praecisa 

quoque  copula.  Quocirca  et  ipsa  est  per  se  expetibilis  etiam  se¬ 
posita  copula,  nec  frustra  datur  et  obtinetur  cum  usus  copulae 
negatur.  Iam  vero  si  ita  est,  evidens  fit  quod  pactum  illud  conti¬ 
nentiae  additum  contractui  non  opponitur  potestati,  sed  tantum 
actui  cuidam  eiusdem:  quia  potestas  per  contractum  datur  et 
acceptatur,  nec  eam  perimit  ea  obligatio;  quia  cum  ea  obligatione 
potestas  haec  adhuc  bonos  effectus  producere  potest  et  in  se  ipsa 
adhuc  est  aliquod  bonum  appetibile.  Lege  Hugonem  Yictorinum 
1.  c.  Igitur  quoniam  cum  potestas  habetur  permanens  ad  aliquem 
actum,  cuius  positio  non  est  necessaria,  distinguitur  ipsa  pote¬ 
stas  et  ius  quoddam  proximum  utendi,  quod  amitti  potest,  ea 
manente,  et  ita  est  in  Matrimonio,  ac  praeterea  potestas  haec, 
etiam  reuuuciato  libere  hoc  iure,  aliquid  facit;  hinc  consequitur 
componi  haec  duo  posse,  acquisitionem  nempe  potestatis  in  cor¬ 
pus  alterius  eique  respondentem  obligationem  ac  liberam  abdi¬ 
cationem  iuris  utendi  ea  potestate  quoad  hoc,  nempe  ad  copulam. 

Quocirca  illud  ipsum  per  consensum  matrimonialem  hoc  pacto 
affectum  traditur  et  acceptatur,  quod  manet  in  coniugibus,  qui 
post  contractum  se  obligant  mutno  consensu  ad  continentiam. 
Non  ergo  verum  est  quod  ait  Sanchez  (1.  c.),  hoc  pactum  mu¬ 
tuum  repugnare  intrinsecis  et  necessariis  ad  matrimonium.  Non 
enim  repugnat  necessariis;  quia  nec  proles  nec  copula  est  neces¬ 
saria:  potestas  vero  in  corpus  alterius,  quae  necessaria  est  ma¬ 
trimonio,  manet.  Non  repugnat  intrinsecis,  quia  quod  intrinsecum 
est  matrimonio,  id  scilicet  sine  quo  essentia  eius  esse  nequit, 
est  potestas  mutua,  non  ius  proximum  utendi,  cui  renuntiant 
contrahentes.  Quocirca  si  deinceps  pactum  hoc  violarent,  non 
fornicatorcs  essent,  sed  rei  violatae  promissionis  aut  voti,  si  voto 
pactum  hoc  sanxissent.  Haec  si  teneas,  habes  non  solum  solutio¬ 
nem  difficultatum,  sed  demonstrationem  Thesis.  Ceterum  neque 
ut  certam  sententiam  oppositam  tradit  Sanchez,  sed  tantum  ut 
probabiliorem. 

Est  autem  celebre  in  historia  ecclesiastica  (cf.  Acta  Sancto¬ 
rum  ad  d.  X.  Sept.  de  s.  Pulcheria  §.  11.)  matrimonium  s.  Pul- 
clieriae  Virginis  cum  Marciano  celebratum,  hac  prius  ab  ea  po¬ 
stulata  promissione  ex  Marciano  ab  eodemque  praestita  servandae 
in  coniugio  virginitatis  ipsius.  Censemus  proinde  eodem  modo 
potuisse  b.  Virginem  et  s.  Iosephum  coniugium  inire. 

THESIS  IY. 

Etsi  matrimonii  usus  bonus  sit ,  illi  tamen  praestat 
status  virginitatis  et  caelibatus. 

I.  Canon  est.  10.  Cone.  Trid.  Sess.  XXIY.  Si  quis  dixerit ,  statum 
coniugalem  anteponendum  esse  statui  virginitatis  vel  caelibatus ,  et 
non  esse  melius  ac  beatius  manere  in  virginitate  aut  caelibatu ,  quam 
iungi  matrimonio :  A.  S.  Haec  est  doctrina  defendenda.  Supponi¬ 
mus  non  solum  matrimonium,  sed  matrimonii  usum  per  carnalem 
copulam  bonum  esse,  li.  e.  actum  honestum  et  sanctum  per  se. 
Comparatio  enim  non  instituitur  proprie  inter  virginitatem  ac 
caelibatum  ex  una  parte  et  ex  alia  matrimonium  simpliciter,  quo¬ 
niam  cum  hoc  potest  consistere  virginitas  perfectioque  caeli¬ 
batus,  sed  matrimonium  se  exercens  per  commixtionem  carnis, 
seu  copulam  coniugalem.  Opus  non  est,  ut  praeter  dicta  in  Tli.  II. 
alia  afferamus  ad  probandum  usum  hunc  matrimonii  esse  actum 
bonum.  Ex  ibi  enim  dictis  constat,  actum  hunc  esse  institutum 
a  natura  ad  optimum  finem,  qui  est  proles,  actum  praeterea  esse 
iustitiae  in  reddendo  debito:  quem  ipse  Deus  probavit,  cum  pro- 
toparentibus  dixit:  crescite  et  multiplicamini  Gen.  I.  28.  IX.  1. 
Hoc  ergo  supposito,  comparatio  instituitur  inter  Matrimonium 
se  exercens  per  carnalem  commixtionem  et  virginitatem  aut  cae¬ 
libatum.  Porro  advertendum  rursus  est  a  Patribus  tridentinis 
comparationem  fieri  inter  status,  li.  e.  non  inter  personas,  quae 
in  his  statibus  versentur,  sive  inter  perfectiones,  quibus  eae  per¬ 
sonae  ex  propria  virtute  praeditae  esse  possunt;  sed  inter  status , 
li.  e.  inter  ea,  quae  ex  propria  natura  statui  utrique  competunt. 
Status  autem  est  conditio  per  se  immobilis  et  perpetua  hominum 
ad  certa  opera  vel  munera  obligatorum  ;  quoniam  vero  compa¬ 
ratio  fit  inter  status,  hinc  rursus  non  fit  inter  ea  quae  status 
rationi  accidere  possunt,  cuiusmodi  esset  consecratio  quaedam. 
Praeterea  advertendum,  quod  caelibatus,  de  quo  sermo  est,  non 
est  caelibatus,  ut  ita  dicam,  negativus,  sola  nempe  carentia  vin¬ 
culi  coniugalis,  quacum  componi  potest  vita  immorigera  et  fla¬ 
gitiosa,  sed  caelibatus  positivus,  in  quo  scilicet  quis  alienus  a 
nuptiis  vitam  ex  animo  ducere  instituit  exemptam  a  voluptati¬ 
bus  carnis.  Tandem  considerandum  est,  quod  comparatio  fit  ra¬ 
tione  non  cuiuslibet  bonitatis,  sed  perfectionis  moralis,  quam 
homo  obtineat  propter  hunc  vel  illum  statum:  quae  moralis  per- 

fectio  est  supremum  bonum,  quoti  homo  in  hac  vita  assequi 
possit,  cui  proinde  cetera  subordinari  debent,  et  propter  quod 
fieri  nequit  ut  alios  iuvare  impediatur,  imo  per  se  necesse  est  ut 
habilis  magis  exsistat  ad  verum  bonum  aliis  procurandum.  Haec 
vero  perfectio  moralis  est  ea  beatitudo,  quam  homo  in  hac  vita 
possit  assequi,  initium  et  pignus  futurae  beatitudinis. 

II.  Itaque  Patribus  Tridentinis  quaestio  erat  de  perfectione  et 
beatitudine,  utri  statui  utraque  conveniat  magis:  docent  autem 
Patres,  secundum  Ecclesiae  perpetuam  traditionem,  ratione  ha¬ 
bita  perfectionis  et  beatitudinis  verae  utique  secundum  Deum, 
anteponendum  esse  statum  virginitatis  et  caelibatus  statui  ma¬ 
trimonii.  Id  autem  verum  esse  facile  demonstratur.  Constat  id 
enim  1°  ex  doctrina  Apostoli  1.  Cor.  VII.  Apostolus  scilicet  af¬ 
firmat  bonum  x-xXov  esse  quod  quis  mulierem  non  tangat  (v.  1.). 
y.oc\6v  esse  innuptis  et  viduis,  si  in  eo  statu  permaneant  h.  e. 
sine  nuptiis,  sicut  ipse  Apostulus  permansit  (v.  8.) :  subdit  ta¬ 
men,  quod  si  se  non  continent,  h.  e.  si  nequeunt  continere,  nubant, 
rationem  reddens  eo  quod  melius  est  nubere  quam  uri  (v.  9.)  h.  e. 
a  tentatione  concupiscentiae  superari,  non  tantum  tentari ;  qui 
enim  in  igne  tentatiouis  positus  manet  castus,  non  uritur  h.  e. 
igne  absumitur,  sed  purgatur.  Sermo  lieic  est  de  bonitate  mo¬ 
rali.  Itaque  status  innupti  dicitur  simpliciter  bonus,  status  nupti 
dicitur  bonus  propter  incontinentiam  scilicet  vitandam  h.  e.  ne 
peccetur,  et  cum  haec  sit  minima  bonitas  moralis,  status  innupti 
bonus  erit  propter  aliquid  amplius:  status  prior  est  per  se  bonus 
et  expetibilis,  alter  est  bonus  propter  quandam  nativam  animi 
infirmitatem,  ne  peius  contingat.  Comparatio  ergo  ratione  boni¬ 
tatis  instituitur  inter  utrumque  statum  et  appellatio  boni  facta 
statui  innuptarum  vel  innuptorum  vim  habet  comparativam,  ut 
eadem  sit  ac  melior ,  iuxta  hebraeorum  morem.  Ne  inferas  vero 
ex  iis,  quae  heic  dicit  Apostolus  de  statu  nuptarum,  quod  is  sit 
tantum  bonus  propter  finem  vitandae  incontinentiae;  constat  enim 
ex  ipso  Apostolo  propter  alios  fines  bonum  esse,  puta  ob  filio¬ 
rum  procreationem  (cf.  I.  Tim.  Y.  14.):  sed  hoc  ipsum  quod  heic 
solius  illius  fiuis  meminit  Apostolus  confirmat  id  quod  dicimus, 
Apostolum  ratione  habita  bonitatis  moralis  seu  perfectionis  prae¬ 
ferre  virginitatem  matrimonio.  Sane  si  Apostolus  dicatur  habuisse, 
cum  haec  scriberet,  prae  oculis  perfectionem  solum  moralem  eorum 
quos  alloquebatur  et  voluisse  commendare  illis  utrumque  statum 
ab  hac  perfectione  morali,  quam  quisque  in  eo  reperire  potest, 
locutum  proinde  fuisse  illis  veluti  respondentem  quaestioni :  quod 

attiuet  ad  perfectionem  moralem,  quam  quis  in  alterutro  statu 
acquirere  potest,  quid  praestat?  virginitas  ne  an  nuptiae?  si  rem 
inquam,  ita  concipias,  plane  intelligis,  cur  Apostolus  liuiusce 
solius  boni  ex  pluribus,  quae  sunt  in  coniugio,  mentionem  faciat, 
quod  est  concupiscentiae  refrenatio,  ne  in  peccata  erumpat;  alia 
enim  bona  prorsus  afridyopa.  erant  huic  quaestioni.  Nam  cum  per¬ 
fectio  moralis  in  lioc  sita  sit  ut  secundum  spiritum  non  secundum 
carnem  vivamus  (Rom.  VIII.  12.),  oportebat  iuxta  id  comparare 
utrumque  statum,  si  quaestio  flebat,  uter  sit  perfectior  moraliter. 
Ast  liac  seposita  quaestione,  non  erat  cur  alia  bona  Matrimonii  non 
solum  physica  sed  et  moralia  silentio  premerentur.  Comparat  ergo 
ratione  boni  moralis  Apostolus  virginitatem  matrimonio  ita  ut 
eam  huic  praeferat.  Quod  quidem  aperte  edicitur  in  fine  sermonis 
(v.  40.)  beatior  erit ,  si  sic  permanserit  (h.  e.  innupta).  Hinc  est  quod 
abstinentia  ab  actu  coniugali  vocatur  ab  eodem  sanctitas,  quae 
non  asseritur  iis,  qui  coniugio  utuntur;  innupta  cogitat,  (piae  Do¬ 
mini  sunt  ut  sit  sancta  corpore  et  spiritu,  quae  autem  nupta  est 
cogitat  quae  sunt  mundi,  quomodo  placeat  viro  (v.  34).  Et  propter 
hanc  excellentiam  virginitatis,  ea  est  obiectum  consilii  (v.  25) : 
scilicet  non  ideo  ea  solum  consulitur,  non  praecipitur,  quia  est 
res  indifferens,  non  necessaria,  quod  et  in  matrimonio  valet;  sed 
quia  emiuentiorem  continet  perfectionem,  quam  quae  generatim 
exigi  ab  omnibus  potest;  haec  enim  est  ratio  consiliorum  evan- 
gelicorum.  Id  porro  liquet  collatis  verbis  Christi  Matth.  XIN.  10-12. 
quibus  Christus  excellentiam  doni  virginitatis  commendans,  as¬ 
serit  ipsum  non  omnibus  dari,  sed  quibus  Deus  vult.  Lege  Chry- 
sostomum  in  utrumque  locum.  Opus  non  est  autem  ut  moneamus, 
in  discursu  Apostoli  Matrimonium  spectari  prout  per  copulam 
exercetur;  sic  enim  confert  ad  concupiscentiae  remedium  et  sic 
verum  est  quod  mulier  nupta  cogitat  quae  sunt  mundi. 

III.  Verum,  aiunt,  matrimonium  dicitur  ab  Apostolo  Ttjnov  ev 
toxcti  (Heb.  XIII.  4),  nunquam  autem  virginitas.  Praeterea  ipsa 
virginitas  ab  eodem  commendatur  non  per  se,  sed  ratione  alte¬ 
rius  :  puto  autem ,  ait,  lioc  bonum  esse  propter  instantem  necessita¬ 
tem  (I.  Cor.  VIII.  26).  Respondeo  ad  primum:  ea  verba  Apostoli 
potius  quam  laudem  continent  exhortationem,  ut  honor  debitus 
nuptiis  deferatur  a  coniugibus  in  omnibus  actibus  suis,  nihilque 
fiat  quod  Christianas  nuptias  dedeceat,  quemadmodum  solebat 
inter  gentes.  Ceterum  etsi  nuptiae  honorabiles  sint,  hand  se¬ 
quitur  virginitatem  non  esse  honorabilem  magis,  quod,  quamvis 
non  totidem  verbis,  significavit  tamen  Apostolus,  cum  eam  prae- 

tulit  coniugio.  Eespondeo  ad  secundum:  ea  verba  Apostoli  non 
eo  pertinent  ut  rationem  reddat  cur  virginitas  sit.  bona,  sed  ut 
rationem  quaudam  suasivam  exliibeat  consilii  sui  de  virginitate 
servanda,  seu  ut  animos  propensiores  faciat  ad  illud  consilium 
amplectendum,  arguens  quoque  ex  instanti  necessitate  sive  ex 
praesentibus  incommodis  coniugii,  quemadmodum  iufra  declarat. 
Est  ergo  commendatio  virginitatis  non  ab  obiecto  petita,  sed  ex 
quadam  conditione  subiecti,  quod  extra  eam  homo  obnoxius  sit 
pluribus  tribulationibus  carnis.  At  id  non  perinde  est  ac  dicere 
hanc  solam  esse  causam  cur  virginitas  sit  bona. 

IV.  Constat  id  2°  ex  doctrina  Patrum  contra  Iovinianum :  lege 
Hieronymum  adversus  eundem,  lege  et  Ambrosium  De  Virginitate 
et  Augustinum  De  sancta  Virginitate.  Quam  doctrinam  Ecclesia 
ab  incunabulis  professa  est,  quae  maximo  semper  in  honore  ha¬ 
buit  virgines  easque  reverentia  quadam  singulari  prosecuta  est, 
cuius  profecto  existimationis  specialis  fuisset  ratio  nulla,  si  vir¬ 
ginitatem  parem  nuptiis  aut  inferiorem  censuisset. 

Constat  3°  ex  intrinseca  ratione.  Ille  enim  status,  in  quo  spi¬ 
ritus  carni  praefertur,  in  quo  bona  propria  hominis,  prout  ratio¬ 
nalis  est,  procurantur,  in  quo  virtutes  propter  concupiscentiae 
impedimentum  difficillimae  exercentur,  in  quo  fluis  nobilissimus 
qui  est  unio  animae  cum  Deo  potest  per  se  plenius  obtineri,  in  quo 
idcirco  generositas  animi  et  magnitudo  resplendet,  est  perfectior 
et  beatior  eo  statu,  in  quo  animalibus  desideriis  datur  opera  et  pro¬ 
curantur  ea  quae  communia  quoque  sunt  brutis,  in  quo  concupi¬ 
scentiae,  etsi  intra  debitos  limites,  fit  satis,  in  quo  uni  Deo  vacare 
speciali  modo  non  licet:  atqui;  ergo.  Huc  redit  argumentum  Apo¬ 
stoli  1.  c.  v.  32-35.  Aliam  rationem,  cuius  vim  Christianus  homo 
nequit  non  sentire,  affert  Augustinus  in  lib.  De  sancta  Virgini¬ 
tate  c.  2.  «  Cum  ipsa  universa  Ecclesia  virgo  sit  desponsata  cum 
viro  Christo  sicut  dicit  Apostolus,  quanto  digna  sunt  honore 
membra  eius,  quae  hoc  custodiunt  etiam  in  ipsa  carne  quod  tota 
(Ecclesia)  custodit  in  fide,  quae  imitatur  matrem  viri  sui  et  Do¬ 
mini  sui?  Nam  Ecclesia  quoque  et  mater  et  virgo  est.  Cuius  enim 
integritati  consulimus,  si  virgo  non  est?  aut  cuius  prolem  allo¬ 
quimur,  si  mater  nou  est?  Maria  corporaliter  caput  huius  corporis 
peperit,  Ecclesia  spiritualiter  membra  illius  capitis  parit.  In  utra¬ 
que  virginitas  fecunditatem  non  impedit,  in  utraque  fecunditas 
virginitatem  non  adimit.  Proinde  cum  Ecclesia  universa  sit  sancta 
et  corpore  et  spiritu,  nec  tamen  universa  sit  corpore  virgo,  sed 
spiritu;  quanto  sanctior  est  in  his  membris,  ubi  virgo  est  cor¬ 
pore  et  spiritu  ?  » 

Y.  Quod  autem  matrimonium  sit  sacramentum,  facit  id  qui¬ 
dem  ut  gratia  ex  opere  operato  coniugibus  conferatur,  gratiae- 
que  actuales  necessariae  dentur  pro  operationibus  eorum  status; 
sed  non  facit  ut  eorum  operationes  sint  perfectiores  eis,  quae 
propriae  sint  alterius  status,  nec  impedit  quominus  gratia  san¬ 
ctificans  eademque  uberior  ex  opere  operantis  virginibus  acqui¬ 
ratur.  Perfectio  autem  et  beatitudo  status  in  perfectione  pro¬ 
priorum  actuum  et  in  ipsa  possessione  gratiae,  non  in  modo,  quo 
ea  acquiritur,  sita  est. 

YI.  Quae  vero  Augustinus  pie  et  subtiliter  disputat  de  perfe¬ 
ctione  coniugatorum  in  T.  Y.  etiam  eorum,  qui  in  plures  uxores 
liberos  spargebant,  quibus  non  audet  praeferre  continentiam  Chri¬ 
stianorum  (de  Bono  coniugali  c.  XIX.  seqq.),  ea  1°  non  ad  omnes 
indiscriminatim  spectant,  sed  ad  eos  Patriarchas  (eorumque  si¬ 
miles,  si  qui  fuerint),  quorum  sanctitas  in  Scripturis  nobis  com¬ 
mendatur  ;  illos  enim  aperte  nominat  atque  ad  eos  semper 
mentem  intendere  Augustinum  facile  apparet.  2°  Perfectio  vero 
Patriarcharum  coniugio  utentium  non  tamen  minor  perfectione 
continentium  iu  X.  L.  non  est  iuxta  Augustinum  perfectio  propria 
status,  sed  perfectio  personae  (cf.  c.  XXIII.),  quam  perfectionem 
in  iis  hominibus  usus  coniugii  non  impediebat;  quia,  ut  sup¬ 
ponit,  illi  non  ex  ulla  libidine  sed  ex  sola  voluntate  propagandi 
populum  seu  cultores  Dei,  voluntate  proinde  ex  caritate  acta, 
operam  dabant  liberis,  ea  quidem  aetate,  qua  populus  Dei  car¬ 
nali  generatione,  ita  Deo  disponente,  propagandus  erat.  Qui 
proinde,  iuxta  eundem  Augustinum,  paratum  gerebant  animum 
ad  continentiam  eamque  actu  amplexi  essent,  si  credidissent  ea 
aetate  id  magis  ipsis  expedire.  Comparata  ergo  illorum  conti¬ 
nentia  in  praeparatione  animi  veroque  eius  desiderio  cum  con¬ 
tinentia  actuali  Christianorum,  non  audet  Augustinus  hos  illis 
praeferre.  Sed  3°  vides  rationem  excellentiae  Patriarcharum  col¬ 
locari  tandem  ab  Augustino  in  continentia,  quam,  ut  supponit, 
illi  in  voto  habebant;  ideoque  per  se  continentiam  praestare  usui 
coniugii  ex  hac  ipsa  disputatione  Augustini. 

Dices:  abstinentia  a  coniugio  privat  maximo  bono  h.  e.  incre¬ 
mento  populorum:  ergo  non  est  certe  melior  matrimonii  usu. 

Respondeo:  abstinentia...  privat  ipsum  hominem  qui  abstinet, 
maximo  bono;  nego ;  nam  eius  bonum  maximum  non  est  proles: 
privat  alios;  subdistinguo,  cum  iniuria:  nego  (v.  seq.  74.):  citra 
iniuriam,  iterum  subdistinguo :  scilicet,  comparata  imo  sibi  idonea 
dispositione  ad  procuranda  communitati  praestantiora  bona,  quam 

sit  simplex  augmentum;  concedo:  impedito  augmento  communi¬ 
tatis,  iterum  subdistinguo,  augmento  utili  et  expetibili:  nego :  quan- 
diu  enim  naturalis  inclinatio  in  communi  vim  suam  exeret,  illud 
nunquam  deerit:  augmento  possibili,  iterum  subdistinguo,  quod 
plerumque  nocivum  foret,  et  melioribus  bonis  per  dictam  absti¬ 
nentiam  compensari  potest:  concedo:  secus,  nego.  Cf.  seq.  Th. 

THESIS  Y. 

Quamvis  secundum  naturae  ius  sit  coniugium  et  aliquibus  identidem 
merito  a  Beo  praeceptum  fuerit ,  non  est  tamen  ex  naturae 
iure  ulla  obligatio  proprie  dicta  singulis  aut  communitati  facta 
procurandae  prolis. 

I.  Quod  primo  loco  statuimus  negarunt  veteres  haeretici,  qui¬ 
dam  ex  Gnosticis  scilicet  et  Manichaei,  qui,  ut  iam  in  praefa¬ 
tione  monuimus,  commixtionem  quidem  carnis  probabant,  at  prolis 
generationem  uuiusque  ad  alterum  perpetuam  obligationem  ma¬ 
lam  esse  dicebant  a  Satana  invectam.  De  liis  in  VII.  Th.  rursus 
erit  disputandi  locus.  Iis  accedunt  ii  recentiores  pseudophilosopld, 
«pii  nullas  alias  nuptias  legitimas  agnoscunt,  nisi  quas  genialis 
amor  conciliarit, tandiu  duraturas  quandiu  ille  supervixerit;  tollunt 
enim  reapse  nuptiarum  federa  atque  haec  negant  e  iure  esse  na¬ 
turae.  Atqui  nemo  sanus  non  intelligit,  matrimonium  esse  secun¬ 
dum  ius  naturae.  Illud  certe  est  secundum  ius  naturae,  cuius  prin¬ 
cipia  sunt  in  ipsa  natura  et  quod  pro  certo  tine,  pro  quo  ipsa 
natura  vires  suppetit,  consequendo  vel  suadetur  vel  exigitur  ab 
ipsa  natura.  Iam  vero  principia  unionis  maritalis  sunt  in  ipsa  na¬ 
tura,  li.  e,  diversi  sexus  ad  invicem  ordinati  et  in  commixtione 
utriusque  vis  nativa  producendae  prolis:  pro  productione  vero  prolis 
et  recta  eius  educatione,  quam  natura  exigit,  vel  requiritur  vel  (ut 
minimum  nunc  dicamus,  disputaturi  de  hoc  deinceps)  saltem  con¬ 
veniens  est  mutua  obligatio  viri  et  feminae  ad  stabilem  unionem: 
iu  qua  consistit  Matrimonium.  Praeterea  ut  de  hoc  ipso  vinculo  per 
se  loquamur,  illud  secundum  ius  naturae  dicendum  est  esse,  si  legis 
naturalis  principiis  conforme  est:  atqui  talis  est  haec  unio.  !Nam 
amicitia  et  societas  fundata  in  mutua  communicatione  potestatis, 
cuius  singulae  partes  sint  capaces,  ad  mutuam  communicationem 
bonorum  mutuumque  solamen  et  auxilium,  eadem  lege  naturali  pro¬ 
batur,  qua  probatur  tum  generatim  amicitia  et  societas  inter 
omnes  tum  speciatim  ea  amicitia  et  societas,  cuius  germen  et 

principium  satum  est  ab  ipsa  natura:  stabilitas  vero  unionis  est 
perfectio  amicitiae  secundum  eandem  legem;  secundum  ergo  na¬ 
turam  est  vinculum  coniugale.  Sane  nequit  non  esse  secundum 
naturae  ius,  quod  pro  opere  naturali,  quale  est  propagatio  hu¬ 
manae  familiae,  auctor  naturae  instituit:  atqui  Deum  instituisse 
matrimonium  ab  initio  patet  Gen.  II.  coli.  Mattii.  XIX.  quae  testi¬ 
monia  postea  enarraturi  sumus.  Of.  can.  1.  Sess.  XXIY.  Cone.  Trid. 
Sed  ne  in  re  per  se  apertissima  nimium  immoremur,  ratio  est  quo¬ 
que  ad  id  probandum  consensus  humani  generis,  quod,  etsi  aliud 
passiones  suaderent,  cum  tamen  leges  tulit,  eam  unionem  inter 
virum  et  feminam  probavit,  quae  vel  vere  matrimonium  esset, 
vel  speciem  quandam  matrimonii  haberet. 

II.  Verum  quia  non  quidquid  est  secundum  ius  naturae,  id 
est  praeceptum,  quaestio  succedit,  an  matrimonium  ususque  ma¬ 
trimonii  in  procreatione  prolis  sit  res  praecepta.  Praeceptum  fuisse 
primis  hominibus  Adamo  et  Evae  coniugium,  certum  est:  Deus 
enim  ipse  illos  coniunxit  voluitque  esse  virum  et  uxorem.  At 
quaestio  est  proprie  de  usu  matrimonii  ad  procreationem  prolis, 
seu  de  ipsa  procuranda  (modo  utique  honesto)  propagatione  prolis; 
an  idcirco  vero  praecepto  iussi  sint  homines  eam  procurare  cum 
primi  illi  auctores  totius  generis  tum  ceteri  subsequentes :  an 
praeceptum  sit  singulos  afficiens  an  saltem  communitatem  ho¬ 
minum:  an  si  praeceptum  positivum  divinum  non  est,  sit  saltem 
naturale. 

Provocatur  itaque  ad  verba  Domini  (Gen.  1. 28.)  crescite  ( "HS  fru¬ 
ctificate,  fetum  ferte,  ut  idcirco  actus  copulae  adsignificetur)  et 
multiplicamini  et  replete  terram  dicta  protoparentibus.  Haec  prae¬ 
ceptum  divinum  videntur  continere  latum  non  solum  ad  eos  primos 
homines,  qui  soli  profecto  non  potuissent  prole  suscepta  replere 
terram,  sed  et  ad  eorum  posteros  indefinite,  qui  in  illo  primo 
binario  virtute  continebantur.  Quaestio  est  ergo  de  sensu  horum 
verborum  Domini. 

Huic  autem  quaestioni  censemus  respondendum  esse:  significari 
eis  verbis  intentionem  finis,  quem  Deus  sibi  praestituit  in  crea¬ 
tione  primi  maris  primaeque  feminae,  quae  manifestatio  finis 
vim  iier  se  praecepti  non  habet,  per  accidens  tamen  vim  quoque 
praecepti  exerebat  erga  primos  illos  homines  eorum  que  forte 
filios,  quandiu  et  quatenus  illi  in  simili  conditione  versati  essent 
ac  primi  parentes.  Probatur  lm  quia  ea  verba  crescite  et  multi¬ 
plicamini  eadem  ratione  dicta  sunt  ac  immediate  sequentia :  et 
subiicite  eam  ( terram )  et  dominamini  piscibus  maris  et  volatilibus 

caeli  et  universis  animantibus,  quae  moventur  super  terram.  Atqui 
liaec  non  praeceptum  exprimunt  sed  destinationem  quandam  ho¬ 
minum  secundum  naturalem  vel  praeter  naturae  ordinem  inditam 
ah  initio  dignitatem.  Sane  eadem  verba  crescite  et  multiplica  mini 
dicta  quoque  sunt  animantibus  Gen.  I.  22.:  tunc  autem  desti¬ 
natio  horum  naturalis  seu  intentio  Dei,  ea  creantis  distincta  se¬ 
cundum  genus  suum,  significata  est.  Ita  et  Cornelius  a  Lapide 
in  h.  1.  Item  Chrysostomus  hom.  X.  et  XXVI.  ea  non  ut  iussio- 
nein  sed  ut  benedictionem  Dei  habet. 

Probatur  2ra.  Manifestatio  finis  alicuius  intenti  a  Deo,  qui  non 
sit  essentialis  homini,  qui  sine  obligatione  imposita  homini  pot¬ 
est  obtineri,  non  induit  per  se  rationem  praecepti,  nisi  aliunde 
constet  obligationem  gigni:  patet,  quia  si  ille  finis  potest  sine 
obligatione  imposita  homini  obtineri,  nondum,  eo  manifestato,  con¬ 
stat  voluntas  Dei  obligandi:  qua  deficiente,  praeceptum  non  ha¬ 
betur.  Atqui  in  verbis  Domini  habemus  manifestationem  finis, 
qui  1°  non  est  essentialis  homini;  proles  enim  non  est  necessaria 
homini  ut  sit  vel  ut  sit  perfectus  et  beatus:  est  quidem  gene¬ 
ratio  necessaria  futuris  hominibus  ut  sint;  sed  hi  per  se  ius 
nullum  habent  ut  sint,  nec  modo  de  bis  quaestio  esse  potest, 
nam  loquimur  de  illis,  quibus  praeceptum  imponitur,  cuiusmodi 
certe  non  sunt  qui  nondum  exsistunt.  Iam  vero  2°  ut  hic  finis 
obtineatur,  necessaria  est  quidem  cooperatio  hominum,  at  necesse 
non  est  ut  obligentur;  satis  enim  ad  id  feruntur  propensione 
naturae,  ut  moraliter  impossibile  sit  in  multitudine  hominum  non 
esse  plures,  qui  id  velint.  Quibus  positis  quid  opus  est,  quaeso, 
praecepto  ? 

Probatur  3m.  Diximus  manifestationem  liuiusmodi  finis  non 
induere  per  se  rationem  praecepti,  nisi  aliunde  constet  obligatio¬ 
nem  gigni.  Id  porro  habuit  locum  primo  pro  protoparentibus, 
qui  erant  unicum  par,  ex  quo  posset  genus  humanum  prodire. 
Si  illi  sane  noluissent  operam  dare  generationi,  actum  fuisset  de 
fine  intento  a  Deo,  cum  illos  creavit  masculum  et  feminam  et 
in  coniugium  univit.  Xec  dici  potest:  etiamsi  illi  obligati  non 
essent,  timendum  haud  fuisset  ne  generatio  succederet;  nam  quid 
mirum  quod  duo  consentiant  in  continentiam?  ad  quam  post 
peccatum  provocari  etiam  protoparentes  poterant,  ne  stirpem  in¬ 
felicem  et  peccato  obnoxiam  procrearent.  An  putas  primos  illos 
duos  homines  recte  acturos  fuisse,  si  id  decrevissent?  Haec  obli¬ 
gatio  deinde  exstititne  etiam  pro  aliis?  Supponimus  Adamum 
et  E  vani  plures  reliquisse  liberos,  quos  tam  longo  vitae  tempore 

edere  valuerunt  et  ex  illis  plurimos  alios  filios  ortos  esse.  Iam 
vero  quando  plurimi  erant,  vim  suam  exercente  naturali  propen¬ 
sione,  erat,  ut  diximus,  moraliter  impossibile,  ut  multi  operam 
non  darent  generationi,  ideoque  praeceptum  de  hac  re  erat  su¬ 
pervacaneum.  Quod  etsi  pauci  procreassent  liberos,  id  unum  fuisset 
consequens  quod  serius  fuisset  super  universam  terram  propa¬ 
gatum  genus  humanum  :  hoc  autem  non  fuisset  inconveniens ; 
nam  Deus  non  significaverat,  intendere  se  ut  genus  humanum 
cito  multiplicaretur.  At  cum  ab  initio  pauci  erant,  vel  etiam  si 
postea  id  contigit,  ita  ut  non  foret  moraliter  impossibile,  omnes 
abstinere  ex  electione  voluntatis  a  generatione,  illi  in  eadem  con¬ 
ditione  versati  fuissent  ac  primi  parentes ;  idcirco  ne  genus  hu¬ 
manum  deficeret,  obligatio  eos  urgebat  operam  dandi  generationi: 
quae  obligatio  per  se  non  omnes  distributi  ve  sed  disiunctive  af¬ 
ficiebat;  satis  enim  erat  conservare  genus  humanum,  cum  mul¬ 
tiplicatio  plena  non  esset  statini  consequenda.  Adiuncta  vero 
diversa,  in  quibus  illi  homines  versabantur,  determinare  poterant 
eos,  qui  huic  obligationi  fecissent  satis.  Extra  hunc  casum  non 
video  necessitatem  alicuius  praecepti;  si  enim  plurimi  sunt  ho¬ 
mines,  fieri  moraliter  nequit,  etiam  absque  ulla  obligatione,  ut 
omnes  imo  multi  ex  iis  cessent  a  generatione.  Ita  ergo  accipi¬ 
mus  praeceptum  de  hac  re  a  creatore  latum,  ut  initium  fieret  hu¬ 
manae  generationi,  ac  caveretur  ne  desineret  humana  familia. 
Cetera  sub  praecepto  non  cadebant. 

IY.  Et  haec  dicta  sint  de  obligatione,  quam  quis  velit  fuisse 
ante  secutum  augmentum  hominum,  quod  natura  merito  postulare 
potest.  Consecuto  autem  semel  illo  augmento,  aliquo  etiam,  si  vis, 
spatio  temporis,  aderat  ne  aliqua  lex  Dei  praecipiens  conservatio¬ 
nem  seu  continuationem  humanae  familiae?  Profecto  nescio,  an 
recte  provocetur  ad  legem  illam  latam  in  creatione  quam  modo 
expendimus.  Nam  certo  tenemus  aliquando  desiturum  totum  ge¬ 
nus  hoc  humanum  super  terram,  ignoramus  autem  quando  et 
quomodo  Deus  id  statuerit.  Si  ergo  tantum  illius  primitivae  legis 
rationem  habes,  quo  argumento  efficies  genus  humanum  occupans 
universam  terram  obligari  praecepto  divino  ad  successores  suos 
procreandos?  Iam  finis  obtentus  est  in  multiplicatione:  conti¬ 
nuata  sine  fine  procreatio  non  est  intenta  a  Deo:  utique  si  nemo 
generat,  cessabit  paulo  post  genus  humanum;  at  per  se  potest 
unus  hic  esse  ex  iis  modis,  quibus  tandem  humanum  hoc  genus 
excessurum  est  e  terra,  etsi  integrum  sit  Deo  praeoccupanti 
alium  imponere  finem.  Dices,  oportere  humanam  familiam,  quan- 

diu  vivit,  observare  illud:  crescite  et  multiplicamini.  At  talem 
necessitatem  vi  eorum  verborum  Augustinus  non  sensit,  qui  pro¬ 
posita  sibi  quorundam  obiectioue  in  hac  ipsa  quaestione :  si 
omnes  continentiam  servare  vellent,  desineret  humanum  genus, 
respondet:  «  utinam  id  omnes  vellent  » ;  sic  enim  (ut  ipse  ait) 
citius  compleretur  numerus  electorum,  de  Bono  Coniug.  c.  X.  Et 
sane  dummodo  actus  malus  in  se  non  sit,  cum  illa  voluntas  di¬ 
vina  de  continuatione  humani  generis  pro  ea  determinata  aetate 
non  sit  certa,  cur  peccatum  admitteretur  cessando  universim  a 
generatione? 

Verum,  etsi  non  vi  illius  voluntatis  divinae  espressae  verbis  : 
crescite  et  multiplicamini ,  at  vi  saltem  alterius  voluntatis  de  fu¬ 
turo  nempe  adventu  Redemptoris,  nonne  oportebat  homines,  donec 
veniret,  operam  dare  generationi?  Oportebat  profecto,  ast  ad  id 
opus  non  erat  ullo  praecepto.  Primum  quidem  dicere  licet  pro¬ 
missionem  Messiae  factam  esse  supposita  praevisione  futurae,  ex 
vi  naturalis  inclinationis,  propagationis  generis  humani,  quemad¬ 
modum  promissio  sacrificii  crucis  facta  est  supposita  praevisione 
malae  voluntatis  eorum,  qui  Christum  fuissent  crucifixuri.  Sane 
ut  firma  maneret  veritas  promissionis  de  Christo  certa  aetate 
venturo,  haec  duo  elementa  satis  erant:  ex  parte  quidem  homi¬ 
num  quaedam  inclinatio  naturalis  ad  generationem,  ex  parte 
vero  Dei  quaedam  suavis  et  efficax  providentia,  quae  liberos  ho¬ 
minum  allectus  moderaretur:  haec  vero  per  se  praescindunt  a 
praecepto:  ergo  non  erat  opus  praecepto  ullo.  Nihilominus  tunc 
propter  ipsam  exspectationem  Messiae  in  carne  venturi  fiebat  ut 
ii,  ex  quorum  familia  esset  oriturus,  propensiores  forent  ad  so- 
bolem  procreandam.  Ceteri  vero  ex  populo  iudaico  ferebantur  in 
nuptias  «amore  non  solum  legitimo  sed  sancto;  quia  hic  erat 
modus  propagandi  et  conservandi  populum  Dei  Deique  veros 
cultores,  quoniam  tunc  unus  populus  carnaliter  ex  Abrahamo 
procedens  veram  religionem  a  Deo  institutam  custodiebat.  At 
falsum  est  ea  aetate  singulis  fuisse  praeceptas  nuptias;  nullibi 
enim  hoc  mandatum  exstat:  quod  enim  Augustinus  de  Bono 
Coniug.  c.  22.  refert  ex  Deuteron.  XXV.  5-10.  (ut  videtur)  male¬ 
dictum  fuisse  in  lege,  qui  non  excitaret  semen  in  Israel,  id  non 
hoc  pacto  expressum  est  in  lege,  neque  est  ulla  lex  facta  sin¬ 
gulis  de  nuptiis,  sed  est  lex  de  ducenda  uxore  fratris  relicta  sine 
liberis,  quae  quidem  lex  fratrem  defuncti  invitum  non  obligabat 
nisi  si  voluisset  bona  defuncti  ex  hereditatis  iure  possidere. 

V.  Atque  haec  hactenus  dicta  de  praecepto  divino,  valent  sive 

loquaris  de  praecepto  facto  singulis,  sive  saltem  communitati.  Quia 
vero  locuti  sumus  de  praecepto  divino,  prout  positivum  est  et  di¬ 
stinguitur  a  naturali,  fleri  certe  potest  quod  quis  advertat  nos  quo¬ 
dammodo  lusisse  aut  operam  perdidisse  in  demonstratione  liuius  rei ; 
nam  verba  Domini  sunt  expressio  iuris  naturalis,  lioc  autem  vere 
praecipit  procreationem  prolis.  Atqui  e  contrario  reponimus  duo. 
lm  Verba  Domini,  si  praeceptum  exprimunt  (de  qua  rem  iam  lo¬ 
cuti  sumus)  ea  exprimunt  praeceptum  formaliter  divinum,  funda¬ 
mentaliter  tantum  naturale.  2ra  Nullum  praeceptum  proprie  di¬ 
ctum  naturale  exstat  sive  pro  singulis,  sive  pro  communitate, 
propagationis  prolis. 

Primum  ex  his,  ut  vides,  pendet  a  secundo.  Si  enim  nullum  est 
praeceptum  ex  ipsa  natura,  h.  e.  si  natura  per  se  id  non  exigit 
ut  ab  hominibus  praestetur,  consequens  erit  quod  si  praeceptum 
asseritur,  illud  immediate  oriatur  e  libera  voluntate  Dei,  suppo¬ 
sita  tantum  quadam  naturali  capacitate  aut  propensione:  atqui 
hoc  est  praeceptum  formaliter  divinum,  fundamentaliter  tantum 
naturale.  Probamus  ergo  alterum,  cuius  probationis  consequens 
necessarium  illud  erit. 

Quoad  alterum  itaque  spectari  possunt  homines  tum  singuli 
seorsim  tum  in  communitate.  Affirmamus  a)  primo  singulos  non 
obligari,  seu  ab  iis  non  exigere  naturam  ut  attendant  procrea¬ 
tioni  filiorum.  Sane  si  qua  esset  in  singulis  iure  naturae  obli¬ 
gatio  procreandi,  ea  esset  repetenda  ex  fine,  qui  est  procreatio 
filiorum;  inde  enim  eam  derivant,  qui  ipsam  urgent:  ceteri  au¬ 
tem  fines  matrimonii  aliis  bonis  manifeste  compensari  et  superari 
possunt.  Atqui  ex  isto  fine  nulla  est  iure  naturae  exigentia  et 
obligatio  procreandi  in  singulis.  Nam  activa  capacitas  eius  non 
est  ratio  sufficiens  moralis  obligationis.  Propensio,  si  qua  est, 
potius  est  libera,  quam  necessaria,  quocirca  nec  in  omnibus  repe- 
ritur  ea  propensio  ad  habendos  filios:  naturaliter  autem  inest  di¬ 
spositio,  quae  non  est  nisi  activa  capacitas,  quam  diximus.  Bo¬ 
num  ipsum,  quod  est  proles,  si  comparetur  ad  singidos,  non  est 
ipsis  bonum  praestantius,  quod  assequi  valeant,  sed  e  contrario 
impedit  bona  praestantiora  tum  singulis  tum  per  ipsos  commu¬ 
nitati.  Bonum  enim  praestantius  homini  est,  in  quo  sua  perfe¬ 
ctio  maxime  est  sita:  lmiusmodi  est  studium  et  contemplatio  ve¬ 
ritatis,  exercitium  caritatis  erga  Deum  et  proximum,  ex  quo 
maxima  beneficia  redundant  in  societatem,  quorum  tamen  bono¬ 
rum  consecutio  plena  saltem  et  excellens  impeditur  a  cura  filio¬ 
rum.  Bonum  vero  prolis,  h.  e.  eius  procreatio,  si  comparetur  cum 

ipsa,  utique  est  eius  ingens  bonuui  et  ceterorum  principium;  at 
antequam  proles  sit,  cum  ius  nullum  liabeat,  quaenam  obligatio 
potest  esse  erga  ipsam  ?  Praeterea  vidimus  statum  continentiae 
esse  perfectiorem  statu  matrimonii,  in  quo  generationi  datur 
opera;  idque  foret  quoque  in  statu  purae  naturae:  nequit  autem 
ius  naturae  obligare  homines  ad  id  quod  est  imperfectius  cum 
amissione  perfectioris. 

b)  Neque  ex  iure  naturae  ulla  est  obligatio  procreandi  filios 
hominum  communitati  imposita.  Nam  praeter  iam  dicta  quae  heic 
quoque  valent,  adverte  quod  communitas  nequit  ad  hunc  actum 
esse  obligata  quatenus  est  communitas;  etenim  hic  est  actus,  qui 
solum  a  singulis  (binariis  nempe  ex  mare  et  femina  factis  una 
carne)  et  prout  tales  sunt,  poni  potest;  obligatio  ergo  naturalis, 
quae  dicitur  communitatis,  eo  redibit,  ut  aliqui  disiunctive  ex 
communitate  aut  hi  aut  illi  sint  obligati.  Atqui  cuiusmodi  est 
haec  obligatio,  quae  singillatim  tantum  homines  afficere  potest, 
a  qua  tamen  singuli  sunt  ini  munes?  Nonne  hac  iu  re  illud  idem 
contingere  videmus  quod  in  aliis  pluribus  officiis  societatis?  Oportet 
enim  esse  in  societate  agricolas,  medicos,  magistros,  artifices  etc. 
Est  ne  opus  ulla  lege  naturali  moraliter  obligante,  ut  sint  tales 
homines  in  societate  ?  Ipsa  naturalis  habitudo  diversa  in  sin¬ 
gulis,  varietas  occasionum,  commodum,  lucrum,  laus  et  honor,  quae 
pro  diversis  in  diversis  tantum  conditionibus  se  offerunt,  satis 
superque  sunt  ut  nunquam  desint,  qui  illis  officiis  fungantur.  Item 
si  opus  est  communitati  ut  successores  exsistant  (quod  quidem  po¬ 
tius  est  bonum  societatis  futurae  quam  praesentis,  secus  ac  alia 
enumerata  officia),  propensio  ad  nuptias  quae  iu  tot  se  explicat, 
in  opportunis  adiunctis,  quorum  ampla  est  copia,  efficiet  ut  nun¬ 
quam  desit  generatio  hominum  succedens  generationi  fatiscenti. 
Itaque  in  hac  re  non  videmus  nisi  instinctum  quendam  naturae, 
qui  praeterea  vehementior  est  ceteris,  ut  potius  coercitione  indi¬ 
geat  quam  impulsione,  quo  suaviter  natura  naturaeque  auctor 
obtinet  quod  intendit. 

VI.  Verum  inquies:  nonne  natura  exigit  continuam  sui  propa¬ 
gationem  conservationemque  perpetuam  societatis  humanae,  porro 
nonne  ad  id  obligautur  vera  obligatione  morali  homines  vel  di- 
stributive  vel  disiunctive  saltem  sumpti  quod  natura  ab  iisdem 
exigit  quodque  ii  nonnisi  humano  modo  et  libero  praestare  pos¬ 
sunt?  Concedimus  hoc  quidem,  at  negamus  illud  prius:  naturam 
nempe  exigere  ab  hominibus  continuam  propagationem.  Natura 
enim  exigit  primo  iu  singulis  tum  deinde  in  societate,  sed  ra- 

tione  singulorum,  quibus  solis  inest  ipsa  natura,  id  quod  ipsis 
est  necessarium  ut  sint  et  bene  sint  quantum  opus  est  ad  ul¬ 
timum  finem :  atqui  generatio  non  est  necessaria  iis,  quibus  na¬ 
tura  inest,  neque  societati  exsistenti,  sed  futurae,  quae  tamen 
nunc  nullum  ius  exercere  potest.  Falsum  est  ergo  quod  natura 
eam  exigat,  sed  ea  potestatem  confert  et  etiam  propensiouem : 
quod  si  naturae  auctor  velit  seriem  quandam  perennem  genera¬ 
tionum,  novit  quibus  modis  hac  inclinatione  hominumque  af¬ 
fectibus  utatur  pro  hoc  fine  consequendo  absque  ulla  lege  morali. 

Instabis  tamen:  nemo  reprehendet  regem,  qui  certis  in  adiun- 
ctis  ne  minuatur  societas,  ne  desint  idonei  ad  quaedam  munera, 
procreationem  praecipiat,  hanc  autem  legem  ferret  ipse  ex  iure 
naturae:  ergo  naturae  ius  procreationem  praecipit  societati. 

Respondeo.  Dato  antecedente,  de  quo  nolumus  disputare,  nega¬ 
mus  consequentiam.  Nimirum  ut  iusta  sit  lex  a  communitate  lata, 
non  est  opus  ut  illud  idem,  quod  lex  positiva  praecipit,  sit  iam 
ab  ipsa  natura  praeceptum,  sed  satis  est  quod  sit  naturae  con¬ 
sentaneum,  doceatque  natura  esse  in  iis  adiunctis  conveniens. 


THESIS  YI. 

Fornicatio  sive  vaga,  sive  unius  cum  una  atque  haec  sive  transiens 
sive  constans ,  iure  naturae  prohibetur:  etiamsi  vero  huic  adii- 
ciatur  pactum  alendae  et  educandae  prolis,  conditio  rei  substan¬ 
tialiter  non  mutatur. 

I.  In  matrimonio  copula  fit  inter  mutuo  obligatos.  Hoc  bonum 
esse  iam  probavimus.  I11  fornicatione  e  contrario  copula  fit  inter 
eos,  quorum  alter  non  habet  in  alterum  potestatem,  qui  obligati 
proinde  non  sunt,  sed  soluti.  Quaeritur  quid  de  hac  ius  naturae 
statuat. 

In  thesi  tria  distinguimus.  Fornicatio  enim  tum  est  vaga  h.  e. 
accessio  modo  ad  hanc  modo  ad  illam  seu  ad  hunc  et  illum,  ut 
in  meretricio  contingit;  tum  est  unius  ad  unam  et  vicissim  idque 
dupliciter;  talis  enim  coniuuctio  vel  est  transiens,  vel  constans 
et  haec  speciali  nomine  dicitur  concubinatus  (sive  domi  sive  de¬ 
foris  concubina  habeatur,  theologis  perinde  est).  Porro  concubi¬ 
natui  imo  et  simplici  fornicationi  superaddi  potest  pactum  alendae 
et  educandae,  si  superveniet,  prolis:  sed  et  absque  tali  pacto 
congressus  fieri  et  frequentari  potest. 

Dicimus  primo:  fornicationem  quamlibet  illicitam  esse  iure  po- 

sitivo  divino  manifestum  est;  cum  ea  et  lege  divina  prohibeatur 
et  ab  Apostolo  inter  ea  peccata  recenseatur,  quae  a  Regno  Dei 
excludunt.  Verum  a  quibusdam  in  dubium  vocatum  est,  an  iure  na¬ 
turae  tantum  sit  saltem  semper  illicita.  Exstat  propositio  damnata 
ab  Innocentio  XI.  2.  Martii  1679.:  «  Tam  clarum  videtur  forni¬ 
cationem  secundum  se  nullam  involvere  malitiam  et  solum  esse 
malam,  quia  interdicta,  ut  contrarium  omnino  rationi  dissonum 
videatur  ». 

II.  Itaque  dicimus  secundo  fornicationem  quamlibet  (seponi¬ 
mus  nunc  pactum  superadditum  alendae  et  educandae  prolis)  iuri 
naturae  adversari.  Argumentum  primum  peti  potest  a  sensu  com¬ 
muni  non  quidem  omnium  hominum,  sed  hominum  recte  ratione 
utentium  et  habentium  plus  minus  sanum  sensum  moralem,  cuius- 
modi  sunt  Christiani.  Uniusmodi  autem  homines  fornicatione 
abhorrent  non  ea  sola  ex  causa  quia  sciunt  ipsam  a  Deo  esse 
prohibitam;  sed  quia  eam  reputant  secundum  se  ipsam  indecen¬ 
tem,  inhonestam,  perniciosam,  iurique  naturae  contrariam.  Unius¬ 
modi  proinde  indicium  est  quidem  indicium  rationis  sanatae  per 
fidem,  sed  non  est  indicium,  quod  fidei  innitatur,  quae  legem 
Dei  positivam  manifestat;  sed  innititur  lumini  rationis,  quod 
ostendit  quid  naturae  repugnet.  Sola  enim  prohibitio  positiva 
nequit  esse  ratio  cur  ab  aliquo  refugiamus  tanquam  per  se  in¬ 
honesto  et  repugnanti  naturae;  nam  et  aliquid  per  se  indifte- 
rens  prohiberi  potest.  Atqui  consensus  omnium  recte  ratione 
utentium  in  iis  rebus,  quae  ad  humanam  et  socialem  vitam  sunt 
necessaria,  testimonium  est  veritatis:  ergo. 

Argumentum  secundum.  Legi  naturae  opponitur  quod  ipsi  hu¬ 
manae  naturae  repugnat.  Rorro  natura  humana  sensitiva  simul 
et  rationalis  id  exigit,  ut  ratio  principetur,  sensus  subsit  rationi ; 
ideoque  repugnant  legi  naturae  et  ab  ipsa  prohibentur  illa,  in 
quibus,  praetermissa  ordinatione  rationis,  solus  sensus  domina¬ 
tur.  Praetermittitur  vero  ordinatio  rationis,  imo  contra  ipsam 
ordinationem  rationis  itur  et  solus  sensus  dominatur,  cum  ali¬ 
cuius  actionis  vel  modi  agendi  nullus  est  per  se  finis  conveniens 
rationi,  imo  per  se  finis  a  natura  intentus  excluditur  et  finis 
manet  sola  voluptas. 

Illud  est  autem  advertendum  quod,  ut  de  honestate  aut  inho¬ 
nestate  naturali  alicuius  actionis  indicium  feratur,  spectandum 
est  id  quod  ipsa  per  se,  sive  quod  ipsi  ratione  sui  competit, 
non  quod  est  aut  esse  potest  per  accidens,  ratione  nempe  cir¬ 
cumstantiarum  contingentium  aut  intentionis  libere  agentis,  nisi 

per  liaec  fiat  ut  essentia  rei  mutetur  seu  alia  essentia  moralis 
succedat  :  lex  enim  naturae  praecipit  id  quod  essentia  sua  bonum 
est  et  prohibet  id  quod  essentia  sua  malum  est;  spectat  ergo 
res  seu  actiones  secundum  id  quod  per  se  sunt. 

III.  Loquamur  nunc  speciatim  de  fornicatione  vaga  h.  e.  ac¬ 
cepta  in  sua  amplitudine  ut  sit  accessus  maris  soluti  ad  quamvis 
solutam  feminam,  et  feminae  vicissim  ad  quemvis  marem.  Ap¬ 
paret  heic  manifesta  inordinatio.  Nam  haec  coniunctio  nullum 
habet  finem  convenientem  rationi,  imo  adversatur  fini  intento  per 
se  a  natura  in  concubitu  viri  et  mulieris.  Finis  enim  concubitus  a 
natura  ipsa  intentus  (nam  alium  finem  contrahentes  intendere  pos¬ 
sunt)  est  procreatio  prolis  sed  prolis  educandae,  ut  exsistat  homo 
eo  modo,  quem  eius  ipsa  natura  requirit  :  atqui  «)  prout  est  femina 
quae  pluribus  se  prostituit,  ipsa  procreatio  impeditur:  (3)  prout 
est  vir,  qui  pluribus  feminis  commiscetur,  aut  rursus  femina  viris, 
non  habetur  procreatio  prolis  intenta  a  natura  rationali;  proles 
enim  quae  est  homo,  debet  non  solum  gigni  sed  nutriri  et  edu¬ 
cari  a  parentibus ;  atqui  concubitus  fornicarius  caret  per  se  de¬ 
bito  ordine  ad  huiusmodi  finem.  Nam  cum  duo  fornicarie  copu¬ 
lantur,  coniunctio  eorum  a)  est  transiens;  ex  quo  per  se  consequitur 
ut  non  consulatur,  ex  ipsa  ratione  actus  seu  unionis,  educationi 
futurae  prolis,  ideoque  haec  coniunctio  careat  debito  ordine,  quem 
habere  deberet  ad  finem  intentum  a  natura:  bj  prout  autem  vir 
pluribus  feminis  commiscetur  eaedemque  pluribus  viris  commi¬ 
scentur,  non  habetur  certa  proles,  seu  per  se  hic  usus  promiscuus 
infert  incertitudinem  prolis;  id  vero  eius  debitae  educationi  pror¬ 
sus  adversatur.  Non  habet  praeterea  haec  fornicaria  coniunctio 
pro  fine  convenienti  rationi  mutuum  obsequium  et  subsidium 
viri  et  feminae  seu  familiam  :  imo  illam  excludit  eo  ipso  quod 
est  copulatio  transiens  citra  mutuam  obligationem:  non  habet 
pro  fine  repressionem  concupiscentiae,  imo  huic  fini  penitus  ad¬ 
versatur,  quia  concupiscentiae  ad  libitum  indulget.  Neque  d)  ullus 
alius  finis  rationalis  huic  unioni  per  se  conveniens  excogitari 
potest.  Sed  solus  finis  est  expletio  libidinis  seu  sensualis  volu¬ 
ptatis,  atque  huc  per  se  spectat  vagus  concubitus,  quatenus  talis 
est,  ut  libido  expleatur.  Ergo  congressus  viri  soluti  ad  quamvis 
solutam  et  vicissim  repugnat  per  se  naturae  rationali. 

IV.  Yerum  2°  repugnatae  naturae  legi  tantum  hic  vagus  con¬ 
cubitus  cum  pluribus,  an  etiam  concubitus  unius  cum  una,  cuius- 
modi  est  etiam  in  concubinatu?  Profecto,  nam  si  spectetur  id 
quod  est  per  se,  non  per  accidens,  in  fornicatione  etiam  cum 

una,  eadem  secundum  speciem  inordinatio  in  ipsa  apparet  ac  in 
multiplici  congressu  fornicario.  Xam  et  ipsa  non  ordinatur  ad 
debitae  prolis  educationem,  sed  liac  exclusa  ad  solam  volupta¬ 
tem.  In  congressu  enim  viri  et  mulieris,  qui  a  natura  ordinatus 
est  ad  prolis  procreationem  et  educationem,  oportet  coniunctio- 
nem  utriusque  esse  talem  ut  per  se  sive  ex  rei  natura  sit  certa 
mutua  providentia  et  cura  prolis,  et  idcirco  se  mutuo  obligent 
ad  communem  vitam;  atqui  in  congressu  fornicario  nulla  est  per 
se  liaec  certitudo  providentiae;  sed  per  se  est  prorsus  providentia 
incerta;  quia  excluditur  obligatio  mutua  viri  et  feminae,  quae  est 
naturale  fundamentum  illius  certitudinis. 

Y.  Quid  vero  si  ad  fornicationem  vel  concubinatum  adiiciatur 
pactum  alendae  et  educandae  prolis?  nonne  ita  exigentiae  na¬ 
turae  lieret  satis!  Non  puto.  Nam  primo  adhuc  argumenta  va¬ 
lerent  primum  et  alterum  quae  sub  n.  II.  dedimus:  deinde  per 
huiusmodi  pactum  conditio  rei,  quod  spectat  ad  finem  primarium 
operis  ex  institutione  naturae  (Tli.  II.  VI.),  substantialiter  non 
mutatur.  Obligatio  scilicet  alendae  et  educandae  prolis  inhae¬ 
rere  debet  ipsi  couiunctioni  viri  et  feminae;  hic  est  enim  linis  a 
natura  praestitus  operi,  in  quod  ea  tendit:  pactum  vero  illud 
est  extrinsecum  fornicationi  aut  concubinatui,  quod,  non  secus 
ac  cetera  pacta  ex  arbitrio  inita,  dissolvi  potest:  ipse  quoque 
concubinatus  dissolvi  ad  arbitrium  coeuntium  potest  imo  debet; 
eo  autem  dissoluto,  nutabit  hoc  ipso  observatio  illius  pacti  su¬ 
peradditi.  Nihil  est  ergo  quod  in  hac  hypothesi  certam  et  tutam 
faciat  sustentationem  prolis  et  educationem.  Utique  etiam  for- 
uicatores  et  concubinarii  tenentur  lege  naturae  alere  atque  edu¬ 
care  prolem:  sed  eo  quod  natura  id  ab  omnibus  postulat,  pro- 
pterea  tenentur  congredientes  se  in  eo  statu  collocare  qui  par 
sit  huic  lini  consequendo.  Statum  inquam;  nam  agitur  de  stabili 
obligatione.  Talis  autem  status  non  est  concubinatus,  qui  per  se 
est  mutabilis  et  ad  arbitrium  dissolubilis:  neque  satis  confert 
pactum  adiectum,  quod  nec  essentiam  coniunctionis  mutat  et  ad 
arbitrium  utriusque  dissolvi  potest  atque  cessante  concubinatu, 
periclitatur  quam  verisimillime  desinere.  Ergo  ante  congressum 
viri  et  feminae  praevertere  debet  potestas  alterius  in  alterum 
et  mutua  obligatio  permanens:  qua  in  re  sita  est  unio  matri¬ 
monialis. 

Et  sane  ipsa  lex  naturae  dictat,  communem  prolem  commu¬ 
niter  alendam  esse  et  educandam  a  suis  genitoribus:  vel  ergo 
serio  uterque  se  ad  id  ab  initio  obligat  et  hoc  ipso  ad  unionem 


44 


TRACT.  DE  MATRIMONIO 


mutuam  stabilem  se  obligabit  et  habebitur,  quod  uatura  exigit, 
unio  matrimonialis:  vel  ad  id  uou  se  obligat  uterque  et  sic  non 
collocabitur  in  tuto  observatio  legis  naturae. 

PARERGON 

Quo  tempore  nuptiae  celebratae  sint  b.  Virginem 
inter  et  s.  Ioseplium. 

I.  Cum  in  Th.  III.  disputaverimus  de  coniugio  b.  Deiparae  cum 
s.  Iosepho,  non  abs  re  esse  existimamus,  si  veluti  rei  complemen¬ 
tum  quoddam,  hanc  quoque  quaestionem  attingamus,  quae  hisce 
nostris  diebus  inter  catholicos  doctores  acriter  agitata  est:  non 
quidem  ut  quaestioni  finem  imponamus,  sed  ne  in  hoc  nostro 
tractatu  desiderent  lectores  notitiam  quaestionis,  quae  non  parvi 
est  momenti. 

II.  Supponendum  est  in  primis,  eruditos  Scripturarum  inter¬ 
pretes  in  hac  esse  modo  sententia,  quod  in  more  fuerit  positum 
ludaeorum,  seriore  saltem  aetate,  quoad  celebrationem  confugio¬ 
rum,  ut  duplex  in  ea  actio  distingueretur:  prior  qua  vir  desponde¬ 
bat  (e|xvir)C7T£u£T0  )  uxorem,  altera,  qua  eandem  vir  accipiebat 

ab  iis,  in  quorum  ipsa  erat  potestate  (iXafiev  )  ac  domum 

ducebat.  Haec  altera  actio  non  solebat  sequi  priorem  immediate, 
sed  plus  minus  spatium  quoddam  temporis  inter  utramque  inter¬ 
cedebat. 

Huius  duplicis  actionis  distinctio,  quae  habuisse  dicitur  locum 
in  gente  iudaica  postremis  seculis  ante  Christum,  si  Rabbinis  cre¬ 
dimus,  eadem  etiam  prima  aetate,  tempore  scilicet  Moysis,  in  usu 
fuisse,  identidem  saltem,  dicenda  est :  sive  dicendum  est  etiam 
tum  licuisse  actionem  acceptionis  sponsae  separare  a  desponsa¬ 
tione.  Nam  quamvis  universim,  actio,  qua  confugium  initur,  soleat 
in  V.  T.  significari  hac  formula,  qua  dicitur  vir  accipere  uxorem 
vel  accipere  sibi  aliquam  in  uxorem  Gen.  IV.  19,  VI.  2.  XII.  19. 
I.  Reg.  XXV.  39.,  2  Paral.  XI.  21.,  XIII.  21.  Esd.  X.  44.  Nehem. 
XIII.  25.  Hos.  I.  2.  etc.  attamen  illius  duplicis  actionis  secun¬ 
dum  tempus  distinctae  mentio  quoque  fit,  ut  Deuter.  XX.  7. 
Qui  est  liomo  qui  despondit  (psjwjoT&OToa  12  7  N)  uxorem  et  non  ac¬ 
cepit  eam  (oux  ikafiiv  aorrjv  nn^  ^7)?  Porro  haec  altera  actio  est 
ea,  cui  nomen  fit  nuptiarum. 

Coustat  tamen  quod  antiquitus  una  actione  etiam  omnia  absol- 

vebantur,  petitio  sponsae,  datio  et  acceptio  ac  nuptiarum  solemui- 
tas,  ut  patet  iu  coniugio  Tobiae  et  Sarae  (Tob.  10-17).  Nec  ulla 
dilatio  intercessit,  quantum  res  ferebant,  inter  desponsationem 
et  acceptionem  Kebeccae  uxoris  Isaaci  (Gen.  XXIV,  51-07). 

Supponendum  est  praeterea,  desponsationem  illam,  quam  ab  ac¬ 
ceptione  seu  nuptiis  distinctam  et  separatam  fuisse  postrema  aetate 
docent  Rabbini,  non  fuisse  eiusdem  rationis  ac  sunt  nostra  spon¬ 
salia.  Per  eam  scilicet  desponsationem  ius  ab  utroque  sponso  in 
re  obtinebatur  ita  ut  congressus,  qui  liabitus  fuisset  a  sponso  cum 
sponsa  antequam  domum  eam  tulisset,  non  fornicarius  censeretur 
sed  maritalis  et  proles  legitima  indicaretur.  Quocirca  sponsus,  qui 
sponsam  nondum  domum  ductam  dimittere  voluisset,  eam,  non 
secus  ac  legitimam  uxorem,  dato  libello  repudii  dimittere  de¬ 
bebat.  Nihilominus  etsi  legitimus,  ratione  habita  iuris  coniugii, 
congressus  ille  censeretur;  reputabatur  tamen  minus  honestus, 
indecens,  turpis,  ut  qui  animum  nimis  ad  libidinem  effusum  si¬ 
gnificaret,  quapropter  honestatis  lege  prohibebatur  vir  sponsam 
suam  adhuc  in  domo  parentum  versantem  cognoscere.  Haec  habes 
clare  exposita  a  cl.  P.  Patrizi  in  sua  Dissertatione  seorsim  edita 
I)e  prima  Angeli  legatione  ad  losephum.  Ut  verum  fateamur,  nos 
nondum  persuasi  sumus,  verum  esse  quod  Rabinos  secuti  tradunt 
quidam  eruditi  de  tali  distinctione  vigente  postrema  aetate  inter 
desponsationem  et  nuptias,  ut  tempus  quoddam  non  satis  breve 
soleret  inter  illas  intercedere  et  interea  inhonesta  haberetur  com¬ 
mixtio  sponsorum.  Et  quidem  si  hoc  postremum  neges,  iam  nulla 
superest  quaestio  et  idcirco  cum  audis  Virginem  desponsatam 
Iosepho,  iam  veram  coniugem  ipsius  prorsus  intelligis  absque 
defectu  cuiuslibet  iuris.  Quaestio  ergo,  quam  tractamus,  supponit 
(quin  affirmet)  id  quod  Rabbini  et  eruditi  tradunt,  disputatione 
cum  iis  instituta,  qui  id  recipiunt. 

III.  His  praemissis  quaeritur  utrum  legatio  Gabrielis  ad  Ma¬ 
riam  (Luc.  I.  20)  et  idcirco  conceptio  Christi,  quae  illam  immediate 
secuta  est,  contigerit  ante  nuptias  Ioseplii  cum  Maria  h.  e.  post 
utriusque  quidem  peractam  desponsationem  sed  antequam  b.  Virgo 
a  Iosepho  acciperetur  domumque  duceretur,  an  post  nuptias  per¬ 
actas.  Sunt  qui  affirment  id  contigisse  ante  nuptias,  sunt  qui 
negent.  Inter  affirmantes  primum  locum  obtiuet  nostra  aetate 
cl.  I*.  Patrizi,  qui  in  interpretandis  Scripturis  maximam  sibi  pe- 
perit  laudem,  ut  nulli  aequalium  sit  secundus,  imo  facile  omnium 
princeps  censeatur.  Inter  negantes  eminet  cl.  Vincentius  De-Yit, 
qui  data  opera  opinionem  Patrizi  impugnavit  (Vita  di  S.  Giuseppe... 

scritta  dal  .sacerdote  Yincenzo  De-Yit  2a  edizione  con  aggiunte: 
Modena  1868).  Perpendamus  utriusque  partis  argumenta. 

IY.  Et  primo  quidem  affirmans  sententia  haud  confirmari  potest 
ex  eo,  quod  a  Luca  b.  Yirgo,  cum  ab  Angelo  salutata  fuit,  dicatur 
solum  desponsata;  nam,  ut  idem  Patrizi  monet,  haec  eadem  ap¬ 
pellatio  fit  a  Luca  b.  Mariae  eo  tempore,  quo  nuptias  peractas 
fuisse  nemo  dubitet  Luc.  II.  5.  Argumentum  igitur  primum  ita 
proponitur.  S.  Iosephus  non  est  comitatus  b.  Yirginem,  cum  haec 
Elisabetliam  visura  iter  suscepit;  atqui  si  iam  nuptiae  peractae 
fuissent,  unaque  viverent  Maria  et  Iosephus,  non  sine  comite  viro 
suo  Maria  aggressa  fuisset  iter  satis  longum,  cuiusinodi  erat  a 
Nazaret  ad  civitatem  Iuda  (h.  e.,  ut  plures  interpretes  cum  Re- 
lando  censent,  civitatem  Iuda  ad  meridiem  Ierosolymae) :  ergo. 
Maior  probatur  ex  ignorantia  mysterii  virginalis  conceptus,  in  qua 
versabatur  Iosephus  postquam  Yirgo  redierat  Nazaretum,  ut  id¬ 
circo  de  ea  dimittenda  cogitaret.  Si  enim  ipse  una  cum  Virgine 
ivisset  domum  Zacliariae,  profecto  notitiam  illius  mysterii  acce¬ 
pisset,  quod  Elisabetha  magnis  clamoribus  vulgaverat.  Minor  pro¬ 
batur,  quia  decere  haud  videtur  puellam  recens  nuptam  absque 
societate  sui  viri  longae  viae  se  committere  domumque  alterius 
subire. 

Alterum  argumentum.  Cum  b.  Yirgo  Christum  concepit,  non¬ 
dum  ipsa  et  Iosephus  convenerant:  antequam  convenirent  inventa  est 
in  utero  habens.  Matth.  I.  18.  Atqui  to  convenire,  de  femina  et  viro 
usurpatum,  post  mentionem  factam  desponsationis  (ibid.)  significat 
virum  et  feminam  desponsatam  una  in  eandem  domum  perpetui 
convictus  gratia  coire:  pro  congressu  autem  maritali  significando 
rarissime  illud  verbum  adhibetur  (cf.  Patrizi  1.  c.).  Ergo  nuptiae 
nondum  peractae  erant,  his  enim  in  domum  viri  sponsa  duce¬ 
batur  vel  una  conveniebant. 

Tertium,  quod  est  potissimum  argumentum,  ducitur  rursus  ex 
verbis  Scripturae,  quae  in  propria  sui  significatione  accipienda 
sunt.  Aiunt  ergo.  Fieri  nequit  ut  ante  virginalem  conceptum 
illud  contigerit,  quod  postea  factum  fuisse  Scriptura  clare  testatur. 
Atqui  Mattii.  I.  18.  seqq.  docet  Iosephum,  cum  iam  b.  Virgo  ute¬ 
rum  gereret,  nondum  accepisse  coniugem  suam,  sed  eam  accepisse 
postquam  Angelus  mysterium  docuit  omnemque  excussit  timorem; 
accepit  enim  eam  Iosephus  ut  morem  gereret  praecipienti  Angelo 
(v.  24).  Iam  vero  phrasis  haec  accipere  coniugem  ipsas  nuptias 
aperte  significat.  Factae  sunt  igitur  nuptiae  post  hanc  primam 
Angeli  legationem  ad  Iosephum:  non  ergo  fuerant  initae  prius 
quam  b.  Yirgo  ab  Angelo  salutaretur. 

V.  Argumentum  sententiae  negautis  ante  nuptias  contigisse 
virginalem  conceptum  (si  efflcaciora  seligere  velimus)  duplex  est. 
Primum  supponit,  quod  et  adversarii  dant,  nuptias,  si  factae  sunt 
post  virginalem  conceptum,  nonnisi  quarto  mense  ab  eodem  con¬ 
ceptu  potuisse  fieri;  nam  statiin  ac  Yirgo  concepit,  exsurgens 
cum  festinatione  perrexit  ad  Elisabetham  ibi q ue  mansit  mensibus 
quasi  tribus :  post  quos  etiam  gestatio  uteri  apparere  solet.  Ita 
ergo  argumentum  proponitur.  Christus  nasci  voluit  de  femina 
coniuncta  viro,  ut  honori  suae  Matris  nataeque  prolis  consuleret; 
quoniam  quum  edendus  esset  ipse  in  lucem,  mysterium  Virginei 
conceptus  et  partus  notum  nondum  esse  vulgo  poterat.  Atqui 
honori  Virginis  haud  fuisset  consultum,  si  post  tres  menses  ab 
eiusdem  conceptu  nuptiae  fuissent  initae,  sed  solum  si  ante  eun¬ 
dem  conceptum:  ergo.  Maior  tum  auctoritate  Patrum  id  animad¬ 
vertentium  (cf.  Maldonatum  in  h.  1.)  fkleliumque  sensu,  tum  ex 
ipsius  facti  consideratione  probatur,  cuius  mdla  potior  ratio  prae¬ 
ter  hanc  excogitari  potest  cur  .Deus  volens  nasci  ex  Virgine 
voluerit  tamen  nasci  ex  coniugata  ita  ut  ipse  filius  quoque  viri 
eiusdem  Virginis  vulgo  putaretur  (Luc.  III.  23).  Cetera  enim  bona 
ex  his  nuptiis  secuta  potuissent  alia  quoque  via  obtineri.  Honor 
autem  exinde  praestitus  nuptiis  effectus  quidam  potius  (secun¬ 
dario  licet  intentus)  quam  linis  huius  oeconomiae  fuisse  videtur. 
Prob.  minor.  Etsi  congressus  inter  sponsos  ante  nuptias  haberetur 
legitimus  quoad  valorem,  ut  ita  dicam,  actus  coniugalis,  at,  ipsis 
latentibus  adversariis,  inhonestus  et  turpis  censebatur,  ut  puniri 
quoque  merito  posset.  Iam  vero  initis  nuptiis  quarto  mense;  prole 
autem  edita  in  lucem  post  sex  menses  a  nuptiis,  alterutrum  ex 
his  duobus  dicendum  fuisset  ab  ignorantibus  mysterium,  vel 
b.  Virginem  ex  adulterio  concepisse,  vel  saltem  contra  legem 
egisse,  quippe  quae  congressa  sit  cum  sponso  ante  nuptias.  Quam¬ 
vis  prius  maxime  indecorum  fuisset  b.  Virgini,  at  alterum  quoque 
nemo  non  videt  quam  castissimae  Virginis  pudori  eiusque  exi¬ 
stimationi  futurum  fuisset  adversum.  An  putabimus,  Deum  non 
cavisse  ne  sua  Mater  eiusque  vir  hoc  turpi  dedecore  afficeren¬ 
tur?  Ergo. 

Alterum  argumentum  dicitur  ex  Scripturis,  ope  tamen  cuius¬ 
dam  ratiocinii,  quod  argumentum  sic  expolientes  proponimus. 
Iosephus  mysterium  ignorans  volebat  b.  Virginem  dimittere  oc¬ 
culte  Matth.  I.  19.  seqq.  Duas  scilicet  affert  Evangelista  rationes 
cur  vellet  Iosephus  b.  Mariam  occulte  dimittere:  cum  esset,  inquit, 
iustus  et  nollet  eam  traducere ,  voluit  occulte  dimittere  eam:  ut  eo  quod 

iustus  esset,  voluerit  eam  dimittere;  ex  eo  vero  quod  uollet  eam 
traducere,  diffamare,  voluerit  occulte  dimittere.  Cur  autem  istud 
nisi  ut  consuleret  eius  honori?  quod  quidem  satis  clare  docemur 
a  Matthaeo,  qui  dimissionis  occultae,  prout  talis,  hanc  reddit 
rationem,  quia  nempe  Iosephus  nolebat  eam  traducere  li.  e.  dif¬ 
famare.  Iam  vero  id  primo  affirmari  merito  posse  videtur,  quod 
haec  occulta  dimissio ,  quam  cogitabat  Iosephus,  non  fuerit  nisi 
eiusdem  a  b.  Virgine  occulta  discessio.  Sane,  ut  in  primis  scrupulum 
eximamus,  perpende,  quaeso,  aequivalere  sibi  posse  has  phrases 
dimittere  uxorem  et  discedere  ab  ea:  id  nos  docet  Apostolus  I. 
Cor.  VII.  10.  11.  ubi  idem  sensus  subest  duobus  his  verbis  in  his 
phrasibus:  mulierem  a  viro  non  discedere  et  virum  mulierem  non 
dimittere.  Hoc  posito  dicimus,  in  dimissione  hac,  quam  cogitabat 
Iosephus,  haud  cogitandum  a  nobis  esse  de  ulla  traditione  libelli 
repudii,  seu  de  dimissione  activa,  quae  facienda  fuisset  tradito 
libello  repudii.  Etenim  adverbium  occulte  appositum  dimissioni 
satis  indicat  de  dimissione  per  libellum  repudii  sermonem  haud 
esse.  Nam  etsi  inter  paucos,  puta  propinquos,  id  actum  vel  soli 
Virgini  secreto  libellus  datus  fuisset,  tarneu  hic  actus  per  se  pu¬ 
blici  iuris  erat;  quia  erat  actus  legitimus,  qui  et  in  iudicio  pu¬ 
blico  proferri  poterat,  quocirca  traductioni  seu  diffamationi  Vir¬ 
ginis  via  aperta  erat.  Nec  putes  quod  per  accidens  potuerit 
libellus  manere  occultus.  Ut  hanc  exuas  opinionem,  perpende 
intrinsecas  circumstantias  facti.  Nimirum  b.  Virgo  non  sponte 
sed  ex  lege  coniugium  inivit  et  ex  eadem  lege  tenebatur  coniungi 
adgnato  proximo;  ideoque  si  Iosepho  nupsit,  ideo  eidem  nupsit 
quia  ex  lege  ad  eum  ipsa  spectabat.  Quocirca  si  Iosephus  de¬ 
disset  Mariae  libellum  repudii,  fieri  non  potuisset  quin  eius  pro¬ 
pinqui  non  postularent  ab  eo,  cur  Mariam  abiiceret  aut  cur  nollet 
nuptias  celebrare;  ut  idcirco  facile  res  ad  publicum  iudicium 
adducta  fuisset.  Has  molestas  quaestiones  effugere  nequibat  Iose¬ 
phus,  nisi  se  fuga  clanculum  subducendo  in  longinquam  regionem 
absque  reditus  consilio.  Itaque  si  Iosephus  voluit  dimittere  Mariam 
occulte ,  non  traducere ,  nonnisi  discessionem  aliquam  ab  ea  cogitare 
potuit. 

Haec  si  probentur,  pronum  est  ulterius  pergere  atque  hoc  pacto 
argumentum  prosequi.  Atqui  discessio  occulta  Iosephi  potuisset 
quidem  consulere  honori  Virginis,  si  post  nuptias  fuisset  peracta, 
minime  vero  si  ante  eas:  ergo,  quoniam  discedere  volebat  ut  eius¬ 
dem  honori  consuleret,  dicendum  est  iam  fuisse  nuptias  peractas, 
cum  Iosephus  de  dimissione  seu  de  discessione  cogitabat.  Sane 

fac  nondum  nuptias  fuisse  initas  et  Ioseplium  discessisse.  Cum 
proles  ederetur  a  Virgine  ante  nuptias  nunquam  peractas,  pri¬ 
mum  eidem  dedecori  ipsa  Virg’o  et  proles  obnoxiae  fuissent,  quod 
dictum  est  in  priore  argumento.  Deinde  maiori  imo  dedecori  ex¬ 
posita  fuisset  sanctissima  Mater.  Nam  alii  videntes  prolem  ante 
nuptias,  sponsum  autem  minime  videntes  sed  intelligentes  ipsum 
abiisse,  cum  sponte  se  offerret  quaestio:  cur  sponsus  (cuius  iustitia 
praeterea  nota  esse  poterat)  abiit  infectis  nuptiis  et  nondum 
redit?  putasseut  se  probabile  saltem  argumentum  habere  iudi- 
candi,  ideo  ipsum  reliquisse  sponsam,  quia  noverat  eam  conce¬ 
pisse  sed  non  ex  se  ipso.  Quocirca  discessio  Iosephi  causa  potius 
fuisset  cur  fama  Virginis  certius  periculum  subiret.  E  contrario 
si  discessisset  Iosephus  post  nuptias,  male  quidem  de  ipso  po¬ 
tuissent  homines  ominari,  non  vero  de  Matre,  quae  tempore 
legitimo  peperisset;  cum  praesertim  tum,  nulla  exsistente  pro¬ 
babili  ratione  in  contrarium,  fama  honestatis,  qua  Virgo  apud 
suos  gaudebat,  vim  omnem  suam  exemisset  ad  depellendam 
quamlibet  suspicionem.  Haec  profecto  Iosephus  perpendit ;  qua¬ 
propter  si  dimissionem  cogitavit,  iacturam  potius  sui  honoris 
quam  honoris  coniugis  eligens,  dicendum  est  quod  discessionem 
a  nupta  cogitaverit,  ideoque  iam  nuptias,  cum  haec  cogitaret, 
peractas  fuisse  et  idcirco  ante  conceptum  virginalem  (arg.  1.). 

Huc  redit  argumentum  Eusebii  Caesariem  in  qq.  Evaugelicis 
hanc  ipsam  sententiam  tuentis  (cf.  Mai  Collect.  nova  SS.  Vete¬ 
rum.  V.  1.  p.  2.). 

Tandem  et  illud  advertere  licet.  Cum  lilia  heres  propinquo 
adgnato  nubere  debebat,  probabiliter  non  differebatur  traductio 
sponsae  in  domum  sponsi,  sed  statim  post  desponsationem  id 
fiebat,  sive  utrique  una  illico  vivebant,  si  praesertim  et  mater 
filiae  defuncta  esset.  Nam  apud  quos  manebat  filia  desponsata? 
si  apud  propinquos,  cur  non  apud  eum,  cui  erat  desponsata?  An 
dices  Mariam  desponsatam  adhuc  mansisse  in  templo  sub  cura 
sacerdotum?  Id  difficilius  compones  cum  profectione  usque  ad 
domum  Elisabeth.  Matrem  vero  etus  iam  defunctam  fuisse  pro¬ 
babilissime  credimus. 

VI.  Hactenus  exposuimus  utriusque  partis  argumenta.  Porro 
argumentis  secundae  partis  negantis  non  habent  quid  reponant 
directe  adversarii,  quo  vere  faciant  satis.  Nam  et  ipsi  concedunt, 
illicitum  fuisse  congressum  inter  sponsos  ante  nuptias,  nec  ex¬ 
plicare  sciunt  quo  pacto  Iosephus  consulere  quiverit  honori  Vir¬ 
ginis,  si  eam  dimisisset  infectis  nuptiis. 

Palmieri  —  Tractatus  de  Matrimonio  Christiano. 

E  contrario  affirmantium  argumenta  pati  videntur  idoneam  ao 
lutionem.  Quod  spectat  ad  praecipuum  desumptum  ex  verbis  ac¬ 
cipere  Mariam  coniugem  tuam ,  et  accepit  coniugem  suam ,  alii  aliter 
respondent  (cf.  De-Vit  oper.  cit.) :  nobis  liaec  responsio  idonea 
satis  videtur.  Nimirum  ita  adversarii  arguunt  ac  si  penes  Mat¬ 
thaeum  verba  haec  accipere  coniugem  tuam  significarent  eum 
actum,  quo  coniugium  absolvitur,  qua  quis  in  Y.  T.  dicebatur 
accipere  uxorem  vel  accipere  aliquam  sibi  in  uxorem.  Atqui 
istud  est  quod  negamus.  Nam  phrasis  apud  Matthaeum  est  t.o,- 
paXa|3eTv  Mapiav  xrjv  yuvaixa'  ctgu:  irapsXaJSsv  tyjv  yuvaixa  a6~o5.  La¬ 
tinus  quidem  interpres  non  potuit  articulum  exprimere;  sed  certe 
in  graeco  articulus  non  est  otiosus.  Advertimus  itaque  aliud  esse 
accipere  aliquam  feminam  coniugem  seu  in  coniugem  suam  vel  sibi 
sic  yovatxa  sau-w,  aliud  accipere  aliquam  (seu  expresso  nomine 
Mariam )  tt,v  ymmxa  aoTou:  sicut  aliud  est  italice  prendere  Maria 
in  sua  consorte,  aliud  prendere  Maria  la  sua  consorte.  Haec  altera 
phrasis,  quoniam  articulus  in  relativum  resolvi  potest,  est  identica, 
quoad  sensum  huic :  prendere  Maria,  la  quale  d  sua  consorte.  Verba 
ergo  Angeli  hunc  sensum  fundunt:  ne  timeas  accipere  Mariam , 
yJtk;  ectti  yuvfj  xou  equae  est  coniux  tua:  quod  profecto  longissime 
distat  a  sensu,  qui  hac  phrasi  exprimeretur:  ne  timeas  accipere 
Mariam  in  coniugem  tuam.  Itaque  sensus  verborum  Arcliangeli 
hic  est:  ne  timeas  accipere  Mariam,  equae  est  coniux  tua;  non  vero 
iste  alius:  ne  timeas  accipere  Mariam  in  coniugem  tuam. 

Ita  enarratis  verbis  Angeli,  liquet  1°  ibi  non  occurrere  formu¬ 
lam  propriam  coniugii  ineundi,  accipere  coniugem:  liquet  2°  ibi  e 
contrario  supponi  ab  Angelo  quod  Maria  iam  sit  uxor  Iosephi: 
quae  est  coniux  tua;  ideoque  ex  his  ipsis  verbis  potissimum  elici 
argumentum  pro  sententia  contraria. 

Nihilominus  forte  difficultas  nondum  est  soluta;  superest  enim 
altera  phrasis  explicanda:  accipere  Mariam.  Quaeritur  enim  de 
qua  acceptione  lieic  sermo  sit :  nec  videtur  alia  acceptio  intelligi 
posse  quam  ea,  quae  post  sponsalia  peragebatur;  ut  propterea 
illud  oppositum  ttqv  yuvatxa  crou  significare  valeat  sponsam  tuam, 
seu  quae  est  tibi  destinata  in  uxorem.  Verum  negamus,  exigi  a 
contextu  ut  verbum  vcapaXap^aveiv  (quod  frequenter  idem  valet 
ac  simplex  Xa^aveTv)  interpretemur  de  acceptione  coniugali.  Sci¬ 
licet  cum  amplius  non  occurrat  dictio  haec:  acceptio  coniugis  vel 
acceptio  in  coniugem  sed  solum  acceptio  eius ,  equae  est  coniux,  licet 
aliam  interpretationem  adhibere,  quae  et  non  repugnet  verbo 
accipere ,  nec  eum  sensum  extundat,  qui,  si  vera  sunt  argumenta 

praecedentia,  est  certe  falsus.  Hoc  enim  ius  competit  disputantibus 
donec  eorum  sententiae  falsitas  sit  demonstrata.  Itaque  advertimus, 
quod  hactenus  Iosephus  nihil  extrinsecus  egerat,  nec  ullo  modo 
relationes  suas  cum  Virgine  actu  aliquo  externo  abruperat.  Eem 
omnem  adhuc  animo  versabat,  omnisque  eius  actus  intus  haeserat 
( voluit  dimittere,  haec  cogitante):  ut  voluntate  quidem  iam  uxorem 
dimiserit,  ad  actum  vero  externum  haec  voluntas  non  proces¬ 
serit.  Ita  se  habenti  Iosepho  adstat  Angelus  immediate  ipsum 
alloquens,  ut  ab  ea  voluntate  eundem  removeat.  Iussio  accipiendi 
opponitur  voluntati  deserendi;  quia  vero  haec  animo  tantum  con¬ 
tinebatur,  non  alia  acceptione  erat  opus,  quam  qua  illa  voluntas 
exueretur,  acceptio  scilicet  animi  praecipitur,  quo  coniugium  suum 
Iosepli  probaret  velletque  in  eo  permanere.  «  Quid  autem  est 
accipere?  Domi  profecto  retinere;  iam  enim  illam  mente  dimiserat 
sed  dimissam,  inquit,  retineas  ».  Ita  Chrysost.  liom.  4a  in  Matth. 
Quod  si  minus  propria  tibi  videtur  haec  interpretatio  verbi  ac¬ 
cipere,  memento  quod  cum  aliquid  absurdi  vel  certe  falsi  seque¬ 
retur,  si  verba  in  proprio  sensu  acciperentur,  licet  a  propria  ver¬ 
borum  significatione  parumper  recedere. 

Alia  argumenta  minus  sunt  molesta.  Nam  quod  spectat  ad  illud 
quod  ducitur  ex  verbis:  antequam  convenirent ;  quoniam  ipsi  quo¬ 
que  adversarii  docent  verbum  hoc  suviXOtiv  occurrere  aliquando 
penes  classicos  scriptores  in  significatione  congressus  maritalis, 
haud  repugnat  quod  heic  quoque  hoc  sensu  fuerit  usurpatum. 
Certe  Hieronymus  (in  li.  1.)  hoc  sensu  accepit  verbum  istud.  Qui 
exinde  negat  unquam  convenisse  Mariam  et  Iosephum. 

Ad  primum  vero  argumentum  respondere  licet  1°  non  esse 
certum,  b.  Iosephum  haud  fuisse  comitem  uxori  in  itinere.  Quid 
enim  si  dicamus  quod,  cum  nollet  detineri  ab  hospitibus,  ne  co¬ 
geretur  ibidem  manere  longo  tempore,  quod  iam  eius  uxor  forte 
proposuerat,  dimiserit  eam  antequam  domum  ipsa  ingrederetur? 
At  saltem  rediit  eam  recepturus.  Demus  et  hoc.  Tunc  ergo  Eli- 
sabetlia  eidem  gratulata  significavit  mysterium  Virginis.  Ut  vides, 
in  hypothesibus  versamur.  Ast  haec  liypothesis  falso,  puto,  in¬ 
nititur  fundamento.  Supponitur  enim,  quod  Elisabetha,  feminarum 
more,  cupida  fuerit  manifestandi  arcanum  Domini.  E  contrario 
cura,  qua  ipsa  Elisabetha  post  conceptum  Ioannis  (Luc.  I.  24) 
occultabat  gratiam  Dei,  ipsiusqpe  b.  Virginis  silentium  erga  suum 
virum,  ostendunt,  eas  didicisse  a  Domino  non  aliis  revelare  my¬ 
steria  in  ipsis  gesta,  nisi  aliqua  ratione  speciali  ad  id  moveren¬ 
tur  ab  ipso  Deo,  quemadmodum  contigit,  cum  Maria  Elisabetham 

salutavit :  quo  quidem  in  congressu  non  constat  alias  personas 
adfuisse.  Revelatio  tanti  mysterii,  quam  liumanus  testis  iirmare 
non  potuisset,  relinquebatur  Deo.  Non  erat  ergo  ratio  cur  Eli- 
sabetha  Iosepho  ad  se  advenienti  id  manifestaret  (1). 


(1)  Heic  castiganda  esset  temeritas  recentioris  interpretis  rationalistae 
Henrici  Aug.  Wilh.  Meyer,  qui  ad  c.  1“  Matthaei  v.  18.  et  rursus  ad  c.  1. 
Lucae  v.  38  monet  narrationem  Matthaei  de  dubitatione  Iosephi  et  nar¬ 
rationem  Lucae  de  Annuntiatione  Mariae  haud  posse  simul  componi,  sed 
alteram  ab  altera  excludi,  ita  ut  alterutra  falsa  sit  oportet.  Cur  vero  ? 
quia  tum  psychologice  contra  feminarum  naturam  egisset  Maria  celans 
virum  suum  revelationem  acceptam :  tum  etiam  contra  officium  suum, 
nempe  uxoris  ad  virum,  se  gessisset  non  manifestans  ei  rem  tanti  mo¬ 
menti  et  cuius  ipsum  adeo  intererat.  Quod  si  Maria  debuisset  praestolari 
ut  Deus  Iosepho  mysterium  revelaret,  id  oportuisset  ut  ab  Angelo  ipsa 
moneretur. 

Scilicet  la  quid  Augustissima  Deipara  actura  esset,  quae  supernatu- 
rali  perfectione  et  sanctitate  homines  omnes  et  Angelos  excedit,  id  ex 
naturali,  plerumque  vitiosa,  feminarum  loquacitate  arguendum  est!  2°  Quis 
unquam  inter  officia  uxoris  ad  virum  enumeravit  et  istud,  ut  coniux  al¬ 
teri  manifestare  teneatur  quae  Deus  in  ipso  immediate  supra  naturae 
ordinem  operatur?  At  Iosephum  intererat  id  nosse.  Non  profecto  propter 
aliquod  ius,  quod  Iosepho  competeret  in  cognitionem  huius  mysterii :  tale 
enim  ius  fuisset  tandem  ius  hominis  erga  Deum  agentem  in  sua  creatura 
prout  ipsi  placet,  ius  exigens  a  Deo  manifestationem  operum  suorum ; 
quod  ius  est  satis  absurdum.  Sed  Iosephum  intererat  id  nosse,  ne  inscius 
citra  culpam  aliquid  moliretur  quod  divinam  Matrem  eiusque  prolem 
minime  deceret.  Scilicet  is,  cuius  intererat  Iosephum  nosse  mysterium, 
erat  ipse  Deus,  ut  opus  ab  ipso  inceptum,  secundum  ordinem  Providen¬ 
tiae  ab  eo  libere  statutum,  felicem  exitum  sortiretur.  Ut  id  autem  fieret, 
satis  erat  monere  Iosephum,  cum  animum  eius  dubitatio  subire  coepit. 
Nec  3"  opus  fuit  Mariam  doceri  ab  Angelo  fore  ut  Iosepho  caelitus  notitia 
mysterii  communicetur ;  interiori  enim  lumine  naturae  et  gratiae  imbuta 
sapientissima  Virgo  certissime  noverat,  id  Deum  facturum  quod  ordo 
suae  Providentiae  exigeret.  Satis  ergo  ipsi  fuit  se  eidem  Providentiae  cum 
plena  confidentia  committere. 

Ceterum  4°  non  vidit  hic  auctor,  quam  ineptum  sit  id  quod  supponit. 
Supponit  scilicet  quod  narratio  colloquii  angelici  facta  a  Maria  Iosepho 
debuisset  ab  eodem  repellere  omnem  dubitationem.  Ita  profecto  non  sensit 
b.  Virgo  et  merito.  Erat  enim  necessaria  Iosepho  fides  divina  in  hoc  fa¬ 
ctum,  ut  partes  sibi  concreditas  in  isto  divino  negotio  exsequeretur :  fidem 
autem  divinam  non  nisi  testimonium  divinum  gignit.  An  tale  debuisset 
habere  Iosephus  testimonium  uxoris  solius  et  ipsam  crederene  oportebat, 
tale  habendum  esse  testimonium  suum  a  viro?  Evidens  est,  quod  nisi 
Deus  ipse  certiorem  fecisset  Iosephum,  nunquam  ratio  fuisset  huic  suffi¬ 
ciens  credendi  id  quod  divinitus  actum  fuerat  in  sua  coniuge.  Prudentis¬ 
sime  ergo  egit  prudentissima  Virgo  rem  omnem  Deo  committens. 

At  2°  quid  prohibet  credere,  b.  Virginem  uxorem  absque  socie¬ 
tate  viri  iter  illud  peregisse?  Nonne  adversarii  volunt  b.  Virginem 
desponsatam  hoc  iter  solam  ingressam  esse  ?  atqui,  si  id  non  dede¬ 
cebat  desponsatam,  cur  haud  decebat  nuptam?  Ne  vero  exinde 
colligas  b.  Virginem  absque  ullius  societate  iter  suscepisse:  nam 
ancilla  praesto  esse  poterat  (1).  Obiicies  forte  Virginis  pauperta¬ 
tem,  cui  famulitium  non  bene  congruit,  quam  paupertatem  videris 
tibi  discere  ex  oblatione  eiusdem  Virginis  die  purificationis  suae 
Luc.  II.  24.  collatis  iis,  quae  habentur  Lev.  XII.  8. :  constat  enim 
quod  non  invenit  manus  eius  nec  potuit  offerre  agnum.  Verum 
advertas  velim,  quod  ex  ipso  Levitico  V.  11.  patet,  conditionem 
eorum,  qui  duos  turtures  aut  duos  pullos  columbarum  offerebant, 
non  fuisse  infimam  apud  Hebraeos,  sed  potius  mediam.  Et  saue 
ratio  est  cur  credamus,  b.  Virginem  filiam  heredem  ex  asse  (cuius 
praeterea  parentes,  si  veteribus  quibusdam  narrationibus  fidem 
adhibemus,  superfluis  uon  carebant)  aliquid  habuisse  in  bonis, 
cum  idcirco  nupserit,  ut  bona  patris  sui  in  familia  eius  conserva¬ 
rentur.  At  vir  eius  vitam  arte  fabrili  sustentabat.  Dic  potius  quod 
artem  fabrilem  exercebat:  id  tantum  novimus  ex  Evaugelio;  neque 
enim  sola  necessitas  sustentandae  vitae  ratio  erat  penes  Hebraeos 
cur  huiusmodi  artes  exercerentur.  Babbini  enim  te  docebunt  quod, 
cum  post  captivitatem  ludaei  negotiationi  se  dedissent,  usus  apud 
ipsos  invaluit  ut  quilibet,  dum  posset,  artem  aliquam  addisceret. 
Idcirco  aetate  quoque  Christi  aliquos  reperies  in  Scripturis  artem 
haud  fabrili  nobiliorem  exercentes,  quos  sine  causa  putares  pau¬ 
peres  fuisse.  Habes  sane  Simonem  coriarium,  penes  quem  hospi¬ 
tatur  Petrus  Aet.  X.  6.  Alexandrum,  virum  probabiliter  eruditum, 
aerarium  2.  Tim.  IV.  14.  Paulum  ipsum,  qui  totam  adolescentiam 
triverat  in  disciplinis  Hebraeorum  addiscendis,  artem  scenofacto- 
riarn  exercentem,  (pia  certe  non  egebat  pro  sustentatione  vitae, 
et  cum  eo  Aquilam,  apud  quem  hospitio  manebat  Act.  XVIII.  2.  3. 
Non  est  ergo  cur  timeas  b.  Virgini  ancillam  asserere:  quae  et 
opinio  erat  mysticorum  doctorum  superioris  aetatis  (cf.  in  Exer¬ 
citiis  s.  Ignatii  Contemplationem  de  Nativitate  Christi). 

His  omnibus  perpensis  concedimus  in  eam  sententiam,  quae 
nuptias  b.  Virginis  cum  s.  Iosepho  factas  affirmat  ante  conceptum 


(1)  Cl.  Hug  (Gutachte  Uber  das  Leben  Iesu  von  Strauss,  p.  86  seq.  Neue 
ausgabe)  affirmat,  non  licuisse  filiabus,  quae  nondum  essent  sub  potestate 
viri,  iter  aggredi  longum  praesertim:  at  virum  facultatem  facere  potuisse, 
addito  comite  ex  propinquis. 

Christi.  Absit  tamen,  ut  eum  cl.  De-Yit  optemus  sententiam,  quam 
minus  probamus,  exulare  postliac  e  commentariis  Scripturarum. 
Nulli  privato  ius  est  ostracismo  multare  sententiam,  quam  do¬ 
ctissimi  et  maxime  catholici  viri  tuentur.  Etsi  autem  tibi  opinio 
tua  maxime  probabilis  videatur  (maxime  probabilis,  inquam,  nam 
in  huiusmodi  quaestionibus  certitudo,  quam  quidam  iactant,  non 
est  ad  summum  nisi  quaedam  certitudo  moralis,  h.  e.  magna  vel 
maxima  probabilitas),  non  exinde  consequitur,  futurum  esse  ut 
ceteris  quoque  idem  videatur. 

CAPUT  II. 

DE  MATRIMONIO  SACRAMENTO 

THESIS  Yir. 

Verbo  Dei  tradito  doctrina  Catholica  continetur ,  Matrimonium  Chri¬ 
stianum  esse  vere  et  proprie  Sacramentum. 

I.  Si  probetur  perpetua  et  universali  Ecclesiae  Christianae  tra¬ 
ditione  (quam  certe  decreta  Conciliorum,  professiones  sollemnes 
fidei,  Itturgiae  seu  sacramentalia,  opera  Theologorum  et  Patrum 
repraesentant)  contineri  doctrinam  liauc,  quod  Matrimonium  Chri¬ 
stianum  sit  verum  et  proprium  novae  legis  Sacramentum,  id  satis 
superque  esse  debet  Theologo,  ut  huiusmodi  veritas  demonstrata 
dicatur;  si  quidem  vera  sunt  quae  de  vi  Traditionis  et  docemus 
in  Scholis,  et  defendimus  contra  haereticos.  Id  porro  facile  de¬ 
monstratur.  Sacramentum  verum  et  proprium  est  illud,  cui  uni¬ 
voce  competit  defiuitio  eorum  quae  in  Ecclesia  ut  sacramenta 
habentur,  nempe  quae  sunt  signa  efficacia  gratiae  sanctili cantis; 
est  id  scilicet  quod  sacramentum  est  sicut  Baptismus,  Euchari¬ 
stia,  etc.  Atqui  divina  Traditione  constat  in  censu  horum  sacra¬ 
mentorum  habendum  esse  Matrimonium  Christianum,  quod  ni¬ 
mirum  a  personis  Christianis  contrahitur. 

II.  Sane  ut  argumentum  promamus,  quod  utriusque  simul 
Ecclesiae  graecae  et  latinae  consensum  ostendit,  constat  sectas 
haereticas,  quae  saeculo  Y.  cum  nempe  utraque  Ecclesia  latina  et 
graeca  adhuc  unitae  erant,  discesserunt  a  catholica,  habuisse  sem- 
per  penes  se  septem  numero  sacrameuta  et  inter  haec  matrimo¬ 
nium  :  et  quamvis  illae  in  aliis  dogmatibus  a  se  ipsis  dissideant,  in 
hoc  tamen  omnes  convenire.  Ergo  colligimus,  hunc  numerum 
septenarium  eae  sectae  acceperunt  ab  Ecclesia  secumque  tulerunt. 

Igitur  seculo  Y.  universa  catholica  Ecclesia  habebat  in  numero 
eorum,  quae  proprie  sacramenta  dicuntur,  matrimonium.  Id  vero 
satis  est  ut  traditio  apostolica  demonstretur.  Probationem  ante¬ 
cedentis  habes  ex  sequentibus  testificationibus,  dummodo  advertas 
huiusmodi  sectas  tenaces  semper  fuisse  eorum,  quae  ab  iuitio  a 
suis  parentibus  acceperunt  et  a  mutationibus  abhorruisse,  lam 
vero  fidem  Syrorum  Nestori  anorum  testatur  Sulaka  Patriarcha 
professione  fidei,  quam  llomae  adhuc  monachus  edidit  1553.  «  Cre¬ 
dimus  quoque  in  sanctum  baptismum,  et  in  sacrificium  quod  est 
corpus  et  sanguis  Christi,  et  in  sacerdotium  sanctum,  et  in  ma¬ 
trimonium  ».  Fidem  Iacobitarum  et  Coptorum  refert  Simon  As- 
semauus  (Bibi.  Orient.  Tom.  II.  Dissert.  de  Monophys.  n.  5.).  «  Ad 
sacramenta  quod  spectat,  septenarium  eorum  numerum,  qualis 
ab  Ecclesia  catholica  agnoscitur,  apud  lacobitas  sacrosanctum 
esse  liquet  ex  eorum  ritualibus  et  pontificalibus  libris  etc.  »  Ar¬ 
menios  quoque  ante  Concilium  Florentinum  idem  sensisse  testis 
est  Yartanus  Armeniorum  Episcopus,  qui  duobus  fere  ante  illud 
Concilium  seculis  opera  sua  edidit:  ait  enim  (cf.  Galanum  Tom.  2. 
p.  140.)  in  monitis  ad  Armenios  c.  0.  «  Paulus  xCp.  discipulum 

suum  Dionysium  de  septem  Ecclesiae  sacramentis  erudivit . 

Christianismus  in  septem  Ecclesiae  sacramentis  nititur...  Primum 
sacramentum  est  baptismus,  secundum  Missae  sacrificium :  ter¬ 
tium  benedictio  unguenti,  quod  latini  chrisma  vocant,  quartum 
est  ordo:  quintum  est  matrimonium  etc.  »  Item  seculo  XVII.  Ec¬ 
clesia  graeca  contra  Cyrillum  Lucarim  Protestantibus  faventem 
edidit  professionem  suae  fidei,  inter  cetera  inquiens:  «  Anathema 
Cyrillo  nova  dogmata  fabricanti  et  credenti  non  esse  ex  institu¬ 
tione  I.  C.  neque  ex  Apostolorum  traditione  praxique  perpetua 
septem  Ecclesiae  Sacramenta,  baptismum  scilicet,  chrisma,  poe¬ 
nitentiam,  eucharistiam,  sacerdotium,  extremam  unctionem  et 
matrimonium  ».  Ergo  certum  est  consequens,  quod  collegimus. 
Cf.  Sclielstrate,  Acta  Orientalis  Ecclesiae  contra  Lutheri  haeresim. 

III.  Ut  autem  hoc  argumentum  dilatemus,  consideremus  sin- 
gillatim  testimonia  Ecclesiae.  Itaque  si  in  Ecclesia  praesertim 
latina  ab  ultimis  temporibus  ad  vetustiora  gradum  faciamus,  pro¬ 
stat  primum  decretum  Tridentinum  Sess.  XXI Y.  cn.  1.  et  Flo¬ 
rentinum  in  decreto  Eugenii  IV.  ad  Armenios;  in  quibus  Matri¬ 
monium  recensetur  inter  septem  sacramenta  Ecclesiae,  quae  non 
nisi  proprie  dicuntur  sacramenta  diciturque  vere  et  proprie  unum 
ex  septem  legis  Evangelicae  sacramentis.  Tum  praesto  est  pro¬ 
fessio  fidei  edita  a  Micliaele  Palaeologo  in  Concilio  oecumenico 

Lugdunensi  II.  (an.  1274.)  in  qua  liaec  liabes:  «  Tenet  etiam  et 
docet  eadem  s.  Romana  Ecclesia,  septem  esse  ecclesiastica  sacra¬ 
menta,  unum  scilicet  baptisma,  aliud  est  sacramentum  confirma¬ 
tionis...  aliud  est  poenitentia,  aliud  eucharistia;  aliud  sacramentum 
ordinis;  aliud  est  matrimonium;  aliud  extrema  unctio.  Praeiverat 
his  Lucius  II I.  (an.  1181.)  in  Concilio  Veronae  celebrato  (Ad  abo¬ 
lendam,  de  Haereticis)  in  quiens  ».  Universos,  qui  de  sacramento 
Corporis  et  Sanguinis  Domini  X.  I.  C.  vel  de  baptismate,  seu  de 
peccatorum  confessione,  matrimonio,  vel  reliquis  ecclesiasticis  sa¬ 
cramentis  aliter  sentire  aut  docere  non  metuunt  quam  Sacrosancta 
Romana  Ecclesia  praedicat  et  observat...  vinculo  x>erpetui  anathe- 
c  matis  innodamus  ».  Iam  antea  eodem  seculo  sententiam  eandem 
^  *  '  docuerant  principes  de  Schola  Theologi,  Hugo  a;  s.  Victore  (cir. 
an.  1140.)  de  /Sacramentis  in  generali  et  de  Sacramentis  fidei ,  Ma- 
y,  ^  6  >  ial  ^  gister  Sententiarum  (cir.  1150.  in  4m),  quibus  ceteri  omnes  theologi 

adstipnlaH^suntpdbcentes  sacramentum  Ecclesiae  esse  invisibilis 
gratiae  visibilem  formam  ut  ipsius  imaginem  gerat  et  causa  exsi¬ 
stat  (1).  lft);  septem  vero  esse  huiusmodi  sacramenta,  inter  quae 
matrimonium  inter  fideles  recensebant  (I).  2")  (1).  Sub  initium 


(1)  Magister  quidem  statim  subdit:  «  quorum  alia  remedium  contra 
peccatum  praebent  et  gratiam  adiutricem  conferunt,  ut  baptismus,  alia  in 
remedium  tantum  sunt,  ut  coniugium,  alia  gratia  et  virtute  nos  fulciunt, 
ut  eucharistia  et  ordo  »:  quibus  verbis  negare  videtur  Magister  coniugium 
conferre  gratiam.  Verum,  quoniam,  ut  advertit  ibid.  s.  Thomas,  definitio 
generis  debet  omnibus  speciebus  convenire,  in  definitione  autem  sacra¬ 
menti  ab  ipso  Magistro  ponitur  ut  causa  gratiae  exsistat,  nequit  sententia 
eiusdem  ea  esse,  quae  negat  simpliciter  gratiam  conferri  per  sacramentum 
matrimonii.  Sed  id,  quod  dicitur  remedium,  gratia  erit  quaedam,  quae  ta¬ 
men  propter  quandam  specialem  rationem  hoc  singulari  nomine  honestari 
possit  et  a  gratia  universim  accepta  distingui.  Ita  interpretatur  dictum 
Magistri  s.  Thomas  ibid.  q.  I.  a.  1.  ql.  2.  ad  3.  «  Dicendum  quod  unumquodque 
denominatur  ab  eo  ad  quod  est.  Gratia  autem,  quae  in  matrimonio  con¬ 
fertur,  secundum  quod  est  sacramentum  Ecclesiae  in  fide  Christi  celebra¬ 
tum,  ordinatur  directe  (etsi  non  exclusive)  ad  reprimendam  concupiscen¬ 
tiam,  quae  concernit  ad  actum  matrimonii:  et  ideo  Magister  dicit  quod 
matrimonium  est  tantum  in  remedium.;  sed  hoc  est  per  gratiam,  quae  in 
eo  confertur. »  Forte  Magister  consideravit  id  quod  in  matrimonio  speciale 
est  quoad  gratiam  Dei  prae  ceteris  sacramentis.  Scilicet  qui  quodvis  aliud 
sacramentum  suscipit,  fit  vel  simpliciter  acceptus  Deo,  vel  magis  ei  ac¬ 
ceptus  semperque  ei  magis  placet  quam  si  sacramentum  non  suscepisset, 
nec  oppositum  placet  magis  Deo  quam  ipsa  susceptio  sacramenti,  saltem 
per  se.  At  qui  matrimonium  contrahit,  non  magis  placet  Deo  quam  si  op¬ 
positum  elegisset  h.  e.  vitam  in  continentia.  Confertur  quidem  augmentum 
gratiae  sanctificantis  per  matrimonium  cum  auxiliis  opportunis  illi  statui 

eiusdem  seculi  XII.  Otto  Episcopus  Rambergcnsis  in  Sermone 
(penes  MigneP.  L.  Y.  CLXXIII.  p.  1555.)  enumeratis  Sacramentis 
Ecclesiae,  baptismo  scilicet,  etc.  «  sextum,  ait,  est  coniugium,  idest 
copula  matrimonialis  ».  Rursus  ipso  seculo  XII.  ineunte  eadem 
doctrina  disserte  satis  tradebatur  a  Rudulplio  Ardente,  qui  Ro¬ 
miliae  i  ii  Epistolas  et  Evangelia  dominicalia  hom.  2.  liaec  babet: 
«  quid  est  coniugium  ?  Legitima  coniunctio  maris  et  feminae,  in¬ 
dividuam  vitae  consuetudinem  retinens.  Quae  sunt  bona  coniugii? 
tria,  fides,  proles,  sacramentum.  Sacramentum  est,  quoniam  est 
rei  sacrae  signum...  Accessuri  igitur  sponsus  et  sponsa  ad  sacra¬ 
mentum  nuptiarum,  debent  de  praeteritis  poenitere  excessibus, 
et  peccata  sua  confiteri  ».  Idem  praecipiunt  quidam  veteres  or¬ 
dines  seu  rituales.  Cf.  Majtfi^q  Ord.  14.  Idem  ob  reverentiam  sa¬ 
cramenti  praecepit  in  suis  Constitutionibus  an.  1208.  Guillelmus 
Episc.  Parisiensis.  Porro  debitum  poeuitendi  et  confitendi  pro  rite 
suscipiendo  sacramento  nuptiarum  ostendit  lioc  esse  sacramentum 
proprie  dictum.  Erat  ergo  baec  sententia  communiter  nota  et  certa 
ea  aetate.  Sub  initium  pariter  sec.  XII.  Hildebertus  episc.  Turo- 
nensis  Serm.  2.  (G|iJlanjb  Tom.  14.  p.  334  seqq.)  n.  3.  ait:  «  Tria 
itaque  sunt  in  civitate  Dei  nostri  sacramenta,  quae  et  tempore 
cetera  praecesserunt  et  in  reparatione  filiorum  Dei  principatum 
obtinere  noscuntur.  Quorum  primum  est  coniugium,  secundum 
baptismus,  tertium  dominicae  mensae  sacra  libatio.  His  in  iuven- 
tute  mundi  forma  est  divinitus  impressa  etc.  ». 

S.  Tbomas  quidem  in  4m  D.  II.  q.  I.  a.  1.  ql.  2.  refert  senten¬ 
tiam  quorumdam  aientium  «  in  matrimonio  gratiam  aliquam  non 
conferri,  sed  tantummodo  esse  in  remedium  contra  concupiscen¬ 
tiam  ».  Vel  baec  sententia  accipienda  est  quemadmodum  accepi¬ 
mus  doctrinam  Magistri  in  Xota,  quem  secuti  illi  videntur  quoad 
modum  loquendi,  vel  liabenda  est  quaedam  imprudens  aberratio 
a  communi  doctriua.  Certe,  ut  ibidem  arguit  s.  Tbomas,  ipsa  do- 


et  sic  magis  est  Deo  acceptus  matrimonium  contrahens  quam  fuerit  in 
istanti  praecedente,  quia  opus  bonum  est  matrimonium  inire,  virtusque 
sacramenti  per  merita  Christi  operatur  augmentum  gratiae.  At  placuisset 
magis  ille  Deo,  si  voluisset  perseverare  caelebs  seu  virgo.  Porro  gratiam 
consequi  apud  Deum  potest  specialem  quandam  significationem  habere, 
ut  sit  fieri  propter  aliquod  opus  magis  acceptum  Deo  quam  si  oppositum, 
etsi  licitum,  factum  fuisset.  Si  ergo  ita  gratia  Dei  accipiatur,  dici  potest 
sacramenta  cetera  gratiam  conferre;  matrimonium  vero  remedium  tantum, 
quod  tamen  effectus  est  gratiae  sanctificantis. 


58 


TRACT.  DE  MATRIMONIO 


ctrina  ab  iisdem  Theologis  admissa :  matrimonium  nempe  esse 
sacramentum  X.  L.  et  sacramenta  X.  L.  causas  esse  gratiae,  re¬ 
pugnat  evidenter  lmic  alteri  doctrinae,  quod  nulla  gratia  per 
matrimonium  conferatur.  Quocirca  huiusmodi  aberrationes,  quae 
modum  potius  loquendi  quam  rem  ipsam  attingunt,  non  testes 
sunt  dissensus  a  doctrina  aliorum,  sed  test££_simt  nondum  eli¬ 
quatae  et  per  qrqpr  j  os^dist  i  1 1  ct  osqim  conceptus  illustratae  scho¬ 
lastica  methodo  doctrinae :  quod  et  in  aliis  quaestionibus  usuvenit. 
Iis  Theologis,  quorum  mentionem  facit  Thomas,  accessit  postea 
etiam  Durandus,  sed  reclamante  Schola,  sententiam  suam  deinde 
emendavit. 

Itaque  a  seculo  XII.  constat  explicitam  satis  fuisse  praedicatio¬ 
nem  ecclesiasticam  in  Ecclesia  latina:  matrimonium  christianonim 
esse  vere  et  proprie  sacramentum. 

IY.  Porro  aetate  praecedente  exstat  quoque  continua  traditionis 
series  usque  ad  Apostolica  tempora,  illud  saltem  absque  dubio  tra¬ 
dens  apertissime,  nempe  matrimonium  Christianorum  esse  divinae 
institutionis  Deoque  auctore  iniri,  esse  rem  sacram,  esse  coniun- 
ctum  cum  sanctificatione  et  gratia,  esse  sanctificatum  a  Christo 
atque  identidem  quoque  docens  matrimonium  vere  et  proprie  sa¬ 
cramentum  esse. 

Sane  a)  Ordines  exstant  sive  Rituales  (cf.  Marthene  de  Antici.  Eccl. 
rii.  L.  I.  p,  2.  c.  IX.  a.  0.  seqq.  et  Goarium  in  Euchologio  grae- 
corum)  sive  Sacramentaria ,  quae  longa  serie  usque  ad  Sacrameu- 
tarium  Gelasianum  pertingunt,  quod  ex  Sacramentario  s.  Leonis 
derivatum  dicitur.  Iam  vero  in  Sacrap^nf  aiio  Qjdasij  (cf.  Tlio- 
masium  Codic.  Sacram.  L.  III.  Sacramm.  Bom.  Eccl.)  repraesentatur 
Actio  nuptialis,  quae  intra  Missarum  sollemnia  fit,  constans  ora¬ 
tionibus  et  benedictionibus  Sacerdotis  in  eaque  haec  habes:  «  Deum 
esse  qui  legitima  societate  coniuges  connectit,  uxorem  munere  Dei 
copulari  consortio  maritali».  Deusque  exoratur,  ut «  supra  coniuges 
opem  suae  benedictionis  infundat,  ut  in  iugali  consortio,  allectu 
compari,  mente  consimili,  sanctitate  mutua  copulentur,  ut  nuptias 
eorum  sicut  primi  hominis  confirmare  dignetur:  ut  mulieris  ru¬ 
dimenta  santiticet,  ut  ea  bono  et  prospero  sociata  consortio,  legis 
aeternae  iussa  custodiat  fidelisque  et  casta  nubat  in  Christo  ».  Per¬ 
acta  benedictione  coniuges  ex  altari  communicant.  Ex  liis  autem 
Ritualibus  libris,  quorum  maxima  est  in  Ecclesia  auctoritas,  quippe 
qui  repraesentant  publicum  Ecclesiarum  testimonium,  manifestum 
est,  exhiberi  matrimonium  ut  rem  a  divina  institutione  proma- 
nautem,  rem,  quae  Deo  auctore  fit,  rem  coniunctam  cum  santifica- 

tioue  et  gratia;  copulari  nimirum  invicem  virum  et  feminam  mutua 
sanctitate  et  nubere  in  Christo. 

b)  Patres  vel  antiquissimi  docent  a)  quod  «  matrimonium  Ec¬ 
clesia  conciliat,  confirmat  oblatio  et  obsignat  benedictio  et  obsi¬ 
gnatum  Angeli  renuntiant  et  Pater  ratum  habet  »  (Tej^uUiany.s 
ad  Uxorem  L.  II.  c.  9.):  j3)  quod  «  decet  ut  sponsi  et  sponsae  de 
sententia  Episcopi  coniugium  faciant,  quo  nuptiae  sint  secundum 
Dominum  et  non  secundum  cupiditatem  »  (Ignatius  M.  Epist.  ad 
s.  Folicarpum  c.  5) :  y)  «  oportere  ipsum  coniugium  velamine  sa¬ 
cerdotali  et  benedictione  sanctificari  »  (Ambrosius  epist.  19a.  ad 
Vigil.):  «  instar  sacrilegii  esse  si  ulla  transgressione  violetur  illa 
benedictio,  quam  nupturae  sacerdos  imponit  »  (SirichisR.  P.  jid 
Himerium  Tarraconensem  n.  I).  Ideo  in  concione  Petri  ad  eccle¬ 
siasticum  coetum,  quam  post  Clementi  traditam  Romanam  suam 
cathedram  habuisse  fertur,  quemadmodum  narratur  in  Clementinis 
(cf.  vel  epistolam  Clementis  ad  Iacobum  his  praemissam  in  edi¬ 
tione  Cotelerii,  vel  penes  Dresselinm  alteram  Clementis  epitomen 
praedicationum  Petri  n.  151),  haec  occurrunt  dicta  presbyteris. 
«  Quae  ad  presbyteros  spectant,  ista  sunt:  Ante  omnia  iuvenes 
nuptiis  cito  iungant,  laqueos  ferventis  in  inventa  cupiditatis 
praeveniendo.  Sed  nec  de  coniugio  iam  senum  curam  abiiciaut; 
nam  in  nonnullis,  etiam  cum  senuerint,  valida  inest  cupiditas  ». 
Sacerdotum  scilicet  curae  et  regimini  subest  matrimonium  Christia¬ 
norum.  Quocirca  Clemens  Alexandriqus  Paedaf/.  1.  3°  significat 
presbyteros  in  Ecclesia  Christianis  nuptiis  solitos  fuisse  adesse: 
reprehendens  enim  mulieres  fictis  capillitiis  ornatas  et  ad  nu¬ 
ptialem  benedictionem  accedentes  ait:  «  cui  manus  imponet  pre¬ 
sbyter?  cui  autem  benedicet?  nou  mulieri  quae  est  ornata,  sed 
alienis  capillis  et  per  ipsos  alii  capiti  ».  Ex  his  vero  constat 
ritum,  qui  exhibetur  in  ordinibus,  antiquissimum  esse  et  Apo- 
stolica  tempora  attingere  sive  ab  Apostolis  derivatum  esse:  tum 
constat  e  sententia  quoque  Patrum,  matrimonium  rem  esse  ad 
Ecclesiam  spectantem,  rem  sacram,  cum  sanctificatione  eon- 
iunctam. 

c)  Patres  rursus  docent  divinam  gratiam  cum  matrimonio  co¬ 
haerere,  ut  Tertullianus  1.  c.  c.  7.  «  Si  ergo  ratum  est  apud  Deum 
matrimonium  huiusmodi,  cur  non  et  prospere  cedat,  ut  pressuris 
et  angustiis  et  impedimentis  et  inquinamentis  non  ita  lacessatur, 
habens  iam  ex  parte  divinae  gratiae  patrocinium  »  Hoc  est  ergo 
matrimonium  esse  ratum  apud  Deum ,  liabcre  nempe  divinae  gra¬ 
tiae  patrocinium.  Maximus  Taurin.  Ilom.  23*.  «  Christus  ad  nu- 

ptias  vadit,  ut  quas  cludum  potestate  constituit,  praesentiae  suae 
benedictione  sanctificet  ».  Innocentius  I.  epist.  9a.  de  bigamo  simul- 
taneo  baec  tradit:  «  Statuimus  fide  catholica  suffragante,  illud 
esse  coniugium  quod  erat  primitus  divina  gratia  fundatum,  con¬ 
ventumque  secundae  mulieris,  priore  superstite  nec  divortio  eiecta, 
nullo  pacto  posse  esse  legitimum  ».  Matrimonium  porro  divina 
gratia  fundatum  est  illud  quod  primo  contractum  est.  Ergo  di¬ 
vina  gratia  cohaeret  cum  matrimonio  Christiano. 

d)  Hactenus  traditam  doctrinam  Patrum  confirmant  nionniqentar-'^' 
Exstat  in  opere  cl.  viri  Garrucci  (Yetri  etc.  Tab.  26)  duplex  re¬ 
praesentatio  nuptiarum,  in  utraque  vir  et  mulief  dextras  iun- 
gunt;  in  altera  inter  eos  exstat  Monogramma  Christi,  in  altera 
infer  eosdem  columna  gemmis  ornata,  quae  symbolum  est  Eccle¬ 
siae,  cuius  gemmae  sunt  Apostoli,  cum  inscriptione:  vivatis  in  Beo. 

«  Felices  nuptiae,  quibus  Christus  est  praesens  »  ait  Chrysologus 
Serm.  157.  Exstat  numisma  graecum  ad  sec.  V.  vel  YI. referendum, 
in  quo  sponsus  et  sponsa  dextras  iungunt,  Christo  exsistente  in 
medio,  qui  utrosque  amplexatus  iungit,  cum  inscriptione  0eou 
yapi c.  Quod  iam  Nazianzenus  expresserat  (ep.  193)  paulo  aliter, 

«  dextras  iuveniles  inter  se  iungo  atque  utrasque  Dei  manu  » . 

Y.  At  notio  sacramenti  proprie  dicti  asserta  explicite  matri¬ 
monio  Christiano  occurritne  in  monumentis  veterum,  quae  re¬ 
liqua  nobis  sunt?  Ut  id  suadeant  quidam,  ad  verba  Tertulliani  ( 
provocant  de  Praescrip.  c.  40.,  quibus  eum  censent  matrimonium 
inter  sacramenta  proprie  dicta  connumerare.  «  Diabolus,  ait, 
cuius  sunt  partes  intervertendi  veritatem,  ipsas  quoque  res  sa¬ 
cramentorum  divinorum  in  idolorum  mysteriis  aemulatur.  Tin- 
guif  et  ipse  quosdam,  utique  credentes  et  fideles  suos,  expiatio¬ 
nem  de  lavacro  (post  lavacrum)  repromittit,  et  sic  adhuc  initiat 
Mitrae:  signat  illic  in  frontibus  milites  suos,  celebrat  et  panis 
oblationem...  quid  quod  et  summum  Pontificem  in  unis  nuptiis 
statuit?...  qui  ergo  res  ipsas,  de  quibus  sacramenta  Christi  admi¬ 
nistrantur,  tam  aemulanter  affectavit  exprimere  in  negotiis  idolo¬ 
latriae  etc.  ».  En,  aiunt,  sacramenta  Christiana,  baptismus,  poe¬ 
nitentia,  confirmatio,  eucharistia,  nuptiae,  quae  diabolus  ut  simia 
aemulatur.  Yerum  statuere  summum  Pontificem  in  unis  nuptiis  non 
est  nisi  statuere  ut  Pontifex  sit  unius  uxoris  vir,  quod  Paulus 
praeceperat,  et  quod,  suadente  Diabolo,  infideles  imitabantur.  Cf. 
eundem  ad  Uxorem  L.  I.  c.  7. 

At  Augustinus  clarius  loquitur.  Nam  de  Nuptiis  et  Coneup.  c.  10. 
docet  non  tantum  foecunditatem  et  fidem,  sed  quoddam  sacramen- 

tum  nuptiarum  commendari  fidelibus  coniungatis.  Huius  autem 
sacramenti  effectum  dicit  esse  indissolnbilitatem,  sicut  character 
effictus  est  baptismi.  «  Huius  procul  dubio  Sacramenti  res  est,  j 
ut  mas  et  femina  connubio  copulati,  quandiu  vivunt,  insepara-  / 
biliter  perseverent.  Ita  manet  inter  viventes  quiddam  coniugale, 
quod  nec  separatio  nec  cum  altero  copulatio  possit  auferre:  manet 
autem  ad  noxam  criminis,  uon  ad  vinculum  foederis:  sicut  apo¬ 
stata  anima  velut  de  coniugio  Oliristi  recedens,  etiam  fide  per¬ 
dita,  sacramentum  fidei  non  amittit,  quod  lavacro  regenerationis 
accepit  ».  Et  #e  Bono  coniugali  c.  24.  comparat  matrimonii  sa¬ 
cramentum  sacramento  ordinationis.  «  Bonum  nuptiarum,  onod 
ad  populum  Dei  pertinet,  est  etiam  in  sanctitate  sacramenti,  j 
per  quam  nefas  est-  etiam  repudio  discedentem  alteri  nubere... 
nec  solvitur  vinculum  coniugale  nisi  coniugis  morte.  Quemadmo¬ 
dum  si  fiat  ordinatio  cleri  ad  plebem  congregandam,  etiamsi 
plebis  congregatio  non  sequatur,  manet  tamen  in  illis  ordinatis  ; 
sacramentum  ordinationis,  et  si  aliqua  culpa  quisquam  ab  officio 
removeatur,  sacramento  Domini  non  carebit».  Quocirca,  ibid.  e.  1  s . 
ait:  «  In  Christianorum  nuptiis  plus  valet  sanctitas  sacramenti. 
quam  foecumlitas  uteri».  Atqui  sacramentum,  quod  solis  fidelibus 
competit,  quod  causa  est  effectus  permanentis  ad  modum  chara¬ 
cteris,  quod  baptismo  et  ordini  comparatur,  non  magis  apte  in¬ 
terpreteris,  quam  si  intelligas  sacramentum  proprie  dictum.  Cum 
praesertim  haec  loquendi  ratio  res  sacramenti  ab  Augustinojulhi- 
beri  soleat  cum.  de  sacramentis  proprie  dictis  sermonem  habet. 
Xeqne  huic  interpretationi  adversatur  imo  adstipulatur  s.  Hilde- 
bertus  Turonensis,  cum  in  Serm.  superius  citato  n.  4.  circa  hanc 
loquendi  Augustini  rationem  monet,  «  quod  aliis  omnibus  omissis, 
quae  in  legitimo  exiguntur  matrimonio,  ipsius  stabilitati  sacra¬ 
mentum  Augustinus  adseribit,  praerogative  potius  quam  singu¬ 
lariter  dictum  (h.  e.  non  in  hoc  tantum  sed  in  eo  praecipue)  quidam 
nou  imprudens,  sicut  opinor,  dixerit:  sacramentum  enim  sacrae  j 
rei  signum  esse  non  contemnenda  tradit  auctoritas  ».  Tum  pergit 
enumerare  ea,  in  quibus  matrimonium  est  rei  sacrae  signum. 

Sed  praecipue  appellandus  est  Cyrillns  Alex,  qui  ita  disserit  in 
Ioann.  L.  II.  c.  2.  «  Christus  ipse  cum  discipulis  suis  invitatus 
venit  ad  nuptias,  non  tam  epulaturus,  quam  ut  miraculum  fa-  ! 
ceret,  ac  praeterea  generationis  humanae  principium  sanctificaret,  ’ 
quod  ad  carnem  nimirum  attinet.  Conveniebat  enim  ut  qui  na¬ 
turam  ipsam  hominis  renovaturus  erat,  non  solum  iis,  qui  iam  in 
ortum  vocati  erant,  benedictionem  impertiretur,  sed  et  iis  quoque  | 

qui  postea  nascituri  essent,  gratiam  praestitueret,  et  eorum  ortum 
sanctum  (xr]v  eic  eivai  Ttdpo&ov)  efficeret  ».  Cliristus  igitur  non  so¬ 
lum  iam  natis  benedictionem,  per  baptismum  scilicet,  impertivit, 
sed  praeterea  sanctiflcavit  principium  ipsum  generationis  humanae 
h.  e.  matrimonium,  atque  hac  santiflcatione  gratiam  praestituit  na- 
scituris,  ut  eorum  ortus  sanctus  foret.  Haec  per  se  significant  san¬ 
ctitatem  supernaturalem  matrimonii,  qua  actus  eius  seu  generatio 
filiorum  sanctus  quoque  sit:  quae  sanctitas  rei  permanentis,  per¬ 
manens  et  ipsa  per  se  sit;  qua  posita  verum  sacramentum  evadit 
matrimonium.  Porro  idem  licet  minus  clare  Epiphanias  docet 
haeres.  LXVII.  «  Venerabiles  esse  nuptias,  ac  Dei  aspirante  gratia 
caeleste  regnum  obtinere,  quis  vel  ex  eo  non  agnoscat,  quod  ad 
nuptias  invitatus  Salvator  ipse  fuerit,  ut  iis  benediceret?  »  Idem 
Patres  Ephesi iu  Act.  1.  docent  aientes:  «  Christum  dispensatorie 
tunc  ipsis  benedixisse  nuptiis,  cum  in  Cana  Galilaeae  cum  sanctis 
vocatus  Apostolis  adesse  dignatus  est  ».  Ex  quibus  vides  quod 
quemadmodum  dicitur  Christus  sanctificasse  baptismo  suo  aquas, 
ita  dicitur  praesentia  sua  sanctificasse  nuptias.  Quam  compara¬ 
tionem  si  rite  perpendas,  facile  intelliges,  quod  sicut  santificatio 
aquarum,  iuxta  ipsos  Patres,  fuit  sanctificatio  vim  conferens  sa- 
cramentalem,  eodem  pacto  accipienda  est  sanctificatio  nuptiarum. 

Iam  vero  si  sententia  expressa  his  omnibus  prioris  aetatis  al¬ 
latis  monumentis  (IV.  V.)  conferatur  cum  sententia  expressa  mo¬ 
numentis  posterioris  aetatis  (III.),  quae  superius  enumeravimus, 
patet  1°  de  eadem  re  in  utraque  serie  sermonem  esse:  2°  senten¬ 
tiam  antiquioribus  expressam  monumentis  se  habere  ad  sententiam 
posteriorum,  sicut  se  habet  notio  generica  et  plus  minus  determi¬ 
nata  ad  notionem  specificam  et  magis  determinatam.  Atqui  haec 
ratio  specifica  et  magis  determinata,  quae  apparet  in  monumentis 
posterioribus,  eadem  apprehendebatur  et  implicite  asserebatur  iis 
omnibus  formulis,  quae  exstant  in  monumentis  vetustioribus:  ergo 
eadem  doctrina,  quae  posterioribus  monumentis  explicite  est  as¬ 
serta,  tenebatur  quoque  aetate  superiori.  Prob.  minor.  Etenim 
oportet,  ut  veteres  de  matrimonio  prout  in  concreto  est  loquentes, 
apprehenderint  notionem  eius  non  tantum  genericam,  sed  et  spe¬ 
cificam  seu  modum  determinatum  quo  res  sacra  est  et  cum  san¬ 
ctificatione  coniuucta;  nam  quaevis  res  in  se  est  determinata  mo¬ 
doque  determinato  exsistit:  res  ergo  sacra  est  sacra  determinato 
modo.  Fieri  autem  non  potuit  ut  tam  longa  aetate,  cum  ageretur 
de  re  usu  quotidiano  frequentata,  apprehenderetur  tantum  con¬ 
fuso  modo  adhuc  determinabili  ratio  sacri,  quae  matrimonio  inest? 


TH.  VII.  MATRIMONIUM  EST  SACRAMENTUM  EX  TRADITIONE  03 

quin  sapientes  adverterent  conceptum  cqnfusum  esse  magis  de¬ 
terminandum,  ne  matrimonium  cum  aliis  rebus  sacris  alterius 
speciei  confunderetur,  quin  proinde  quaestio  oriretur  de  eius  pro¬ 
pria  et  determinata  notione  ac  dubitationes  diversaeque  opiniones 
exsisterent:  neque  lieri  potuit  ut  deinceps  a  seculo  XI.  certus  de¬ 
terminatus  modus,  quo  matrimonium  sacrum  est,  si  recens  fuisset 
excogitatus,  absque  ulla  controversia  tanquam  res  nota  propone¬ 
retur  fidelibus.  Atqui  nullum  vestigium  exstat  in  praecedentibus 
seculis  quaestionum  aut  diversarum  opinionum  liac  super  re,  atque 
a  seculo  XI.  absque  ulla  controversia  proponitur  determinatus 
quidam  modus,  quo  matrimonium  sit  sacramentum.  Ergo  prioribus 
aetatibus  apprehendebatur  ratio  sacri  determinata,  quae  matri¬ 
monio  competit,  huiusque  rei  conscii  erant  fideles  vel  saltem 
magistri  fidelium.  At  haec  ratio  determinata  sacri,  quae  matri¬ 
monio  prioribus  seculis  tribuebatur,  alia  esse  non  potuit  ab  ea 
quae  deinceps  explicite  exprimitur  in  monumentis  posterioribus; 
secus  enim  nedum  nova,  sed  et  contraria  doctrinae  veteri  exti- 
tisset  doctrina  in  Ecclesia.  Ergo  formulae  priores  illud  idem,  licet 
paulo  obscurius  saltem  quoad  nos,  repraesentant,  quod  posteriores: 
ergo  doctrina  exhibita  a  definitionibus  Conciliorum  repraesentatur 
a  serie  non  interrupta  testimoniorum,  quae  cum  aetate  Aposto- 
lica  connecti tur. 

Quod  si  addas  in  serie  quoque  monumentorum  veterum  notio¬ 
nem  Sacramenti  proprie  dicti  identidem  elucere  (cf.  n.  Y.  Au¬ 
gustinum  et  Cyrillum),  habebis  confirmationem,  quamvis  non 
necessariam,  identitatis  rei  cognitae  tum  a  posterioribus  tum  ab 
antiquioribus.  Ergo  a  traditione  apostolica  procedit  doctrina,  quod 
matrimonium  Christianum  sit  sacramentum  proprie  dictum.  Ita¬ 
que  duplici  argumentorum  genere  traditio  catholica  hac  in  re  de¬ 
monstratur,  h.  e.  tum  consensu  omnium  Christianorum  sec.  Y.  (II.), 
tum  analysi  doctrinae  omnis  aetatis  usque  ad  tempora  Apostolica 
vel  eis  proxima. 

VI.  Occurrit  tamen  difficultas  non  spernenda.  Quaeritur  enim 
1°  cur  Patres  ante ■  Augustiunn_i_dispntantcs  cum  Gnosticis  et  Ma¬ 
nichaeis,  qui  matrimonium  reficiebant  tanquam  a  Satana  invectum, 
proferentes  etiam  Scripturarum  testimonia.  Patres,  inquam  cum 
hunc  impugnant  errorem  argumentis  ex  auctoritate  divina  de¬ 
promptis,  nunquam  illud  tamen  proferant  in  medium,  quod  nempe 
matrimonium  sit  sacramentum!  Disputarunt  porro  hac  in  re  Ire- 
naeus  L.  I.,  Clemens  Alex.  Strom.  L.  III.,  Tertullianus  L.  I.  ad 
Uxorem,  Titus  Bostrensis  L.  II.  adv.  Manichaeos,  Epiphanius  hae- 

resi  23a  Saturnili,  32a  Epiphanis,  45a  Severaniorum,  G7a  Hieracita- 
rum  et  Didymus  Alexandrinus  contr.  Manichaeos,  etc.  Quaeritur  2° 
cur  Patres  improbantes  nuptias  fidelium  cum  iu fidelibus,  ut  Ter¬ 
tullianus  L.  II.  ad  Uxorem ,  Cyprianus  penes  August.  de  Fide  et 
operib.  c.  19.  et  Patres  Concilii  Laodiceni  can.  10.  et  oecumenici 
Chalcedonensis  can.  14.  non  provocarunt  ad  dignitatem  sacramenti 
quae  videtur  esse  potissima  ratio?  Quaeritur  etiam  3°  cur  Iovi- 
njanus,  qui  omnia  argumenta  congessit  (cf.  Hieronymum  L.  I.  Ad¬ 
versus  eundem)  ut  matrimonium  extolleret  et  aequaret  virginitati, 
rationem  sacramenti  non  attulit  in  medium?  Scilicet  ex  his  omni¬ 
bus  videtur  ignota  fuisse  prioribus  seculis  doctrina:  matrimonium 
esse  sacramentum. 

Ad  lm  fatendum  est,  veteres  Patres,  cum  eum  errorem  quorun- 
dam  Gnosticorum  et  Manichaeorum  impugnant,  non  uti  explicite 
et  sub  hac  formula  verborum,  qua  nunc  nos  uteremur,  argumento 
sumpto  ex  dignitate  veri  propriique  sacramenti,  sed  provocare  tum 
ad  institutionem  divinam  matrimonii  Gen.  II.  Matth.  XIX.  tum  ad 
verba  Apostoli  Hebr.  XIII.  4. 1.  Cor.  VII.  2.  28.  seq.  1.  Tim.  V.  11. 
tum  etiam  ad  benedictionem,  quam  Christus  sua  praesentia  nuptiis 
in  Cana  Galilaeae  impertivit.  Verum  1°  argumentum  istud  ex  si¬ 
lentio  petitum,  cum  sit  negativum,  omne  robur  amittit,  si  contra 
ipsum,  ut  factum  est,  afferri  possint  argumenta  positiva:  2°  data 
opera  diximus:  explicite  et  sub  ea  formula  verborum  qua  nunc  uti¬ 
mur.  Etenim,  quoniam  sacramenti  dignitatem  matrimonio  tribuisse 
Patres  censendi  sunt,  cum  illud  dicunt  a  Christo  suae  praesentiae 
benedictione  sanctificatum,  hanc  autem  sanctificationem  obiiciant 
haereticis,  nequit  simpliciter  asseri,  Patres  eo  argumeuto  non  esse 
usos.  Imo  e  contrario  tenendum  est,  quod  cum  Patres  eam  bene¬ 
dictionem  obiicerent  haereticis,  quod  frequenter  faciunt  graeci, 
rationem  veri  sacramenti  eisdem  obiicerent.  Quemadmodum  enim 
veram  rationem  sacramenti  inesse  baptismo  significabant,  cum 
de  santificatione  impartita  aquis  in  Iordane  a  Christo  loqueban¬ 
tur,  ita  de  vera  sanctificatione  sacramentali  loqui  putandi  sunt, 
cum  dicunt,  Christum  sua  praesentia  benedixisse  et  sanctifi  casse 
nuptias.  Ceterum  3°  argumentum  desumptum  ex  propria  dignitate 
veri  sacramenti  nullo  modo  necessarium  Patribus  erat,  sed  satis 
erat  urgere  divinam  institutionem.  Sane  agebatur  cum  haereticis, 
qui  concubitus  quoslibet  vagos  sibi  permittentes  voluptatis  causa, 
damnabant  tamen  procreationem  filiorum  et  nuptias,  ut  de  Gno- 
sticis  testantur  Epiphanius  et  Clemens  Alex,  locis  citatis,  et  de 
Manichaeis  August.  de  Haeresibus,  haer.  46a  :  «  Auditores  suos 

monent,  ut  si  utuntur  coniugibus,  conceptum  tamen  generatio¬ 
nemque  devitent,  ne  divina  substantia,  quae  in  eos  per  alimenta 
ingreditur,  vinculis  carnis  ligetur  in  prole  ».  Et  contra  Secundinum 
manichaeum  c.  22°:  «  Neque  enim  tam  concubitum  quam  nuptias 
detestamini ».  Cf.  et  Titum  Bostrensem  Oper.  cit.  L.  II.  Iam  vero 
liaec  turpis  sententia  errat  simpliciter  in  eo,  quod  est  iuris  natu¬ 
ralis,  ideoque  ad  eam  profligandam  satis  erat  docere  procreationem 
prolis  ac  coniugium  esse  secundum  naturam  et  honestum,  quod 
Patres  omnes  praestant;  atque  ex  Scripturis  quoque,  quas  ii  hae¬ 
retici  quomodocumque  recipiebant,  satis  erat  ostendere  procrea¬ 
tionem  prolis  ac  coniugium  quod  natura  exigit,  di  vina  institutione 
firmatum  esse.  Idque  directe  adversabatur  sententiae  eorum,  qui 
uxorem  ducere  filiosque  procreare  a  Satana  esse  docebant. 

Ad  2m  respondemus  primo  quod  dignitas  sacramenti  per  se 
non  impedit  quominus  permittantur  hae  nuptiae,  ut  ab  initio 
Ecclesiae  factum  est :  quocirca  nec  proximis  seculis  erat  nimis 
urgendum  hoc  argumentum,  ue  praesertim  praecedentes  Patres 
viderentur  damnari  tanquam  iniurii  in  sacramentum.  Ceterum 
ubi  deerat  necessitas  id  permittendi  licebatque  Episcopis  absque 
scandalo  et  perturbatione  fidelium  honorem  sacramenti  plenissime 
tueri,  falsum  est  quod  exinde  quoque  non  sit  ductum  argumen¬ 
tum  pro  his  nuptiis  prohibendis,  etsi  eas  nondum  irritaverint. 
In  Cone,  enim  Eliberitano  dicitur  quidem  cau.  15. :  «  propter 
copiam  puellarum  gentibus  minime  dandae  sunt  in  matrimonium 
virgines  Christianae,  ne  aetas  in  flore  tumens,  in  adulterio  ani¬ 
mae  resolvatur:  »  cau.  10.  vero  subditur:  «  sed  neque  iudaeis, 
neque  haereticis  dari  placuit  ,  eo  quod  nulla  possit  esse  societas  fidelis 
cum  infideli  »  utique  in  re  sacra;  quae  ratio  non  est  cur  negetur 
petita  ex  ipsa  dignitate  sacramenti.  Eadem  ratio  quoque  impli¬ 
cite  continetur  in  sententia  Cypriani,  quam  1.  c.  Augustinus 
refert:  «  S.  Cyprianus  in  epistola  de  lapsis  (quam  confer)  inter 
malos  Christianorum  mores  computat  iungere  cum  infidelibus 
vinculum  matrimonii,  quod  nihil  aliud  esse  asserebat,  quam  pro¬ 
stituere  gentibus  membra  Christi:  quae  nostris  temporibus  iam  non 
putantur  esse  peccata,  quoniam  re  vera  in  novo  Testamento 
nihil  inde  praeceptum  est,  et  ideo  aut  licere  creditum  est  aut 
velut  dubium  derelictum  ».  Canones  vero  Laodiceuus  et  Chalce- 
doneusis  cum  nullam  specialem  rationem  atterant,  nullam  quoque 
idoneam  excluduut. 

3.  Ad  Io  vi  manum  quod  spectat,  respondemus  ipsum  quoque 
negasse  discrimen  inter  iunoceutes  et  poenitentes,  sive  innocen- 

tibus  aequiparasse  poenitentes  (Hieronym.  oper.  cit.  L.  II.  in  pro¬ 
positione  la)  nec  tamen  ad  banc  paritatem  ostendendam,  ex  eo 
collegisse  argumentum  quod  poenitentia  sit  sacramentum.  Nimi¬ 
rum  comparationem  instituebat  inter  merita  utriusque,  innocentis 
et  poenitentis,  qnae  in  suo  quisque  statu  poterat  sibi  comparare, 
et  inter  praemium,  quod  omnibus  propter  eorum  opera  idem 
esse  promissum  contendebat,  non  inter  ritus,  quibus  status  ali¬ 
quis  consecraretur.  Quare  neque  ad  sacramenti  rationem  in  ma¬ 
trimonio  provocavit,  quia  compara!  >at  statum  matrimonii  cum 
statu  virginitatis,  sive  merita,  quae  in  utroque  statu  vir  et  mu¬ 
lier  assequi  possent  meritumque  par  virginis  et  coniugis  ex 
valore  operum  utriusque  penes  Deum  colligebat. 

THESIS  VIII. 

Verbo  quoque  Dei  scripto  ostenditur  matrimonium  Christianum, 
ratione  sui  status,  coniunctam  habere  gratiam  sanctificantem, 
huius  autem,  cum  ipsum  fit,  causam  quoque  esse,  ex  verbis 
solis  Scripturarum,  adhibita  analogia  fidei,  vehementer  saltem 
suadetur. 

I.  Veniamus  ad  Scripturas.  Epb.  V.  22.  seq.  innuitur,  teste 
Concilio  Tridentino,  matrimonium  esse  sacramentum.  Id  decla¬ 
randum  est,  ac  inquirendum,  an  vera  demonstratio  doctrinae  ca¬ 
tholicae  ex  lioc  loco  extundi  possit.  Tres  sunt  distinguendae 
partiales  quaestiones:  1°  an  matrimonium  sit  sacramentum  ge¬ 
nerali  quadam  ratione:  2°  an  sit  ex  se  coniunctum  cum  gratia 
sanctificante  propria  sui  status:  3°  an  ipse  ritus,  quo  matrimo¬ 
nium  fit,  sit  causa  sub  Deo  gratiae  illius. 

Ad  primum  quod  spectat,  postquam  Apostolus  habitudinem 
mutuam  viri  et  mulieris  explicaverit  per  habitudinem  mutuam 
Christi  et  Ecclesiae,  sic  concludit  verbis  Adami  ex  G-en.  II.  24. 
Propter  hoc  relinquet  homo  patrem  et  matrem  suam  et  adhaerebit 
uxori  suae  et  erunt  duo  in  carne  una:  Sacramentum  hoc  magnum 
est  (to  {lo^Tvipiov  tooto  pexa  £3Ti);  ego  autem  dico  in  Christo  et  in 
Ecclesia  (ei?  Xoivtov  xat  et?  ty,v  'ExxXirpiav).  Iam  vero  pronomen 
hoc  (in  verbis  sacramentum  lioc)  indicat  appellationem  sacramenti 
fieri  rei  praecedenti,  quae  iam  demonstrata  est  et  facta  prae¬ 
sens:  quod  vero  generatim  praecedit,  est  sententia  Adami;  qnod 
autem  immediate  praevertit,  est  illud:  duo  fore  in  carne  una.  Igitur 
haec  verba  Adami  mysterium  continent,  sive  res  his  verbis  expressa 
mysterium  est  sen  sacramentum.  Porro  advertendum  est,  quod 


V 


TH.  VIII.  MATREM.  SACRAMENTUM  EX  SCRIPTURIS  G7 

Adamus  per  illa  verba :  propter  hoc,  quibus  sermouis  ultimam 
partem  exorditur,  nectit  nexu  causali  sequentia  cum  praecedenti¬ 
bus  Gen.  II.  22.  23.  Haec  autem  praecedentia  non  sunt  solum 
verba  illa  dicta  de  Eva:  os  ex  ossibus  meis  et  caro  de  carne  mea: 
nam  ex  his  solis  profecto  non  liquet  quomodo  consequatur  id 
quod  deinceps  subditur:  relinquet  liomo  patrem  et  matrem  etc.  : 
sed  praecedentia  sunt  integrum  factum,  quod  praecessit,  quod 
Deus  scilicet  dederit  Evam  in  uxorem  Adamo  eamque  tanta  uni¬ 
tate,  ut  ipse  etiam  expressit,  cum  eo  coniunctam.  Paulus  vero 
cum  illa  eadem  verba  Adami  (os  ex  ossibus  meis  etc.  esse  de  os¬ 
sibus  et  carnis  alicuius  in  Scripturis  quosvis  necessitatis  gradus 
designat  cf.  Fr.  de  Hummelauer  in  Genesim  h.  1.)  mystice  de  Ec¬ 
clesia  esset  interpretatus  v.  30.  quia  membra  sumus  corporis  eius, 
de  carne  eius  et  de  ossibus  eius  h.  e.  Christi  et  sic  ea  transtu¬ 
lisset  ad  significandum  connubium  Christi  cum  Ecclesia,  imme¬ 
diate  prosequitur  usurpatis  verbis  Adami,  mutata  tamen  coniun- 
ctione :  avxi  toutoo  relinquet  homo  patrem  etc.  Hebraice  scilicet  est 
quod  LXX.  reddunt:  evsxa  toutou.  Sed  «vti  toutoo  commode 

verti  potest :  instar  Imius.  Nimirum  quemadmodum  Ecclesia  est 
sponsa  Christi,  (ad  instar  huius  unionis)  relinquet  homo  etc.  quo 
relatio  typi  et  ectypi  significatur.  Sic  redit  Apostolus  ad  id  quod 
ab  initio  sermonis  docuerat,  unionem  Christi  cum  Ecclesia  esse 
typum  coniugii. 

Iam  vero  verba  omnia  Adami  literali  sensu  accipienda  esse  de 
unione  maritali  viri  et  feminae,  nemo  dubitat,  cum  hic  sit  sensus 
proprius  et  immediatus  verborum,  huncque  sensum  postulet  oc¬ 
casio,  in  qua  prolata  sunt;  praeterea  hanc  interpretationem  Chri¬ 
stus  ipse  docuit  Matth.  XIX.  5.  At  haec  verba  relinquet  homo  etc. 
erunt  duo  in  carne  ima  mysticam  quoque  significationem  habere 
idest  rem  per  haec  verba  immediate  significatam  aliud  quoque 
significare  docet  nos  Apostolus,  verba  haec,  sive  rem  verbis  ex¬ 
pressam  vocans  sacramentum,  illudque  magnum  esse  praedicans 
in  Christo  et  in  Ecclesia,  h.  e.  in  unione  Christi  cum  Ecclesia, 
quam  superius  exposuerat  tanquam  coniunctionem  Sponsi  ad 
Sponsam.  Unio  ergo  Christi  et  Ecclesiae  est  terminus  vel  obie- 
cturn,  ad  quod  mysterium  illud  refertur,  siq  Xv.ttov  xat  tyjv  ’Ex- 
xXr,-iav:  quare  unio  viri  et  mulieris,  est  certe  signum  huius  unio¬ 
nis;  ideo  enim  mysterium  dicitur,  quia  in  ea  latet  significatio 
rei  absconditae,  cuiusmodi  est  desponsatio  Terbi  cum  Ecclesia. 

Ita  Hieronymus  in  hunc  locum  mentem  Pauli  explicat:  «  Id  C n» . 
ipsum  per  allegoriam  in  Christo  interpretatur  et  in  Ecclesia... 

Xon,  ut  plerique  existimant,  omnis  historia,  quae  de  Adam  et 
de  Eva  iu  Genesi  scripta  est,  ad  Christum  et  ad  Ecclesiam  fa¬ 
cile  referri  potest,  sed  tantummodo  quod  iu  praesenti  loco  ponitur : 
propter  hoc  etc.  Primus  enim  homo  et  primus  vates  Adam  hoc 
de  Christo  et  Ecclesia  prophetavit,  quod  reliquerit  Dominus  no¬ 
ster  atque  Salvator  Patrem  suum  Deum,  et  matrem  suam  cae¬ 
lestem  Ierusalem  (exivi  a  Patre,  et  veni  in  mundum  Ioan.  XVI.  28.) 
et  venerit  ad  terras  propter  suum  corpus  Ecclesiam,  et  de  suo 
eam  latere  fabricatus  sit,  et  propter  illam  Verbum  caro  factum 
sit.  Et  quia  non  omnia  aequalia  sunt  sacramenta,  sed  est  aliud 
sacramentum  maius  et  aliud  minus,  propterea  nunc  dicit :  sacra¬ 
mentum  hoc  magnum  est ;  simulque  eius  indicium  est  inferentis; 
ego  autem  dico  in  Christo  et  in  Ecclesia  »  ac  si  diceret,  interprete 
Xazianzeno:  «  scio  quia  locus  iste  ineffabilibus  plenus  sit  sacra¬ 
mentis  et  divinum  cor  quaerat  interpretis  :  ego  autem  pro  pu¬ 
sillitate  sensus  mei  in  Christo  interim  illud  et  in  Ecclesia  intel- 
ligendum  puto  ».  Cf.  et  s.  Thomaui  in  hunc  locum  eodem  modo 
disserentem.  Verba  igitur  Adami,  quae  literali  sensu  significant 
unionem  viri  et  mulieris  maritalem,  mystice,  auctore  Paulo,  si¬ 
gnificant  connubium  Christi  cum  Ecclesia.  Matrimonium  ergo 
signum  est  huius  rei.  Itaque  matrimonium  est  slgnmiiAheoxe-- 

ticvun  rei  sacrae,  cuiusmodi  est  unio . Christi  cum  Ecclesia.  Est 

porro  signum  magnum :  Cumam!  certe  quia  significat  rem  ma¬ 
gnam.  An  etiam  quia  significat  miro  quodam  modo?  Id  ex  di¬ 
cendis  patebit.  Cum  ergo  sacramenti  generica  notio  ea  sit,  ut  sit 
signum  rei  sacrae,  hoc  certe  sensu  matrimonium  dicitur  sacra¬ 
mentum,  quia  est  signum  illius  sacratissimae  rei. 

II.  Verum  ulterius  procedendum  est  et  quaerendum  au  sit 
tantum  matrimonium  signum  theoreticum  unionis  Christi  cum  Ec¬ 
clesia,  an  sit  etiam  cum  gratia  coniunctum,  eamque  significet. 
Quaeritur  scilicet  an  ex  institutione  divina  sit  cum  matrimonio 
ratione  sui  coniuncta  gratia  statui  matrimonii  conveniens,  quae 
conferatur  cum  matrimonium  fit.  Atqui  satis  clare  docemur  a 
Paulo  huiusmodi  esse  matrimonium  iuter  Christianos.  Supponi¬ 
mus  matrimonium,  de  quo  ipse  loquitur,  esse  certe  matrimonium 
Christianorum ;  ii  enim,  quos  alloquitur,  Christiani  sunt  iidemque 
sunt,  quibus  Christi  et  Ecclesiae  exemplum,  tanquam  res  nota 
proponitur.  Utrum  vero  ad  matrimonium  Christianum  tantum 
spectet  doctrina  Pauli,  dicemus  postea. 

Itaque  A)  si  brevis  instituatur  analysis  verborum  Apostoli  a 
v.  22.  deinceps,  advertere  licet  1°  considerari  ab  Apostolo  matri- 

moniuin  illud  quod  est  divinae  institutionis;  consideratur  enim 
prout  est  unius  cum  una  et  indissolubile  vv.  23.  29.:  quale  scilicet 
fuit  praedicatum  ab  Adamo  verbis  propheticis:  propter  lioc  etc. 
2°  rationem  sacramenti  seu  signi  exhiberi  ab  Apostolo  ut  inhae¬ 
rentem  matrimonio  ex  divina  institutione;  quatenus  nempe  Deus 
ipse  assumpsit  matrimonium  in  signum :  repetit  enim  eam  ex 
verbis  propheticis  Adami,  quae  verba  Deo  esse  tribuenda  noverat 
Apostolus,  quippe  quae  Deo  ipsi  tribuuntur  a  Christo  Mattii.  XIX.  5. 
Proinde  etsi  aliae  habitudines  mutuae  praeter  eam,  quae  est  pro¬ 
pria  coniugum,  e.  g.  patris  ad  filium  et  vicissim,  possit  repraesen¬ 
tare  habitudinem  quaiulam  Ecclesiae  ad  Deum  et  vicissim,  non 
exinde  tamen  licet  colligere  huic  competere  quod  matrimonio  as¬ 
seritur  a  Paulo  ratione  sacramenti  h.  e.  talis  mysticae  significa¬ 
tionis,  nisi  prius  demonstres  eam  quoque  unionem  patris  filiique 
assumptam  esse  a  Deo  ut  sacramentum  seu  signum  alicuius  suae 
habitudinis  seu  unionis  ad  Ecclesiam  vel  alios:  3°  habitudinem, 
quae  intercedit  inter  virum  et  mulierem,  ita  ab  Apostolo  explicari, 
ut  vir  sit  caput  mulieris  (v.  23.),  mulier  sit  corpus  viri  eique  sub- 
iecta  (v.  24.  28.).  Haec  autem  habitudo  est  permanens,  sicut 
permanens  est  relatio  capitis  ad  corpus.  Status  proinde  aliquis 
significatur.  Porro  4°  auctore  Paulo,  proportio  quaedam  exsistit 
inter  hanc  habitudinem  viri  et  mulieris  atque  habitudinem  Christi 
et  Ecclesiae;  nam  vir  caput  est  mulieris,  sicut  Christus  caput  est 
Ecclesiae  (v.  23.)  et  mulier  subiecta  est  viro  in  omnibus,  sicut 
Ecclesia  subiecta  est  Christo  (v.  24.),  sive  mulier  est  corpus  viri, 
sicut  Ecclesia  est  corpus  Christi  (v.  23.  28.).  Scilicet  unio  viri  cum 
muliere  similis  est  unioni  Christi  cum  Ecclesia;  est  nempe  unio 
repraesentans  unionem  Christi  cum  Ecclesia  ideoque  est  status 
aliquid  prorsus  sanctum  et  supernaturale  repraesentans,  et  idcirco 
ipse  quoque  ratione  repraesentationis  status  est  sanctus  et  super- 
naturalis.  Haec  secundum  Paulum  ad  essentiam  matrimonii  spe¬ 
ctant;  nam  ex  iis  colligit  officia  propria  coniugum,  nimirum  eo 
quod  tales  sunt,  vir  caput  mulieris,  sicut  Christus  Ecclesiae,  mu¬ 
lier  subiecta  viro,  sicut  Ecclesia  Christo,  debet  certo  modo  se  ge¬ 
rere  vir  erga  mulierem,  mulier  erga  virum.  Iam  vero  5°  officia, 
quae  ex  huiusmodi  statu  colligit  Paulus,  sunt  dilectio  viri  erga 
mulierem  (v.  25.),  timor  mulieris  erga  virum  (v.  33.),  qui  timor 
et  ipse  dilectio  quaedam  est,  sed  cum  quadam  reverentia  et  sub- 
iectione  coniuncta.  Dilectio  autem  ista  supernaturalis  est ;  nam 
norma  eius,  quae  proponitur,  est  prorsus  supernaturalis,  nempe 
dilectio  Christi  et  Ecclesiae  (v.  25.-28)  et  ratio  formalis,  propter 

quam  postulatur,  est  superuaturalis;  postulatur  euim  ex  eo  quod 
vir  caput  est  mulieris  sicut  Cliristus  caput  est  Ecclesiae,  nimirum 
eo  quod  unio  viri  et  mulieris  est  unio  repraesentans  unionem 
Cliristi  et  Ecclesiae,  et  ratio  finalis  quoque  eiusdem  est  superna- 
turalis,  nimirum  ut  per  actus  in  ipso  exercitio  repraesentetur 
dilectio  Cliristi  erga  Ecclesiam,  subiectio  Ecclesiae  erga  Christum; 
huc  enim  quoque  spectant  verba  Pauli:  viri  diligite  uxores  vestras , 
sicut  Christus  dilexit  Ecclesiam;  ad  eius  enim  normam  agere  de¬ 
bent  ut  ipsam  repraesentent  sicut  ratione  status  repraesentant 
unionem  Christi  cum  Ecclesia:  praeterea  nulla  alia  dilectio,  quam 
superuaturalis,  potuit  in  hac  oeconomia  fidelibus  commendari  ex 
exemplo  Christi.  Porro  6°  dilectio,  quae  coniugibus  commendatur, 
est  dilectio  specialis  li.  e.  propria  status  matrimonii;  non  enim  iis 
ipsa  praecipitur  eo  quod  Christiani  sunt,  sed  eo  quod  vir  caput 
est  mulieris,  mulier  subiecta  viro:  vir  vero  caput  exsistens  mu¬ 
lieris  et  mulier  subiecta  viro  repraesentant  Christum  et  Eccle¬ 
siam.  Ideo  dilectio  permanens  est,  sicut  permanet  status.  Atqui 
7°  in  hoc  est  situm  matrimonii  proprium  officium :  ergo  eidem 
quoque  competit  potestas  seu  principium  huius  dilectionis  super- 
naturalis propriae  eiusdem  status,  idque  manifeste  Paulus  supponit, 
cum  actum  praecipit  et  commendat. 

Ergo  status  matrimonii,  eo  quod  est  talis  status  repraesentans 
connubium  Christi  cum  Ecclesia,  habet  ratione  sui  adiunctum 
principium  permanens  dilectionis  superuaturalis  propriae  sibi,  h.  e. 
gratiam  sanctificantem  propriam  sibi,  permanentem,  qua  vir  et 
mulier  possint  alter  erga  alterum  se  gerere  sieut  Christus  erga 
Ecclesiam  et  Ecclesia  erga  Christum,  et  ita  amorem  Christi  Eccle¬ 
siaeque  subiectionem  repraesentare.  Gratiam  dixi  sanctificantem, 
principium  enim  dilectionis  permanentis  est  gratia  sanctificans, 
ius  praeterea  tribuens  ad  ea  auxilia  actualia,  quae  convenientia  et 
necessaria  sunt  ad  illud  opus,  propter  quod  gratia  habitualis  datur. 

Sacramentum  ergo  matrimonii  significans  unionem  Christi  cum 
Ecclesia,  eam  repraesentat  etiam  quoad  modum  quo  fit  unio,  nempe 
secundum  gratiam  et  sanctitatem,  eo  quod  est  consertum  cum 
gratia  sanctificante  ut  referat  unionem  Christi  cum  Ecclesia.  Quo¬ 
circa  matrimonium,  cum  fit,  significat  quoque  gratiam  sibi  an¬ 
nexam.  ISTam  contractus  seu  ritus  ille  quo  fit  matrimonium  signi¬ 
ficat  ipsam  unionem  coniugum,  et  contractus  seu  ritus,  quo  fit 
matrimonium  inter  Christianos,  significat  unionem  talem,  qualis 
fit  inter  Christianos:  haec  porro  est  unio  repraesentans  unionem 
Christi  cum  Ecclesia,  unio  sancta  seu  cum  gratia  coniuncta:  ergo. 

Quapropter  duplex  significatio  distinguenda  in  matrimonio  est : 
altera,  quae  est  significatio  unionis  Cliristi  cum  Ecclesia:  altera, 
quae  est  significatio  sanctitatis  seu  gratiae  sibi  annexae,  qua  per¬ 
fecte  illa  unio  repraesentatur. 

Est  igitur  matrimonium  unio  maritalis  supernaturaliter  sancta, 
cui  gratia  sanctificans  propria  eius  status  connexa  est,  et  quam 
ipsum,  cum  fit,  significat. 

III.  At  quaestio  tandem  restat,  utrum  quam  matrimonium  si¬ 
gnificat  gratiam,  hanc  Deus  solus  immediate  in  coniugibus  (dispo¬ 
sitis  utique)  efficiat,  an  ipse  ritus  nuptiarum  sit  sub  Deo  causa 
eius,  quemadmodum  alia  sacramenta.  Id  non  contendimus  ab  Apo¬ 
stolo  aperte  hoc  in  loco  doceri ;  innuitur  tamen,  quatenus  ea 
Apostolus  docet,  quae  licet  ex  se  non  sufficiant,  ratioue  nihil¬ 
ominus  habita  oeconomiae  Christianae,  quam  ipse  merito  dicendus 
est  supponere,  rem  certe  suadent.  Dicimus  itaque  quod,  spectatis 
iis  quae  docet  Apostolus,  et  ratione  habita  indolis  oeconomiae 
Christianae,  suadetur  ritum,  quo  fit  matrimonium,  esse  causam 
gratiae. 

Sane  1°  constat  ex  dictis  annexam  esse  matrimonio  gratiam 
sanctificantem  ex  divina  institutione;  constat  enim  annexam  esse 
speciali  ratioue  eo  quod  est  signum  unionis  Christi  cum  Ecclesia, 
quae  significatio  est  ex  divina  institutione.  Constat  proinde  2°  ma¬ 
trimonium,  cum  fit,  significare  ex  divina  institutione  gratiam  sibi 
annexam.  ‘Nam  ipsum  matrimonium,  cum  fit,  significat  eam  unio¬ 
nem  coniugum,  quae  vi  consensus  mutui  fit;  fit  autem  unio  sancta 
ex  divina  institutione,  li.  e.  unioni  annexa  est  gratia :  sicut  ergo 
ex  divina  institutione  est  quod  haec  unio  sit  supernaturaliter 
sancta,  ita  ex  eadem  institutione  oritur  quod  ritus  ei  essentialis, 
quo  matrimonium  initur,  significet  talem  unionem. 

Constat  3°  ritus  institutos  a  Deo  ad  significandam  gratiam  con¬ 
ferendam  hominibus,  esse  in  nova  Lege  efficaces  eiusdem;  haec 
enim  est  indoles  propria  novae  Legis  ut  non  solum  significet, 
sicut  Lex  vetus,  sed  efficiat  quoque  gratiam  :  sive  aliis  verbis, 
constat  proprium  esse  Legis  novae  ut  gratia  sanctificans,  cuius  col¬ 
lationem  ordinariam,  pro  certis  nempe  statibus  et  officiis,  Deus  in¬ 
stituit,  conferatur  per  ritus  sensibiles  seu  per  sacramenta  proprie 
dicta.  Atqui  instituta  est  a  Deo  ordinaria  collatio  gratiae  sancti¬ 
ficantis  iis,  qui  coniugio  copulantur;  signum  autem  huius  gratiae 
est  sacramentum  matrimonii  ex  ipsa  divina  institutione:  ergo  est 
etiam  signum  efficax. 

IV.  Sunt  praeterea  qui  alia  Scripturarum  testimonia  producant 

ad  idem  probandum  vel  suadendum:  nempe  la  Cor.  VII.  14.  Co- 
loss.  III.  18.  la  Tim.  II.  15.  Verum  in  primo  non  satis  liquet  cur 
de  sanctitate  matrimonii,  prout  sacramentum  est,  ibi  sit  sermo: 
verba  enim  alioquin  filii  vestri  immundi  essent,  nunc  autem  sancti 
sunt,  necti  videntur  cum  eo  quod  monuerat  prius,  ut  fidelis  ab 
infideli  ne  discedat:  secus  enim  filii  eorum  antea  suscepti,  veluti 
spurii  haberentur;  manentibus  autem  coniugibus  simul,  filii  legi¬ 
timi  prorsus  habentur  et  absque  ulla  ignominia  (1);  imo,  ait,  sancti 
sunt,  eo  quod  per  couiugem  fidelem  ad  Christum  sint  adducti. 

Altero  vero  loco  ex  eo  quod  docet  Apostolus,  ut  mulier  nubat 
cui  voluerit,  tantum  in  Domino ,  ideoque  ut  matrimonium  fiat  in 
Domino ,  non  sequitur  matrimonium  esse  sacramentum.  «  Illud  in 
Domino,  (ait  August.  de  Adulter,  coniug.  c.  25.)  duobus  modis  accipi 
potest,  aut  Christiana  permanens  (nempe  ita  nubat  ut  Christum 
non  deserat,  aut  deserendi  se  exponat  periculo)  aut  Christiano  nu¬ 
bens  »  sicut  et  Tertullianus  interpretabatur  utroque  modo,  priore, 
L.  II.  ad  Uxor.  c.  2.  altero,  de  Monogamia  c.  7. 

Idem  dicendum  de  tertio  loco  citato,  ubi  praecipit  Apostolus 
mulieres  subditas  esse  viris,  sicut  oportet,  in  Domino:  ex  quo  non 
apparet  quomodo  hunc  sensum  certe  colligas:  sicut  decet  eas  mu¬ 
lieres,  quae  contraxerunt  matrimonium ,  non  ut  gentiles,  sed  sacra- 
mentaliter.  Quartus  locus  nescio  quid  probet  per  se :  mulier  salva¬ 
bitur  (ait  Apostolus)  per  filiorum  generationem,  si  permanserit  in 
fide  et  dilectione  et  sanctificatione  cum  sobrietate;  quod  de  quolibet 
statu  fidelium  dici  potest,  salvatum  scilicet  iri  eum,  qui  officia 


(1)  Et  huius  quidem  loci  sanctificatus  est  vir  infidelis  per  mulierem 
fidelem  etc.  interpretationem  traffitllelasiusl.  in  Tractatu  adv.  pelagianam 
haeresim.  Perpendit  scilicet  primum,  quod  cum  sint  duo  in  carne  una,  quo¬ 
niam  cuiuslibet  fidelis  coniugis  corpus  templum  est  Dei,  secundum  quem¬ 
dam  modum  per  coniugalis  unitatem  carnis,  etiam  coniugis  infidelis  san¬ 
ctificatio  corpus  attingat,  longeque  distet  ista  societas  ab  illo  consortio, 
quod  in  utrisque  coniugibus  idolis  mancipatum  est.  Tum  advertit  quod 
oratione  fidelis  cuiusque  coniugis  etiam  infideli  misericordia  quantacumque 
praestatur  et  per  boc  iste  secundum  quemdam  modum  particeps  divinae 
dignationis  effectus  edicitur.  Quod  potissimum  fit  cum  per  fiduciam  coniugii 
sanctis  verbis  cor  eius  assidua  voce  pulsando,  coniux  fidelis  frequenter 
fidem  et  spem  in  Deum  insinuat,  tum  etiam  cum  per  exemplum  sanctae 
conversationis,  ut  Petrus  (1.  Petr.  III)  monet,  ad  Dei  virtutisque  amorem 
adducit.  Sanctificatio  proinde,  de  qua  loquitur  Apostolus,  ea  est  quae,  adiu- 
vante  fideli  coniuge,  non  raro  infideli  per  gratiam  Dei  contingit.  Modo 
analogo  idem  Pontifex  interpretatur  sequentia  verba  de  immunditia  et 
sanctitate  filiorum. 

sui  status  in  Me  et  dilectione  adimpleat:  nisi  tamen  illud  com¬ 
ponas  cum  testimonio  a  nobis  citato. 

Y.  Itaque  matrimonium,  quod  fieret  saltem  secundum  primitivam 
institutionem,  fuit  semper  sacramentum  latiore  sensu  acceptum, 
prout  est  signum  rei  sacrae;  pressiore  vero  sensu  acceptum  sacra¬ 
mentum,  prout  est  signum  efficax  gratiae,  non  est  matrimonium 
nisi  in  lege  nova.  Cur  vero!  Ratio  generalis  est,  quia  sacramenta 
proprie  dicta  non  sunt  nisi  in  UT.  L.  Argumentationem,  qua  usi 
sumus,  praeformarunt  Tridentini  Patres  Sess.  XSIY.  c.  un.  Quo¬ 
circa  bic  est  veluti  processus  perfectionis  matrimonii  iuxta  s.  Tliom. 
Suppi,  de  Matrim.  q.  42.  a.  2.  Matrimonium  scilicet  in  statu  in¬ 
nocentiae  institutum  fuit  in  officium  naturae  (attamen  naturae 
sanctae) :  in  statu  naturae  lapsae  superadditus  ei  fuit  et  alius  finis, 
ut  esset  nimirum  in  remedium  concupiscentiae:  utroque  autem  in 
statu  fuit  signum  unionis  Christi  cum  Ecclesia,  et  idcirco  sacra¬ 
mentum  lato  sensu  acceptum:  in  lege  nova  servato  eo  duplici  fine, 
fuit  praeterea  institutum  in  sacramentum  proprie  dictum. 

YI.  Expedienda  est  aliqua  lieic  occurrens  difficultas.  Et  1°  qui¬ 
dem  perperam  obiiceretur,  quod  quaecumque  beic  Paulus  coniu- 
gibus  dicit  de  dilectione  et  subiectione,  adhibito  exemplo  Christi 
et  Ecclesiae,  potuisset  aliis  quoque  dicere  puta  patribus  filiisque, 
quin  inde  colligere  liceret  esse  inter  eos  aliquod  sacramentum. 
Nam,  ut  iam  monuimus,  Paulus  id  praesupponit,  unionem  coniu- 
gum  assumptam  esse  a  Deo  ut  sacramentum  seu  signum  unionis 
Christi  cum  Ecclesia  et  exinde  officia  eorum  infert:  id  vero  de 
aliis  dici  nequit. 

Obiici  tamen  2°  sic  potest.  Yerba  Apostoli:  Sacramentum  lioc 
magnum  est,  vera  fuerunt  ab  initio,  cum  dictum  est:  propter  hoc 
relinquet  horno  etc.  et  hoc  modo  matrimonia  contracta  sunt.  Quo¬ 
circa  ita  arguitur.  Ex  verbis  Pauli  colligimus  matrimonium  esse 
signum  efficax  gratiae  quia  est  huiusmodi  sacramentum:  atqui 
signum  fuit  unionis  Christi  cum  Ecclesia  iam  et  deinceps  ab  initio: 
ergo  ab  initio  et  deinceps  contulit  gratiam;  atqui  falsum  est  con¬ 
sequens:  ergo  et  antecedens. 

Respondeo.  Ex  Apostolo  habemus  quod  unio  viri  et  feminae, 
de  qua  loquitur  Adamus  (Adamus  autem  non  de  suo  matrimonio 
proprie  loquitur;  neque  enim  ipse  reliquit  patrem  aut  matrem, 
sed  de  subsequentibus),  est  signum  unionis  Christi  cum  Ecclesia, 
sed  non  habemus  ab  eo  quod  eodem  modo  semper  fuerit  huius 
rei  signum.  Et  re  quidem  vera  matrimonium,  quod  considerat 
Apostolus,  est  unius  cum  una  ac  indissolubile ;  tale  autem  non 

reperiebatur  per  se  in  Y.  T. :  igitur  satis  constat,  matrimonia  sal¬ 
tem,  quae  aetate  V.  T.  flebant,  multo  magis  quae  inter  idololatras 
vitiosiora  quam  apud  bebraeos,  non  fuisse  beic  considerata  ab 
Apostolo.  Ceterum  prius  in  oeconomia  umbrarum  et  figurarum 
fuit  signum  rei  futurae,  modo  in  oeconomia  veritatis  est  signum 
rei  praesentis.  Proprium  vero  praecedenti  oeconomiae  Mosaicae 
fuit  conferre  tantummodo  sanctitatem  legalem,  buius  vero  prae¬ 
sentis  proprium  est  conferre  gratiam  intrinsecam.  Cum  ergo  prius 
propter  ipsam  rationem  propriam  oeconomiae  non  daretur  gratia 
per  sensibilia  signa,  modo  e  contrario  detur:  potuit  certe  lioc 
discrimen  petitum  ex  nativa  indole  utriusque  oeconomiae  inter¬ 
cedere  inter  rationem  signi,  quae  competebat  Matrimonio  ante 
Christum  et  eam  quae  competit  modo,  ut  nempe  prius  matrimo¬ 
nium  significaret'  ratione  unionis  tantum,  modo  significet  ratione 
unionis  intrinsece  sanctae. 

Itaque  ad  maiorem  argumenti  respondeo.  Nos  non  dicimus 
quod  Paulus  doceat  universim  matrimonium  esse  intrinsece  san¬ 
ctum,  eo  quod  sit  signum,  neque  id  nos  colligimus:  sed  dicimus 
quod  matrimonium  illud,  de  quo  Paulus  loquitur,  quod  est  certe 
matrimonium  Christianorum,  ab  ipso  spectatur  et  repraesentatur 
ut  intrinsece  sanctum  et  connexum  cum  gratia,  eo  quod  est  si¬ 
gnum  unionis  Christi  cum  Ecclesia:  spectata  vero  indole  oecono¬ 
miae  cliristianae ,  contendimus  matrimonium  illud,  de  quo  directe 
Apostolus  loquebatur,  habitum  ab  ipso  fuisse  ut  verum  et  pro¬ 
prium  sacramentum.  Responsio  ad  minorem  patet :  nam  matri¬ 
monium  tantum  unius  cum  una  et  indissolubile  fuit  quoque  ab 
initio  signum  unionis  Christi  cum  Ecclesia,  sed  iuxta  indolem 
diversarum  oeconomiarum :  unde  negatur  consequens,  quod  nempe 
ab  initio  debuerit  conferre  gratiam  (utique  ex  opere  operato). 

Ceterum  etsi  post  peccatum  Adami  matrimonia  subsequentia 
usque  ad  Christianum  non  fuerint  intrinsece  sancta  seu  neces¬ 
sario  ex  se  connexa  cum  gratia  eiusque  causativa :  attamen  ma¬ 
trimonium  protoparentum  fuit  cum  gratia  connexum  ratione 
status  primitivi  et  ordinatum  ad  gignendos  homine  sanctos;  quare 
etsi  non  fuerit  sacramentum  quemadmodum  nunc  est,  fuit  certe 
intrinsece  sanctum  ratione  status,  in  quo  fiebat.  Porro  Christus 
matrimonium  Christianum  revocavit  ad  dignitatem  illius  primi, 
cuius  ipse  Deus  institutor  fuit;  consequens  ergo  potius  esse 
debet,  quod  nunc  matrimonium  Christianum  sit  intrinsece  san¬ 
ctum  :  quamvis  non  eadem  ratione,  quemadmodum  alia  est  ratio 
sanctificationis  in  praesenti  oeconomia  ac  fuerit  in  illa  priore. 

Quare  matrimonium  Christianum  sacramentum  magnum  ea  quo¬ 
que  ratione  dicitur,  quod  speciali  modo,  per  uuionem  nempe 
sanctam  repraesentet  Christi  cum  Ecclesia  connubium. 

THESIS  IX. 

Inania  sunt  argumenta,  quae  afferuntur  contra  doctrinam 
assertam  duabus  thesibus  praecedentibus 

I.  Contra  veritatem  assertam  in  his  duabus  Thesibus  obiici 
plura  solent.  Praecipua  haec  sunt.  1°  Actus  matrimonii  est  turpis, 
at  non  decet  actum  sacramenti  esse  turpem.  Imo  2°  culpa  non 
caret  actus  matrimonii,  eum  enim  concedit  Apostolus  secundum 
indulgentiam  seu  veniam.  1.  Cor.  VII.  6.;  ait  vero  Augustinus 
De  peccato  origin.  c.  38.  quod  cum  tribuitur  venia,  denotatur 
culpa.  Et  Didymus  Alex.  adv.  Manichaeos  docet,  homines  ante 
Christum  habuisse  matrimonium  cum  peccato,  quod  peccatum  a 
nuptiis  abstulit  Christus  sicut  ab  aliis  rebus  abstulit  peccatum. 
3°  Matrimonium  ignobilius  est  Virginitate;  at  haec  non  est  sa¬ 
cramentum  :  multo  ergo  minus  illud.  4°  In  sacramento  requiritur 
ceremonia  exterior  religiosa;  huiusmodi  nulla  est  in  matrimonio. 
5°  Xon  satis  est,  esse  signum  rei  sacrae  et  habere  annexam  pro¬ 
missionem  gratiae  ut  sacramentum  sit,  quemadmodum  patet  in 
martyrio.  6°  Sacramentum  novae  legis  stricte  et  proprie  sumptum 
est  signum  gratiae  non  ex  natura  sua,  sed  ex  institutione  di¬ 
vina;  atqui  etc.  7°  Si  matrimonium  confert  gratiam,  sequitur 
quod  qui  a  statu  caelibatus  seu  virginitatis  qui  perfectior  est, 
transit  ad  statum  matrimonii,  qui  est  imperfectior,  minusque  Deo 
acceptus,  gratiam  a  Deo  acquirit,  quod  absonum  videtur.  8°  In 
matrimonio  contrahentes  licite  paciscuntur  de  dote,  quod  in  sa¬ 
cramentis  non  licet.  9°  Sacramentum  facit  quod  significat:  at  ma- 
trimonium  non  id  facit;  significat  enim  unionem  Christi  cum 
Ecclesia,  quam  non  facit. 

II.  Respondeo  ad  lm.  Actus  matrimonii  ex  se  honestus  est, 
sicut  honesta  est  procreatio  filiorum  legitima  et  honestus  est 
actus,  quem  natura  ipsa  suadet  :  turpe  vero  est  quod  ei  per  ac¬ 
cidens  adiungitur,  h.  e.  motus  concupiscentiae  rebellis  rationi, 
quae  tamen  turpitudo  concupiscentiae  per  se  sola  non  est  moralis; 
et  cum  ad  tinein  honestum  adhibetur,  malo  bene  utimur,  ut 
Augustinus  ait  (v.  dicta  in  Tract.  de  Deo  Creat.  Th.  XLIV.). 
Xec  nisi  improprie  locutus  est  s.  Hieronymus,  cum  defendens 
virginitatem  contra  Iovinianum  L.  I.  n.  7.  ait:  «  si  bonum  est 

mulierem  non  tangere,  malum  est  eam  tangere ;  nihil  enim  bono 
contrarium  est  nisi  malum  » :  quae  postrema  verba  sunt  Tertul¬ 
liani  in  libro  de  Monogamia.  At  malum  dici  nequit  nisi  quatenus 
improprie  intelligatur  minus  bonum.  Idem  Hieronymus  ibidem 
negat  se  omnem  coitum  spurcum  putare,  seque  non  ignorare 
inquit  honorabiles  nuptias  et  torum  immaculatum...  «  Sed  ita 
nuptias,  ait,  recipimus,  ut  virginitatem  praeferamus  ».  Ita  August. 
de  Bono  coniug.  c.  8.  «  Non  ergo  duo  mala  sunt  connubium  et 
fornicatio,  quorum  alterum  peius;  sed  duo  bona  sunt  connubium  et 
continentia,  quorum  alterum  est  melius  ».  Ad  Hieronymum  quod 
spectat,  legenda  est  eius  epist.  48.  ad  Pammachium,  qua  data 
opera  se  defendit  a  crimine  quod  sua  laudatio  virginitatis  esset 
quodammodo  condemnatio  matrimonii.  Male  enim  Romae  propter 
scripta  contra  Iovinianum  audierat  Hieronymus.  Cf.  et  epist.  eius¬ 
dem  123.  ad  Ageruehiam  et  August.  Betract.  L.  II.  c.  22.  Porro 
advertendum  est,  quod  cum  Hieronymus  comparat  matrimonium 
virginitati  insistit  potissimum  in  consideratione  usus  ipsius,  nam 
ratione  huius  nuptias  in  inferiore  loco  collocat.  Quocirca  in  censu 
virginum  ponit  et  coniuges  abstinentes  ab  actu  coniugii,  eosque 
opponit  iis  qui  eo  utuntur.  Ceterum,  ut  plenius  difficultati  re¬ 
spondeamus,  copula  non  est  actus  sacramenti  matrimonii  cum 
ipsum  fit  et  gratiam  confert:  sed  actus  sacramenti  in  facto  esse 
seu  permanentis,  ut  explicabimus  seq.  Th. 

III.  Ad  2m.  Indulgentia,  quam  concedit  Apostolus,  spectat  non 
ipsum  coniugium,  sed  solum  usum  coniugii  citra  directam  in¬ 
tentionem  prolis,  ad  evitandam  fornicationem.  Ea  vero  indulgentia 
seu  venia  non  denotat  culpam;  venia  enim  seu  indulgentia,  quae 
culpam  supponit,  est  ea  quae  est  remissio:  sed  heic  non  est 
sermo  de  huiusmodi  venia.  «  Dubitare  fas  non  est,  nuptias  non  esse 
peccatum.  Non  itaque  nuptias  secundum  veniam  concedit  Apo¬ 
stolus  :  nam  quis  ambigat  absurdissime  dici  non  eos  peccasse, 
quibus  venia  datur?  Sed  illum  concubitum  secundum  veniam 
concedit,  qui  fit  per  incontinentiam  non  sola  causa  procreandi, 
et  aliquando  nulla  causa  procreandi,  quam  nuptiae  non  fieri 
cogunt,  sed  ignosci  impetrant  »,  ait  August.  de  Bono  conlugali , 
n.  11.  Est  scilicet  concessio  debita  actus  minus  perfecti  ut  maius 
malum  vitetur;  unde  opponitur  imperio.  Non  praecipit  per  se 
Apostolus  eum  actum,  quia  per  se  perfectius  esset  abstinere;  sed 
praecipit  vel  cousulit  propter  periculum  incontinentiae;  consulit 
ergo  non  ex  motivo  perfectionis  actus,  sed  ex  motivo  fragilitatis 
humanae,  cui  indulgendum  est.  Iure  vero  coniuges  uti  coniugio 

propter  liunc  finem  directum  tantum  vitandi  incontinentiam,  lieic 
supponit  Apostolus  atque  superius  docet  v.  2. 

Augustinus  quidem  censuit  peccatum  esse  veniale  concubitum 
illum  coniugum,  qui  fit  propter  incontinentiam  (causa  voluptatis) 
non  sola  causa  procreandi.  «  Coniugalis  concubitus  generandi 
gratia  non  babet  culpam,  concupiscentiae  vero  satiandae,  sed 
tamen  cum  coniuge,  propter  tori  fidem,  venialem  culpam;  adul¬ 
terium  vero  sive  fornicatio  letalem  liabet  culpam  (1.  c.  n.  G)  ». 
Cui  s.  Tbomas  consentit  ex  parte  Suppi,  de  Matrim.  q.  XLIX. 
a.  5.  Ceterum  quoniam  matrimonium  in  remedium  quoque  con¬ 
cupiscentiae  institutum  est,  si  coniuges  voluptatis  causa  coeant 
id  pariter  intendentes  ut  in  se  ipsis  incontinentiam  evitent,  cum 
bic  sit  finis  honestissimus,  etsi  non  intendant  generationem  prolis, 
dummodo  eam  positive  non  excludant,  nullius  culpae  arguendi 
sunt.  Lege  probatos  Theologos  morales. 

IY.  Ad  3m.  Si  comparetur  status  cum  statu,  perfectior  est 
status  continentiae :  at  nihil  impedit  quominus  status  ex  se  imper¬ 
fectior  consecretur  sacramento,  et  sub  hac  ratione  praestet  alteri, 
si  ratio  sit  quaedam  specialis  pro  eo  statu.  Ratio  autem  specialis 
pro  matrimonio  est,  quod  ipsum  est  institutum  in  bonum  com¬ 
mune,  in  propagationem  humani  generis:  decuit  ergo  ut  gratia 
sanctificante  consecraretur  fieretque  in  nova  lege  sacramentum 
matrimonium,  a  quo  familia  et  universa  societas  pendet,  quo  con¬ 
tinuatur  actio  creati va  Dei  propagatione  filiorum  ad  cultum  ipsius; 
ut  ita  sub  tutela  et  directione  Ecclesiae,  cui  sacramenta  con¬ 
credita  sunt,  esset  in  ipso  suo  exordio  universa  humana  familia. 

Ad  4m.  Ceremonia  exterior  religiosa  est  ille  ritus  (quinam  sit 
dicemus  Tli.  XI.),  quo  matrimonium  fit,  et  quo  unio  Christi  cum 
Ecclesia  et  unio  sancta  coniugum  repraesentatur. 

Ad  5m.  Requiritur  utique  praeterea  institutio  divina,  qua  ali¬ 
quid  instituatur  signum  et  causa  sanctificationis,  tanquam  ritus 
active  sanctificans  ut  instrumentum  Dei  sanctificantis;  id  vero 
locum  habet  in  matrimonio,  non  in  martyrio. 

Ad  6m.  Matrimonium  ex  natura  sua  aptum  quidem  est  ad  si¬ 
gnificandum,  sed  actu  ex  institutione  divina  significat  unionem 
Christi  cum  Ecclesia  et  gratiam  quam  confert.  Xihil  vero  refert 
quod  id,  quod  assumitur  ut  signum  sit,  iani  aliquid  in  natura  exsi¬ 
stens  opusque  naturae. 

Ad  7m.  Eespondet  Bellarminus  (de  Matrim.  1.  I.  c.  5):  «  Aliud 
est  comparare  statum  cum  statu,  aliud  statum  cum  sacramento: 
status  continentiae  altior  est  et  perfectior  statu  matrimonii  et 

maioris  gratiae  ac  meriti:  sacramentum  nihilominus  semper  auget 
gratiam  in  quocumque  statu  suscipiatur.  Quare  continens,  dum 
contrahit  matrimonium,  crescit  in  gratia;  sed  si  idem  continens 
propter  Deum  nuptias  humanas  contempsisset,  plus  gratiae  apud 
Deum  invenisset,  quam  sit  illa,  quae  per  sacramentum  matri¬ 
monii  datur  ».  Sic  cui  integrum  est  duo  opera  facere,  alterum 
perfectum  magis,  alterum  minus,  faciens  id  quod  minus  perfectum 
est,  cum  ad  perfectius  non  obligatur,  gratiae  augmentum  obti¬ 
net,  obtenturus  tamen  maius  gratiae  augmentum,  si  opus  alterum 
perfectius  fecisset. 

Ad  8m.  Dos  non  datur  propter  sacramentum  seu  propter  contra¬ 
ctum  sacramentalem,  sed  propter  onera  sustinenda  in  individua 
societate  vitae,  quae  consequuntur  matrimonium  non  prout  sa¬ 
cramentum  est,  sed  prout  est  certus  contractus  determinatam  gi¬ 
gnens  societatem. 

Ad  9m.  Iam  factum  est  satis.  Significat  enim  matrimonium,  cum 
fit,  unionem  coniugum  eamque  sanctam,  quae  est  repraesentatio 
unionis  Christi  cum  Ecclesia. 

THESIS  X. 

Indivisibili  nexu  vinciuntur  in  matrimonio  Christianorum  contractus 
h.  e.  unio  maritalis  et  sacramentum ;  quae  non  sunt  duae  res , 
sed  duae  rationes  seu  formalitates  necessariae  eiusdem  rei.  Quare 
inter  Christianos  coniunctio  viri  et  feminae ,  si  sacramentum  non 
est,  neque  est  matrimonium  et  si  matrimonium  est,  est  quoque 
sacramentum. 

I.  Matrimonium  per  se  esse  potest  quin  sit  sacramentum  pro¬ 
prie  dictum.  Tale  fuit  ante  novam  oeconomiam  institutam,  et  tale 
est  etiamnum  inter  infideles,  inter  quos  est  in  officium  naturae  ad 
procreandam  et  educandam  prolem  atque  in  remedium  concupi¬ 
scentiae.  Apud  infideles  proinde  matrimonium  non  est  nisi  con¬ 
tractus  quidam  naturalis  sive  maritalis  unio  viri  et  mulieris  ab 
ipsa  natura  instituta  ex  libero  consensu  contrahentium  determi¬ 
nata  :  inter  Christianos  vero  est  praeterea  sacramentum.  Quare 
ratione  haec  duo  distingui  possunt  in  matrimonio  Christiano,  con¬ 
tractus  (quo  nomine  consensus  utriusque  qui  est  causa,  et  vinculum 
manens  inde  exortum  significatur),  qui  et  in  pura  natura  esset  et 
fuit  ante  Christum  et  est  apud  infideles,  atque  sacramentum ,  quod 
in  solis  Christianis  contrahentibus  reperitur.  Sed  quaestio  est, 
utrum  quemadmodum  ratione,  ita  et  re  haec  duo  in  matrimonio 

cliristiano  distingui  possint,  non  quidem  separatione  completa,  ita 
ut  etiam  sacramentum  sine  contractu  esse  possit  (quod  quid  foret 
nemo  assequi  posset),  sed  saltem  incompleta,  ita  ut  contractus 
sine  sacramento  esse  valeat.  Quidam  theologi  censuerunt,  esse 
posse  verum  matrimonium  inter  Christianos,  quod  non  sit  sacra¬ 
mentum  hancque  sententiam  libenter  amplexi  sunt  qui  sacerdo¬ 
tem  ministrum  eius  volebant.  Ceterum  satis  nunc  manifesta  est 
doctrina  catholica :  haec  duo  esse  inseparabilia,  et  quidem  non 
quatenus  sint  duae  res,  quae  simul  semper  esse  postulent,  sed 
quatenus  realiter  sunt  una  eademque  res,  ideoque  non  sunt  nisi 
rationes  seu  formalitates  et  quidem  necessariae  eiusdem  rei.  Di¬ 
cimus  scilicet,  illud  idem,  quod  est  matrimonium  inter  Christianos, 
esse  sacramentum  et  quod  est  sacramentum  esse  matrimonium 
ipsnmque,  si  non  sit  sacramentum,  neque  matrimonium  esse  h.  e. 
nullum  valorem  habere  consensum  eorum,  qui  contrahere  tentant, 
nullumque  vinculum  maritale  exsistere,  sed  turpem  solum  concu¬ 
binatum.  Demonstrandum  est  ergo,  matrimonium  inter  cliristianos 
esse  ipsum  sacramentum  et  esse  necessario  sacramentum;  his  enim 
probatis  patebit  veritas  Thesis. 

II.  Itaque  1°  matrimonium  Christianum  et  ipsum  sacramentum 
non  sunt  duae  res  sed  una.  Matrimonium  spectari  potest  in  fieri, 
quod  est  ipse  contractus,  et  in  facto  esse  permanente,  quod  est 
vinculum  ex  eo  ortum.  Porro  sacramentum,  cum  fit,  non  est  alia 
res  ab  ipso  contractu,  et  cum  manet,  non  est  alia  res  ab  ipso  vin¬ 
culo:  ergo.  Probatur  assumptum,  a)  Mutua  traditio  et  acceptatio 
potestatis  in  alterum  est  contractus  matrimonialis  et  est  causa 
vinculi  matrimonialis;  eadem  vero  est,  teste  Eugenio,  causa  effi¬ 
ciens  s.acramenti :  ergo  matrimonium  et  sacramentum  sunt  una 
res.  Prob.  cons.  Nam  consensus  matrimonialis  unam  rem  tantum 
facit,  id  nempe  in  quod  ambo  consentiunt,  quod  est  mutua  pote¬ 
stas  seu  vinculum  h.  e.  matrimonium :  atqui  consensus  eorum  est 
causa  quoque  sacramenti:  ergo  sacramentum  est  eadem  res  ac  ma¬ 
trimonium.  Au  dices  consensum  matrimonialem,  licet  sit  una  phy¬ 
sice  actio,  esse  tamen  virtualiter  multiplicem,  ut  sic  duos  effectus 
distinctos  producat  ?  Verum  vel  isti  effectus  ita  se  habent  ut  unus 
sit  tantum  modus  alterius,  vel  ut  ambo  sint  duae  res.  Si  primum 
dicis,  hoc  ipsum  est,  quod  nos  contendimus,  cum  asserimus  ean¬ 
dem  esse  rem  matrimonium  et  sacramentum,  rationem  nempe  sa¬ 
cramenti  esse  intrinsecum  modum  matrimonii  Christianorum.  Si 
alterum  dicis,  negamus  consensum  matrimonialem  esse  causam 
virtualiter  multiplicem  hoc  pacto  ut  duas  res  distinctas  producat: 

nam  consensus  totus  quantus  est  non  efficit  obiective  aliud  praeter 
id  in  quod  consentitur,  ad  hoc  enim  solum  ordinatur.  Si  ergo  alia 
res  fit,  alia  quoque  eius  causa  assignanda  erit.  E  contrario  idem 
unus  consensus,  si  ex  institutione  Dei  modum  obtineat  superna- 
turalem,  poterit  illam  unam  rem,  quam  facit,  efficere  auctam  modo 
supernaturali,  ut  sit  contractus  sacramentum.  Igitur  si  causa  sa¬ 
cramenti  est  mutuus  consensus,  eadem  est  res  matrimonium  quod 
fit  et  sacramentum.  Quod  si  matrimonium,  quod  fit,  non  est  alia 
res  a  sacramento,  quod  fit,  etiam  matrimonium  in  fieri  erit  actio 
sacramentalis,  quo  fit  sacramentum,  ut  per  se  patet:  ergo. 

bj  Sacramentum  boc  appellatur  in  recto  matrimonium  5  bac  au¬ 
tem  appellatione  non  tantum  materia  sacramenti  directe  reprae¬ 
sentatur,  sicut  contingit  in  appellatione  sacramenti  Poenitentiae; 
sed  totum  sacramentum  significatur.  Etenim:  «  Dogma  fidei  est 
(ait  Pius  YI.  Brevi  ad  Episcopum  Motulensem  16.  Sept.  1788.) 
ut  matrimonium,  quod  ante  adventum  Cbristi  nibil  aliud  erat 
quam  indissolubilis  quidam  contractus,  illud  post  Cbristi  adven¬ 
tum  evaserit  unum  ex  septem  legis  Evangelicae  sacramentis  a 
Cbristo  Domino  institutum :  quemadmodum  adversus  haereticos 
et  impios  bomines  seculi  insanientes  sacrum  Cone.  Trid.  sub  ana¬ 
thematis  poena  definivit  ».  Item  Pius  VII.  in  Schemate  Constitu¬ 
tionis  Pontificiae  (Roskovani.  Matrimonium  in  Ecclesia  catholica 
potestati  ecclesiasticae  subiectum  cum  amplissima  collectione  monu¬ 
mentorum  et  literatura.  Tom.  2.  p.  20.  seqq.) :«  Patet  siquidem 
matrimonium,  quod  ad  sacramenti  dignitatem  a  Cbristo  Domino 
elevatum  fuisse  Tridentina  Synodus  definivit,  illud  ipsum  esse, 
unde  vir  una  caro  fit  cum  uxore,  illud  quod  erat  in  veteri  lege 
connubium,  illud  quod  in  se  refert  unionis  Cbristi  et  Ecclesiae 
mysterium,  illud  quod  ab  initio  institutum  a  Deo  fuit  in  officium 
naturae,  ipsas  videlicet  nuptias  seu  nuptiarum  societatem,  ipsum 
denique  coniugalem  nexum,  idest  ipsum  contractum  matrimonia¬ 
lem.  Id  profecto  est  quod  semper  tenuit  ac  tenet  catholica  Ec¬ 
clesia  ».  Haec  ratio  loquendi  non  usurpatur  quoad  alia  sacramenta, 
quorum  tantum  quaedam  materia  ante  Christum  exsistebat.  Non 
enim  dicitur  nec  dici  potest  quod  illa  eadem  ablutio,  e.  g.  Ioannis 
Baptistae,  evasit  sacramentum  in  N.  L.,  quod  illa  eadem  contritio 
seu  poenitentia,  quae  prius  erat,  evasit  sacramentum  N.  L.  sed 
dicitur  per  accessionem  novi  ritus  a  Cbristo  instituti  elevata  esse 
ea  ad  dignitatem  sacramenti.  At  alia  est  ratio  loquendi  de  Ma¬ 
trimonio.  Scilicet  illud,  quod  ante  adventum  Cbristi  non  erat  nisi 
quidam  indissolubilis  contractus,  idem  evasit  sacramentum  post 

Christum:  h.  e.  non  ipsi  accessit  aliquis  ritus  a  Christo  institutus, 
(pio  sacramentum  constitueretur,  sicut  usus  potestatis  clavium 
accedit  poenitentia  actibus;  sed  ipse  contractus  integer  factus  est 
sacramentum.  Idcirco  quod  est  matrimonium,  illud  idem  est  sa¬ 
cramentum:  ergo  non  sunt  duae  res,  sed  una  matrimonium  Chri¬ 
stianum  et  sacramentum. 

c)  Sacramentum  gratiam  conferens  est  id  quod  significat  unio¬ 
nem  Christi  cum  Ecclesia:  hoc  enim  est,  de  quo  Apostolus  Eph.  V. 
loquitur,  et  cui  competit  gratia  sanctificans  est  id,  quo  illa  unio 
perfecte  repraesentatur:  hoc  autem  in  facto  esse  est  vinculum, 
quo  ligantur  coniuges  fiuntque  una  caro,  in  fieri  vero  est  ipse 
contractus  seu  consensus,  quo  relinquit  homo  patrem  et  matrem 
et  adhaeret  uxori  suae  atque  vicissim  consensus  uxoris  (Ephes.  V.); 
atqui  id  non  est  nisi  matrimonium,  nihilque  aliud:  ergo  sacramen¬ 
tum  nihil  aliud  est  quam  ipsum  matrimonium,  quod  Christiani 
celebrant.  Lta  Leo  XIII.  in  Encycl.  de  Matrim.  Christiano  «  Ob  liauc 
causam  matrimonium  est  sacramentum,  quia  est  sacrum  signum 
et  efficiens  gratiam  et  imaginem  referens  mysticarum  nuptiarum 
Christi  cum  Ecclesia.  Istarum  autem  forma  ac  figura  illo  ipso 
exprimitur  summae  coniunctionis  vinculo,  quo  vir  et  mulier  inter 
se  colligantur,  quodque  aliud  nihil  est  nisi  ipsum  matrimonium  ». 

III.  2.  Matrimonium  Christianum  est  necessario  sacramentum. 
Liquet  sermonem  esse  de  matrimonio,  quod  sit  revera  tale  nimi¬ 
rum  contractus  legitimus,  ex  quo  vinculum  mutuae  obligationis 
oriatur.  Necessitas,  quae  asseritur,  non  est  ex  rei  natura,  sed  ex 
divina  institutione.  Probatur  a)  ex  ipsa  institutione  divina  sacra¬ 
menti.  Constat  ex  demonstratis  elevasse  Deum  matrimonium  inter 
Christianos  ad  dignitatem  sacramenti:  cum  enim  instituerit  Chri¬ 
stus  sacramentum  matrimonii  volueritque  illud  esse  inter  Chri¬ 
stianos,  et  hoc  sacramentum  non  sit  nisi  matrimonium  ipsum  sive 
contractus  matrimonialis,  dicendum  est  ipsum  matrimonium  ele¬ 
vatum  esse  a  Christo  ad  dignitatem  sacramenti.  Yera  ergo  est 
haec  propositio  iam  demonstrata;  sacramentum  matrimonium  non 
est  nisi  ipsum  matrimonium,  quod  inter  Christianos  celebratur.  Sed 
quaestio  est  an  et  haec  altera  propositio  sit  vera;  matrimonium 
Christianum  est  necessario  sacramentum,  ita  ut  eo  ipso  quod  fiat 
contractus  matrimonialis  nequeat  non  fieri  sacramentum,  et  si  sa¬ 
cramentum  non  fit,  nec  fiat  matrimonium.  Quaeritur  scilicet  utrum 
Christus  voluerit  non  solum  quod  sacramentum  fieret  ipso  con¬ 
tractu,  quemadmodum  voluit  ut  baptismus  fieret  ablutione  aquae 

et,  invocatione  Trinitatis :  sed  etiam  quod  omnis  legitimus  con¬ 
tractus  esset  sacramentum. 

Iam  vero  ut  partem  affirmantem  demonstremus,  ita  arguimus. 
Si  Christus  matrimonium  elevavit  ad  dignitatem  sacramenti,  ipse 
certe  in  matrimonio  haec  duo  coniunxit,  rationem  contractus  et 
rationem  sacramenti.  Porro  praesupponendum  est,  quod  coniun¬ 
ctio  haec  facta  est  a  Christo  quadam  voluntate  antecedente  ab¬ 
soluta,  hoc  est  independenter  ab  hominum  voluntate.  Institutio 
enim  sacramentorum  spectat  ad  voluntatem  antecedentem  et  ab¬ 
solutam,  qua  essentia  ritus  sacramentalis  seu  efficacia  alicuius 
ritus  ad  producendam  gratiam  constituitur  independenter  prorsus 
a  contingente  hominum  voluntate.  Cum  ergo  coniunctio  efficaciae 
gratiae  cum  matrimonio  pertineat  ad  institutionem  sacramenti,  et 
haec  fiat  antecedente  absoluta  voluntate,  coniunctio  utriusque 
rationis  contractus  et  sacramenti  facta  est  a  Deo  voluntate  abso¬ 
luta.  Institutione  ergo  sua,  quae  directe  fertur  in  ipsam  rem,  quae 
ad  dignitatem  sacramenti  elevatur  (non  aliquo  simplici  praecepto 
lato  ad  voluntates  humanas,  quo  usus  quidem  sacramenti,  non 
ipsa  institutio  stabilitur),  Christus  effecit  ut  matrimonium  Chri¬ 
stianum  sit  sacramentum  voluitque  hunc  esse  intrinsecum  modum 
ac  proprietatem  veluti  matrimonii  Christiani.  Atqui  institutio  haec 
absoluta  coniungens  rationem  contractus  et  sacramenti  facta  est 
pro  quovis  Christiano  matrimonio.  Nam  cum  elevavit  Christus 
matrimonium  ad  dignitatem  sacramenti,  non  elevavit  hoc  aut  il¬ 
lud,  sed  simpliciter  matrimonium,  id  nempe  quod  ab  initio  insti¬ 
tutum  est,  quod  est  sacramentum  seu  signum  unionis  Christi  cum 
Ecclesia  (Eph.  V.),  quo  Deus  ipse  coniungit  virum  et  feminam 
(Matth.  XI XI :  neque  Christus  instituit  aliquem  ritum,  qui  per 
se  iuxta  intentionem  agentis  potest  ad  diversos  lines  referri,  sed 
ipsum  contractum  matrimonialem,  qui  non  ad  aliud  usurpari  po¬ 
test  nisi  ut  sit  unio  maritalis  inter  virum  et  feminam,  voluit  esse 
sacramentum :  elevatum  est  ergo  ad  dignitatem  sacramenti  quid¬ 
quid  inter  Christianos,  ad  quos  solos  sacramenta  Christi  spectant, 
dici  potest  matrimonium,  nempe  omne  matrimonium  Christianum. 
Igitur  institutio  ea  absoluta  coniungens  utramque  rationem  contra¬ 
ctus  et  sacramenti  est  universalis  comprehendens  quodvis  matri¬ 
monium.  Itaque  quemadmodum  ex  Christi  institutione  sacramen¬ 
tum  non  est  nisi  ipsum  matrimonium,  ita  ex  eadem  institutione 
matrimonium  Christianorum,  prout  tale  est,  ideoque  omne  huius- 
modi  matrimonium  est  sacramentum. 

Ex  his  autem  consequitur  1°  ad  essentiam  matrimonii  Christiani 

ex  institutione  Christi  spectare  dignitatem  sacramenti:  nequit  enim 
matrimonium  cliristianilm  non  esse  id  quod  a  Christo  absoluta  vo¬ 
luntate  independente  a  voluntate  hominum  factum  est,  ut  sit  si¬ 
gnum  efficax  gratiae ;  neque  potest  non  esse  id  quod  omne  et 
semper  matrimonium  Christianum  esse  Christus  eadem  voluntate 
determinavit.  Consequitur  2°  ut  non  pendeat  a  voluntate  hominum 
disiunctio  contractus  et  sacramenti,  ut  possit  esse  contractus  ma¬ 
trimonii  quin  sit  sacramentum;  coni  unctio  enim  utriusque  rationis, 
contractus  et  sacramenti,  facta  est  pro  quovis  matrimonio  ex  vo¬ 
luntate  absoluta  Dei.  Potest  quidem  homo  efficere  ut  non  sit  actu 
sacramentum,  quia  ad  hoc  requiritur  quoque  intentio  ministri ; 
sed  non  poterit  efficere  ut  ea  duo  disiungantur,  sive  ut  exsistat 
matrimonium  non  sacramentum.  Quod  enim  matrimonium  Chri¬ 
stianum  sit  sacramentum,  sit  signum  unionis  Christi  cum  Ecclesia, 
sit  signum  efficax  gratiae,  hoc  ex  institutione  Christi  ad  essentiam 
matrimonii  Christiani  spectat;  in  arbitrio  autem  ministri  est  qui¬ 
dem  posita  exsistentia  rei,  non  vero  eius  essentia. 

IY.  Dices,  intentio  ministri  efficere  potest  ut  illa  res,  quae  sa¬ 
cramentum  foret,  non  sit  sacramentum  e.  g.  ablutio  cum  invoca¬ 
tione  Trinitatis;  ergo  et  efficere  potest  ut  matrimonium  non  sit 
sacramentum,  sed  tantum  purum  matrimonium,  sicut  ea  est  pura 
ablutio  et  invocatio  Trinitatis.  Respondeo:  distinguo  cons.  ergo 
efficere  potest,  ut  non  sit  sacramentum,  sit  tamen  matrimonium, 
nego:  efficere  poterit,  ut  non  sit  sacramentum  et  proinde  neque 
erit  matrimonium  conc.  Christus  instituit  ut  baptismi  sacramen¬ 
tum  conficeretur  ablutione  aquae  et  invocatione  Trinitatis :  in¬ 
stituit  scilicet  ritum  initiationis  voluitque  hoc  pacto  perfici,  ablu¬ 
tione  nempe  aquae  et  invocatione  Trinitatis ;  at  non  instituit  ut 
omnis  ablutio  cum  invocatione  Trinitatis,  etiam  libere  posita,  esset 
hoc  ipso  sacramentum.  Instituit  vero,  ut  matrimonium  quodvis 
inter  Christianos  celebratum  sit  sacramentum :  illi  nempe  vim 
attribuit  gratiam  conferendi.  Quapropter  si  matrimonium  est, 
nemo  impedire  potest  quin  sit  sacramentum :  et  si  sacramentum 
non  est,  nemo  efficere  potest  ut  sit  matrimonium ;  deficiente  enim 
essentiali  proprietate,  nemo  efficere  potest  ut  res  sit :  est  autem 
ex  Christi  institutione  essentialis  proprietas  matrimonii  Christiani 
ut  sit  sacramentum ;  neque  esse  potest  contra  absolutam  volun¬ 
tatem  Christi  matrimonium  inter  Christianos  non  sacramentum. 
Itaque  eo  quod  matrimonium  est  sacramentum,  sequitur  quidem 
in  hoc  rationem  aliorum  sacramentorum,  ut  ab  intentione  mi¬ 
nistri  sacramenti  matrimonii  pendeat  ut  sit  necne  sacramentum; 

et  si  desit  ei  ea  intentio,  quae  pro  sacramenti  confectione  requi¬ 
ritur  (1),  sacramentum  non  sit :  sed  simul,  propter  Christi  insti¬ 
tutionem,  neque  iit  contractus,  quamvis  fiat  ea  actio  materialis 
exterior,  sitque  intentio  eam  faciendi. 

Dices:  Si  Christus  instituisset  omnem  ablutionem  aquae  cum 
invocatione  Trinitatis  esse  sacramentum,  nihilominus,  deficiente 
intentione,  potuisset  haberi  ablutio  et  invocatio  sine  sacramento: 
ergo  pariter  quoad  matrimonium.  Respondeo:  nego  consequen¬ 
tiam.  Ratio  discriminis  pendet  a  natura  actionis  utriusque  sa¬ 
cramenti.  Ablutio  (idem  dic  de  invocatione)  si  ponitur,  nequit 
non  esse  ablutio,  cum  sit  actio  pure  physica;  nisi  proinde  Deus 
omnipotentia  sua  utens  voluerit  impedire  ne  exsistat  ablutio, 
quoties  debita  intentio  sacramenti  deest,  non  potuit  instituere 
voluntate  absoluta  ut  omnis  ablutio  sit  sacramentum.  At  actio 
sacramentalis  matrimonii  est  actio  moralis  effectum  gignens  mo¬ 
ralem  nempe  obligationem  et  ius,  eademque  physice  haberi  potest, 
quin  hunc  effectum  moralem  producat.  Posita  proinde  Christi  in¬ 
stitutione,  deficiente  in  ministris  intentione  sacramenti,  poterit 
poni  actus  physice  ab  utroque,  quin  tamen  sit  consensus  efficax 
seu  contractus,  et  sic  semper  verum  esse,  quod  non  sit  matri¬ 
monium,  si  non  est  sacramentum.  Est  quaedam  scilicet  irritatio 
divina  consensus,  ne  is  sit  efficax  coniugiumque  efficiat,  nisi  sit 
quoque  sacramentum  .Ratio  ergo  cur  ille  prior  sacramentum  non 
faciens  neque  contractum  matrimonialem  faciat,  ea  est  quia  de 
essentia  matrimonii  ex  Christi  institutione  est  ut  sit  sacramen¬ 
tum,  quare  esse  non  potest  nisi  sit  sacramentum  :  et  ideo  mi¬ 
nister  quidem  efficere  potest  ut  sacramentum  non  sit,  si  desit 
debita  intentio;  sed  deficiente  sacramento  nequit  efficere  ut  ma¬ 
neat  matrimonium  sive  contractus  matrimonialis,  sed  solum  ea 
actio  materialis  verborum,  quibus  contrahi  solet. 

V.  b)  Idem  confirmatur  ex  doctrina  Apostoli  ad  Ephesios  c.  V. 
Innuit  enim  ibi  Paulus  matrimonium  Christianum  esse  sacramen¬ 
tum  (Th.  I);  atqui  loquitur  Paulus  universim  de  quocumque  ma¬ 
trimonio  Christiano;  disserit  enim  de  viro  et  muliere,  de  viro  qui 
est  caput  mulieris,  de  muliere  quae  est  subiecta  viro;  haec  autem 
est  ratio  univoce  communis  cuicumque  matrimonio ;  porro  de  iis 
affirmat  quod  unionem  Christi  et  Ecclesiae  repraesentent  innuitque 


(1)  Ouiusmodi  debeat  esse  heic  intentio  non  est  huius  loci  disputare: 
eam  docebunt  Theologi  morales:  nos  supponimus  eam  intentionem,  quae 
iuxta  catholicam  doctrinam  sufficiens  sit. 

eorum  eoniunctionem  sacramentaliter  fieri:  ergo  omne  matrimo¬ 
nium  Christianum,  iuxta  Paulum,  est  sacramentum,  ideoque  esse 
non  potest  quin  sit  sacramentum. 

VI.  c)  Idem  probatur  ex  sensu  constanti  Ecclesiae,  quae  sem- 
per  arbitrata  est  omne  matrimonium  Christianum  esse  necessario 
sacramentum.  Sensus  huiusmodi  ex  his  liquet.  Ecclesia  semper  cen- 
suit  sibi  auctoritatem  competere  iu  quaecumque  matrimonia  Chri¬ 
stianorum  quoad  ipsum  vinculum,  ea  legibus  suis  rexit,  iis  impedi¬ 
menta  constituit  et  clandestinis  non  minus  quam  non  clandestinis. 
Atqui  Ecclesia  quoque  censuit  auctoritatem  sibi  competere  iu 
matrimonii  vinculum  eo  tantum  quod  sit  sacramentum.  Ita  Pius  VI. 
post  verba  citata  superius  sub  n.  1.  immediate  colligit.  «  Hinc  lit 
ut  ad  solam  Ecclesiam,  cui  tota  de  sacramentis  est  cura  concre¬ 
dita,  ius  omne  ac  potestas  pertineat  suam  adsignandi  formam 
huic  contractui  ad  sublimiorem  sacramenti  dignitatem  evecto  ac 
proinde  de  matrimoniorum  validitate  aut  invaliditate  iudicium 
ferre  »....  Hae  causae  (matrimoniales)  non  alia  ratione  pertinent 
ad  unum  Ecclesiae  iudicium,  nisi  quia  contractus  matrimonialis 
est  vere  et  proprie  unum  ex  septem  legis  Evaugelicae  sacramen¬ 
tis  ».  Ergo  Ecclesia  semper  censuit  omne  matrimonium  Christia¬ 
norum  esse  sacramentum.  Atqui  hoc  tantumdem  est  ac  ceusere, 
matrimonium  huiusmodi  esse  necessario  sacramentum;  quod  enim 
semper  et  omni  competit,  id  proprium  et  necessarium  est. 

d)  Verba  sunt  Tridentini  Sess.  XXIV.  «  Gratiam  vero,  quae 
naturalem  illum  (coniugum)  amorem  perficeret  et  indissolubilem 
unitatem  firmaret  coniugesque  sanctificaret,  ipse  Christus,  vene¬ 
rabilium  sacramentorum  institutor  atque  perfector,  sua  nobis  pas¬ 
sione  promeruit  » ;  propter  quam  gratiam  deinde  dicitur  matri¬ 
monium  esse  sacramentum:  ita  ergo  promeruit  ut  conferatur  ea 
gratia  reapse.  Xaturalis  ille  amor,  quo  se  uniunt  vir  et  mulier, 
non  est  necessario  nisi  liber  consensus  unius  in  alterum;  ceteri 
enim  affectus  deesse  possunt,  exsistente  matrimonio.  Iaui  vero 
si  adest  naturalis  ille  amor,  adest  quoque,  teste  Tridentino,  gratia 
sacramentalis;  si  desit  gratia,  nisi  id  sit,  propter  obicem,  deesse 
quoque  debet  naturalis  ille  amor;  secus  falsum  esse  illud  prius: 
ergo  mutuo  nexu  vinciuntur  simul  contractus  et  gratia,  atque 
ita  ut  nequeat  esse  contractus  quin  sit  sacramentum. 

VII.  Id  tandem  authentico  magisterio  suo  Pius  IX,  nos  docuit 
Allocutione  habita  in  consistorio  secreto  27  Sept.  1852.  «  Nemo 
ex  catholicis  ignorat  aut  ignorare  potest  matrimonium  esse  vere 
et  proprie  unum  ex  septem  legis  evaugelicae  sacramentis  a  Christo 

Domino  institutum:  ac  propterea  inter  fideles  matrimonium  dari 
non  posse  quiu  uno  eodemque  tempore  sit  sacramentum;  atque 
idcirco  quamlibet  etiam  inter  Christianos  viri  et  mulieris,  praeter 
sacramentum,  coniunctionem,  cuiuscumque  etiam  civilis  legis  vi 
factam,  nihil  aliud  esse  nisi  turpem  atque  exitialem  concubina¬ 
tum,  ab  Ecclesia  tautopere  damnatum:  ac  proinde  a  coniugali 
foedere  sacramentum  separari  nunquam  posse  ».  Id  confirmavit 
damnata  in  Syllabo  hac  propositione  73:  «  Yi  contractus  mere 
civilis  potest  inter  Christianos  constare  veri  nominis  matrimo¬ 
nium:  falsumque  est  aut  contractum  matrimonii  inter  Christianos 
semper  esse  sacramentum,  aut  nullum  esse  contractum  si  sacra¬ 
mentum  excludatur  ».  «  Exploratum  est  (ait  Leo  XIII  in  cit. 
Encycl.)  in  matrimonio  Christiano  contractum  a  sacramento  non 
esse  dissociabilem  atque  ideo  non  posse  contractum  verum  et  le¬ 
gitimum  consistere,  quin  sit  eo  ipso  sacramentum.  Xam  Christus 
Dominus  dignitate  sacramenti  auxit  matrimonium:  matrimonium 
autem  est  ipse  contractus,  si  modo  sit  factus  iure  ». 

Adverte,  Pium  VII  in  schemate  superius  citato  haec  habere... 
«  quidquid  sit  de  matrimoniis,  quae  absque  sacro  ministerio  ineun- 
tur  iis  in  locis,  ubi  Tridentinum  Coucilium  uou  est  promulga¬ 
tum,  quae  quidem  sunt  qui  opinantur  subsistere  in  ratione  con¬ 
tractus,  ad  sacramenti  autem  dignitatem  nullatenus  pertingere, 
quam  quaestionem  nos  Praedecessorum  nostrorum  vestigiis  insi¬ 
stentes  in  medio  relinquimus:  ex  recitata  tamen  opinione, quaecum- 
que  tandem  illa  sit,  minime  sequeretur  matrimonii  sacramentum 
rem  esse  distinctam  ac  separabilem  ab  ipso  foedere  matrimoniali, 
quemadmodum  ex  eo  quod  non  quaevis  ablutio  est  sacramentum, 
minime  sequitur  sacramentum  baptismi  rem  esse  distinctam  ac 
separabilem  ab  ipsa  ablutione  cum  debita  materia  et  sub  debita 
forma  collata  ».  Quibus  iu  verbis  Pontifex  affirmat  primam  par¬ 
tem  nostrae  assertionis:  sacramentum  scilicet  non  esse  rem  di¬ 
stinctam  a  contractu;  in  medio  autem  relinquit  alteram  partem: 
matrimonium  Christianorum  verum  esse  uon  posse  quin  sit  sa¬ 
cramentum:  non  hoc  tamen  sensu  relinquit  in  medio  quatenus 
sit  res  dubia  aut  non  satis  probata,  sed  quatenus  nondum  de¬ 
finita  fuerat  nec  ipse  volebat  defiuire,  ideoque  disputationi  ca¬ 
tholicorum  permittebatur.  At  quod  ipse  noluit  affirmare,  satis 
postea  (quidquid  sit  utrum  ea  sit  definitio  fidei)  affirmavit  Pius  IX. 
decretis  citatis;  atque  certe  theologice  haec  veritas  demonstrari 
potest,  quod  non  negat  Pius  VII.  Ceterum  meminisse  oportet, 

monumentum  istud  non  esse  nisi  schema  {protectum  vocat  Rosko- 
vaui  h.  e.  progetto)  constitutionis  pontificiae. 

Itaque  ex  omnibus  demonstratis  liquet,  quod  non  duae  res  sunt, 
sed  duae  formalitates  eaedemque  necessariae  eiusdem  rei,  contra¬ 
ctus  matrimonialis  Christianorum  et  sacramentum,  neque  proinde 
potest  una  esse  sine  alia. 

Corollarium.  Ergo  falsa  est  prorsus  et  merito  ab  Apostolica 
Sede  proscripta  ea  doctrina,  quae  fundamentum  est  institutionis 
illius,  quam  vocant  Matrimonium  civile ,  seiungi  nempe  posse  inter 
Christianos  contractum  matrimonialem  a  sacramento;  divina  enim 
auctoritate,  qua  primitus  matrimonium  est  institutum,  eadem 
deinde  effectum  est  ut  omne  Christianorum  matrimonium  sit  sa¬ 
cramentum;  cuius  divinae  auctoritatis  vim  potestates  seculi  bla¬ 
sphemare  quidem  possunt,  irritam  tamen  facere  non  valent. 

THESIS  XI. 

Ministri  sacramenti  sunt  ipsi  contrahentes  matrimonium,  quorum 
contractus,  prout  est  traditio  mutua  potestatis,  haberi  potest  ut 
materia  proxima ,  prout  est  acceptatio  eiusdem  mutua ,  ut  forma 
sacramenti.  Porro  contractus  est  sacramentum  tantum,  gratia 
quae  confertur,  est  res  sacramenti  tantum,  vinculum  quod 
manet  est  res  simul  et  sacramentum. 

I.  Quaestio  de  ministro  et  quaestio  de  forma  ac  materia  huius 
sacramenti  nequeunt  separari.  Ceusuit  Melchior  Canus  [l)e  Locis 
thcolog.  L.  VIII.  c.  5)  acriterque  asseruit  pl  uribus  argumentis  spe¬ 
ciem  (piandam  probabilitatis  ea  aetate  praeseferentibus,  mini¬ 
strum  sacramenti  matrimonii  esse  sacerdotem;  ideoque  formam 
sacramenti  esse  verba  ab  eodetn  prolata,  quibus  coniuges  coniun- 
git,  contractum  vero  non  esse  nisi  materiam  huius  sacramenti. 
Sententia  Cani  admissa  pronum  fuit  inferre  in  matrimonio  sa¬ 
cramentum  a  contractu  Christianorum  separari  posse.  Haec  autem 
quaestio  inter  catholicos  agitabatur.  Cano  alii  quidam  adstipulati 
sunt,  ii  praesertim  qui  viam  sibi  patere  volebant  ad  tuenda 
iura  principum  secularium  in  matrimonia  Christianorum.  Cf.  Tour- 
nely  de  Matrim.  Quaest.  II.  a.  11.  §  3°.  Quamvis  olim  opinio  Cani 
visa  fuerit  probabilis  Benedicto  XIV.  De  Syn.  Dioeces.  L.  VIII. 
c.  13 ;  modo  tamen  contraria  ut  certa  tenenda  est. 

II.  Sane  sententia  Cani  nova  fuit  in  Schola,  tum  quia  nullum 
nroferre  potuit  ex  Schola,  qui  eam  certe  tradiderit,  tum  quia 

communis  Scholasticorum  veterum  doctrina  eidem  refragatur. 
Etenim  provocat  Canus  ad  tres  scholasticos,  Guillelmum  Pari- 
siensem,  Paludanum,  s.  Thomam.  Atqui  sententia  s.  Thomae  alia 
prorsus  est,  ut  videbimus.  Quod  vero  ait  in  IV.  D.  I.  q.  1.  a.  3. 
«  matrimonium  secundum  quod  est  in  officium  et  poenitentia 
secundum  quod  est  virtus  non  habent  aliquam  formam  verbo¬ 
rum,  sed  secundum  quod  utrumque  est  sacramentum  in  dispen¬ 
satione  ministrorum  Ecclesiae  consistens,  utrumque  habet  aliqua 
verba:  sicut  in  matrimonio  sunt  verba  exprimentia  consensum 
et  iterum  benedictiones  ab  Ecclesia  institutae»,  non  significat  verba 
sacerdotis  ad  essentiam  sacramenti  spectare,  imo  oppositum  ma¬ 
nifeste  docet;  non  enim  formas  sacramentorum  Ecclesia  instituit, 
sed  si  qua  verba  sunt  forma  sacramenti,  ea  sunt  verba  expri¬ 
mentia  consensum.  Cf.  quae  dabimus  in  fine  huius  partis.  Cete¬ 
rum  s.  Thomas  non  considerat  tantum  sacramentum,  sed  sacra¬ 
mentum  prout  dispensatura  ministris  Ecclesiae:  dispensatur  vero 
matrimonium  a  ministris  Ecclesiae,  non  quidem  prout  fit  ab  ipsis, 
sed  prout  ab  Ecclesia  regitur,  et  ab  eius  ministris  per  benedi¬ 
ctionem  sollemnitatem  quandam  habet.  Idem  docet  in  IV.  lib. 
contr.  Gentes  c.  78.  inquiens:  « In  quantum  matrimonium  ordi¬ 
natur  ad  bonum  Ecclesiae,  oportet  quod  subiaceat  regimini  ec¬ 
clesiastico  :  ea  autem,  quae  populo  per  ministros  Ecclesiae  di¬ 
spensantur,  sacramenta  dicuntur  »  :  quibus  in  verbis  manifestum 
est  aliquid  supplendum  esse,  ut  notio  determinata  veri  sacramenti 
habeatur;  non  enim  quidquid  ministri  Ecclesiae  dispensant  po¬ 
pulo,  est  sacramentum  proprie  dictum. 

Neque  Paludanus  favet  Cano  docens  in  IV.  II.  V.  q.  2.  quod 
vir  et  femina  contrahentes,  etiamsi  peccatores  sint,  nec  poeniten¬ 
tiam  agant,  non  sunt  rei  sacrilegii ;  ait  enim :  «  Non  videtur  quod 
peccator  contrahens  matrimonium  peccet,  cum  tamen  essentia  ma¬ 
trimonii  consistat  in  mutuo  consensu  per  verba  unius  alteri 
expresso;  hic  enim  consensus  sacramentum  ministrat,  non  autem 
sacerdos  benedicens,  qui  solum  sacramentale  quoddam  adhibet  ». 
Quo  quid  clarius?  Cur  ergo  non  sunt  rei  sacrilegii?  Non  sunt 
rei  sacrilegii  prout  administrant,  quia  non  sunt  ministri  ad  hoc 
specialiter  ordinati  vel  consecrati  (cf.  s.  Alphonsum  de  Matrim. 
n.  884.  coli,  de  Sacram,  in  gen.  n.  32). 

Ad  Guillelmum  vero  quod  spectat,  ipsi  quidem  ab  aliis  quoque 
sententia  huiusmodi  tribuitur  (Boskovani  op.  cit.  T.  1.  p.  10): 
verum  nulla  est  ratio  certa  cur  id  asseruisse  censeatur;  nam  id 
tantum  voluisse  dicere  videtur:  ut  matrimonium  honeste  contra- 


89 


TH.  XI.  MINISTRI:  FORMA,  MATERIA  SACRAMENTI 

liatur  et  gratia  actu  obtineatur,  oportere  ipsum  in  facie  Eccle¬ 
siae  celebrari  et  sacerdotis  benedictionem  adhiberi.  Etenim  in 
Opere  de  Sacramentis ,  de  Matrimonio  c.  C.  ait:  «  Habet  etiam  (nota 
istud  etiam,  habet  scilicet  ex  se  quoque)  matrimonium  non  parum 
sanctitatis  ex  benedictione  vel  oratione  sacerdotali,  sine  qua  nun¬ 
quam  celebrandum  est  matrimonium,  quam  quicumque  contem¬ 
pserint  ant  declinaverint,  nisi  metu  insto  aut  alia  causa  necessaria, 
non  sunt  coniuges  habendi,  sed  fornicarii,  nec  (ilii  eorum  legitimi 
sunt  censendi.  Etenim  nec  cibus  sumendus  est  sine  oratione  et 
benedictione  sacerdotali  etc.  ».  Tam  vero  si  benedictio  vel  oratio 
sacerdotis  esset  essentialis  et  forma  sacramenti,  etiamsi  metu 
iusto  aut  alia  causa  necessaria  omitteretur,  coniuges  non  forent  : 
quod  tamen  Guillelmus  negat.  Praeterea  si  benedictio  vel  oratio 
sacerdotis  necessaria  est  nuptiis,  sicut  cibo  sumendo,  satis  liquet 
non  requiri  pro  valore  actus,  sed  pro  certa  quadam  honestate. 
Eos  autem,  qui  sic  contrahunt  clandestine,  non  dicit  proprie  esse 
fornicarios,  sed  habendos  esse  ut  tales ;  loquitur  enim  ad  normam 
legis  etiamtum  vigentis:  quae  in  foro  civili  liuiusmodi  coniuu- 
ctiones  ut  fornicarias  habebat,  li.  e.  eorum  (ilios  non  habebat 
legitimos  et  hereditabiles.  Sic  enim  habet  Capitulum  403.  lib.  3°, 
Collectionis  Capitularium  Benedicti  Levitae  sec.  IX.  (Migne  P.  L. 
Yol.  XCVII.  pag.  859).  «  Aliter  legitimum  non  (it  coniugium  nisi 
ab  his,  qui  super  feminam  dominationem  habere  videntur  et  a 
quibus  custoditur,  uxor  petatur  et  a  parentibus  propinquioribus 
sponsetur  et  legitime  dotetur  et  suo  tempore  sacerdotaliter,  ut 
mos  est  (res  est  moris  non  iuris  divini),  cum  precibus  et  obla¬ 
tionibus  a  sacerdote  benedicatur....  Taliter  enim  et  Domino  pla¬ 
cebunt  et  (ilios  non  spurios  sed  legitimos  atque  haereditabiles 
generabunt  ».  Capite  autem  9.  eiusdem  tractatus  Guillelmus  quae¬ 
rens:  «  utrum  sacramentum  veri  nominis  et  sacramentalis  vir¬ 
tutis  sit,  si  praeter  nuptialem  benedictionem  et  orationem,  quam 
habere  potest,  contrahatur,  respondet:  «  Verum  certum  est  quia 
et  sacrum  signum  est  et  sacrans  sive  sanctificans  virtute  essentiali 
seu  contrarietatis  (qua  nempe  concupiscentiae  opponitur,  iuxta 
doctrinam  Magistri)  ut  diximus,  et  forsitan  merito,  dummodo 
nuptialis  benedictio  non  contemnatur  (intellige  dummodo  non 
omittatur  ex  contemptu):  sed  virtutem  sacramentalem  omnino 
non  habet,  nec  veri  nominis  est  sacramentum  nisi  sicut  diximus 
(dixerat  scilicet  paulo  ante  in  hoc  ipso  capite,  virtutem  saera- 
mentalem  esse  virtutem  benedictionis  et  orationis,  quae  consuevit 
fleri  super  nubentes).  Unde  et  matrimonium  apud  fideles  et  apud 

infideles  aequivoce  dicitur:  apud  infideles  enim  non  nisi  sicut 
diximus  (li.  e.  coniunctio  legitima  opposita  prostitutioni  forni¬ 
cariae  et  abominationi  sodomiticae) ;  quoad  fideles  autem  et  illo 
modo  et  insuper  sacrans  benedictionis  virtute,  quod  est  proprium 
verorum  plenae  virtutis  sacramentorum  ».  Haec  verba  (licet  ex¬ 
ii  i  beant  ideas  satis  obscuras  auctoris  fiac  in  re)  collata  cum  prae¬ 
cedentibus  ita  accipi  posse  videntur,  ut  benedictio  sacerdotis  sit 
sacramen tale  quoddam,  ut  dici  solet,  cuius  contemptus  privet  con¬ 
secutione  gratiae  contrahentes,  et  cuius  usus  augeat  et  compleat 
gratiam,  quam  assequuntur  ipso  matrimonio  coniuges. 

III.  Sententiam  porro  communem  praecedentis  Scholae  Cano 
refragari  patet  directe  eo  quod  ceteri  aliter  sentiant,  ipso  Cauo 
concedente,  et  sacerdotis  benedictionem  sive  verba,  quae  ille  pro¬ 
fert,  vocent  scholastici  quoddam  sacramentale.  Id  iam  audivimus 
a  Paludano.  S.  Thomas  in  Ia  D.  XVI.  ql.  2.  a.  1.  ad.  1.  «  Verba, 
quibus  consensus  matrimonialis  exprimitur,  sunt  forma  huius  sa¬ 
cramenti,  non  autem  benedictio  sacerdotis,  quae  est  quoddam 
sacramentale  ».  Et  D.  XXVIII.  q.  1.  a.  3.  idem  disertius  docet. 
Porro  s.  Bonaventura  ibid.  q.  2.  ait:  «  Alii  dicunt  (cum  horum 
nullum  scriptum  exstet;  neque  enim  Canus  ea  reperit,  dicendi 
sunt  fuisse  Theologi  infimae  notae,  sua  aetate  docentes,  nisi  forte 
s.  Doctor  et  qui  deinceps  ipsum  exscripserunt,  ad  Guillelmum 
Parisiensem  respexerint:  cui  hanc  sententiam  tribuerint)  quod 
in  sacramento  matrimonii  datur  gratia  ratione  benedictionis  su¬ 
peradditae....  Sed  haec  positio  non  videtur  valere,  quia  illa  be¬ 
nedictio  est  sacramentalis  (li.  e.  sacramentale  quoddam)  et  si  sa¬ 
cramentale  efficit,  quanto  magis  sacramentum?  »  Scilicet  si  aliquod 
sacramentale  efficit  gratiam;  quanto  magis  eam  dicendum  est  ef¬ 
ficere  ipsum  sacramentum,  quod  est  matrimonium  seu  consensus 
viri  et  feminae.  Ipse  Bonaventura  quaestione  immediate  praece¬ 
dente  docens  quid  sit  illud,  quod  in  sacramento  matrimonii  est 
signum  tantum  (quod  quidem  est  ipse  ritus  essentialis  sacramenti), 
illud  ponit  in  verbis  seu  nutibus  contrahentium  exprimentibus 
consensum,  quemadmodum  s.  Thomas.  Idem  habet  Dionysius  Car- 
thusianus  ibid.  q.  1.  Et  Magister  in  4°  disputans  de  Matrimonio 
sacramento,  eoque  definito  primum  D.  XXVI.  ea  definitione,  quae 
matrimonium  fidelium  tantum  repraesentat,  tum  D.  seq.  defini¬ 
tione  accepta  ex  i  ure  romauo,  docet  deinde  quod  causa  efficiens 
eius  est  consensus  per  verba  de  praesenti  expressus;  non  ergo 
sacerdos  sacramentum  ponit,  sed  contrahentes.  Atqui  sententia 
nova  in  Schola  opposita  doctrinae  totius  Scholae  praecedentis 

circa  rem,  quae  sola  revelatione  sciri  potest,  quae  ad  dogmata 
fidei  spectat,  nequit  esse  vera. 

IY.  Demonstratio  ab  intrinseco  huius  veritatis  est  id  quod  tra¬ 
didimus  in  Thesi  praeced.  Si  enim  sacramentum  ipsa  est  unio 
maritalis  Christianorum,  ipse  contractus,  oportet  ut  minister  huius 
sacramenti  sit  minister  contractus  seu  qui  facit  contractum :  hic 
autem  non  est  uisi  uterque  contrahens.  Ritus  vero  a  sacerdote 
positus  erit  quidem  aliqua  benedictio  seu  consecratio  matrimonii, 
sed  nequit  esse  aut  dici  ipsum  matrimonium.  Porro  ex  his  constat 
utramque  veritatem  tum  praeced.  Thesis  tum  huius  mutuo  nexu 
vinciri,  et  ex  iisdem  principiis  derivare  ideoque  et  quae  nunc 
ulterius  afferemus  pro  thesi  hac  ex  Ecclesiae  praxi  et  sensu  petita, 
valere  quoque  ad  confirmandam  praeced.  Thesim. 

Y.  Itaque,  ut  amplius  demonstremus  veritatem  utriusque  thesis, 
haec  ex  perpetua  doctrina  et  praxi  colligimus,  a)  Innocentius  III. 
Tuas  cludum.  De  Sponsa  duorum,  haec  habet:  «  Illud  te  volumus 
observare  ut,  postquam  inter  legitimas  personas  consensus  legi¬ 
timus  intervenerit  de  praesenti,  qui  sufficit  in  talibus  iuxta  ca¬ 
nonicas  sanctiones,  et  si  solus  defuerit,  cetera  etiam  cum  ipso 
coitu  celebrata  frustrantur,  etc.  »  Sensus  obvius  horum  verborum 
est:  si  consensus  desit,  etsi  cetera  adsint,  nihil  fit:  si  consensus 
adsit,  etsi  cetera  desint,  matrimonium  fit;  ergo  etsi  desit  actus 
sacerdotis;  ideoque  non  hic  est  minister  sacramenti.  Dices,  iuxta 
Innocentium  consensum  sufficere  ut  sit  contractus  naturalis,  non 
ut  sit  sacramentum.  Respondeo  quod  haec  distinctio,  ignota  ve¬ 
teribus  pro  matrimoniis  Christianorum  (Th.  praeced.),  lxeic  re¬ 
pugnat  ipsis  verbis  Innocentii,  qui  loquitur  de  matrimonio,  quod 
regitur  canonicis  sanctionibus,  quod  non  est  uisi  sacramentum 
(cf.  Th.  praeced.  n.  III.  Iit.  c). 

b)  Cone.  Trid.  Sess.  XXIY.  Decreto  de  Reform.  Matrim.,  in¬ 
quit:  «  Dubitandum  non  est,  clandestina  matrimonia  libero  con¬ 
trahentium  consensu  facta,  rata  et  vera  esse  matrimonia ,  quandiu 
Ecclesia  ea  irrita  non  fecit  ».  Iam  vero  iuxta  solemnem  loquendi 
formulam  ecclesiasticam  appellatio  matrimonii  rati  fit  matrimonio 
sacramento;  ut  proiude  in  solis  fidelibus  matrimonium  ratum  esse 
dicatur.  Ergo  Tridentiui  Patres  ea  matrimonia  sacramenta  fuisse 
significant.  Et  sane  huiusmodi  matrimonia  Ecclesia  suis  legibus 
regebat,  impedimentis  a  se  constitutis  obnoxia  habebat,  valida 
aut  invalida,  prout  obstaret  vel  non  canonicum  impedimentum, 
non  secus  ac  cetera  matrimonia  eaque  irritare  poterat,  ut  Patres 
Tridentiui  significant.  Atqui  matrimonium  quoad  vinculum  non 

subest  Ecclesiae  potestati,  nisi  quia  est  sacramentum,  uti  iam 
monuimus.  Iam  vero  in  matrimoniis  clandestinis  nulla  est  sacer¬ 
dotis  actio :  ergo. 

c)  Eugenius  IV  in  Decreto  pro  Armenis  doctrinam  tradens 
sacramentorum  N,  L.  ait:  «  Septimum  est  sacramentum  matrimo¬ 
nii,  quod  est  signum  coniunctionis  Christi  et  Ecclesiae,  secundum 
Apostolum  etc.  Causa  efficiens  matrimonii  regulariter  est  mutuus 
consensus  per  verba  de  praesenti  expressus  ».  Porro  ineptum  est 
cogitare,  matrimonium,  cuius  causa  efficiens  assignatur,  non  esse 
sacramentum,  sed  merum  contractum;  quia  heic  de  solis  sacra¬ 
mentis  sermo  est,  illudque  sacramentum  immediate  prius  appel¬ 
laverat  Eugenius  nec  alterius  matrimonii  mentionem  prorsus 
innuit.  Atqui  si  mutuus  consensus  est  causa  efficiens  eius,  non 
est  sacerdos  eiusdem  minister,  quia  tunc  huius  actio  causa  effi¬ 
ciens  eius  foret:  ergo.  Neque  dicas  heic  ab  Eugenio  mentionem 
non  iieri  ministri;  hoc  enim  simpliciter  falsum  est:  cum  enim 
dicit  mutuum  consensum  (utique  contrahentium)  per  verba  de  prae¬ 
senti  expressum  esse  causam  efficientem,  hoc  ipso  dicit  contra¬ 
hentes  esse  ministros.  Porro  illud  regulariter  non  aliam  causam 
extraordinariam  esse  insinuat;  hoc  enim  prorsus  novum  est  in 
universa  traditione  quod  duplex  sit  causa  matrimonii,  altera  or¬ 
dinaria,  altera  extraordinaria:  sed  referendum  est  ad  ea:  per  verba 
expressus;  potest  enim  et  nutibus  consensus  exprimi:  imo  et  co¬ 
pula  consequente  sponsalia  consensum  matrimonialem  significa¬ 
tum  esse  praesumebatur  ea  aetate. 

dj  Ex  Declaratione  Beuedicti  XIY.  circa  matrimonia  haere¬ 
ticorum  inter  se  tum  mixta  in  Hollaudia,  quae  declaratio  deinceps 
auctoritate  Sedis  Apostolicae  ad  alias  provincias  extensa  est,  con¬ 
stat,  posse  esse  matrimonia  Christiana,  quae  sine  praesentia  sa¬ 
cerdotis  contrahantur.  Et  ex  instructione  Pii  YI.  extendentis  eam 
declarationem  ad  Ducatum  Cliviensem  die  19.  Ium.  1793.  liquet 
posse  esse  matrimonium  Christianum,  cum  parochus  invitus  assi¬ 
stit,  nullo  actu  positivo,  qui  ei  prohibetur,  illud  probans  aut  suo 
expresso  consensu  et  auctoritate  confirmans,  sed  mere  passive  se 
habens  et  audiens  dumtaxat  utriusque  consensum.  Ita  quoque  die 
22.  Aprilis  1792.  responsum  fuit  a  Congregatione  pro  negotiis 
Ecclesiae  Gallicanae  deputata;  petebatur  enim:  «  Supposito  quod 
matrimonium  celebratum  fuerit  absque  benedictione  sacerdotis, 
qui  tunc  (tempore  rebellionis  gallicae)  haberi  non  poterat,  an 
conveniat  necne  ut  praefata  benedictio  suppleatur.  Ad  hanc  quae¬ 
stionem  iam  olim  propositam  responsum  tunc  fuit :  fideles  lior- 

tandos  esse  ut  cum  sacerdotis  copiam  habere  possunt,  ab  eo  benedi¬ 
ctionem  petant,  qui  tamen  illis  declarabit  huiusmodi  benedictionem 
ad  validitatem  minime  pertinere  ».  Iam  vero  haereticorum  matri¬ 
monia  habita  semper  fuisse  a  Sede  Apostolica  ut  sacramenta,  cer¬ 
tiores  efficimur  es  eo  quod  matrimonia  haereticorum  quoque  inter 
se  obnoxia  sint  per  se  impedimentis  canonicis:  id  manifeste  docet 
Benedictus  XIV.  in  citata  declaratione  et  Gregorius  XVI.  in  Brevi 
ad  Episcopus  Bavariae  die  28.  Maii  1832.  et  Pius  VII.  Brevi  ad 
Archiep.  Moguntinum  die  8.  Oct.  1803.  Matrimonia  autem  mixta 
vocat  Benedictus  XIV.  sacrilegum  vinculum.  Porro  Ecclesiae  po¬ 
testati  constituendi  impedimenta  ideo  matrimonium  subest  quia 
est  sacramentum  et  sacrilegium  haberi  nequit  nisi  sacramenti 
sanctitas  violetur.  Quoad  matrimonia  vero  catholicorum  siue  sa¬ 
cerdote  celebrata,  si  ea  non  habuisset  Apostolica  Sedes  ut  sacra¬ 
menta,  ea  certe  coram  sacerdote  deinceps  iussisset  celebrari,  ne 
gratia  sacramenti  fideles  privarentur,  vel  huius  damni  mentionem 
fecisset  ut  ad  hanc  celebrationem  fideles  adduceret. 

e)  Item  ex  historia  Cone.  Trid.  constat,  Patres  requisivisse 
praesentiam  Parochi  non  ut  ministri  sacramenti,  sed  ut  testis 
qualificati.  In  primis  formulis  decreti  nulla  mentio  facta  erat  Pa¬ 
rochi,  sed  solum  trium  testium.  Tum  deinde  cum  convenerit  de 
necessitate  alicuius  testis  stabilis,  disputatum  est,  utrum  hic 
scriba  seu  publicus  tabellio  an  Parochus  esse  deberet;  et  tandem 
Parochus  est  constitutus.  Et  saue  in  verbis  decreti  irritantibus 
solius  praesentiae  Parochi  mentio  fit.  Atqui  sola  praesentia  citra 
ullam  actionem  nemo  est  minister  sacramenti.  Cum  ergo  sola 
praesentia  parochi  non  eius  aliqua  actio  essentialiter  requiratur, 
patet  parochum  non  requiri  a  Concilio  ut  ministrum  sacramenti, 
sed  ut  testem. 

f)  Tandem  Cone.  ibid.  loquens  de  celebratione  matrimonii 
ait:  «  Parochus,  viro  et  muliere  interrogatis  et  eorum  mutuo  con¬ 
sensu  intellecto,  vel  dicat:  ego  vos  in  matrimonium  coniungo,  in 
nomine  Patris  et  Filii  et  Spiritus  S.  vel  aliis  utatur  verbis  iuxta 
receptum  uniuscuiusque  Provinciae  ritum  ».  Ait  Tournely  (q.  III. 
c.  I.):  si  data  opera  voluisset  Synodus  innuere  sacerdotem  esse 
ministrum  sacramenti  matrimonii  et  verba,  quibus  contrahentes 
couiungit,  esse  formam  aut  quasi  formam,  non  potuisset  uti  verbis 
significatioribus  ».  Atqui  contrarium  potius  dicendum  est.  Sane 
abhorret  ab  usu  Ecclesiae,  ut  forma  sacrameutalis,  in  qua  est  vis 
praecipua  sacramenti,  quaeque  mutatis  verbis  facile  potest  et 
quoad  sensum  immutari,  permittatur  arbitrio  cuiusque  Provinciae. 

Dices,  Tridentiuos  Patres  novisse  ritus  singularum  Provinciarum 
eosque  ut  legitimos  habuisse.  Verum  1°  illud  gratis  prorsus  as¬ 
seritur:  2°  verba  Concilii,  quae  valorem  perpetuum  habent,  valent 
etiam  pro  futuro  et  ritibus  extituris  (cf.  Rituale  Pauli  V.),  an  et 
hos  noverant  Tridentini  Patres?  Praeterea  quamvis  nemo  nesciat 
mutationes  accidentales  contingere  posse  formis  sacramentorum, 
cum  tamen  Ecclesia  docere  vult  fideles  formam  alicuius  sacra¬ 
menti,  eam  absolute  proponit,  addens,  si  opus  est,  eandem  ipsam 
manere  si  paululum  verba  mutentur,  non  sensus:  at  heic  nulla 
forma  absolute  proponitur,  sed  et  ea,  quae  exprimitur,  disiunctive 
cum  aliis  proponitur:  ergo  apertissime  innuerunt  Patres  formam 
sacramenti  matrimonii  non  esse  verba  sacerdotis. 

VI.  Ut  autem  pateat,  doctrinam  hanc  antiquam  esse,  haec  habet 
Tertullianus  de  clandestinis  eonnubiis  in  lib.  de  Pudicitia.  «  Ideo 
penes  nos  occultae  quoque  couiunctioues,  li.  e.  non  prius  apud 
Ecclesiam  professae,  iuxta  moechiam  et  fornicationem  iudicari 
periclitantur  ».  Scilicet  non  indicabantur  per  se  tales,  sed  suspi¬ 
cionem  huius  rei  ingerebant.  Unde  et  apud  Moutanistas,  non 
habebatur  ut  essentialis  actio  sacerdotis.  Cum  vero  haec  dicit 
Tertullianus  in  laudem  sectae  suae,  quam  a  severitate  com¬ 
mendat,  multo  magis  tenendum  est,  habita  fuisse  valida  coniugia 
clandestina  penes  catholicos.  In  Collectione  pariter  canonum 
synodi  eorum,  quam  Ebediesu  Metropolita  Sobae  et  Armeniae  con¬ 
scripsit  ineunte  sec.  XIV.  (apud  Angelum  Maii  SS.  VV.  Nova  Col¬ 
lectio  Tom.  X.  p.  44.)  Tract.  II.  c.  2.  praecipitur,  ut  nuptiae  cum 
sacerdotum  benedictione  fiant,  eaque  dicuntur  consummari  et  sic 
distingui  nuptias  Christianorum  a  nuptiis  iudaeorum  et  gentilium. 
Attamen  c.  3.  dicitur,  quod  si  sacerdotes  desint,  vocentur  qua- 
tuor  aut  quinque  testes,  recitetur  Pater  noster,  detur  annulus,  et 
sic  perficiatur  desponsatio  donec  accedant  ad  sacerdotes :  «  quod 
si  sacerdos  non  venerit  ante  tempus  thalami,  simili  etiam  modo 
perficiant  thalamum  (h.  e.  consumment  matrimonium)  ».  Ex  his 
porro  patet,  actionem  sacerdotis  etiam  penes  haereticos  separatos 
antiquitus  ab  Ecclesia,  non  habitam  fuisse  ut  essentialem  pro 
efficiendo  connubio  Christianorum. 

Ad  ritualia  antiqua  quod  spectat,  de  his  ritibus  antiquis  uni- 
versim  refert  haec  Marthene  (de  Ant.  Eccl.  rit.  p.  II.  c.  9.  a.  1.). 
«  Constitutio  ad  celebrandas  nuptias.  Die  adveniente,  sponsus  et 
sponsa  benedicendi,  a  parentibus  aut  paranymphis  sistebantur 
sacerdoti  ad  portas  Ecclesiae.  Deinde  datis  sibi  mutuo  dextris, 
exigebat  ab  utrisque  consensum,  in  quo  totam  sacramenti  ma- 

trimonii  essentiam  reponebant  antiqui.  Inaudita  quippe  apud  eos 
erant  illa  verba  Parocbi:  Ego  vos  coniungo  in  nomine  etc.  in 
quibus  aliqui  ex  recentioribus  scholasticis  formam  liuius  sacra¬ 
menti  costituunt:  quae  tamen  desiderantur  in  duobus  antiquis 
ritualibus  mss.  Beccensis  monasterii,  in  pontificali  Bhemensi  an¬ 
norum  300.  (anno  1009.  est  editum  opus  a  Marthene),  in  antiquo 
rituali  Bituricensi,  et  in  aliis  pene  omnibus,  quae  a  nobis  postea 
exhibebuntur:  quibus  adiungere  possumus  constitutiones  Richardi 
Episcopi  Sarum  (anni  1217.),  in  quibus  haec  lego:  Item  praeci¬ 
pimus  quod  sacerdotes  doceant  personas  contrahentes  hanc  formam 
verborum  in  gallico  vel  in  anglico :  Ego  JSI.  accipio  te  X.  in  meam. 
Similiter  et  mulier  dicat;  Ego  accipio  te  in  meum.  In  his  enim 
vocibus  consistit  vis  magna  et  matrimonium  contrahitur  ».  Ex  quibus 
constat,  huiusmodi  benedictiones  sacerdotis  habitas  fuisse  anti¬ 
quitus  ut  sacramentale  quoddam,  sicut  deinceps  scholastici  ap¬ 
pellarunt  :  ergo. 

VII.  Haec  fuit  certe  sententia  s.  Thomae.Namin  4m  D.  XXVIII. 
q.  I.  a.  3.  loquens  de  matrimonio  sacramento  ait :  «  Consensus 
expressus  per  verba  de  praesenti  inter  personas  legitimas  ad 
contrahendum,  matrimonium  facit:  quia  haec  duo  sunt  de  es¬ 
sentia  sacramenti:  alia  autem  omnia  sunt  de  sollemnitate  sacra¬ 
menti,  quia  ad  hoc  adhibentur  ut  matrimonium  convenientius 
fiat  ».  Et  ad  2m  :  «  in  matrimonio  actus  nostri  sunt  causa  suffi¬ 
ciens  ad  inducendum  proximum  effectum,  qui  est  obligatio:  quia 
quicumque  est  sui  iuris  potest  se  alteri  obligare.  Et  ideo  sacer¬ 
dotis  benedictio  non  requiritur  in  matrimonio  quasi  de  essentia 
sacramenti  ».  Vides  lieic  spectari  a  s.  Thoma  matrimonium  non 
simpliciter  ut  contractus  est,  sed  ut  est  simul  sacramentum. 

Quare  D.  XXVI.  q.  11.  a.  3  ad  lm  ait:  «  quod  sicut  aqua  bapti¬ 
smi  habet  quod  corpus  tangat  et  cor  abluat  ex  tactu  carnis  Christi, 
ita  matrimonium  hoc  habet  ex  hoc  quod  Christus  sua  passione 
(in  qua  desponsavit  sibi  Ecclesiam)  illud  repraesentavit,  et  non 
principaliter  ex  aliqua  sanctificatione  sacerdotis  ». 

VIII.  Obiiciunt  tamen.  1°  Sacerdotes  iuxta  Apostolum  1.  Cor. 
1  V.  1.  sunt  dispensatores  mysteriorum  Dei  li.  e.  sacramentorum  : 
ergo.  Respondeo  a )  mysteriorum  nomine  non  praecise  sacramenta 
sed  mysteria  fidei  seu  evangelicam  doctrinam  designare  ibi  apo¬ 
stolum;  eo  enim  spectat  Paulus  ut  modum  praescribat  Corinthiis 
honoris  deferendi  praeconibus  Evaugelii,  cum  alii  eos  nimis  ex¬ 
tollerent,  alii  deprimerent  nimis:  ait  ergo,  existimandos  esse  ut 
ministros  Christi  et  dispensatores  mysteriorum  Dei:  b)  sacerdotes 

sive  Ecclesia  regens  matrimonium  dispensat,  quatenus  illud  regit 
legibusque  suis  modum  decernit,  quo  contrahi  rite  possit. 

2°  Conficientes  sacramenta  intendunt  facere  quod  facit  Ec¬ 
clesia,  Ecclesia  autem  facit  per  suos  ministros,  ministri  porro 
Ecclesiae  sunt  sacerdotes  :  ergo  et  sacramenti  matrimonii  minister 
est  sacerdos. 

Respondeo  verba  ea,  quod  facit  Ecclesia ,  non  ita  esse  acci¬ 
pienda  ut  eatenus  Ecclesia  dicatur  facere  quatenus  Ecclesia  uni¬ 
versa  vel  eius  supremum  caput  tanquam  causa  principalis  sacra¬ 
menta  administret  per  suos  ministros  veluti  causa  instrumentalis; 
causa  enim  principalis  in  sacramentis  non  est  nisi  Deus:  sed 
ita  esse  accipienda,  ut  eatenus  Ecclesia  dicatur  facere  quatenus 
aliquid  in  ea  et  per  eam  h.  e.  per  illos,  qui  in  ipsa  sunt  sacrorum 
ministri,  ac  secundum  eius  doctrinam  et  instituta  fit.  Idcirco 
argumento  haec  esset  responsio  in  forma.  Intendit  facere  quod 
facit  Ecclesia,  h.  e.  quod  fit  in  Ecclesia  secundum  Ecclesiae  fidem, 
coite,  quod  facit  Ecclesia,  subd.  quod  facit  universa  Ecclesia  vel 
eius  visibile  caput  ut  causa  principalis,  neg.  suppositum :  quod 
Ecclesia  docet  esse  faciendum  et  faciunt  ii  qui  in  ea  ministri 
sunt  vel  propter  specialem  consecrationem  vel  divina  deputatione 
propter  baptismum,  cone. 

3°  Verba,  quae  Cone.  Trid.  praecipit  proferri  a  Parocho:  ego 
ros  coniungo  in  matrimonium  sensum  verum  fundere  debent  :  atqui 
nullus  verus  sensus  iis  inesset,  si  non  esset  sacerdos  qui  sacra¬ 
mentum  facit:  ergo. 

Respondemus  ea  verba  ad  sollemnitatem  sacramenti  non  ad 
essentiam  spectare.  «  Sacerdotis  benedictio  non  requiritur  in  ma¬ 
trimonio  quasi  de  essentia  sacramenti  »  ait  s.  Thomas  1.  c.  Et 
sane  quoniam  constat,  Ecclesiam  habuisse  et  habere  tanquam  vera 
matrimonia  et  sacramenta  ea  quoque,  quae  sine  ullius  praesentia 
sacerdotis  fiunt,  necesse  est  prorsus  ut  dicamus,  ea  verba  sacer¬ 
dotis  non  spectare  ad  essentiam  sacramenti.  Neque  tamen  sensus 
est  falsus:  nam  non  significant  tantum:  ego  vos  declaro  coniun- 
ctos ,  sed  ego  vos  sollemniter  coniungo:  vel  coniunctionem  vestram 
in  facie  Ecclesiae  ratam  habeo.  Habent  proinde  ea  verba  verum 
sensum  sacramentalem,  neg.  verum  sensum  ritualem  authenticae 
in  facie  Ecclesiae  declarationis,  cone. 

4°  Omissis  quibusdam  vel  spuriis  vel  dubiis  Rom.  Pontifi¬ 
cum  decretis,  ut  est  illud  Evaristi  (causa  XXS.  q.  5.  c.  I),  quod 
si  quid  probaret,  probaret  ad  honestatem  matrimonii  requiri  prae¬ 
sentiam  sacerdotis  eamque  ab  Ecclesia  praecipi ;  atque  omissis 

iis  decretis,  quae  nihil  probant  et  referuntur  a  Gratiano  in  De¬ 
creto,  arguunt  ex  ratione  loquendi  Patrum,  qui  benedictionis  sa¬ 
cerdotalis  mentionem  faciunt,  ab  ea  matrimonii  sanctitatem  deri¬ 
vant  eiusque  necessitatem  praedicant.  Respondeo,  ex  iis  testimoniis 
Patrum  haberi  quidem  matrimonium  esse  rem  sacram,  cum  gratia 
coniunctam,  ipsum,  cum  initur,  ab  Ecclesiae  auctoritate  mode¬ 
randum  e.t  regendum  esse,  ut  honeste  contrahatur  et  effectus 
sacramentalis  gratiae  actu  obtineatur  cum  contrahitur,  oportere 
illud  coram  Ecclesia  sub  sacerdotis  auspiciis  celebrare,  quae  secus 
ineantur,  inhonesta  esse  et  concubinatus  etiam  suspicione  labo¬ 
rare;  at  nihil  praeterea  esse,  quo  doceamur,  sacerdotem  ipsum 
sacramentum  administrare,  cum  praesertim  ita  Patres  loquantur, 
ut  significent  benedictionem  matrimonio  iam  constituto  accedere, 
quemadmodum  Tertullianus;  atque  loquantur  de  ea  etiam  bene¬ 
dictione,  quae  secundis  nuptiis  negabatur,  qualis  ea  est  de  qua 
loquitur  Ambrosius;  et  si  qua  sunt  testimonia  dubia,  ea  ex  cla¬ 
riore  expressione  sensus  Ecclesiae  in  sequentibus  aetatibus  enarrari 
debeant.  Etsi  autem  in  Sacerdotali  Romano  edito  an.  1494.  haec 
post  intellectum  consensum  utriusque  habeantur:  «  Sacerdos 
pronuntiet  verba  quae  sunt  forma  sacramenti  »  haec  tamen  verba: 
quae  sunt  forma  sacramenti  deleta  sunt  in  eius  posterioribus  edi¬ 
tionibus,  et  in  Rituali  Romano  edito  auctoritate  Pauli  Y.  haec 
sunt  substituta:  «  Sacerdos  iubeat  eos  invicem  iungere  dextras, 
dicens:  ego  coniungo  vos  in  matrimonium  in  nomine  Patris  etc. 
vel  aliis  utatur  verbis  iuxta  receptum  uniuscuiusque  provinciae  mo¬ 
rem  »  secundum  praescriptum  Trid.  Cone. 

5°  Forma  sacramenti  debet  significare  effectum  sacramenti  : 
at  contrahentium  verba:  Eqo  te  accipio  in  meum  vel  in  meam 
nullam  gratiam  significant.  Respondeo,  ea  verba,  quae  per  se  si¬ 
gnificant  naturalem  unionem,  esse  ex  Christi  institutione  elevata 
ad  significandam  unionem  sanctam,  quae  per  gratiam  fiat,  cum 
a  Christianis  proferantur. 

0°  Verbis,  quibus  continetur  forma  sacramenti,  nequeunt 
substitui  alia  signa,  nutus,  scripta;  at  contractus  matrimonii 
potest  et  his  modis  imo  et  per  procuratorem  iniri;  ergo  in  eo  non 
est  forma  sacramenti:  i  deoque  ea  est  in  verbis  sacerdotis.  Re¬ 
spondeo:  si  principium  illud  universalissimum  sumatur  ut  valeat 
pro  quovis  sacramento  et  idcirco  etiam  pro  matrimonio,  petitur 
principium;  hoc  enim  esset  demonstrandum.  Porro  cum  Christus 
evexerit  ad  dignitatem  sacramenti  ipsum  matrimonium,  nullo  alio 

superaddito  ritu,  consequens  fuit  ut  materia  et  forma  contractus 
evaderet  quoque  materia  et  forma  sacramenti,  et  quod  satis  est 
ut  matrimonium  sit,  satis  esset  quoque  ut  sit  sacramentum.  Pro¬ 
prium  est  autem  contractuum,  ut  praeter  verba,  etiam  per  alia 
signa  et  per  procuratorem  possint  iniri :  ergo. 

7°  Ecclesia  permittit  lieri  matrimonia  inter  catholicum  et 
haereticam  ac  vicissim;  iam  vero  si  contrahentes  essent  ministri 
sacramenti,  ii  sacrilegium  et  quidem  duplex  patrarent:  quare  Ec¬ 
clesia  ea  prorsus  prohibere  deberet.  Eespondeo:  falsum  est  quod 
simpliciter  Ecclesia  haec  coniugia  permittat,  imo  generatim  ea 
semper  damnavit  et  interdixit,  ut  testantur  tot  Brevia  et  Rescripta 
Apostolicae  Sedis  in  huiusmodi  causis.  Unde  Benedictus  XIY. 
in  Brevi  dato  ad  Primatem  et  Archiepiscopos  Poloniae  an.  1748. 
die  29.  Iunii,  testatur  hanc  esse  rationem  agendi  Apostolicae 
Sedis  constanti  uso  receptam,  ut  «  quoties  ipsam  adire  contingit 
sive  pro  obtinenda  simplici  facultate  contrahendi  matrimonium 
inter  personas,  quarum  altera  haeresim  profitetur,  sive  praeterea 
pro  obtinenda  simul  dispensatione  super  aliquo  gradu  aliove  ca¬ 
nonico  impedimento,  quod  inter  contrahentes  intercedat,  neque 
licentia,  neque  dispensatio  concedatur,  nisi  hac  expressa  lege  seu 
conditione  acliecta,  nimirum  aMurata  prius  luieresi  ».  Eadem  con- 
nubia  propter  locorum  et  temporum  difficultates  tolerari  ab  Ec¬ 
clesia  dicit  Pius  VII.  Brevi  ad  Archiepis.  Moguntinum.  Ecclesia 
ergo  tantum  declarat  ea  matrimonia,  nisi  aliud  obstet  canonicum 
impedimentum,  esse  valida;  sed  aliud  est  actum  non  irritare, 
aliud  permittere.  Cf.  et  Breve  Pii  VIII.  ad  Episcopos  Rhenanos 
die  25.  Mar.  an.  1830.,  in  quo  decernitur,  matrimonia  mixta  con¬ 
tracta  iis  in  locis,  catholico  pastore  non  praesente  seu  non  servata 
forma  a  Tridentino praescripta^  posthac,  li.  e.  a  die  25.  Martii  1830., 
nisi  aliud  obstet  canonicum  dirimens  impedimentum,  pro  ratis  ac 
veris  connubiis  habenda  esse;  ab  iis  tamen  matrimoniis  Eccle¬ 
siam  abhorrere  dicit  semperque  Apostolicam  Sedem  curasse,  ut 
canonicae  leges  ea  prohibentes  religiose  custodirentur. 

Verum  quidem  est,  quod  aliquando  ea  matrimonia  Ecclesia  per¬ 
misit,  ut  testatur  ibidem  idem  Benedictus  Pontifex :  «  quod  si 
nonnulla  inveniantur  exempla  RR.  PP.  qui  aut  licentiam  con¬ 
trahendi  matrimonium  aut  etiam  dispensationem  super  impedi¬ 
mento  aliquo  concesserunt  non  adiecta  conditione  de  abiuranda 
prius  haeresi :  rarissimas  primum  omnium  dicimus  huiusmodi 
concessiones  fuisse  et  quidem  plerasque  earum  pro  matrimoniis 
inter  supremos  Principes  contrahendis  nec  nisi  gravissima  ur- 

gente  causa  eaque  ad  publicum  bonum  pertinente  factas  fuisse: 
insuper  adiectas  semper  fuisse  opportunas  cautelas  ete.  ».  Porro 
permissione  liac  facta,  non  peccat  catholicus  contrahens,  cum 
actus  sit  licitus,  neque  peccat  haereticus,  non  quia  contrahit  cum 
catholica,  hoc  enim  potius  est  bonum,  nec  quia  cooperatur  coniugio 
mixto,  quia  hoc  in  hypothesi  est  licitum.  Peccare  vero  potest 
alias  ob  causas,  sicut  et  catholicus.  Of.  Opus  Th.  Mor.  Ballerini 
Tr.  V.  Sect.  1.  n.  04. 

8°  Ante  Tridentinum  copula  secuta  post  sponsalia  de  futuro 
praesumptione  iuris  et  de  i  ure,  contra  quam  nempe  nulla  proba¬ 
tio  admittenda  est,  perficiebat  matrimonium  etc.  cc.  Veniens ,  Is  qui , 
Adolescens,  De  Sponsalibus  et  Matrimoniis  et  ante  decretum  abro¬ 
gans  Leonis  XIII.  15.  Feb.  1802.  idem  praesumebatur  in  locis  ubi 
Trid.  decretum  non  esset  promulgatum:  iam  vero  huiusmodi  ma¬ 
trimonium  vel  sacramentum  erat,  vel  non:  sierat,  ergo  forma  eius 
fuit  copula,  quod  absurdum  est;  si  non  erat,  ergo  potest  esse 
matrimonium  Christianum  quin  sit  sacramentum,  secus  ac  nos 
affirmavimus  in  praeced.  Thesi.  Respondeo,  quod  matrimonium 
illum  ratum  erat  et  sacramentum :  forma  autem  eius  et  materia 
erat  consensus  expressus  extrinsece  per  copulam,  qui  consensus 
expressus  iure  et  de  iure  praesumebatur.  Unde  matrimonium  hoc 
dicebatur  praesumptum  1.  c.  cf.  q.  XLYI.  a.  2.  in  Suppi  em. 

IX.  Itaque  probatum  est,  sacerdotem  non  esse  huius  sacra¬ 
menti  ministrum,  sed  ipsos  contrahentes,  ideoque  formam  non 
esse  verba  sacerdotis  sed  ab  ipsis  contrahentibus  poni.  Quaestio 
autem  est,  in  quo  collocanda  sit  forma  et  materia  huius  sacra¬ 
menti.  Sacramentum  vel  consistit  tantum  in  aliqua  actione  trans¬ 
eunto,  ut  absolutio,  vel  etiam  in  re  permanente,  sicut  Eucha¬ 
ristia:  verum  et  illud,  quod  in  re  permanente  consistit,  supponit 
actionem  transeuntem,  qua  fiat,  quae  actio  et  ipsa  sacramentum 
est;  unde  huiusmodi  sacramentum  est  sacramentum  in  fieri  et 
in  facto  esse.  Iam  vero  matrimonium  est  sacramentum  in  fieri 
et  in  facto  esse.  Quamvis  ergo  matrimonium  sit  sacramentum 
permanens,  necesse  est  ut,  cum  fit,  sit  aliqua  actio,  qua  fiat 
quaeque  sacramentum  sit :  de  hoc  autem  quaeritur,  quaenam  sit 
eius  forma  et  materia.  Cum  vero  sacramentum  matrimonii  a  con¬ 
trahentibus  fiat ;  contrahentes  autem,  praeter  contractum,  nullam 
aliam  actionem  ponant,  oportet  ut  actio,  in  qua  sacramentum 
transiens  consistit,  sit  ipse  contractus.  Sane  causa  efficiens  sa¬ 
cramenti  matrimonii  est  consensus  mutuus  per  verba  de  prae¬ 
senti  expressus,  ut  docet  Eugenius  IV.  Hoc  posito  duplex  po- 

tissimum  est  sententia:  la  ait,  quoniam  in  matrimonio  nulla  alia 
res  est,  quam  contractus,  eius  materia  et  forma  erit,  quae  est 
in  ceteris  contractibus:  atqui  materia  contractuum  est  id  quod 
datur  et  acceptatur:  in  matrimonio  autem  traduntur  et  acceptantur 
corpora,  ergo  haec  sunt  materia  sacramenti:  forma  vero  sunt  verba, 
quibus  traditio  et  acceptatio  iit  et  significatur. 

Respondet  Lugo  de  Sacramentis  in  gen.  Disp.  2.  sect.  1.  n.  15., 
id  quod  in  contractibus  datur  et  acceptatur,  esse  materiam,  circa 
quam  versatur  contractus,  non  materiam  seu  aliquod  elementum 
intrinsecum  actionis,  quae  dicitur  contractus;  modo  vero  talis  ma¬ 
teria  quaeritur  contractus  matrimonii,  dum  fit. 

Itaque  alia  est  sententia,  in  ipsa  expressione  consensus  seu 
in  ipso  contractu  reperiri  posse  materiam  ex  qua  atque  formam. 
Quod  quidam  ita  explicant,  quia  verba  seu  signa  aequivalentia 
significant  et  faciunt  traditionem  et  acceptationem  :  iam  vero 
traditio  potestatis  per  se,  natura  sua,  praesupponitur  acceptationi 
eaque  proinde  per  se  est  determinabilis;  acceptatio  autem  per 
se,  natura  sua,  accedit  traditioni,  ideoque  ipsa  per  se  complet 
contractum.  Verba  ergo  vel  signa,  prout  exprimunt  mutuam  tradi¬ 
tionem,  se  liabent  ut  materia,  prout  vero  exprimunt  acceptatio¬ 
nem,  se  habent  ut  forma.  Ita  Sanchez  de  Matr.  1.  2.  Disp.  5.  n.  6. 
cum  Bellarmino  et  Suarez  aliisque,  quos  citat.  Aliis  haec  non 
placet  ;  quia  non  videtur  magis  determinata  acceptatio  quam  tra¬ 
ditio  nec  in  aliis  contractibus  qui  verbis  perficiuntur,  haec  solent 
distingui  ut  materia  et  forma.  Lugo  1.  c.  n.  29.  advertit,  in  omni 
contractu  haberi  traditionem  iuris  alicuius  et  obligationem  su¬ 
sceptam,  quae  mutua  est  iu  onerosis;  traditionem  quidem  rei, 
qua  traditione  dominium  rei  obtinetur,  consequi  contractum,  sed 
identidem  ipso  solo  contractu  ante  traditionem  rei  dominium 
obtineri  (ex  iure  canonico  et  romano)  atque  quod  aliter  vel  in 
pluribus  se  habeat,  id  ex  determinatione  positivi  iuris  pendere 
et  certe  in  matrimonio  ante  realem  corporum  traditionem  domi¬ 
nium  ab  altero  in  alterum  obtineri.  Unde  est  consequens,  ipsa 
verba  huius  contractus,  quibus  ius  datur,  aequivalere  traditioni 
ipsius  rei;  eundem  enim  effectum  operantur.  Habemus  ergo,  verba 
contractus  huius  aequivalere  duobus  actibus;  traditioni  nempe  et 
obligationi :  prout  traditio  sunt,  habes  materiam  proximam  contra¬ 
ctus,  prout  obligationem  significant  et  gignunt  perpetuam  alterius 
ad  alterum,  habes,  formam  contractus.  Difficultas  est  in  hac 
explicatione,  quid  proprie  Lugo  intelligat  nomine  obligationis: 
nam  in  ceteris  contractibus  obligatio  est  aliquid  prius  traditione; 

se  obligant  enim  contrahentes  ad  aliquid  dandum  vel  faciendum: 
forte  est  obligatio  ad  perpetuam  unionem  ex  mutua  traditione 
procedens.  Eligat  lector  quod  sibi  magis  placet.  Ceterum  in 
ipsis  verbis  (vel  signis)  contractus  materiam  et  formam  contineri 
iam  et  s.  Thomas  docuerat.  Haec  porro  est  sententia,  quam  as¬ 
seruit  Benedictus  XIV.  in  Epistola  ad  Episcopum  Goanum.  At¬ 
que  id  sensisse  videtur  s.  Thomas,  qui  in  4m  D.  XXVI.  q.  2. 
a.  1.  ad.  lm  ait :  «  verba,  quibus  consensus  exprimitur  matrimo¬ 
nialis,  sunt  forma  huius  sacramenti  »,  et  ad  2m  inquit:  «sicut 
poenitentia  non  habet  aliam  materiam  nisi  ipsos  actus  sensui 
subiectos,  qui  sunt  loco  materialis  elementi,  ita  est  de  matri¬ 
monio  ».  Actus. vero  contrahentium  non  sunt  nisi  consensus  et 
signa  eiusdem  seu  expressus  consensus;  ergo  haec  et  forma  et 
materia  sunt  sub  diverso  respectu,  prout  aliud  et  aliud  significant. 

X.  In  omni  sacramento  permanente  reperire  est  id  quod  est 
sacramentum  tantum,  id  quod  est  res  tantum,  id  quod  est  res 
simul  et  sacramentum.  Sacramentum  tantum  est  id  quod  significat 
et  non  significatur  ab  alio ;  res  tantum  est  id  quod  significatur  et 
non  significat ;  res  et  sacramentum  est  id  quod  significatur  et  signi¬ 
ficat.  Ita  in  baptismo  ritus  exterior  est  sacramentum  tantum : 
gratia  est  res  tantum  :  character  et  res  et  sacramentum  (s.  Thom.  III. 
p.  q.  LXVI.  a.  1).  Pariter  «in  matrimonio  (ait  idem  Suppi,  q.  XLII. 
a.  1.  ad  5.)  sunt  illa  tria,  quia  sacramentum  est  obligatio  quae  in¬ 
nascitur  viri  ad  mulierem  ex  talibus  actibus  (vinculum  manens), 
sed  res  ultima  contenta  (gratia  nempe,  quam  producit)  est  effectus 
huius  sacramenti ;  non  contenta  autem  est  res,  quam  magister  de¬ 
terminat  (h.  e.  coniunctio  Christi  cum  Ecclesia,  quam  sacramentum 
non  facit,  sed  significat)  ».  Sane  ritus  extrinsecus  sive  expressio 
consensus  significat  et  facit  unionem  sanctam  coniugum  unio¬ 
nemque  significat  Christi  et  Ecclesiae :  quia  igitur  hic  ritus  si¬ 
gnificat  aliquid,  non  significatur  ab  alio,  est  sacramentum  seu 
signum  tantum.  Quia  vero  per  hunc  ritum  gratia  significatur  et 
producitur,  ea  est  res  huius  sacramenti,  et  quia  ea  nihil  aliud 
significat,  est  res  tantum.  Per  illum  vero  ritum  fit  unio  seu 
vinculum  permanens  coniugum,  quod  proinde  ab  eo  ritu  signi¬ 
ficatur,  ipsum  porro  significat  tum  unionem  Christi  cum  Ecclesia 
tum  gratiam  seu  sanctitatem,  quae  sibi  debetur,  et  qua  unio 
Christi  et  Ecclesiae  supernaturali  modo  repraesentatur.  Huic  enim 
vinculo  ex  institutione  Christi  gratia  debetur  quae,  cum  illud 
fit,  confertur  et  cum  eo  manet;  quae  gratia  est  sacrameutalis, 
quaeque  per  peccatum  quidem  amitti  potest,  sed  sequente  poe- 

nitentia,  ab  eodem  vinculo  manente  exigitur.  Vinculum  ergo  et 
significatur  et  significat:  est  proinde  res  simul  et  sacramentum. 

Cum  ergo  matrimonium  dicitur  sacramentum,  tum  contractus 
tum  vinculum  intelligitur,  quae  non  sunt  duae  res  disparatae, 
sed  prima  est  causa  alterius,  ut  ait  Eugenius,  sive  prima  est 
matrimonium  in  fieri,  per  ipsum  enim  contractum  uniuntur  con- 
iuges,  altera  est  matrimonium  in  facto  esse.  Est  autem  adver¬ 
tenda  specialis  ratio,  qua  sacramenti  appellatio  fit  matrimonio 
permanenti.  Nam  vinculum  manens  non  est  aliquis  character 
sicut  in  tribus  sacramentis  nec  est  sacramentum  sicut  corpus 
Christi  sub  speciebus:  sed  sacramentum  est;  quia  significat  unio¬ 
nem  Christi  cum  Ecclesia  et  gratiam  exigit,  est  autem  sacramen¬ 
tum  manens,  quia  vinculum  manet. 

APPENDIX 

Secundum  ea,  quae  dicta  sunt,  expedire  licet  sequentes  quae¬ 
stiones. 

I.  Quaeres  I.  Utrum  citra  consensum  amborum  possit  de  po¬ 
tentia  absoluta  Dei  consistere  matrimonium.  Eatio  dubitandi  est 
quia  essentia  matrimonii  in  mutua  obligatione  seu  potestate  mu¬ 
tua  alterius  in  alterum  consistit  ,  cuius  causa  est  consensus;  at 
potest  certe  Deus  supplere  vim  causae  secundae  et  transferre 
potestatem  unius  in  alterum:  ergo.  Verum  quamvis  possit  Deus 
conferre  alteri  dominium  in  alterum  absque  huius  consensu,  non 
videtur  id  facere  posse  quoad  matrimonium.  Nam  ponatur  haec 
mutua  potestas  citra  consensum  amborum;  quaero:  cum  vir  et 
mulier  congrediuntur,  acceditne  uterque  coniux  ad  alterum  affectu 
maritali  probans  et  volens  hanc  mutuam  obligationem  et  pote¬ 
statem,  au  non:  si  sine  affectu  maritali  uniuntur,  uniuntur  ergo 
affectu  fornicario,  non  accedentes  alter  ad  alterum  tanquam  suum; 
porro  ille  affectus  est  intrinsece  malus  (ut  iam  probavimus):  Deus 
autem  nequit  dare  potestatem  ad  actum  intrinsece  malum.  Nec 
dicas,  malum  non  esse,  cum  Deus  corporis  potestatem  dederit: 
ex  hac  enim  potestate  divinitus  facta  sequitur  solum  ut  vir 
possit  accedere  ad  mulierem  tanquam  suam  et  mulier  pariter  ad 
virum  ut  suum,  quod  est  uniri  affectu  maritali,  volente  seu  pro¬ 
bante  mutuam  obligationem.  Oportet  ergo  ut  cum  congrediuntur, 
antecedenter  saltem  antecessione  naturae,  velit  uterque  eam  mu¬ 
tuam  obligationem  et  potestatem ;  hic  autem  est  consensus  mu¬ 
tuus  in  ipsum  matrimonium.  Ergo.  Quare  consensus  de  essentia 
matrimonii  esse  dicendus  est. 

II.  Quaeres  II.  Utrum  matrimonium  infidelium,  cum  ambo  bapti¬ 
zantur,  evadat  sacramentum.  Respondeo :  matrimonium  baptizato- 
rum  est  sacramentum;  atqui  suscepto  baptismo  matrimonium 
praecedens  perseverans  est  matrimonium  baptiz&torum :  ergo.  Ne¬ 
que  necessarius  consensus  deest;  eo  ipse  enim  quod  volunt  bapti¬ 
zari  consentiunt  saltem  implicite  in  eam  vinculi  indissolubilitatem 
quae  propria  est  matrimonii  baptizatorum ;  matrimonium  enim 
ratum  speciali  ratione  est  indissolubile  propter  significationem : 
consentientes  autem  in  eam  indissolubilitatem  consentiunt  quo¬ 
que  in  vinculum:  quare  uterque  consensus,  eo  signo  externo, 
quod  est  susceptio  baptismi,  explicitus,  sunt  nova  materia  et 
nova  forma  sacramenti,  dum  fit.  Cf.  Sanchez  L.  II.  I).  9. 

III.  Quaestio  III.  Utrum  matrimonium  fidelis  cum  infideli  quando 
valet,  sit  sacramentum  gratiam  efficiens  saltem  in  fideli.  Quaestio 
est  non  de  sola  significatione,  sed  de  efficientia  gratiae.  Respondet 
Sauchez  ibid.  D.  8 :  «  dicendum  ex  parte  neutrius  esse  sacra¬ 
mentum,  quia  matrimonium  in  utroque  coniuge  est  unum  nu¬ 
mero  sacramentum,  sicut  est  unum  numero  matrimonium :  ergo 
si  in  uno  non  est  sacramentum,  nec  erit  in  altero  ».  Et  sane  e 
sententia  Gregorii  XIII.  in  litt.  datis  25.  Ian.  1585.  haec  matri¬ 
monia  non  videntur  rata:  ait  enim,  loquens  de  matrimoniis  ab 
utroque  infideli  olim  contractis,  postea  vero  altero  converso:  «  nos 
idcirco  attendentes  huiusmodi  counubia  inter  infideles  contracta 
vera  quidem,  non  tamen  adeo  rata  censeri,  ut  necessitate  suadente 
dissolvi  non  possint  etc.  »  atqui  matrimonium  sacramentum  est 
ratum . 

Verum  sententia  quoque  contraria  probabilis  videtur.  Et  1°  qui¬ 
dem  repugnantia  non  apparet.  Unus  est  enim  contractus,  qui 
causa  est  gratiae:  gratiam  vero  efficit  in  eo  qui  est  eius  capax. 
Iam  vero  non  repugnat  quod  gratiam  unus  recipiat,  alter  non; 
neque  repugnat  ut  infidelis  sit  minister  extraordinarius  alicuius 
sacramenti,  ut  patet  in  baptismo :  igitur  non  repugnat  quod  sa¬ 
cramentum  uterque  administret;  illud  tamen  sit  efficax  gratiae 
solum  quoad  fidelem.  Sane  2°  si  fidelis  gratia  sacramentali  ca¬ 
reret  in  hoc  casu,  non  satis  liquet,  cur  Ecclesia  primis  seculis  et 
identidem  alicubi  postremis  quoque  seculis  (cf.  Perrone  de  Ma- 
trim.  L.  II.  Sect.  I.  c.  7.  a.  2.  p.  334.),  permiserit  huiusmodi  con¬ 
jugia  cum  damno  tanto  fidelium.  3°  Potissimum,  si  matrimonium 
fidelis  cum  infideli  est  purus  contractus  naturalis,  is  non  legibus 
Ecclesiae,  sed  civilibus  subiacebit;  et  tunc  poterit  quidem  illud 
ab  Ecclesia  prohiberi  fideli,  propter  ius  quod  ipsa  in  personam 

Melem  habet,  sed  non  satis  iutell igitur,  cur  sola  Ecclesia  illud 
possit  irritare:  teste  euim  Pio  YI.  ratio  cur  Ecclesia  sola  possit 
irritare,  est  haec,  quia  nempe  contractus  est  sacramentum ;  si 
ergo  ille  est  contractus  pure  naturalis,  non  poterit  ab  Ecclesia 
sola  irritari.  Et  sane  (suppositis  iis,  quae  de  potestate  Principum 
dicemus  in  ultimo  capite)  cur  princeps  irritare  non  poterit  con¬ 
tractum  pure  naturalem,  qui  par  est  prorsus  illi,  qui  inter  infi¬ 
deles  fieret '!  Iam  vero  tutum  non  est  negare,  quod  Ecclesia  sola 
possit  huuc  contractum  irritare;  nam  certum  est  omnia,  (piae 
nunc  sunt, impedimenta  dirimentia,  inter  quae  est  et  istud,  valorem 
habere  ab  Ecclesia;  et  ea  cum  ultimis  seculis  in  certis  missio¬ 
nibus  potestatem  fecit  horum  matrimoniorum,  nullam  mentionem 
iniecit  potestatis  secularis,  ad  cuius  normam  sit  agendum,  quamvis 
omnes  conditiones  necessarias  accurate  expresserit.  Cf.  Perrone, 
1.  c.  Gregorius  vero  XIII.  non  negat  esse  hoc  matrimonium  ra¬ 
tum,  postquam  scilicet  alter  ex  coniugibus  conversus  est,  imo  id 
implicite  affirmat,  sed  negat  esse  adeo  ratum  etc. 

CAPUT  III. 

DE  PROPRIETATIBUS  MATRIMONII. 

Aggredimur  nunc  penitiores  quaestiones,  quae  circa  proprie¬ 
tates  matrimonii  versantur.  Ea  sunt  unitas  et  indissolubilitas. 
Singillatim  quae  ad  singula  spectant  persequemur. 

§.  I. 

DE  UNITATE. 

THESIS  XII. 

Polyandria  simultanea  iure  naturae  illicita  est  et  irrita.  Polyandria 
et  polygarnia  successiva  licita  est  et  per  se  honesta. 

I.  Polyandria  est  couiuuctio  unius  mulieris  cum  pluribus  vi¬ 
ris.  Ea  simultanea  est  vel  successiva.  Docemus  polyandriam 
simultaneam  esse  illicitam  et  irritam  ipso  iure  naturali  (de  po¬ 
lyandria  successiva  in  p.  seq.  loquemur).  Ea  enim  coniunctio, 
quae  positive  excludit  lines  omnes  matrimonii,  nequit  esse  ma- 
trimonium;  atqui  talis  est  simultanea  polyandria.  Sane  finis 
primus  est  procreatio  et  educatio  prolis,  et  sic  bonum  matri¬ 
monii  est  proles :  finis  alter  est  refrenatio  concupiscentiae  utrius- 

que  couiugis,  et  sic  alterum  bonum  matrimonii  est  remedium 
concupiscentiae:  item  linis  est  domestica  societas,  quae  intelligi 
potest  sub  bono  matrimonii  quod  est  fides:  et  praeterea  ex  divina 
institutione  est  significatio  unionis  Christi  cum  Ecclesia:  et  sic 
comprehenso  remedio  concupiscentiae,  quartum  Itonum  matri¬ 
monii  est  sacramentum  (cf.  Th.  II).  Atqui  primus  finis  exclu¬ 
ditur.  Et  primo  quidem,  quamvis  non  omnino  et  semper,  qua¬ 
tenus  mulier  commixta  pluribus  viris  iisque  vicissim  utens  ex 
physica  naturae  lege  est  generatim  infecunda:  «  Plures  feminae 
ab  uno  viro  foetari  possunt:  una  vero  a  pluribus  non  potest: 
haec  est  principiorum  vis  »  ait  Augustinus,  de  Bono  coniugali 
n.  20.  Potestas  ergo  sui  corporis,  quam  mulier  pluribus  viris 
traderet  quatenus  tradit  pluribus,  eo  spectaret  per  se,  ut  mulier 
infecunda  fieret,  iusque  haberent  viri  ad  actum  per  se  impedi- 
tivum  generationis;  atqui  id  directe  pugnat  cum  ea  potestate, 
cuius  mutua  traditione  et  acceptatione  matrimonium  continetur, 
est  enim  potestas  ad  actum,  cuius  primarius  finis  est  procreatio 
prolis.  Deinde  vero  ex  ea  potestate  a  muliere  pluribus  viris 
tradita  sui  corporis,  fit  ut  viri  ius  habeant  ad  id  quo  prolis 
pater  incertus  redditur  et  quo  proinde  nequit  proles  a  patre 
educari.  Ius,  inquam,  habeant,  quidquid  sit  de  usu;  nam  ma¬ 
trimonium  in  iure  consistit.  Illud  porro  per  se  omnino  repugnat 
fini  matrimonii,  qui  est  educatio  prolis.  Itaque  per  hanc  unio¬ 
nem  finis  primarius  usus  matrimonii  est  exclusus,  et  quidem 
positive,  quoniam  ipsa  coniunctio  per  se  eidem  repugnat. 

Neque  mulier  pluribus  obnoxia  viris  potest  omnibus  cum  pe¬ 
tunt  satisfacere  ad  eorum  incontinentiam  vitandam;  neque  plu¬ 
ribus  pari  iure  potientibus  et  ab  inviciem  in  dependentibus  subesse 
potest,  fidemque  debitam  praestare:  impeditur  ergo  saltem  quam 
maxime  hoc  alterum  bonum,  quod  est  remedium  concupiscentiae. 
Nulla  autem  pax  esse  potest  in  familia,  in  qua  plura  sunt  capita 
neque  enim  mulier  quae  subiecta  est,  potest  viros  ad  unitatem 
revocare.  «  Occulta  enim  lege  naturae  amant  singularitatem  quae 
principantur.  Subiecta  vero  non  solum  singula  singulis,  sed  si 
ratio  naturalis  vel  socialis  admittit,  etiam  plura  uni  non  sine 
decore  subduntur  »  August.  1.  c.  Quare  hic  alius  quoque  finis 
prorsus  tollitur.  Unio  vero  Christi  cum  Ecclesia,  quae  est  unius 
cum  una  h.  e.  unius  capitis  sibi  aptantis  unum  corpus,  ut  ideo 
sit  unum,  quia  unum  est  caput,  nequit  ullo  modo  repraesentari 
ab  unione  plurium  cum  una;  h.  e.  plurium  capitum  cum  uno 
corpore.  Id  vero  repugnat  iuri  positivo  divino.  Nullum  est  ergo 

huiusmodi  matrimonium.  Ergo  ita  adversatur  liaec  coniunctio  iuri 
naturae  et  divino  quoque  ut  ne  dum  matrimonium  sit  illicitum, 
sed  etiam  irritum  ex  eodem  iure. 

II.  Quod  autem  dicimus  de  irritatione,  paululum  declarandum 
est;  videtur  enim  lex  naturalis  vi  quidem  potiri  prohibendi; 
non  statim  tamen  apparet,  quomodo  valeat  etiam  irritare.  Pro¬ 
hibet  sane  lex  naturae  homicidium  et  nihilominus  actio  prohibita 
si  liat  non  est  irrita:  porro,  ut  sibi  obiicit  Suarez  {de  Legibus  1.  2 
c.  12.,  n.  2.),  efficacitas  iuris  naturae  eadem  est  in  omnibus,  neque 
peculiaria  verba  habet  per  quae  prohibeat,  ut  propter  illorum 
diversitatem  dicamus  aliquando  irritare  et  non  seinper,  ut  dici 
potest  in  iure  positivo.  Nihilominus  quaedam  esse,  quae  lex  na¬ 
turae  nedum  prohibet,  sed  etiam  irritat,  convenit  facile  inter 
omnes  doctores  habetque  id  Ecclesiae  sensus;  hoc  enim  pacto 
ex.  gr.  censetur  nullum  matrimonium  inter  matrem  et  filium, 
iure  naturae,  nullus  contractus  per  dolum  gravem  initus  etc. 
Restat  proinde  ut  videatur,  an  sint  et  quaenam  sint  regulae, 
iuxta  quas  indicandum  sit,  aliquid  lege  naturae  non  tantum  pro¬ 
hiberi,  sed  etiam  irritari. 

Et  in  primis  praesupponendum  est,  irritationem  actus  habere 
locum  non  in  ordine  physico  sed  morali.  Irritatio  enim  actus  eo 
redit,  ut  etsi  actus  (sive  prohibitus  sive  secus)  fiat,  nihil  tamen 
fiat,  h.  e.  effectum  non  sortiatur,  perinde  ac  si  factus  non  fuisset; 
quod  in  ordine  physico  contingere  nequit,  ut  in  exemplo  allato 
homicidii  constat,  at  habere  locum  potest  in  ordine  morali,  cum 
de  iuribus  et  obligationibus  agitur.  Effectus  enim  qui  foret  vel 
iuris  acquisiti  vel  obligationis  susceptae,  ut  in  contractibus,  in¬ 
tercedente  lege  irritante,  nullus  est,  quamvis  actio  interior  et 
exterior  integre  fiat,  cum  plena  voluntate  iuris  acquirendi  aut 
se  obligandi. 

Iam  vero  duas  regulas  praecipue  proponit  Suarez  1.  c.  nn.  4.  seq. 
ad  dignoscendum,  quandonam  actus  iure  naturae  sint  irriti.  Prior 
est  «  quando  actus  prohibetur  iure  naturae  ob  defectum  pote¬ 
statis  vel  ob  materiae  incapacitatem  ».  Exemplumque  ponit  in 
donatione  eiusdem  rei  post  priorem  validam  reque  tradita;  nam 
deest  potestas,  tum  in  contractu  per  dolum  attingentem  rei  sub¬ 
stantiam  inito;  nam  consensus  ex  dolo  extortus  incapax  est  ad 
gignendam  obligationem.  Altera  regula  est,  «  quando  actus  pro¬ 
hibetur  propter  indecentiam  vel  turpitudinem  in  materia  eius 
inventam  et  eadem  indecentia  vel  turpitudo  durat  in  ipso  effectu, 
seu  postquam  actus  est  positus  ».  Oportet  ut  eadem  indecentia 

perseveret,  11011  desinat  aut  minuatur  vi  alterius  legis.  Exemplum 
ponit  in  matrimonio  inter  consanguineos  in  primo  gradu,  ubi  ea 
naturalis  indecentia,  (piae  facit  tale  matrimonium  esse  prohibi¬ 
tum,  perpetuo  durat,  si  matrimonium  tale  durat. 

Iam  vero  oppositio  cum  tine  principali  matrimonii  est  maxima 
indecentia  et  turpitudo;  polyandria  autem  talem  oppositionem 
habet  atque  haec  eadem  durat,  si  matrimonium  duret:  ergo  etiam 
perseverantia  huius  matrimonii  lege  naturae  prohibetur,  quod 
perinde  est  ac  actum  irritari:  ergo. 

Dices,  iure  naturae  prohiberi  matrimonium  post  votum  vel 
simplex  castitatis  eiusque  indecentiam  manere  et  tamen  non  ir¬ 
ritari.  Respondet  Suarez  ibid.  n.  6.,  votum  illud  non  abstulisse 
sed  ligasse  potestatem  quam  homo  habet  in  corpus  suum  et  ma¬ 
trimonium  contra  illud  contractum,  quatenus  est  actualis  traditio, 
maiorem  habere  eflicaciam  quam  promissio  habeat  et  posse  quoque 
habere  honestum  usum  saltem  reddendo  debitum;  ideoque  recte 
posse  esse  validum.  Forte  simplicius  respondere  licet,  voto  ca¬ 
stitatis  non  proprie  matrimonium  sed  eius  usum  repugnare,  ideo¬ 
que  non  esse  cur  lege  naturae  matrimonium  post  votum  irritetur. 

IIT.  Polygamia  est  coniunctio  viri  cum  pluribus  uxoribus :  alia 
est  simultanea,  alia  successiva.  De  hac  altera  primum  loquimur  : 
et  quia  eadem  in  utraque  est  ratio,  de  polyandria  quoque  loquimur 
successiva.  Quaestio  est,  an  nubere  secundo  et  deinceps  sit  licitum 
iure  divino,  ita  ut  successivae  uniones  verae  nuptiae  sint  iure 
divino  ac  honestae  per  se.  Oportet  autem,  eas  esse  verum  matri¬ 
monium  sicut  prius,  si  iure  divino  licitum  est  iterum  nubere  li.  e. 
iterare  nuptias,  id  nempe  quod  prius  factum  est,  quod  erat  verum 
matrimonium.  Itaque  licitam  esse  successivam  polygamiam  et  po- 
lyandriam  constat  ex  verbis  Pauli  1.  Cor.  VIII.  8.  Dico  autem 
non  nuptis  et  viduis:  bonum  est ,  si  sic  permanserint  sicut  et  ego. 
Quod  si  se  non  continent ,  nubant ;  melius  est  enim  nubere  quam 
uri.  Et  v.  39.  Mulier  alligata  est  legi  quanto  tempore  vir  eius 
vivit:  quod  si  dormierit  vir  eius,  liberata  est,  cui  ruit  nubat,  tantum 
in  Domino.  Liquet  1°  consulere  Apostolum  viduis  ut  nubant,  et 
idcirco  novum  matrimonium,  si  se  nequeunt  continere;  quia  ni¬ 
mirum  matrimonium  est  in  remedium  quoque  concupiscentiae. 
Liquet  2°  in  altero  testimonio  simpliciter  facere  Apostolum  po¬ 
testatem  mulieri,  cuius  vir  defunctus  est,  transeundi  ad  secundas 
nuptias,  idque  tantum  postulare  ut  nubat  in  Domino  (cf.  August. 
de  Adult.  Coniug.  c.  25).  Porro  quod  Apostolus  consulit  ad  honestum 
tinem,  est  certe  iure  divino  licitum ;  licitumque  pariter  est  quod 

tanquam  positum  in  nostra  potestate  concedit  Apostolus,  quodque 
potest  fieri  in  Domino:  quod  vero  consulit  Apostolus  est  matri¬ 
monium,  quod  esse  nequit  inter  cliristianos  nisi  consentiente  iure 
divino.  Iam  vero  3°  verba  Apostoli  universalia  sunt :  dico  viduis, 
mulier  cuius  vir  dormierit,  quae  vera  sunt  tum  de  viduis  prima 
vice,  tum  secunda  et  deinceps.  Ergo  sequentes  uniones  maritales 
et  verae  nuptiae  sunt  et  per  se  omnes  sunt  licitae.  «  Quis  enim 
sum  (ait  Augustinus  de  Bono  Viduitatis  n.  15.)  qui  putem  defi¬ 
niendum,  quod  nec  Apostolum  video  definivisse?  Ait  enim  :  mulier 
alligata  est  legi  quandiu  vir  eius  vivit.  Non  dixit :  primus  aut  se¬ 
cundus  aut  tertius  aut  quartus;  sed  quandiu  vir  eius  vivit ;  si 
autem  mortuus  fuerit  vir  eius,  liberata  est,  cui  vult,  nubat...  quid 
huic  sententiae,  quantum  ad  hanc  rem  attinet,  addi  vel  detrahi 
possit,  ignoro  ».  Quod  autem  de  mulieribus  dicit  Apostolus,  viris 
quoque  pari  ratione  competit;  ergo  polygamia  et  polyandria  suc¬ 
cessiva  tum  prima  tum  aliis  sequentibus  vicibus  est  certe  licita. 

Nota  perperam  a  Tournely  (q.  Y.  a.  1),  afferri  primum  testi¬ 
monium  Apostoli  ad  probandum  non  suasisse  unquam  Ecclesiam 
secundas  et  ulteriores  nuptias.  Nam  reapse  Apostolus  eas  ibi 
suadet,  non  quidem  per  se,  sed  ratione  vitandae  fornicationis; 
hic  enim  est  sensus  eorum  verborum,  si  non  se  continent,  nubant, 
melius  est  enim  nubere  quam  uri. 

Haec  est  Ecclesiae  doctrina.  In  Professione  Fidei  praescripta 
ab  Innocentio  III.  Valdensibus,  haec  habes:  «  Hominem  quo¬ 
que  cum  sua  coniuge  salvari  credimus  et  fatemur,  nec  etiam 
secunda  et  ulteriora  matrimonia  condemnamus  ».  Id  sollemniter 
declaravit  Eugenius  IY.  in  decreto  pro  Iacobitis(Labbaei  Tom.  18. 
coi.  12.  19).  «  Quoniam  nonnullos  asseritur  quartas  nuptias  tan- 
quam  condemnatas  respuere,  ne  peccatum,  ubi  non  est,  esse  pu¬ 
tetur,  cum  secundum  Apostolum  mortuo  viro  mulier  sit  ab  eius 
lege  soluta  et  nubendi  cui  vult  in  Domino  habeat  facultatem, 
nec  distinguat  mortuo  primo  vel  secundo  vel  tertio,  declaramus 
non  solum  secundas,  sed  etiam  tertias  et  quartas  atque  ulteriores 
nuptias,  si  aliquod  canonicum  impedimentum  non  obstat,  licite 
contrahi  posse.  Commendatiores  tamen  dicimus,  si  ulterius  a  cou- 
iugio  abstinentes,  in  castitate  permanserint :  quia  sicut  viduitati 
virginitatem,  ita  nuptiis  castam  viduitatem  laude  ac  merito  prae¬ 
ferendam  esse  censemus  ». 

IY.  Ita  antiquitas  docuit.  Et  quidem  quoad  secundas  nuptias 
simpliciter,  Epiphanius  Haer.  59.  et  Augustinus  de  Haeresibus, 
inter  haereses  Montani  et  Novatiani  referunt,  quod  secundas  nu- 

ptias  damnarent,  Synodus  autem  Nicaena  eas  aperte  probavit. 
Sane  ipsa  lex  ecclesiastica  ab  Apostolo  promulgata,  quae  reiicit 
digamos  a  sacris  ordinibus,  supponit  licere  Christianis  secundas 
inire  nuptias:  quemadmodum  rite  advertit  Epiplianius  n.  1.  er¬ 
rasse  Novatianos  quod:  «  qnae  sacerdotio  propter  singularem 
functionis  illius  dignitatem  praecipue  tributa  sunt,  ea  ad  omnes 
communiter  pertinere  indicant  ».  Evidens  est  ergo  hac  in  re 
doctrina  Ecclesiae.  Nec  movere  debent  quorundam  veterum  dicta, 
qui  ad  commendandam  honestatem  Christianorum  prae  ethnicis, 
illud  praedicant  quod  iis  erat  proprium,  ut  nempe  unicis  nuptiis 
contenti  forent,  quod  inter  Christianos  frequenter  videre  erat. 
«  Quisque  vel  qualis  natus  est  manet,  vel  unicis  in  nuptiis  », 
ait  Athenagoras  Legat,  n.  33.  Et  Theophilus  Antioch.  L.  3.  «  Apud 
Christianos,  ait,  monogamia  servatur»;  ac  Minucius  in  Octavio: 
«  cupiditatem  procreandi  aut  unam  sentimus  aut  nullam  ».  Cf.  Co- 
telerii  notam  ad  c.  4.  Mandati  1‘  libri  2'  Hermae. 

V.  At  quod  spectat  ad  iteratas  saepius  nuptias,  licet  primum 
afferre  generalem  sententiam  Hermae  1.  c.  u.  4  docentis  quod: 
«  si  vir  vel  mulier  alicuius  discesserit  (ex  hac  vita  coli.  n.  1.), 
et  nupserit  aliquis  illorum,  qui  nubit  non  peccat;  sed  si  per  se 
manserit,  magnum  sibi  conquiret  honorem  apud  Dominum  ».  Tum 
praedicator  maximus  virginitatis  Hieronymus  Epist.  30  ad  Pam- 
machium  ait.  «  Ego  nunc  libera  voce  proclamo,  non  damnari  in 
Ecclesia  bigamiam,  imo  nec  trigamiam,  et  ita  licere  quinto  et 
sexto  et  ultra,  quomodo  et  secundo  marito,  nubere.  Sed  quomodo 
non  damnantur  istae  nuptiae,  ita  nec  praedicantur.  Solatia  mi¬ 
seriae  sunt,  non  laudes  continentiae.  Omnia  licent,  sed  non  omnia 
expediunt.  Non  damno  bigamos  imo  nec  trigamos  et,  si  dici  potest, 
octogamos  ».  Ita  Augustinus  de  Bono  Viduitatis  n.  5.  «  de  tertiis 
et  quartis  et  ultra  pluribus  nuptiis  solent  homines  movere,  quae¬ 
stionem.  Unde  ut  breviter  respondeam,  nullas  nuptias  audeo 
damnare,  nec  eis  verecundiam  numerositatis  auferre  ».  Atque 
Epiphanius  Haer.  LTX.  n.  6.  «  Nam  et  prima  uxor  a  Deo  con¬ 
stituta  est,  ita  imbecillitati  hominum  posterior  indultu,  quod  si 
alteram  praeterea  sibi  copidat,  huius  hae  in  parte  toleratur  in¬ 
firmitas  ».  Fulgentius  de  Fide  ad  Petrum  n.  43.  «  Si  cui  primo 
contingerit  privari  coniugio,  si  voluerit  secundas  vel  etiam  tertias 
inire  nuptias,  nullum  de  illis  peccatum  habebit,  si  eas  caste  ser¬ 
vaverit  ».  Cf.  et  2m  Epistolam  Clementis  ad  Iacobum  n.  7.  et 
Hom.  3.  n.  68. 

VI.  Ut  autem  'quidam  dissensus,  qui  inter  Patres  exstitisse 

videtur,  i ntel ligatur,  distiugueudum  est  inter  ipsas  nuptias,  et 
affectum  quem  gerit  vel  gerere  praesumitur,  qui  secundas  et 
ulteriores  nuptias  affectat.  Nimirum  qui  secundas  et  praesertim 
qui  ulteriores  nuptias  init,  generatim  videtur  nimis  voluptatem 
carnis  sectari  et  impotenti  libidine  laborare.  Generatim  dico;  quid 
enim  si  post  primas  contractas  nuptias  brevi  coniux  moriatur  ? 
quid  si  nulla  proles  sit  liabita  vel  nulla  supersit  ?  Porro  ea  quidem 
hominis  conditio  non  est  laudabilis :  sed  tamen  eo  ipso  honestum 
est  nuptias  inire,  quia  sunt  in  remedium  concupiscentiae.  Patres 
ergo  plures  Graeci  considerantes  sub  eo  respectu  ulteriores  nu¬ 
ptias,  scilicet  intendentes  mentem  in  affectum  contrahentium 
erga  libidinem  effusum  huncque  iudicantes  non  satis  congruere  cum 
sanctitate  Christiana,  in  eas  nuptias,  praesertim  post  secundas, 
vehementer  identidem  irruunt,  ita  ut  ipsas  nuptias  reprobare 
videantur.  Hinc  est  quod  Naziauzenus,' qui  Orat.  39.  in  ss.  Lu¬ 
mina  n.  18. probat  secundas  nuptias,  Orat.  37 .  in  Matth.  XIX.,  1.-17. 
n.  8.  tertias  nuptias  dicat  iniquas  et  porcinos  appellet  qui  quartas 
ineunt  nuptias ;  tum  Basilius  in  Epistola  Canonica  la  ad  Amphi¬ 
lochium  can.  4.  tertias  nuptias  vocet  coarctatam  seu  moderatam 
fornicationem  et  can.  80.  Epist.  3a  dicat  videri  sibi  polygamiam 
peccatum  maius  fornicatione.  Iam  auctor  Constitutionum  Apo- 
stolicarum  (graecus  homo  1.  III.  c.  2.)  docuerat  «  tertias  nuptias 
intemperantiam  demonstrare,  et  quodlibet  post  tertias  nuptias 
matrimonium  manifestam  esse  fornicationem  et  indubitabilem  pe¬ 
tulantiam  ».  Quo  factum  est,  ut  in  Ecclesia  graeca,  quae  plus- 
quam  par  est  in  hac  re  fuit  severa,  trigamos  imo  ipsos  bigamos 
poenitentiae  subiecerit,  quin  tamen  separarentur  sic  coniugati: 
quod  indicio  est,  nuptias  eas  habitas  fuisse  validas  atque  etiam 
licitas  etsi  minus  honestas  dignasque  proinde  aliqua  compensa¬ 
tione.  Adverte  polygamos  a  graecis  dictos  qui  bigamiae  mensuram 
excesserint.  Cf.  Basilium  locis  citatis  et  Balsamon  ibidem.  Porro 
de  trigamis  ait  ibid.  cn.  4°  Basilius:  «  consuetudine  accepimus 
in  trigamis  quinquennii  segregationem,  non  a  canonibus,  sed  ab 
usu  eorum  qui  praecesserunt  ».  Ideo  ait:  «  Oportere  eos  non 
omnino  arceri  ab  Ecclesia,  sed  auditione  (gradus  erat  poenitentium) 
dignari  duobus  vel  tribus  annis,  ac  posthac  ipsis  permittere  ut 
consistant  quidem,  abstineant  vero  a  boni  communione,  et  sic, 
exhibito  poenitentiae  aliquo  fructu,  communionis  loco  restituere  » 
nulla  mentione  facta  separationis.  Canone  vero  50.  qui  ultimus 
est  Epistolae  2ae  canonicae ,  ait  idem  :  «  Trigamiae  lex  non  est. 
Quare  secundum  legem  matrimonium  tertium  non  contrahitur. 

Ac  talia  quidem  ut  Ecclesiae  inquinamenta  nos  consideramus, 
condemnationibus  tamen  publicis  non  subiicimus,  eo  quod  eli- 
gibiliora  sint  quam  soluta  fornicatio  ».  Balsamon  et  Zonaras 
trigamiam  publice  non  condemnari  idem  esse  putant  ac  non  dis¬ 
solvi,  aliter  censent  editores  maurini  cum  Aristeno;  censent  enim 
idem  esse  ac  non  poni  in  loco  substratorum  seu  poenitendum,  col- 
lato  eiusdem  Basilii  can.  1°.  At  quidquid  de  liac  quaestione  sit, 
certum  est  trigamos  non  fuisse  habitos  ut  fornicarios  a  Basilio 
in  hoc  canone.  At  aliud  de  trigamis  et  sequentibus  3a  Epistola 
canonica  cn.  80.  statuit:  «  Polygamiam  (trigamiam  nempe  et  dein¬ 
ceps)  Patres  silentio  praeterierunt,  ut  belluiuam  prorsusque  ab 
hominum  genere  alienam.  Ea  nobis  videtur  peccatum  esse  for¬ 
nicatione  maius;  quapropter  consentaneum  est  eos  subiici  cano¬ 
nibus,  ut  scilicet  postquam  anno  fleverint  et  tribus  substrati 
fuerint,  sic  suscipiantur  ».  Malitia  scilicet  moralis  in  affectu  sup¬ 
ponitur  et  reprobatur,  quae  maior  censetur  aliquo  fornicationis 
actu;  at  reapse  nulla  adhuc  nullitatiset  separationis  certa  mentio. 
Veteres  canones  graecos  secutus  est  Basilius.  Sane  in  can.  1.  Cone. 
Laodiceni  secundae  nuptiae  vocantur  legitimae,  iubentur  tamen 
coniuges  certo  tempore  orare  et  ieiunare.  Item  in  Cone.  Ancy¬ 
rano  cn.  19.  supponitur  digamis  aliqua  poenitentia  constituta. 
Idem  quoque  cann.  3.  et  7.  Cone.  Neocaesariensis  statuitur  de 
digamis  et  polygamis.  Cf.  Arcudium  de  Concordia  L.  VII.  c.  28. 

VII.  Facile  tamen  eo  progressa  est  Ecclesia  graeca,  ut  quartas 
nuptias  prorsus  tolerare  noluerit  sec.  X.  easque  sub  poena  excom¬ 
municationis  vetuerit,  irritas  ipsa  esse  volens,  haud  tamen  om¬ 
nibus  graecis  consentientibus,  nec  unquam  hoc  decreto  veluti 
certo  et  immutabili  recepto.  Iam  Basilius  Macedo  prohibuerat 
auctoritate  caesarea  quartas  nuptias  tanquam  lege  Dei  irritas  (No¬ 
vella  :  non  fas  esse  quartas  inire  nuptias )  abrogans  legem  Iusti- 
niaui  eas  pro  clementia  sua  permittentis :  eius  vero  filius  Leo 
cognomento  Sapiens,  his  non  contentus,  tertias  quoque  prohibuit 
nuptias,  aliis  tamen,  non  sibi,  qui  tertia  sua  uxore  defuncta,  cum 
prole  careret,  quartam  accepit.  Exinde  anno  90(5.  ortum  scan¬ 
dalum  et  schisma  in  Ecclesia  graeca,  operante  potissimum  Ni¬ 
colao  Mystico  Patriarcha  Constantinopolitano,  quod  tandem  sub¬ 
latum  fuit  Tomo  seu  Decreto  unionis  primum  quidem  edito  in 
Synodo  sub  eodem  Patriarcha  et  sub  Leonis  lilio  Constantino 
anno  920.  plene  deinde  omnibus  consentientibus  sub  Constantino 
et  Basilio  anno  990.  publicato  et  acceptato  illo  decreto.  Illud  de¬ 
cretum  statuebat,  ut  tertiae  quidem  nuptiae  sub  certis  conditio- 

nibus  permitterentur;  quartae  autem  omnino  essent  prohibitae, 
exclusis  eas  contrahentibus  ab  ecclesiastica  communione  donec 
in  tali  coniugio  permanerent,  ex  quo  intelligitur  nuptias  habitas 
fuisse  nullas  et  irritas.  Eundem  sensum  referunt  plures  litterae 
Nicolai  Mystici  Patriarchae  Constantinopolitani,  qui,  reprobatis 
quartis  nuptiis  Leonis,  eam  commoverat  tempestatem  et  proinde 
in  exilium  actus  fuerat;  postea  vero  restitutus,  ac  sub  eo  con¬ 
ditum  decretum  unionis.  At  licet  in  prioribus  suis  epistolis  ad 
Romanos  Pontifices  quartas  nuptias  repraesentet  ut  nullas  vi 
legis  divinae,  attamen  in  litteris  posterioribus  ad  Ioannem  X. 
satis  aperte  significat,  censere  se  quod  ex  dispensatione  Ecclesiae 
illae  nuptiae  iniri  possint  (lege  eius  epistolas  editas  ab  Angelo 
Mai  penes  Migne  P.  G-.  Tom.  OXI.).  Ex  quo  colligunt  non  inepte 
quidam,  reprobationem  quartarum  nuptiarum  apud  graecos  in¬ 
nixam  fuisse  consuetudini  ac  legi  ecclesiasticae  dirimenti  has 
nuptias. 

Quocirca  ne  putes,  haesisse  graecis  liauc  persuasionem  de  nul- 
litate  et  malitia  quartarum  nuptiarum  ex  iure  divino.  Adverte 
enim  quid  Ioannes  Veccus  Patriarcha  Coustantinopolitanus  cum 
sua  Synodo  litteris  datis  ad  Rom.  Pont.  Ioannem  XXI.  anno  1277. 
profiteatur.  Postquam  enim  narraverit  unionem  Ecclesiae  graecae 
cum  Romana  inchoatam,  sub  G-regorio  X.,  in  Cone.  Lugdunensi 
tandem  esse  absolutam,  mox  professione  fidei  emissa  praesertim 
circa  processionem  Spiritus  S.  et  primatum  Rom.  Sedis,  ac  de  se¬ 
ptem  sacramentis,  inter  haec  habet:  «recipimus  matrimonium,  de 
quo  tenet  ipsa  Romana  Ecclesia  quod  nec  unus  vir  plures  uxores 
similiter  nec  una  mulier  simul  habere  permittitur  plures  viros: 
soluta  vero  lege  per  mortem  alterutrius  couiugum,  secundas  et 
tertias  et  deinceps  nuptias  legitime  factas  successive  licitas  esse 
dicit  ».  Comparans  hanc  professionem  Yecci  cum  professione  edita 
ab  Imper.  Michaele  Palaeologo  in  Lugdunensi  concilio  (secundas, 
inquit,  et  tertias  successive  nuptias  licitas  esse  dicit  R.  E.)  su¬ 
spicatur  Iosephus  Simon  Assemanus,  aliquid  ex  hac  excidisse, 
quo  alias  nuptias  praeter  tertias  licitas  esse  affirmaretur.  Nam  haec 
est  doctrina  Romanae  Ecclesiae,  quam  se  referre  et  sequi  ait  im¬ 
perator  . 

VIII.  Certe  Romana  Ecclesia  nunquam  probavit  doctrinam  hac 
in  re  Graecorum,  etsi  olim,  cum  conditum  est  decretum  illud 
unionis,  toleraverit  eam  praxim  pro  bono  pacis.  Nam  et  Romanus 
Pontifex  Sergius  III.  postulante  Leone  Sapiente,  probaverat  eius 
quartas  nuptias,  Innocentius  autem  IV.  ante  Lugdunense  conci- 

lium  in  litteris  ad  Episcopum  Tusculanum  legatum  suum  in  Regno 
Cypri  id  iubet  sentire  Graecos  de  nuptiis :  «  Quia,  secundum 
Apostolum,  mulier  mortuo  viro  liberam  habet  facultatem,  se¬ 
cundas  et  tertias  ac  ulteriores  etiam  nuptias  Graeci  non  repre¬ 
hendant  aliquatenus  neque  condemnent,  sed  potius  illas  appro¬ 
bent  inter  personas,  quae  alias  licite  ad  invicem  matrimonio  iungi 
possunt  ».  Sic  quoque  statuit,  ut  vidimus,  Eugenius  IV.,  cui  con¬ 
sentit  Benedictus  XIV.  in  Constitutione  Etsi  pastoralis  data  pro 
Italo-graecis.  Cf.  citatum  Assemanum  Bibliotheca  luris  Orientalis 
Lib.  I.  c.  13. 

Attamen  Ecclesia  nuptiis  bigamorum,  si  praesertim  sit  vel  sola 
mulier  bigama,  non  impertitur  benedictionem  (c.  Cappellanum  1. 
et  c.  Vir  autem  3.  de  Secundis  Nuptiis,  cf.  Rituale  Romanum  de 
Sacramento  Matrimonii:  canouem  quoque  7.  Synodi  Xeocaesarien- 
sis),  quae  intra  Missae  celebrationem  dari  solet  primis  nuptiis  ; 
quia  quamvis  in  se  consideratae  sint  perfectum  sacramentum, 
tamen  consideratae  in  ordine  ad  primas,  habent  aliquid  de  de¬ 
fectu  sacramenti;  quia  non  habent  plenam  significationem,  cum 
positis  prioribus  non  exsistat  perfecte  unio  unius  ad  unam ;  ait 
s.  Thomas  q.  LXIII.  c.  2.;  eo  quod  alter  pluribus  de  facto,  etsi 
successive,  invenitur  adhaesisse:  qui  quidem  defectus  significa¬ 
tionis  sacramenti  causa  est  irregularitatis. 

Latini  quidam  h.  e.  Hispani  duram  legem  tulisse  videntur, 
cum  in  Cone.  Toletano,  anno  G83.  prohibuerunt,  ne  vidua  relicta 
Regis  alteri  nuberet,  iubentes  eam  statim  coenobio  virginum  man¬ 
cipari;  sed  id  ad  Regni  perturbationes  cavendas  constitutum  est, 
cui  legi  uxores  regiae,  cum  coniugium  inirent,  sponte  se  subii- 
ciebant.  Idem  mos  apud  liebraeos  viguisse  videtur,  ut  censent 
eruditi.  Cf.  3.  Regum  II.  13-25. 

IX.  Ex  dictis  liquet,  secundas  atque  ulteriores  nuptias  iure  di¬ 
vino  licitas  esse  atque  adeo  esse  honestas;  quofcb  enim  Apostolus 
concedit,  quod  suadet,  quod  Ecclesia  damnari  vetat,  licitumque 
esse  docet  ac  solum  in  comparatione  maioris  boni  dicit  esse  minus 
commendabile,  id  per  se  est  honestum. 

Ratio  vero  est  evidens:  defuncto  enim  coniuge,  coniux  super¬ 
stes  sui  iuris  est  et  ad  matrimonium  idoneus  non  secus  ac  prius: 
finis  matrimonii  pariter  intendi  et  obtineri  potest;  remedium  autem 
quod  ipsum  praestat  concupiscentiae,  vel  solum  ratio  esse  potest 
cur  rursus  ineatur.  Xe  dicat;  argumentum  istud  vocari  sophisma 
a  Chrysostomo  (in  Serm.  ad  iuniorem  viduam  de  non  iterando  eon- 

iugio,  u.  2.).  Nam  non  hoc  ipsum  quod  nos  colligimus,  reprobat 
s.  Doctor,  sed  illud  argumentum,  quo  ex  eo  quod  honestum  sit 
primum  nubere,  colligebant  quidam  honestum  pariter  esse  secundo, 
tertio  et  deinceps  id  facere,  imo  potiore  iure  laudandum  esse  qui 
crebrius  matrimonio  utitur,  ac  si  status  matrimonii  praestaret  vi¬ 
duitati.  Ceterum  idem  Doctor,  initio  huius  sermonis,  postquam 
dixerat,  alteras  nuptias  licere,  veruntamen  unas  iteratis  longe 
praestare,  monuerat  quod  in  hac  comparatione,  cum  unum  alteri 
praestare  dicimus,  nemo  hoc  ipsum  quod  inferiorem  locum  tenere 
dicimus,  vitium  putet. 


THESIS  XIII. 

Polygamia  simultanea  iure  divino  illicita  est 
et  irrita  Christianis. 

I.  Nunc  de  polygamia  simultanea.  Porro  haec  est  doctriua  Cone. 
Trident.  en.  2.  Si  quis  dixerit  licere  Christianis  plures  simul  habere 
uxores  et  hoc  nulla  lege  divina  esse  prohibitum,  A.  S.  Atque  inter  im¬ 
pedimenta  dirimentia  matrimonium  est  impedimentum  ligaminis. 
Porro  legem  esse  divinam,  eamque  nullum  efficientem  matrimo¬ 
nium  cum  altera  vel  altero  coniuge,  dum  in  vivis  est  prior  coniux, 
probatur  1°  ex  verbis  Christi  Matth.  XIX.  9.  Quicumque  dimiserit 
uxorem  suam  nisi  ob  fornicationem ,  et  aliam  duxerit,  moechatur , 
et  qui  dimissam  duxerit ,  moechatur.  Quae  quidem  Christi  verba 
ita  enarrat  Innocentius  III.  c.  Gaudemus ,  de  Divortiis  :  «  Si  ergo 
uxore  dimissa,  duci  alia  de  iure  non  potest,  fortius  et  ipsa  re¬ 
tenta:  per  quod  evidenter  apparet,  pluralitatem  in  utroque  sexu, 
cum  non  ad  imparia  iudicentur,  circa  matrimonium  reprobandam  ». 
Principium  hoc  est  in  re  matrimoniali  tenendum,  quod  heic  In¬ 
nocentius  refert,  nempe  pares  esse  virum  et  uxorem  non  quidem 
in  omnibus  (cf.  Thomam  q.  LXIV.  a  5.  q.  LXII.  a  4.),  sed  quoad 
potestatem  in  corpus  alterius  et  obligationem  ei  respondentem: 
iuxta  verba  Pauli:  mulier  sui  corporis  potestatem  non  habet,  sed 
vir:  similiter  vir  potestatem  non  habet,  sui  corporis,  sed  mulier. 
4.  Cor.  VII.  4.  Itaque  ut  ad  textum  Matthaei  redeamus,  ne  praeoc¬ 
cupemus  quaestiones  non  necessarias  heic,  advertimus  quod  mul¬ 
tiplex  excogitata  fuit  interpretatio  eorum  verborum  nisi  ob  for¬ 
nicationem  li.  e.  nisi  sit  linio  fornicaria,  non  verum  coniugium,  vel 
nisi  ob  adulterium  uxoris,  quo  posito  licet  dissolvere  matrimonium, 
vel  nisi  ob  adulterium  uxoris,  propter  quod  saltem  licet  viro  se  se¬ 
parare  ab  uxore.  Cuiusmodi  sit  vera  interpretatio  et  Ecclesiae 

consona  traditioni,  disputabimus  postea.  Nunc  satis  sit  advertere, 
quod  priore  admissa  interpretatione,  quaelibet  superinductio  al¬ 
terius  mulieris,  priore  licet  dimissa,  adulterium  vocatur:  admissa 
vero  altera  interpretatione,  eatenus  non  haberetur  adulterium, 
quatenus  prior  unio  fuisset  soluta  et  sic  polygamiae  non  esset 
locus :  admissa  vero  tertia  interpretatione,  possumus  de  vinculo 
matrimonii  secundum  sententiam  Christi  ratiocinari  perinde  ac 
si  ea  verba  non  exstarent,  quod  et  valet  in  prima  interpretatione. 
Itaque  docet  Christus  quod  qui,  dimissa  uxore,  aliam  ducit,  non 
solum  male  agit,  sed  etiam  irrite  agit,  moechatur  enim:  moechia 
autem  non  est  matrimonium ;  manet  nempe  vinculum  prius,  quod 
impedit  vinculum  cum  alia:  secus  non  foret  moechia.  At  si  moe¬ 
chatur  qui  priore  dimissa,  a  qua  identidem  propter  aliquas  causas 
potest  licita  esse  separatio, aliam  ducit:  moechabitur  ergo  et  multo 
magis,  qui  priore  retenta,  aliam  superinducit:  si  autem  moechia 
est  ea  coniunctio,  nullum  est  igitur  vinculum  coniugale,  quod  non 
nisi  a  priore  vinculo  manente  impeditur.  Et  sane  si  polygamia 
licita  et  valida  foret,  non  posset  dici  moechari  qui,  dimissa  una, 
aliam  ducit;  ius  enim,  quod  prius  habebat  nubendi  alteri,  adhuc 
maneret;  unde  nullum  esset  adulterium.  Quocirca  lege  Christi 
nullum  est  prorsus  alterum  matrimonium. 

II.  Idem  docet  Paulus,  a  quo  haec  duo  accipimus  aj  1.  Cor.  VII.  4. 
Mulier  sui  corporis  potestatem  non  habet ,  sed  vir:  similiter  autem 
et  vir  sui  corporis  potestatem  non  habet ,  sed  mulier:  nimirum  aequam 
esse  potestatem  utriusque  in  alterum,  aequalique  iure  utrumque 
gaudere:  ut  Innocentius  III.  c.  super  citato  monuit  et  declaravit 
Augustinus  L.  XXII.  contra  Faustum  c.  31.  «  Quis  enim  nescit 
uxorem  marito  tanquam  domino  debere  servire?  Sed  quod  ad 
membra  corporis  attinet,  quibus  sexus  ipse  distinguitur,  Apostolus 
dicit:  Similiter  et  vir  sui  corporis  potestatem  non  habet  sed mulier ; 
ut  cum  in  ceteris  actibus  ad  humanam  pacem  pertinentibus  mu¬ 
lier  viro  debeat  servitutem,  huius  rei,  qua  sexus  utriusque  car¬ 
nali  sorte  discernitur  et  carnali  commixtione  concernitur,  similem 
in  se  habeant  potestatem  vir  in  uxorem  et  uxor  in  virum».  Idem 
Nazianzenus  docet  Orat.  37.  citata. 

b)  Ibid.  10.  11.  Iis  autem  qui  matrimonio  iuncti  sunt ,  praecipio 
non  ego ,  sed  Dominus:  uxorem  a  viro  non  discedere  (J-h 
quod  si  discesserit,  manere  innuptam,  aut  viro  suo  reconciliari.  Et 
vir  uxorem  non  dimittat.  Xwpujhiqvai  autem,  ut  solet,  significationem 
activam  discedendi  habet;  de  passiva  enim  separatione  mulieris 
sermo  est  in  verbis  postremis.  Itaque  ius  divinum  est  praeci- 

piens,  ut  uxor  a  viro  non  discedat  et  si  discedit  maneat  innupta 
nullique  commisceatur,  nisi  velit  rursus  ad  virum  redire.  Sermo 
heic  est  de  uxore,  quae  sponte  se  separat  a  viro;  liuiusmodi  est 
enim  proprie  quae  discedit:  ea  autem,  quae  eiicitur  a  viro,  di¬ 
citur  dimissa  in  Scripturis  et  praeterea  de  muliere  dimissa  a  viro 
sermo  est  in  sequenti.  Porro  haec  mulier,  quae  discedit  a  viro 
est  ea  quae  habet  iuxtam  causam  discedendi,  propter  culpam 
e.  g.  viri.  Probatur  evidenter.  Nam  si  sine  causa  discederet,  non 
ei  permitteret  Paulus  optionem  aut  manendi  innuptam  aut  se 
reconciliandi  cum  viro,  sed  iuberet  reconciliari  et  redire  ad  virum; 
est  enim  lex  Domini,  ut  ait  idem  Apostolus,  ut  uxor  a  viro  non 
discedat,  et  cum  vir  potestatem  habeat  in  uxorem,  nequit  sine 
iniustitia  suo  iure  absque  causa  privari.  Sermo  est  ergo  de  mu¬ 
liere,  quae  iuste  discedit  a  viro.  Atqui  nullius  alterius  rei  optio 
relinquitur  ei  nisi  horum  duorum,  aut  maneat  innupta,  aut  re¬ 
concilietur  viro:  nuptiae  aliae  prorsus  interdicuntur :  maneat  in¬ 
nupta.  Id  vero  de  iure  esse  divino  testatur  Apostolus:  praecipio 
non  ego,  sed  Dominus.  Quapropter  mulier,  si  se  separat  etiam 
iuste  a  viro,  innupta  h.  e.  non  alteri  nubens,  ex  iure  divino  ma¬ 
nere  debet.  Idem  autem  et  de  viro  dicendum  est,  quod  innuptus 
manere  debet,  hoc  est  non  aliam  uxorem  ducere,  si  se  separet 
ab  uxore ;  quod  quidem  liquet  tum  ex  sequentibus :  Et  vir  uxorem 
non  dimittat ,  quae  praecedentibus  immediate  subiuncta,  videntur 
contractiore  sermone  illud  idem  praecipere  viro  quod  praeceptum 
est  mulieri :  tum  liquet  ex  eo  principio  prius  statuto,  quod  aequale 
sit  ius  et  aequalis  obligatio  alterius  ad  alterum  quoad  potestatem 
corporis.  Is  ergo,  etiamsi  iuste  dimittat  uxorem,  nulli  alteri  nu¬ 
bere  debet  iure  divino:  multo  ergo  minus  id  debet  nulla  ratione 
exsistente  separationis;  nunquam  itaque  potest  vir  alteram  uxorem 
ducere,  priore  vivente.  Porro  mulier  (Rom.  VII.  3.)  vivente  viro 
vocabitur  adultera ,  si  fuerit  cum  alio  viro :  ergo  ius  divinum  prohi¬ 
bens  nuptias  secundas  mulieri,  exsistente  priore  viro,  ita  prohibet 
ut  irritet  eas;  adultera  enim  coniunctio  nullum  est  matrimonium 
ideoque  Deus  non  coniungit  quod  homo  coniungere  vellet  ;  adulter 
ergo  erit  vir,  si  fuerit  cum  alia  uxore  et  haec  altera  coniunctio, 
exsistente  priore,  irrita  est. 

Praeterea  Paulus  viri  et  uxoris  mentionem  faciens,  de  utroque 
semper  in  singulari  loquitur:  1.  Cor.  VII  .‘2. unusquisque  suam  uxorem 
habeat,  et  unaquaeque  suum  virum  habeat:  39.  Mulier  alligata  est 
legi  quanto  tempore  vir  eius  vivit:  quod  si  dormierit  vir  eius ,  li¬ 
berata  est:  Ephes  V.  23.  Vir  caput  est  mulieris,  sicut  Christus  caput 

est  Ecclesiae  :  28.  qui  suam  uxorem  diligit ,  se  ipsum  diligit:  33.  Unus¬ 
quisque  uxorem  suam  sicut  se  ipsum  diligat ,  uxor  autem  timeat  virum 
suum. 

III.  Constat  2°  ex  Traditione,  cuius  testes  sunt  Tertullianus 
in  Apolog.  n.  15.,  inquiens:  «  Christianus  uxori  suae  soli  masculus 
nascitur  ».  Clemens.  Alex.  Strom.  1.  III.  «  Sed  idem  vir  et  Do¬ 
minus  (Christus)  non  amplius  concedit  polygamiam.  Tunc  enim 
(in  lege  Veteri)  id  exigebat  Deus,  quando  oportebat  augeri  et 
multiplicari  populum.  Monogamiam  autem  introducit  propter  li¬ 
berorum  procreationem  et  domus  curam  gerendam,  ad  quam  data 
est  mulier  adiutrix  ».  Ambros.  de  Abraham  1.  1.  c.  7.  «  Non  licet 
tibi,  uxore  vivente,  uxorem  ducere.  Nam  et  aliam  quaerere,  cum 
habeas  tuam,  crimen  est  adulterii  ».  Augustinus  de  Nupt.  et 
Conctip.  1.  I.  c.  10.  «  Hoc  custoditur  in  Christo  et  in  Ecclesia, 
ut  vivens  cum  vivente  in  aeternum  nullo  divortio  separetur.  Cuius 
sacramenti  tanta  est  observatio...  in  Ecclesia  Christi...  ut  cum 
procreandorum  liliorum  causa  vel  nubant  feminae  vel  ducantur 
uxores,  nec  sterilem  coniugem  fas  sit  relinquere,  ut  alia  fecunda 
ducatur.  Quod  si  quisquam  fecerit,  non  lege  huius  seculi,  ubi 
interveniente  repudio,  sine  crimine  conceditur  cum  aliis  alia  co¬ 
pulare  connubia...  sed  lege  Evangelii  reus  est  adulterii,  sicut 
etiam  illa  si  alteri  nupserit.  Et  usque  adeo  manent  inter  viventes 
semel  inita  iura  nuptiarum,  ut  potius  sint  inter  se  coniuges  qui 
ab  alterutro  separati  sunt,  quam  cum  his,  quibus  aliis  adhae¬ 
serunt.  Cum  aliis  quippe  adulteri  non  essent,  nisi  ad  alterutrum 
coniuges  permanerent».  Cone.  Milevitanum  II.  can.  17.  «  Placuit 
ut  secundum  evangelicam  et  apostolicam  disciplinam  nemo  di¬ 
missus  ab  uxore,  neque  dimissa  a  marito,  alteri  coniungantur,  sed 
ita  maneant,  aut  sibimet  reconcilientur.  Quod  si  contempserint, 
ad  poenitentiam  redigantur  ».  Habes  ergo  ex  Patribus  secundas 
nuptias  priore  vivente  coniuge  et  a  Deo  prohibitas  esse  et  adul¬ 
teria  esse,  atque  idcirco  nullas  couiunctiones  matrimoniales.  Idem 
docent  Komaui  Pontifices,  Innocentius  I.  Epist.  4.  ad  Exsuperium: 
«  Qui  uxore  vivente,  quamvis  dissociatum  videatur  esse  coniugium, 
ad  aliam  copulam  festinarunt,  non  possunt  adulteri  non  videri  ». 
Nicolaus  I.  ad  Consulta  Bulgarorum  c.  51.  «  Duas  tempore  uno 
habere  uxores  nec  ipsa  origo  humanae  conditionis  admittit,  nec 
lex  Christianorum  ulla  permittit  ».  Cf.  et  in  Decretal.  Titulum 
de  Sponsa  duorum. 

IV.  Neque  in  tota  antiquitate  ullum  documentum  reperire  est, 
quo  polygamia  simultanea  ne  dum  probata,  sed  permissa  fuerit. 

Distinguenda  est  enim  haec  quaestio  ab  ea,  an  propter  adulterium 
uxoris  liceat  coniugium  dissolvere.  Nec  sollicitos  esse  oportet  edicti 
Valentiniani  senioris  Imperatoris,  quod  refert  Socrates  Hist.  L.  IV. 
c.  31.  quod  credibile  non  est.  Id  enim  ab  usu  et  iure  romano 
abhorrebat.  Cf.  Barnabae  Brissonii  tractatum  de  Iure  connubiorum , 
in  Thesanro  Antiqq.  romanarum  Ioaun.Georgii  Graevii  Tom.  VIII. 
Ibi  refertur  dictum  Plutarchi  (in  Collatione  Demetrii  et  Antonii 
n.  3.),  quod:  «Antonius  duas  uxores  eodem  tempore  habuit,  quod 
nemo  romanorum  antea  ausus  fuerat  ».  Sic  vero  disputat  idem 
Brissonius:  «  an  autem  concubina  (quae  vera  tamen  uxor  licet 
secundo  loco,  foret)  uxori  iure  quiritium  adiungi  posset,  dubitari 
scio.  Hoc  certe  nec  iura  antiqua  nec  sua  concedere  Iustinianus 
scribit  (non  ergo  concessit  Valentinianus)  1.  ult.  c.  Communia ,  de 
Manumissionibus.  Ulpianus  quoque  ait  1.  ult.  in  fin.  ff.  de  Divortiis, 
quod  si  patronus,  qui  libertam  duxerit,  ei  concubinam  adhibuisset, 
inde  coniecturam  capi,  nolle  eam  nuptam  habere;  quoniam  cum 
uxore  concubina  haberi  non  posset.  Idem  ipsum  Constantini  M. 
constitutio  prohibebat  1.  unica  c.  de  Concubinis.  Nemini  licentia 
concedatur,  constante  matrimonio,  concubinam  penes  se  habere  ». 
Quamobrem  Gellius  eam,  quae  iuncta  consuetaque  esset  cum  eo, 
in  cuius  manu  mancipioque  alia  matrimonii  causa  foret,  pro¬ 
brosam  habitam  lege  Numae  ostendit  (N.  A.  1.  1.  c.  3),  hasque 
mulieres,  quae  cum  eo,  cui  uxor  esset,  corpus  miscerent,  pellices 
appellatas  ibid.  tradit  ».  Confutationem  Socratis  lege  apud  Ba- 
ronium  ad  ann.  370.,  qui  monet  duas  habere  uxores  iam  prohi¬ 
buisse  Valerianum  et  Gallienum  (1.  18.  C.  ad  legem  Iuliarn ,  de 
Adulteriis)  atque  Diocletianum  et  Maximianum  (1.  2.  C.  de  In¬ 
cestis  Nuptis )  tum  Theodosium  M.  idem  prohibuisse  Iudaeis  (1.  7. 
C.  de  Iudaeis). 

V.  Quid  vero  de  responso  Gregorii  II.  ad  Bonifacium  (epist.  De¬ 
siderabilem):  «  Nam  quod  proposuisti,  quod  si  mulier,  infirmitate 
correpta  (al.  corrupta),  non  valuerit  debitum  viro  reddere,  quid 
eius  faciet  iugalis  ?  Bonum  esset  si  sic  permaneret,  ut  abstinentiae 
vacaret.  Sed  quia  hoc  magnorum  est,  ille  qui  se  non  poterit  con¬ 
tinere,  nubat  magis:  non  tamen  subsidii  opera  subtrahat  ab  illa, 
quam  infirmitas  praepedit  et  non  detestabilis  culpa  excludit  ». 
Sebastianus  Berardi  ( Gratiani  Canones  genuini  Tom.  II.  p.  2.  c.  G8.), 
censet  Gregorium  egisse  de  matrimoniis  a  Germanis  contractis  ante 
baptismum  in  infidelitate,  quae,  ut  ipse  credit,  etiam  post  bapti¬ 
smum  non  evadunt  rata,  ac  respondisse,  seposita  lege  Evangelii, 
secundum  normam  naturalis  honestatis,  quae  illud  per  se  non 

prohibebat.  IIoc  alterum  quidem  probare  non  possumus,  cum  ab 
initio  epistolae  Gregorius  affirmet,  se  responsurum  interrogatio¬ 
nibus  Bonifacii  non  ex  se  sed  «  eius  gratia  qui  aperit  os  mu- 
«  torum  et  linguas  infantium  facit  disertas  »  ac  traditurum  do- 
«  ctrinam  apostolici  vigoris  ».  Censemus  praeterea  (cf.  Appeud. 
post  Tli.  XI.)  fleri  ratum  matrimonium  in  infidelitate  contractum, 
suscepto  baptismo.  Xec  decebat  Apostolicam  Sedem,  pro  sui  ma¬ 
gisterii  praerogativa  interrogatam,  respondere  e  sententia  homi¬ 
num,  non  e  sententia  Christi.  Quid  ergo?  Cum  careamus  epistola 
Bonifacii  sciscitantis,  non  licet  evidentem  rei  declarationem  pro¬ 
ferre.  Aliunde  vero  constat  certa  sententia  Gregorii  1 1. :  polygamiam 
nempe  simultaneam  illicitam  esse  (in  Instructione  data  suis  Legatis 
in  Bavariam) :  dissolutionem  vero  matrimonii  consummati,  testan- 
tibus  successoribus  eius,  semper  reprobavit  Romana  Ecclesia.  Re¬ 
spondemus  ergo,  quod  probabiliter  de  matrimonio  agebatur  nondum 
consummato,  quod  proinde  vel  ex  impotentia  nullum  erat,  ut  in¬ 
terpretari  videtur  hoc  responsum  Gregorii  Gaelestinus  III.  c.  Lau¬ 
dabilem,  De  Frigidis,  vel  cum  solum  ratum  esset,  ex  potestate  sua 
solvit  Romanus  Pontifex  et  sic  permisit  viro  alias  inire  nuptias, 
cousulens  tamen  illi  curam  gerere  relictae,  quae  citra  culpam 
separabatur. 

Addere  tandem  licet  quod  si  creditum  olim  fuisset,  licere  poly¬ 
gamiam  simultaneam,  nulla  appareret  ratio,  cur  quaedam  aversio 
certusque  horror  plures  occupasset  erga  polygamiam  successivam. 
Hoc  scilicet  factum  supponit,  creditum  esse  quod  unus  uni  simul- 
tanee  copulari  tantum  debeat. 

YI.  Constat  3°  ex  re  significata.  Matrimonium  enim  est  signum 
uuionis  Christi  cum  Ecclesia,  ita  ut  vir  debeat  diligere  uxorem  suam 
eique  adhaerere,  sicut  Christus  Ecclesiam  dilexit  eique  adhaesit  : 
atqui  Christus  totum  suum  amorem  in  unam  Ecclesiam  transtulit, 
ut  unus  uni  adhaereret;  sic  ergo  et  vir  Christianus  diligere  uxorem 
debet  ut  affectum  maritalem  non  dividat  in  plures  uxores,  sed  unus 
uni  copuletur.  Scilicet  similitudo  inter  matrimonium  Christianum 
et  Christi  cum  Ecclesia  coniugium  non  in  eo  est  tantum  quod  vir 
et  mulier  uniantur  in  unum,  fiantque  una  caro  sive  unum  prin¬ 
cipium  generationis,  sed  et  in  modo  quoque  quo  vir  adhaeret  uxori, 
ipsam  diligens  sicut  Christus  Ecclesiam  :  Christus  autem  ita  dilexit 
eam  ut  unam  diligeret.  Haec  ratio  valet  pro  quovis  matrimonio, 
quia  significatio  haec  instituta  est  ab  initio.  Cf.  quae  dicemus  iu 
Th.  seq.  Quia  vero  significatio  actualis  est  ex  institutione  Dei, 
nihil  prohibet  quod  Deus  aliquando,  ante  completam  unionem 

Oliristi  cum  Ecclesia  per  incarnationem,  dispensaverit  ab  lege  mo¬ 
nogamiae  simultaneae,  ut  deinceps  videbimus. 

VII.  Ex  doctrina  Scripturae  et  Patrum  habes,  damnari  irri- 
tasque  declarari  secundas  simultaneas  nuptias  etiam  in  hypothesi 
separationis  aut  divortii,  imo  has  potissimum  directe  reprobari, 
unde  collegimus  omnes  simpliciter  proscribi.  Ergo  eae  secundae 
nuptiae,  quas  post  divortium  civili  iure  factum  contrahunt  Chri¬ 
stiani,  vivente  adhuc  priore  coniuge,  sunt  turpes  concubinatus. 

THESIS  XIV. 

Comparata  polygamia  cum  iure  naturali ,  eadem  non  adversatur  pri¬ 
mis  eius  praeceptis,  quibus  quae  sunt  essentialia  praecipiuntur, 
adversatur  autem  iis ,  quibus  suadentur  quae  sunt  congruentia. 

Doctrina  est  S.  Thomae  Suppi,  q.  05.  a.  1.  «  Omne  illud,  quod 
actionem  inconvenientem  reddit  fini,  quam  natura  ex  opere  aliquo 
intendit,  contra  legem  naturae  esse  dicitur.  Potest  autem  esse 
actio  non  conveniens  fini  vel  principali  vel  secundario  ».  Duplex 
ergo  esse  potest  finis,  quem  natura  ex  opere  aliquo  intendit,  ideo- 
que  etiam  ex  matrimonio,  primarius  et  secundarius :  primarius  fi  Ile 
est,  quem  natura  in  opere  potissimum  intendit,  cui  scilicet  a  na¬ 
tura  opus  est  prae  ceteris  suis  operibus  adaptatum :  secundarius 
finis  est  bonum  cui  assequendo  ordinatur  quidem  opus  a  natura, 
carens  tamen  praerogativa  prioris.  Pergit  S.  Doctor :  «  Si  actio 
sit  inconveniens  fini,  quasi  omnino  prohibens  finem  principalem, 
directe  per  legem  naturae  prohibetur  primis  praeceptis  legis  na¬ 
turae ,  quae  sunt  in  operabilibus  sicut  communes  animi  conce¬ 
ptiones  in  speculativis.  Si  autem  sit  incompetens  fini  secundario 
quocumque  modo,  aut  etiam  principali,  ut  faciens  difficilem  vel 
minus  congruam  perventionem  ad  ipsum,  prohibetur  non  quidem 
primis  praeceptis  legis  naturae,  sed  secundis ,  quae  ex  primis  deri¬ 
vantur,  sicut  conclusiones  in  speculativis  ex  principiis  per  se 
notis  fidem  habent  et  sic  dicta  actio  contra  legem  naturae  esse 
dicitur  ».  Nunc  perpende  quae  ibid.  habet  in  resp.  ad  2m.  « Illa, 
quae  lex  naturalis  dictat,  quasi  ex  principiis  primis  legis  naturae 
derivata  (quae  sunt  ea  quae  in  corpore  art.  dicta  sunt  principia 
secunda),  non  habent  vim  coactivam  per  modum  praecepti  absolute 
nisi  post  quam  lege  divina  et  (forte  aut)  humana  sancita  sunt  ». 

Duplex  est  igitur  classis  praeceptorum  legis  naturae:  prior  prae¬ 
cepta  continet  quae  praecipiunt  id,  quod  est  necessarium  pro 
consecutione  finis  principalis  et  vetant  id  quod  omnino  impedit 

consecutionem  eiusdem  tinis,  altera  continet  praecepta  quae  prae¬ 
cipiunt  id  quod  est  necessarium  tini  secundario  vel  congruum 
magis  fini  principali  et  vetant  oppositum,  quaeque  tunc  evadunt 
absolute  praecepta,  cum  accedit  sanctio  legis  divinae  aut  humanae. 
Scilicet  primis  praeceptis  praecipiuntur  essentialia,  secundis  con¬ 
gruentia:  prima  habent  ex  se  vim  praecepti  coactivam,  secunda 
eam  nondum  habent  ex  se,  habent  vero  postquam  accesserit  san¬ 
ctio  legis  positivae,  ideoque  praecepta  quidem  dicuntur,  quia  di¬ 
ctant  aliquid  faciendum,  sed  quia  carent  vi  coactiva,  suadere  potius 
dicenda  sunt  quam  vere  praecipere. 

Porro  quae  vere  sunt  praecepta  naturae,  ea  sunt  immutabilia 
neque  proinde  ulla  in  his  dispensatio  habet  locum,  ut  omnes  phi¬ 
losophi  et  theologi  docent. 

II.  Iam  vero  polygamiam  non  esse  prorsus  contra  legem  naturae 
seu  non  opponi  primis  eius  praeceptis  S.  Thomas  docet  1.  c.  et 
probatur  argumento  tum  extrinseco  tum  intrinseco.  Extrinsecum 
est,  quia  in  lege  vetere,  Deo  permittente,  polygamia  usurpabatur. 
Id  1°  patet  ex  modo  quo  lex  sequens  proponitur.  Deuter.  XXI. 
15.,  seq.  Si  habuerit  homo  uxores  duas 

si  sint  viro  binae  uxores,  h.  e.  si  habeat  vir  binas  uxores  (quod 
proprie  de  polygamia  simultanea  intelligitur  idque  certe  ex  specie 
propositi  casus  manifestum  'est,  ex  quo  apparet,  utriusque  filium 
potuisse  esse  primogenitum)  unam  dilectam  et  alteram  odiosam 
genuerint  que  ex  eo  liberos  et  fuerit  filius  odiosae  primogenitus  io- 
lueritque  substantiam  inter  filios  dividere ,  non  poterit  filium  dile¬ 
ctae  facere  primogenitum  et  praeferre  filio  odiosae ,  sed  filium  odiosae 
agnoscet  primogenitum  dabitque  ei  de  iis  quae  habuerit  cuncta  du¬ 
plicia.  lura  primogeniti  vult  Deus  integra  manere,  etsi  is  sit  filius 
odiosae  seu  minus  dilectae  :  id  vero  supponit,  Deum  habuisse 
utramque  mulierem  pro  vera  uxore;  iura  enim  primogeniti  nou 
nisi  ad  filios  legitimos  spectant.  At  si  Deus  habebat  utramque  pro 
vera  uxore,  erat  ergo  talis,  h.  e.  verum  matrimonium  inter  virum 
et  ipsas  exsistebat,  ideoque  licita  erat  ea  coniuuctio.  feuppouitur 
ergo  odiosa,  (piae  poterat  etiam  esse  secundo  nupta,  esse  uxoi, 
sive  utraque  vera  uxor  habetur.  Non  ergo  toleravit  Deus  tan¬ 
tum,  sed  permisit  polygamiam,  ut  honesta  esset  atque  idcirco  ita 
ut  Deus  secundae  etiam  mulieris,  si  filius  eius  primo  esset  natus, 
iura  tueretur. 

Rursus  ibid.  c.  XVII.  10.  seq.:  praeceptum  fertur  quoad  regem: 
Non  multiplicabit  sibi  equos  D*D1D  ih...  non  habebit  uxores 

plure»  quae  allidant  animum  eius  neque  argenti 

et  auri  immensa  pondera  (eadem  occurrit  phrasis):  quibus  verbis 
non  una  uxor  praecipitur,  sicut  nec  unus  equus;  sed  immodicus 
excessus  prohibetur;  implicite  vero  aliqua  multitudo  uxorum  per¬ 
mittitur. 

Sane  2°  multi  sanctissimi  viri  Deoque  maxime  cari  uxores 
plures  habuere,  ut  Abraham  duas  habuit,  Saram  et  Agar,  Iacob 
quatuor,  Liam,  Rachelein,  Balani,  Zelpham.  Elcana  duas,  Annam, 
Plienennam,  David  certe  plures  cf.  2.  Beg.  V.  13.  XV.  10.  1.  Pa- 
ral.  III.  1.  seqq.  Assur  duas  1.  Paral.  IY.  5.  etc.  Iam  vero  haec 
non  simplex  tolerantia,  sed  permissio  Dei  dicenda  est;  nam  1°  exi¬ 
stimare  haud  licet,  sanctos  Patriarchas  aut  ignorasse  quid  eos  fa¬ 
cere  ex  iure  naturae  oporteret,  aut  contra  conscientiam  egisse : 
2°  nulla  vero  unquam  in  Scripturis  huius  rei  reprehensio  aut 
reprobatio  occurrit:  3°  filii  quatuor  uxorum  Iacob  maximo  sunt 
parique  in  honore  in  Testamento  veteri.  Haec  porro  est  plurium 
Patrum  interpretatio.  Quid  quod  Deus  ipse,  lege  leviratus  a  se 
condita  Deut.  XXY.  5.-9.  occasionem  frequenter  dedit  huiusmodi 
nuptiis?  non  enim  excipitur,  si  frater  defuncti  iam  sit  uxoratus. 
Itaque  Deus  polygamiam  simultaneam  in  L.  Y.  permisit.  Atqui 
Deus  permittere  nequit  quod  est  intrinsece  malum  ;  huiusmodi 
autem  est  quod  primis  praeceptis  iuris  naturae  prohibetur:  ergo. 
Concubinae  autem  dicebantur  quaedam,  non  quia  non  essent  verae 
uxores,  sed  quia  non  essent  matresfamilias,  consortes  honoris  et 
iurium  viri.  Cf.  3.  Reg.  XI.  3. 

III.  Intrinsece  quoque  probatur  a  s.  Thoma  1.  c.  quia  matrimo¬ 
nium  habet  pro  fine  principali  prolis  procreationem  et  educatio¬ 
nem .  pro  fine  secundario  communicationem  operum .  et,  in 

quantum  est  inter  fideles,  significationem  Christi  et  Ecclesiae... 
Pluralitas  autem  uxorum  neque  totaliter  tollit  neque  aliqualiter 
impedit  matrimonii  primum  finem,  cum  unus  vir  sufficiat  pluribus 
uxoribus  fecundandis  et  educandis  filiis  ex  ea  natis.  Secundum 
verum  finem  non  totaliter  tollit,  quamvis  multum  impediat,  eo 
quod  non  facile  potest  esse  pax  in  familia  ubi  uni  viro  plures 
iunguntur  uxores;  nec  potest  vir  uxoribus  petentibus  semper  satis 
facere.  Tertium  vero  finem  ait  s.  Thomas  totaliter  tolli,  sed  ipse 
ex  iure  naturae  non  est  necessarius  matrimonio.  Ergo  polygamia 
non  est  contra  prima  praecepta  naturae,  quae  quod  essentiale  est 
praecipiunt,  neque  proinde  est  simpliciter  contra  naturam. 

IY.  Sane  pluribus  in  locis  Augustinus  ab  omni  malitia  immu- 
nem  vult  coniunctionem  Abrahami  cum  Agar:  «  Quod  attinet  ad 

rem  gestam,  nullo  modo  est  inurendum  de  hac  concubina  crimen 
Abrahae ;  usus  est  ea  quippe  ad  generandam  prolem,  non  ad 
explendam  libidinem  nec  insultans,  sed  potius  obedieus  coniugi, 
quae  suae  sterilitatis  credidit  esse  solatium,  si  fecundum  ancillae 
uterum,  quoniam  natura  non  poterat,  voluntate  faceret  suum... 
Nulla  est  hic  cupido  lasciviae,  nulla  nequitiae  turpitudo  (de  (Jiv. 
Dei  1.  XVI,  c.  25.)  ».  Porro  ea  ratio  Augustini  valeret  nihil,  nisi 
ponatur  nulla  Dei  lege  id  fuisse  tunc  prohibitum,  seu  quod  per¬ 
inde  est,  tunc  a  Deo  fuisse  permissum.  Nam  certe  propter  eam 
rationem  non  probasset  Augustinus  in  lege  Evangelii  liuiusmodi 
matrimonia.  Cf.  1.  XXII.  Contr.  Faustum,  c.  32.  1.  II.  Contr.  Ad¬ 
versarium  legis  et  prophetarum  c.  9.  1.  III.  de  Doct.  Christ.  c.  18. 
et  1.  I.  de  a\’ uptiis  et  concup.  c.  S...  «  Sic  (honeste  scilicet,  ut  spi- 
ritualiter  regenerandi  carnaliter  gignerentur)  patres  sanctos  ex 
Abraham  et  ante  Abraham,  quibus  Deus  quod  ei  placuerint  per¬ 
hibet  testimonium,  usos  fuisse  coniugibus  neminem  oportet  dubi¬ 
tare  Christianum:  quando  quibusdam  etiam  singulis  plures  habere 
concessum  est,  ubi  ratio  fuit  prolis  multiplicandae,  non  variandae 
appetitio  voluntatis  ».  Et  de  Bono  Coniugali  n.  33.  contra  Mani¬ 
chaeos,  qui  patres  V.  T.  de  pluribus  calumniabantur  uxoribus, 
ait  eos  non  aliquid  commisisse  «  contra  praeceptum,  quia  nulla 
lege  prohibebantur  ».  Cf.  Hieronymum  Epist.  123.  ad  Agerucliiam 
n.  12.  Chrysost.  Hom.  56.  in  Gen.  u.  3.  «  Audiens  Iacobum  acce¬ 
pisse  maiorem  natu  et  postea  minorem,  ne  turberis:  neque  se¬ 
cundum  statum,  qui  nunc  est,  opera  quae  tunc  facta  sunt  iudices. 
Tunc  enim,  quia  principia  erant,  permissum  est,  cum  duabus  vel 
tribus  vel  pluribus  uxoribus  misceri,  ut  humanum  genus  propa¬ 
garetur  ». 

Ambrosius  quidem  lib.  I.  de  Abraham  c.  4.,  improbare  videtur 
unionem  Abrahami  cum  Agar  tanquam  malam,  at  reapse  non  est 
ita.  Ut  enim  facti  huius  rationem  reddat,  ait:  «  Sed  consideremus 
primum,  quia  Abraham  ante  legem  Moysis  et  ante  Evangelium 
fuit:  nondum  interdictum  adulterium  videbatur.  Poena  criminis 
ex  tempore  legis  est,  quae  crimen  inhibuit,  nec  ante  legem  ulla 
rei  damnatio  est,  sed  ex  lege.  Non  ergo  in  legem  praevenit.  Deus 
in  paradiso  licet  coniugium  laudaverit,  non  adulterium  damna¬ 
verat  ».  Si  adulterium  proprie  accipis,  habes  ab  Ambrosio  ali¬ 
quando  ipsum  licuisse  nec  naturae  iure  prohiberi :  quod  satis 
absurdum  est  ipsique  Ambrosio  repugnans  hoc  eodem  in  libro 
c.  2.  n.  8.  asserenti  e  contrario  id  iure  ac  lege  naturae  vetitum 
esse,  idque  notum  fuisse  Pharaoni :  censuit  autem  Ambrosius, 

«  eandem  a  viro,  quae  ab  uxore  deberi  castimoniam  »  beic  1.  c. 
Nempe  adulterium  eo  in  loco  est  Ambrosio  id  quod  sua  aetate 
propter  Christi  legem  erat  et  dicebatur  adulterium,  unio  nempe 
viri  habentis  uxorem  cum  alia  muliere.  Id  negat  Ambrosius  aetate 
Abrahami  fuisse  prohibitum,  idcirco  eum  negat  peccasse  in  legem. 
Permissionis  huius  ibid.  eas  rationes  affert  Ambrosius,  quas  et 
Augustinus.  Alibi  tamen  non  negamus  Ambrosium  satis  clare 
significasse  censere  se  quod  Abraham  hac  iu  re  peccaverit,  ut  lib. 
de  Paradiso  c.  XIII.  n.  65.:  at  culpa,  quam  supponit  Ambrosius, 
potest  esse  venialis,  quae  rei  per  se  spectatae  non  excludat  li- 
ceitatem. 

V.  Est  tamen  polygamia  haec  simultanea  quodammodo  contra 
legem  naturae,  quatenus  opponitur  praeceptis  praecipientibus  vel 
suadentibus  quod  congruum  est  magis  matrimonio.  Si  enim  spe¬ 
ctetur  finis  secuudarius,  maxime  ipsi  congruum  est  ut  una  sit 
mulier,  tum  quia  difficilis  est  pax  in  familia  pluribus  uxoribus 
exsistentibus ;  communicatio  enim  plurium  in  re  amata  causat 
zelum  et  lites:  tum  quia  congruum  est  ut  vir  satisfaciat  uxori 
quotiescumque  iure  petit.  Et  praeterea,  quamvis  essentia  matri¬ 
monii  vera  sit  etiam  in  viro  et  singulis  suis  uxoribus;  congruum 
est  tamen  ut  quemadmodum  uxor  totam  sui  corporis  potestatem 
tradit  viro,  ut  non  sibi  reservet  ius  alteri  tradendi,  ita  et  vir  ple¬ 
nam  sui  corporis  potestatem  tradat  uxori,  ut  obligatio,  quam 
contrahit,  par  sit  potestati,  quam  accipit.  Itaque  polygamia  est 
quodammodo  contra  naturam,  quatenus  minus  congruit  ma¬ 
trimonio. 

Ut  difficultates  solvas  contra  hanc  ultimam  conclusionem,  ad¬ 
verte  cum  s.  Thoma  1.  c.  ad  7 111  quod  vir  per  matrimonium  non 
dat  sui  corporis  potestatem  uxori  quantum  ad  omnia,  sed  solum 
quantum  ad  illa,  quae  matrimonium  requirit.  Xon  autem  requirit 
matrimonium,  ut  quolibet  tempore  uxori  petenti  vir  debitum  red¬ 
dat,  quantum  ad  id  ad  quod  matrimonium  principaliter  est  insti¬ 
tutum,  scilicet  bonum  prolis,  sed  quatenus  sufficit  ad  imprae- 
gnationem.  Requiritur  autem  hoc  a  matrimonio  inquantum  est  ad 
remedium  institutum,  ut  nempe  quolibet  tempore  petenti  debitum 
reddatur.  Hic  autem  est  finis  secundarius  matrimonii.  Et  sic  patet 
quod  accipiens  plures  uxores  non  se  obligat  ad  impossibile  con¬ 
siderato  principali  fine  matrimonii.  Et  ideo  pluralitas  uxorum  non 
est  contra  prima  praecepta  legis  naturae.  Rursus  ad  8'".  Illud 
praeceptum  legis  naturae:  quod  tibi  noti  vis  fieri,  alteri  ne  feceris, 
debet  intelligi  eadem  proportione  servata.  Non  enim  si  Praelatus 

non  vult  sibi  resisti  a  subdito,  ipse  subdito  resistere  non  debet. 
Et  ita  non  oportet  quod  sicut  vir  non  vult  mulierem  habere  alium 
virum,  ipse  non  habeat  aliam  uxorem.  Quia  lioc  non  est  contra 
prima  praecepta  legis  naturae,  sicut  illud.  Et  ad  9'".  Non  ita  est 
contra  naturalem  inclinatiouem  quod  vir  habeat  plures  uxores, 
quam  quod  uxor  habeat  plures  viros.  Unde  affectus  uxoris  non 
tantum  refugit  consortium  in  viro,  sicut  e  converso.  Et  ideo  tam 
in  hominibus  quam  in  aliis  animalibus  invenitur  maior  zelus 
maris  ad  feminam,  quam  e  converso. 

YI.  Adverte  tandem  quod  ut  polygamia,  seposita  etiam  posi¬ 
tiva  lege  prohibente,  sit  licita,  necesse  est  ut  propter  honestos 
matrimonii  fines,  non  propter  effrenem  libidinem  contrahatur, 
atque  ita  ut  uxoribus  fas  sit  et  ad  prolem  generandam  et  in  re¬ 
medium  concupiscentiae  uti  matrimonio:  quos  quidem  limites  prae¬ 
tergressum  esse  Salomonem,  qui  millibus  copulatus  est,  quis  non 
videt 


THESIS  XY. 

Ratione  tandem  habita  primitivae  divinae  institutionis,  per  eam 
monogamiae  certe  norma  et  exemplar  praestitutum  est  eiusque 
congruentia  significata:  imo  videtur  quoque  ibi  lex  eiusdem  lata 
pro  omnibus  f  uturis  matrimoniis ,  licet  deinceps  ab  ea  lege  aliquo 
tempore  sit  dispensatum  a  Deo. 

I.  Quaestio  est  tandem,  an  iure  primitivae  institutionis  poly¬ 
gamia  fuerit  illicita  et  irrita;  li.  e.  an  in  ipsa  divina  institutione 
matrimonii,  lex  a  Deo  lata  fuerit  de  monogamia  irritam  faciens 
polygamiam.  Certum  est  oinnesque  id  facile  concedunt,  quod  Deus, 
cum  primum  coniugium  instituit  nonnisi  unam  Hevam  uni  Adamo 
copulans,  facto  lniiusmodi  ostendit  monogamiam  hominis  condi¬ 
tioni  congruere,  atque  hunc  statum  esse  homini  maxime  natu¬ 
ralem,  sibique  auctori  naturae  probari  monogamiam.  Primus  enim 
parens  alias  uxores  habere  non  poterat,  quam  quas  Deus  creasset; 
nimis  enim  alienum  est  ab  humano  sensu,  patrem  ducere  filiam: 
Deus  autem  unam  tantum  mulierem  viro  Adamo  fabricatus  coegit 
ipsum  monogamum  esse.  Est  vero  prorsus  secundum  rationem, 
quod  Deus  in  ipsa  institutione  matrimonii  exemplum  normamque 
praestituere  voluerit  coniugiorum  deinceps  secundum  naturae 
leges  contrahendorum.  Quaeritur  autem,  utrum  in  ipsa  institu¬ 
tione  lex  proprie  lata  a  Deo  fuerit  praecipiens  monogamiam,  atque 

sic  sanciverit  praeceptum  secundarium  iuris  naturae,  ita  ut  deinde 
pro  polygamia  licite  adhibenda  opus  fuerit  divina  dispensatione. 

II.  Disputant  Theologi.  Quidam  id  negant  aiuntque  solo  iure 
positivo  Evangelico  polygamiam  prohibitam  fuisse.  Innituntur  ii 
potissimum  auctoritati  Patrum,  qui  huiusmodi  primitivam  legem 
videntur  negare ;  ita  Clemens  Alex.  Strom.  1.  III.  1.  c.  qui  docet 
Deum  exegisse  in  vetere  oeconomia  polygamiam ;  Hieronymus 
Fpist.  09.  ad  Oceanum,  inquiens  n.  5.:  «  Sciebat  Apostolus  lege 
concessum ,  et  exemplo  patriarcharum  ac  Moysi  familiare  populo 
noverat  in  multis  uxoribus  liberos  spargere;  ipsis  quoque  sacer¬ 
dotibus  huius  licentiae  patebat  arbitrium  ».  Augustinus  de  Doct. 
Christ.  1.  III.  c.  12.  «  Sufficiendae  prolis  causa  erat  uxorum  plu¬ 
rium  simul  uni  viro  habendarum  inculpabilis  consuetudo  » :  de  Civit. 
Dei  1.  XYI.  c.  3S.  «  Eo  tempore  multiplicandae  posteritatis  causa 
plures  uxores  lex  nulla  prohibebat  »:  contra  Faustum  1.  XXII.  c.  47. 
«  Alia  sunt  peccata  contra  naturam,  alia  contra  mores,  alia  contra 
praecepta.  Quae  cum  ita  sint,  quid  tandem  est  quod  de  pluribus 
simul  habitis  uxoribus  obiicitur  sancto  viro  lacob  ?  Si  naturam 
consulas,  non  lasciviendi  sed  gignendi  causa  illis  mulieribus  ute¬ 
batur;  si  morem,  illo  tempore  atque  in  illis  terris  hoc  factitabatur: 
si  praeceptum,  nulla  lege  prohibebatur  ».  Theodoretus  Quaest.  67. 
in  Genes.  «  Kogavit  Sara  ea  de  causa  Abraham  ut  cum  Agar 
congrederetur,  quo  ipsa  liberos  inde  susciperet :  quid  peccavit 
Abraham?  maxime  cum  neque  natura,  neque  lex  ulla  tum  scripta 
plures  ducere  uxores  prohiberet  ».  Haec  sunt  clariora  testimonia 
quae  efferuntur.  Of.  Perroue  de  Matrim.  1.  III.  sect.  1.  c.  1.  a.  3. 

III.  Alii  e  contrario  docent,  in  ipsa  institutione  Deum  positiva 
lege  sanxisse  praeceptum  secundarium  naturae  de  monogamia ; 
ideoque  divina  dispensatione  factum  esse,  ut  polygamia  aliquando 
liceret;  hanc  sententiam  communem  esse  Scholasticis  tradit  Bel- 
larminus  de  Matrim.  c.  11.  eamque  s.  Thomas  docere  videtur 
q.  LXY.  a.  2.  Primum  argumentum  hoc  esse  potest  ex  auctoritate 
Concilii  Tridentini.  Sess.  XXIV.  de  Sacram.  Matrim.  ait,  quod: 
«  hoc  matrimoniali  vinculo  duos  tantummodo  copulari  Christus 
apertius  docuit,  cum  postrema  illa  verba  (erunt  duo  in  carne  una) 
tanquam  a  Deo  prolata  referens  dixit:  itaque  iam  non  sunt  duo, 
sed  una  caro,  statimque  eiusdem  nexus  firmitatem  ab  Adamo  tanto 
ante  praenunciatam  his  verbis  confirmavit:  quod  ergo  Deus  con- 
iunxit ,  homo  non  separet  ».  Porro  Christus  docens,  idem  iussit  quod 
docuit;  sive  doctrina  heic  est  doctrina  practica,  quid  faciendum 
sit  praescribens.  Iam  vero  si  verba  Adami,  quae  sunt  verba  Dei, 

explicans  Christus  apertius  docuit  unitatem  matrimonii:  ergo  ean¬ 
dem  satis  aperte  docuerat  h.  e.  iusserat  ab  initio  Deus.  Scilicet 
Tridentini  Patres  non  tribuunt  Christo  quod  ipse  primus  id  do¬ 
cuerit,  neque  quod  ipse  primus  id  aperte  docuerit,  sed  tantum 
quod  apertius,  quatenus  nempe  significavit  (quod  Moyses  non  no¬ 
tavit)  Adamum  ex  spiritu  Dei  esse  locutum ;  intulitque  non  am¬ 
plius  esse  duo  sed  unam  carnem  neque  hominem  separare  posse 
quod  Deus  couiunxit.  Quod  si  verbis  Adami  doctrina  haec  pra- 
ctica  sive  lex  Dei  iam  continebatur,  arbitrari  licet  Adamum,  qui 
ea  verba  protulit,  eorum  sensum  seu  legem  eam  intellexisse;  quo 
posito  ea  lex  capiti  totius  naturae  promulgata  fuisse  dicenda  est. 

Argumentum  alterum  ex  praxi  Ecclesiae,  quod  Bellarminus  1.  c. 
et  Sanehez  de  Matr.  1.  VII.  D.  82.  adhibent.  Nimirum  si  infidelis  po- 
lygamus  ad  Baptismum  veniat,  cogitur  dimittere  ceteras  mulieres 
praeter  primam;  censet  ergo  Ecclesia  solum  coniugium  cum  prima 
fuisse  verum  matrimonium.  Si  enim  in  infidelitate  fuisset  ve¬ 
rum  matrimonium  cum  secunda;  illud  non  praescriberet  Ecclesia, 
tum  quia  per  sacramentum  baptismi  non  solvuntur  coniugia,  sed 
crimina  dimittuntur,  ut  ait  Innocentius  III.  c.  Gaudemus ,  de  Di¬ 
vortiis,  tum  quia  lex  Christiana  prohibet  dirimi  vera  matrimonia, 
ut  Bellarminus  monet.  Praeterea,  si  id  Ecclesia  praeciperet  tan¬ 
tum  eo  quod  Christianos  non  liceat  plures  habere  uxores,  censens 
tamen  vera  esse  matrimonia  cum  pluribus  contracta  in  infideli¬ 
tate,  potestatem  faceret  alterutram  ex  prioribus  coniugibus  re¬ 
tinendi  :  atqui  praecipit  primam  (quae  supponitur  vera  uxor) 
retineri,  ceteris  dimissis  (Catecli.  Rom.  de  Matrim.  n.  19.  c.  Gau¬ 
demus  cit.) ;  quamvis  identidem  dispensatum  fuerit,  ut  altera  non 
prior  retineretur  quibusdam  in  casibus,  cum  nempe  auctoritate 
Rom.  Pontificis  dissolutum  est  matrimonium  contractum  in  infi¬ 
delitate:  sed  tunc  renovandus  est  debita  forma  consensus;  quia 
prior  consensus  cum  secunda  muliere  praestitus  in  infidelitate  nul¬ 
lus  fuit.  Iam  vero  vel  Ecclesia  censet  ea  secunda  coniugia  in 
infidelitate  esse  nulla  iure  naturali  tantum,  vel  iure  etiam  divino. 
Atqui  non  iure  naturali  tantum;  quia  ea  opponuntur  solis  prae¬ 
ceptis  secundis,  quae  quid  honestius  sit  docent,  non  quid  neces¬ 
sarium.  Ius  autem  divinum  vel  est  lex  a  Christo  lata  in  Evau- 
gelio,  vel  lex  lata  a  Deo  in  institutione  primitiva;  at  lex  Christi 
solos  fideles  obligat:  ergo  dicenda  est  lex  esse  lata  ab  iuitio:  igitur 
Ecclesia  censet  tunc  latam  fuisse  huiusmodi  legem. 

Tertio  est  auctoritas  Innocentii  III.  c.  d.  Gaudemus;  ait  enim 

quod:  «  nulli  unquam  licuit  in  simul  plures  uxores  liabere,  nisi 
cui  fuit  divina  revelatione  concessum  ». 

IY.  Si  utriusque  partis  argumenta  conferantur,  liquet  testimonia 
Patrum  allata  pro  prima  sententia  posse  ita  accipi  ut  non  repu¬ 
gnent  secundae.  Si  enim  dispensatio  aliqua  pro  certo  tempore 
eaque  communis,  quam  secunda  sententia  necessariam  fuisse  putat 
et  extitisse  censet,  facta  est  a  Deo;  vere  dici  potest,  quod  pro  eo 
tempore  iisque  personis  lex  non  exstabat,  quatenus  eius  vis  su- 
spensa  erat;  neque  ulla  lex  scripta  aetate  Abrahami  certe  erat,  ut 
ait  Theodoretus. 

Y.  Verum  si  ita  res  est,  ergo  statim  ac  lex  condita  fuit,  dispen¬ 
satio  nniversis  ab  eadem  concessa  est:  si  enim  polygamia  licuit 
post  diluvium,  etiam  antea  licuisse  dicenda  est,  quod  ex  Lamechi 
quoque  exemplo  constat:  ratio  enim  concessionis  tunc  quoque, 
imo  multo  magis  valebat,  multiplicatio  scilicet  humani  generis; 
at  cuiusmodi  est  lex,  a  qua  vix  ac  condita  est,  dispensatio  gene¬ 
ralis  conceditur  ? 

Respondeo  1°  dato  etiam  quod  statim  dispensatio  fuerit  con¬ 
cessa,  haec  per  se  non  repugnare  invicem,  quod  lex  fiat  valitura 
semper  et  ubique,  ac  deinde,  propter  aliquem  finem  specialem, 
dispensatio  pro  certo  tempore  ab  ea  concedatur :  per  accidens 
enim  se  habet  quod  vel  subito  vel  post  aliquod  tempus  addatur 
legi  dispensatio.  2°  Certum  non  est  quod  statim  ab  initio  con¬ 
cessa  fuerit  dispensatio  hujusmodi.  Xam  a)  non  videtur  sufficiens 
fuisse  ratio  eius  dispensationis  concedendae  multiplicatio  humani 
generis;  cum  enim  ipsum  ab  uno  inceperit,  idque  voluerit  Deus, 
in  humani  quoque  generis  positum  erat  conditione,  idque  Deus 
voluisse  censendus  est,  ut  paulatim  augeretur  et  propagaretur. 
Sane  bj  ante  diluvium  non  nisi  unius  Lamechi  ex  Caino  lit  mentio, 
qui  plures  habuerit  uxores;  isque  propter  hoc  reprehenditur  ab 
iis  Patribus  quoque,  qui  pro  prima  sententia  citantur,  ut  ab  Hie¬ 
ronymo  Epist.  79.  ad  Salvinam,  a  Tertulliano,  de  Monogamia  c.  4., 
atque  a  Pontificibus  Xicolao  I.  ad  Consulta  Bulgar.  n.  51.,  Inno- 
centio  III.  d.  c.  Gaudemus,  Gregorio  IX.  Epist.  VI.  ad  Germanum 
Archiep.  graecor.  Cf.  et  Theodorum  Abucaram  opusc.  24.  (Migne 
P.  G.  Y.  97.)  de  Una  uxore,  c)  Eatio  huius  dispensationis,  quae 
affertur  a  Patribus,  non  est  sola  multiplicatio  prolis,  sed  multi¬ 
plicatio  prolis  ad  cultum  divinum:  «  Eadem  quippe  (ait  August. 
de  Bono  coniugali  n.  18.-19.-22.)  vena  caritatis  nunc  spiritualiter, 
tunc  carnaliter,  propter  illam  matrem  Ierusalem  propagandi  erant 
filii...  Nunc  quippe  nullus  pietate  perfectus  filios  habere  nisi  spi- 

ritualiter  quaerit:  tunc  vero  ipsius  pietatis  operatio  erat  etiam 
carnaliter  filios  propagare,  quia  illius  populi  generatio  nuucia  fu¬ 
turorum  erat  et  ad  dispensationem  propheticam  pertinebat.  Illi 
homines  istum  naturae  mortalis  affectum...  longe  sanctiore  mente 
superabant,  qui  de  suis  nuptiis  propter  Christum  prolem  quae¬ 
rebant  ».  Unde  ait  s.  Thomas  (q.  LXV.  a.  2.  ad  4.),  «  quod  ve¬ 
niente  Christo  fuit  tempus  plenitudinis  gratiae,  per  quam  cultus 
Dei  in  omnes  gentes  spirituali  propagatione  diffusus  est.  Et  ideo 
non  est  eadem  ratio  dispensationis,  quae  erat  ante  Christi  ad¬ 
ventum,  quando  cultus  Dei  carnali  propagatione  multiplicabatur 
et  conservabatur  ».  Scilicet  aute  Christi  adventum  populus  Dei 
carnali  generatione  propagabatur,  at  post  Christum  spirituali  ge¬ 
neratione  verbique  praedicatione :  ut  idcirco :  «  Christo  non  officio 
pariendi,  sed  studio  continendi,  nec  coniugalibus  fetandis  visce¬ 
ribus,  sed  castificandis  moribus  serviretur  »  (August.  de  Bono  vi¬ 
duitatis  n.  10.).  Quare  collatis  his  sententiis  Patrum  possumus 
saltem  tanquam  probabilius  censere,  dispensationem  polygamiae 
factam  esse  post  diluvium,  qua  damnum  ab  eo  illatum  citius  re¬ 
pararetur;  ex  ipsa  enim  institutione  humani  generis  iam  oporte¬ 
bat  ipsum  esse  ubique  diffusum:  repararetur  autem  multiplicatione 
prolis  divino  cultui  mancipatae,  qui  est  finis  generationis;  ideoque 
hanc  potestatem  per  se  factam  esse  iis,  qui  prolem  hoc  modo 
propagaturi  essent,  patriarchis  scilicet  Deum  colentibus.  Facta 
autem  directe  hac  permissione  hominibus  iustis  populoque  Dei, 
videtur  eam  coucessionem  indirecte  extendisse  Deus  ad  omnes 
etiam  infideles.  Xam  res  erat  in  facto  publico  posita,  nulla  autem 
lex  aderat  publice  promulgata,  ex  qua  intelligi  posset  eam  con¬ 
cessionem  ad  solos  fideles  spectare:  infideles  autem,  intercedente 
praesertim  ignorantia  primitivae  legis  et  iure  naturae  non  penitus 
refragante,  arbitrari  facile  poterant  sibi  licere  quod  iusti  et  sancti 
faciebant:  his  autem  conditionibus  exsistentibus,  si  Deus  voluisset 
solis  fidelibus  hoc  privilegium  concedere,  exclusis  prorsus  aliis, 
id  clare  declarasset,  ne  turpis  concubinatus  praetextu  aliquo  ra¬ 
tionabili  ex  ipsa  concessione  Dei  orto  defenderetur.  Censere  ergo 
licet  Deum  permisisse  ut  privilegium  per  se  fidelibus  concessum 
ab  infidelibus  quoque  usurparetur.  Ex  eo  autem  id  erat  conse¬ 
quens  ut  ipsi  illo  privarentur,  vix  ac  esset  illud  pro  populo  Dei 
sublatum,  ita  ut  ignorantia  eos  quidem  excusaret  adhuc,  non  au¬ 
tem  valide  plures  uxores  habere  amplius  possent.  Ita  componi 
posse  videntur  sententiae  Bellamini  et  Sanchez  1.  c. ;  ille  enim 

putat  probabilius  esse  quod  et  gentibus  ea  dispensatio  concessa 
sit,  non  solis  Hebraeis :  hic  e  contrario  probabilius  censet  non 
esse  gentibus  factam  eam  potestatem,  quia  in  iis  dispensationis 
ratio  non  militabat,  nempe  fidelis  populi  multiplicatio. 

VI.  Quomodo  ergo  baec  dispensatio  facta  est?  Respondet  Bel- 
larminus  post  s.  Thomam  et  Innocentium  III.,  quod  opus  non 
fuit  externa  aliqua  locutione  vel  scriptura,  sed  requirebatur  pe¬ 
culiaris  inspiratio  Dei.  Ratio  primi  est,  «  quia  qualis  est  lex,  talis 
etiam  dispensatio  requiritur:  lex  autem  prohibens  polygamiam 
tempore  Patriarcharum  non  erat  scripta  in  ullo  libro,  sed  solum 
impressa  in  mentibus  »  traditione  propagata.  Ratio  secundi  est, 
«  quia  lex  prohibens  polygamiam  non  erat  solum  naturalis,  quia 
conformis  rationi  rectae,  sed  quia  Deus  speciali  inspiratione  do¬ 
cuerat  Adamum  quae  esset  natura  matrimonii  a  se  instituti,  et 
proinde  se  velle  ut  monogamiam  contineret.  Nam  secundaria  ista 
praecepta  iuris  naturae  non  habent  vim  coactivam,  nisi  specialiter 
a  Deo  vel  ab  aliquo  principe  sanciantur...  sicut  igitur  speciali  in¬ 
spiratione  sancita  fuerat  a  Deo  lex  monogamiae,  ita  speciali  in¬ 
spiratione  opus  fuit  in  eius  dispensatione  ».  Quae  inspiratio  in¬ 
terior  (ait  s.  Thomas  1.  c.)  «  principaliter  Patribus  sanctis  facta 
est,  et  per  eorum  exemplum  ad  alios  derivata  ». 

VII.  Ergone  iis  verbis  ab  Adamo  prolatis  clara  lex  monogamiae 
continetur?  Verba  Adami  sunt:  Hoc  nunc  (hebr.  ntf*  haec,  nempe 
adducta  a  Deo  mulier,  DVSH  hac  vice  secus  ac  in  praecedente, 

qua  animalia  adducta  fuerant)  os  ex  ossibus  meis  et  caro  de  carne 
mea:  haec  vocabitur  virago ,  quoniam  de  viro  sumpta  est.  Quamo- 
brem  relinquet  homo  patrem  suum  et  matrem  suam  et  adhaerebit 
uxori  suae  et  erunt  duo  in  carne  una  (quis  haec  postrema  verba 
protulerit,  disputant  interpretes,  Adamusne  ex  prophetico  spi¬ 
ritu  an  scriptor  inspiratus?  Nobis  alterutrum  perinde  est).  Lam 
vero  1°  his  verbis  fit  tantum  mentio  duorum,  h.  e.  unius  cum  una: 
2°  nexus  est  inter  unionem  horum  duorum  ( erunt  duo  in  carne  una) 
cum  unione  Adami  et  Hevae ;  nexus  nempe  qui  est  inter  typum  et 
ectypum:  quod  ea  particula  causali  quamobrem  significatur.  Scilicet: 
eo  quod  Deus  mulierem  ex  me  formavit  mihique  dedit  in  uxorem 
(cf.  vers.  22.  cum  24.),  hinc  naturae  lege  et  institutione  di¬ 
vina  homo  relinquet  patrem  et  matrem  et  adhaerebit  uxori  suae 
eruntque  duo  in  una  carne,  sicut  ego  et  Ileva  sumus  una  caro. 
Porro  si  hic  nexus  intercedit  inter  unionem  duorum  in  carne  una, 
et  unionem  primam  Adami  et  Hevae,  duo  accipiendi  sunt  exclusi  ve 

ut  nempe  sint  tantum  duo,  masculus  et  femina,  talis  enim  fuit  ea 
unio  primitiva;  nec  alia  esse  poterat,  cum  Deus  unam  Devam  for¬ 
maverit  nec  liceret  Adamo  filias  suas  sibi  matrimonio  copulare.  Et 
sane  3°  perfecte  saltem,  una  caro  ex  duobus  fit,  si  vir  uni  tantum 
mulieri  unitur.  Sunt  enim  una  caro,  unus  liomo,  non  solum  ratione 
actualis  commixtionis  carnalis  sed  et  quatenus  sunt  liabitualiter 
unum  principium  generationis,  masculus  et  femina:  id  porro  sunt 
liabitualiter,  quia  alter  est  alterius.  Atqui  liaec  habitualis  unitas 
(una  caro,  unus  liomo)  non  servatur  perfecte,  si  vir  pluribus  uxo¬ 
ribus  copulatur;  quatenus  enim  adhaeret  secundae  mulieri  et  eius 
est,  multiplicitas  quaedam  habetur  principii  generationis.  Idcirco 
perfectae  unitati  matrimonii  polygamia  quoque  adversatur,  qua 
caro  viri  dividitur  quodammodo  et  separatur  ab  uxore.  Porro  per¬ 
fectam  unitatem  significatam  esse  verbis  erunt  duo  in  carne  una 
ex  ipso  typo  satis  ostenditur:  maxima  enim  fuit  unitas  Adami 
et  Devae,  quae  ab  ipso  sumpta  est  et  quacum  sola  ipse  est  co¬ 
pulatus.  Itaque  his  verbis  monogamia  proponitur.  Cum  autem  haec 
sint  verba  Dei  (Matth.  XIX.  4.),  vel  quod  perinde  est,  ab  Adamo 
instinctu  speciali  Dei  eum  illustrantis  et  docentis  prolata,  et  verba 
sint  sancientia  ius  et  legem:  ad  ea  enim  Christus  (ibidem)  tan- 
quam  ad  legem  provocat,  et  ut  ait  s.  Asterius  Amasenus  Episcopus 
Hom.  in  Matth.  XIX.  3. :  «  quaecumque  circa  protoplastos  accide¬ 
runt  TotuTot  tou  axoXouTOi)  yevoo;  <pu7t<; elevero,  haec  sequentis  generis 
natura  evaserunt  »,  sequitur  his  verbis  tum  legem  monogamiae 
promulgatam  fuisse,  quam  certe  Adamus  novit,  qui  novit  quo 
spiritu  loqueretur. 

Itaque  secunda  sententia,  propter  argumenta  allata  et  Inno- 
centii  III.  auctoritatem,  certa  aut  saltem  probabilior  nobis  videtur. 
Et  sane  certum  est,  polygamiam  infidelium  et  illicitam  et  inva¬ 
lidam  nunc  esse;  id  vero  ex  solo  inre  naturali,  ut  et  Bellarminus 
modo  advertit,  esse  nequit:  aliqua  ergo  lex  divina  requiritur:  dici 
autem  nequit  quod  lex  Evaugelii  obliget  directe  infideles ;  lex 
porro  divina  praeter  legem  institutionis  nulla  est:  hac  igitur  obli¬ 
gantur  infideles.  Verum  etsi  dicas  Christi  legem  quae  ad  matri¬ 
monium  spectat  valuisse  quoque  pro  gentilibus;  neque  enim  ipsi 
quoad  hoc  auctoritas  deerat  et  res  agebatur  omnibus  communis ; 
etiam  in  hac  hypotliesi  advertas  velim  quod  Christus  nihil  aliud 
fecit  quam  primitivam  legem  revocare,  apertius  nobis,  ut  Triden- 
tinum  loquitur,  eam  declarando.  Lex  ergo  primitiva  aderat,  quae 
monogamiam  sancivit. 

*  Ex  dictis  habes  certiora  esse  argumenta  probantia  polygamiam 

iure  divino  illicitam  cliristianis,  quam  quae  illicitam  probant  in¬ 
fidelibus  :  nam  quoad  fideles  boc  certum  est  de  fide  propriisque 
argumentis  demonstratur.  Cf.  Tfi.  XIII. 

VIII.  Eestat  ut  quasdam  liaeretici  liominis  fallacias  expediamus. 
Marcus  Antonius  De  Dominis  Episcopus  Spalatensis  {de  Repub.  ec¬ 
clesiastica  1.  V.  c.  11.  a.  5S.),  distinguens  duplicem  concubinatum,, 
alterum  liominis  ingenui  cum  propria  ancilla  seu  quae  iu  eius  do¬ 
minio  sit,  alterum  liominis  ingenui  cum  ingenua;  quaerit  quoad 
primum  an  sit  licitus  usus  ancillarum  ad  prolem  suscipiendam, 
ita  ut  liomo  potestatem  liabeat  in  corpus  suae  legitimae  ancillae 
etiam  qui  legitimo  coniugio  sibi  propriam  ingenuam  habet  uxorem 
copulatam.  Ait  vero  quaedam  a  sacris  Scripturis  exempla  videri 
suadere  id  esse  licitum.  Exempla  scilicet  sunt  Agar  ancillae,  ad 
quam  Abrahamus  ingressus  est,  et  Balam  ancillae,  ad  quam  Iacobus 
est  ingressus,  licet  Abrahamus  et  Iacobus  suas  proprias  haberent 
uxores.  Verum  manifestum  est  ex  sacro  textu,  Abrahamum  et 
Iacobum  ingressos  esse  ad  eas  iure  non  dominii  in  ancillam  sed 
iure  maritali;  testatur  enim  Scriptura  Gen.  XVI.  3.  XXX.  4.  an¬ 
cillas  istas  datas  fuisse  eis  in  uxores;  ideoque  unionem  fuisse 
contractam  perennem  verumque  matrimonium  exstitisse. 

Quoad  alteram  speciem  concubinatus  affirmat  primum  simpli¬ 
citer  idem  auctor,  ipsum  non  licere  homini  iam  propriam  uxorem 
habenti  eo  quod  iure  divino  ab  Adamo  promulgato  et  a  Christo 
declarato  instituta  sit  monogamia :  subdit  tamen :  «  sed  an  haec 
ratio  cesset  ubi  uxoratus  uxore  sua  uti  non  potest  ex  incurabili 
eius  aliquo  morbo  vel  absentia  irrecuperabili  vel  simili  aliqua 
causa  ex  iis,  propter  quas  etiam  divortium  ei  liceret,  uxorem  tamen 
nolit  aut  non  possit  dimittere,  sed  omnino  teneatur  retinere, 
aliquis  putabit  non  liquere :  nonnulli  etiam  ambiguitati  locum 
relinquent  multo  plus  de  homine  libero  et  soluto  uulloque  con¬ 
iugio  alligato,  an  possit  ille  sibi  concubinam  adiungere,  ubi 
neque  vires  neque  opportunitas  ei  permittit,  ut  uxorem  suo  gradu 
dignam  habeat  matronam».  Dubitatur  scilicet  a  Spalatensi,  an 
ab  uxorato  aut  soluto  haberi  possit  concubina,  quae  non  sit  uxor, 
pro  procreanda  prole.  Sed  vere  id  nec  post  Christum  nec  ante 
Christum  unquam  licuit.  Nunquam  enim  licuit  commercium  for¬ 
nicarium,  quod  est  inter  personas  solutas,  nec  unquam  licuit 
adulterium,  quod  est  inter  coniugem  alterius  et  personam  so¬ 
lutam  vel  altero  matrimonio  ligatam.  Licuit  quidem  plures  habere 
uxores,  quibuscum  scilicet  obligatio  perennis  exsisteret,  sed  hoc 
prorsus  est  aliud  ac  id  quod  Spalatensis  comminiscitur:  concu- 

bina  enim,  de  qua  loquitur,  nou  est  uxor.  Id  quidem  leges  ci¬ 
viles  olim  permiserunt  aut  tolerarunt;  at  nullam  vim  habent 
huiusmodi  leges. 

IX.  Xequa  vero  difficultas  e  veterum  quorundam  sententiis  pe¬ 
tatur,  advertendum  est  in  primis,  concubinae  nomen  duplicem  olim 
habuisse  significationem:  nimirum  concubina  dicebatur  quae  non 
esset  ullo  modo  uxor,  sed  pellex;  atque  concubina  dicebatur  quoque 
quae  uxor  esset  inferiori  gradu,  li.  e.  non  ducta  sollemnitatibus 
adhibitis  dotalium  tabularum  nec  ad  familiam  regendam  resque 
familiares  administrandas  admissa,  non  esset  scilicet  matrona, 
quae  uxor  simpliciter  aut  i  usta  uxor  appellabatur  (cf.  Benedi¬ 
ctum  XIV.  de  Syn.  1.  IX.  c.  12.).  Id  colligitur  ex  iure  romauo 
1.  Donationes  ff.  de  Donationibus,  et  1.  111.  de  Verborum  signif.  ac 
Iustiniani  Xovella  18.  Id  quoque  liquet  ex  usu  loquendi  Scri¬ 
pturarum,  ut  iam  indicavimus. 

Porro  de  his  secundo  loco  dictis  concubinis  loquitur  auctor 
Constitutionum  Apostolicarum  1.  VIII.  c.  32.  «  Concubina  cuius¬ 
piam  infidelis  mancipii  illi  soli  dedita  admittatur  (ad  Baptismum): 
si  autem  etiam  cum  aliis  petulanter  egit,  reiiciatur  ».  Item  Con¬ 
cilium  Toletanum  1.  ann.  100.  (cf.  Gratianum  in  can.  Is  qui. 
Dist.  31.  c.  17.)  «  si  quis  habens  uxorem  fidelem,  concubinam 
habeat,  nou  communicet.  Ceterum  is  qui  nou  habet  uxorem,  et 
pro  uxore  concubinam  habet,  a  communione  non  repellatur  tantum 
ut  unius  mulieris  aut  uxoris  aut  concubinae,  ut  ei  placuerit,  sit 
coniunctioue  contentus.  Alias  vivens  abiiciatur,  donec  desinat  et 
ad  poenitentiam  revertatur  ».  Rursus  Isidorus  (cf.  ibid.  can.  5.): 
«  Christiano  non  dicam  plurimas,  sed  nec  duas  simul  habere  li¬ 
citum  est,  nisi  unam  tantum  aut  uxorem,  aut  certe  loco  uxoris 
(si  coniux  deest)  concubinam  ».  Cf.  Xatalem  Alexandrum  Sec.  1. 
Diss.  28a.  Sic  enim  accipiendas  esse  huiusmodi  sententias  per¬ 
suadet  fides,  qua  semper  creditum  est,  unius  tantum  cum  una 
debere  esse  couiugium,  ac  certe  contextus  liauc  prorsus  admittit 
interpretationem. 

Aliter  e  contrario  li.  e.  secundum  priorem  concubinae  significa¬ 
tionem  enarrare  oportet  verba  Leonis  M.  in  Ejgist.  1 G  7a  ad  Ru¬ 
sticum  Narbonensem  Episcopum  n.  1.  «  Xon  omnis  mulier  iuncta 
viro  uxor  est  viri,  quia  nec  omnis  filius  (puta  filius  naturalis  ex 
fornicatione)  heres  est  patris.  Nuptiarum  autem  federa  inter  in¬ 
genuos  sunt  legitima  et  inter  aequales,  multo  prius  hoc  ipsum 
Domino  constituente  quam  initium  romani  iuris  exsisteret  (a 
quo  etiam  lex  ista  lata  est).  Itaque  aliud  est  uxor,  aliud  con- 

cubin a,  sicut  aliud  ancilla,  aliud  libera...  Igitur  cuiuslibet  loci 
clericus,  si  tiliam  suam  viro,  babenti  concubinam,  in  matrimonium 
dederit,  non  ita  accipiendum  est  quasi  eam  coniugato  dederit: 
nisi  forte  illa  mulier  (quam  concubinam  dixit)  et  ingenua  facta 
et  dotata  legitime  et  publicis  nuptiis  honestata  videatur  ».  h.  e. 
si  concubina  reapse  non  sit  sed  uxor,  seu  in  dignitatem  uxoris 
transierit :  illas  autem  conditiones  requirit  non  reapse  ut  verae 
sint  nuptiae,  sed  quia  his  probari  solebant.  Itaque  qui  dat  filiam 
suam  in  uxorem  habenti  concubinam,  non  est  dicendus  tradere 
eam  uxorato.  Sed  cur  inter  ingenuos  legitima  esse  coniugia,  non 
inter  ingenuum  et  ancillam,  dicit  Leo?  Haec  alia  quaestio  est, 
inferius  tractanda :  sed  nunc  satis  sit  advertere,  conditionem  ser¬ 
vilem  in  alterutro  impedimentum  esse  matrimonii,  nisi  alter  sciens 
et  prudens  in  illud  consentiat.  Lex  Constantini  exstabat  (1.  2. 
C.  de  incestis  et  inutilibus  nuptiis) :  «  Cum  ancilla  non  potest  esse 
connubium;  nam  ex  huiusmodi  contubernio  servi  nascuntur». 
Porro  hac  lege  supposita,  ita  s.  Leo  interpretatur  voluntatem  viri, 
ut  noluerit  indissolubili  nexu  eam  sibi  copulare,  si  mulier  ingenua 
facta  non  sit  nec  dotata  ac  publicis  nuptiis  honestata.  Cui  sen¬ 
tentiae  intelligendae  id  quoque  conducit  quod  paulo  post  n.  6. 
habet:  «  quia  aliud  est  nupta,  aliud  concubina,  ancillam  toro  abii- 
cere  et  uxorem  certae  ingenuitatis  accipere,  non  duplicatio  coniugii, 
sed  profectus  est  honestatis  ».  Itaque  ancilla  assumpta  toro  heic 
eadem  est  ac  concubina,  eamque  non  legitime  copulatam  supponi 
a  Pontifice  patet,  quia  negat  alia  ducta  exsistere  coniugium  alte¬ 
rum.  Haec  porro  est  ea  concubina,  quae  scortum  dicitur.  Quod 
clarissime  indicant  verba  Leonis  n.  4.  citato,  ante  conclusionem: 
«  Unde  cum  societas  nuptiarum  ita  ab  initio  constituta  sit,  ut 
praeter  duorum  coniunctiouem  haberet  in  se  Oliristi  et  Ecclesiae 
sacramentum,  dubium  non  est  eam  mulierem  non  pertinere  ad  ma¬ 
trimonium,  in  qua  docetur  nuptiale  non  fuisse  mysterium  »,  quod 
est  significatio  indissolubilis  unionis  Christi  cum  Ecclesia  per 
nexum  indissolubilem  viri  et  mulieris:  ea  ergo  mulier,  cui  deest 
nuptiale  mysterium,  est  mulier  solubili  temporaneo  nexu  sociata 
viro,  h.  e.  concubiua  secundum  turpem  significationem,  seu  scor¬ 
tum.  Sed  et  cf.  quae  ad  haec  verba  Leonis  dicemus  in  Appendice. 

De  talibus  concubinis  loquitur  Augustinus  Serm.  392.  «  Con¬ 
cubinas  vobis  habere  non  licet.  Et  si  non  habetis  uxores,  non 
licet  vobis  habere  concubinas,  quas  postea  dimittatis  (sic  legunt 
omnes  mss.  codices;  editi  habent:  quas  postea  ducatis  uxores, 
omisso:  Dimittatis  ut)  ut  ducatis  uxores;  quanto  magis  damnatio 

vobis  erit,  si  habere  volueritis  et  concubinas  et  uxores  ».  Hunc 
concubinatum  semper  dissertis  verbis  reprobavit  Augustinus.  In 
lib.  de  Bono  coniugali  c.  5.  ait:  «  Solet  etiam  quaeri,  cum  masculus 
et  femina,  nec  ille  maritus,  nec  illa  uxor  alterius,  sibimet  non 
liliorum  procreandorum,  sed  propter  incontinentiam,  solius  con¬ 
cubitus  causa  copulantur,  ea  tide  media,  ut  nee  ille  cum  altera, 
nec  illa  cum  altero  id  faciat,  utrum  nuptiae  sint  vocandae.  Et 
potest  quidem  fortasse  non  absurde  lioc  appellari  connubium,  si 
usque  ad  mortem  alterius  eorum  et  inter  eos  placuerit  et  prolis  ge¬ 
nerationem  (quamvis  non  ea  causa  coniuncti  sint)  non  tamen  vita¬ 
verint,  ut  vel  nolint  sibi  nasci  filios  vel  etiam  opere  aliquo  malo  agant 
ne  nascantur .  Ceterum  si  vel  utrumque  vel  unum  horum  deest ,  non 
invenio  quemadmodum  has  nuptias  appellare  possimus  ».  Coniunctio 
scilicet  perpetua  seu  indissolubilis  inita  causae  vitandae  incon¬ 
tinentiae,  est  verum  matrimonium.  Cf.  ibid.  c.  14.  n.  6.:  «nec 
concubinae  ad  tempus  adhibitae,  si  liliorum  causa  concumbant, 
iustum  faciunt  concubinatum  suum  ». 

X.  Iam  vero  adverte:  cum  iure  romano  nullum  esset  matri¬ 
monium  illustris  feminae,  senatoriae  e.  gr.  vel  consularis,  cum 
vili  persona,  concubinatus  vero  inter  easdem  non  prohiberetur, 
fierentque  subinde  istae  coniuuctioues  concubinariae  ;  Callixtus 
Eoin.  Pontifex  sec.  III.  non  quidem  huiusmodi  concubinatus  pro¬ 
bavit,  sed  permisit,  ut  tales  coniuuctioues  nuptiali  federe  coram 
Ecclesia  vincirentur  et  sic  essent  vera  matrimonia:  iure  enim  na¬ 
turae  et  positivo  Dei  nihil  obstabat  et  obstat  huiusmodi  coniu- 
giis  et  Ecclesia  seculi  legibus  non  ligatur.  Cf.  Appendicem. 

XI.  Quaeres  quid  sit  quod  ait  Aug.  1.  c.  n.  seq. :  «  Tunc  uxoris 
voluntati  adhibere  aliam,  unde  communes  lilii  nascantur,  unius 
commixtione  ac  semine,  alterius  autem  iure  ac  potestate,  apud 
antiquos  Patres  fas  erat:  utrum  et  nunc  fias  sit  non  temere  dixe¬ 
rimus  ».  Significat  scilicet  se  timere,  ne  temerarium  sit  id  affir¬ 
mare:  quid  vero  ?  habere  nimirum  uxores  duas,  quarum  utraque 
quidem  sit  uxor  tua,  quemadmodum  erat  illis  Patriarchis,  altera 
tamen  iure  prioris  uxoris  tibi  sit  tradita,  ut  fecit  Sara,  quae  an¬ 
cillam  suam  dedit  Abrahamo.  Verum  in  ea  phrasi  non  temere  dixe¬ 
rim  est  quaedam  ihlwjic  et  est  locutio  non  dubitantis,  sed  modeste 
negantis:  temerarium  videlicet  esset  id  dicere.  Certa  enim  erat 
Augustino  sententia  pluritatem  simultaueam  uxorum  interdictam 
esse,  quam  sententiam  hoc  quoque  in  loco  immediate  antea  docet. 
Docet  enim  quod  etiam  causa  sterilitatis  non  licet  coniugem  di¬ 
mittere;  quod  si  fiat  et  aliud  coniugium  ineatur,  adulterium  fit, 

quia  primum  coniugium  manet.  Atqui  si  plures  uxores  habere 
liceret,  etsi  prius  coniugium  maneret,  nullum  adulterium  foret,  si 
alia  uxor  acciperetur.  Cf.  praeterea  eundem  Augustinum  in  lib.  I. 
de  Sermone  Domini  in  monte  n.  49.  ubi  id  ipsum,  quod  beic  ait  se 
non  temere  dicturum,  simpliciter  negat;  quamvis  n.  seq.  in  medio 
relinquat  quaestionem  aliam  buic  tamen  affinem,  quam  lege  sis. 
Ceterum  non  erit  abs  re  advertere,  quid  Augustinus  de  se  testetur 
in  alio  opere  multo  post  baec  scripto:  de  Adulterinis  coniugiis  1.  I. 
n.  32.  nempe:  «  quaestionem  de  coniugiis 'obscurissimam  et  im¬ 
plicatissimam  esse  non  nescio.  Nec  audeo  profiteri  omnes  sinus  eius 
vel  in  boc  opere  vel  in  alio  me  adhuc  explicasse  vel  iam  posse, 
si  urgear,  explicare  ». 


§.  II. 

DE  INDISSOLUBILITATE. 

THESIS  XVI. 

Distincta  indissolubilitate  intrinseca  et  extrinseca,  statuimus  primo 
dissolubilitatem  intrinsecam  permissam  simpliciter  arbitrio  con- 
iugum  ex  qualibet  causa  repugnare  naturae  iuri:  quandam  vero 
determinatam  intrinsecam  dissolubilitatem  repugnare  quidem  se¬ 
cundariis  naturae  iuribus  non  vero  primariis. 

I.  Duplex  distinguenda  est  dissolubilitas  contractus,  alia,  quae 
dicitur  intrinseca,  alia,  quae  extrinseca.  Ea  est,  cum  ipsorum  con¬ 
trahentium  potestate  contractus  initus  dissolvi  potest,  quae  ideo 
intrinseca  dicitur,  quia  in  ipsius  contractus  natura  situm  est,  ut 
eae  obligationes,  quae  consensu  contrahuntur,  contraria  voluntate 
dissolvantur  Tit.  30.  lib.  3.  Instit.  Quibus  modis  tollitur  obligatio 
§  4.:  quamvis  certi  ritus  a  iure  positivo  praescribi  possint,  ut  dis¬ 
solutio  contractus  licite  et  valide  fiat.  Extrinseca  dissolubilitas 
est,  cum  auctoritate  superioris  solvitur  contractus,  seu  obligatio 
tollitur.  Hinc  et  duplex  distinguenda  est  indissolubilitas:  intrin¬ 
seca,  qua  fit  ut  contrahentium  potestate  nequeat  contractus  initus 
dissolvi;  extrinseca,  qua  fit  ut  non  possit  dissolvi  voluntate  su¬ 
perioris.  Cum  prior  indissolubilitas  contractui  competit,  ipse  di¬ 
citur  merito  indissolubilis  per  se,  quamvis  per  accidens  extrinsece 
dissolvi  possit:  ea  enim  per  se  contractui  competunt,  quae  ex  ipso 
consensu,  quo  contractus  fit,  oriuntur,  cum  ergo  talis  est  con¬ 
sensus,  ut  valide  deinceps  possit  a  contrahentibus  retractari,  con¬ 
tractus  est  per  se  dissolubilis;  et  e  contrario  cum  talis  est  consensus, 

ut  non  possit  amplias  valide  retractari,  contractus  est  per  se  indis¬ 
solubilis.  Hoc  autem  non  impedit  quin  auctoritate  superioris  puta 
Dei,  cui  contractus  et  contrahentes  subsunt,  possit  dissolvi  contra¬ 
ctus;  qui  tunc  dissolvitur  (quod  notandum  est)  non  per  consensum 
contrahentium,  sed  per  potestatem,  quam  superior  habet  tollendae 
obligationis  ortae  ex  priore  consensu.  Quare  hic  actus  potestativus 
superioris  tollentis  obligationem  distinguendus  est  ab  eo,  quo  per¬ 
mitteret  vel  potestatem  faceret  contrahentibus,  ut  ipsi  contractum 
dissolverent;  in  hac  enim  altera  hypothesi  consensus  eoram  foret 
causa  dissolutionis. 

Indissolubilitati  iutrinsecae  adversatur  directe  facultas  in  utro¬ 
que  vel  alterutro  alteri  couiugi  repudium  dandi,  quo  iit  distractio 
unius  ab  altero,  qua  vinculum  quoque  solvatur  omnisque  desinat 
potestas  et  obligatio  alterius  ad  alterum. 

II.  Quaeritur,  utrum  matrimonium  gaudeat  supradicta  intrinseca 
iudissolubilitate  et  qno  iure  eadem  illi  competat  et  utrum  cuicum¬ 
que  matrimonio  competat.  Siugillatim  quaestiones  solvemus. 

Quaeritur  itaque  primo,  quandiu  mutua  coniugum  obligatio  du¬ 
rare  debeat.  Itaque  negari  non  potest,  contractum  matrimonialem 
exigere  quandam  stabilitatem,  quam  alii  contractus  non  exigunt. 
Ea  est  enim  de  essentia  eius.  Finis  eius  est  procreatio  et  educatio 
prolis,  est  societas  animorum,  est  familia  ;  atqui  haec  esse  ne¬ 
queunt,  nisi  matrimonium  sit  permanens;  stabilitas  ergo  quaedam 
seu  perpetuitas  exigitur.  Verum  quia  videntur  hi  lines  obtineri 
identidem  posse  vel  iis  non  repugnare,  quamvis  matrimonii  vin¬ 
culum  inter  coniuges  aliquando  dissolvatur,  pressius  inquirendum 
est,  utrum  et  qua  ratione  dissolubilitas  intrinseca,  de  qua  tantum 
loquimur,  repugnet  i  uri  naturae.  Itaque  certum  est  quod  huius- 
modi  dissolubilitas  repugnabit  ex  iure  naturae,  quatenus  repugnet 
essentiae  matrimonii.  Porro  in  iure  naturae  distinguenda  sunt  iura 
primaria  exigentia  id  quod  est  essentiale,  et  secundaria  exigentia 
id  quod  est  congruum  et  magis  conveniens  (Th.  XIV.  n.  1.). 

III.  Hoc  posito.  1°  Dissolubilitas  intrinseca  permissa  simpliciter 
arbitrio  utriusque  coniugis  vel  alterutrius,  quae  ex  quolibet  mo- 
tivo  fieri  possit,  repugnat  primariis  naturae  iuribus.  Cum  nempe 
nulla  lege  extrinseca  determinante  certa  motiva,  nullo  auctoritatis 
indepemlentis  interventu  probantis  dissolutionem  regitur  hic  actus, 
ut  proinde  quilibet  coniuges  quotiescumque  volunt,  qualibet  ex 
causa,  dummodo  velint,  solvant  coniugii  vinculum,  sive  sufficiat 
voluntas  unius,  sive  saltem  utriusque  consensus  requiratur.  Haec 
quidem  dissolubilitas  in  nulla  parum  exculta  natione  probata  fuit. 

Etsi  enim  Iustinus  Iunior  Novella  sua  constitutione  data  an.  560. 
concesserit  coniugia  solvi  ex  consensu  coniugum  mutuo,  liaec  ta¬ 
men  lex  recepta  non  fuit  a  Graecis  ipsis,  sed  alia  opposita,  quam 
prius  ediderat  lustinianus  Novella  117.  Cf.  Assemaui  Bibi,  iuris 
orient.  Tom.  IIT.  pag.  329.  seqq.  Et  sane  hac  amplissima  exsistente 
in  coniugibus  potestate  dissolvendi  matrimonii,  tollitur  re  essentia 
matrimonii,  quamvis  specie  tenus  servetur.  Essentia  enim  matri¬ 
monii  sita  est  in  mutua  potestate  et  obligatione  ad  usum  cor¬ 
poris  et  ad  communem  vitam  agendam  ideoque  in  potestate  et 
obligatione  quadam  stabili,  quam  exigit  linis,  qui  est  societas  fa¬ 
miliae  et  procreatio  et  educatio  prolis  :  unde  per  matrimonium 
constituitur  certa  et  determinata  familia,  ad  quam  pater,  mater 
et  proles  spectent.  Atqui  ea  exsistente  potestate  dissolvendi  con- 
iugii  penes  alterum  coniugem  vel  penes  ambos  simul,  desinit  ea 
mutua  obligatio  stabilis,  quam  Unes  matrimonii  exigunt.  In  liac 
sane  hypothesi  fieri  per  se  posset  ut  proles  careret  debita  educa¬ 
tione,  si  antequam  rite  educetur,  solvatur  coniugium  quotiescum¬ 
que  libet  contrahentibus.  Communis  quoque  vita  seu  communi¬ 
catio  operum  tolleretur  et  nulla  esset  certa  familia,  quoniam  fidei 
servandae  fundamentum  deesset.  Quare  haec  potestas  adversatur 
directe  fini  illius  potestatis  et  obligationis,  in  qua  matrimonium 
consistit.  Et  re  quidem  vera  si  ad  libitum  coniugum  solvi  posset 
coniugium,  induceretur  hoc  ipso  vaga  fornicatio  (Th.  YI.  111.) ; 
quidquid  enim  praeter  nomen  in  fornicantibus  seu  vagos  concu¬ 
bitus  quaerentibus  reperitur,  in  talibus  matrimoniis  locum  haberet. 
Sane  societas,  quae  ad  libitum  contrahentium  solvi  potest,  nequit 
esse  ratio  cur  sociati  vinciantur  vinculo  arctissimae  amicitiae, 
communicatione  affectuum  et  bonorum  ac  vitae  prosperae  pariter 
et  adversae  :  atqui  matrimonium  tale  est  ut  per  se  possit  et  natura 
docente  debeat  esse  ratio  huius  penitissimae  unionis  animorum, 
ut  manifeste  patet  vel  ex  historia  universi  humani  generis,  ubi 
mores  non  fuerint  evidentissime  corrupti:  ergo  nequeunt  haec  duo 
componi,  societas  matrimonialis  et  potestas  illimitata  penes  sin¬ 
gulos  vel  ambos  solvendi  ooniugii. 

III.  Dices,  hanc  intrinsecam  dissolubilitatem  permissam  fuisse 
a  Deo  Hebraeis;  nam  Deuter.  XXIV.  1.  seqq.  permissum  fuit  viris 
dare  uxoribus  libellum  repudii  easque  dimittere  ita  ut  eae  vale¬ 
rent  aliis  nubere,  porro  id  integrum  erat  viro  propter  aliquam 
foeditatem,  si  oderit  eam,  quae  sunt  loquendi  formulae  universa¬ 
lissimae:  haec  tandem  dimissio  fiebat  privata  auctoritate  viri  ab¬ 
sque  ulla  forma  iudiciali,  quin  publica  auctoritas  valorem  actui 

conferret  quippe  qui  per  se  validus  erat.  Cum  igitur  tamen  ma¬ 
trimonia  Hebraeorum  esseut  vera  matrimonia,  sequitur  quod  talis 
dissolubilitas  essentiae  eiusdem  haud  repugnet. 

Eespoudeo  in  bac  re  satis  difficili  tria  esse  quae  in  quaestionem 
veniunt.  l°an  in  eo  loco  Dent,  habeatur  vera  permissio  Dei  licitam 
faciens  eam  dimissionem,  de  qua  ibi  est  sermo,  an  sola  tolerantia: 
2°  quid  permissum  aut  toleratum  fuerit,  utrum  sola  separatio  et 
dimissio  uxoris  a  domo  viri,  an  praeterea  dissolutio  vinculi  con- 
iugalis:  3°  quaenam  sunt  causae,  propter  quas,  permittente  Deo 
vel  tolerante,  licebat  viro  dimittere  uxorem. 

1°  Exordium  ducimus  a  tertia  quaestione  et  proferimus  primum 
verba  legis  prout  habet  vulgatus:  si  acceperit  homo  uxorem  et  ha¬ 
buerit  eam  et  non  invenerit  gratiam  ante  oculos  eius  propter  aliquam 
foeditatem,  scribet  libellum  repudii  et  dabit  in  manu  illius  et  di¬ 
mittet  eam  de  domo  sua.  Cumque  egressa  alterum  maritum  duxerit , 
et  ille  quoque  oderit  eam  dederitque  libellum  repudii ,  et  dimiserit  de 
domo  sua  vel  certe  mortuus  f  uerit :  non  poterit  prior  maritus  reci¬ 
pere  eam  in  uxorem  quia  polluta  est  et  abominabilis  facta  est  coram 
Domino,  ne  peccare  facias  terram  tuam.  In  textu  autem  originali 
sic  legitur:  si  acceperit  homo  mulierem  et  duxerit  uxorem  et  con¬ 
tigerit  quod  ipsa  non  invenerit  gratiam  in  oculis  eius,  quia,  invenit 
in  ea  foeditatem  mpj?  et  scripserit  (LXX.  v.oX  ypa ei  li¬ 

bellum  discissionis  nrp'"D  “I3D  et  dederit  in  manu  eius  et  dimiserit 

eam  de  domo  sua  et  haec  egressa  de  domo  eius  abierit  et  fuerit  cum 
viro  alio...  non  poterit  maritus  prior,  qui  dimisit  eam,  rursus  accipere 
eam  ut  sit  ei  in  uxorem  postquam  polluta  est  n»S‘2t2n  “U2X  ■'TlN. 

t  t  -  v  , 

quia  abominatio  est  coram  Domino  et  non  peccare  facies  terram  etc. 
Si  vulgatum  sequeris,  duo  legislator  statuit,  primum  quod  vir 
scribat  libellum  repudii  et  det  in  manu  uxoris,  alterum  quod 
nequeat  vir  dimissam  uxorem  rursus  accipere  si  haec  cum  altero 
fuerit:  cetera  hypothetice  dicuntur  a  Moyse.  At  in  textu  origi¬ 
nali  omnia  dicuntur  hypothetice  praeter  ultimum  ex  illis  duobus, 
ipsa  scilicet  scriptio  libelli  et  porrectio  eius  in  manu  uxoris 
pertinet  ad  hypothesim,  pro  qua  lex  statuitur,  idque  unum  prae¬ 
cipitur  ne  prior  vir  recipiat  rursus  mulierem  a  se  dimissam, 
quae  fuerit  cum  alio  viro.  Ex  qua  animadversione  inferunt  qui¬ 
dam  eruditi  (cf.  Ioan.  Buxtorflum  de  Sponsalibus  et  Divortiis)  non 
haberi  in  lege  permissionem  aut  mandatum  de  libello  repudii  et 
dimissione  uxoris,  sed  legislatorem  factum  tantum  narrare  il- 
ludque  explicite  non  improbare,  ideoque  dici  posse  ad  summum 

quod  liaec  praxis  tolerata  fuerit.  Sed  frustra  liaec  excogitata. 
Mattii.  XIX.  7.  S.  duo  distinguuntur,  permissio  facta  a  Moyse 
dimittendi  et  mandatum  scribendi  libellum  repudii :  Moyses  sci¬ 
licet  dimissionem  uxoris  permisit,  sed,  ut  haec  rite  fleret  et  va¬ 
leret,  iussit  scribi  et  dari  dimissae  libellum  repudii.  His  positis 
accedamus  ad  quaestiones. 

Itaque  ad  postremam  quod  spectat  quaestionem  dicimus,  cer¬ 
tum  haud  esse,  quod  qualibet  ex  causa,  iuxta  arbitrium  viri,  dari 
potuisset  impune  libellus  repudii.  Sane  advertatur  primo,  quod 
aetate  Christi  dissensio  erat  de  hac  ipsa  re  inter  duas  Iudaeorum 
scholas,  schola  Hillelis  affirmante,  id  licere  qualibet  ex  causa  vel 
minima,  schola  vero  Scliammai  defendente,  id  licere  solum  ex 
gravi  causa,  non  quidem  solius  adulterii,  pro  quo  poena  mortis 
statuta  erat,  sed  ex  aliis,  quae  illi  plus  minus  accederent  et  qui¬ 
bus  fides  debita  a  muliere  violaretur.  Ex  quo  concludimus:  ergo 
ea  aetate  non  erat  Iudaeis  certa  haec  interpretatio  legis  mosaicae, 
ut  qualibet  ex  causa  ad  arbitrium  viri  liceret  huic  dare  uxori  li¬ 
bellum  repudii,  neque  exstiterat  unquam  huius  rei  authentica  de¬ 
claratio;  sic  enim  non  fuisset  locus  quaestioni.  Etsi  autem  non 
pauci  ex  doctoribus  Hebraeorum  postrema  aetate,  ita  sint  inter¬ 
pretati  verba  Moysis,  facile  quisque  dabit,  puto,  non  esse  confun¬ 
dendam  sententiam  Moysis  cum  interpretationibus  recentium  do¬ 
ctorum,  qui  plurima  commenti  sunt  alienissima  a  Moyse. 

Imo  ipsa  ratio  disputandi  scholae  Hillelis  ostendit,  eam  opi¬ 
nionem  fuisse  novam;  cum  ipsam  dempnstraret  ineptissimo  argu- 
mento,  contendens  verba  "Dn  rTHJ?  quae  sunt  in  statu  con¬ 
structo,  ideoque  unum  q u o (uxuit,  accipienda  esse  seorsim, 
ac  si  diceretur :  vel  nvilJ  vel  "13T  (cf.  Seldenum  de  Uxore  liebraica 

T  :  V  T  T 

1.  3.  cc.  18.  20.). 

Porro  si  ipsa  verba  Moysis  considerentur,  nihil  est,  quod  cogat 
tam  amplam  adhibere  interpretationem.  Quaestio  sane  redit  ad 
vim  dictionis  “131  nnj 'foeditas  rei  h.  e.  foedum  quid:  concedi¬ 
mus,  non  solum  adulterium  significari,  contendimus  autem  com¬ 
mode  accipi  de  aliqua  re  sive  actione  inhonesta  contra  fidem 
matrimonii.  Proprie  enim  rVHj;  est  nuditas,  hinc  turpitudo ,  quae 

cum  de  uxore  dicuntur  et  trahuntur  ad  significandam  causam, 
cur  uxor  odio  habeatur  a  viro,  pronum  est,  ea  de  morali  turpitu¬ 
dine  accipere  contra  matrimonii  fidem,  vel  de  turpitudine  contra 
finem  matrimonii,  puta  si  sit  sterilis.  Quamvis  autem  eadem  dictio 
occurrat  c.  praeced.  in  sensu  foeditatis  physicae,  non  est  tamen 

consequens,  ipsam  lieic  quoque  vel  ipsam  solam  significari,  ex  di¬ 
versis  enim  adiuuctis  sermonis  suppositio  vocis  variatur.  Historia 
quidem  Scripturis  contenta  nihil  suppeditat,  quod  suadeat,  aliam 
fuisse  interpretationem  practicam  Hebraeorum,  imo  fere  nullum 
exemplum  occurrit  huiusmodi  repudiorum,  quod  suspicari  per¬ 
mittit,  rem  adeo  facilem  haud  fuisse  (in  1.  Paralip.  VIII.  8.  exem¬ 
plum  huius  rei  exhibetur) :  unde  concludere  licet,  non  exstitisse 
verisimiliter  tot  causas  repudiorum.  Interrogatio  autem  Pliari- 
saeorum  Mattii.  XIX.  non  ostendit,  persuasionem  populi  fuisse, 
licere  viro  dimittere  uxorem  qualibet  ex  causa,  quae  ipsi  arriserit 
neque  ostendit,  idipsum  censuisse  Pharisaeos :  ut  enim  tentaturi 
Christum,  id  ipsum  interrogarent,  satis  erat,  eos  nosse,  hanc  opi¬ 
nionem  vigere  apud  aliquos  doctores  suae  gentis  et  ut  ad  incitas 
Christum  adigerent,  urgere  etiam  poterant  argumenta  partis  ad¬ 
versae.  Satis  ergo  probabile  est,  repudium  non  habuisse  locum 
nisi  ex  gravi  causa  violatae  fidei,  ut  schola  Schammai  quoque  in¬ 
terpretabatur,  vel  si  vis  etiam,  sterilitatis,  quae  in  uxore  gravis 
est  turpitudo  etsi  physica.  Xec  certum  est,  repudium  licuisse  fieri 
absque  testibus  et  interventu  cuiusque  publicae  personae  et  forte 
libellum  ipsum  persona  publica  scribebat,  ut  vult  Augustinus 
lib.  19.  contra  Faustum  c.  20.  quamvis  Seldenus  (1.  c.  c.  25.)  neget, 
id  hactenus  cortipertum  esse  ex  commentariis  Hebraeorum.  Et  sane 
quomodo  alter  eam  voluisset  in  uxorem  accipere,  nisi  libellus  re¬ 
pudii,  quam  ipsa  afferebat,  authentico  aliquo  signo  certus  fuisset  ? 
Idem  confirmari  potest  exemplo  Iosephi,  qui  solum  ut  parceret 
honori  uxoris,  cuius  sanctitatem  noverat,  causam  conceptus  igno¬ 
rabat,  voluit  occulte  ab  ea  discedere  (cf.  Appendicem  in  fine  Ca¬ 
pitis  I.). 

IY.  Sequitur  videndum,  cuiusmodi  fuerit  haec  dimissio,  seu 
quis  effectus  libelli  repudii.  Sunt  enim  non  pauci  inter  veteres 
et  recentiores  interpretes  Christianos,  qui  censeant  eam  non  fuisse 
nisi  separationem  tori  et  convictus,  manente  vinculo  coniugali,  ut 
idcirco  nequiret  mulier  alteri  nubere,  etsi  vir  posset  aliam  du¬ 
cere  uxorem,  eo  quod  tunc  liceret  plures  habere  uxores.  Rationes 
huius  sententiae,  praeter  auctoritatem  quorundam  Patrum,  quae 
non  admodum  recte  affertur,  ad  has  duas  revocantur.  Prima  ipsius 
rei  naturae  innititur.  Aiunt  nimirum  permissionem  factam  a  Moyse 
talem  esse  ut  integrum  esset  viro  dimittere  uxorem  qualibet  ex 
causa:  ait  enim  si  non  invenerit  mulier  gratiam  in  oculis  eius ,  si 
oderit  eam:  foeditas  vero,  propter  quam  dicitur  mulier  non  inve¬ 
nire  gratiam  in  oculis  viri,  est  quidquid  viro  displicere  potest 

sive  morale  sive  physicum.  Atqui  fleri  uou  potuit,  ut  tam  ampla 
foret  iu  populo  Dei  potestas  viro  facta  dissolvendi  vinculi  coniu- 
galis :  ergo.  Altera  ratio  ex  ipsis  verbis  Moysis  colligitur.  Ait 
enim  quod  mulier  dimissa,  quae  nupserit  alteri,  polluta  est  et 
abominabilis  coram  Domino:  pollutio  vero  ista  est  certe  moralis, 
cum  propter  eam  sit  mulier  abominabilis  Deo :  cur  vero  mulier 
dimissa  dicitur  polluta  si  alteri  nupsit,  nisi  quia  uxor  exsistens 
viri,  a  quo  dimissa  est,  non  poterat  alteri  uniri?  Ergo  non  con- 
iugii  vinculum  sed  sola  societas  convictus  solvebatur  libello 
repudii. 

Iam  vero  si  certum  esset,  tolerasse  (vel  si  vis,  permisisse)  Moy¬ 
sem,  ut  vir  auctoritate  sua  ex  qualibet  causa  dimitteret  uxorem, 
fatemur  nos  quoque  in  eam  concessuros  esse  sententiam,  quod 
effectus  libelli  repudii  non  fuerit  vinculi  coniugalis  solutio,  idque 
propter  allatam  rationem.  Verum  illud  demonstratum  non  esse 
ex  verbis  Moysis,  iam  declaravimus.  Nec  constat,  ut  indicavimus, 
id  sine  interventu  publicae  personae  facere  licuisse.  Alterum 
quoque  argumentum  vi  demonstrativa  carere  videtur  nobis.  Nam 
citra  adulterium  uxoris,  quae  secundo  nupsit,  videmur  nobis  intel- 
ligere  satis  eam  pollutionem  et  abominationem,  de  qua  est  sermo. 
Et  in  primis  advertendum  est  quod  verbum  N£a  non  de  sola  im- 

T  T 

munditia  morali  dicitur,  sed  et  de  legali  hominum* ac  bestiarum: 
cf.  Gesenium  ad  h.  v.  Item  quoad  verba,  quae  vulgatus  reddit:  abo¬ 
minabilis  facta  est,  si  textum  originalem  consulamus,  verba  textus 
KIH  nsjTin  sic  transferre  potius  licet,  abominatio  est  lioc  ante  Do¬ 
minum  (rQJJin  enim  substantivum  est,  et  Kin  vel  KlPl  vice  verbi 

substantivi  frequenter  fungitur),  quod  nempe  vir  rursus  accipiat 
uxorem,  quam  repudiavit.  Sane  advertendum  est,  quod  quae  heic 
de  uxore  dimissa  dicuntur,  non  dicuntur  de  ea  in  quavis  hypo- 
thesi,  sed  in  hac  sola  quod  redeat  ad  priorem  virum,  a  quo  fuit 
repudiata.  Non  enim  reprehenduntur  secundae  eius  nuptiae,  nec 
ipsa  prohibetur  ad  tertium  virum  accedere,  postquam  alter  vir 
vel  dimisit  eam  vel  mortuus  est:  sed  hoc  tantum  heic  exhibetur 
Deo  exosum  quod  rursus  uniantur  qui  repudio  separati  fuerant 
postquam  mulier  fuerit  cum  alio  viro.  Abominatio  ergo  est,  vel 
si  vis  secundum  vulgatum,  mulier  est  abominabilis  Deo  non  ab¬ 
solute  spectata,  sed  relative,  prout  nempe  redit  ad  priorem  virum, 
postquam  alteri  nupserit;  atque  hoc  est  quod  Deus  prohibet.  Cuius 
rei  rationem  attigisse  nobis  videtur  Chrysostomus  Hom.  XVIII. 
iu  Mattii,  n.  4.  «  Lex,  ait,  erat  vetus,  eum,  qui  quacumque  ex 

causa  uxorem  suam  odisset,  illam  repudiare  et  aliam  ducere  non 
prohiberi.  Neque  tamen  illud  simpliciter  facere  lex  iubebat,  sed 
post  datum  uxori  libellum  repudii,  ita  ut  iterum  ad  illum  rever¬ 
tere  nequiret,  ut  saltem  matrimonii  figura  maneret.  Nisi  enim 
hoc  praecepisset  et  si  licuisset  illam  repudiare  et  aliam  accipere 
ac  deinde  priorem  reducere,  magna  futura  erat  confusio  omnibus 
alienas  uxores  alternis  vicibus  frequenter  accipientibus,  adulte¬ 
riumque  manifestum  id  prorsus  fuisset».  Introducta  scilicet  fuisset 
sub  specie  matrimonii  quaedam  promiscua  permutatio  uxorum 
vagusque  concubitus.  Hoc  profecto  nefas  est  et  sub  hac  ratione 
mulier,  quae  has  vicissitudines  subiret,  abominabilis  esset  coram 
Domino.  Sed  cur  dicitur  polluta,  cum  cognita  fuerit  ab  alio  viro  ? 
Putamus  quod  etsi  huius  uxor  vera  fuerit,  potuit  a  Deo  dici  pol¬ 
luta.  Nam  quamvis  Deus  permiserit  repudium,  id  tamen  «  non 
voluntate  Dei  sed  peccantium  necessitate  concessum  est  (Hiero¬ 
nymus  in  Matth.  XIX.  3.)»  h.  e.  Deus  non  ex  voluntate  antecedente 
sed  consequente  permisit,  ob  duritiam  nempe  cordis  Hebraeorum: 
res  ergo  erat,  quam  per  se  spectatam  Deus  non  probabat,  in  qua 
certam  quandam  inordinationem  et  certum  defectum  verae  mun¬ 
ditiae  cernebat:  quod  ut  Deus  in  ipsa  permissione  repudii  signi- 
:ficaret  Hebraeis,  vocavit  pollutam  eam  mulierem,  quae  cognita 
fuerit  a  secundo  marito.  Quae  quidem  Arerba  in  textu  liebraico 
solum  indicant  factum,  non  rationem  proprie  legis:  postquam  pol¬ 
luta  est,  ait,  non :  quia  polluta  est. 

Eandem  interpretationem  adhibendam  censemus  verbis  Iere- 
miae  III.  1.  Vulgo  dicitur:  si  dimiserit  vir  uxorem  suam  et  recedens 
ab  eo  duxerit  virum  alterum,  numquid  revertetur  ad  eum  ultra  ! 
numquid  non  polluta  et  contaminata  est  mulier  illa?  Praestat  ta¬ 
men  advertere  quod  in  textu  liebraico  non  mulieris  sed  terrae 
mentio  fit :  nonne  profanando  profanata  est  terra  ista?  alludit  sci¬ 
licet  forte  ad  verba  Moysis:  ne  peccare  facias  terram  tuam  1.  c. 
cf.  Hieronymum  coimn.  in  Ierem.  L.  I.  c.  3.  v.  1.  Quod  vero  Ma- 
lacliiae  II.  10.  postquam  dictum  est:  cum  odio  habueris  (uxorem), 
dimitte,  dicit  Dominus  Deus  Israel,  subditur  immediate:  operiet 
autem  iniquitas  vestimentum  eius:  licet  ex  liebraico  vertere:  ipse 
autem  iniuria  operit  uxorem  suam:  quod,  utra  sit  dimissio,  verum 
esse  potest. 

E  contrario  sententia  affirmans  quod  libello  repudii  dissolve¬ 
batur  vinculum  matrimonii  his  vehementer  suadetur.  1°  Alter  vir 
dare  potest  libellum  repudii:  atqui  non  adulterae  sed  uxori  aut 
sponsae  libellus  repudii  poterat  dari.  2°  Mulier  dimissa,  si  postea 

alteri  nupserit,  prohibetur  non  quidem,  hoc  altero  mortuo,  alium 
ducere,  sed  redire  ad  priorem  maritum:  atqui  si  vinculum  prius 
manebat,  nulla  erat  ratio  sufficiens  cur  id  prohiberetur;  haec  enim 
prohibitio  pugnabat  cum  obligatione  ipsius  mulieris  erga  virum, 
qua  manente,  impediri  non  poterat  reconciliatio  :  pugnabat  in¬ 
super  cum  lege  honestatis  ;  sic  enim  mulier  periculo  moechiae 
exponebatur,  non  est  autem  honestum  impedire  ne  hoc  periculum 
removeatur.  3°  Praeterea  Lev.  XXI.  specialis  lex  fertur  pro  con- 
iugio  sacerdotum  et  summi  Sacerdotis,  ut  ipsis  illud  interdicatur, 
quod  aliis  licitum  est;  vel  illud  imperetur,  ad  quod  alii  non  te¬ 
nentur.  Iubetur  summus  Sacerdos  scilicet  ducere  virginem :  pro¬ 
hibetur  ducere  viduam,  repudiatam ,  sordidam,  meretricem  (v.  14.'. 
Eatio  huius  legis  est  ratio  specialis;  quia  nempe  super  caput 
eius  effusum  est  oleum  unctionis,  quia  manus  eius  in  sacerdotio 
consecratae  sunt  (v.  10.).  Analogice  ratio  affertur  pro  aliis  sacer¬ 
dotibus  (v.  G.).  Ergo  et  lex  specialis  est,  non  omnibus  Hebraeis 
communis.  Et  sane  nemo  e  populo  prohibebatur  ducere  corruptam, 
viduam,  meretricem.  Igitur  et  prohibitio  ne  ducatur  repudiata ,  ad 
Sacerdotem  maximum  ceterosque  sacerdotes  solum  pertinebat : 
ceteris  permissum  erat  repudiatam  ducere  uxorem.  At  si  ita  est, 
dissolutum  ergo  erat  vinculum  repudiatae  cum  priore  viro.  Et  re* 
quidem  vera  si  repudiatam  ducere  nulli  licuisset,  quorsum  in  lege 
sacerdotum,  qua  peculiaria  eis  praescribuntur,  edictum  fuisset  ne 
ab  ipsis  repudiata  duceretur  ?  nonne  ad  id  iam  se  teneri  nove¬ 
rant,  eo  quod  de  populo  essent  Hebraeorum  ?  4°  Hebraei  ita  in¬ 
terpretati  sunt  legem;  aetate  enim  Christi  disputabatur  quidem 
de  causis  dimissionis:  sed  in  hoc  omnes  conveniebant,  mulierem 
dimissam  libello  repudii  posse  alteri  nubere.  Of.  Iosephum  Ar- 
cliaeol.  1.  4.  c.  8.  Ipse  Christus  5°  opponit  Matth.  XIX.  permis¬ 
sionem  libelli  repudii  simpliciter  spectatam  primitivae  institutioni, 
affirmans  eam  ab  initio  non  exstitisse:  atqui  sola  permissio  dimis¬ 
sionis  sine  solutione  vinculi  non  adversatur  primitivae  institu¬ 
tioni;  nam  et  nunc  ea  Christianis  licet,  penes  quos  revocata  est 
integra  primitiva  institutio.  Certum  sit  igitur,  libello  repudii  so¬ 
lutum  fuisse  vinculum. 

In  hac  re  sententiae  Patrum  divisae  videntur.  Hieronymus 
quidem  in  Malachiam  c.  II.  10.  videtur  censere,  non  fuisse  absque 
culpa  dimissionem  omnem  penes  Hebraeos,  excepta  causa  forni¬ 
cationis:  non  tamen  constat  an  quae  dicit,  velit  referre  solum  ad 
Christianos  an  etiam  ad  Hebraeos,  qui  ante  Christum  fuerunt.  Am¬ 
biguum  est  pariter  quod  dicit  in  Matth.  XIX.  8.  Ambrosius  quoque 


145 


TH.  XVI.  INDIS  SOLUBILI  TAS  INTRINSECA  QUALIS 

iu  Luc.  bb.  YIII.  u.  7°  solutionem  potius  vinculi  supponit  per¬ 
missam  Iudaeis,  quam  negat  Christianis.  Augustinus  autem  qui 
lib.  XIX.  contra  Faustum  c.  20.  late  exponit  oeconomiam  insti¬ 
tutionis  libelli  repudii,  de  eodem  loquens  1.  1.  de  Sermone  Domini 
in  monte  c.  14.  ait  quod  «  quantumvis  durus  esset  qui  vellet  di¬ 
mittere  uxorem,  cum  cogitaret,  libello  repudii  dato  iam  siue  pe¬ 
riculo  eam  posse  alteri  nubere,  facile  placaretur  ».  Putabat  ergo 
Augustinus  solvi  coniugium.  Cum  vero  dicit  de  Bono  coniugali 
c.  8.  in  ea  permissione  Moysis  exprobrationem  divortii  magis  quam 
approbationem  apparere,  de  approbatione  Dei  loquitur  secundum 
voluntatem  antecedentem,  quae  profecto  deerat,  imo  secundum 
eam  exprobratio  habebatur,  nam  solum  ex  causa  hominum,  ob 
duritiam  nempe  ipsorum,  permissum  fuerat  repudium.  Basibus 
quidem  can.  9.  Epist.  CXOVIII.,  et  can.  21.  Epist.  seq.  verba  lere- 
miae  referens  ex  c.  III.  1.  mulierem  dimissam,  quae  alteri  nupserit, 
de  qua  ibi  sermo  est,  vocat  adulteram:  at  manifestum  est,  s.  Du¬ 
ctorem  non  interpretari  data  opera  legem  Moysis,  sed  obiter  verba 
leremiae  referre,  quae  seorsim  sumpta  congruere  poterant  rei, 
quam  tunc  Basibus  pertractabat.  Cyri  Ilus  Alex,  in  Malachiam 
II.  14.  16.  ex  eo  quod  lex  permiserit  libellum  dare  repudii,  negat 
consequi  ut  qui  dant  sint  extra  culpam,  qui  idcirco  dant  ut  alienis 
copulentur.  Forte  peccatum  in  eo  collocat,  quod  non  bona  inten¬ 
tione  ducantur  viri  repudiantes  suas  uxores. 

In  apparatu  bibbeo  plures  Dissertationes  continente  collectas 
a  quodam  Carmelita  discalceato  anno  1705.,  exstat  Tom.  3n.  Di¬ 
sputatio  De  ritibus  nuptiarum  penes  Iudaeos:  et  ibid.  a.  8.  defen¬ 
ditur  vehementer  sententia  negans  permissum  fuisse  Iudaeis, 
permissione  quae  auferret  peccatum,  dimittere  uxores  suas  per 
libellum  repudii  ita  ut  vinculum  coniugale  solveretur,  liuiusque 
negationis  praecipua  ratio  est  auctoritas  s.  Thomae,  qui  id  dicitur 
negasse.  Id  quidem  probatur  tum  pluribus  eius  adductis  testi¬ 
moniis,  tum  ex  eiusdem  principio,  quod  scilicet,  auctore  Thoma, 
lege  naturae  repugnet  dissolutio  matrimonii.  Verum  1°  s.  Tho- 
mas  utramque  opinionem  hac  in  quaestione  recitat,  et  eam,  quam 
nos  defendimus,  probabilem  vocat;  imo  et  defendit,  solutis  pro  ea 
argumentis  contrariis:  solum  aliam  sententiam  communiorem  dicit, 
in  eamque  se  magis  ferri  ostendit.  Cf.  in  4'"  1).  XXXIII.  et  la  2 
q.  CV.  a.  4.  ad  5.  Quod  vero  aiunt,  Thomam  ex  solita  sibi  modestia 
probabilem  vocare  sententiam  oppositam,  non  intelligimus  quo 
spectet;  neque  enim  credimus,  voluisse  s.  Doctorem  ob  modestiam 
asserere  probabile  id  quod  probabile  non  videbat.  Igitur  si  vel- 

lernus  etiam  sola  auctoritate  s.  Tliomae  quaestionem  dirimere, 
niliil  heic  certi  haberemus. 

At  2°  principium  illud  s.  Tliomae  perperam  producitur.  Xam 
habenda  est  prae  oculis  distinctio  praeceptorum  iuris  naturae -in 
prima  et  secunda,  quam  dedimus  in  Thesis  XIV.  n.  1.  non  ex 
nostro  penu,  sed  ex  ipso  s.  Tlioma.  Cum  ergo  Thornas  in  lib.  3° 
contr.  Gentes  c.  123.  plura  argumenta  producit,  quibus  probat  lege 
naturae  non  congruere  dissolubilitatem  coniugii,  dicimus  ipsum 
loqui  de  secundis  praeceptis  legis  naturae,  quibus  quod  magis 
conveniens  est,  proponitur.  Idque  evidenter  demonstramus  ex  eo 
quod  censuerit  probabile,  factam  fuisse  ludaeis  a  Deo  potestatem 
dissolvendi  coniugii :  quod  certe  non  censuisset,  si  arbitratus  esset 
eam  esse  contra  primaria  legis  naturae  praecepta,  a  quibus  nec 
Deum  dispensare  licet.  Quod  igitur  Thomas  1.  c.  docet,  illud  est, 
quod  nos  quoque  cum  eo  in  p.  seq.  docebimus. 

Quid  ergo  tandem  habemus?  sententiam,  quae  negat  permissum 
fuisse  a  Deo  ludaeis  per  libellum  repudii  dimittere  uxores  ita  ut 
vinculum  solveretur,  fuisse  aetate  Tliomae  inter  Theologos  com¬ 
muniorem,  eamque  ipsi  placuisse  magis.  Verum  haec  nondum  satis 
sunt  Theologo  pro  plena  quaestionis  solutione.  Sententiam  e  con¬ 
trario  quam  defendimus,  plures  primique  subsellii  Theologi  vel 
ut  certam  vel  ut  probabiliorem  defenderunt.  Sanchez  de  Matr. 
1.  10.  I).  1.  n.  7.  pluribus  quoque  auctoribus  citatis.  Bellarminus 
de  Matr.  1.  1.  c.  17.  Boufrerius  in  c.  24.  Deuter.  Cornelius  a  La¬ 
pide  ibid.  imo  et  ex  Thomistis  Gonetus  in  Tom.  5.  Clypei ,  D.  5. 
et  Caietanus  in  Deuter.  c.  24.  Propria  ergo  argumenta  proferenda 
sunt  petita  ex  analysi  accurata  textus  reique  natura,  quod  nos 
e  virili  nostra  parte  praestare  conati  sumus. 

Dices  nihilominus,  Paulum  disserte  docere  quod  in  V.  T.  mulier 
alligata  erat  legi  viri  quandiu  is  viveret,  ut  proinde  vocaretur 
adultera,  si  fuisset  cum  alio  viro.  Hoc  enim  ex  lege  (nempe  Moysis) 
assumit  ad  probandum  quod  lex  in  homine  dominatur,  quanto 
tempore  vivit  Bom.  VII.  1.-3.  Ergo  secundum  Moysis  legem 
uxor  quoque  dimissa  manebat  obligata  viro  dimittenti  quandiu 
is  viveret. 

Bespondeo  primum.  Haec  obligatio  mulieris  erga  virum  prae¬ 
dicatur  rursus  ab  Apostolo  iisdem  pene  verbis  1.  Cor.  VIII.  31). 
eamque  is  tradit  inter  praecepta  propria  oeconomiae  Christianae, 
ita  ut  istud  quoque  praeceptum  videatur  eiusdem  oeconomiae 
proprium  esse.  Quocirca  liceret  forte  suspicari  legem,  ad  quam 
(Bom.  VII.)  provocat,  esse  potius  legem  Christianam. 

Respondeo  secundo.  Verba  parent lietica:  .scientibus  enim  legem 
loquor,  fas  est  ita  interpretari:  scientibus  scilicet  vini  legis  quae¬ 
cumque  ea  sit,  loquor,  quae  vis  legis  in  eo  est  nimirum  ut  lex 
homini  dominetur  quandiu  vivit.  Id  porro  declarat  exemplo  uxoris 
obligatae  viro  suo:  hoc  tamen  exemplum  a  lege  quoque  Christiana 
mutuari  poterat;  quoniam  hoc  in  loco,  si  eam  recipis  interpreta¬ 
tionem,  de  lege  mosaica  non  agebatur. 

Respondeo  tertio.  Si  vis  tsv  vdpov  Rom.  VII.  1.  esse  legem 
Moysis,  quod  et  nos  libentius  admittimus,  adverte  Apostolum 
loqui  in  hypothesi  quod  mulier  virum  habeat:  quae  sub  viro  est, 
ait,  vivente  viro,  alligata  est  legi ,  utique  coniugii,  cum  ipsi  non 
liceret  libellum  dare  repudii :  sed  negamus  mulierem  dimissam 
esse  sub  viro,  quod  nec  tu  affirmare  potes,  nisi  supponas  quod 
tibi  probandum  est,  vinculum  perdurasse  post  eam  dimissionem. 

Est  et  alia  responsio,  quam  olim  dedimus  et  quam  minime  ne¬ 
cessariam  nunc  putamus.  Scilicet  advertimus,  quod  talis  lex  de 
obligatione  mulieris  erga  virum  totidem  verbis  in  tota  lege  non 
reperitur.  At  exstat  secundum  sensum:  ubinam  vero?  nescio  au 
alium  locum  invenias  praeter  Gen.  II.  23.  24.,  ubi  lex  institu¬ 
tionis  matrimonii  profertur.  Iam  vero  si  ad  hunc  locum  respexit 
Apostolus,  quid  habes?  lege  nempe  institutionis  obligatam  esse 
indissolubili  ter  uxorem  viro  et  virum  uxori:  id  nos  libenter  da¬ 
mus,  imo  suo  loco  infra  probabimus.  At  de  hac  re  nunc  non  agi¬ 
tur:  sed  quaeritur  utrum  aliqua  dispensatio  ab  hac  lege  (et  cum 
dispensationem  dicimus,  profecto  supponimus  anteriorem  legem) 
concessa  fuerit  Hebraeis,  qua  possent  viri  dimittere  uxores  cum 
solutione  vinculi.  Id  probamus  ex  loco  Deuteronomii,  ubi  per¬ 
missum,  aliquid  fuisse  secus  ac  ab  initio  institutum  fuerat,  testa¬ 
tur  ipse  Christus:  neque  quod  nos  contendimus  negat  Apostolus, 
qui  solum  legem  institutionis  aetate  sua  unice  valentem  utpote 
a  Christo  revocatam,  citat. 

V.  Restat  ergo  quaestio,  an  talis  oeconomia  Moysis  fuerit  vera 
permissio,  qua  res  licita  fieret,  an  sola  tolerantia,  relinquens  actioni 
illi  malitiam  suam.  Sed  profecto  iam  praeiudicata  est  ista  quae¬ 
stio  ex  praecedenti;  si  enim  effectus  libelli  repudii  erat  solutio 
vinculi,  ut  posset  dimissa  alteri  nubere,  nec  posset,  defuncto  viro, 
cui  secundo  nupserit,  ad  priorem  redire,  opus  fuit  interventu  di¬ 
vinae  dispensationis,  qua  solutio  vinculi,  quod  ab  initio  indisso¬ 
lubile  statutum  fuerat,  permitteretur.  Sola  enim  tolerantia  nihil 
a  parte  rei  operata  esset;  a  poena  tantummodo  liberasset  dimit- 

tentem  non  ab  obligatione  coniugali  erga  dimissam.  Exsistente 
autem  divina  permissione  res  licita  flebat. 

Praeterea,  ut  arguit  s.  Thomas  in  4m  Dist.  33a  q.  2.  a.  2.  ql.  3. 
ad  4m.  «  Si  Iudaei  repudiando  uxores  peccassent,  lioc  saltem  eis 
per  legem  (lex  enim  sancta  et  per  eam  cognitio  peccati)  aut  pro- 
plietas  indicari  debuisset  (Isai.  LVIII.  1.  Annuntia  populo  meo 
.scelera  eorum)]  nam  alias  viderentur  nimis  despecti,  si  ea,  quae 
necessaria  sunt  ad  salutem,  quae  non  cognoscebant,  nunquam  eis 
nuntiata  fuissent.  Quod  non  potest  dici ;  cum  iustitia  legis  suo 
tempore  observata  (utique  ex  gratia)  vitam  mereretur  aeternam  ». 

Itaque  arbitrari  licet,  permissum  fuisse  viris  Iudaeis  repudiare 
uxores  suas  gravi  ex  causa,  interveniente  publica  quadam  aucto¬ 
ritate.  Atqui  haec  est  alia  dimissio  ab  ea,  quam  superius  repro¬ 
bavimus. 

VI.  At  dissolubilitas  intrinseca  ex  certis  tantummodo  causis, 
quibus  bona  propria  matrimonii  non  impediantur,  quae  certis  le¬ 
gibus  regatur  potiora  incommoda  caventibus  actumque  difficilio¬ 
rem  ac  rarum  reddentibus,  fiatque  cum  consensu  independentis 
auctoritatis,  non  repugnat  primario  naturae  iuri.  Argumentum 
primum  pro  liac  doctrina  peti  potest  ex  permissione  repudii  facta 
Hebraeis  a  Deo,  cum  repudium  eo  spectaret,  ut  matrimonii  vin¬ 
culum  solveretur.  Fam  in  hac  liypothesi  vere  erat  vir  qui  dimit¬ 
tebat  uxorem,  liberam  eam  esse  iubens  per  libellum  repudii : 
servabatur  quidem  forma  praescripta  a  lege,  sed  dimissio  et  re¬ 
pudium  auctoritate  viri  flebat;  ideoque  erat  dissolutio  intrinseca. 
Porro  in  ea  lege  non  plures  erant  certe  cautiones  quam  quas  nos 
posuimus  in  enunciatione  nostrae  assertionis.  Cum  ergo  Deus  po¬ 
testatem  dandi  libelli  repudii  permiserit  omnibus  viris  liebraeis, 
nec  tamen  in  populo  suo  matrimonii  essentiam  destruxerit,  con¬ 
sequitur,  quod  aliqua  potestas  dissolutionis  seu  dissolubilitas  in¬ 
trinseca  non  repugnet  naturae  legibus  saltem  primariis.  Et  quia 
per  se  quoad  potestatem  in  corpus  alterius,  qua  vinculum  coniu- 
gale  constituitur,  par  est  ius  in  utroque  coniuge,  hinc  quod  viro 
licet,  licere  quoque  per  se  uxori  debet:  quamvis  dignitas  capitis, 
quae  viro  competit,  efficiat,  ut  hoc  ius  congruat  magis  viro. 

Et  sane  fac  filiis  iam  esse  quoad  educationem  et  victum  satis- 
provisum,  fac  uxorem  esse  sterilem,  difficile  probabis  (ait  Bellar- 
minus  de  Matrim.  c.  4.)  essentiae  matrimonii  repugnare  dissolu¬ 
tionem:  imo  nihil  est  quod  spectato  solo  naturae  iure  ipsam  repu¬ 
gnare  demonstret:  petitur  enim  haec  demonstratio  ex  Anibus  talis 
unionis.  Fac  praeterea  alterum  coniugum  moechari;  cum  naturali 

horrore  refugiat  coniux  a  contractu  et  familiaritate  partis,  quae 
adeo  fidem  violavit,  an  si  praesertim  nulli  adhuc  sunt  filii,  lex 
primaria  naturae  alteri  parti  offensae  uegat  ius  se  separandi  et 
alias  contrahendi  nuptias  ut  contra  votum  innupta  maneat  et  ex 
culpa  alterius  privetur  bono  prolis  et  freno  concupiscentiae?  Po¬ 
stulari  quidem  potest  ut  certis  limitibus  coerceatur  haec  potestas, 
certisque  legibus  independentibus  ab  arbitrio  singulorum  regatur, 
qua  in  re  nihil  amplius  postulari  posse  arbitramur  quam  quod 
exposuimus  ab  initio  in  enunciatione  huius  partis:  at  his  positis 
nequis  probare  iure  naturae  repugnare  essentiae  matrimonii  dis- 
solubilitatem  intrinsecam  in  huiusmodi  casibus,  nisi  probes  eidem 
repugnare  quamlibet  dissolubilitatem  ;  quod  tamen  falsum  est. 
Quodcumque  enim  argumentum  efficias,  huc  redibit  ut  vel  ex 
finibus  matrimonii  vel  ex  natura  ipsa  obligationis  coniuguin  ab 
initio  susceptae  demonstres  repugnare  primario  naturae  iuri  hanc 
dissolubilitatem.  Iam  vero  ex  finibus  id  nequis  demonstrare,  ut 
vidimus :  si  vero  arguis  ex  natura  obligationis,  cum  haec  eadem 
semper  sit,  efficies  esse  contra  primarium  naturae  ius  quamlibet 
dissolutionem,  eo  quod  adversetur  illi  obligationi:  si  autem  con¬ 
cedis  cum  natura  illius  obligationis  posse  componi  aliquam  eiusdem 
dissolutionem,  tunc  quomodo  probas  etiam  hanc  dissolubilitatem, 
de  qua  loquimur,  repugnare  primario  naturae  iuri  ?  Porro  aliquam 
dissolutionem  pati  vinculum  coniugale  certum  est  ex  permissione 
facta  Iudaeis. 

Haec,  quam  defendimus,  est  certe  sententia  Augustini,  qui  in- 
dissolubilitatem  plenam  censet  propriam  esse  matrimonii  Christiani 
eo  quod  sacramentum  est,  imo  in  ea  ponit  rem  sacramenti  (lo¬ 
quitur  autem  Augustinus  de  iudissolubilitate  praesertim  intrin¬ 
seca:  nam  extrinseca  quaedam  matrimoniis  Christianis  competit, 
ut  postea  videbimus):  ergo  eam  Augustinus  non  agnovit  in  ma¬ 
trimonio,  spectato  solo  naturae  iure. 

VII.  Haec  tamen  intrinseca  dissolubi litas,  de  qua  modo  locuti 
sumus,  opponitur  secundariis  naturae  iuribus.  Quod  enim  essentiae 
matrimonii  per  se  est  congruum  et  conveniens  magis,  ita  ut  op¬ 
positum  plus  minus  dedeceat,  illud  secundariis  iuribus  naturae 
praecipitur.  Porro  congruit  certe  et  maxime  convenit  matrimonio, 
ut  intrinsece  sit  prorsus  indissolubile.  Sane  abhorret  a  matrimonio 
quod  coniux,  dum  est  ligatus,  cogitet  de  alio  matrimonio  ineundo; 
minuitur  enim  hoc  ipso  illa  mutua  amicitia,  quae  tamen  sponte 
sequitur  ex  tam  arcta  et  naturali  communicatione,  quam  alter  sui 
facit  alteri:  atqui  nisi  indissolubilis  sit  unio,  illud  non  tantum  ex 

vitio  hominis,  sed  per  se  consequi  posset  et  consequeretur.  Prae¬ 
terea  uxor  est  quadam  certa  ratione  caro  viri,  et  vir  quoque  caro 
mulieris;  sunt  enim  una  caro:  atqui  nemo  unquam  carnem  suam 
odio  liabuit ,  sed  nutrit  et  foret  eam  (Ephes.  Y.  2.);  ergo  natura  di¬ 
vortium  refugit,  sicut  odium  propriae  carnis,  cum  aliquo  quidem 
discrimine,  secundum  quod  coniux  et  caro  proprie  differunt.  Rur¬ 
sus  indissolubilitate  matrimonii  per  se  bono  prolis  certius  provi¬ 
detur  ac  pudori  uxoris  honestius  consulitur:  sic  communio  vitae 5 
unio  animorum,  status  familiae  ac  affinitatum  necessitas  firmior 
et  sanctior  est.  Tandem  hoc  pacto  distinctio  familiarum  certior 
ac  pax  inter  diversas  familias  tutior  est  et  ita  bono  societatis 
humanae  melius  consulitur.  Quod  si  aliquando  contingit  decere  ut 
solvatur  vinculum,  id  non  est  opus  fieri  potestate  coniugum,  sed 
fieri  potest  auctoritate  superioris,  ideoque  extrinsece.  Quare  me¬ 
rito  haec  indissolubilitas  sancita  est  lege  institutionis. 

Obiici  solent  inconvenientia  quaedam,  quae  locum  habent  posita 
indissolubilitate  matrimonii  cum  odium  seu  fastidium  successerit 
amori:  verum  1°  haec  non  praeponderant  iis  quae  ex  dissolubili- 
tate  orirentur:  2°  liaec  sunt  incommoda  singularum  personarum; 
ea  vero  quae  a  dissolubilitate  oriuntur,  adversantur  plus  minus 
ipsi  matrimonio  finique  intento  per  ipsum  a  natura :  3°  haec  non 
per  se  exsistunt  sed  ex  mala  hominum  voluntate,  qui  liberi  cum 
sint,  possunt  ea  impedire  ex  quibus  originem  ducunt;  illa  vero 
per  se  ex  dissolubilitate  orirentur.  Ceterum  confer  quae  de  hoc 
argumento  disputabimus  data  opera  in  Tli.  XXIII. 

Iuxta  modo  dicta  intelligimus  iure  damnatam  proposit.  67.  in 
Syllabo  Pii  IX.  «  Iure  naturae  matrimonii  vinculum  non  est  indis¬ 
solubile,  et  in  variis  casibus  divortium  proprie  dictum  auctoritate 
civili  sanciri  potest  ». 


THESIS  XVII. 

Traditione  catholica  constat  matrimonium  cliristianum  non  solum 
consummatum  sed  et  ratum  tantum  esse  intrinsece  indissolu¬ 
bile  in  causa  quoque  adulterii. 

I.  Xunc  speciatim  de  indissolubilitate  matrimonii  Christiani.  Ad¬ 
verte  plures  Theologos  (cf.  Sanchez  L.  II.  1).  13.)  in  hac  quaestione 
non  uti  hac  distinctione  indissolubilitatis  in  intrinsecam  et  extrin- 
secam,  idque  unum  spectare  pro  affirmanda  sive  neganda  indis¬ 
solubilitate,  utrum  matrimonium  solvi  possit.  Cum  autem  negant 
omne  matrimonium  esse  prorsus  indissolubile  solumque  matri- 

monium  consummatum  cliristianorum  tale  esse  affirmant,  spectant 
reapse  indissolubilitatem  eam,  quam  extrinsecam  diximus,  qua 
matrimonium  ratum  fidelium  et  consummatum  quoque  infidelium 
carere  potest.  Convenit  tamen  inter  omnes,  matrimonium  consum¬ 
matum  fidelium  esse  prorsus  indissolubile,  non  vero  consentiunt 
in  assignanda  huius  rei  intrinseca  ratione,  nimirum  an  id  sit  iure 
naturae,  an  iure  positivo  Dei,  an  ecclesiastico,  an  ratione  sacra¬ 
menti,  an  ratione  certae  significationis.  Primum  oportebit  verita¬ 
tem  demonstrare,  tum  eius  rationem  investigare.  Dicimus  ergo, 
matrimonium  Christianum  sive  ratum  sive  consummatum  esse 
intrinsece  indissolubile  etiam  in  causa  adulterii  alterutrius  con- 
iugis.  Difficultas  est  ex  verbis  Matthaei  XIX.  et  ex  praxi  Grae¬ 
corum  et  quoruudam  Patrum  sententiis,  an  scilicet  Christianis 
propter  fornicationem  vel  adulterium  coniugis  facta  sit  potestas, 
quae  ob  alias  quoque  causas  Iudaeis  competebat,  dissolvendi 
nempe  vinculum  coniugale. 

II.  Doctrina  est  asserta  a  Trid.  Cone.  Sess.  XXII.  de  Reform. 
Matrirn.  cn.  5.  Si  quis  dixerit  propter  haeresim  aut  molestam  coha¬ 
bitat  io  nem  aut  affectatam  absentiam  a  coniuge,  dissolvi  posse  .ma¬ 
trimonii  vinculum,  A.  S.  et  cn.  7.  Si  quis  dixerit  Ecclesiam  errare , 
cum  docuit  et  docet ,  iuxta  euangelicam  et  apostolicam  doctrinam , 
propter  adulterium  alterius  coniugum  matrimonii  vinculum  non 
posse  dissolvi,  et  utrumque ,  vel  etiam  innocentem ,  qui  causam  adul¬ 
terio  non  dedit,  non  posse,  altero  coniuge  virente,  aliud  matrimonium 
contrahere  moecharique  cum ,  qui,  dimissa  adultera,  aliam  duxerit  et 
eam ,  quae,  dimisso  adultero,  alii  nupserit:  A.  S.  In  his  canonibus 
sermo  est  simpliciter  de  matrimonio,  quod  saltem  est  matrimo¬ 
nium  Christianorum  ad  quos  spectant  hi  canones,  nulla  distinctione 
facta  inter  ratum  et  consummatum.  Potestas  quae  negatur,  est 
certe  potestas,  quae  ipsis  coniugibus  competat;  si  haec  enim  adsit, 
falsi  sunt  per  se  et  simpliciter  canones;  atque  de  hac  quaestio 
erat,  cum  hi  canones  sunt  editi.  Enumerantur  causae,  quae  maxime 
valere  possent  pro  dissolvendo  vinculo,  quaeque  ab  haereticis  af¬ 
ferebantur  pro  dissolutione  eiusdem.  Ex  altero  canone  habemus 
L°  Ecclesiam,  non  hanc  aut  illam,  sed  simpliciter  Ecclesiam,  idest 
catholicam  docuisse  et  docere  matrimonii  vinculum  non  posse  dis¬ 
solvi  propter  adulterium  alterius  coniugis:  2°  id  docuisse  et  do¬ 
cere  iuxta  evangelicam  et  apostolicam  doctrinam:  3°  anathema 
esse,  qui  in  hac  doctrina  dixerit  Ecclesiam  errare.  Refert  Palla- 
vicinus  L.  XXIL  c.  4. fuisse  antea  propositum  simplicius  decretum, 
quo  dicebatur  anathema  ille  qui  diceret  matrimonia  consummata 

propter  adulterium  posse  dissolvi.  Si  sententiam  spectas,  eadeni 
fere  doctrina  traditur  in  utroque  decreto.  Nam  nequit  Ecclesia 
non  errare  cum  docet  matrimonium  non  posse  dissolvi,  nisi  id 
sit  verum,  et  quidem  verum  iuxta  evangelicam  et  apostolicam 
doctrinam;  nam  secundum  lianc  id  se  docere  testatur  Ecclesia: 
ergo  Eoe  ipso  Tridentini  Patres  significant  id  esse  verum  revela¬ 
tum.  Et  sane  qui  affirmaret  posse  dissolvi  in  eo  casu  couiugium, 
affirmare  quoque  defieret  errare  Ecclesiam,  quae  id  negat.  Idque 
Protestantes  faciefiant.  Verum  Graeci,  minus  logici,  contenti  sua 
praxi  dissolvendi  ea  coniugia,  afistinefiant  ab  fiac  calumnia  erga 
Ecclesiam  latiuam.  Ex  fiac  porro  speciali  ratione  cogitandi  Grae¬ 
corum  fiebat,  ut  ii  non  percellerentur  anathemate,  si  anatfiema 
tantum  diceretur  eis,  qui  dicerent  fiac  in  re  Ecclesiam  errare.  Ut 
ergo  Concilium  morem  gereret  oratoribus  venetis,  qui  flagitabant 
ne  anatfiema  ferretur  iu  Graecos,  admisit  eam  alteram  formulam 
propositam  ab  iisdem  oratoribus.  Non  ergo  est  mutata  doctrina,  sed 
mutata  ratio  infligendi  anatfiema,  et  conditio  propter  quam  ana¬ 
tfiema  incurratur.  Ceterum  canonem  esse  doctrinalem  nemo  negare 
potest.  Asseritur  enim  indissolubilitatem  matrimonii  esse  doctri¬ 
nam  Ecclesiae,  doctrinam  iuxta  evangelicam  et  apostolicam  do¬ 
ctrinam,  fi.  e.  revelatam,  Ecclesiam  in  fiac  doctrina  tradenda 
infallibilem  esse,  et  haereticos  esse  qui  id  negant.  Porro  canon 
proponens  doctrinam  revelatam  et  ab  Ecclesia  infallibiliter  asser¬ 
tam,  est  certe  doctrinalis.  Imo  et  dogmaticus  est,  astruens  scilicet 
fidei  dogma  ab  omnibus  credendum:  cuius  tamen  obiectum  dire¬ 
ctum  est  inerrantia  Ecclesiae  in  ea  re  docenda;  indirectum  vero 
ipsa  res  seu  indissolubilitas  confugii.  «  Quis  catholicus  (ait  Pius  VI. 
epist.  ad  Episc.  Agriensem)  doctrinae  caput  non  in  eo  agnoscat, 
quod  Ecclesia  docuit  et  docet  iuxta  evangelium  et  apostolicam 
doctrinam,  et  in  quo  docendo  certum  sit  imo  expresse  definitum, 
eam  non  errare  ». 

Ut  vindicemus  doctrinam  Concilii,  demonstrare  oportet  illam 
esse  reapse  evangelicam  et  apostolicam.  Id  vero  tum  ex  verbis 
Christi  atque  Apostoli,  ad  quae  alludit  certe  Trid.  Cone.,  tum  ex 
constanti  Traditionis  consensu  probari  potest.  Cum  potissimum 
quaestio  sit,  utrum  in  causa  adulterii  coniuges  habeant  potestatem 
dissolvendi  coniugii,  qua  negata,  sponte  sequitur  negandam  eam 
esse  in  ceteris  casibus ;  hanc  quaestionem  praecipue  agemus : 
quamvis  quae  proferemus,  tum  implicite  tum  explicite  valebunt 
universaliter  pro  quocumque  casu.  Nota  insuper,  quod  licet  nunc 
disserentes  agamus  tantum  de  indissolubilitate  intrinseca,  nolu- 

inus  dicere  quod  lmec  tantum  competat  et  haec  tantum  a  testi¬ 
moniis  afferendis  asseratur  matrimonio,  de  quo  loquimur,  sed 
utrum  alia  quoque  competat,  disputabimus  disserte  postea. 

HI.  Sit  argumentum  primum  ex  Traditione.  Constans  Ecclesiae 
sensus  quod  haec  sit  divina  revelata  doctrina,  si  ab  aetate  Cone. 
Flor,  ascendamus  ad  initium,  ita  patet.  1°  In  ea  Synodo  Floren¬ 
tina  latini  Romanusque  Pontifex  aperte  significarunt,  improbare 
se  methodum  graecoruui  solvendi  vinculum  nuptiarum  causa  for¬ 
nicationis:  idemque  Pontifex  in  Instructione  pro  Armenis  docuit 
quod  «  quamvis  ex  causa  fornicationis  liceat  tori  separationem 
facere,  non  tamen  aliud  matrimonium  contrahere  fas  est,  cum 
matrimonii  vinculum  legitime  contracti  perpetuum  sit  ».  Ita  in 
iure  canonico  sancitum  est,  et  quidem  tanquam  lex  evangelica, 
allatis  verbis  Christi  et  Apostoli,  c.  Ex  parte/  de  Sponsalibus  et 
Matrimoniis c.  Gaudemus,  de  D ivo rti isfifnae  quidem  rescripta 
sunt  alterum  Alexandri  III.,  alterum  Inuocentii  III.  Ante  hos 
loauues  VIII.  his  verbis  scripserat  ad  Ederetum  Arcliiep.  Auglo- 
rum,  an.  877.:  «  Ilis  autem  quos  asseris  uxores  proprias  contra 
praeceptum  Domini  relinquere,  praecipimus  neque  virum  ab  uxore, 
neque  uxorem  a  viro,  nisi  causa  fornicationis  discedere:  quod  si 
ob  hoc  discesserit,  manere  innuptum  vel  innuptam,  aut  sibi  mutuo 
reconciliari;  quoniam  dicente  Domino:  quod  Deus  coniunxit  homo 
non  separet  et  ideo  cum  priorem  legitimo  sibi  matrimonio  iunctam 
quisque  deserere  nequeat,  nulla  ratione  illi  prorsus  conceditur 
aliam ,  vivente  priore,  conducere  ».  Ante  hunc  Xicolaus  I.  epist. 
ad  Adonem  Arcliiep.  Viennensem  an.  8G2.  «  Requiritis  si  dimissa 
uxore,  quam  legitime  spousatam  quis  duxerit,  quia  nomen  malum 
postmodum  ei  imposuit,  absque  decreto  generalis  Synodi,  liceat  ei 
aut  aliam  accipere  contra  auctoritatem  evangelicam,  aut  illa  su¬ 
perstito,  pro  uxore  concubinam  habere.  Quibus  nos  apostolica  au¬ 
ctoritate  fulti  secundum  evangelicam  sanctionem  omnino  resisti¬ 
mus,  et  nec  alius  uxoris  copulam  eis  qui  talia  agunt,  dimissa 
superstite,  habere  concedimus  neque  concubinam  habendi  licentiam 
tribuimus  ».  Photius  in  Syntagmate  Canonum  Tit.  XIII.  c.  4.  recitat 
canonem  Concilii  Alilevitaui  mox  afferendum.  Idem  statuitur  in 
Capitularr.  ex  Collectione  Benedicti  L.  II.  n.  87.  et  235.,  quo  id 
decernitur:  «  qui  causa  fornicationis  dimissis  uxoribus  suis  alias 
ducunt,  Domini  sententia  adulteri  esse  notantur  ».  Idem  seculo 
praecedente  statutum  est  in  Concilio  Foroiuliensi,  addita  hac  ra¬ 
tione.  «  Xam  etsi  legatur  in  sacris  evangelicis  paginis,  sola  forni¬ 
cationis  causa  dixisse  Dominum  dimittere  virum  uxorem  suam, 

non  tamen  legitur  concessisse  aliam,  vivente  illa,  in  coniugio  sibi 
sociare,  prohibuisse  quidem  modis  omnibus  non  ambigitur.  Ait 
enim:  quicumque  etc.  ».  Idem  eodem  seculo  statuit  Stephaniis  II. 
responsis  datis  ad  Episcopos  Galliam m,  renovans  decreta  Inno- 
centii  1.  et  Leonis  M.  Idem  seculo  praecedente  decretum  est  in 
Ooncibp^jJfirudfortLensi  in  Anglia  sub  Theodoro  Archiep.  Can- 
tuariensi  c.  10.  «  Nullus  coniugem  propriam,  nisi,  ut  sanctum 
Evangelium  docet,  fornicationis  causa,  relinquat.  Quod  si  quis¬ 
quam  propriam  expulerit  coniugem  legitimo  sibi  matrimonio  con- 
iunctam,  si  Christianus  esse  recte  voluerit,  nulli  alteri  copuletur; 
sed  ita  permaneat,  aut  propriae  reconcilietur  uxori  ».  Seculo  au¬ 
tem  V.  Concilium  Milevitanum  II.  canonem  edidit,  qui  tribuitur 
etiam  Cone.  Cart]LagTmeusLanua~44) 7.  Canon  est  8.  «  Placuit,  ut 
secundum  evangelicam  et  apostolicam  disciplinam  neque  dimissus 
ab  uxore,  neque  dimissa  a  marito,  alteri  coniungantur:  sed  ita 
maneant,  aut  sibimet  reconcilientur.  Quod  si  contempserint,  ad 
poenitentiam  redigantur.  In  qua  causa  legem  imperialem  peten- 
dauTpromulgari  ».  Item  Innocentius  I.  ad  Exriperinm  Tolosanum 
Episc.  «  De  his  etiam  requisivit  dilectio  tua,  qui  interveniente 
repudio,  alii  se  matrimonio  copularunt.  Quos  in  utraque  parte 
adulteros  esse  manifestum  est:  qui  vero  vel  uxore  vivente,  quamvis 
dissociatum  videatur  esse  coniugium,  ad  aliam  copulam  festina¬ 
runt,  neque  possunt  adulteri  non  videri,  in  tantum,  ut  etiam  hae 
personae,  quibus  tales  coniunctae  sunt,  etiam  ipsae  adulterium 
commisisse  videantur,  secundum  illud  quod  legimus  in  Evangelio: 
qui  dimiserit  uxorem  suam  et  duxerit  aliam,  moechatur ,  similiter 
et  qui  dimissam  duxerit ,  moechatur  ».  Cone.  Illiberitannm  an,  305. 
can.  0.  id  statuit.  «  Fidelis  femina,  quae  adulterum  maritum  re¬ 
liquerit  fidelem  et.  alterum  ducit,  prohibeatur  ne  ducat:  si  autem 
duxerit  non  prius  accipiat  communiouem,  nisi  quem  reliquerit 
prius  de  seculo  exierit,  nisi  forte  necessitas  infirmitatis  dare  com¬ 
pulerit  ».  Tandem  canon  Apostolicus  48us  secundum  recensionem 
Dionysii  Exigui  decrevit:  «  Si  quis  laicus,  uxore  sua  reiecta,  aliam 
perceperit,  vel  ab  alio  dimissam  (aut  solutam),  segregetur  ».  Neque 
heic  interpretes  Graeci  Theodorus  Balsamon  et  Aristenus  audiendi 
sunt,  qui  pro  suae  Ecclesiae  praxi  tunc  temporis  firmanda,  ad- 
dunt  limitationem,  uernpe  si  eiecerit  praeter  rationem  vel  sine  ali¬ 
qua  causarum  legibus  s  anni  arum. 

IV.  Seriei  decretorum  parallela  est  series  testimoniorum  Pa¬ 
trum  ad  aevum  usque  apostolicum  pertingens.  Ut  potiora  testi¬ 
monia  afferamus  ab  antiquioribus  incipientes,  primus  occurrit 


TII.  XYIT.  MATRI  M.  CHRIST.  INTRINSECE  INDISSOLUBILE  155 
Hermas^  qui  L.  II.  Mand.  4.  ita  Pastorem  loquentem  inducit:  «  Si 
sciverit  vir  uxorem  suam  deliquisse,  et  non  egerit  poenitentiam 
mulier  et  permaneat  iu  fornicatione  sua  et  convivit  cum  illa  vir; 
reus  erit  peccati  eius  et  particeps  moechationis  eius.  Et  dixi  illi: 
quid  ergo  si  permanserit  in  vitio  suo  mulier?  Et  dixit:  dimittat 
illam  vir  et  per  se  maneat.  Quod  si  dimiserit  mulierem  suam  et 
aliam  duxerit,  et  ipse  moechatur  ».  Iustinus  Martyr  in  la  Apologi  a 
n.  15.  doctrinam  Christi  circa  castitatem  commendans,  haec  ex 
Evangelio  recitat  testimonia  «  qui  inspexerit  mulierem  ad  concu¬ 
piscendum  eam,  iam  moechatus  est  eam  in  corde  suo...  qui  ducit 
repudiatam  ab  altero  viro,  moechatur  ».  Tum  subdit.  «  Quemad¬ 
modum  etiam  ii,  qui  ex  lege  humana  duplex  matrimonium  ineunt, 
ita  et  qui  mulierem  adspiciunt  ad  concupiscendam  eam,  peccatores 
sunt  apud  magistrum  nostrum  ».  Ergo  ex  Christi  lege  vinculum 
manet  inter  repudiatam  et  repudiantem  ;  et  quamvis  humanae 
leges  permittant  alterum  matrimonium  inire,  priore  soluto,  hoc 
tamen  apud  Christum  peccatum  est.  Idem  docet  Athenagoras  in 
Legat,  pro  Christianis  n.  33.  «  Quicumque,  inquit  Christus,  dimi¬ 
serit  uxorem  suam  et  aliam  duxerit,  moechatur;  nec  eam  dimitti 
sinens,  cuius  virginitati  finem  quis  imposuit,  nec  aliam  insuper 
duci  ».  Tertullianus  autem  in  lib.  de  Patientia  c.  12.  ait  patientiae 
virtutem  hoc  conferre  bonum  utrique  coniugi,  «cum  propter  adul¬ 
terium  unius  disiunctum  est  matrimonium,  ut  alter  emendetur, 
alter  (h.  e.  innocens)  non  fiat  adulter  ».  Non  posset  vero  fieri 
talis,  nisi  adhuc  vinculum  maneret  et  non  liceret  illud  dissolvere. 
Et  in  lib.  de  Monogamia  hanc  refert  sententiam  catholicorum, 
quos  impugnat  «  Deum,  vivo  marito,  nolle  repudiatam  alii  viro 
iungi ». 

Clemens  Alexan.  Strom.  L.  II.  c.  23.  docet  ex  verbis  Christi 
moechari  eum,  qui  dimissam  propter  fornicationem,  uxorem  sibi 
accipit:  «  Scriptura  legem  aperte  constituit,  non  dimittes  uxorem 
nisi  propter  fornicationem.  Adulterium  autem  existimat  couiuugi 
matrimonio,  vivo  altero  ex  separatis...  Qui  autem  dimissam  accipit 
uxorem,  moechatur,  inquit  ».  Origenes  in  Matth.  Tom.  14.  monet 
quod  «  contra  Scripturae  legem  mulieri,  vivente  viro,  nubere  qui¬ 
dam  Ecclesiae  rectores  permiserunt,  agentes  contra  id  quod  scri¬ 
ptum  est :  Mulier  alligata  est  legi  quanto  tempore  vir  cius  vivit- 
et  contra  illud:  Igitur  vivente  viro  mulier  vocabitur  adultera,  si 
fuerit  cum  alio  viro;  non  omnino  tamen  permiserunt  sine  ratione; 
haec  enim  contra  legem  ab  initio  latam  et  scriptam,  ad  vitanda 
peiora,  alieno  arbitrio  morem  gerentes  eos  permisisse  verisimile 

est  ».  Agebatur  ergo  de  mulieribus  repudiatis  vel  repudiantibus, 
quod  repudium  arbitrium  legum  et  potestatum  civilium  permit¬ 
tebat,  cui  arbitrio,  ob  peiora  mala  vitanda,  morem  gessisse  Epi¬ 
scopos  putat  Ori genes.  Neque  enim  privatorum  arbitrio  etiam 
contra  civiles  leges  morem  gessisse  censendi  illi  sunt;  nam  non 
potuissent  putare  se  vitare  peiora  mala,  cum  hoc  esset  maximum 
malum;  neque  opus  fuisset  ut  id  permitterent,  cum  lex  quoque 
civilis  praeter  casus  a  se  permissos  divortium  prohiberet;  neque 
proinde  si  id  fecissent  digni  essent  excusatione. 

Eandem  doctrinam  exhibet  Cyprianus  L.  III.  Testimm.  ad  Quiri¬ 
num.  n.  90.  et  Ambrosius,  qui  in  Lucam  L.  VIII.  2.-5.  in  ea  verba: 
omnis  qui  dimittit  uxorem  etc.  reprehendit  fideles  quod  putent  li¬ 
cere  sibi  dimittere  uxores,  quia  id  humanae  leges  permittebant : 
«  Dimittis  uxorem  quasi  iure,  sine  crimine,  et  putas  id  tibi  licere, 
quia  lex  humana  non  prohibet  ;  sed  divina  prohibet.  Qui  hominibus 
obsequeris,  Deum  verere  ;  audi  legem  Domini,  cui  obsequuntur 
etiam  qui  leges  ferunt:  quod  Deus  coniunxit  liomo  non  separet  ». 
Tum  Iudaeum  esse  monet  n.  7.  non  Christianum,  qui  provocat  ad 
permissionem  factam  a  Moyse,  quam  Christus  abrogavit.  Docet 
praeterea  ibidem  (n.  0.)  quod  si  repudiata  (utique  secundum  leges 
humanas  ideoque  etiam  in  causa  adulterii)  alteri  nubat,  coniugium 
eius  adulterium  est.  In  lib.  I.  vero  de  Ahraham  c.  4.  statuit  prin¬ 
cipium,  quod  «  non  viro  licet  quod  mulieri  non  licet  ». 

Basii,  in  Morat,  reg.  73.  c.  2.:  «quod  non  licet,  ait,  viro,  uxore 
dimissa,  aliam  ducere:  nec  fas  est  repudiatam  a  marito,  ab  alio  duci 
uxorem  ».  Atque  ad  id  probandum  citat  Mattii.  XIX.  9.  sicut  est  in 
vulgato  (Cf.  lib.  praeced.  de  Fide  n.  6.).  Xaziauzenus  epist.  CXLIY. 
ad  Olympium  (edit,  mauriu.)  consulens  cuidam  Venerio  ne  divor¬ 
tium  faceret,  subdit:  «  quod  legibus  nostris  prorsus  improbatur, 
etiamsi  romanae  aliter  decernant  ».  Adversabatur  scilicet  Chri¬ 
stianis  legibus  haec  permissio  i  uris  romani,  quod  non  qualibet 
ex  causa,  sed  certis  tantum  ex  causis,  inter  quas  adulterium,  di¬ 
vortium  cum  solutione  vinculi  permittebat.  Ita  Chrysostomus  in 
Mattii,  hom.  XVII.  interpretans  verba  Christi  c.  V.  32.  docet  quod 
eiecta  a  viro  manet  eiicientis  uxor  «  expulsa  quoque,  ait,  perse¬ 
verat  esse  uxor  eius,  qui  eam  eiecit  ».  Et  in  Serm.  de  libello  re¬ 
pudii  perpendens  verba  Pauli:  Mulier  alligata  est  legi,  ait  «  vide 
quanta  cum  diligentia  verborum  usus  sit  proprietate.  Non  .enim 
dixit:  cohabitet  viro  quoad  vixerit,  sed  mulier  alligata  est  legi 
quanto  tempore  vir  eius  vivit:  atque  adeo  etiamsi  libellum  repudii 
det,  etiamsi  domum  relinquat,  etiamsi  ad  alium  abeat,  legi  ad- 

stricta  adulteraque  est.  Quando  igitur  vir  eiicere  vult  uxorem 
aut  uxor  relinquere  virum,  Imius  memor  sit  dicti  et  Paulum  putet 
esse  praesentem  et  clamantem:  Mulier  adstricta  est  legi:  quae  au¬ 
tem  serva  est  et  subdita  legi,  etiamsi  millies  libellum  repudii  ac¬ 
cipiat,  adulterii  ligabitur  lege.  Xe  milii  leges  ab  exteris  conditas 
legas;  neque  enim  iuxta  illas  indicaturus  est  te  Deus  in  die  illa, 
sed  secundum  eas  quas  ipse  statuit  ».  Ergo  et  dato  repudio  se¬ 
cundum  civiles  leges,  quae  ob  adulterium  id  permittebant,  dimit¬ 
tens  manet  adhuc  vinculo  ligatus,  et  qui  dimissam  ducit,  moechatur. 
Huc  quoque  facit  quod  ibidem  uxorem  ab  uno  repudiatam  et  ab 
altero  acceptam,  nec  prioris  nec  alterius  esse  uxorem  dicit:  adul¬ 
tera  enim  nullius  est  uxor.  Xam  si  vinculum  solveretur,  esset 
reapse  coniux  secundi.  Xou  est  ergo  de  facto  seu  secundum  allectum 
coniux  prioris,  quia  non  agnoscitur:  non  est  alterius  de  iure,  quia 
vinculum  prius  manet.  In  libro  autem  de  Virginitate  aperte  docet 
n.  40.,  quod  etsi  uxor  sit  improba,  maledica,  loquax,  sumptuosa, 
aliisque  malis  pluribus  referta,  vir  pariter  sit  ferox,  iracundus,  su¬ 
perbus,  qui  liberam  eodem  loco  habeat  quo  servam,  alter  ab  altera 
vicissim  tolerandus  sit  et  si  discedit  mulier,  innupta  maneat  aut 
viro  reconcilietur:  quod  si  nolit  in  gratiam  redire,  mortem  viri 
esxpectet:  vinculum  matrimonii  invicem  subiicere  coniuges:  con- 
iugem  nullum  sui  iuris  esse:  velint  nolint  coniuges  viri  et  feminae, 
ferendam  iis  esse  servitutem. 

Theodoretus  in  1.  Cor.  VII.  vv.  10.11.  ait:  «hoc  autem,  maneat 
innupta,  vel  viro  reconcilietur ,  non  est  contrarium  illi:  nolite  frau¬ 
dare  vos  invicem,  nisi  forte  ex  consensu.  Illa  enim  dicta  sunt  iis,  qui 
non  propter  aliam  cqusam,  sed  propter  solam  continentiam  sepa¬ 
rantur:  hoc  autem  iis  legem  statuit,  qui  de  aliis  rebus  contendunt. 
Et  conatur  quidem  intactum  servare  matrimonii  vinculum  :  ce¬ 
dens  autem  imbecillitati,  ei  qui  se  separaverit  coutiuentiam  prae¬ 
cipit,  hac  etiam  ratione  prohibens  matrimonii  disiunctionem.  Cum 
enim  alteri  coniungi  prohibet,  utramque  partem  ad  prius  matri¬ 
monium  redire  compellit  ».  Hieronymus  (qui  in  Orientali  Ec¬ 
clesia  eruditus  ac  plurimam  vitae  partem  ibi  degens,  Ecclesiae 
quoque  Orientalis  sensa  referre  censendus  est)  ep.  LV.  ad  Aman¬ 
dum  n.  3.  4.  «  Responde  non  nostram  sed  Apostoli  sententiam: 
ergo  vivente  viro  adultera  erit  etc.  et  in  alio  loco;  mulier  alligata 
est  legi  etc.  Omnes  igitur  causationes  Apostolus  amputans  aper¬ 
tissime  definivit,  vivente  viro  adulteram  esse  mulierem,  si  alteri 
nupserit....  Quamliu  vivit  vir,  licet  adulter  sit,  licet  sodomita, 
licet  tlagitiis  omnibus  coopertus,  et  ab  uxore  propter  haec  scelera 


158 


TllACT.  DE  MATRIMONIO 


derelictus,  maritus  eius  reputatur,  cui  alterum  virum  accipere  uon 
licet.  Nec  Apostolus  haec  propria  auctoritate  decernit,  sed  Christo 
iu  se  loquente,  Christi  verba  seq nutus  est,  qui  ait  in  Evangelio : 
qui  dimittit  uxorem  suavi,  excepta  causa  fornicationis ,  facit  eam 
moccliari ,  et  qui  dimissam  acceperit,  adulter  est.  Sive  ipsa  dimi¬ 
serit  virum,  sive  a  viro  dimissa  est,  adulter  est  qui  eam  acce¬ 
perit  ».  Licet  de  muliere  potissimum  loquatur  s.  Pater,  quia  talis 
erat  quaestio  ei  proposita,  tamen  et  ad  virum  spectare  quod  de 
muliere  affirmat,  satis  ostendit  cum  provocat  ad  verba  Christi, 
quae  de  viro  loquuntur,  et  cum  exinde  arguendo  concludit,  tum 
etiam  cum  epist.  LXXYII.  ad  Oceanum  n.  3.  ait  «  Aliae  sunt, 
leges  caesarum,  aliae  Christi,  aliud  Papinianus,  aliud  Paulus  do¬ 
cuit.  Apud  illos  viris  impudicitiae  frena  laxantur.....  apud  nos 
quod  non  licet  feminis,  aeque  non  licet  viris,  et  eadem  servitus 
pari  conditione  censetur  ».  Atque  ibid.  Fabiolam  excusat,  quae 
repudiando  maritum  adulterum  alteri  nupserat,  eo  quod  «  Evan- 
gelii  vigorem  non  noverat,  in  quo  nubendi  universa  causatio, 
viventibus  viris,  feminis  amputatur  ».  Et  in  Matth.  XIX.  9.  «  Ubi¬ 
cumque  est  fornicatio  et  fornicationis  suspicio,  libere  uxor  dimit¬ 
titur...  sic  priorem  dimettere  iubetur  uxorem,  ut  secundam,  prima 
vivente,  non  habeat  ». 

Augustinus  L.  II.  ad  Pollentium  c.  4.  Haec  verba  Apostoli  (Mu¬ 
lier  alligata  est  legi  etc.)  toties  repetita,  toties  inculcata,  vera 
sunt,  viva  sunt,  sana  sunt,  plena  sunt,  nullius  viri  posterioris 
mulier  uxor  esse  incipit,  nisi  prioris  esse  desiverit.  Esse  autem 
desinet  uxor  prioris,  si  moriatur  vir  eius,  uon  si  fornicetur:  li¬ 
cite  itaque  dimittitur  coniux  ob  causam  fornicationis,  sed  manet 
vinculum  prioris,  propter  quod  iit  reus  adulterii,  qui  dimissam 
duxerit  etiam  ob  causam  fornicationis  ».  Lege  utrumque  librum, 
et  de  Bono  coniugali.  Difficultas  autem,  quam  se  in  hac  re  Au¬ 
gustinus  fatetur  experiri  ad  Pollentium  L.  I.  c.  25.;  non  ver¬ 
satur  circa  quaestionem  au  ita  res  sit,  in  qua  dissertissime 
affirmantem  partem  semper  tuetur,  sed  est  tum  in  quaestione  exe- 
getica  quoad  ea  verba  Christi  nisi  oh  fornicationem,  quae  diffi¬ 
cultas  nulla  esset  nisi  certa  esset  affirmatio  prior;  tum  in  quae¬ 
stione  cur  ita  sit  sive  in  reddenda  intriuseca  ratione  rei,  quam 
ipse  a  ratione  sacramenti  petit.  «  Usque  adeo  foedus  illud  initum 
nuptiale  cuiusdam  sacramenti  res  est,  ut  nec  ipsa  separatione  ir¬ 
ritum  liat .  siquidem  interveniente  divortio  non  aboletur  illa 

confoederatio  nuptiarum,  ita  ut  sibi  couiuges  sint,  etiam  separati: 
cum  illis  autem  adulterium  committant,  quibus  fuerint  etiam  post 

suum  repudium  copulati  vel  illa  viro,  vel  ille  mulieri.  Nec  tamen 
nisi  in  civitate  Dei  nostri ,  in  monte  sancto  eius  talis  est  causa  cum 
uxore.  Ceterum  aliter  se  liabere  iura  gentium  quis  ignorat?  »  Beda 
iu  1.  Cor.  VII.  10.  «  Fieri  potest  ut  vir  dimittat  uxorem  causa 
fornicationis,  quam  Dominus  exceptam  esse  voluit.  Iam  vero  si 
nec  illi  nubere  conceditur  vivo  a  quo  recessit,  neque  huic  alte¬ 
ram  ducere  viva  uxore  quam  dimisit;  multo  minus  fas  est  illicita 
cum  quibuslibet  stupra  committere  ».  In  Capitularibus  Caroli  51. 
Ludo  vici  et  Lotarii  ab  Ansegiso  collectis  hic  est  canon  42.  Lib.  I. 

«  Item  in  eodem  (h.  e.  concilio  Africano)  ut  nec  uxor  a  viro  di¬ 
missa  alium  accipiat  virum,  vivente  viro  suo,  nec  vir  aliam  acci¬ 
piat,  vivente  uxore  priore  ». 

Eadem  doctrina  elucet  ex  ritibus  nuptiarum.  Ita  in  rituali  Ge¬ 
lasiano  exoratur  Deus  «  qui  foedera  nuptiarum  blando  concordiae 
iugo,  et  insolubili  pacis  vinculo  nexuisti  ».  Et  in  ordine  graecorum 
pro  Sponsalibus,  Deus  dicitur  vsuvftt vp.ov  appapc  rov. 

Cf.  ceteros  libros  rituale  penes  Marthene. 

Ex  his  omnibus  monumentis  liquet,  doctrinam  hanc  de  indisso- 
lubilitate  intrinseca  coniugii  etiam  in  causa  adulterii  semper  exsti¬ 
tisse  iu  Ecclesia  tum  latina  atque  olim  certe  in  graeca  habitamque 
fuisse  ut  doctrinam  revelatam,  ex  Christi  verbis  et  Apostoli  pro- 
manautem,  remque  esse  divina  immutabili  lege  sancitam,  contra 
quam  nihil  valeant  oppositae  caesarum  leges. 

THESIS  XVIII. 

Vim  demonstratae  catholicae  Traditionis  non  imminuunt 
quae  marino  apparatu  ab  adversariis  proferuntur. 

I.  Occurrunt  nihilominus  non  pauca,  quae  rem  facere  videntur 
impeditam  et  quibus  adversarii  abutuntur  (Launoius  de  Regia  in 
Matrim.  potest.  Tom.  1.  p.  2.  Adamus  Braun  Dissert.  Utrum  ma¬ 
trimonii  vinculum  et  in  casu  adulterii  alterius  coniugum  iure  di¬ 
vino ,  an  solo  iure  ecclesiastico,  sit  insolubile).  Ut  ea  expediamus, 
iuverit  primum  haec  advertere.  1°  Nullius  Patris  aut  Scriptoris 
aut  Synodi,  cuius  aliqua  sit  in  Ecclesia  auctoritas  afferri  testi  - 
monium,  de  quo  certo  liceat  affirmare  quod  doceat,  posse  virum, 
dimissa  ob  adulterium  uxore,  eaque  vivente,  aliam  ducere  uxo¬ 
rem.  2°  Kem  primis  Ecclesiae  seculis  non  fuisse  authentico  ma¬ 
gisterio  definitam;  unde  nil  mirum  si  quidam  erraverint  et  errantes 
non  habiti  fuerint  haeretici.  3°  Certum  fuisse  in  hac  materia  Pa¬ 
tribus  principium :  par  esse  ius  utriusque  coniugis  in  alterum 

quoad  hanc  rem;  quod  ex  allatis  testimoniis  satis  constat,  quibus 
et  hoc  Basilii  (ep.  canonica  cn.  9.)  addi  potest :  «  Aeque  viris  et 
mulieribus  convenit  secundum  sententiae  consecutionem  quod  a 
Domino  pronuntiatum  est  (Mattii.  XIX.  ».  Quare  quod  de  uxo¬ 
ribus  ab  iis  dicitur,  ad  viros  quoque  transferendum  erit.  4°  Cum 
leges  poenales  feruntur,  non  semper  quidquid  in  aliquo  genere 
malum  est,  punitur,  sed  pro  conditione  hominum,  id  quod  gravius 
videtur  vel  facilius  emendabile,  plectitur  poena :  hinc  non  licet 
inferre  quod  censeantur  honesta  et  permissa  ea  quae  a  poena  im- 
munia  relinquuntur.  Si  id  advertens  legas  Illiberitanos  cano¬ 
nes  8m  9m  10m  (hunc  quidem  secundum  emendationem  Mendoza, 
cuius  lectionem  probabiliorem  saltem  arbitramur)  et  canones  ali¬ 
quos  Basilii,  quos  postea  expendemus,  intelliges  non  ideo  probari 
aut  permitti  quasdam  separationes  coniugum,  quia  nulla  poena 
plectuntur  a  Patribus  circa  principaliora  sollicitis. 

II.  His  praemissis  ex  Patribus  aut  scriptoribus,  qui  nobis  obii- 
ciuntur,  aj  quidam,  facta  legis  Christi  mentione,  quae  solum  ob 
fornicationem  permittit  dimittere  uxorem,  non  subdunt  explicite, 
haud  licere  viris  aliam  ducere  uxorem  ;  quod  tamen  ipsos  cen- 
suisse  arbitrari  licet.  Ita  Xazianzenus  Orat.  XXXVII.  n.  6.,  qui 
ait:  «  Circa  hanc  quaestionem  plerosque  male  affectos  cerno,  ac 
legem  eorum  iniquam  nec  sibi  constantem.  Quid  enim  causae  fuit 
cur  mulierem  coerceret  (lex  nempe  eorum  li.  e.  Caesarum),  marito 
contra  ind  ulgeret  euinque  liberum  relinqueret?  Et  mulier  quidem, 
quae  improbum  consilium  adversus  viri  sui  cubile  susceperit,  adul¬ 
terii  piaculo  constringatur ;  vir  autem  qui  fidem  uxori  datam  per 
adulterium  violaverit,  nulli  supplicio  obnoxius  sit  ?  (cf.  legem 
Constantini  M.  in  Cod.  Theod.  Lib.  III.  Tit.  1G.  n.  1.).  Hanc  le¬ 
gem  haudquaquam  probo,  hanc  consuetudinem  minime  laudo. 
Viri  erant,  qui  hanc  legem  sanxerunt...  At  Deus  non  sic.  Enim 
vero  lex  omnes  ob  causas  libellum  dat  repudii.  At  Christus  non 
ob  omnes,  sed  ab  impudica  tantum  et  adultera  uxore  viro  sepa¬ 
rari  permittit...  Ergo  impudicam  quidem,  quia  genus  corrumpit 
et  adulterat,  expellamus;  cetera  omnia  patienter,  moderate  et  sa¬ 
pienter  feramus  ».  Ubi  nota  non  dici  quod  Christus  det  libellum 
repudii,  sed  quod  permittat  separari  in  causa  fornicationis;  quod 
per  se  minus  est.  Censuisse  vero  Xazianzenum  vinculum  hoc  quo¬ 
que  in  casu  non  solvi,  quamvis  lieic  non  dicat,  liquet  1°  ex  eius 
carmine  de  virginibus,  ubi  incommoda  matrimonii  enarrans,  vocat 
malam  uxorem  odiosam  toxt 3\i  xaxsv  a^TrepTi-ov,  malum  sci¬ 
licet  adscitum  nec  reparabile,  quatenus  nunquam  possit  vinculum 

solvi.  Liquet  2°  ex  eius  sententia  circa  divortia,  quae  lex  romana 
permittebat,  in  epist.  144.  superius  citata. 

bj  Aliquorum  afferuntur  testimonia  quaedam,  quorum  tamen 
exstant  alia  clarissima  vel  satis  clara  testimonia  pro  catholica  do¬ 
ctrina,  cuiusmodi  sunt  Tertullianus  et  Origenes;  quae  autem  obii- 
ciuntur  testimonia,  si  accurate  perpendantur,  non  adversariis,  sed 
nobis  favent.  Tertulliani  locus  est  in  IY.  contra  Marcionem  c.  34. 
Marcion,  ut  probaret  auctorem  legis  Evangelicae  alium  esse  a 
Creatore  auctore  veteris  Testamenti,  proferebat  permissionem  re¬ 
pudii  factam  a  Moyse  et  abolitionem  eius  a  Christo.  Tertulliani  re¬ 
sponsio  huc  redit;  1°  Christus  non  opponitur  Creatori,  quia  abolens 
divortium  quod  Moyses  tantum  permiserat,  restituit  primitivam 
legem  Creatoris,  ut  liquet  ex  Matthaeo,  cuius  tamen  Evangelium 
perperam,  ut  iam  probaverat  Tertullianus,  reiiciebat  Marcion  solo 
Luca  contentus.  Sic  enim  «  et  Moysi  constitutionem  protexit,  ut 
sui,  et  Creatoris  institutionem  direxit,  ut  Christus  ipsius  ».  2°  In 
ipsa  abolitione  repudii  Christus  non  contrariatur  Moysi,  nam  et 
ipse  Christus  divortium  permisit,  nec  prohibuit  ipsum  simpliciter, 
sed  tantum  prohibuit  conditionaliter,  li.  e.  si  ita  divortium  fiat, 
ut  alia  ducatur.  En  verba,  quae  adversarii  obiiciunt:  «  Dico  enim 
illum  conditionaliter  nunc  fecisse  divortii  prohibitionem,  si  ideo 
(en  conditio  sub  qua  prohibitum  est  divortium)  quis  dimittat  uxo¬ 
rem  ut  aliam  ducat:  qui  dimiserit,  inquit,  uxorem  et  aliam  duxerit, 
adulterium  committit,  et  qui  a  marito  dimissam  duxerit,  aeque 
adulter  est:  ex  eadem  utique  causa,  quia  non  licet  dimitti  ut  alia, 
ducatur;  illicite  enim  dimissam  pro  indimissa  ducens,  adulter  est  ». 
Manifestum  est,  quod  Tertullianus,  ut  ostendat  auctorem  Evan- 
gelii  non  adversari  auctori  Legis,  inde  secundo  argumentum  col¬ 
ligit  quod  et  ipse  Christus  aliquo  modo  divortium  permittat, 
nempe  tori  et  victus,  dummodo  alia  non  ducatur,  «  si  conditiona¬ 
liter  prohibuit  dimittere  uxores,  non  in  totum  prohibuit;  et  quod 
non  prohibuit  in  totum,  permisit.  Aliud  est  ubi  causa  cesset, 
ob  quam  prohibuit  ».  Porro  Marcion,  qui  solum  Lucam  citabat, 
supponebat  absolute  in  totum  prohiberi  a  Christo  repudium  seu 
divortium.  Poterit  quibusdam  argumentum  hoc  non  sufficiens 
rideri,  sed  primo  hoc  est  per  se  falsum:  deinde  non  erat  opus  argu¬ 
mento  demonstrativo,  cum  iam  priore  argumento  res  esset  effecta; 
neque  rara  sunt  in  Tertulliano  huiusmodi  argumenta  et  tandem 
nobis  non  licet  mutare  sententias  claras  auctorum,  quia  nobis  non 
satis  probantur.  Porro  si  quid  est  clarum  in  hac  disputatione,  hoc 
est,  prohibitionem  divortii  factam  esse  non  absolute,  sed  sub  con- 

ditione,  nempe  si  dimittatur  uxor  ut  alia  ducatur;  sire,  quod  idem 
est,  permissum  esse,  dummodo  alia  non  ducatur.  Quaeri  potest  quid 
significent  ea  verba:  illicite  enim  dimissam  pro  indimissa  ducens , 
adulter  est.  Dixerat  nempe  adulterum  esse  qui  dimissam  ducit, 
idque  propter  eandem  causam  propter  quam  non  licet  dimittere, 
scilicet  ut  alia  ducatur;  sicut  ergo  non  licet  dimittenti  aliam  du¬ 
cere,  et  si  ducit,  adulter  est,  ita  adulterat  qui  dimissam  ducit,  quia 
illicite  ducit  dimissam.  Sed  quid  est  illudpro  indimissa?  Forma  liaec 
loquendi  ducere  dimissam  pro  indimissa  huic  videtur  aequivalere 
ducere  dimissam  ac  si  esset  indimissa,  vel  quatenus  est  indimissa. 
Porro  hic  mulier  indimissa  non  est  uxor  non  dimissa:  quis  enim 
in  uxorem  sibi  accipiat  uxorem  alterius  quatenus  est  alterius?  sed 
ea  est,  quae  nunquam  dimissa  fuit,  quia  nunquam  fuit  uxor:  sen¬ 
susque  est:  illicite  ducens  dimissam  ac  si  esset  soluta,  adulter  est. 
Idque  probat  sequentibus.  «  Manet  enim  matrimonium  quod  non 
rite  diremptum  est:  manente  matrimonio  nubere,  adulterium  est  »: 
quae  verba  non  hunc  sensum  fundunt:  non  manere  matrimonium 
si  rite  dirimatur,  ac  si  dirimi  a  coniuge  possit,  ut  non  sit  adulter 
aliam  ducens;  hoc  enim  cum  antecedentibus  non  cohaeret;  non 
enim  licet  dimittere  ut  alia  ducatur :  sed  sensus  legitimus  est,  manere 
matrimonium  quia  nunquam  rite  dirimi  potest.  Itaque  habemus 
non  negare  Tertullianum  quod  Christus  prohibuerit  divortium, 
sed  negare  quod  prohibuerit  in  totum ;  ideoque  illud  ex  parte 
concessisse,  nempe  conditionaliter,  h.  e.  si  alia  non  ducatur.  Haec 
autem  est  doctrina  catholica.  Iam  vero  secundum  praecedentia 
sunt  intelligenda  quae  sequuntur,  ubi  Tertullianus  ad  hominem 
arguit  contra  Marcionem.  «  Aut  si  omnino  negas  permitti  divor¬ 
tium  a  Christo,  quomodo  tu  nuptias  dirimis?  »  Et  rursus  «  certe 
quid  facit  apud  te  maritus,  si  uxor  eius  commiserit  adulterium. 
Habebit  ne  illam?  sed  nec  Apostolum  tuum  sinere  scis  coniungi 
prostitutae  membra  Christi  ».  Quibus  verbis  docemur  posse  ma¬ 
ritum,  imo  aliquando  debere  se  separare  ab  adultera,  separatione 
tamen  quoad  torum  vel  etiam  habitationem. 

3°  Docet  legem  Moysi  a  Christo  confirmari.  «  Iam  hinc  confir¬ 
matur  ab  illo  (Christo)  Moyses  eodem  titulo  prohibens  (?)  repu¬ 
dium,  quo  et  Christus:  si  inventum  fuerit  in  muliere  negotium  im¬ 
pudicum.  (Etsi  omnes  ita  legant,  non  intelligimus  quomodo  dixerit, 
Moysem  prohibuisse  repudium;  permisit  enim  illud  Moyses  viro, 
si  invenerit  in  muliere  negotium  impudicum.  Deut.  XXIY.  1. ; 
quamvis  non  permiserit  proprie  propter  adulterium;  nam  adul¬ 
teram  praeceperat  lapidari:  et  praeterea  si  Moyses  dicatur  repu- 

dium  prohibuisse,  sententiae  Tertulliani  non  cohaerent,  qui  probat 
Christum  confirmasse  Moysem,  eo  quod  permiserit  quoddam  di¬ 
vortium  in  causa  adulterii:  an  legendum  est  permittens  ?)  Nam  et 
in  Evangelio  Matthaei,  qui  dimiserit,  inquit,  uxorem  suum  praeter 
causam  adulterii ,  facit  eam  adulterari  etc.  Ceterum  praeter  ex 
causa  adulterii  nec  Creator  (h.  e.  Deus  quidem,  sed  prout  auctor 
veteris  foederis)  disiungit  quod  ipse  scilicet  coniunxit,  eodem  alibi 
(Deuter.  XXII.  29.)  Moyse  constituente  eum,  qui  ex  compressione 
matrimonium  fecerat,  non  posse  dimittere  uxorem  in  omne  tem¬ 
pus;  quod  si  ex  violentia  coactum  matrimonium  stabit,  quanto 
magis  ex  convenientia  voluntarium  ?  »  Locus  est  paululum  obscu¬ 
rus.  Si  singulae  partes  seorsim  sumantur,  habes  recitari  a  Ter¬ 
tulliano  verba  Christi,  eoque  sensu  proinde  ab  eo  accipi,  quo  iam 
superius  est  interpretatus:  ait  autem:  cum  matrimonium  initum 
propter  violentiam  illatam  indissolubile  esset  ex  lege  Moysis, 
multo  magis  aequum  esse  ut  matrimonium  ex  conventione  volun¬ 
taria  contractum  non  dissolvatur.  Et  ita  habes,  matrimonium  etiam 
in  lege  vetere  fuisse  indissolubile.  Argumentum  non  est  efficax: 
sed  huiusmodi  plura  occurrunt  penes  Tertullianum.  Adverte  opus 
contra  Marcionem  scriptum  a  Tertulliano  esse  iam  Moutanista, 
sicut  et  librum  de  Monogamia.  Liquet  ex  L.  I.  c.  29. 

Ad  Origenem  quod  spectat,  ipse  in  eodem  loco  superius  citato 
in  Mattii,  scilicet  Tom.  XI V.  proponit  sibi  difficultatem  ex  verbis 
Domini:  «  Dicit  fortasse  iudaicus  quispiam  vir,  Iesum  ipsum  cum 
dixit:  omnis  qui  dimiserit  uxorem  suam ,  excepta  fornicationis  causa , 
facit  eam  moechari,  repudiandae  uxoris  potestatem  fecisse  haud 
secus  ac  Moyses:  respondet  autem  1°  advertendo  quod  foeditas 
(Deuter.  XXIV.  1)  inventa  in  muliere,  propter  quam  repudiari 
poterat  ex  lege  Moysis,  nequibat  esse  adulterium,  quia  propter 
hoc  lapidabatur  mulier.  2°  Profert  sententiam  Christi,  quod  nempe 
ab  initio  non  fuit  sic.  3°  Monet,  Christum  non  propter  aliud  flagi- 
tium  quam  fornicationem  concessisse  facultatem  connubii  solvendi. 
Porro  cuiusmodi  est  haec  solutio  connubii?  si  est  etiam  vinculi 
dissolutio,  cur  prius  reprehendit  illos  Episcopos,  qui  eam  permit¬ 
tebant?  Cur  iudaicus  dicitur  qui  eam  ex  Christi  verbis  adst ruebat? 
Sed  et  sequentia  consideranda  sunt.  Sequitur  porro  4°  interiecta 
disputatio,  utrum  propter  alias  causas,  e.  g.  propter  veneficium, 
vel  infantis  interfectionem,  expilationem  domus,  vel  aliam  quam¬ 
libet  caedem,  dimitti  possit  uxor  an  non:  et  utrumque  absurdum 
videri  dicit,  absurdum  affirmare,  eo  quod  Christus  solam  excepit 
fornicationem,  absurdum  negare,  quia  ea  crimina  peiora  censeri 

possunt  adulterio.  Niliil  tamen  ipse  defluit.  Quaerit  deiude  cur 
C Aristus  nou  sit  usus  Aac  forma:  Nemo  uxorem ,  excepta  fornica¬ 
tionis  causa ,  repudiet ,  sed  illa:  qui  dimiserit  uxorem ,  excepta  for¬ 
nicationis  causa ,  facit  eam  moechari,  advertens  quod  certe  facit 
moecAari  uxorem,  A.  e.  periculo  lnoecAiae  exponit,  qui  uxorem  di¬ 
mittit  adulterii  minime  ream,  naui  vivente  viro  vocabitur  adultera, 
si  fuerit  cum  alio  viro :  repudiatae  autem  datur  occasio  iterum 
nubendi;  dubitat  vero  an  excusari  ab  Aac  culpa  possit  qui  propter 
veneficium  dimitteret  uxorem.  Tum  occasione  Auius  quaestiouis 
incidentis  monet  viros  etiam  non  dimittentes  uxores,  eis  multas 
causas  praebere  adulterii,  cum  eas  non  custodiunt  ut  oportet  vel 
cum  nolunt  reddere  debitum.  His  absolutis  redit  5°  ad  priorem 
quaestionem  eamque  peremptorie  resolvit  Ais  verbis:  «  Quemad¬ 
modum  autem  adultera  est  uxor,  etiamsi  viro  alteri  nupta  videa¬ 
tur,  priore  etiamnum  vivo;  ita  et  virum  repudiatam  duxisse  visum 
(apparens  enim,  nou  verum  est  matrimonium)  non  tam  ipsius  ma¬ 
ritum,  quam  adulterum  esse  a  Servatore  nostro  demonstratum 
est  ».  Loquitur  universim  de  repudiata  et  de  eo,  qui  ducit  vel  potius 
putat  se  ducere  repudiatam  mulierem,  quam  CAristus  quidem  ob 
fornicationem  repudiari  permiserat;  quam  tameu  repudiare  utrum 
ex  aliis  causis  liceat,  Origenes  fatetur  se  nescire.  Quare  certe  cum 
repudiatam  simpliciter  nominat,  eam  intelligit  quam  CAristus  ob 
adulterium  dimitti  permisit.  Quocirca  doctrina  Origenis  est  prorsus 
catholica. 

c)  Afferuntur  quoque  testimonia  quorundam,  qui__clare  non 
sunt  locuti ;  ut  TAeodoretus,  qui  {de  Graec.  Affect.  Curat.  Serm.  IX. 
De  Legibus)  allatis  verbis  Christi  penes  Matthaeum,  ait:  «  quibus 
verbis  cetera  uxoris  vitia  ferri  iubet,  seu  loquax  sit  illa,  seu  te¬ 
mulenta,  seu  couvitiosa,  siu  vero  nuptiarum  leges  transiliat  in 
aliumque  procax  intendat,  tum  denique  copulam  zrp  X’jyvqj  solvi 
iubet  ».  Idem  praeterea  in  Lib.  V.  Haeret,  fab.  c.  16.  novam  legem 
veteri  opponens  in  Aac  re  ait:  nova  adulterium  appellat  repudium 
citra  fornicationem :  qui  enim,  inquit,  uxorem  suam  dimittit,  excepta 
foruicatiouis  causa,  moecAari  eam  facit,  et  qui  dimissam  duxerit 
moecAatur.  Et  ibid.  c.  25.  ait  «  CAristum  legem  matrimonii  con¬ 
firmasse,  ut  eum,  qui  excepta  fornicationis  causa  matrimonium 
solvere  velit,  alia  lege  inAibeat:  quicumque,  inquit,  uxorem  suam 
dimittit,  nisi  ob  fornicationem,  facit  eam  moecAari  ».  Quibus  vi¬ 
detur  TAeodoretus  ceusere  posse  ob  fornicationem  solvi  coniugium. 
Verum  quoad  primum  testimonium  dubitari  merito  potest  qualis 
sit  Aaec  dissolutio  copulae:  potest  enim  accipi  pro  separatione 

societatis  seu  tori  et  habitationis  sive  usus  coniugii;  hic  est  enim 
proprie  copula,  idque  etiam  proprie  significare  potest  quae 

est  iugum  ;  cum  enim  coniux  innocens  liber  est  ab  obligatione 
reddendi  debitum,  solutus  a  iugo  quodam  h.  e.  onerosa  societate 
merito  dicitur.  Praeterea  id  suadet  quoque  antithesis;  nam  ferre 
uxorem  loquacem,  temulentam,  vitiosam  est  eius  conversatione  et 
contubernio  uti,  solvere  ergo  copulam  est  separari  quoad  torum 
et  victum.  Sane  hanc  separationem  Deus  certis  in  casibus  iubet, 
at  divortium  proprie  dictum  posset  dici  Deum  ad  summum  per¬ 
mittere,  non  vero  iubere.  I11  aliis  autem  testimoniis  non  affirmat 
quidem  Theodoretus  disserte  verbis  suis  vinculum  haud  solvi 
posse  causa  fornicationis;  at  affirmat  allatis  verbis  Christi:  qui 
dimissam  duxerit,  moechatur ,  quae  certe  intellexit  et  probavit. 
Idque  clare  docet  in  com.  1.  Cor.  VII.  10.  11.  quod  citavimus. 

Item  Asterius  Amasenus  Episcopus  in  hom.  in  ea  verba:  An 
liceat  homini  dimittere  uxorem  suam  quacumque  ex  causa,  illos  vehe¬ 
menter  reprehendens,  qui,  ut  ipse  ait,  «  ceu  vestes,  uxores  muta¬ 
bant,  levique  statim  offensione  repudii  libellum  conscribebant  », 
haec  habet:  «  Hoc  ratum  ac  omnino  persuasum  habete,  exceptis 
morte  et  adulterio,  nulla  ex  causa  matrimonium  dirimi  »:  ubi  adul¬ 
terium  comparatur  morti,  quae  certe  vinculum  solvit.  Verum  no¬ 
vum  non  est  idem  de  pluribus  praedicari,  sed  non  eodem  modo 
at  cum  quadam  accommoda  subiecto  significatione.  Etsi  ergo 
dicatur  adulterium  et  mors  dirimere  matrimonium,  non  est  con¬ 
sequens  quod  eadem  sit  diremptio ;  est  enim  quaedam  propria 
utriusque.  Ita  autem  accipienda  esse  verba  Asterii,  suadetur 
1°.  ex  eo  quod  nusquam  in  eo  sermone  affirmet  licere  coniugi 
dimittenti  aliam  ducere  uxorem:  quod  2°  leges  romauas  ea  aetate 
vigentes  reprobet  aliter  pro  feminis  adulteris  ac  pro  viris  adul¬ 
teris  sancientes,  quae  de  adulterio  viri  sollicitae  haud  erant  et 
potestatem  faciebant  viris  dimittendi  uxores  adulteras,  non  autem 
uxoribus  adulteros  viros.  Cf.  quae  monuimus  ab  initio  Thesis. 

His  addi  potest  Hilarius  Pictaviensis,  qui  in  c.  V.  Matth.  ad 
ea  verba:  quicumque  dimiserit  etc.  ait:  «  aequitatem  in  omnes 
concilians,  manere  eam  maxime  in  coniugiorum  pace  praecipit, 
legi  addens  plura,  nihil  demens.  Nec  sane  profectus  argui  potest. 
Nam  cum  lex  libertatem  dandi  repudii  ex  libelli  auctoritate  tri¬ 
buisset,  nunc  marito  fides  evangelica  non  solum  voluntatem  pacis 
indixit,  verum  etiam  reatum  coactae  in  adulterium  uxoris  im¬ 
posuit,  si  alii  ex  discessionis  necessitate  nubenda  est:  nullam 
aliam  causam  desinendi  a  coniugio  praescribens ,  quam  quae  virum 

prostitutae  uxoris  societate  pollueret».  Quibus  ultimis  verbis  videtur 
asserere  licere  divortium  in  causa  fornicationis.  At  reapse  id  non 
dicit;  sed  affirmat  in  causa  fornicationis  licere  dimittere  uxorem 
fornicariam  ita  ut  reatus,  quem  postea  ipsa  contrahat  si  alteri 
nubat,  non  imputetur  marito:  dimissa  vero  ob  alias  causas,  reatum 
illum  marito  imputari. 

Huc  forte  spectat  s.  Epiphanias,  qui  haer.  LIX.  de  secundis 
nuptiis  disserens,  dicitur  in  re  nostra  obscure  loqui;  indicat  tamen 
satis  clare,  si  liene  consideretur,  doctrinam  catholicam.  Ait  enim 
«  ita  profecto  se  res  habet,  ut  post  Christi  adventum  eos  omnes, 
qui  post  priores  nuptias,  mortua  uxore,  alterius  se  nuptiis  alli- 
garint,  sanctissima  Dei  disciplina  reiiciat  (scilicet  a  clero).  In 
populo,  propter  eius  imbecillitatem,  tolerari  istud  potest,  ut  qui 
uxore  prima  contenti  esse  non  possunt,  ea  mortua,  secundam 
sibi  copulent.  Quanquam  qui  unam  dumtaxat  habuit,  maiori, 
Ecclesiae  indicio,  honore  dignus  sit.  Sed  cui  mortua  una  non 
sufficit,  cum  occasione  aliqua  stupri  adulteriique  aut  alterius 
flagitii  cum  ea  divortium  fecerit,  is  si  alteram  duxerit,  aut  alteri 
viro  mulier  nupserit,  sacrarum  literarum  auctoritas  ab  omni  culpa 
illos  absolvit...  Non  ita  tamen  ut  duas,  altera  superstite,  uxores 
simul  habeat,  sed  ut  ab  una  separatus,  alteram  sibi  legitime,  si 
lubet,  adiungat  ».  Obscura  videtur  Petavio  in  notis  ad  h.  1.  haec 
postrema  sententia  Epiphanii.  Verum  haud  aegre  explicari  posse 
videtur.  Verba  ea  ab  una  separatus  non  significant  separationem 
per  solum  divortium,  ut  ita  scilicet  desinat  eius  uxor  esse,  sed 
per  mortem.  Nam  aj  sententiam  exorditur  dicens,  cui  mortua  una 
non  sufficit ;  in  hac  ergo  hypothesi  loquitur;  bj  provocat  ad  sacras 
literas;  testimonium  vero  quod  paulo  post  idem  confirmans  pro¬ 
fert,  est  Pauli:  Mulier  ligata  est  legi  (pianto  tempore  vir  eius  vivit , 
si  autem  mortuus  f  uerit  vir  eius ,  libera  est ,  cui  vult  nubat,  c)  Ab¬ 
solute  praescribit  ut,  priore  vivente,  altera  non  accipiatur,  non  ita 
tamen  ut  duas ,  altera  (nempe)  superstite ,  uxores  simul  liabeat ,  sed 
separatus  ab  una;  separatus  vero  a  priore  ita  ut  secundam  non 
accipiat  priore  superstite,  est  separatus  per  mortem.  Quare  oc¬ 
casio  stupri,  adulterii,  cuius  mentionem  facit,  eum  in  finem  ab 
eo  proponitur,  ut  significet  aequum  esse  magis  ut  ineat  secundas 
nuptias,  qui  propter  quaedam  crimina  uxoris  debuit  ab  ea  dum 
adhuc  viveret,  separari  et  ita  abstinere  ab  usu  coniugii.  Quod 
autem  viro  concedit,  idem  et  uxori  concedit,  si  ob  adulterium  viri 
se  ab  eo  separaverit,  iis  verbis:  aut  alteri  viro  mulier  nupserit. 
Testis  est  ergo  et  Epiphanius  doctrinae  catholicae. 

Pariter  si  quae  superius  ex  Chrysostomo  attulimus,  expendan¬ 
tur,  satis  liquebit  quinam  sit  sensus  eorum  quae  habet  in  liom.XIX. 
in  1.  Cor.  c.  7.  propter  scilieet  adulterium  uxoris  «  matrimonium 
iam  solutum  esse»  atque  «  maritum  non  esse  amplius  maritum  ». 
Absurdum  est  enim  ipso  adulterio,  quin  opus  sit  libero  repudio 
offensi  coniugis,  solvi  vinculum.  Sensus  ergo  est:  propter  adul¬ 
terium  uxoris  ius  petendi  ab  ea  amitti,  et  cum  praeterea  virum 
non  deceat  ei  commisceri,  desinit  hic  quoad  usum  esse  maritus, 
ususque  matrimonii  dissolvitur. 

Quid  vero  censendum  de  Canone  10.  Illiberitano :  «  Si  ea,  quam 
catechumenus  relinquit,  duxerit  maritum,  potest  ad  fontem  lavacri 
admitti :  hoc  et  circa  feminas  catechumenas  erit  observandum. 
Quod  si  fuerit  fidelis,  quae  ducitur  ab  eo,  qui  uxorem  inculpatam 
relinquit  et  quum  (ea  mulier  fidelis)  scierit  illum  habere  uxorem, 
quam  sine  causa  relinquit,  placuit  in  finem  (al.  nec  in  finem) 
lxuiusmodi  dari  communionem  ».  Obscurus  est  canon.  Additio 
particulae  negantis  nec  probatur  nobis  tum  auctoritate  antiqui 
codicis  relati  a  Mendoza,  tum  ipsa  oeconomia  canonis,  quae  exigit 
heic  aliquam  poenam  directe  indicari.  Ilac  vero  lectione  posita, 
nulla  superest  ex  hac  parte  canonis  difficultas.  At  quaenam  est 
sententia  prioris  partis  ?  Cum  non  una  ab  interpretibus  adhibeatur 
explicatio  (cf.  Hefele  Historia  Concilior,  in  hunc  can.),  censemus 
eam  partem  canonis  accipi  posse  hoc  pacto.  Ea,  quam  catechu¬ 
menus  relinquere  dicitur,  infidelis  erat  cum  relicta  fuit  ac  ma¬ 
ritum  in  infidelitate  duxit,  postea  vero  baptismum  petit.  De  hu- 
iusmodi  coniugio  ante  baptismum  soluto  nolunt  iudicium  ferre 
Patres,  permittuntque  baptizari  secundo  nuptam.  Forte  ratio 
aliqua  erat  cur  crederetur  licere  catechumeno  relinquere  uxorem 
suam,  puta  quia  nollet  tunc  uxor  infidelis  cum  eo  cohabitare,  et, 
privilegium  baptizatorum  illi  quoque  sibi  vindicarent,  qui  pro¬ 
ximi  erant  baptismo:  qua  de  re  Patres  ii  aliquid  decernere  no¬ 
luerunt,  vel  non  habuerunt.  Subdunt  iidem:  hoc  et  circa  feminas 
catechumenas  esse  observandum:  quorum  verborum  sensus  hic  certe 
esse  potest,  ut  quemadmodum  ad  baptismi  lavacrum  admittenda 
est  ea  mulier,  quam  catechumenus  relinquit  et  quae  alteri  nupsit, 
ita  admittendus  vir  quam  catechumena  reliquerit,  quique  alte¬ 
ram  duxit.  Res  ergo  eo  redit,  ut  Patres  hi  noluerint  ferre  iudicium 
de  matrimonio  soluto  in  infidelitate. 

d)  Afferuntur  et  testimonia  eorum,  qui  dc  alia  re  prorsus  _lor 
quuntur.  Ita  apud  Gratianum  c.  32.  q.  VII.  cp.  1!).  «  Quaedam  cum 
fratre  viri  sui  dormivit :  decretum  est  ut  adulteri  nunquam*  coniugio 

copulentur;  illi  vero,  cuius  uxor  stuprata  est,  licita  coniugia  non 
negentur  ».  Verum  liic  canon  loquitur  de  matrimonio  ineundo  post 
mortem  alterius  coniugis,  quod  parti  reae  in  poenam  criminis  ne¬ 
gabatur;  ut  constat  ex  cap.  22.  in  eadem  quaestione.  «  Hi  vero  qui 
uxores  suas  in  adulterio  deprehendunt,  non  licebit  nec  eum,  nec 
eam,  aliam  uxorem  accipere  vel  alium  virum  quando  ambo  vivunt. 
Si  autem  adultera  mortua  fuerit,  vir  eius,  si  vult,  nubat  tantum  in 
Domino:  adultera  vero  nunquam,  etiamsi  mortuus  fuerit  vir  eius; 
omnibus  tamen  diebus  vitae  suae  poenitentiae  lamenta  persolvat  ». 
Atque  ita  accipiendus  est  canon,  qui  in  loco  citato  Gratiani  imme¬ 
diate  subsequitur,  nempe:  «  Concubuisti  cum  sorore  uxoris  tuae! 
si  fecisti,  neutram  habeas.  Et  si  illa,  quae  uxor  tua  fuerit,  conscia 
sceleris  non  fuit,  si  se  continere  non  vult,  nubat  in  Domino  cui 
velit.  Tu  autem  et  adultera  sine  spe  coniugii  permaneatis,  et 
quandiu  vixeritis  iuxta  praeceptum  Sacerdotis  poenitentiam  agite. 
Qui  canon  desumptus  est  ex  Burchardo  L.  XIX.  c.  5.  de  Adul¬ 
terio ,  qui  illum  citat  ex  poenitentiali  rornano:  cui  canoni  similis 
est  canon.  21.  lib.  I.  Collectionis  Capitularium  Benedicti  Levitae, 
qui  quidem  non  est  nisi  canon  8ns  mox  citandus  ex  Conventu  Com- 
pendiensi.  Patet  vero  quod  falso  hic  canon  tribuitur  a  Gratiano 
Zachariae  E.  P.  si  in  sensu  alieno  a  communi  doctrina  accipitur: 
nam  is  Pontifex  in  epistola  ad  Pipinum  et  Episcopos  Francorum 
doctrinam  communem  hac  in  re  asserit  tum  cap.  7.  tum  cap.  12., 
ubi  provocat  ad  Canonem  milevitanum,  quem  totidem  verbis  citat 
ex  Concilio  Africano. 

Ita  autem  se  habet  canon  8US  conventus  Compendiensis  (an.  756.): 
«  Si  quis  homo  habet  mulierem  legitimam  et  frater  eius  adulte¬ 
ravit  cum  ea,  ille  frater,  vel  illa  femina,  qui  adulterium  perpe¬ 
traverunt,  interim  quo  vivunt ,  nunquam  habeant  coniugium.  Ille, 
cuius  uxor  fuit,  si  vult,  potestatem  habet  accipere  aliam  ».  Xempe 
defuncta  uxore  accipiat  aliam,  quod  negatur  adulteris,  qui  dum 
vivunt,  manere  debent  sine  coniugio.  Ilis  certe  lucem  affundit 
canon  381.  ex  lib.  III.  eiusdem  Benedicti.  «  Si  duo  fratres  cum 
una  femina  fornicati  fuerint,  nescientes  alter  alterius  fornicatio¬ 
nem,  statim  ac  cognoverint  adulterium,  qui  eam  habet  uxorem, 
dimittat.  Et  ille  quidem  post  actam  poenitentiam  si  uxor  defuncta 
fuerit,  potest  alteri  sociari,  illa  vivente ,  nequaquam.  Illa  vero  nun¬ 
quam  ulterius  poterit  in  coniugium  assumi  (ab  ullo  scilicet:  nam 
subditur)  et  iugi  poenitentiae  submissa,  ad  exitum  vitae  poeni¬ 
tentiae  gratiam  percipiat ».  Quod  spectat  ad  Gregorii  II.  respon¬ 
sum:  Quod  proposuisti,  iam  expendimus  in  Tli.  XIII.  n.  IV. 

Difficilis  est  quidem  canon  13.  eiusdem  Conventus  Compen- 
diensis:  «  Si  quis  vir  mulierem  suam  dimiserit,  et  dederit  com¬ 
meatum  pro  religionis  causa  infra  monasterium  deservire,  aut  foras 
monasterium  dederit  licentiam  velare,  sicut  diximus,  propter  Deum, 
vir  illius  accipiat  mulierem  legitimam:  similiter  et  mulier  faciat». 
Nam  vel  supponitur  matrimonium  tantum  ratum  et  de  professione 
agitur  vel  potestas  datur,  defuncta  uxore,  aliam  accipiendi;  vel 
inter  errores  referendus  est  canon.  De  alia  quoque  re  agunt  tum 
canon  25.  Concilii  Agatliensis  (an.  50G.)  tum  canon  2.  Concilii 
Venetici  (au.  4G1.)  quos  nulla  ratio  cogit  interpretari  aliter  ac 
de  separatione  simplici.  Cf.  Perrone  1.  c.  pag.  3G5.  seq. 

e)  Ita  quoque  testimonium  Basilii  ex  epistolari0  Canonica  ad 
Amphilochium  cn.  9.  quod  adducitur,  de  alia  re  prorsus  loquitur: 
nimirum  distinguens  legem  Domini  a  consuetudine,  statuit  se¬ 
cundum  legem  Domini  ex  aequo  viris  et  mulieribus  convenire,  ut 
non  liceat  a  matrimonio  discedere  nisi  ob  fornicationem:  «  Con¬ 
suetudo  vero,  ait,  non  ita  se  habet  ».  Cuiusmodi  porro  est  haec 
consuetudo?  nempe  ut  vir  possit  dimittere  mulierem  adulteram; 
mulier  autem  non  possit  virum  adulterum.  Ex  qua  consuetudine 
sequebatur  quod  «  mulier,  quae  reliquit  virum,  sit  adultera,  si  ad 
alium  accedat :  vir  vero,  qui  relictus  est  a  muliere,  dignus  sit 
venia,  et  quae  una  cum  eo  habitat  non  condemnetur  ».  Atque 
haec  ipsa,  quae  cum  viro  dimisso  habitat,  au  possit  adultera  ap¬ 
pellari  se  nescire  ait.  Haec  dicta  sunt  a  Basilio  non  secundum 
sententiam  Domini  aut  suam,  sed  secundum  eam  consuetudinem, 
quam  leges  Romanae  induxerant,  quarum  et  Augustinus  meminit 
(Serm.  IX.  n.  12.  et  de  Adulter,  coniug.  L.  II.  c.  8.)  quam  con¬ 
suetudinem  ipse  Basibus  non  probat.  Imo  disserte  docet  quod  «  si 
vir,  qui  ab  uxore  discessit  (utique  etiam  in  casu  adulterii,  de  hoc 
enim  in  canone  data  opera  sermo  est,  accessit  ad  aliam,  est  et  ipse 
adulter;  quia  facit  ut  ipsa  adulterium  committat,  et  quae  una  cum 
ipso  habitat ,  est  adultera ,  quia  alienum  virum  ad  se  traduxit  ».  Non 
ergo  libello  repudii  dato  a  viro  etiam  in  causa  fornicationis  sol¬ 
vitur  vinculum  auctore  Basilio.  Quae  ergo  prius  dicta  sunt,  non 
secundum  legem  Domini  dicta  sunt  a  Basilio,  sed  secundum  con¬ 
suetudinem  legum  romanarum.  Scilicet  cum  ait:  dignus  est  venia , 
non  condemnatur :  sensus  est,  iuxta  hanc  consuetudinem  habetur 
dignus  venia  seu  non  poenae  subiicitur.  Iluius  porro  consuetudinis 
habendam  aliquam  rationem  ceusueruut  Patres,  cum  ageretur  de 
poenitentiis  imponendis,  de  quibus  ibidem  agit  Basibus.  In  Mo¬ 
ralibus  sane  aperte  docet,  non  licere  viro,  uxore  dimissa,  aliam 

ducere,  et  repudiatam  uou  posse  ab  alio  duci  (cf.  testim.  superius 
cit.).  Rursus  idem  Basilius  epist.  cau.  2°  cu.  21.  qui  obiici  solet, 
advertit  quod  vir,  qui  cum  uxore  babitat,  sed  matrimonio  non 
contentus  cum  alia  soluta  rem  liabet,  non  tanquam  adulter,  sed 
solum  ut  fornicator  a  canonibus  condemnatur,  li.  e.  poenitentiae 
subiicitur  debitae  fornicatoribus  non  adulteris.  Uxor  vero  cum 
quolibet  alio  rem  liabens  ut  adultera  poenitentiam  agit.  Cuius 
oeconomiae  diversae  eadem  semper  ratio  erat,  ea  nempe,  quod 
lege  Romana  adulterium  viri  non  puniretur  sicut  puniebatur  uxo¬ 
ris.  «  At  horum  quidem,  subdit  Basilius,  ratio  non  facilis,  sed 
consuetudo  sic  invaluit  »!  Vides  heic  sermonem  non  esse  de  vin¬ 
culi  solutione,  nec  de  honestate  dimissionis,  sed  solum  de  discri¬ 
mine  poenitentiarum,  quae  adulteris  viris  ac  uxoribus  impone¬ 
bantur. 

In  canone  vero  35.  eiusdem  epist.  de  sola  hypothesi  sermo  est, 
quod  vir  ab  uxore  dimittatur,  et  statuitur  quod  si  vir  praeter  ra¬ 
tionem  dimittitur,  venia  dignus  sit,  ut  nempe  Ecclesiae  commu¬ 
nicet:  uxor  vero  sit  digna  multa. 

Tandem  can.  18.  ibid.,  ait:  «  quae  a  marito  relicta  est  (ex  causa 
etiam  fornicationis  ut  liquet  ex  textu  quem  statim  citat),  mea  qui¬ 
dem  sententia,  manere  debet.  Si  enim  Dominus  dixit:  si  quis  re¬ 
linquat  uxorem,  excepta  fornicationis  causa,  facit  eam  moechari, 
ex  eo  quod  eam  adulteram  vocet,  praeclusit  ei  coniunctionem  cum 
alio.  Quomodo  enim  possit  vir  quidem  esse  reus  tanquam  causa 
adulterii,  mulier  vero  inculpata,  quae  adultera  a  Domino  ob  con¬ 
iunctionem  cum  alio  vocata  est  »?  Scilicet  ex  eo  quod  Dominus 
imputet  viro  adulterium  uxoris,  si  praeter  causam  fornicationis 
eam  dimittat,  facit  eam  moechari ,  non  imputet  hac  exsistente  causa, 
colligit  Basilius  supponi  a  Domino  quod  uxor  dimissa  semper  adul¬ 
teretur  alteri  nubens,  totumque  discrimen  sit  quod  si  ex  iusta  causa 
dimittitur,  viro  non  imputetur  eius  adulterium,  imputetur  vero, 
si  iniuste  dimittitur.  Censuit  ergo  Basilius  manere  vinculum  inter 
mulierem  dimissam  et  virum  dimittentem  ex  causa  etiam  forni¬ 
cationis,  et  quia  pluralitas  uxorum  permissa  non  est,  non  posse 
virum  aliam  uxorem  ducere,  priore  superstite. 

fj  Quidam  non  satis  apte  proferuntur;  cum  non  ad  eos  spe¬ 
ctent  testimonia  prolata:  sic  nomine  Ambrosii  citatur  pseudoambro- 
sius,  sive  Hilarius  sive  quis  alius  in  1.  Corinth.  VII.,  qui  negat 
eadem  lege  constringi  virum  ac  mulierem,  ideoque  posse  virum, 
dimissa  uxore  propter  fornicationem,  ducere  aliam.  Huiusmodi 
sunt  canones  seu  capitula  quaedam  inter  Capitula  adscripta  Tlieo- 

(loro  Cantuariensi  Episcopo,  relata  ab  Acherio  in  suo  Speeilegio 
Tom.  I.  quibus  Iit  potestas  non  paucis  in  casibus  coniugi  ineundi 
matrimonium,  superstite  priore  coniuge.  Verum  1°  certum  non  est 
Theodorum  condidisse  capitula,  quae  ipsi  inscribuntur  (cf.  Per- 
rone  1.  c.  p.  373.).  2°  Certum  est  ipsum  non  esse  auctorem  eorum 
capitulorum,  qnae  ex  ea  collectione  obiiciuntur;  nam  adversantur 
prorsus  doctrinae  ab  ipso  constitutae  in  Synodo  Heruclfordiensi, 
cuius  canonem  superius  retulimus.  Qui  quidem  canon  decimus  est 
ex  illis,  quos  certo  constat  fuisse  a  Theodoro  propositos  Synodo 
praedictae,  quia  maxime  eos  noverat  necessarios  (cf.  Migne  P. 
L.  T.  XCIX.  pag.  954.)  :  quare  3°  collectio  haec  capitulorum 
debetur  alicui  privato,  qui  nomen  Theodori  supposuit,  et  una  est 
ex  iis  non  paucis,  quae  a  privatis  personis  profectae  nunquam 
sunt  publicam  assecutae  auctoritatem  (cf.  Simonem  Aloysium  As- 
semannum  Bibliotheca  Liris  Orientalis  Tom.  IV.,  cap.  23.). 

Dubiae  quoque  fidei,  imo  nullius  momenti  est  canon  tributus 
Concilio  Ilibernensi  II.  sub  s.  Patricio  celebrati  quem  vide  in  Ap¬ 
pendice. 

III.  Ex  dictis  poterit  quis  et  de  aliorum  quorundam  testimoniis 
indicium  ferre.  Non  opus  est,  ut  de  omnibus  simus  solliciti.  Ali¬ 
quos  errasse  vel  incaute  esse  locutos  re  nondum  definita  et  non 
adeo^faeili,  concedimus;  quod  ex~  citat  is  testimoniis  sub  lit.  f) 
safiiT  constat.  Tuter  Tjuos  etiam  Episcopos  et  Synodos  aliquas 
computari  non  negamus.  Sic  dicimus  errasse  Patres  Synodi  Ver- 
meriensis  an.  753.  can.  9.  «  Si  quis  necessitate  cogente  in  alium 
ducatum  seu  provinciam  fugerit,  aut  seniorem  (signore)  suum,  cui 
fidem  mentiri  non  poterat,  secutus  fuerit,  et  uxor  eius,  cum  valet 
et  potest,  amore  parentum  aut  rerum  suarum,  eum  sequi  no¬ 
luerit,  ipsa  omni  tempore,  quandiu  vir  eius,  quem  secuta  non 
fuit,  vivit,  seinper  innupta  permaneat.  Nam  vir  ille  eius,  qui 
necessitate  cogente  in  alium  locum  fugit,  si  se  substinere  non 
potest,  aliam  uxorem  cum  poenitentia  potest  accipere  »  (cf.  in 
Appendice).  Morem  scilicet  gesserunt  isti  Patres  consuetudini 
gentis  francorum,  quam  nondum  plene  exstirpare  christianismus 
valuerat,  qua  in  re  laudandi  non  sunt.  Eius  consuetudinis  testes 
sunt  formulae  repudii  secundum  seculares  leges  usurpatae  a  Fran¬ 
cis,  quas  exhibet,  inter  alias,  Marchulphus  monachus,  qui  floruit, 
ut  videtur,  sub  fine  sec.  VIII.  in  Galliis  (cf.  ibid.).  Adverte  tamen 
sententiae  Synodi  Vermeriensis  obstitisse  responsum  Stephani  III. 
allatum  in  Galbas  biennio  post,  quod  superius  attulimus.  Ita 
ante  istos  erraverat  Pollentius,  contra  quem  disputat  Augustinus, 


172 


TRACT.  DE  MATRIMONIO 


erraverant  ii  Episcopi,  de  quibus  Origenes.  Non  est  autem  cur 
quis  miretur  talem  dissensum  exstitisse  olirn;  id  enim  pluribus 
dogmatibus,  antequam  sollemniter  definirentur,  commune  fuit : 
sed  tantum  oportet  in  bac  praxi  et  sententiarum  varietate  di¬ 
scernere  id  quod  ab  apostolica  traditione  descendit  revelatumque 
est,  ab  eo  quod  humanae  opiniones  induxerunt.  Illud  vero  facile 
dignoscitur.  Quod  enim  semper  et  communius  retentuin  et  cre^ 
ditum  est  in^JEcclesi^Tfl5QlGi6Pretis_  disciplinae  et  morum  editis 
ab  auctoritate,  qua  universa  Ecclesia  regitur  et  obligatur,  con- 
forme  est  eorundemque  est  ratirp  et  fundamentum  et  tandem 
plenum  consensum  obtinuit,  id  certe  traditiim  censeri  debet-- 
atqui  talis  est  sententia  de  indissolubilitate  matrimonii  Christiani 
etiam  in  causa  adulterii.  Dissensus  proinde  qui  exstitit,  qui  non 
fuit  nisi  practicus,  aberratio  quaedam  fuit  a  veritate  revelata, 
causisque  humanis  referendus  est  in  acceptis,  quae  fuerunt  tum 
ignorantia  revelationis  tum  ..indebita  quorumdam  CTuyx«x«|3a?tc 
in  mores  1 ) ailiaro  rutu  Afibel  1  e s  puritati  et  severitati  Christianae. 

IV.  At  contra  hanc  ipsam  conclusionem  adversarii  argumentum 
petunt  ex  praxi  et  doctrina  graecorum.  Aiunt  enim  Patres  graecos 
permittere  solutionem  coniugii  in  causa  adulterii  coniugis,  ^eges 
imperiales  repudium  permittentes  et  sancientes  pluribus  in  causis 
receptas  et  probatas  fuisse  quoque  ab  Episcopis  usuque  fidelium 
per  plura  secula  commendatas,  neque  Bomanam  ipsam  Sedem 
easdem  reprobasse:  ex  quo  consequitur  quod  si  utraque  Ecclesia 
latina  et  graeca  una  sumatur,  falsum  sit,  communiorem  fuisse 
in  Ecclesia  eam  sententiam,  quam  nos  defendimus,  atque  ipsam 
contineri  in  traditione  apostolica  dogmatica,  sed  rem  esse  disci¬ 
plinae,  quae  variare  solet  in  diversis  Ecclesiis. 

Verum  1°  quinam  sunt  isti  Patres  graeci,  qui  repudium  cum 
vinculi  solutione  permittunt  "?  Patres  profecto  quarti  seculi  ab 
hac  sententia  sunt  prorsus  alieni,  imo  ei  adversantur.  Sane,  ut 
iam  vidimus,  id  negat  Basibus,  Nazianzenus  vero,  Asterius,  Chry- 
sostomus  negant  leges  romanas  aliquid  in  hac  re  valere  pro 
clrristianis.  ibisque  opponunt  levem  Evangelii:  cf.  eorum  testi¬ 
monia  iam  superius  citata.  An  arbitrari  licet  aetate  horum  Pa¬ 
trum  aliam  fuisse  sententiam  Ecclesiae  graecae  quam  quae  eorum 
animis  insederat !  Itaque  Orientis  Ecclesia,  non  secus  ac  Occi¬ 
dentis  (cf.  testimonia  Hieronymi  et  Ambrosii  superius  citata) 
seculo  quarto  credebat  non  posse  dissolvi  matrimonii  vinculum 
in  causa  quoque  fornicationis,  legesque  imperiales  nullam  quoad 
hoc  vim  obtinere  pro  Christianis. 

An  dicendum  cum  recentioribus  graecis  (cf.  Amulium  Con¬ 
cordia  etc.  b.  YIL  c.  13.)  duplicem  causam  exstitisse  separationis 
aliam  levem,  quae  vinculi  dissolutionem  non  permittebat,  earnque 
multiplicem  fuisse,  quaeque  uno  verbo  inxpo^vxitx  dicebatur,  aliam 
gravem  scilicet  adulterium  :  Patres  autem  de  illa  non  de  hac 
esse  locutos,  cum  negant  vinculum  solvi  ?  Quae  interpretatio 
confirmari  potest  doctrina  Chrysostomi  aientis  1.  c.  ex  hom.  XVII. 
quod  qui  dimittat  uxorem,  etsi  alteram  non  ducat,  facit  eam 
moechari :  quod  quidem  non  dixisset  si  de  dimissione  propter 
adulterium  uxoris  locutus  esset,  id  enim  Christi  sententiae  ad¬ 
versatur  :  loquebatur  ergo  Chrysostomus  de  dimissione  ob  alias 
causas  leves,  et  sic  alii  quoque  Patres  accipiendi,  qui  negantes 
licere  dimissionem  excipiunt  causam  fornicationis  seu  adulterii. 
Causarum  levium  mentionem  fecisse  videtur  Chrysostomus  ibid. 
inquiens  Deum  non  permisisse  (uxori)  ansam  praebere  jju xpotyuxia. 
Verum  exsistebant  quidem  secundum  roinanas  leges  aliae  causae 
repudii  praeter  adulterium  uxoris,  quae  tamen  causae  leves  per 
se  uon  erant.  Cf.  Constantini  legem.  At  Patres  non  de  aliquibus 
tantum  causis,  quas  vel  lex  permitteret  vel  abusus  hominum  in¬ 
duxisset,  loquuntur,  sed  de  omnibus,  seu,  quod  in  idem  redit, 
speciatim  de  gravissima  loquuntur  li.  e.  adulterio,  et  de  hac  verba 
facientes,  negant  leges  romanas,  quae  illam  permittebant,  jvalere 
pro  fidelibus.  Inanis  est  igitur  prorsus  ea  distinctio  pro  intelli- 
genda  doctrina  Patrum.  Micropsychia  vero  penes  Clirysostomum, 
uon  secus  ac  apud  ceteros  scriptores  veteres,  non  est  aliqua  levis 
causa  separationis ,  sed  pusillanimitas,  demissio  animi:  ait  scilicet 
Chrysostomus,  non  permisisse  Christum  ut  uxor  praebeat  viro 
causam  cur  ipse  deiiciatur  auimo  fastidiatque  coniugium  et  sic 
uxorem  dimittat.  Etsi  autem  hoc  in  loco  hom.  17.  in  Matthaeum 
dicat  virum  dimittentem  uxorem  facere  ut  ipsa  moechetur,  non 
mentione  facta  exceptionis  cuius  meminit  Christus,  ipsam  tamen 
satis  significavit,  cum  paulo  ante  recitaverit  verba  Christi  eam 
exceptionem  continentia:  ceterum  quid  de  solutione  coniugii  ar¬ 
bitratus  sit  ipse  in  causa  adulterii,  liquet  manifeste  ex  eiusdem 
verbis  citatis  ex  libro  de  libello  repudii,  in  quo  clarissime  lo¬ 
quitur;  loca  vero  minus  explicita  per  explicita  magis  sunt  de¬ 
claranda. 

2°  Quod  spectat  ad  leges  imperiales,  multipliciter  instant 
adversarii.  Nam  primo  quod  Imperatores  Christiani  leges  has 
tulerint,  quibus  divortium  permittebatur,  indicium  est  eos  cen- 
suisse  idem  lege  Christi  non  vetari,  deinde  quod  Episcopi  et 

speciatim  Romani  Pontifices  eas  leges  non  reprobaverint,  argu¬ 
mento  est,  ipsos  haud  credidisse  quod  illae  Christi  legi  adver¬ 
sarentur  :  tandem  idem  persuadet  praxis  et  observatio  constans 
earundem  legum  in  Ecclesia  graeca ;  cuius  observationis  com¬ 
munis  iam  sec.  IV.  testis  idoneus  est  s.  Asterius  episcopus  Ama¬ 
senus  1.  c.  Iam  vero  pro  accurata  responsione  lieic  sunt  singula 
distinguenda.  Sane  a)  si  factum  solum  hoc  consideretur,  Impe¬ 
ratores  videlicet  Christianos  tulisse  leges  permittentes  et  sancientes 
divortium,  nos  hac  re  moveri  nullo  modo  oportet.  Tenendum  est 
enim  1°  Romanas  leges  etiam  sub  Imperatoribus  christianis-uon.- 
servasse  non  pauca  elementa  veteris  legislationis  paganae,  cuius 
erant  continuatio,  et  quam  non  nisi  sensim  sine  sensu  poterant 
transformare.  Tenendum  est  2°  sub  primis  Imperatoribus  Chri¬ 
stianis  Romanum  imperium  plurimos  adhuc  habuisse  paganos, 
pro  quibus  leges  ferre  circa  matrimonia  fas  erat  Imperatoribus; 
ex  hoc  autem  facile  consequebatur,  ut  leges  liuiusmodi  nollent 
Imperatores  Christiani  a  suo  .  codice  exulare,  in  iisque  eum  morem 
servarent,  qui  inter  paganos  invaluerat,  divortia  sanciendi,  tem¬ 
peratum  quidem  sensu  Christiano,  cuius  efficacia  nequibat  omni 
ex  parte  cohiberi.  Tenendum  est  3° Imperatores  christianoa_graecos 
fuisse  generatim  non  solum  suarum  praerogativarum  nimium 
tenaces,  sed  modum  prorsus  excessisse  eaque  sibi  iura  voluisse 
asserere,  quae  propria  sunt  Ecclesiae,  ex  quo  pronum  erat  illud 
consequi  ut  non  pauca  praeter  et  contra  doctrinam  Ecclesiae 
statuerentur.  Tenendum  est  4°  Imperatores  quoslibet  non  esse 
testes  et  doctores  revehitae  verilMis^et  idcirco  inepte  ad  eos 
provocari  in  quaestione  theologica  de  doctrina  Scripturarum  et 
traditionis.  Haec  satis  superque  sunt  ad  exceptionem  perempto¬ 
riam  contra  imperiales  leges,  si  solius  facti  legum  latarum  ratio 
habeatur. 

Verum  b)  si  simul  cum  illis  socientur  Episcopi  ipsique  Romani 
Pontifices,  qui  leges  istas  non  improbarunt,  haud  inepte  ad  has 
leges  provocatur  in  quaestione  de  doctrina  revelata.  Id  quidem 
admittimus;  sed  negamus  quod  ad  adversariis  affirmatur,  h.  e. 
Episcopos  et  Rom.  Pontificem  non  reprobasse  has  leges  pro  chri- 
stianis.  Sane  quinam  fuerit  sensus  Episcoporum  graecorum  circa 
eas  colligere  licet  ex  verbis  citatis  Xazianzeni,  Chrysostomi, 
Asterii,  Basilii,  qui  vel  eas  leges  directe  reiiciunt,  vel  legem 
Christi  aperte  praedicant.  Quid  Patres  Latini  censuerint  de  iisdem 
legibus,  liquet  ex  testimoniis  pariter  citatis  Hieronymi,  Augustini, 
Ambrosii,  qui  legibus  civilibus  legem  Christi  opponunt,  haneque 

valere  affirmant  pro  Christianis:  liquet  ex  canone  pariter  citato 
Concilii  Milevitani,  in  quo  Patres  illud  quoque  censuerunt,  ro¬ 
gandum  esse  Imperatorem  ut  legem  ferret  quae  divini  iuris 
exercitium  efficaciter  contra  contumaces  tueretur,  quod  munus 
est  et  officium  civilis  potestatis  Christianae.  Ad  Romanos  Pon¬ 
tifices^  quod  attinet,  nemo  ex  iis  certe  probavit  leges  istas  im- 
periales  pro  Christianis;  plures  initio  ducto  ab  Innocentio  I.  cuius 
superius  testimonium  citavimus,  indissolubilitatem  matrimonii 
etiam  in  causa  adulterii  docuerunt  tanquam  legem  Evangelii,  quo 
satis  significarunt  se  id  non  pro  sola  Ecclesia  occidentali,  sed 
pro  universa  Ecclesia  tradere  et  praescribere;  lex  enim  Christi 
valet  ex  aequo  pro  omnibus  fidelibus.  Suorum  autem  antecessorum 
sententiam  secutus  Eugenius  IV.  significavit  Graecis  in  fiorentina 
Synodo,  Romanam  Ecclesiam  haud  probare  praxim  Graecorum. 
Ita  professio  fidei  proposita  orientalibus  ab  Urbano  VIII.  et  con¬ 
firmata  a  Benedicto  XIV.  Constit.  Nuper  ad  nos ,  inter  cetera  fidei 
dogmata  hoc  quoque  asserebat:  «  Sacramenti  matrimonii  vinculum 
indissolubile  esse,  et  quamvis  propter  adulterium,  liaeresim  aut 
alias  causas  possit  inter  coniuges  tori  et  cohabitationis  separatio 
fieri,  non  tamen  illis  aliud  matrimonium  contrahere  fas  esse  ». 
Item  Clemens  VIII.  in  Instructione  super  ritibus  graecorum  inter 
latinos  commorantium,  praecepit  Episcopis,  ut  nullo  modo  per¬ 
mitterent  divortia  quoad  vinculum  fieri  inter  coniuges  graecos. 
Iam  porro  notum  erat  principium  a  Patribus  graecis  frequenter 
praedicatum  praesertim  in  controversiis  ariauis  et  a  Romana  Sede 
propugnatum,  nullum  ius  esse  Imperatoribus  in  res  ecclesiasticas, 
nullamque  vim  obtinere  eorum  leges  quae  ferantur  circa  res 
sacras,  cuiusmodi  sunt  sacramenta.  Quocirca  haud  ignorare  fide¬ 
libus  licebat,  quid  in  hac  quaestione  de  solutione  vinculi  coniu- 
galis  valerent  imperiales  leges.  Etsi  igitur  nequeat  historice  ex 
aetate  media  probari  pluries  Romanos  Pontifices  elevasse  vocem 
contra  ipsos  Graecos  et  aperte  reprobasse  morem  et  leges  Grae- 
oorum,  tamen  1°  forte  quaedam  monumenta  interciderunt:  2°  satis 
se  id  reprobare  illi  significarunt,  cum  docuerunt  leges  imperiales 
in  rebus  ecclesiasticis  et  sacris  valere  nihil  nisi  ab  ipsa  Ecclesia 
adoptentur,  simulque  docuerunt  ex  lege  Evangelii  indissolubile 
esse  matrimonium  etiam  in  causa  adulterii.  Quemadmodum  vero 
Eugenius  IV.  supposuisse  videtur  quod  ea  praxis  Graecorum  non 
ex  animo  haeretico  sed  ex  ignorantia  procederet,  ideoque  censuit 
id  non  obstare  unioni  eorundem  Ecclesiae  Latinae,  ita  arbitrari 
licet,  pariter  indicasse  praedecessores  eius  cum  ad  hanc  praxim 

Graecorum  animum  intenderent,  et  adeo  afflictis  illius  Ecclesiae 
rebus  prudenter  abstinuisse  a  reprehensione  directa  et  explicita, 
cuius  nullum  fructum  sperarent. 

cj  Si  ergo  tandem  ipsae  leges  latae  earundemque  per  non 
pauca  secula  observatio  apud  Christianos  graecos  considerentur 
per  se,  habeatnrque  ratio  huius  praxis  tum  in  imperatoribus  fe-_ 
reTidi  has  leges  tuni  in  subditis, secundum  illas  vivendi  ac  con- 
niventiae  quoque  Episcoporum  a  certa  aetate  deinceps,  affirma- 
mus  haec  prorsus  valere  nihil  ad  traditionem  cathol  icam  pro¬ 
bandam  aut  .declarandam,  cum  sint  manifestissima  praevaricatio. 
Praevaricatio  enim  fuit  Imperatorum  Christianorum,  qui  in  rebus 
sacris  leges  ferre  voluerunt :  praevaricatio  fuit  Episcoporum,  qui 
praesertim  post  Synodum  Chalcedon  ensem  sensim  sine  sensu 
ceperunt  a  debita  reverentia  deficere  erga  Romanam  Sedem, 
suumque  novum  Patriarcham  regiae  Urbis  suspicere  ac  plusquam 
par  sit  revereri  Imperatores,  qui  praerogativas  eorum  vindica¬ 
bant,  iliisque  ea  iura  animo  servili  concedere,  quae  rebelles  ne¬ 
gabant  suo  legitimo  Pastori  Romano  Pontifici. 

Nihilominus  cum  doctrina  disserte  proponenda  esset  auctoritate 
Synodali  a  Graecis,  nullum  decretum  hoc  scelus  sanciens  editum 
est.  Sane  in  Trullana  Synodo,  cuius  canones  deinceps  sernper  ob¬ 
tinuerunt  vim  in  Oriente,  primo  receptis  canonibus  africanis  et 
ille  canon  Milevitanus,  quem  supra  dedimus,  receptus  est.  Deinde 
cum  ipsi  Graeci  suo  marte  in  eadem  Synodo  canonem  condituri 
essent,  satis  pudoris  Episcopi  habuerunt,  ut  abstinerent  a  san¬ 
ciendo  hoc  ftagitio  auctoritate  sua:  imo  potius,  timide  licet,  satis 
significarunt  catholicam  doctrinam.  Id  patet  ex  cau.  trullauo  87., 
ubi  haec  solum  statuuntur  indefinite:  «  quae  maritum  reliquit, 
est  adultera,  si  venerit  ad  alium...  si  ita  praeter  rationem  a  ma¬ 
rito  secessisse  visa  est,  ille  quidem  venia  dignus  est,  haec  vero 
poena.  Illi  autem  venia  dabitur  ut  Ecclesiae  communicet  »:  de^ 
permissione  alteiius  coniugii,  disserte  saltem,  nihil..  Subdunt  adhuc 
indefinite:  «  sed  is,  qui  legitime  sibi  datam  uxorem  relinquit  et 
aliam  ducit,  ex  Domini  sententia  est  adulterii  indicio  obnoxius  ». 
Tum  poenitentia  talibus  viris  statuitur  certo  tempore,  post  quod 
habeantur  digni  communione.  Hic  canon  satis  indicat  animum 
auctorum.  Nolebant  aperte  contradicere  legibus  imperialibus,  sed 
nec  iis  mauifeste  favere  sanciendo  falsam  doctrinam.  Quocirca 
con  nivent  ia  Episcoporum  graecorum  tanto  tempore  erga  eam 
praxiiu  potius  pusillanimitati  eorum  ac  defectui  virtutis  epi.-eoz. 
palis,  quam  errori  aut  erroneo  magisterio  ipsorum  (si  universim 

illos  consideremus)  tribuenda  est.  2?ec  aliter  canonem  illum  bre¬ 
viavit  Aristenus  Balsamo  anterior  vel  coaevus,  qui  tamen  ante 
ipsum  scripsit :  in  quiens :  «  quae  a  viro  suo  ad  alium  accedit, 
adultera  est,  et  qui  ab  uxore  ad  aliam,  iuxta  Domini  sermonem, 
similiter  moechus  est  »  (Migue  P.  G.  Tom.  137.  p.  813.).  Cum  vero 
ex  legibus  imperialibus  et  canonibus  ecclesiasticis  unum  syntagma 
constitutum  fuerit  (Nomocanon)  ut  proinde  ex  aequo  omnes  vale¬ 
rent,  quid  mirum  si  hac  posita  praevaricatione,  integrum  amplius 
non  fuit  Episcopis  immoralem  eam  praxim  dissolvendi  coniugii 
abolere f  Exitus  eius  servilissimi  obsequii  erga  imperiales  leges 
et  aversionis  a  Romana  Sede  fuit  tandem  plena  discessio  ab  uni¬ 
tate  Ecclesiae:  quia  vero  ad  hanc  discessionem  non  veritas  sed 
error  viam  sternit,  liquet  quid  ex  ea  praxi  et  similibus  vigentibus 
a  seculo  'VI.  in  Ecclesia  graeca  colligere  liceat  pro  affirmando 
catholico  dogmate  et  catholica  disciplina.  Et  de  hac  re  satis. 

V.  Tandem  contra  demonstrationem  traditam  in  praecedenti 
Thesi  obiici  posset,  non  id  omne  demonstratum  esse  quod  demon¬ 
strandum  erat:  proposita  enim  erat  demonstranda  indissolubilitas 
quoque  matrimonii  tantum  rati,  de  quo  tamen  nihil  specialiter 
dictum  est.  Respondeo,  opus  reapse  non  fuisse  ut  aliquid  specia¬ 
liter  diceretur.  Vam  si  vera  est  propositio  universalis  :  matri¬ 
monium  Christianum  nunquam  ulla  ratione  potest  ab  ipsis  coniu- 
gibus  solvi,  quoniam  matrimonium  ratum  est  certe  matrimonium 
cliristianum;  sequitur  necessario  quod  erat  demonstrandum.  Quod 
et  evidentius,  si  opus  est,  liet,  si  nunquam  exceptio  aliqua  flat 
pro  matrimonio  rato:  haec  autem  nusquam  apparet  nec  ullus  un¬ 
quam  docuit,  non  posse  coniuges  quidem  solvere  auctoritate  sua 
matrimonium  consummatum,  posse  tamen,  si  solum  est  ratum.  «  Si 
inter  virum  et  mulierem  legitimus  consensus  interveniat  de  prae¬ 
senti...  stve  sit  iuramentum  interpositum  sive  non,  non  licet  mu¬ 
lieri  alii  nubere  et  si  nupserit,  etiamsi  carnalis  copula  sit  secuta, 
ab  eo  separari  debet  et  ut  ad  primum  redeat,  ecclesiastica  di¬ 
strictione  compelli  »,  aiebat  Alexander  III.  c.  Licet,  de  Sponsa 
duorum,  addens:  «  quamvis  aliter  a  quibusdam  praedecessoribus 
nostris  sit  aliquando  iudicatum.  »  Cur  vero?  forte  quia  sic  indi¬ 
cantes  matrimonium  ratum  se  solvere  arbitrabantur. 

VI.  Verum  nonne  idem  Alex.  III.  (Ex publico,  de  Convers.  coniug.J 
docens  posse  dissolvi  matrimonium  ratum  nondum  consummatum, 
monet  verba  Christi  non  licere  riro  dimittere  uxorem  suam ,  secun¬ 
dum  interpretationem  sacri  eloquii,  intelligenda  esse  de  his  quo- 

rum  matrimouium  fuerit  carnali  copula  consummatum  ?  Horum 
verborum  Pontificis  nou  liuuc  esse  necessarium  sensum  putamus, 
quod  Christus  ibi  de  solo  matrimonio  consummato  loquatur,  unde 
consequens  esset  quod  matrimonii  rati  indissolubilitas  intrinseca 
colligi  ex  iis  non  posset;  sed  cum  Pontifex  ad  eam  quaestionem 
tunc  deberet  respondere,  ad  quam  indissolubilitas  extrinseca  quo¬ 
que  spectabat,  ratione  nempe  professionis  religiosae,  id  voluisse 
dicere  videtur,  quod  si  verba  Christi  de  omnimoda  iudissolubili- 
tate  accipiantur,  ea  intelligenda  sint  de  matrimonio  consummato, 
secundum  interpretationem  sacri  eloquii,  li.  e.  secundum  eam  in¬ 
terpretationem,  quae  sacro  eloquio  adhibenda  est,  quam  nempe 
sensus  Ecclesiae  suppeditat,  quo  docemur,  posse  matrimonium 
ratum  extrinsece  dissolvi.  Scilicet  si  quaevis  indissolubilitas  spe¬ 
ctetur,  verba  Christi  accipienda  sunt  de  matrimonio  consummato 
et  quidem  Christiano,  ut  paulo  post  explicabimus :  si  vero  sola 
spectetur  indissolubilitas  intrinseca,  nihil  in  hac  speciali  quae¬ 
stione  affirmat  E.  P.  Eesponsio  autem  ex  demonstratis  manifesta 
est.  Certe  ea  interpretatio,  qua  verba  Christi  de  intrinseca  indis- 
solubilitate  etiam  matrimonii  rati  accipiantur,  nullam  doctrinam 
continet  contra  universam  doctrinam  Patrum,  neque  excludit 
extrinsecam  dissolubilitatem,  cuius  auctor  sit  Deus,  et  cohaeret 
cum  intentione  Christi  respondentis,  qui  loquitur  directe  in  quae¬ 
stione  sibi  a  Pharisaeis  proposita  de  dissolubilitate  intrinseca. 
Ceterum  ea  interpretatio  suaderi  videtur  a  Tridentino.  Cu.  enim 
7°  docens  matrimonii  vinculum  non  posse  dissolvi,  ait  hoc  esse 
iuxta  Uvangelicam  et  Apostolicam  doctrinam.  Iam  vero  Concilium 
non  loquitur  tantum  de  matrimonio  consummato,  tum  quia  dicit 
simpliciter  matrimonii  vinculum,  tum  quia  doctrina  est  catholica: 
neque  matrimonium  ratum  posse  propter  adulterium  ab  alio  con¬ 
fuge  dissolvi.  Iam  vero  hanc  ait  esse  doctrinam  Evangelicam  : 
quis  porro  Evangelii  locus,  ad  quem  provocat,  nisi  iste  sive  apud 
Matthaeum  sive  apud  Marcum  aut  Lucam?  Ergo  Christus  in  eo 
sermone  de  indissolubilitate  intrinseca  matrimonii  quoque  rati 
loquebatur.  Et  sane  matrimonium  quoque  ratum  omnes  fatentur 
esse  indissolubile  intrinsece,  h.  e.  ex  potestate  ipsa  coniugum  nou 
posse  dissolvi  etiam  in  causa  adulterii:  lex  ergo  exstat  id  prae¬ 
cipiens:  porro  non  sufficit  lex  naturae;  erit  ergo  lex  Christi,  hoc 
est  institutionis  a  Christo  revocatae;  haec  vero  nisi  iis  in  locis 
sit,  nullibi  est.  Et  sane  coniunctio  divina  coniugum  lit  in  ipso  con¬ 
tractu,  ut  ipsa  verba  ac  preces,  quas  Ecclesia  adhibet,  satis  signi¬ 
ficant  :  ea  vero  coniunctio  communis  est  matrimonio  rato  et  coii- 


TH.  XTX.  PROBATUR  IDEM  EX  APOSTOLO  179 

suminato;  Christus  porro  negat  hominem  separare  posse  quod 
Deus  couiuuxit:  ea  ergo  interdictio  Christi  pro  quovis  matri¬ 
monio  valet. 

Attulimus  T.  VII.  inter  Latinorum  auctoritates  verba  Inno- 
centii  I.  ex  epist.  9.  dicentis  «conventum  secundae  mulieris,  priore 
superstito  nec  divortio  eiecta,  nullo  pacto  posse  esse  legitimum  ». 
An,  si  divortium  fiat,  erit  legitimum  alterum  coniugium,  priore 
adhuc  vivente?  Hanc  non  esse  sententiam  Innoceutii  constat  certe 
ex  eius  altera  epistola,  cuius  verba  dedimus  ibidem.  Sensus  in¬ 
teger  est,  mulierem  divortio,  quo  vinculum  solvatur,  eiici  non 
posse;  ideoque  priore  vivente  coniuge  nec  divortio  eiecta,  quod 
quidem  non  potest  fieri,  nequit  esse  legitimum  alterum  coniugium. 
Scilicet  si  posset  prior  divortio  eiici,  posset  et  alterum  coniugium 
legitimum  esse;  sed  quia  illud  non  potest  ideoque  neque  unquam 
fit;  non  potest  hoc  alterum  fieri. 

THESIS  XIX. 

Eadem  veritas  Apostoli  auctoritate  demonstratur. 

I.  A  Traditione  ad  Scripturam  gradum  faciamus  h.  e.  ad  do¬ 
ctrinam  Apostoli  et  Christi,  a  qua  Traditio  derivata  est.  Xunc 
doctrinam  ab  Apostolo  traditam  consideramus.  Verba  Apostoli 
1.  Corinth.  VII.  10.  11.  Iis  autem,  qui  matrimonio  i  unet  i  sunt, 
praecipio  non  ego  sed  Dominus,  uxorem  a  viro  non  discedere :  quod 
si  discesserit ,  manere  innuptam,  aut  viro  suo  reconciliari.  Et  vir  uxo¬ 
rem  non  dimittat.  Praesupponendum  est  quod  iam  alibi  monuimus, 
par  esse  quoad  hanc  rem  ius  utriusque  coniugis  in  alterum  se¬ 
cundum  Apostolum  (ibid.  4);  unde  quod  de  muliere  dicitur,  et  de 
viro  accipiendum  erit.  Porro  advertendum  est,  heic.  sermonem  esse 
de  separatione  cuius  auctor  sit  coniux,  qui  vel  quae  ab  alio  di¬ 
scedit.  Iam  vero  cum  Paulus  ait:  quod  si  discesserit,  loquitur  de 
muliere,  quae  ex  iusta  causa  discedit,  cuiusmodi  est  certe  adulte¬ 
rium  viri.  Probatur,  quia  si  sine  causa  discederet,  non  permitteret 
ipsi  Apostolus  optionem  alterutrius,  aut  manere  innuptam,  aut 
reconciliari  viro,  sed  praeciperet  reconciliari :  ratio  est  evidens, 
quia  praeceptum  est  Domini,  ut  heic  dicitur,  ne  discedat;  cum 
autem  vir  habeat  potestatem  corporis  mulieris,  nequit  sine  iusta 
causa  iure  suo  utendi  privari.  Supponit  igitur  Apostolus  dans 
utriusque  optionem,  quod  mulier  ex  iusta  causa  discedat;  cum 
vero  indefinite  loquatur,  quamlibet  iustarn  causam  supponit,  inter 
quas  certe  est  adulterium  viri.  Sensus  est  ergo :  si  mulier,  ob 

fornicationem  viri  aliam  ve  legitimam  causam,  discesserit,  maneat 
in  discessione,  li.  e.  separata,  innupta  tamen,  aut  rursus  redeat 
ad  virum  suum.  Iluiusmodi  ergo  est  praeceptum  Domini:  primo 
mulier  ne  discedat  a  viro,  deinde,  si  insta  causa  subest,  permit¬ 
titur  discessio,  at  cum  conditione  ut  mulier  alii  viro  non  nubat. 
Praecipitur  ergo  absolute  mulieri,  ne  vivente  viro  alias  contrahat 
nuptias  et  per  se  prohibetur  discessio,  per  accidens  vero  h.  e.  iusta 
exsistente  causa,  ea  permittitur,  quae  sit  tamen  sola  separatio  tori 
et  victus.  «Dominus  itaque  (ait  Augustinus  de  Adult.  coniug.  L.  I. 
c.  21.)  praecepit  mulierem  a  viro  non  discedere:  quod  si  disces¬ 
serit,  ea  utique  causa  qua  discedere  licitum  est,  manere  innuptam, 
aut  viro  suo  reconciliari  ».  Lege  totum  librum.  Id  vero  ut  iam 
advertimus,  valet  etiam  pro  viris.  Ergo  in  causa  quoque  adulterii, 
quae  est  iustissima  ratio  discessionis,  prohibetur  solutio  matri¬ 
monii.  Ita  autem  prohibetur,  ut  mulier  ista  discedens  maneat 
adhuc  vinculo  coniugii  obligata:  ille  enim,  a  quo  discessit,  adhuc 
vir  eius  est,  cui  reconciliari  potest:  aut  viro  suo  reconcilietur.  Ce¬ 
terum  praeceptum  hoc  Domini  nequit  accipi  de  sola  illiceitate 
aliarum  nuptiarum:  nam  uxore  discedente  ex  iuxta  causa,  si  ma¬ 
trimonii  vinculum  solvitur  aut  solvi  potest  consentiente  Deo,  non 
est  ratio  cur  illicitae  sint  aliae  nuptiae:  cum  Deus  neminem  ad 
virginitatem  obligaverit  permiseritque  secundas  et  deinceps  nu¬ 
ptias.  Adverte  per  transennam,  his  verbis  Apostoli  iam  indicari 
discrimen  inter  divortium,  quod  sit  simplex  separatio  tori  et  con¬ 
victus,  atque  divortium,  quo  vinculum  solvitur. 

II.  Haec  est  quoque  doctrina  tradita  ab  eodem  Apostolo  Rom. 
VII.  2.  3.:  quae  sub  viro  est  mulier,  vivente  viro  alligata  est  legi ; 
si  autem  mortuus  fuerit  vir  eius ,  soluta  est  a  lege  viri.  Igitur  vi¬ 
vente  viro ,  vocabitur  adultera ,  si  fuerit  cum  alio  viro:  si  autem  mor¬ 
tuus  fuerit  vir  cius ,  liberata  est  a  lege  viri,  ut  non  sit  adultera ,  si 
fuerit  cum  alio  viro.  Cf. 'dicta  in  Th.  XVI.  Certum  est  autem  iis 
verbis  contineri  doctrinam  certam  non  tantum  in  lege  veteri  sed 
in  nova;  nam  eandem  doctrinam  Apostolus  tradit  Christianis  Co¬ 
rinthiis  1.  Corinth.  VII.  39.  Pollentius  (de  Adult.  coniug.  L.  II. 
c.  2.  seqq.)  haec  verba  Apostoli  sic  intelligenda  existimabat  «  ut 
si  fuerit  vir  fornicatus,  pro  mortuo  deputetur  et  uxor  fornicata 
pro  mortua  et  ideo  liceat  cuilibet  illorum,  tanquam  post  mortem, 
ita  post  fornicationem  coniugis,  alteri  copulari  ».  Quam  interpre¬ 
tationem  ita  impugnat  Augustanus :  «  Abs  te  quaero,  utrum  qui¬ 
cumque  duxerit  mulierem,  quae  viro  alligata  esse  destiterit,  adulter 
habendus  sit?  quod  tibi  existimo  non  videri:  ideo  enim  mulier  vi- 


TIT.  XIX.  PROBATUR  IDEM  EX  APOSTOLO 


181 


vente  viro  vocabitur  adultera  si  fuerit  cum  alio  viro,  quoniam 

alligata  est  quandiu  vir  eius  vivit . Porro  si  morte  cuiuslibet 

eorum  inter  maritum  et  uxorem  lioc  vinculum  solvitur,  et  pro 
morte  habenda  est,  ut  dicis,  etiam  fornicatio,.  procuL  dubio  erit 
ab  lioc  eius  mulier  soluta,  quando  fuerit  fornicata.  Neque  enim 
dici  poterif~baec  alligata  viro  suo,  quando  ab  illa  fuerit  vir  so¬ 
lutus.  Ac  per  boc  posteaquam  fornicando  alligata  esse  viro  de¬ 
stiterit,  quisquis  eam  duxerit,  adulter  non  erit.  Et  vide  quam  sit 
absurdum,  ut  ideo  non  sit  adulter,  quia  ducit  adulteram.  Ime 
vero,  quod  est  mostruosius,  nec  ipsa  mulier  erit  adultera,  quo¬ 
niam  mm  erit  posteriori  viro  uxor  aliena,  sed  sua.  Soluto  enim, 
per  adulterium  priore  coniugali  vinculo,  cuique  iam  nupserit  con- 
iugem  non  babenti,  non  adultera  cum  adultero  sed  uxor  erit  po¬ 
tius  ~cum  marito.  Quomodo  ergo  erit  verum:  mulier  alligata  est 
quandiu  vir  eius  vivit  f  ecce  vir  eius  vivit,  quia  nec  de  corpore 
excessit  nec  fornicatus  est,  quod  pro  morte  vis  deputari,  et  tamen 
ei  mulier  alligata  iam  non  est.  Nonne  attendis  quam  sit  boc 
contra  Apostolum  dicentem;  mulier  alligata  est  quandiu  vir  eius 
vivit  ?  an  forte  dicturus  es:  vivit  quidem,  sed  vir  eius  iam  non  est, 
quoniam  tunc  esse  destitit  quando  illa  per  adulterium  coniugale 
vinculum  solvit.  Quomodo  igitur  vivente  viro  vocabitur  adultera 
si  fuerit  cum  alio  viro,  quandoquidem  vir  eius  ille  iam  non  est, 
coniugali  vinculo  per  mulieris  adulterium  iam  soluto  ?  Quamobrem 
secundum  doctrinam  sanam  mulier  alligata  est  quandiu  vir  eius 
vivit,  idest  nondum  a  corpore  abscessit».  Quae  argumentatio  Au¬ 
gustini  illud  certe  ostendit,  nempe  1°  ipso  facto  adulterii  alte¬ 
rutrius  non  solvi  vinculum  coniugale :  2°  verba  Apostoli:  quanto 
tempore  vir  eius  civit  non  posse  accipi  de  ea  vita,  quae  sita  dicatur 
in  fide  coniugali  :  nam  ex  lioc  sequeretur  quod  quemadmodum, 
mortuo  alterutro  coniuge,  boc  ipso  vinculum  solvitur,  teste  Paulo, 
ita  solvitur  quoque  eo  ipso  quod  alteruter  fidem  violaret,  quod 
tamen  falsum  esse  diximus  primo  loco,  et  Augustinus  demon¬ 
stravit.  Quocirca  vita  viri  sensu  immediato  literali  solum  acci¬ 
pienda  est.  Huc  spectat  argumentatio  Augustini.  Atqui  si  quan¬ 
diu  vivit  vir,  mulier  alligata  est  legi  matrimonii,  non  solum  non 
solvitur  vinculum  ipso  facto  adulterii  alterutrius,  sed  nec  ius  est 
couiugi  innocenti  puta  mulieri  solvendi  vinculum  propter  adul¬ 
terium  alterius.  Nam  quandiu  vivit  vir  eius,  ita  obligata  est  lege 
matrimonii,  ut  sit  adultera  si  alii  uniatur:  etsi  ergo  repudiet  ma¬ 
ritum  adulterum,  si  alteri  nubit,  quoniam  verificatur  quod  vivente 
viro  est  cum  alio  viro,  verum  erit  quoque  consequens,  quod  ni- 

mirum  sit  adultera,  h.  e.  nullum  sit  coniugium  alterum,  manente 
priore.  Ergo  vivente  viro  nulla  est  potestas  uxori  solvendi  cou- 
iugium,  etsi  vir  lidein  frangat.  Et  vir  similiter,  «  quoniam  par 
forma  est  in  utrisque  » ibid.  L.  I.  c.  1.),  non  potest  solvere  vin¬ 
culum  coniugale,  etsi  mulier  sit  adultera. 

THESIS  XX. 

Ut  ad  interpretationem  doctrinae  a  Christo  traditae  in  Euangeliis 
viam  nobis  muniamus ,  enunciata  quarumdam  lectionum  varietate: 
praestituimus  primo  in  verbis  Christi  Matthaei  Y.  32.  et  XIX. 
et  parallelis  Marci  et  Lucae  non  consilium  sed  legem  perpetuo 
valituram ,  abrogato  retere  foedere,  contineri:  proinde  Christum 
his  in  locis  non  interpretem  legis  mosaicae  egisse  sed  legisla¬ 
torem  novi  foederis :  praestituimus  secundo  non  recte  postulari 
ut  testimoniorum  Marci  et  Lucae  de  hac  re  interpretatio  exi¬ 
gatur  ad  normam  verborum  Matthaei  propter  ea  quod  obscuriora 
per  clariora ,  pauciora  per  plura  sunt  explicanda. 

I.  Notum  est,  Theologos  non  solum  catholicos  sed  protestantes 
hoc  seculo  plurimum  laborasse  tum  generatim  in  exegesi  verbo¬ 
rum  Christi  penes  Matthaeum  Y.  31.  32.  XIX.  3.  seqq.  Mare.  X.  2. 

.  16.  Ii  Luc.  XHlTlS.  tum  speciatim  in  componendo  dissidio,  quod  ipsis 
videbatur  esse  sive  inter  duplex  testimonium  Matthaei  sive  inter 
ipsum  Matthaeum  aliosque  Evangelistas.  Horum  omnium  satis 
accuratam  descriptionem  videre  licet  penes  Augustinum  de  Ro- 
skovany  in  opere  de  Matrimonio  in  Ecclesia  catholica  ann.  1837., 
quibus  et  alia  superaddi  possunt.  Nostrum  non  est  cunctas  istas 
diversorum  interpretationes  recitare;  satis  est  enim  earum  ratio¬ 
nem  habere,  quae  alicuius  sunt  momenti  occasionemque  praebent 
explicandi  textum  Evangelii.  Id  et  in  hac  et  in  sequente  thesi 
praestabimus  :  quemadmodum  vero  in  sequenti  attingemus  im¬ 
mediatam  interpretationem  textus,  ita  in  hac  Thesi  expendemus 
opiniones  quasdam  excogitatas  ad  sternendam  viam  ipsi  imme¬ 
diatae  interpretationi. 

II.  Itaque  primo  loco  occurrit  quaestio  critica  circa  lectionem. 
Et  quidem  Matth.  Y.  31.  32.  nulla  varietas  lectionum  occurrit, 
quae  sit  alicuius  momenti.  Omittunt  utique  quidam  Codices  (ex 
uncialibus  seu  antiquioribus  unus)  postrema  verba:  et  qui  dimis¬ 
sam  duxerit ,  moechatur  :  sed  ea  certo  plurimorum  codicum  et 
Patrum  testimonio  satis  superque  confirmantur. 

Quod  spectat  ad  alterum  locum  Matth.  XIX.  3. -fi.  Leonardus 

Hug  eruditus  sane  criticus  in  opere  de  Coniugii  Christiani  vinculo 
indissolubili,  Commentatio  excgetica  1810.  liypothesim  proposuit 
quod  primum  in  hoc  loeo  Matthaei  non  exstarent  ea  verba  ex- 
ceptiva  nisi  ob  fornicationem ;  ideoque  par  esset  prorsus  sententia 
Matthaei  ac  Marci  et  Lucae.  Ratio  dubitandi,  an  occurrerit  aliqua 
interpolatio,  ea  est,  quod  varia  sit  lectio.  Nam  codices  praestantes, 
inter  quos  X.  C.  tum  Oonstantinopolitani  fere  omnes  legunt  f  ei t! 
nomilac,  pauci  addunt  ei,  li.  e.  ei  eri  nopvila.  Clemens  Alexan¬ 
drinus  quidem  vel  legit  vel  explicanda  supplevit  TrXirjv  et'  p..  e.  nr. 
At  alii  codices  antiquissimi,  Vaticanus,  Cantabrigensis  aliique 
graeci  ac  versioues  Aegypti  latinaeque  ante  Hieronymum  legunt 
notpsxroq  Xoyou  nopveias.  Suspicio  proinde  oboritur,  an  hoc  sit 
quoddam  additamentum.  Nimirum  prius  nulla  occurrebat  ibi  ex¬ 
ceptio  :  facta  vero  deinde  collatione  cum  verbis  cp.  V.  ubi  ea 
exceptio  n.  X.  tu.  (omnibus  consentientibus  quidem  codicibus)  exstat, 
cum  aliquis  lector  censeret  locum  cp.  XIX.  declarandum  esse  per 
verba  cp.  V.,  ea  verba  excepti va  primum  in  margine  apposuit, 
quae  deinceps  irrepserunt  in  textum.  Hanc  hypothesim  non  mul¬ 
tum  facit  ipse  auctor,  et  merito.  Nam  primo  quaerere  licet,  cur, 
si  ita  res  se  habuit,  eadem  exceptio  apposita  non  fuit  verbis 
Marci  et  Lucae!  Sane  hoc  quidem  pacto  explicari  forte  poterit 
diversitas  lectionum,  cur  alii  textus  habeant  p.  i.  v.  alii  sicut  iu 
cp.  V.  7T.  X.  it.,  quatenus  nimirum  haec  postrema  primum  eluci- 
dationis  loco  adscripta  fuerint  in  margine  ad  cp.  XIX.  postea 
vero  substituta  fuerint  utpote  clariora  aliis  in  textu:  sed  quoniam 
in  omnibus  codicibus  exceptio  exstat  vel  hoc  vel  illo  modo  ex¬ 
pressa,  et  solum  apud  Matthaeum,  non  penes  Marcum  et  Lucam, 
huius  facti  rationem  illa  hypothesis  reddere  nequit.  E  contrario 
eo  quod  codices  omnes  exhibent  exceptionem,  critice  tenendum 
est,  exceptionem  ab  ipso  Matthaeo  scriptam  fuisse. 

III.  Cl.  Viucenzi  in  Appendice  Voluminis  V.  Operis  insignis 
de  Scriptis  Origenis ,  Nysseni  etc.  primum  contendit  verba  exceptiva 
in  cp.  XIX.  legenda  esse  cum  codice  Vaticano  ac  itala  tu.  X.  r.. 
excepta  causa  fornicationis ,  sicut  in  cp.  V.  tum  contendit  ab  apo- 
graplio  Matthaei  abfuisse  verba:  et  aliam  duxerit,  sed  ea  deinde 
illata  fuisse  textui  Matthaei,  quae  apud  Marcum  et  Lucam  primum 
solum  occurrebant,  a  quibus  tamen  absunt  verba  exceptiva.  Itaque 
censet  hic  Scriptor  fuisse  olim  lectionem  cap.  XIX.  parem  lectioni 
cap.  V.  inserta  vero  deinceps  fuisse  ea.  verba  et  aliam  duxerit 
verbis  Christi  apud  Matthaeum  non  quidem  data  opera  et  ex 
studio  interpolandi  textum,  sed  tum  propter  alias  causas,  tum 

propter  collationem  quatuor  Evaugeliorum  in  unum  seu  Movorea- 
0( xpov,  quoti  iam  Ammouius  Alexandrinus  praestiterat;  inde  enim 
factum  est,  ut  deinceps  quae  unius  essent  Evaugelistae,  alteri 
tribuerentur.  Quod  queritur  Hieronymus  epist.  ad  Damasum  iu- 
quiens:  «  magnus  siquidem  bic  in  nostris  codicibus  error  inolevit, 
dum  quod  in  eadem  re  alius  Evangelista  plus  dixit,  in  alio  quia 
minus  putaverint,  addiderunt  vel  dum  eundem  sensum  alius  aliter 
expressit,  ille,  qui  unum  e  quatuor  primum  legerat,  ad  eius 
exemplum  ceteros  quoque  aestimaverit  emendandos.  Unde  accidit 
ut  apud  nos  mixta  sint  omnia  et  in  Marco  plura  Lucae  atque 
Matthaei,  rursum  in  Matthaeo  plura  Ioannis  et  Marci  et  in  ce¬ 
teris  reliquorum  quae  aliis  propria  sunt  inveniantur  ».  Rem  ita 
se  habuisse  quoad  nostrum  textum  vitiumque  in  eo  perseverasse 
demonstrare  contendit  Yincentius  primo  quidem  ex  difficultate, 
qua  premitur  interpretatio  verborum  Christi,  eo  retento  inciso 
et  (diam  (luxerit  simulque  retenta  exceptione  :  tum  potissimum 
testimonio  Veterum  Patrum,  quatenus  hi  satis  nos  docent,  se 
incisum  istud  minime  legisse  penes  Matthaeum,  imo  et  auctori¬ 
tate  antiquissimi  codicis.  Sane  ut  ab  hoc  incipiamus,  codex  an¬ 
tiquissimus  Vaticanus  (medio  sec.  IV.)  reapse  caret  hoc  inciso 
apud  Matth.  XIX.  9.  ac  legit  ut  in  c.  V.  32.  Deinde  in  antiqua 
itala  vulgata  ita  legebat  Tertullianus,  qui  in  lib.  IV.  adv.  Marcionem 
c.  34.  expendens  responsionem  Christi  ad  Pharisaeos,  relatis 
praecedentibus  verbis,  quae  sequuntur  ita  recitat:  qui  dimiserit 
uxorem  suam  praeter  causam  adulterii,  facit  eam  adulterari.  Recitat 
quidem  ibidem  verba  Christi  cum  praedicto  inciso:  qui  dimiserit 
uxorem  et  aliam  duxerit ,  adulterium  committit :  sed  omissio  ex¬ 
ceptionis:  praeter  causam  fornicationis ,  ostendit  eum  citare  verba 
Lucae.  Eodem  pacto  Origenes  in  Matth.  Tom.  XIV.  n.24.  enarrans 
ep.  XIX.  recitat  verba  Christi :  omnis,  qui  dimiserit  uxorem  suam 
excepta  causa  fornicationis,  facit  eam  moechari.  Xon  secus  refert 
verba  Christi  dicta  ad  Pharisaeos  Cyrillus  Alex,  in  1.  Cor.  c.  7. 
apud  Mai  Bib.  nov.  PP.  Tom.  III. 

Verum  non  solum  longo  seculorum  usu  lectio  huius  incisi  Matth. 
XIX.  et  aliam  duxerit  in  Ecclesia  frequentatur,  sed  videtur  ea 
fuisse  in  vetere  itala  ac  primitivo  textu  graeco:  id  enim  ostendit 
Hieronymus  veteris  vulgatae  emendator  ad  lidern  codicum  grae- 
corum,  qui  eam  retinuit  lectionem.  Augustinus  quoque,  qui  tam 
frequenter  hanc  Christi  sententiam  expendit  experiturque  diffi¬ 
cultatem,  ita  pariter  legit.  Eandem  lectionem  generatim  prae¬ 
ferunt  antiqui  codices  tum  graeci  tum  latini,  ipsam  quoque  habet 

antiqua  syriaca  versio  et  c.  k.  par  Yaticano.  Nec  vis  huius  con¬ 
sensus  satis  minuitur  auctoritate  eorum  Patrum,  qui  citantes 
verba  ex  cp.  XIX.  ea  retulerunt  eodem  prorsus  modo  ac  sunt  in 
cp.  V.;  nam  vel  memoriae  lapsus  fuit  non  adeo  difficilis,  vel  aliquo 
codice  minus  accurato  sunt  usi.  Nec  admodum  iuvat  Vaticanus 
codex,  quippe  cui  tot  alii  adversantur.  Ceterum  cum  probari  ne¬ 
queat  tanquam  probabilior  lectio  carens  lioc,  commate:  et  aliam 
duxerit,  imprudenter  agit  interpres  in  re  tanti  momenti,  contro¬ 
versa  quoque  cum  haereticis,  faciliorem  praeoptans  lectionem. 

IV.  Si  quaeras  quaenam  ex  duabus  formulis  exceptivis  in 
cp.  XIX.  sit  praeferenda:  critici  videntur  censere  quod  ibi  lectio 
R|£  'r.opviia  sit  certior.  Eam  habent  codices  unciales  xC.  INZ 
aliique  tredecim,  tum  150.  minusculi,  syrus  quoque,  armenus, 
aetliiopicus,  noster  vulgatus.  Ceterum  lianc  quaestionem  parum 
referre  puto;  nam  tandem  sensus  idem  est.  Etenim  to  |j.t,  apud 
classicos  Scriptores  loco  tgu  ei  jxvj  occurrit,  et  quia  particula  i~\ 
cum  dativo  valet  quoque  propter  vel  ol>;  hinc  tota  phrasis  iure 
vertitur  nisi  ob  fornicationem,  quod  tandem  tantundem  est  ac 
excepta  causa  fornicationis ;  nisi  velis  aliam  esse  significationem 
vocabuli  Xoyou;  de  qua  tamen  quaestione  in  seq.  Thesi  dicendum. 

V.  Ut  nonnulli  sententiam  tuerentur,  quae  ex  aliqua  causa  re¬ 
pudium  uxoris  Christianis  quoque  concedit,  affirmare  haud  sunt 
veriti,  in  verbis  Christi  legem  non  contineri.  Aiunt  enim  verba 
cp.  V.  31.-32.,  sicut  et  plura  alia  in  eo  sermone  contenta,  perfe¬ 
ctionis  cuiusdam  normam  ostendere,  quae  non  sit  in  praecepto 
sed  permissa  arbitrio  fidelium:  verba  vero  cp.  XIX.  utpote  ad 
Pharisaeos  directa  exhibere  quidem  interpretationem  legis  mo- 
saicae  eiusque  imperfectionem  ostendere;  quatenus  vero  eam  emen¬ 
dat  ad  normam  primitivae  institutionis,  omnes  causas  dimissionis 
ad  unam  revocare  idque  pro  Iudaeis,  quibus  respondebat. 

Praestituendum  est,  quod  ceteroquin  omnibus  notum  esse  de¬ 
bet,  doctrinam  morum  a  Christo  traditam,  qua  ipse  affirmat  pec¬ 
care  eos  qui  secus  agunt,  vim  verae  legis  divinae  habere;  eo  ipso 
enim  quod  Deus  dicit  aliquam  actionem  peccatum  esse,  eandem  sub 
poenae  comminatione  ipse  interdicit.  Praeterea  tenendum  est,  le¬ 
gem,  quam  Christus  in  hac  vita  mortali  docendo  tulit,  ex  ea  parte, 
qua  mosaicam  institutionem  abrogabat,  voluisse  ipsum  Christum 
tum  valere,  cum  Ecclesia  sua  ceperit  exsistere  et  cessare  ius  ve¬ 
teris  oeconomiae.  Tandem  est  advertendum,  quod  praecepta  mo¬ 
rum,  quae  Christus  tradebat,  etsi  solos  Iudaeos  alloqueretur,  ea 
non  ad  solos  Iudaeos  viventes  sub  lege  Moysis  spectabant :  secus 

enim,  quoniam  ipse  aci  solas  oves  Israelis  missus  fuit,  quaenam 
forent  praecepta  reliqua  pro  ehristianis? 

His  positis  facile  patet,  verba  Oliristi  penes  Matthaeum  V.  31.-32. 
et  XIX.  3.  seqq.  legem  vere  continere.  Non  solum  enim  personam 
legislatoris  assumit  inquiens  :  Ego  autem  dico  vobis ,  dico  autem 
vobis,  sed  affirmat  peccare  qui  secus  agit  sive  affirmat  moechari 
qui  dimittit  uxorem  et  qui  dimissam  ducit:  moechia  vero  est  pec¬ 
catum.  Quia  vero  secundum  veterem  legem  haud  verum  erat  moe¬ 
chari  qui  dimissam  ducit,  patet  heic  Christum  non  ad  normam 
veteris  legis  loqui  aut  prae  oculis  habere  tantum  quasdam  con¬ 
suetudines  Iudaeorum,  sed  novam  sancire  legem.  Tum  instituens 
oppositionem  inter  id  quod  ipse  dicit  et  quod  Moyses  permiserat 
et  simul  moechari  affirmans  qui  secus  agit  ac  ipse  dicit,  abroga¬ 
tionem  pronnnciat  permissionis  mosaicae  :  atqui  haec  abrogatio 
non  nisi  auctoritate  legislatoris  fieri  poterat;  erat  enim  permissio 
in  lege  contenta,  quam  legem  Dei  nomine  Moyses  tulerat.  Qui 
vero  fleri  possit,  ut  Christus,  abrogans  dispositionem  mosaicae 
legis,  agat  tantum  interpretem  eiusdem  eosque  tantum  docere 
velit,  qui  secundum  legem  Moysis  vivunt,  haud  licet  divinare. 
Christus  autem  deinceps  seorsim  instruens  discipulos  (Mattii. 
XIX.  10.  seqq.),  nou  novam  seu  ampliorem  doctrinam  proponit, 
sed  iam  traditam  inculcat,  eam  nempe,  quam  discipuli  ex  verbis 
Christi  prioribus  intellexerant  (cf.  Mare.  X.  10.  et  Thesim  seq. 
n.  XI.).  Atqui  instruens  discipulos  proponit  profecto  doctrinam 
pro  Ecclesia  sua.  Ergo  hac  tota  disputatione  Christus  statuere  vo¬ 
luit  legem  pro  Ecclesia  sua.  Haec  est  certa  sententia  Ecclesiae, 
quae  in  huiusmodi  Christi  verbis  legem  intellexit  obligantem  Chri¬ 
stianos,  ut  liquet  ex  traditione  repraesentata  in  praeced.  Th. 

VI.  Audiamus  nunc  eos,  qui  volentes  componere  Matthaeum 
cum  Marco  et  Luca  affirmant  exceptionem  expressam  a  Matthaeo 
subintelligendam  esse  in  verbis  Marci  et  Lucae,  ut  sic  constet, 
omnes  Evangelistas  concedere  repudium  uxoris  in  causa  fornica¬ 
tionis.  Cur  vero  ea  exceptio  supplenda  est  in  Marco  et  Luca  ? 
quia  nimirum  obscuriora  sunt  explicanda  per  clariora  et  pauciora 
per  plura:  plura  autem  verba  vel  plures  sententiae  eaeque  cla¬ 
riores  sunt  apud  Matthaeum  quam  apud  alios.  Haec  quaestio  est 
per  se  theologica ;  quaerit  enim  verum  sensum  verbi  Dei :  at  no¬ 
lumus  modo  uti  pro  eius  solutione  principiis  theologicis  ex  do¬ 
ctrina  certa  Fidei  desumptis,  sed  solis  principiis  criticis  aut  her- 
meneuticis,  quibus  adversarii  utuntur,  ne  videamur  nobis  sumere 
quod  nunc  est  in  quaestione.  Itaque  concedimus  prius  principium: 

obscuriora  esse  explicanda  per  clariora:  at  negamus  clariorem  esse 
textum  Matthaei  quam  Marci  et  Lucae;  imo  affirmamus  lios  esse 
clariores:  quocirca  eodem  assumpto  principio  inferimus  prorsus 
contrariam  conclusionem.  Si  enim  alterum  difficultatem  creat  in¬ 
terpreti,  alterum  nullam,  illud  certe  est  minus  clarum:  atqui  verba 
Marci  et  Lucae  nullam  facessunt  difficultatem  interpreti :  ea  vero 
tunc  exoritur,  cum  verba  Matthaei  leguntur;  nam  non  statim  li¬ 
quet  amplitudo  illius  exceptionis  et  quomodo  ea  cohaereat  cum 
primitiva  institutione,  ad  quam  Christus  provocat,  quacuni  aptis¬ 
sime  cohaerent  verba  Marci  et  Lucae. 

Ad  alterum  principium  quod  spectat:  pauciora  esse  explicanda 
lier  plura  seu  textum  breviorem  esse  explicandum  per  longiorem, 
negamus  hoc  esse  idoneum  principium  rectae  interpretationis.  Quid 
enim,  si  textus  brevior  plura  dicat  et  sit  clarior?  Id  eero  contingit 
in  hac  re,  quam  prae  manibus  habemus.  Nam,  ut  iam  monuimus, 
clariores  sunt  textus  Marci  et  Lucae,  iidemque  reapse  plura  dicunt 
vel  videntur  dicere,  cum  affirment  omnem  dimittentem  uxorem 
moechari  si  aliam  accipiat,  an  vero  Matthaeus  de  omnibus  id  dicat 
dubitatur.  Quapropter  Augustinus  comparans  hos  textus  simul 
[de  Adulter,  coniug.  L.  I.  c.  11.)  dicit  legenti  Matthaeum  ambigen¬ 
dam  esse,  non  quidem  de  eo  quod  dicit,  sed  de  eo  quod  uon  dicit 
et  quoad  hoc  consulendos  esse  alios  Evangelistas. 

THESIS  XXL 

"10,1 

Ex  verbis  Marci  et  Lucae  atque  ex  verbis  Matthaei  Y.  31.  32. 
et  XIX.  3.  seqq.  certo  colligimus  doctrinam  Christi  de  indisso- 
lubilitate  vinculi  coniugalis  etiam  in  causa  adulterii. 

1.  Doctrina  itaque  Christi  refertur  a  Matthaeo  duobus  in  locis: 
Y.  31.  32.  Dictum  est ,  quicumque  dimiserit  uxorem  suam ,  det  ei  li¬ 
bellum  repudii.  Ego  autem  dico  vobis,  quia  omnis  qui  dimiserit  uxo¬ 
rem  suam,  excepta  fornicationis  causa,  facit  eam  moechari,  et  qui 
dimissam  duxerit ,  adulterat.  XIX.  3.  seqq.  Et  accesserunt  ei  Pha- 
risaei  tentautes  eum  et  dicentes:  si  licet  homini  dimittere  uxorem 
suam'  quacumque  ex  causa,  (pii  respondens  dixit  eis.  Non  legistis 
quia  qui  fecit  hominem  ab  initio,  masculum  et  feminam  fecit  eos: 
et  dixit:  propter  hoc  relinquet  homo  patrem  et  matrem,  et  adhaerebit 
uxori  suae ,  et  erunt  duo  in  carne  una.  Itaque  iam  non  sunt  duo, 
sed  una  caro.  Quod  ergo  Deus  coniunxit,  homo  non  separet.  Dicunt 
ei :  cur  ergo  Moyses  mandavit  dare  libelhim  repudii  et  dimittere. 
Dicit  eis:  quia  Moyses  ob  duritiam  cordis  vestri  permisit  vobis  di- 


1S8 


TRACJT.  DE  MATRIMONIO 


mittere  uxores  vestras  :  ab  initio  autem  non  fuit  sic.  Dico  autem, 
vobis,  quia  quicumque  dimiserit  uxorem  suam,  nisi  ob  fornicationem 
et  aliam  duxerit,  moechatur,  et  qui  dimissam  duxerit,  moechatur. 
Marcus  X.  2.  eandem  disputationem  Cliristi  cum  Pliarisaeis  re¬ 
fert  atque  haec  est  ultima  Christi  sententia:  quicumque  dimiserit 
uxorem  suam  et  aliam  duxerit,  adulterium  committit  super  eam  : 
et  si  mulier  dimiserit  virum  suum  et  alii  nupserit,  moechatur.  Lucas 
porro  haec  habet  XYI.  18.  Omnis  qui  dimittit  uxorem  suam  et  al¬ 
teram  ducit ,  moechatur ,  et  qui  dimissam  a  viro  ducit  moechatur. 

II.  Circa  significationem  nominis  dimissio  et  verbi  dimittere 
haec  licet  advertere.  Dimissio  airoXo^tc  per  se  potest  esse  perfecta 
et  imperfecta.  Perfecta  est  ea,  qua  ita  separantur  coniuges  ut 
vinculum  quoque  solvatur ;  imperfecta,  qua  separantur  quoad 
torum  et  victum,  vinculo  tamen  manente.  Ut  dimissio  sit,  debet 
ab  alterutro  coniuge  separatio  fieri  vel  procurari.  Illam  cogitabant 
Iudaei,  qui  aliam  forte  non  noverant,  hanc  indicavit  Apostolus 
l.Cor.  VII.  10.  ll.(cf.praeced.  Th.).  Ceterum  ex  ipsis  Christi  verbis 
colligetur,  quae  dimissio  sit  permissa. 

Utra  in  sermone  aliquo  dimissio  intelligenda  sit,  si  dimissionis 
nomen  adhibetur,  ex  adiunctis  sermonis  ipsam  circumscribentibus 
et  determinantibus  colligendum  est.  Quocirca  (quod  notandum  est) 
si  quis  significare  velit  se  permittere  quidem  aliquo  saltem  in  casu 
dimissionem  imperfectam,  prohibere  vero  perfectam,  optime  sen¬ 
tentiam  suam  significabit,  si  dicat,  licere  quidem  identidem  dimis¬ 
sionem,  ita  tamen  ut  alterum  coniugium  non  possit  citra  adulterium 
iniri.  Dimissio  scilicet  perfecta  seu  divortium  completum  duo  ele¬ 
menta  complectitur,  separationem  et  vinculi  solutionem,  quae  duo 
elementa  seiungi  ita  possunt,  ut  unum  valeat  esse  sine  alio:  priore 
•ergo  concesso,  altero  negato,  clare  exprimitur  quae  dimissio  liceat, 
quae  non  liceat  coniugibus. 

III.  In  cap.  XIX.  Matth.  3.  interrogatio  Pharisaeorum  (cui  dis¬ 
sensio  inter  duas  scholas  Scammai  et  Hillel  occasionem  forte 
dedit):  an  liceat  homini  dimittere  uxorem  suam  quacumque  ex  causa , 
est  propositio  modalis,  et  id  praecipue  videtur  quaeri,  utrum  ex 
quavis  causa  liceat  dimittere.  De  qua  vero  dimissione  sermo,  erat 
Pliarisaeis?  Cum  ipsa  Christi  responsio  ad  hanc  interrogationem 
praedicet  unitatem  duorum  et  coniuuctionem,  quam  Deus  ipse 
facit,  quae  est  unitas  vinculi,  et  cum  Pharisaei  de  ea  dimissione 
censendi  sint  loqui,  de  qua  quaestio  erat  in  scholis  ludaeorum, 
quaeque  erat  per  repudium  uxoris  quaeque  ludaeis  nota  et  in  usu 
erat,  dicendum  est  de  dimissione  perfecta  quaestionem  motam 

fuisse  a  Pliarisaeis.  Et  sic  Christus  respondens  instantiae  Phari - 
saeorum  usurpat  verbum  dimittere  secundum  perfectam  siguiflca- 
tionem:  Moyses  ad  duritiam  cordis  vestri  permisit  vobis  dimittere 
uxores  vestras:  ab  initio  autem  non  fuit  sic. 

Quaestio  vero  proposita  a  Pliarisaeis  ostendit,  lieic  sermonem 
esse  de  uxore  et  causas  propter  quas  possit  vel  non  possit  di¬ 
mitti  uxor,  esse  causas,  quae  ad  uxorem  spectent  ideoque  in  eo 
matrimonio  habeant  locum,  quod  quaeritur,  an  solvi  necne  possit. 

IV.  His  positis  consideremus  primum  verba  Marci  et  Lucae. 
Propositio  universalis  est:  quicumque ,  omnis;  valet  ergo  pro  quovis 
viro  dimittente  suam  uxorem  atque  aliam  ducente  :  atqui  inter 
hos  comprehenditur  et  ille  qui  propter  adulterium  uxoris  dimittit 
eam  et  ducit  aliam:  ergo  et  iste  moechatur,  ergo  vinculum  prius 
non  est  solutum.  Quamvis  autem  Evangelistae  non  omnes  circum¬ 
stantias  rei  aut  sermonis  commemorent,  nequeunt  tamen  eas  omit¬ 
tere,  quibus  omissis  falsa  evaderet  historia  vel  sententia.  Iam  vero 
si  verum  esset,  Christum  exceptionem  fecisse  et  permisisse  viro 
propter  adulterium  coniugis  ducere  aliam,  tunc  falsum  esset  quod 
refert  Marcus  et  Lucas.  Vam  in  hac  hypothesi  haec  esset  vera 
sententia  Christi:  non  omnis,  qui  dimittit  uxorem  et  aliam  ducit, 
moechatur,  quae  tamen  est  contradictoria  propositioni  Marci  et 
Lucae.  Non  ea  ergo  fuit  sententia  Christi,  si  Marco  et  Lucae  cre¬ 
dimus.  «  Qui  sumus  nos  ut  dicamus:  est  qui  moechatur  uxore  di¬ 
missa  alteram  ducens,  et  est  qui  hoc  faciens  non  moechatur,  cum 
Evangelium  dicat,  omnem  moechari  qui  hoc  facit?  »  ait  Augustinus 
(de  Adult.  coniug.  L.  I.  c.  9.).  Est  ergo  satis  clara  sententia  Christi. 
Cf.  tamen  quae  de  eadem  dicemus  explicantes  verba  Matthaei  XIX. 

V.  Ad  Matthaei  verba  quod  spectat,  quoniam  duplex  est  testi¬ 
monium,  volumus  primum  demonstrare  doctrinam  catholicam  ex 
priore  h.  e.  ex  c.  V.  31.  32.  argumento  iam  praemonstrato  a  s.  Ba- 
silio.  Sane  loquitur  ibi  Christus  tantum  de  eo  qui  dimittit  uxorem 
non  de  eo  qui  insuper  aliam  ducit.  Dicit  autem  Christus  quod  di¬ 
mittens  uxorem,  excepta  causa  fornicationis,  facit  eam  moechari. 
Fornicatio  uxoris  est  moechia.  Cf.  dicenda  nu.  IX.  et  X.  Porro 
sententia  expressa  verbo  facit  non  ea  est,  ut  vir  cogat  mulierem 
moechari;  libera  enim  sernper  est  mulier:  neque  est  quod  ad  di¬ 
missionem  sequatur  sernper  moechia  dimissae;  cur  enim  id  sernper 
sequeretur,  si  nulla  est  necessitas  actus?  Neque  sensus  est  tantum, 
praeberi  uxori  occasionem  moecliaudi ;  nam  verbum  facit  indicat 
praeterea  huius  occasio qis  auctorem  esse  virum  dimittentem.  At 
cum  agatur  heic  de  doctrina  morum,  quam  Christus  tradit;  auctor 

occasionis  peccandi,  de  quo  sermo  est,  ille  vere  dicitur,  cui  tan¬ 
quam  causae  imputari  potest  moraliter  peccatum  sequens.  Sensus 
ergo  verborum  Christi  est:  qui  dimittit  uxorem  suam  sine  causa 
fornicationis,  auctor  est  moechiae  uxoris,  si  postea  sequatur,  puta 
si  ipsa  alteri  nubat,  eique  uxoris  peccatum  tanquam  auctori  seu 
tau  quam  danti,  sine  causa,  occasiouem  et  obiicienti  periculo  uxo¬ 
rem,  imputabitur:  qui  vero  iu  causa  fornicationis  dimittit  uxorem, 
uou  est  auctor  eius  moechiae,  si  haec  postea  moechatur,  nec  illi 
uxoris  peccatum  imputabitur,  utpote  habenti  legitimam  causam 
dimittendi  uxorem.  Iam  vero  haec  Christi  senteutia  supponit  ma¬ 
nifeste,  uxorem  dimissam  posse  moechari  atque  semper  moechari 
quoties  alteri  viro  uniatur.  Si  euiiu  hoc  tollis,  quomodo  dimittens 
occasionem  praebet  moechiae,  quae  uou  est  amplius  possibilis? 
At  moechia  nequit  concipi  in  hac  uxore  dimissa,  nisi  vinculum 
prius  maneat.  Significat  ergo  Christus  se  supponere  et  tanquam 
certum  habere,  quod  prius  vinculum  perduret  maneatque  mulier 
dimissa  adhuc  uxor  viri  dimittentis.  Ut  idcirco  totum  discrimen 
inter  dimittentem  cum  causa  et  dimittentem  sine  causa  fornica¬ 
tionis  sit  in  eo,  quod  priori  non  imputetur  moechia  sequens  uxoris, 
alteri  imputetur.  Itaque  doctrina  Christi  est  neque  per  fornica¬ 
tionem  uxoris  solvi  vinculum  coniugii.  Sane  qui  dimissam  duxerit, 
adulterat:  ergo  dimissa  est  adhuc  uxor.  Dices  Iudeos,  non  habuisse 
notionem  dimissionis  huius,  qua  separatio  quidem  fieret,  sed  vin¬ 
culum  non  abrumperetur.  Respondeo:  si  hac  notione  carebant,  eam 
Christus  nunc  eis  suppeditavit; docens  enim, dimitti  posse  uxorem 
ex  certa  causa,  nihilominus  eandem  manere  adhuc  uxorem,  necessa¬ 
rio  notionem  ingessit  eius  dimissionis,  quae  sit  tantum  separatio 
convictus.  Ceterum  Christus  ludaeos  quidem  alloquebatur,  sed 
pro  Ecclesia  sua  praecipue  suisque  fidelibus  loquebatur.  Eandem 
porro  circumscriptam  dimissionem  Apostolus  manifeste  intellexit 
et  docuit  1.  Cor.  YII.  10.  11.  praecipiens,  uxorem,  quae  iustarn 
ob  causam  discedit  a  viro,  aut  manere  innuptam  aut  viro  suo 
reconciliari. 

An  contendes,  exceptivam  phrasim,  excepta  fornicationis  causa 
in  ultimo  quoque  inciso:  et  qui  dimissam  duxerit,  moechatur ,  sup¬ 
plendam  esse?  ut  idcirco  moechus  sit,  qui  dimissam  duxerit,  nisi 
tamen  dimissa  sit  propter  fornicationem:  in  hac  enim  liypothesi 
eam  ducens  non  esset  moechus  sed  legitimus  eius  vir.  Scilicet 
Christus,  qui  matrimonii  sanctitatem  data  opera  heic  commendat, 
privilegium  conferret  adulterae,  prae  innocente  uxore  dimissa,  ut 
illa  possit,  vivente  adhuc  viro  suo,  validas  contrahere  nuptias  cum 

ipso  quoque  adultero,  non  possit  quae  immunis  ab  eo  crimine, 
alias  ob  causas  dimittitur.  Quo  quid  absurdius?  Sententia  ergo 
Christi  est:  licite  dimittitur  uxor  ob  causam  fornicationis,  illicite 
ob  alias  :  qui  autem  sive  licite  sive  illicite  dimissam  (nam  de 
utraque  dimissione  Christus  est  locutus)  duxerit,  est  moechus.  Si 
modo  perpendas  veri  a  Basilii  ex  eius  canone  48.  citata  in  Th.  XVII  I. 
patebit  argumentum  hoc  iam  ab  eo  fuisse  praemonstratum.  Vides 
heic  nos  supponere  communem  interpretationem  verborum  excepta 
causa  fornicationis,  quam  quidem  certam  satis  esse  quantum  spe¬ 
ctat  ad  valorem  demonstrationis  ex  hoc  textu  eruendae,  mox 
patebit. 

VI.  Nunc  veniamus  ad  c.  XIX.  3.  seqq.  Xon  una  est  interpre¬ 
tatio.  Non  pauci  ex  Protestantibus  volunt  indissolubilitatem  qui¬ 
dem  couiugii  ibi  a  Christo  sanciri,  eum  quadam  exceptione  tamen, 
nempe  adulterii  uxoris.  Inter  eos  vero,  qui  negant  permisisse  Chri¬ 
stum  ulla  in  hypothesi  repudium,  non  convenit  quoad  ipsam  in¬ 
terpretationem.  Alii  monent  n opveiav  non  esse  adulterium,  sed 
simplicem  fornicationem,  idcirco  his  verbis  non  indicari  crimen 
admissum  ab  uxore  post  contractum  matrimonium.  Ili  vero  in 
duplicem  classem  dividuntur.  Nam  quidam  ita  accipiunt  ac  si 
sit  fornicatio,  quam  ante  coniugium  mulier,  quae  ducta  est,  cum 
alio  patraverit,  quo  in  casu  volunt  dixisse  Christum,  licitam  esse 
rescissionem  contractus,  utpote  deficiente  debita  conditione  in¬ 
tenta  a  viro.  Quidam  vero  putant  ea  verba  exceptiva  hunc  sen¬ 
sam  fundere:  nisi  unio  viri  et  mulieris  sit  fornicaria,  qua  in 
hypothesi  non  solum  licet  sed  oportet  dimittere  mulierem.  Tandem 
alii  censent  iropveiav  esse  ibi  adulterium  uxoris,  atque  hi  rursus 
dividuntur;  quidam  enim  ex  recentioribus  praesertim,  statuunt, 
verba  irapsxTO?  Xoyou  rropvsiac  valere :  seposita  causa  fornicationis 
vel  seposito  sermone  (Xo^oc.  enim  est  sermo)  tfc  fornicatione ,  de  hac 
scilicet  nolo  loqui:  alii  vero  hoc  effugium  respuunt. 

VII.  Iam  vero  prima  interpretatio,  quae  non  statuit  simpli¬ 
citer,  Christum  in  hoc  sermone  seponere  hypothesim  fornicationis 
uxoris,  sed  contendit,  Christum  in  ea  hypothesi  permittere  dis¬ 
solutionem  vinculi,  quatenus  negat  quidem  licere  dimittere  uxo¬ 
rem,  excepta  tamen  causa  fornicationis  h.  e.  hac  exsistente  causa 
licere  dimissionem,  haec  interpretatio,  inquam,  admitti  nequit, 
imo  tenendum  est,  Christum  sua  responsione  id  negasse. 

Sane  Christus,  1°  statirn  ab  initio  suae  responsionis  significat 
se  velle  respondere,  ratione  tantum  habita  primitivae  institutionis 
ab  eaque  normam  sumere  suae  doctrinae:  Xon  legistis ,  quia  qui 

fecit  hominem  ab  initio  etc.  v.  4.  Porro  ex  institutione  colligit  ne 
dum  unitatem,  setl  indissolubilitatem  ;  quod  ergo  Deus  coniunxit,  homo 
non  separet  v.  0.  Haec  in  ipsa  institutione  matrimonii  ab  origine 
lex  lata  pro  universo  liumauo  genere  valet  profecto  pro  quovis 
matrimonio  in  quavis  hypothesi :  ideoque  liis  verbis  continetur 
contradictoria  sententiae  Hillelis,  nimirum  ob  nullam  causam 
licet  homini  dimittere  (dimissione  qua  vinculum  solvatur)  uxo¬ 
rem  suam. 

2.  Christus  permissionem  dimittendi  et  repudiandi  uxorem,  per¬ 
missionem  inquam  universaliter  acceptam  qualis  in  lege  Moysis 
occurrit,  totam  refundit  in  duritiam  cordis  humani  alienamque  pro¬ 
inde  exhibet  ab  institutione  eaque  divina  antecedente  voluntate, 
qua  matrimonii  proprietates  stabilitae  fuerunt:  ab  initio  non  fuit 
sic  v.  8.  Quemadmodum  ergo  Christus  inquiens  :  quod  ergo  Deus 
coniunxit,  homo  non  separet,  revocat  ius  primitivae  institutionis,  ita 
abolere  etiam  dicendus  est  permissionem  mosaicam.  In  his  nulla 
exceptio:  subtrahitur  coniugi  facultas  dissolvendi  coniugii,  con- 
iugii  illius,  quod  Deus  coniunxit ;  nullum  ergo  matrimonium  valet 
homo  dissolvere:  ergo  etiam  nullam  ob  causam.  Potestas  vero 
dissolvendi  quae  negatur  homini,  non  negatur  Deo,  imo  ipsi  re¬ 
servatur,  qui  coniunxit  et  sub  Deo  iis  quibus  Deus  committere 
voluerit. 

3.  Discipuli  stupent  in  doctrina  Christi  difficilemque  censent 
conditionem  homini  factam  liac  lege,  ita  ut  non  expediat  nu¬ 
bere:  talis  difficultas  potissimum  apparet,  cum  mulier  infidelis 
copiam  sui  alteri  facit.  Aliquid  ergo  novi  Apostoli  intellexe¬ 
runt,  quod  lege  Moysis  non  continebatur  neque  id  Christus  ne¬ 
gat,  sed  ex  admiratione  Apostolorum  eorumque  opinione,  non 
expedire  hoc  pacto  nubere,  occasionem  sumit  laudandae  et  com¬ 
mendandae  virginitatis  vv.  10.-12. 

Ex  his  haec  certo  constant.  1°  Falsum  prorsus  est,  Christum 
Pharisaeis  respondere  secundum  legem  Mosaicam ;  respondet  enim 
secundum  legem  primitivae  institutionis,  cui  opponit  permissio¬ 
nem  factam  a  Moyse.  2°  Christus  assuetis  legi  Mosaicae  aliquid 
novi  profert,  cuius  novitas  demonstrare  videatur  quod  non  expe¬ 
diat  nubere.  3°  Christus  simpliciter  revocat  primitivam  institu¬ 
tionem,  ut  nefas  sit  homini  separare  quod  Deus  coniunxit:  nulla 
ergo  coniunctio  maritalis  separari  ab  homine  potest;  ergo  neque 
in  hypothesi  adulterii  dimitti  potest  uxor  soluto  vinculo;  sic  enim 
plurimae  coniunctiones  a  Deo  factae  per  hominem  separarentur. 
Nihilominus  difficultas  occurrit  in  ipsis  verbis  Christi:  dico  autem 

vobis,  quia  quicumque  dimiserit  uxorem  suam  nisi  ob  fornicationem 
et  aliam  duxerit,  moechatur  etc.  Videtur  enim  ab  universali  lege 
vetante  et  irritante  dissolutionem  vinculi  quae  per  hominem  fiat, 
excipere  hypothesim  quod  propter  fornicationem  uxoris  ipsa  di¬ 
mittatur.  Haec  exceptio,  utrovis  modo  legatur,  nimis  constans 
est,  ut  reiici  valeat  (Tli.  praeced.  n.  IV.). 

Praeiudicium  iam  est  tamen  contra  hanc  interpretationem  et 
quidem  duplex.  Nam  1°  haec  exceptio  non  cohaeret  cum  primitiva 
institutione  et  mirum  est,  postquam  revocata  est  prima  institutio 
et  absolute  affirmatum  et  statutum  est :  quod  Betis  coniunxit  homo 
non  separet,  exceptionem  maximi  momenti  non  heic  addi,  sed  in 
responso  ad  subsumptam  quaestionem  Pharisaeorum,  quae  quae¬ 
stio  si  defuisset,  manca  evasisset  et  ex  parte  falsa  doctrina  prius 
tradita.  2°  Si  potest  vir  vinculum  solvere  cum  uxore  quae  forni¬ 
cetur,  non  autem  ob  alias  causas,  consequens  est,  meliorem  a 
Christo  fieri  conditionem  adulterae  quam  innocentis.  Nam  dimissa 
ea,  quae  fidem  non  fregerit  adulterio,  ligata  manet,  ut  nec  viro 
suo  frui  possit  quia  dimissa,  nec  alteri  nubere  quia  manet  uxor 
prioris:  dimissa  vero  adultera  solvi  ab  obligatione  potest  erga  suum 
virum  et  alteri  nubere  ipsique  adultero.  An  haec  exspectare  licet 
a  Christo,  qui  adeo  castitatem  commendavit  et  coniugale  vinculum 
voluit  constringere?  «  Neque  enim  quisquam  ita  est  absurdus, 
ut  moechum  neget  esse,  qui  duxerit  eam,  quam  maritus  propter 
causam  fornicationis  abiecit,  cum  moechum  dicat  eum,  qui  du¬ 
xerit  eam,  quae  praeter  causam  fornicationis  abiecta  est.  »  Aug. 
de  Adulter,  coniug.  1.  I.  c.  9.  Hanc  tamen  absurditatem  ii,  quos 
impugnamus,  imponunt  Christo. 

Rursus  verba  Christi :  et  aliam  duxerit  idem  conficiunt.  Haec 
verba,  ut  iam  monuimus,  satis  superque  testimoniis  criticis  com¬ 
mendantur  (Tli.  praeced.  III.).  Qui  ergo  ob  fornicationem  uxore 
dimissa  aliam  ducit,  is  est  moechus :  ergo  uxor  dimissa  etiam  ob 
fornicationem  manet  uxor  dimittentis:  ergo  vinculum  non  solvitur. 

Iure  igitur  negamus,  responso  Christi  ad  Pliarisaeos  permis¬ 
sionem  contineri  factam  viro  dimittendi  uxorem  fornicariam  hoc 
pacto,  ut  vinculum  solvatur  coniugale.  Cf.  Knabenbauer  in 
Matth.  h.  1. 

VIII.  Quomodo  igitur  accipienda  verba  haec  exceptiva  Christi? 
Ex  interpretationibus  catholicorum  (VI.)  allatis  prior  innititur 
significationi  propriae  vocis  tt cpveta,  cum  praesertim  ipse  Christus 
heic  distinguat  eam  a  quae  est  adulterium:  Tropveia  ergo 

non  est  adulterium  seu  non  significat  crimen,  quod  admissum  sit 
ab  ea,  quae  vere  uxor  sit.  Supponitur  in  liac  explicatione  ver¬ 
borum  Christi,  quoad  haec  verba  nisi  oh  fornicationem  sint  con¬ 
tinuatio  sermonis  et  cohaereant  cum  immediate  praecedentibus 
quicumque  dimiserit  uxorem  suam .  ut  sensus  eorum  sit:  nisi  dimi¬ 
serit  propter  fornicationem ,  quod  iure  supponi  ipsa  structura  ver¬ 
borum  ostendit  veterumque  communis  interpretatio.  Iam  vero  cum 
ita  accepta  voce  ncpvzia  duplex  sit  explicatio  sententiae  Christi; 
prior,  quae  et  quibusdam  Protestantibus  placuit,  dum  quandam 
difficultatem  removet,  aliam  inducit.  ISiam  quoniam  heic  Christus 
statuit  legem  valituram  pro  Ecclesia  (Th.  praeced.  p.  II.)  conse¬ 
quens  foret  viro  licere  nunc  post  initum  matrimonium  repudiare 
uxorem,  quam  virginem  non  reperit ;  quod  quidem,  nisi  in  hv- 
pothesi  quod  sub  hac  certa  conditione  vir  contrahere  voluerit, 
quis  admittat? 

IX.  At  altera  explicatio:  nisi  vir  dimittat  mulierem  eo  quod  unio 
eorum  sit  fornicaria,  etsi  nova  sit,  digna  nonnullis  visa  est  ut 
eius  ratio  habeatur.  Eam  proposuit  cl.  P.  Patrizi  (de  Inter  p.  Script. 
L.  I.  n.  281.)  eamque  se  accepisse  testatur  ab  alio,  cuius  nomen 
tacet.  Eandem  acriter  impugnavit  cl.  P.Perrone  (de  Matrim.  L.  III. 
c.  2.  a  2.).  Contra  eam  prima  difficultas  est  quod  sit  interpretatio 
nova,  aiuntque  ipsam  esse  in  materia  fidei  et  morum  interpreta¬ 
tionem  Scripturae  contra  unanimem  consensum  Patrum,  quod  per 
Triden tinum  non  licet.  Verum  quod  spectat  ad  hanc  reprehensionem 
duplex  primum  est  distinguenda  Patrum  interpretatio,  contra 
quam  ire  haec  nova  interpretatio  dicitur.  Altera  est  circa  obie- 
ctum  principale  sermonis  Christi,  altera  circa  obiectum  incidens. 
Prior  affirmat  docere  heic  Christum  matrimonii  vinculum  esse 
quolibet  in  casu  intrinsece  indissolubile:  altera  affirmat  docere 
Christum  licere  ex  causa  adulterii  separationem  facere,  vinculo 
tamen  manente.  Iam  vero  si  prioris  interpretationis  Patrum  ratio 
habeatur,  concedimus  in  eam  conspirare  consensum  unanimem 
Patrum,  sed  negamus  eidem  adversari  hanc  novam  interpreta¬ 
tionem.  Duplex  enim  est  distinguenda  oppositio,  nempe  vel  circa 
rem  aut  doctrinam  quam  Scripturae  verbis  contineri  unanimis 
consensus  Patrum  doceat,  vel  circa  modum  interpretandi  sive 
hauriendi  eandem  rem  e  verbis  Scripturae.  Porro  sola  prior  op¬ 
positio  contra  unanimem  consensum  Patrum  reprobatur  a  Tri- 
dentino.  Hoc  enim  est  decretum  Tridentini  (Sess.  IV.):  «  ne  quis 
in  rebus  fidei  et  morum  sacram  Scripturam  ad  suos  sensus  con¬ 
torquens...  contra  unanimem  consensum  Patrum  audeat  inter- 

pretari  ».  Est  scilicet  oppositio  quoad  sensum.  Tunc  ergo  est 
interpretatio  Scripturae  in  re  fidei  ac  morum  contra  unanimem 
consensum  Patrum,  cum  ex  Scripturae  testimonio  extunditur  sen¬ 
tentia  ad  fidem  vel  mores  spectans,  contraria  illi  quam  Scripturae 
Patres  subesse  docent.  Atqui  doctrina,  quam  Patrum  consensus 
hoc  in  loco  contineri  docet,  ea  est,  matrimonii  vinculum  nunquam 
posse  dissolvi,  neque  per  adulterium ;  id  porro  et  secunda  inter¬ 
pretatio  tenet,  imo  clarius  ostendit.  Oppositio  ergo  non  est  in 
sensu  Scripturae  seu  in  ipsa  re,  quae  intelligenda  sit  ex  verbis 
Scripturae  sed  in  methodo  interpretandi:  in  qua  profectum  esse 
posse  qui  neget?  Quapropter  qui  hanc  recipit  interpretationem 
affirmare  etiam  potest  se  exsequi  id  quod  in  Professione  Fidei 
Piana  spondet:  nempe  se  interpretari  Scripturam  hanc  iuxta  una¬ 
nimem  consensum  Patrum. 

Si  alterius  interpretationis  Patrum,  quae  obiicitur,  ratio  ha¬ 
beatur,  haec  occurrit  difficultas:  quia  si  hanc  novam  interpre¬ 
tationem  recipimus,  tunc  negandum  est  ex  iis  verbis  Christi 
probari  quod  liceat  propter  adulterium  coniugis  separationem 
facere  quoad  vitam  domesticam;  de  adulterio  enim  coniugis  Chri¬ 
stus  non  agit:  id  vero  et  incommodum  est  et  refragatur  Ec¬ 
clesiae  et  Patribus  communiter  illud  ex  iis  verbis  probantibus. 
Nec  id  ex  c.  Y.  Mattb.  evinci  potest.  Etenim  fundamentum  huius 
novae  interpretationis  est  quod  «opveia  non  est  adulterium;  ergo 
et  in  c.  Y.  cum  eadem  occurrit  phrasis  et  de  dimissione  pa¬ 
riter  sit  sermo,  accipienda  erit  de  uxore  fornicaria.  Est  quidem 
aliquod  discrimen  inter  sententiam  c.  V.  et  sententiam  c.  XIX.; 
sed  alterutrum  de  duobus:  vel  contenditur  vocem  n opveiav  in 
sermone,  ubi  agitur  de  dimissione  uxoris  et  ubi  occurrit  vox 
|totysta  vel  potysustv  seu  [lov/a^ou,  significare  tantum  fornicatio¬ 
nem,  vel  conceditur  posse  significare  adulterium:  si  primum,  non 
poteris  ab  ullo  ex  his  locis  extundere  quod  liceat  coniugi  innocenti 
se  separare  ab  adultero;  si  alterum,  diruis  fundamentum  inter¬ 
pretationis  tuae.  Cl.  Perrone  quidem,  (pii  huiusmodi  argumentum 
ex  sensu  Ecclesiae  urget,  demonstrat  Ecclesiam  inniti  pro  ea 
praxi  statuenda  his  verbis  Christi  adductis  canonibus  ex  Decreto 
et  Decretalibus.  At,  ut  verum  fateamur,  ex  Decreto  (cuius  cano¬ 
nibus  ea  relinquitur  auctoritas,  quam  ab  origine  habent)  praeter 
aliquod  particulare  concilium,  fere  ex  solo  Augustino  canones 
citantur:  ex  Decretalibus  autem  nihil  proprie  affertur  quod  huc 
directe  spectet.  Quid  quod  si  velimus  his  Christi  verbis  inniti 
pro  sententia  Ecclesiae,  licere  identidem  separationem  coniugum, 

difficultas  praesto  est :  cur  cum  Christus  solius  fornicationis  men¬ 
tionem  fecerit,  Ecclesia  alias  multas  praeterea  causas  admittat? 
Nam  haec  sola  es  verbis  Christi  videretur  esse  excipienda.  E 
contrario  nonne  unde  causas  alias  didicit  Ecclesia,  et  illam  di¬ 
scere  potuit?  Certe  Tridentina  Synodus  Sess.  XIV.  c.  S.  abstinuit 
a  citandis  his  testimoniis  Matthaei.  Nihilominus,  si  veteres  con¬ 
sulimus,  ex  iis  hoc  pacto  accipientes  hanc  exceptionem  non  pauci 
possent  citari,  eosque  conferre  licet  in  Th.  XIX.  Iis  generatim 
doctores  scholastici  iurisque  canonici  interpretes  addi  possunt, 
qui  in  doctrinam  hanc  stabiliendam  verbis  Christi  apud  Matthaeum 
consentiunt.  «  Constat  haec  doctrina,  ait  Sanchez  (L.  X.  de  Di¬ 
vortio,  disp.  3.),  ex  c.  V.  et  XIX.  Matthaei  et  ex  c.  Significasti : 
et  ita  conclusio  liaec  est  de  fide.  »  Augustinus  tamen  ut  certam 
non  habuit  hanc  interpretationem,  quoniam,  etsi  eadem  identidem 
usus  sit,  aliam  tamen  excogitavit,  nimirum  per  ea  verba:  nisi  ob 
fornicationem,  excludi  ab  obiecto  sermonis  casum  fornicationis  (de 
Adult.  coniug.  L.  II.  c.  9.).  Quamvis  vero  non  sit  unanimis  con¬ 
sensus  Patrum  et  Doctorum,  tantus  est  tamen  iste  consensus  in 
accipienda  wopveta  pro  fornicatione  uxoris  li.  e.  pro  adulterio  et 
exinde  in  probanda  liceitate  separationis  propter  adulterium  con- 
iugis,  ut  ab  hac  communi  interpretatione  non  audeamus  disce¬ 
dere.  Cum  praesertim  ratio,  quae  producitur,  nullius  sit  sane  mo¬ 
menti.  Nam  quamvis  rropveia  non  sit  per  se  gov/via,  tamen  Tropveia 
uxoris  est  moechia:  porro  heic  sermo  est  de  mopvzia,  uxoris.  Ratio 
autem,  cur  Christus  secundo  loco  utatur  termino  moechari ,  non 
est  ad  ullam  oppositionem  instituendam,  sed  quia  hoc  opus  erat 
ad  expresse  declarandum  quod  vinculum  inter  dimittentem  et 
dimissam  manet.  Ceterum  adulterium  frequenter  nomine  forni¬ 
cationis  significatur  etiam  in  sacris  litteris.  Restat  igitur  communis 
interpretatio,  quae  in  verbis  ob  fornicationem  iutelligit  adulterium 
uxoris.  Hanc  quidem  intelligentiam  exigit  praeterea  ipsa  quaestio 
a  Pharisaeis  proposita,  quorum  profecto  nihil  referebat  aliquid 
audire  de  muliere  concubina.  Tum  si  proprie  accipienda  est  vox 
fornicatio,  erit  improprie  accipienda  vox  uxor,  quae  in  ea  for¬ 
mula  excepti va  subintelligitur:  quicumque  dimiserit  uxorem  suam, 
nisi  ob  fornicationem  dimiserit  uxorem  suam;  sed  ea  quacum  for¬ 
nicarium  commercium  habetur,  non  est  uxor:  alterutrum  ergo 
vocabulum  minus  proprie  accipiendum  esset:  cur  vero  potius 
uxor,  quod  repraesentat  id  de  quo  est  quaestio,  quam  fornicatio? 
Quod  quidem  argumentum  est  ad  hominem:  nam,  ut  diximus, 

lieic  nullus  est  locus  terminis  impropriis;  etenim  cum  fornicatio 
de  uxore  dicitur,  traliitur  ad  speciem  adulterii  significandam. 

X.  Quamvis  vero  haec  interpretatio  vocis  fornicatio  admittatur, 
adhuc,  ut  diximus,  duplex  est  interpretatio  totius  incisi:  excepta 
cama  fornicationis.  An  probanda  ea  quae  ita  accipit:  seposita  causa 
adulterii  uxoris ,  qua  de  re  nolo  modo  loqui  ? 

Hanc  interpretationem  recipere  prohibent  nos  sequentes  ani¬ 
madversiones.  1°  Xulla  apparet  idonea  ratio,  ut  Christus  voluerit 
seponere  hanc  hypothesim.  Ad  primitivam  institutionem  iam  ap¬ 
pellaverat  quae  (ut  adversarii  concedunt)  illam  quoque  hypothesim 
complectebatur :  Pharisaei  interrogantes  nihil  exceperant :  casus 
porro  adulterii  praecipua  esse  poterat  ratio  dubitandi:  Christus 
lieic  loquitur  ut  Doctor  iusque  novum  prae  iure  Mosaico  proponit: 
nulla  ergo  prudentia  (nisi  humanam  fingas,  a  qua  Christus  alie¬ 
nissimus)  suadebat  seponi  illam  hypothesim.  2°  Apud  Marcum  et 
Lucam  exhibetur  Christus  doctrinam  absolutam  universalem  tra¬ 
dens  :  qui  fieri  potest,  ut  Matthaeus  eum  repraesentet  diminute 
loquentem  et  abstrahentem  ab  hypothesi  potiore?  3°  Nexus  ser¬ 
monis  istam  explicationem  excludit,  quoniam  iam  in  praecedenti 
Christus  implicite  negaverat,  in  casu  quoque  adulterii  licere  so¬ 
lutionem  vinculi  et  responsionem  Christus  absolverat:  nunc  ergo 
dicere  nequit  se  praescindere  ab  ea  hypothesi. 

Neque  dicas,  satisfuisse  Iudaeis,  etiam  hoc  seposito,  cetera 
nosse,  cum  praesertim  adultera  uxor  morti  esset  ex  lege  addicta; 
nam  Christus  non  pro  solis  Iudaeis  loquitur,  sed  quemadmodum 
ipsi  Apostoli  intellexerunt,  pro  sua  futura  Ecclesia,  novam  pro¬ 
mulgans  legem  (cf.  Th.  praeced.),  in  qua  Ecclesia  praeterea  quod 
licet  viro  etiam  licet  uxori. 

XI.  liestat  tamen  expedienda  difficultas  non  levis  sita  in  verbis 
Christi  Matth.  XIX.  orta  non  ex  sola  exceptione  addita  (nisi  ob 
fornicationem),  sed  ex  eo  quod  haec  exceptio  ilii  ponitur  ubi  sub- 
iectum  sermonis  non  est  tantum  qui  dimittit,  ut  in  cap.  Y.,  sed 
qui  dimittit  et  aliam  ducit.  Illud  enim  ex  ea  sententia  consequi 
Videtur :  ergo  qui  propter  causam  fornicationis  dimittit  uxorem  et 
aliam  ducit ,  non  moechatur.  Licet  legislatori,  qui  velit  aliquem 
casum  excipere  a  lege,  legem  prius  ferre  terminis  universalissimis 
et  postea  addere  exceptionem  pro  eo  casu.  Id  vero  nunc  Christus 
videtur,  aiunt,  fecisse.  Scilicet  Christus  enuntiata  universali  lege, 
exspectabat  objectionem  sibi  proponi  ab  auditoribus,  ut  exceptio¬ 
nem  indicaret  quae  universalitatem  excluderet  :  quod  nou  videtur 
satis  congruum.  Sed  audiamus  argumentum.  Nempe  lieic  sane 

videtur  casus  unus  excipi.  Eteuim  Pliarisaei  loquuntur  de  dimis¬ 
sione  perfecta,  et  propositio  Christi  est  excepti va  et  liuc  redit: 
Omnis  qui  dimiserit  uxorem  et  aliam  duxerit,  praeter  eum  qui 
dimiserit  ex  causa  fornicationis,  moechatur:  propositio  vero  exce- 
ptiva  ea  est  quae  a  participatione  praedicati  excludit  unum  vel 
plura,  quae  in  extensione  subiecti  continentur ;  ea  exponitur 
sicut  exclusiva  per  copulativam  duabus  constautem  exponentibus, 
altera  affirmante,  altera  negante:  ideoque  ita  exponenda  videtur 
propositio  Christi:  qui  dimittit  uxorem  ex  causa  fornicationis  et 
aliam  ducit,  non  est  moechus ,  ceteri  dimittentes  aliamque  ducentes 
sunt  moechi.  Licet  nimirum  argumentari  a  contrario:  si  moechi 
sunt  qui  dimittunt  uxorem  et  aliam  ducunt  sine  causa  fornica¬ 
tionis:  ergo  hac  exsistente  causa  nou  sunt  moechi.  Videtur  enim 
quod  si  Christus  voluisset  excipere  hunc  casum  ab  indissolubili- 
tatis  lege,  nou  potuisset  clarius-  loqui,  quam  hoc  pacto:  qui  di¬ 
miserit  excepta  causa  fornicationis  et  aliam  duxerit,  moechatur. 
Verba  enim  excepta  causa  fornicationis  nou  fuissent  poueuda  post 
illa:  et  aliam  duxerit;  nam  fornicatio  uxoris  non  est  causa  cur  alia 
ducatur,  sed  solum  cur  prior  uxor  dimittatur,  qua  peracta  dimis¬ 
sione,  ducitur  alia.  Quocirca  iu  liypothesi  quod  propter  adulte¬ 
rium  uxoris,  liceret  viro  solvere  coniugium,  res  ita  se  haberet: 
vir  causa  fornicationis  dimitteret  uxorem,  et  sic  duceret  aliam. 
Qui  ergo  statuens  legem  indissolubilitatis  hunc  tantum  casum 
excipere  vult,  rectissime  loquitur  sic:  qui  dimiserit  uxorem  suam 
excepta  causa  fornicationis  et  aliam  duxerit,  moechatur :  qui 
nempe  nou  in  causa  fornicationis  dimittit  uxorem  et  aliam  ducit, 
moechus  est,  qui  in  causa  fornicationis  dimittit,  si  aliam  ducit 
nou  est  moechus. 

XIII.  Laborant  Theologi  ut  his  vinculis  se  expediant.  Omissis 
minus  aptis  responsionibus,  advertimus  verba  nisi  ol)  fornicatio¬ 
nem  uon  pertinere  uisi  ad  dimissionem,  quacum  immediate  ne¬ 
ctuntur,  non  ad  sequentia,  et  aliam  duxerit;  nec  sine  causa  Do¬ 
minum  ea  non  adiecisse  completo  subiecto  post  verba  et  aliam 
duxerit;  ideoque  exceptive  quidem  ea  verba  accipienda  esse,  at 
non  exceptione  qua  excludatur  aliquid  in  extensione  subiecti 
contentum  a  participatione  praedicati  positi  in  propositione,  quod 
est  moechari ,  sed  qua  excludatur  aliquid  in  extensione  subiecti 
contentum  a  participatione  alterius  praedicati  subintellecti  in 
ipsa  propositione,  nimirum  quod  dimittere  non  liceat;  ut  sensus 
sit:  omnis  qui  dimiserit,  quod  dimittere  non  licet  ulli  nisi  habenti 
uxorem  adulteram,  in  qua  propositione  a  praedicato  non  posse  di- 

mittere  excluditur  ille  qui  habet  uxorem  adulteram.  Illud  vero 
praedicatum  in  ipsa  integra  propositione  subintell  igitur,  in  qua 
negatur  potestas  dimittendi ,  et  forma  est  quaedam  elliptica  lo¬ 
quendi,  ita  ut  ea  verba  nisi  ob  fornicationem  propositionem  inciden¬ 
tem  constituant  et  per  quandam  parenthesim  pronuueianda  sint, 
et  haec  sit  sententia:  quicumque  dimiserit  ( quod  quidem  non  licet 
nisi  ob  fornicationem )  et  aliam  duxerit ,  moechatur.  Quocirca  ea 
esset  quaedam  propositio  incidens,  qua  doceretur  quando  liceat 
simplex  dimissio. 

Ita  saue  probari  potest  quod  satis  obscure  respondet  Bellarmi- 
nus  ( de  Matrim.  1.  I.  c.  17.):  «  Christus  scilicet  quando  concedit 
dimissionem  in  causa  fornicationis  non  loquitur  de  dimissione 
quoad  vinculum  sed  solum  quoad  torum  et  habitationem.  At  Pha- 
risaei  interrogaverunt  de  dimissione  quoad  vinculum ,  ergo  et  Domi¬ 
nus  de  eadem  respondit.  Concedo  Pharisaeos  de  dimissione  quoad 
vinculum  interrogasse,  sed  nego  Dominum  de  eadem  respondisse, 
cum  concedit  dimissionem  in  causa  fornicationis.  Ergo,  inquit 
adversarius,  non  satisfecit  Dominus  propositae  interrogationi:  ne¬ 
ganda  est  consequentia.  Nam  cum  iu  dimissione  perfecta  quae 
est  quoad  vinculum,  duo  contineantur,  dimissio  unius  et  potestas 
ducendi  aliam,  Dominus  haec  duo  separavit,  a c  unum  quidem 
concessit,  dimissionem  videlicet  cum  restrictione  ob  causam  for¬ 
nicationis,  alterum  vero  omnino  sustulit.  Et  haec  est  causa  cur 
fere  semper  Dominus  illa  duo  distincta  posuerit :  quicumque  di¬ 
miserit,  et  aliam  duxerit ,  ut  nimirum  explicaret  repudium  iu  lege 
permissum,  et  partim  approbaret,  partim  improbaret  ».  Cf.  n.  II. 
huius  Thesis.  Nec  refert,  Pharisaeos  solius  perfectae  dimissionis 
habuisse  notitiam ;  nam  Christus  heic  quemadmodum  et  in  ser¬ 
mone  in  monte  c.  Y.  (cf.  heic  n.  Y.)  utramque  eos  docet  nec  aliud 
a  respondente  postulari  potest. 

Hanc  interpretationem  specialem  huius  testimonii  exigit  1°  ipsa 
interpretatio,  quam  Paulus,  ut  vidimus,  adhibet  praecepto  Domini: 
nam  praeceptum  Domini  est  quod  mulier  ex  insta  causa  discedens 
a  viro  vel  reconcilietur  viro  vel  maneat  innupta;  quod  autem  in 
muliere  valet  quoad  hoc,  valet  et  in  viro:  ergo  exceptio  fornica¬ 
tionis  a  Christo  adhibita  eo  spectabit  quidem  ut  licitam  dicat  di¬ 
missionem,  non  vero  tribuat  ius  aliarum  nuptiarum:  secus  dicen¬ 
dus  est  Paulus  non  bene  intellexisse  praeceptum  Domini. 

Hanc  interpretationem  suadet  2°  ratio  loquendi  hominum,  a 
quibus  alienum  haud  est  uti  hac  forma  elliptica.  Sane  iure  quis 
ita  loqui  potest:  Sacerdos  utens  uxore,  nisi  sit  graecus,  et  altari 

ministrans,  flagitium  admittit.  Qui  boc  dicit,  non  vult  dicere,  quod 
sacerdos  graecus  utens  uxore  et  altari  ministrans  non  peccet :  boc 
sane  falsum  est;  nam  neque  ipsis  sacerdotibus  graecis  permittitur 
usus  coniugii,  cum  altari  deserviunt :  nec  puto  graecum  audientem 
banc  propositionem  ita  eam  accepturum  esse  ut  exceptionem 
applicet  toti  subiecto  propositionis.  Sed  sensus  est:  sacerdos  utens 
uxore,  quod  quidem  non  licet  nisi  graeco,  et  praeterea  altari  mi¬ 
nistrans,  flagitium  admittit  idque  verum  est,  sive  sit  graecus,  sive 
latinus.  Item  baec  alia  sit  propositio:  omnis  anima,  excepta  bel- 
luina,  peccans  meretur  poenam:  illa  exceptio  nequit  applicari  toti 
subiecto  propositionis,  ac  si  vellet  loqueus  dicere,  fleri  posse  ut 
anima  belluina  peccet  et  peccans  non  mereatur  poenam:  sed  soli 
priori  parti  subiecti  applicanda  est.  Huiusmodi  propositiones  quis 
paululum  advertens  baud  infrequentes  reperiet;  redeunt  enim  ad 
quandam  ellipticam  rationem  loquendi.  Ex  quibus  concludimus 
non  esse  prorsus  adversus  rationem  quod  ita  interpretemur  eam 
exceptionem;  quam  quidem  interpretationem  postulari  a  verbis 
Christi  demonstramus  aliis  argumentis. 

XII.  Integra  ergo  manet  certitudo  interpretationis  traditae 
verborum  Christi  Mattb.  XIX.  3.  seqq.  qua  constat  negare  Chri¬ 
stum  potestatem  viro  dissolvendi  vinculi  coniugalis  qualibet  ex 
causa.  Patet  proinde  falsitas  primae  interpretationis  ex  iis,  quas 
memoravimus,  quae  placuit  Prote stantibus. 

THESIS  XXII. 

Ipsa  lege  primitivae  institutionis  generatim  quodvis  matrimonium 
est  intrinsece  indissolubile. 

I.  Hactenus  locuti  sumus  de  matrimonio  Christiano.  Restat 
quaestio  de  matrimonio  infidelium,  an  illud  quoque  eadem  iudis- 
solubilitate  sit  praeditum.  Id  profecto  censuit  Innocentius  III. 
c.  Gaudemus ,  de  Divortiis :  quod  nunc  probandum  est.  Loquimur 
itaque  generatim  de  quolibet  matrimonio  provocantes  ad  legem 
institutionis,  cui  subsunt  certe  omnia  coniugia.  Quocirca  affirma¬ 
mus,  matrimonia  non  solum  fidelium,  de  quibus  seorsim  iam  dis¬ 
putavimus,  sed  etiam  matrimonia  infidelium  iure  institutionis 
divinae  indissolubilia  intrinsece  fuisse  et  modo  esse,  eadem  insti¬ 
tutione  valente  post  Christum. 

II.  Sane  Mattb.  XIX.  3.  seqq.  interrogantibus  Pharisaeis:  si  licet 
homini  dimittere  uxorem  suam  quacumque  ex  causa?  respondet  Chri¬ 
stus  :  Non  legistis  quia  qui  fecit  hominem  ab  initio ,  masculum  et  femi- 

nam  fecit  eos?  et  dixit:  propter  hoc  dimittet  homo  patrem  et  matrem , 
et  adhaerebit  uxori  suae  et  erunt  duo  in  carne  una.  Itaque  iam  non 
sunt  duo ,  sed  una  caro.  Quod  ergo  Detis  coniunxit ,  homo  non  separet. 
Dicentibus  autem  illis :  quid  ergo  Moyses  mandavit  dare  libellum 
repudii  et  dim  ittere?  Despondit  Christus :  quon  iam  Moyses  ad  duritiam 
cordis  vestri  permisit  vobis  dimittere  uxores  vestras:  ab  initio  autem 
non  fuit  sic ,  h.  e.  non  hoc  modo  institutum  matrimonium,  ut  ea 
permissio  exsisteret.  Adverte  phrasim  hebraicam:  erunt  duo  in 
carne  una  ~lhN  (quam  retinuit  graecus  e^ovxat  oi  $vo(l) 

eig  aapxa  juav  in  carnem  unam)  idem  valere  ac  erunt  una  caro,  ut 
ipse  Christus  ex] dicat.  Sunt  porro  vir  et  uxor  una  caro,  non  quasi 
sint  physice  unus  homo,  sed  quia  sunt  physice  secundum  carnem 
unum  principium  generationis  idque  sunt  actu  cum  commiscentur, 
potestate ,  vi  ipsius  matrimonii,  quod  potestas  est  unius  in  corpus 
alterius  in  ordine  ad  generationem.  Yir  scilicet  est  caput  mulieris 
et  mulier  est  corpus  viri  (Eph.  Y.)  et  sic  ex  duobus  unum  lit, 
una  caro. 

III.  Porro  ex  his  verbis  Christi  haec  manifesta  sunt:  a)  ita  in¬ 
stitutum  fuisse  a  Deo  coniugium  ut  ipse  Deus  sit  auctor  (2)  con- 
iunctionis  viri  et  mulieris,  atque  ita  Deum  esse  auctorem  huius 
coniunctionis,  ut  homini  nunquam  liceat  dissolvere  eam  conjun¬ 
ctionem.  Sane  permissum  fuit  quidem  Iudaeis  dare  libellum  repudii 
et  dimittere  uxores  suas:  verum  ab  initio,  cum  matrimonium  est 
institutum,  haec  permissio  non  exstitit;  hic  enim  est  sensus  lioruiu 
verborum:  ab  initio  autem  non  fuit  sic,  quibus  excluditur  quod 
dictum  est  prius:  sermo  autem  prius  fuit  de  permissione. 

Dices  sensum  verborum  Christi  non  esse  proprie  hunc,  sed 
alium.  Scilicet  cum  Pharisaei  interrogassent,  an  liceret  viro  dimit¬ 
tere  uxorem  suam  quacumque  ex  causa ,  quod  sibi  licitum  putabant 
ex  lege  Moysis  Deuter.  XXIY.  l.seqq.,  Christus  respondit,  Moysem 
quidem  id  permisisse,  sed  ab  initio  non  fuisse  sic,  ut  nempe  qua¬ 
libet  ex  causa  vir  dimittere  posset  uxorem;  non  negans  proinde 
quod  ex  aliqua  speciali  causa  id  facere  ab  initio  licuerit.  Et  sane 
ipse  Christus  deinde  probat  causam  fornicationis.  Despondeo,  quod 
si  velimus  inhaerere  Christi  verbis  iisque  solis,  responsio  Christi : 
quoniam  Moyses  ad  duritiam  cordis  vestri  permisit  robis  dimittere 


(1)  De  lectione  oi  quae  modo  non  comparet  in  exemplaribus  he- 
braicis,  lege  cl.  Patrizi  in  Marcum  c.  X.  vv.  7.  8. 

(2)  Quantum  sibi  vindicet  in  hac  re  institutio  positiva  Dei  declara¬ 
bitur  in  seqq. 

uxores  vestras,  ab  initio  autem  non  fuit  sic,  responsio  liaec,  inquam, 
non  est  ad  interrogationem  illam :  si  liceat  homini  dimittere  uxorem 
suam  quacumque  ex  causa,  sed  cum  liuic  interrogationi  iam  fecisset 
satis  ea  respon-sione,  qua  universaliter  concludit;  quod  ergo  Deus 
coniunxit,  liomo  non  separet,  quibus  verbis  nulla  causa  relinquitur, 
propter  quam  liceat  dissolvere  coniugium  auctoritate  hominis  : 
cum  Pharisaei  obiicerent  illi  mandatum  Moysis,  ad  hanc  obiectio- 
nem  refellendam  illud  respondit.  Iu  qua  responsione  advertendum 
est  quod  Christus  solum  facit  mentionem  permissionis  concessae 
a  Moyse  dimittendi  uxores,  non  permissionis  ex  qualibet  causa  di¬ 
mittendi,  quam  quidem  latissimam  permissionem  neque  in  verbis 
Moysis  legere  est  (Th.  XVI.):  non  enim  confundenda  est  sententia 
Moysis  cum  interpretatione,  quam  illi  adhibebant  quidam  Iudaei 
aetate  Christi,  neque  ipsi  Pharisaei  obiicientes  auctoritatem 
Moysis  attulerunt  in  medium.  Pharisaei  scilicet  audientes  hominem 
non  posse  separare  quod  Deus  coniunxit,  satis  sibi  esse  putarunt 
ad  refellendum  Christum,  opponere  illi  mandatum  Moysis,  qui 
aliquam  certe  dissolutionem  permisit,  aut,  ut  ipsi  loquebantur, 
mandavit.  Xon  est  ergo  in  hac  secunda  interrogatione  amplius 
quaestio  de  dimissione  ex  qualibet  causa,  sed  simpliciter  de  di¬ 
missione  seu  libello  repudii,  quo  coniugium  solvitur:  quod  si  ali¬ 
quando  licet,  satis  se  refutasse  Pharisaei  putabant  verba  Christi 
praecedentia.  Oppositio  ergo  instituta  a  Christo  heic  est  inter 
permissionem  factam  a  Moyse  viris  dimittendi  uxorem,  prout  est 
simpliciter  permissio,  et  primitivam  institutionem.  Xon  fuit  igitur 
hoc  modo  institutum  matrimonium,  ut  viro  licentia  daretur  repu¬ 
diandi  uxorem  suam,  et  per  consequens  neque  uxori  repudiandi 
virum.  Quod  certe  saltem  de  repudio  solvente  vinculum  intelligi 
debet,  tum  quia  si  de  simplici  divortio  intelligatur,  multo  magis 
de  illo  est  hoc  ipso  intelligendum,  tum  quia  simplex  divortium 
ex  iusta  causa  licet  in  Christiana  oeconomia,  in  qua  est  revocata 
prorsus  primitiva  institutio,  i  deoque  et  tunc  licebat;  non  ergo  de 
solo  divortio  seu  separatione  accipi  possunt  verba  Christi,  quae 
universalia  sunt.  Porro  quaestio  a  Pharisaeis  proposita  non  erat 
de  facto,  sed  de  iure;  cum  ergo  Christus  ait  ab  initio,  cum  mascu¬ 
lum  et  feminam  fecit  Deus,  non  fuisse  sic,  non  loquitur  de  facto, 
quod  neque  locum  habere  poterat,  sed  de  iure  h.  e.  de  permissione, 
quae  facta  tunc  non  fuit.  Constat  vero  permissionem  divinam  ne¬ 
cessariam  fuisse  Iudaeis,  ut  possent  viri  uxores  repudiare;  nam 
auctore  Christo,  ex  modo,  quo  Deus  matrimonium  instituit,  conse¬ 
quens  est  ut  homo  non  possit  separare  quae  Deus  coniunxit:  nisi 

significavit  quoque  Christus,  cum  non  aliam  rationem  dimissionis 
nisi  permissionem  Moysis  protulit,  qui  in  lege  ferenda  vices 
agebat  Dei. 

IY.  Manifestum  est  bj  ita  Deum  coniuuxisse  ab  initio  virum  et 
mulierem,  ut  uterque  potestate  careret  dissolvendi  vinculi,  ideoque 
nedum  illicitum,  sed  invalidum  foret  repudium.  Christus  enim  im¬ 
mediate  ex  ea  institutione  intulit:  quod  ergo  Deus  coniunxit ,  homo 
non  separet :  liis  autem  verbis  non  sola  prohibitio  separationis 
continetur,  sed  nidlitas  actus  eam  tentautis.  Nam  non  exhibetur 
tantum  voluntas  Dei  legislatoris,  quae  violari  potest,  sed  exhibetur 
voluntas  Dei  efficax,  efficiens  coniunctionem:  quod  Deus  coniunxit , 
at  effectum  voluntatis  divinae  agentis  nulla  creatura  irritum  facere 
potest:  ergo  non  solum  illicite  sed  sine  ullo  effectu  tentaret  alter¬ 
uter  vinculum  solvere  coniugii.  Et  sane  Christus  revocans  primam 
institutionem,  et  permissionem  repudii  abrogans,  statuit  verbis 
immediate  sequentibus  moechari  eum  qui  dimissam  ducit:  manet 
ergo  vinculum,  sine  quo  nulla  potest  esse  moechia.  Certe,  qui 
dimissam  (etiam  ob  fornicationem)  ducit,  moechatur:  ergo  mulier 
adhuc  est  legi  viri  alligata :  ergo  et  vir  dimitteus  adhuc  est  ligatus 
legi  uxoris;  vinculum  enim  est  mutuum.  Igitur  et  ab  initio  moe¬ 
chatus  fuisset  qui  dimissam  duxisset,  ergo  tunc  vinculum  manebat; 
ideoque  nulla  potestas  coniugibus  erat  dissolvendi  vinculi. 

Diximus  iis  verbis:  quod  ergo  Detis  coniunxit ,  homo  non  sequeret 
Christum  revocasse  primam  institutionem  et  abrogasse  repudii 
permissionem.  Xam  verba  sunt  imperantis  indissolubilitatem,  sive 
prohibentis  dissolutionem  matrimonii  auctoritate  humana,  ideoque 
prohibentis  id  quod  Moyses  permiserat;  hoc  vero  imperium  nectitur 
a  Christo  cum  verbis  Dei  quibus  prima  institutio  matrimonii  conti¬ 
netur :' re  vocatur  ergo  primitiva  lex.  Itaque  ita  ab  initio  institu¬ 
tum  est  a  Deo  matrimonium  ut  homo,  sivfe  vir  sive  mulier,  non 
posset  illud  dissolvere:  ut  masculus  et  femina  coniuncti  a  Deo 
semper  coniuucti  iidem  exsisterent  eorumque  vinculum  perpetuum 
maneret: ut  permissio  repudii  non  exsisteret,  ut  idcirco  prohibitum 
esset  a  Deo  et  valore  destitutum  repudium,  li.  e.  ablata  prorsus 
potestas  homini  dissolvendi  vinculi  seu  separandi  quod  Deus 
coniunxit.  Iam  vero  huiusmodi  institutio  lex  erat  pro  matrimoniis 
futuris  :  ad  eam  enim  Christus  provocat  in  quaestioue  :  utrum 
liceat  dimittere  uxorem  suam.  Atqui  lex  lata  ab  initio  generis 
humani  valebat  pro  quolibet  futuro  matrimonio  inter  homines 
exstituro.  «  Quo  manifeste  patet  (ait  Pius  YI.epist.ad  Episcopum 

Agriensem  an.  1789.)  matrimonium  vel  in  ipso  statu  naturae  ac 
.sane  ante  multo,  quam  ad  proprie  dicti  sacramenti  dignitatem 
eveheretur,  sic  divinitus  institutum  esse,  ut  secum  afferat  perpe¬ 
tuum  indissolubilemque  nexum  ».  Quamvis  vero  olim  dispensatio 
ab  hac  lege  per  Moysem  data  fuerit  Iudaeis,  Christus  sustulit 
hanc  dispensationem  tum  cum  aperte  pronuntiavit :  quod  Deus 
coniunxit  homo  non  separet ,  atque  cum  se  Moysi  opponens,  subdit 
ipsis  Pharisaeis:  Dico  autem  vobis ,  quia  quicumque  dimiserit  uxo¬ 
rem  sitam,  nisi  ob  fornicationem,  et  aliam  duxerit,  moechatur ,  et  qui 
dimissam  duxerit,  moechatur:  vel  simplicius  penes  Marcum  X.11.12. 
Quicumque  dimiserit  uxorem  suam  et  aliam  duxerit,  adulterium 
committit  super  eam,  et  si  uxor  dimiserit  virum  suum  et  alii  nupserit, 
moechatur :  tum  tandem  cum  institutione  Christiana  universam 
mosaicam  institutionem  abrogavit,  praeter  ea  quae  ad  legem  na¬ 
turalem  spectant,  cuiusmodi  certe  non  erat  ea  permissio,  quae 
divinae  institutioni  adversabatur. 

Ergo  primo  matrimonia  fidelium,  propter  revocatam  primitivam 
legem  a  Christo,  sunt  intrinsece  indissolubilia.  Ergo  pariter  se¬ 
cundo  matrimonia  infidelium,  quae  illi  priori  legi  subsunt,  pro 
quibus  nulla  est  lata  unquam  dispensatio,  quibus  nec  indirecte 
prodesse  potest  permissio  mosaica  abrogata  a  Christo,  sunt  prorsus 
indissolubilia  (cf.  Th.  XVII.  n.  V.).  Ita  Trid.  Cone.  Decret.  de 
Matrim.  «  Matrimonii  perpetuum  indissolubilemque  nexum  primus 
humani  generis  parens  divini  Spiritus  instinctu  pronuntiavit,  cum 
dixit.  Hoc  nunc  os  de  ossibus  meis  et  caro  de  carne  mea:  quam- 
obrem  etc.  ». 


THESIS  XXIII. 

Ratio  tquoque  bene  consulta  ostendit  quam  bene  tali  indissolubilitate 
matrimonium  sit  instructum. 

I.  His  expeditis  restat  ut  ratione  quoque  demonstremus,  con¬ 
gruum  fuisse  ut  hac  intrinseca  indissolubilitate  firmaretur  matri¬ 
monium.  Ad  quam  demonstrationem  viam  muniemus  nobis  solu¬ 
tione  praecipuarum  difficultatum.  Xec  erit  abs  re  primum  seponere 
praeiudicium  quoddam  ex  ipsa  humana  ratione  desumptum.  Sci¬ 
licet  dicere  quis  posset,  si  ratio  humana  potius  plenam  coniugii 
indissolubilitatem  quam  in  certis  casibus  dissolubilitatem  consulit, 
quid  est  quod  hanc  veritatem  humana  ratio  sibi  relicta  nunquam 
percepit,  cum  leges  omnes  ex  rationis  moderamine  tantum  latae 
divortium  san civerint  ipsaeque  romanae  leges,  non  solum  irnpe- 

rantibus  infidelibus  sed  maxime  fidelibus  ut  Constantino,  Iusti- 
niano  aliisque,  idem  probaverint  ? 

Respondeo  multipliciter.  1°  Ratio  sibi  relicta  haud  raro  illud 
non  videt  quod  verum  et  bonum  est  ambituque  eorum  proprie 
continetur,  quae  ab  ipsa  ratione  viribus  suis  utente  suaque  prin¬ 
cipia  rite  adhibente  cognosci  possent.  Huius  rei  aetas  antechristiana 
plura  exempla  suppeditat. 

2°  Quoniam,  ut  iam  diximus,  sola  ratio  non  demonstrat  neces¬ 
sitatem  plenae  indissolubilitatis,  ex  alia  vero  parte  affectus  erga 
sensibilia  bona  generatim  in  hominibus  dominatur  praesertim  in¬ 
fidelibus,  qui  divortia  suadet;  mirum  foret  si  homines  sola  ratione 
duce  in  societate  infideli  divortia  reiecissent. 

3°  Ceteram  principes  quoque  recte  sentientes  eo  potuerunt 
adduci  (ignorata  opposita  Dei  lege)  ut  divortia  probarent  certis 
causis, nimirum  ad  vitanda  maiora  mala  quaeob  malitiam  hominum 
obventura  fuissent;  sive  aliis  verbis  ob  duritiam  cordis  subdito¬ 
rum,  quemadmodum  permisit  Moyses. 

4°  Principes  autem  Christiani  vel  pro  infidelibus  adhuc  in  suo 
imperio  degentibus  ea  iura  sanxerunt,  posse  id  se  rati,  vel  prae¬ 
decessorum  suorum  morem  temere  secuti  non  satis  attenderunt 
quid  res  postularent,  vel  libidine  capti  legum  ferendarum  seseque 
immiscendi  rebus  ecclesiasticis,  consilium  rationis  audire  nequi¬ 
verunt. 

II.  Audiamus  nunc  argumenta  adversariorum.  Aiunt  primo  : 
adulterium  coniugis  adversatur  omnibus  bouis  matrimonii,  proli, 
quam  facit  incertam,  fidei,  quam  violat,  sacramento,  cuius  signifi¬ 
cationem  laedit:  cum  ergo  contraria  contrariis  destruantur,  oportet 
adulterio  solvi  coniugium. 

Respondeo  1°.  Contraria  proprie  sunt  quae  ab  eodem  subiecto 
mutuo  se  expellunt,  at  adulterium  non  excludit  ex  se  matrimo¬ 
nium,  quod  cum  eo  manet;  nec  id  obiicientes  contendunt,  qui 
volunt  solum  fieri  potestatem  innocenti  solvendi  coniugii.  Et 
sane  absurdum  est  per  violationem  obligationis  ab  uno  patratam 
solvi  obligationem  invito  licet  altero,  qnod  tamen  fieret  si  ex  se 
adulterium  dissolveret  matrimonium.  Itaque  contrariatur  adulte¬ 
rium  matrimonio  non  prout  est  exclusio  obligationis,  sed  prout 
est  violatio  eiusdem  obligationis,  quae  cum  illa  violatione  et  post 
illam  manere  potest  et  debet. 

Respondeo  2°.  Adversatur  quidem  adulterium  bonis  matrimonii, 
sed  non  ita  ut  ea  prorsus  excludantur.  Nam  quoad  bonum  fidei 
et  significationis,  cum  adulterium  sit  aliquid  transiens,  ea  excludit 

actu,  at  manent  ipsa  habitu  ceterisque  in  actibus  adesse  possunt. 
Quoad  bonum  prolis,  ea  quidem  reddi  potest  incerta,  sed  et  huic 
incertitudini  obviari  potest;  uec  ipsum  impedit  ne  vera  proles 
nutriatur  et  educetur,  sed  facit  ut  extranei  quoque  in  familiam 
patris  admittantur  :  quod  non  est  contra  bonum  prolis  nisi  in  ac¬ 
cidentalibus,  quoad  bona  nempe  dividenda. 

Ceterum  3°  ex  doctriua  s.  Thomae  q.  LIX.  a  3.  ad  lm  facilius 
impeditur  aliquid  flendum,  quam  destruatur  quod  rite  factum  est. 
Si  enim  aliquid  factum  est,  ius  aliquod  novum  ipsi  proportiona- 
tum  exsistit  exigens  eius  conservationem,  quod  ius  prius  non  erat; 
et  tale  esse  potest  hoc  ius  ex  rei  natura  petitum  ut  praevaleat 
ceteris  iuribus  vel  iuribus  privatorum.  Huiusmodi  est  porro  ius 
indissolubilitatis  intrinsecae  matrimonii,  cuius  bonum  praestat 
illi  bono  coniugis,  qui  vel  ferre  debet  coniugem  adulterum,  vel 
sine  usu  matrimonii  manere.  Est  enim  indissolubilitas  matrimonii 
in  bonum  commune,  sive  generis  humani  multiplicandi  Deique 
cultorum  gignendorum,  non  in  bonum  privatum  contrahentium, 
nisi  secundario  et  per  accidens. 

Aiunt  rursus  (q.  LXYII.  a.  1 .  ob.  4a) :  ex  matrimonio  principa¬ 
liter  quaeritur  bonum  situm  in  prole.  Sed  inseparabilitas  matri¬ 
monii  est  contra  hoc  bonum;  quia  aliquis  vir  non  potest  ex  sua 
femina  prolem  accipere,  qui  tamen  ex  alia  accipere  posset  et  quae 
etiam  ab  alio  viro  foecundaretur.  Ergo  inseparabilitas  matrimonii 
magis  est  contra  legem  naturae,  quam  de  lege  naturae.  Respondeo 
1°  quod  si  sit  impotentia  coeundi  antecedens,  matrimonium  nul¬ 
lum  est;  at  hac  seposita  hypothesi  respondeo  2°  cum  s.  Thoma 
(ibid.)  «  quod  matrimonium  ordinatur  ad  bonum  commune  ra¬ 
tione  principalis  finis,  qui  est  bonum  prolis;  quamvis  etiam  ra¬ 
tione  finis  secundarii  ordinetur  ad  bonum  personae  matrimonium 
contrahentis,  prout  per  se  est  remedium  concupiscentiae.  Et  ideo 
in  legibus  matrimonii  magis  attenditur  quid  omnibus  expediat, 
quam  quid  uni  competere  possit.  Quamvis  ergo  matrimonii  in¬ 
separabilitas  impediat  bonum  prolis  in  aliquo  homine,  tamen 
est  conveniens  ad  bonum  prolis  simpliciter  ».  Scilicet  per  se  et 
ratione  habita  ipsius  procreationis  prolis,  indissolubilitas  matri¬ 
monii  conducit  ad  bonum  prolis;  per  accidens  ratione  huius  vel 
alterius  individui,  non  conducit.  Sed  et  rursus  discrimen  est; 
nam  ea  conducit  positive  ab  bonum  prolis,  quae  exsistit :  haec 
negative  tantum  non  conducit,  quatenus  proles  non  gignitur,  in 
quo  nullum  est  malum. 

Dices  cum  Kemnitio  (cf.  Bellarm.  1.  c.  c.  17.  ob.  la)  legem  pon- 

tificiam,  negantem  coniugi  innocenti  in  causa  adulterii  aliud  con- 
iugium,  privare  innocentem  iure  suo,  absque  sua  culpa,  contra 
regulas  iuris. 

Respondemus  cum  eodem  Bellarmiuo  legem  hanc  non  esse  Pon¬ 
tificiam,  sed  Christi:  ac  male  allegari  regulam  iuris  (in  0.  de  re¬ 
gulis  iuris  c.  sine  culpa).  Sine  culpa ,  nisi  subsit  causa ,  non  est  ali¬ 
quis  puniendus.  Sane  hei  e  causa  subest:  essentia  enim  matrimonii 
id  exigit.  Ceterum  hoc  malum  non  est  poena:  poena  enim  sup¬ 
ponit  culpam  :  nec  privatur  innocens  iure  suo ;  nam  non  habet 
ius  aliam  ducendi  et  potest  adulterae  reconciliari.  Quod  si  ab 
hoc  abhorret,  subiicitur  cuidam  malo,  cui  per  patientiam  me¬ 
deri  potest.  Id  porro  pluribus  hominibus  est  in  tot  aliis  rebus 
commune. 

At  inquies  :  nonne,  si  alter  coniugum,  converso  amore  in  ©dium 
aut  contemptum,  inique  erga  alterum  se  gerat  ut  intolerabilis 
sit  eius  convictus,  coniux  innocens  separatur  ab  impio  separatione 
etiam  perpetua?  In  hac  vero  liypothesi  nonne  foret  magis  con¬ 
veniens  tum  tranquillitati  innocentis  coniugis  tum  scelesti  casti¬ 
gationi  potestatem  facere  innocenti  aliud  inire  coniugium,  soluto 
priore?  Nonne  illa  separatio  perpetua  iam  est  solutio  quaedam; 
vel  ad  quid  conducit  illud  vinculum  manens  inter  personas  ir- 
reconciliabiles  nisi  ad  infelicitatem  innocentis  et  vix  non  certam 
eius  damnationem  aeternam  ? 

Responsio.  Ut  huius  similiumque  argumentorum  (multipliciter 
enim  eadem  difficultas  proponi  potest)  vitium  detegatur,  perpen¬ 
dendum  est  in  primis,  utrum  id  quod  eorum  auctores  demonstrare 
intendunt  sit  illud  quod  eorum  adversarii  negant,  quodque  in 
quaestionem  venit.  Sane  non  est  quaestio  utrum  positis  illis  con¬ 
ditionibus,  quae  in  obiectione  supponuntur,  potuerit  lege  aliqua 
permitti  dissolutio  vinculi.  Id  adeo  falsum  est  catholicos  negare, 
ut  e  contrario  plures  ex  illis  doceant  id  concessum  fuisse  Iudaeis 
propter  causas  etiam  minoris  momenti,  atque  affirment,  lege  na¬ 
turae  non  omnem  dissolubilitatem  coniugii  prohiberi.  Frustra  ergo 
rethoricaris  quando  producis  tantum  in  medium  quaedam  bona, 
quae  ex  dissolutione  orirentur,  et  quaedam  mala  quae  ex  indis- 
solubilitate,  legisque  solius  naturae  vis  rationem  habere.  Nam 
quaestio  est  1°  de  matrimonio  exigendo  ad  normam  vel  institu¬ 
tionis  Christi,  cuiusmodi  est  inter  fideles,  vel  primitivae  institu¬ 
tionis  Dei,  quae  nunc  valet  pro  omnibus  hominibus  (Th.  praec.): 
quaestio  est  2°  nunc  cum  solam  rationem  consulimus,  non  utrum 
posita  indissolubilitate,  quibusdam  bonis  physicis  privetur  coniux 

iimocens  ac  quibusdam  malis  etiam  gravibus  Subiiciatur,  sed 
quaestio  est  per  se  comparativa:  utramne  indissolubilitatem  au 
dissolubilitatem  comitetur  maius  bonum  aut  maius  malum  et 
idcirco  utra  sit  melior  dissolubilitasne  an  indissolubilitas,  et  qui¬ 
dem  ratione  habita  non  tantum  boni  personarum  quae  uniuntur, 
sed  universalis  boni  tinisque  proprii  matrimoni:  vel  est  quaestio 
absoluta  sub  hoc  respectu,  utrum  nempe  aliquod  morale  malum 
ex  indissolubilitate  gignatur.  Neque  enim  nos  volumus  ex  sola 
ratione  demonstrare  necessitatem  indissolubilitatis  in  quavis  liy- 
pothesi,  sed  demonstrare  intendimus  fuisse  ipsi  naturae,  societati 
humanae  coniugiique  dignitati  magis  convenientem  legem  Dei, 
quae  indissolubilitatem  san civit. 

Sic  delinito  puncto  quaestionis,  iam  argumentorum  contrario¬ 
rum  efficacia  minui  incipit  et  propemodum  evanescere.  Ibi  ratio 
non  habetur  nisi  boni  personalis  alterutrius  vel  etiam  utriusque 
coniugis  et  potissimum  boni  sensibilis  ac  mundani;  nam  quod 
subiicitur  de  periculo  damnationis  aeternae,  id  ad  fucum  facien¬ 
dum  producitur:  homini  enim,  qui  velit  secundum  rationem  vi¬ 
vere,  divinis  auxiliis,  quae  deesse  nequeunt,  adiuto  non  solum 
facilis  erit  evasio  ab  aeterna  morte,  sed  certior  evadet  per  exer¬ 
citium  virtutis  consecutio  salutis. 

Iam  vero  mala  quaelibet  physica,  quae  indissolubilitatem  con¬ 
sequi  possunt,  vel  ex  culpa  sua  coniux  patitur,  vel  sine  culpa. 
Si  ex  culpa  sua,  ea  sibi  non  legi  Dei  imputet  eademque  in  ex¬ 
piationem  sui  criminis  ferat.  Si  autem  citra  suam  culpam  patitur, 
1°  hoc  est  malum  tantum  personale:  2°  est  malum,  quod  alio 
bono  personali,  cuiusmodi  est  exercitium  virtutis,  compensari  ab¬ 
unde  et  superari  potest:  3°  est  malum,  quod  desinere  potest 
procurata  serio,  ope  virtutis,  reconciliatione.  Ridebis  forte  au¬ 
diens  mentionem  fieri  virtutis  in  re,  quae  ob  voluptatem  susci¬ 
pitur.  At  si  iu  matrimonio,  quae  est  res  maxime  moralis,  habes 
tantum  prae  oculis  sensum,  libere  affirmamus,  te  prorsus  ineptum 
esse  ad  indicium  ferendum  in  hac  quaestione.  Quo  autem  pacto 
locuti  sumus  de  malo  consequente  indissolubilitatem,  eodem  et 
de  bono  quod  coniuges  ex  dissolutione  sperare  sibi  possent,  lo¬ 
quendum  est. 

E  contrario  mala,  quae  ex  di ssolubi litate  intrinseca,  vel  ex 
dissolubilitate  saltem  extrinseca  matrimonii  Christiani  consum¬ 
mati  orirentur,  ipsi  naturae  aut  sanctitati  matrimonii  plus  minus 
officiunt,  bonumque  publicum  et  sociale,  quod  matrimonium  na¬ 
tum  est  gignere,  plus  minus  pessumdant.  Id,  ne  bis  eadem  di- 

camus,  declaraturi  sumus  in  parte  sequente,  ad  quam  antequam 
gradum  faciamus,  aliud  praestat  audire  adversariorum  argu¬ 
mentum. 

Aiunt  firmitatem  vinculi  contracti  pendere  tanquam  a  causa 
a  libero  consensu  contrahentium,  qui  sibi  libere  hanc  vinculi 
obligationem  imponunt:  atqui  causa,  quae  aliquid  facit,  ipsa 
eadem  potest  illud  destruere  :  ergo  in  natura  matrimonii  situm 
est,  ut  non  tantum  pro  causa  adulterii  sed  et  pro  qualibet  alia 
causa  sit  intrinsece  dissolubile,  ut  idcirco  intrinseca  eius  indis- 
solubilitas  sit  prorsus  contra  ius  naturae. 

Respondeo.  In  hoc  argumento  quiddam  primo  supponitur  quod 
per  se  valeret  in  omnibus  obligationibus  libere  ab  initio  susce¬ 
ptis:  nimirum  quod  causa  obligationis  huiusmodi  sit  ipse  liber 
consensus  eius,  qui  obligatur.  Hoc  autem  secundum  quid  verum 
est,  sed  simpliciter  falsum.  Cum  aliquid  e.  g.  Deo  voves,  libere 
quidem  voves,  sed  obligatio  servandi  quod  promissum  JDeo  est, 
oritur  ex  essentiis  rerum  sive  ex  relatione  inter  essentiam  pro¬ 
missionis  et  essentiam  Dei  cui  promissum  est,  quam  relationem 
praeterea  ius  naturae  et  lex  positiva  Dei  vult  custodiri.  In  ar¬ 
bitrio  idcirco  hominis  est  ponere  fundamentum  huius  relationis, 
quo  fundamento  posito  ea  resultat,  at  non  est  situm  in  hominis 
potestate  impedire  ne  exsistat  ea  relatio,  sicut  non  est  in  eius 
potestate  mutare  essentias  rerum :  neque  ab  hominis  voluntate 
pendet  quod  sit  lex  naturalis  aut  positiva  Dei  praecipiens  ser¬ 
vari  talem  relationem.  Profecto  si  essentiae  rerum  per  se  nihil 
exigerent,  si  nulla  esset  antecedenter  ad  actum  tuum  lex,  quae 
praeciperet  quid  positis  certis  conditionibus  necesse  sit  facere 
omniaquo  e  solo  libero  consensu  hominis  penderent,  nulla  reapse 
foret  obligatio.  Etenim  eo  ipso  maneret  semper  ius  agendi  contra 
id  in  quod  consensimus;  consensus  enim  sequens  in  oppositum 
eandem  vim  haberet  ac  consensus  prior:  cum  ergo  semper  ma¬ 
neret  potestas  hunc  alterum  oppositum  consensum  ponendi,  nulla 
unquam  foret  obligatio.  Quae  est  enim  obligatio,  cui  statim  et 
quotiescumque  velis  contradicere  potes  eodem  iure,  quo  im¬ 
posita  est  ?  Ex  quo  liquet  causam  obligationis  extra  eum,  qui 
obligatur,  quaerendam  esse.  Non  tamen  eodem  modo  obligationes 
omnes  exsistunt.  Quaedam  enim  te  ligant  praecisione  facta  a 
quovis  actu  tuo  libero,  ut  eas  subeas,  velis  nolis :  aliae,  ut  sint, 
requirunt  aliquem  tuum  actum  liberum,  quo  sponte  te  subiicis 
legi,  quae  quidem  independenter  a  tua  voluntate  statuit,  ut  si 
ille  actus  ponatur,  ea  obligatio  exsistat. 

Palmieri  —  Tractatus  de  Matrimonio  Christiano. 

Itaque  eatenus  verum  est  eum,  qui  libere  liuiusmodi  obliga¬ 
tiones  suscipit,  causam  sibi  esse  suae  obligationis,  quatenus  est 
causa  actus,  qui  est  conditio  necessaria  ut  obligatio  exsistat.  At 
id,  quod  obligationem  proprie  gignit,  non  est  actus  hominis, 
quo  ea  libere  suscipitur  et  quo  proinde  iam  supponitur  lex  eam 
inducens,  dummodo  aliquid  fiat ;  sed  est  ipsa  lex,  quae  relationes 
essentiarum  custodiri  iubet. 

His  positis  facilis  est  solutio  argumenti  propositi.  Consensus 
utriusque  requiritur  ut  potestas  et  obligatio  mutua  (in  qua  situm 
est  vinculum  matrimonii  Tli.  I.)  exsistat :  sed  1°  essentia  huius 
mutuae  potestatis  et  obligationis  ab  arbitrio  hominis  non  pendet: 
idcirco  2°  firmitas  et  immutabilitas  huius  obligationis,  quam  vel 
ipsa  rei  natura  requirit,  vel  natura  suadente  lex  divina  statuit, 
nec  ab  arbitrio  hominis  pendet,  nec  a  libero  consensu  tanquam 
a  causa  procedit,  sed  solum  per  liberum  consensum  a  contrahen¬ 
tibus  libere  suscipitur  et  suscipienda  est  ne  nihil  fiat. 

III.  Ut  autem  directa  demonstratio  atteratur,  statuendum  est 
in  primis,  matrimonium  haud  esse  recensendum  simpliciter  inter 
contractus.  Licet  enim  contractus  dicatur  eo  quod  libero  con¬ 
sensu  duorum  initur  et  ex  utraque  parte  aliquid  datur  et  acce¬ 
ptatur,  tamen  essentia  ipsius  excedit  omnem  contractus  rationem 
altiorique  in  ordine  collocatur.  Nam  1°  in  matrimonio  datur  id, 
in  quod  dantes  seorsim  ius  non  habent;  liber  proinde  contra¬ 
hentium  consensus  eo  tantum  spectat  ut  haec  unio  exsistat,  al- 
terque  alterum  ut  suum  cognoscat.  Consentiunt  scilicet  in  unio¬ 
nem,  ad  quam  ipsos  natura  idoneos  fecit  et  quia  haec  unio  fit 
potestate  obtenta  ab  utroque  in  corpus  alterius,  dicuntur  singuli 
tradere  potestatem  alteri  in  corpus  suum.  2°  In  matrimonio  prae¬ 
terea  non  rerum  tantum  aut  actionum  communicatio  fit,  in  quas 
ius  dominii  aut  proprietatis  exsistat,  sed  personarum  coniunctio 
fit  in  unitatem  animorum  et  unitatem  principii  generativi  atque 
educativi  prolis,  cuius  unitatis  elementa  nulli  iuri  humano  do¬ 
minii  aut  proprietatis  subsunt.  3°  Matrimonium  est  per  se  insti¬ 
tutio  naturae  auctorisve  naturae  duplicem  sexum  distinguentis 
et  ordinantis  alterum  ad  alterum,  idemque  praevertit  omnem  aliam 
humanam  societatem,  fons  imo  exsistens  physice  et  moraliter 
societatis  civilis:  quod  autem  est  liuiusmodi,  nequit  vim  suam 
mutuari  ab  hominis  voluntate  vel  lege  sociali  cuiusmodi  sunt 
omnes  contractus.  Quocirca  matrimonium  institutum  a  natura  au- 
ctoreve  naturae,  est  status  naturalis  non  solnm  ad  physicum  sed 
ad  moralem  ordinem  spectans,  propagando  humano  generi  a  Deo 

accomodatus.  Haec  quidem  animadversio  satis  est  ad  excipien¬ 
dum  contra  eos,  qui  vellent  de  matrimonio  non  secus  ac  de 
contractu  quodam  disserere,  eique  contractus  proprietates  asse¬ 
rere,  inter  quas  est  dissolubilitas. 

IV.  Hac  igitur  imaginatione  exclusa,  audiamus  quid  ratio  do¬ 
ceat  in  nostra  quaestione.  Non  quaeritur  an  essentialis  sit  ma¬ 
trimonio  perpetua  in  dissolubilitas;  de  hac  re  iam  locuti  sumus 
in  Th.  XVIII.  nec  de  qualibet  indissolubilitate  quaestio  est,  sed 
de  intrinseca,  qua  nempe  ab  arbitrio  coniugum  subtrahitur  dis¬ 
solubilitas:  quaeritur  autem  an  merito  statuerit  Deus  hanc  intrin¬ 
secam  indissolubili tatem  quolibet  in  casu  etiam  adulterii  alterius 
coniugis,  rixarum,  odii,  inimicitiae  mutuae,  ita  ut  eos  separari 
oporteat.  Hoc  quidem  merito  statuisse  Deus  dicendus  est,  si 
magis  conveniens  fuit  intrinseca  iudissolubilitas  etiam  in  his 
casibus,  quam  permissio  in  certis  casibus  intrinsecae  dissolubili- 
tatis.  Atqui  ratio  persuadet  convenientius  illud  fuisse.  Nam  1°  ex 
duobus  illud  certe  per  se  convenientius  est  quod  cum  essentia 
matrimonii  magis  cohaeret:  atqui  evidens  est  cum  essentia  ma¬ 
trimonii,  quod  est  per  se  aliquid  stabile  et  perseverans,  quod 
non  est  simpliciter  contractus  quidam  (n.  III.)  sed  institutio  na¬ 
turae,  cuius  quidem  terminus  est  unitas  duorum,  magis  cohae¬ 
rere  totalem  intrinsecam  indissolubilitatem  quam  partialem:  2®  ha¬ 
bita  etiam  ratione  eorum  quae  matrimonio  accidunt,  convenientius 
illud  est,  ex  quo  minora  mala,  quam  illud  ex  quo  maiora  conse¬ 
quuntur:  atqui  maius  malum  sequeretur  ex  intrinseca  dissolubi- 
litate  in  certis  casibus  puta  adulterii  coniugis,  quam  ex  eiusdem 
totali  intrinseca  indissolubilitate.  Nam  ex  indissolubilitate  hac 
non  sequitur  directe  nisi  malum  privatum  coniugis,  ex  dissolu- 
bilitate  vero  sequeretur  directe  malum  publicum  et  sociale. 

Et  primo  si  agitur  de  matrimonio  Christiano  consummato,  vio¬ 
laretur  dignitas  sacramenti  sita  in  significatione  indissolubilis 
unionis  Christi  cum  Ecclesia.  Hoc  malum  publicum  est  et  sociale, 
quemadmodum  sacramenta  sunt  bonum  publicum  et  sociale  atque 
est  malum  divinae  ordinationi  directe  oppositum,  quae  hanc  si¬ 
gnificationem  annexuit  matrimonio.  Praecisione  etiam  facta  ab 
hac  dignitate  sacramenti,  si  in  certis  casibus  dissolutio  coniugii 
coniugibus  permitteretur,  plura  alia  mala  socialia  consequerentur. 
Praecipua  haec  sunt:  imminutio  reverentiae  debitae  matrimonio 
et  moralis  unionis  coniugum ;  cum  illud  ex  parte  subiiceretur 
hominum  arbitrio  et  ad  contractuum  conditionem  redigeretur, 
quo  nihil  indecens  magis  matrimonio:  exinde  continua  incertitudo 

vinculi  maritalis  pendens  ex  semper  mutabili  hominis  voluntate, 
quae  incertitudo  ab  ipso  initio  unionis  exsistens  per  se  unitati 
morali  coniugum  non  parum  obesset.  Nam  statuto  per  legem, 
quod,  dissociatis  irrevocabiliter  animis  coniugum,  liceat  eis  vel 
mutuo  consensu  se  separare  et  vinculum  solvere  vel  eius  solu¬ 
tionem  petere  ab  auctoritate  sociali,  quae  teneatur  eam,  illa  exsi¬ 
stente  causa,  concedere,  cum  id  noverint  contracturi  iam  ab 
ipso  initio  unionis,  ita  erunt  animo  comparati,  ut  unionem  per¬ 
petuam  velint  solum  conditionate  sintque  dispositi  ad  solvendum 
vinculum,  si  amor  inter  eos  cesset.  Hinc  minus  quoque  prompti 
erunt  ad  cavenda  initia  iurgiorum  et  litium;  eo  quod  in  promptu 
semper  sit  remedium,  nempe  solutio  vinculi.  Atqui  cum  tali  vo¬ 
luntate  coniugium  initum,  deliciente  vero  proposito  perpetuita¬ 
tis,  non  esset  amplius  secundum  perfectam  rationem  coniugium 
sed,  posita  divina  lege,  concubinatus.  Substitutio  autem  concu¬ 
binatus  matrimonio  est  damnum  sociale. 

Deinde  sequeretur  lamentabilis  liliorum  conditio,  qui  familiam 
suam  amitterent  seu  non  amplius  eos,  a  quibus  geniti  sunt, 
licet  viventes  adhuc  tanquam  stipites  suae  familiae  recognosce¬ 
rent,  cum  familiam  illi  non  amplius  constituerent  utpote  soluto 
vinculo  matrimonii:  distractio  cognationum  seu  affinitatum,  quas 
matrimonium  parit,  quas  soluto  matrimonio  consummato  non 
perseverare  indecorum  foret,  perseverare  autem  soluto  matrimonio 
ob  nimiam  eorum  frequentiam,  esset  societati  molestum.  Audi 
praeterea  Ambrosium  compellantem  virum,  qui  uxorem  eiiciat 
(in  Luc.  VIII.  4.).  «  Quo  cum  parvulis  feta  dimittitur  ?  quo  ti¬ 
tubanti  vestigio  grandaeva  detruditur  ?  Durus,  si  excludas  pa¬ 
rentem,  pignora  teneas,  ut  ad  contumeliam  caritatis  addas  etiam 
pietatis  iniuriam :  durus,  si  propter  matrem  etiam  filios  simul 
pellas;  cum  magis  redimere  a  patre  liberi  debeant  culpam  pa¬ 
rentis.  Quam  periculosum,  si  fragilem  adolescentulae  aetatem 
errori  offeras  !  quam  impium,  si  eius  destituas  senectutem,  cuius 
defloraveris  iuventutem!  Ergo  inhonoratis  stipendiis  et  vetera¬ 
num  imperator  dimittet  inglorium  atque  imperii  sui  possessione 
detrudat  et  rusticum  laboris  sui  effoetum  agro  suo  propulset  agri¬ 
cola?  An  quod  in  subditos  nefas  est,  in  comparem  fas  est?  » 
Haec  atque  similia,  licet  quaedam  ex  his  sint  huiusmodi  mala, 
quae  ob  praestantius  aliquod  bonum  permitti  possunt,  sunt  ta¬ 
men  omnia  graviora  quam  malum  quod  innocens  coniux  ex  iniuria 
alterius  coniugis  pati  cogitur:  ergo. 

«  Quanti  materiam  mali  (ait  in  cit.  Encycl.  s.  Pater)  in  se  di- 

vortia  contineant  vix  attinet  (licere.  Eorum  enim  causa  fiunt 
maritalia  foedera  mutabilia,  extenuatur  mutua  benevolentia,  in¬ 
fidelitati  perniciosa  incitamenta  suppeditantur,  tuitioni  atque  in¬ 
stitutioni  liberorum  nocetur,  dissuendis  societatibus  domesticis 
praebetur  occasio,  discordiarum  inter  familias  semina  sparguntur, 
minuitur  ac  deprimitur  dignitas  mulierum,  quae  in  periculum 
veniunt  ue,  cum  libidini  virorum  inservierint,  pro  derelictis  ha¬ 
beantur.  Et  quoniam  ad  perdendas  familias  frangendasque  re¬ 
gnorum  opes  nihil  tam  valet  quam  corruptela  morum,  facile 
perspicitur  prosperitati  familiarum  ac  civitatum  maxime  inimica 
esse  divortia,  quae  a  depravatis  populorum  moribus  nascuntur, 
ac,  teste  rerum  usu,  ad  vitiosiores  vitae  privatae  et  publicae 
consuetudines  aditum  ianuamque  patefaciunt.  Multoque  esse 
graviora  haec  mala  constabit,  si  consideretur,  frenos  nullos  fu¬ 
turos  tantos,  qui  concessam  semel  divortiorum  facultatem  va¬ 
leant  intra  certos  ac  ante  provisos  limites  coercere  ». 

Illud  praeterea  monendum,  quod  divortia  inter  Christianos  ci¬ 
vili  potestate  inducta,  eo  vitio  originali  laborant,  quod  ab  au¬ 
ctoritate  prorsus  incompetente  procedant,  ut  seq.  Capite  demon¬ 
strabitur. 

Ex  his  igitur  patet  rationi  apprime  conformem  esse  coniugii 
intrinsecam  indissolubilitatem.  Cf.  praeterea  quae  dicemus  in  tine 
Th.  XXV.  et  subseq. 


THESIS  XXIV. 

Quod  spectat  ad  extrinseoam  dissolubilitatem  vel  indissolubilitatem, 
docemus  primo  matrimonium  Christianum  ratum  et  consum¬ 
mat  umneque  extrinsece  dissolvi  posse. 

I.  Xunc  de  dissolubilitate  vel  indissolubilitate  extrinseca.  Dis- 
solubilitas  extrinseca  est  dissolubilitas  matrimonii  ex  potestate 
superioris:  porro  superior  matrimonio  sive  coniugibus  primo  Deus 
est,  qui  matrimonium  instituit  coniungitque  coniuges.  Potest 
autem  Deus  potestatem  suam  alii  vices  suas  gerenti  communicare. 
Porro  cum  quaeritur,  utrum  matrimonium  sit  extrinsece  dissolu¬ 
bile,  non  habetur  tantum  ratio  huius  potestatis  exsistentis  in 
Deo,  sive  non  quaeritur  utrum  possit  illud  a  Deo  dissolvi  :  de 
hoc  enim  ambigendum  non  est:  sed  habetur  ratio  exercitii  huius 
potestatis  divinae  et  communicationis  eiusdem  factae  alicui,  seu 
quaeritur  utrum  in  aliquo  casu  Deus  dissolvat  matrimonium  et 

utrum  communicaverit  alicui  liomiui  iiotestatem  dissolvendi  vin¬ 
culum  coniugale.  Quaestionem  ita  proponimus  revocantes  omnia 
ad  potestatem  Dei  se  exercentem  vel  se  communicantem;  quia 
quaecumque  potestas  aliis  asseratur,  ea  nequit  esse  nisi  ex  po¬ 
sitiva  concessione  Dei.  Cum  enim  lege  institutionis,  quae  non 
solum  naturalis,  sed  et  positiva  est,  quaeque  valet  pro  quocum¬ 
que  matrimonio  naturali,  et  lege  Christiana,  quae  valet  pro  quovis 
matrimonio  sacramento,  Deus  sanxerit,  ut  matrimonium  sit  in¬ 
dissolubile,  edixeritque  universim:  quod  Deus  coniunxit ,  liomo  non 
separet ,  et  niliil  possit  inferior  contra  legem  superioris:  nullus 
liomo  posset  dissolvere  vinculum,  nisi  divina  potestate  fretus 
esset.  Et  sane  nullam  esse  potestatem  humanam ,  quae  valeat  di¬ 
rimere  vinculum,  patet  ex  iis  verbis  Christi:  quod  Deus  coniunxit, 
homo  non  separet ,  in  quibus  homo  Deo  opponitur;  excluditur  ergo 
homo  qui  auctoritate  sua  non  Dei  agat:  haec  porro  verba  uni¬ 
versalia  sunt  excluduntque  a  potestate  divortii  totalis  faciendi 
non  solos  coniuges  sed  quemcumque  hominem;  iis  autem  verbis 
Christus  primam  institutionem  expressit,  eam  enim  sententiam 
collegit  ex  prima  institutione.  Tum  constat  ex  aliis  Christi  verbis 
vim  legis  profecto  habentibus :  Omnis  qui  dimiserit  uxorem  suam 
et  aliam  duxerit,  moechatur,  et  qui  dimissam  duxerit ,  moechatur: 
quibus  in  verbis  potest  quidem  iure  subintelligi  exceptio:  nisi 
Deus  legislator  aliter  in  certis  casibus  permiserit ,  quae  exceptio 
intrinsece  cohaeret  cum  ipsa  potestate  ferendi  legem:  sed  non 
licet  alias  exceptiones  apponere;  secus  enim  falsa  evaderent  verba 
Christi,  sententia  enim  Christi  est:  Omnis  qui  dimiserit  etc.  nisi 
ego  dispensem,  est  moechus,  at  falsum  hoc  foret,  si  citra  Dei  di¬ 
spensationem  valide,  dimissa  priore  uxore,  alia  duceretur.  Ergo. 
Supponendum  est  autem  modo  quod  suo  loco  demonstrabimus, 
auctoritati  civili  nullam  potestatem  competere  in  matrimonium 
Christianum. 

Ita  ergo  proposita  quaestione,  dicimus  1°  matrimonium  Christia¬ 
num  consummatum  nedum  intrinsece,  ut  hactenus  probatum  est, 
sed  et  extrinsece  indissolubile  esse.  Huius  rei  potest  quaeri  ratio 
demonstrans  ita  esse,  et  ratio  cur  ita  sit.  Eem  ita  esse  facile  pro¬ 
batur.  Si  extrinsece  dissolvi  posset  matrimonium  Christianum 
consummatum,  Ecclesia  profecto  sciret  vel  Deum  certis  in  casibus 
illud  dissolvere,  vel  se  habere  a  Deo  potestatem  ipsum  dissolvendi, 
vel  saltem  non  negaret  se  hanc  potestatem  habere  ;  atqui  Ec¬ 
clesia  utrumque  ignorat,  imo  negat,  negans  simpliciter  posse 
unquam  quavis  ex  causa  dissolvi  matrimonium  Christianum  con- 

summatum,  vel  se  liabere  potestatem  illud  dissolvendi.  Cf.  cc.  Ve¬ 
rum,  et  Ex  publico,  de  Convers.  Coniuy citorum :  ergo. 

Quaenam  autem  sit  ratio  huius  omnimodae  indissolubilitatis 
disputant  Theologi  (cf.  Sanchez  1.  II.  d.  13.  Bellarmin.  c.  4.).  Et 
quidem  certum  est,  quod  quatenus  extrinsece  quoque  indissolubile 
est,  ratio  ultima  est  quia  Deus  ita  voluit :  sed  quaeritur  ratio,  cur 
Deus  ita  voluerit,  quae  ratio  est  congruentiae.  Dicimus  ergo,  quod 
talis  ratio  adaequata  huius  rei  nequit  peti  a  iure  naturae;  nam 
ius  naturae  non  prohibet  omnem  dissolubilitatem  et  divortium,  ut 
vidimus  et  praeterea  si  ius  naturae  esset  ratio,  non  dissolveretur 
aliquando  matrimonium  consummatum  infidelium,  quod  tamen 
fit.  Idcirco  neque  est  ultima  ratio  traditio  mutua  corporum,  qua 
contractus  perficitur;  nam  et  haec  habet  locum  in  matrimonio  infi¬ 
delium.  Neque  potest  peti  ea  ratio  ex  dignitate  sacramenti,  si  tantum 
spectetur  id  quod  est  sacramento  essentiale;  nam  et  matrimonium 
ratum  est  sacramentum,  non  secus  ac  consummatum,  et  tamen, 
ut  dicemus,  dissolvi  potest.  Neque  est  hac  in  re  audiendus  Hinc- 
marus  Rhemensis,  qui  in  epistola  22.  de  nuptiis  incestuosis  cu¬ 
iusdam  Stephani,  enarrans  verba  Leonis  ad  Episcopum  Narbo¬ 
nensem,  adhibita  quoque  auctoritate  Augustini,  negat  nuptias 
habere  in  se  Christi  et  Ecclesiae  sacramentum,  si  eas  non  subse¬ 
quitur  commixtio  sexuum,  negat  pariter  illam  mulierem  pertinere 
ad  matrimonium,  cum  qua  docetur  non  fuisse  commixtio  sexuum, 
quemadmodum,  ait,  dubium  non  est  eam  mulierem  non  pertinere 
ad  matrimonium,  in  qua  docetur  nuptiale  non  fuisse  mysterium. 
Quod  profecto  non  bene  probat  verbis  allatis  Leonis  aientis:  «  cum 
societas  nuptiarum  ita  ab  initio  constituta  sit  ut  praeter  sexuum 
coni  unctionem  haberet  in  se  Christi  et  Ecclesiae  sacramentum  ». 
Nam  ex  his  potius  patet  a  Leone  sacramentum  Christi  et  Ecclesiae 
distingui  a  couiunctione  sexuum.  Et  sane  sacramentum  hoc  sive 
id  quod  Christi  et  Ecclesiae  unionem  repraesentat,  situm  est  in 
unione  indissolubili  unius  cum  una  atque  idcirco  unione  inter 
ingenuas  et  aequales,  eo  quod  haec  sola  unio  a  Leone  haberetur 
ut  indissolubilis  vereque  coniugalis.  De  commixtione  autem  se¬ 
xuum  sollicitus  non  est  Leo,  quae  et  extra  nuptias  habet  locum. 
Cf.  Th.  XV.  n.  IX.  et  quae  ad  ea  verba  Leonis  dicemus  in  Ap¬ 
pendice. 

Restat  ergo  ut  ratio  huius  omnimodae  indissolubilitatis  sit  di¬ 
gnitas  quidem  .sacramenti  sed  ut  ita  dicam,  integre  spectata,  nempe 
coniuncta  cum  actuali  traditione  mutua  corporum  ac  propterea 
cum  significatione  unionis  indissolubilis  Christi  cum  Ecclesia  per 

carnem  assumptam.  Quod  sit  dignitas  sacramenti,  patet,  quia 
ideo  matrimonium  infidelium  dissolvi  potest,  quia  non  est  ratum 
(c.  Quanto,  de  Divortiis):  quod  autem  ea  sola  non  sufficiat,  iam 
probavimus.  Ut  ergo  intelligatur  alterum  elementum,  quod  super¬ 
addimus,  advertendum  est  1°  consummationem  matrimonii  non 
quidem  ad  essentiam,  sed  ad  integritatem  eiusdem  spectare,  quae 
integritas  attenditur  non  secundum  perfectionem  primam  quae 
consistit  in  ipso  esse  rei,  sed  secundum  perfectionem  secundam, 
quae  consistit  in  operatione  (lap. q. LXXIII.a.  1.):  2° per  actualem 
traditionem  perfici  contractum  et  indecens  speciali  ratione  appa¬ 
rere,  ut  qui  commixtus  est  uni,  fiat  alterius,  vel  quod  totaliter 
datum  est,  repetatur.  3°  Matrimonium  sacramentum  illudque 
consummatum  significare  complete  in  actu  secundo  unionem  Chri¬ 
sti  cum  Ecclesia  per  carnem  assumptam;  fiunt  enim  vir  et  mulier 
actualiter  una  caro  per  actum  coniugalem:  matrimonium  vero 
sacramentum  quidem,  sed  non  consummatum,  significare  eandem 
unionem  in  actu  primo,  vir  enim  et  mulier  Labent  potestatem 
actus  coniugalis.  Solet  quidem  dici  matrimonium  ratum  significare 
unionem  Dei  cum  anima  per  gratiam,  consummatum  vero  unionem 
Christi  cum  Ecclesia  per  carnem  assumptam  :  et  idcirco  illud 
dissolubile  esse,  sicut  dissolvi  potest  unio  Dei  cum  anima,  non 
autem  istud  propter  contrariam  rationem.  At  quamvis  reprobare 
nobis  non  liceat  hanc  declarationem,  licet  tamen  eam  interpretari. 
Censemus  scilicet,  hanc  doctrinam  potius  quam  rationem  dissolu- 
bilitatis  vel  indissolubi litatis  coniugii,  esse  explicationem  excogi¬ 
tatam,  supposita  iam  aliunde  nota  dissolubilitate  matrimonii  rati, 
ut  quodam  nempe  exemplo  res  declararetur.  Nam  si  reapse  id 
tantum  significat  matrimonium  ratum,  cur  non  potest  pluribus 
aliis  causis  solvi  et  quidem  etiam  privata  coniugum  potestate, 
sicut  unio  animae  cum  Deo?  Ceterum  Paulus  de  omni  matrimonio 
Christiano  affirmat,  quod  significet  unionem  Christi  cum  Ecclesia. 
Discrimen  erit  ergo  in  modo  repraesentandi,  sed  res  repraesentata 
eadem  est.  Porro  quoniam  indissolubilitas  matrimonii  potissimum 
pendet  ex  re  significata,  oportebat  ut  illud  matrimonium  esset 
prorsus  indissolubile  etiam  extrinsece,  quod  perfecto  modo  re¬ 
praesentat  unionem  indissolubilem  Christi  cum  Ecclesia  per  car¬ 
nem  assumptam.  Tale  autem  est  matrimonium  sacramentum  con¬ 
summatum.  Ratione  ergo  rei  significandae,  cum  aliquod  matrimo¬ 
nium  indissolubile  prorsus  esse  oporteret,  sicut  indissolubilis  est 
prorsus  unio  Christi  cum  Ecclesia,  tale  est  matrimonium  Christia¬ 
num  consummatum,  quoad  ad  eam  rem  significandam  aptissime 
conducit  (cf.  c.  Debitum,  De  Bigamis  et  s.  Th.  q.  LXI.  a.  2.  ad  lm). 

THESIS  XXV. 

Matrimonium  ratum  solvitur  extrinsece  per  professionem  religiosam , 
tum  solvi  potest  auctoritate  Kom.  Pontificis. 

I.  Matrimonii  rati  vinculum  dissolvi  potest  et  dissolvitur  primo 
per  professionem  religiosam,  qua  ipso  iure  matrimonium  praecedens 
ratum  dirimitur.  Xec  enim  est  in  potestate  coniugis  professione 
facta  solvere  vel  servare  vinculum  coniugale,  sed  in  potestate 
eius  est  ponere  id  quo,  tanquam  conditione  posita,  iure  divino 
matrimonium  dirimitur.  Ita  creditum  esse  in  Ecclesia  a  pluribus 
seculis,  quod  per  professionem  religiosam  matrimonium  ratum 
solvatur,  patet  ex  consensu  Theologorum  (cf.  s.  Tliom.  q.  EXI. 
a.  2.),  ex  dispositione  luris  Canonici  c.  Verum,  de  Convers.  coniug. 
ex  decreto  Cone.  Trid.  de  J Latrini,  cn.  6.  «  Si  quis  dixerit  matri¬ 
monium  ratum,  non  consummatum,  per  sollemnem  religionis  pro¬ 
fessionem  alterius  coniuguiu  non  dirimi,  A.  S.  ».  Ante  aetatem 
quoque  scholasticam  id  creditum  et  in  praxim  deductum  esse 
liquet  tum  ex  testificatione  Innocentii  III.  qui  c.  Ex  parte  eod. 
tit.  idem  statuit  nolens  «  a  praedecessorum  suorum  vestigiis  de¬ 
clinare,  qui  respondere  consulti  etc.  »  ex  quo  liquet  non  unicum 
fuisse  Alexandrum  III.  qui  id  docuit :  tum  ex  testificatione  eius¬ 
dem  Alexandri  III.  in  d.  c.  Verum ,  «  sicut  quidam  sancti  de  mi¬ 
litiis  vocati  fuerunt  »:  tum  ex  historia,  quae  nonnulla  exempla 
hac  in  re  suppeditat.  Fatemur  quidem  demonstrationem  histori¬ 
cam  esse  difficilem:  nonnulla  sane  producuntur,  ex  quibus  primum 
forte  ad  rem  spectat.  Scilicet  ex  sec.  VII.  huius  rei  testimonium 
exhibet  Beda  Hist.  Angi.  L.  IV.  c.  19.  collato  Thoma  Eliensi  apud 
Whartonum  in  Anglia  sacra  p.  la.  Scribit  enim  ille  Aedilthrydam 
couiugem  (erat  ergo  iam  couiux,  non  sponsa  tantum)  regis  Ecgfridi 
nunquam  potuisse  adduci  ut  coniugio  regis  uteretur,  ac  tandem 
ingressam  esse  monasterium.  Iste  vero  addit,  quod  cum  frustra 
Rex  adnisus  fuisset  recuperare  Aedilthrydam  seu,  ut  eam  ipse 
vocat,  Etheldredam,  sibi  copulavit  matrimonio  Ermembergen. 
S.  Gregorius  M.  Dialogg.  L.  III.  c.  14.  refert  virginem  Gregoriam 
«  dum,  adolescentiae  suae  tempore  constitutis  iam  nuptiis,  in  Ec¬ 
clesiam  fugisset  et  sanctimonialis  vitae  conversationem  quaere¬ 
ret...  sponsum  meruisse  habere  in  caelis,  quae  sponsum  fugit  in 
terra  ».  De  alia  prius  desponsata  postea  conversa  loquitur  idem 
epist.  23.  L.  VII.  Et  Gregorius  Turonensis  de  Vitis  Patrum  c. 
ult.  refert  Leobardum  rupto  foedere  nuptiali,  quod  contraxerat 

cum  lionesta  puella,  monachum  esse  factum  in  maiore  monasterio 
Turonensi.  Affertur  praeterea  et  exemplum  s.  Alexii  ex  seculo  IV. 
qui  nuptiis  celebratis  sponsam  reliquit  Deo  tantum  victurus  ;  cuius 
tamen  historia  pluribus  criticis  iarndiu  incerta  est  (cf.  Tillemont 
H.  E.  Tom.  10.  in  notis  ad  vitam  s.  Innocentii  n.  8.).  Affertur 
quoque  ex  sec.  III.  s.  Caecilia,  quae  nuptiis  factis  noluit  Vale¬ 
riano  sui  copiam  facere  ut  Deo  virginitatem  servaret:  atque  ex 
seculo  I.  s.  Thecla,  de  qua  Epiphanius  (haer.  78a)  ait,  quod  cum 
in  Paulum  incidisset,  pactas  nuptias  dissolvit,  cum  primario  cui¬ 
dam  civitatis  totius  ac  longe  diviti  nobilissimoque  desponsa  iam 
fuisset.  Cf.  et  Ambrosium  de  Virginibus  1.  II.  c.  3.  Perperam  lieic 
citatur  a  Suarez  (de  Religione ,  1.  IX.  c.  24.)  aliisque  decretum 
Eusebii  Papae  quod  refertur  a  Gratiano  (caus.  XXVII,  q.  2.  c.  27.): 
«  desponsatam  puellam  non  licet  parentibus  alii  viro  tradere, 
licet  tamen  illi  monasterium  sibi  eligere  ».  Non  enim  haberi  potest 
ut  genuinum  hoc  decretum.  Xam  quamvis  ea  aetate  iam  vigeret 
usus  profitendi  sollemniter  castitatem,  monasteriorum  tamen  con¬ 
suetudo  nondum  invaluerat  ita  ut  perinde  esset  dicere :  ingredi 
monasterium  et  castitatem  profiteri.  Quae  tamen  duo  aequivalentia 
habuit  scriptor  huius  canonis:  qui  canon  idcirco,  saltem  quoad 
secundam  suam  partem,  ad  ea  tempora  referendus  est,  quibus  sa¬ 
cratae  virgines  monasteriis  solebant  includi.  Sive  enim  monaste¬ 
rium  intelligas  cum  Cassiano  (coli.  XVIIII.  cp.  10.)  cellam,  in 
qua  unica  persona  degit,  sive  coenobia  cum  Eugenio  II.  (aiente 
in  Synodo  Komana,  an.  826.  can.  27.:  Abbates  per  coenobia,  vel 
ut  hoc  tempore  nuncupantur,  monasteria,  tales  constituantur  etc.) 
constat  sub  initium  seculi  IV.  haud  tantundem  fuisse  virgines 
Deo  sollemniter  sacrari  ac  in  monasteriis  virginitatem  profiteri. 
Ceterum  neque  de  uxore  opus  est  canonem  illum  accipere,  sed 
simpliciter  de  sponsa. 

II.  Porro  ex  citatis  et  aliis  non  multis  exemplis,  quorum  histo¬ 
ria  memoriam  servavit,  nequit  cum  aliqua  certitudine  immediate 
doctrina  colligi,  quam  defendimus;  cum  vel  non  constet  utrum 
necne  antea  nuptiae  fuissent  contractae,  imo  videantur  non  raro 
sola  praecessisse  sponsalia  vel  au  nuptiae,  si  contractae  fuerant, 
dissolutae  sint  necne  causa  baptismi  suscepti,  in  favorem  fidei ? 
et  an  pars  relicta  alias  iniverit  nuptias  aut  censuerit  se  posse 
et  praeterea  quaedam  historiae  a  criticis  reficiantur,  uec  ii  omnes 
quos  produximus  religionem  sint  professi.  Xihilominus  ex  iis  si¬ 
mul  sumptis  illud  immediate  colligitur,  censuisse  veteres  licere 
coniugi  post  pactas  nuptias,  aliquando  forte  et  post  initas,  ante- 

quam  convenirent,  alium  relinquere  propter  perfectiorem  vitam 
in  statu  virginitatis  servandam;  utrum  vero  post  ipsas  contra¬ 
ctas  nuptias  creditum  ab  universa  Ecclesia  sit  id  licere  et  quanta 
fuerit  haec  separatio,  id  collata  explicatiore  doctrina  seculorum 
iusequentium  certo  cognoscimus  et  constat  fuisse  eam  quam  de¬ 
fendimus,  antiquam  traditionem  custodiente  et  propagante  Ec¬ 
clesiae  sensu  et  praxi. 

III.  Iam  vero  canon  Tridentinus  est  doctrinalis,  statuit  scilicet 
veritatem  doctrinae.  Nam  non  agit  de  actione  opposita  legi,  sed 
de  affirmatione  opposita  veritati;  veritas  autem,  quae  defenditur 
a  Patribus  Tridentinis,  non  est  haec,  quod  scilicet  Ecclesia  ha¬ 
beat  potestatem  id  statuendi,  sed  simpliciter  quod  res  ita  sit : 
per  professionem  religiosam  dirimi  matrimonium  ratum;  ergo  ve¬ 
ritas  ipsa  lioc  canone  statuitur  et  delinitur,  quam  veritatem  ne¬ 
ganti  Concilium  anathema  indicit.  Ex  hoc  autem  colligunt  plures 
(cf.  Sanchez  1.  II.  d.  19.),  diremptionem  hanc  matrimonii  rati  esse 
de  iure  divino,  ut  argumentatur  Benedictus  XIV.  in  Quaest.  can. 
et  mor.  q.  540.  «  Cessat  indissolubilitas  matrimonii  rati  in  casu 
quo  alter  ex  coniugibus  professionem  religiosam  emittat,  et  haec 
solubilitas  originem  habet  a  iure  divino...  et  clarissime  ostenditur 
ex  cn.  0.  Sess.  XXIV.  de  Matrim.  ubi  anathema  profertur  adversus 
adserentes  matrimonium  ratum  non  solvi  per  professionem  reli¬ 
giosam  :  si  enim  post  hunc  Tridentinum  canonem  de  fide  est 
coniugium  ratum  solvi  per  professionem,  solubilitas  debuit  esse 
imposita  a  solo  Deo,  qui  eam  potuit  facere  sempiterne  veram 
(cuiusmodi  est  omnis  veritas  fidei,  quae  semper  credi  debet  in 
Ecclesia)  ».  Fateor,  me  non  satis  assequi  vim  argumenti.  Etsi  sola 
Ecclesiae  auctoritas  statuerit,  professione  religiosa  dirimi  matri¬ 
monium  ratum,  verum  foret,  dirimi  et  qui  negarent,  cum  ordi¬ 
nationi  et  auctoritati  Ecclesiae  contradicerent,  merito  plecterentur 
anathemate.  Nullum  autem  inconveniens,  quod  mutata  lege,  cesset 
anathema:  quemadmodum  Ecclesia  in  Cone.  Trid.  sess.  XXIV.  de 
Matrimonii  Refonn .,  anathema  dixit  iis  qui  negarent  valere  matri¬ 
monia,  dissentientibus  parentibus  inita,  quin  se  facultate  exuerit, 
hoc  quoque  deinceps  impedimentum  ponendi.  Uti* pio  si  talis  vis 
professionis  esset  de  fide,  non  posset  mutari :  sed  hoc  est  reapse 
quod  quaeritur,  an  sit  de  fide,  seu,  quod  in  idem  heic  redit,  de 
iure  divino,  manifestato  per  Apostolos  Ecclesiae;  multiplex  enim 
est  sententia.  Quidam  censent,  de  iure  esse  naturae,  alii  de  iure 
ecclesiastico,  alii  de  iure  divino  (cf.  Sanchez  1.  II.  D.  20.). 

Damus,  minus  probabilem  esse  opinionem,  quae  asserit,  hanc 

dissolutionem  i  ure  naturae  fieri,  eo  quod  tum  religiosa  professio 
sit  perfectior  status,  ad  quem  iure  naturae  transire  cuilibet  licet, 
dum  nulla  iniuria  fit  alteri,  tum  eadem  tamen  vinculo  matrimonii 
repugnet,  quod  proinde  dissolvitur.  Nam  1°  si  professio  repugnat 
vinculo  matrimouii,  sequitur  potius  quod,  isto  praeexistente,  ipsa, 
solo  iure  naturae  inspecto,  sit  potius  irrita:  2°  nec  solo  iure  na¬ 
turae  probas  nullam  iniuriam  fieri  alteri;  etenim  coniux  relictus 
privatur  iure,  quod  liabet  in  corpus  profitentis,  quod  videtur 
iniuria,  sive  hic  possit,  sive  uon  possit  (quod  quidem  feminis 
non  adeo  facile  est)  aliunde  sibi  compensationem  comparare  : 
3°  falsum  est,  repugnare  professionem  cum  vinculo  matrimonii, 
ut  simul  esse  nequeant,  quod  manifestum  est  in  professione  quae 
fiat  post  consummatum  matrimonium,  cuius  vinculum  simul  cum 
illa  manet :  4°  falsum  est,  ius  esse  cuilibet  ex  lege  naturae  per¬ 
fectiorem  inire  statum,  cum  obligatio  iam  suscepta  illi  adversa¬ 
tur;  et  sane  licet  Episcopatus  sit  status  perfectior  matrimonio 
utpote  perfectior  ipso  religioso,  non  licet  tamen  illum  suscipere 
invita  confuge,  nec  eo  solvitur  matrimonium  ratum:  5°  falsum 
est  quod  supponitur,  in  matrimonio  tantum  rato  nondum  haberi 
traditionem  rei,  sed  nudum  consensum  veluti  in  contractu  vendi¬ 
tionis  secundum  romanas  leges;  nam  in  contractu  matrimonii  ac¬ 
quiritur  potestas  in  corpus  alterius  et  sic  alter  alteri  tradit  corpus 
suum  ut  sit  illius,  solumque  deest  adhuc  usus  huius  iuris  (cf. 
Sanchez  de  Matrim.  1.  II.  d.  19.  Suarez  1.  c.  c.  23.). 

IV.  Alia  ergo  causa  requiritur,  quae  valeat  fundamentum  iuris 
naturae,  quo  gaudet  coniux,  subtrahere,  tollere  nempe  obligatio¬ 
nem  mutuam,  qua  stante,  iure  naturae  invalida  est  omnis  oppo¬ 
sita  promissio,  et  sic  agere  valeat  non  contra  ius  naturae,  sed 
praeter  et  supra  propter  excellentiam  superioris  boni.  Haec  vero 
causa  erit  aliqua  auctoritas  ordinis  divini.  Et  re  quidem  vera 
cum  constet,  solum  Deum  x>osse  dissolvere  coniugii  vinculum,  ne- 
cesse  est  ut  dissolubilitas  matrimonii  rati  per  professionem  re¬ 
ligiosam  sit  a  Deo.  Iam  vero  vel  est  a  Deo  mediate  quatenus 
concessit  alicui  potestatem  dissolvendi,  vel  immediate  quatenus 
ipse  privilegium  hoc  statuit  idque  esse  iussit,  ut,  exsistente  pro¬ 
fessione  religiosa,  matrimonii  rati  vinculum  solveretur,  et  per 
Apostolos  id  Ecclesiae  manifestavit.  Esse  autem  a  Deo  immediate 
hanc  dissolutionem  ideoque  de  iure  divino,  quae  est  tertia  sen¬ 
tentia,  suadetur  his  argumentis.  1°  Initium  huius  consuetudinis 
non  invenitur  iu  iure  ecclesiastico:  refundenda  ergo  est  in  ius 
divinum.  2°  Pontifices,  Alexander  III.  cc.  2.  et  7.  de  Convers. 

coniugat.  et  Innocentius  III.  c.  14.  eod.  tit.  lmnc  morem  in  Ecclesia 
agnoscunt  cuius  tamen  nec  se  nec  suos  antecessores  dicunt  au¬ 
ctores,  sed  eum  imo  a  divina  repetunt  revelatione.  3°  Dissolutio 
matrimonii  rati  est  res  certissima:  reduci  ergo  debet  in  causam 
certam :  incertissimum  autem  est,  posse  lege  generali  Ecclesiae 
statui  huiusmodi  dissolutionem  :  ergo.  Cf.  Sancliez  1.  c. 

V.  Haec  tamen  sententia  subest  gravibus  difficultatibus  tum 
ex  parte  argumentorum,  quibus  fulcitur,  tum  ex  parte  ipsius  rei 
affirmatae.  Sane  quod  spectat  ad  argumenta,  potissimum  foret  se¬ 
cundum:  verum  revelatio  divina,  ad  quam  provocatur,  non  est 
ea  quae  facta  sit  Apostolis  pro  universa  Ecclesia,  sed  revelatio 
particularis  facta  quibusdam  sanctis,  quae  redit  ad  q nandam  spe¬ 
cialem  illustrationem.  Alexander  III.  ait  1.  c.  c.  2.  Pont  consensum 
legitimum  de  praesenti  licitum  est  alteri,  altero  ita  repugnante,  eligere 
monasterium,  sicut  quidam  etiam  sancti  de  nuptiis  vocati  fecerunt.  In¬ 
nocentius  III.  c.  14.  negans  dissolvi  posse  arbitrio  coniugis  matri¬ 
monium  vel  tantum  ratum,  subdit:  nisi  forte  secus  fieret  ex  reve¬ 
latione  divina,  quae  superat  omnem  legem,  sicut  a  quibusdam  sanctis 
legitur  esse  factum.  Inde  tameu  colligere  saltem  licet,  Pontifices 
non  agnovisse  ullam  divinam  legem  prohibentem  dissolutionem 
vinculi  propter  professionem  religiosam  in  matrimonio  rato,  quem¬ 
admodum  agnoverunt  in  consummato ;  sic  enim  acta  quaedam 
sanctorum  non  ad  divinam  revelationem  eis  peculiariter  factam 
h.  e.  divinam  inspirationem  retulissent,  sed  ad  mentis  aberrationes. 

Difficultas  ex  parte  rei  affirmatae  haec  est.  Integra  doctrina, 
quam  Ecclesia  in  hac  re  tenet,  ea  est,  ut  vinculum  matrimonii 
rati  solvatur  per  professionem  religiosam,  non  solvatur  per  votum 
simplex  quamvis  religiosum.  Si  ergo  haec  doctrina  est  ex  tra¬ 
ditione  Apostolica,  oportuit  ea  aetate  agnitam  fuisse  professio¬ 
nem  religiosam  seu  sollemnitatem  votorum  eiusdemque  discri¬ 
men  a  votis  simplicibus  etiam  religiosis  et  oportuit  haec  esse  ab 
Apostolis  tradita,  cum  tradiderunt,  professione  religiosa  solvi 
matrimonium  ratum.  Atqui  quis  cum  aliqua  certitudine  affirmabit 
hoc  factum  historicum,  cuius  nulla  exstat  memoria?  cum  praeser¬ 
tim  Bonifacius  VIII.  testetur,  sollemnitatem  votorum  fuisse  ab 
Ecclesia  adinventam  C'.  un.  de  Voto  in  0°.  Cf.  Suarez  de  Religione 
1.  IX.  c.  23.  (pii  censet  iure  ecclesiastico  statutam  esse  hanc  le¬ 
gem,  quae  est  secunda  sententia. 

VI.  Forte  haec  componere  licet,  si  dicamus,  traditione  Aposto¬ 
lica  acceptum  esse,  matrimonium  Christianum,  quandiu  consum¬ 
matum  non  sit,  non  impedire  ex  privilegio  Christi  assumptio- 

nem  status  perfectioris  siti  in  obligatione  servandi  consilia:  quia 
vero  baec  observatio  multiplex  esse  potest,  primum  quidem  Ec¬ 
clesiae  lege  vel  consuetudine  inductum  esse,  ut  monachalis  pro¬ 
fessio,  quocumque  modo  fieret,  dirimeret  matrimonium  ratum, 
deinde  vero  distinctione  facta  (quae  iam  aetate  Innocentii  I. 
comparet:  cf.  eius  testimonium  Tb.  XXIX.  11.)  inter  sollemuia 
vota  nuncupata  in  profitenda  religione  atque  non  sollemnia,  sta¬ 
tutum  esse,  ut  sola  professio  religiosa  frueretur  privilegio  Cbristi 
et  quamvis  postmodum  inventum  sit,  per  vota  quoque  simplicia 
in  ordine  adprobato  fieri  bominem  vere  religiosum,  ad  baec  ta¬ 
men  vota  privilegium  non  esse  extensum.  Idcirco  privilegium  pro 
professione  religiosa  partitu  esset  ex  concessione  Christi,  partim 
ex  determinatione  Ecclesiae.  Sane  Alexander  III.  canone  7.  de 
Cone,  coniug.  ut  probet,  licere  coniugi  post  matrimonium  tantum¬ 
modo  ratum  inire  statum  religiosum  atque  ita  licere  ut  alter  in 
seculo  liber  maneat,  provocat  ad  interpretationem  sacri  eloquii ,  qua 
constabat,  verba  Cbristi:  non  licet  vero  dimittere  uxorem  nisi  ob 
causam  fornicationis,  intelligenda  esse  de  iis,  quorum  matrimo¬ 
nium  est  carnali  copula  consummatum  (cf.  dicta  Tb.  XVII.  n.  VI.). 
Yigebat  ergo  in  Ecclesia  huius  interpretationis  notitia  quae  ex- 
strinsecam  solutionem  matrimonii  rati  in  quadam  hypotliesi  per¬ 
mittit,  eam  scilicet  de  qua  Pontifex  loquebatur.  Quia  vero  talis 
interpretatio  vim  non  haberet,  nisi  profecta  esset  ab  Apostolica 
traditione,  dicendum  est  traditione  Apostolica  privilegium  Christi 
propagatum  fuisse. 

Dices :  si  determinatio  eius,  cui  annexum  est  privilegium  Chri¬ 
sti,  pendet  ab  Ecclesia,  ea  posset  statuere,  ut  etiam  vota  sim¬ 
plicia  religionis  dirimerent  matrimonium  ratum.  Respondeo  conce¬ 
dendo  consequens,  cum  nihil  obstare  videatur:  si  tamen  id  fieret, 
iam,  puto,  ea  vota  censerentur  sollemnia.  Xon  posset  tamen  e  con¬ 
trario  Ecclesia  detrahere  privilegium  Christi  professioni  sollemni 
religiosae;  quia  si  cui  competit  tale  privilegium,  certe  competit 
professioni  sollemni  religiosae,  quae  est  perfectissimus  modus  pro¬ 
fitendi  consilia  evangelica  (1). 

VII.  Huius  dissolutionis  convenientia  tum  negativa  tum  po- 


(1)  Nota  aetate  Bonifacii  VIII.  iam  viguisse  sollemnitatem  votorum, 
ipsum  vero  in  c.  un.  de  Voto  in  6°  non  loqui  de  matrimonii  rati  solu¬ 
tione,  sed  docere,  quaenam  ex  votis  sollemnibus  (nam  plura  erant)  dirimant 
matrimonium  subsequens,  scilicet  duo  h.  e.  in  professione  religiosa  et  in 
susceptione  ordinis  sacri. 

sitiva  est.  Negativa ,  nempe  nullum  per  se  est  inconveniens:  non 
enim  solvitur  sine  ratione,  nec  grave  veri  nominis  damnum  in¬ 
fertur  per  se  coniugi  manenti  in  seculo;  potest  enim  manens  in 
seculo  alteri  nubere,  et  cum  matrimonium  non  sit  consummatum, 
sponsa  virgo  manet  potestque  sine  ullo  dedecore  ab  alio  duci  : 
quod  si  aliquod  damnum  haec  vel  illa  pars  relicta  subeat,  id 
compensatur  abunde  bono  communi  quod  Ecclesiae  provenit  ex 
professione  religiosa,  quae  in  decus  Ecclesiae  vergit  ac  in  commen¬ 
dationem  castitatis  atque  commune  exemplum  eo  magis  efficax  quo 
ipsi  nuptiarum  iuri  renunciatur.  Neque,  Deo  auctore  intercedente, 
iuiuria  censeri  potest  iuris  sibi  traditi  et  acceptati  amissio;  cum 
alter  coniux  iure  suo,  quod  Deus  ei  concedit,  utatur.  Con  venientia 
positiva  est,  quia  status  religiosus  excellentior  est  statu  matri¬ 
monii;  decebat  autem  quam  maxime,  ut  in  Ecclesia  Christi  excel¬ 
lentia  illius  status  prae  isto  non  solum  doceretur,  sed  facto  quo¬ 
que  veluti  sensibilis  redderetur,  quod  quidem  iit  cum  status 
religiosus  efficaciam  habet  dirimendi  vinculum  coniugale.  Non 
poterat  autem  dirimi  matrimonium  consummatum,  quia  potior 
ratio  ex  adverso  obstat  :  decebat  ergo  dirimi  matrimonium  ratum. 

VIII.  Quaeres,  cur  ergo  non  solvitur  matrimonium  ratum  per 
susceptionem  ordinis  sacri,  in  quo  homo  se  mancipat  Deo  i?  De¬ 
spondemus  1°  rationem  praecipuam  esse  voluntatem  Dei,  quae 
id  sanxit  pro  professione,  non  pro  ordine  sacro.  Neque  enim  dis¬ 
solutionem  matrimonii  rati  per  professionem  religiosam  demon¬ 
stramus  ex  naturis  rerum,  sed  ex  his  solam  convenientiam  colligi¬ 
mus;  demonstramus  autem  Traditione,  quae  voluntatem  Dei  notam 
facit.  Quocirca  etsi  nulla  admodum  certa  ratio  huius  convenientiae 
afferri  posset,  nihil  nobis  timendum  foret.  Respondemus  2°  discri¬ 
men  aliquod  certe  esse  inter  professionem  religiosam  et  ordinem 
sacrum,  si  ambo  comparentur  cum  matrimonio.  Ea  enim  oppositio 
exsistit  inter  professionem  et  matrimonium,  quae  non  est  inter 
ordinem  sacrum  et  matrimonium.  Professio  enim  religiosa  est 
formaliter  quoque  professio  continentiae  perpetuae,  ac  per  illam 
incapax  fit  homo  dominii  bonorum  exteriorum,  quae  tamen  vitae 
matrimoniali  necessaria  sunt,  et  transit  in  ius  alterius  ipsum  re¬ 
gentis  et  de  ipso  disponentis  nomine  Dei.  quae  quidem  subiectio 
impedire  valet  actum  petendi  et  reddendi  debitum;  ad  haec  omnia 
vero  perpetuo  obligatur  quovis  instanti  vitae  suae.  Modus  ergo 
vivendi,  qui  exigitur  ab  essentia  huius  status,  directe  opponitur 
modo  vivendi  proprio  matrimonii.  Consequens  quidem  ex  hac  op¬ 
positione  potuit  esse  aliquod  ex  his,  nempe  ut  vel  invalida  red- 

cieretur  professio  post  matrimonium  ratum,  vel  ut  ipsum  matri¬ 
monium  dissolveretur,  vel  ut  manente  vinculo  opus  coniugii 
prohiberetur.  Christus  vero  maluit  secundum  in  favorem  status 
perfectionis  et  in  commodum  partis  relictae.  Repugnantia  vero 
ordinis  sacri  cum  matrimonio  tanta  non  est:  nam  modus  vitae 
matrimonialis  non  excluditur  ab  essentia  sacerdotii,  sed  solum  a 
certo  gradu  sanctitatis  et  decoris  ipsi  debito  a  perfecta  exsecu¬ 
tione  quorundam  officiorum  suorum.  Quare  satis  fuit  statuere 
ut  ordo  dirimeret  matrimonium  subsequens  ac  prohiberet  usum 
praecedentis.  Yotum  vere  iure  Ecclesiae  adnexum  ordini  sacro,  non 
est  huiusmodi  ut  matrimonium  praecedens  dirimat,  sed  rationem 
principalis  sequitur. 

IX.  Matrimonium  ratum  dirimi  potest  auctoritate  Romani  Pon¬ 
tificis.  De  hac  re  olim  dubitatum  est.  Ruardns  Tapperus  fle  Ma¬ 
trimonio  art  IS.  reprehendit  Caietanum,  quod  «contra  communem 
Theologorum  et  s.  Thornae  sententiam  scripserit,  quod  Summus 
Pontifex  dispensare  potest  super  matrimonio  rato  nondum  con¬ 
summato  ».  Verum  1°  dissensus  iste  Theologorum  a  sententia 
Caietani,  si  veteres  spectes,  est  potius  negativus,  quatenus  nimi¬ 
rum  eam  non  docent,  sed  loquentes  de  dissolubilitate  matrimonii 
rati,  eam  spectant  solum  prout  a  facto  alterius  coniugum  pendere 
potest,  et  proinde  meutionem  solum  faciunt  professionis  religiosae 
ipsum  dissolventis.  At  2°  adest  e  contrario  consensus  Cauonista- 
rum,  qui  hac  in  re  certe  merentur  audiri;  qui  consensus  iain 
aetate  s.  Antonini  communis  erat  (cf.  locum  inferius  citatum) 
quique  illud  profecto  efficiebat  ut  doctrina  Theologorum  non 
posset  dici  in  Ecclesia  communis.  Nunc  vero  3°  habetur  quoque 
consensus  Theologorum:  «  X ullam  (ait  Bened.  XIV.  Quaest.  Canon. 
q.  479.)  de  potestate  Summi  Pontificis  moveri  amplius  posse  quae¬ 
stionem  in  eo  quod  attinet  ad  dispensandum  super  matrimonio 
rato  et  non  consummato;  cum  hodie  opinio  affirmativa  inter  Theo¬ 
logos  et  Canonistas  sit  communis  et  in  praxi  recepta,  uti  noto¬ 
rium  est  ». 

Itaque  certum,  est  a  pluribus  seculis  plures  Romanos  Pontifices 
dispensasse  super  matrimonio  rato.  Constat  id  de  Martiuo  V.  et 
Eugenio  IV.  ex  testimonio  s.  Antonini  in  Summ.  Theol.  p.  III. 
tit.  1.  Constat  de  Paulo  III.  et  Pio  IV.  testificatione  Xavarri  in 
Enchirid.  c.  22.  tum  de  aliis  usque  ad  Pium  IX.  (Cf.  Perrone 
fle  Matrim.  tom.  III.  pag.  509.  in  nota  115.).  Iam  vero  1°  cum  id 
fecerunt  tot  Pontifices,  censuerunt  certe  se  id  posse  facere  sive 
ex  principiis  directis  id  certo  scientes,  sive  ex  principio  reflexo, 

quatenus  liceret  eis  sequi  opinionem  probabilem  id  docentem. 
Atqui  utrum  dicas,  id  certe  consequitur :  ergo  e  sententia  tot 
romanorum  Pontificum  probabile  est  saltem  nullum  exstare  certum 
testimonium  ex  Scriptura  ac  Traditione,  quod  huic  potestati  ad¬ 
versetur.  Ceterum  2°  exercitium  adeo  continuatum  huius  pote¬ 
statis  in  re  tanti  momenti,  cuiusmodi  est  sacramentum,  per  Vi¬ 
carium  Christi,  cui  Spiritus  Sanctus  assistit  in  regenda  Ecclesia, 
exercitium  vero  ab  Ecclesia  non  improbatum,  quod  certe  fieri 
debuisset,  si  ponas  id  non  convenire  cum  doctrina  revelata  et 
Romanos  Pontifices  proinde  noluisse  quaestionem  de  honestate 
rei  finire,  idcirco  exercitium  tandem  ab  universa  Ecclesia  aequi- 
valenter  probatum,  argumentum  est  sufficiens  potestatis  eiusdem; 
eodem  enim  modo  solent  alia  quaedam  iura  primatus  demon¬ 
strari.  Sane  si  haec  potestas  deesset,  per  huiusmodi  dissolutio¬ 
nem  matrimonii  rati  Ecclesia  causa  esset,  ut  contra  id  quod  per 
se  honestum  est  ageretur,  cum  sic  dissoluti  alias  contrahunt 
nuptias,  quae  reapse  non  forent  nisi  concubinatus;  atqui  Deus 
etsi  permittere  possit  ut  hic  aut  ille  Pontifex  secundum  suam 
privatam  opinionem  agens  aliquid  minus  honestum  admittat  in 
suo  regimine,  attamen  permittere  nequit  ut  universa  Ecclesia 
seu  Pontifex  agens  secundum  Ecclesiae  sensum  sit  harum  tur¬ 
pitudinum  promotor;  ergo. 

Dices,  Alexandrum  III.  c.  Licet,  de  Sponsa  duorum ,  cum  docuerit 
sponsalia  de  praesenti  non  solvi  per  sequens  matrimonium  con¬ 
summatum,  quod  invalidum  e  contrario  est,  affirmare  quod  aliqui 
e  praedecessoribus  suis  aliter  iudicaverint :  possunt,  ergo  in  huius¬ 
modi  particularibus  iudiciis  errare  Poni.  Pontifices.  Respondeo 
1°  heic  non  agi  de  aliquibus  Pontificibus,  sed  pluribus  plurium 
seculorum  continuata  serie  id  concedentibus,  Ecclesia  non  aliter 
iudicante,  ita  ut  vere  dici  possit,  hoc  esse  indicium  Ecclesiae, 
non  tantum  huius  aut  illius  Pontificis  secundum  suam  privatam 
sententiam  agentis.  Verum  2°  quid  prohibet,  nos  hoc  pacto  cen¬ 
sere  quod  ita  egerint  illi  Alexandri  III.  praedecessores  eo  quod 
censuerint  sibi  inesse  auctoritatem  dispensandi  super  matrimonio 
rato,  ita  ut  pro  potestate  sua  valide  decernere  potuerint  valere 
matrimonium  secundum?  quin  opus  sit  affirmare  eos  secutos  esse 
quorundam  opinionem,  qui  censebant  reapse  per  subsequens  ma¬ 
trimonium  consummatum  dissolvi  praecedens  ratum.  Ita  exempla 
haberentur  huius  potestatis  exercitae  a  Romana  Sede  ante  Mar- 
tinum  V.  Uniusmodi  factum  praedecessorum  ait  Alex.  III.  non 


Pai.mieui  —  Tractatus  ile  Matrimonio  Christiano. 


15 


TRACT.  DE  MATRIMONIO 


226 

obstare  responsioni  suae,  in  qua  sane  de  intrinseca  tantum  dis- 
solubilitate  matrimonii  agit,  quam  negat.  Dices:  si  ita  res  se 
habuit,  ii  praedecessores  reapse  non  indicarunt  aliter  ac  Alexan¬ 
der  III.  ut  ipse  dicit,  cum  de  re  prorsus  diversa  agerent,  nulla¬ 
que  esset  oppositio  inter  eos.  Adverte  1°  id  obiter  a  Pontifice 
dici,  eiusque  verborum  intelligentia  determinari  poterat  a  litteris 
Salernitani  Episcopi,  ad  quem  rescribit;  quare  opus  non  fuit  ut  la¬ 
tius  declararet  in  quo  ipse  a  praedecessoribus  dissentiret.  Adverte 
2°  verba  Pontificis  non  referenda  esse  ad  doctrinam  quam  tradit, 
sed  ad  conclusionem  practicam,  nimirum  compellendum  esse  virum 
redire  ad  priorem  coniugem ,  quamvis  quidam  praedecessores  aliter 
aliquando  indicaverint ,  decernentes  nempe  ut  cum  secunda  manere 
posset :  cur  vero  ?  id  non  dicit  Pontifex,  sed  censere  licet,  quia 
dissolverunt  prius  matrimonium  ratum. 

Huc  probabiliter  quoque  spectat,  quod  iam  innuimus  Th.  XY. 
n.  IV.  responsum  Gregorii  II.  ad  Bonifacium,  quod  refertur  etiam 
a  Gratiano  Causa  32.  q.  G.  c.  Quod  proposuisti :  nosque  loco  citato 
retulimus. 

Potestatem  hanc  inesse  Romano  Pontifici  probatur  quoque  ex 
eo  quod  possit  Rom.  Pont,  dispensare  in  voto  etiam  sollemni  Re¬ 
ligionis:  porro  vinculum  huius  fortius  est  cum  dissolvat  matri¬ 
monium  ratum,  ergo  et  vinculum  matrimonii  rati  solvere  potest. 
Praeterea  potestas  solvendi  et  ligandi  facta  Rom.  Pont,  amplis¬ 
sima  est  eosque  actus  omnes  exercere  potest,  qui  necessarii  vel 
utiles  sint  rectae  gubernationi  Ecclesiae;  atqui  potestatem  hanc 
Ecclesiae  utilem  esse  ipsa  Ecclesia  universa  nos  docet,  probans 
exercitium  eiusdem.  Ergo.  Quare  Romanus  Pontifex  solvit  ma¬ 
trimonium  ratum  potestate  vicaria  Dei,  quae  est  ipsa  potestas 
primatus,  quae  est  potestas  ordinaria  ipsius  Pontificis. 

At  nonne  vinculum  matrimonii  et  utriusque  obligatio  ad  al¬ 
terum  est  res  iuris  divini,  in  huiusmodi  autem  Papa  dispensare 
nequit?  Respondeo,  seposita  quaestione  utrum  in  iure  divino 
identidem  Papa  dispensare  valeat  (qua  de  re  in  ultima  thesi), 
lieic  non  habere  locum  proprie  dispensationem:  non  enim  per¬ 
severante  lege  relaxat  Pontifex  pro  hac  vel  illa  persona  obliga¬ 
tionem  eius,  quemadmodum  faceret  e.  g.  si  manente  matrimonio 
dispensaret  coniuges  a  mutua  obligatione,  sed  solvit  ipsum  vin¬ 
culum  matrimonii.  Quae  quidem  solutio  non  est  actus  potestatis 
legislativae  sicut  est  dispensatio,  sed  est  actus  alter  plenitudinis 
potestatis  solvendi  efficax  ex  se  ipso  sive  ex  opere  operato.  Gf. 
quae  dicemus  in  ultima  Thesi. 

X.  Quaeres,  cur  ergo  per  tot  secula  nunquam  usi  sunt  Pontifices 
hac  potestate?  Eespondeo  1°  id  certum  non  esse,  cum  nulla  sint 
testimonia  positiva  quae  id  doceant,  et  si  praedecessores  Alex.  III. 
et  Gregorius  II.,  ea  usi  sunt,  etiam  ante  Murtinum  V.  et  ante  mil¬ 
lesimum  exempla  huius  rei  exstant  in  historia.  2°  Non  usus  pote¬ 
statis  non  est  per  se  indicium  defectus  potestatis;  non  usus  au¬ 
tem  per  aliquod  tempus,  cum  alio  tempore  exstat  positive  usus, 
nihil  prorsus  probat.  Porro  et  plures  rationes  esse  poterant  cur 
Pontifices  hoc  iure  non  uterentur,  sicut  olim  non  utebantur  po¬ 
testate  dispensandi  in  impedimentis  dirimentibus,  vel  quia  non 
petebatur  dissolutio,  vel  quia  non  censebant  Pontifices  tum  ex¬ 
pedire  ut  ea  potestate  uterentur,  vel  etiam,  si  vis,  quia  notitia 
huius  potestatis  sive  extensionis  potestatis  solvendi  etiam  ad 
hunc  effectum,  nondum  satis  explicata  erat  in  Ecclesia,  quamvis 
implicite  credita  in  fide  primatus. 

Pontifices  vero,  qui  negant  nisi  per  professionem  solvi  matri¬ 
monium  ratum,  loquuntur  de  dissolutione  intrinseca,  vel  de  ea 
quae  quodammodo  in  potestate  hominis  sit ;  hic  enim  libere  po¬ 
test  ponere  eam  conditionem,  qua  Deus  vinculum  solvit. 

XI.  Dices:  ergo  matrimonium  ratum  dici  debet  solubile.  Ee¬ 
spondeo  negative,  sed  per  se  est  dicique  debet  insolubile.  Ille 
enim  contractus,  ut  ab  initio  diximus,  est  per  se  insolubilis,  qui 
intrinsece  dissolvi  nequit;  quod  si  extrinsece  solvi  potest,  erit 
per  accidens  solubilis.  Ita  votum  ex  natura  sua  est  vinculum  per¬ 
petuum,  quamvis  auctoritate  superioris  solvi  possit. 

Quaeres  quomodo  id  cohaereat  eunt  verbis  Christi:  quod  Deus 
coniunxit,  homo  non  separet.  Eespondeo,  optime  cohaerere  secun¬ 
dum  ea,  quae  diximus  initio  huius  thesis.  Cixm  enim  Pontifex 
dissolvit,  non  homo,  sed  Deus  separat;  potestate  namque  vicaria 
Dei  agit  Pontifex. 

XII.  Praeter  haec  vero  matrimonium  ratum  solvi  nequit.  Nam 
intrinsece  non  potest  solvi  :  extrinsece  vel  solvitur  auctoritate 
Vicarii  Dei  vel  lege  divina,  posita  aliqua  conditione  ex  parte 
hominis:  atqui  haec  lex  non  adest  nisi  pro  professione  religiosa; 
huius  enim  tantum  mentionem  facit  Traditio  et  ius  canonicum, 
quod  disserte  excludit  id  quod  videretur  posse  hunc  effectum  ha¬ 
bere,  nempe  susceptionem  ordinis  sacri,  «  cum  nec  iure  divino 
(quoad  ordinem  ipsum)  nec  per  sacros  canones  (quoad  votum  anne¬ 
xum)  id  reperiatur  statutum  »  ait  Ioannes  XXII.  Extrar.  Antiquae, 
J)e  Voto.  Au  vero  possit  Eom.  Pont,  universali  lege  decernere,  ut 
matrimonium  ratum  posita  certa  conditione  dirimatur,  puta  su- 

sceptione  ordinis  sacri,  vel  subsequente  matrimonio  consummato, 
disputant  Theologi,  sed  difficile  est  partem  negantem  demonstrare. 
Of.  Sanchez  L.  II.  d.  13.  De  potestate  Pontificis  circa  matrimonia 
consummata  sed  contracta  ante  baptismum  dicemus  th.  seq. 

XIII.  Ex  doctrina  lieic  tradita  de  solubilitate  matrimonii  rati 
forte  argumentum  colliges  contra  statutam  in  praecedentibus 
thesibus  intrinsecam  indissolubilitatem  hoc  pacto.  Sive  extriusece 
sive  intrinsece  solvatur,  verum  est,  matrimonium,  tum  quoque  cum 
sacramentum  est,  solvi;  falsum  est  ergo,  quod  ratio  potius  indis- 
solubilitati  faveat,  nisi  velimus  dicere  legem  Christi  minus  con¬ 
formem  esse  rationi :  porro  quae  incommoda  attulit  ratio  pro 
suadenda  indissolubilitate  intrinseca,  nonne  pariter  valent  pro 
extrinseca?  Utraque  idcirco  vel  neutra  dissolubilitas  concedenda 
est.  Respondeo.  Ingens  est  discrimen  inter  utramque  dissolubili- 
tatem.  Per  dissolubili tatem  enim  intrinsecam  redigitur  pene  coniu- 
galis  societas  ad  conditionem  contractus  mntabilique  hominum 
voluntati  pravisque  cupiditatibus  subiicitur:  per  extrinsecam  vero 
dissolubilitatem  soli  Deo  coniugium  subordinatur,  cuius  lege  vel 
delegata  auctoritate  unio  coniugalis  solvitur,  propriam  indolem 
retinens  naturalis  institutionis.  Quemadmodum  vero  falsum  est, 
perinde  esse  quod  votum  Deo  nuncupatum  dissolvi  valeat  aucto¬ 
ritate  privata  voventis  aut  Dei  ipsius  vel  Rom.  Pontificis  nomine 
Dei  agentis,  ita  falsum  est,  perinde  esse  asserere  coniugio  disso¬ 
lubilitatem  aliquam  extrinsecam  aut  intrinsecam.  Porro  ratio  beue 
consulta  non  dissuadet  dissolubilitatem  plenam  nisi  intrinsecam. 
Ceterum,  quod  saepe  repetendum  est,  causa  intrinsecae  plenae 
indissolubilitatis  est  positiva  institutio  Dei. 

Nec  incommoda,  quae  attulimus  in  praeced.  Th.  contra  divor¬ 
tium,  valent  pro  hac,  quam  defendimus,  extrinseca  dissolubilitate. 
Nam  1°  quae  supponunt  divortium  fieri  post  consummatum  ma¬ 
trimonium,  heic  non  habent  locum.  2°  Si  qua  sunt  incommoda,  vim 
suam  amittunt  propter  excellentius  bonum,  cum  agitur  de  profes¬ 
sione  religiosa.  3°  Cum  dissolutio  matrimonii  rati,  quae  fit  a 
Romano  Pontifice,  fiat  ab  independente  auctoritate,  ex  certis  causis 
uno  saltem  petente  coniuge,  ob  bonum  quod  reapse  in  utrumque 
redundet,  nec  laxantur  frena  cupiditatibus,  nec  amor  castus  mi¬ 
nuitur,  sed  solum  certis  in  casibus,  ubi  minus  prudenter  facta  est 
unio,  remedium  coniugibus  exhibetur:  quo  quidem  satis  compen¬ 
santur  siqua  incommoda  timenda  forent. 

THESIS  XXYI. 

Docemus  praeterea  matrimonium  infidelium  etiam  consummatum 
solvi  extrinsece  posse  cum,  altero  ad  fidem  converso ,  alter  renuit 
cohabitare  aut  non  sine  iniuria  Creatoris  aut  damno  spirituali 
fidelis ,  tum  posse  extrinsece  solvi  auctoritate  Romani  Pontificis. 

I.  Hi  sunt  Ecclesiae  canones  hac  in  re.  «  Xuuquam  vivente 
uxore  licite  poterit  aliam  etiam  ad  fidem  conversus  habere,  nisi 
post  conversionem  ipsius  illa  renuat  cohabitare  cum  ipso,  aut 
etiamsi  consentiat,  non  tamen  absque  contumelia  Creatoris  vel  ut 
eum  pertrahat  ad  mortale  peccatum  ».  c.  Candemus  De  Divort. 
«  Si  alter  infidelium  coniugum  ad  fidem  catholicam  convertatur, 
altero,  vel  nullo  modo  vel  non  sine  blaspliemia  divini  nominis 
vel  ut  eum  pertrahat  ad  mortale  peccatum,  ei  cohabitare  volente, 
qui  relinquitur,  ad  secunda,  si  voluerit,  vota  transibit  ».  c.  Quanto 
ibid.  Dissolubili tas  ergo  matrimonii  etiam  consummati  in  infideli¬ 
tate  contracti,  cum  alter  coniugum  ad  fidem  convertitur,  sub  his 
conditionibus  est  intelligenda.  Quare  non  dicimus  quod  ipsa  su¬ 
sceptione  baptismi  solvatur  coniugum;  hoc  enim  falsum  est,  cum 
per  baptismum  non  solvantur  coniugia,  sed  crimina  dimittantur, 
c.  d.  Candemus,  idque  paulo  inferius  probabimus.  Sed  supradictis 
conditionibus  exsistentibus  potest  iure  divino  dirimi  vinculum 
matrimonii,  quando  autem  et  quomodo  dirimatur,  dicemus  postea. 
Porro  doctrina  haec  est  communis  Theologis  et  Canonistis  (cf. 
s.  Thomam  q.  LIX.  a.  5.  Sancliez  1.  VII.  D.  74.)  tradita  a  Patribus, 
ut  Ambrosio  in  Luc.  L.  VIII.  u.  2.  «  Si  omne  coniugium  a  Deo 
est  (non  quidem  quomodocumque,  sed  secundum  integram  formam 
divinae  institutionis)  omne  coniugium  non  licet  solvi.  Et  quomodo 
Apostolus  dixit :  quod  si  infidelis  discedit,  discedat  ?  in  quo  et 
mirabiliter  noluit  apud  Christianos  causam  residere  divortii,  et 
ostendit  non  a  Deo  omne  coniugium  ».  Scilicet  iuxta  Ambrosium 
illud  coniugium  dicitur  esse  a  Deo,  quod  est  exactum  ad  normam 
divinae  institutionis  et  quod  initur  in  cultum  et  honorem  Dei  : 
liuiusmodi  vero  non  est  matrimonium  infidelium.  Pariter  Chryso- 
stomus.  liom.  XIX.  in  c.  7.  1.  Corintli.  «  quid  est  autem,  si  infi¬ 
delis  discedit,  discedat?  Ut  si  iubet  te  sacrificare  aut  sociam  esse 
impietatis  propter  matrimonium  aut  recedere,  melius  sit  <5T avzza- 
cSrrjvai  t ov  yapov,  y.oX  pr,  7 qv  ».  Doctrina  est  firmata  praxi 

Ecclesiae  per  plurima  secula  a  Sede  Romana  sollemniter  sancita  ; 
decreta  enim  ex  iure  canonico  superius  allata,  ab  Innocentio  III. 

profecta  sunt  et  a  Gregorio  IX.  in  ius  canonicum,  quo  universa 
Ecclesia  regitur,  translata.  «  Certum  est  (ait  Benedictus  XIV. 
De  Synod.  L.  VI.  c.  4.)  infidelium  coniugium  ex  privilegio  iu  fidei 
favorem  a  Cliristo  Domino  coucesso  et  per  Apostolum  1.  Coriuth. 
VII.  promulgato,  dissolvi,  cum  couiugum  alter  christiauam  fidem 
amplectitur,  renuente  altero  in  sua  infidelitate  obdurato  cohabi¬ 
tare  cum  converso,  aut  etc.  ». 

II.  Itaque  origo  huius  doctrinae  est  Traditio  Apostolica,  quam 
Paulus  scripto  consignavit  1.  Coriuth.  VII.  idque  testatur  Inno¬ 
centius  III.  c.  d.  Quanto ;  verbis  enim  recitatis  subdit:  «  Et  in  hoc 
casu  intelligimus  quod  ait  Apostolus:  si  infidelis  discedit ,  discedat ; 
frater  enim  vel  soror  non  est  servituti  subtectus  in  huiusmodi  ».  Sed 
non  minima  difficultas  est  in  colligenda  artificialiter  hac  doctrina 
ex  verbis  Apostoli.  Ea  sunt  v.  12.  seq.  Nam  ceteris  ego  dico,  non 
Dominus.  Si  quis  frater  uxorem  habet  infidelem  et  haec  consentit 
habitare  cum  illo ,  non  dimittat  illam.  Et  si  qua  mulier  fidelis  habet 
virum  infidelem  et  hic  consentit  habitare  cum  illa ,  non  dimittat  illum. 
Sanctificatus  est  enim  vir  infidelis  per  mulierem  fidelem  et  sanctifi- 
cata  est  mulier  infidelis  per  virum  fidelem...  Quod  si  infidelis  discedit, 
discedat;  non  enim  servituti  sublectus  est  frater  aut  soror  in  huius¬ 
modi:  in  pace  a  utem  vocavit  nos  Deus.  Adverte  primum  f  ratrem  et 
sororem  lieic  esse  qui  per  baptismum  Ecclesiae  aggregati  sunt  : 
nam  huiusmodi  Christianos  Paulus  alloquitur  et  eos  qui  tantum 
catechumeni  essent,  licet  fideles,  nomine  f  ratrum  Ecclesia  non  est 
dignata.  De  baptizatis  ergo  sermo  est. 

Porro  ex  verbis  Apostoli  illud  certum  est,  baptismo  non  solvi 
coniugium.  Xam  etiam  post  baptismum  unius,  frater  dicitur 
habere  uxorem  infidelem,  et  mulier  habere  virum  infidelem:  prae¬ 
terea  si  per  baptismum  ipso  iure  solveretur  coniugium,  Paulus 
haud  hortaretur  fidelem  non  dimittere  infidelem,  sive  dimissionis 
nomine  iutelligatur  diremptio  vinculi,  sive  separatio  quoad  habi¬ 
tationem:  si  enim  prior  iutelligatur,  ea  dimissio  iam  esset  impos¬ 
sibilis;  si  altera,  cum  non  sint  amplius  vir  et  uxor,  nulla  est  ratio 
cur  maneant  simul;  imo  esset  optima  ratio  separationis  propter 
probabilissimum  periculum  fornicationis,  quae  ratio  praevalere 
debet  spei  sanctificandi  infidelem. 

III.  Quaestio  est  itaque  de  genuino  sensu  verborum  Apostoli. 
Quaeritur  porro  primum  utrum  verba:  nam  ceteris  Si  Xoiiroh; 
ego  dico  non  Dominus ,  referantur  ad  sequentia,  an  ad  praeceden¬ 
tia.  Xou  pauci  quidem  ea  referunt  ad  sequentia,  et  sic  ceteri  sunt 
ii  qui  matrimonio  iuncti  sunt  cum  infidelibus:  «  ad  imparia  scilicet 

h.  e.  ubi  nou  ambo  Christiani  fuerant,  coniugia  loquitur»  (August. 
De  Adult.  coniug.  L.  I.  c.  13.);  et  quae  immediate  sequuntur  ac¬ 
cipiuntur  ut  consilium  Pauli,  non  ut  praeceptum  Domini.  Atque 
ita  inter  alios  acceperunt  Patres  Synodi  Limensis  approbatae  a 
Sixto  V.  in  decreto  relato  a  P.  Balleriui  in  Oj>.  Tli.  Mor.  V.  VI.  u.  088. 
Exinde  vero  cum  pluribus  auctoribus  a  se  citatis  colligit  Sanchez 
(De  Matrim.  L.  VII.  d.  73.)  nunquam  obligatum  fuisse  coniugem 
fidelem  ad  cohabitandum  cum  infideli,  etsi  hic  vellet  habitare  sine 
iniuria  creatoris  et  sine  periculo  fidelis;  consilium  enim  tantum 
Paulus  suggerit,  nou  praeceptum.  Quo  posito  facile  intelligitur 
cur  ferri  potuerit  prohibitio  ab  Ecclesia  aliquando,  ne  fidelis  con¬ 
versus  habitet  cum  infideli  nolente  converti,  et  ille  hoc  ipso 
habeat  ius  transeundi  ad  alias  nuptias.  Of.  Sanchez  ibid.  et  disp. 
seq.  At  aegre  intelligitur  tamen,  cur  in  iure  canonico  certae  con¬ 
ditiones  requirantur  ut  fidelis  possit  alias  inire  nuptias.  Sed  de 
hac  re  postea. 

Itaque  ut  ad  verba  Pauli  redeamus,  doctissimus  interpres 
Estius  et  post  eum  Cornelius  a  Lapide  in  li.  1.  censent  e  contrario 
ea  verba:  ceteris  ego  dico,  non  Dominus,  referenda  esse  ad  praece¬ 
dentia:  et  sane  ea  verba,  ut  Cornelius  advertit,  a  sequentibus  per 
punctum  disiunguntur  in  editione  romana  scilicet  Clementina 
anno  1593.  et  plantiniana  et  aliis  correctissimis :  licet  ergo  hoc 
pacto  legere.  Tunc  quae  sequuntur  exhibere  simpliciter  possunt 
doctrinam  et  praeceptum  Domini,  potestque  ibi  sermo  esse  de 
dimissione,  quae  sit  diremptio  vinculi.  Si  contextus  spectetur, 
nobis  valde  probabilis  videtur  sententia  horum  interpretum.  Nam 
verba:  ceteris  ego  dico  non  Dominus  opponuntur  praecedentibus 
v.  10.  Iis  autem  qui  matrimonio  iuncti  sunt  praecipio  non  ego,  sed 
Dominus:  porro  ceteri  praeter  coniugatos  sunt  innupti.  Hos  vero 
superius  alloquens  dixerat  v.  8.  dico  autem  non  nuptis  et  viduis: 
bonum  est  illis  si  sic  permaneant  sicut  et  ego.  Id  ergo  quod  dixerat, 
monet  nunc  v.  12.  (et  admonitio  est  satis  opportuna)  consilium 
esse  suum,  non  praeceptum  Domini;  sicut  deinceps  ait:  de  virgi¬ 
nibus  praeceptum  Domini  non  habeo,  consilium  autem  do.  Hac  porro 
adhibita  interpretatione,  doctrina  Ecclesiae  circa  dissolubilitatem 
matrimonii  infidelium,  hoc  pacto  stabilitur. 

IV.  Scilicet  cum  Paulus  exorditur:  si  quis  frater  etc.,  transitum 
facit  ad  aliam  quaestionem  sibi  a  Corinthiis  propositam  et  docet 
quod  si  infidelis  velit  habitare  cum  fideli,  non  dimittatur,  si  autem 
discedit,  discedat,  quia  fidelis  non  est  in  hac  re  subditus  servituti. 
Quaeritur  quaenam  facultas  fidelibus  a  Deo  fiat.  Certum  est  verba: 

quod  si  infidelis  discedit ,  discedat  etc.,  apta  satis  esse  ad  signifi¬ 
candum,  quod  possit  fidelis  relictus  alias  inire  nuptias.  Sensus  est 
enim:  si  infidelis  ipse  se  separat  et  dimittit  fidelem,  seu,  ut  ait 
superius,  si  non  consentit  habitare  cum  fideli ,  relinquatur,  sinatur 
abire:  cuiusmodi  vero  sit  relictio  explicatur  a  ratione  addita,  quia 
in  liuiusmodi  h.  e.  in  liac  re  (cf.  Estium  ibid.)  ad  vinculum  coniu- 
gale  quod  spectat,  non  est  fidelis  sublectus  servituti  scilicet  erga 
infidelem.  Porro  liaec  ratio  ostendit  ita  relinqui  posse  infidelem, 
ut  vinculum  quoque  solvatur :  secus  enim  fidelis  esset  maxime 
obnoxius  servituti  erga  infidelem;  maneret  enim  obstrictus  vin¬ 
culo  nec  posset  uti  matrimonio  ex  malitia  ipsius  infidelis.  Et  sane 
vel  negatio  servitutis  in  eo  est  tantum  quod  relictus  non  teneatur 
sequi  et  reconciliari  discedenti  sine  insta  causa,  cuiusmodi  est 
iste  infidelis,  vel  in  eo  est  quod  relictus  non  teneatur  amplius 
vinculo,  quo  obstrictus  erat:  atqui  primum  valet  ex  aequo  in 
discessione  tum  infidelium  tum  fidelium  coniugum  sine  iusta 
causa,  ut  iniuste  relictus  non  teneatur  reconciliari,  et  est  commune 
quoque  infidelibus  inter  se:  atqui  Apostolus  loquitur  speciatim 
de  discessione  infidelis  et  de  aliqua  praerogativa  fidelium :  ergo 
restat  secundum. 

Nunc  adverte  quod,  si  cum  aliorum  sententia  teneas,  in  prio¬ 
ribus  verbis  Apostoli  (si  quis  frater...  non  dimittat  illam  etc.) 
consilium  contineri  Apostoli,  non  praeceptum  Dei,  boc  ipso  si¬ 
gnificatur  hanc  dimissionem  a  Deo  ipso  non  prohiberi  sed  per¬ 
mitti,  licet  eam  Apostolus  ob  certas  causas  h.  e.,  bonum  infidelis 
et  filiorum  dissuadeat.  Quo  posito  sequitur,  multo  magis  sequentia 
(si  discedit ,  discedat  etc.)  significare  permissionem  a  Deo  factam 
dissolvendi  nuptias,  cum  id  nec  in  priori  hypo  thesi,  quod  velit 
infidelis  cohabitare,  foret  vetitum  a  Deo. 

Itaque  si  infidelis  discedit,  si  non  consentit  habitare  cum  fideli, 
discedat ,  abeat  quo  vult.  Et  ita  certe  intelligendum  est  illud  con¬ 
cedi  quod  hac  conditione  non  exsistente  Apostolus  forte  nou 
probasset,  h.  e.  dimittat  infidelem  discedentem  fidelis.  Fidelis  sci¬ 
licet  potest  se  eximere  a  vinculo  coniugii  cum  illo  contracti,  po¬ 
test  aliud  matrimonium  contrahere.  Atque  haec  est  doctrina  Ec¬ 
clesiae  proposita  canonibus  superius  citatis. 

Adverte  quod  Paulus  tantum  dicit,  si  infidelis  discedit  aut  non 
consentit  habitare  cum  fideli:  verum  et  qui  nolit  habitare  sine 
iniuria  Dei,  vel  quin  pertrahat  fidelem  ad  peccatum,  iure  cen¬ 
setor  discedere;  quia  etsi  non  recedat  corpore,  cogit  tamen  fide¬ 
lem  recedere,  quia  tunc  fidelis  debet  aut  ius  certe  habet  rece- 

(lendi  a  consortio  infidelis :  atque  ita  hic  praebens  causam  alteri 
fugae,  ipsum  fugat  (Sanchez  L.  VII.  D.  74.). 

V.  Quid  vero  dicendum  quando  infidelis  quidem  converti  re¬ 
nuit,  vult  tamen  habitare  sine  contumelia  creatoris  et  quin  fide¬ 
lem  pertrahat  ad  peccatum?  Licetne  tunc  converso  matrimonium 
dissolvere,  aliis  initis  nuptiis?  Sanchez  1.  VII.  D.  74.  duas  pro¬ 
ponit  sententias,  alteram  negantem,  quam  ipse  valde  probabilem 
censet,  quaeque  innititur  praecipue  textibus  iuris  canonici,  qui 
eas  conditiones  postulant,  alteram  affirmantem,  quam  Sanchez 
veriorem  existimat.  Cuius  vero  demonstratio  supponit  id  quod 
probavit  in  praeced.  disp.  nimirum  «  hodie  illicitum  esse  fideli 
habitare  cum  coniuge  infideli  in  infidelitate  pertinaci,  etsi  velit 
sine  Dei  contumelia  et  pertractione  ad  peccatum  habitare  ».  Cf. 
disp.  cit.  «  Praxis  fert  (ait  cl.  Ballerini  in  notis  ad  Gury  de  Mn- 
trim.  ad  n.  759.  cf.  etiam  Opus.  Tli.  Mor.  1.  c.)  ut  in  locis  infide¬ 
lium  v.  g.  inter  Sinas,  Indos,  etc.,  conversis  permittatur  ut  cum 
infideli  cohabitent  et  rursus  ut  ad  alias  nuptias  iuxta  doctriuam 
Pauli  transire  possint,  si  infidelis  aut  nolit  cohabitare,  aut  non 
consentiat  cohabitare  nisi  cum  iniuria  creatoris:  et  huc  spectat 
Gap.  Gaudemus  Innocentii  III.  et  declaratio  allegata  a  Bene¬ 
dicto  XIV  (de  Syn.  L.  XIII.  c.  21.  n.  1.).  Inter  nationes  vero  Chri¬ 
stianas  praxis  invaluit  ut  cohabitatio  non  permittatur  cum  parte 
quae  obstinate  sectae  infideli  v.  g.  iudaicae,  adhaereat,  quamvis 
haec  protestetur  se  pacifice  velle  cohabitare  ».  Quo  posito  ita 
Sanchez  probat  opinionem  suam:  quia  licet  converso  aliud  inire 
matrimonium,  quoties  infidelis  discedit  ac  relinquit  fidelem;  iam 
vero  tunc  dicitur  fidelis  relictus  ac  desertus  ab  infideli  recedente 
quoties  vel  infidelis  omnino  recedit,  vel  eam  cohabitationem  eligit 
quae  fideli  illicita  est.  Cum  ergo  hodie  illicita  sit  fideli  cohabi¬ 
tatio  cum  infideli,  hic  nolens  converti  dicetur  revera  recedere 
et  fideli  licebit  aliud  contrahere  matrimonium.  Sane  Paulus  «  so¬ 
lum  explicuit  casum  (pio  infidelis  renuit  cohabitare,  et  ex  eo 
sequuntur  alii  duo  casus,  nimirum  quando  non  vult  cohabitare 
sine  Dei  contumelia  vel  pertractione  ad  peccatum,  quia  tunc  vere 
infidelis  dicitur  recedere  eligens  eam  solam  cohabitationem,  quae 
fideli  interdicta  est:  at  in  praesenti  casu  eadem  prorsus  ratio 
hodie  militat;  cum  infidelis  nolens  converti,  eligat  cohabitatio¬ 
nem  fideli  vetitam.  Ergo  hic  casus  comprehensus  erit  hodie  in 
eo  privilegio  Christi  explicato  a  Paulo  ».  Quod  confirmatur  ex 
fine  privilegii,  nam  ea  posita  lege,  fidelis  cogeretur  manere  iu- 
nuptus  et  maxime  foret  subiectus  servituti. 

Porro  vides  quod  si  verba  Apostoli :  si  quis  frater  liabet  uxo¬ 
rem  infidelem ,  et  haec  consentit  habitare  cum  illa ,  non  dimittat  illam: 
et  si  qua  mulier  fidelis  liabet  virum  infidelem  et  hic  consentit  ha¬ 
bitare  cum  illa ,  non  dimittat  illum  ;  si  haec,  inquam,  verba  consi¬ 
lium  tantum  Pauli  continent,  niliil  habetur  es  eodem  Paulo  quod 
obstet  huic  legi  vel  praxi  hodie  vigenti,  qua  interdicatur  fideli 
cohabitatio  cum  coniuge  infideli:  consilia  enim  pro  diversis  adiun- 
ctis  personarum,  temporum  et  locorum  mutari  possunt.  At  si  ca 
verba  legem  Domini  continent,  quomodo  potuit  haec  nova  lex 
vel  praxis  induci,  quae  simpliciter  vetat  conversis  habitationem 
cum  infideli  coniuge.  Responderi  potest  quod  ea  lex  Domini  non 
excludit  hanc  novam  legem  Ecclesiae.  ISTam  lex  Domini  non  est 
universaliter,  ut  non  dimittatur  infidelis  volens  cohabitare,  sed 
(quemadmodum  eam  semper  intellexit  Ecclesia,  et  colligitur  quoque 
ex  sequentibus  Apostoli  verbis:  non  enim  est  sublectus  servituti  etc.) 
ne  dimittatur  infidelis  volens  cohabitare  sine  damno  spirituali 
fidelis.  Quando  vero  huiusmodi  damnum  sit  iliique  sit  occurren¬ 
dum  j)er  separationem,  id  Deus  reliquit  Ecclesiae  determinan¬ 
dum,  apud  quam  proinde  diversa  praxis  potuit  esse  in  usu.  Cum 
idcirco  aetate  apostolica  et  deinceps  non  censeretur  expedire,  ut 
•omnis  conversus  a  coniuge  infideli  separaretur,  nec  de  hac  re 
lata  fuisset  lex  aut  praxis  inducta  cohabitationem  vetans,  lex 
Domini  a  Paulo  promulgata  quibusdam  adhuc  in  casibus  obser¬ 
vari  poterat,  quod  Paulus  certe  supponit  (cf.  commentarium  Cy- 
rilli  Alex,  in  h.  1.  v.  8.):  nihil  tamen  impediebat  quominus  deinde 
propter  ipsam  conditionem  a  Domino  statutam,  si  velit  infidelis 
cohabitare ,  intelligendam  tamen  cum  hac  limitatione,  sine  damno 
sqn  rituali  fidelis,  ipsa  cohabitatio  cum  infideli  nolente  converti  pro¬ 
hiberetur,  cum  constiterit  maius  esse  timendum  damnum  fideli 
ex  hac  cohabitatione,  quam  bonum  ex  eadem  sperandum,  infidelis 
scilicet  conversio.  Cum  ergo  finis  legis  sit  sanctificatio  infidelis 
et  conditio  legis  sit  ne  cohabitatio  noceat  fideli,  et  haec  pro  di¬ 
versis  rerum  adiunctis  diversimode  determinari  possint,  fit  ut 
lex  Domini  nunc  hoc  pacto  nunc  illo  impleri  potuerit,  et  aliter 
adulta  iam  christianitate,  inter  nationes  infideles,  aliter  inter  Chri¬ 
stianas  impleta  aliquando  sit  et  impleatur. 

VI.  Quaeritur  tandem,  quando  et  quomodo  couiugium  quod  con¬ 
versus  ad  fidem  contraxit  in  infidelitate,  dissolvitur?  Potestas  ad 
illud  dissolvendum  tunc  habetur,  cum  una  ex  conditionibus  enu¬ 
meratis  exsistit;  dissolvitur  autem  cum  alterum  matrimonium 
contrahitur.  Id  manifestum  est  c.  Gaudemus-,  ait  enim  Innocen- 


TH.  XXVI.  QUO  PACTO  MATIUM.  INFID.  SOLVI  POSSIT  235 

tius:  «  quod  si  conversum  ad  fidem  et  illa  conversa  (quae  prius 
renuerat  cohabitare,  etc.)  sequatur,  ante  quam  propter  causas 
praedictas  legitimam  ille  ducat  uxorem,  eam  recipere  compelle¬ 
tur  ».  Ergo  donec  alterum  matrimonium  contrahatur,  manet  vin¬ 
culum  prius;  solvitur  hoc  igitur  simul  ac  secundum  matrimonium 
fit,  quemadmodum  simul  sunt  corruptio  unius  et  generatio  al¬ 
terius.  Solvitur  ergo  prius  matrimonium  non  intrinsece  ex  vo¬ 
luntate  unius  coniugis,  sed  extrinsece  ex  lege  Dei,  intercedente 
secundo  matrimonio  quod  est  ratum. 

VII.  Hoc  est  privilegium  a  Deo  concessum  in  favorem  fidei 
baptismo  susceptae,  quod  Paulus  promulgavit  docens,  infideli  di¬ 
scedente  non  esse  fratrem  h.  e.  Christianum  subiectum  servituti 
in  hac  re,  nempe  in  matrimonii  vinculo  cum  infideli  contracto. 
Cuius  privilegii  ratio  satis  apparet,  nempe  tum  ob  dignitatem 
sacramenti  fidei,  simul  ob  necessitatem,  qua  adstringitur  fidelis 
ad  vitandam  cohabitationem  infidelis  in  his  casibus.  In  pace  ait 
Apostolus,  vocavit  nos  Deus:  vult  scilicet  Deus  ut  fidei  consensus 
et  pax  in  familia  et  societate  Christiana  obtineat.  Cum  autem 
Christus  noluerit,  obligari  aliquem  ad  vitam  caelibem  sine  pro¬ 
pria  voluntate,  essetque  onus  gravissimum  impositum  neophytis 
continentiae  obligatio  ipsosque  infideles  posset  deterrere  a  con¬ 
versione,  concessum  est  baptizatis  in  iis  conditionibus  alias  inire 
nuptias  (Sanchez  ibid.).  Porro  tum  ex  verbis  Pauli  tum  ex  Ec¬ 
clesiae  interpretatione  patet  quodcumque  matrimonium  infidelium 
idemque  etiam  consummatum  in  favorem  fidei  dissolvi  posse. 

Nota  tamen  id  quod  Innocentius  c.  Quanto ,  docet :  «  si  vero 
alter  fidelium  couiugum  vel  labatur  in  haeresim,  vel  transeat  ad 
gentilitatis  errorem,  non  credimus  quod  in  hoc  casu  is,  qui  reliu- 
quitur,  vivente  altero,  possit  ad  secundas  nuptias  convolare,  licet 
in  hoc  casu  maior  adpareat  contumelia  Creatoris.  Nam  etsi  matri¬ 
monium  verum  inter  infideles  exsistat,  non  tamen  est  ratum: 
inter  fideles  autem  verum  et  ratum  exsistit,  quia  sacramentum 
Fidei,  quod  semel  est  admissum,  nunquam  amittitur;  sed  ratum 
efficit  coniugii  sacramentum,  ut  ipsum  in  coniugibus  illo  durante 
perduret.  »  Idque  definivit  Trid.  de  Matrim.  cn.  5.  Dignitas  nempe 
sacramenti  praevalet  libertati  innocentis  et  obstat,  ne  illud  pri¬ 
vilegium  coniugi  innocenti  concedatur,  et  Paulus  accurate  mo¬ 
nuit  fidelem  non  esse  subiectum  servituti  in  liuiusmodi  h.  e.  in 
obligatione  hac  cum  infideli,  de  qua  loquitur:  non  licet  ergo  pri¬ 
vilegium  Christi  ad  alios  extendere,  cuius  tandem  ratio  suprema 
est  voluntas  Dei  manifestata  ab  Apostolo. 

YIII.  Quoniam  ex  privilegio  Christi  promulgato  ab  Apostolo 
potest  dirimi  matrimonium  quod  conversus  ad  fidem  contraxit  in 
infidelitate,  dummodo  tamen  certae  exsistant  conditiones,  necesse 
est  ad  hoc  ut  conversus  (in  natione  infideli  saltem  exsistens,  ubi 
non  est  prohibita  cohabitatio  infidelium)  uti  valeat  licite  eo  pri¬ 
vilegio,  nosse  ipsum,  quod  hae  conditiones  vel  aliqua  sufficiens 
ex  his  habeantur.  Quare  opus  est,  ut  fidelis  certior  fiat  quod 
coniux  infidelis  nolit  cohabitare,  vel  si  vult  cohabitare,  quod  non 
sit  coliabitaturus  sine  iniuria  Creatoris,  aut  quin  pertrahere  tentet 
fidelem  ad  peccatum.  Quod  si  aliqua  ex  causa  huiusmodi  notitia 
obtineri  nequit,  vel  quia  couiux  abest  et-  ignoratur  ubinam  gen¬ 
tium  sit,  vel  quia  cum  plures  uxores  quis  habuerit,  nescit  quaenam 
sit  legitima,  locus  non  est  usui  privilegii  huius.  Huic  autem  in¬ 
commodo  alia  via  occurri  potest.  Nimirum  Bom.  Pontif.  potesta¬ 
tem  habet  in  his  adiunctis  dissolvendi  matrimonium  in  infidelitate 
contractum  etiam  consummatum,  et  sic  facultatem  faciendi  con¬ 
verso  nubendi  cui  voluerit  iu  Domino.  Si  enim  potest  B.  P.  dis¬ 
solvere  matrimonium  ratum,  quod  est  sacramentum;  potest  etiam 
dissolvere  matrimonium  consummatum  infidelium,  quod  minus 
habet  firmitatis.  Sane  1°  solvitur  illud  matrimouio  rato  conversi 
ad  fidem :  ergo  minus  firmum  eo  est.  2°  Indissolubilitas  matri¬ 
monio  competit  praecipue  ratione  significationis:  ea  vero  signifi¬ 
catio  potiore  iure  habetur  iu  matrimonio  sacramento  et  maxime 
in  matrimonio  sacramento  consummato.  Matrimonium  proinde 
etiam  consummatum  infidelium,  cum  non  sit  proprie  sacramentum 
minus  firmum  est  quam  ratum  (q.  LIX.  a.  5.  ad  lm):  ergo.  Hanc 
potestatem  sibi  asseruerunt  atque  usi  sunt  Bomani  Pontifices, 
Pius  Y.  in  Apostolicis  literis  Romani  Pontificis  et  Gregorius  XIII. 
iu  Apostolicis  literis  Quon  iam  saepe  contingit,  aliique.  Porro  Pius  Y. 
haec  habet.  Cum,  sicut  accepimus ,  Indis  in  sua  infidelitate  manen¬ 
tibus  plures  permittantur  uxores ,  quas  ipsi  etiam  levissimis  de  causis 
repudiant,  hinc  factum  est ,  quod  recipientibus  baptismum  permissum 
sit  permanere  cum  ea  uxore ,  quae  simul  cum  marito  baptizato  exsi¬ 
stit  (id  profecto  ex  privilegio  paulino  perperam  demonstrares  iure 
factum).  Et  quia  saepe  numero  contingit ,  illam  non  esse  primam , 
unde  tam  Ministri  quam  Episcopi  gravissimis  torquentur  scrupulis, 
existimantes  illud  non  esse  verum  matrimonium ;  sed  quia  durissimum 
esset  separare  eos  ab  uxoribus,  cum  quibus  ipsi  Indi  baptismum  su¬ 
sceperunt,  maxime  quia  difficillimum  foret, primam  coniugem  reperire: 
ideo  nos  statui  dictorum  Indorum  paterno  affectu  benigne  consulere 
ac  ipsos  Episcopos  et  Ministros  ab  huiusmodi  scrupulis  eximere  vo- 

lentes ,  motu  proprio  et  ex  certa  scientia  nostra  ac  Apostolicae  pote¬ 
statis  plenitudine,  ut  Indi  sic ,  nt praemittitur,  baptizati  et  in  f  uturum 
baptizandi ,  cum  uxore  quae  cum  ipsis  baptizata  fuerit  et  baptizabitur , 
remanere  habeant  tanquam  cum  legitima  uxore,  aliis  dimissis,  Apo- 
stolica  auctoritate,  tenore  praesentium  declaramus  matrimoniumque 
inter  eos  legitimum  consistere  (probat  ergo  et  in  futuro  praxim  ab 
initio  memoratam).  Item  Gregorius  XIII.  ita  loquitur  «  nos  atten¬ 
dentes  huiusmodi  connubia  inter  infideles  contracta  vera  quidem ,  non 
tamen  adeo  rata  censeri,  ut  necessitate  suadente  dissolvi  non  possint, 
singulis  dictorum  locorum  ordinariis,  et  parochis...  concedimus  fa¬ 
cultatem  dispensandi  cum  quibuscumque  utriusque  sexus  cliristifi.de- 
libus  incolis  dictarum  regionum...  ut  eorum  quilibet  etiam  superstito 
coniuge  infideli  et  eius  consensu  minime  requisito,  responso  non 
exspectato  (idcirco  etiam  in  hypothesi  quod  non  discedat ),  matri¬ 
monia  cum  quovis  fideli,  alias  tamen  rite,  contrahere  et  in  eis  postea 
carnali  copula  consummatis  quoad  vixerint,  remanere  licite  valeant». 
Ex  quibus  habes  duo:  1°  rationem  subindicatam,  cur  possit  dis¬ 
solvi  huiusmodi  matrimonium,  quia  nempe  non  est  ratum  sicut 
matrimonium  Christianum,  sive  minus  est  firmum  matrimonio 
rato;  h.  e.  non  gaudet  perfecta  firmitate:  2°  solvi  haec  matrimonia 
auctoritate  Romani  Pontificis  sibi  a  Deo  delegata.  Qui  enim  dis¬ 
pensat  et  facultatem  dispensandi  concedit,  ipse  auctoritate  sibi 
inhaerente  vel  propria  vel  delegata  effectum  producit  :  ita  autem 
se  gessit  R.  P. 

IX.  Obiicies  duo.  I  Sententiam  esse  Benedicti  XIV.  (De.  Syn. 
L.  XIII.  c.  21.)  Romanos  Pontifices  non  egisse  in  his  nisi  divini 
iuris  interpretes,  temperando  canonicarum  legum  rigorem  in  eo 
quod  pertinet  ad  iudicialem  interpellationem,  quae  infideli  coniugi 
facienda  esset. 

Respondeo  1°  interpretationem  authenticam  divini  iuris  esse  et 
ipsam  actum  quendam  auctoritatis:  2°  recipi  non  posse  eam  pri¬ 
vatam  opinionem  Benedicti  XIV.  Interpretatio  enim  iuris  non 
mutat  ius  nec  novum  ius  condit;  ius  autem  divinum  promulgatum 
a  Paulo  aliud  est  ab  hoc  iure  quod  Romanorum  Pontificum  litteris 
continetur.  Nam  etsi  non  constet,  nolle  infidelem  sine  damno 
fidelis  habitare,  tum  quoque  cum  coliabitatio  utriusque  licita  est, 
fit  a  Romano  Pontifice  potestas  dissolvendi  vinculi:  quod  quidem 
sola  ratione  habita  privilegii  paulini  nondum  liceret.  Et  profecto 
mirum  est,  negari  quod  Pontifex  sua  auctoritate  dispenset,  cum 
Gregorius  disserte  affirmet,  se  dispensare  et  facultatem  concedere 
dispensandi,  et  quidem  eo  quod  matrimonium  consummatum  infi- 

delium  sit  minus  firmum  matrimonio  rato.  Quorsum  liaec  ratio, 
si  de  temperando  ageretur  rigore  canonicarum  legum  quoad  usum 
privilegii  paulini  ?  Cf.  Ballerini  Op.  Th.  Mor.  V.  VI.  n.  706.  seqq. 

Obiicis  2°  matrimonium  consummatum  infidelium  fortius  esse 
matrimonio  rato  cliristianorum,  quia  matrimonium  ratum  significat 
eam  unionem  Christi  Domini  qua  se  coniungit  animabus  iustis  : 
consummatum  vero  significat  unionem  Christi  cum  Ecclesia  per 
assumptionem  carnis,  ut  docet  Innocentius  III.  c.  Debitum ,  de 
Bigamis:  ideoque  matrimonium  consummatum  est  firmius.  Atqui 
etiam  matrimonium  infidelium  consummatum  repraesentat  unio¬ 
nem  Christi  cum  Ecclesia  per  incarnationem;  nam  «sacramentum 
coniugii  apud  fideles  et  infideles  exsistit,  quemadmodum  ostendit 
Apostolus  »  ait  idem  Innocentius  c.  Gaudemus  de  divortiis. 

Eespondeo  1°  haec  non  cohaerere  cum  sententia  Gregorii  XIII. 
superius  relata:  2°  si  ratio  indissolubilitatis  matrimonii  consum¬ 
mati  est  solum  repraesentatio  unionis  Christi  cum  Ecclesia  per 
incarnationem,  et  ea  aeque  in  consummato  infidelium  ac  fidelium 
haberi  dicitur,  dicendum  est  matrimonium  consummatum  infide¬ 
lium  esse  prorsus  etiam  extriusece  indissolubile  quovis  in  casu: 
atqui  id  falsum  est;  nam  solvitur  in  favorem  conversi  ad  fidem. 
3°  Cum  dicitur  matrimonium  ratum  repraesentare  unionem  Dei 
cum  anima  iusti,  id  non  est  exclusive  accipiendum,  ut  iam  monui¬ 
mus  in  Th.  XXIV.;  significat  enim  et  ipsum  unionem  Christi  cum 
Ecclesia  per  voluntatem  et  amorem,  quae  voluntas  et  amor  per¬ 
petui  sunt  (Magist.  Sentent.  in  IV.  d.  26.  n.  6.),  tum  significat 
quoque,  licet  minus  perfecte,  unionem  perpetuam  Christi  cum 
Ecclesia  per  carnis  assumptionem:  nam  mutua  obligatio,  qua  alter 
alteri  suum  corpus  tradit,  ut  sit  ipsius,  satis  significat  unionem 
Christi  cum  Ecclesia  per  carnem.  Quia  vero  in  matrimonio  rato 
eminet  vinculum  animorum,  in  consummato  vero  commixtio 
carnis, hinc  appropriata  est  matrimonio  rato  repraesentatio  unionis 
Christi  cum  Ecclesia  per  voluntatem,  quae  unio  est  quoddam 
vinculum  animorum  et  in  ipsa  unione  Christi  cum  Ecclesia  locum 
habet:  consummato  autem  appropriata  est  repraesentatio  unionis 
per  carnis  assumptionem.  Et  quia  tandem  unio  Dei  cum  Ecclesia 
per  gratiam  continet  unionem  Dei  per  gratiam  cum  singulis  iustis 
quae  solubilis  est;  hinc,  quoniam  aliunde  constabat  matrimonium 
ratum  identidem  solvi  posse,  ad  id  declarandum  dictum  est,  ma¬ 
trimonium  ratum  repraesentare  unionem  Dei  cum  animabus  iustis 
(q.  LXI.  a.  2.  ad  lm),  non  exclusa  repraesentatione  alterius  unionis 
Christi  cum  Ecclesia,  sed  exclusa  tantum  perfecta  repraesentatione 

unionis  per  carnis  assumptionem.  Ita  esse  accipiendam  hanc 
explicationem  significationis  matrimonii  rati,  ex  eo  liquet  quod 
cum  demonstranda  esset  solubilitas  matrimoni  rati  ad  argumentum 
proprium  h.  e.  traditionem  provocabatur  (cf.  allata  superius), 
liquet  rursus  ex  eo  quod  etsi  unio  Christi  Dei  per  gratiam  cum 
insto  solvatur  voluntate  hominis,  non  exinde  inferebatur,  sol  vi 
couiugum  voluntate  posse  matrimonium  ratum,  atque  istud,  exce¬ 
pto  casu  privilegii  a  Deo  concessi,  firmum  esse  voluerint  etsi  coniux 
ordines  sacros  suscipiat,  vel  transeat  ad  infidelitatem,  cuius  pos- 
stremi  ratio  affertur  ab  Innocentio  III.  quia  matrimonium  ratum 
est  Sacramentum. 

Itaque  4°  respondemus  rationem  quidem  efficientem  ut  matri¬ 
monium  consummatum  Christianorum  sit  extrinsece  quoque  in¬ 
dissolubile,  esse  voluntatem  Dei,  rationem  autem  convenientiae 
qua  veluti  Deus  concipitur  determinatus  ad  id  volendum  esse 
repraesentationem  unionis  Christi  cum  Ecclesia  per  carnis  assum¬ 
ptionem,  at  repraesentationem  eam,  quae  fiat  per  matrimonium 
Sacramentum.  Quae  conditio  si  desit,  minus  est  firmum  non  qui¬ 
dem  intrinsece  sed  extrinsece  matrimonium.  Et  quia  haec  conditio 
intrinseca  praevertit  consummationem,  ex  qua  oritur  insolubilitas 
extrinseca  et  remoto  priore  removetur  consequens;  hinc  mirum 
non  est  matrimonia,  quae  non  sunt  rata,  minus  habere  firmitatis 
quam  simpliciter  rata.  Dignitas  scilicet  Sacramenti  est  ea,  a  qua 
pendet  extrinseca  indissolubilitas.  «  Indissolubilitas  matrimonii 
vinculo  convenit  maxime  quatenus  est  Sacramentum»  ait  Pius  VII. 
in  litteris  datis  ad  Arcliiep.  Moguntinum  3a  octob.  1803. 

Quocirca  5°  etsi  non  negemus  matrimonia  etiam  infidelium, 
quae  secundum  primitivam  institutionem  fiant,  ideoque  unitate 
et  indissol  ubi  litate  praedita,  eademque  consummata,  repraesentare 
quadantenus  unionem  Christi  cum  Ecclesia,  quae  significatio  ma¬ 
trimonio  in  ipsa  institutione  praestituta  est:  attamen  nondum  est 
firma  ratio  perfectae  indissol ubilitatis;  quia  deest  ratio  sacramenti, 
per  quam  unio  Christi  cum  Ecclesia  significatur  perfecto  modo 
li.  e.  secundum  rationem  sanctitatis. 

X.  Heic  rursus  quis  ansam  arripiat  arguendi  contra  superius 
statutam  indissolubilitatem  coniugii,  seu  contra  argumentum  sua- 
sivum  ductum  ex  ratione;  cum  iam  tot  matrimonia  etiam  con¬ 
summata  facillime  solvantur,  quin  ratio  conqueratur. 

Respondeo  merito  rationem  a  querelis  cessare.  Xam  argumenta 
quae  ratio  afferre  potest  in  favorem  matrimonii  rite  initi,  quo 
nullum  praestantius  haberi  potest,  vim  suam  profecto  amittunt 

si  proferantur  pro  matrimonio  imperfecto  non  exacto  ad  eam  nor¬ 
mam,  quam  Salvator  humani  generis  revocans  primam  institu¬ 
tionem  et  eam  absolvens  praestituit:  ut  ab  Ambrosio  dici  potue¬ 
rint  matrimonia  infidelium  non  esse  a  Deo.  Sane  periculum  fidei, 
quod  per  se  oriretur,  maius  est  malum  quolibet  alio  incommodo 
manentis  in  infidelitate. 


THESIS  XXVII. 


Privilegium  paulinum  non  ad  eos  solos  spectat,  qui  fidem  catholicam 
sequuntur,  sed  ad  omnes  qui  cliristianam  fidem  susceptione  ba¬ 
ptismi  professi  sunt. 

I.  Quaestio  lieri  potest,  an  pauli uum  privilegium  valeat  etiam 
cum  quis  infidelis  convertitur  quidem,  at  non  ad  catholicam  ec¬ 
clesiam  sed  ad  sectam  haereticam  aut  schismaticam,  e.  g.  si  turea 
quis  schisma  graecorum  vel  anglicanam  sectam  amplecteretur. 
Erunt  forte  quibus  videatur  pro  hulusmodi  hominibus  privilegium 
non  valere.  Xam  privilegium  dicitur  concessum  in  favorem  fidei : 
atqui  in  sectis  haereticis  non  est  fides,  sive  haeresis  non  est  fides, 
sed  vitium  oppositum  fidei.  Quid  quod  Innocentius  III.  c.  Gau¬ 
demus  cit.  exponens  hoc  privilegium,  mentionem  disserte  facit 
Mei  catholicae?  «  si  alter,  inquit,  infidelium  ad  fidem  catholicam 
convertatur  etc.»  Et  sane  quaenam  est  ratio  cur  credatur  Christus 
inimicis  suis,  qui  peiores  sunt  infidelibus  paganis  (2a  2ae  q.  X. 
a.  G.),  privilegium  concedere  volnisse,  cum  poena  ipsis  non  bene¬ 
ficium  debeatur  "l 

II.  "Nihilominus  respondeo,  quod  nisi  huiusmodi  sectae  ita  sint 
prolapsae  ut  nomen  tantum  christianismi  retinuerint,  sint  idcirco 
tales  ut  in  iis  adhuc  religio  veri  Dei  et  Christiana  professio,  etsi 
vitiata,  adhuc  vigeant  ideoque  et  baptismus  adhuc  obtineat,  videri 
nobis  pro  iis  quoque  privilegium  paulinum  valere.  Xovimus  in 
hanc  sententiam  affirmantem  conscripsisse  dissertationem  Card. 
Camillum  Tarquini,  quae  edita  tamen  non  fuit,  neque  ms.  exemplar 
quivimus  reperire.  Batio,  qua  nos  movemur,  una  est  quidem  per 
quosdam  tamen  velnti  gradus  procedens.  Scilicet  privilegium  istud 
innititur  tanquam  intrinsece  conditioni  disparitati  cultus:  atqui 
cultus  Christianus,  licet  in  sectis  a  catholica  ecclesia  separatis, 
dispar  reapse  est  a  culto  infidelium  sive  ludaei  sint  sive  Pagani: 
cuius  rei  certum  indicium  est,  quod  nullum  sit  matrimonium  hae¬ 
retici  cum  pagano  aut  iudaeo  propter  impedimentum  disparitatis 
cultus.  Ius  vero  huius  privilegii  utendi  acquiritur  eo  ipso  quod 

susceptus  est  baptismus,  qui  est  sacramentum  ticlei:  nam  certe  non 
competit  hoc  ius  cathecumenis,  etsi  perfecte  credentibus.  Non  est 
ergo  sola  fides  sed  professio  fidei  Christianae  per  baptismum  sive 
aliis  verbis  sacramentum  fidei,  quod  tale  ius  confert:  atqui  et  in 
sectis  haereticis  aut  schismaticis  est  professio  fidei  Christianae  per 
baptismi  susceptionem  sive  est  sacramentum  fidei:  ergo.  Quoad 
schismaticos  quidem  nulla  in  hac  re  est  difficultas :  quoad  haere¬ 
ticos  vero  adverte  cum  s.  Thoma  2a  2ae  q.  XI.  a.  1.  quod  «  liaeresis 
est  infidelitatis  species  pertinens  ad  eos,  qui  fidem  Christi  profi¬ 
tentur,  sed  eius  dogmata  corrumpunt».  Quamvis  ergo  in  haere¬ 
ticis  non  sit  interior  habitus  fidei  infusae,  est  tamen  exterior 
professio  fidei  Christianae,  etsi  vitiatae,  et  est  verum  sacramentum 
fidei,  quod  est  Christianae  fidei  sollemnis  professio.  Iam  vero  e 
mente  theologorum  ius  utendi  hoc  privilegio  ab  ipsius  baptismi 
virtute  repetitur.  «  Ille  qui  ad  baptismum  accedit,  regeneratur 
in  Christo  et  priori  vitae  moritur,  cum  generatio  unius  sit  corru¬ 
ptio  alterius.  Et  ideo  liberatur  ab  obligatione,  qua  uxori  tenebatur 
reddere  debitum  et  ei  cohabitare  non  tenetur,  quando  converti 
non  vult  (in  Suppi,  q.  LIX.  a.  4.)  et  si  non  vult  cohabitare  sine 
iniuria  creatoris...  vir  fidelis  discedens  potest  alteri  per  matrimo¬ 
nium  copulari  (ibid.  a.  5.)  ».  Igitur  omnes  baptizati  hoc  iure  gau¬ 
dent.  Tandem  tunc  matrimonium  contractum  in  infidelitate  sol¬ 
vitur,  cum  conversus  aliud  init  matrimonium :  huius  autem  ma¬ 
trimonii  efficacia  solet  eo  pacto  explicari,  quod  «  semper  firmius 
vinculum  solvit  minus  firmum,  si  sit  ei  contrarium...  et  matrimo¬ 
nium  in  infidelitate  non  est  omnino  firmum  et  ratum  »  (ibid.  a.  5. 
ad  l  m)  li.  e.  uon  est  omnino  firmum  quia  non  est  ratum.  Ita  ergo 
res  concipitur,  ut  matrimonium  alterum  solvat  id  quod  praecessit, 
quia  illud,  quod  conversus  init,  est  ratum.  Atqui  cuiuscumque 
baptizati  matrimonium  est  ratum. «  Sacramentum  fidei,  quod  semel 
admissum  numquam  amittitur, ratum  efficit  coniugii  sacramentum» 
(c.  Quanto  cit.).  Si  ergo  huius  communis  explicationis  ratio  habeatur, 
liquet  ibi  ius  paulini  privilegii  a  theologis  agnosci  ubi  fidei  sacra¬ 
mentum  fuerit  ideoque  et  in  schismaticis  et  haereticis  verum 
baptismum  habentibus. 

II  ane  profecto  esse  persuasionem  communem  Theologorum  vel 
ex  eo  patet  quod  cum  de  privilegio  paulino  accurate  et  singillatim 
disserunt,  hanc  distinctionem  inter  Christianum  catholicum  et 
Christianum  haereticum  ne  attingant  quidem,  sive  non  quaerant 
utrum  soli  catholici  an  alii  quoque  baptizati  eo  privilegio  fruan- 

tur.  Cuius  omissionis  ratio  nulla  esse  potest  praeter  lianc,  quia 
nimirum  omnibus  evidens  erat,  fratrem  et  sororem  fidelem,  de 
quibus  loquitur  Paulus,  eosdem  esse  ac  baptizatos. 

III.  Quid  itaque  dicendum  ad  ea,  quae  pro  contraria  fuerunt 
opinione  proposita?  Ad  primum  respondemus,  quod  professio  fidei 
Christianae  ac  sacramentum  fidei  in  sectis  quoque  haereticis  ac 
schismaticis  reperitur:  fides  autem,  in  cuius  favorem  dicitur  con¬ 
cessum  privilegium,  est  professio  fidei  Christianae,  est  sacramentum 
fidei.  Nihilominus,  quia  Deus  per  se  non  vult  esse  nisi  professio¬ 
nem  fidei  Christianae  catholicae,  concedere  licet  quod  primo  et  per 
se  (prioritate  naturae  non  temporis)  privilegium  hoc  concessum 
sit  professioni  fidei  Christianae  baptismoque  suscepto  in  Ecclesia 
catholica,  secundario  vero  propter  identitatem  baptismi  et  gene- 
ricam  communionem  in  professione  fidei  Christianae  extensum  sit 
quoque  ad  sectas  haereticas.  Sane  si  (per  impossibile)  solae  sectae 
haereticae  exstarent,  non  ecclesia  catholica,  nou  putamus  ullum 
privilegium  illis  concessurum  fuisse  Deum.  Ad  secundum  respon¬ 
demus,  quod  Innocentius  nominat  ibi  fidem  catholicam  eo  quod 
ibid.  prius  de  eadem  mentio  occurrerat  et  quaestio  Pontifici  pro¬ 
posita  versabatur  reapse  in  hoc  facto,  quod  quis  infidelis  ad 
catholicam  esset  conversus.  Quocirca  historice  tantum  illud  ap¬ 
positum  catholica  additur  fidei  ab  Innocentio,  nou  autem  dogma¬ 
tice,  ut  determinet  conditiones  necessarias  pro  valore  privilegii  : 
quapropter  neque  exclusive  ea  verba  accipienda  sunt.  Ad  tertium 
dicimus  quod  privilegium  non  propter  haeresim  aut  schisma  sed 
propter  fidei  Christianae  professionem  ac  baptismum  concessum 
est.  Etsi  autem  personae  malae  sint,  id  non  impedit  quominus 
quae  ex  voluntate  Dei  consequuntur  baptismum  nec  statum  iusti- 
tiae  requirunt,  ab  iisdem  habeantur,  quemadmodum  haberi  pos¬ 
sunt  a  malis  quoque  catholicis.  Quod  autem  affirmatur  de  maiore 
malitia  haereticorum  quam  paganorum,  id  verum  est  si  crimina 
spectes  subiective :  sed  si  obiective  conferas  cultum  paganum 
aut  iudaicum  post  Christum  cum  professione  Christianae  religionis, 
etsi  in  quibusdam  dogmatibus  corruptae,  illud  profecto  falsum 
est.  Cf.  s.  Thorn.  2'1  2;,B  q.  cit.  et  Ballerini  Opus  Th.  Mor.  Y.  6. 
n.  683.  seqq. 

SCHOLION. 

I.  Doctrina  est  definita  a  Trid.  cn.  8.  Ecclesiam  non  errare  cum 
ob  multas  causas  separationem  inter  coniuges  quoad  torum,  seu 
quoad  cohabitationem  ad  certum  incertum  ve  tempus  fieri  posse 

decernit.  Qua  iu  re  advertendum,  causas  istas  ad  tria  genera  re¬ 
vocari,  b.  e.  mutuum  consensum,  periculum  {/rave  animae  aut  corporis 
et  crimen.  Crimen  quidem  triplex  distinguitur,  nempe  adulterium 
alterius,  apostasia  a  vera  religione  sive  per  infidelitatem  sive  per 
haeresim,  seductio  ad  peccatum  ita  ut  qui  seducitur  in  periculo 
peccandi  versetur :  hoc  vero  tertium  ad  secundum  ex  tribus 
generibus  redit.  Porro  primum  ex  liis  criminibus  est  causa  sepa¬ 
rationis  propria  et  intrinseca  matrimonio:  aliae  autem  causae  sunt 
communes  aliis  societatibus,  ideoque  veluti  extrinsecae  matrimo¬ 
nio:  infidelitas  tamen,  quae  dicitur  quoque  spiritualis  fornicatio, 
est  speciatim  contra  bonum  matrimonii,  quod  est  proles  educanda 
ad  cultum  Dei  (q.  LXII.  a.  1.  ad  3.).  Item  quoad  primum  crimen 
sufficit  unus  actus,  et  est  ratio  perpetuae  separationis  ita  ut, 
etiamsi  resipiscat  coniux  peccans,  non  teneatur  innocens  redire, 
nisi  et  ipse  fornicetur  (c.  Ex  Uteris  De  Divortiis),  sed  possit  e.  g. 
perpetuam  continentiam  vovere  vel  religionem  ingredi.  In  aliis 
vero  criminibus  consuetudo  quaedam  requiritur,  et  sunt  causae 
per  se  temporales,  quibus  cessantibus,  tenetur  innocens  poenitenti 
reconciliari  (c.  De  illa,  De  Divortiis,  cf.  s.  Thomarn  1.  c.).  Tum 
advertendum,  separationem  quoad  torum,  cum  res  privata  sit, 
propria  voluntate  fieri  posse;  separationem  vero  quoad  habitatio¬ 
nem,  cum  res  publica  sit,  iudicio  Ecclesiae  fieri  debere  (c.  Porro, 
De  Divortiis). 

II.  Iam  vero  licite  fieri  ob  lias  causas  separationem  quoad  torum 
vel  habitationem,  manente  vinculo  coniugali,  probatur  1°  quia 
nulla  est  repugnantia  quod  retento  dominio  amittatur  ob  aliquas 
causas,  sive  ex  voluntate  sua  sive  ex  legis  dispositione,  usus  rei 
sive  ius  proximum  ad  usum:  2°  quia  ex  Evangelio  docemur  posse 
ob  eas  causas  fieri  huiusmodi  divortium.  Xam  divortium,  quod  ex 
mutuo  consensu  fiat,  licitum  esse  indicatur  iis  verbis  Christi 

Mattii.  XIX.  29.  Omnis  qui  reliquerit  domum uxores  aut  filios  ete., 

centuplum  accipiet  et  vitam  aeternam  possidebit.  Cf.  titulum  de 
Conversione  coniugatorum.  Divortium  ex  causa  criminis  licitum 
supponit  Apostolus  1.  Cor.  VII.  11.  ubi,  ut  iam  notavimus,  de 
discessione  ob  iustam  causam  est  sermo.  Causam  fornicationis 
probat  Christus  Mattii.  V.  32.,  accepta  sententia  Christi  secundum 
communiorem  interpretationem,  ubi  dimissio,  quae  conceditur, 
non  est  quoad  vinculum  ;  quia  qui  dimissam  ducit  moechatur  : 
conceditur  autem  aliqua  propter  fornicationem ;  qui  enim  propter 
eam  dimittit  uxorem,  non  ei  imputatur  crimen  adulterii,  quod 
postea  commissura  sit  eius  uxor,  sicut  imputatur  illi,  qui  inno- 

centem  dimittit;  non  ergo  peccat,  sed  licite  agit:  porro  dimissio 
non  est  sola  separatio  quoad  torum,  sed  et  quoad  habitationem. 
Causam  apostasiae  a  tkle  cum  periculo  perversionis  alterius  indi¬ 
cavit  generatim  Paulus  ad  Titum  III.  10.  Cf.  c.  ult.  De  Convers. 
Coniug.  et  c.  2.  De  Divortiis,  Causam  seductionis  ad  peccandum 
probat  Christus  Matth.  XVIII.  9.  Si  oculus  tuus  scandalizat  te, 
erue  eum  et  proiice  abs  te,  quod  et  de  coniuge  intelligendum 
etiam  esse  ratio  probat.  Causam  periculi  gravis  corporis  ut  periculi 
vitae,  mutilationis,  frequentium  intollerabilium  saevitiarum,  pro¬ 
bat  ratio  naturalis :  Cf.  c.  13.  in  fine  De  Restitutione  Spoliatorum. 

Haec  proinde  doctrina  non  est  nova,  tum  quia  in  Evangelio  et 
ab  Apostolo,  tum  quia  a  Patribus  traditur,  ut  ex  testimoniis  eo¬ 
rum  superius  citatis  constare  potest.  Idem  confirmatur  a  iure 
canonico  Ecclesiaeque  continua  praxi. 

III.  Neque  adversatur  Evangelio,  quod  unius  fornicationis  me¬ 
minit,  si  vera  est  ea  interpretatio;  ea  enim  mentio  non  est  exclu- 
siva,  cum  aliae  causae  alibi  iu  Evangelio  satis  indicentur;  sed  ea 
tantum  explicite  indicatur,  quia  causam  propriam  et  intrinsecam 
eandemque  perpetuam  Christus  significare  voluit;  cum  ceterae 
causae  per  se  perpetuae  non  sint,  sed  iis  cessantibus  revocandi 
sint  coniuges.  Neque  legi  morali  opponitur  quod  maneat  vinculum 
facta  separatione ;  nam  1°  gratia  Dei  semper  adest,  qua  possit 
haec  iactura  patienter  tolerari:  2°  si  conferantur  mala,  quae  ex 
perpetuitate  vinculi,  eiusque  dissolutione  promanare  possunt,  multo 
maiora  sunt  ea  quae  ex  dissolutione  orirentur  utpote  contra  bonum 
maius  h.  e.  familiae,  societatis,  religionis  et  contra  bonum  Sacra¬ 
menti.  Cf.  Th.  XXIII. 

Cetera  quaere  penes  Canonistas. 

CAPUT  LV. 

DE  POTESTATE  STATUENDI  IMPEDIMENTA 
MATRIMONII  CHRISTIANI  IN  IISQUE  DISPENSANDI 


PRAENOTIONES 

Matrimonium  Christianum  est,  cum  initur,  contractus  (quemad¬ 
modum  diximus  superius,  Th.  I.etQuaest.  Iap.l02.  coll.Th.  XXIII. 
n.  II.)  et  est  Sacramentum.  Utramque  rationem  seorsim  spectare 
licet.  Itaque  si  sola  ratio  contractus  consideretur,  quae  proprie 
viget  in  matrimonio  in  fieri,  ipse  1°  est  contractus  naturalis;  ad 
eum  enim  excitat  ipsa  natura,  in  cuius  officium  est  (q.  XLI.  a.  1.), 
ipseque  praecessit  omnem  publicam  societatem,  cuius  est  per  fa¬ 
miliam  origo;  valideque  proinde  iniri  potuit  absque  ope  vel  aucto¬ 
ritate  alicuius  publicae  potestatis. 

2°  Cum  vero  contractus  idem  ab  hominibus  in  societate  exsi¬ 
stentibus  fit,  ipse  sicut  ceteri  contractus  ii  quoque  qui  iure  naturae 
fiunt,  subordiuatur  publicae  auctoritati  regenti  eam  societatem,  in 
qua  contractus  fit.  Haec  sane  est  lex  generalis  contractuum.  Nam 
natura  non  omnia  in  determinavit,  quae  requiruntur  ut  in 

quovis  casu  contractus,  qui  iure  naturae  fiunt,  fiant  ut  oportet; 
sed  reliquit  determinationi  publicae  auctoritatis  vim  coactivam 
habentis,  quae  propter  bonum  ipsum  hominum  adunatorum  habet 
a  Deo  potestatem  constituendi  formam,  secundum  quam  naturales 
contractus  et  licite  et  valide  fiant.  Poito  neque  quoad  ineundum 
contractum  matrimonialem  vel  natura  vel  eius  institutor  omnia 
singillatim  determinavit ;  quoad  gradus  e.  g.  consanguinitatis, 
affinitatis,  quoad  personas  sacras,  criminosas  ete.  in  quibus  sola 
ratio,  spectata  rei  natura,  nihil  quoad  plura  constituit  oportere 
vel  non  oportere  permitti  couiugium.  Eadem  proinde  ratio  docet 
oportere  exsistere  regulam  in  societate,  qua  id  determinetur.  Plures 
enim  occurrunt  casus,  in  quibus,  etsi  inspecto  solo  iure  naturali 
coniugii,  matrimonium  iniri  posse  videatur,  inspectis  tamen  aliis 
iuribus,  quae  ex  aliarum  essentiarum  relationibus  oriuntur,  repu¬ 
gnantia  quaedam  statim  apparet  ut  ipsum  licite  aut  valide  quoque 
fiat.  Neque  auctor  uaturae  et  coniugii  institutor  quoad  omnia  suf¬ 
ficienter  positiva  lege  determinavit.  Cum  ergo  oporteat  normam 

exsistere  certam,  secundum  quam  ab  omnibus  in  tot  diversis 
adiuuctis  recte  liat  hic  contractus,  sequitur  auctoritatem  publicam 
alicuius  societatis,  in  qua  idem  contractus  initu r,  potestatem  habere 
praestituendi  formam,  secundum  quam  licite  et  valide  liat;  ergo 
contractus  matrimonii  publicae  auctoritati  subordinatur  eius  so¬ 
cietatis,  in  qua  Iit.  Neque  de  hac  re  quaestio  est  inter  Theologos, 
Philosophos  legumque  peritos,  qui  disputant  quidem  cui  auctori¬ 
tati  sub  Deo  subsit  hic  contractus,  concedunt  tamen  omnes  aut 
supponunt  alicui  subesse.  Quocirca  opus  non  est  nobis  nmltum  in 
hac  re  immorari,  praesertim  quia  de  eadem  re  redibit  necessario 
sermo  cum  auctoritatem  Ecclesiae  in  specie  demonstrare  oportebit. 

3°  Iam  vero  potestas  constituendi  formam  secundum  quam 
valide  contractus  liat,  est  simul  potestas  irritandi  contractus  aliter 
factos.  Irritare  autem  contractum  matrimonialem  est  impedire ,  ne 
mutuus  consensus  contrahentium  sit  efficax  seu  sufficiens  ad  trans¬ 
ferendum  corporum  dominium,  sire  est  personas  inhabiles  reddere 
ad  contrahendum.  Prior  dicitur  irritatio  directa,  altera  indirecta 
(Sancliez  L.  III.  D.  4.).  Cum  vero  haec  altera  irritatio  habetur, 
prior  quoque  consequenter  adest.  Cum  enim  personae  sunt  inha¬ 
biles,  eorum  consensus  nihil  facit.  Utriusque  modi  meminit  Trid. 
Decret.  De  Matrimonio,  clausula  irritante. 

4°  Quare  de  iure  naturae  quidem  est  ut  legitimus  consensus 
sit  efficax;  quinam  autem  sit  legitimus  non  determinat  sola  na¬ 
tura;  unde  contractus  quoad  esse  formale  seu  valorem  pendent  quoque 
a  publica  auctoritate,  quae  ultimo  et  in  individuo  praescribit  for¬ 
mam  validi  contractus;  qua  posita  contractus  ii  quoque,  qui  aliter 
liant,  quique,  si  solum  ius  naturae  vigeret,  validi  essent  (eo  quod 
ius  naturae  primariis  praeceptis  eos  non  prohibet,  relinquit  tamen 
auctoritati  sociali  vel  superiori  prohibendos,  dictans  esse  minus 
decentes)  nulli  sunt,  non  adversante  auctoritate  publica  iuri  na¬ 
turae,  sed  illud  declarante  et  determinante. 

5'Tta  materia  et  forma  contractus  matrimonialis  est  (Th.  XIII.) 
consensus  mutuum  verbis  expressus  efficax,  quo  nempe  liat  mutua 
dominii  iu  corpora  traditio:  valor  autem  seu  efficacia  pendet  quo¬ 
que  a  contrahendi  modo  sive  forma,  quae  a  publica  auctoritate 
statuatur. 

6°  Finis  vero  huius  contractus  est  mutua  potestas  ad  carnalem 
copulam,  cuius  potestatis  linis  ex  naturae  lege  est  procreatio  et 
educatio  prolis,  qua  humanum  genus  propagatur  et  actio  creationis 
eiusdem  veluti  continuatur.  Quia  vero  adaequata  ratio  cur  ho¬ 
mines  exsistant  est  gloria  Dei,  quam  procurando  et  obtinendo  in 

se  ipsis  homines  quoque  felices  fiunt,  cui  rationi  cetera  subordi- 
nautur  ut  media,  etiam  ipsa  exsistentia  in  societate;  hinc  fit  ut 
finis  hic  matrimonii  necessario  sit  procreatio  et  educatio  prolis  ad 
cultum  et  honorem  Dei ,  et  proinde  potestas  illud  regens  sit,  qua¬ 
tenus  talis,  potestas  religiosa,  sive  alia  haec  sit  a  potestate  suprema 
civili,  sive  non  sit,  ut  posset  contingere  in  pura  natura;  de  hac 
enim  distinctione  modo  non  disputamus. 

II.  Si  vero  consideretur  ratio  Sacramenti,  matrimonium  Chri¬ 
stianum  1°  est  certe  res  sacra ,  cuiusmodi  est  prae  omnibus  sacra¬ 
mentum.  Porro  2°  ita  est  res  sacra,  ut  non  sit  aliquid  mixtum  ex 
re  pure  naturali  et  re  sacra  tanquam  ex  duobus  elementis;  sed  est 
res  physice  simplex,  intrinsece  et  essentialiter  sacra ,  retinens  quidem 
entitatem  naturae  sed  supernatur aliter  elevatam.  Nimirum  esse  sa¬ 
crum  non  est  aliqua  natura  aut  substantia,  sed  est  quidam  modus 
rei  quae  est  aliquii  natura:  unde  ut  aliquid  sit  intrinsece  sacrum, 
postulari  nequit  ut  ipsum  sit  tantummodo  sacrum,  nou  aliquid 
naturae,  quod  absurdum  foret;  quid  sane  magis  sacrum  Christi 
Humanitate?  quae  tamen  est  certe  res  naturae.  Falluntur  ergo 
(pii  probare  volunt  matrimonium  Christianum  esse  mixtum  ex  re 
naturali  et  re  sacra,  quia  manet  in  ipso  ratio  et  res  naturae.  Et 
sane  mixtum  ex  re  naturali  et  re  sacra  supponit  duo  elementa  rea- 
1  iter  distincta  quamvis  unita,  quorum  prius  sit  res  pure  naturalis, 
h.  e.  carens  modo  qui  est  esse  sacrum;  si  enim  hunc  modum  habet, 
iam  esse  sacrum  non  est  alia  res,  sed  una.  Atqui  non  esse  huius- 
modi  mixtum  matrimonium  Christianum  constat  ex  Th.  X.  in  qua 
probatum  est,  eandem  esse  rem  contractum  et  sacramentum.  Est 
ergo  idem  matrimonium  res  physice  simplex,  cui  simplicitati 
profecto  non  obstat  multiplicitas  rationum  seu  formalitatum :  quid 
enim  simplicius  Deo?  Haec  autem  res  simplex  est  intrinsece  et 
essentialiter  sacra.  Ut  aliquid  sit  tale  requiritur,  ut  ratio  sacri  sit 
modus  ipsius,  (pii  de  ipso  in  recto  praedicetur,  sit  modus  absolu¬ 
tus,  non  pura  relatio,  sit  modus  necessarius,  sine  quo  ipsum  esse 
nequeat:  atqui  matrimonium  Christianum  ita  est  sacramentum,  ut 
esse  sacramenti  de  ipso  in  recto  praedicetur;  vere  enim  dicitur: 
matrimonium  est  sacramentum.  Hoc  esse"  sacramenti  est  modus 
absolutus  non  pura  relatio,  huc  enim  redit  ut  sit  efficax  gratiae  et 
habeat  talem  formam  quae  sit  fundamentum  similitudinis  inter 
ipsum  et  unionem  Christi  et  Ecclesiae.  Tandem  hoc  esse  Sacra¬ 
menti  est  inseparabile  a  matrimonio  cliristiano,  nam  non  exsistente 
hoc  modo,  neque  est  res  h.  e.  non  est  matrimonium  seu  contractus 
matrimonialis.  Cf.  Th.  X.  Manet  ergo  res  naturae,  sed  superna- 

turaliter  elevata,  h.  e.  intrinsece  et  essentialiter  effecta  Sacra¬ 
mentum,  ideoque  res  sacra. 

3°  Certum  est  autem,  quod  Ecclesia  nihil  possit  in  materias 
et  formas  Sacramentorum  a  Christo  institutas,  quatenus  nequit 
iis  alias  substituere  et  nequit  efficere  ut  iis  cum  debita  intentione 
positis  non  sit  Sacramentum  :  at  administratio  Sacramentorum 
ipsi  Ecclesia  concredita  est  et  ad  ipsam  spectat  statuere  modum 
et  formam,  qua  licite  administretur  deque  eorundem  exsistentia 
et  valore  indicium  ferre. 

4°  Est  vero  maxime  notandum  discrimen  inter  materiam  et 
formam  Sacramenti  matrimonii  et  ceterorum  Sacramentorum. 
Materia  enim  et  forma  matrimonii  non  est  solus  consensus,  sed 
consensus  efficax,  efficax  scilicet  vinculi;  potest  autem  esse  verus 
consensus  quin  sit  efficax,  eiusque  efficacia  pendere  potest  a  pu¬ 
blica  aliqua  auctoritate,  quae  contractui  formam  praescribat:  quare 
defectus  potestatis  in  ipsas  materias  et  formas  sacramentorum 
non  excludit  potestatem  ad  signandi  formam  contractui  et  irritandi 
illum ;  ea  enim  stabiliuntur  conditiones,  quibus  positis  sit  ipsa 
materia  et  forma  sacramenti,  quibus  delicientibus  non  sit.  Quare 
huiusmodi  legibus  adsignantibus  formam  mutatur  materialiter  non 
formaliter  materia  et  forma  Sacramenti :  formaliter  enim  semper 
est  consensus  mutuus  expressus  significans  et  efficiens  traditionem 
potestatis.  Quemadmodum  (ait  Sanchez  1.  c.)  si  Ecclesia  efficere 
posset  ut  haec  vox  corpus  non  amplius  significaret  quod  significat, 
sed  id  ab  alio  termino  tantum  significaretur,  tunc  Ecclesia  efficeret 
ut  non  amplius  vox  corpus,  sed  hic  novus  terminus  spectaret  ad 
formam  Eucharistiae:  mutatio  tamen  esset  tantum  materialis  non 
formalis;  significatio  enim  maneret  eadem,  qua  est  ratio  formalis 
cur  vox  corpus  spectet  ad  formam  Eucharistiae. 

5°  Quocirca  potestas  Ecclesiae  administrandi  Sacramentum 
matrimonii,  potest  etiam  se  porrigere,  nisi  aliud  obstet,  ad  hoc  ut 
formam  adsignet  contractui  valido  et  irritet  aliter  factum.  Qua 
de  re  plenius  deinceps  erit  disputandum. 

0°  Haec  vero  potestas  (ut  eius  notionem  adumbremus)  dupli¬ 
cem  actum,  utrumque  positivum  habet.  Irritat  enim  contractus 
factos  praeter  formam  a  se  praescriptam  et  probat  ratosque  habet 
contractus  factos  secundum  eam  formam.  Haec  autem  probatio 
vel  explicita  vel  saltem  implicita  necessaria  est  quoad  eos  con¬ 
tractus,  qui  a  potestate  legislativa  possunt  irritari,  quando  reapse 
ei  potestati  subsint.  Si  enim  a  potestate  legislativa  possunt  irri¬ 
tari,  nondum  naturae  ius  determinavit  ultimo  eorum  valorem  in- 

dependentor  ab  ea  potestate:  sed  dedit  quidem  eis  possibilitatem 
ut  validi  essent,  quoad  actualem  vero  valorem  veluti  indifferentes 
reliquit  determinandos  a  potestate  legislativa,  cui  coiit  rabentes 
subsint;  secus  enim  nec  possent  ab  bac  irritari :  nequit  enim  ius 
positivum  humanum  efficere  invalidum  id  quod  ius  naturae  vult 
esse  validum.  Permissio  proinde  vel  sola  potestatis  liuius  quod  ii 
contractus  actu  valeant,  confert  ipsis  eam  determinationem,  quam 
a  sola  natura  non  habent;  unde  et  ea  permissio  actus  est  quoad 
valorem  positivus,  cum  sit  causa  eademque  necessaria  effectus 
positivi.  Quare  cum  potestas  competens  adsignat  formam  pro  va- 
lore  contractus,  duplicem  exerit  actum,  nempe  impedit  ne  valeant 
aliter  initi  sive  eos  irritat,  atque  probat  validosque  efficit  eos  qui 
fiant  iuxta  eam  formam;  ita  ut  qui  eos  contractus  reprobaret,  non 
solum  contra  ius  naturae,  sed  et  contra  ius  illius  potestatis  ageret. 

7°  Talis  potestas  non  fertur  immediate  in  ipsum  vinculum, 
quod  nullum  reddat,  si  sit,  neque  immediate  fertur  in  materiam 
et  formam  exsistentis  Sacramenti,  quarum  effectum  impediat,  si 
actu  sint,  sed  fertur  immediate  in  consensum  vel  personas,  qui  potest 
esse  validus  et  invalidus ,  quae  possunt  esse  habiles  vel  inhabiles, 
easque  conditiones  vel  formam  statuit,  quibus  ille  sit  validus,  hae 
sint  habiles:  ideoque  mediate  tantum  materiam  formamque  Sacra¬ 
menti,  quam  contrahentes  ponunt,  et  vinculum  quod  sequitur, 
attingit.  Immediate  enim  forma  et  materia  a  contrahentibus  po¬ 
nitur:  ea  vero  potestas  conditiones  autecedenter  statuit,  quibus 
servatis  possint  contrahentes  validum  inire  contractum. 

III.  His  positis  ingrediamur  quaestionem.  Quaestio  non  est 
utrum  sit  in  societate  Christiana  potestas  constituendi  formam 
contractus  matrimonialis;  sed  quaestio  est  de  subiecto  huius  po¬ 
testatis.  Haec  quaestio  duplex  esse  potest,  nempe  de  potestate 
statuendi  formam  pro  honestate  actus,  seu  constituendi  impedi¬ 
menta  impedientia,  et  de  potestate  statuendi  formam  pro  valore 
actus ,  seu  constituendi  impedimenta  dirimentia.  Dicuntur  porro 
impedimenta  dirimentia,  quia  impediunt  ne  vinculum  exsistat,  ef- 
ficiuntque  ut  personae,  quae  videntur  copulatae,  si  matrimonium 
sit  attentatum,  sint  reapse  dissociatae  sicut  prius  debeantque  se¬ 
parari.  De  prima  non  est  opus  ut  seorsim  disputemus,  tum  quia 
eam  Ecclesiae,  cuius  auctoritatem  defensuri  sumus,  nemo  negat, 
tum  quia  ex  dicendis  pro  altera  quaestione  satis  res  comperta 
erit.  Quaestio  altera  a  nobis  disputanda  tripliciter  distingui  potest, 
1°  an  Ecclesiae  competat  huiusmodi  potestas :  2°  an  competat 
inre  suo:  3°  an  competat  soli.  Affirmativa  sententia  duplici  argu- 

mentorum  genere  probari  potest,  nempe  demonstratione  demon¬ 
strante  quod  ita  res  est ,  et  demonstrante  cur  ita  res  sit.  Excludenda 
est  autem  primum  inepta  quaedam  imaginatio  Lauuoii  (in  Opere 
de  Regia  potestate  in  matrimonium  p.  I.  a.  IV.  c.  4.  et  a.  II.  c.  8.). 
Sit  itaque 

THESIS  XXVIII. 

In  can.  4.  Trid.  (si  quis  dixerit  Ecclesiam  non  potuisse  constituere 
impedimenta  matrimonium  dirimentia,  vel  in  iis  constituendis 
errasse.  A.  8.)  Ecclesiae  nomine  non  reges  ac  sectili  principes , 
sed  sacer  principatus  significatur :  is  autem  canon  dogmaticus  est. 

I.  Docemus  scilicet  quod  non  ideo  dicitur  Ecclesia  posse,  quia 
aliqui,  qui  ad  corpus  Ecclesiae  spectant,  iique  vel  determinati, 
nempe  reges,  vel  indefinite  accepti,  sive  Sacerdotes  sive  Reges,  id 
possunt,  sed  quia  sacer  Principatus  seu  corpus  Pastorum,  qui 
Apostolis  succedunt,  vel  Romanus  Pontifex  eorum  caput,  aucto¬ 
ritas  nempe  ecclesiastica,  quae  a  Christo  Apostolis  eorumque  suc¬ 
cessoribus  communicata  fuit,  eaque  sola  id  potest. 

Unicum  argumentum  multipliciter  propositum  interpretationis 
Launoianae  (supposito  quidem,  quod  demonstrasse  se  putat,  ius 
statuendi  impedimenta  matrimonii  etiam  Christianorum,  esse  per 
se  civile)  in  eo  est  quod  Ecclesia  numquam  definita  sit  coetus 
Sacerdotum  primi  aut  secundi  ordinis,  sed  fidelium  congregatio  : 
immerito  proinde  ea  definitio  substituitur  termino  Ecclesia  in 
canone.  Novo  scilicet  et  inusitato  modo  locuta  esset  Tridentina 
Synodus,  si  nomine  Ecclesiae  intellexisset  Sacerdotes  primi  or¬ 
dinis  aut  etiam  secundi  ordinis.  Quod  argumentum  dialecticis 
quoque  luminibus  exornat  Launoius.  Ait  enim  suppositionem  esse 
simplicem  nominis  Ecclesiae,  cum  accipitur  de  coetu  fidelium,  quia 
liaec  est  eius  immediata  definitio:  suppositionem  vero  esse  perso¬ 
nalem,  cum  intelliguntur  quaedam  personae.  Atqui  nequit  fieri 
transitus  a  suppositione  simplici  ad  personalem:  ergo. 

II.  Advertendum  est  errare  Launoium  in  Ecclesiae  definitione. 
In  Tom.  V. operum  suorum  p. 2. epistolarum  L.  8.  exstat  epist.  13. 
ad  Xicolaum  G-atiuaeum.  In  ea  pluribus  refellere  nititur  defini¬ 
tionem  Ecclesiae  datam  a  Bellarmino,  quae  dicit  esse  contra  dia¬ 
lecticae  leges,  eamque  pertinere  ad  explicandum  statum  ac  regimen 
Ecclesiae,  non  ad  explicandam  eius  naturam.  Contendit  autem  ex 
Scripturis  et  perpetua  Traditione  definiendam  esse  Ecclesiam 
coetum  fidelium  seu  catholicorum.  Quasi  vero  regimen  et  auctoritas 

in  societate  esset  aliquid  accidentale,  ad  eius  intrinsecam  naturam 
non  spectans,  aut  ut  Ecclesia  Christi  sit,  satis  foret  exsistere  ho¬ 
mines  in  eandem  fidem  coeuntes,  ut  volunt  Protestantes.  Est 
quidem  Ecclesia  fidelium  coetus,  at  multipliciter  potest  haberi 
plurium  coetus  :  est  autem  de  essentia  huius  fidelium  coetus  a 
Christo  instituti  ut  adunetur  regimine  et  auctoritate  apostolica 
vicaria  Christi,  quae  viguit  primum  in  Apostolis  et  deinde  in  eo¬ 
rum  successoribus  Episcopis  ac  praecipue  et  plenissime  in  Petro 
eiusque  successoribus  Romanis  Pontificibus,  quibus  oves  Christi 
subiectae  constituunt  eum  fidelium  coetum,  qui  est  Ecclesia  Chri¬ 
sti.  Sed  de  hac  re  in  tractatu  de  Ecclesia. 

III.  Ineptam  vero  esse  et  falsam  interpretationem  Launoii  facile 
demonstratur.  Et  primo  quidem  negatur  consequentia  illius  argu¬ 
menti.  Si  enim  ex  eo  quod  Ecclesia  est  coetus  fidelium,  non  se¬ 
quitur  nomine  Ecclesiae  intelligi  in  canone  Sacerdotes ,  qui  sunt 
Ecclesiae  pars,  cur  intelligendi  erunt  Reges,  qui  sunt  pars  nec 
necessaria,  nec  aeque  nobilis  ?  Consequens  erit,  penes  fideles  esse 
hanc  potestatem  et  idcirco  ad  multitudinem  fidelium  simul  colle¬ 
ctam  spectare  ius  statuendi  formam  contractus  matrimonialis  ean- 
demque  posse  hanc  suam  potestatem  delegare  aliis  tanquam  suis 
ministris:  sed  cur  (hac  quidem  facta  falsa  liypothesi)  ipsa  suam 
potestatem  potius  delegaverit  regibus,  qui  deesse  possunt  in  Ec¬ 
clesia  et  qui  in  Ecclesia  sunt  simplices  fideles,  non  autem  Sacer¬ 
dotibus,  (pii  ad  Ecclesiam  spectant  prout  Ecclesia  est  eiusque 
sunt  pars  necessaria,  nondum  constat  et  oblitus  est  Launoius 
declarare.  Supponitur  quidem  ius  hoc  esse  per  se  civile  idque  esse 
demonstratum,  sed  praeterquamquod  demonstratum  id  non  est ; 
licet  ne  non  solum  se  defendenti  sed  arguenti,  ut  facit  heic 
Launoius  in  interpretatione  huius  canonis,  derivare  argumento 
suo  vim  ab  liypothesi,  quam  adversarii  negant,  et  qua  seposita, 
nulla  est  vis  argumenti  ? 

Deinde  non  intelligimus,  cur  hac  posita  interpretatione,  eos,  qui 
in  can.  12.  dicuntur  iudices  ecclesiastici ,  concedat  Launoius  esse 
iiulices  ex  ordine  sacerdotali  vel  ab  eo  habentes  auctoritatem;  si 
enim  Ecclesia  non  est  uisi  coetus  fidelium,  iudices  ecclesiastici  erunt 
iudices  ex  fidelibus,  seu  quilibet  fideles. 

Verum  his  ineptiis  omissis,  quis  non  videt,  quod,  cum  inducitur 
Ecclesia  ferens  leges,  nomen  Ecclesiae  trahitur  ex  usu  communi 
loquendi  ad  supponendum  pro  Ecclesia  regente,  sicut  nomen  regni, 
imperii,  civitatis,  secundum  verba  Christi  Matth.  XVIII.  17. 

IV.  Et  sane  nonne  obiectum  canonis  est  potestas  simul  et  infal- 


252 


TRACT.  DE  MATRIMONIO 


libilitas  in  usu  huius  potestatis  {potuisse  constituere,  non  errasse 
in  iis  constituendis)?  atqui  subiectum  potestatis  simul  et  infalli- 
bilitatis  est  solum  Ecclesia  regens  et  docens,  non  reges  aut  civiles 
potestates  aut  populus  fidelium.  Quid  vero  proscribitur  in  hoc 
canone?  Error  Lutheri,  qui  negavit  Ecclesiae  h.  e.  Romanae  Sedi 
potestatem  constituendi  impedimenta  dirimentia;  eam  tamen  non 
negavit  seculi  principibus.  «  Coni  unctio  viri  et  mulieris  est  finis 
divini,  quae  tenet  quocumque  modo  contra  leges  hominum  con- 
tingerit  debentque  ei  leges  hominum  cedere  sine  ullo  scrupulo 
(de  Capti  v.  Bayl.  de  Matrimonio)  »:  hos  homines  deinceps  vocat 
romanenses  tyrannos.  Tum  in  Responsione  extemporaria  ad  arti¬ 
culos,  quos  magistri  nostri  ex  Babyl.  captivitate  excerpserunt,  ad 
illud  doctrinae  caput  «  Christianis  nihil  ullo  iure  posse  imponi 
legum  sive  ab  homine  sive  ab  Angelis,  nisi  quantum  volunt »,  ait 
ipse  «  hoc  non  de  civilibus  legibus  sed  de  ecclesiasticis  dixi  ». 
Aon  ergo  asserenda  erat  a  Patribus  potestas  civilis,  quae  non 
negabatur,  sed  ecclesiastica  propria  sacerdotum,  quae  sola  ne¬ 
gabatur. 

Quid  quod  idem  evidenter  patet  ex  ipsa  practica  interpretatione, 
quam  Concilium  praestitit  suo  canoni  ?  Aam  ipsum  Concilium 
deinde  auctoritate  sua  constituit  impedimenta  nova  dirimentia,  et 
vetera  quaedam  temperavit  statuitque  praeterea  valere  matri¬ 
monia  filiorum  sine  consensu  parentum  inita,  etsi  Principes  qui¬ 
dam  secus  vellent,  nt  Rex  Galbarum,  et  acriter  instarent  pro 
opposita  deliberatione.  Pacto  ergo  suo  Patres  Tridentini  inter¬ 
pretati  sunt  cauonem  suum.  Cur  enim  Patres,  qui  censebant  ius 
hoc  competere  Regibus,  his  non  auditis,  nullave  habita  ratione 
eorum  voluntatis  aut  desiderii,  decernunt  absolute  quod  sibiipsis 
placet?  Cur  reges  acquieverunt?  Ceterum  in  tota  hac  materia  de 
Matrimonio,  Ecclesia,  cui  auctoritas  vel  potestas  aliqua  circa  Sa¬ 
cramentum  Matrimonii  adseritur,  est  semper  Ecclesia  regens  et 
docens,  cf.  cann.  7.  S.  12.  eademque  intelligitur  iis  verbis:  cele¬ 
bratio  matrimonii  in  facie  Ecclesiae:  intelligitur  enim  talis  cele¬ 
bratio,  qnae  fiat  ante  qualiftcatum  testem  ab  ipsa  Ecclesia  regente 
constitutum,  quaeque  publica  sit  ut  innotescat  vel  per  se  inno¬ 
tescere  possit  matrimonium  Ecclesiae  regenti,  quae  de  causis  mar 
trimonialibus  indicium  ferre  debet.  Haec  enim  forma  celebrationis 
praescripta  est,  quia  malo  ex  clandestinis  coniugiis  orto  Ecclesia, 
quae  de  occultis  non  indicat,  occurrere  non  potest,  Decr.  De  Re- 
form.  Matrim. 

V.  Subdimus  quod  canon  iste  dogmaticus  est.  Agitur  enim  de 


TH.  XXIX.  HTSTORIOA  DEMONSTRATIO  POTESTATIS  ECCL.  253 

inre  Ecclesiae  et  de  infallibilitate  eiusdem  in  exercitio  huius  iuris: 
atqui  ius  et  infallibilitas  obiectum  sunt  dogmatis  et  a  disciplina 
praesupponuntur  ut  causa  eius:  non  ergo  sunt  res  disciplinares. 
Praeterea  non  agitur  de  eo  qui  inobediens  sit,  sed  de  eo  qui  affir¬ 
met,  Ecclesiae  deesse  hanc  potestatem  vel  eam  errasse  in  eius  usu; 
at  affirmatione  vel  negatione  veritas  impugnatur:  agit  ergo  Con¬ 
cilium  de  statuenda  veritate ,  quae  dogma  est,  non  disciplina.  Coni'. 
Tractatum  Card.  Gerdii  de  Matrimonio.  Oper. Tom. XV. Eomae  1809. 
P.  II.  §.  5. 

Quod  autem  de  cn.  4°  diximus,  idem  et  de  3°  dicendum  est, 
quod  sic  se  habet:  «  Si  quis  dixerit  eos  tantum  consanguinitatis 
et  affinitatis  gradus,  qui  levitico  (c.  XVIII.)  exprimuntur,  posse 
impedire  matrimonium  contrahendum  et  dirimere  contractum,  nec 
posse  Ecclesiam  in  nonnullis  eorum  dispensare,  aut  constituere  ut 
plures  impediant  et  dirimant:  A.  S.  » 

Vides  proinde  argumentum  nos  non  colligere  ex  eo  quod  sub 
anathematis  poena  canones  statuantur;  quis  enim  ignorat,  et 
transgressiones  legis  posse  plecti  anathemate  ?  sed  ex  eo  quod 
obiectum  canonis  sit  doctrina  et  veritas  asserenda  et  credenda. 

THESIS  XXIX. 

Historice  constat  Ecclesiam  arbitrio  suo  statuisse  impedimenta  di¬ 
rimentia  matrimonium  Christianorum. 

I.  Rem  tantum  historice  factumque  solum  nunc  spectamus.  Iure 
ne  an  iniuria  id  Ecclesia  fecerit,  diudicandum  erit  in  seqq.  The¬ 
sibus.  Modo  quoniam  adversarii,  inter  quos  praecipuus  post  Mar¬ 
cum  Antonium  De  Dominis  eminet  loannes  Launoius,  contendunt 
omnia  impedimenta  primum  a  secubari  potestate  constituta  fuisse, 
et  sic  in  Ecclesia  vim  obtinuisse,  demonstrare  volumus  falsitatem 
historicam  huius  opinionis,  quae  tamen  fundamentum  est  omnis 
doctrinae  adversariorum.  Ut  vero  haec  historica  thesis  demon¬ 
stretur  praemittenda  sunt  quaedam. 

1°  Auctoritatis  seu  iurisdictionis  Ecclesiasticae  duplex  functio 
est  distinguenda,  altera,  qua  authentice  proponit  divinam  do¬ 
ctrinam  divinamque~Iegem  iubetque  illam  credi,  hanc  observari; 
altera  qua  ex  vi  potestatis  sibi  collatae  divinitus  sancit  Ecclesia 
leges  positivas,  quas  observare  oportet.  Porro  cum  in  praesenti 
quaestione  agitur  de  Ecclesiastica  iurisdictione,  non  est  quaestio 
proprie  de  prima,  sed  de  secunda.  Xon  enim  negant  adversarii 
Deum  posse  leges  ferre  circa  matrimonium  et  impedimenta  sta- 

bili  re,  uec  negant  Ecclesiam  testem  esse  authenticam  divinae 
revelationis;  sed  negant  factam  esse  a  Deo  potestatem  Ecclesiae 
leges  ferendi  circa  matrimonii  vinculum,  vel  eam  solum  hanc 
potestatem  habere.  Quocirca  quae  Apostolus  in  la  Cor.  decrevit 
non  satis  opportune  nunc  afferrentur  in  medium;  nam  in  quibus¬ 
dam  certe  se  habuit  ut  testis  revelationis  legisque  divinae,  in  aliis 
videri  potest  se  habuisse. 

2°  Tenendum  est,  non  solum  legalem  oeconomiam  iudaicam 
per  Ecclesiae  institutionem  fuisse  a  Christo  abolitam,  sed  et  id 
semper  in  Ecclesia  creditum  esse;  ideoque  creditum  esse,  positiva 
praecepta,  quae  exstant  in  lege  Moysis,  non  habere  amplius  ex  se 
vim  obligandi.  Id  tamen  non  impedit,  quominus  ad  ea  provocari 
possit  tauquam  ad  normam,  secundum  quam  leges  suas  condat 
Ecclesia;  quod  enim  a  Deo  aliquando,  licet  pro  certo  tantum  tem¬ 
pore,  profectum  est,  dignitatem  semper  retinet  cuiusdam  normae, 
ad  quam  actiones  suas  exigant  homines,  cum  in  iisdem  adiunctis 
aut  similibus  versantur,  ut  perfectius  agant.  Idcirco  si  contingat 
reperiri  statuta  impedimenta  ab  Ecclesia,  quae  iam  Deus  per 
Moysem  positiva  lege  constituerat,  perperam  quis  inferret  ea  ex 
iure  divino  eoque  praecipiente  esse  constituta. 

3°  Ut  demonstretur  Ecclesiam  usam  esse  auctoritate  sua,  non 
opus  est  afferre  decreta  Ecclesiae  universalis,  sed  satis  sunt  etiam 
decreta  particularium  Synodorum,  quae,  nullis  contradicentibus, 
aliquid  statuerint. 

4°  Ut  quod  in  thesi  proposuimus  demonstremus,  non  est  opus 
ut  singulorum  impedimentorum  originem  describamus,  sed  satis 
est  in  aliquibus  immorari.  Si  enim  constat,  Ecclesiam  arbitrio  suo 
quaedam  statuisse  dirimentia  impedimenta,  iam  verum  est  quod 
affirmamus  in  Thesi. 

Iam  vero  eadem  est  ratio  sive  potestatis  statuendi  speciatim 
impedimenta  sive  potestatis  decernendi  formam  contrahendi  ne¬ 
cessariam  pro  valore  contractus  (cf.Praenot.  n.  II.).  Initium  ducere 
licet  ab  eo  impedimento,  de  quo,  teste  Bellarmino,  quaestio  est 
inter  theologos  an  iuris  Ecclesiastici  sit,  vel  iuris  divini;  si  enim 
iuris  divini  non  est,  certo  demonstratur,  ipsum  auctoritate  Eccle¬ 
siae  fuisse  constitutum. 

II.  Itaque  a)  Constat  votum  professionis  religiosae  impedi¬ 
mentum  esse  dirimens  matrimonii.  Cuius  impedimenti  antiqui¬ 
tatem  et  originem  requirentes  monemus,  quod  de  solis  virginibus 
seu  feminis  Deo  sacratis  disputamus,  quarum  certe  antiquior  est 
in  Ecclesia  sollemnitas  consecrationis  Deo.  Testimonia  huc  spe- 

ctantia  liaec  sunt.  Gelasius  I.  epist.  ad  Episcopos  per  Lucaniam 
Bruttios  et  Siciliam,  ep.  20.  ait:  «  Virginibus  sacris  temere  se 
quosdam  sociare  cognovimus,  et  post  dicatum  Deo  propositum 
incesta  foedera  et  sacrilega  miscere».  Porro  foedus  incestum  non 
est  coniugium.  Aute  ipsum  Siricius,  cuius  cf.  in  Appendice  de¬ 
cretum  4'“  ex  epistola  ad  Himerium  et  decretum  1.  ex  Synodica 
ad  Gallos,  deinde  Innocentius  I.  in  litteris  datis  ad  Victricium  Epi¬ 
scopum  Iiothomagensem,  rem  distinctius  declarat.  «  Quae  Christo 
spiritualiter  nupserunt  et  velari  a  Sacerdote  meruerunt,  si  postea 
vel  publice  nupserint,  vel  se  clanculo  corruperint,  admittendas 
non  esse  ad  poenitentiam,  nisi  is,  cui  se  iunxerant,  de  seculo  di¬ 
scesserit.  Si  enim  in  omnibus  haec  ratio  custoditur,  ut  quaecumque, 
vivente  viro,  alteri  nupserit,  habeatur  adultera,  nec  ei  agendae 
poenitentiae  licentia  concedatur  nisi  unus  ex  ipsis  defunctus  fue¬ 
rit,  quanto  magis  tenenda  est  de  illa,  quae  ante  immortali  sponso 
se  coniunxerat,  et  postea  ad  humanas  nuptias  transmigravit.  Hae 
vero,  quae  nondum  sacro  velamine  tectae,  tamen  in  proposito 
virginali  semper  se  manere  promiserant,  licet  velatae  non  sint,  his 
agenda  aliquando  tempore  poenitentia  est,  quia  ipsarum  sponsio  a 
Domino  tenebatur.  Si  enim  inter  homines  solet  bonae  fidei  con¬ 
tractus  nulla  ratione  dissolvi,  quanto  magis  ista  pollicitatio,  quam 
cum  Deo  pepigerunt,  solvi  sine  vindicta  non  debet?  »  Habes  di¬ 
stinctionem,  etsi  non  nomine,  sed  re,  inter  vota  sollemnia  religionis 
et  non  sollemnia:  habes  distinctam  duplicem  classem  virginum, 
velatarum  nempe  et  nondum  velatarum.  Velum  imponebat  Epi¬ 
scopus  in  publica  et  sollemni  caerimonia  professionis  castitatis, 
quae  tiebat  in  paschate.  Lege  Ambrosium  Exhortat.  Virginit.  c.  7. 
et  eundem  sive  alium  Scriptorem  de  Lapsu  Virginis  c.  5.  Hoc 
velum  Hieronymus  epist.  CXXX  u.  2.  appellat  flammeum  virginale, 
Optatus  L.  II.  c.  19.  et  L.  VI,  c.  4.  mitras  seu  mitellas  vocat, 
«  quae  ex  lana  purpura  tincta  conficiebantur,  quibus  caput  ve¬ 
labatur,  quaeque  erant,  ut  ipse  ait,  indicia  professionis...  ut  rem 
iam  Deo  devotam  nec  qui  sponsabat  perseveraret  petere,  nec 
raptor  auderet  violare  ».  Cf.  et  lib.  Tertulliani  de  Velandis  virgi¬ 
nibus,  ex  (pio  apparet,  nondum  ea  aetate  fuisse  penes  omnes  hunc 
morem  receptum  velandi  virgines.  Boito  matrimoniales  coniun- 
ctiones  velatarum  adulteria  esse  decernit  Innocentius:  et  cum 
lapsam  negat  admitti  posse  ad  poenitentiam  donec  coniux  vivat, 
significat  eam  unionem  talem  esse  ut  honestari  nulla  ratione  possit, 
quod  quidem  fieret  si  valida  esset.  Idem  evincitur  ex  oppositione 
virginis  velatae  cum  alia  haud  velata:  nam  de  huius  voto  solum 
affirmatur  quod  eum  vindicta  solvatur:  aliud  quippe  non  solvitur. 

Auctor  Sermonis  ad  vir  (finem  lapsam  (inter  opera  Ambrosii  cf. 
pag.  G5.,  iu  Tract.  de  Poenit .)  c.  5.  ait;  «  dicit  aliquis,  melius  est 
nubere  quam  uri.  Hoc  dictum  ad  non  pollicitam  pertinet,  ad 
nondum  velatam.  Ceterum  quae  se  spopondit  Christo  et  sanctum 
velamen  accepit,  iam  nupsit,  iam  immortali  iuncta  est  viro.  Etiamsi 
voluerit  nubere  communi  lege  connubii,  adulterium  perpetrat ,  ancilla 
mortis  efficitur  ».  Ambrosius  in  lib.  de  Virginitate  c.  3.  cum  dixisset 
improbari  ab  aliquibus  quod  pater  integritatem  liliae  voverit, 
subdit:  «  quo  in  negotio  etiam  nos  vocamur  in  culpam.  Quam 
tandem?  quia  nuptias  prohibuimus  illicitas.  Vocent  ergo  iu  eandem 
culpam  etiam  Ioannem  Baptistam...  An  erubescendum  protulimus 
auctorem?  quam  vero  causam  aliam  habuit  ille  martyrii  repetite 
animo.  Causa  illius  passionis  certe  haec  fuit.  Non  licet  tibi  eam 
uxorem  habere.  Si  hoc  de  uxore  hominis,  (pianto  magis  de  virgine 
consecrata  f  (Nempe  si  non  licet  habere  uxorem  alterius,  quanto 
minus  licet  virginem  consecratam).  Gratias  itaque  divinitati  quod 
hic  nullus  Herodes,  atque  utinam  nulla  Herodias  ». 

Hieronymus  L.  I.  adv.  Iovinianum  c.  7.  «  si  nupserit  virgo,  non 
peccavit,  non  illa  virgo,  quae  semel  Dei  cultui  se  dedicavit;  haec 
enim  siqua  nupserit,  habebit  damnationem,  quia  primam  fidem  ir¬ 
ritam  fecit  (1  Tim.  V.).  Virgines,  quae  post  consecrationem  nupse¬ 
rint,  non  tam  adulterae  sunt,  quam  incestae  ».  Basilius  in  la  JEpist. 
canonica  ad  Amphilochium  statuit  cn.  6.  «  Canonicarum  fornicatio¬ 
nes  pro  matrimonio  non  reputentur,  sed  earum  couiunctio  omnino 
divellatur  ».  In  2.  epistola  vero  cn.  18.  uberius  de  hac  re  disserens, 
directe  quidem  loquitur  de  poenitentia  virginibus  lapsis  iniun- 
genda;  simul  tamen  docet  quid  de  earum  couiugiis  ceuseat.  Du¬ 
bitare  quidem  licet,  an  Basilius  proferat  eam  sententiam  tanquam 
suam,  an  ut  communem  (cf.  in  Append.):  at  constat  ipsum  cum 
pluribus  consentire.  Ait  ergo:  «  Si  vidua  indicio  subi  icitur  gra¬ 
vissimo,  ut  quae  fidem  in  Christum  irritam  fecerit,  quid  nobis 
putandum  de  virgine,  quae  sponsa  est  Christi  et  sacrum  vas 
Domino  dedicatum?  Magnum  quidem  est  peccatum  vel  ancillam 
clandestinis  matrimoniis  sese  dantem  stupro  domum  implere,  et 
deteriore  vita  iniuriam  possessori  facere :  longe  autem  gravius 
est  sponsam  fieri  adulteram,  ac  suae  cum  sponso  coniunctioni  de¬ 
decus  ferentem,  impudicis  voluptatibus  se  dedere.  Proinde  vidua 
quidem  ut  corrupta  ancilla  condemnatur,  virgo  vero  adulterae 
iudicio  subiicitur.  Quemadmodum  igitur  eum,  qui  cum  alieua  est 
muliere,  adulterum  nominamus,  non  prius  admittentes  ad  com¬ 
munionem  quam  a  peccato  cessaverit,  ita  profecto  et  de  eo,  qui 

virginem  liabet,  statuemus.  Illud  autem  nunc  in  antecessum  nobis 
statuere  necesse  est,  virginem  vocari,  quae  se  sua  sponte  obtulit 
Domino,  ac  nuntium  nuptiis  remisit  ac  sanctimoniae  institutum 
amplexa  est  ».  Haec  est  ergo  sententia  Patrum  sec.  IV.  inculcata 
initio  sec.  Y.  ab  Innoccntio. 

III.  Porro  si  Synodos  consulamus,  inter  canones  ex  pluribus 
synodis  collectos  in  concilio  Carthaginiensi  an.  39S.  canon  104'1S 
refertur,  qui  quidem  certus  non  est,  quippe  qui  in  uno  cod.  ms. 
Urgellensi  repertus  est  (Cf.  Mansi  Cone.  Tom.  IY)  et  non  satis 
videtur  cohaerere  cum  doctrina  Augustini  inferius  citanda,  qui 
dicitur  synodo,  in  qua  canon  est  conditus,  subscripsisse:  attamen 
hic  canon  haud  dubie  antiquus  ita  se  habet.  «  Si  quae  viduae  quan- 
tunlibet  adhuc  in  minoribus  annis  positae,  et  matura  aetate  a 
viro  relictae,  se  devoverunt  Domino  et  veste  laicali  abiecta  sub 
testimonio  Episcopi  et  Ecclesiae  religioso  habitu  apparuerunt, 
postea  vero  ad  nuptias  seculares  transierunt,  secundum  Apostolum 
damnationem  habebunt;  quoniam  tidem  castitatis,  quam  Domino 
voverant,  irritam  facere  ausae  sunt.  Tales  ergo  personae  sine 
Christianorum  communione  maneant,  quae  etiam  nec  in  conviviis 
communicent.  Nam  si  adulterae  coniuges  reatu  sunt  viris  suis 
obnoxiae,  quanto  magis  viduae,  quae  religiositatem  mutaverunt, 
crimine  adulterii  notabuntur,  si  devotionem,  quam  Deo  sponte 
et  non  coactae  obtulerant,  libidinosa  corruperint  voluptate  atque 
ad  secundas  nuptias  transitum  fecerint?  quae,  etsi  violentia  ir¬ 
ruente  ab  aliquo  praereptae  fuerint  ac  postea  delectatione  carnis 
atque  libidinis  permanere  in  coniugio  raptori  vel  violento  viro 
consenserint,  damnationi  superius  comprehensae  tenebuntur  ob¬ 
noxiae  ».  Etsi  violentiam  sint  passae  liuiusmodi  religiosae  foe- 
minae,  si  tamen  postea  raptori  consentiant,  eadem  plectuntur 
poena,  ac  quae  libere  ad  has  nuptias  transierint  seculares.  Cum 
autem  ipsae  comparentur  adulteris,  nec  de  permissione  manendi 
in  coniugio  post  poenitentiam  peractam  fiat  sermo,  sed  solum 
poena  gravissima  indicatur  in  tali  unione  perseverantibus,  vi¬ 
dentur  Patres  nullas  existimasse  tales  nuptias:  cum  praesertim 
ita  a  non  paucis  ea  aetate  de  his  nuptiis  iudicaretur,  ut  constat 
ex  Augustini  testimonio  mox  citando.  Inter  canones  vetustiores  cf. 
in  Appendice  cau.  XIII.  ex  Cone.  Illiberitano,  can.  Basilii  XYIII. 
Attamen  nolumus  admodum  auctoritatem  huius  canonis  urgere. 

Concilium  Toletanum  I.  an.  400.  cn.  10.  decrevit:  «  devotam 
peccantem  non  recipiendam  in  Ecclesia,  nisi  prius  desierit  et 
desinens  egerit  aptam  poenitentiam  decem  annis...  quae  autem 

maritum  acceperit,  non  admittatur  ad  poenitentiam,  nisi  adhuc 
vivente  ipso  viro  caste  vivere  ceperit  aut  postquam  ipse  deces¬ 
serit  ».  Ex  quo  illud  idem  colligendum  quod  ex  Innocentii  de¬ 
creto  collegimus.  In  Cone.  Aurelianensi  Y.  an.  549  cn.  19.  decer¬ 
nitur  de  puellis,  quae  ‘monasterium  ingressae  in  eo  elegerint 
permanere,  si  postea  propositum  sanctum  seculi  ambitione  trans- 
scendant,  ut  «  cum  his  quibus  coniugio  copulantur,  Ecclesiae 
communione  priventur  ».  Quod  «  si  culpam  sequestratione  sana¬ 
verint,  ad  communionis  gratiam  revocentur  ».  Cum  absolute 
separatio  praecipiatur,  nullae  existimantur  nuptiae.  Synodus 
Turonensis  II.  an.  567,  cn.  20.  recitato  prius  responso  Innocentii 
ad  Victricium,  quod  iam  audivimus,  et  Apostoli  testimonio 
1.  Tim.  V.  12.  subdit:  «  nos  ergo  hoc  sequentes  quod  vel  Apo¬ 
stolus  Paulus  vel  Papa  Innocentius  statuit,  in  canonibus  nostris 
inserentes,  statuamus  observandum,  ut  nullus  sacratam  Ileo  vir¬ 
ginem,  quae  in  honorem  Christi  vestem  mutavit,  aut  rapere  aut 
competere  aut  sibi  coniugem  servare  praesumat:  quia  etiam  lex 
Romana  constituit  ut  quicumque  sacratam  Deo  virginem  vel 
viduam  fortasse  rapuerit,  si  postea  eis  de  coniunctione  conve¬ 
nerit,  capitis  sententia  feriantur  (cod.  Theod,  1.  I.  de  Raptu)...  qui 
ergo  in  hac  pertinacia  durare  voluerint  et  plus  in  volutabro 
malae  conversationis  permanere  quam  se  de  vetito  coniugio  se¬ 
parare,  perenni  excommunicatione  damnentur  ».  Ecce  tibi,  ait 
festive  Launoius  (oper.  cit.),  plusquam  dirimens  impedimentum 
ab  Imperatore  statutum,  et  Synodus  leges  imperatorias  exsequitur. 
Verum  1°  Synodus  dicit  sequi  se  Paulum  Apostolum  et  Innocen¬ 
tium  papam:  citatio  autem  romanae  legis  adhibetur  ad  confir¬ 
mationem  convenientiae  canonis,  quod  satis  indicat  illa  vocula 
etiam.  2°  Fieri  non  poterat  ut  canone  suo  Episcopi  exsequerentur 
legem  Imperatoris;  quia  lex  de  rapientibus  solum  loquitur,  Syn¬ 
odus  autem  generatim  de  harum  virginum  connubio. 

Itaque  ut  ex  citatis  constat,  in  non  paucis  Ecclesiis  iam  a 
seeulo  IV.  etsi  nondum  universaliter  receptum,  constitutum  erat, 
nullas  esse  nuptias  puellarum  vel  virginum,  quae  mutata  veste 
vel  velo  suscepto  seu  in  monasteriis  se  Deo  sacraverant.  Id  Patres 
statuunt  provocantes  ad  traditionem  Maiorum  :  an  leges  civiles 
hac  de  re  ullae  exstabant1? 

IV.  Christianus  Lupus  (in  prima  prooemiali  dissertatione  ad 
Tomum  IV.  de  Latinorum  Episcoporum  et  clericorum  continentia, 
c.  10)  ait  huiusmodi  nuptias  invalidas  fuisse  eflectas  lege  Im¬ 
periali,  Constantii  scilicet  Augusti,  cuius  lex  exstat  in  codice 

Theodosiano,  et  quam  innovavit  Iovianus  auctam  capitali  sup¬ 
plicio,  ad  quam  legem  Synodus  Turonensis  provocavit.  Huius 
porro  lex  (Cod.  Theod.  L.  IX.  Tit.  25.  de  Raptu)  ita  se  habet. 
«  Si  quis,  non  dicam  rapere,  sed  vel  attentare,  matrimonii  iun- 
geudi  causa,  sacratas  virgines  vel  invitas  (an  vel  viduas?)  ausus 
fuerit,  capitali  sententia  ferietur  ».  Causam  huius  ferendae  legis 
aperit  Sozomenus  L.  VI.  c.  3.  «  Istam  legem  ideo  tulit,  quod 
quidam  improbi  viri,  regnante  Iuliano  apostata,  tales  virgines 
vel  vi  vel  persuasione  ad  hanc  corruptelam  inductas  sibi  coniugio 
iunxissent  ».  Lex  ergo  erat  lata  contra  raptores  vel  corruptores 
violentos  aut  seductores  virginum;  sed  si  sanctimoniales,  relicto 
proposito,  postea  nubere  voluissent,  non  prohibebantur  hac  lege, 
ut  recte  observat  Valesius.  Atqui  Patres  de  ipsis  virginibus  lo¬ 
quuntur,  quae  sponte  sua  irritam  faciunt  primam  Udem  Deo 
obligatam:  ergo  admisso  quoque  quod  ea  lege  nullae  statuerentur 
nuptiae  talium  hominum,  ea  lex  perperam  affertur  iu  nostra 
quaestione. 

V.  Verum  e  contrario  habemus  praeter  decreta  Innocentii,  quae 
non  significant  aliquid  novi  statui,  etiam  cauones  conciliares 
Constantio  antiquiores  de  hac  re  decernentes,  qui  directe  quidem 
eo  spectant  ut  modum  poenitentiae  pro  delicto  constituant,  si¬ 
gnificant  tamen  etiam  quo  loco  haberentur  huiusmodi  nuptiae 
ab  Ecclesia.  Concilium  Illiberitanum  cn.  13.  statuit:  «  Virgines, 
quae  se  Deo  dicaverint  et  pactum  prodiderint  virginitatis  atque 
eidem  libidini  serviverint,  non  intelligentes  quod  amiserint,  pla¬ 
cuit  nec  in  fiuern  eis  dandam  communionem.  Quod  si  semel  per¬ 
suasae,  ad  infimi  corporis  vitia  lapsae  (ita  legit  hoc  incisum 
Synodus  Coloniensis  an.  887,  cn.  0),  omni  tempore  vitae  suae 
huiusmodi  foeminae  egerint  poenitentiam  ut  abstineant  se  a  coitu, 
eo  quod  lapsae  potius  videantur,  placuit  eas  in  finem  communionem 
accipere  debere  ».  Supponit  canon  debere  has  virgines  lapsas  ab¬ 
stinere  a  coitu,  li.  e.  separandas  esse  ab  iis,  quibus  se  copula¬ 
verant  in  perpetuum.  Id  quidem  per  se  aequivalet  declarationi 
nullas  esse  huiusmodi  nuptias.  Iam  vero  adverte  Patres  Illiberi- 
tanos  id  non  primos  decernere,  sed  imo  supponere,  decernere  vero 
poenam:  ex  quo  inferas  iam  lege  Ecclesiastica  cautum  esse,  quod 
nullae  forent  huiusmodi  nuptiae.  Ineptus  enim  esses,  si  ea  aetate 
quaereres  leges  civiles  id  statuentes. 

Quocirca  iam  seculo  III.  Cyprianus  epist.  LX.  virgines  appellat 
«  membra  Christo  dicata,  et  in  aeternum  continentiae  honore 
pudica  virtute  devota;  atque  epist.  LXII.  easdem  virgines  Deo 

dicatas,  quae  semel  statum  suum  continenter  et  firmiter  tenere 
decreverint  (seu,  ut  ait  de  Habitu  Virginum  c.  4.  «  se  Christo 
dicaverint,  et  a  carnali  concupiscentia  recedentes  tam  carne  quam 
spiritu  se  Deo  voverint  »)  postea  ex  commercio  virorum  corruptas, 
vocat  adulteras  Christi,  ac  iubet  prorsus  separari,  nulla  hypothesi 
facta  alicuius  coniunctionis  maritalis,  quae  inter  eos  exsistere 
potuerit  ac  valida  esse :  «  quod  si  obstinatae  perseverant,  nec  se 
ab  invicem  separant;  sciant  se  cum  hac  sua  impudica  obstina¬ 
tione  nunquam  a  nobis  admitti  in  Ecclesiam  posse  ».  Voti  autem 
continentiae,  quod  virgines  proferebant,  meminit  etiam  Tertul¬ 
lianus  de  Velandis  virginibus. 

Ex  his  omnibus  videtur  antiquissima  esse  Ecclesiae  lex  sta¬ 
tuens  sollemne  votum  castitatis  nullas  efficere  nuptias,  quae  postea 
ineantur. 

VI.  Obstat  tamen  1°  ipse  Cyprianus  epist.  cit.  dum  ait:  « inter¬ 
cedendum  est  cito  talibus  (virginibus  quae  cum  viris  dormiebant, 
quae  tamen  se  integras  adhuc  esse  fatebantur),  ut  separentur  dum 
adhuc  separari  innocentes  possunt:  quia  dividi  postmodum  nostra 
intercessione  non  poterunt,  posteaquam  conscientia  gravissima 
cohaeserunt...  quod  si  ex  fide  se  Christo  dicaverunt,  pudicae  et 
castae  sine  ulla  fabula  perseverent,  et  ita  fortes  et  stabiles  prae¬ 
mium  virginitatis  exspectent.  Si  autem  perseverare  nolunt,  vel  non 
possunt, melius  est  ut  nubant, quam  in  ignem  delictis  suis  cadant». 

At  1°  quod  dividi  non  possint,  non  ex  eo  est  quod  valida  sit 
coniunctio,  secus  enim  non  affirmaret  Cyprianus  se  nunquam  eas 
posse  in  Ecclesiam  admittere  nisi  separentur :  sed  est-  ex  difficultate 
abstinendi  quam  experiuntur,  qui  his  illicitis  rebus  dant  operam. 
2°  Quod  vero  subditur  melius  esse  nubere ,  id  non  virginibus  iam 
Deo  dicatis  dicitur,  sed  adhuc  se  dedicaturis:  scilicet  quae  per¬ 
severare  non  possunt,  seu  perseverandi  animum  non  habent  et  in 
periculo  incontinentiae  versantur,  melius  est  ut  nubant,  quam  ut 
voventes  Deo  continentiam  eamque  postea  violantes  in  ignem 
cadant. 

2°  Magis  obstat  Augustinus  qui  de  Bono  viduitatis  cc.  9.  10. 
ait  «  Quoniam,  sicut  ait  Dominus,  non  omnes  capiunt  verbum  hoc, 
quae  potest  ergo  capere,  capiat,  et  quae  se  non  continet,  nubat ; 
quae  non  cepit,  deliberet,  quae  aggressa  est,  perseveret.  In  coniu- 
gali  quippe  vinculo  si  pudicitia  conservatur,  damuatio  non  timetur: 
sed  in  viduali  et  virginali  continentia,  excellentia  muneris  am¬ 
plioris  expetitur,  qua  expetita  et  electa  et  voti  debito  oblata,  iam 
non  solum  capessere  nuptias,  sed  etiamsi  non  nubatur,  nubere 

velle  damnabile  est...  non  quia  ipsae  nuptiae  vel  talium  damnan¬ 
dae  iudicantur ;  sed  damnatur  propositi  fraus,  damnatur  fracta 
voti  iides...  postremo  damnantur  tales  non  quia  coniugalein  fidem 
posterius  inierunt,  sed  quia  continentiae  primam  fidem  irritam 
fecerunt...  Proinde  qui  dicunt  talium  nuptias  non  esse  nuptias 
sed  potius  adulteria,  non  mihi  videntur  satis  acute  ac  diligenter 
considerare  quid  dicant :  fallit  eos  quippe  similitudo  veritatis. 
Quia  enim  coniugium  Christi  dicuntur  eligere  quae  Christiana 
sanctitate  non  nubunt,  hinc  argumentantur  quidam  dicentes:  si 
viro  suo  vivo  quae  alteri  nubit  adultera  est,  vivo  ergo  Christo, 
quae  coniugium  eius  elegerat,  si  homini  nubit,  adultera  est.  Qui 
hoc  dicunt,  acute  quidem  moventur,  sed  parum  attendunt  hanc 
argumentationem  quanta  rerum  sequatur  absurditas  »  sequuntur 
absurda.  Pergit:  «fit  autem  per  hanc  minus  consideratam  opinio¬ 
nem,  qua  putant  lapsarum  a  sancto  proposito  feminarum,  si  nu¬ 
pserint,  non  esse  coniugia,  non  parvum  malum,  ut  a  maritis 
separentur  uxores,  quasi  adulterae  sint  non  uxores,  et  cum  volunt 
eas  separatas  reddere  continentiae,  faciunt  maritos  earum  adulteros 
veros,  cum,  suis  uxoribus  vivis,  alteram  duxerint.  Quapropter  non 
possum  quidem  dicere  a  proposito  meliore  lapsas,  si  nupserint, 
feminas,  adulteria  esse  non  coniugia:  sed  plane  non  dubitaverim 
dicere,  lapsus  et  ruinas  a  castitate  sanctiore,  quae  vovetur  Domino, 
adulteriis  esse  peiores  ». 

Ex  his  Augustini  verbis  habes  in  primis  quo  sensu  olim  dice¬ 
retur  coniunctiones  sanctimonialium  cum  viris  esse  adulteria,  eo 
quod  nimirum  nuptiae  nullae  essent ;  a  qua  proinde  locutione 
abstinet  Augustinus;  porro  haec  locutio  non  erat  quorundam 
tantum,  sed  potius  communis,  ut  ex  testimoniis  allatis  liquet.  Quid 
autem  dicendum  de  Augustini  sententia  ?  Idonea  responsio  est, 
hac  Augustini  opinione  probari  id  tantum,  quod  nimirum  aetate 
sua  nondum  esset  universaliter  receptum  aut  universali  lege  sta¬ 
tutum,  nullas  esse  tales  nuptias,  quod  nos  non  contendimus:  non 
vero  probari  quod  pluribus  in  locis  id  admissum  non  fuerit.  Id 
autem  nos  solum  contendimus,  non  paucis  in  locis  id  fuisse  statu¬ 
tum,  quod  quidem,  ut  monuimus,  ipsum  Augustini  testimonium 
confirmat.  Quod  vero  ex  Epiphanio  (Haer.  LXL  c.  7.)  Ilasilio 
(epist.  la  Canonica  cn.  7.).  Leone  (epist.  ad  Rusticum  resp.  14.) 
refertur,  spectat  ad  monachos,  de  quibus  adeo  clara  testimonia 
non  habemus  nec  disputamus. 

VII.  Constat  ergo  primis  ecclesiae  seculis  hanc  viguisse  in 
Ecclesia  sententiam:  nuptias  puellarum  post  virginitatem  Deo 

sollemniter  consecratam  nedum  illicitas,  sed  et  nullas  esse:  exstitisse 
quidem  et  aliquos,  qui  aliter  senserint  :  id  vero  non  derogare  anti¬ 
quitati  legis  sed  solum  plenae  eiusdem  universalitati;  quod  in  re 
nondum  certo  canone  pro  universa  Ecclesia  constituta  locum  ha¬ 
bere  posse  nemo  non  videt.  Quo  posito  nulla  difficultas  oritur  ex 
Bernardo  (De  Praecepto  et  dispens.  c.  17.)  nolente  indicium  ferre 
de  sententia  Augustini,  quam  retulimus,  et  de  modo  quo  se  Gre- 
gorius  M.  gessit  erga  qnendam  monachum  Venantium. 

Constat  deinde  in  huiusmodi  negotio  nullam  sibi  partem  vin¬ 
dicare  Imperatores  aut  Reges ;  nullae  enim  hac  de  re  seculares 
leges  latae  sunt  ante  citata  Ecclesiae  decreta.  Perperam  proinde 
Launoius  hoc  impedimentum  derivavit  a  lege  imperiali  citata  a 
Synodo  Turonensi. 

Quaestio  ergo  omnis  eo  redit,  an  iure  divino  vel  ecclesiastico 
aut  apostolico  id  sit  constitutum.  Eo  ipso  autem  quod  non  statim 
ab  omnibus  haec  lex  admissa  fuerit  variaque  fuerit  olim  disciplina, 
satis  constat  auctoritate  Ecclesiae  hoc  impedimentum  esse  indu¬ 
ctum;  cum  praesertim  non  quodlibet  votum  castitatis  hunc  effectum 
induceret,  ut  patet  ex  verbis  Innocentii. 

VIII.  Impedimenta  quaedam  affinitatis  et  consanguinitatis  atque 
alia  Ecclesia  sua  auctoritate  decrevit.  Sane  bj  Cone.  Illiberit.  c.  01. 
statuit  «  si  quis  post  obitum  uxoris  suae,  sororem  eius  duxerit,  et 
ipsa  fuerit  fidelis,  quinquennium  a  communione  placuit  abstinere». 
Prohibitio  saltem  huius  rei  in  hoc  canone  continetur.  De  quo 
canone  ait  Franciscus  Mendoza  (De  Confirmando  Concilio  Illibe- 
ritano  ad  Clementem  VIII.).  «  Primum,  ut  opinor,  Ecclesiae  de¬ 
cretum  litteris  consignatum,  quo  constitutum  est,  matrimonium 
affinitate  impediri,  hoc  liispanorum  episcoporum  videtur,  antiquo 
romanorum  iure  abrogato,  quo  licebat  cum  defunctae  uxoris. sorore 
matrimonium  contrahere  ».  Congruit  quidem  hoc  decretum  cum 
Mosaica  lege  Lev.  XVIII.  18.  quadantenus,  quatenus  ibi  prohibetur 
vir  accipere  in  pellicatum  sororem  uxoris  suae  adhuc  viventis. 

Concilium  Neocaesariense  an.  314.  c.  2.  de  eadem  re  aliquid 
amplius  decernit.  «  Femina,  si  duobus  fratribus  nupserit,  extru¬ 
datur  usque  ad  mortem.  Sed  in  morte  propter  humanitatem,  si  di¬ 
xerit  quod,  ubi  convaluerit,  solvet  matrimonium,  habebit  poeni¬ 
tentiam  ».  Si  poenitentia  non  datur  nisi  sub  promissione  separa¬ 
tionis  seu  dissolutionis  matrimonii,  vel  supponitur  ipsum  nullum 
reapse  fuisse,  vel  hoc  ipso  canone  implicite  edicitur:  adversarii 
vero  volunt  supponi  quidem  irritum  sed  vi  alterius  legis. 

Itaque  qua  lege  irritabatur  hoc  coniugium?  Xulla  exstabat 

aetate  illa  lex  Imperatorum.  Affert  quidem  Launoius  legem  Etsi 
licitum  editam  a  Costautino  et  Constante  Augg.  et  Iuliano  Cae¬ 
sare  ann.  355.  (exstat  in  Cod.  Tlieod.  L.  III.  Tit.  12.),  quam  postea 
secutae  sunt  aliae  leges  Honorii  ac  Iustiniani,  sed  liae  omnes 
his  canonibus  posteriores  sunt  posterioresque  sunt  Basilio,  qui 
iam  huiusmodi  nuptias  uou  solum  improbaverat,  sed  ab  Ecclesia 
improbari  nullasque  haberi  docuerat  epist.  CLX.  ad  Diodorum 
Tarsensem  hic  verbis:  «  Primum  itaque  quod  in  huiusmodi  rebus 
maximum  est,  morem  nostrum  obiicere  possumus,  ut  vim  legis 
habentem,  eo  quod  nobis  a  viris  sanctis  traditae  sunt  regulae. 
Mos  autem  ille  est  huiusmodi,  ut  si  quis  impuritatis  vitio  ali¬ 
quando  victus  in  illicitam  duarum  sororum  coniunctionem  inci¬ 
derit,  neque  id  matrimonium  existimetur,  neque  omnino  in  Ec¬ 
clesiae  caetum  admittantur  priusquam  a  se  invicem  dirimantur. 
Quare  etiamsi  nihil  aliud  dici  posset,  satis  esset  ipsa  consuetudo 
ad  boni  custodiam  ».  Tum  sophismata  dissolvit  illius  qui  id  licere 
defendebat  eo  quod  non  esset  in  lege  Moysis  prohibitum;  illud 
primum  Basibus  monens  «  quaecumque  lex  dicit ,  iis,  qui  in  lege 
sunt ,  dicere  ».  Cf.  mox  citanda  verba  Zachariae  E.  P.  Accipe  nunc 
Verba  Pii  VI.  in  litteris  datis  an.  1782.  ad  Archiep.  Trevirensem. 
«  Hic  animadverti  praecipue  potest,  ipsum  affinitatis  impedi¬ 
mentum  primis  illis  seculis  (cum  nempe,  ut  ait,  gravissimas  perse¬ 
cutiones  a  Principibus  Ecclesia  tolerabat)  fuisse  ut  dirimens  per 
ecclesiasticam  legem  declaratum,  ut  habemus  ex  epist.  s.  Basii  i  i 
ad  Diodorum  et  ex  Cone.  Neocaesariensi  c.  2.  ». 

Ex  his  porro  ita  ratiocinamur:  Ecclesiae  Patres  prohibuerunt 
ac  nullum  esse  decreverunt  matrimonium  huiusmodi  tum  quoque 
cum  per  leges  civiles  licebat,  censueruntque  sibi  potestatem  in- 
esse  illud  prohibendi  et  irritandi :  ergo  arbitrio  suo  Ecclesia  hoc 
impedimentum  constituit  censuitque  sibi  competere  hanc  auctori¬ 
tatem.  Porro  canones  Concilii  Xeocaesariensis  ab  nuiversa  Ecclesia 
antiquitus  recepti  sunt.  Vides  nos  non  asserere  quod  universa 
Ecclesia  ea  aetate  hoc  impedimentum  induxerit,  fueritque  ubique 
observatum;  id  nostra  nunc  nihil  refert:  nobis  satis  est  quod 
Ecclesiae  Patres  ceusuerint  ad  auctoritatem  Ecclesiasticam  spe¬ 
ctare  huiusmodi  ius  eoque  iure  usa  sit  auctoritas  Ecclesiastica : 
quae  duo  ex  Synodo  Neocaesariensi  ac  Basilii  testificatione  con¬ 
stant.  Cum  autem  Synodus  haec  esset  particularis,  nihil  mirum 
si  mos  ille,  de  quo  Basibus  loquitur,  non  obtinuerit  tunc  penes 
omnes. 

IX.  c)  Concilium  Epaonense  in  regno  Burgundiae  an.  517. 

cn.  30.  plures  incestas  coniunctiones  vetat,  nihilque  eis  veniae 
reservat,  nisi  cum  adulterium  separatione  sanaverint.  Inter  lias 
recensentur,  si  quis  relictam  fratris,  si  quis  germanam  uxoris  suae, 
si  quis  novercam  accipiant;  si  quis  relictae  avunculi  misceatur, 
quae  spectant  ad  affinitatem.  Tum  quoque  quod  ad  consanguini¬ 
tatem  attinet:  si  quis  consobrinae  sobrinaeve  se  societ;  quibus  im¬ 
mediate  subduntur  a  Concilio  liaec  verba:  «  quod  ut  a  praesenti 
tempore  prohibemus ,  ita  ea  (matrimonia  huiusmodi)  quae  sunt  an¬ 
terius  instituta  non  solvimus  ».  Et  concludunt:  «  Sane  quibus 
coniunctio  illicita  interdicitur,  liabebuut  ineundi  melioris  coniugii 
libertatem  »,  quibus  significant  se  ita  prohibere  eas  nuptias  ut 
irritent,  nullum  scilicet  vinculum  exsistat  inter  sic  contrahentes. 

Ait  Launoius  cum  aliis,  Patres  innixos  esse  legi  Theodosii 
senioris,  qui  «  patrueles  fratres  et  consobrinos  vetuit  inter  se 
coniugii  convenire  nomine  »  ut  testatur  Ambrosius  epist.  LX.,  ad 
Paternum,  n.  8.  Obiicitur  ipsis,  eam  legem  fuisse  ab  Arcadio  abro¬ 
gatam,  leg.  Celebrandis ,  quae  exstat  in  Cod.  Iustiuiani  L.  Y.  Tit.  4. 
c.  17.  de  qua  vide  quae  disputat  Gothofredus  ad  Cod.  Theodos. 
L.  III.  Tit.  12.  lege  Manente ,  ubi  demonstrat  nullam  esse  rationem 
cur  de  ea  lege  Celebrandis  dubitetur :  cf.  praeterea  quae  dicimus 
in  Append.  At  inquiunt,  utraque  in  bypothesi  sive  abrogata 
fuerit  sive  secus,  patet  auctoritas  Principis  secularis  in  contractum 
matrimonialem.  Xam  si  post  imperium  Theodosii  senioris  value¬ 
runt  matrimonia  inter  patrueles  aut  consobrinas,  id  factum  esse 
dicendum  est  auctoritate  Arcadii  ac  Iustiuiani,  qui  eam  legem 
abrogarunt.  Si  vero  matrimonia  haec  prohibita  erant,  id  ex  lege 
Theodosii  senioris  adhuc  vigentis  repetendum.  Quod  perinde  est 
ac  si  dicas  potuisse  eadem  tempore  duas  leges  contrarias  valere. 
Iis  ergo  sic  inepte  arguentibus  scite  reponit  Cardin.  Gerdii  oper. 
cit.  hoc  dilemma.  Aut  lex  Theodosii  fuit  revocata,  aut  non.  Si  non 
fuit  revocata  usque  ad  Iustinianum  saltem,  ipsis  adversariis  fa- 
tentibus,  vigebat.  Si  ergo  liaec  lex  valebat  in  Galliis,  matrimonia 
contra  eam  legem  contracta  habita  fuissent  nulla.  Et  tamen  ibi 
talia  matrimonia  contrahebantur  et  Patres  Epaonenses  prohibentes 
ea  matrimonia  in  futurum,  rata  habuerunt  prius  contracta.  Igitur 
non  habuerunt  ii  Patres  rationem  ullam  legis  secularis.  Si  autem 
fuit  revocata  lex,  licebant  ergo  vi  civilis  auctoritatis  ea  matrimo¬ 
nia:  at  nihilominus  Patres  Epaonenses  ea  prohibent  et  irritant  in 
futurum ;  nullam  ergo  rursus  potestatis  secularis  rationem  habue¬ 
runt.  An  erat  aliqua  lex  Gotorum  aut  Burgundiorum,  quam  se¬ 
querentur  Patres?  At  alterutrum  de  duobus:  vel  lex  eius  nationis 

liuiusmodi  connubia  prohibebat,  vel  permittebat.  Si  permittebat, 
Patres  eadem  irritantes,  non  sequuntur  legem.  Si  prohibebat, 
Patres  rata  habentes  hactenus  inita,  contradicunt  legi.  Scilicet 
eminet  in  hoc  facto  auctoritas  Ecclesiae,  quae  iure  suo  circa  ma¬ 
trimonialem  contractum  leges  fert.  Idem  paulo  post  statuit  Syn¬ 
odus  Antissiodoreusis  an.  57S.  cu.  31.  et  postea  an.  721.  Gre- 
gorius  II.  in  Concilio  Romano  et  Zacharias  an.  713.  in  Cone.  Rom. 
(cf.  Append.)  nulla  legum  imperialium  facta  mentione,  sed  legis 
mosaicae  tantum.  Sed  audi  eundem  Zachariam  in  epist.  ad  Pipinum 
et  episcopos  ac  proceres  Galbarum  c.  22.  «  De  his,  qui  duobus 
fratribus  nupserint,  vel  duas  sorores  acceperint,  in  Cone.  Neocae- 
sariensi  c.  2.  continetur  etc.  Nos  autem  gratia  divina  suffragante, 
iuxta  praedecessorum  Pontificum  decreta  multo  amplius  confir¬ 
mantes,  dicimus  ut  dum  usque  sese  generatio  cognoverit,  iuxta 
ritum  et  normam  christianitatis  et  religionis  romanorum  non  co¬ 
pulentur  coniugia  ».  Vides  heic  vim  exerere  solam  auctoritatem 
Romanae  Sedis  et  solum  praedecessorum  suorum  Zachariam  facere 
mentionem.  Ceterum  illud  perconctari  libet  a  Launoio.  Quoniam 
ea  lex  Theodosii  abrogata  fuit  ab  Arcadio,  vel  certe  a  Iustiniano, 
qui  legem  Celebrandis  inseruit  codici  suo,  hoc  impedimentum  di¬ 
rimens  perrexit  ne  valere  in  Ecclesia,  an  desiit  ut  licuerit  fidelibus 
tales  contrahere  nuptias?  Si  perrexit;  ergo  non  vi  imperialis  legis 
obligabantur  eo  impedimento  Christianorum  matrimonia:  si  desiit, 
quoniam  deinceps  certe  rursus  valuit  sicut  nunc  valet,  nec  alia 
lex  imperialis  occurrit,  sed  solum  ecclesiastica,  cuiusmodi  ex.  gr. 
sunt  canones  Gregorii  II.  et  Zachariae  iam  citati,  consequens  est 
tandem.  Ecclesiam  arbitrio  suo  impedimenta  statuisse. 

X.  d)  Synodus  Matisconensis  II.  an.  585.  cn.  16.  declaravit 
irrita  matrimonia  contracta  a  viduis  clericorum.  «  Illud  quoque 
rectum  nobis  visum  est  disponere,  ut  quae  uxor  subdiaconi  vel 
exorcistae  vel  acolyti  fuerat,  mortuo  illo,  secundo  se  non  audeat 
sociare  matrimonio.  Quod  si  fecerit,  separetur  et  in  coenobiis 
puellarum  Deo  tradatur,  ut  ibidem  usque  ad  exitum  vitae  suae 
permaneat  ».  Idem  paulo  ante,  anno  scilicet  578.  vetuerat  Synodus 
Antissiodorensis.  cn.  22.  quoad  relictam  presbyteri,  diaconi,  sub¬ 
diaconi.  (Cf.  Natalem  Alex.  II.  E.  sec.  VI.).  Porro  Zacharias  R.  P. 
au.  743.  in  Concilio  Romano  idem  statuit  cn.  5.  «  Ut  presbyteram, 
diaconam,  nonnam,  aut  monacham,  vel  etiam  spiritualem  cornnia- 
trem  nullus  sibi  praesumat  nefando  coniugio  copulare.  Nam  qui 
liuiusmodi  opus  perpetraverit,  .sciat  se  anathematis  vinculo  esse 
obligatum  ».  Iam  vero  nuptiae  nefandae  sunt  nuptiae  nullae.  Idem 

paulo  ante  statuerat  in  Cone.  Eom.  cnu.  1.  4.  Gregorius  II.  Nec 
Galliarum  Episcopis  nec  Romano  Pontitici  lex  ulla  civilis  praeivit 
quae  id  constituerit;  neque  video  quo  iure  id  constituere  possit 
auctoritas,  quae  bonum  civile  tantum  quaerit,  ut  nullae  sint 
nuptiae  earum,  quae  relictae  sunt  a  presbyteris  vel  diaconis,  initae 
post  horum  mortem.  Haec  lex  etiamnum,  saltem  probabilissime, 
viget,  Cf.  Balleriui  Opus  Th.  Mor.  V.  G.  n.  814.  2°. 

NI.  e)  Quod  spectat  ad  impedimentum  raptus,  constat  quidem 
vetitum  fuisse  imperiali  lege  matrimonium  inter  raptorem  et 
raptam  (1.  unie.  C.  De  Raptu):  at  pariter  constat  eam  legem  au¬ 
ctoritate  Ecclesiae  fuisse  temperatam,  permittentis  coniugium 
sive  si  praecesserit  desponsatio  (Gregorius  II.  Cone.  Rom.  cn.  11.) 
sive  si  post  raptum  rapta  puella  consenserit  (Innocentius  III.  cp. 
finali  De  Raptoribus). 

XII.  f)  Quoad  impedimentum  disparitatis  cultus,  censent  Theo¬ 
logi  cum  Bellarmino  (De  Matrim.  L.  I.  c.  23.)  ipsum  nulla  lege 
statutum  fuisse,  sed  universali  consuetudine,  quae  post  sec.  XI. 
vim  et  auctoritatem  legis  obtinuerit.  Hanc  vero  consuetudinem 
esse  ecclesiasticam  et  ex  Ecclesiae  consensu  vim  habuisse  quis 
neget?  At  Launoius  huic  impedimento  civilem  reperit  originem. 
Nam  Impp.  Valentinianus  et  Valens  an.  3G5.  legem  tulerunt, 
quae  exstat  in  Cod.  Theod.  L.  III.  tit.  14. 1.  1.,  qua  praecipitur  ut 
«  nulli  provincialium,  cuiuscumque  ordinis  aut  loci  fuerit,  cum 
barbara  sit  uxore  coniugium,  nec  ulli  gentilium  provincialis  fe¬ 
mina  copuletur.»  Item  Impp.  Valentinianus,  Theodosius,  Arcadius 
an.  388.  legem  tulerunt  «  ne  quis  Christianam  mulierem  iu  matri¬ 
monium  Iudaeus  accipiat,  neque  Iudaeam  Christianus  coniugio 
sortiatur.  Quod  si  fecerit,  adulterium  volunt  reputari  ». 

Verum  1°  quoad  priorem  legem  advertit  ibid.  Gothofredus, 
gentiles  et  barbaros  heic  promiscue  sumi  et  non  ita  appellari 
respectu  fidei,  sed  respectu  Romanorum,  eosque  esse,  qui  ex  variis 
gentibus  felicitatem  romanorum  sequentes  se  contulerant  ad  im¬ 
perium  romanum,  cuiusmodi  erant  Alemanni,  Sarmatae,  Gothi, 
qui  militabant  in  exercitu  romano:  ab  his  porro  timendum  erat 
ne  affinitatibus  coutractis  cum  romanis  iisque  subnixi  iidem  ad¬ 
versus  Rom.  Imperii  securitatem  aliquid  molirentur. 

Quod  spectat  ad  alteram  legem  quae  nuptias  prohibet  ob  dispa- 
ritatem  cultus,  iam  Christiani  noverant  se  puellas  Christianas  nisi 
Christianis  dare  non  posse,  ut  ait  Augustinus  epist.  255.  ad  Ru¬ 
sticum.  Hanc  legem  suspicatur  Gothofredus  tulisse  Theodosium 
ex  suasione  Acliolii  episc.  Thessalonicensis;  data  est  enim  Thes¬ 
salonicae. 

Ceterum  si  dicas  lias  imperiales  leges  fuisse  vi  sua  irritantes 
coniugia,  dicendum  erit  Ecclesiam  non  habuisse  rationem  harum 
legum  ;  nam  solum  post  millesimum  haec  vis  irritans  obtinuit 
communiter  in  Ecclesia. 

XIII.  y)  Impedimentum  criminis  reperimus  sancitum  in  Synodo 
Triburiensi  au.  S95.  in  Germania  can.  51.  quo  statuitur  ut  «  si 
quis  cum  uxore  alterius,  vivente  eo,  fornicatus  fuerit,  moriente, 
synodali  indicio,  aditus  ei  claudatur  illicitus,  nec  ulterius  ei  cou- 
iugatur  matrimonio,  quam  prius  polluit  adulterio  ».  Ait  Launoius 
id  statuisse  Patres  Triburienses  auctoritate  Arnulphi  Imperatoris. 
Unde  vero  id  colligit  Launoius  ?  Quia  nempe  ab  initio  Synodi 
Patres  sciscitati  sunt  ab  Imperatore,  quo  studio  vel  quali  beni¬ 
gnitate  Ecclesiam  Christi  defendere  dignaretur.  Scilicet  exposcere 
a  Principe  officium  debitum  defensionis  est  ab  eodem  accipere 
auctoritatem !  At  instat  Launoius,  iam  ante  Triburienses  Patres 
signilicasse  Xicolaum  I.  hoc  impedimentum  a  lege  civili  pendere. 
Nam  epist.  48.  loquens  de  Waldrada  pellice  Lotliarii  Regis,  ait 
quod  mortua  quoque  Theutberga  legitima  ipsius  coniuge,  nullis 
legibus,  nullis  sine  sui  discrimine  regulis  Waldradam  moecham 
in  uxorem  unquam  permittetur  assumere  Lotharius.  En  ad  leges 
non  ad  canones  provocat  Nicolaus.  Quam  ineptus  interpres !  non 
vidit  scilicet,  quod  si  id  a  legibus  secularibus  pendebat,  integrum 
fuisset  Lothario  eas  parvipendere  vel  abrogare  utpote  Regi,  cui 
iuxta  ipsum  Launoium  potestas  competebat  in  matrimonia. 

Itaque  iam  seculo  IX.  vigebat  hoc  impedimentum  in  Ecclesia, 
nullamque  veterum  Imperr.  legem  invenire  potuit  Launoius,  quae 
id  firmaret.  Arbitrio  ergo  suo  illud  Ecclesia  statuit. 

XIV.  lij  Gregorius  M.  epist.  ad  Augustinum  (epistt.  L.  XI. 
ep.  LXIV.  resp.  (3.)  indulget  Anglis  ut  in  tertia  vel  quarta  gene¬ 
ratione  copulentur,  interdicta  secunda.  Sic  enim  loquitur.  «  Quae¬ 
dam  terrena  lex  (lex  illa  scilicet  Celebrandis  de  qua  iam  locuti 

.  sumus)  in  rornaua  republica  permittit,  ut  sive  fratris,  sive  sororis, 
seu  duorum  fratrum  germanorum,  vel  duarum  sororum  filius  et 
tilia  misceantur.  Sed  experimento  didicimus  ex  tali  coniugio  sobo- 
lem  non  posse  succrescere.  Et  sacra  lex  (Lev.  XVIII.)  prohibet 
cognationis  turpitudinem  revelare.  Unde  neccs.se  est  ut  iam  tertia 
vel  quarta  generatio  fidelium  licenter  sibi  iungi  debeat.  Nam  secunda, 
quam  diximus ,  a  se  omnimodo  debet  abstinere.  »  Audis  Romanum 
Pontificem  non  admodum  sollicitum  esse  quid  terrena  lex  conces¬ 
serit,  imo  illam  reiicere.  Uniusmodi  porro  decretum  Gregorius 
auctoritate  sua  condidit,  nec  rogato  aut  expectato  consensu  secu- 

larium  principum  in  Anglia:  ergo.  Fuisse  vero  hanc  dispensa¬ 
tionem  a  lege  iam  in  Ecclesia  vigente  significat  ipse  Gregorius 
epist.  ad  Felicem  Messanensem  Epis.  (LXIY.  cp.  XY1L  u.  2.) 
«  quod  autem  scripsi  Augustino  Anglorum  gentis  episcopo  de 
consanguinitatis  coniunctione,  ipsi  et  Anglorum  genti,  quae  nuper 
ad  fidem  venerat,  ne  a  bono  quod  coeperat  metuendo  austeriora 
recederet,  specialiter  et  non  generaliter  ceteris  me  scripsisse  co¬ 
gnoscas.  TJnde  et  milii  omnis  roniana  civitas  exstitit  testis,  nec  ea 
intentione  liaec  illis  scriptis  mandavi,  ut  postquam  firma  radice 
in  fide  fuerint  solidati,  si  infra  propriam  fuerint  consanguinitatem 
inventi,  non  separentur,  aut  infra  affinitatis  lineam,  idest  usque 
ad  septimam  generationem  coniungantur.  »  Iam  vero  qui  in  lege 
dispensare  potest  nullius  consensu  rogato,  ipse  legem  condere 
proprie  potest;  quia  ille  est  actus  proprius  legislationis:  ergo. 

Dubitant  de  genuinitate  epistolae  citatae  ad  Augustinum  qui¬ 
dam  eruditi,  inter  quos  Sebastianus  Berardi  (Gratiani  Canones 
genuini  P.  72.  c.  59.  sect.  7.),  cuius  tamen  argumenta  potius  in¬ 
trinseca  minimi  sunt  valoris  falsoque  is  supponit  Augustinum 
nullos  Christianos  in  Anglia  reperisse.  Qui  de  hac  epistola  dubitat 
et  de  citata  epist.  ad  Felicem  Messanensem  dubitat.  Atqui  1°  ge- 
nuitatem  huius  alterius  epistolae  probat  testimonium  Ioannis  Dia¬ 
coni,  qui  eius  partem  recitat  L.  II.  c.  37.  Hincmarus  quoque  de 
ea  saepe  mentionem  facit  speciatim  in  opuscolo  de  Divortio  Lothar  ii, 
Interrog.  12.  sub  finem.  Ad  eam  manifeste  alludit  Zacharias  Pon¬ 
tifex  loco  infra  cit.  Beperitur  quoque  liaec  epistola  Gregorii  in 
pluribus  Mss.  Haec  et  alia  habet  editor  operum  Gregorii  edit, 
venetae  in  notis  ad  ipsam  epistolam.  Iam  vero  2°  ex  his  sequitur 
quod  et  prior  ad  Augustinum  sit  opus  Gregorii.  Huius  meminit 
disserte  idem  Hincmarus  epist.  36.  n.  15.  (ed.  Migne)  et  idem  Ioannes 
diaconus  eodem  loco  cit.  et  Zacharias  B.  P.  epist.  ad  Theodorum 
episc.  Ticinensem  (Cf.  Mansi  Concc.  Tom.  XII.  inter  epistolas 
Zacliariae  epist.  1  Sm).  Eandem  recitat  Beda  testis  in  hac  re  maxime 
idoneus  Lib.  I.  Hist.  Angi.  c.  27.  et  exstat  in  pluribus  codicibus 
mss.  In  Excerptis  vero  Egberti  Eboracensis  episc.  ab  anu.  735. 
ad  771.  exc.  137.  refertur  responsio  Gregorii  ad  Felicem  Episco¬ 
pum  quae  in  eius  epistola  ad  ipsum  exstat.  (Cf.  ibid.  notas  editoris 
et  Natalem  Alex.  H.  E.  sec.  YI.  c.  IV.  a.  16.).  At  aiunt,  Bonifacius 
Apostolus  Germanorum,  qui  Anglus  erat,  eam  sec.  VIII.  ignorasse 
videtur;  sic  enim  epist.  15.  scribit  ad  Nothelmum  episc.  Cantua- 
riensem :  «  Obsecro  ut  illius  epistolae,  qua  continentur,  ut  dicunt , 
interrogationes  Augustini  Pontificis  ac  Praedicatoris  primi  An- 

glorum  et  responsiones  s.  Grego ri i  Papae,  exemplar  milii  dirigere 
curetis,  quod  in  tertia  generatione  propinquitatis  fidelibus  licet 
matrimonia  copulari,  et  id  scrupulosa  diligentia  investigare  stu¬ 
deatis,  si  illa  conscriptio  supradicta  Patris  nostri  Gregorii  esse 
comprobatur  an  non ;  quia  in  scrinio  Ilomanae  Ecclesiae,  ut  affir¬ 
mant  scriniarii,  cum  ceteris  exemplaribus  supradicti  Pontificis 
quaesita  non  inveniebatur  ».  Verum  ut  dubitanter  loqueretur  Bo- 
nifacius,  quamvis  eam  procerto  prius  ut  Gregorii  habuisset,  haec 
ipsa  potuit  esse  ratio,  quia  nempe  non  reperiebatur  Romae.  Etsi 
vero  quis  miretur  eam  Romae  repertam  non  fuisse,  mirum  fuisset 
magis  quod  Beda,  seculo  post,  commentum  illud  Gregorio  suppo¬ 
suisset  et  Zacliarias  R.  P.  mentionem  fecisset  epistolae  Gregorii 
ad  Felicem,  quae  illam  priorem  necessario  supponit.  Ad  hanc 
Gregorii  Magni  dispensationem  provocavit  Pius  VI.  litteris  datis 
ann.  1782.  ad  Archiep.  Trevirensem.  Of.  quae  de  hac  re  dicemus 
in  Append. 

Quod  vero  quidem  dicunt  concessionem  Gregorii  Magni  spe¬ 
ctare  ad  coniugia  inita  ab  Auglis  in  infidelitate  ante  baptismum, 
id  refellitur  ipsis  Pontificis  verbis,  quae  normam  statuunt  pro 
coniugiis  futuris  ac  refellitur  declaratione  eiusdem  concessionis 
facta  a  Zacharia  epist.  cit.  ad  episc.  Ticinensem.  Tum  de  nuptiis 
in  infidelitate  contractis  loquitur  Gregorius  M.  stati  m  in  respon¬ 
sione  sequente  illam  concessionem. 

XV.  i)  Sub  initium  seculi  X.  grave  exarsit  dissidium  in  Ecclesia 
graeca,  eo  quod  Imperator  Leo  Sapiens  quartas  iniverit  nuptias. 
Patriarcha  enim  Constantinop.  cum  aliis  metropolitanis  noluit  eas 
nuptias  probare,  eo  quod  essent  contra  Ecclesiae  disciplinam. 
Scripsit  Leo  ad  omnes  Patriarchas  ut  rem  vellent  definire.  Tum 
eiecto  in  exilium  Xicolao  Mystico  Patriarcha  Constantinop.  eoque 
exauctorato,  suftecit  Eutliymium,  qui  nuptias  probavit.  Adhuc 
autem  dissensione  vigente,  Nicolaus  tandem  restitutus  ab  ipso 
Leone  litteras  dedit  ad  Romanum  Pontificem  suadens  et  deprecans 
ne  tantum  facinus  probare  vellet.  Denique  sub  Constantino  Pro- 
phyrogeneta  filio  Leonis  inita  est  pax  inter  grecos  Episcopos,  eo 
pacto,  ut  absolveretur  quidem  Leo,  quemadmodum  filius  eius 
rogabat,  in  posterum  vero  eae  nuptiae  prohiberentur.  Iam  vero 
ex  isto  facto  liquet  ea  aetate  imperatores  et  Episcopos  consuisse 
non  ad  civilem  auctoritatem,  sed  ad  ecclesiasticam  spectare  indi¬ 
cium  in  causa  matrimonii,  et  reapse  Ecclesia  sola  hac  in  re  sen¬ 
tentiam  tulit  causamque  finivit. 

I)  Eodem  seculo,  anno  scilicet  912. Hernicus  cognomento  Auceps 

coactus  est  a  Sigismundo  episc.  Halberstadiensi  dimittere  eam, 
quam  sibi  in  coniugium  copulaverat,  quae  vidua  monasterium 
ingressa  fuerat  velumque  susceperat.  Rursus  an.  949.  Fulbertus 
cameracensis  Episcopus,  frustra  parentibus  et  amicis  rogantibus 
atque  minantibus,  dissolvendum  indixit  coniugium  quoddam  in¬ 
cestum,  quod  cum  tilia  Isaaci  comitis  cameracensis  contrahen¬ 
dum  erat. 

XYI.  m)  Sub  finem  seculi  XI.  et  initium  subsequentis  cum 
Philippus  I.  Galbarum  Rex,  vivente  uxore  sua,  aliam  h.  e.  Ber- 
tradam  sibi  coniunxisset,  auctoritate  Urbani  II.  coactus  fuit  di¬ 
mittere  eam.  Mortua  vero  priore  coniuge,  Ivo  Oarnotensis  Epi¬ 
scopus  Romanum  Pontificem  Paschalem  II.  rogavit  vel  suasit  ut 
dispensare  vellet  Philippum  ad  ducendum  Bertradam  (cf.  Ivonis 
epist.  144.):  dispensatio  vero  negata;  quocirca  dicitur  Bertrada 
«  petulans  pellex  adultera  regi  usque  ad  mortem  adhaesisse». 
Porro  non  agebatur  in  liuiusmodi  causis  de  impedimentis  ex  iure 
divino:  cur  igitur  seculares  domini  et  reges  non  sibi  vindicarunt 
vel  iudicibus  secularibus  cognitionem  harum  causarum  ?  cur  nulla 
exorta  est  dubitatio  de  Ecclesiae  auctoritate? 

n)  Cum  Robertus  Rex  Francorum  Bertam  consanguineam  suam 
duxisset  uxorem,  assentientibus  Episcopis  Regni,  Gregorius  Y. 
coacto  concilio  Romae  anno  998.  coegit  Regem  dimittere  quam 
duxerat  ac  utrumque  poenitentiae  subiecit.  Xon  censebant  ergo 
ea  aetate  Reges  auctoritati  civili  subesse  matrimonium  sibi que 
ius  competere  impedimenta  statuendi  et  dispensandi  in  iis:  sed 
et  laici  et  clerus  universus  hanc  potestatem  ad  solam  Ecclesiam 
referebant. 

XYII.  o)  Initio  seculi  XIII.  Otho  IY.  uxorem  voluit  ducere 
filiam  defuncti  Philippi,  qui  cum  eo  de  imperio  decertaverat.  Erat 
illa  coniuncta  Othoni  in  quinto  gradu  consanguinitatis,  quod  tum 
impedimentum  dirimens  habebatur.  Flagitata  idcirco  fuit  dispen¬ 
satio  ab  Innocentio  III.  qui  non  nisi  multum  exoratus  eam  con¬ 
cessit.  Iam  vero  heic  agebatur  de  impedimento  non  iuris  divini 
sed  humani :  Reges  et  Imperatores  Germaniae  erant  suae  aucto¬ 
ritatis  acerrimi  vindices,  seculique  proceres  eam  propugnabant 
contra  ipsa  quoque  Ecclesiae  iura.  Qui  factum  est,  ut  nemini  in 
mentem  venerit  potestatem  statuendi  impedimenta  ideoque  et  ab 
iis  dispensandi  residere  originario  et  immutabili  iure  penes  Prin¬ 
cipes  civilis  societatis?  cur  Innocentius,  qui  haud  libenter  id  con¬ 
cessit,  non  se  exemit  ab  hac  cura  respondens  Othoni,  posse  ipsum 
vel  civilem  magistratum  hac  in  re  dispensare?  Certa  igitur  erat 

ea  aetate  omnibus  etiam  Principibus,  qui  sua  iura  uou  ignorabant, 
potestatem  proprio  i  ure  competere  Ecclesiae. 

XVIII.  p)  In  Concilio  habito  Tiburiae  iam  citato  canon  39.  sic 
habet:  «  si  unus  ex  duobus  (Francus  et  Baioarica)  unam  carnem 
iu  duas  dividere  et  copulam  nuptialem  machinetur  disiungere 
dicendo  non  secundum  suae  gentis  legem  iura  matrimonii  contra¬ 
xisse  et  idcirco  separari  posse,  canonica  institutione  definimus,  et 
nostro  omniumque  orthodoxorum  iudicio  statuimus  ut  quod  legis 
imperfectum  sit  perficiatur  et  ius  matrimonii  nequaquam  resolvatur  ». 
Persuasum  ergo  erat  his  Patribus  valorem  matrimonii  non  a  legibus 
civilibus  sed  a  canonibus  Ecclesiae  pendere,  atque  haec  erat  om¬ 
nium  orthodoxorum  sententia,  leges  civiles  emendandas  esse  iuxta 
canones  ecclesiasticos  suaque  auctoritate  contra  leges  civiles  usi 
sunt  Patres  Triburienses:  ergo. 

XIX.  q)  In  Concilio  Tridentino  postulatum  est  ab  Oratoribus 
Regni  Galli  arum,  ut  irritarentur  certis  sub  conditionibus  matri¬ 
monia  a  filiis  sine  consensu  parentum  contracta.  Maxime  cordi 
erat  illis  id  assequi;  iam  in  Regno  Galliarum  huiusmodi  nuptiae 
prohibitae  fuerant  auctoritate  regia,  et  post  Concilium  quoque 
quantum  civilis  auctoritas  eniti  potuit,  illas  reiecit.  Quaerimus 
cur  Reges  seculares  non.  irritarunt  eas  nuptias  ?  Cur  Patres  Tri- 
dentini  noluerunt  morem  gerere  Principibus  seculi,  imo  anathe¬ 
mate  damnarunt  eos,  qui  affirmarent  talia  matrimonia  esse  irrita? 
Manifestum  est,  sententiam  certam  et  communem  ea  aetate  fuisse 
quod  auctoritas  ferendi  leges  circa  valorem  contractus  matrimo¬ 
nialis  solum  sit  penes  Ecclesiam,  ipsamque  Ecclesiam  hac  aucto¬ 
ritate  esse  usam  cum  ea  matrimonia  rata  et  valida  esse  decrevit. 

XX.  Arbitramur  monumenta  hactenus  allata  satis  esse  ad  de¬ 
monstrationem  facti,  (piod  Ecclesia  scilicet  quavis  aetate  arbitrio 
suo  decernebat  circa  ea,  quae  spectant  ad  matrimonium  Christia¬ 
norum  ipsiusque  contractus  valorem.  Iam  ab  initio  Ecclesiae  na¬ 
scentis  sese  manifestat  providentia  eiusdem  circa  fidelium  matri¬ 
monia.  Inde  est  enim  quod  inquit  Ignatius  martyr  ad  Polycarpum 
c.  5.  «  Decet  ut  sponsi  et  sponsae  de  sententia  Episcopi  coniugium 
faciant,  quo  nuptiae  sint  secundum  Dominum  et  non  secundum 
cupiditatem».  Et  Tertullianus  (de  Monogamia  c.  11°.)  testis  est 
quod  sua  aetate  qui  matrimonium  inire  vellet,  ipsum  ab  episcopo, 
a.  presbytero  postulabat,  illique  uxores  et  viros  dabant.  Praeter¬ 
mitti  vero  non  debet  quod  primo  loco  forte  ponendum  erat, 
seculo  3°  ineunte  Callixtum  Rom.  Pontificem  potestatem  fecisse 
feminis  Christianis  matrimoniorum  quae  a  lege  civili  nulla  esse 

decernebantur;  quemadmodum  ex  verbis  auctoris  Philosoph.  L.IX. 
c.  12.  colligunt  eruditi  (cf.  de  Rossi  Bullet.  Archeol.  an.  4°.  pag.  27. 
seqq.  et  Append.  lieic  sec.  III.). 


THESIS  XXX. 

Ecclesiae  competit  potestas  constituendi  impedimenta  dirimentia  ma¬ 
trimonium ,  eaque  ipsis  competit  iure  proprio. 

I.  Probatur  primum  ex  facto  b.  e.  ex  usu  liuius  potestatis.  Xam 
Ecclesia  semper  usa  est  hoc  iure  et  ceusuit  se  uti  posse  omnesque 
fideles  suis  legibus  obligare:  atqui  id  nequiret  fieri,  si  reapse  Ec¬ 
clesia  careret  hac  potestate:  ergo.  Maior  liquet  ex  praeced.  th. 
minor  constat  ex  inerrantia  Ecclesiae.  Xam  hoc  facto  constanti 
tum  saltem  implicite  docuit  se  hanc  potestatem  accepisse  a  Christo 
atque  idcirco  hanc  vere  suam  potestatem  esse,  tum  explicite  nor¬ 
mam  moralem  quoad  coniugia  fidelibus  praestituit,  quae  si  suo 
fundamento  h.  e.  Ecclesiae  auctoritate  destituerentur,  induceret 
Ecclesia  per  se  fideles  in  id  quod  inhonestum  est:  utraque  ergo 
ex  parte  error  in  re  fidei  vel  morum  traderetur  ab  Ecclesia;  cum 
igitur  id  repugnet,  sequitur  Ecclesiam  haud  carere  hac  potestate. 

II.  Veritatem  historicam  huius  facti  .quod  ab  initio  Ecclesia 
leges  tulerit  a  quibus  valor  ipse  contractus  matrimonialis  pen¬ 
deret,  licet  quoque  hoc  pacto  ve  luti  a  priori  demonstrare.  Scilicet 
convenit  inter  omnes  oportere  in  societate  bene  ordinata  esse  leges 
positivas,  quibus  coniugia  et  coniugalis  vinculi  valor  regantur  ac 
determinentur:  ergo  et  in  primitiva  Ecclesia  leges  huiusmodi  pro 
opportunitate  ferebantur;  ideoque  auctoritas  exstabat  quae  has 
leges  ferre  posset.  Iam  vero  ipsa  societatis  religiosae  Christianae 
natura  talis  erat  ut  ei  specialiter  quaedam  leges  convenirent,  im¬ 
pedientes  coniugia,  quae  leges  in  aliis  societatibus  uon  require¬ 
rentur,  idque  proprium  est  cuiusque  societatis  praesertim  religiosae 
ut  ei  speciales  aliquae  leges  tum  in  ceteris  rebus,  tum  in  materia 
coniugiorum  quoque  conveniant.  Porro  quis  primis  Ecclesiae  se¬ 
culis  iudex  hac  in  re  esse  potuit  et  tales  leges  ferre  ?  Profecto 
non  civilis  auctoritas  aliena  ad  Ecclesia  eiusque  hostis.  Ergo  ab 
ipsa  ecclesiastica  auctoritate,  quae  poterat  omnia  solvere  et  ligare 
quae  Ecclesiae  necessaria  et  utilia  forent,  leges  circa  coniugia 
sive  simpliciter  prohibentes  sive  etiam  irritantes  etiamtum  pro 
opportunitate  latae  sunt. 

III.  Et  sane  constat  ratio  cur  ita  sit.  Xam  competit  certe  Ec¬ 
clesiae  ius  in  sacra,  ipsique  concredita  est  administratio  Sacra- 

mentorum:  matrimonium  autem  Christianum  intrinsece  et  essen¬ 
tialiter  res  sacra  est  et  Sacramentum:  aci  administrationem  vero 
huius  Sacramenti  spectat  quoque  constitutio  impedimentorum 
dirimentium  sive  adsignatio  formae  pro  valore  actus;  ius  enim 
administrandi  Sacramenta,  praeter  materias  et  formas  a  Christo 
institutas,  ad  ea  omnia  se  porrigit,  quae  necessaria  vel  conve¬ 
nientia  sunt,  ut  Sacramentum  rite  celebretur:  necesse  est  autem 
vel  maxime  decet  ut  quaedam  coniunctiones  ne  dum  prohibean¬ 
tur,  sed  et  irritentur  et  haec  irritatio  non  mutat  formam  et  mate¬ 
riam  Sacramenti,  sed  conditiones  antecedentes  ponit,  quibus  exsi¬ 
stere  possit  contractus  qui  sit  materia  et  forma  Sacramenti,  ut 
uberius  seq.  Th.  demonstrabimus:  ergo  hoc  ius  continetur  iure 
administrandi  Sacramenta:  ergo. 

IY.  Docemus  porro  quod  non  concessione  sive  permissione  au¬ 
ctoritatis  civilis,  multoque  minus  ex  iniusta  usurpatione,  sed  ex 
propria  et  insita  potestate  a  Christo  immediate  accepta  constituit 
Ecclesia  impedimenta  dirimentia  matrimonium  Christianum  et 
constituere  potest.  Aiunt  scilicet  adversarii  hoc  ius  proprium  esse 
et  originarium  principatus  civilis:  principes  tamen  seculares  con¬ 
cessisse  Romano  Pontifici  et  Ecclesiae  huius  iuris  exercitium. 
Porro  advertatur,  ita  exercuisse  Ecclesiam  hoc  ius  ut  etiam  invitis 
Principibus  eo  sit  usa.  Dicendum  est  ergo  ab  adversariis  Principes 
ita  concessisse  Ecclesiae  exercitium  istius  iuris,  ut  eo  ipsi  statue¬ 
rint  non  amplius  uti. 

Doctrina  quam  defendimus  est  de  fide,  a  Pio  VI.  asserta  Constit. 
Auctorem  fidei,  qui  eam  doctrinam  non  solum  docet,  vocans  con¬ 
trariam  haereticam ,  sed  praeterea  docet,  eam  contineri  cann.  3.  4. 
9.  12.  Sess.  XXIV.  Cone.  Trid.  Porro  infallibile  est  Romani  Pon¬ 
tificis  magisterium,  cum  omnium  Christianorum  Pastoris  et  Do- 
ctoris  munere  fungens  pro  suprema  sua  Apostolica  Auctoritate 
doctrinam  de  fide  vel  moribus  ab  universa  Ecclesia  tenendam 
definit  (Cone.  Vatie.  Sess.  4.),  quod  certe  in  hac  Constit.  praestat 
Pius  YI.  Sic  autem  ait  n.  59.  «  Doctrina  Synodi  asserens  ad  supre¬ 
mam  civilem  potestatem  dumtaxat  originarie  spectare  contractui 
matrimonii  apponere  impedimenta  eius  generis,  quae  ipsum  nullum 
reddant  dicunturque  dirimentia...  subiungens  supposito  assensu  et 
connivcntia  Principum  potuisse  Ecclesiam  iuste  constituere  im¬ 
pedimenta  dirimentia  ipsum  contractum  matrimonii,  quasi  Ecclesia 
non  semper  potuerit  ac  possit  in  Christianorum  matrimoniis  iure 
proprio  impedimenta  constituere,  quae  matrimonium  non  solum  im¬ 
pediant  sed  et  nullum  reddant  quoad  vinculum,  quibus  Christiani 
Palmieki  —  Tractatus  de  Matrimonio  Christiano.  18 

obstricti  teneantur  etiam  in  terris  infidelium,  in  eisdemque  dispensare: 
canonum  3.  4.  9.  12.  Sess.  XXIV.  Cone.  Trid.  eversiva,  haeretica  ». 

V.  Sane  canon  4.  Tridentinus  est.  «  Si  quis  dixerit  Ecclesiam 
non  posse  constituere  impedimenta  dirimentia  matrimonium,  vel 
in  iis  constituendis  errasse:  A.  S.  ».  Canon  3.  vero  «  Si  quis 
dixerit  eos  tantum  consanguinitatis  gradus,  qui  Levitico  expri¬ 
muntur,  posse  impedire  matrimonium  contrahendum  et  dirimere 
contractum,  nec  posse  Ecclesiam  in  nonnullis  illorum  dispensare 
aut  constituere  ut  plures  impediant  et  dirimant:  A.  S.  ».  Iam  vero 
constat  canones  istos  dogmaticos  esse  eadem  deinostratioue,  quam 
dedimus  Tli.  XXVIII.  p.  II.  Asseritur  iis  proinde  veritas  cre¬ 
denda,  non  quidem  aliqua  veritas  facti  dogmatici;  nam  non  de 
facto  sed  de  iure  sermo  est:  nec  veritas  aliqua  per  se  naturalis 
connexa  cum  aliqua  revelata;  nam  huius  connexionis  heie  nullum 
indicium  :  et  sane  cum  agatur  de  potestate  Ecclesiae,  ea  licet 
identidem  iure  quoque  naturae  determinari  possit,  revelatione 
tamen  omnis  contineri  quoque  debet,  a  qua  accepimus  Ecclesiam 
omnesque  eius  proprietates  et  potestatem.  Asseritur  ergo  his 
canonibus  veritas  revelata  potestatis  Ecclesiae  statuendi  impedi¬ 
menta  dirimentia,  quae  idcirco  veritas  credenda  est  fide  divina. 
Atqui  potestas  Ecclesiae  fide  divina  credenda  debet  esse  propria 
ipsius,  iure  divino  ipsi  competens,  non  adseititia  ex  concessione 
principum;  ergo.  Proh,  minor.  Quod  credendum  est  fide  divina 
inniti  debet  divinae  revelationi,  at  potestas  Ecclesiae  delegata  ei 
a  principibus  inniteretur  solo  illi  iuri,  cui  ipsa  Principum  potestas 
innititur,  naturali  scilicet  aut  sociali,  et  quidem  non  admodum 
evidenti,  cum  nondum  penes  omnes  certissimum  sit  habere  prin¬ 
cipes  ius  condendi  liuiusmodi  leges,  quae  valorem  matrimonii 
attingant.  Porro  quae  ex  his  fontibus  naturalibus  hauriuntur,  non 
proponuntur  fidelibus  fide  divina  credenda.  2°  Si  haec  Ecclesiae 
potestas  non  propria  ipsius  foret,  sed  ex  Principum  concessione 
esset,  posset  a  principibus  revocari  ea  facultas  et  ecclesia  sic 
carere  posset  ea  potestate,  ideoque  tunc  falsa  foret  definitio  Ec¬ 
clesiae  nec  amplius  esset  credenda:  porro  dogma  fidei  nullo  un¬ 
quam  tempore  falsum  esse  potest ;  ergo. 

Quod  autem  posset  a  principibus  revocari  ea  facultas  in  hac 
hypothesi  manifestum  est.  Xam  in  hac  hypothesi  esset  talis  po¬ 
testas  propria  principatus  civilis  per  se  in  bonum  societatis  ci¬ 
vilis,  atqui  talis  potestas  necessario  inest  potestati  civili,  ita  ut 
licet  princeps  possit  eius  exercitium  alteri  concedere,  nequeat  ta¬ 
men  1"  ea  se  potestate  exuere,  quia  necessario  ipsa  manet  manente 

auctoritate  civili;  nam  eius  est  essentiale  elementum:  2°  nequeat 
ita  exercitium  concedere,  ut  sibi  adimat  facultatem  revocandi  con¬ 
cessionem.  Etsi  enim  quaedam  iura  non  essentialia  societati  aut 
auctoritati  sociali  possint  a  Principe  renuntiari  quin  ipsa  desinat 
et  ita  renuntiari  ut  non  amplius  valeat  repeti  quod  alteri  non  infe¬ 
riori  concessum  est:  id  nequit  dici  de  iuribus  essentialibus  socie¬ 
tatis  aut  auctoritatis  socialis,  cuiusmodi  esset  ius  utendi  potestate 
statuendi  impedimenta,  ita  ut  manens  ipsa  auctoritas  socialis 
amittat  haec  iura.  Et  sane  quod  est  in  bonum  societatis  non  est 
tantum  potestas  quantum  exercitium,  ad  quod  potestas  ordinatur: 
sicut  ergo  ipse  princeps  perseverat  esse  ille,  qui  iure  potest  et 
debet  consulere  bono  societatis  idque  praestat  usu  auctoritatis 
suae,  ita  manet  semper  in  ipso  ius  revocandi  concessionem,  cum 
censeat  illius  usum  non  conducere  ad  bonum  societatis. 

Praeterea  ius  proprium  Ecclesiae  independens  ab  auctoritate 
civili,  sive  quod  perinde  est,  ius  divinum  quo  Ecclesia  agit,  ma¬ 
nifestum  fit  ex  eo  quod  semper  in  Ecclesia  fuerit  et  sit  haec 
potestas  eiusque  exercitium  etiam  sub  principibus  infidelibus. 
Cf.  Th.  praeced.  Si  haec  enim  potestas  inerat  Ecclesiae  et  iuest 
tum  quoque  cum  vel  ipsa  tota  vel  ea  pars  gregis  in  quam  exer¬ 
cetur,  est  sub  infidelium  et  inimicorum  dominatione,  nequit  dici 
Ecclesia  mutuata  eam  esse  a  Principibus.  Ita  sane  arguit  Pius  YI. 
in  litteris  datis  an.  1782.  ad  Archiepis.  Trevirensem.  «  Cum  nullo 
unquam  tempore  dogma  fidei  falsum  esse  potuerit  aut  esse  pos¬ 
sit,  necesse  est  ut  ab  Ecclesiae  origine  et  omni  ante  acto  tempore 
verum  fuerit  et  omni  consequenti  aetate  verum  futurum  sit,  Ec¬ 
clesiam  ea,  quae  a  Concilio  asseritur,  potestate  pollere.  At  si  tacita 
saltem  principum  requireretur  ad  eam  habendam  potestatem  con¬ 
cessio,  sequeretur,  illud  primis  Ecclesiae  temporibus  sub  prin¬ 
cipibus  nimirum  ethnicis  verum  esse  non  potuisse,  neque  hoc 
tempore  verum  esse  posse  iis  in  locis,  in  quibus  Christi  fideles 
degunt  sub  infidelium  dominatione.  Et  si  ob  aliquam,  ut  vocant, 
rationem  status  Principes  revocata  ea,  quae  obtenditur,  indul¬ 
gentia,  abrogare  sancita  ab  Ecclesia  impedimenta  valerent,  fieri 
posset  ut  verum  esse  desineret  quod  a  Tridentino  definitum  est, 
idque  portenti  exsisteret  ut  aliquando  dicendum  foret  Ecclesiam 
non  posse  quod  Ecclesiam  posse  Spiritus  S.  oeeumenicae  Synodi 
oraculo  declaravit  ». 

YI.  Praeterea  nequit  censeri  acceptum  a  Principibus  ius,  quod 
contra  ipsos  Principes  uequidquam  reluctantes  Ecclesia  exercuit, 
quin  audiretur  haec  exceptio:  in  causis  matrimonialibus  supremos 

iuclices  esse  seculares  Principes;  id  enim  certo  contigisset,  si  ex 
concessione  Principum  auctoritas  ecclesiastica  lioc  iure  esset  nsa. 

YII.  Et  sane  si  concessio  liaec  facta  est,  doceatur  quo  tempore, 
a  quo  Principe  facta  sit.  Non  fuit  concessum  profecto  hoc  ius 
primis  Ecclesiae  seculis  ante  Constantinum,  ut  satis  liquet.  Nequit 
vero  affirmari,  concessionem  istam  factam  esse  eo  spatio  temporis, 
quod  intercessit  inter  initium  seculi  IV.  et  aetatem  mediam;  nam 
ea  aetate  ipsi  adversarii  monent,  Imperatores  suis  legibus  impe¬ 
dimenta  matrimonii  sanxisse.  Porro  aetate  media  contentiones 
maximae  inter  Ecclesiam  et  Imperium  obortae,  nec  unquam  plene 
exstinctae,  vindicantibus  sibi  Imperatoribus  iura  vel  maxime 
indebita,  nedum  civilia  sed  et  sacra,  prohibent  ne  arbitremur,  con¬ 
cessisse  Ecclesiae  Supremos  Principes  huiusmodi  facultatem,  aut 
si  aliqui  concesserint,  alios  non  revocasse.  Recitetur,  si  fieri  potest, 
nomen  unius  Principis,  qui  hoc  privilegium  Ecclesiae  concesserit, 
proferatur  unus  actus  concessionis  ex  aliquo  monumento  anti¬ 
quitatis:  nihil  hactenus  productum  est  in  medium. 

Et  re  quidem  vera  est  prorsus  inepte  inventa  istius  concessionis 
fabula.  Etenim  vel  unus  Princeps  pro  omnibus  concessit,  vel 
omnes  singillatim,  tum  ille  aut  isti  vel  pro  sua  tantum  aetate,  vel 
pro  cunctis  subseque litibus  aetatibus  concesserunt.  Atqui  non 
unus  pro  omnibus;  nam  nunquam  is  exstitit,  cui  omnes,  qua 
pateret  orbis,  Christiani  subessent.  Non  omnes  singillatim;  nam 
secus  ex  tot  monumentis,  quae  exstitissent  huius  facti,  aliquod 
certe  superesset  nobis.  Si  autem  concessio  facta  ab  illis  fuit  tem¬ 
poraria,  quae  morte  intercedente  concedentis  exspirare  deberet, 
oportet  tot  actus  concessionis  huius  conditos  esse  quot  fuere  prin¬ 
cipes,  ex  quibus  tamen  nullum  superesse  credat  ludaeus  Apella. 
Iam  vidimus  vero  non  fuisse  in  potestate  Principum,  si  istud  ius 
est  ipsorum  proprium,  ita  se  eo  abdicare,  ut  facultatem  ademerint 
suis  successoribus  eodem  utendi:  ergo. 

VIII.  Reponunt  tamen  adversarii  quaedam,  quae  solutione  egeant. 
Arguunt  primum  ex  s.  Ambrosio,  qui  (epist.  LX.  ad  Paternum) 
cum  omnia  colligat,  quibus  dissuadere  valeat  Paternum,  ne  hlio 
suo  neptem  ex  sua  tilia  dare  velit  in  uxorem,  nullam  legem  Ec¬ 
clesiasticam  habet,  quae  id  prohiberet,  sed  partim  ex  Levitico  et 
aequitate  naturali,  partim  ex  imperiali  lege  Theodosii  deducit  a 
simili  argumentum  ad  illud  matrimonium  improbandum.  Quocirca 
ea  aetate  non  in  Ecclesiastica  sed  potius  in  imperiali  potestate 
situm  censebat  Ambrosius  ius  decernendi  impedimenta  matrimonii. 

Respondeo.  Ambrosius  postquam  ex  aequitate  naturali  ostenderit 

illicitum  esse  hoc  coniugium,  nec  esse  de  litic  re  dubitandum, 
subdit:  «  quid  enim  est  quod  dubitari  queat,  cum  lex  divina  etiam 
patrueles  fratres  prohibeat  convenire  in  coniugalem  copulam,  qui 
sibi  quarto  sociantur  gradu?  Ilie  autem  gradus  tertius  est,  qui 
etiam  civili  iure  a  consortio  coniugii  exceptus  videtur.  Sed  prius 
sacrae  legis  scita  interrogemus;  praetendis  enim  in  tuis  litteris 
quod  permissum  hoc  divino  iure  connubium  huiusmodi  pignoribus 
existimetur,  eo  quod  non  sit  prohibitum.  Ego  autem  et  prohibitum 
assero,  quia  cum  leviora  interdicta  sint  de  patruelibus  fratribus, 
multo  magis  hoc,  quod  arctioris  est  plenum  necessitudinis,  inter¬ 
dictum  arbitror.  Qui  enim  leviora  astringit,  graviora  non  solvit, 
sed  alligat...  Numquid  ideo  licet  quia  non  est  prohibitum  (expresse?) 
Minime.  Interdictum  est  enim  naturae  iure,  interdictum  est  lege, 
quae  est  in  cordibus  singulorum,  interdictum  est  inviolabili  prae¬ 
scriptione  pietatis,  titulo  necessitudinis.  Quanta  huiusmodi  inve¬ 
nies  non  esse  interdicta  lege  per  Moysem  edita,  et  tamen  interdicta 
sunt  quadam  voce  naturae?...  Sed  si  divina  te  praetereunt,  saltem 
imperatorum  praecepta,  a  quibus  amplissimum  accepisti  honorem, 
haudquaquam  te  praeterire  debuerunt.  Nam  Theodosius  imperator 
etiam  patrueles  fratres  et  consobrinos  vetuit  inter  se  coniugii 
convenire  nomine,  et  severissimam  poenam  statuit,  si  quis  teme¬ 
rare  ausus  esset  fratrum  pia  pignora;  et  tamen  illi  invicem  sibi 
aequales  sunt  »,  secus  ac  avunculus  et  neptis,  cuiusmodi  erant  ii, 
quos  sociare  volebat  Paternus.  Argumentum  Ambrosii  ex  lege 
positiva  ductum  est  istud:  lex  sacra  seu  divina  atque  lex  imperialis 
prohibent  inter  patrueles  et  consobrinos  iungi  conuubia :  ergo  et 
coniugium  avunculi  cum  nepti,  inter  quos  arctior  est  necessitudo, 
prohibitum  censeri  debet.  Addit  tertium  gradum  etiam  civili  iure 
a  consortio  coniugii  exceptum  videri. 

Quaeritur  quaenam  sit  haec  lex  divina  aut  sacra,  ad  quam 
provocat  s.  Doetor.  In  primis  patet  ex  ipsa  argumentatione  insti¬ 
tuta,  eandem  esse  Ambrosio  legem  divinam  ac  sacram :  haec  autem 
lex,  ad  quam  ipse  Paternus  provocabat,  non  alia  censeri  posse 
videtur  ab  ea,  quae  in  Levitico  habetur;  nam  deinceps  de  eadem 
lege  Ambrosius  loquens,  eam  simpliciter  legem  appellat  et  legem 
Moysis.  At  difficultas  est,  quia  in  Lege  Moysi  ea  prohibitio  ne 
patrueles  fratres  et  consobrinae  conveniant  in  coniugalem  copulam, 
non  reperitur.  Cur  non  provocavit  potius  Ambrosius  ad  similem 
legem  Moysis  prohibentem  coniugium  feminae  cum  patruo,  Le¬ 
vit.  XVIII.  14.  Vel  ergo  lex  divina  et  sacra  est  aliqua  lex  Eccle¬ 
siae,  vel  memoria  lapsus  Ambrosius  fuisse  videtur. 

Ceterum  pateti0 vim  demonstrativam  inhonestatis  illius  coniugii 
quod  Paternus  moliebatur,  non  petere  Ambrosium  a  lege  Theo¬ 
dosii  ;  quae  de  alia  re  loquitur,  nec  potuisse  ex  ea  lege  ostendere 
illud  matrimonium  nullum  esse,  eo  quod  rursus  ad  alia  connubia 
ea  lex  spectabat.  Sed  ex  ea  lege  tantum  suasionem  colligit  Am¬ 
brosius  earnque  urget  veluti  ad  hominem  contra  eum,  qui  cense¬ 
batur  uolle  id  admittere  quod  Theodosio  non  probaretur,  quippe 
qui  amplissimos  honores  ab  eo  accepisset. 

2°  Quoad  argumentum  desumptum  ex  iure  civili,  cum  ait 
Ambrosius  tertium  hunc  gradum  etiam  civili  iure  a  consortio  con¬ 
iugii  exceptum  videri ,  advertendum  est  inter  fragmenta  iuriscon- 
sulti  Ulpiani,  qui  fuit  sui)  Alexandro  Severo  praefectus  praetorio 
hoc  reperiri  Tit.  Y.  «  inter  cognatos  ex  transverso  gradu  olim 
quidem  usque  ad  quartum  gradum  matrimonia  contrahi  non 
poterant:  nunc  autem  ex  tertio  gradu  licet  uxorem  ducere,  sed 
tantum  fratris  tiliam,  non  etiam  sororis  nec  amitam  nec  mater¬ 
teram,  quamvis  eodem  gradu  sint  ».  Yid.  Observ.  Cuiacii  L.  13. 
c.  15.  Idem  Cuiacius  in  Cod.  L.  Y.  Tit.  5.  ait :  «  In  Pandectis 
nusquam  invenies  inter  nuptias  illicitas  proferri  patrui  nuptias 
cum  fratris  tilia.  Hodie  quidem  sunt  illicitae,  fateor  (ex  lege  Dio¬ 
cletiani  Cod.  Leg.  17a  Tit.  4.  L.  Y.).  Diu  fuere  licitae:  nec  tamen 
licuit  unquam  avunculo  ducere  sororis  tiliam,  quod  mirum  est  ». 
Porro  hic  est  casus  propositus  Ambrosio  a  Paterno :  et  hinc  ap¬ 
paret  cur  dixerit  s.  Doctor,  exceptum  videri  hunc  tertium  gradum 
etiam  civili  iure. 

His  nihilominus  positis,  videtur  potius  nobis  ex  tota  hac 
historia  argumentum  colligendum  esse  pro  doctrina,  quam  defen¬ 
dimus.  Sane  1°  Paternus,  vir  legum  certe  peritus,  cum  de  matri¬ 
monio  ageretur,  non  leges  aut  iudices  seculares,  sed  Episcopum 
suum  consulit,  eoque  dubitante,  Ambrosium  :  nec  ullius  legis 
civilis  mentionem  facit,  sed  solum  divinae;  etsi  lex  civilis  clare 
iam  proposita,  lex  nempe  Diocletiani  et  Maximiani  (cod.  Iustiniaui 
1.  c.)  aperte  illi  matrimonio  adversaretur.  Ergo  non  ceusebant 
Paternus  ei  usque  Episcopus  matrimonia  Christianorum  legibus 
civilibus  ligari ;  nulla  enim,  posita  ea  lege,  iam  super  fuisset 
quaestio.  2°  Ambrosius  ipse  hanc  eandem  iuris  civilis  dispositio¬ 
nem  certe  noverat ;  et  nihilominus  eius  tantummodo  mentionem 
iniicit,  quin  ex  ipsa  solvat  quaestionem,  sed  alia  argumenta  ad 
probandam  sententiam  suam  adducit  urgetque  potissimum  legem 
Theodosii,  quae  ad  rem  proprie  non  faciebat,  sed  qua  suaderi 
poterat  Paternus,  Theodosio  illud  coniugium  non  probari,  quod 

maxime  valere  arbitrabatur  Ambrosius  ad  deterrendum  Paternum 
ab  eo  coniugio.  In  summa  Ambrosius  argumenta  tantum  suasiva 
congerit  nec  legis  civilis  auctoritate  solvit  quaestionem.  Haec 
profecto  explicanda  sunt  ab  iis,  qui  contendunt  ea  aetate  persua¬ 
sos  fuisse  Christianos,  potestatem  ferendi  leges  circa  matrimonia 
Christianorum  penes  principatum  esse  civilem.  Xobis  enim  e  con¬ 
trario  sunt  argumento,  censuisse  fideles  IY.  seculi  non  secus  ac 
Ecclesiam  seculi  XIX.  potestatem  liuiusmodi  penes  Ecclesiam 
solam  residere. 

3°  Cur  ergo  s.  Doctor  non  provocat  ad  legem  Ecclesiae  ? 
Verum  nos  probavimus  quidem,  Ecclesiam  ab  origine  potestatem 
habuisse  eamque  exercuisse  in  matrimonium  Christianorum,  non 
vero  affirmavimus,  quod  iain  ab  initio  omnia  impedimenta  consti¬ 
tuerit.  Ex  silentio  ergo  Ambrosii  illud  tantum  poterit  esse  conse¬ 
quens,  nondum  ab  Ecclesia,  cum  adeo  raro  tales  coniuuctioues 
expeterentur,  fuisse  latam  eam  legem.  Ex  eo  autem  quod  Ambrosii 
responsio  non  innitatur  legi  civili  eas  nuptias  iam  tum  prohibenti, 
colligitur  certum  argumentum,  quod  non  censuerit  ipse  matrimo¬ 
nia  Christianorum  regenda  esse  lege  civili. 

IX.  Arguunt  ex  Augustino,  qui  {de  Oiv.  Dei  L.  XV.  c.  10.)  ut 
excludat  coniugia  consobrinorum,  plures  amplificat  congruentias 
aequitatis  nec  legem  ecclesiasticam  ullam  profert,  sed  solum  re¬ 
centem  legem  civilem,  cuius  vi  significat  factum  esse,  ut  eae 
nuptiae  illicitae  forent.  «  Experti  sumus,  inquit,  in  connubiis 
consobrinorum  etiam  nostris  temporibus  propter  gradum  propin¬ 
quitatis  fraterno  gradui  proximum,  quam  raro  per  mores  fiebat, 
quod  fieri  per  leges  licebat;  quia  id  nec  divina  prohibuit  et  non¬ 
dum  prohibuerat  lex  humana  »  lex  scilicet  a  Theodosio  lata. 

Respondeo.  Quod  ex  Augustini  verbis  deduci  potest,  istud  est: 
1°  ante  Theodosium  Ecclesiam  non  prohibuisse  eas  nuptias  aut 
saltem  Augustinum  non  agnovisse  hanc  prohibitionem,  si  alicubi 
facta  fuit:  2°  etiam  ea  lege  non  exsistente,  raro  vi  morum  eas 
nuptias  usurpatas  fuisse:  3°  desiisse  autem  contrahi  postquam 
humana  lege  vetitae  fuerunt.  At  1°  certum  non  est  eos,  inter 
quos  raro  fiebant,  esse  Christianos :  Augustinus  enim  universim 
de  hominibus  suae  aetatis  loquitur,  qua  plures  adhuc  ethnici 
exstabant :  ideoque  2°  nequit  colligi  ex  Augustini  verbis  Chri¬ 
stianos  vi  imperatoriae  legis  abstinuisse  ab  iis  nuptiis.  Multo 
minus  3°  inferri  potest,  non  censuisse  Augustinum  Ecclesiam  po¬ 
tuisse  prohibere  et  irritare  eas  nuptias;  nam  factum  solum  narrat, 
de  iure  non  disputat :  unde  inferre  quidem  licet,  nondum  Ecclesiam 

tulisse  eam  legem,  non  autem  quod  non  potuerit  ferre  aut  quod 
non  fuerit  opus  auctoritate  Ecclesiae  ut  ea  lex  pro  Christianis 
matrimoniis  valeret,  ut  demonstrabimus  Th.  XXXII.  Quo  posito, 
nomine  legis  humanae ,  quae  opponitur  legi  divinae,  lex  quoque 
positiva  Ecclesiae  potest  comprehendi  sive  alterutra  aut  Eccle¬ 
siastica  aut  civilis  significari:  quocirca  ea  distinctione  Augustinus 
non  docet  prohiberi  matrimonia  tantum  posse  vel  lege  divina  vel 
humana  civilis  societatis,  sed  vel  divina  vel  humana  sive  civili 
pro  infidelibus,  sive  ecclesiastica  pro  fidelibus  et  hac  vel  per  se 
decernente  vel  probante  legem  civilem.  Ad  factum  vero  quod  spe¬ 
ctat,  cum  sola  lex  humana  civilis  tunc  exsisteret,  eaque  pro  infi¬ 
delibus  valeret,  in  contextu  Augustini  dictio  lex  humana  sup¬ 
ponitur  historice  pro  sola  lege  civili.  Nisi,  quod  opus  non  erat 
Augustino  referre,  an  accesserit  probatio  Ecclesiae,  quae  vellet  ea 
lege  matrimonia  Christiana  obligari. 

X.  Frustra  obiicitur  quod  Athenagoras  in  Legat,  profiteatur 
Christianos  uxorem  ducere  secundum  leges  ah  Imperatoribus  (1) 
positas.  Nam  non  dicit  has  leges  valere  pro  Christianis  citra  Ec¬ 
clesiae  approbationem  et  citra  eam  Christianos  uxores  ducere.  Id 
vero  solum  simpliciter  affirmat  h.  e.  factum,  quod  fini  a  se  intento 
scilicet  defensioni  Christianorum  conducebat.  Neque  enim  negare 
poterat  Christianos  secundum  sententiam  Episcopi  nuptias  inire. 
Frustra  quoque  affertur  canon  Cone.  Carthag.  (p.  154)  in  quo, . 
prohibitis  secundis  nuptiis  vivente  priore  contage,  aiunt  Patres 
legem  imperialem  petendam  promulgari ;  haec  enim  non  est  nisi 
imploratio  brachii  secularis  pro  coercendis  contumacibus.  Sane 
ea  prohibitio  divina  est,  quae  non  indiget  confirmatione  potestatis 
humanae.  Eodem  modo  accipiendum  est  quod  in  legibus  Longo¬ 
bardorum  Ilex  Luitpraudus  prohibens  duci  relictam  ex  consobrino 
aut  sobrino,  ait  «  quia  Deo  teste,  Papa  Urbis  Romae  per  suam 
epistolam  nos  hortavit  ut  tale  coniugium  fieri  nullatenus  permit¬ 
teremus  » ;  haec  enim  adhortatio  non  eo  spectabat  ut  ipse  Rex 
impedimentum  dirimens  statueret,  sed  ut  Ecclesiae  morem  gereret 
non  permittens  scilicet  quod  Ecclesia  prohibuit,  quae  permissio, 
quamvis  invalida,  scandalorum  occasio  fuisset :  indicium  vero 
prudentiae  et  modestiae  est  in  Pontifice  adhibere  adhortationem 
citra  imperium,  non  est  defectus  potestatis.  Nec  causam  adversa¬ 
riorum  iuvat  cn.  5.  Cone.  Lateran.  an.  1123.  «  Oouiunctiones 

(1)  Lectio  quidem  edita  refert  ucp’  p|J.tov:  at  non  pauci  eruditi  censent 
legendum  uy'  uj).ovj  (h.  e.  ab  imperatoribus),  quibus  non  aegre  assentimur. 

consanguineorum  fleri  prohibemus;  quoniam  et  divinae  et  seculi 
prohibent  leges.  Leges  enim  divinae  hoc  agentes  et  eos  qui  ex  eis 
prodeunt,  non  solum  reiiciunt,  sed  maledictos  appellant ;  leges 
vero  seculi  infames  eos  vocant  et  ab  hereditate  repellunt.  Nos 
itaque  patres  nostros  sequentes  infamia  eos  notamus  et  infames 
esse  censemus  ».  Primo  quidem  Patres  huius  concilii  dicunt  se 
sequi  Patres  suos  in  decreto  condendo :  Episcopi  autem  in  Syno¬ 
dum  collecti  non  appellant  Patres  suos  nisi  praecedentes  Episcopos 
et  Doctores  Ecclesiae,  non  laicos  aut  imperatores.  Deinde  lex 
divina,  quae  prohibet  coniunctiones  consanguineorum,  tum  ea 
quae  sacra  Scriptura  continetur,  tum  quae  ab  Ecclesia  constituta 
est  intelligi  potest.  Sequuntur  vero  ii  Patres  suos,  cum  quos  illi 
maledictos  appellaverant,  ipsi  infames  esse  decernuut. 

Quae  proferuntur  argumenta  ex  legibus  hac  super  re  ab  impera¬ 
toribus  latis  et  ex  obsequio  Romanorum  Pontificum  erga  ipsas, 
expediemus  in  seqq. 

NI.  Yan  Espen  (Ius  Eccles.  Tom.  1.  p.  2.  Tit.  13.  c.  1.  §.  20.) 
ait:  «  Nequaquam  dubitamus,  quin  Ecclesia  habeat  auctoritatem 
similia  (dirimentia)  impedimenta  inducendi,  prout  per  concilium 
Tridentinum  definitum  est :  sed  et  hoc  fatendum  est,  concilium 
non  definivisse,  utrum  ex  Christi  institutione,  vel  utrum  ex  priuci- 
pum  indulgentia  tacita  vel  expressa  haec  auctoritas  inducendi  im¬ 
pedimenta  dirimentia  Ecclesiae  competat.  »  Haec  tamen  impuden¬ 
tissime  dicuntur.  Ecclesia  enim  dogma  fidei  non  sancit  id  quod 
mutabile  est  et  falsum  evadere  potest:  at  si  potestas  Ecclesiae  in 
impedimentis  statuendis  est  ex  concessione  Principum,  desinere 
ea  potest,  et  falsa  idcirco  evadere  potest  assertio  quod  illi  com¬ 
petat  ea  potestas.  Ipsa  ergo  definitione  excluditur  is  modus  ha¬ 
bendi  eam  potestatem. 

XII.  Probavimus,  competere  Ecclesiae  iure  suo  non  ex  con¬ 
cessione  Principum  talem  potestatem.  Ratio  vero  cur  hoc  pacto 
competat,  in  promptu  est.  Iure  enim  proprio,  derivato  immediate 
ex  divina  institutione,  competit  Ecclesiae  potestas  in  sacra:  cum 
ergo  contractus  matrimonialis  Christianus  sit  sacramentum,  iure 
divino  Ecclesia  potestatem  habet  omnia  statuendi  quae  necessaria 
sunt  ut  honeste  et  valide  fiat.  Haec  autem  potestas  in  sacra  est 
independens  a  quavis  potestate  civili,  ut  in  tractatu  de  Ecclesia 
probatur:  ergo. 

Corollarium  I.  Ergo  inepti  sunt  qui  non  valentes  aliquod 
documentum  afferre,  quo  concessio  formalis  Principum  sive  eorum 
cousensus  explicitus  in  exercitium  potestatis  ecclesiasticae  pro- 

Itetur,  recurrunt  ad  consensum  tacitum,  qui  vim  tribuerit  Eccle¬ 
siae  legibus.  Xam  ut  talis  consensus  tacitus  affirmetur,  necesse  est, 
auctoritatem  principatus  civilis  postulari  ad  valorem  actus;  atqui 
constat  ipsam  non  postulari  ad  valorem  legum  ecclesiasticarum 
quoad  impedimenta  matrimonii:  ergo  perperam  fingitur  fiic  con¬ 
sensus,  qui  nihil  facere  potest.  Ceterum  consensus  tacitus  inepte 
supponitur,  cum  qui  consentire  dicitur,  reluctatur  quantum  potest : 
atqui  non  raro  Principes  praeteritis  seculis  auctoritati  Ecclesiae 
supra  matrimonium,  quantum  in  ipsis  erat,  reluctati  sunt  vel  se 
opponentes  eius  decretis  vel  volentes  eam  adducere  ad  id  defi¬ 
niendum  quod  eis  probabatur :  ergo. 

Corollarium  II.  Ergo  multo  magis  falsum  est,  exercitium 
huius  potestatis  penes  Ecclesiam  esse  usurpationem  potestatis 
laicorum:  quae  quidem  affirmatio  est  haeretica  blasphemia. 

THESIS  XXXI. 

Etsi  secularis  Princeps  ius  habeat  ferendi  leges  circa  conditiones  et 
effectus  civiles  matrimonii ,  non  tamen  consequitur  ius  habere 
leges  ferendi  circa  ipsum  matrimonium  Christianum. 

I. Volumus  hanc  expedire  quaestionem,  antequam  demonstremus 
soli  Ecclesiae  competere  ius  praescribendi  formam  pro  valore 
contractus  matrimonialis  inter  Christianos,  ut  plenior  et  evidentior 
sit  ea  demonstratio.  In  matrimonio  quidem  distinguenda  sunt 
essentialia  ab  accessoriis.  Ea  sunt  consensus,  vinculum  indissolu¬ 
bile,  ius  et  officium  simul  habitandi,  prolem  esse  legitimam  h.  e. 
ex  iusto  matrimonio  natam,  ius  parentum  in  filios  secundum 
ipsas  naturae  leges.  Accessoria  suut  quae  matrimonio  accedunt, 
sine  quibus  ipsum  esse  potest,  ut  dos  et  quae  dicuntur  iura  seu 
effectus  tum  civiles  tum  ecclesiastici,  prout  in  alterutra  societate 
vim  habent  (nam  et  iu  Ecclesia  ii  locum  habent,  cuiusmodi  est 
e.  g.  quod  bigami  nequeant  ordinari):  huiusmodi  sunt  capacitas 
consequendi  munia  aut  officia  publica,  ius  quoddam  determinatum 
patriae  potestatis,  ius  prolis  ad  hereditatem,  participatio  status 
et  honoris  parentum,  facultas  testandi  etc.  Horum  enim  bonorum 
dispensatrix  est  potestas  suprema  societatis,  ad  quam  ea  spectant, 
et  cum  ea  uon  sint  essentialia  matrimonio,  opus  non  est  ut  ab  ea 
potestate  determinentur,  cui  subest  essentia  matrimonii.  Imo  cum 
pro  diversa  indole  societatum  civilium,  alia  et  alia  communicatio 
horum  bonorum  possit  convenire  cuique  societati,  determinatio 

huiusmodi  iurium  et  effectuum  esse  debet  peues  siugulas  civiles 
auctoritates. 

II.  Ut  autem  civilis  auctoritas  rite  decernat  de  bis  conditio¬ 
nibus  seu  effectibus  civilibus,  opus  liaud  est  ut  ipsa  ius  babeat 
ferendi  leges  circa  ipsum  vinculum  matrimonii  ac  praescribendi 
formam  pro  valore  ipsius  contractus :  sed  sine  bac  potestate  potest 
illa  integro  sibi  constare.  Eatio  est,  quia  exercitium  potestatis 
circa  baec  omnia  ex  sua  natura  supponit  iam  verum  matrimonium 
exsistens;  finis  vero,  propter  quem  baec  potestas  exercetur,  uon 
est  ipsa  intrinseca  perfectio  matrimonii,  sed  est  extriusecum 
bonum  societatis,  quod,  suppositis  quidem  veris  matrimoniis, 
potest  tamen  multipliciter  ex  illis  obtineri:  idcirco  iuxta  societatis 
indolem  ac  differentes  conditiones,  in  quibus  ea  versatur,  locus 
est  diversis  determinationibus  buiusmodi  effectuum,  ut  finis  a 
societate  intentus  commodius  obtineatur.  Sic  licet  verum  sit  con- 
iugium  inter  Principem  et  ancillam,  potest  tamen  statui  ut 
filius  ex  ea  natus  non  succedat  in  regno:  sic  statui  potest  ut  qui 
quarto,  quinto  nubunt,  a  certis  muneribus  et  honoribus  reficiantur, 
sicut  Ecclesia  reficit  secundo  nubentes  a  sacris  ordinibus.  Iu  bis 
legibus  statuendis  non  attingitur  essentia  matrimonii  :  nec  ut 
bono  societatis  consulatur,  opus  est  statuere  quod  nullum  sit  con- 
iugium  iuter  lias  personas,  sed  satis  est  decernere  quod  matri¬ 
monia  buiusmodi  careant  certis  iuribus  certosque  effectus  non 
producant.  Et  sane  cum  baec  omnia  sint  accessoria  matrimonii, 
ipsius  esse  iam  constitutum  per  se  supponunt;  ideoque  ut  potestas 
aliqua  circa  ea  plena  exerceatur,  exordiri  exercitium  suorum 
actuum  potest  a  suppositione  veri  matrimonii.  Cum  itaque  potestas 
circa  buiusmodi  accessoria  plene  valeat  exerceri,  supposita  matri¬ 
monii  essentia  iam  constituta,  si  aliunde  probetur  Cbristum  sub¬ 
duxisse  matrimonii  cbristiani  vinculum  a  potestate  civili  ipsurn- 
que  soli  potestati  religiosae,  quae  nunc  non  est  nisi  ecclesiastica, 
vindicasse;  couscqueus  erit  quod  auctoritati  civili  non  sit  reliqua 
nisi  potestas  decernendi  circa  iura  civilia  effectusque  civiles, 
supposita  veritate  matrimonii  secundum  Ecclesiae  leges.  Itaque 
iu  bis  iuribus  et  effectibus  civilibus  determinandis  se  babet  au¬ 
ctoritas  civilis  ad  auctoritatem  religiosam, sicut  se  baberet  in  statu 
purae  naturae  ad  ius  naturale :  quemadmodum  scilicet  non  repu¬ 
gnat  quod  ea  potestas  supponat  ius  naturae  circa  essentiam  ma¬ 
trimonii  nec  postulatur  ut  eadem  potestas  valeat  efficere  valida 
coniugia,  quae  reprobat  ius  naturae,  ita  non  exigitur  ut  ipsa 
valeat  contra  ius  altioris  auctoritatis  decernere  quod  aliqua  ma¬ 
trimonia  valida  sint  aut  invalida. 

Habita  igitur  ratione  boni  civilis  licet  Principi  negare  iura  aut 
bona  civilia  quibusdam  per  se  validis  matrimoniis.  Iniquissimum 
tamen  ac  turpissimum  foret,  bona  civilia  aeque  invalido  matri¬ 
monio  seu  concubinatui  ac  valido  asserere. 

THESIS  XXXII. 

Ecclesia  sola  ponere  potest  impedimenta  matrimonium  Christianum 
dirimentia:  h.  e.  potestas  civilis  nullum  ius  insitum  sibi  habet 
statuendi  impedimenta  dirimentia ,  quae  afficiant  ipsum  vin¬ 
culum  matrimonii  Christiani. 

I.  Loquimur  de  iis  impedimentis,  quae  prohibent  ne  vinculum 
exsistat.  Oum  sermo  est  de  iure  potestatis  civilis  intelligitur  ius 
ipsi  proprium  ex  eius  natura  dimanans.  Probamus  primum  rem 
ita  esse,  scilicet  Ecclesiam  solam  babere  lioc  ius.  Doctrinam  Ca¬ 
tholicam  proposuit  Pius  VI.  Brevi  16.  Sept.  1788.  ad  Episcopum 
Motulensem,  qui,  accepta  a  rege  delegatione  in  gradu  appellationis 
a  iudicio  Episcopi  neapolitani  in  causa  matrimoniali,  sententiam 
tulerat  et  declaraverat  leges  Ecclesiae  et  Sanctae  Sedis  vim  habi¬ 
turas  fuisse  nullam,  nisi  «  postquam  codex  Gregorianus  in  uni¬ 
versas  Catholici  Orbis  provincias  pervagatus  fuerat,  civilis  aucto¬ 
ritas  adiuncta  esset,  tacita  tantum  consensione  summarum  pote¬ 
statum,  quarum  erat  leges  de  nuptiis  dicere.  »  Scopus  praecipuus 
Brevis  est  institutio  in  doctrina.  «  Accipe  nunc.  V.  F.  paternam 
illius  vocem,  qui,  ut  probe  nosti,  cum  miseratione  divina  in 
Cathedra  Petri  sedeat,  ius  habet  suprema  Christi  ipsius  auctori¬ 
tate  collatum  docendi  et  confirmandi:  ita  enim  comparati  animo 
sumus,  ut  et  amanter  tecum  agere  teque  benigne  commonefacere 
velimus,  quo  errorem  iuspicias,  in  quem  es  misere  prolapsus, 
atque  illum  quam  primum  corrigere  in  animum  inducas  ».  Porro 
ita  loquitur:  «Dogma  est  fidei,  ut  matrimonium  quod  ante  adven¬ 
tum  Christi  nihil  aliud  erat  nisi  indissolubilis  quidam  contractus, 
illud  post  Christi  adventum  evaserit  unum  ex  septem  legis  Evan- 
gelicae  Sacramentis...  Hinc  fit  ut  ad  solam  Ecclesiam,  cui  tota  de 
Sacramentis  est  cura  concredita,  ius  omne  ac  potestas  pertineat 
suam  adsignandi  formam  huic  contractui  ad  sublimiorem  Sacra¬ 
menti  dignitatem  evecto  ac  proinde  de  matrimoniorum  validitate 
aut  invaliditate  sententiam  ferre  »  quod  quidem  confirmat  aucto¬ 
ritate  can.  12.  Trid.  cuius  verba  ita  interpretanda  esse  docet  ut 
«  omnes  causas  comprehendat  et  complectatur,...  eaeque  omnes  ad 
iudices  Ecclesiasticos  unice  spectare  debeant  ».  Tum  ait:  «  Hoc  ius 

(nempe  leges  dicendi  de  nuptiis)  qua  late  patet  Orbis  Catholicus 
in  sola  Ecclesia  residet  universum  ».  Tum  poenas  illi  indigitans 
quibus  obnoxium  se  fecit,  provocat  primum  ad  canonem  12.  Trid. 
«  quo  omnes  illi  anathemati  subiieiuntur,  qui  causas  matrimo¬ 
niales  negant  pertinere  ad  Ecclesiam  et  ecclesiasticos  indices:  quo 
quidem  canone  certum  est  non  eos  modo  comprehendi  qui  docent 
esse  summarum  potestatum  huius  seculi  leges  de  nuptiis  dicere 
sed  eos  quoque  qui  factis  hoc  ipsum  confirmant  quique  auctori¬ 
tatem  nanciscuntur  a  laica  potestate  et  qui  causas  nullitatis  ma¬ 
trimonii  tanquam  regii  delegati  definiunt  ».  Quare  huius  veritatis 
declaratio  spectat  ad  substantiam  Pontificii  Brevis  sive  cnm  docet 
sive  cum  deinde  poenas  decernit.  Pius  autem  VIII.  Encyclica 
Traditi  humilitati  ad  omnes  Patriarchas, Primates  etc.21Maii  1829. 
praecipit  ut  «  non  humana  tantum  lege  sed  et  divina  regi  matri¬ 
monium  debere,  ac  non  terrenis  sed  sacris  rebus  ipsum  accensen- 
dum  esse,  ideoque  Ecclesiae  omnino  subiici,  Christianus  populus 
accurate  edoceatur  ».  Sive  spectato  contextu  (rem  esse  sacram, 
Ecclesiae  omnino  subiici)  sive  collata  doctrina  Pii  VI.  liquet 
priora  verba  Pii  VIII.  hunc  tantum  sensum  fundere :  matrimonium 
Christianum  debere  regi  ea  lege  quae  non  sit  tantum  humana  sed 
et  divina,  cuiusmodi  sola  est  lex  ecclesiastica.  Satis  ergo  aperte 
Romani  Pontifices  sententiam  suam  proposuerunt  fungentes  mu¬ 
nere  doctoris  et  Pastoris  omnium  Christianorum:  loquitur  enim 
Pius  VI.  ex  iure  sibi  in  Petro  a  Christo  collato  docendi  et  con¬ 
firmandi,  quod  est  ius  primatus,  ius  magisterii  universalis:  quod 
quidem  ius  non  est  opus  ut  erga  omnes  simul  exerceatur,  sed  et 
erga  singulos  exerceri  potest  et  debet,  ii  nempe  confirmandi  sunt 
qui  confirmatione  indigent :  neque  auctoritas  huius  magisterii 
pendet  ab  iis,  ad  quos  dicitur,  sed  a  persona  vel  dignitate  per¬ 
sonae,  a  qua  procedit.  Doctrinam  autem  fidei  tradit  tanquam 
intime  connexam  cum  definitione  Cone.  Trid.  quam  authentice 
interpretatur.  Quamvis  autem  idem  Pius  VI.  paucis  ante  annis 
li.  e.  1780.  in  epist.  ad  Archiep.  Mecliniensem  dixerit,  se  non 
damnaro  absolute  eos  Doctores  Catholicos  qui  asseruerant  princi¬ 
pem  posse  adiungere  impedimenta  ad  reddendam  inefficacem  et 
tollendam  materiam  aptam  sacramento  :  id  tamen  non  impedit 
quominus  auctoritate  Apostolici  sui  magisterii  doctrinam  Catho¬ 
licam  postea  proposuerit.  Haec  autem  doctrina  a  S.  Sede  tam 
disserte  proposita  probatur  evidenter. 

II.  Sane  1°  Canon  est  Tridentinus  12.  Sess.  XXIV.  Si  quis  di¬ 
xerit  causas  matrimoniales  non  spectare  ad  indices  ecclesiasticos: 

A.  S.  Porro  a)  legitima  interpretatio  Imius  Canonis  est,  ut  omnes 
causae  matrimoniales  comprehendantur  eaeque  omnes  ad  solos 
indices  ecclesiasticos  spectent.  Etenim  primo  ea  est  authentica 
interpretatio  supremi  legislatoris;  sic  euim  esse  interpretanda 
statuit  Pius  VI.  in  Brevi  citato.  Deinde  probatur  ratione.  Et 
quidem  omnes  causas  comprehendi  patet.  Nam  dictio  illa  indefinita 
causas  matrimoniales  in  verbis  si  quis  dixerit  camas  matrimonia¬ 
les ,  etc.  (1)  uno  modo  ex  his  explicari  potest;  nempe  vel  si  quis 
dixerit  aliquam  causam  non  spectare  etc.,  vel  si  quis  dixerit  omnes 
causas  non  spectare  etc.,  vel  si  quis  dixerit  non  omnes  causas  spe¬ 
ctare, ,  etc.  Atqui  si  primo  modo  accipias,  consequens  est  ergo  ve¬ 
ritas  contradictoriae,  li.  e.  omnes  causae  spectant.  Si  secundo  modo; 
falsa  est  ergo  haec  propositio :  omnes  causae  matrimoniales  non 
spectant  ad  indices  ecclesiasticos:  i  ani  vero  huius  contradictoria 
est:  aliqua  causa  spectat  etc.;  contraria  vero  omnes  causae  spe¬ 
ctant.  Utra  vero  censenda  foret  definita?  An  tantum  contradi¬ 
ctoria?  Sed  quaenam  est  haec  aliqua  causa?  Et  cum  id  ignoretur, 
quid  valeret  pro  praxi  hic  canou?  Tum  solentne  ita  legislatores 
loqui,  cum  alicuius  rei  arbitrium  sibi  tantum  vindicare  volunt, 
ut  terminis  indefinitis  utantur?  Dicenda  ergo  foret  et  in  hac  se¬ 
cunda  liypothesi  stabilita  ea  propositio:  omnes  causae  spectant  etc. 
Si  tertio  modo  sumas,  damnatur  propositio,  non  omnes  causae  spe¬ 
ctant ,  cuius  contradictoria  est:  omnes  causae  spectant.  Ergo  reapse 
«  verba  canonis  ita  generalia  sunt,  omnes  ut  causas  comprehen¬ 
dant  »  (Pius  VI.  1.  c.).  Praeterea  ratio  cur  hae  causae  spectent 
ad  Ecclesiam  est  ex  mente  Concilii,  interprete  Pio  YL,  quia  ma¬ 
trimonium  est  sacramentum  nec  alia  ratio  assignari  potest:  atqui 
ea  valet  pro  omnibus  causis:  ergo.  Atqui  si  omnes  causae  ad 
indices  ecclesiasticos  spectant,  ergo  unice  ad  eos  spectant.  Nam 
si  aliquae  saltem  spectarent  etiam  ad  tribunal  Principis,  hae  vel 
spectarent  independenter  ab  Ecclesia  vel  dependenter :  si  primum, 
vel  falsum  esset  quod  omnes  ad  Ecclesiam  spectarent,  vel  absur¬ 
dum  haberetur,  quod  duae  potestates  supremae  in  eadem  re  circa 
eosdem  subditos  eodem  potirentur  iure:  qua  de  liypothesi  et  in¬ 
fra:  si  alterum,  tum  haec  non  est  liypothesi, s  adversariorum,  tum 
sernper  verum  foret  ad  solos  iudices  ecclesiasticos  eas  causas  spe¬ 
ctare,  quippe  a  quibus  omnis  potestas  derivaretur.  Tam  vero  b)  ex 
hoc  consequitur,  penes  solam  Ecclesiam  esse  nativo  iure  potestatem 


(1)  Adverte  propositionem  indefinitam  per  se  aequivalere  propositioni 
universali. 

ponendi  impedimenta  dirimentia  matrimonium  Christianum.  Est 
enim  eadem  potestas,  quae  causas  contractuum  cognoscit  et  quae 
iisdem  formam  praescribit,  potestas  supremi  Legislatoris  in  so¬ 
cietate,  quae  unica  est.  Ergo. 

2°  Tridentiuum  decr.  De  Beform.  Matr.  ait  «  dubitandum  non 
est,  clandestina  matrimonia  libero  contrahentium  consensu  facta, 
rata  et  vera  esse  matrimonia  quandiu  Ecclesia  ea  irrita  non 
fecit,  et  proinde  iure  damnandi  sunt  illi,  ut  eos  S.  Synodus  ana¬ 
themate  damnat,  qui  ea  vera  et  rata  esse  negant  ».  Heic  agitur 
de  iure,  rata  sunt  matrimonia  si  ea  Ecclesia  non  irritat ;  agitur 
de  veritate,  damnantur  enim  qui  id  negant.  Stabilitur  ergo  dogma 
Fidei.  Hoc  autem  semper  et  ubique  verum  fuit  et  erit  et  nun¬ 
quam  falsum  esse  potest.  At  posset  esse  falsum,  si  principibus 
quoque  competeret  potestas  statuendi  impedimenta  dirimentia: 
his  enim  statutis,  nec  verum  nec  ratum  esset  matrimonium,  quam¬ 
vis  Ecclesia  illud  non  irritasset. 

3°  Si  ius  proprium  competit  potestati  civili  statuendi  impe¬ 
dimenta  pro  matrimoniis  subditorum  Christianorum,  ius  illud  est 
independens  ^icut  ipsa  potestas  civilis,  independens  inquam  in 
suo  ordine,  ita  ut  pro  matrimonio  Christiano,  prout  est  (ut  di¬ 
citur)  contractus  civilis,  valeat  potestas  civilis  independenter  sta¬ 
tuere  impedimenta,  quemadmodum  potest  independenter  Ecclesia 
constituere  impedimenta  pro  eodem  matrimonio,  prout  est  Sa¬ 
cramentum.  Haberemus  ergo  duplicem  potestatem  independentem 
circa  idem,  sub  diverso  quidem  respectu,  ita  tamen  ut  eadem 
numero  res  utrique  pariter  potestati  subsit.  Iam  vero  repugnat, 
ut  pro  iisdem  subiectis  hominibus  idem  contractus  duabus  po¬ 
testatibus  diversis  independentibus  subsit;  subest  autem  certe 
matrimonium  Christianum  auctoritati  independeuti  Ecclesiae:  ergo 
nequit  pariter  subesse  potestati  civili.  Sane  si  utraque  potestas, 
ecclesiastica  et  civilis,  potest  statuere  formam  pro  valore  actus, 
utraque  poterit  ratum  habere  quod  altera  irritat,  et  irritare  quod 
altera  ratum  habet.  Scilicet  pro  iisdem  hominibus  res  eadem  simul 
erit  licita  et  non  licita,  valida  et  non  valida,  quo  nihil  absur¬ 
dius  in  societate.  Xec  recurrendum  est  ad  aliquod  foedus  quod 
duae  potestates  amice  ineant:  nam  vel  necessarium  est  hoc  foedus 
ita  ut  ambo  potestates  ad  illud  ineundum  teneantur,  vel  non  est 
necessarium.  Si  non  est  necessarium,  frustra  supponitur;  quia 
potest  certe  non  esse,  et  quia  semper  potest  ex  naturis  rerum 
illud  consequi  ut  idem  iisdem  personis,  eo  foedere  posito,  sit  li¬ 
citum  simul  et  illicitum.  Si  vero  foedus  illud  est  necessarium. 

quoniam  in  liac  hypothesi  altera  potestas  concursu  alterius  in¬ 
digeret,  neutra  esset  potestas  independens  in  ordine  suo  circa 
illud  idem  obiectum,  quemadmodum  certe  est  Ecclesia,  ut  pro¬ 
bavimus  (Tb.  XXX.)  et  de  potestate  civili  contendunt  adversarii. 
Itaque  si  potestas  civilis  ius  independens  habet  statuendi  im¬ 
pedimenta  valori  contractus  coniugalis,  hoc  erit  ex  rerum  naturis 
consequens,  ut  nihil  sit  certum  in  societate,  ut  subditi  legibus 
contradictoriis  regantur,  h.  e.  nulla  sit  lex  et  nulla  potestas.  Et 
sane  ex  Bulla  Auctorem  Fidei  constat  n.  60.  sententiam,  «  quae 
potestati  civili  ius  attribuit  sive  abolendi  sive  restringendi  im¬ 
pedimenta  Ecclesiae  auctoritate  constituta  vel  comprobata  »,  esse 
«  libertatis  ac  potestatis  Ecclesiae  subversivam,  Tridentino  con¬ 
trariam,  ex  haereticali  supra  damnato  principio  (quod  Ecclesia 
iure  proprio  non  possit  impedimenta  dirimentia  constituere)  pro¬ 
fecta  ».  Atqui  si  princeps  habet  potestatem  independentem  sta¬ 
tuendi  impedimenta  dirimentia,  reapse  potest  abolere  impedi¬ 
menta  ab  Ecclesia  statuta;  potest  enim  praescribere  formam  pro 
valore  actus  eam  que  formam  stabilire,  quam  Ecclesia  irritavit; 
quo  posito  impedimentum  ab  Ecclesia  statutum  nullum  esset. 
Ergo  cum  potestate  propria  Ecclesiae  nequit  simul  esse  potestas 
propria  principatus  civilis. 

III.  Ait  quidam  vir  doctus,  affirmari  a  pluribus  theologis  quod 
nequeat  eadem  res  subesse  duplici  potestati  iudependenti,  id  vero 
nec  probatum  esse,  nec  unquam  probatum  iri.  Cui  reponere  licet, 
id  quidem  ab  eo  affirmari,  at  sine  ulla  ratione,  imo  contra  omnem 
rationem.  Agitur  enim  de  duabus  potestatibus  socialibus,  quae 
eandem  numero  rem  respiciant  pro  iisdem  personis  subditis.  Porro 
evidens  est  in  hac  hypothesi  duplicis  potestatis  independentis, 
subditum  utrique  posse  obligari  simul  duabus  legibus  contradi¬ 
ctoriis,  ideoque  obligari  et  non  obligari,  eandem  ipsius  actionem 
posse  simul  esse  bonam  et  malam,  validam  et  invalidam:  quod 
omnes  profecto  dabunt  repugnare :  ergo. 

Quaeres :  nonne  fieri  posset  haec  hypothesis,  quod  potestas  civilis 
ius  proprium  habeat  statuendi  impedimenta  matrimonii  subdi¬ 
torum  Christianorum,  sit  tamen  ius  subordinatum  auctoritati  Ec¬ 
clesiae,  quemadmodum  se  habet  ius  coercendi  malos  poenis  cor¬ 
poralibus,  quod  potestati  civili  proprie  competit  (etsi  non  soli), 
cuius  exercitium  Ecclesia  praecipere  potest  in  sui  favorem? 

Respondeo,  fieri  non  posse  hanc  liypothesim.  Hoc  enim  alterum 
ius  potestatis  civilis  non  nisi  indirecte  subest  potestati  Ecclesiae, 
unde  exerceri  potest  sine  consensu  Ecclesiae,  atque  habet  mate- 

riarn  propriam,  quae  non  spectat  ad  Ecclesiam.  Atqui  ius  illud 
statuendi  impedimenta  matrimonii  Christiani  nunquam  profecto 
exerceri  posset  sine  consensu  Ecclesiae  nec  liaberet  aliquam  ma¬ 
teriam  propriam  quae  ad  Ecclesiam  non  spectet,  cum  contractus 
matrimonialis  Christianorum  sit  sacramentum. 

IV.  Quare  Ecclesia  numquam  probavit  potestatem  hanc  in  prin¬ 
cipibus  et  nihil  valere  censuit  leges  civiles  constituentes  impe¬ 
dimenta  dirimentia  vinculum,  ut  testatur  Benedictus  XIV.  in 
litteris  ad  Cardinalem  Eboracensem;  quod  et  Urbanus  VIII. 
(Cf.  1.  infer,  cit.)  ac  Pius  VII.  (in  litteris  datis  ad  Xapoleonem 
die  27.  Iunii  an.  1805.)  ostenderunt  in  quaestione  matrimonii  initi 
sine  consensu  parentum,  quem  lex  civilis  exposcere  dicebatur, 
tum  Gregor  ius  Magnus,  qui  cbniugia  consobrinorum  a  lege  ter¬ 
rena  permissa  reprobavit.  Praeterea  ex  allatis  monumentis  histo¬ 
ricis  in  Th.  XXIX.  constat,  in  causis  matrimonialibus  Impera¬ 
torum  aut  Regum,  cum  ageretur  de  impedimentis  quoque  lege 
positiva  statutis,  nullam  auctoritatem  sibi  vindicasse  illos,  omnem 
vero  auctoritatem  sibi  asseruisse  Ecclesiam  tum  in  dispensando 
a  legibus,  tum  in  sententiis  ferendis:  atqui  id  heri  non  potuisset, 
si  olim  fuisset  creditum  penes  principes  etiam  secu lares  esse  po¬ 
testatem  eamque  independentem  statuendi  impedimenta. 

V.  Ratio  autem  intrinseca  huius  rei  ea  est  quam  Pius  VI.  1.  c. 
docet  «  Hae  causae  matrimoniales  non  alia  ratione  pertinent  ad 
unum  Ecclesiae  iudicium,  nisi  quia  contractus  matrimonialis  est 
vere  et  proprie  unum  ex  septem  legis  Evangelicae  Sacramentis  ». 
Quae  quidem  ratio  expolienda  parumper  est. 

Itaque  potestas  suprema  civilis  est  in  suo  ordine  independens: 
ordo  autem  ipsius  est  ordo  naturalis.  Si  cultus  Dei  et  religio  esset 
naturalis,  ad  eum  potestas  civilis  se  extenderet,  idemque  esset 
rex  et  pontifex.  Sed  divina  institutione  ordinis  supernaturalis 
et  ecclesiastici  ordinis  sacerdotalis,  cui  commissa  est  ordinatio 
hominum  in  finem  supernaturalem  et  cura  rerum  supernatura- 
lium  atque  sacrarum,  iure  divino  factum  est,  ut  (piae  ad  religionem 
et  cultum  Dei  pertinent  in  societate  Christiana,  subducerentur 
prorsus  a  potestate  regum  aut  principum  et  ad  potestatem  Eccle¬ 
siae  pertinerent,  principibus  autem  munus  et  officium  incumberet 
obsequendi  Ecclesiae,  defendendi  ecclesiasticas  leges  earumque 
exsecutionem  urgendi  cohibendo  contumaces.  Xeque  aliqua  iniu- 
ria  illata  est  principibus  Christianis,  si  eis  iura  sacrorum  sunt 
sublata;  Deus  est  enim  qui  sic  disposuit,  idque  oeconomiae  in¬ 
trinsece  supernaturalis  et  universalis  exigebat  indoles.  Quare  hac 

oeconomia  statuta,  ordo  in  quo  versatur  potestas  civilis,  prout  est 
potestas  regens  iudependens,  est  ordo  tantum  naturalis,  sive  circa 
ea  tantum  versari  potest  quae  sunt  pure  naturalia.  Nam  eae  res 
naturae  quae  suut  supernaturales  quoque,  praesertim  si  intrinsece 
et  essentialiter  sint  tales,  eae  iure  divino  spectant  ad  potestatem 
Ecclesiae,  cui  certe  iura  omnia  rerum  supernaturalium  commissa 
sunt;  res  vero  supernaturales  non  sunt  nisi  res  naturae  intrin¬ 
sece  elevatae  ad  ordinem  altiorem  (cf.  Praenot.  n.  II.)  nempe 
divinum. 

Quocirca  civilis  potestas  in  societate  Christianorum  non  potest 
iure  proprio  iudependenti  in  id  omne  quod  est  utile  societati ; 
quid  enim  utilius  societati  religione,  cultu  Dei,  Eide,  Sacramentis, 
Sacrificio?  Sed  potest  in  id  quod  est  utile  et  est  naturale ;  cetera 
enim  Deus  pro  suo  arbitrio  melioribus  administratoribus  et  san¬ 
ctioribus  commisit.  Imo  neque  eadem  potest  iure  proprio  inde- 
pendenti  in  id  omne,  quod  est  necessarium  societati;  quid  enim 
huic  magis  necessarium  religione?  at  quidquid  ad  eam  spectat  in 
societate  Christiana  subest  potestati  Ecclesiae. 

Scilicet  advertendum  est,  quod  homines  in  societate  civili  exsi¬ 
stentes  ordinantur  immediate  ad  aliquam  felicitatem  temporalem, 
iidemque  ordinati  sunt  ad  aliam  felicitatem  in  altera  vita,  quae 
felicitas  comparata  ad  priorem  habet  rationem  finis,  et  est  in 
praesenti  providentiae  ordine  intrinsece  supernaturalis.  Sub  priori 
respectu  homines  sunt  simpliciter  cives,  sub  altero  sunt  religiosi. 
Porro  religio  sive  cultus  Dei,  quo  homines  ordinantur  in  ultimum 
finem,  qui  est  Deus,  confert  quidem  maxime  ad  felicitatem  quo¬ 
que  temporalem,  sed  non  ut  purum  medium  ipsi  subordinatum, 
sed  ut  causa  excellens,  a  qua  hic  quoque  effectus  natus  est  oriri : 
eademque  necessaria  est  societati  civili,  quia  nisi  homines  recte 
ordinentur  in  Deum  neque  poterunt  secum  ipsis  rite  coordinari : 
perversio  enim  a  line  tollit  etiam  ordinem  circa  media.  Si  autem 
linis  ultimus  hominis  ideoque  et  religio  esset  pure  naturalis,  cum 
nullus  alius  esset  inter  homines  a  Deo  institutus,  qui  cultum  Dei 
regeret,  et  liuiusmodi  regimen  cultus  naturalis  non  excederet  vim 
potestatis  supremae  civilis,  oporteret  vero  aliquem  esse  qui  socia¬ 
lem  cultum  regeret;  ad  potestatem  civilem  auctoritas  quoque  re¬ 
ligiosa  spectaret,  idemque  esset  rex  et  pontifex.  Attamen  et  in 
hac  hypothesi  necesse  est  aliquam  adhibere  distinctionem,  quam 
non  pauci  immerito  praetereunt.  Esset  quidem  necessarium,  ut 
aliquis  exsisteret  instructus  potestate  religiosa ;  sed  non  esset 
necesse,  ut  haec  potestas  committeretur  a  societate  illi  eidem,  cui 

demandata  foret  potestas  civilis.  Etiamsi  vero  unus  esset  simul 
rex  et  pontifex,  adhuc  tamen  distinguerentur  formaliter  hae  duae 
potestates,  ita  ut  quae  ille  decerneret  in  bonum  religionis,  non  ab 
eo  procederent  prout  est  rex,  sed  prout  est  pontifex.  Quae  quidem 
distinctio  non  est  inutilis;  significat  enim  exercitium  potestatis 
religiosae  non  esse  aliquam  functionem  potestatis  civilis,  cui  su- 
bordinetur,  quod  quidem  repugnat ;  nam  et  in  ordine  naturae 
bonum  religionis  cultusque  divini  se  debet  habere  ut  linis  ad 
bonum  civile.  Ideoque  in  hac  hypothesi  auctoritas  pontificis  in  uno 
subiecto  simul  cum  potestate  regis  exsistens  subordinaret  hanc 
sibi  ac  postularet  ut  ordinatio  status  civilis  referretur  in  bonum 
religionis,  non  vicissim  religio  in  bonum  civile. 

Idcirco  instituta  a  Deo  religiosa  societate  superuaturali  enque 
perfecta,  factum  est  ut  homines  prout  ad  finem  supernaturalem 
ordinantur  et  in  omnibus  iis  rebus,  quibus  ad  ipsum  ordinantur, 
in  omnibus  nempe  quae  ad  religionem  pertinent,  in  omnibus  rebus 
sacris  et  supernaturalibus,  a  sola  Ecclesiae  potestate  dependeant. 
Quapropter  potestas  Principum  in  societate  Christiana  non  est 
amplius  potestas  religiosa,  sed  pure  civilis,  ordinans  cives  ad 
felicitatem  huius  vitae :  et  quia  hic  finis  est  essentialiter  subor- 
dinatus  fini  ultimo  hominum,  cpiem  respicit  Ecclesia,  ipsa  quoque 
potestas  civilis  est  necessario  subordinata  potestati  Ecclesiae. 
Itaque  quamvis  religio  sit  necessaria  societati  civili  etiam  quoad 
felicitatem  temporalem,  quia  tamen  non  est  purum  medium  ipsi 
subordinatum,  sed  aliquid  per  se  excellentius,  necesse  non  est  ut 
ea  subsit  potestati  civili,  cuius  finis  proprius  est  felicitas  tempo¬ 
ralis  subditorum :  et  si  religio  sit  supernaturalis,  nequit  ipsa  sub- 
esse  eidem  potestati.  Necesse  quidem  erit  ut  religio  sit  in  socie¬ 
tate,  sed  aliud  est  religionem  esse  in  societate,  aliud  pendere  a 
potestate  civili ;  potest  enim  pendere  a  potestate  religiosa  a  Deo 
seorsim  instituta.  Ex  necessitate  autem  verae  religionis  pro  so¬ 
cietate  civili  consequens  erit,  debere  Principes  seculi  procurare, 
quantum  in  ipsis  est,  ut  vera  Religio  vigeat  et  floreat  in  sua  so¬ 
cietate,  veraeque  Ecclesiae  divinitus  institutae  leges  vereri  ac 
tueri.  Itaque  simpliciter  falsum  est,  quod  id  omne,  quod  utile  et 
necessarium  est  societati  etiam  pro  fine  proprio  boni  temporalis, 
id  debeat  subesse  potestati  civili.  Iure  autem  quodam  dependenti 
et  subordinato  seu  iure  efficiendi  ut  subditi  potestati  religiosae 
pareant,  ut  civilis  quoque  societas  bene  se  habeat,  quod  est  po¬ 
tius  officium  defensionis  et  protectionis  contra  homines  irreligiosos, 
gaudent  quidem  principes  Christiani,  sed  non  est  hoc  ius,  de  quo 
disputamus. 

Iam  vero  si  habitudo  matrimonii  ad  societatem  tum  civilem  tum 
religiosam  spectetur,  manifestum  est  1°  matrimonium  non  esse 
essentialiter  ordinatum  ad  bonum  proprium  societatis  civilis  : 
uam  et  potest  esse  sine  ea,  et  fluis  eius  primarius  est  exsi¬ 
stentia  colentis  Deum:  cultus  autem  Dei  est  bonum  proprium 
societatis  religiosae:  2°  esse  vero  essentialiter  ordinatum  ad  bonum 
quod  est  proprium  societatis  religiosae,  quia  huiusmodi  bonum 
est  matrimonii  finis  primarius. 

VI.  His  positis  en  processus  nostrae  demonstrationis.  Dico 
1°  contractus  elevatus  ad  dignitatem  sacramenti  est  contractus 
naturalis:  scilicet  ut  sacramentum  sit,  duo  tantum  requiruntur, 
contractus  vi  naturae  positus,  et  forma  statuta  ab  Ecclesia  pro  va- 
lore  actus.  Negamus  proinde,  contractum  elevatum  ad  dignitatem 
sacramenti  esse  contractum  civilem,  quod  quidem  perperam  a  non 
paucis  supponebatur  olim  et  nunc  quoque  supponitur.  Dicitur 
contractus  civilis  is,  qui  a  potestate  civili  valorem  habet  in  socie¬ 
tate.  Utrumque,  quod  affirmavimus  nempe  et  quod  negavimus, 
simul  probamus,  a)  Christus  elevavit  ad  dignitatem  sacramenti 
eum  contractum,  cuius  administrationem  iure  suo  Ecclesiae  com¬ 
misit:  atqui  hic  est  contractus  naturalis.  Prob.  min.  Contractus, 
cuius  administrationem  iure  proprio  Ecclesia  habet,  est  ille,  quem 
attingit  lex  Ecclesiae  irritans:  atqui  hic  est  contractus  naturalis: 
ergo.  Prob.  min.  sic.  Si  auctoritati  civili  competeret  potestas  con¬ 
stituendi  formam  contractus  pro  valore  actus  et  irritandi,  tuuc  id, 
quod  haec  potestas  attingeret,  esset  pure  contractus  vi  naturae  po¬ 
situs,  qui  propter  formam  iure  civili  statutam  validus  vel  invalidus 
fieret,  quemadmodum  est  in  ceteris  contractibus:  atqui  potestas 
Ecclesiae  eadem  est  eodemque  modo  agit  ac  illa,  quae  suppone¬ 
retur  esse  in  principe,  quia  independens  est:  iure  enim  proprio 
competit  Ecclesiae  haec  potestas :  ergo  contractus,  quem  attingit 
Ecclesia,  quem  forma  a  se  statuta  facit  validum  vel  invalidum ; 
est  contractus  naturalis :  ergo,  b)  Christus  elevavit  ad  dignitatem 
Sacramenti  eum  contractum,  de  quo  pronunciavit  quod  Deus  con- 
iunxit  homo  non  separet:  hic  autem  est  contractus,  de  quo  locutus 
est  Adam;  atqui  Adam  de  naturali  locutus  est;  locutus  est  enim 
de  eo  quod  Deus  auctor  naturae  instituit,  quique  omnem  civilem 
societatem  etiam  praevertit:  ergo. 

Dico  2°  Christus  nou  determinavit  omnem  naturalem  consensum 
duorum  esse  efficacem,  nec  de  omnibus  personis  determinavit, 
qnaenam  siut  habiles,  quaenam  inhabiles;  sed  id  alteri  h.  e.  Ec¬ 
clesiae  (nisi  iam  ipsa  natura  et  per  ipsam  auctor  naturae  id  de- 

terminaverit)  determinandum  reliquit.  Patet  a)  quia  liaec  Christi 
universalis  determinatio  nullibi  exstat:  patet  b)  ex  potestate  facta 
Ecclesiae  adsignandi  formam  pro  valore  contractus ;  cum  enim 
haec  in  contractum  naturalem  feratur  (n.  praeced.)  necesse  est  ut 
antecedenter  ad  Ecclesiae  legem  nihil  in  iis,  circa  quae  Ecclesia 
potestatem  suam  exercet,  sit  a  Christo  determinate  statutum  ; 
contra  hoc  enim  Ecclesia  nihil  posset. 

Dico  3°  Dignitas  sacramenti  non  impedit  quominus  Ecclesia 
possit  statuere  formam  pro  valore  contractus  matrimonialis  Chri¬ 
stiani  eique  impedimenta  dirimentia  apponere.  Ecclesia  enim 
praeter  formas  et  materias  sacramentorum,  quas  mutare  nequit, 
potest  ea  omnia  statuere  quae  ad  honestam  et  sanctam  eorundem 
administrationem  conducere  arbitratur:  atqui  materia  sacramenti 
est  contractus  validus  seu  efficax:  quare  cum  Ecclesia  statuit  for¬ 
mam  pro  valore  actus  non  mutat  materiam,  sed  conditiones  ponit 
quibus  ipsa  sit.  Est  autem  utile  maxime  et  necessarium  ut  in 
societate  Christiana  sit  forma  quaedam  per  legem  positivam  pro¬ 
posita  contrahendi  matrimonia :  ergo. 

Dico  4°  Dignitas  sacramenti  prohibet  prorsus,  ne  potestas  civilis 
ius  habeat  constituendi  formam  pro  valore  contractus.  Sermo  est 
de  iure  nativo,  quod  ex  ipsa  natura  potestatis  civilis  procedat 
atque  sit  idcirco  proprium  principis  eo  quod  supremam  habet 
civilem  auctoritatem.  Sane  contractus  matrimonialis  validus  inter 
Christianos  est  sacramentum  et  si  sacramentum  non  est  neque 
est  contractus  validus  (Th.  X.);  quare  contractus  validus  Chri¬ 
stianorum  est  intrinsece  et  essentialiter  supernaturalis  (ibid.).  Iam 
vero  potestas  in  Sacramentum  duplex  concipi  potest.  Prima  po¬ 
testas,  ut  ita  dicam,  dominii ,  quae  ritum  sacramentalem,  materiam 
et  formam  statuit,  tribuens  ipsis  vim  efficacem  gratiae.  Altera 
potestas  administrationis ,  quae  duplex  rursus  distingui  potest. 
Prior  quae  modum  decernit,  quo  licite  et  sancte  Sacramentum 
fiat:  secunda,  quae  formam  statuit  a  qua  pendet  ut  quod  potest 
esse  materia  et  forma  Sacramenti,  id,  dum  actu  adhibetur,  sit  nec 
ne  materia  proxima  et  forma  Sacramenti,  et  quae  determinat 
quinam  sint  ministri  idonei,  quinam  non  idonei  Sacramenti.  Haec 
quoque  est  potestas  administrationis  in  Sacramentum.  Xam  1"  est 
certe  potestas  maior  praecedente:  2°  qui  legem  ponere  potest  a 
qua  pendet  ut  ministri  Sacramenti  dum  agunt  ponant  necne 
materiam  proximam  et  formam  Sacramenti,  qui  determinare  pot¬ 
est  ministros  idoneos  et  excludere  alios  ut  non  idoneos,  is  certe 
regit  administrationem  Sacramenti;  ideoque  eius  potestas  est  po- 

testas  administrationis.  Porro  utraqtie  potestas  administrationis 
non  competit  nisi  ei,  cui  Sacramentorum  cura  est  concredita,  cui 
competit  ius  in  sacra  Christiana,  cui  inest  potestas  dirigendi  ho¬ 
mines  per  Sacramenta  et  cetera  media  supernaturalia  in  tinem 
supernaturalem :  haec  autem  est  sola  Ecclesia.  Atqui  potestas 
irritandi  seu  constituendi  formam  pro  valore  contractus  matri¬ 
monialis  Christianorum  est  talis  potestas  administrationis  in  sa¬ 
cramentum:  nam.  1°  determinat  personas  habiles  et  inhabiles  ad 
contrahendum,  et  cum  contractus  sit  ipsum  sacramentum,  ab  ea 
pendet  determinatio  quinam  sint  idonei  ministri  sacramenti,  qui¬ 
nam  inepti:  2°  ab  ea  non  quidem  efficienter  immediate,  sed  prout 
antecedenter  ponit  conditiones  ut  contractus  sit  validus,  pendet 
ut  consensus  mutuus  duorum  qui  potest  esse  validus  et  esse  ma¬ 
teria  et  forma  Sacramenti,  sit  necne,  dum  actu  ponitur,  consensus 
validus,  et  quia  consensus  validus  est  intrinsece  et  essentialiter 
ipsa  materia  et  forma  Sacramenti,  pendet  ab  ea  ut  sit  necne 
materia  proxima  et  forma  Sacramenti. 

'  Quare  haec  potestas  differt  prorsus  ab  illa,  qua  quilibet  potest 
efficere  vel  destruere  materias  remotas  sacramentorum;  nam  heic 
non  agitur  de  materia  remota  sed  de  materia  proxima  Sacra¬ 
menti,  cuiusmodi  est  consensus  validus:  quae  tamen  materia 
proxima  Sacramenti  ut  talis  sit,  pendet  quoque  ab  ea  potestate, 
quae  conditiones  statuit,  secundum  quas  contrahentes  valide  cou- 
trahant  ideoque  ponant  materiam  proximam  Sacramenti.  Sane 
materia  remota  exsistit  extra  usum  Sacramenti;  ipso  autem  usu, 
cum  sacramentum  administratur,  evadit  materia  proxima.  Quo¬ 
circa  qui  conditiones  ponit  pro  ipsa  materia,  dum  actu  adhibetur, 
is  non  remotam,  sed  proximam  attingit  materiam  et  attingit  id¬ 
circo  aliquid  sacrum :  qui  vero  materiam  tantum  remotam  attingit, 
is  non  attingit  nisi  aliquid  profanum,  ut  est  aqua.  Iam  vero 
potestas  statuendi  impedimenta  attingit  materiam  proximam  Sa¬ 
cramenti.  Etenim  attingit  ipsum  consensum  qui  ponitur,  quique 
est  materia  Sacramenti  proxima,  ipsum qne  ministrum  sacramenti 
dum  materiam  et  formam  ponit.  Eo  enim  spectat  stabilita  forma 
pro  validitate  contractus  matrimonialis,  ut  ipse  consensus,  quo 
iit  actu  contractus  et  sacramentum,  sit  validus,  ipsique  contra¬ 
hentes,  dum  actu  contrahunt,  valide  contrahant,  h.  e.  sint  idonei 
ministri.  Scilicet  non  eo  haec  potestas  spectat  ut  aliquid  faciat 
idoneum  ad  hoc  quod  possit  adhiberi  ad  usum  sacramenti,  sed 
id  quod  in  ipso  sacramenti  actu  adhibetur  afficit:  ideoque  vere 
attingit  uou  materiam  remotam,  sed  proximam.  Sicut  ergo  principi 

nulla  est  potestas  in  ipsam  administrationem  aquae  qua  fit  ba¬ 
ptismus;  h.  e.  in  ablutionem  sacram entalem,  ita  nulla  potest  esse 
potestas  in  consensum  matrimonialem  et  ministros  matrimonii. 

Itaque  potestas  destruendi  vel  ponendi  materiam  remotam  non 
est  potestas  ad  minis  trationis,  cum  nullo  modo  afficiat  ministros 
sacramenti  vel  eorum  operationem  miuisterialem :  potestas  autem 
impedimenta  matrimoni  statuendi  utrumque  afficit:  ergo. 

Hinc  dico  5°  Repugnat  dignitati  Sacramenti,  ut  contractus  civilis 
prout  talis  sit  materia  eiusdem.  Contractus  civilis  is  est,  qui  a 
potestate  civili  valorem  habet  in  societate.  Iam  vero  si  materia 
sacramenti  est  contractus  prout  valorem  habet  a  potestate  civili, 
contractus  matrimonialis  ut  sit  validus  pendet  a  potestate  civili. 
Atqui  si  a  potestate  civili  pendet  valor  contractus,  iam  competit 
auctoritati  civili  potestas  administrationis  in  sacramentum,  ut 
probavimus  in  praeced.  Ergo. 

Neque,  quod  perinde  est,  potestas  civilis  potest  directe  irritare 
contractum  naturalem,  ut  ita  subducat  materiam  Sacramento. 
Nam  si  potest  irritare,  potest  et  valorem  praebere;  unde  haec 
potestas  eadem  est  ac  praecedens.  Et  sane  contractus  naturalis 
is  est,  in  quem  fertur  potestas  Ecclesiae,  et  qui  exactus  ad  for¬ 
mam  ab  ea  praescriptam  est  sacramentum.  Si  ergo  hunc  princeps 
posset  irritare,  posset  et  validum  efficere  pro  Christianis;  at  con¬ 
tractus  naturalis  validus  Christianorum  est  Sacramentum:  redit 
ergo  repugnantia  dicta  superius.  Et  re  quidem  vera  vel  haec 
irritatio  sive  generalius  haec  constitutio  formae  pro  valore  actus 
valet  invita  quoque  Ecclesia,  vel  non.  Si  non  valet,  quid  facit, 
cum  Ecclesia  formam  praestituit  et  statuit  valere  ea  omnia  ma¬ 
trimonia  quae  contra  suas  leges  irritantes  non  sint  facta  f  Si 
valet:  ergo  princeps  solus  determinat  contractum  validum  ponitque 
impedimenta  dirimentia  et  Sacramenti  administrationem  regit, 
quod  absurdum  est. 

Dico  proinde  6°  Christiani  contrahentes  matrimonium,  licet 
cives  sint,  non  contrahunt  ut  cives,  sed  ut  Christiani.  Nam  ii 
non  contrahunt  ut  cives,  qui  in  contrahendo  non  subsunt  potestati 
civili,  qui  contrahendo  ministrant  et  suscipiunt  sacramentum, 
quod  ad  societatem  civilem  nullo  modo  pertinet;  quamvis  id  quod 
faciunt  ad  civilis  societatis  bonum  conferre  quoque  possit. 

Dico  tandem  7°  Causae  omnes  matrimoniales  spectant  ad  unius 
Ecclesiae  tribunal.  Causae  matrimoniales  dicuntur,  in  quibus  di¬ 
sceptatur  de  vinculo  matrimonii,  vel  de  iis  quae  pendent  a  valore 
vinculi  matrimonialis,  euiusmodi  est  separatio  couiugum,  legitima 

proles,  vel  de  iis  quae  disponunt  ad  ipsum  vinculum,  cuiusmodi 
sunt  sponsalia,  quorum  proinde  determinatio  pendet  ab  indole 
termini  in  quem  referuntur. 

Iam  in  demonstratione  thesis  huius  attulimus  en.  12.  Tri den¬ 
tinum,  ex  eo  tanquam  ex  principio  fidei  argumentum  ducentes; 
at  non  ea  sola  ratione  thesis  est  probata.  Posita  ergo  veritate 
Thesis,  probamus  nunc  id,  quod  ultimo  loco  statuimus,  argumento 
theologico.  Etenim  eius  est  iudicium  ferre  in  his  causis,  qui  po¬ 
testatem  habet  decernendi  quandonam  nec  ne  vinculum  exsistat, 
quique  potestatem  habet  decernendi  quomodo '  sacramentum  rite 
suscipiendum  sit :  atqui  haec  est  sola  potestas  Ecclesiae,  quae 
praestituere  potest  formam  contractui  valido  unde  vinculum  ex¬ 
sistat  quaeque  potest  statuere  ea  quae  ad  sanctam  sacramenti 
administrationem  et  susceptionem  requiruntur.  Cf.  Bullam  Aucto¬ 
rem  Fidei  prop.  58,  in  qua  clara  quoque  huius  rei  ratio  datur, 
quae  sic  se  habet.  «  Propositio,  quae  statuit  sponsalia  proprie 
dicta  actum  mere  civilem  continere,  qui  ad  matrimonium  cele¬ 
brandum  disponit,  eademque  civilium  legum  praescripto  omnino 
subiacere:  quasi  actus  disponens  ad  sacramentum  non  subi  aceat 
sub  hac  ratione  iuri  Ecclesiae :  falsa,  iuris  Ecclesiae  quoad  effectus 
etiam  ex  sponsalibus  vi  canonicarum  sanctionum  profluentes  lae¬ 
si  va,  disciplinae  ab  Ecclesia  constituta  derogans  ». 

Corollarium.  Ergo  Principes  nequeunt  ponere  impedimenta 
dirimentia  vinculum  Christianorum  non  quia  Ecclesia  usum  huius 
potestatis  sibi  reservavit,  sed  propter  intrinsecum  defectum  po¬ 
testatis.  Ergo  nec  princeps  infidelis  potest  ponere  impedimenta 
pro  matrimoniis  subditorum  Christianorum. 

VII.  Quae  diximus  de  potestate  civili  valent  pro  quavis  po¬ 
testate  laica,  quare  neque  parentes  possunt  auctoritate  sua  irritare 
coniugia  filiorum  (l  )eer.  de  Reform.  Matrivi.  c.  1.),  cum  i us  nullum 
habeant  in  sacramentum,  nec  lex  civilis  eorum  consensum  prae¬ 
scribens  possit  habere  vim  irritantem.  Adverte  verba  Pauli 
1.  Cor.  VII.  36.  37.  super  virgine  sua.,  servare  virginem  suam  non 
significare  filiam  virginem ,  sed  carnem  virginem ,  ideoque  virginem 
suam  esse  carnem  propriam,  quam  quis  potestatem  habens  suae 
voluntatis  alteri  coniungere  per  matrimonium  vel  intactam  cu¬ 
stodire  potest.  Ita  Hieronymus  adv.  Iovinian.  L.  I.  et  dissertissime 
s.  Gaudentius  de  Lectione  Evangelii  Tract.  I.  addens  etiam  rationem 
cur  ita  accipiendum,  quia  nequeunt  parentes  dominari  alterius 
voluntatis  arbitrio,  nec  huic  interpretationi,  cuius  meminit,  con¬ 
tradicit  Epiphanius  Adv.  liaerr.  haer.  LXI.  n.  5.,  eandem  interpre¬ 
tationem  innuit  Nieetas  Aquileiensis,  Ad  virginem  lapsam  n.  48. 

Dubitatum  quidem  a  quibusdam  est,  an  olim  fuerit  irritum  ex 
lege  Ecclesiae  matrimonium,  cui  legitimus  Parentum  consensus 
defuerit.  Sed  uescio  cur  ad  lioc  probandum  productum  sit  cp.  3m 
responsionis  Nicolai  I.  qd  Bulgaros,  ubi  recensens  ea,  quae  spe¬ 
ctant  ad  sponsalia,  quae  futurarum  nuptiarum  sunt  promissa 
foedera,  ait  haec  celebrari  consensu  eorum,  qui  haec  contrahunt 
et  eorum,  in  quorum  potestate  sunt.  Nam  idem  Nicolaus  eodem 
in  capite  monet  Bulgaros  non  quamlibet  omissionem  eorum,  quae 
ipse  recensuit,  esse  peccatum,  ut  Graeci  docent,  subditque  :  «  et 
per  hoc  sufficiat  (h.  e.  ad  matrimonium)  secundum  leges  solum 
eorum  consensus,  de  quorum  coniunctione  agitur  ».  Seculo  ergo 
nono  adulto  non  requirebatur  ex  lege  Ecclesiae  hic  consensus 
parentum  ad  validitatem  matrimonii.  Frustra  ergo  provocatur  ad 
idem  probandum  ad  Capitularia  Caroli  Magni,  quae  paulo  ante 
Nicolaum  edita  fuerunt.  Canon  vero  Synodi  Aurelianensis  IV. 
habitae  anno  541  nec  obligare  poterat  Ecclesiam  universam,  nec 
satis  patet  an  solum  sit  prohibens  an  etiam  irritans,  nec  loquitur 
universim,  sed  exigit  consensum  parentum  pro  filia,  reiiciens  eos, 
qui  regia  freti  auctoritate  vellent  sibi  puellas,  dissentientibus 
parentibus,  copulare.  «  Nullus,  inquiunt  Patres,  per  imperium 
potestatis  tiliam  competere  audeat  alienam,  ne  coniugium,  quod 
contra  parentum  voluntatem  impie  copulatur,  velut  captivitas 
indicetur:  sed  sicut  est  prohibitum,  non  admittatur.  In  his,  qui 
perpetraverint,  excommunicationis  severitas  pro  modo  piaculi  im¬ 
ponatur  ».  Videtur  quidam  casus  raptus.  At  caput  Videtur ,  Qui 
matrimonium  accusare  possunt,  nihil  ad  rem  facit. 

Difficultates  alicuius  momenti  ex  rerum  naturis  petitae  cen¬ 
sendae  sunt  solutae  ex  universa  theoria  hactenus  tradita  circa 
rationem  contractus  et  sacramenti  ac  propositionibus  heic  statutis 
earumque  probationibus;  eas  tamen,  quibus  maxime  confidunt 
adversarii,  nunc  data  opera  expediemus. 

THESIS  XXXI II. 

Infirma  prorsus  sunt  argumenta,  quae  tum  ex  rerum  naturis  tum  ex 
historia  tum  ex  doctorum  auctoritate  congerunt  adversarii  contra 
asserta  m  veritatem . 

I.  Arguunt  primum  ex  rerum  naturis  sic.  a)  Principi  directe 
subjiciuntur  ea,  quae  directe  tendunt  in  bonum  societatis  civilis: 
atqui  liuiusmodi  est  matrimonium:  ergo. 

Respondeo  ad  Maiorem.  Principii  subiiciuntur  ea,  quae  in  bonum 

societatis  tendunt  directe ,  dist.  Ii.  e.  quae  ratione  sui  immediate 
ordinantur  ad  bonum  societatis  civilis,  cone:  b.  e.  quae  ratione  sui 
propter  propriam  perfectionem  conferunt  etiam  ad  bonum  socie¬ 
tatis  civilis,  subd.  si  sint  , supernato ralia,  neg.  si  sint  naturalia, 
subd.  si  sint  propria  ordinis  civilis,  conc.  si  sint  ordinis  religiosi, 
subd.  spectant  ad  Principem,  quatenus  est  ordinator  societatis  in 
bonum  civile,  neg.  quatenus  per  accidens  est  etiam  ordinator 
cultus  religiosi,  quo  homines  etiam  in  statu  naturae  in  Deum 
tenderent,  subd.  si  non  exsistat  societas  religiosa  supernaturalis, 
trans,  si  exsistat,  neg.  imo  nego  suppositum. 

Ad  Minorem.  Matrimonium  tendit  directe  in  bonum  societatis 
civilis  dist.  h.  e.  ratione  sui  immediate  ordinatur  in  bonum  civilis 
societatis  et  est  aliquid  naturale,  neg.  h.  e.  confert  propter  perfe¬ 
ctionem  suam  ad  bonum  civilis  societatis  et  est  aliquid  superna¬ 
to  rale,  conc.  Cf.  dicta  in  praeced.  Th.  n.  Y. 

b)  Princeps  potest  irritantes  leges  ferre  circa  alios  contractus: 
ergo  et  circa  hunc  praecipue,  qui  adeo  influit  in  societatem. 

Respondeo.  Dist.  Antee...  circa  alios  contractus  naturales,  trans. 
circa  contractus  elevatos  ad  ordinem  supernato ralem,  neg.  Cf.  quae 
de  natura  contractus  matrimonii  diximus  in  Tli.  XXIII.  n.  III. 

cj  Materia  matrimonii  est  in  eodem  ordine  ac  materia  baptismi: 
atqui  subest  haec  potestati  civili:  ergo  et  illa  subesse  potest. 

Respondeo.  Si  loqueris  de  materia  remota  baptismi,  negamus 
idoneam  esse  comparationem.  Si  autem  loqueris  de  materia  pro¬ 
xima,  tunc  dist.  Maior.  Materia  matrimonii  est  in  eodem  ordine 
ac  omnis  usus  aquae,  neg.  ac  usus  sacramentalis  aquae  subd.  et 
quod  est  materia  matrimonii  non  est  nisi  materia,  neg.  est  rea- 
liter  praeterea  etiam  forma  ideoque  totum  sacramentum,  conc. 
Dist.  Minor,  subest  potestati  civili  nempe  potestati  civilis  iuris- 
dictionis  ipsa  aqua,  neg.  subest  usus  aquae,  subd.  aliquis,  trans. 
usus  religiosus  et  usus  sacramentalis,  neg.  Cf.  praeced.  Th.  YI.  4. 

d)  Si  Princeps  Christianus  caret  hac  potestate,  dicendum  foret, 
quod  matrimonia  infidelium  nulli  subsint  humanae  potestati:  atqui 
hoc  est  absonum. 

Respondeo.  Dist.  Maior.  Si  Princeps  Christianus  careat  pote¬ 
state  in  omnia  prorsus  matrimonia  cuiuslibet  ordinis,  dicendum 
foret...  conc.  si  careat  solum  potestate  in  matrimonia  sacramenta, 
dicendum  foret...  neg.  et  sic  patet  responsio  ad  Minorem. 

Xon  negamus,  Principem  habere  potestatem  in  matrimonium 
eo  quod  simpliciter  est  matrimonium,  sed  in  matrimonium  Chri¬ 
stianum  eo  quod  est  res  sacra  et  sacramentum.  Si  sit  tantum  res 

naturalis,  ut  matrimonium  infidelium  vel  Iudaeorum,  concedimus 
Principi  sive  infideli  sive  Christiano  auctoritatem  leges  ferendi 
irritantes  quoque  de  illo.  Non  enim  probantur  nobis  illi,  qui  sim¬ 
pliciter  et  absolute  negant  auctoritati  civili  lianc  potestatem;  cum 
demonstratio  scientitica  catholicae  veritatis  supponat  hoc  princi¬ 
pium,  nempe  contractum  matrimonialem  regi  legibus  auctoritatis 
illius  societatis,  in  qua  fit.  Id  docet  Instructio  quaedam  C.  P.  F. 
data  missionariis  Tunkiui  anno  1821.  quam  vide  in  Collectaneis 
P.  F.  p.  540.  seq.  Adverte  tamen  distinctionem,  quam  iam  dedi¬ 
mus,  nempe  Principem  in  societate  non  Christiana  et  pro  subditis 
non  Christianis,  potiri  hac  potestate  non  proprie  prout  est  princeps, 
sed  prout  per  accidens  est  etiam  pontifex.  Th.  praeced.  n.  Y. 

Inepti  proinde  sunt  qui  aiunt:  ergo  princeps  infidelis,  cum  Chri¬ 
stianus  fit,  amittit  ius  aliquod  proprium;  sive,  ergo  princeps  in¬ 
fidelis,  qui  non  habet  quidquam  plus  quam  Christianus,  caret  hoc 
iure  erga  infideles.  Nam  1°  non  ex  eo  quod  princeps  Christianus 
sit,  sed  ex  eo  quod  subditi  sunt  Christiani,  sive  ipse  sit  Christia¬ 
nus  sive  paganus,  caret  hoc  iure:  2°  falsum  est  quod  amittat 
quod  habebat;  habebat  enim  ius  in  matrimonium  infidelium,  hoc 
vero  retinet:  per  accidens  vero  est  quod  deficiente  subiecto  ne¬ 
queat  exerceri.  Ius  vero  in  matrimonium  sacramentum  nunquam 
habuit.  Idcirco  3°  princeps  infidelis  habet  hoc  ius  in  eoniugia 
naturalia  infidelium  subditorum,  quae  non  sunt  sacramenta,  quod 
ius  habet  et  Rex  fidelis  quoad  eoniugia  subditorum,  si  quos 
habet,  infidelium.  Et  sane  4°  an  princeps  Christianus  in  societate 
Christiana  habet  ius  in  sacra?  haberet  tamen  illud  in  societate 
pagana.  Defectus  ergo  huius  iuris  in  principe  quoad  subditos 
Christianos  est  ex  ipsa  rei  natura,  sive  ex  voluntate  Christi  in¬ 
stituentis  ordinem  supernaturalem  et  elevantis  confugium  ad  di¬ 
gnitatem  sacramenti,  non  est  imminutio  eius  potestatis  naturalis. 

c)  Potest  princeps  prohibere,  ne  matrimonium  aliquod  fiat; 
ergo  et  irritare  potest.  Patet  consequentia:  quia  illud  ostendit 
matrimonium  subesse  eius  auctoritati. 

Respondeo.  Loquimur  de  matrimonio  Christiano.  Dist.  Antec. 
potest  prohibere  lege  tantum  poenali,  h.  e.  privante  quibusdam 
iuribus  et  bonis  civilibus,  qua  proinde  privatione  moveantur  li¬ 
bere  subditi  ut  abstineant  ab  iis  coniugiis,  si  nolint  eas  temporales 
iacturas  subire,  trans,  lege  obligante  immediate  conscientiam,  ncg. 
Unde  negatur  consequentia.  Nec  ius  aliud  asseritur  Principi  quam 
leges  ferendi  de  iuribus  et  effectibus  civilibus. 

II.  Arguunt  ex  historia.  Aiunt  principes  olim,  non  repugnante 

Ecclesia,  exercuisse  lianc  potestatem,  plure, sque  Imperiales  leges 
a  Costantino  et  deinceps  latas  profert  Launoius  in  op.  cit. 

Yerum  non  solius  facti  ratio  habenda  est,  sed  natura  facti 
consideranda.  Utrum  scilicet  iis  legibus  Christiani  se  obligari  cre¬ 
diderint,  et  si  crediderunt,  an  vi  auctoritatis  imperialis  an  potius 
vi  auctoritatis  Ecclesiae,  quae  has  leges  probaverit  suasque,  cum 
opportunum  duxit,  fecerit,  quae  proinde  non  sola  auctoritate  im¬ 
periali  sed  ecclesiastica  quoque  latae  fuerint. 

Iam  vero  certum  est,  in  ea  sententia  fuisse  semper  Ecclesiam, 
quod  nulla  sit  auctoritas  principatus  civilis  in  sacra  ecclesiastica. 
«  Ne  te  rebus  (aiebat  Hosius  ad  Constantium,  ut  refert  Athana- 
sius  in  historia  Arianor.  n.  44.)  misceas  ecclesiasticis,  neque  nobis 
his  de  rebus  praecepta  mandes,  sed  a  nobis  potius  haec  ediscas : 
tibi  Deus  imperium  tradidit,  nobis  ecclesiastica  concredidit  ». 
«  Imperator  enim  Ecclesias  introspiciendi  potestatem  non  habet, 
quemadmodum  nec  Pontifex  in  palatium  »,  ait  S.  Gregorius  II. 
ad  Leonem  Isaurum  epist.  2a.  Et  Innocentius  III.  cp.  Ecclesia  de 
Constitutionibus  «  Laicis  etiam  religiosis  super  ecclesiis  et  personis 
ecclesiasticis  nulla  est  attributa  facultas,  quos  obsequendi  manet 
necessitas,  non  auctoritas  imperandi:  a  quibus  si  quid  motu  pro¬ 
prio  fuerit  statutum  quod  ecclesiarum  etiam  respiciat  commodum 
et  favorem,  nullius  firmitatis  exsistit,  nisi  ab  Ecclesia  fuerit  ap¬ 
probatum  ».  Multo  ergo  minus  firmitatis  habere  potest  quod 
Principes  motu  propro  circa  materiam  Sacramentorum  decernant. 
Itaque  Ecclesiae  sententia  semper  fuit,  ut  testatur  Benedictus  XI Y. 
ad  Cardinalem  Eboracensem,  «  legem  a  laico  principe  conditam 
nullam  habere  vim  in  matrimoniis  debere  ». 

Id  vero  et  ipsi  Principes  Christiani  non  obscure  significarunt  se 
sentire.  Distinctione  enim  facta  inter  leges  civiles  et  canones  ec¬ 
clesiasticos,  illorum  condendorum  sibi  factam  a  Deo  potestatem, 
horum  sibi  commissam  custodiam  Iustinianus  fatetur  Xov.  137. 
«  Si  civiles  leges,  quarum  potestatem  nobis  Deus  pro  sua  in 
homines  benignitate  credidit,  firmas  ab  omnibus  custodiri  ad  obe- 
dientium  securitatem  studemus,  quanto  plus  studii  adhibere  de¬ 
bemus  circa  sacrorum  canonum  et  divinarum  legum  custodiam, 
quae  super  salute  nostrarum  auimarum  definitae  sunt?  Yides  una 
coniungi  sacros  canones  et  divinas  leges,  in  quas  Iustinianus  pro¬ 
fecto  auctoritatem  non  sibi  vindicat,  sed  solum  custodiam.  Ea 
igitur,  quae  Ecclesiae  canonibus  definiuntur,  cuiusmodi  sunt  quae 
ad  Christiana  Sacramenta  pertinent,  non  potestati  sed  custodiae 
Imperatorum  commissa  sunt:  quoniam  ergo  forma  celebrandi 

matrimonii  Christiani  canonibus  Ecclesiae  definitur  ac  definiri 
debet,  ea  subducta  est  a  potestate  civili.  Nec  aliter  sensit  alter 
Imperator  Carolus  Magnus,  cuius  in  capitularibus  plura  exstant 
decreta  circa  res  et  personas  sacras.  Qui  vero  id  factum  sit  accipe 
a  Theologo  Galliarum  Natali  Alexandro  (H.  E.  sec.  VIII.  c.  7. 
a.  8.).  «  Condebantur  capitularia  iu  conventu  Episcoporum,  Ab¬ 
batum  et  Comitum.  Leges  tum  ecclesiasticas  tum  civiles  comple¬ 
ctuntur.  Leges  de  rebus  et  personis  ecclesiasticis  ex  canonibus 
conciliorum  et  decretis  Pontificum  pleraeque  omnes  excerptae 
sunt.  Nec  enim  auctoritatem  leges  mere  ecclesiasticas  ferendi  sibi 
arrogavit  Rex  maximus,  sed  earum  exsecutionem  imperavit,  nec 
sua  edidit  capitularia  absque  Episcoporum  consilio.  Et  erga  sa¬ 
cerdotes  et  religiosos  viros  monitoris  officium  sibi  potius  vindi¬ 
cavit,  quam  legislatoris,  et  Sanctae  I)ei  Ecclesiae  adiutoris  humili- 
sque  defensoris  nomine  gloriatur,  ut  ex  capitularis  aquisgraneusis 
praefatione  constat.  »  Ea  sic  se  habet  in  Capitulari  generali 
anno  709.  adscripto.  «  Ego  Carolus  gratia  Dei  eiusque  misericordia 
donante  Rex  et  Rector  Regni  Francorum  et  devotus  sanctae  Dei 
Ecclesiae  defensor  atque  adiutor  in  omnibus  Apostolicae  Sedis». 
Ita  accipienda  esse  decreta  plura  ad  res  ecclesiasticas  spectantia 
his  capitularibus  Caroli  Magni  eiusque  filiorum  contenta  vel  ex 
eo  liquet  quod  sic  accepta  fuerint  ea  aetate.  Sane  Benedictus 
Diaconus  Moguntinus,  alter  eorum  capitularium  collector,  prae¬ 
posuit  collectioni  epistolam  Zachariae  R.  P.  et  duas  Synodos  a 
Bonifacio  legato  Apostolicae  Sedis  celebratas.  Hunc  autem  in 
finem  ea  Benedictus  iu  fronte  collectionis  suae  locavit,  «  ut  (inquit 
ipse  in  sua  praefatione)  agnoscant  omnes  liaec  praedictorum  prin- 
cipum  capitula  maxime  apostolica  auctoritate  fuisse  firmata  ».  Con¬ 
stat  ergo,  sententiam  certam  Ecclesiae  sernper  fuisse  quod  nulla 
sit  auctoritas  principatus  civilis  tum  generatim  in  res  sacras, 
tum  in  ipsum  matrimonium  Christianorum,  quod  est  essentialiter 
res  sacra  et  sacramentum.  Ergo  concludimus:  si  quid  imperiales 
leges  hac  in  re  valuerunt,  id  ex  consensu  et  auctoritate  Eccle¬ 
siae  eas  probantis  factum  est. 

Sane  ut  Ecclesia  ius  suum  ab  initio  exerceret,  non  opus  fuit 
ipsam  leges  civiles  omnes  abrogare  no  vasque  statim  condere;  hoc 
enim  alienum  est  a  spiritu  Ecclesiae,  quae  abhorret  a  fastu:  sed 
satis  fuit,  ut  doceret  fideles,  eas  leges,  quae  ipsi  probabantur, 
pro  iisdem  valere,  quia  eas  Ecclesia  probabat.  Censuisse  vero  an¬ 
tiquos  fideles  necessariam  esse  Ecclesiae  approbationem,  argui 
potest  vel  ex  iis  quae  diximus  enarrantes  epistolam  Ambrosii  ad 
Paternum. 

Ceterum  constat,  Imperatores  veteres  in  codice  suarum  legum 
canones  etiam  ecclesiasticos  promulgasse,  non  ut  eis  vim  adde¬ 
rent,  sed  ut  eorum  observantiam  tuerentur  et  urgerent:  licet 
identidem  modum  excesserint  et  plus  sibi  arrogaverint,  quam  par 
erat;  sed  hic  excessus  reprobatus  ab  Ecclesia  fuit.  Quocirca  quae 
de  valore  matrimonii  statuunt,  vel  intelligenda  sunt  de  effectibus 
civilibus,  vel  de  valore  intrinseco  matrimonii  quoad  Christianos 
propter  Ecclesiae  legem  aut  consensum,  vel  de  valore  intrinseco 
eiusdem  quoad  infideles.  Cum  enim  adhuc  plures  subditi  Imperii 
essent  infideles  et  erga  eos  possit  princeps  leges  facere  quoad 
eorum  matrimonia,  non  poterant  iidem  ab  his  legibus  ferendis 
tunc  prorsus  abstinere. 

III.  De  quibusdam  legibus  ab  Imperatoribus  latis  circa  impe¬ 
dimenta  matrimonii  ac  productis  a  Launoio,  iam  locuti  sumus 
in  Th.  XXIX.  quoad  impedimenta  consanguinitatis ,  affinitatis ,  voti, 
raptus,  disparitatis  cultus ,  criminis ,  vidimusque  falso  ex  iis  legibus 
colligi  impedimenta  dirimentia  matrimonium  Christianum.  Alia 
vero  profert  Launoius  ut  demonstret  impedimenta  praeterea  pu¬ 
blicae  honestatis ,  cognationis  legalis  et  spiritualis ,  servilis  conditionis, 
ordinis  quoque  sacri  a  legibus  Imperialibus  originem  mutuata  esse. 
Verum  praeter  generalem  animadversionem  modo  adhibitam,  si 
singillatim  haec  impedimenta  considerentur  et  leges  ad  quas  pro¬ 
vocat  Launoius,  patet  ipsum  pessime  argumentari. 

a)  Nam  cui  e.  g.  persuadebit,  impedimentum  ordinis  esse  hac 
lege  Iustiniani  (No vel.  22.  c.  42.)  stabilitum?  «  si  quis  inter  reve¬ 
rendissimos  constitutus  clericos  (ultra  cantorem  et  lectorem  di¬ 
cimus)  omnino  contraxerit  nuptias,  hunc  ex  nostra  constitutione 
cadere  sacerdotio  constituimus  atque  volumus  »?  Ergone  et  poena 
depositionis  a  Principe  seculari  infligetur?  quis  ignorat  iure  ec¬ 
clesiastico  antiquissimo  prohibitas  esse  nuptias  vel  nuptiarum 
usum  Episcopis,  Presbyteris,  Diaconis,  etiam  Subdiaconis?  quam 
Ecclesiae  legem  heic  tuetur  et  exsequitur  Imperator.  Cf.  quae 
monebimus  in  Appendice,  ad  Canones  Illiberitanos  et  seqq. 

h)  Quod  spectat  ad  impedimentum  conditionis  servilis,  si 
desit  consensus  liberae  partis  contrahentis,  iam  ipsa  natura  saltem 
suadet  nullum  esse  contractum.  Certe  S.  Leo  epist.  167.  ad  Bu- 
sticum  affirmat  reg.  4:  «  nuptiarum  foedera  inter  ingenuos  sunt 
legitima  et  inter  aequales,  multo  prius  hoc  ipsum  Domino  consti¬ 
tuente,  quam  initium  Romani  iuris  exsisteret » .  Non  erat  ergo  cur 
Launoius  ad  Novellam  Iustiniani  superius  citatam  provocaret. 
c)  Impedimentum  cognationis  legalis  supponit  quidem  ad- 

optionem  statutam  a  lege,  quae  lex  et  civilis  esse  potest,  sed 
vim  dirimentis  impedimenti  mutuari  a  lege  civili  negant  Theo¬ 
logi  cum  s.  Tlioma,  cuius  verba  paulo  post  recitabimus.  Neque 
id  probant  lustiniani  leges  allatae  ex  Digestis  a  Launoio,  ut  vel 
ex  generali  animadversione  superius  adhibita  manifestum  est. 
Quod  vero  Nicolaus  E.  P.  in  responsis  ad  consulta  Bulgarorum 
c.  2.  ad  venerandas  provocet  romanas  leges  (Inst.  L.  1.  de  Nuptiis) 
ut  probet  non  posse  esse  inter  tales  coniugium,  id  ostendit  leges 
romanas  eatenus  hunc  effectum  producere  quatenus  ab  Ecclesia 
probatae  et  receptae  sunt.  Nam  is  est  Nicolaus,  qui  maiorum 
suorum  traditionem  secutus  docuit  cum  Gelasio,  imperatorem  solum 
civilibus  rebus,  Deo  auctore,  praesidere,  Pontificem  sacris,  atque 
utriusque  potestatis  sic  discreta  esse  officia  ut  Christiani  impe¬ 
ratores  pro  aeterna  vita  pontificibus  indigerent,  et  pontifices  pro 
cursu  temporalium  tantummodo  rerum  imperialibus  legibus  ute¬ 
rentur  (epist.  8.  ad  Micbaelem  Imper.).  Cognationem  vero  spiri¬ 
tualem  impedire  matrimonium  probat  in  eadem  resp.  Nicolaus 
non  ex  lege  imperiali,  sed  is,  supposita  Ecclesiae  lege,  ex  impe¬ 
dimento  cognationis  legalis  suadet  multo  magis  impediri  matri¬ 
monium  a  cognatione  spirituali.  Cf.  quae  in  appendice  ad  verba 
Nicolai  dicemus. 

Quod  tandem  pertinet  ad  impedimentum  honestatis,  illud  repetit 
Launoius  ex  Digestis  L.  XXIII.  De  ritu  nuptiarum  1.  12.  ex  Ul¬ 
piano  «  Inter  me  et  sponsam  patris  mei  nuptiae  contrahi  non 
possunt,  quauquam  noverca  mea  non  proprie  dicatur,  sed  et  per 
contrarium  sponsa  mea  patri  meo  nubere  non  poterit,  quamvis 
nurus  non  proprie  dicatur  ».  Verum  hoc  non  est  integrum  impe¬ 
dimentum  publicae  honestatis  quale  ab  Ecclesia  olim  admissum 
fuit  et  etiamnum  admittitur;  non  ergo  vi  huius  sententiae  impe¬ 
dimentum  hoc  in  Ecclesia  valet. 

Atque  liaec  est  rursus  observatio  generalis  facienda:  scilicet 
plura  esse  impedimenta  secundum  canones,  quae  desunt  legibus, 
plura  iam  statuta  a  legibus  postea  fuisse  vel  ampliata  vel  re¬ 
stricta  vel  temperata  per  canones,  ita  ut  semper  Ecclesia  suam 
propriam  indej tendentem  erga  fideles  auctoritatem  manifestaverit. 

Si  quando  ergo  Romani  Pontificis  leges  Romani  iuris  appel¬ 
lant,  id  ex  eo  fit  quod  eas  leges  suas  fecerint  atque  tacito  con¬ 
sensu  conventum  fuerit  ut  leges  codicis  in  iis,  quae  canonibus 
non  adversantur,  reciperentur  etiam  in  indiciis  ecclesiasticis,  ubi 
ecclesiastici  canonis  dispositio  deesset. 

IV.  Launoius  vero  praeter  leges  imperiales  adducit  quoque 

praxim  Regum  et  Imperatorum  mediae  aetatis,  ut  evincat  semper 
retentum  esse,  quod  ius  regium  proprie  sit  illud,  quo  matrimonio 
Christiano  impedimenta  dirimentia  statuuntur.  Satis  erit  praecipua 
facta,  quae  producit,  considerare.  Affertur  a)  primum  historia 
duplex  ex  vita  s.  G-odebertae  et  s.  Salebergae,  quae  non  nisi 
consentiente  Rege,  in  cuius  potestate  erant,  desponsatae  sunt. 
Scilicet  consensus  eorum,  in  quorum  potestate  est  puella,  qui  ad 
honestatem  coniugii  requiritur,  confunditur  cum  politica  potestate 
super  vinculum  matrimonii.  Rursus  ex  Gregorij  Turonensis  11  i  st. 
L.  V.  c.  2.  Ohilpericus  Rex  dissolvit  nuptias  Merovaei  lilii  sui 
cum  Brunechilde  regina  seu  eos  separavit,  eo  quod,  ut  rex  di¬ 
cebat,  «  contra  fas  legemque  canonicam  uxorem  patrui  Merovaeus 
accepisset.  »  Exsecutus  est  ergo  Rex  canones,  non  legem  statuit. 

bj  Item  Clotarius  Rex  hanc  legem  tulit:  «  Rullus  per  aucto¬ 
ritatem  nostram  matrimonium  viduae  vel  puellae  sine  ipsarum 
voluntate  praesumat  expetere,  neque  per  suggestiones  subreptitias 
rapiantur  iniuste.  Item  sanctimoniales  nullus  sibi  in  coniugium 
audeat  sociare.  »  lura  scilicet  singulorum  et  canones  defendit 
Rex.  Ad  potiora  veniamus. 

c)  Baldovinus  Flandriae  comes,  nesciente  Rege  Carolo  Calvo, 
surripuit  eius  filiam  Iuditham  viduam,  quae  ipsum  tamen  libere 
secuta  est :  qua  re  a  civili  indicio,  ipso  rogante  rege,  prius  im¬ 
probata,  episcopi  postea  spiritualibus  poenis  reos  mulctarunt. 
Nicolaus  autem  I.,  ad  quem  Baldovinus  confugit,  litteris  datis  ad 
Regem  rogavit  ut  vellet  condonare  iniuriam  et  in  gratiam  re¬ 
cipere  Baldovinum.  Scilicet  agebatur  de  iniuria  illata  regi  et 
patri,  eamque  secundum  decreta  Gregorii  II.  in  synodo  Romana 
(si  quis  viduam  in  uxorem  furatus  fuerit  et  consentientes  ei, 
anathema  sint)  punierunt  Episcopi.  Anathematis  veniam  noluit 
aute  expiationem  culpae  concedere  Nicolaus,  sed  partes  egit  in¬ 
tercessoris  apud  regem,  qui  iustam  causam  irascendi  habebat  pote¬ 
statemque  irritandi  quoad  effectus  civiles  matrimonium  (cf.  Antonii 
Pagi  Criticam  ad  an.  SG2.  YII.).  Indicium  vero  mundanae  legis 
praecessit  in  hoc. negotio,  quia  non  de  vinculo  matrimonii,  sed 
de  iniuria  illata  Regi  praecipue  agebatur,  quam  civilis  quoque 
lex  prohibet.  At  Nicolaus  non  petit  a  Rege  ut  coniugium  validum 
esse  permitteret,  sed  ut  iniuriam  condonaret  et  in  gratiam  re¬ 
ciperet  Baldovinum  sineretque  eum  pacifice  frui  coniugio.  Lege 
epistolas  Nicolai  ad  Carolum  Regem  20.  et  30.  inter  epistolas  Ni¬ 
colai.  Nec  certum  est  iam  tunc  initas  fuisse  nuptias;  hoc  enim 
tantum  dicitur  Iuditham  secutam  esse  Baldovinum,  cucurrisse  cum 

fure:  quod  vero  additur:  et  se  adulteri  portionem  fecisse  potest 
i  n  teli  i  gi  de  ipsa  sequela  et  voluntate  ae  promissione  matrimonii. 
Sane  Nicolaus  iussit  non  quidem  ut  rursus  unirentur  sponsi,  sed 
ut,  permittente  quidem  Rege,  Balduiui  et  ludithao  couiunctio  sine 
ulla  protelatione  fieret.  Of.  Flodoardum  Hist.  Rernens.  L.  III.  c.  12. 

d)  Ecce  autem  solutio  vinculi  matrimonialis  iussa  ab  Impe¬ 
ratore  Ludovico  Bavarico,  qui  litteris  suis  eam  potestatem  cou- 
stituendi  impedimenta  dirimentia  auctoritati  civili  asseruit.  At 
hic  homo  haereticus  et  excommunicatus,  qui  haeresim  de  iure 
supremo  potestatis  civilis  in  rebus  quoque  sacris  hauserat  a  Mar- 
silio  Patavino,  quique  propterea  excommunicatus  fuit  quia  non¬ 
nullos  in  prohibitis  gradibus  coniunxisset,  non  magis  probat  ad 
Principes  spectare  eam  potestatem,  quam  rebellio  Henrici  VIII. 
regis  Anglorum  probet  regem  omnem  esse  supremum  Ecclesiae 
caput  in  suo  regno. 

e)  Rursus  Ludovicus  Balbus  filius  Caroli  Calvi  coactus  est  a 

patre  dimittere  puellam  nobilem  Ansgard,  quam  sibi  secreto  sine 

consensu  patris  copulaverat  et  a  qua  duos  susceperat  filios  Ludo- 

vicum  et  Carlomannum,  eique  data  est  a  patre  alia  uxor  Adelhai- 

\ 

dis,  quam  gravidam  reliquit  ex  Carolo  Simplici,  qui  ei  successit. 
Censet  Launoius  matrimonium  fuisse  diremptum  vel  ut  nullum 
habitum  eique  innititur  argumento  quod  filii  prioris  puellae  habiti 
fuerint  ut  spurii,  nec  in  regno  successerint,  sed  solum  regnum 
administraverint  tanquam  tutores  Caroli  Simplicis.  Verum  in  his 
egregie  fallitur ;  nam  Ludovicus  et  Carlomannus  tanquam  filii 
legitimi  successerunt  in  Regno  Patris.  Lege  Flodoardum  Hist. 
Rem.  L.  III.  c.  19.  Cf.  Antonii  Pagi  Criticam  ad  ann.  879.  Quid¬ 
quid  ergo  sit  de  tyrannica  separatione  primae  uxoris,  ea  ut  vera 
uxor  habitu  fuit.  Quamvis  heic  in  aequivoco  ludit  Launoius,  sicut 
et  in  non  paucis  aliis  factis  Regum  Galbarum.  Aliud  enim  est 
quod  reges,  putantes  ex  errore  nuptias  suorum  filiorum  et  agna¬ 
torum  sine  consensu  suo  factas  esse  ex  consuetudine  ab  ipsa 
ecclesia  gallicana  recepta  nullas,  eas  solvi  iusserint,  aliud  est  quod 
ipsi  regiam  auctoritatem  interposuerint  ad  vinculum  matrimonii 
firmandum  vel  solvendum.  Atqui  historia  haec  Ludovici  Balbi 
aliaeque  similes,  si  quid  probarent,  primum  efficereut,  non  alte¬ 
rum,  quod  tamen  sibi  probandum  Launoius  assumpsit. 

f)  In  idem  proinde  redit  quod  aggressus  est  Ludovicus  XIII, 
an.  1632.  quoad  matrimonium  Gastonis  ducis  Aureliauensis  cum 
Margarheta  Lotharingia  initum  citra  consensum  Regis.  Clerus 
quidem  gallicanus  consultus  a  Rege  censuit  matrimonia  Principum 

regiae  domus  contracta,  invito  capite  familiae,  ratione  liabita 
moris  et  praxis  Ecclesiae  Franci ae  atque  etiam  consensu  et  appro¬ 
batione  Ecclesiae ,  esse  invalida;  sic  quoque  arbitrati  sunt  theologi 
parisienses.  At  Urbanus  VIII.  an.  1635.  respondit,  non  esse  in 
sua  potestate  ut  matrimonium  ex  regulis  et  praescripto  Synodi 
Tridentinae  contractum  in  irritum  vocaret:  Galliae  speciales  leges 
nulla  vi  pollere  in  Sacramentum,  quod  a  Christo  institutore  et 
Ecclesiae  canonibus  pendeat:  qualescumque  essent  civiles  harum 
legum  effectus,  persistere  immotumque  manere  matrimonii  vin¬ 
culum  (Eoskovany  op.  cit.  Tom.  1.  p.  95.).  Ceterum  permisit  tan¬ 
dem  ilex  illud  matrimonium,  nec  novus  consensus  expostulatus  : 
sed  post  annos  septem  rursus  celebratio  sollemnis  peracta  coram 
Episc.  Parisiensi,  qui  formula  hac  est  usus:  ego  vos  coniungo  in 
matrimonium  in  quantum  opus  est.  Iu  sententia  vero  Gallicano¬ 
rum  error  quidem  erat  facti,  sed  ad  ius  quod  spectat,  et  ipsi  cen¬ 
sebant,  ad  solam  Ecclesiam  spectare  talem  potestatem. 

Antequam  dimittamus  Launoium,  monemus  quod  hic  auctor, 
licet  ab  initio  operis  videatur  velle  solum  defendere  potestatem 
regiam  in  matrimonium  Christianorum  praeter  potestatem  eccle¬ 
siasticam,  eo  tameu  postea  progreditur  ut  soli  civili  potestati  hoc 
ius  asserat,  negotiumque  civile  tantum  velit  esse  matrimouium, 
distincto  utique  contractu  a  sacramento. 

V.  Arguunt  ex  auctoritate  et  primo  s.  Thopiae.  Sententia  vero 
s.  Thomae  disserta  est  in  Suppi,  q.  LVII.  a  2.:  «legibus  humanis 
(civilibus,  seu  i  ure  roinano)  prohibitum  est  inter  tales  (adoptatum 
et  adoptantem  etc.)  matrimonium  contrahi  et  talis  prohibitio  est 
per  Ecclesiam  approbata:  et  inde  est  quod  legalis  cognatio  matrimo¬ 
nium  impediat  ».  Et  ad  4m  «  dicendum  quod  prohibitio  legis  hu¬ 
manae  non  sufficeret  ad  impediendum  matrimonium,  nisi  inter¬ 
veniret  Ecclesiae  auctoritas,  (piae  idem  etiam  interdicit».  Quibus 
consoua  sunt  ea  quae  habet  iu  quodl.  V.  a.  16.  Ubi  cum  docuerit 
Ecclesiam  in  his  quae  ad  matrimonium  pertinent  se  habere  tri¬ 
pliciter,  nempe  1°  per  modum  iudicantis ,  2°  per  modum  prohibentis 
vel  punientis,  3°  per  modum  statuentis,  de  hoc  tertio  modo  dicit 
«  quo^l  Iit  solum  auctoritate  summi  Pontificis  et  secundum  hoc 
personae  aliquae  dicuntur  illegitimae  ad  contrahendum  ». 

Obiicitur  tamen  eius  doctrina  in  Suppi,  q.  L.  a.  un.  ad  1.  et  in 
L.  IV.  con.  Grent.  c.  78.  quae  huc  redit:  matrimonium  cum  in 
diversos  fines  ordinetur,  indiget  habere  diversa  dirigentia  in  finem: 
ordinatur  autem  ad  perpetuitatem  speciei,  ad  perpetuitatem  populi 
in  civitate,  ad  perpetuitatem  Ecclesiae:  quoad  primum  dirigitur 

a  natura  inclinante  in  lmnc  finem,  quoad  secundum  subiacet 
ordinationi  civilis  legis,  quoad  tertium  subiacet  regimini  Ecclesiae  : 
sive  matrimonium  in  quantum  est  in  officium  naturae  statuitur 
lege  naturae,  in  quantum  est  sacramentum  statuitur  iure  divino, 
in  quantum  est  in  officium  communitatis  statuitur  lege  civili.  Et 
ideo,  concludit,  ex  qualibet  dictarum  legum  potest  aliqua  persona 
effici  ad  matrimonium  contrahendum  illegitima.  Verum  1°  si  di¬ 
versa  matrimonia  a  s.  Thoma  considerantur,  certum  est  quod 
matrimonia  naturalia,  quae  in  societate  civili  fiunt,  possunt  regi 
et  statui  lege  civili ;  matrimonia  vero  Sacramenta  regi  et  statui 
debent  lege  Ecclesiae.  Si  vero  2°  de  eodem  matrimonio  loquatur 
s.  Thomas,  quod  Christiani  in  societate  civili  exsistentes  contra¬ 
hant,  tunc  advertimus,  verba  s.  Thomae  generalia  esse  et  sensum 
earum  specificum  ex  subiecto,  cui  referuntur,  determinandum 
esse.  Tum  Ecclesia  tum  civilis  potestas  leges  statuit  et  dirigit 
matrimonium,  sed  alio  et  alio  modo.  Ea  nempe  quoad  ipsum  vin¬ 
culum  et  Sacramentum,  haec  quoad  effectus  civiles;  huiusmodi 
enim  directio  sufficit  pro  fine  potestatis  civilis  obtinendo,  seu  pro 
illo  bono,  quod  ex  matrimonio  in  societate  civili  consequi  potest, 
quodque  civilis  potestas  in  societate  Christiana  procurare  valet. 
Lege  ergo  civili  fit  persona  illegitima  non  simpliciter  ad  matri¬ 
monium  contrahendum,  sed  secundum  quid  h.  e.  ad  contrahendum 
matrimonium  capax  effectuum  civilium.  Interpretationem  istam 
postulant  textus  primo  loco  citati. 

VI.  Contra  doctrinam  hactenus  propugnatam  afferri  praeterea 
solent  argumenta  et  auctoritas  quorundam  Scholasticorum,  a 
quibus  praecipua  argumenta  sunt  mutuati  adversarii.  Sane  Petrus 
a  Soto  ait  (Instit.  Sacerd.  de  Matrim.  Lect.  4.) :  «  Possunt  etiam 
positiva  iura  illegitimos  aliquos  reddere;  unde  b.  Thomas  intre¬ 
pide  asserit  iura  ipsa  civilia  et  imperatoris  leges  illegitimos  ali¬ 
quos  reddere  ad  contrahendum,  ita  videlicet  ut  nullum  sit  matri¬ 
monium.  Neque  negant  hoc  alii,  licet  non  ita  expresse  asserant... 
Si  enim  ius  divinum  permittit  prohiberi  ab  Ecclesia  quod  ipsum 
non  prohibet,  quare  Ecclesia  non  permittet  potestati  seculari  pro¬ 
hibere  quod  ipsa  non  prohibet.  Fateamur  igitur,  leges  civiles  non 
posse  licitum  matrimonium  facere  quod  ecclesiasticae  illicitum 
reddunt,  sicut  nec  ecclesiasticas  leges  approbare  quod  divinum 
ius  reprobat ;  hoc  enim  esset  inferiorem  superiori  contradicere. 
Verum  quod  ecclesiasticae  leges  non  prohibent,  cur  seculares  pro¬ 
hibere  non  poterunt,  sicut  quod  non  prohibet  ius  divinum,  pro- 
hibeut  leges  ecclesiasticae  ?  Non  debent  Praelati  Ecclesiae  gravate 

suscipere  si  quod  temporali  paci  viderint  necessarium  seculares 
Principes  statuant,  neque  est  quod  illis  se  opponant,  sed  permit¬ 
tant  potius  matrimonium  legibus  liumanis  ordinandum,  cum  offi¬ 
cium  naturae  sit :  quamquam  leges  civiles  in  his  omnibus  ex 
pietate  certe  et  voluntate  Principum  facile  cesserint  Ecclesiae, 
ut  iam  nullum  censeatur  matrimonium  illegitimum  quod  Ecclesia 
tale  non  indicat  ».  Hactenus  Petrus  a  Soto.  Adverte  in  primis 
ipsum  haec  scripsisse  ac  defunctum  esse  ante  celebratam  Sess.  XXIV. 
Tridentinam  de  Matrimonio.  Eius  certe  doctrina  non  cohaeret  cum 
canone  12.  et  Pii  VI.  interpretatione,  non  cum  affirmatione  Be¬ 
nedicti  XIV.  neque  cum  doctrina  s.  Thomae.  Ceterum  conside¬ 
randum  est,  quod  Ecclesiae  potestas  ab  eo  habetur  ut  superior, 
videturque  censere  quod  Ecclesia,  si  velit,  possit  impedire  ne 
Principes  seculares  statuant  impedimenta  matrimonii,  ideoque 
tantum  hortatur  Praelatos  ut  civilis  iuris  exercitium  permittant. 
Est  autem  accuratius  perpendendum  argumentum  huius  Theologi : 
quod  ecclesiasticae  leges  non  prohibent,  cur  seculares  prohibere  non 
; poterunt ,  sicut  quod  non  prohibet  ius  divinum  prohibent  leges  eccle¬ 
siasticae  f  Respondendum  est  scilicet.  Leges  ecclesiasticae  prohi¬ 
bent  quod  non  prohibet  ius  divinum,  quia  ius  divinum  rem  in 
pluribus  sub  indeterminatione  reliquit  et  fecit  Ecclesiae  potesta¬ 
tem  statuendi  formam  pro  valore  actus,  ita  ut  ii  contractus  nulli 
essent  quos  Ecclesia  irritaret,  ii  essent  validi  quos  Ecclesia  irritos 
non  faceret  (Beer.  De  Matrimi).  Leges  civiles  non  possunt  pro¬ 
hibere  quod  Ecclesia  non  prohibet  1°  quia  ius  divinum  nullam 
super  hac  re  potestatem  fecit  auctoritati  civili:  2°  quia  eo  ipso 
quod  Ecclesia  eos  non  irritat  contractus,  iam  sunt  validi  (cf. 
Praen.  h.  cp.  n.  6.)  validique  eo  iure  quod  est  superius  iure  civili ; 
3°  quia,  si  quos  contractus  non  irritat  Ecclesia,  posset  irritare  iure 
suo  potestas  civilis,  haec  haberet  reapse  ius  in  rem  spiritualem 
qualis  est  materia  Sacramenti  (Of.  Th.  praec.  IV.  4.). 

Ambrosius  Oatharilius  (in  opusc.  De  clandestinis  coniugiis  Ro¬ 
mae  edito  cum  privilegio  Romani  Pontificis)  ait:  «  quidquid  non 
est  contra  legem  Dei  ac  legem  naturae  credo  Principes  posse 
circa  Matrimonium  tau  quam  circa  suam  et  non  alienam  materiam 
suis  legibus  providere,  et  ita  latam  ab  eis  legem  valuisse  puto, 
qua  irritabantur  matrimonia  non  consultis  parentibus  contracta». 
Xota  4-ursus,  Catharinum  defunctum  esse  ante  Petrum  a  Soto. 
Concedendum  est  quod  principii  loco  ponitur:  at  lex  Dei  est,  ut 
quoad  valorem  actus  matrimonium  Christianum  subsit  soli  pote 
stati  Ecclesiae;  est  enim  sacramentum,  quod  potestati  soli  eccle- 

siasticae  relinquitur  dispensandum :  ergo.  Exstant  quidem  in 
Codice  Iustiniani  L.  V.  Tit.  4.  De  Xuptiis  leges,  quae  ad  iustas 
nuptias  liliorum  exsistentium  sub  potestate  Patris  requirunt  con¬ 
sensum  Patris.  Cf.  et  Institut.  L.  I.  Tit.  10.  Non  una  est  iuris 
civilis  interpretum  liac  in  re  sententia.  Quidam  censent,  eas  nuptias 
prorsus  habitas  fuisse  ut  nullas,  at  negant  alii.  Ita  Iacobus  (J ilia¬ 
ci  us  (in  lib.  30.  Pauli)  ait:  iustae  non  sunt,  fateor,  contractae  tamen 
non  dissolvuntur.  Quare  huiusmodi  leges  dicuntur  imperfectae,  ut 
quae  nuptias  sine  consensu  parentum  fieri  prohibeant,  contractas 
tamen  non  dissolvant.  Ceterum  nostra  non  refert  quid  voluerit 
lex  civilis.  Si  enim  effectum  habuit  olim  irritandi  has  uuptias,  id 
certe  consecuta  est  ex  consensu  Ecclesiae.  Et  sane  id  satis  quoad 
haec  matrimonia  declaravit  Tridentina  Synodus  in  decr.  de  Ma- 
trim.  «  Tametsi  dubitandum  non  est,  clandestina  matrimonia  libero 
contrahentium  consensu  facta,  rata  et  vera  esse  matrimonia, 
quandiu  Ecclesia  ea  irrita  non  fecit;  et  proinde  iure  damnandi 
sunt  illi,  ut  eos  s.  Synodus  anathemate  damnat,  qui  ea  vera  ac 
rata  esse  negant,  quique  falso  affirmant,  matrimonia  a  filiis  fami- 

lias  sine  consensu  parentum  contracta  irrita  esse,  et  parentes  ea 
rata  vel  irrita  facere  posse,  nihilominus  etc,»  Prior  pars  doctrinae 
damnatae,  eorum  nempe  qui  negant  esse  vera  et  rata  matrimonia 
clandestina,  intelligitur  cum  ea  limitatione:  quandiu  ecclesia  ea 
irrita  non  fecit;  haec  quoque  limitatio  intelligi  potest  et  debet  in 
altera  parte,  qua  negatur  irrita  esse  matrimonia  filiorum  familias 
sine  consensu  parentum  contracta.  At  nulla  alia  limitatio  subin- 
telligi  potest  ex  alterius  auctoritatis  vi  petita.  Nam  contextus 
nullam  offert,  Synodus  in  hoc  decreto  supremam  autoritatem  Ec¬ 
clesiae  tuetur  et  confirmat.  Ergo  nisi  Ecclesia  irritet  haec  matri¬ 
monia  filiorum,  eit  ex  sententia  Tridentinae  Synodi  sunt  valida. 

Thomas  Sanclies  De  Matrim.  L.  VII.  D.  3.,  n.  2.,  3.,  4.  ait:  abs¬ 
que  dubio  dicendum  est,  posse  Principem  secularem  ex  genere  et 
natura  suae  potestatis  matrimonii  impedimenta  dirimentia  fideli¬ 
bus  sibi  subditis  ex  insta  causa  legibus  suis  indicere  eo  pacto  quo 
id  Pontifex  potest,  nisi  sibi  hanc  potestatem  (Pontifex)  reservasset. 
Ratio  potissima  est.  Cum  potestas  regia  ad  tranquillitatem  et 
bonum  reipublicae  tuendum  sit  potissimum  instituta,  eius  est  id 
quod  ad  hunc  finem  obtinendum  desideratur  providere,  quale  est 
circa  matrimonia  ineunda  sancire  illa  impediendo  et  irritando: 
inde  enim  maxime  pendet  tranquillitas  et  recta  reipublicae  gu¬ 
bernatio.  Et  confirmatur:  si  enim  potest  princeps  secularis  alios 
civiles  contractus  ob  reipublicae  bonum  irritare,  cur  non  poterit 


310 


TRACT.  DE  MATRIMONIO 


etiam  matrimonii  contractum,  cum  ici  quandoque  idem  bonum  com¬ 
mune  postulet.  Nec  obstat  principis  secularis  potestati  matrimo¬ 
nium  esse  Sacramentum;  quia  eius  materia  est  contractus  civilis: 
qua  ratione  proinde  potest  illum  ex  causa  iusta  irritare  ac  si  sacra¬ 
mentum  non  esset,  reddendo  personas  inhabiles  ad  contrahendum 
et  sic  illegitimum  et  invalidum  contractum.  Si  enim  nudam  Sa¬ 
cramenti  rationem  attendamus,  nec  Pontifex  circa  illud  disponere 
posset,  illud  dissolvens;  eiusque  potestas  ex  ratione  contractus 
humani,  qui  est  materia  huius  Sacramenti,  consurgit...  Potest 
nihilominus  Ecclesia  Principibus  fidelibus  huius  potestatis  usum 
interdicere  sibique  reservare,  qua  id  efficiente,  irritae  erunt  leges 
Principis  secularis  contra  eam  reservationem  matrimonium  im¬ 
pedientes  diri  meutesve.  Quoniam  potestas  temporalis  est  subiecta 
spirituali  ipsique  subordinata  in  ordine  ad  finem  spiritualem  et 
supernaturalem...  Hinc  deducitur  non  esse  integrum  hodie  prin¬ 
cipi  seculari  fideli  disponere  aliquid  circa  matrimonia  fidelium 
impedienda  aut  dirimenda;  quoniam  Pontifex  hanc  sibi  potesta¬ 
tem  reservavit,  et  merito  quidem  ».  Ait  autem  n.  7.  «  Id  vero  mo¬ 
nuerim,  subditos  infidelibus  principibus,  utpote  qui  eorum  oppida 
inhabitant,  adstringi  legibus  eorum  iustis  irritantibus  matrimonia 
in  omnibus  iis  casibus,  in  quibus  ad  alias  eorum  leges  tenentur. 
Quare  si  cum  eo  dirimente  impedimento  contrahant,  erit  nullum 
matrimonium.  Quia  ratio  Sacramenti  superaddita  matrimonio  non 
impedit  in  principibus  potestatem  impedimenta  dirimentia  sta¬ 
tuendi,  sed  sola  reservatio  Pontificis,  ut  diximus.  » 

Verum  manifestum  est  1°  doctrinam  hanc  non  cohaerere  cum 
doctrina  Pii  VI.  Nam  docet  Pius  VI.  rationem  Sacramenti  effi¬ 
cere  ut  ad  solam  Ecclesiam  spectet  impedimenta  statuere  pro 
matrimonio  Christiano,  h.  e.  impedire  ne  ulli  civili  potestati  com¬ 
petat  hoc  ius ;  idcirco  non  ex  libera  reservatione  Pontificis,  sed 
ex  rei  natura  sive  ex  Christi  institutione,  qui  matrimonium  fecit 
esse  Sacramentum,  impediri  principes,  ne  possint  statuere  impedi¬ 
menta  pro  matrimoniis  fidelium.  Contrarium  porro  docet  Sanchez. 

Neque  2°  cohaeret  cum  cau.  12.  Tridentino.  Quomodo  enim 
omnes  (cf.  pag.  207.)  causae  matrimoniales  Christianorum  spectant 
ad  indices  ecclesiasticos,  si  princeps,  infidelis  leges  ferre  potest 
circa  impedimenta  matrimonii,  quibus  obligentur  sui  subditi  fide¬ 
les?  causae  enim,  in  quibus  de  matrimoniis  agatur  eorum,  qui 
his  legibus  subiiciuntur  et  quorum  valor  pendeat  ab  observa¬ 
tione  harum  legum,  spectant  ad  tribunal  principis  infidelis;  ad 
illius  enim  tribunal  spectant  causae,  a  cuius  lege  dependent. 

Nec  ratio  adducta  a  Sanchezio  valet.  Distinguendum  est  enim. 
Regiae  potestatis  ad  bonum  commune  institutae  est  ea  providere, 
quae  ad  hunc  tinem  conducunt  et  quae  simul  ordine  naturali 
continentur,  cone.  quae  ad  hunc  tinem  conducunt  et  quae  ad  altio- 
rem  quoque  tinem  conducunt  et  ordine  supernaturali  continentur, 
neg.  Eo  ipso  enim  ex  rei  natura,  nulla  reservatione  libera  in¬ 
tercedente,  subtrahuntur  a  potestate  civili  et  potestati  sacrae 
unice  subiiciuntur.  Lege  quae  diximus  in  demonstratione  praeced. 
Thesis.  Falsum  praeterea  est,  ut  vidimus,  materiam  Sacramenti 
esse  contractum  civilem,  sed  est  contractus  naturalis.  Ceterum  cum 
statuit  Sanchez  potestatem  principum  esse  dependentem  a  pote¬ 
state  Ecclesiae,  discedit  a  doctrina  modernorum  regalistarum. 

Sanchez  iuter  auctores  sententiae  suae  faventes  citat  Iiellar- 
minum.  Is  vero  De  Matrirn.  c.  32.  id  tantum  docet  «  posse  etiam 
principem  politicum  de  impedimentis  matrimonii  leges  ferre,  sed 
principe  ecclesiastico  approbante:  si  enim  hic  repugnat,  lex  illa 
irrita  erit  ».  Nimirum  vis  legis  est  ab  approbatione  Ecclesiae,  ut 
ait  s.  Thomas ;  ideoque  per  se  nihil  potest  princeps  secularis. 

Ceterum  adverte,  hos  auctores  aliosque  pares  scripsisse  ea 
aetate,  qua  nondum  eliquata  erat  quaestio  de  essentia  Sacra¬ 
menti  matrimonii,  au  scilicet  idem  esset  ac  contractus,  an  aliquid 
superadditum:  item  non  negasse  eosdem  potestatem  Ecclesiae, 
imo  asseruisse  eidem  ius  irritandi  leges  Principum  hac  in  re; 
haec  autem  erat  pro  ea  aetate  sufficiens  licet  incompleta  adhuc 
expressio  illius  doctrinae,  quae  postea,  patefacta  plenius  veritate, 
asserta  est. 


THESIS  XXXIV. 

Potestas  Ecclesiae  constituendi  impedimenta  matrimonio  Christiano 
non  solum  ad  catholicos,  sed  per  se  ad  haereticos  quoque  por¬ 
rigitur. 

I.  Ilereticorum  nomine  eos  intelligimus,  qui  baptizat  i  cum  sint, 
vel  ab  Ecclesia  defecerunt  vel  ab  his  originem  habentes  eorum 
instituta  sequuntur.  Duplex  in  iis  status  distingui  solet.  Primus 
eorum,  qui  inter  catholicos  mixti  vel  alias  gentes  publicam  .so¬ 
cietatem  religiosam  non  costituunt,  quae  suis  ritibus  et  legibus 
regatur.  Alter  eorum,  qui  ex  concessione  politicae  auctoritatis 
socialem  coetum  religiosum  constituunt,  qui  proprios  rectores 
habeat  propiisque  legibus  ritibusque  gubernetur.  De  his  potissi¬ 
mum  quaestio  est,  an  legibus  Ecclesiae  matrimonialibus  obligen- 


312 


TKACT.  DE  MATRIMONIO 


tur.  Duplex  autem  quoad  omnes  quaestio  fieri  potest:  nempe 
prior  quaestio  est  iuris,  an  Ecclesiae  potestas  in  costituendis  im¬ 
pedimentis  matrimonii  ad  haereticos  quoque  se  porrigat,  qui  iure 
proinde  sint  hac  in  re  eius  subditi:  altera  facti  quaestio  est: 
an  scilicet  Ecclesia  velit  his  suis  legibus  haereticos  quoque,  eos 
praesertim  quos  secundo  loco  memoravimus,  obligare.  Prior  quae¬ 
stio  propria  est  Theologorum,  altera  potius  Canonistarum,  quorum 
proprium  est,  ius  positivum  Ecclesiae,  quod  nempe  ab  Ecclesiae 
voluntate  pendet,  docere.  Enunciatio  thesis  priori  quaestioni  per 
se  respondet. 

II.  Ad  eos  Ecclesiae  potestas  porrigitur,  qui  sunt  subditi  Ec¬ 
clesiae  :  atqui  haeretici  quoque  sunt  subditi  Ecclesiae :  Ergo. 
Prob.  m.  Subditus  quis  fit  Ecclesiae  per  baptismum,  quo  in  corpus 
Ecclesiae  admittitur  eoque  perseverante  manet  subordinatio  ba- 
ptizati  ad  Ecclesiam;  atqui  haeretici  quoque  sunt  baptizati:  ergo. 
Sane  per  illud  quis  fit  subditus  Ecclesiae  per  quod  corpori  Ec¬ 
clesiae  cooptatur;  eo  ipso  enim  quod  ad  corpus  Ecclesiae  spectat 
legibus  eius  tenetur,  quae  latae  non  sunt  nisi  pro  membris  huius 
societatis:  iam  vero  per  baptismum  homo  adunatur  corpori  Ec¬ 
clesiae:  ergo  (Matth.  XXVIII.,  19.,  20.).  Porro  haec  obligatio 
consequens  baptismum  eatenus  in  hac  vita  perdurat  quatenus 
perdurat  baptismus;  is  autem  semper  manet.  Nec  rebellio  ab  Ec¬ 
clesia  ius  conferre  potest  subdito  se  subducendi  ab  hac  subor- 
dinatione  et  subiectione:  actus  enim  iniustus  nequit  conferre  ius 
contra  id,  ratione  cuius  est  et  manet  iniustus. 

Nec  refert  haereticos  esse  extra  Ecclesiam;  nam  auctoritas  Ec¬ 
clesiae  non  solum  ad  eos  se  extendit,  qui  actu  sunt  in  Ecclesia, 
sed  et  ad  eos,  qui  oliin  fuerunt  et  nunc  esse  debent  in  Ecclesia, 
quamvis  ex  sua  culpa  sint  ab  ea  extorres:  sicut  desertores  mi¬ 
lites  subsunt  adhuc  potestati  imperatoris,  a  cuius  acie  aufugerunt; 
rebellio  enim  ratio  quidem  esse  potest  cur  poenae  subiiciatur 
reus,  non  cur  socialis  auctoritas  privetur  suo  iure  erga  ipsum. 

Et  sane  Ecclesia  semper  ius  sibi  asseruit  exercendi  potestatem 
suam  eamque  coactivam  in  haereticos;  quemadmodum  in  Tractatu 
de  Ecclesia  demonstratur.  Cf.  Ius  Canonicum  Tit.  de  Haereticis. 
Suarez  De  Legibus  L.  IV.  c.  19. 

III.  Ad  leges  autem  matrimoniales  quod  spectat,  constat  cen¬ 
sere  Ecclesiam  quod  iis  haeretici  quoque  obligentur.  Testatur 
id  et  probat  Pius  VII.  Brevi  ad  Archiepisc.  moguntin.  die 
8.  Octob.  1803.  «  Sed  quid  dicendum  erit  de  illorum  sententia,  qui 
iactant,  haereticos  Ecclesiae  legibus  nequaquam  subiici,  atque  inde 

posse  illos  novo  coniugii  foedere  copulari,  si  primum  publicae 
auctoritatis  iiulicio  solutum  fuerit,  praepostere  inferunt?  Adversus 
illam  clamant  Scripturae,  concilia,  traditio  denique  universa. 
Omnium  instar  sit  Tridentina  Synodus,  quae  Sess.  XXIV.  cap.  2° 
non  baptizatos  a  baptizatis  distinguens,  illos  tantum  Ecclesiae 
indicio  proindeque  legibus  non  subiici  affirmat,  cum  Ecclesia  in 
neminem  indicium  exerceat  qui  non  prius  in  ipsam  per  baptismi 
ianuam  fuerit  ingressus.  Hi  baptizati  ergo  Ecclesiae  filii  quam¬ 
quam  rebelles  et  transfugae,  eiusdem  Ecclesiae  legibus  subiiciun- 
tur;  quare  suam  in  illos  potestatem  exercere  nunquam  praeter¬ 
misit  Ecclesia,  potestate  sibi  divinitus  tradita,  quemadmodum 
infinitis  propemodum  monumentis  testatum  est  ».  Et  re  quidem 
vera  quoties  in  matrimoniis  mixtis  dispensavit  Ecclesia,  semper 
cavit  ne  obstaret  aliud  canonicum  impedimentum.  Cf.  Declara¬ 
tionem  Benedicti  XIV.  circa  matrimonia  Hollaudiae,  et  plura  alia 
brevia  vel  responsa  subsequendum  Bomanorum  Pontificum. 

iam  vero  haec  non  valent  solum  pro  haereticis,  ut  ita  dicam, 
sporadicis,  sed  et  pro  haereticis  in  sectam  et  societatem  publicam 
coeuntibus;  nam  huius  unitatis  socialis  nullum  ius  est,  cum  sin¬ 
guli  teneantur  ad  unitatem  Ecclesiae  redire  et  congregationes 
baptizatorum  praeter  veram  Ecclesiam  sint  synagogae  Satanae, 
a  Deo  reprobatae,  qui  voluit  omnes  baptizatos  in  unum  coale¬ 
scere  corpus  sub  uno  capite. 

Liquet  hactenus  dicta  valere  quoque  pro  haereticis,  qui  ma¬ 
trimonia  ineant  cum  catholicis  et  vicissim;  utrique  enim  legibus 
Ecclesiae  subduntur. 

IV.  Quaestio  est  tamen  specialis  quoad  impedimentum  clande- 
stinitatis  invectum  a  Tridentiuo  cp.  Tametsi  Sess.  XXIV.  Quaestio 
vero  non  est,  utrum  ratione  tantum  habita  potestatis,  potuerit 
Ecclesia  hoc  impedimento  ligare  quoque  haereticos,  illos  etiam 
quos  secundo  loco  recensuimus:  responsio  enim  affirmativa  satis 
patet  ex  dicds.  Sed  quaestio  est  facti  ex  quadam  aequitate  de¬ 
pendentis:  an  reapse  hac  lege  obligentur  haeretici  in  publicam 
societatem  adunati  propriis  legibus  et  ministris  utentes,  sive  vi¬ 
vant  in  societate  civili,  quae  a  catholicis  gubernetur,  sive  vivant 
in  societate,  (piae  haereticis  subsit.  Iiatio  dubitandi  est,  quia  cum 
ex  una  parte  voluerit  Trid.  Synodus  matrimonium  sacramentum 
celebrari  coram  parocho  et  ex  alia  parte  Ecclesia  prohibeat  parocho 
ceterisque  communicationem  cum  haereticis  in  sacris  durumque 
sit  arbitrari,  voluisse  Tridentinam  Synodum  esse  nulla  matri¬ 
monia  omnia,  non  quidem  huius  aut  illius  haeretici,  qui  inter 

catholicos  versentur  (quod  malum  ad  eorum  quoque  confusionem 
et  scandalum  inter  catholicos  vitandum  permitti  certe  potest), 
sed  eorum  omnium,  qui  coetum  non  parvum  et  longo  tempore 
duraturum  constituunt,  quorum  plerique  sunt  in  bona  tide :  con¬ 
sequens  videtur  quod  pro  his  praesentiam  parochi,  quo  carent, 
noluerit  Synodus  requiri.  Sane  si  credimus  Pio  YII.  in  litteris 
datis  ad  Imp.  Xapoleonem  27  Iunii  1S05.  de  matrimonio  mixto 
fratris  eius  Hieronymi  in  America  inito,  tanto  studio  et  diligentia 
conscriptis:  «  Declaratio  Benedicti  XIY.  pro  matrimoniis  mixtis 
in  Hollandia  et  statibus  Belgii  confoederatis  non  fuit  novum  ius, 
sed  solum  declaratio  et  explicatio  quid  in  se  ipsis  haec  matri¬ 
monia  sint  »;  quocirca  auctore  ipso  Pio  YII.  «  idem  principium 
Benedicti  XIY.  applicandum  est  iis  matrimoniis,  quae  inter 
catholicum  et  haereticam  fiant  in  illis  regionibus,  quae  subsunt 
haereticis,  etiam  cum  Tridentinum  Decretum  fuerit  ibi  pro  ex¬ 
sistentibus  ibidem  catholicis  publicatum  ».  Hoc  quidem  valet 
pro  matrimoniis  haereticorum,  qui  in  ea  regione  vivunt  quae 
subest  haereticis:  prius  vero  argumentum  vim  habet  etiam  pro 
illis,  qui  coetum  constituunt  intra  societatem,  quae  subest  ca¬ 
tholicis.  Cf.  P.  Ballerini  in  Opere  Morali  de  Matrim.  not.  ad 
n.  841.  4.  Arbitramur  ergo  pro  huiusmodi  haereticis  (idem  dic  de 
schismaticis)  hoc  impedimentum  clandestin itatis  actu  non  vigere. 
Cum  vero  cetera  impedimenta  ab  his  quoque  haereticis  servari 
possint,  ratio  nulla  est,  cur  ipsi  iis  non  teneantur. 

Yerurn,  ut  iam  monuimus,  quaestio  haec  per  se  ad  canonistas 
spectat,  quos  proinde  videsis. 

THESIS  XXXY. 

Potestas  dispensandi  in  impedimentis  dirimentibus  ecclesiasticis  Ro¬ 
mano  Pontifici  ipsique  soli  iare proprio  competit.  Etsi  vero  eidem 
posset  competere  potestas  dispensandi  identidem  in  inre  aliquo 
divino ,  non  est  tamen  consequens  hanc  potestatem  ad  impedi¬ 
menta  quoque  se  extendere  quae  sint  i/uris  positivo  divini  vel  iuris 
naturalis.  Idem  Rom.  Pontifex  potest  revalidare  matrimonium 
cum  dispensatione,  ut  aiunt ,  in  radice,  cuius  dispensationis  a 
Principe  quoque  seculari  rationem  haberi  decet  quoad  effectus 
civiles,  etsi  forte  ad  id  proprie  non  teneatur. 

I.  Dispensatio  est  relaxatio  legis  in  aliquo  casu  particulari.  Ma¬ 
nente  scilicet  lege,  fit  ut  haec  vel  illa  persona,  quae  per  se  tene¬ 
retur  vel  etiam  tota  communitas  pro  aliquo  tempore  libera  sit  ab 

obligatione  legis.  Dispensatio  proinde  est  actus  proprius  potestatis 
legislativae;  ea  enim  auctoritas,  quae  fert  legem,  eadem,  prout 
talis  est,  ipsam  abrogare,  suspendere  et  ab  ea  dispensare  potest. 
Hinc  potestas  dispensandi  et  iis  competit  quibus  a  legislatore  con¬ 
ceditur  atque  iis,  qui  legislatori  quoad  eandem  potestatem  iurisdi- 
ctionis  superiores  sunt. 

Papam  dispensare  posse  in  impedimentis  dirimentibus  ecclesia¬ 
sticis  evidens  est.  Lex  enim  ea  statuens  auctoritate  ecclesiastica 
constituta  est;  porro  in  Poni.  Pontif.  residet  plenitudo  liuius  po¬ 
testatis,  qua  sola  potest  universa  Ecclesia  obligari,  ut  idcirco  cum 
lex  impedimentorum  totam  Ecclesiam  obligaverit,  nonnisi  a  Eom. 
Pontitice'  immediate  vim  obligandi  mutuari  potuerit  (cf.  Tract.  no¬ 
strum  de  Eom.  Pontif.  TU.  XIV.):  ergo. 

Ex  eadem  porro  demonstratione  consequitur,  hanc  potestatem 
iure  proprio  soli  Eomano  rontitici  competere.  Solus  enim  supremus 
societatis  Eector  ius  sibi  vindicat  dispensandi  in  legibus,  quae 
universam  societatem  obligant,  quaeque  ab  eius  sola  auctoritate 
vim  obligandi,  quam  obtiuent,  habuerunt:  cuiusmodi  sunt  leges 
de  impedimentis,  quibus  nunc  regitur  Ecclesia.  Quocirca  nisi  ipse 
Eomanus  Pontifex  potestatem  suam  deleget  (quod  multipliciter 
fieri  potest  vel  concessione  perpetua  vel  temporaria),  nihil  in  hac 
re  possunt  ceteri  Ecclesiae  Praelati. 

II.  Iam  vero  in  impedimentis  dirimentibus,  quae  nunc  vigent, 
de  iure  positivo  divino  est  ligamen ,  de  iure  autem  naturali,  praeter 
errorem  et  metum,  qui  omnibus  contractibus  valorem  auferunt, 
sunt  seu  censentur  consanguinitas  in  linea  recta  saltem  in  primo 
gradu,  in  linea  autem  collaterali  probabilius  saltem  in  primo  rursus 
gradu,  et  impotentia  antecedens  perpetua  coeundi.  Quoad  hoc  po¬ 
stremum  quidem  non  satis  assequimur,  cur  voluerit  Pontius  {de 
Matrim.  L.  VII.  cc.  55-56)  matrimonium  valere  inter  impotentes, 
si  contrahant  cum  proposito  servandae  continentiae,  eo  quod,  ut 
ipse  ait,  ad  essentiam  matrimonii  tantum  requiritur  quod  sit  mutua 
coniunctio  animorum  in  naturalem  vitae  societatem  cum  diversi¬ 
tate  sexus.  At  naturalis  haec  societas  est  certa  et  determinata  so¬ 
cietas,  ab  aliis  distincta:  ab  aliis  autem  omnibus  distinguitur  eo 
quod  fundamentum  et  rationem  sui  habet  in  naturali  potestate 
mutua  in  corpus  alterius  in  ordine  ad  copulam;  huc  enim  redit 
matrimonii  definitio  (Th.  1.  et  II.):  quod  si  tollas,  habes  tantum 
liberam  aliquam  amicabilem  societatem,  cui  nescio  quomodo 
evinces  competere  proprietates  necessarias  matrimonii,  unitatem 
nempe  et  indissolubilitatem,  quae  tamen  abesse  nequeunt  a  vero 

matrimonio.  Itaque  ea  mutua  potestate  deficiente,  nequit  liabere 
locum  ea  societas,  idcirco  nec  matrimonium.  Atqui  in  impotentibus 
ea  potestas  adesse  nequit,  Neque  Pontifices,  cum  aiebant  se  non 
separare  eos,  qui  intercedente  hoc  impedimento  contraxerant,  do¬ 
cebant  inter  eosdem  constare  legitimum  matrimonium,  sed  tantum 
eosdem  posse  una  vivere  veluti  fratrem  et  sororem.  At  tandem 
Sixtus  V.  separari  eos  iussit  Brevi  Cum  frequentes  27  Iunii  1587. 
cf.  Ballerini  Op.  Th.  Mor.  V.  YI.  n.  1263.  Illud  vero  antiquiores 
Pontifices  dicebant  de  iis,  qui  absque  ullo  proposito  continentiae 
servandae  sed  cum  voluntate  coeundi  contraxerant,  qua  tamen  in 
hypothesi  ipse  Pontius  (1.  c.)  vult  inter  impotentes  invalidum  esse 
matrimonium.  Idcirco  haec  Pontificum  sententia,  si  eo  sensu  ac¬ 
cipiatur,  quo  vult  Pontius,  quod  nempe  matrimonium  nihilominus 
inter  eos  impotentes  consistat,  id  Pontio  ipsi  quoque  adversatur. 
Quod  satius  fuisset  advertere,  quam  adversarios  arguere  ignoratae 
latinitatis.  Cf.  in  Appendice  quae  notamus  ad  Besponsa  Ste- 
phani  III.  an.  751. 

In  ceteris  impedimentis  certe  (probabilius  quoque  per  se  in  illis 
supradictis,  quae  non  certe  sunt  iuris  naturalis  aut  divini)  vis  di¬ 
spensandi  Bom.  Pontif.  exerceri  potest. 

III.  Quaeres  an  dispensare  valeat  Bom.  Pontifex  in  impedi¬ 
mentis  vel  aliquo  saltem  impedimento  iuris  naturalis  et  divini.  Si 
impedimentum  est  iuris  naturalis  non  tantum  suadentis  sed  exi¬ 
gentis  (cf.  Th.  XYI.  1.)  profecto  nequit  Pontifex  dispensare,  quia 
contra  illud  ius  agere  est  seinper  intrinsece  malum.  Si  vero  agitur 
tantum  de  iure  positivo  divino,  quaestionis  occasionem  praebet 
tum  opinio  plurium  Theologorum  asserentium  posse  identidem 
Bomauum  Pontificem  in  iure  divino  dispensare  (cf.  Sanchez. 
L.  VIII.  D.  6a)  tum  praxis  Bomanorum  Pontificum,  cui  illa  sen¬ 
tentia  etiam  innititur,  dispensandi  in  quibusdam,  quae  iuris  divini 
censentur  imo  et  naturalis,  ut  in  votis,  iuramentis  ac  matrimonio 
rato.  Quidni  ergo  poterit  quoque  in  impedimento  aliquo  naturali 
aut  divino  dispensare  Pontifex? 

Dupliciter  licet  huic  quaestioni  respondere.  Primo  quidem,  per¬ 
misso  etiam  quod  aliquando  certis  in  casibus  (nam  universim 
quoad  omnia  nemo  id  unquam  somniavit)  valeat  dispensare  Papa 
in  iure  positivo  divino  aut  naturali  quoque,  cum  ius  non  exsurgit 
nisi  posito  aliquo  libero  actu  hominis,  negatur  simpliciter  pote¬ 
statem  Pontificis  dispensandi  se  porrigere  ad  ea  impedimenta  matri¬ 
monii,  quae  sunt  iuris  naturalis  aut  divini.  Nam  quoad  impedi¬ 
menta  simpliciter  naturalia,  quaedam  ex  his  ut  error ,  vis ,  impotentia 


TH.  XXXV.  TOTESTAS  TAPAE  DISPENSANDI  ETIAM  IN  RADICE  317 

talia  sunt,  ut  iis  exsistentibus  repugnet  esse  matrimonium,  propter 
defectum  scilicet  alicuius  elementi  essentialis:  cum  ergo  dispen¬ 
satio  Pontificis  hunc  defectum  supplere  nequeat,  nullus  est  locus 
dispensationi.  Quoad  impedimentum  vero  consanguinitatis,  quaestio 
quidem  fieri  poterit  utrum  illud  necne  sit  de  iure  naturae  et  an  de 
iure  primario  an  tantum  secundario:  at  posito  quod  sit  de  iure 
naturae  primario,  tunc  regula  generalis  valebit,  quod  nempe  huius- 
modi  iura  non  admittunt  dispensationem.  Utrum  vero  ex  iure 
primario  naturae  an  non  sit  illud  impedimentum,  relinquimus 
disputandum  Iurisperitis  vel  Theologis  moralibus.  Ceterum  quo¬ 
niam  ad  dispensandum  valide  in  lege  superioris  iusta  causa  re¬ 
quiritur,  nulla  autem  iusta  causa  unquam  subesse  posse  videtur 
propter  quam  praestet  in  hac  lege  dispensare  quam  eius  observan¬ 
tiam  urgere,  hinc  ex  hoc  quoque  capite  nulla  unquam  poterit  esse 
dispensatio.  Xec  unquam  sane  Pontifices  in  hac  re  dispensarunt. 
Quoad  impedimentum  tandem  ligaminis,  quod  est  fundamenta¬ 
liter  naturale,  formaliter  divinum  pro  viris,  pro  feminis  vero  est 
formaliter  naturale  et  divinum,  certum  est  quod  licet  Romanus 
Pontifex  possit  solvere  matrimonium  ratum,  quae  tamen  solutio 
non  est  dispensatio  (cf.  dicta  in  Tli.  XXY.  IX.),  nequit  tamen 
solvere  matrimonium  consummatum  neque  permittere  polygamiam 
aut  polyandriam.  Haec  ex  traditione  catholica  constant,  quam 
dedimus  suo  loco.  Itaque  certum  est,  in  istis  impedimentis  iuris 
naturalis  aut  divini  Pontificem  haud  posse  dispensare. 

IY.  Altera  responsio  contineretur  crisi  sententiae  illorum  Theo¬ 
logorum  vel  Canonistarum,  qui  concedunt  Papae  facultatem  dis¬ 
pensandi  in  quibusdam  legibus  divinis,  quae  sententia  si  falsa 
demonstraretur,  consequens  esset,  falsum  quoque  esse  quod  in 
huiusmodi  impedimentis  valeat  Romanus  Pontifex  dispensare. 
Omnes  quidem  fatentur,  posse  Romanum  Pontificem  certis  in  ca¬ 
sibus  authentice  declarare  quod  ius  divinum  heic  et  nunc  te  non 
obligat  :  an  vero  id  sit  tantum  authentica  declaratio,  an  sit  vera 
dispensatio,  istud  est  quod  in  quaestionem  venit.  Quocirca  qui 
dispensationem  tuentur,  non  debent  esse  solliciti  in  stabiliendis 
illis  casibus,  in  quibus  potestas  Pontificia  dispensandi  exerceri 
valide  possit,  in  quibus  non  :  respondent  enim  (ut  bene  monet 
Sanchez.  L.  YIII.  d.  cit.)  illos  eosdem  esse,  in  quibus  alii  admit¬ 
tunt  posse  Pontificem  authentice  declarare  quod  ius  divinum  non 
obliget  heic  et  nunc.  His  autem  positis,  sunt  qui  advertant  quae¬ 
stionem,  quoad  praxim  seu  conclusionem  practicam,  esse  inutilem; 
utram  enim  opinionem  admittas,  eadem  seni  per  erit  consequentia: 

valere  in  iis  casibus  sententiam  Pontificis  et  tutissime  quemlibet 
posse  secundum  illam  agere. 

Quod  si  res  speculative  consideretur,  etsi  difficilis  sit  identidem 
assertio  potestatis  dispensandi  in  iure  divino,  neque  pariter  fa¬ 
cile  est  concipere  quid  sit  declaratio  authentica  distincta  a  di¬ 
spensatione.  Nam  ea  non  est  tantum  declaratio  doctrinalis ,  qualem 
doctus  quidam  Theologus  aut  Jurisperitus  suppeditare  posset. 
Discrimen  ex  eo  patet  non  solum  quod  declaratio  Pontificis  certior 
est  omnemque  scrupulum  eximat,  sed  quod  actus  quidam  iuridicus 
censeatur  ius  quoddam  in  particulari  conferens  vel  statuens,  unde 
appellatur  authentica  h.  e.  ex  auctoritate  non  quidem  simplicis 
doctoris,  sed  supremi  Ecclesiae  rectoris  profecta;  quae  auctoritas  ali¬ 
quid  profecto  operatur,  quod  simplex  doctor  efficere  nequit:  quid 
autem  operatur,  nisi  ius  collatum  alicui  eximendi  se  ab  observa¬ 
tione  iuris  divini?  Atqui,  subsumit  Sanchez,  talis  declaratio  au¬ 
thentica  actus  est  per  se  proprius  legislatoris  vel  parem  cum  illo 
auctoritatem  habentis :  quocirca  qui  potestatem  declarandi  in 
certis  casibus  ius  divinum  Pontifici  asserunt,  nihil  minus  ei  tri¬ 
buunt  quam  illi,  qui  potestatem  dispensandi  in  iure  divino  eidem 
vindicant. 

V.  Nobis  vero  haec  certa  sunt.  1°  Nulla  est  repugnantia,  quod 
Christus  vicario  suo  potestatem  fecerit  tollendae  iustis  de  causis 
alicuius  obligationis,  quam  ipsum  ius  divinum  sanxerit:  exemplum 
est  obligatio  votorum  et  vinculum  matrimonii  rati.  Cum  enim 
vicarius  Dei  nomine  et  auctoritate  Dei  agat,  potest  profecto,  si 
Deus  velit,  illud  solvere  quod  Deus  ipse  solveret :  quid  autem 
prohibet  id  Deum  velle?  quaestio  proinde,  quae  reliqua  sit,  erit 
tantum  quaestio  facti,  an  hanc  potestatem  concesserit  Deus  vi¬ 
cario  suo:  quae  quidem  quaestio  ex  traditione  usu  praxique  Ec¬ 
clesiae  vel  certa  ac  necessaria  analogia  fidei  solvenda  erit. 

2°  Nulla  pariter  est  repugnantia  quod  in  iis  obligationibus 
iuris  divini,  quae,  ut  dicitur,  ex  actu  libero  hominis  originem 
ducunt,  cuiusmodi  sunt  vota  et  iuramenta,  Deus  potestatem  fecerit 
vicario  suo  iustis  ex  causis  vel  renuntiandi  nomine  suo  iuri  acqui¬ 
sito  seu  tollendi  radicitus  obligationem,  vel  manente  iure,  dispen¬ 
sandi  pro  aliquo  tempore  ab  eius  obligatione.  Duo,  ut  patet,  di¬ 
stinguimus,  quae  exemplis  declaramus.  Sit  religiosus  professus, 
qui  facultatem  petat  redeundi  ad  seculum  et  nubendi  ut  prole 
suscepta  bono  consulat  vel  familiae  illustris  vel  regni  alicuius. 
Duplici  modo  Pontifex  se  gerere  potest.  Vel  enim  dispensat  sim¬ 
pliciter,  ut  quandiu  ille  vivit,  manere  in  seculo  valeat  vitamque 

coniugalem  ducere,  vel  dispensat  cum  restricti oue,  ut  nimirum 
nubere  possit,  operam  dare  liberis  procreandis,  sed  prole  suscepta 
qua  fieri  possit  satis  utilitati  familiae  aut  regni,  abstineat  a  pe¬ 
tendo  debito,  mortuaque  coniuge  ad  religionem  redeat  vitamque 
religiosam  ducat  vi  praecedentis  professionis,  quin  ea  iterum 
edatur.  Iu  liac  altera  hypothesi  apparet  vera  dispensatio;  nam 
professione  manente  manet  lex  obligans  ad  castitatem  religiosam, 
cui  legi  subest  per  se  ille  professus,  eximitur  vero  ad  obligatione 
eius  certo  quodam  tempore  ob  favorem  Pontificis,  rursus  subiturus 
vim  legis,  quae  ablata  non  est,  sed  cuius  efficacia  suspensa.  In 
priori  vero  hypothesi  tollitur  reapse  lex  seu  obligatio  in  radice, 
periudeque  res  se  habet  ac  si  Deus  ipse  renuntiaret  iuri  quod  ipsi 
competit  propter  votum  emissum.  Iam  vero  dicimus  haud  repu¬ 
gnare  quod  Deus  utramque  potestatem  fecerit  vicario  suo:  nam 
eae  reapse  non  excedunt  conditionem  vicarii  aut  delegati  et  non 
minimum  conferunt  ad  rectam  Ecclesiae  gubernationem.  Nec 
esset  inferior,  qui  iure  proprio  dispensaret  iu  lege  superioris,  sed 
esset  vicarius,  qui  potestate  accepta  ab  eo,  cuius  vicem  gerit,  de 
iis  disponeret,  quae  huius  sunt  propria.  Ita  profecto  quilibet  vi¬ 
carius  se  gerit  respectu  eius,  cuius  vice  fungitur.  An  vero  facta 
fuerit  talis  potestas  Romano  Pontifici  a  Christo,  id  eodem  pacto 
demonstrandum  erit,  quo  prima  (u.  1°). 

3°  Quamvis  vero  haec  ita  se  habeant,  nequit  tamen  Pontifex 
dispensare  in  impedimentis  matrimonii,  quae  sunt  iuris  naturalis 
et  divini.  Patio  ea  est  quam  iam  adduximus  (u.  III.).  Neque  argu- 
mentum  pro  affirmanda  tali  potestate  ducere  licet  ex  potestate 
dispensandi  iu  aliis  casibus.  Nam  ut  omnes  Theologi  moneut,  haec 
potestas  non  est  certe  universalis,  quod  ab  ipsa  revelatione  doce¬ 
mur,  quae  negat  pluribus  in  casibus  posse  Ecclesiam  mutare  aut 
suspendere  ius  divinum.  Deinde  non  est  similis  ratio  ac  in  prae¬ 
cedentibus.  Etenim  si  sermo  sit  de  impedimentis  ex  iure  naturae, 
haec  a  iure  naturae  statuuntur  independenter  a  quovis  libero 
consensu  hominis  praevertente,  secus  ac  iu  votis  et  iuramentis.  Si 
sermo  sit  de  impedimento  iuris  positivi  divini,  Deus  qui  concessit 
matrimonium  ratum,  quod  indissolubile  intrinsece  statuit,  solvi 
iustis  ex  causis  a  Eomano  Pontifice,  noluit  ut  unquam  liceret 
Christianis,  vivente  coniuge  cognito,  alium  superinducere. 

VI.  Revalidatio  matrimonii  per  sanationem  in  radice  est  resti¬ 
tutio  valoris  matrimonio  irrito  et  quidem  talis  restitutio,  ut  (per 
fictionem  iuris)  ad  eiusdem  initium  retrotraliatur,  abrogata  lege 
ipsum  irritante.  Talis  restitutio  habet  locum,  cum  irritum  fuit 

matrimonium  vi  legis  ecclesiasticae.  Fit  autem  ope  dispensationis 
in  radice,  quae  est  abrogatio  legis  ecclesiasticae,  quae  impedi¬ 
mentum  induxit,  in  casu  particulari,  ita  ut  irritentur  seu  ex¬ 
cludantur  omnes  effectus  non  solum  qui  nunc  sunt  et  deinceps 
subsecuti  essent,  sed  et  qui  antea  iam  ex  lege  subsecuti  erant. 
Cf.  Benedictum  XIV.  De  Synod.  L.  XIII.  c.  21.  Quapropter  differt 
liaec  dispensatio  in  radice  a  simplici  dispensatione,  quae  effectum 
solum  parit  pro  futuro  tempore,  efficiens  nempe  ut  deinceps  valide 
contrahatur  matrimonium.  Difficultas  est  autem  in  concipienda 
efficacia  dispensationis  in  radice,  quae  ad  praeteritum  quoque  di¬ 
citur  extendi :  nam  ad  praeteritum  nulla  potentia  datur,  ut  fert 
commune  adagium  satis  per  se  evidens. 

Ut  ergo  breviter  hanc  efficaciam  declaremus,  advertimus  1°  ve¬ 
rissimum  esse  illud  sensus  communis  adagium,  fierique  proinde 
non  posse  ut  quod  factum  fuit  infectum  fuerit,  sive  ut  falsum 
aliquando  sit  exstitisse  olim  aliquid  quod  reapse  exstitisse  verum 
olim  fuit. 

Quocirca  2°  efficacia  dispensationis  in  radice  non  in  eo  est  sita, 
ut  efficiat  matrimonium  prius  contractum,  fuisse  contractum  valide 
prolemque  ex  eo  susceptam,  ortam  fuisse  legitime. 

3°  Bestat  proinde  ut  realis  effectus  huius  actus  potestatis 
locum  tantum  in  praesenti  et  futuro  possit  habere,  sed  cum  re¬ 
spectu  ad  praeteritum.  Scilicet  aj  abrogata  lege  irritante,  consensus 
coniugum  perseverans  (ut  supponitur),  qui  propter  legem  irritan¬ 
tem  erat  inefficax  ad  gignendum  vinculum  coniugale,  evadit  eo 
ipso  efficax  et  matrimonium  eo  ipso  facit,  ut  proinde  opus  non  sit 
ulla  renovatione  consensus  neque  ut  coniugibus  dispensatio  ma¬ 
nifestetur,  si  sint  in  bona  fide. 

b)  Fit  ut  hoc  matrimonium,  sicuti  reapse  est,  habeatur  ab 
omnibus  deinceps  ut  verum  matrimonium,  instructum  omnibus 
iuribus  quae  competunt  vero  matrimonio. 

cj  Fit  praeterea  ut  hoc  matrimonium  debeat  ab  omnibus 
iuridice  spectari  tanquam  legitime  contractum  ab  initio,  prolesque 
ante  dispensationem  suscepta  tanquam  legitime  nata.  Xou  fit  qui¬ 
dem  ut  homines  indicare  debeant  matrimonium  ab  initio  fuisse 
legitime  contractum:  hoc  falsum  est,  nec  ulla  est  potestas,  quae 
ad  falsum  asserendum  cogere  nos  possit :  sed  fit  ut  haberi  debeat 
matrimonium  tanquam  ab  initio  legitime  peractum,  exclusis  om¬ 
nibus  effectibus  impedimenti  dirimentis  quod  abrogatur.  Lex  sci¬ 
licet  particularis  est  efficiens  iuridice  ut  non  amplius  ullo  modo 
debeat  quilibet  ex  his  effectibus  illi  matrimonio  imputari  etiam 

quoad  praeteritum.  Vides  efficaciam  dispensationis  iu  radice  rea- 
liter  exeri  solum  in  praesenti  et  futuro,  sed  respectum  liaberi 
quoque  ad  praeteritum,  quatenus  efficitur  iuridice  ut  quilibet 
iudicare  debeat  de  hoc  matrimonio  non  secus  ac  si  ab  initio  vere 
legitimum  fuisset.  Id  dicitur  heri  per  quandam  fictionem  iuris. 
Cf.  quae  dedimus  in  Oj).  Tli.  Mor.  Baller.  V.  VI.  n.  1120.  deinceps. 

Ite  ita  declarata,  satis  constat,  esse  in  potestate  Pontificis  lmius- 
modi  dispensationes  concedere.  Nam  non  sunt  de  re  impossibili, 
sed  prorsus  possibili :  generice  autem  consideratus  hic  actus  iuri- 
clicus,  quo  lex  aliqua  in  casu  particulari  abrogatur  efficiturque  ut 
omnes  eius  legis  effectus  tanquam  nulli  habeantur,  hic  actus, 
inquam,  non  excedit  potestatem  cuiuslibet  supremae  auctoritatis 
in  societate.  Quibus  vero  conditionibus  sit  concedenda  haec  di¬ 
spensatio  aut  soleat  concedi,  docebunt  te  Theologi  morales  iurisque 
canonici  periti. 

VII.  Quoniam  effectus  huius  dispensationis  (VI.  3.  a.  b.  c.)  di¬ 
stincti  ab  invicem  sunt,  quaeritur  utrum  tertius  effectus,  puta 
legitimitas  prolis,  obtineri  possit  matrimonio  iam  soluto  per  mor¬ 
tem  sive  alterutrius  sive  etiam  utriusque  coniugis.  Profecto  si 
Pontifex  nolit  dispensare  nisi  adhuc  viventibus  coniugibus,  illud 
fieri  non  poterit;  sed  quaestio  nunc  non  fit  de  praxi,  sed  de  rei 
possibilitate  per  se  spectata.  Batio  negandi  haec  esse  videtur,  quia 
non  amplius  exsistente  matrimonio,  deest  subiectum,  quod  revali- 
detur  et  multo  magis  defunctis  ambobus  coniugibus,  deest  persona 
cui  gratia  concedatur.  Verum  quoad  personas,  si  proles  exsistit, 
adest  qui  possit  hoc  beneficio  frui.  Sed  hoc  omisso,  nullum  valorem 
per  se  iuesse  censeo  rationi  allatae.  Etenim,  ut  monuimus,  efficacia 
huius  dispensationis  directe  non  attingit  matrimonium  praeteri¬ 
tum  irritum  ac  si  illud,  quoad  praeteritum,  realiter  mutaret,  sed 
directe  attingit  homines  praesentes  et  futuros,  qui  vi  illius  di¬ 
spensationis  habere  iuridice  debent  illud  matrimonium,  antea 
illegitime  peractum,  tanquam  legitimum  ab  initio.  Atqui  ad  hoc 
non  requiritur  nisi  ut  aliquando  matrimonium  contractum  fuerit 
etsi  illegitime;  id  autem  verum  est  quamtumvis  ambo  coniuges 
non  amplius  exsistant.  Matrimonium  scilicet  antea  factum  sive 
coniuges,  qui  in  praeterito  contraxerunt,  sunt  id,  iu  cuius  favorem 
fit  dispensatio,  sed  vis  omnis  huius  dispensationis  realiter  exer¬ 
cetur  in  praesentes  aut  futuros. 

Dices:  si  ita  est,  etiam  nulla  exsistente  prole  posset  haec  dis¬ 
pensatio  concedi  pro  matrimonio  iamdudum  praeterito.  Non  equi¬ 
dem  repugno  ratione  habita  solius  potestatis  :  quia  vero  actus 

esset  inutilis  omnino,  non  est  cur  a  prudente  Principe  illum  ali¬ 
quando  exspectemus. 

VIII. Restat  alia  quaestio. Quoniam, ut  probavimus  (Th.xxxn.), 
Princeps  secularis  nullam  potestatem  habet  in  matrimonium  Chri¬ 
stianum,  sed  illud  supponere  et  suscipere  debet  prout  in  Ecclesia 
secundum  eius  leges  iit ;  hoc  autem  principio  posito,  de  effectibus 
tantummodo  civilibus  pro  suo  arbitrio  decernere  potest  :  quaeritur 
utrum,  dispensatione  facta  a  Pontifice  matrimonii  in  radice,  Prin¬ 
ceps  illam  acceptare  teneatur  quoad  effectus  civiles,  ut  proinde 
nequeat  e.  g.  negare  ius  successionis  legitimae  filio  nato  ante 
dispensationem.  Affirmat.  Sanchez  (Lib.  VIII.  D.  7.),  cuius  ratio 
haec  est.  Princeps  negans  effectus  civiles  proli,  quia  matrimonium 
nullum  est,  istud  ipse  supponit  ex  lege  Ecclesiae:  quocirca  effectus 
iste  negatae  legitimae  hereditatis  innititur  tanquam  fundamento 
nullitati  matrimonii.  Porro  abrogata  lege  irritante  pro  hoc  casu, 
tollitur  illud  fundamentum:  ergo  non  est  amplius  cur  Princeps 
neget  ius  successionis  proli.  Auctores  plures  pro  sua  sententia 
citat  Sanchez  ;  non  tamen  omnes  eidem  consentiunt.  Consentit 
tamen  Benedictus  XIV.  in  qq.  canonicis  p.  I.  q.  174a. 

Etsi  dubium  non  sit,  decere  quam  maxime  ut  Princeps  admittat 
hanc  dispensationem  tum  propter  reverentiam  debitam  Rom.  Pon¬ 
tifici  tum  ne  eadem  proles  habeatur  in  foro  ecclesiastico  legitima, 
in  foro  civili  illegitima,  quod  grave  foret  inconveniens:  occurrit 
ratio  dubitandi,  an  vere  teneatur  Princeps  dispensationem  hanc 
recipere  quoad  effectus  civiles,  sive  utrum  haec  pontificia  dispen¬ 
satio  tollat  citra  consensum  Principis  effectus  civiles  ortos  ex 
matrimonio  illegitimo.  Ratio  dubitandi  est,  quia  dispensatio  in 
radice  non  facit  ut  matrimonium  fuerit  olim  legitimum,  sed  facit 
ut  tanquam  legitimum  etiam  quoad  praeteritum  existimandum  sit, 
irritatis  omnibus  effectibus  impedimenti  dirimentis,  cuius  lex 
abrogatur.  Per  fictionem  nempe  iuris,  res  eo  loco  restituitur  ac  si 
verum  semper  fuisset  matrimonium  :  at  haec  restitutio  quoad 
praeteritum  in  hoc  tandem  est  sita  quod  abrogata  lege  impedimenti 
(abrogatione  quae  fit  nunc)  auferantur  prorsus  omnes  effectus, 
quos  illa  lex  pariebat,  non  quidem  simpliciter  quia  ad  praeteritum 
potentia  non  datur,  sed  quatenus  iuridice  efficitur,  ut  illi  effectus 
non  amplius  imputentur  matrimonio  isti  etiam  quoad  praeteritum. 
Itaque  quoad  praeteritum  dispensatio  in  radice  vim  suam  exerit, 
quatenus  ex  Pontificis  auctoritate  iubentur  omnes  nullum  ex  illis 
effectibus  imputare  illi  matrimonio  et  sic  illud  habere  pro  legi¬ 
timo.  Atqui,  quoniam  quoad  effectus  civiles  Princeps  gaudet 

independente  auctoritate,  non  videtur  iussio  Pontificis,  quatenus 
spectat  ad  effectus  civiles,  citra  eiusdem  consensum  vim  habere. 
Dices,  dispensationem  Pontificis  immediate  valorem  restituere  ma¬ 
trimonio,  abrogata  lege  impediente,  et  exinde  consequens  esse  ut 
aboleantur  effectus  matrimonii  illegitimi.  Verum  ea  est  formula 
quidem  habens  sensum  verum:  sed  si  in  concreto  res  spectetur  et 
habeatur  ratio  eius  quod  fit  et  fieri  potest  a  Pontifice  dispensante, 
illud  tandem  reperietur,  Pontificem  abrogare  legem  impedimenti 
pro  praesenti  et  futuro,  ac  quoad  praeteritum  efficere  (quatenus 
ex  auctoritate  iubet)  ut  iuridice  non  imputentur  effectus  matri¬ 
monii  illegitimi  illi  matrimonio.  Neque  enim  rem  seu  essentiam, 
quae  olim  fuit,  mutare  potest,  nec  efficere  potest  ut  illi  effectus 
oliin  non  exstiterint,  e.  g.  quod  proles  non  fuerit  olim  illegitima. 
Gum  igitur  quoad  praeteritum,  puta  prolem  iam  genitam,  vis  di¬ 
spensationis  pontificiae  se  exerat  iubendo;  quaestio  sponte  se  offert 
an  haec  iussio  quoad  effectus  civiles  obliget  Principem  indepeu- 
deutern.  Princeps  sane  accipit  ab  Ecclesia  matrimonium  quoddam 
esse  nullum,  prolemque  proinde  illegitimam:  hoc  posito,  iure  suo 
decernit  prolem,  quae  ex  tali  matrimonio  nascatur,  haeredem  non 
esse:  cum  conditio  ea  semper  vere  maneat  quod  proles  reapse  orta 
sit  ex  parentibus  non  legitime  copulatis,  cur  non  licebit  ei  suam 
legem  servare  I  Sane  si  tu  promisisses  eleemosynam  filiis  legitimis 
nascituris  puta  in  quodam  paupere  pago,  an  crederes  te  teneri  ad 
eam  dandam  filiis  illegitime  quidem  natis,  postquam  tamen  obtenta 
fuerit  dispensatio  in  radice  ?  Diceres  profecto  conditionem  a  te 
statutam  (qui  liber  profecto  eras,  nulli  auctoritati  obnoxius  in  ea 
statuenda)  semper  deesse.  Sic  Princeps  iure  suo  decernens  effectus 
civile^,  respondere  posse  videtur,  conditionem  a  se,  Ecclesiae 
lege  praesupposita,  requisitam  reapse  deesse.  At  nonne  fundamen¬ 
tum  civilis  dispositionis  tollitur  per  pontificiam  dispensationem? 
Scilicet  non  tollitur  physice,  semper  enim  verum  erit  prolem 
natam  esse  illegitimo  modo:  sed  tollitur  iuridice,  at  quaestio  redit, 
utrum  auctoritas  Pontificis  hoc  ius  statuens  valeat  quoque  quoad 
effectus  civiles  citra  consensum  Principis. 

Quocirca  videri  posset  non  damnandus  Princeps  violatae  eccle¬ 
siasticae  auctoritatis,  qui  iura  e.  g.  successionis  negare  vellet  proli 
natae  ex  matrimonio  invalido,  etsi  dispensatio  postea  sequatur. 

Et  sane  nihil  impedit  quominus  vero  quoque  legitimo  matri¬ 
monio  negentur  iure  civili  quidam  effectus  civiles  ob  certas  ra¬ 
tiones:  sic  ut  optimates  deterreantur  a  quibusdam  nimis  dispa- 
ribus  coniugiis,  licet  filios  ex  iis  progenitos  privare  iure  legitimae 

successionis,  quamvis  matrimonium  verum  fuerit:  ergo  quod  ex 
lege  Ecclesiae  matrimonium  verum  sit,  id  non  est  ratio  sufficiens 
cur  nequeat  princeps  aliquando  negare  effectus  civiles,  si  idonea 
ratio  subsit.  Atqui  et  in  nostra  hypothesi  subest  idonea  ratio : 
nuptias  nempe  fuisse  ab  initio  illegitimas,  quod  ius  civile  certa 
poena  punire  velit  ut  iis  aditus  in  societate  claudatur. 

Nihilominus  Theologi  et  Canonistae  generatim  oppositam  se¬ 
quuntur  sententiam  iis  innixi  argumentis,  quae  Sanchez  quoque 
attulit.  Et  sane  eadem  est  auctoritas  Pontificis  in  statuendo  impe¬ 
dimento  et  in  dispensando ;  ipsa  enim  auctoritas,  quae  statuit 
impedimenta,  est  ea  quae  dispensare  potest  ac  vicissim.  Subest 
autem  auctoritati  Pontificis  Princeps  quoad  matrimonia  Christiana 
ut  debeat  ea  omnia  et  sola  ut  vera  matrimonia  inter  Christianos 
habere,  quae  conformia  sunt  legibus  latis  a  Romana  sede.  Subiectio 
vero  debita  huic  auctoritati  exigit,  ut  omnem  eius  actum  ex  aequo 
reverearis,  ut  idcirco  sicut  tenes  nullum  esse  matrimonium,  cui 
obstat  impedimentum  statutum  a  Romana  Sede,  ita  p'ariter  teneas 
ut  legitimum  illud  quod  ut  tale  censeri  vult  idem  Rom.  Pontifex. 
Quod  autem  directe  Pontifex  iubet  est,  ut  censeatur  tanquam  le¬ 
gitimum  matrimonium,  ex  quo  consequitur,  ut  effectus  proprii  le¬ 
gitimi  matrimonii  sive  sint  ecclesiastici  sive  civiles  iure  eidem 
nequeant  denegari.  Si  hanc  sententiam  lector  amplecti  velit,  per 
nos  profecto  licet.  Recens  vero  scriptor  isque  doctus  et  eruditus, 
Gasparri  de  Matrim.  n.  1152.  in  nostram  concedit  sententiam. 

Corollarium. 

Finem  heic  imponentes  Tractatui,  operae  pretium  ducimus  mo¬ 
nere,  prostare  ibi  quae  opportuna  et  necessaria  duci  possunt  ad 
refellendos  errores  circa  matrimonium  Christianum  reprobatos  a 
ss.  Pio  papa  IX.  in  Syllabo  sub  §.  VIII.  Qui  quidem  errores  ita  se 
habent. 

1.  Nulla  ratione  ferri  potest,  Christum  evexisse  matrimonium  ad 
dignitatem  sacramenti.  Cf.  Th.  VII.  VIII.  et  IX. 

2.  Matrimonii  sacramentum  non  est  nisi  quid  contractui  ac¬ 
cessorium  ab  eoque  separabile,  ipsumque  sacramentum  in  una 
tantum  nuptiali  benedictione  situm  est.  Cf.  Th.  X.  et  XI. 

3.  Iure  naturae  matrimonii  vinculum  non  est  indissolubile  et  in 
variis  casibus  divortium  proprie  dictum  auctoritate  civili  sanciri 
potest.  Cf.  quoad  primam  partem  Th.  XVI.  quoad  aliam  partem 
prout  licitum  affirmat  divortium  proprie  dictum,  cf.  Th.  XVII., 

XVIII.  XIX.  XXI.  XXII.  XXIII. :  prout  vere  affirmat  id  san¬ 
ciri  posse  auctoritate  civili  cf.  Tb.  XXXII.  et  XXXIII. 

4.  Ecclesia  non  habet  potestatem  impedimenta  matrimonium 
dirimentia  inducendi,  sed  ea  potestas  civili  auctoritati  competit, 
a  qua  impedimenta  exsistentia  tollenda  sunt.  Cf.  Praenotiones 
Cp.  IV.  et  Tk.  XXVIII.  XXIX.  XXX. 

5.  Ecclesia  sequioribus  seculis  dirimentia  impedimenta  inducere 
coepit,  non  iure  proprio,  sed  illo  iure  usa,  quod  a  civili  potestate 
mutuata  erat.  Cf.  Tli.  XXIX. 

G.  Tridentini  canones,  qui  anathematis  censuram  illis  inferunt 
qui  facultatem  impedimenta  dirimentia  inducendi  Ecclesiae  negare 
audeant,  vel  non  sunt  dogmatici  vel  de  hac  mutuata  potestate  in- 
telligeudi  sunt.  Cf.  Tk.  XXVIII.  n.  V.  et  XXX. 

7.  Tridentini  forma  sub  infirmitatis  poena  non  obligat  ubi  lex 
civilis  aliam  formam  praestituat  et  velit  hac  nova  forma  interve¬ 
niente  matrimonium  valere.  Cf.  Tk.  XXXII. 

8.  Bonifacius  VIII.  votum  castitatis  in  ordinatione  emissum 

nuptias  nullas  reddere  primus  asseruit.  De  hac  aviaxoprpioi  xa\  w; 
sttivoicov  loquemur  in  Appendice  ad  decreta  Cone.  Late¬ 

ranensis  III. 

9.  Vi  contractus  mere  civilis  potest  inter  Christianos  constare 
veri  nominis  matrimonium,  falsumque  est  aut  contractum  matri¬ 
monii  inter  Christianos  semper  esse  sacramentum  aut  nullum  esse 
contractum  si  sacramentum  excludatur.  Cf.  Tk.  X. 

10.  Causae  matrimoniales  et  sponsalia  suapte  natura  ad  forum 
civile  pertinent.  Cf.  Th.  XXXII.  VI.  Dico  7. 

CONSPECTUS 


DECRETORUM  ET  CANONUM  ECCLES  [ASTICORUM 


IX  EE  MATEIMONIALI 


A  PRIMIS  ECCLESIAE  SECULIS  USQUE  AD  ANNUM  1215. 


MONITUM 

Conscribenti  mihi  tractatum  istum  de  Matrimonio  necesse  fuit  decreta 
et  canones  Ecclesiae  super  hac  re  scrutari,  eorumque  syllogem  non  exi¬ 
guam  studiis  meis  opportunam  comparare.  Absoluto  autem  tractatu, 
subiit  cogitatio,  rem  me  haud  ingratam  lectoribus  facturum,  si  syllogem 
eorundem  decretorum  et  canonum  auctam  quoque  et  quoad  eius  fieri 
pro  virili  mea  parte  potuit  completam,  iisdem  communicarem.  Per  eam 
enim  ipsa  historia  tum  dogmatis  tum  disciplinae  oculis  pene  subiicitur 
paucisque  tenetur.  Quae  vero  decreta  de  hac  ipsa  re  in  libris  divinitus 
inspiratis  continentur,  etsi  et  huc  maxime  faciant,  quia  tamen  et  nota 
sunt  omnibus  et  in  Tractatu  late  pertractata  fuerant  atque  sibi  quendam 
specialem  vindicant  ordinem,  heic  nolui  recensere,  sed  exponere  tantum 
canones  ab  Ecclesia  profectos.  Cum  id  tamen  meditarer,  sensi  simul  ter¬ 
minos  aliquos  figendos  esse,  ultra  quos  haec  series  non  excurreret,  ne 
parum  utilia  lectoribus  ingererem  vel  invitis  iisque  fastidium  crearem. 
Itaque  sistendum  censui  in  Concilio  oecumenico  Innocentii  III.;  exinde 
enim  quid  Ecclesia  circa  coniugia  statuerit  facile  te  docebunt  decretales 
G-regorii  IX.  ceteraeque  subsequentes  canonum  seu  decretorum  collectio¬ 
nes.  In  colligendis  canonibus  id  prae  oculis  habui  ut  nullum  praeterirem, 
qui  aliquam  cum  doctrina  aut  disciplina  de  Coniugio  cognationem  habe¬ 
ret:  quocirca  et  canones  arcentes  bigamos  a  sacerdotio  et  usum  nuptiarum 
interdicentes  iis,  qui  in  sacro  sunt  ordine  constituti,  descripsi:  verum  his 
canonibus  usque  ad  certam  aetatem  enumeratis,  deinceps  ab  iisdem  absti¬ 
nendum  censui,  nisi  cum  lex  Ecclesiae  irritans  nuptias  propter  ordinem 
sacrum  manifestior  appareret.  Neque  absimili  modo  agendum  iudicavi 
circa  canones,  qui  nuptias  reprobant  virginum  Deo  dicatarum  vel  mona¬ 
chorum. 

Quia  vero  hic  conspectus  eo  pertinet,  ut  ius  Ecclesiae  hac  in  re  ob 
oculos  ponatur,  non  solum  canones  Conciliorum  sed  potissimum  decreta 

Romanae  Sedis  commemoranda  mihi  fuerunt;  ea  enim  est  fons  et  origo 
omnis  iuris  in  Ecclesia,  quemadmodum  est  magistra  infallibilis  veritatis. 
Sane  huius  Sanctae  Sedis  decreta  ita  pia  fide  a  filiis  Matris  Ecclesiae 
accipienda  sunt  et  veneranda  «  ut  tanquam  regula  canonum  ab  iisdem 
absque  ullo  scrupulo  admittantur  »,  ut  scribebat  Philippo  Regi  Franco¬ 
rum  Alexander  II.  Quisque  tamen  intelligit,  opus  non  fuisse  ut  omnia 
responsa  RR.  PP.,  quae  frequenter  non  sunt  nisi  applicatio  legis  iam 
notae,  colligeremus. 

Canones,  qui  describuntur,  spectant  fere  omnes  ad  Synodos  particulares. 
Quapropter  advertere  in  primis  oportet,  eas  et  fallibiles  esse,  et  singulas, 
pro  diversitate  rerum,  personarum  et  locorum,  merito  potuisse  diversas 
condere  leges  in  iis,  quae  nondum  supremae  auctoritatis  vi  haberentur 
definita.  Cum  unus  tamen  sit  Spiritus,  qui  Ecclesiam  regit,  omnia  sua¬ 
viter  et  sensim  sine  sensu,  normam  in  primis  proferente  Romana  Sede, 
ad  concentum  et  unitatem  revocata  tandem  videbis.  Praeter  canones  syn¬ 
odorum  provincialium  etiam  canones  quarundam  dioecesanarum  vel  ali¬ 
cuius  Episcopi  decreta  edidi,  eo  quod  censerem  ea  valere  ad  lucem 
ceteris  afferendam.  Ex  eadem  causa  Capitularia  quaedam  Francorum  re¬ 
citavi,  quae  illius  aetatis  sensum  et  praxim  repraesentant.  Notas  quoque, 
plerumque  brevissimas,  canonibus  aut  decretis  identidem  subtexui,  quibus 
eorum  interpretationem  theologiae  studiosis  clariorem  efficerem,  et  col¬ 
lationem  cum  aliis  instituendam  indicarem.  Profiteor  enim  me  hoc  qua- 
lecumque  opus  non  eruditis  viris,  sed  iis  adolescentibus,  qui  theologiae 
dant  operam,  conscripsisse :  quibus  si  aliquam  illud  est  utilitatem  allatu¬ 
rum,  de  labore  impenso  non  minimum  ego  mihi  gratulabor. 

EX  CANONIBUS  APOSTOLORUM 

PRIMIS  TRIBUS  ECCLESIAE  SECULIS. 

Etsi  non  scripti  sint  ab  Apostolis,  tamen  certum  esse  debet,  Apostolos 
et  praecipue  Petrum  regulas  aliquas  reliquisse  Ecclesiae,  quibus  doceretur 
qua  ratione  haec  societas  regenda  foret:  quomodo  e.  g.  Pastores  et  mi¬ 
nistri  eligendi  ac  instituendi,  quae  munera  et  officia  singulorum,  quae 
inferiorum  subordinatio,  quibus  generatim  disciplinae,  licet  per  se  muta¬ 
bili,  modus  aliquis  certus  statueretur.  Haec  enim  in  Scripturis  non  tra¬ 
duntur:  sine  illis  tamen  societas  consistere  nequit.  Porro  canonibus,  qui 
dicuntur  Apostolorum,  forma  quaedam  continetur  ecclesiastici  regiminis 
et  ecclesiasticae  disciplinae :  non  est  ergo  cur  dubitemus,  eos  tandem  ab 
Apostolis  et  praecipue  a  Petro  profectos  esse :  quamvis,  eo  quod  non  statim 
fuerint  scriptis  consignati,  alii  deinceps,  cum  scriberentur,  adiecti  fuerint, 
quos  Apostolica  origo  non  commendabat.  Quae  duo  causa  fuisse  videntur 
cur  tum  Gelasius  aut  saltem  Hormisdas  inter  apocrypha  collocarent  li¬ 
brum  qui  inscribitur  canones  Apostolorum ,  qui  ab  Apostolis  scriptus  non 
fuerat,  et  quaedam  continebat  non  referenda  ad  Apostolos ;  tum  eadem 
aetate,  ut  Dionysius  in  sua  epistola  ad  Stephanum  Episcopum  testatur, 
plurimi  his  canonibus  facilem  consensum  non  praeberent.  Quod  vero  his 
non  obstantibus  in  priore  suo  Codice  Canonum  Ecclesiasticorum  (alter 

enim  inscriptus  codex  canonum  universae  Ecclesiae  non  est  nisi  accura¬ 
tior  ex  graeco  translatio  ad  verbum  canonum  conciliorum  graecorum, 
iussu  Hormisdae  Papae  facta  a  Dionysio  post  alteram.  Cf.  eius  epist.  inter 
epistolas  Hormisdae  n.  148  ed.  Andreae  Thiel)  Dionysius  recensuerit  re¬ 
gulas  ecclesiasticas  sanctorum  Apostolorum,  satis  ostendit  huiusmodi  ca¬ 
nones  Apostolis  tributos  auctoritatem  non  minimam  obtinuisse  in  Ecclesia. 

Quaestio  tamen  non  versabatur,  apud  latinos  saltem,  nisi  circa  quin¬ 
quaginta  canones,  quos  descripsit  Dionysius  ex  Clemente;  nam  canones, 
quibus  plurimos  non  facilem  assensum  praebere  dicit,  ii  sunt  quos  postea 
describit  numero  50:  alios  vel  non  agnovit  vel  nullo  habuit  in  pretio: 
quamvis  Ioannes  Scholasticus  Antiochenus  qui  an.  565.  fuit  Episcopus 
Constantinop.  referat  canones  Apostolicos  85.  ex  Clemente.  Ista  collectio 
Dionysiana  privata  primum  auctoritate  facta,  postea  in  usum  recepta  fuit 
a  Romana  Ecclesia,  quae  canones  ex  ea  citabat  et  inter  hos  etiam  canones 
Apostolorum.  Hadrianus  I.  tamen  in  sua  Epitome  Canonum  solum  qua¬ 
draginta  quinque  canones  Apostolorum  ex  Dionysianis  refert;  eos  non 
omittens,  quos  nos  infra  producimus.  Ex  his  patet,  cur  in  nostro  prospectu 
omittendos  non  censeremus  canones  Apostolorum. 

Canon  XIX.  Qui  duas  sorores  (, successive )  duxit  aut  filiam  fra¬ 
tris  (al.  consobrinam,  Ebediesu  addit  aut  filiam  sororis)  non  potest 
esse  clericus. 

An  huiusmodi  coniugia  illicita  omnibus  habeantur  et  propter  eorum 
specialem  malitiam  ii  prohibeantur  a  clero,  qui  illa  contraxerint,  an  tan¬ 
tummodo  propter  honestatem  clericalis  ordinis  arceantur  ab  eo  huiusmodi 
homines,  sicut  arcentur  bigami,  non  constat  per  se  ex  hoc  canone.  Si 
tamen  alios  canones  vel  eiusdem  vel  proximae  aetatis  consideres,  facile 
intelliges  quo  iste  spectet.  Cf.  can.  EXI.  Illiberitanum  inf.  c. 

Canon  XLVIII.  Si  quis  laicus,  sua  eiecta  uxore,  aliam  acce¬ 
perit,  vel  ab  alio  dimissam  duxerit,  segregetur. 

Citatur  hic  canon  a  Zacharia  in  epist.  ad  Pipinum  (v.  inf.),  qui  hunc 
et  alios  canones  citat  ex  collectione  Dionysiana. 

Porro  si  advertas  quo  tempore  hic  canon  conditus  fuerit,  cum  nempe 
divortia  cum  solutione  vinculi  per  leges  Imperiales  ob  plures  causas  li¬ 
cerent,  intelliges  sententiam  canonis  universaliter  expressam,  h.  e.  sine 
ulla  limitatione,  eum  casum  quoque  imo  praecipue  spectare,  quo  uxor  ob 
causas  a  lege  terrena  probatas,  ob  adulterium  e.  g.  eiiceretur  aut  dimit- 
teretur.  Iam  scilicet  Ecclesia  iure  suo  utitur  circa  matrimonium,  nulla 
habita  ratione  legum  civilium. 

DECRETUM  CALLISTI  R.  P.  (an.  218-222.). 

EX  PHILOSOPHUMENIS  L.  IX.  C.  12. 

Cum  matronis  Romanis  eminentioris  cuiusdam  dignitatis  prohiberentur 
coniugia  cum  personis  infimae  notae  ita  ut  eae  coniunctiones  non  cen- 

serentur  a  lege  nisi  concubinatus,  Callistus,  ut  saluti  earum  consuleret, 
concessit,  valida  esse  matrimonia  huiusmodi  feminarum,  quemcumque  pro 
viro  elegerint  sive  servum  sive  liberum,  quamvis  nuptae  non  essent 
secundum  Romanas  leges.  Vides  heic  se  exerere  ius  independens  Ecclesiae. 


EX  CONCILIO  ILLIBERITANO 

IN  BAETICA  PROVINCIA  AN.  305. 

Adverte  canones  huius  Concilii  esse  proprie  poenitentiales  aut  poenales. 

Canon  VIII.  Feminae,  quae  nulla  praecedente  causa  relique¬ 
rint  viros  suos  et  se  copulaverint  alteris,  nec  in  fine  accipiant 
communionem. 

De  sensu  huius  poenalis  legis  locuti  sumus  in  Tract.  De  Poenitentia 
Th.  IX.  Non  improbantur  solum  feminae,  quae  absque  ulla  causa  relique¬ 
rint  maritos  suos  et  alios  duxerint,  ac  si  id  cum  causa  liceret,  sed  eae 
speciali  plectuntur  poena  eo  quod  gravior  sit  culpa,  Cf.  can.  seq. 

Canon  IX.  Femina  fidelis,  quae  adulterum  maritum  reliquerit 
fidelem  et  alterum  ducit,  prohibeatur  ne  ducat:  si  duxerit,  non 
prius  accipiat  communionem,  nisi  quem  reliquerit,  prius  de  seculo 
exierit,  nisi  forte  necessitas  infirmitatis  dare  compulerit. 

En  clare  proposita  doctrina  de  indissolubilitate  vinculi  etiam  in  causa 
adulterii :  directe  quidem  de  uxore  agitur  dimittente  virum  adulterum  ; 
sed  cum  constet  pares  esse  in  hac  re  iure  christiano  virum  et  uxorem 
(cf.  Th.  XIII.  I.),  quod  Patres  Illiberitani  de  uxore  affirmant,  est  acci¬ 
piendum  pariter  de  viro. 

Canon  X.  Si  ea,  quam  catechumenus  reliquit,  duxerit  mari¬ 
tum,  potest  ad  fontem  lavacri  admitti.  Hoc  et  circa  feminas  cate¬ 
chumenas  erit  observandum.  Quod  si  fuerit  fidelis,  quae  ducitur 
ab  eo,  qui  uxorem  inculpatam  reliquit,  et  cum  scierit  illum  habere 
uxorem,  quam  sine  causa  reliquit,  placuit  huic  uec  in  fine  dandam 
esse  communionem. 

Cf.  Th.  XVIII.  II.  c.)  in  fine. 

Canon  XIII.  Virgines  quae  se  Deo  dicaverint,  si  pactum  pro¬ 
diderint  virginitatis,  atque  eidem  libidini  servierint,  non  intelli- 
gentes  quod  amiserint  (al.  quid  admiserint ),  placuit  nec  in  fine  eis 
dandam  esse  communionem.  Quod  si  semel  persuasae  aut  infirmi 
corporis  lapsu  vitiatae  (Ferd.  Mendosa:  Quod  si  sibimet  persua¬ 
serint  quod  infirmitate  corporis  lapsae  fuerint)  omni  tempore  vitae 
suae  huiusmodi  feminae  egerint  poenitentiam  ut  abstineant  se 

a  coitu,  eo  quod  lapsae  potius  videantur,  placuit  eas  in  line  com¬ 
munionem  accipere  debere. 

Iam  monuimus  suo  loco  (Th.  XXIV.  VI.  et.  VII.)  prioribus  seculis  non 
statim  apud  omnes  Ecclesias  obtinuisse  legem  statuentem  quod  professio 
castitatis  sit  impedimentum  dirimens  matrimonium:  unde  colligebamus, 
vim  obligantem  huius  legis  esse  ex  iure  ecclesiastico.  Quocirca  non  mi¬ 
rabitur  lector,  si  canones  priorum  seculorum  hac  in  re  non  reperiat  con¬ 
cordes;  idem  enim  videre  est  in  pluribus  legibus  disciplinaribus.  Patres 
tamen  Illiberitani  iam  videntur  illud  impedimentum  ab  initio  quarti  se- 
culi  suscepisse.  Conditio  enim  requisita  ut  toto  vitae  tempore  abstineant 
a  coitu  virgines  lapsae,  quae  se  Deo  dicaverant,  suadet  nullam  potesta¬ 
tem  agnitam  fuisse  in  his  virginibus  se  uniendi  viris.  Nisi  forte  dicas, 
Patres  loqui  solum  de  commercio  fornicario,  quod  tamen  non  satis  evin¬ 
ceres  eo  quod  dicantur  libidini  inservire:  nam  id  pariter  in  iis  quoque 
valet,  quae  nuptias  vetitas  tentarent.  Cum  ergo  e  contrario  nulla  distin¬ 
ctione  utantur  Patres  inter  fornicationem  et  nuptias,  videntur  potius 
censuisse,  quodlibet  harum  virginum  commercium  cum  viris  actum  esse 
reprobandae  libidinis,  omni  valore  destitutum. 

Canon  XIV.  Virgines  (seculares  nondum  expertae  copulam)  quae 
virginitatem  suam  non  custodierint,  si  eosdem,  qui  eas  violave¬ 
runt,  acceperint  et  invenerint  maritos,  eo  quod  solas  uuptias  vio¬ 
laverunt,  post  anuum,  sine  poenitentia  (Ferd.  Mend.  post  unius 
anni  poenitentiam)  reconciliari  debebunt.  Vel  si  alios  cognoverint 
viros,  eo  quod  moechatae  sint,  placuit  per  quinquennii  tempora 
acta  legitima  poenitentia  admitti  eas  ad  communionem. 

Nuptias  violasse  dicuntur  huiusmodi  virgines,  quia  non  intactae  sed  cor¬ 
ruptae  ad  eos  accesserant:  solas  vero  nuptias,  quia  virginitatem  non  vo¬ 
verant. 

Canon  XV.  Propter  copiam  puellarum,  G-entilibus  minime  in 
matrimonium  dandae  sunt  virgines  Christianae;  ne  aetas  iu  liore 
tumens  iu  adulterio  animae  resolvatur. 

Idem  paulo  post  decernentes  Patres  Arelatenses  inf.  c.  XI.  hoc  tanquam 
impedimentum  tantum  impediens  non  dirimens  habuerunt.  Nec  aliam 
interpretationem  exigit  canon  hic  Illiberitanus. 

Canon  XVI.  Haeretici,  si  se  transferre  noluerint  ad  Ecclesiam 
catholicam,  nec  ipsis  catholicas  dandas  esse  puellas:  sed  neque 
Iudaeis  neque  ethnicis  ( Ferd .  Mend.  schismaticis:  al.  haereticis,  inu¬ 
tilis  repetitio)  dare  placuit,  eo  quod  nulla  esse  possit  societas  iideli 
cum  infideli.  Si  contra  interdictum  fecerint  parentes,  abstinere  per 
quinquennium  placet. 

Iudaei  cum  christiana  connubium,  proposita  adulterii  poena,  vetuit 
Theodosius  M.  Cod.  Theod.  Lib.  III.  Tit.  7.  L.  2. 


332 


APPENDIX 


Canon  XVII.  Si  qui  forte  sacerdotibus  idolorum  filias  suas 
iuuxerint,  placuit  nec  in  fine  eis  dandam  esse  communionem. 

Ex  liis  tribus  canonibus  intelligis  quantum  iam  a  primis  seculis  abhor¬ 
ruerit  Ecclesia  a  nuptiis  cum  infidelibus  aut  haereticis.  Nulla  tamen  sepa¬ 
ratio  praecipitur,  sed  solum  paenitentia  quaedam  pro  crimine  imponitur. 

Intelligis  quoque  inorem  Christianorum  ab  Ecclesia  probatum,  ut  sub 
cura  et  moderamine  parentum  filiae  nuptias  inirent. 

Canon  XXXIII.  Placuit  in  totum  prohiberi  (h.  e.  praecipere, 
at  praecepto  prohibente,  ne  aliquid  fiat,  h.  e.  ut  se  abstineant ,  quem¬ 
admodum  sequitur)  episcopis,  presbyteris  et  diaconibus  vel  omni¬ 
bus  clericis  positis  in  ministerio,  abstinere  se  a  coniugibus  suis 
et  non  generare  filios:  quicumque  vero  fecerint,  ab  honore  cle¬ 
ricatus  exterminentur. 

Hic  est  primus  canon,  in  quo  apparet  praescriptio  caelibatus  ecclesia¬ 
stici:  quod  quidem  non  perinde  est  ac  dicere,  tunc  primum  hac  de  re 
latam  fuisse  legem.  Ceterum  quod  advertimus  ad  canonem  XIII.  heic 
quoque  quadantenus  habet  locum.  Liquet  enim  caelibatum  ecclesiastico¬ 
rum,  quem  primis  seculis  utraque  ecclesia  latina  et  graeca  suscepit,  non 
in  cunctis  Ecclesiis  ea  aetate  fuisse  eadem  vi  propositum,  sed  identidem 
suasiones,  hortationes  adhibitas,  identidem  etiam  exceptione  quadam  le¬ 
gem  fuisse  temperatam  in  Ecclesia  graeca  tum  cum  non  secus  ac  in  la¬ 
tina  caelibatus  ecclesiasticus  generatim  vigeret.  Id  ex  seqq.  cnn.  patebit. 
Cf.  De  hac  re  opus  eximium  F.  A.  Zaccaria,  dei  Celibato  Ecclesiastico. 

Perpende  in  hoc  canone  Illib,  verba :  ab  omnibus  clericis  positis  in  mi¬ 
nisterio  et  intelliges  rationem  legis  universalis  postea  latae  de  coelibatu 
subdiaconorum  iam  fuisse  antiquitus  praeformatam,  eo  quod  nempe  altari 
inserviant,  quod  et  in  cnn.  seqq.  apparebit. 

Canon  LIV.  Si  qui  parentes  fidem  fregerint  sponsaliorum, 
triennii  tempore  abstineant  se  a  communione:  si  tamen  iidem 
sponsus  vel  sponsa  in  illo  gravi  crimine  fuerint  deprehensi  (h.  e. 
si  ii  soli,  quin  parentes  consenserint ),  excusati  erunt  parentes.  Si 
vero  in  eodem  fuerint  vitio  (parentes)  et  polluerint  se  consen¬ 
tiendo  (filiis),  superior  sententia  servetur. 

Cf.  Alex.  Syrum.  Mazocchi  Diatribam  in  hunc  cn.  Extat  posc  opus  ab 
eodem  editum  I.  M.  Muscettulae  de  sponsalibus  et  matrimoniis  filiorum 
familias  etc. 

Canon  LXI.  Si  quis  post  obitum  uxoris  suae,  sororem  eius 
duxerit  et  ipsa  fuerit  fidelis,  quinquennium  a  communione  pla¬ 
cuit  abstineri,  nisi  forte  dare  pacem  velocius  necessitas  coegerit 
infirmitatis. 

En  probibitio  huiusmodi  connubii  primo  apparens.  Quod  heic  prohibent 
Patres  Hispani,  declararunt  nullum  Patres  Neocaesari enses,  v.  inf. 

Porro  coniugia  quaedam  es  causa  affinitatis,  iam  vetuerant  romanae 
leges,  at  non  ex  ista.  Anno  295.  Diocletianus  et  Maximianus  legem  tule¬ 
rant  (Cod.  Iustin.  L.  V.  Tit.  4.  1.  18.):  Nemini  liceat  contrahere  matrimo¬ 
nium  cum  filia,  nepte  vel  pronepte,  itemque  matre ,  avia  vel  proavia  et  ex 
latere  amita  ac  matertera ,  sorore,  sororis  filia  et  ex  ea  nepte,  praeterea  fra¬ 
tris  filia  et  ex  ea  nepte  itemque  ex  affinibus,  privigna,  noverca,  nuru,  socru 
ceterisque  quae  iure  antiquo  prohibentur  a  quibus  cunctos  volumus  absti¬ 
nere  (cf.  Institutiones  Lib.  I.  Tit.  10). 

Canon  LXV.  Si  cuius  clerici  uxor  fuerit  moechata  et  scierit 
eam  maritus  suus  moechari  et  non  eam  statim  proiecerit,  nec  in 
hue  accipiat  communionem. 

Cf.  cn.  VIII.  Neocesar.  inf.  c.  Uxor  clerici,  quae  in  adulterii  crimine 
perseveret,  proiicienda  est;  maxime  enim  clerico  indecorum  est  vitam 
agere  eadem  in  domo  cum  muliere  adultera.  Postrema  verba:  nec  in  fine 
accipiat  communionem,  si  grammaticae  constructionis  ratio  habeatur,  ad 
clericum  videntur  referri. 

Canon  LXVI.  Si  quis  privignam  suam  duxerit  uxorem,  eo 
quod  sit  incestus,  placuit  nec  in  line  dandam  esse  ei  commu¬ 
nionem. 

Si  incestus  vocatur,  nullum  esse  ex  hac  affinitate  matrimonium  decla¬ 
ratur.  Legem  scilicet  romanam  sup.  cit.  probant  Patres  fidelibusque  sua 
auctoritate  proponunt. 

Canon  LXVII.  Prohibendum  ne  qua  fidelis  vel  catechumena 
aut  comicos  (al.  comatos)  aut  viros  scenicos  ( al .  cinerarios)  habeat : 
quaecumque  hoc  fecerit,  a  communione  arceatur. 

Lectionem  comatos  et  cinerarios  praefert  Dr.  Hefele  in  sua  Hist.  Concc. 

ad  h.  cn. 

Canon  LXX.  Si  cum  consensu  mariti  uxor  fuerit  moechata, 
placuit  nec  in  fine  ( F .  31.  eis)  dandam  esse  communionem  :  si 
vero  eam  reliquerit  (F.  31.  addit:  et  separati  fuerint  et  digne 
poenituerint)  post  decem  annos  accipiat  (F.  31.  accipiant)  com¬ 
munionem. 

Consensus  mariti  non  impedit  quominus  accessio  coniugis  ad  alium  sit 
adulterium.  Uxor  adultera  dimittenda  erat,  quod  iam  Hermas  L.  II. 
Mand.  4.  monuerat.  Cf.  cn.  praeced.  LXV. 

Canon  LXXXI.  Xe  feminae  suo  potius  quam  maritorum  no¬ 
minibus,  laicis  scribei^e  audeant,  quae  (F.  31.  qui)  fideles  sunt,  vel 
literas  alicuius  pacificas  ad  suum  nomen  scriptas  accipiant. 

EX  CONCILIO  ARELATENSI 
AN.  314. 

Non  fit  mentio  huius  et  sequentis  canonis  in  epist.  synod.  ad  Silve- 
strum :  eam  tamen  mutilam  esse  docet  Sirmondus  in  praef.  Tom.  I.  Concc. 
Galliae. 

Canon  X.  De  Lis,  qui  couiuges  suas  in  adulterio  deprehen¬ 
dunt  et  iidem  suut  adolescentes  fideles  et  prohibentur  ( Petavius 
suggerit  legendum:  uou  prohibentur,  propter  axoXouOiav  sermonis) 
nubere,  placuit  ut,  in  quantum  possit,  consilium  eis  detur  ne  vi¬ 
ventibus  uxoribus  suis,  licet  adulteris,  alias  accipiant. 

Consilio  et  suasionibus  potius  quam  minis  volunt  Patres  agendum  esse 
cum  his  adolescentibus,  ut  suaviore  via  deterreantur  ab  eo,  quod  lege 
christiana  prohibentur  facere.  Id  enim  prohiberi  disserte  affirmant  Pa¬ 
tres.  Canon  ergo  eo  spectat,  ut  doceat  Sacerdotes  quomodo  in  his  adiunctis 
gerere  se  debeant.  Petavius  quidem  (in  notis  ad  Epiphanium  haer.  LIX.) 
suggessit,  praeter  fidem  codicum,  aliam  lectionem  h.  e.  non  'prohibentur 
nubere,  idque  propter  ar.oXoo^lav  sermonis.  Ab  hac  tamen  non  exigi  eam 
arbitrariam  emendationem  patet  ex  modo  dictis.  Ceterum  si  intelligitur 
prohibitio  caesarea,  quae  profecto  deerat,  eo  ipso  se  prodit  intentio  Pa¬ 
trum  in  hoc  canone,  quam  nos  proposuimus.  At  si  prohibitio  divina  non 
exstabat,  nec  locus  erat  consilio. 

Ex  quodam  ms.  Lucensi  alios  canones  praeter  duo  et  viginti  authenticos 
huius  synodi  protulit  Mansi,  quos  tamen  ipse  censet  ad  aliam  Arelatensem 
synodum  pertinere.  Ex  his  dubiis  canonibus  primus  respondet  VIII.  ca¬ 
noni  legitimo  et  sic  se  habet. 

Placuit  ut  quantum  potest  inhibeatur  viro,  ne  dimissa  uxore  vivente  li¬ 
ceat  ut  aliam  ducat  super  eam:  quicumque  autem  fecerit ,  alienus  erit  a 
catholica  communione. 

Canon  XI.  De  puellis  fidelibus,  quae  gentilibus  iunguntur, 
placuit  ut  aliquanto  tempore  a  communione  separentur. 

Cf.  cn.  XVI.  Illiber. 


EX  CONCILIO  ANCYRANO 
AN.  314. 

Canon  X.  Quicumque  diaconi  in  ipsa  constitutione  testificati 
sunt  et  dixerunt,  oportere  se  uxores  ducere  cum  non  possint  sic 
manere,  ii  si  uxorem  postea  duxerint,  sint  in  ministerio,  eo  quod 
hoc  sit  illis  ab  episcopo  concessum.  Si  qui  autem  hoc  silentio 
praeterito  et  in  ordinatione  ut  ita  manerent  suscepti  sunt,  postea 
autem  ad  matrimonium  venerunt,  ii  a  diaconatu  cessent. 

Temperatio  est  quaedam  communi  consuetudini  adhibita  ab  his  Patri¬ 
bus,  nec  unquam  communiter  in  Ecclesia  suscepta.  Ratio  fuerit  conditio 

quaedam  specialis  Ecclesiarum  Asiae  minoris  et  Syriae,  quarum  Episcopi 
eo  convenerunt,  illa  aetate  ob  inopiam  ministrorum  sacrorum. 

Canon  XI.  Desponsatas  aliis  puellas  et  ab  aliis  postea  raptas 
visum  est  iis,  quibus  desponsae  erant,  reddi,  etiamsi  vim  pas¬ 
sae  sunt. 

Cf.  cn.  XXII.  Basilii  inf.  c. 

Canon  XIX.  Quicumque  virginitatem  profitentes  professionem 
suam  irritam  reddunt,  ii  bigamorum  definitionem  (b.  e.  definitam 
poenam)  impleant.  Virgines  autem,  (piae  eum  quibusdam  tanquam 
sorores  conveniunt,  prohibuimus. 

Mitior  est  hic  canon  quam  XIII.  Illiber.  nec  de  perpetua  abstinentia  a 
copula  sermo  est.  Ait  Dr.  Hefele  heic  agi  de  violatione  professionis  per 
matrimonium  legitimum,  ibi  vero  de  violatione  per  fornicationem  seu  li¬ 
bidinem  solum.  Hoc  autem,  ut  advertimus,  non  satis  constat.  Certum  est 
tamen  iam  a  primis  seculis  se  prodere  in  Ecclesia  hunc  sensum,  ut  vir¬ 
gines  professas,  Deo  dicatas  repugnet  iungi  coniugio. 

Virgines,  quae  tanquam  sorores  cum  quibusdam  conveniebant,  non  in¬ 
tendebant  quidem  carnale  commercium,  sed  propter  periculum  prohibetur 
talis  convictus. 

Canon  XXIV.  Quidam  sponsam  liabens,  sororem  eius  vio¬ 
lavit  et  gravidam  reddidit:  postmodum  desponsatam  sibi  duxit 
uxorem.  Illa  vero,  quae  corrupta  fuit,  laqueo  se  peremit.  Hi  qui 
fuerunt  conscii,  post  decem  annorum  poenitentiam  iussi  sunt  su¬ 
scipi,  secundum  gradus  poenitentiae  constitutos. 

Ex  facto  quodam  (ait  Balsamon  in  hunc  cn.)  moti  sunt  Patres  ut  prae¬ 
sentem  canonem  ederent.  In  quo  facto,  ut  idem  advertit,  multa  nefaria 
commissa  sunt,  fornicatio,  illicitum  matrimonium,  caedes. 

EX  CONCILIO  NEO  CAESARIENSI 
IN  CAPPADOCIA  314-324. 

Canon  I.  Presbyter,  si  uxorem  duxerit,  ab  ordine  deponatur. 
Si  autem  fornicatus  fuerit  vel  adulterium  perpetraverit,  amplius 
pelli  debet  et  ad  poenitentiam  redigi. 

Nunquam  licuit  post  ordines  sacros  susceptos  coniugium  inire. 

Vides  heic  poenitentiam  etiam  presbyteris  praescribi,  sed  depositis. 

Canon  II.  Mulier  si  duobus  fratribus  nupserit,  abiiciatur  usque 
ad  mortem.  Veruntamen  in  exitu,  propter  misericordiam,  si  pro¬ 
miserit  quod  facta  incolumis  huius  eoniunctionis  vincula  dissol¬ 
vat,  fructum  poenitentiae  consequatur. 

Cf.  cn.  LXI.  Illiber.  Sicut  enim  ibi  prohibetur  vir  accipere  successive 
duas  sorores,  ita  heic  mulier  prohibetur  eodem  pacto  habere  duos  fratres: 

praeterea  irritum  declaratur  iioc  matrimonium,  citra  cuius  dissolutionem 
venia  non  conceditur.  Cf.  cn.  XXIII.  Basilii  seq.  Imperiali  autem  lege  non 
nisi  anno  355.  hae  nuptiae  primum  vetitae  fuerunt  a  Constantino  et  Con¬ 
stante  AA.  (Cod.  Theod.  L.  III.  Tit.  12.  Leg.  2.).  Etsi  licitum  veteres  cre¬ 
diderunt  nuptiis  fratris  solutis,  ducere  fratris  uxorem,  licitum  etiam  post 
mortem  mulieris  aut  divortium,  contrahere  cum  eiusdem  sorore  coniugium : 
abstineant  ab  huiusmodi  nuptiis  universi  nec  aestiment  posse  legitimos  li¬ 
beros  ex  hoc  consortio  procreari;  nam  spurios  esse  convenit,  qui  nascentur. 
Ita  rursus  an.  415.  Honorius  et  Theodosius  (ibid.  leg.  4.). 

Canon  III.  De  liis,  qui  iu  plurimas  nuptias  (successive)  inci¬ 
derunt,  tempus  quidem  praefinitum  (poenitentiae  agendae)  mani¬ 
festum  est;  sed  conversatio  eorum  et  fides  tempus  abbreviat. 

Sermo  est  de  polygamis,  qui  post  alteras  nuptias  nubunt.  Cf.  cn.  IV. 
Basilii  inf.  c. 

Canon  VII.  Presbyteris  in  nuptiis  bigami  prandere  non  con¬ 
venit;  quia  cum  poenitentia  bigamus  egeat,  quis  erit  presbyter, 
qui  propter  convivium  talibus  nuptiis  possit  praebere  consensum  ! 

Eadem  scilicet  ratione  id  prohibetur,  qua  poenitentia  imponebatur. 

Canon  VIII.  Mulier  cuiusdam  adulterata  laici  constituti  si 
evidenter  arguatur,  talis  (laicus)  ad  ministerium  cleri  venire  non 
poterit.  Si  vero  post  ordinationem  adulterata  fuerit,  dimittere 
eam  convenit;  quod  si  cum  illa  convixerit,  ministerium  sibi  com¬ 
missum  obtinere  non  poterit. 

Alia  est  dimissio,  de  qua  Patres  heic  loquuntur  ab  ea,  quam  non  per¬ 
mittit  Leo  epist.  inf.  c.  ad  Rusticum  Narbonensem,  c.  III.  Loquuntur 
scilicet  Patres  Neocaesarienses  de  separatione  absque  dissolutione  vinculi, 
quemadmodum  can.  LXV.  Illiberitanus  supra  citatus. 

EX  CONCILIO  NICAENO 
an.  325. 

Canon  VIII.  De  bis,  qui  se  nominat  catharos...  haec  prae  omni¬ 
bus  eos  scripto  convenit  profiteri,  quod  catholicae  et  apostolicae 
Ecclesiae  dogmata  suscipiant  et  sequantur,  idest  et  bigamis  se 
communicare  et  his  qui  in  persecutione  lapsi  sunt. 

Honestum  esse  iteratum  coniugium,  dogma  est  catholicum. 

EX  CONCILIO  CARTHAGINIENSI 
an.  348. 

De  serie,  numero  et  propriis  canonibus  singularum  synodorum  Cartha¬ 
giniensium  vel  africanarum  cf.  sis  FF.  Ballerinios  in  3°  tomo  operum 
S.  Leonis,  de  Antiq.  Collect.  cann.  p.  II.  c.  3. 

Canon  III.  Universi  dixerunt  :  qui  nolunt  nubere  et  pudici¬ 
tiae  meliorem  eligunt  partem,  vitare  debent  non  solum  habitare 
simul  (cum  extraneis ),  sed  nec  habere  ad  se  aliquem  accessum 
( extraneos ).  Hoc  ergo  et  lex  iubet  et  sanctitas  vestra  (Gratum 
episcopum  alloquuntur)  commendat:  hoc  et  in  singulis  conciliis  a 
nobis  statutum  est. 

EX  CONCILIO  LAODICENO 
IN  PHRYGIA  343-381. 

Canon  I.  Oportet  secundum  ecclesiasticum  canonem  eis,  qui 
libere  et  legitime  secundis  nuptiis  iuucti  sunt  nec  occulte  nuptia¬ 
rum  copulam  fecerunt,  cum  exiguum  tempus  praeterierit  et  ora¬ 
tionibus  atque  ieiuniis  vacaverint,  dare  ex  venia  communionem. 

Significant  Patres  occultas  nuptias  sibi  non  probari.  Levis  poenitentia 
praescribitur  prupter  secundas  nuptias  et  legitimas  at  manifestas:  si  mi¬ 
nus  legitimae  forent  aut  etiam  occultae,  gravior  poenitentia  fuisset  in¬ 
dicta. 

Canon  X.  Non  oportet  eos,  qui  sunt  ecclesiae,  indiscriminatim 
suos  filios  aut  filias  haereticis  matrimonio  coniungere. 

Canon  XXXI.  Non  oportet  cum  quolibet  haeretico  matrimo¬ 
nium  contrahere  vel  dare  filios  aut  filias,  sed  magis  accipere,  si 
se  Christianos  futuros  profiteantur. 

Irritatio  non  est  sed  prohibitio  in  bis  duobus  canonu.  Cf.  cnn.  XV.  XVI. 
Uliber. 

Canon  LII.  Non  oportet  in  quadragesima  nuptias  vel  natalitia 
celebrare. 

Hic  canon  susceptus  est  in  Cone.  Bracarensi  2.  sive  in  Collectione  Ca¬ 
nonum  Martini  Bracarensis  post  medium  sec.  VI. 

EX  CONCILIO  GANGEENSI 
AN.  CIR.  350. 

Canon  I.  Si  (piis  vituperat  nuptias  et  dormientem  cum  viro 
suo  fidelem  et  religiosam  detestatur  aut  culpabilem  aestimat,  vellit 
quae  regnum  Dei  introire  non  possit,  anathema  sit. 

Canon  IV.  Si  quis  de  presbytero,  (ysyapnrpcoxos)  uxorato,  ( h .  e. 
qui  uxorem  accepit,  utique  ante  ordinationem)  contendat  non  opor¬ 
tere,  eo  Sacra  celebrante,  oblationi  eius  communicare,  A.  S. 

Cum  Eustathiani,  contra  quos  feruntur  hi  canones,  nuptias  simpliciter 
detestarentur,  non  intelligo  cur  sophistica  dicatur  a  Dr.  Hetele  (ad  hunc 
Palmieri  —  Tractatus  de  Matrimonio  Christiano.  22 

can.)  interpretatio  Baronii,  negantis  agi  de  presbytero,  qui  uxorem  ha¬ 
bens  adhuc  ea  pergit  uti,  sed  aientis  agi  de  presbytero,  qui  uxorem  habet 
simpliciter,  etsi  ea  non  utatur.  Vel  hoc  solum  quod  presbyter  esset  uxo¬ 
ratus  (neque  enim  desinit  coniugale  vinculum  propter  ordinationem)  suf¬ 
ficiens  ratio  erat,  cur  qui  horrerent  nuptias,  ab  eo  abstinerent. Ceterum  vox 
ysyap.T|xroc  uxoratus  nunquam  id  postulavit  ut  significet  eum,  qui  utitur 
copula  coniugali.  Praeterea  hoc  idem  Gangrense  decretum  repetit  Con¬ 
ventus  Moguntinus  anno  851.  (v.  inf.)  ea  scilicet  aetate,  qua  latini  pre¬ 
sbyteri  certe  non  nubebant.  Interpretati  sunt  ergo  Patres  Moguntini 
canonem  hunc  nop  secus  ac  Baronius.  Cf.  hunc  canonem  cum  sequentibus. 

Canon  IX.  Si  quis  virginitati  et  continentiae  studens  a  ma¬ 
trimonio,  tanquam  sit  res  abominanda,  recedit,  non  vero  propter 
ipsam  virginitatis  pulcritudinem  et  sanctitatem,  A.  S. 

Canon  X.  Si  quis  eorum,  qui  sunt  virgines  propter  Dominum, 
insultet  in  eos,  qui  uxores  duxerunt...  A.  S. 

Canon  XIV.  Si  qua  mulier  relinquit  maritum  et  vult  recedere, 
matrimonium  exsecrans,  A.  S. 

Canones  sunt  in  commendationem  matrimonii  sicut  praecedens. 

EX  CONCILIO  VALENTINO 
IN  GALLIIS  374. 

Canon  I.  Sedit,  neminem  post  lianc  synodum...  de  digamis  aut 
intemuptarum  (h.  e.  viduarum )  maritis  ordinari  clericum  posse. 
Nec  requirendum,  utrumne  initiati  sacramentis  divinis  anne  gen¬ 
tiles  liac  se  infelicis  sortis  necessitate  macularint,  cum  divini 
praecepti  casta  sit  forma. 

Ita  quoque  rescripsit  Innocentius  I.  v.  inf. 

Canon  II.  De  puellis  vero,  quae  se  Deo  voverunt,  si  ad  ter¬ 
renas  nuptias  sponte  transierint,  id  custodiendum  esse  decrevimus, 
ut  poenitentia  his  nec  statim  detur,  et  cum  data  fuerit,  nisi  plene 
satisfecerint  Deo,  in  quantum  ratio  poposcerit,  earundem  com¬ 
munio  differatur. 

Causam  differendae  poenitentiae,  quam  non  statim  dari  volunt  hi  Pa¬ 
tres,  intelliges  forte  ex  decreto  Innocentii  I.  inf.  citati  ad  Victricium 
cap.  XII.  aientis  huiusmodi  non  esse  admittendas  ad  poenitentiam  nisi  is 
cui  se  iunxerant,  de  seculo  exierit:  ut  proinde  iam  apud  Gallos  eadem 
sententia  appareat  quoad  vim  horum  votorum  ac  apud  Innocentium. 
Cf.  ibid. 

EX  CANONIBUS  S.  BASILII 
IN  EPISTOLIS  AD  AMPHILOCHIUM  AXN.  374-75. 

Perpende  hos  canones  esse  per  se  poenifcentiales  aut  poenales.  Traditi 
quidem  sunt  privata  auctoritate:  maximo  tamen  in  honore  fuerunt  apud 
graecos.  Exhibent  autem  generatim  ius  canonicum  vigens  ea  aetate  in 
Ecclesia  graeca  circa  illa,  de  quibus  Basilius  fuerat  interrogatus.  Quocirca 
ab  his  canonibus  recensendis  non  potuimus  abstinere. 

Canon  III.  Diaconus  post  diaconatum  fornicatus,  a  diaconatu 
quidem  eiicietur:  in  laicorum  autem  locum  extrusus  a  commu¬ 
nione  non  arcebitur;  quoniam  antiquus  est  canou,  ut  qui  a  gradu 
exciderunt,  hoc  solo  punitionis  modo  puniantur. 

Si  comparas  hunc  canonem  cum  seq.  XLIV.  ubi  Diaconissis  utpote  con¬ 
secratis,  nullus  amplius  usus  carnalis  permittitur,  idcirco  neque  usus  con¬ 
jugalis,  evidens  erit,  Diaconis  multo  magis  eum  vetitum  fuisse.  Quapro¬ 
pter  fornicationis  nomine  quilibet  carnalis  usus  etiam  conuigalis,  qui 
illicitus  Diaconis  est,  intelligitur  a  Basilio. 

Canon  IV.  Trigamorum  et  polygainorum  eundem  canonem 
definierunt,  quem  in  digamis,  proportione  servata:  anuum  enim 
in  digamis,  alii  vero  duos  statuunt,  trigamos  autem  saepe  tribus 
et  quatuor  annis  segregant.  Trigamiam  autem  non  amplius  con- 
iugium  sed  polygamiam  appellant,  vel  potius  coarctatam  forni¬ 
cationem...  Consuetudine  autem  accepimus  in  trigamis  quinquennii 
segregationem,  non  a  canonibus  sed  ex  consecutione  eorum  quae 
antea  accepta  fuerunt.  Oportet  autem  eos  non  omnino  arcere  ab 
Ecclesia,  sed  admittere  inter  audientes  duobus  vel  tribus  annis 
et  postea  recipere  inter  consistentes,  ad  boni  tamen  communio¬ 
nem  non  admittere :  et  sic  postquam  poenitentiae  fructum  aliquem 
ostenderint,  communionis  loco  restituere. 

Canon  VI.  Twv  xavovtxwv  fornicatio  pro  matrimonio  non  repu¬ 
tetur,  sed  eorum  coniunctio  omnino  divellatur. 

De  feminis  tantum  sermonem  esse  et  canonicas  seu  sacras  virgines 
intelligi  contendunt  Maurini  editores,  quos  vide.  Cf.  can.  eiusdem  XIX. 

Canon  IX.  Aeque  viris  et  mulieribus  convenit  secundum  sen¬ 
tentiae  consecutionem,  quod  a  Domino  pronuntiatum  est,  non  li¬ 
cere  a  matrimonio  discedere  nisi  ob  fornicationem. 

Canon  XII.  Canon  omnino  digamos  a  ministerio  exclusit. 

Canon  XVIII.  De  lapsis  virginibus,  quae  vitam  castam  pro¬ 
fessae  Domino,  deinde  carnis  libidinibus  victae  paeta  sua  irrita 

faciunt,  patres  nostri,  cum  simpliciter  ac  leniter  se  ad  eorum,  qui 
labuntur,  infirmitatem  accommodarent,  censuerunt  ipsas  post  annum 
admitti  posse,  de  illis  ad  similitudinem  digamorum  diiudicantes. 
Verum  milii  quidem  videtur,  quoniam  Dei  dono  progrediens  Ec¬ 
clesia  fit  fortior  ac  nunc  multiplicatur  ordo  virginum,  diligenter 
considerandum  esse  et  rem  ipsam,  prout  consideranti  manifesta 
est,  et  scripturae  sententiam,  quae  ex  consecutione  inveniri  potest. 
Viduitas  enim  virginitate  inferior:  ergo  et  viduarum  delictum 
longe  minus  quam  virginum.  Videamus  ergo  quid  ad  Timotheum  a 
Paulo  scriptum  sit  la.  Tim.  V.  11.-12.  Itaque  si  vidua  iudicio  sub- 
iicitur  gravissimo  ut  quae  lidem  in  Christum  irritam  fecerit,  quid 
nobis  putandum  de  virgine,  quae  sponsa  est  Christi  et  sacrum  vas 
Domiuo  dedicatum!  Magnum  quidem  est  peccatum  vel  ancillam 
clandestinis  matrimoniis  sese  dantem  stupris  domum  implere  et 
deteriore  vita  iniuriam  possessori  facere :  longe  autem  gravius  est 
sponsam  fieri  adulteram  ac  suae  cum  sponso  coniunctioni  dedecus 
ferentem  impudicis  voluptatibus  se  dedere.  Proinde  vidua  quidem 
ut  corrupta  ancilla  condemnatur,  virgo  vero  adulterae  iudicio 
subiicitur.  Quemadmodum  ergo  eum,  qui  cum  aliena  est  uxore, 
adulterum  nominamus,  non  prius  admittentes  ad  communionem 
quam  a  peccato  cessaverit,  ita  profecto  et  de  eo,  qui  virginem 
habet,  statuemus.  Illud  autem  in  antecessum  statuere  nobis  ne- 
cesse  est,  virginem  vocari,  quae  se  sua  sponte  obtulit  Domino  ac 
nuptiis  abrenuntiavit  et  sanctimoniae  institutum  amplexa  est. 
Professiones  autem  ab  eo  tempore  admittimus  quo  aetas  rationis 
complementum  habuerit...  quae  supra  sexdecim  vel  septemdecim 
annos  nata,  ratiocinationum  suarum  arbitra,  diu  examinata  et 
probata  deinceps  perseveraverit  et  ut  admittatur  constanter  ro¬ 
gaverit,  tum  demum  inter  virgines  referenda  eiusque  rata  habenda 
professio  ac  illius  violatio  inexorabili  ter  punienda. 

Habes  claram  definitionem  virginis  professae.  Sententiam  suam  Basi¬ 
bus  de  harum  virginum  fornicatione  projDonit,  satis  indicans  nondum  eam 
in  Ecclesia  graeca  usu  receptam  esse;  violatione  vero  pacti,  quam  adul¬ 
terium  vocat,  comprehendere  Basilium  etiam  coniugium  tentatum,  ex 
universalibus  formulis,  quibus  utitur,  probabilissimum  saltem  mihi  vi¬ 
detur. 

Canon  XIX.  Virorum  autem  professionem  non  novimus,  prae¬ 
terquam  si  qui  se  ipsi  monachorum  ordini  adscripserint,  qui  qui¬ 
dem  tacite  vitam  caelibem  videntur  suscepisse.  Veruntamen  in 
illis  quoque  illud  opinor  praemitti  oportere,  ut  ipsi  interrogentur 
accipiaturque  eorum  professio  clara  et  perspicua,  ut  cum  se  ad 

libidinosam  et  voluptuariam  vitam  converterint,  eorum,  qui  for¬ 
nicantur,  punitioni  subiiciantur. 

Professionem  prorsus  liberam  iis,  qui  ea  teneantur,  vult  hoc  et  praeced. 
cn.  Basilius.  Cf.  iuf.  cn.  XLIX.  Cone.  Toletani  4.  an.  633. 

Quaeri  potest  quid  sibi  velit  Basilius  inquiens  graecos  non  nosse  pro¬ 
fessionem  virorum,  cum  viros  monachos  noverit,  eosque  eadem  lege  te¬ 
neri  ac  virgines  professas,  cum  labuntur,  velit  cn.  LX.  Discrimen  scilicet 
in  eo  erat,  quod  virgines  statum  sanctimonialem  amplectentes  apud  Epi¬ 
scopum  profitebantur  et  ab  eo  quodam  sacro  ritu  consecrabantur.  Id 
pro  viris  non  usurpabatur,  qui  se  ipsos  monachorum  ordini  adseribentes 
eo  ipso  tacite  vitam  caelibem  videbantur  suscepisse,  ut  heic  dicitur. 

Canon  XXI.  Si  vir  una  cum  uxore  habitans,  postea  matri¬ 
monio  non  contentus  in  fornicationem  inciderit,  fornicatorem  eum 
indicamus  ipsumque  longius  producimus  in  impositis  poenis:  sed 
tamen  canouem  non  habemus,  qui  eum  adulterii  crimini  subiiciat 
(puniens  scilicet  poena  adulteri),  si  in  solutam  a  matrimonio  pec¬ 
catum  commissum  sit,  propterea  quod  qui  fornicatus  est  non 
excluditur  quominus  cum  uxore  habitet:  quare  uxor  quidem  a 
fornicatione  revertentem  virum  suum  excipiet;  vir  vero  pollutam 
e  suis  aedibus  eiiciet.  Atque  horum  quidem  ratio  nou  facilis,  sed 
consuetudo  sic  invaluit. 

Cf.  ex  epist.  Innocentii  I  ad  Exuperium  decr.  IV. 

Canon  XXII.  Qui  ex  rapto  mulieres  habent,  siquidem  aliis 
iam  desponsatas  abripuerint,  ante  admittendi  non  sunt,  quam  ab 
eis  ablatae  sint  et  eorum,  quibus  ab  initio  desponsatae  erant, 
potestati  redditae,  utrum  eas  velint  accipere  aut  desistere.  Si  qui 
autem  vacantem  acceperit,  auferre  quidem  oportet  suisque  resti¬ 
tuere  et  ipsorum  voluntati  permittere...  et  si  ei  ( raptori  scilicet) 
tradere  velint,  oportet  matrimonium  constituere,  siu  autem  re¬ 
tinuerint,  nequaquam  vim  inferre. 

Cf.  cn.  XI.  conc.  Ancyrani. 

Canon  XXIII.  De  iis  autem,  qui  duas  sorores  uxores  ducunt, 
vel  de  eis,  quae  duobus  fratribus  nubunt,  a  nobis  edita  est  epi¬ 
stola,  cuius  exemplar  misimus  tuae  pietati.  Qui  autem  sui  fratris 
uxorem  acceperit,  non  prius  admittatur  quam  ab  ea  recesserit. 

Epistolam  ad  quam  provocat,  est  CLX  (al.  197.)  ad  Diodorum.  Ibi  pro¬ 
posita  quaestione,  an  viro  liceat  mortuae  uxoris  sororem  in  matrimonium 
ducere,  quod  iam  Basilius  initio  sui  episcopatus  prohibuerat,  sententiam 
suam  negantem  defendit.  Cuius  defensionis  primum  argumentum  est: 
Primum  quod  in  eiusmodi  rebus  maximum  est,  morem  nostrum  obticere  pos- 

sumus  ut  vim  legis  habentem ,  eo  quod  nobis  a  viris  sanctis  traditae  sunt  re¬ 
gulae.  Mos  autem  ille  est  huius  modi,  ut  si  quis  impuritatis  vitio  aliquando 
victus  in  illicitam  duarum  sororum  coniunctionem  inciderit,  neque  id  ma¬ 
trimonium  existimetur,  neque  omnino  in  ecclesiae  coetum  admittantur  prius¬ 
quam  a  se  invicem  separentur.  Cf.  cau.  II.  Cone.  Neocesariensis. 

Canon  XXV.  Qui  a  se  stupratam  pro  uxore  detinet,  stupri 
quidem  poenam  subibit,  sed  ei  licebit  eam  uxorem  liabere. 

Canon  XXXI.  Cuius  vir  discessit  nec  comparet,  ea,  antequam 
de  eius  morte  certior  facta  sit,  una  cum  alio  habitans  moechatur. 

Canon  XXXV.  In  marito  ab  uxore  derelicto  consideranda 
derelictionis  causa:  ac  si  eam  praeter  rationem  secessisse  con¬ 
stiterit,  ille  quidem  dignus  venia,  haec  vero  multa.  Venia  autem 
ei  (marito)  ut  ecclesiae  communicet,  dabitur. 

Vides,  haud  permitti  alterum  coniugium,  vivente  uxore,  quae  praeter 
rationem  secessit. 

Canon  XXXVI.  Militum  uxores,  quae,  maritis  suis  non  eom- 
parentibus,  nupserunt,  rationi  eidem  subiiciuntur,  cui  et  illae,  quae 
ob  peregrinationem  maritorum,  reditum  non  exspectaverunt 
(c.  XXXI.);  sed  tamen  res  nonnullam  heic  veniam  admittit  (quoad 
poenitentiam  imponendam) ;  quod  maior  sit  mortis  suspicio. 

Canon  XXXVIII.  Puellae,  quae  praeter  patris  sententiam 
secutae  sunt,  fornicantur  (cf.  can.  seq.  XL.).  Reconciliatis  autem 
parentibus  videtur  res  remedium  accipere.  Xon  tamen  statim  in 
communionem  restituuntur,  sed  triennio  punientur. 

Canon  XL.  Quae  praeter  heri  sententiam  se  viro  tradit,  for¬ 
nicata  est;  quae  vero  postea  matrimonio  libero  usa  est,  nupsit. 
Nam  pacta  eorum,  qui  sunt  in  alterius  potestate,  nihil  habent 
firmi. 

Cum  coniugium  sit  ex  iure  naturae,  hoc  et  praecedens  et  sequens  prae¬ 
scriptum  quoad  valorem  coniugii  non  recepit  Ecclesia,  nec  pro  quolibet 
casu  quoad  honestatem. 

Canon  XLII.  Matrimonia  sine  iis,  qui  potestatem  habent, 
fornicationes  sunt.  Neque  ergo,  vivente  patre  neque  hero,  qui 
conveniunt  extra  reprehensionem  sunt:  quemadmodum  si  an¬ 
nuant  cohabitationi,  quos  penes  huius  rei  est  arbitrium)  tunc  fir¬ 
mitatem  coniugii  accipit  cohabitatio. 

Canon  XLIV.  IS  os  Diaconissae  corpus,  utpote  consecratum, 
non  amplius  permittimus  in  usu  esse  carnali. 

Canon  XLVIII.  Quae  a  marito  relicta  est,  mea  quidem  sen¬ 
tentia,  manere  debet.  Si  enim  Dominus  dixit:  si  quis  relinquat 

uxorem  „  excepta  fornicationis  causa,  facit  eam  moechari,  ex  eo 
quod  eam  adulteram  vocet,  praeclusit  ei  coniunctionem  cum  alio. 
Quomodo  enim  posset  vir  quidem  esse  reus  ut  causa  adulterii, 
mulier  vero  inculpata,  quae  adultera  a  Domino  ob  coniunctionem 
cum  alio  appellata  est? 

Cf.  Th.  XXI.  V. 

Canon  L.  Trigamiae  lex  (eam  probam)  non  est.  Quare  lege 
matrimonium  tertium  non  contrahitur.  At  talia  quidem  ut  eccle¬ 
siae  inquinamenta  habemus  sed  condemnationibus  publicis  non 
subiicimus,  tanquam  soluta  fornicatione  magis  eligenda. 

Canon  LX.  Quae  virginitatem  professa,  a  suo  proposito  lapsa 
est,  peccati  adulterii  tempus  in  continentiae  praescripto  com¬ 
plebit.  Idem  et  in  iis,  qui  vitam  monasticam  professi  sunt  et 
labuntur. 

Canon  LXXV.  Qui  cum  sua  ex  patre  vel  matre  sorore  pol¬ 
lutus  est,  (filia  scilicet  novercae  vel  vitrici)  in  domum  orationis  ne 
permittatur  accedere,  donec  ab  iniqua  et  nefaria  actione  desistat. 
Postquam  autem  in  horrendi  peccati  sensum  et  animadversionem 
venerit,  triennio  fleat  etc. 

Inter  te  et  filiam  novercae  tuae  non  est  affinitas  primi  generis,  secl 
alterius;  hoc  tamen  coniugium  nullum  esse  Basibus  volebat. 

Canon  LXXVI.  Eadem  est  ratio  eorum  quoque,  qui  suas 
nurus  accipiunt. 

Illicitae  censentur  a  Basilio  nuptiae  cum  nuru  ratione  affinitatis.  Cf. 
legem  Diocletiani  recitatam  ad  cn.  LXI.  Illiber. 

Canon  LXXVII.  Qui  relinquit  legitime  sibi  copulatam  mu¬ 
lierem  et  aliam  ducit,  ex  Domini  sententia  adulterii  subiicitur 
indicio.  Sed  statutum  est  Patrum  nostrorum  canonibus,  ut  ii  anno 
fleant,  biennio  audiant,  triennio  substernantur,  septimo  consistant 
cum  fidelibus  et  ita  oblatione  digni  habeantur,  si  cum  lacrimis 
poenitentiam  egerint. 

Canon  LXXVIII.  Eadem  autem  forma  observetur  et  in  eos, 
qui  sorores  duas  in  matrimonium  ducunt,  etsi  diversis  temporibus. 

Cf.  cn.  XXIII. 

Canon  LXXIX.  Qui  autem  in  suas  novercas  insaniunt,  sunt 
eidem  canoni  obuoxi,  cui  et  ii,  qui  insaniunt  in  suas  sorores. 

Canon  LXXX.  Polygamiam  Patres  silentio  (in  suis  canonibus 
poenitentialibus)  praetermisere,  ut  belluinam  prorsusque  ab  horni- 

num  genere  alienam.  Ea  autem  nobis  videtur  peccatum  esse  for¬ 
nicatione  maius.  Quapropter  consentaneum  est,  eos  subiici  cano¬ 
nibus,  ut  scilicet  postquam  anno  fleverint  et  tribus  substrati 
fuerint,  sic  suscipiantur. 

Cf.  cann.  L.  et  IV.  ex  istis  Basilii  ac  Th.  XII.  VI.  seqq. 

EX  CONC.  CAESARAUGUSTANO 
IN  HISPANIA  AN.  380. 

Canon  VIII.  Non  velandae  sunt  virgines,  quae  se  Deo  vo¬ 
verint,  nisi  40.  annorum  probata  aetate,  quam  sacerdos  compro¬ 
baverit. 

EX  RESPONSIS  TIMOTHEI  EPISCOPI  ALEXANDRINI 

an.  380-385. 


Ex  priore  serie.  Interrogatio  XI.  Si  quis  clericum  vocaverit  ut  matri¬ 
monio  coniungat,  audiat  autem  esse  illicitum  matrimonium  utpote  vel 
amitae  coniugium  vel  defunctae  uxoris  sororem  eam  esse  quae  est  ma¬ 
trimonio  coniungenda,  debet  ne  sequi  clericus  vel  facere  oblationem? 

Responsio.  Uno  verbo  dicite:  si  audiverit  clerieus  illicitum  ma¬ 
trimonium  et  legibus  contrarium,  non  debet  clericus  alienis  peccatis 
communicare. 

Interrogatio  XV.  Si  alicuius  uxor  spiritu  corripitur  ut  ferreos  etiam 
compedes  et  manicas  gestet  (opus  scilicet  sit  eam  ita  cohibere)  vir  autem 
dicat:  non  possum  continere  et  volo  accipere  aliam,  debet  ne  aliam  acci¬ 
pere,  anuon  ? 

Responsio.  In  hac  quidem  re  adulterium  intercedit,  nec  invenio 
quid  de  ea  re  respondeam:  secundum  sententiam  tamen  spiritalem 
non  debet. 

Responsio  est  (ait  heic  Balsamon)  se  nihil  posse  dicere;  est  enim  adul¬ 
terium,  si  constante  matrimonio  vir  aliam  mulierem  ducat  in  uxorem. 
Verum  quaestio  erat  an  posset  vir  solvere  coniugium  prius.  Respondet 
Timotheus,  quod  secundum  sententiam  spiritalem  non  debet. 

Ex  altera  serie.  Interrogatio  XXII.  Quidam  cum  in  clerum  recepti 
fuerint,  defunctis  eorum  uxoribus,  ducunt  alias,  alii  quidem  virgines,  alii 
viduas,  alii  autem  etiam  abiectas.  Oportet  ne  eos  recipere  ad  liturgiam, 
necne  ? 

Responsio.  Istos  homines  canon  non  admittit,  sed  omnino  re¬ 
probat. 

EX  RESPONSIS  THEOPHILI  EPISCOPI  ALEXANDRINI 

an.  385-412. 

Ex  eius  commonitorio  ad  Ammonem  (apud  Balsamon). 

Canon  IV.  De  Panupli.  qui  in  Lyco  diaconus  constitutus  est, 
quaerere  oportet :  et  si  is  quidem  inventus  fuerit,  eum  esset  cate- 
cliumenus,  fratris  sui  tiliam  in  uxorem  accepisse,  post  baptismum 
in  clerum  promotus,  in  clero  maneat,  si  illa  dormierit  et  post 
baptismum  cum  ea  rem  non  habuerit.  Sin  autem,  cum  esset  tklelis, 
eandem  fratris  sui  tiliam  duxit  uxorem,  sit  a  clero  alienus. 

Leges  irritantes  nuptias  Christianis  non  obligant  eos,  qui  non  sunt  ba- 
ptizati. 

Ex  eiusdem  rescripto  ad  Agatlionem  Episcopum  (ibid.). 

Maximus  asseruit,  se  Ecclesiae  leges  ignorantem  illicito  ma¬ 
trimonio  coniunctum  esse  et  quia  aegre  fert  se  praeter  ordinem 
egisse,  promisit,  quoniam  ignorans  in  legem  peccavit,  se  ab  illi¬ 
cita  vitae  societate  ex  consensu  abstenturum,  illa  etiam  hoc  pro¬ 
bante.  Si  ergo  inveneris,  quod  hoc  ex  consensit  faciant  et  non 
fallant,  quia  est  tempus  decennale,  si  consideres  eos  debere  ver¬ 
sari  cum  catechumenis,  nunc  eos  sic  dispensa  ou tw  dhotxi qcrov  sic 
circa  eos  statue... 

Tempus  decennale  ait  Balsamon  tempus  esse  quo  in  coniugio  ambo 
vixerunt,  unde  suspicio  Theophilo,  an  vere  coniuncti  fuerint  tandiu  bona 
fide,  an  potius  fallerent  id  affirmantes.  Porro  poenitentiam  imponendam 
permittit  Theophilus  arbitrio  Episcopi;  non  permittit  autem  eos  manere 
in  coniugio. 

EX  EPISTOLA  DECRETALI  SIRICII 

AD  HIMERIUM  TARRACONENSEM.  AN.  384. 

Decretum  IV.  De  coniugali  autem  violatione  requisisti,  si  de¬ 
sponsatam  alii  puellam  alter  in  matrimonium  possit  accipere. 
Hoc  ne  fiat  omnibus  modis  inhibemus:  quia  illa  benedictio,  quam 
nupturae  sacerdos  imponit,  apud  fideles  cuiusdam  sacrilegii  instar 
est  si  ulla  transgressione  violetur. 

Sponsalia  quoque  benedictione  sacerdotali  sanctificabantur,  quam  vio¬ 
lare  nefas  censebant  fideles.  Etsi  haec  de  sponsalibus  dicantur,  mediate 
tamen  persuasionem  fidelium  de  sanctitate  quoque  nuptiarum  ostendunt, 
quorum  praeparatio  sunt  sponsalia.  Ideo  haec  verba  citavimus.  Th.  VII. 
IV.  G. 

Decretum  IV.  Monachorum  quosdam  atque  monacharum, 
ahiecto  proposito  sanctitatis,  in  tantam  protestaris  demersos  esse 
lasciviam,  ut  prius  clanculo...  illicita  ac  sacrilega  se  contagione 
miscuerint,  postea  vero  de  illicitis  complexibus  libere  filios  pro- 
crearmt,  quod  et  publicae  leges  et  ecclesiastica  iura  condemnant. 
Has  ergo  impudicas  detestabilesque  personas  a  monasteriorum 
coetu  ecclesiarumque  conventibus  eliminandas  esse  mandamus, 
quatenus  retrusae  in  suis  ergastulis,  tantum  facinus  continua 
lamentatione  deflentes,  purificatorio  possint  poenitudinis  igne  de¬ 
coquere,  ut  eis  vel  ad  mortem  saltem  solius  misericordiae  intuitu, 
per  communionis  gratiam,  possit  indulgentia  subvenire. 

Si  perpendas  poenitentibus  in  statu  poenitentiae  illicitum  quoque  fuisse 
usum  coniugii,  cum  perpetua  poenitentia  his  monachis  praescribatur,  fa¬ 
cile  liquet,  ita  ecclesiastica  iura  prohibere  huiusmodi  connubia,  ut  non  per¬ 
mittant  unquam,  e  mente  Siricii,  usum  harum  sacrilegarum  nuptiarum. 
Id  videri  possit  aequivalere  irritationi  huiusmodi  nuptiarum;  quamvis 
hanc  sententiam  disserte  heic  non  tradi  fateamur.  Cf.  seq.  decretum  Inno- 
centii  I.  ad  Victricium  de  hac  re,  et  can.  s.  c.  VI.  et.  XVIII.  Basilii. 

Decretum  VI.  De  his...  qui  acta  poenitentia  (publica  scilicet 
propter  graviora  crimina)  tanqnam  canes  ac  sues  ad  vomitus  pri- 
stiuos  et  volutabra  redeuntes,  et  militiae  cingulum  et  lubricas 
voluptates  et  nova  coniugia  et  inhibitos  denuo  appetivere  con¬ 
cubitus...  quia  iam  suffugium  non  habent  poenitendi  (cf.  quae 
diximus  in  Tract.  de  Poenit.  Th.  IX.),  id  duximus  decernendum, 
ut  sola  intra  ecclesiam  fidelibus  oratione  iuugantur  etc. 

Cernis  poenitentiam  publice  actam  impedivisse,  ne  coniugium  postea 
licite  contraheretur.  Cf.  quae  dicimus  ad  responsum  VI.  Leonis  ad  Ru¬ 
sticum  inf.  c. 

Decretum  VII.  Plurimos  sacerdotes  Christi  atque  levitas, 
post  longa  consecrationis  suae  tempora  tam  de  eoniugibus  pro¬ 
priis  (acceptis  ante  consecrationem)  quam  etiam  de  turpi  coitu  so- 
bolem  didicimus  procreasse  et  crimen  suum  hac  praescriptione 
defendere,  quod  in  V.  T.  sacerdotibus  ac  ministris  generandi  fa¬ 
cultas  legitur  attributa...  Dominus  Iesus...  ecclesiam,  cuius  spon¬ 
sus  est  speciosus  forma,  castitatis  voluit  splendore  radiare...  Sa¬ 
cerdotes  omnes  atque  levitae  indissolubili  lege  constringimur  ut 
a  die  ordinationis  nostrae  sobrietati  et  pudicitiae  et  corda  nostra 
mancipemus  et  corpora...  Et  quia  aliquanti...  ignoratione  lapsos 
se  esse  deflent,  his  hac  conditione  misericordiam  dicimus  non 
negandam,  ut  sine  ullo  honoris  augmento  in  hoc,  quo  detecti 

sunt,  quamdiu  vixerint,  officio  perseverent,  si  tamen  post  haec 
continentes  se  studuerint  exhibere.  Hi  vero,  qui  illiciti  privi¬ 
legii  excusatione  nituntur...  noverint  se  ab  omni  ecclesiastico 
honore,  quo  indigne  usi  sunt,  apostolicae  sedis  auctoritate, 
deiectos. 

Hoc  decretum  rursus  inculcat  Innocentius  I.  epist.  ad  Exuperium.  Heic 
leyem  indissolubilem,  affirmat  Siricius  de  ecclesiastico  caelibatu,  non  ipse 
recentem  condit,  sed  iam  exsistentem  urget  eiusque  observationem  apo- 
stolica  suae  sedis  auctoritate  praescribit  in  Hispania.  Cum  vero  neque 
ex  ignorantia  peccantibus  permittat  Pontifex  usum  mulierum  quas  in 
coniuges  acceperant  (coniugium,  inquam,  illi  intendebant :  neque  enim 
fornicationem  voluissent  defendere  auctoritate  V.  T.),  patet  e  sententia 
Siricii  plusquam  illicitum  esse  Sacerdotibus  coniugium. 

Decretum  VIII.  Reprobat  digamos  ad  diaconatum  et  Sacer- 
,  dotium  evectos. 

Decretum  XI.  Quisquis  clericus  (nondum  ad  diaconatum  eve¬ 
ctus)  aut  viduam  aut  certe  secundam  coniugem  duxerit,  omni 
ecclesiasticae  dignitatis  privilegio  mox  nudetur,  laica  sibi  tantum 
communione  concessa. 

EX  EPISTOLA  SYNODICA  EIUSDEM 

AD  EPISCOPOS  AFRICANOS  AN.  386. 

Decretum  IV.  Ut  mulierem  viduam  clericus  non  ducat  uxorem. 

Decretum  V.  Ut  is,  qui  laicus  viduam  duxerit,  non  admit¬ 
tatur  ad  clerum. 

Decretum  IX.  Quod  dignum  et  pudicum  et  honestum  est  sua¬ 
demus,  ut  sacerdotes  et  levitae  cum  uxoribus  suis  non  coeant, 
quia  in  ministerio  positi  quotidianis  necessitatibus  occupantur. 

Cur  heic  suadet  Siricius  quod  alibi  (v.  s.)  iubet?  an  suademus  perinde 
est  ac  iubemus  cum  condimento  suavitatis?  an  quia  in  Africa  nulla  hac 
in  re  erat  manifesta  praevaricatio,  vehementiori  imperandi  formula  opus 
non  erat,  sed  potius  hortatione  ut  in  suscepta  disciplina  permanerent  ? 
Cf.  seq.  Decretum  IX.  Innocentii  ad  Victricium. 

EX  EPISTOLA  SYXODICA  EIUSDEM 

AD  ECCLESIAM  MEDIOLANENSEM.  AN.  390. 

X os  sane  nuptias  non  aspernautes  accipimus,  quibus  velamine 
intersumus:  sed  virgines,  quas  nuptiae  creant,  Deo  devotas  maiore 
honorificentia  veneramur.  Facto  ergo  presbyterio  constitit  doctrinae 
nostrae  idest  Christianae  legi  esse  contraria  (Ioviniani  doctrina 
aequans  nuptias  virginitati). 

EX  EPISTOLA  SYNODICA  EIUSDEM 
ad  gallos  (cf.  P.  Coustant.  Epp.  E.  P.). 

Decretum  I.  Si  virgo  velata  iam  Christo,  quae  integritatem 
publico  testimonio  professa  a  sacerdote  prece  fusa  benedictionis 
velamen  accepit,  sive  incestum  commiserit  furtim  seu  volens  cri¬ 
men  protegere  adultero  mariti  nomen  imposuerit,  tollens  membra 
Christi  faciens  membra  meretricis,  ut  quae  coniux  Cbristi  fuerat, 
eouiux  hominis  diceretur,  in  liuiusmodi  muliere  quot  sunt  causae, 
tot  reatus,  integritatis  propositum  mutatum,  velameu  amissum, 
tides  prima  depravata  atque  in  irritum  devocata.  Quali  hic  et 
quanta  satisfactione  opus  est?  Quam  magna  poenitentia  eius, 
quae  interitum  carnis  incurrit?... 

Decretum  II.  Puella,  quae  nondum  velata  est,  sed  proposuerat 
sic  manere,  licet  non  sit  in  Christo  velata,  tamen  quia  propo¬ 
suit  et  in  coniugio  velata  non  est  (an.  velata  est?),  furtivae  nuptiae 
appellantur  ( vide  discrimen  a  priori:  ibi  adulterium  est ,  heic  tantum 
furtivae  nuptiae)  ex  eo  quod  matrimonii  caelestis  praeceptum  non 
servaverit,  amore  properante  ad  libidinis  caecitatem.  Et  his  agen¬ 
dae  poenitentiae  tempus  constituendum  est. 

Decretum  XII.  De  eo,  qui  sororem  uxoris  suae  duxerit  uxo¬ 
rem,  in  lege  V.  T.  scriptum  est  ad  suscitandum  semen  defuncti 
fratris  oportere  ducere  uxorem...  Sed  nunc  hoc  non  patitur  fleri 
Testamentum,  ubi  amplius  de  integritate  tractatur  et  castitas 
Christo  docente  laudatur. 

Cf.  n.  II.  Neocaesariense  et  LXI.  Illiberitanum. 

Decretum  XIV.  Item  de  eo,  qui  avunculi  sui  uxorem  duxerit. 
Avunculi  filiam  ducere  non  licet,  quoniam  similis  causa  generando 
per  gradus  patris  extranei  separatur  atque  purgatur:  retro  autem 
redire  fas  non  est.  Nam  qui  torum  patris  vel  matris  violare  prae¬ 
sumpserit,  non  hoc  eoniugium  sed  fornicatio  nominatur. 

Patet  intuenti  priora  verba,  quae  titulum  decreti  exhibent,  non  cohae¬ 
rere  cum  Decreto.  Titulus  loquitur  de  uxore  avunculi,  decretum  de  filia 
avunculi.  Ea  priora  verba  fuisse  loco  suo  mota  et  huc  perperam  inserta 
suspicatur  Petrus  Coustant:  eodem  iure  posset  quis  suspicari  excidisse 
voculam  unam,  ut  integer  titulus  fuerit  de  eo  qui  avunculi  sui  filiam 
uxorem  duxerit.  Verum  ratio,  quam  affert  Siricius  sui  decreti,  licet  in 
quibusdam  paululum  obscura,  mihi  persuadet  mendum  irrepsisse  in  se¬ 
quentibus  verbis  et  legendum  esse :  avunculi  uxorem  ducere  non  licet. 
Nam  huc  tandem  ratio  redit,  quod  nefas  sit  retro  redire  h.  e.  coniungi 

progenitoribus  aut  iis,  qui  loco  parentum  sunt,  cuiusmodi  sunt  patruus, 
avunculus  eorumque  uxores.  Et  quidem  ex  hoc  capite  argumentatur  Si- 
ricius,  ratione  analoga,  quia  nempe  nefas  est  violare  torum  patris  vel 
matris.  Non  dubito  ergo  legere:  Avunculi  uxorem  (h.  e,  eam  quae  fuit  uxor 
avunculi  nunc  defuncti)  ducere  (in  matrimonium)  non  licet:  sed  aequis 
lectoribus  indicium  sit. 

Huiusmodi  coniugium  propter  affinitatem  vetitum,  non  extat  disserte 
expressum  in  lege  s.  c.  Diocletiani. 

EX  CONCILIO  CARTHAGINIENSI 
ax.  390. 

Canon  II.  Decet  sacrosanctos  antistites  et  Dei  sacerdotes  nec 
non  et  levitas  vel  qui  sacramentis  divinis  inserviunt  (quibus  subdia- 
coni  comprehenduntur,  si  alturi  ministrent  cf.  en.  Illiber.  XXXIII. 
et  decret.  III.  Leonis  ad  Rusticum  inf.  c.)  contineutes  esse  in 
omnibus  ..  ut  quod  apostoli  docuerunt  et  ipsa  servavit  antiquitas, 
nos  quoque  custodiamus. 

En  caelibatus  lex  asserta  antiqua  et  ex  origine  apostolica. 

EX  CONCILIO  HIPPONENSI 
an.  393. 

Canon  XII.  Placuit  ut  lilii  vel  filiae  episcoporum  vel  quo¬ 
rumlibet  clericorum,  gentibus  vel  haereticis  aut  schismaticis  ma¬ 
trimonio  non  iungantur. 

Canon  XVIII.  Placuit  ut  lectores,  cum  ad  annos  pubertatis 
venerint,  cogantur  aut  uxores  ducere  aut  continentiam  profiteri. 

Id  non  per  se  sed  ad  removendum  periculum,  quod  tunc  merito  time¬ 
batur,  incontinentiae,  statutum  esse  intelligitur. 

EX  CONCILIO  CARTAGINIENSI 
an.  398. 

Canon  XIII.  Sponsus  et  sponsa  cum  benedicendi  sunt  a  sa¬ 
cerdote,  a  parentibus  suis  vel  paranymphis  offerantur.  Qui  cum 
benedictionem  acceperint,  eadem  nocte,  pro  reverentia  ipsius  be¬ 
nedictionis,  in  virginitate  permanebunt. 

Cf.  cn.  I.  Laodicenum.  Hatrimonium  scilicet  publice  in  facie  Ecclesiae 
contrahendum  esse  supponitur. 

Canon  CIV.  Si  quae  viduae,  quantumlibet  adhuc  in  minoribus 
annis  positae  et  matura  aetate  a  viro  relictae,  se  devoverunt  Do¬ 
mino  et  veste  laicali  abiecta,  sub  testimonio  episcopi  et  ecclesiae 
religioso  habitu  apparuerunt,  postea  vero  ad  nuptias  seculares 
transierunt,  secundum  apostolum  damnationem  habebunt;  quoniam 

fidem  castitatis,  quam  Domino  voverunt,  irritam  facere  ausae 
sunt.  Tales  ergo  personae  sine  Christianorum  communione  ma¬ 
neant,  quae  etiam  nec  in  conviviis  cum  Christianis  communicent. 
Nam  si  adulterae  coniuges  reatu  sunt  viris  suis  obnoxiae,  quanto 
magis  viduae,  quae  religiositatem  mutaverunt,  crimine  adulterii 
notabuntur,  si  devotionem,  quam  Deo  sponte  non  coactae  obtu¬ 
lerunt,  libidinosa  corruperint  voluptate  atque  ad  secundas  nuptias 
transitum  fecerint?  quae  etsi  violentia  irruente  ab  aliquo  prae¬ 
reptae  fuerint  ac  postea  delectatione  carnis  atque  libidinis,  per¬ 
manere  in  coniugio  raptori  vel  violento  viro  consenserint,  damna¬ 
tioni  superius  comprehensae  tenebuntur  obnoxiae. 

Si  viduae  religiosae,  quae  ad  nuptias  seculares  transeunt,  adulterae 
censentur,  patet  quid  de  valore  kuiusmodi  matrimonii  censerent  hi  Pa¬ 
tres.  Attamen  hic  canon,  qui  dicitur  editus  praesente  Augustino,  non  satis 
congruit  cum  eius  opinione.  Cf.  Th.  XXIX.  III. 

An  canon  suppositus  imo  et  supposita  Synodus,  quae  varie  appellatur? 
Penes  quosdam  titulus  est  e.  g.  statuta  Orientalium.  Sed  etsi  haec  Synodus 
acta  negetur,  at  canones  de  modo  conferendi  ordines,  qui  tribuuntur  eidem, 
ab  omnibus  recipiuntur.  Item  canon  de  poenitentia  infirmorum  76.  aliique. 
Forte  canon  iste  citatus  recentior  est  Augustino,  ad  aliud  spectans  Con¬ 
cilium. 


EX  CONCILIO  TAURINENSI 
AN.  401. 

Canon  VIII.  Hi  qui  contra  interdictum  sunt  ordinati  vel  in 
ministerio  filios  genuerunt,  ne  ad  maiores  gradus  ordinum  per¬ 
mittantur,  synodi  decrevit  auctoritas. 

Nihil  heic  de  separatione  a  feminis  dicitur,  quibuscum  in  ministerio 
positi  commixti  sunt :  probabiliter  quia  de  unione  fornicaria,  non  autem 
vel  specie  tenus  coniugali  sermo  erat. 

EX  CONC.  CARTHAGINIENSI 
SUB  AURELIO  AN.  401. 

Haec  synodus  sub  Anastasio  R.  P.  habita  est. 

Epoca  incerta,  ait  Pagi  ad  an.  698.  Schelstrate  assignat  an.  400.,  quia  hoc 
anno  nullum  aliud  apparet  concilium.  Sed  cf.  Ballerini  1.  c. 

Canon  III.  Placuit  episcopos  et  presbyteros  et  diaconos  se¬ 
cundum  priora  (al.  propria)  statuta,  etiam  ab  uxoribus  continere. 
Quod  nisi  fecerint,  ab  ecclesiastico  removeantur  officio.  Ceteros 
autem  clericos  ad  hoc  non  cogi,  sed  secundum  uniuscuiusque 
ecclesiae  consuetudinem  observari  debere. 

Quoniam  provocatur  ad  priora  statuta,  si  conferas  hunc  canonem  cum 
praecedentis  anni  390.  dicendum  videtur  nondum  generatim  in  Africa 
subdiaconos  ministrasse  Altari,  ideoque  eos  non  comprehendi  universali 
lege  continentiae. 

EX  CONCILIO  TOLETANO 
AN,  400. 

Canon  I.  Placuit  ut  diaconi,  si  vel  integri  vel  casti  sint,  et 
continentis  vitae,  etiamsi  uxores  habeant,  in  ministerio  consti¬ 
tuantur:  ita  tamen,  ut  si  qui  etiam  ante  interdictum,  quod  per 
lusitanos  episcopos  constitutum  est,  incontinenter  cum  uxoribus 
suis  vixerint,  presbyterii  honore  non  cumulentur.  Si  quis  vero 
ex  presbyteris  ante  interdictum  lilios  susceperit,  de  presbyterio 
ad  episcopatum  non  permittatur  (al.  admittatur). 

Interdictum  Episcoporum  lusitanorum  interpretantur  quidam  praece¬ 
ptum  coelibatus:  sed  hoc  praeceptum  iam  diu  latum  fuerat  a  Patribus  II- 
liberitanis  cn.  XXIII.  s.  c. :  libentius  intelligerem  legem  quandam  poenalem, 
quae  speciales  poenas  statueret  in  liuiusmodi  criminosos.  Quia  vero  lex 
iam  exstabat  prohibens  haec  coniugia,  hinc  Patres  Toletani  eos  quoque, 
qui  ante  illud  interdictum  incontinentes  fuerint,  poenae  subiiciunt  qua 
ad  altiorem  gradum  promoveri  diaconi  et  presbyteri  prohibentur.  Vides 
heic  rem  mitius  agi:  diaconi  et  presbyteri  incontinentes  non  deponuntur: 
sui  tamen  offici  admonentur  ea  poena:  ut  Ecclesia  in  suis  synodis  nun¬ 
quam  cessaverit  a  lege  continentiae  in  ordine  sacro  constitutis  inculcanda, 
non  tamen  semper  olim  eodem  modo  seu  eadem  severitate.  Cf.  dicta  ad 
cn.  c.  Illiber.  At  Patres  Toletani  non  permittunt  his  presbyteris  et  dia¬ 
conis,  coactis  in  suo  gradu  manere,  usum  mulierum,  qua  de  re  utique  si¬ 
lent,  sed  non  est  verisimile  eos  ignorasse  aut  insuper  habuisse  decretum 
Siricii  s.  c. 

Canon  III.  Lector  fidelis,  si  viduam  alterius  uxorem  acce¬ 
perit,  amplius  nihil  sit,  sed  semper  lector  habeatur  aut  forte 
subdiaconus. 

Canon  IV.  Subdiaconus,  defuncta  uxore,  si  aliam  duxerit,  ab 
otticio,  in  (pio  ordinatus  fuerat,  removeatur  et  habeatur  inter 
ostiarios  vel  inter  lectores  ita  ut  (tamen)  evangelium  et  aposto¬ 
lum  non  legat...  (quorum  lectio  tunc  temporis  lectoribus  competebat). 
Qui  vero  tertiam,  quod  nec  dicendum  aut  audiendum  est,  acce¬ 
perit,  abstentus  biennio,  postea  inter  laicos,  reconciliatus  per  poe¬ 
nitentiam,  communicet. 

Canon  VII.  Placuit  ut  si  quorumcumque  clericorum  uxores 
peccaverint,  ne  forte  licentiam  peccandi  plus  habeant,  accipiant 
mariti  earum  hanc  potestatem,  praeter  necem  (h.  e.  excepta  nece), 
custodiendi  et  ligandi  in  domo  sua,  ad  ieiunia  salutaria  non  mor¬ 
tifera  cogentes...  Cum  uxoribus  autem  ipsis,  quae  peccaverint,  nec 
cibum  sumant,  nisi  forte  ad  timorem  Dei,  acta  poenitentia,  re¬ 
vertantur. 

Cf.  can.  con.  Illiber.  LXV.  et  cn.  VIII.  Cone.  Neocaesar. 

Canon  XVI.  Devotam  peccantem  non  recipiendam  in  eccle¬ 
siam  nisi  peccare  desierit  et  si  desinens  egerit  aptam  poenitentiam 
decem  annis  recipiat  communionem...  Quae  antem  maritum  ac¬ 
ceperit,  non  admittatur  ad  poenitentiam  nisi,  adime  vivente  ipso 
viro,  casta  vivere  coeperit,  aut  postquam  ipse  decesserit. 

Cf.  decr.  IV.  Siricii  ad  Himerium,  cf.  cn.  CIV.  Cone.  Carthag.  an.  398., 
et  decret  XII.  Innocentii  I.  ad  Victricium.  Heic  tamen  satis  clare  edicitur 
nullitas  huiusmodi  coniugiorum. 

Canon  XVII.  Si  quis  liabens  uxorem  fidelem,  si  concubinam 
fiabeat,  non  communicet.  Ceterum  qui  non  habet  uxorem  et  pro 
uxore  concubinam  habet,  a  communione  non  repellatur:  tantum 
ut  unius  mulieris  aut  uxoris  aut  concubinae  ( ut  ei  placuerit)  sit 
coniunctione  contentus.  Alias  vero  vivens  abiiciatur,  donec  desinat 
et  per  poenitentiam  revertatur. 

Concubina  heic  est  sensu  honestiore  accipienda,  vera  uxor  scilicet,  licet 
minus  digno  loco  habita.  Cf.  can.  XV.  Conventus  Moguntini  an  851.  inf. 
et  Th.  XV.  IX. 

Canon  XVIII.  Si  qua  vidua  episcopi  sive  presbyteri  aut  dia¬ 
coni  maritum  acceperit,  nullus  clericus,  nulla  religiosa  cum  ea 
convivium  sumat,  nunquam  communicet:  morienti  tantum  ei  sa¬ 
cramentum  subveniat. 

Heic  primo  apparet  prohibitio  coniugii  facta  relictae  uxori  episcopi, 
presbyteri,  diaconi,  post  eorum  scilicet  mortem:  quod  coniugium  nullum 
esse  clarius  deinde  significavit  Ecclesia.  Cf.  can.  1.  et  II.  Con.  Roin.  sub 
Gregorio  II.  an.  721. 

Canon  XIX.  Episcopi  sive  presbyteri  sive  diaconi  filia,  si  Deo 
devota  fuerit  et  peccaverit  et  maritum  duxerit,  si  eam  pater  vel 
mater  in  affectum  receperint,  a  communione  habeantur  alieni... 
Mulier  vero  non  admittatur  ad  communionem,  nisi  marito  de¬ 
functo  egerit  poenitentiam.  Si  autem  vivente  eo  secesserit  et 
poenituerit  vel  petierit  communionem,  in  ultimo  vitae  deficiens 
accipiat  communionem. 

Duo  praescribuntur:  1°  Deo  devota  nuptias  contrahens  non  admittatur 
ad  communionem  nisi  vel  marito  defuncto,  poenitentiam  egerit  vel,  eo 
vivente,  se  separaverit  et  poenitentiam  rursus  egerit  cf.  cn.  XI  I.  praeced. 
2'1  Si  haec  devota  est  filia  episcopi  sive  presbyteri  sive  diaconi,  hique  eam 
nuptam  in  affectum  recipiant,  excommunicentur,  utpote  qui  tantum  la- 
cinus  probare  videantur  eiusque  infamiae  participare. 

EX  EPISTOLA  DECRETALI  IXNOCENT1I  I. 

AD  VICTRICIUM  EPISC.  R  O  TH  OM  A G EN  SEM.  AN.  404. 

Decretum  VI.  Ne  is,  qui  secundam  duxit  uxorem,  clericus 
tiat;  quia  scriptum  est:  unius  uxoris  virum...  Ac  ne  ab  aliquibus 
existimetur,  ante  baptismum  si  forte  quis  accepit  uxorem  et  ea 
de  seculo  recedente  alteram  duxerit,  in  baptismo  esse  dimissum, 
satis  errat  a  regula;  quia  in  baptismo  peccata  dimittuntur*  uon 
acceptarum  uxorum  numerus  aboletur... 

Ita  impositus  est  finis  quaestioni,  in  qua  pro  opposita  sententia  acriter 
pugnavit  Hieronymus  (cf.  eius  epist.  LXIX.  ad  Oceanum) ;  qui  et  inter¬ 
rogabat  :  <  quomodo  in  lavacro,  omnia  peccata  merguntur,  si  una  uxor  (quae 
ante  baptismum  accepta  fuerat)  supernatat?  »  Habes  ex  Innocentio  liuic 
interrogationi  responsum. 

Decretum  XI.  Quod  dignum  et  pudicum  et  honestum  est, 
tenere  Ecclesia  omnino  debet,  ut  sacerdotes  et  levitae  cum  uxo¬ 
ribus  suis  non  coeant,  quia  ministerii  quotidiani  necessitatibus 
occupantur. 

Cf.  cn.  II.  Con.  Carthag.  an.  890.  De  solo  usu  coniugii  antea  contracti 
loquitur  Pontifex.  Legem  suavi  modo  proponit,  at  satis  constat,  huiusmodi 
conventum  inhonestum  esse,  si  Sacerdos  aut  Levita  matrimonio  prius 
inito  utatur:  idcirco  id  prorsus  esse  illicitum:  ideoque  dicitur  quod  Ec¬ 
clesia  debet  id  tenere.  Cf.  cn.  IX-  Siricii  ex  eius  epist.  ad  Africanos  XII. 

Decretum  XII.  Quae  Christo  spiritualiter  nupserunt  et  ve¬ 
lari  a  sacerdote  meruerunt,  si  postea  vel  publice  nupserint  vel 
se  clanculo  corruperint,  non  eas  admittendas  esse  ad  agendam 
poenitentiam,  nisi  is,  cui  se  iunxerant,  de  seculo  recesserit.  Si 
enim  de  omnibus  haec  ratio  custoditur,  ut  quaecumque,  vivente 
viro,  alteri  nupserit,  habeatur  adultera,  nec  ei  ageudae  poeni¬ 
tentiae  licentia  concedatur,  nisi  unus  ex  eis  fuerit  defunctus, 
quanto  et  illa  magis  tenenda  est,  quae  ante  immortali  se  sponso 
coniunxerat  et  postea  ad  humanas  nuptias  transmigravit? 

Cf.  Siricii  decreta  ex  epist.  10.  cn.  XVI.  Cone.  Toletani,  cn.  XI.  Concilii 
Valentini,  cnn.  VI.  XVIII.  LX.  Basilii  s.  c. 

Satis  aperte  heic  suam  sententiam  prodit  Innocentius,  has  nuptias  nul¬ 
las  esse.  Quod  clarius  liquet  comparatione  instituta  cum  eo,  quod  cn.  seq. 
statuit  de  virgine  quae  proposuit  quidem  servare  virginitatem,  non  tamen 
velum  suscepit.  Hanc,  imposita  aliqua  poenitentia,  manere  in  coniugio 
permittit. 


Paljiieki  —  Tractatus  de  Matrimonio  Christiano. 

Decretum  XIII.  Hae  vero,  quae  nec  dum  sacro  velamine 
tectae,  tamen  in  proposito  virginali  semper  manere  promiserant, 
licet,  velatae  non  sint,  si  forte  nupserint,  liis  agenda  aliquanto 
tempore  poenitentia  est;  quia  sponsio  earum  a  Deo  tenebatur. 
Nam  si  inter  homines  solet  bonae  fidei  contractus  nulla  ratione 
dissolvi,  quanto  magis  ista  pollicitatio,  quam  cum  Deo  pepigerit 
virgo,  solvi  sine  vindicta  non  debet? 

Habes,  votum  simplex  castitatis  impedimentum  esse  illicitas  efficiens 
nuptias. 

EX  EPISTOLA  EIUSDEM  DECRETALI 
AD  EXSUPERIUM  EPISC.  TOLOSANUM.  AN.  405. 

Decretum  IV.  Et  illud  desideratum  est  sciri,  cur  communi¬ 
cantes  viri  cum  adulteris  uxoribus  non  conveuiant,  cum  contra 
uxores  in  consortio  adulterorum  virorum  manere  videantur.  Super 
hoc  Christiana  religio  adulterium  in  utroque  sexu  pari  ratione 
condemnat.  Sed  viros  suos  mulieres  non  facile  de  adulterio  ac¬ 
cusant  et  non  habent  latentia  peccata  vindictam :  viri  autem  li¬ 
berius  uxores  adulteras  apud  sacerdotes  deferre  consueverunt.  Et 
ideo  mulieribus,  prodito  earum  crimine,  communio  denegatur: 
virorum  autem  latente  commisso,  non  facile  quisquam  ex  suspi¬ 
cionibus  abstinetur.  Qui  utique  submovebitur,  si  eius  flagitium 
detegatur. 

Decretum  VI.  De  his  etiam  requisivit  dilectio  tua,  qui,  in¬ 
terveniente  repudio,  alii  se  matrimonio  copularunt.  Quos  in  utra¬ 
que  parte  adulteros  esse  manifestum  est.  Qui  vero  vel  uxore 
vivente,  quamvis  dissociatum  videatur  esse  coniugium,  ad  aliam 
copulam  festinarunt,  neque  possunt  adulteri  non  videri,  in  tan¬ 
tum  ut  etiam  hae  personae,  quibus  tales  coniuucti  sunt,  etiam 
ipsae  adulterium  commisisse  videantur,  secundum  illud  quod  le¬ 
gimus  in  Evangelio :  qui  dimiserit  uxorem  suam  et  duxerit  aliam, 
moechatur ,  similiter  et  qui  dimissam  duxerit,  moechatur. 

Repudium  certis  ex  causis  permittebant  Romanae  leges  ab  Imperato¬ 
ribus  etiam  Christianis  latae,  ita  ut  vinculum  coniugii  solveretur,  aliasque 
nuptias,  priore  snperstite  coniuge,  inire  liceret.  Ita  Constantinus  (in  Cod. 
Theod.  L.  III.  Tit.  16.  Leg.  1.)  ac  Theodosius  et  Valentinianus  (Cod.  Lib.  V. 
Tit.  17.  1.  8.)  atque  Iustinianus  tum  ibid.  tum  Novella  117.  cc.  8.  9.  At 
has  leges  iuri  christiano  oppositas  Ecclesia  reiecit.  Quocirca  interveniente 
repudio  dissociatum  videri  coniugium  ait  Innocentius,  quia  ius  Romanum 
dissolutionem  vinculi  probat,  at  negat  idem  Pontifex  vinculum  esse  so¬ 
lutum,  cum  affirmat,  adulteros  esse  huiusmodi  coniuges  si  aliis  coniun- 
gantur. 

EX  EPISTOLA  EIUSDEM 

AD  PROBUM. 

Statuimus,  fide  catholica  suffragante,  illud  esse  coniugium, 
quod  primitus  erat  gratia  divina  fundatum,  conventumque  secun¬ 
dae  mulieris  (quam  quis  duxerat  eo  quod  uxor  captiva  teneretur) 
priore  superstite,  nec  divortio  eiecta,  nullo  pacto  posse  esse  le¬ 
gitimum. 

Cf.  Decretum  VI.  ex  epist.  ad  Exsuperium  et  Th.  XVIII.  VI.  in  fin. 

EX  CONCILIO  CARTHAGINIENSI  SEU  AFRICANO 

an.  407. 

Cf.  Concilium  vulgo  dictum  Africanum,  in  quo  referuntur  et  confirman¬ 
tur  superiorum  Synodorum  Canones,  ibi  a  can.  LXII.  incipiunt  Canones 
Concilii  habiti  anno  407.  unde  noster  canon  est  octavus.  Ita  in  collect. 
Cone.  Tom.  3ni  a  pag.  497.  seqq.  coli.  pag.  101  ed.  Labbaei  et  Coleti.  Apud 
Dionysium  vero  in  Codice  Canonum  Africanorum  incipit  ista  Synodus, 
de  qua  loquimur,  a  can.  XCV.  Huic  Synodo  canones  XII.  tribuuntur. 
Consentiunt  his  omnibus  FF.  Ballerinii  De  Antiqq.  Collectiori,  p.  II.  C.  III. 
§.  6.  n.  6. 

Canon  VIII.  Placuit  ut  secundum  evangelicam  et  apostoli- 
cam  disciplinam,  neque  dimissus  ab  uxore  neque  dimissa  a  ma¬ 
rito  alteri  coniuugatur,  sed  ita  maneant  aut  sibimet  reconci¬ 
lientur.  Quod  si  contempserint  ad  poenitentiam  redigantur.  In 
qua  causa  legem  imperialem  petendam  promulgari. 

Cf.  Th.  XXI  X.  tSO 

EX  CONCILIO  ARAUSICANO 
AN.  441. 

Canon  XXVIII.  In  utroque  sexu  desertores  professae  casti¬ 
tatis  praevaricatores  habendi  et  his  omnibus  per  poenitentiam  le¬ 
gitimam  consulendum. 

EX  CONCILIO  HISPANO 

CELEBRATO  AB  EPISCOPIS  TARRACONENSIBUS  ET  CARTHAGINIENSIBUS 
ET  LUSITANIS  AC  BOETICIS.  AN,  445. 

Canon  XVI.  Si  quis  dixerit  vel  crediderit  coniugia  hominum, 
quae  secundum  legem  divinam  licita  habentur,  exsecrabilia  esse, 
A.  S. 

EX  EPISTOLA  LEON  J  S 

AD  TURIB1UM  EPISC.  ASTURICENSEM  447. 

Decretum  VII.  Septimo  loco  sequitur  quod  nuptias  damnant 
( Priscillianistae )  et  procreationem  nascentium  perhorrescunt,  in 
quo  sicut  pene  in  omnibus,  cum  Manichaeorum  profanitate  con¬ 
cordant  :  ideo,  sicut  ipsorum  probant  mores,  coniugalem  copulam 
detestantur;  quia  non  est  illic  libertas  turpitudinis,  ubi  pudor  et 
matrimonii  servatur  et  sobolis. 

EX  SYNODO  S.  PATRICII 
IN  HIBERNIA  AN.  C1RC.  450. 

Canon  XVIII.  Virgo  quae  voverit  Deo  permanere  casta  et 
postea  nupserit  carnalem  sponsum,  excommunionis  sit,  donec  con¬ 
vertatur:  si  conversa  fuerit  et  dimiserit  adulterum,  poenitentiam 
agat  et  postea  non  in  una  domo  nec  in  una  villa  habitent. 

Romanae  Sedis  Decreta  (Siricii  et  Innocentii)  sequitur  Patricius. 

Canon  XIX.  Mulier  Christiana,  quae  acceperit  virum  honestis 
nuptiis  et  postmodum  discesserit  a  primo  et  iunxerit  se  adultero, 
quae  haec  facit,  excommunionis  sit. 

Canon  XXII.  Si  quis  tradiderit  tiliam  suam  viro  honestis 
nuptiis  et  (haec)  amaverit  alium  et  (is)  consentit  filiae  suae  et 
acceperit  dotem,  ambo  ab  ecclesia  excludantur. 

EX  ALIA  SYNODO  EIUSDEM 

IN  HIBERNIA  ANNO  INCERTO. 

Isti  tamen  canones  haud  videntur  eruditis  authentici.  Cf.  Dr.  Hefele 
op.  cit.  Tom.  III.  L.  12.  parag.  209. 

Canon  XXV.  Frater  torum  defuncti  fratris  non  ascendat,  Do¬ 
mino  dicente:  erunt  duo  in  carne  una:  ergo  uxor  fratris  tui  soror 
tua  est. 

Cf.  cn.  Neocaesar.  II. 

Canon  XXVI.  Audi  Dominum  dicentem:  qui  adhaeret  mere¬ 
trici ,  unum  corpus  efficitur :  item  adultera  lapidetur,  id  est  huic 
viro  moriatur,  ut  desinat  crescere  quae  non  desinit  moechari. 
Item:  si  adultera  fuit  mulier,  nunquid  revertitur  ad  virum  suum 
priorem  ?  Item  non  licet  viro  dimittere  uxorem  nisi  oh  causam  for- 

nieationis ;  ac  si  dicat :  ob  banc  causam  (licet) :  uude  si  ducat 
alteram,  velut  (ms.  vel)  post  mortem  prioris,  non  vetant. 

Si  'zb  velut  interpretaris  quemadmodum,  facultas  fit,  perperam  quidem, 
dissolvendi  vinculi  propter  adulterium.  Forte  aliam  interpretationem  pa¬ 
teretur  lectio  haec  edita  vel  lectio  ms. :  verum  canon  seq.  XXVII.  nimis 
suadet  huius  quoque  obviam  interpretationem.  Discedunt  isti  canones 
scilicet  a  communi  Ecclesiae  doctrina,  quam  refert  decretum  VI.  Inno- 
centii  I.  ad  Exsuperium,  cn.  IX.  Cone.  Illiberitani,  cn.  VIII.  Cone.  Afri¬ 
cani  s.  c.  Sed  de  his  canonibus,  ut  iam  monuimus,  non  oportet  nos  esse 
sollicitos. 

Canon  XXVI.  Quod  vult  pater,  faciat  virgo  (lilia  in  nuptiis 
contrahendis );  quia  caput  mulieris  vir  (non  satis  idonea  citatio); 
sed  requirenda  est  a  patre  voluntas  virginis,  dum  Deus  reliquit 
hominem  in  manu  consilii  sui. 

Canon  XXVII.  Eadem  ratione  observanda  sunt  prima  vota 
et  prima  coniugia,  ut  secundis  prima  non  sint  irrita,  nisi  fuerint 
adulterata. 


EX  CONCILIO  CHALCEDONENSI 
AN.  451. 

Huius  canones  suscepti  quidem  non  fuerunt  a  Leone,  hos  tamen  deinde 
Dionysius  suae  collectioni  inseruit  et  Romana  Sedes  usu  probavit. 

Canon  XIV.  Quoniam  in  quibusdam  provinciis  concessum  est 
lectoribus  et  psalmistis  uxores  ducere,  statuit  sancta  synodus, 
non  licere  cuipiam  ex  his  accipere  sectae  alterius  uxorem...  Sed 
neque  copulari  debet  nuptura  haeretico  aut  Iudaeo  vel  pagano, 
nisi  forte  persona  ortodoxae  copulanda  promittat  se  ad  ortodoxam 
Udem  transire.  Si  quis  hanc  definitionem  sanctae  synodi  trans¬ 
gressus  fuerit,  correptioni  canonicae  subiacebit. 

Cf.  canonem  XXXI.  superius  citatum  ex  Cone.  Laodiceno.  Coniugium 
viri  orthodoxi  cum  haeretica  et  vicissim,  a^upov  ac  dissolvendum  decla¬ 
ravit  can.  XXXII.  Synodi  Quinisextae  an.  692.;  sed  nulla  est  eiusdem 
auctoritas. 

Canon  XV.  Si  diaconissa  suscipiens  manus  impositionem  et 
aliquantulum  temporis  in  ministerio  permanens,  semetipsam  tradit 
nuptiis,  gratiae  Dei  contumeliam  faciens,  anathematizetur  huius- 
modi  cum  eo,  qui  eidem  copulatur. 

Cf,  cn.  XLIV.  Basilii.  Ritus  impositionis  manus  adhibitus  in  Ecclesia 
Graeca  fuit  Diaconissis,  ut  eius  libri  rituales  produnt:  de  benedictione 
earum  penes  latinos  mentio  adhuc  fit  a  Patribus  Cone.  Aurelianensis 
an.  533.  eandem  abrogantibus  can.  XVIII. 

Canon  XVI.  Virginem,  quae  se  Domino  Deo  consecravit,  si¬ 
militer  et  monachum  non  licere  nuptialia  iura  contrahere,  quod 
si  hoc  inventi  fuerint  perpetrantes,  excommunicentur.  Confiten- 
tibus  autem  decrevimus  ut  habeat  auctoritatem  eiusdem  loci  epi¬ 
scopus  misericordiam  eis  humanitatemque  largiri. 

An  misericordia  et  humanitas  episcopi  in  eo  esset,  ut  coniugium  certis 
ex  causis  permitteret,  an  tantum  ut  mitiorem  imponeret  poenitentiam, 
non  satis  constat.  Videntur  Patres  Chalcedon  enses  secuti  Basilium  (cf. 
eius  cn.  VI.) :  ut  proinde  quemadmodum  ipsum  interpretati  sumus  liceat 
et  illos  interpretari. 

Canon  XXVII.  Eos  qui  rapiunt  mulieres  etiam  sub  nomine 
simul  habitandi  aut  cooperantes  aut  conni ventes  raptoribus,  de¬ 
crevit  sancta  synodus,  ut  si  quidem  clerici  sunt,  decidant  pro¬ 
prio  gradu,  si  vero  laici,  excommunicentur. 

EX  CONCILIO  AEELATENSI 
an.  443.  aut  452. 

Canon  II.  Assumi  aliquem  ad  sacerdotium  non  posse  in  con- 
iugii  vinculo  constitutum,  nisi  fuerit  praemissa  conversio  (uxoris 
scilicet ,  quae  vitam  monasticam,  vel  saltem  castitatem  professa  fuerit . 
Cf.  Cone.  Agathensis  can.  XVI.  inf.  citatum). 

Canon  XXI.  Poenitens  quaectimque,  defuncto  viro,  alii  nubere 
praesumpserit,  vel  suspecta  vel  interdicta  familiaritate  cum  ex¬ 
traneo  vixerit,  eum  eodem  ab  ecclesiae  liminibus  arceatur.  Hoc 
etiam  de  viro  in  poenitentia  posito  placuit  observari. 

Cf.  dicenda  ad  resp.XIII.  Leonis  ad  Rusticum.  Adverte  tamen,  quod  ambo 
coniuges  puniuntur  quidem  simul,  sed  non  iubentur  separari :  prohibebatur 
scilicet  coniugium  poenitentibus,  sed  non  irritabatur. 

Canon  XXII.  Poenitentiam  coniugatis  nonnisi  ex  consensu 
( alterius  scilicet)  dandam. 

Ratio  huius  canonis  ex  praeced.  petenda,  ut  notat  Sirmondus. 

Canon  XXV.  Hi  qui  post  sanctam  religionis  professionem 
apostatant  et  ad  seculum  redeunt  et  postmodum  poenitentiae  re¬ 
media  non  requirunt,  sine  poenitentia  communionem  penitus  non 
accipiant,  quos  etiam  iubemus  ad  clericatus  officium  non  admitti. 
Et  quicumque  ille  (sit),  post  poenitentiam  habitum  secularem  non 
praesumat:  quod  si  praesumpserit,  ab  ecclesia  alienus  habeatur. 

Hunc  canonem  recitavimus,  quia  sententiam  de  vi  professionis  reli¬ 
giosae  nuptias  impedientis,  satis  prodere  videtur.  Sane  quibus  propter 

reditum  ad  seculum  poenitentia  imponitur  et  post  poenitentiam  habitus 
secularis  ideoque  et  conversatio  secularis  interdicitur,  eos  et  a  coniugalis 
vitae  usu  semper  fuisse  prohibitos  tenendum  est.  Attamen  de  irritatione 
actus  nihil  dicitur,  quemadmodum  neque  in  seq.  cn.  LII. 

Canon  XLVI.  Professas  viduas,  si  coiiniventiam  praestiterint, 
eum  raptoribus  esse  damnandas. 

Cf.  notam  praeced. 

Canon  LII.  De  puellis,  quae  se  voverunt  Deo  et  praeclari 
decore  nominis  floruerunt,  si  post  viginti  et  quinque  annos  aetatis 
ad  terrenas  nuptias  transierint,  id  custodiendum  esse  decrevimus, 
ut  cum  liis,  cum  quibus  se  alligaverint,  communione  priventur, 
ita  ut  eis  postulantibus  poenitentia  non  negetur,  cuius  poeni¬ 
tentiae  communio  multo  tempore  differatur. 

EX  CONCILIO  ANDEGAVENSI 
an.  453 

Canon  VI.  Hi  qui  alienis  uxoribus  ( dimissis  scilicet  a  viris), 
superstibus  earum  maritis,  nomine  coniugii  abutuntur,  a  com¬ 
munione  habeantur  extranei. 

His  verbis  comprehenditur  quoque  casus,  quo  mulier  ob  adulterium  fuerit 
dimissa. 


EX  EPISTOLA  LEONIS 

AD  RUSTICUM  EPISC.  NARBONENSEM  AN.  458.  AUT  59. 

Decretum  III.  Lex  continentiae  eadem  est  ministris  altaris, 
quae  episcopis  atque  presbyteris.  Qui  cum  essent  laici  sive  le¬ 
ctores,  licite  et  uxores  ducere  et  fllios  procreare  potuerunt.  Sed 
cum  ad  dictos  pervenerunt  gradus,  coepit  eis  non  licere  quod 
licuit.  Unde  ut  de  carnali  flat  spiritale  coniugium,  oportet  eos 
nec  dimittere  uxores  et  quasi  non  habeant  sic  habere,  quo  et 
salva  sit  caritas  counubiorum  et  cessent  opera  nuptiarum. 

Secundum  id  explicare  licet  canonem  VI.  Apostolorum,  ad  quem  quidam 
provocant,  ut  doceant  apud  graecos  obligationem  coelibatus  antiquitus 
non  viguisse.  Quod  quidem  si  probaretur,  probaretur  quoque  eam  obliga¬ 
tionem  non  exstitisse  olim  pro  latinis;  nam  canon  ille  Apostolicus  non 
spectat  potius  ad  Ecclesiam  graecam  quam  latinam,  etsi  scriptus  sit  graece. 
Canon  penes  Dionysium  VI.  sic  habet.  Episcopus  aut  presbyter  uxoretn 
proprium  nequaquam  sub  obtentu  religionis  abiiciat.-si  vero  reiecerit,  excom¬ 
municetur,  sed  et  si  perseveraverit,  cleiiciatur.  Cum  audis  Episcopum  quoque 
nominari,  intelligis  de  ea  abiectione  uxoris  sermonem  esse,  quae  Episcopis 

quoque  illicita  erat:  an  prohibebantur  Episcopi  negare  debitum  uxori 
petenti,  sive  illisne  vel  in  Ecclesia  graeca  fuit  unquam  permissus  usus 
coniugii?  «  Certe  confiteris  non  posse  esse  Episcopum,  qui  in  Episcopatu 
filios  faciat »  ait  Hieronymus  adv.  Iovinianum  1.  I.  n.  34.  Abiectio  ergo, 
quam  canon  Apostolicus  prohibet,  ea  est,  de  qua  Leo  loquitur,  qui  pro¬ 
fecto  noverat  et  veterem  disciplinam  et  apostolicas  traditiones.  Cf.  opus 
cit.  Fr.  Ant.  Zachariae  de  Caelibatu  ecclesiastico. 

Decretum  IV.  Non  omnis  mulier  viro  iuncta  uxor  est  viri, 
quia  nec  omnis  filius  fieres  est  patris.  Nuptiarum  autem  foedera 
inter  ingenuas  sunt  legitima  et  inter  aequales,  multo  prius  hoc 
ipsum  Domino  constituente,  quam  initium  romaui  iuris  exsiste¬ 
ret.  Itaque  aliud  est  uxor,  aliud  concubina,  sicut  aliud  ancilla, 
aliud  libera.  Propter  quod  etiam  Apostolus,  ad  manifestandam 
harum  personarum  discretionem,  testimonium  ponit  ex  Genesi, 
ubi  dicitur  Abrahae:  eiice  ancillam  etc.  Unde  cum  societas  nu¬ 
ptiarum  ita  ab  initio  constituta  sit,  ut  praeter  sexuum  coniun- 
ctionem  haberet  in  se  Christi  et  Ecclesiae  sacramentum,  dubium 
non  est,  eam  mulierem  non  pertinere  ad  matrimonium,  in  qua 
docetur  nuptiale  non  fuisse  mysterium.  Igitur  cuiuslibet  loci  cle¬ 
ricus  si  filiam  suam  habenti  concubinam  in  matrimonium  dederit, 
non  ita  accipiendum  est,  quasi  eam  coniugato  dederit:  nisi  forte 
illa  mulier  et  ingenua  facta  et  dotata  legitime  et  publicis  nu¬ 
ptiis  honestata  videatur. 

Sententia  Leonis  hoc  in  loco,  quae  difficilis  videri  potest,  pendet  tota  ex 
principio,  ad  quod  ipse  provocat,  scilicet  ita  ab  initio  institutam  fuisse 
a  Deo  nuptiarum  societatem,  ut  haberet  in  se  Christi  et  Ecclesiae  sacra¬ 
mentum.  Atqui  societas  viri  cum  concubina  non  habet  hoc  sacramentum 
h.  e.  non  repraesentat  unionem  Christi  cum  Ecclesia.  Nam  unio  Christi 
cum  Ecclesia  est  unio  perpetua  et  elevans  Ecclesiam  ad  participationem 
dignitatis  et  bonorum  Christi :  e  contrario  unio  viri  cum  concubina  est 
unio  dissolubilis,  eo  quod  vir  muliere  utitur  ad  solam  voluptatem,  eam 
tanquam  ancillam  habens  et  plerumque  ex  ancillis  suis  in  sua  servitutis 
conditione  relictis  eligens.  Talis  societas  non  est  profecto  matrimonium. 
Huc  autem  historice  redibat  vel  videbatur  Leoni  redire  unio  viri  cum 
ancilla,  quae  non  fuisset  ingenua  facta  et  dotata  legitime  et  publicis  nu¬ 
ptiis  honestata :  purus  nimirum  concubinatus  praesumebatur.  Eadem  erat 
sententia  Ambrosii  in  Luc.  VIII.  8.  aientis  «  ubi  impar  coniugium  est, 
lex  Dei  (lata  scilicet  in  institutione  matrimonii  Gen. 'II.  24.  cuius  men¬ 
tionem  fecit  n.  praeced.)  non  est ».  Cf.  Hincmarum  Khemensem  epist.  XXII. 
Ea  porro  superius  tradita  doctrina  cum  satis  fuerit  Leoni  pro  expedienda 
quaestione  singulari  sibi  proposita,  noluit  alio  divertere  et  immorari  in 
quaestionibus  solvendis,  quae  suboriri  poterant,  e.  g.  an  coniugium  liberi 
cum  serva  unquam  possit  es66  legitimum  matrimonium  et  sacramentum: 
nam  quaestio  ipsi  proposita  fuerat  de  concubina,  non  de  coniugio  liberi 
cum  serva  seu  ancilla.  Cf.  Th.  XV.  IX. 


APPENDIX 


361 


Decretum  V.  Paterno  arbitrio  viris  iunctae  carent  culpa,  si 
mulieres,  quae  a  viris  habebantur,  in  matrimonio  non  fuerunt 
(si  nempe  viri,  quibus  filiae  paterno  arbitrio  iunguntur ,  aliam  qui¬ 
dem  habuerunt  mulierem ,  sed  non  coniugii  foedere  sociatam);  quia 
aliud  est  nupta,  aliud  concubina. 

Cf.  Decret.  praeced. 

Decretum  VI.  Ancillam  a  toro  abiicere  et  uxorem  certae  in¬ 
genuitatis  accipere,  non  duplicatio  coniugii  sed  profectus  est  ho¬ 
nestatis. 

Cf.  Decr.  IV  praeced. 

Decretum  XIII.  In  adolescentia  constitutus,  si  urgente  aut 
metu  mortis  aut  captivitatis  periculo,  poenitentiam  (publicam) 
gessit  et  postea  timens  lapsum  incontinentiae  iuvenilis,  copulam 
uxoris  acceperit,  ne  crimen  fornicationis  incurreret,  rem  videtur 
fecisse  venialem,  si  praeter  coniugem,  nullam  omnino  aliam  agno¬ 
verit.  Iu  quo  tamen  non  regulam  constituimus,  sed  quid  sit  to¬ 
lerabilius  aestimamus.  Nam  secundum  veram  cognitionem,  nihil 
magis  ei  congruit,  qui  poenitentiam  gessit,  quam  castitas  per¬ 
severans  et  mentis  et  corporis. 

Exinde  quis  non  immerito  colligat,  non  fuisse  ea  aetate  admodum  fre¬ 
quentes,  qui  in  adolescentia  poenitentiam  publicam  agerent,  quod  ne  fiat 
suadet  quoque  Ambrosius  de  Voenit.  1.  IT.  n.  104.  et  107,  et  postea  etiam 
consuluit  an.  506.  concilium  Agathense.  can.  XV. 

Vides  poenitentiam  publicani  fuisse  impedimentum  impediens  matri¬ 
monium.  Ecclesiasticis  sanctionibus  pi-aefixum  est  (ait  Cone.  Ticinense 
an.  850.  v.  inf.),  ut  nullus  iiublice  poenitens  usque  ad  tempus  perfectae 
poenitentiae  contrahere  valeat.  Imo  priore  aetate  suadebatur  ut  et  exacta 
poenitentia,  servaretur  continentia,  ut  innuit  lieic  Leo.  Imo  Siricius  sim¬ 
pliciter  praeceptum  esse  supponit  epist.  ad  Himerium  c.  6.  s.  c.  quod 
praeceptum  Leo  clementer  emollivit  pro  adolescentibus:  cuius  exemplum 
secutus  est  quoque  quoad  alios  Nicolaus  I.  v.  infra. 

Decretum  XIV.  Propositum  monachi  proprio  arbitrio  aut  vo¬ 
luntate  susceptum  deseri  non  potest  absque  peccato.  Quod  enim 
quis  vovit  Deo,  debet  ei  reddere.  Unde  (pii  relicta  singularitatis 
professione  ad  militiam  vel  nuptias  devolutus  est,  publicae  poe¬ 
nitentiae  satisfactione  purgandus  est;  quia  etsi  (potest  id  merito 
accipi:  re  per  se  considerata,  quod  obi  ici  Leoni  poterat)  innocens 
sit  militia  et  honestum  potest  esse  coniugium,  electionem  tamen 
meliorem  deseruisse  transgressio  est. 

Decretum  XV.  Puellae,  quae  non  coactae  parentum  imperio 

sed  spontaneo  indicio  virginatis  propositum  atque  habitum  susce¬ 
perunt,  si  postea  nuptias  eligunt,  praevaricantur,  etiamsi  con¬ 
secratio  non  accessit,  cuius  utique  non  fraudarentur  munere,  si 
in  proposito  permanerent.  Ambigi  vero  non  potest  crimen  ma¬ 
gnum  admitti,  ubi  et  propositum  deseritur  et  consecratio  vio¬ 
latur.  Nam  si  humana  pacta  non  possunt  impune  calcari,  quid 
eos  manebit  qui  corruperint  foedera  divini  sacramenti  (nempe 
consecrationis :  de  iis  enim,  quae  etiam  consecratae  sint,  in  fine  agit. 
Sacramentum  autem  latiore  sensu  accipitur •)? 

Ex  his  duobus  responsis  non  satis  liquet,  an  tales  nuptias  irritas  cen¬ 
seret  Leo;  sed  neque  huc  spectabat  Leo  ut  id  doceret,  qui  de  poenitentia 
imponenda  agebat.  Cf.  Innocentii  hac  de  re  decretum. 

EX  EPISTOLA  LEONIS 

AD  NICETAM  EPISC.  AQUILEIENSEM  AN.  458. 

Decretum  I.  Cum  per  bellicam  cladem...  abductis  in  captivi¬ 
tatem  viris,  feminae  eorum...  quae  viros  proprios  aut  interemptos 
putarint  aut  nunquam  a  dominatione  crediderint  liberandos  et  ad 
aliorum  coniugium  solitudine  cogente  transierint,  cumque  nunc... 
nonnulli  eorum,  qui  putabantur  periisse,  remeaverint,  merito  ca¬ 
ritas  tua  videtur  ambigere,  quid  de  mulieribus,  quae  aliis  iunctae 
sunt  viris,  a  nobis  debeat  ordinari.  Sed  quia  notimus  scriptum 
quod  a  Deo  iungitur  mulier  viro  (Prov.  XIX.  14.)  et  iterum 
praeceptum  agnovimus  ut  quod  Deus  ninxit,  homo  non  separet , 
necesse  est,  ut  legitimarum  foedera  nuptiarum  redintegranda  cre¬ 
damus  et  remotis  malis,  quae  hostilitas  intulit,  unicuique  hoc, 
quod  legitime  habuit,  reformetur,  omnique  studio  procurandum 
est,  ut  recipiat  unusquisque  quod  proprium  est. 

EX  CONC.  TUKONENSI 
AN.  461. 

Canon  II.  Licet  a  patribus  nostris  id  fuerit  constitutum,  ut 
quicumque  sacerdos  vel  levita  liliorum  procreationi  operam  dare 
fuisset  convictus,  a  communione  dominica  abstineretur;  nos  tamen 
huic  districtioni  moderationem  adhibentes....  id  decrevimus,  ut 
sacerdos  vel  levita  coniugali  concupiscentiae  inhaerens  (cum  con- 
iuge  scilicet  antea  ducta)  vel  a  liliorum  procreatione  non  desi¬ 
nens,  ad  altiorem  gradum  non  ascendat  nec  sacrificium  offerre 
vel  plebi  ministrare  praesumat.  Sufficiat  his  tantum,  quod  a  com¬ 
munione  non  efficiantur  alieni. 

Cf.  cn.  1.  Cone.  Toletani  an.  400.  Ad  communionem  laicam  tales  red¬ 
iguntur. 

Canon  VI.  Qui  se  sacratis  virginibus  per  coniunctionem  ne¬ 
fandam  miscuerint,  vel  propositum  professae  religionis  dereli¬ 
querint,  utrique  a  communione  habeantur  alieni  ;  quia  si  quis 
templum  Dei  violaverit ,  disperdet  illum  Deus:  donec  resipiscentes 
a  laqueo  diaboli,  a  quo  capti  tenentur  ad  ipsius  voluntatem,  ad 
auxilium  poenitentiae  revertantur. 

Cf.  cn.  XXV.  Cone.  Arelat.  mox  citati. 

EX  CONCILIO  VENETICO 
CIRC.  AN.  465. 

Canon  II.  Eos  qui  relictis  uxoribus  suis,  sicut  in  evangelio 
dicitur,  excepta  causa  fornicationis  sine  adulterii  probatione, 
alias  duxerint,  statuimus  a  communione  arcendos. 

Videntur  hi  Patres  non  punituri  fuisse  huiusmodi  viros  qui  aliam 
duxerint,  si  adulterium  uxoris  probaretur.  Sed  perpende,  canonem  esse 
poenalem,  quo  crimini  poena  statuitur :  cum  autem  speciale  sit  peccatum, 
innocente  dimissa  aliam  ducere,  ratio  certe  potuit  esse,  cur  hoc  peccatum 
specialiter  plecteretur,  quin  exinde  inferre  liceret,  alias  non  improbaturos 
Patres  istas  secundas  nuptias. 

Canon  IV.  Eas,  quae  virginitatem  professae  et  benedictionem 
fuerunt  per  manus  impositionem  (vide  ritum  impositionis  manus 
in  benedictione  virginis  professae  non  secus  ac  diaconissis  gr aecis) 
sub  contestatione  huius  propositi  consecutae,  si  fuerint  in  adul¬ 
terio  (commixtio  scilicet  earum  cum  quolibet  adulterium  vocatur  ut 
iam  ab  aliis  audivimus)  deprehensae,  cum  adulteris  ipsarum  ar¬ 
cendas  a  communione  censemus. 

Cf.  cn.  VI.  Cone.  Turon.  praeced. 

EX  EPISTOLA  GELASII 
AD  EPISCOPOS  LUCANIAE  AN.  394. 

Decretum  XX.  Virginibus  sacris  temere  se  quosdam  sociare 
cognovimus  et  post  dicatum  Deo  propositum  incesta  foedera  sa- 
crilegaque  miscere.  Quos  protinus  aequum  est  a  sacra  commu¬ 
nione  detrudi  et  nisi  per  publicam  probatamque  poenitentiam 
omnino  non  recipi :  sed  tamen  viaticum  de  seculo  transeuntibus, 
si  tamen  poenituerint,  non  negetur. 

Si  huiusmodi  nuptiae  vocantur  foedera  incesta,  patet  ex  mente  Gelasii 
nullum  esse  verum  coniugium.  Cf.  decretum  XII.  Innocentii  I.  ad  Victri¬ 
cium  s.  c.  et  sequens  Gelasii  decretum.  «  Virgines  quae  post  consecratio¬ 
nem  nupserint,  non  tam  adulterae  sunt,  quam  incestae  »,  aiebat  Hierony¬ 
mus  adv.  Iovinianum  1.  I.  n.  13. 

Decretum  XXI.  Nam  de  viduis  sub  nulla  benedictione  ve¬ 
landis  superius  (Decr.  XIII.)  late  sufficienterque  praediximus. 
Quae  (viduae  non  velatae)  propria  voluntate  professam  pristini 
coniugii  castitatem  mutabili  mente  calcaverint,  periculi  earum 
intererit,  quali  Deum  debeant  satisfactione  placare ;  quia  iuxta 
Apostolum  primam  fidem  irritam  fecerunt.  Sicut  enim  si  se  for¬ 
sitan  continere  non  poterant,  secundum  Apostolum,  nullatenus 
nubere  vetabantur,  sic  habita  securn  deliberatione,  promissam 
Deo  pudicitiae  fidem  debent  custodire.  Nos  autem  talibus  nullum 
laqueum  debemus  iuiicere  sed  solum  adhortationes  praemii  sempi¬ 
terni  poenasque  proponere  divini  indicii,  ut  et  nostra  sit  absoluta 
conscientia  et  illarum  pro  se  rationem  Deo  reddat  intentio. 

Perpende  loqui  heic  Gelasium  de  iis,  quae  non  sunt  velatae,  idcirco 
aliter  de  ipsis  decernere  ac  de  velatis,  quemadmodum  et  Innocentius 
decreto  c.  Nuptiae  scilicet  his  feminis  prohibentur,  sed  contractae  non 
dirimuntur. 

Decretum  XXII.  Secundas  nuptias  sicut  secularibus  inire 
conceditur,  ita  post  eas  nullus  ad  clericale  sinitur  venire  colle¬ 
gium.  Hac  enim  humanae  fragilitati  generaliter  concessa  licentia, 
alia  debet  esse  vita  divinarum  rerum  servitio  dedicata. 

EX  CONCILIO  AGATHENSI 

CUI  CAESARIUS  ARELATENS1S  PRAEFUIT.  AN.  506. 

Canon  I.  Placuit  de  bigamis  aut  de  internuptarum  maritis, 
quanquam  aliud  patrum  statuta  decreverint,  ut  qui  hucusque 
ordinati  sunt,  habita  miseratione,  presbyterii  vel  diaconatus  no¬ 
men  tantum  obtineant,  officium  vero  presbyteri  consecrandi  et 
ministrandi  huiusmodi  diacones  non  praesumant. 

Canon  IX.  Placuit  etiam,  ut  si  diacones  aut  presbyteri  con- 
iugati  ad  torum  suarum  uxorum  redire  voluerint,  papae  Iuno- 
centii  ordinatio  et  Siricii  episcopi  auctoritas  conservetur. 

Canon  XVI.  Si  coniugati  iuvenes  consenserint  ordinari,  etiam 
uxorum  voluntas  ita  requirenda  est,  ut  sequestrato  mansionis  cu¬ 
biculo,  religione  praemissa,  posteaquam  pariter  conversi  fuerint, 
ordinentur. 

Cf.  s.  c.  canonem  II.  Concilii  Arelatensis  2.  Convertebantur  vir  per  su¬ 
sceptionem  ordinum,  uxor  per  votum  sollemne  castitatis. 

Canon  XIX.  Sanctimoniales,  quamlibet  vita  earum  et  mores 
probati  sint,  ante  annum  aetatis  suae  quadragesimum  non  ve¬ 
lentur. 

Cf.  canonem  s.  c.  Cone.  Caesaraugustani. 

Canon  XXV.  Ili  seculares,  qui  coniugale  consortium  culpa 
graviore  dimittunt  vel  etiam  dimiserunt  et  nullas  causas  dissidii 
probabiliter  proponentes,  propterea  sua  matrimonia  dimittunt  ut 
aut  illicita  aut  aliena  praesumant,  si  antequam  apud  episcopos 
conprovineiales  dissidii  causas  dixerint  et  prius  uxores  quam  iu- 
dicio  damnentur,  abiecerint,  a  communione  ecclesiae  et  sancto 
populi  coetu,  pro  eo  quod  fidem  et  coniugia  maculant,  exclu¬ 
dantur. 

De  simplici  dimissione  h.  e.  separatione  facta  absque  ecclesiastica  au¬ 
ctoritate  sermo  est,  quam  quidam  moliebantur  ut  illicitis  coniunctionibus 
etiam  cum  alienis  commodius  vacare  possent :  quae  tamen,  etiam  legitime 
facta  separatione,  iis  non  licere  opus  non  erat  apertius  de.clarare.  Cf.  cn.  II. 
Cone.  Venetici,  s.  c. 

Canon  LXI.  (Hic  canon  videtur  additus  canonibus  huius  con¬ 
cilii  ex  Concilio  Epanoensi  an.  51 7.  (Hunc  canonem  citat  ex  Syn¬ 
odo  Agathensi  ac  confirmat  Synodus  Coloniensis  an.  $87.)  De  in¬ 
cestis  coniunctionibus  niliil  prorsus  veniae  reservamus,  nisi  cum 
adulterium  separatione  sanaverint.  Incestos  vero  nullo  coniugii 
nomine  deputandos,  quos  etiam  designare  funestum  est,  hos  esse 
censemus.  Si  quis  relictam  fratris,  quae  pene  prius  soror  exsti¬ 
terat,  carnali  coniunctione  polluerit,  (cf.  can.  II  Neocaes.)  si  quis 
frater  germanam  uxoris  acceperit  ( cf.  can.  Uliber.  LXI.  Decret. 
Siricii  in  epist.  ad  Gallos  XII.  et  can.  Basilii  XXVIII. )  si  quis 
novercam  duxerit  (cf.  1&  Cor.  V.  1.  et  can.  Basilii  XXIII.)  si 
quis  consobrinae  se  sociaverit,  si  quis  relictae  vel  filiae  avunculi 
(cf.  Siricii  decretum  ibid.  XIV.)  misceatur  aut  patrui  filiae  vel 
privignae  suae  (cf.  can.  Illib.  LXVI.)  aut  qui  ex  propria  con¬ 
sanguinitate  aliquam  aut  (eam)  quam  consanguineus  habuit,  con¬ 
cubitu  polluerit,  duxerit  uxorem...  quod  ita  praesenti  tempore 
prohibemus,  ut  ea  quae  sunt  hactenus  instituta,  non  dissolvamus. 

Cf.  cn.  IV.  Cone.  Toletani  2.  inf.  c.  Gratianus  c.  35.  q.  3.  c.  8.  loco  ver¬ 
borum:  si  quis  frater  germanam  uxoris  acceperit,  legit:  si  quis  frater  ger¬ 
manam  uxorem  acceperit ,  quod  in  suae  sententiae  patrocinium  arripuit; 
Schmalzg.  L.  IV.  t.  14.  n.  47.  Vides  heic  nullam  certam  normam  tradi  di¬ 
gnoscendi  limites  consanguinitatis  et  affinitatis,  sed  aliunde  iam  notam 
ipsam  potius  supponi.  Vides  pariter  affinitatem  tantum  protendi  quantum 
consanguinitas. 

Canon  LXVII.  Xon  oportet  cum  omnibus  haereticis  miscere 
counubia  et  vel  filios  vel  filias  dare,  sed  potius  accipere,  si  ta¬ 
men  profitentur  Christianos  futuros  esse  se  et  catholicos. 

Cf.  cn.  XXXI.  Laodic. 

EX  CONCILIO  AUEELIANENSI 
AN.  511. 

Canon  II.  Si  ad  Ecclesiam  raptor  cum  rapta  confugerit  et 
feminam  ipsam  violentiam  pertulisse  constiterit,  statim  liberetur 
de  manu  raptoris,  et  raptor,  mortis  vel  poenarum  immunitate 
concessa,  aut  serviendi  conditioni  subiectus  sit  aut  redimendi  se 
liberam  habeat  facultatem.  Si  vero  quae  rapitur,  patrem  habere 
constiterit  et  puella  raptori  aut  rapienda  aut  rapta  consenserit; 
potestati  patris  excusata  reddatur,  et  raptor  a  patre  superioris 
conditionis  satisfactione  teneatur  obnoxius. 

Canon  XIII.  Si  se  cuicumque  mulier  duplici  coniugio  presby¬ 
teri  vel  diaconi  relicta  coniunxerit,  aut  castigati  separentur  aut 
certe,  si  in  criminum  intentione  perstiterint,  pari  excommuni¬ 
catione  plectantur. 

Cf.  can.  XVIII.  Cone.  Toletani  I.  an.  400. 

Canon  XVIII.  Ne  superstes  frater  torum  defuncti  fratris  ascen¬ 
dat,  neve  se  quisquam  amissae  uxoris  sorori  audeat  sociare.  Quod 
si  fecerint,  sub  ecclesiastica  districtione  serventur. 

Cf.  can.  LXI.  Cone.  Agathensis  et  can.  II.  Cone.  Neocaesariensis. 

Canon  XXI.  Monachus  in  monasterio  conversus  vel  si  pal¬ 
lium  probatus  fuerit  accepisse,  si  postea  uxori  suae  fuerit  so¬ 
ciatus,  tantae  praevaricationis  reus  nunquam  ecclesiastici  gradus 
officium  sortiatur. 

EX  EPISTOLA  DECRETALI  SYMMACHI 

AD  CAESARIUM  EPISCOPUM  ARELATENSEM  AN.  513. 

Decretum  IV.  Raptores  viduarum  vel  virginum  pro  imma¬ 
nitate  tanti  facinoris  detestamur,  illos  vehementius  persequendo, 
qui  Deo  sacratas  virgines  vel  volentes  vel  invitas  matrimonio 
suo  sociare  tentaverint:  quos  pro  tam  nefandi  criminis  atrocitate 
a  communione  suspendi  praecipimus. 

Caesarius  disciplinae  Ecclesiasticae  maxime  studiosus  excolendo  quoque 
flori  venustissimo  virginitatis  in  horto  Ecclesiae  adlaborabat,  coeno¬ 
biumque  puellarum  instituerat,  cuius  confirmationem  et  immunitatem  a 
potestate  Episcopi,  quoad  temporalia  scilicet,  obtinuit  a  successore  Sym¬ 
machi  Hormisda  anno  515.  Cf.  inter  epistol.  Hormisdae  apud  Andream 
Thiel  epist.  150..  et  testamentum  eiusdem  Caesarii  apud  Baroniuman.  508. 

Cum  autem  credibile  haud  sit,  Symmachum  hac  in  re  aliter  censuisse 

ac  Innocentius,  patet  quod  silentium  circa  nulli tatem  huiusmodi  contra¬ 
ctus  coningalis,  cum  de  imponenda  poenitentia  agitur,  nullo  modo  aequi- 
valet  affirmationi,  hos  contractus  valere.  Id  et  in  aliis  canonibus  memi¬ 
nisse  iuvabit. 

Decretum  V.  Neque  viduas  ad  nuptias  transire  patimur,  quae 
in  religioso  proposito  diuturna  observatione  permanserunt.  Simi¬ 
liter  virgines  nubere  prohibemus,  quas  annis  plurimis  in  mona¬ 
steriis  aetatem  peregisse  contigerit. 

EX  CONCILIO  GERUNDENSI 

IN  PROVINCIA  TARRACONENSI.  AN.  5l7. 

Canon  VI.  Placuit  a  pontifice  usque  ad  subdiaconum,  post 
suscepti  honoris  officium,  si  quis  ex  coniunctis  (matrimonio)  fuerit 
ordinatus,  ut  sine  couiuge  habitet. 

Lex  caelibatus  clare  pro  omnibus  usque  ad  subdiaconum  proponitur. 
Cf.  cn.  1.  Cone.  Toletani  an.  400. 

EX  CONCILIO  EPAONENSI 
AN.  517. 

Canon  XXX.  huius  Synodi  idem  est  ac  recitatus  superius  LXI.  conc. 
Agathensis. 

Canon  XXXII.  Relicta  presbyteri  sive  diaconi,  si  cuicumque 
renupserit,  eatenus  ab  ecclesia  pellatur  donec  a  coniunctione  il¬ 
licita  separetur,  marito  quoque  eius  simili  usque  ad  correctio¬ 
nem  severitate  plectendo. 

Cf.  cn.  XIII.  Conc.  Aurelianensis  mox  citat. 

Canon  XXXVII.  Ne  laicus  (uxoratus  scilicet)  nisi  religione 
praemissa,  clericus  ordinatur. 

Cf.  cn.  XVI.  Conc.  Agathensis. 

EX  CONCILIO  LUGDUNI 

VEL  ALIBI  IN  BURGUNDIA  HABITI  (CF.  ANTON.  PAGI  AD  AN.  CHR.  517.) 

IN  CAUSA  CUIUSDAM  STEPHANI  AN.  CIRC.  517. 

Canon  I.  In  nomine  Trinitatis  congregati  iterato  in  unum,  in 
causa  Stephani  incesti  crimine  polluti  atque  in  lugdunensi  urbe 
degentis  decrevimus,  ut  hoc  factum  nostrum,  quod  in  damnatio¬ 
nem  eius  vel  illius  (Palladiae  ex  can.  VI.) ,  quam  sibi  illicite 
sociavit,  uno  consensu  subscripsimus  (in  synodo  nimirum  prae- 
ced.  Epaonensi),  inviolabiliter  servaremus  (hic  est  canon  XXX. 

praeced.  synodi  Epaonensis).  Quod  non  solum  de  praefatis  eisdem 
personis  placuit  custodiri,  sed  in  omnibus,  quolibet  loco  vel  tem¬ 
pore  in  bac  fuerint  perversitate  detecti. 

EX  CONCILIO  ILERDENSI 

IN  HISPANIA  TARRACONENSI  AN.  524. 

Canon  VI.  Qui  poenitenti  viduae  (quae  vitam  scilicet  religio¬ 
sam  vovit)  vel  virgini  religiosae  vim  stupri  intulerit,  si  se  ab 
eo  sequestrari  (ipsa)  noluerit,  pariter  a  communione  et  a  Christia¬ 
norum  cousortio  segregetur.  Si  vero  illa,  quae  vim  pertulit  ad 
sanctam  religionem  redierit,  iu  illo  solo,  quoadusque  publice 
poeniteat,  data  sententia  perseveret. 

EX  CONCILIO  TOLETANO 
an.  527.  vel  581. 

Canon  I.  De  his,  quos  voluntas  parentum  a  primis  infantiae 
annis  clericatus  officio  manciparit,  statuimus  observandum,  ut 
mox  cum  detonsi  vel  ministerio  lectorum  contraditi  fuerint,  in 
domo  ecclesiae,  sub  episcopali  praesentia,  a  praeposito  sibi  de¬ 
beant  erudiri.  At  ubi  octavum  decimum  aetatis  suae  compleve¬ 
rint  annum,  coram  totius  cleri  plebisque  conspectu  voluntas  eo¬ 
rum  de  expetendo  coniugio  ab  episcopo  perscrutetur.  Quibus  si 
gratia  castitatis,  Deo  inspirante,  placuit,  et  professionem  casti¬ 
moniae  suae,  absque  coniugali  necessitate,  se  spoponderint  ser¬ 
vaturos,  hi  tanquam  appetitores  arctissimae  vitae,  lenissimo  Do¬ 
mini  iugo  subdantur,  ac  primum  subdiaconatus  ministerium, 
probatione  habita  professionis  suae,  a  vigesimo  anno  suscipiant... 
Cavendum  tamen  est  his,  ne  quando  suae  sponsionis  immemores 
aut  ad  terrenas  nuptias  aut  ad  furtivos  concubitus  accurrant. 
Quod  si  forte  fecerint,  ut  sacrilegii  rei  damuentur  et  ab  ecclesia 
habeantur  extranei.  Ilis  autem,  quibus  voluntas  propria,  inter¬ 
rogationis  tempore,  desiderium  nubendi  persuaserit,  concessam 
ab  apostolis  licentiam  auferre  uon  possumus.  Ita  ut  cum  prove¬ 
ctae  aetatis  in  coniugio  positi  renuuciaturos  se  pari  consensu 
operibus  carnis  spoponderint,  ad  sacratos  ordines  aspirent. 

Cf.  cn.  XLIX.  Cone.  Toletani  4.  inf.  c.  an.  633. 

Canon  IV.  Ne  quis  fidelium  propinquam  sanguinis  sui,  usquequo 
affluitatis  lineamenta  generis  successione  cognoscit,  in  matrimonio 
sibi  desideret  copulari...  tantoque  annosioris  excommunicationis 

tempore  a  Christi  corpore  et  fraternitatis  consortio  sequestretur, 
quanto  fuerit  propinquioris  sanguinis  contagione  pollutus. 

Heic  non  exhibetur  quidem  distincta  enumeratio  graduum  consangui¬ 
nitatis  vel  affinitatis,  inter  quos  non  licet  inire  coniugium,  lormula  est 
tamen  loquendi  adeo  generalis  ut  per  se  comprehendat  omnes  gradus  pro¬ 
pinquitatis,  qui  soleant  inter  homines  computari;  limite  tamen  aliquo, 
infra  quem  haud  liceret  coniugia  inire,  coercitam  fuisse  penes  Hispanos 
seriem  generationum  dubitare  non  sinit  qui  paulo  post  in  Hispania  flo¬ 
ruit,  Isidorus  Hispalensis,  qui  consanguinitatem  ad  sextam  generationem 
deducit  (v.  inf.  sub  Gregorio  M.).  Certo  autem  limite  ex  communi  ratione 
cogitandi  recepto,  formula  illa  generalis  Patrum  Toletanorum,  sicut  et 
Agathensium  (cf.  s.)  sensum  determinatum  induebat.  Cf.  quae  dicemus 
post  Gregorium  M. 

Adverte  pariter  quod  haec  formula:  usque  quo  affinitatis  lineamenta 
(jeneris  successione  cognoscit  non  solum  consanguinitatem,  sed  et  proprie 
dictam  affinitatem  valet  comprehendere  eamque  multiplicem. 

EX  CONCILIO  AURELIANENSI 
an.  538. 

Canon  X.  Nullus  novercae  suae  idest  uxori  patris  sui  ulla  co¬ 
pulatione  iungatur.  Quod  si  quis  praesumpserit,  noverit,  se  ana¬ 
thematis  supplicio  feriendum. 

Canon  XI.  Contracta  matrimonia,  accedente  infirmitate,  nulla 
voluntatis  coutrarietate  solvantur.  Quod  si  qui  ex  coniugibus  fe¬ 
cerint,  noverint  se  communione  privandos. 

Etsi  infirmitas  sit  impotentia  coeundi  sive  hanc  inferat,  si  tamen  est 
consequens,  non  solvit  vinculum. 

Canon  XIX.  Placuit,  ut  nullus  Christianus  Iudaeam  neque 
Iudaeus  Christianam  in  matrimonio  ducat  uxorem:  quia  inter 
huiusmodi  personas  illicitas  nuptias  esse  censemus.  Qui  si  com¬ 
moniti  a  consortio  hoc  se  separare  distulerint,  a  communionis 
gratia  sunt  sine  dubio  submovendi. 

Cum  separatio  sine  ulla  spe  reditus  sub  poena  excommunicationis  prae¬ 
cipitur,  pronum  est  intelligere,  voluisse  Patres  has  nuptias  ut  nullas  ha¬ 
beri  ;  illicitae  proinde  nuptiae  heic  sunt  etiam  invalidae.  Habes  impedi¬ 
mentum  disparitatis  cultus.  Sed  lex  non  est  universalis  Ecclesiae,  at 
particularis  Gallicanae  provinciae.  Cf.  cn.  Cone.  Chalced.  XIV.  s.  c. 

EX  CONCILIO  ARVERNENSI 
an.  535. 

Canon  VI.  Si  quis  Iudaicae  pravitati  iugali  societate  couiun- 
gitur  et  seu  Christiana  ludaeo  seu  Iudaeus  Christianae  mulieri 

Palmieri  —  Tractatus  de  Matrimonio  Christiano. 

carnali  consortio  misceatur,  quicumque  liorum  tantum  nefas  ad¬ 
misisse  dignoscitur,  a  Christianorum  coetu  absque  conyivio  et 
communione  Ecclesiae,  cuius  sociatur  hostilius,  segregetur. 

Cf.  can.  XIX.  Cone.  Aurelianensis  praec.  Sed  canon  recitatus  forte  spe¬ 
ctat  ad  aliam  Synodum  Arvernensem  2.  an.  549. 

Canon  XII.  Si  quis  relictam  fratris,  sororem  uxoris,  privignam, 
consobrinam  sobrinamve  vel  relictam  patrui  atque  avunculi,  car¬ 
nalis  contagii  crediderit  consortio  violandam  et  ausu  sacrilego 
auctoritatem  divinae  legis  ac  iura  naturae  perruperit  et  cui  ca¬ 
ritatis  ac  pii  affectus  solatia  exhibere  debuerat,  suorum  hostis 
ac  pudicitiae  expugnator  vim  inferre  tentaverit,  apostolicae  con¬ 
stitutionis  sententia  feriatur.  Et  quandiu  iu  tanto  versatur  sce¬ 
lere,  a  Christiano  coetu  atque  convivio  simulque  Ecclesiae  matris 
communione  privabitur. 

Cf.  cn.  LXI.  Cone.  Agathens.  s.  c.  Heic  quoque  patet  nullas  habitas  fuisse 
huiusmodi  nuptias,  quae  censentur  perruptio  auctoritatis  divinae  legis 
iurisque  naturae,  sacrilegus  ausus,  violatio  propinquorum,  pudicitiae  expu¬ 
gnatio  :  praeterea  prohibentur  in  perpetuum  convenire  qui  sic  iuncti  sunt, 
sub  poena  excommunic. 

Canon  XIII.  Cum  presbyteri  atque  diaconi  sublimi  dignitatis 
apice  prorogantur,  actibus  omnino  renuncient  seculi  et  ad  sa¬ 
crum  electi  ministerium  repudient  carnale  consortium  ac  permi¬ 
xtionis  pristinae  contubernium  permutent  germanitatis  affectu 
et  quisque  ille  est  presbyter  atque  diaconus,  divino  munere  be¬ 
nedictione  percepta,  uxoris  prius  suae  frater  illico  efficiatur  ex 
coniuge. 

Lenius  heic  agitur  cum  presbyteris  et  diaconis  ex  coniugatis  assumptis 
quam  can.  XXXVII.  Cone.  Epaonensis  et  can.  XVI.  Cone.  Agathensis  s.  c. 

EX  EPISTOLA  VIGILII 

AD  CAESARIU11  EPISCOPUM  ARELATENSEM  AN.  538. 

Gravis  poenitentia  imponitur  Theodeberto  regi,  qui  cum  uxore  fratris 
sui  illicitum  praesumpserat  inire  coniugium. 

Etsi  forte  nondum  verus  Pontifex  esset  Vigilius,  testis  est  tamen  ido¬ 
neus  iuris  vigentis  in  Ecclesia  Eomana. 

EX  CONCILIO  AUEELIANENSI 
an.  538. 

Canon  VII.  Clerici,  qui,  cum  uxores  non  haberent,  benedi¬ 
ctione  suscepta  (post  ordinationem  scilicet),  coniugia  crediderint 

eligenda,  qui  volentes  absque  ulla  reclamatione  in  aetate  fuerint 
legitima  ordinati,  cum  ipsis  mulieribus,  quas  acceperint,  excom¬ 
municatione  percellantur.  Quod  si  invitus  vel  reclamans  fuerit 
ordinatus,  ab  officio  quidem  deponatur,  sed  non  a  communione 
pellatur...  De  adulteriis  autem  honoratorum  clericorum  id  obser¬ 
vandum  est,  ut  si  quis  adulterasse  aut  confessus  fuerit  vel  con¬ 
victus,  depositus  ab  officio,  communione  concessa,  in  monasterio 
toto  vitae  suae  tempore  retrudatur. 

Clerici,  de  quibus  sermo  est  primo  loco,  non  omnes  indiscriminatim, 
sed  qui  in  sacris  ordinibus  sint  constituti,  intelligendi  sunt,  iis  enim  tan¬ 
tum  coniugium  sub  excommunicationis  poena  interdici  potest.  Clerici  au¬ 
tem  honorati,  sunt  clerici  in  aliqua  ecclesiastica  dignitate  locati.  Non 
satis  constat  ex  verbis  huius  canonis,  utrum  hi  Patres  ceusuerint  nullum 
esse  coniugium  ab  illis  clericis  contractum. 

Canon  X.  De  incestis  coniunctionibus  ita  quae  sunt  statuta 
serventur,  ut  liis,  qui  aut  modo  ad  baptismum  veniunt  aut 
(quibus)  Patrum  statuta  sacerdotali  praedicatione  in  notitiam 
antea  non  venerunt,  ita  pro  novitate  conversionis  ac  tidei  suae 
credidimus  consulendum,  ut  contracta  hucusque  huiusmodi  con- 
iugia  non  solvantur,  sed  in  futurum  quod  de  incestis  coniun¬ 
ctionibus  in  anterioribus  canonibus  interdictum  est  observetur: 
id  est  ut  ne  quis  sibi  sub  coniugii  nomine  sociare  praesumat 
relictam  patris  (quae  scilicet  noverca  fuerit),  liliam  uxoris  (quam 
haec  nempe  habuerit  ex  alio  marito ,  privignam) ,  relictam  fratris, 
sororem  uxoris,  consobrinam  aut  sobrinam,  relictam  avunculi  vel 
patrui.  Quod  si  qui  in  hoc  incesti  adulterio  potius  quam  coniugio 
fuerint  sociati,  quandiu  se  non  sequestraverint,  a  communione 
ecclesiastica  repellantur. 

Cf.  can.  XII.  Cone.  Ai-vernensis.  Vides  heic  quoque  Episcopos  nihil  de 
lege  civili  sollicitos  esse,  soliusque  sacerdotalis  praedicationis  rationem 
habere;  ut  iis,  qui  illam  ignoraverint  aut  qui  recens  conversi  sunt  ad 
fidem,  valere  permittant  coniugia  inita,  ex  quibus  quaedam  erant  lege 
quoque  rornana  prohibita. 

Canon  XVI.  De  raptoribus  virginum  consecratarum  seu  in 
proposito  sub  devotione  viventium,  id  statuimus,  ut  si  quis  con¬ 
secratae  vel  devotae  idest  religionem  professae  vim  inferre  prae¬ 
sumpserit,  a  communione  ecclesiastica  usque  ad  exitum  repel¬ 
latur,  viatico  tantum  ei  in  infirmitatis  periculo  reservato.  Quod 
si  (piae  rapta  dicitur,  cum  raptore  habitare  consenserit,  et  ipsa 
excommunicatione  simili  feriatur.  Quae  forma  et  de  poenitenti- 
bus  ac  viduis  in  proposito  manentibus  sub  districtione  ecclesia¬ 
stica  conservetur. 

EX  CONCILIO  AURELIANENSI 
AN.  541. 

Canon  XXII.  Nullus  per  imperium  potestatis  tiliam  competere 
(scilicet  sibi  vindicare)  audeat  alienam,  ne  coniugium,  quod  contra 
parentum  voluntatem  impie  copulatur,  vplut  captivitas  iudicetur, 
sed  sicut  est  prohibitum,  non  admittatur.  In  his,  qui  perpetra¬ 
verint,  excommunicationis  severitas  pro  modo  piaculi  imponatur. 

Cf.  cn.  VI.  Cone.  Ilerdensis  s.  c.  an.  524.  et  decretum  IV.  ac  V.  epist. 
Symmachi  ad  Caesarium  an.  513.  ac  decretum  XX.  Gelasii  ad  Episcopos 
Lucaniae  an  494. 

Libertas  privatorum  contra  impotentem  libidinem  eorum,  qui  in  su¬ 
blimitate  sunt,  defenditur  a  Patribus.  Coniugium  contractum  contra  vo¬ 
luntatem  parentum,  impium  appellatur. 

Canon  XXIV.  Quaecumque  mancipia  sub  specie  coniugii  ad 
ecclesiae  septa  confugerint,  ut  per  hoc  credant  posse  fleri  coniu¬ 
gium,  minime  eis  licentia  tribuatur,  nec  talis  coniunctio  a  cle¬ 
ricis  defensetur...  de  qua  re  decernimus,  ut  parentibus  aut  dominis 
propriis,  prout  ratio  poscit  personarum,  accepta  fide,  excusati 
sub  separationis  promissione,  reddantur:  postmodum  tamen  pa¬ 
rentibus  atque  dominis  libertate  concessa,  si  eos  voluerint  pro¬ 
pria  voluntate  coniungere. 

Pro  coniugio  servorum  voluntas  parentum  aut  dominorum  postulatur 
ab  his  Patribus,  quemadmodum  vidimus  a  Basilio.  Cf.  ibi  dicta  ad  cn.  XL. 

EX  CONCILIO  AURELIANENSI 
an.  549. 

Canon  XIX.  Puellae  ( quae  secundum  statuta  monasterii ,  in  quo 
elegerint  permanere ,  vestimenta  religionis  acceperint)  si  deinceps 
sacra  relinquentes  loca,  propositum  sanctum  seculi  ambitione 
transscenderint,  vel  illae,  quae  in  domibus  propriis,  tam  puellae 
quam  viduae  commutatis  vestibus  convertuntur,  cum  his,  quibus 
coniugio  copulantur,  ecclesiae  communione  priventur.  Sane  si 
culpam  sequestratione  sanaverint,  ad  communionis  gratiam  re¬ 
vocentur. 

Idcirco  professio  religionis  a  feminis  extra  monasteria  ln  domibus  pro¬ 
priis  apud  Gallos  adhuc  licebat;  culpa  contracti  coniugii  sequestratione 
sananda  docet,  nullum  habitum  fuisse  tale  coniugium. 

EX  CONCILIO  PARISIENSI 
CIRC.  AN.  557. 

Canon  IV.  Nullus  illicita  coniugia  coutra  praeceptum  Domini 
sortiri  praesumat,  idest  fratris  relictam  nec  novercam  suam  re- 
lictamque  patrui  vel  sororem  uxoris  suae  sibi  audeat  sociare,  neque 
nurus  suae  vel  materterae  confugio  potiatur.  Pari  etiam  conditione 
a  coniugio  amitae,  privignae  ac  tiliae  privignae  coniunctionibus 
praecipimus  abstineri. 

Canon  V.  Sacratarum  etiam  virginum  neque  per  raptum  neque 
per  competitiones  aliquas  (competitio  vim  (piandam  significat  sed 
potius  moralem,  sub  specie  iuris  vel  per  auctoritatis  abusum)  quisquam 
coniugia  sortiatur.  Similiter  de  earum  erit  coniunctionibus  absti¬ 
nendum,  quae  vestium  commutatione  tam  viduae  quam  puellae 
religionem,  poenitentiam  aut  virginitatem  publica  fuerint  decla¬ 
ratione  professae.  Quod  si  contra  interdictum  quis  venerit  et 
sacerdotem  suum  audire  neglexerit,  et  in  praesenti  a  communione 
catholicae  ecclesiae  habeatur  extraneus  et  in  perpetuum  anathe¬ 
mate  feriatur. 

Cf.  cn.  XIX.  Cone.  Aurelianensis  modo  citati. 

Canon  VI.  Nullus  viduam  neque  filiam  alterius,  extra  volun¬ 
tatem  parentum,  aut  rapere  praesumat  aut  regis  beneficio  aestimet 
postulandam.  Quod  si  fecerit,  similiter  ab  ecclesiae  communione 
semotus  anathematis  damnatione  plectatur. 

Cf.  can.  XXII.  Cone.  Aurelianensis  s.  c.  an.  541. 

EX  CAPITULARIBUS  FRANCORUM 

Circa  annum  560.  in  Constitutione  Chlotarii  Regis  praecipitur  c.  VIII. 
Sanctimoniales  nullus  sibi  in  coniugium  audeat  sociare.  Cf.  Capitularia 
Regum  Francorum  edit.  Balusii  ad  an.  XL.  560. 

EX  CONCILIO  BRACARENSI 
an.  563. 

Canon  XI.  Si  quis  coniugia  humana  damnat  et  procreationem 
nascentium  perhorrescit,  sicut  Manichaeus  et  Priscillianus  dixe¬ 
runt,  A.  S. 

EX  CONCILIO  TURONENSI 
an.  567. 

Canon  XII.  Episcopus  coniugem  ut  sororem  habeat  et  in  sancta 
conversatione  gubernet  domum  omnem  tam  ecclesiasticam  quam 
propriam,  ut  nulla  de  eo  suspicio  quaque  ratione  consurgat... 

Canon  XV.  Si  qui  in  monasterio  conversi  sunt  ant  converti 
voluerint,  nullatenus  exinde  habeant  licentiam  evagandi  nec,  quod 
absit,  ullus  eorum  coniugem  ducere  aut  extranearum  mulierum 
familiaritatem  habere.  Nam  si,  ut  supra  dictum  est,  uxorem  du¬ 
xerit,  excommunicetur  et  de  uxoris  male  sociatae  consortio,  etiam 
indicis  auxilio,  separetur. 

Monachorum,  qui  in  monasterio  conversi  sint,  coniugia  irrita  censentur. 

Canon  XX.  Nos  hoc  sequentes,  quod  vel  apostolus  Paulus  vel 
papa  Innocentius  (ad  Victricium)  statuit  in  canonibus  uostris 
inferentes,  statuamus  observandum,  ut  nullus  sacratam  Deo  vir¬ 
ginem,  quae  in  honorem  Christi  vestem  mutavit,  aut  rapere  aut 
competere  aut  sibi  coniugem  sociare  praesumat:  quia  etiam  lex 
romana  constituit  ut  quicumque  sacratam  Deo  virginem  vel  vi¬ 
duam  fortasse  rapuerit,  si  postea  eis  de  coniunetione  convenerit, 
capitis  sententia  feriantur  (Lee/.  I.  cod.  Theod.  de  raptu  vel  matr.). 

Cf.  Decretum  XII.  Innocentii  c.,  XVI.  Cone.  Aurelianensis  an.  53S.  Lex,  ad 
quam  provocant  Patres,  est  lex  Constantii,  quam  innovavit  lovinianus 
auctam  capitali  supplicio.  In  cod.  Theod.  L.  IX.  Tit.  XXV.  De  Raptu  1. 1. 
Si  quis  non  dicam  rapere,  sed  vel  attentare ,  matrimonii  iungendi  causa , 
sacratas  virgines  vel  invitas  (an.  vel  viduas?)  ausus  fuerit ,  capitali  sen¬ 
tentia  ferietur. 

Canon  XXI.  De  incestis  vero  coniunctionibus  censuimus  statuta 
canonum  vetera  uou  irrumpi...  Propterea  placuit  etiam  de  volumi¬ 
nibus  librorum  pauca  perstringere  et  canonibus  inserere,  ut  excepta 
lectio  de  aliis  libris  in  unum  recitetur  ad  populum.  Sic  enim  Do¬ 
minus  locutus  est  Levit.  XVIII.  7.  Turpitudinem  patris  tui  et  tur¬ 
pitudinem  matris  tuae  non  discooperies...  (usque  ad  20.  v.  inclusive). 
Itemque  ait  sacra  sententia  legum  ( cod.  Theod.  de  incestis  nuptiis 
l.  3a ),  quae  in  hac  explanatione  omni  homini  tam  docto  quam  indocto 
aperta  est,  ut  quisquis  aut  sororis  aut  fratris  tiliam  aut  ulterioris 
gradus  consobriuam  aut  fratris  uxorem  sceleratis  sibi  nuptiis 
iuuxerit,  huic  poenae  subiaceat  ut  de  tali  consortio  separetur. 
Item  alia  (ibid.  I.  4&):  quaecumque  mulier  sororis  suae  maritum 
post  mortem  illius  acceperit,  vel  si  quis  ex  viris,  mortua  uxore, 
sororem  eius  aliis  nuptiis  sibi  coniunxerit,  noverit  tali  consortio 
se  esse  notabilem  (Tum  referuntur  canones  ex  synodo  Aurelia- 
nensi  T  can.  XVIII.  Epaonensi  XXX.  et  Arvernensi  XII.  s.  c.). 
Subdunt:  Nos  hoc  quod  patres  nostri  statuerunt,  in  omnibus  ro¬ 
boramus. 

EX  CONCILIO  MATISCONENSI 
AN.  581. 

Canon  XII.  De  puellis  vero,  quae  se  Deo  voveriut  et  praeclarae 
decore  aetatis  ad  terrenas  nuptias  transierint,  id  custodiendum 
esse  decrevimus,  ut  si  qua  puella  voluntarie  aut  parentibus  suis 
rogantibus,  religionem  professa  vel  benedictionem  fuerit  conse¬ 
cuta  et  postea  ad  couiugium  vel  illecebras  seculi,  quod  potius 
stuprum  est  quam  couiugium  indicandum,  transgredi  praesum¬ 
pserit,  usque  ad  exitum,  cum  ipso,  qui  se  huiusmodi  consortio 
miscuerit,  communione  privetur. 

Cf.  cn.  LII.  Cone.  Arelat.  an.  452. 

EX  CONCILIO  LUGDUNENSI 
an.  583. 

J 

Canon  III.  Puellae,  quae  conniventia  parentum  suorum  se  vo¬ 
luntarie  dedicaverint  et  intra  monasterium  puellarum  conclusio¬ 
nem  elegerint  et  se  de  eodem  monasterio,  quacumque  animi  levitate 
aut  vilitate  corporis,  extra  captivitatis  incursum,  voluntate  sua 
subtraxerint  et  de  conversatione  religiosa,  cuiuscumque  vocationis 
spiritu,  seculi  delectationes  elegerint,  quousque  in  monasterium, 
unde  egressae  sunt,  revertantur,  a  commuuionis  gratia  segregen¬ 
tur:  viaticum  tamen  illis  miserationis  intuitu  praebeatur. 

Manifestum  est,  regressum  in  monasterium  his  puellis  praeceptum  com¬ 
prehendere  separationem  a  coniuge:  volunt  ergo  hi  patres  ut  culpa  con¬ 
tracti  coniugii  sequestratione  sanetur.  Cf.  cn.  XIX.  Cone.  Aurelianensis 
an.  549. 

Canon  IV.  De  incestis  coniunctionibus  boc  placuit  custodiri, 
quod  prisca  canonum  statuta  sanxerunt. 

EX  CONCILIO  MATISCONENSI 
an.  585. 

Canon  XVI.  Quae  uxor  subdiacoui  vel  exorcistae  vel  acolythi 
fuerat,  mortuo  illo,  secundo  se  non  audeat  sociare  matrimonio. 
Quod  si  fecerit,  separetur  et  in  coenobio  puellarum  Dei  tradatur 
et  ibidem  usque  ad  exitum  vitae  suae  permaneat. 

Cf.  can.  XXXII.  Cone.  Epaonensis  an.  517. 

Canon  XVIII.  Incestam  copulationem,  in  qua  nec  coniugem 
nec  nuptias  rectas  appellari  leges  sanxerunt,  catholica  omnino 

detestatur  atque  abominatur  ecclesia  et  gravioribus  poenis  eos 
afficere  promittit,  qui  nativitatis  suae  gradus  libidinoso  ardore 
contemnentes,  in  merda,  quod  nefas  est,  sua  ( al.  in  ordo  suo  seu 
ordura  sua,  quae  est  lutum ,  caenum ,  lordura ),  ut  sues  teterrimi 
convolvuntur. 

EX  CONCILIO  TOLETANO 
an.  589. 

Canon  X.  Viduae,  quibus  placuerit  tenere  castitatem,  nulla  vi 
ad  nuptias  iterandas  venire  cogantur.  Quod  si  priusquam  profi¬ 
teantur  continentiam,  nubere  elegerint,  illis  nubant,  quos  propria 
voluntate  elegerint  liabere  maritos.  Similis  conditio  et  de  virgi¬ 
nibus  habeatur,  ne  citra  voluntatem  parentum  vel  suam  cogantur 
maritos  accipere. 

Canon  XIV.  Suggerente  concilio  id  gloriosissimus  Dominus 
noster  (Rex  Reccaredus)  canonibus  inserendum  praecipit,  ut  Iu- 
daeis  non  liceat  Christianas  habere  uxores  vel  concubinas. 

EX  SYNODO  ANTISSIODORENSI 
DIOECESANA  AN.  590. 

Canon  XXII.  Non  licet  relictae  presbyteri  nec  relictae  diaconi 
nec  subdiaconi  post  eius  mortem  maritum  accipere. 

Cf.  cn.  XXXII.  Cone.  Epaonensis  an.  517. 

Canon  XXVII.  Non  licet  ut  aliquis  suam  novercam  accipiat 
uxorem. 

Canon  XXVIII.  Non  licet  ut  filiam  uxoris  suae  quis  accipiat. 

Canon  XXIX.  Non  licet  ut  relictam  fratris  sui  quis  in  matri¬ 
monium  ducat. 

Canon  XXX.  Non  licet  duas  sorores,  si  una  mortua  fuerit, 
alteram  in  coniugium  accipere. 

Cf.  cn.  II.  Neocaesar. 

Canon  XXXI.  Non  licet  consobrinam  hoc  est  quae  de  duobus 
fratribus  aut  de  duabus  sororibus  procreatur,  in  coniugium  ac¬ 
cipere,  nec  qui  de  ipsis  nati  sunt,  in  coniugio  socientur. 

Nedum  consobrinorum  gradus,  sed  et  sequens  a  nuptiis  excluditur. 

Canon  XXXII.  Non  licet,  ut  nepos  avunculi  uxorem  accipiat. 

EX  EPISTOLA  S.  GREGORII  M. 

AD  AUGUSTINUM  ANGLORUM  EPISCOPUM  (EPISTT.  L.  XI.  EPIST.  LXIV.) 

AN.  601. 

Interrogatio  5.  An  debeant  duo  germani  fratres  singulas  sorores  acci¬ 
pere,  quae  sunt  ab  illis  longa  progenie  generatae. 

Responsio.  Hoc  fleri  modis  omnibus  licet.  Nequaquam  enim  in 
sacris  eloquiis  invenitur  quod  huic  capitulo  contradicere  videatur. 

Interrogatio  6.  Usque  ad  quotam  generationem  fideles  debeant  cum  pro¬ 
pinquis  sibi  coniugio  copulari,  et  novercis  et  cognatis  si  liceat  coniugio 
copulari. 

Responsio.  Quaedam  terrena  lex  in  romana  republica  permittit 
ut  sive  fratris  sive  sororis  sive  duorum  fratrum  germanorum  vel 
duarum  sororum  filius  et  filia  ( patrueles ,  consobrini,  sobrini)  mi¬ 
sceantur.  Sed  experimento  didicimus,  ex  tali  coniugio  sobolem  non 
posse  succrescere.  Et  sacra  lex  (Moysis)  prohibet  cognationis  tur¬ 
pitudinem  revelare.  Unde  necesse  est,  ut  iam  tertia  (filii  consobri¬ 
norum)  vel  quarta  generatio  fidelium  sibi  licenter  iungi  debeat. 
(Alexander  II.  in  epist.  ad  clericos  Neapolitanos  de  gradibus  con¬ 
sanguinitatis  computandis  legit;  unde  necesse  est  ut  iam  quatuor 
vel  quinque  invicem  generationes  copulentur).  Nam  secunda,  quam 
diximus,  a  se  omnimodo  debet  abstinere.  Cum  noverca  autem  mi¬ 
sceri  grave  est  facinus,  quia  et  in  lege  scriptum  est:  turpitudinem 
patris  tui  non  revelabis.  (Illud  et  significat  ad  aliud  quoque  im¬ 
plicite  provocari,  nempe  ad  verba  Apostoli  I.  Cor.)...  Cum  cognata 
(uxore  scilicet  fratris )  quoque  misceri  prohibitum  est;  quia  per 
coniuuctionem  priorem  caro  fratris  facta  est. 

EX  EPISTOLA  EIUSDEM 

AD  FELICEM  MESSANENSEM  (EPISTT.  L.  XIV.  EPIST.  17.) 

AN.  604. 

«  Quod  scripsi  Augustino  Anglorum  gentis  episcopo,  alumno 
videlicet,  ut  recordaris,  tuo,  de  consanguinitatis  coniunctione,  ipsi 
et  Anglorum  genti,  quae  nuper  ad  fidem  venerat,  ne  a  bono 
quod  coeperat,  metuendo  austeriora,  recederet,  specialiter,  et  non 
generaliter  ceteris,  me  scripsisse  cognoscas.  Unde  et  mihi  omnis 
Komana  civitas  exstitit  testis  (Synodus  forte,  in  qua  haec  concessio 
decreta  fuerit,  indicatur)  nec  ea  intentione  haec  illis  scriptis  man¬ 
davi,  ut  postquam  firma  radice  in  fide  fuerint  solidati,  si  infra 
propriam  fuerint,  consanguinitatem  inventi,  non  separentur,  aut 
infra  affinitatis  (consanguinitatis)  lineam  idest  usque  ad  septi¬ 
mam  generationem,  couiungantur.  Sed  adhuc  illos  neophytos  exsi¬ 
stentes  saepissime  eos  prius  illicita  docere  vitare  et  verbis  ac 
exemplis  instruere  et  quae  post  de  talibus  egerint,  rationabiliter 
et  fideliter  excludere  oportet  ». 

Linea  consanguinitatis  dicitur  porrigi  usque  ad  septimam  generationem, 
porro  ultra  eam  coniungendos  esse  Anglos,  cum  privilegium  prius  fuerit 
revocatum. 

Iuverit  heic  paululum  immorari,  ut  sententias  G-regorii  M.,  si  fas  est, 
rite  interpretemur  (et  cf.  diota  in  Th.  XXIX.  n.  XIV.  de  his  epistolis).  Quod 
spectat  ad  epistolam  ad  Augustinum,  mentionem  facit  Gregorius  cuiusdam 
trerenae  legis,  quae  est  lex  in  Cod.  Iustiniani  L.  V.  Tit.  IV.  1.  19.  qui  vel 
prius  vel  post  Theodosium  iuniorem  sustulit  legem  Theodosii  senioris 
vetantem  nuptias  inter  consobrinos.  Sane  primus  ex  Romanis  Imperato¬ 
ribus  nuptias  inter  patrueles  et  consobrinos  vetuit  Theodosius  M.  Huius 
lex  quidem  non  exstat :  eius  tamen  meminerunt  Ambrosius  epist.  ad  Pa¬ 
ternum,  Augustinus  de  Civ.  Dei  XV.  16.,  Aurelius  Victor  in  epitome  Histo¬ 
riae  sub  finem,  ac  eiusdem  Theodosii  filii  Arcadius  et  Honorius  in  lege 
Manente  Cod.  Theod.  L.  III.  Tit.  12.  1.  3a.,  qua  lege  temperarunt  legem 
patris  quoad  poenas.  Quaestio  est  an  eandem  legem  patris  sui  iidem  po¬ 
stea  aboleverint  lege  Celebrandis,  qua  nuptiae  hae  permittuntur,  quae 
lex  prostat  in  codice  Iustiniani  Lib.  V.  Tit.  4.,  iisdemque  adscribitur, 
quamvis  desideretur  in  cod.  Theodosiano.  Iacobus  Sirmondus  in  diatriba 
De  lege  Celebrandis  (Oper.  Tom.  IV.;  probabilius  censet,  hanc  legem,  qualis 
nunc  in  cod.  Iustiniani  prostat,  non  esse  profectam  ab  Arcadio  et  Honorio, 
tum  propter  alias  causas,  tum  praesertim  eo  quod  exulet  a  codice  Theo¬ 
dosiano,  ac  ignorata  fuerit  Augustino,  qui  1.  c.  legem  Theodosii  senioris  tan- 
quam  vigentem  sua  aetate  agnoscit;  ac  tandem  quia  Honorius  et  Arcadius  e 
contrario  legem  tulerunt  (cod.  Theod.  L.  III.  Tit.  10. 1.  unica.  Si  nuptiae  ex 
rescripto  petantur )  qua,  manente  prohibitione  nuptiarum  inter  consobrinos, 
concesserunt  tamen,  ut  eaedem  ex  rescripto  Principis  peti  possent.  Iacobus 
vero  Gothofredus  ad  cod.  Theod.  L.  III.  Tit.  12.,  1.  8.  censet  nihil  esse,  cur 
ea  lex  Celebrandis  negetur  esse  eorum,  quibus  in  cod.  Iustiniani  adscri¬ 
bitur.  Advertit  enim  primum  generatim,  quod  cum  duo  pluresque  Impe¬ 
ratores  forent,  etsi  ab  uno  tantum  lex  aliqua  conderetur,  soleret  tamen 
omnium  nomine  inscribi  et  auctoritate  promulgari.  Itaque  ait  1°:  Lex  Si 
nuptiae  edita  reapse  est  a  solo  Honorio  in  Occidente.  2’  Arcadius  vero 
primum  lege  Manente  temperavit  rigorem  legis  paternae,  tum  paucis  post 
annis  lege  Celebrandis  permisit  quod  vetuerat  Pater.  Cur  ergo  non  com¬ 
paret  haec  lex  Celebrandis  in  codice  Theodosiano?  respondet  et  ipse  in¬ 
terrogando  :  cur  ibidem  non  comparet  lex  Theodosii  senioris  ?  Si  haec  re¬ 
cipiantur  (nam  cf.  ipsum  Gothofredum  l.,c.)  haud  aegre  intelligimus,  cur 
Augustinus  in  Occidente  legem  Theodosii  senioris  ut  vigentem  adhuc 
agnoscat:  nam  Honorius  eam  non  abrogaverat  sed  potius  confirmaverat, 
permittens  tantum  tales  nuptias  ex  rescripto  Principis  peti ;  quam  legem 
Honorii  solam  agnovisse  videtur  etiam  Cassiodorus,  qui  in  Lib.  VII.  Va¬ 
riarum,  formula  46.  asserit,  reservatum  a  prudentibus  viris  fuisse  principi 
beneficium  consobrinis  nuptiali  copulatione  iungendis. 

Ceterum  certum  est,  quod  ante  Gregorium  M.  Iustinianus  eam  legem 
Celebrandis  suam  fecerat,  inferens  in  suum  Codicem  L.  V.  Tit.  IV.  1.  19. 
Celebrandis  inter  consobrinos  matrimoniis  licentia  lepis  huius  salubritate 
indulta  est:  ut  revocata  prisci  iuris  auctoritate  restinctisque  calumniarum 
fomentis,  matrimonium  inter  consobrinos  habeatur  legitimum  sive  ex  duobus 
fratribus,  sive  ex  duabus  sororibus  sive  ex  fratre  et  sorore  nati  sunt:  et  ex 
eo  matrimonio  editi  legitimi  et  suis  patribus  successores  habeantur. 

Itaque  evidens  est,  huius  secularis  legis  nullam  pro  Christianis  ratio¬ 
nem  habere  Gregorium  Pontificem,  imo  improbare. 

Quaestio  est  tamen  impedita  magis,  quousque  inter  Christianos  aetate  Gre- 
gorii  se  protenderent  gradus  cognationis  prohibiti.  Gregorius  enim  in  epist. 
ad  Felicem  docet  solum  post  septimam  generationem  licere  coniugium. 
Contra  eadem  aetate  Isidorus  Etymol.  L.  IX.  c.  6.  a.  29.  affirmat  quod 
«  usque  ad  sextum  generis  gradum  consanguinitas  constituta  est  (quod 
tamen  interprete  Petro  Damiano  non  repugnat  priori,  cf.  inf.  ad  an.  1065.), 
ut  sicut  sex  aetatibus  mundi  generatio  et  hominis  status  finitur,  ita  pro¬ 
pinquitas  generis  tot  gradibus  terminaretur  ».  Patres  vero  Agatlienses 
et  Toletani  s.  c.  usque  dum  cognatio  cognoscitur,  coniugia  interdicunt : 
at  quoad  gradus  expresse  indicatos  non  apparet  expresse  prohibitus  gra- 
dus  aliquis  ultra  tertium.  Cf.  c.  LXI.  Cone.  Agathensis  et  XXX.  Epao- 
nensis  cun.  Synodi  Antissiodor.  an.  590.  et  cn.  XIV.  seq.  Cone.  Parisiensiis. 
Difficultatem  auget  Theodorus  Cantuariensis,  qui  post  medium  seq.  seculi 
floruit.  Nam  inter  capitula  eidem  adseripta  (cf.  Spicilegium  Dacheriamim 
Tom.  IX.)  haec  reperiuntur.  Cap.  XIII.  « In  tertia  propinquitate  carnis  se¬ 
cundum  graecos  licet  nubere,  sicut  in  lege  scriptum  est  (lex  Iustiniani 
in  secundo  quoque  gradu  (secundum  ecclesiasticam  quidem  computationem 
permittebat,  non  ergo  ad  hanc  legem  provocat  Theodorus),  in  quinta  se¬ 
cundum  Romanos.  Tamen  in  quarta  non  solvunt  coniugium  postquam 
factum  fuerit  (idem  mediante  sec.  VIII.  a  Patribus  Vermeriensibus  et 
aliis  quos  vide  infra,  statutum  est).  In  tertia  propinquitate  non  licet  uxo¬ 
rem  alterius  post  obitum  eius  habere  » .  Cap.  LXXXIV.  In  quinta  genera¬ 
tione  coniungentur :  quarta  si  inventi  fuerint  coniuncti,  non  separentur: 
tertia,  separentur.  Praeterea  Rabanus  Maurus  sec.  IX.  in  epist.  ad  Hum- 
bertum,  mentione  facta  sententiae  Isidori  et  Gregorii,  utrique  praefert 
et  sequendam  dicit  doctrinam  Theodori  qui  « inter  Isidorum  et  Gregorium 
medius  incedens  definivit  ut  post  quintam  generationem  iam  licitum  con- 
nubium  fiat».  Verum  ex  capitulis  Theodori,  quae  nunc  feruntur,  patet 
potius  ipsum  post  quartam  generationem  licitum  putasse  coniugium. 

Rabanus  ergo  sec.  IX.  nullam  legem  ecclesiasticam  noverat,  quae  post 
quintam  generationem  saltem  coniugia  interdiceret :  imo  nec  post  quar¬ 
tam.  Nam  in  alio  opusculo  De  Consanguineorum  nuptiis,  post  citatos  ca¬ 
nones  Gregorii  II.  (quos  vide  infra),  hos  sequendos  dicit,  monens  tantum 
«  quod  si  quis  voluerit  se  continere  usque  ad  quintam  vel  sextam  vel 
etiam  septimam  geuerationem,  non  prohibendus  est,  sed  magis  hortan¬ 
dus  » .  Cf.  et  decret.  XXX.  Cone.  Moguntini  habiti  ab  eodem  Rabano  an.  847. 
inf.  c.  Attamen  sec.  VIII.  iam  Gregorius  III.  in  epist.  ad  Eonifacium  (quam 
mirum  est  latuisse  Rabanum)  decrevisse  se  testatur,  ut  usque  ad  septi¬ 
mam  generationem  unusquisque  observet  progeniem  suam  v.  inf.).  Prae¬ 
terea  Zacharias  in  epist.  ad  Theodorum  Ticinensen  (v.  inf.)  mentionem 
faciens  epistolae  Gregorii  M.  ad  Anglos,  monet  quod  ipse  pius  Pater  id 
concessit,  ut  rudibus  et  noviter  ad  Christum  venientibus  levia  quaedam 
non  graviora  imponeret.  Quibus  verbis  aperte  alludit  Zacharias  ad  epi¬ 
stolam  eiusdem  Gregorii  ad  Felicem,  ut  nulla  ratio  sit  cur,  amplius  cum 
Petro  Coustant  (in  epist.  RR.  PP.  coi.  416.-17.),  qui  integram  non  vidit 

Zachariae  epistolam  ad  Theodorum,  dubitemus  de  huius  Gregorii  ad  Fe¬ 
licem  epistolae  authenticitate.  Subdit  porro  ibid.  Zacharias,  velle  se  ut 
populus  curae  Theodori  commissus  id  observet  non  quod  recens  conversis 
concessum  est,  sed  quod  custodiunt  ii  qui  ab  incunabulis  sunt  nutriti  in 
catholica  Ecclesia,  ut  scilicet  dum  se  propria  cognatione  cognoverunt, 
modis  omnibus  abstineant.  Cum  vero  gradus  distinctius  non  declaret,  vi¬ 
detur  Zacharias  eos  intelligere  quos  Gregorius  M.,  ad  quem  Theodorus 
Ticinensis  provocaverat,  indicavit,  nempe  usque  ad  septimum  gradum. 

Quid  ergo  censendum?  Puto  quod  in  Ecclesia  id  semper  cautum  fuerit, 
quod  usque  dum  quidam  se  de  propria  cognatione  cognoverint,  abstine¬ 
rent  a  coniugio,  (quam  indeterminatam  loquendi/  rationem  etiam  Nico¬ 
laus  I.  retinere  maluit  cum  scriberet  ad  Episcopos  Germaniae  (v.  inf.), 
ac  si  gradus  cognationis  aliunde  noti  essent),  non  eandem  tamen  fuisse 
penes  omnes  rationem  applicandi  hanc  legem.  Et  Eomae  quidem  proxi¬ 
misque  in  ecclesiis  aetate  Gregorii  M.  atque  ante  ipsum  ac  postea  legem 
valuisse,  ut  quoniam  post  septimam  generationem  censebatur  cognatio 
desinere,  post  septimam  generationem  solum  coniugia  licerent.  Sane  Mo¬ 
destinus  (in  Dig.  L.  38.  Tit.  10.  1.  4.)  iam  dixerat:  «  non  facile,  quod  ad 
nostrum  ius  attinet,  cum  de  naturali  cognatione  quaeritur,  septimum 
gradum  quis  excedit,  quatenus  ultra  eum  fere  gradum  rerum  natura  co¬ 
gnatorum  vitam  consistere  non  patitur  » .  Attamen  censeo  legem  de  hac 
re  universalem  in  Ecclesia,  haec  omnia  coniugia  interdicentem,  sive  in¬ 
ductam  ex  praescripto  Romanae  Sedis  sive  ex  consuetudine  Romanum 
morem  imitante,  non  nisi  serius,  post  medium  seculum  IX.  invaluisse. 
Etenim,  ut  videbimus,  plura  provincialia  concilia  seculorum  immediate 
sequentium  hanc  legem  ignorant.  At  seculo  nono  praesertim  ad  finem  ver¬ 
gente  communiter  recepta  ea  lex  apparet. 

Nisi  forte  velis  cum  aliquibus  dicere  discrimen,  quod  tot  inter  canones 
se  prodit  non  esse  nisi  verbale,  ut  nimirum  alii  computatione  ecclesia¬ 
stica  in  gradibus  enumerandis,  alii  romana  uterentur.  At  non  possumus 
id  recipere.  Nam  1°  si  ita  esset,  qui  computatione  romana  usi  essent  pro 
quarto  gradu  ecclesiastico  posuissent  octavum:  at  huius  gradus  mentio 
nunquam  occurrit.  2°  Discrimen  non  est  tantum  inter  duos  limites,  qua¬ 
tenus  quidam  limitem  figant  e.  g.  in  quarto  gradu,  alii  in  septimo,  sed 
inter  plures  limites :  nam  reperies  et  eos  qui  in  tertio  gradu  sistunt. 
3°  Cum  quidam  in  Ecclesia  Neapolitana  computationem  graduum  more 
romano  adhibendam  censebant,  Alexander  II.  (v.  inf.  suo  loco)  non  re¬ 
spondit,  hactenus  utrumque  modum  usurpatum  fuisse  ac  perinde  redire, 
dummodo  in  computatione  romana  duplicetur  numerus,  sed  prorsus  re¬ 
probavit  eam  methodum  computandi.  4“  Cum  Innocentius  III.  in  Cone, 
oecumenico  (v.  inf.)  gradus  prohibitos  ad  quartum  coarctavit,  quia  in  ul¬ 
terioribus  gradibus  non  poterat  absque  gravi  dispendio  prohibitio  antea 
vigens  generaliter  observari,  manifeste  significavit,  quod  prohibitio  se 
porrigens  usque  ad  septimum  gradum,  non  differebat  tantum  verbis  sed 
re  a  prohibitione  usque  ad  quartum:  secus  nihil  novi  statuisset,  idemque 
grave  dispendium,  cui  obnoxii  fideles  erant,  reliquisset  intactum.  Cf.  quae 
dicemus  ad  cn.  Cone.  Romani  sub  Alexandro  II. 

EX  CONCILIO  BARCINONENSI 
an.  599. 

Canon  IV.  Si  qua  virgo  propria  voluntate,  abiecta  laicali  veste, 
devotarum  more  induta,  castitatem  servare  promiserit,  vel  si  qui 
hominum  utriusque  sexus  poenitentiae  benedictionem  expetendo 
a  sacerdote  perceperint,  et  ad  terrena  connubia  sponte  transie¬ 
rint,  aut  violenter  abstractae  feminae  a  pudicitiae  violatore  se 
sequestrare  noluerint,  utrique  ab  ecclesiarum  liminibus  expulsi, 
ita  ab  liomiuum  catholicorum  communione  sint  separati,  ut  nulla 
prorsus  eis  vel  colloquii  consolatio  sit  relicta. 

Cf.  cn.  III.  Cone.  Lugdunensis  an.  583. 

EX  CONCILIO  PARISIENSI 
AN.  615. 

Canon  XIII.  De  viduabus  et  puellis,  quae  sibi  vestem  in  habitu 
religionis  in  domibus  propriis,  tam  a  parentibus  quam  per  se 
ipsas  mutaverint  et  se  postea  contra  statuta  Patrum  vel  prae¬ 
cepta  canonum,  coniugio  crediderint  copulandas,  tandiu  utrique 
habeantur  a  communione  suspensi  quousque  quod  illicite  perpe¬ 
traverunt  emendent,  aut  si  emendare  neglexerint,  a  communione 
ecclesiastica  vel  omnium  Christianorum  convivio  in  perpetuum 
sint  sequestrati. 

Professio  religiosa  virginibus  et  viduis  etiam  tum  in  domo  propria  ex 
vetere  more  permittebatur.  Cf.  can.  praeced. 

Ita  canonem  modo  recitatum  edidit  Sirmondus.  Balusius  vero  (in  ca¬ 
pitularibus  Francorum)  ex  eodem  Concilio  edictum  in  hanc  rem  Regis 
Chlotarii  referens,  ita  exhibet  sub.  n.  XVIII .  Puellas  et  viduas  religiosas 
aut  sanctimoniales,  t /uae  se  Deo  voverunt ,  tam  quae  in  propriis  domibus 
resident,  quam  quae  in  monasteriis  positae  sunt ,  nullus  nec  per  praeceptum 
nostrum  competat ,  nec.  trahere  nec  sibi  in  coniugio  sociare  penitus  prae¬ 
sumat.  Et  si  quis  exinde  praeceptum  elicuerit  (h.  e.  a  rege  impetraverit), 
nullum  sortiatur  effectum.  Et  si  quicumque  aut  per  virtutem  (h.  e.  vim) 
aut  per  quemlibet  ordinem  ipsas  detrahere  aut  sibi  in  coniugium  praesum¬ 
pserit  sociare,  capitali  sententia  feriatur.  Et  si  in  Ecclesia  coniugium  fe¬ 
cerint  et  illa  rapta  aut  rapienda  in  hoc  consentire  videbitur,  sequestrati  ab 
invicem  in  exilio  deportentur  et  facultates  eorum  propinquis  heredibus  so¬ 
cientur. 

Has  vero  professiones  religiosas  in  propriis  domibus  interdixit  feminis 
Cone.  Parisiense  6.  an.  829.  At  cf.  canonen  XXIX.  Cone.  Roman.  sub  Euge- 
nio  II.  an  826. 

Canon  XIV.  Incestas  vero  coniunctiones  ab  omni  Christianorum 
populo  censuimus  specialiter  resecari,  ita  ut  si  quis  relictam  fra- 

tris,  sororem  uxoris,  privignam,  consobrinam,  sobrinam,  vel  re¬ 
lictam  item  patrui  atque  avunculi  vel  in  religionis  habitu  deditam 
coniugii  crediderit  consortio  violandam,  tandiu  a  comrminionis 
gratia  segregetur,  quandiu  ab  illicitis  conjunctionibus  sequestra¬ 
tione  manifestissima  debeat  abstinere. 

Vides  incestis  coniunctionibus  connumerari  connubia  religiosarum. 

EX  CONCILIO  RHEMENSI 
CIR.  AN.  625. 

Canon  VIII.  De  incestis  coniunctionibus:  si  quis  intra  prae¬ 
scriptum  canonibus  gradum  incestuoso  ordine,  cum  his  personis, 
quibus  a  divinis  regulis  prohibetur,  se  coniunxerit,  nisi  poeni¬ 
tentiam  sequestratione  testentur,  communione  priventur. 

Ad  canones  iara  vigentes  provocatur.  Editi  scilicet  in  praecedentibus 
synodis  Galliarum,  habebantur  ut  lex  communis  Ecclesiae  in  Gralliis.  De 
legibus  ab  auctoritate  civili  profectis  nulla  mentio.  Episcoporum  decre¬ 
tum  lex  potius  civilis  secuta  est.  Nam  in  Capitulari  Dagoberti  Regis,  qui 
anno  729.  (ex  Petavio)  regnum  auspicatus  est  tum  altero  pro  Alamannis 
n.  39.  tum  tertio  pro  Baioariis  Tit.  6.  n.  1.  edicitur.  Nuptias  prohibemus 
incestas.  Itaque  uxorem  habere  non  liceat  socrum ,  nurum ,  privignam,  no¬ 
vercam,  filiam  fratris,  filiam  sororis,  fratris  uxorem,  uxoris  sororem.  Filii 
fratrum,  filii  sororum  inter  se  nulla  praesumptione  iungantur.  Si  quis 
contra  haec  fecerit,  a  loci  indicibus  separetur  et  omnes  facultates  amittat, 
quas  fiscus  acquirat. 

Canon  XXIII.  Viduas,  quae  se  Domino  consecrari  petierint, 
vel  puellas  Domino  consecratas  nullus  neque  per  auctoritatem 
regiam  neque  qualicumque  potestate  suffultus  aut  propria  teme¬ 
ritate  rapere  aut  trahere  audeat:  quod  si  utrique  consenserint, 
communione  priventur. 

EX  CONCILIO  TOLETANO 
an.  633. 

Canon  XLIX.  Monachum  aut  patera  a  devotio  aut  propria,  pro¬ 
fessio  facit:  quidquid  horum  fuerit  alligatum,  tenebit.  Proinde 
his  ad  mundum  reverti  intercludimus  aditum  et  omnem  ad  se- 
culum  interdicimus  regressum. 

De  hac  consuetudiue,  quam  olim  quoad  clericos  Concilium  Toletanum 
2m  an.  527.  (vid.  sup.)  non  probavit,  quae  tamen  quoad  monachos  postea 
pluribus  in  locis  obtinuit  et  quam  regula  benedictina  vel  induxerat  vel 
firmaverat,  ut  pueris,  postquam  monasteriis  a  parentibus  fuissent  oblati, 
propositum  deserere  (propositum  quidem  manendi  in  nronasterio,  vitamque 

monasticam  agendi,  licet  forte  citra  vota)  et  ad  seculum  regredi  nefas 
esset,  lege  Petri  Coustant  RR.  PP.  Epistoll.  ad  s.  Marcellum  §  2m.  Hunc 
morem,  quem  canon  hic  Cone.  Toletani  4'  confirmat,  minus  probavit  Nico¬ 
laus  I.  epist.  data  ad  universos  episcopos  in  regno  Ludovici  an.  867. 
(cf.  eius  epist.  117a).  Idem  mos  tandem  sensim  sine  sensu  exolevit,  et  a 
Caelestino  III.  reiectus  est,  cuius  decretum  exstat  in  decretalibus  Gre¬ 
go  rii  IX.  L.  III.  tit.  XXXI.  c.  14.  Cf.  item  responsum  XV.  Leonis  ad  Ru¬ 
sticum  s.  c.  et  inf.  positum  Zachariae  XXVII.  ex  epist.  ad  Pipinum. 

Idem  porro  decretum  hispanum  instauratum  est  a  Cone.  Toletano  10. 
an.  655.  cum  hoc  tamen  temperamento  cn.  VI.,  ut  deinceps :  parentibus 
filios  suos  religioni  contradere  non  amplius  quam  usque  ad  decimum 
(al.  quatuordecimum)  aetatis  eorum  annum  licentia  potent  esse.  Scilicet  qui 
decimum  (al.  quartum  et  decimum)  annum  attigerant,  sola  sua  poterant 
voluntate  obligari. 

Canon  LII.  Nomiulli  monachorum  egredientes  e  monasterio, 
non  solum  ad  seculum  revertuntur,  sed  etiam  uxores  accipiunt. 
Hi  igitur  revocati  in  eodem  monasterio,  a  quo  exierunt,  poeniten¬ 
tiae  deputentur,  ibique  defleant  crimina  sua  unde  decesserunt. 

Canon  LV.  Hi  qui  detonsi  a  parentibus  fuerint  aut  sponte  sua, 
amissis  parentibus,  seipsos  religioni  devoverunt  et  postea  habitum 
secularem  sumpserint,  iidem  a  sacerdote  comprehensi  ad  cultum 
religionis,  acta  prius  poenitentia,  revocentur:  quod  si  reverti  non 
possunt  ( nequeant  scilicet  revocari ,  utique  quia  nolunt),  vere  ut 
apostatae  anathematis  sententiae  subiiciantur.  Quae  forma  ser¬ 
vabitur  etiam  in  viduis  virginibusque  sacris  ac  poenitentibus 
feminis,  quae  sanctimonialem  habitum  induerunt  et  postea  aut 
vestem  mutaverunt  aut  ad  nuptias  transierunt. 

Quoad  primam  partem  huius  decreti  cf.  dicta  ad  can.  XLIX. 

Canon  LVI.  Duo  sunt  genera  viduarum,  seculares  et  san¬ 
ctimoniales.  Seculares  viduae  sunt,  quae  adhuc  disponentes  lai- 
caleni  habitum  non  deposuerunt:  sanctimoniales  sunt,  quae  iam 
mutato  habitu  seculari  sub  religioso  cultu  in  conspectu  sacer¬ 
dotis  vel  ecclesiae  apparuerint.  Hae,  si  ad  nuptias  transierunt, 
iuxta  Apostolum  non  sine  damnatione  erunt,  quia  se  primum  Deo 
voventes,  postea  castitatis  propositum  abieceruut. 

Inter  has  connu  merat  Cone.  Toletanum  10.  can.  V.  etiam  eas,  quae  quam¬ 
libet  a  sacerdote  vel  ministro  sanctimoniae  vestem  non  accepissent,  ipsae 
tamen  aut  indutae  sunt,  aut  illo  indui  habitu  consenserunt,  qui  religionis 
esse  cultus  ab  intuentibus  crederetur,  sicque  coram  ecclesia  vel  sacerdote 
aut  etiam  competentibus  testibus  quandoque  indutae  certis  indiciis  aut 
testimoniis  approbarunt. 

Patet  professionem  religiosam  feminis  extra  claustra  licuisse  tunc  in 
Hispania  atque  etiam  professionem  tacitam  valuisse. 

Canon  LXIII.  I  udae  i,  qui  Christianas  mulieres  in  couiugio 
habent,  admoneantur  ab  episcopo  civitatis  ipsius,  ut  si  cum  eis 
permanere  cupiunt,  Christiani  efficiantur.  Quod  si  admoniti  no¬ 
luerint,  separentur;  quia  non  potest  infidelis  in  eius  permanere 
couiugio,  quae  iam  in  Christianam  translata  est  fidem.  Filii  au¬ 
tem,  qui  ex  talibus  nati  exsistunt,  fidem  atque  conditionem  matris 
sequantur.  Similiter  et  hi,  qui  procreati  sunt  de  infidelibus  mu¬ 
lieribus  et  fidelibus  viris,  Christianam  sequantur  religionem,  non 
i udaicam  superstitione m . 

Sermo  est  cie  Christianis  mulieribus,  quae  ex  Iudaismo  ad  Christum 
conversae  sunt  post  nuptias.  Propter  periculum  perversionis  praecipitur, 
ut  nisi  vir  convertatur,  separentur  et  sic  fiat  facultas  Christianae  mu¬ 
lieri  alias  ineundi  nuptias.  Ratione  sane  eiusdem  periculi  can.  praeced. 
qui  est  LXII.  decretum  fuerat  ut :  nulla  ultra  communio  sit  Hebraeis  ad 
fidem  Christianam  translatis  cum  his,  qui  adhuc  in  vetere  ritu  consistunt, 
ne  forte  eorum  participatione  subvertantur.  In  Concilio  autem  Latera¬ 
nensi  3°  sub  Alexandro  III.  cn.  XXVI.  excommunicantur  christiani,  qui 
cum  iudaeis  vel  saracenis  praesumpserint  habitare,  obtentu  alendorum 
seu  educandorum  puerorum  eius  gentis,  vel  pro  servitio,  vel  ex  alia  qua¬ 
libet  causa. 


EX  CONCILIO  TOLETANO 
an.  638. 

Canon  VI.  Quisquis  virorum  vel  mulierum  habitum  semel  in¬ 
duerit.  spontanee  religiosum,  aut  si  vir  deditus  ecclesiae  choro 
vel  femina  fuerit  deligata  puellarum  monasterio,  in  utroque  sexu 
praevaricator  ad  propositum  invitus  reverti  cogatur;  ut  vir  de¬ 
tondeatur  et  puella  monasterio  reintegretur.  Si  autem  quolibet 
patrocinio  desertores  permanere  voluerint,  sacerdotali  sententia 
ita  de  Christianorum  coetu  habeantur  extorres,  ut  nec  locutio 
cum  eis  ulla  sit  communis.  Viduae  quoque,  sicut  universalis 
iamdudum  statuit  Synodus  (Tolet.  4‘1  n.  633.),  professionis  vel 
habitus  sui  desertrices,  superiori  sententia  condemnentur. 

Canon  VIII.  Antiqui  et  sanctissimi  est  patris  sententia  papae 
Leonis  (cf.  eius  decr.  XIII.  ex  epistola  ad  Rusticum  s.  c.)  ut  is, 
qui  in  aetate  adolescentiae  positus,  dum  mortis  formidat  casum, 
pervenerit  ad  poenitentiae  remedium,  si  coniugatus  (erat)  et  forte 
fuerit  incontinens  (li.  e.  se  continere  haud  valens ),  ne  postea  adul¬ 
terii  incurrat  lapsum,  redeat  ad  pristinum  coniugium,  quousque 
possit  adipisci  temporis  maturitate  continentiae  statum.  Quod 
nos  sicut  de  viris  ita  et  de  feminis  aequo  modo  censemus  non 
quidem  generaliter  et  legitime  (ad  modum  legis  iuhentis)  prae- 

ceptum,  sed  constat  a  nobis  pro  humana  fragilitate  indultum  ea 
dumtaxat  ratione,  ut  si  is  qui  poenitentiae  non  est  legibus  de¬ 
ditus  (alter  scilicet  coni ux,  qui  poenitentiae  non  subiicitur)  ante 
ab  hac  vita  discesserit  quam  ex  consensu  ad  continentiam  ( forte 
conviventiam  vel  quid  simile;  certus  enim  sensus  est:  antequam  rur¬ 
sus  redeant  ad  copulam  maritalem)  eorum  fuerit  regressus,  super¬ 
stiti  (qui  poenitentiam  egit)  non  liceat  denuo  ad  uxorios  transire 
amplexus.  Sin  autem  illius  vita  exstiterit  superstes  qui  non  ac¬ 
cepit  benedictionem  poeni tentis  (h.  e.  si  superstes  sit  ille  ex  duobus 
coniugibus,  qui  non  fuit  poenitentiae  sublectus,  altero  poenitente  de¬ 
functo ,  ille  superstes)  nubat  si  se  continere  non  potest,  et  alte¬ 
rius  consortio  fruatur  uxoris.  Quod  de  utroque  sexu  pari  modo 
nos  manifestum  est  decrevisse. 

Provocant  quidem  hi  Patres  ad  responsum  Leonis:  attamen  nimis  illud 
coarctant.  Ipsi  enim  poeniteDti  adolescenti,  non  concedunt  post  poeniten¬ 
tiam  nisi  reditum  ad  uxorem  quam  prius  acceperat;  at  Leo  simpliciter 
huiusmodi  poenitenti  nuptias  concedit. 

Nam  respondit  inquisitioni  de  his  qui  post  poenitentiam  uxores  accipiunt 
vel  concubinas  sibi  coniungunt.  Potius  provocare  potuissent  ad  cn.  XXI. 
Cone.  Arleatensis  21  an.  451.  s.  c. 

EX  CONCILIO  TOLETANO 
an.  655, 

Canon  X.  Quilibet  ab  episcopo  usque  ad  subdiaconum  dein¬ 
ceps  vel  ex  ancillae  vel  ex  ingenuae  detestando  connubio  in 
honore  constituti  filios  procreaverint,  illi  quidem,  ex  quibus  geniti 
probabuntur,  canonica  censura  damnentur:  proles  autem  tali  nata 
pollutione  non  solum  parentum  hereditatem  nusquam  accipiat, 
sed  etiam  in  servitutem  eius  Ecclesiae,  de  cuius  sacerdotis  vel 
ministri  ignominia  nati  sunt,  iure  perenni  manebunt. 

Cum  proles  tanquam  spuria  existimetur,  videntur  hi  Patres  nuptias 
istas  habuisse  non  solum  illicitas  sed  invalidas. 

EX  CONCILIO  NAMNETENSI 
an.  658. 

Hoc  concilium  etsi  a  collectoribus  Conciliorum  ad  sec.  X.  referatur,  habi¬ 
tum  probabiliter  fuit,  iuxta  Sirmondmn,  an  658.  Nam  sequens  eiusdem 
decretum  recitatur  a  Benedicto  Levita  in  sua  collectione  capitularium 
L.  III.  n.  382.,  qui  ante  medium  sec.  IX.,  scripsit.  Porro  anno  hoc  638., 
habitam  fuisse  synodum  Namnetensem  docemur  a  Flodoardo. 

Canon  XII.  Si  cuius  uxor  adulterium  perpetraverit  et  hoc  a 
viro  deprehensum  fuerit  et  publicatum,  dimittat  uxorem,  si  vo- 

Pai.mif.ri  —  Tractatus  de  Matrimonio  Christiano.  25 

luerit,  propter  fornicationem :  illa  vero  septem  annis  publice  poe- 
niteat.  Vir  vero  eius,  illa  vivente,  nullatenus  aliam  accipiat,  quod 
si  voluerit  adulteram  sibi  reconciliare,  liceutiam  habeat,  ita  tamen 
ut  pariter  cum  illa  poenitentiam  agat  et  exacta  poenitentia  post 
septem  annos  ad  communionem  uterque  accedat.  Similis  forma 
et  in  muliere  servabitur,  si  vir  eius  adulteravit. 

Minus  scilicet  honestum  videbatur  his  Patribus  ideoque  poenitentia 
expiandum,  si  adultera  retineretur.  Cf.  cn.  LXX.  Illiber.  Cernis  interea 
perfectam  coniugii  indissolubilitatem. 

EX  CONCILIO  HERUDFORDIENSI 

IN  ANGI.IA,  SUB  THEODORO  CANTUARIAE  EPISCOPO  AN.  673. 

Canon  X.  Pro  confugiis.  Ut  nulli  liceat  nisi  legitimum  habere 
connubium.  Nullus  incestum  faciat.  Nullus  coniugem  propriam 
nisi  ut  sanctum  evangelium  docet,  fornicationis  causa  'relinquat. 
Quod  si  quisquam  propriam  expulerit  coniugem  legitimam  sibi 
matrimonio  coniunctam,  si  Christianus  esse  recte  voluerit,  nulli 
alteri  copuletur,  sed  ita  permaneat  aut  propriae  reconcilietur 
uxori. 

Habes  heic  disserte  propositum  dogma  catholicum:  permissa  quidem 
in  causa  fornicationis  dimissione  uxoris,  ita  tamen  ut  alteram  non  acci¬ 
piat.  Ex  quo  intelligis  quam  male  inter  capitula  Theodoro  eidem  adscri- 
pta  recenseatur  et  istud  CXVI.  Cuius  uxor  fornicatur,  licet  eam  dimit¬ 
tere  et  aliam  accipere  et  mulieri  non  licet  fornicare  et  alium  accipere 
pecunia. 

EX  CONCILIO  TOLETANO 
AN.  681. 

Canon  VIII.  Praeceptum  domini  est,  ut  excepta  causa  forni¬ 
cationis,  uxor  a  viro  dimitti  non  debeat.  Et  ideo  quicumque  citra 
culpam  criminis  praedicti,  uxorem  suam  quacumque  occasione 
reliquerit,  quia  quos  Deus  coniunxit,  ille  separare  disposuit,  taudiu 
ab  ecclesiastica  communione  privatus  et  a  coetu  omnium  Chri¬ 
stianorum  maneat  alienus,  quandiu  et  ad  societatem  relictae  con- 
iugis  redeat  et  partem  sui  corporis  honesta  lege  coniugii  since¬ 
riter  amplectatur  et  foveat. 

EX  CONCILIO  TOLETANO 
an.  683. 

Canon  V.  Nulli  licebit  superstitem  reginam  sibi  in  coniugio 
ducere,  non  sordidis  contactibus  maculare.  Non  hoc  secuturis  re- 

gibus  licitum,  non  cuiquam  hominum  licebit  esse  permissum. 
Quod  si  facere  tale  aliquid  quisquam  praesumpserit  quod  aut 
superstitem  reginam  post  decedentis  principis  mortem  sibi  in 
coniugio  copulet  aut  adulterina  pollutione  contaminet,  sive  sit 
rex,  sive  quilibet  hominum,  qui  huius  nostrae  sanctionis  senten¬ 
tiam  violare  praesumpserit,  sit  ab  omni  Christianorum  commu¬ 
nione  seclusus  et  sulphureis  contradatur  cum  diabolo  ignibus 
comburendus. 

Idem  decretum  in  Concilio  Caesaraugustano  3°  an.  691.  cn.  V.  confir¬ 
matum  est,  addito  decreto  ut  eadem  superstes  regina  vestem  secularem 
deponat  et  religionis  habitum  assumat  ac  confestim  in  coenobio  virginum 
mancipetur. 


EX  CAPITULARI  GREGORII  II. 

DATO  MARTINIANO  EPISCOPO  BT  GREGORIO  PRESBYTERO  ABLEGATIS 
IN  BAIOARIAM.  AN.  721. 

Capitulum  VI.  Ita  nubentibus  vel  nupturis  ordinem  ex  au¬ 
ctoritate  apostoli ca  detis,  ut  nec  continentiae  causa  iudicetur 
damnabilis  copula  nuptialis  nec  per  licentiam  nubendi  praesu¬ 
matur  occasio  fornicandi...  Et  non  liceat  in  invicem  fraudare 
nisi  ex  consensu  ad  tempus  ut  vacent  orationi  (deest  forte  ali¬ 
quid)  dicente  de  hoc  ipso  Apostolo :  Alligatus  es  uxori,  noli  quae¬ 
rere  solutionem  idest  superstite  coniuge  ad  alterius  feminae  con¬ 
cubitum  non  velle  transire...  Unde  nec  reputandum  est  recte 
coniugium,  quod  duorum  excesserit  numerum;  quia  nisi  in  duobus 
non  geritur  iugurn.  Ipsum  quoque  unius  viri  et  uxoris  coniu¬ 
gium  doceatur  in  proximitate  sanguinis  non  esse  penitus  prae¬ 
sumendum  :  idest  ne  quis  uxorem  patris  aut  patrui  aut  fratris, 
sive  sororem  suam  aut  sororem  patris  vel  matris  sive  tiliam  so¬ 
roris  suae  seu  etiam  tiliam  sororis  patris  aut  matris  audeat  sibi 
coniugio  copulare  aut  in  adulterio  sociare.  Quod  si  quis  ausus 
fuerit  perpetrare,  noverit  se  incesti  facinoris  contaminatione  obno¬ 
xium  esse...  Nuptiis  quoque  ipsis  praeferenda  Melium  virginum 
et  continentium  doceatur  integritas. 

EX  CONCILIO  ROMANO  EIUSDEM  GREGORII  II. 

AN.  721. 

Canon  I.  Si  quis  presbyteram  ( uxorem  presbyteri)  duxerit  in 
coniugium:  A.  S. 

Cf.  can.  XXII.  Syn.  Antissiodorensis  an.  590. 

Canon  II.  Si  quis  diaconam  ( uxorem  diaconi)  in  coniugium  du¬ 
xerit,  A.  S. 

Cf.  1.  c. 

Canon  III.  Si  quis  monacham,  quam  Dei  ancillam  appellamus, 
in  coniugium  duxerit,  A.  S. 

Canon  IV.  Si  quis  commatrem  spiritualem  duxerit  in  coniu¬ 
gium,  A.  S. 

Commater  est  uxor  patrini  iam  cognita. 

Canon  V.  Si  quis  fratris  uxorem  duxerit  in  coniugium,  A.  S. 

Canon  VI.  Si  quis  neptem  duxerit  in  coniugium,  A.  S. 

Canon  VII.  Si  quis  novercam  aut  nurum  suam  duxerit  in  con¬ 
iugium,  A.  S. 

Canon  VIII.  Si  quis  consobrinam  duxerit  in  coniugium,  A.  S. 

Canon  IX.  Si  quis  de  propria  cognatione  vel  (eam)  quam  co¬ 
gnatus  habuit,  duxerit  uxorem,  A.  S. 

Cf.  sequens  eiusdem  Gregorii  II  responsum  ad  Bonifacium.  Liquet  sup¬ 
poni  notum  quousque  se  protendat  cognatio :  generatim  vero  interdici 
inter  consanguineos  et  affines  coniugium.  Quot  autem  gradus  cognationis 
recensiti  fuerint,  eiusdem  Gregorii  II.  responso  ad  Bonifacium  mox  citando 
et  ex  Isidoro  et  Gregorio  M.  s.  c.  discere  licet  tum  ex  seq.  responso  Gre¬ 
gorii  III.  Cf.  et  cn.  XI.  Con.  Agathensis. 

Canon  XI.  Si  quis  virginem,  quam  sibi  non  desponsavit  (al. 
nisi  desponsaverit),  rapuerit  vel  furatus  fuerit  in  uxorem,  vel 
consentiens  ei,  A.  S. 

Permittitur  raptori  coniugium  cum  rapta,  si  desponsatio  praecessit, 
quod  negaverat  Iustinianus.  Cf.  dicta  ad  cnn.  Cone.  Meldensis  an.  845. 

Gelasius  quidem  R.  P.  (in  Fragmento  apud  Andream  Tkiel  post  eius 
epistolas)  aiebat :  Lex  illa  praeteritorum  principum  ibi  raptum  dixit  esse 
commissum,  ubi  puella ,  de  cuius  nuptiis  nihil  actum  fuerat,  videatur  ab¬ 
ducta.  Hunc  sequitur  Gregorius. 

EX  EPISTOLA  EIUSDEM  GREGORII  II. 

AD  BONIFACIUM  AN.  726. 

Responsum  I.  In  primis  legebatur  in  quota  progenie  propin¬ 
quorum  matrimonium  copulatur.  Dicimus,  quod  oportuerat  quidem, 
quandiu  se  agnoscunt  affinitate  propinquos,  ad  huius  copulae  non 
accedere  societatem.  Sed  quia  temperantia  magis  et  praesertim 
in  tam  barbara  gente  ( Germanis  scilicet)  plus  placet  quam  distri¬ 
ctio  censurae,  concedendum  est,  ut  post  quartam  generationem 
iungantur. 

Lex  ergo  Romanae  Ecclesiae  ultra  quartum  gradus  prohibitos  producebat; 
temperatur  enim  lex  per  dispensationem,  cum  quarta  generatione  conclu¬ 
ditur  propinquitas. 

Responsum  II.  Nam  quod  proposuisti,  quod  si  mulier  infir¬ 
mitate  correpta  uou  voluerit  debitum  viro  reddere,  quid  eius 
faciat  iugalis  ?  Bonum  esset  si  sic  permaneret,  ut  abstinentiae  va¬ 
caret.  Sed  quia  boc  magnorum  est,  ille,  qui  se  non  poterit  con¬ 
tinere,  nubat  magis:  non  tamen  subsidii  opem  detrahat  ab  illa, 
quam  infirmitas  praepedit  et  non  detestabilis  culpa  excludit. 

Cf.  can.  XXI.  Cone.  Aurelianensis  2i  an.  533.  Cum  Thesim  XIII.  (quam  cf.) 
scriberemus,  probabile  nobis  videbatur  hoc  esse  decretum  Gregorii,  ad 
quod  Caelestinus  III.  c.  Laudabilem ,  de  Frigidis  provocat,  quia  inter  epi¬ 
stolas  genuinas  Gregorii  sive  secundi  sive  tertii  boc  unicum  decretum 
exstat,  ad  quod  non  immerito  videbatur  Caelestinus  provocare  potuisse 
et  praesumebamus  ad  genuina  documenta  appellasse  Pontificem.  Quoniam 
vero  iam  in  collectionibus  canonum  factis  ante  Caelestinum  occurrebat 
canon  sub  nomine  Gregorii  illud  idem  pressius  statuens  quod  Caelestinus 
decrevit  (in  decreto  Gratiani.  C.  XXVII.  q.  2.  c.  39.  Ivonis  p.  VII.  c.  177. 
Burchardi  L.  IX.  c.  40.)  qui  canon  profecto  potest  esse  genuinus,  atque 
bunc  canonem  alium  a  nostro  prae  oculis  babuisse  Caelestinum  censent 
interpretes,  nolumus  contradicere  opinioni  communi. 

EX  EPISTOLA  GREGORII  III. 

AD  BONIFACIUM.  AN.  731. 

Decretum  V.  Progeniem  suam  unumquemque  usque  ad  septi¬ 
mam  generationem  observare  decrevimus  ( quoad  coniugia  scilicet). 

Hic  est  primus  ecclesiasticus  canon,  in  quo  disserte  dicatur  impedi¬ 
mentum  consanguinitatis  ad  7m  usque  gradum  porrigi.  Hoc  decretum  ve- 
luti  desumptum  ex  epistola  Gregorii  M.  ad  Felicem  s.  c.  tribuunt  eidem 
Gregorio  Patres  Concilii  Duziacensis  2.  an.  874.  Sed  iidem  Patres  ibid. 
in  aliis  citationibus  non  parum  errant.  Si  conferas  boc  responsum  Gre¬ 
gorii  HI.  ad  Bonifacium  cum  responso  Gregorii  II.  ad  eundem  (resp.  1.) 
supposita  utriusque  epistolae  autbenticitate,  alterutrum  dicas  oportet, 
vel  Gregorium  III.  abrogasse  concessionem  prioris  pro  Germanis,  vel  so¬ 
lam  legem  generalem  proposuisse  et  narrasse  quid  in  Synodo  decretum 
fuerit. 

Decretum  VI.  Si  valueris,  devitandum  doce,  ne  cni  uxor 
obierit,  amplius  quam  duabus  debeat  copulari. 

Consilium  est  de  meliori  bono,  non  praeceptum,  ut  a  tertiis  nuptiis  absti¬ 
neant. 

EX  EPISTOLA  ZACHARIAE  R.  P. 

AD  PIPINUM  MAIOREM  DOMUS,  EPISCOPOS,  ABBATES 
AC  PROCERES  FRANCORUM  AN.  747. 

Responsa  baec,  iubente  ipso  Zacharia  epist.  VIII.  ad  Bonifacium,  in 
Concilio  Episcoporum  legenda  erant. 

Responsum  VII.  De  laico  pellente  suam  coniugem,  ex  canone 
SS.  Apostolorum  capitulo  48.:  Si  quis  laicus  uxorem  propriam 
pellens  aliam  vel  ab  alio  dimissam  duxerit,  communione  privetur. 

Responsum  XII.  De  bis  qui  uxores  aut  viros  dimittunt,  ut 
sic  maneant,  ex  conc.  Africano  cap.  69.  (in  Codice  Dionysii  inter 
Canones  Africanos  hic  est  102us)  ita  continetur:  Placuit  ut  secun¬ 
dum  evangelicam  et  apostolicam  disciplinam  etc. 

Cf.  supra  cn.  VIII.  ex  Conc.  Carthaginiensi  an.  407. 

Responsum  XX.  De  virginibus  velatis,  si  deviaverint,  quid  de 
illis  agendum  sit,  in  libro  decretorum  b.  Innocentii  papae  cp.  19. 
assertum  est:  quae  Christo  spiritaliter  nubunt  etc. 

Cf.  decretum  eius  XIII.  ex  epist.  ad  Victricium  s.  c. 

Responsum  XXI.  Item  de  non  velatis  virginibus,  si  deviave¬ 
rint,  in  eodem  libro  cp.  20.  continetur :  Hae  vero  quae  necdum 
sacro  volumine  tectae  etc. 

Cf.  decretum  eius  XIII.  ibid.  s.  c. 

Responsum  XXII.  De  bis,  quae  duobus  fratribus  nupserint 
vel  qui  duas  sorores  acceperint,  in  Conc.  Neocaesar.  cn.  II.  conti¬ 
netur  etc.  (cf.  supr.)  Nos  autem  gratia  divina  suffragante,  iuxta 
praedecessorum  Pontificum  decreta  multo  amplius  confirmantes 
dicimus,  ut  dum  usque  sese  generatio  cognoverit,  iuxta  ritum  et 
normam  christianitatis  et  religionis  romanorum,  non  copulentur 
coniugia. 

Cf.  decretum  Gregorii  III.  et  responsum  Gregorii  M.  ad  Felicem  s.  c. 

Pergit  ibid.  Sed  nec  spiritualem  idest  commatrem  aut  filiam, 
quod  absit,  quis  ducat  temerario  ausu  uxorem.  Est  namque  nefas 
et  perniciosum  peccatum...  In  tantum  enim  grave  est,  ut  nullus 
sanctorum  Patrum  neque  sanctarum  synodorum  assertione  vel 
etiam  in  imperialibus  legibus  quispiam  indicatus  sit,  sed  terribile 
indicium  Dei  metuentes,  siluerunt  sententiam  dare.  Cf.  cn.  IV. 
Conc.  Rom.  Gregorii  II. 

Etsi  autem  Iustinianus  in  Cod.  L.  V.  Tit.  IV.  1.  26.  prohibuerit  nuptias 
cum  ea  persona,  quam  a  sacrosancto  suscepit  baptismo ;  liquet  tamen 
Zachariam  potissimum  auctoritate  Patrum  responsum  suum  munire,  et 
cum  id  nunquam  Patres  permisisse  affirmat,  patet  legem  Iustiniani  eo 
spectasse  ut  Ecclesiae  decretum  confirmaret. 

Responsum  XXVI.  De  monachis  et  virginibus  propositum 

non  servantibus  in  libro  decretorum  b.  Siricii  papae  cp.  6  con¬ 
tinetur:  praeterea  monachorum  quosdam  atque  monachorum  etc. 

Cf.  eius  Decr.  VI.  ex  epist.  ad  Himerium  s.  c. 

Responsum  XXVII.  De  bis,  quae  non  coactae  sed  ptropria 
voluntate  virginitatis  propositum  susceperunt,  quod  delinquant 
cum  nupserint,  in  libro  decretorum  b.  Leonis  papae  cp.  27.  (ita 
ex  Dionysio)  continetur:  Puellae ,  quae  non  coactae  etc. 

Cf.  decretum  eius  XV.  ex  epist.  ad  Rusticum  s.  c. 

EX  EPISTOLA  EIUSDEM 

AD  THEODORUM  TICINENSEM  EPISCOPUM. 

Responsum  I.  Nobis  sciscitari  curasti,  si  liceat  filium,  cuius 
pater  alterius  filiam  ex  sacro  baptismate  suscepit,  idest  spiritualem 
patrem  ( forte  spiritualis  pater),  eiusdem  (alterius  scilicet)  patris 
filiam,  quod  dici  crudele  est,-  in  matrimonium  suscipere,  quod 
apud  te  enormiter  reserasti  contigisse  (Nimirum  an  filius  illius 
qui  aliquam  feminam  e  sacro  fonte  suscepit,  posset  hanc  ducere  uxo¬ 
rem).  Sed  bene  tua  fraternitas  novit  quid  Dominus  per  Moysem 
praecipiat  dicens:  turpitudinem  patris  tui  non  revelabis:  filia  enim 
patris  tui  turpitudo  tua  est.  Turpitudinem  enim  non  revelari  di¬ 
citur,  dum  a  propria  consanguinitate  praecipitur  abstineri.  Multo 
magis  igitur  a  spiritalis  patris  uostri  filia  omnino,  omni  occasione 
aut  argumento  seposito,  sub  nimia  detestatione  cavere  nos  con¬ 
venit. 

Alii  ita  legunt.  «  Non  oportet  filiam,  quam  de  sacro  fonte  susceperit, 
aliquando  viro  (forte  filio)  suo  in  matrimonium  tradere  ;  quia  in  divina 
scientia  germani  esse  inveniuntur  (cf.  sup.  cit.  dicta  Zachariae  ex  cod. 
vatie.).  Si  quis  tali  facinore  commixtus  minime  restrinxerit  frena  luxu¬ 
riae.  ab  Ecclesia  catholica  abominabitur.  Sed  si  conversus  fuerit,  post  se¬ 
parationem  septem  annos  poenitentiam  gerat.  Consciis  simul  cum  auctore 
sit  ista  conditio :  id  est  simul  cum  cooperatoribus  et  consentientibus 
poeni  teat  » . 

Ita  etiam  multo  post  Paschalis  II.  (cf.  infr.  ad  an.  1000.-115.)  respondit, 
sed  abrogatum  id  postea  videtur  ab  Alexandro  III.  conf.  inf.  in  collectione 
canonum  ipsi  adseriptorum  sub  titulo  de  coniungendis  filiis  etc. 

Responsum  II.  De  filiis  autem,  qui  ex  eis  nati  esse  probantur: 
requisisti  si  liceat  eos  coniugio  copulari,  an  non.  Sed  hi  cur  pro- 
hibeantur  a  coniugio  aut  pro  lmiusmodi  poenitentiam  agere  com¬ 
pellantur  .'  dum  ex  hoc  absque  condemnatione  esse  probentur, 
quia  non  pater  pro  filio  nec  filius  pro  patre  sustinebit  tormenta. 

Responsum  III.  De  illo  vero  capitulo,  quod  nobis  insinuasti 

in  qua  debeatur  generatione  de  propria  cognatione  coniungi,  quod 
sibi  alii  vindicare  volunt  lioc  quod  a  S.  Gregorio  directum  apud 
Gentem  Anglorum  observandum  usque  in  quartam  progeniem. 
Sed  ipse  pius  Pater  ut  rudibus  et  uoviter  ad  Christum  venien¬ 
tibus  levia  quaedam  imposuit,  ne  si  graviora  imposuisset,  duriter 
ferrent  et  dura  gens  omnia,  quae  suscepissent,  penitus  abiicerent. 
Nos  autem  volumus,  ut  non  populus  tibi  commissus  sicut  qui 
noviter  Christum  susceperunt  debeant  observare,  sed  sicut  qui 
in  sancta  catholica  sunt  e  cunabulis  nutriti  Ecclesia,  ut  dum 
utique  se  de  propria  cognoverunt  cognatione,  modis  omnibus 
abstineant:  sicut  hoc  sancta  Dei  catholica  et  apostolica  tenet  et 
praedicat  Romana  Ecclesia. 

Cf.  Siricii  decr.  VI.  ex  epist.  ad  Himerium  s.  c. 

Traditio  Romanae  Ecclesiae,  ad  quam  provocat,  ea  certa  est,  quam  Gre- 
gorius  III.  s.  c.  et  Gregorius  M.  in  epist.  ad  Felicem  s.  c.  expresserunt. 

Vides  hoc  responso  Zachariae  confirmari  authenticitatem  epistolae 
huius  Gregorii  M.  ad  Felicem,  de  qua  Coustant  dubitabat. 

ALIUD  EIUSDEM  ZACHARIAE 

Codex  Vatie.  1343.1. 169.  haec  habet:  «Haec  sunt  dicta  Zachariae  pp.  de  eo, 
quod  nullus  consanguineus  debeat  copulari:  quoniam  non  oportet  relictam 
de  consobrino  aut  consobrinam  suam  uxorem  accipere,  sed  neque  filiam, 
quam  de  sacro  fonte  levat  filio  suo  in  matrimonium  tradere  (cf.  resp.  1.  ad 
Theodorum) ;  quia  in  divina  scientia  germanus  esse  invenitur  (filius  susci¬ 
pientis  frater  habetur  puellae  susceptae  iuxta  regulas  divinae  doctrinae). 
Sic  enim  de  generatione  horum  dicimus,  ut  nullo  modo  accipiat  de  sua 
cognatione  uxorem,  nisi  completa  sit  et  transacta  septima  generatio:  in 
Actibus  Apostolorum  in  quarto  capite  id  ammonemur:  abstinete  vos  a 
fornicatione  et  parentelae  corruptione,  pro  quibus  venit  traditio  (leg.  ira 
Dei)  in  filios  diffidentiae.  Unde  b.  Augustinus  in  epistola  sua  ad  Constan¬ 
tinum  Augustum  scribens  de  hoc  capite :  sic  in  libro  Genesis  legitur :  sex 
diebus  fecit  Dominus  caelum  et  terram,  septimo  requievit  ab  omni  opere, 
quod  patraverat.  Sic  quoque  et  per  sex  millia  annorum  mundus  iste  con¬ 
cluditur.  septimo  autem  Dominus  noster  iudicaturus  est  seculum  per  ignem. 

Per  hunc  itaque  modum  seu  numerum  septenarium  generationes  car¬ 
nales  commemorandae  sunt.  Quod  si  iunctae  super  hunc  numerum,  ubi 
inventae  fuerint,  separentur.  Sed  cum  completa  septima  progenie  si  iunctae 
fuerint,  non  separentur ;  si  per  ignorantiam  factum  fuerit,  a  sacerdotibus 
addatur  illis  poenitentia.  Si  cum  sciens  hoc  et  cognitum  habuerit,  hoc 
sanctum  et  magnum  nicenum  concilium  et  decreta  ss.  Patrum  male 
obtrectaverunt,  abominatus  sit  a  sancta  catholica  Ecclesia  et  nec  in  fine 
ei  danda  est  communio. 

Si  quis  sororem  ex  sacro  fonte  vel  chrismate  in  coniugio  sibi  sociaverit, 
dividantur  et  agant  poenitentiam  annis  quinque.  Si  viro  fornicaverit, 
septem  annos  poeniteat  et  unusquisque  exilio  proficiscatur  ». 

Sequitur.  «  Quod  nulli  liceat  de  propria  cognatione  accipere  uxorem:  in 
copulatione  fidelium  cognationum  numerum  non  definimus,  sed  id  sta¬ 
tuimus  ut  nulli  liceat  christiano  de  propria  consanguinitate  seu  cogna¬ 
tione  uxorem  accipere  usque  dum  generatio  recordatur  et  cognoscitur  aut 
in  memoria  revocetur.  (Ex  Periodico  Der  Ivatholik  1882.  Iulii). 

Dubitare  licet,  an  talia  dicta  reapse  a  Zacharia  Pontifice  profecta  fue¬ 
rint.  Quomodo  enim  cohaerent  priora  cum  postremis  ?  quid  Actus  Apo¬ 
stolorum  ad  gradus  prohibitos  cognationum  ?  quaenam  est  epistola  Augu¬ 
stini?  an  Augustinus  ita  disseruit  unquam?  quid  sibi  volunt  ea  verba: 
hoc  sanctum  et  magnum  nicaenum  concilium  cum  sequentibus? 

EX  CONCILIO  ROMANO  SUB  EODEM  ZACHARIA 

an.  743. 

Canon  V.  Ut  presbyterum,  diacon am,  nonnam  aut  monacham, 
vel  etiam  spiritalem  commatrem  nullus  sibi  praesumat  nefario 
coniugio  copulare...  Si  autem  sic  qui  coniuucti  sunt,  admoniti 
declinaverint  et  ab  alterutro  fuerint  divisi,  poenitentiae  submit¬ 
tantur. 

Cf.  cann.  I.,  II.,  III.,  IV.  Cone.  Rom.  Gregorii  II.  et  eiusdem  Zachariae 
epist.  ad  Theodorum,  responsum  I.  ex  epist.  ad  Pipinum  c.  XXII.  s.  c. 

Canon  VI.  Ut  consobrinam,  neptem,  novercam,  fratris  uxorem, 
vel  etiam  de  propria  cognatione,  nullus  praesumat  in  coniugio 
copulare. 

Indicatis  aperte  prioribus  gradibus,  ceteri  sub  formula  generali  compre¬ 
henduntur:  de  propria  cognatione.  V.  eiusdem  epist.  Ad  Theodorum. 

Canon  X.  Si  quis  Christianus  filiam  suam  Iudaeo  in  coniugio 
copulare  praesumpserit,  nisi  perfecte  (Iudaeus)  crediderit  Christo 
et  baptizatus  fuerit,  et  si  vidua  Christiana  ludaeum  duxerit 
virum...  A.  S. 

Poena  infligitur :  sed  irritum  confugium  nondum  dicitur  a  Romana  Sede. 

Canon  XV.  Scripsimus  de  gradibus  cognationum  vel  quomodo 
debeant  quilibet  amodo  et  deinceps  legitimo  coniugio  copulari... 
Beatae  memoriae  praecessor  noster  Gregorius  huius  Apostolicae 
Sedis  iuuior  Papa,  propter  aliquas  illicitas  coniunctiones  quae 
fiebant  per  hanc  Italiam  seu  Longobardorum  provinciam  vel  in 
aliis  locis,  aggregato  Sacerdotum  collegio,  promulgata  sententia, 
anathematis  vinculo  obligavit...  Neque  hoc  silendum  est,  quod 
in  Germaniae  partibus  ita  diu  vulgatum  est,  quod  quidem  in  ar- 
chivio  nostrae  sanctae  Ecclesiae  scriptum  minime  reperimus,  ipsis 
tamen  asserentibus  hominibus  de  Germaniae  partibus  didicimus, 

quod  beatae  recordationis  sanctus  Gregorius  papa,  dum  eos  ad 
religionem  Christianam  divina  gratia  illustraret,  licentiam  illis 
dedisset  in  quarta  se  copulare  generatione,  sed  dum  rudes  erant 
et  invitandi  ad  fidem:  quamquam  minime  scriptum,  ut  dictum 
est,  credere  non  ambigimus.  Deo  autem  largiente,  praeteritis  annis 
litteras  miserunt  archiepiscopi  et  reges  provinciae  illius,  petentes 
apostolica  praecepta,  qualiter  liceat  eis  coniugia  copulare  et  quo¬ 
modo  debeant  observare.  Quibus,  quantum  Dominus  dare  diguatus 
est,  admonitionis  praecepta  direximus. 

Cuiusmodi  vero  fuerint  haec  praecepta  non  significat.  Canon  iste,  ut 
vicies,  historicus  est  et  non  minimum  obscurus. 

Quaeritur,  quis  sit  ille  G-regorius  iunior  papa.  Puto  esse  G-regorium  II. 
Huic  enim  tribuitur  Concilium  Romanum  actum  an.  721.  adversus  illicita 
coniugia :  in  quo  praefationem  exorsus  Romanus  Pontifex  Gregorius  inter 
cetera  ait :  « Ingemiscens  dico,  quod  populi  Christiani  aliquos  per  provin¬ 
ciam  Italiam  commorantes  audio  temere  contra  catholicam  fidem  et  pa¬ 
trum  statuta  peccare  ita,  ut  Deo  sacratas  feminas  ducere  praesumant 
mulieres  et  propinquas  in  coniugio  socient  ».  Porro  provincia  Italia  ea  est 
pars,  quam  Longobardi  obtinebant,  ut  ex  historia  constat  et  ipse  Zacha- 
rias  interpretatur.  Gregorius  autem  III.  nullum  de  hac  re  habuisse  con¬ 
cilium  videtur.  Etsi  ergo  postea  a  nonnullis  sub  nomine  Gregorii  iunioris 
intelligeretur  Gregorius  III.,  ut  interdum  solet  Gratianus,  Zacharias  ta¬ 
men  huius  immediatus  successor  Gregorium  iuniorem  appellavit  Grego- 
rium  II.  respectu  Gregorii  M.  qui  fuit  I. 

Quaeritur,  quis  sit  ille  sanctus  Gregorius  papa,  a  quo  privilegium  circa 
nuptias  se  accepisse  asserebant  Germani. 

Aio  esse  eundem  Gregorium  II.  alio  modo  nunc  appellatum,  forte  quia 
Zacharias  recitat  verba  ipsa  Germanorum,  quibus  hi  auctorem  privilegii 
nominarunt  cum  istud  asseruerunt.  Sane  nequit  sermo  esse  de  Gregorio  I. 
qui  non  Germanis  sed  Anglis  privilegium  et  quidem  amplius  concessit. 
Praeterea  de  hoc  privilegio  Germanis  concesso  ita  loquitur  Zacharias,  ut 
quandam  subindicet  dubitationem,  etsi  fateatur  se  fidem  adhibere  affir¬ 
mantibus  ;  at  de  privilegio  concesso  a  Gregorio  Anglis  valituro  tantum 
dum  adhuc  essent  rudes  et  infirmi,  sine  ulla  dubitationis  significatione 
tanquam  de  re  omnibus  comperta  loquitur  Zacharias  in  epist.  ad  Theo¬ 
dorum  Ticinensem  s.  c. 

Nec  est  cur  arbitremur,  Germanos  tanquam  privilegium  sibi  indultum 
porrexisse  illud,  quod  Anglis  factum  fuerat ;  penes  quos  praeterea  ea 
aetate  probabiliter  iam  cessaverat. 

Neque  ille  sanctae  recordationis  Gregorius  est  Gregorius  III.,  qui  a 
contrario  rescripsit  Bonifacio,  ut  usque  ad  septimam  generationem  ca¬ 
verent  sibi  a  coniugio.  Cf.  responsum  eius  s.  c. 

At  exstat  sane  rosponsum  Gregorii  II.  ad  Bonifacium,  quod  superius 
suo  loco  recitavimus,  quo  gentibus  barbaris  a  Bonifacio  conversis  privi¬ 
legium  conceditur  coarctans  gradus  cognationis  prohibitos  pro  coniugio. 

Discrimen  est  tantum,  quod  dum  Germani  dicerent  permissum  sibi  fuisse 
copulari  in  quarta  generatione,  textus  Gregorii  II.  dicat :  post  quartam 
generationem,  sed  difficultas  haud  est  magni  momenti.  Nam  haec  profecto 
potuit  esse  ratio,  cur  Zacharias  dixerit  se  non  reperire  in  archivio  suae 
Ecclesiae  hoc  privilegium.  Ceterum  si  ipsa  epistola,  quae  nunc  exstat,  Gre¬ 
gorii  II.  ad  Bonifacium,  aberat  ab  archivio  Romano,  quod  fieri  poterat, 
vel  dicendum  est  mendum  irrepsisse  alterutrum  in  locum,  vel  Germanos 
non  satis  accurate  rem  retulisse,  vel  bona  fide  putasse  utramque  phrasim 
tantundem  valere,  sicut  perinde  erat  hebraeis  atque  evangelistis  dicere 
post  tres  dies  et  tertio  die. 

EX  CONCILIO  SUESSIONENSI 

CUIUS  DECRETA  EDITA  SUNT  CUM  CONSENSU  QUOQUE 
PRINCIPIS  PIPINI  ET  OPTIMATUM  FRANCORUM  CONSILIO, 

UT  DICITUR  CP.  X.  AN.  744. 

Canon  IX.  Constituimus,  ut  nullus  laicus  homo,  Deo  sacratam 
feminam  ad  mulierem  habeat,  nec  suam  parentem,  nec  marito 
vivente  suam  mulierem  alius  accipiat;  quia  maritus  mulierem 
suam  non  debet  dimittere,  excepta  causa  fornicationis  deprehensa. 

EX  CONCILIO  LEPTINENSI 

PRAESIDENTIBUS  LEGATIS  APOSTOLICAE  SEDIS  BONIFACIO 
ALIISQUE  DUOBUS  AN.  745. 

Canon  III.  Praecipimus,  ut  iuxta  canonum  decreta,  adulteria 
et  incesta  matrimonia,  quae  non  sunt  legitima,  prohibeantur. 

Canon  V.  Si  quis  filiastrum  aut  filiastram  suam  ante  episcopum 
ad  confirmationem  tenuerit,  separetur  ab  uxore  et  alteram  non 
accipiat  fex  Fulberto  Carnot.  epist.  33). 

Canon  VI.  Nullus  proprium  filium  vel  filiam  de  fonte  baptis¬ 
matis  suscipiat,  nec  filiolam  nec  matrem  ducat  uxorem  nec  illam, 
cuius  filium  aut  filiam  ad  confirmationem  tenuerit.  Ubi  autem 
factum  fuerit,  separentur  (ex  eodem). 

Canon  VII.  Si  vir  mulieri  desponsatae,  dotatae  ac  publicis 
nuptiis  ductae,  secundum  Apostolum,  debitum  coniugale  non  po¬ 
tuerit  reddere,  et  hoc  aut  amborum  confessione  aut  certa  qualibet 
approbatione  fuerit  manifestum,  separentur  et  mulier,  si  se  con¬ 
tinere  nequit,  alteri  viro  legaliter  nubat  fex  epist.  22.  Hincmari 
Rhememis  ad  Ilodulphum). 

Cf.  responsum  II.  Gregorii  II.  in  eius  epistola  ad  Bonifacium. 

EX  SYNODO  GENERALI  IN  PROVINCIA  FRANCORUM 

CUI  INTERFUIT  BONIFACIUS  LEGATUS  APOSTOLICAE  SEDIS,  QUAE  FORTE  EADEM 
EST  AC  LIPTINENSIS  SYNODUS  (CF.  HEFELE  OP.  CIT.  AD  AN.  745).  HABITA 
FUISSE  DICITUR  CIR.  AN.  745. 

Capitulum  XIX.  Agnati  sunt,  qui  per  virilem  sexum  descen¬ 
dunt,  cognati  qui  per  femineum.  Et  ideo  patrui  vel  patruorum 
filii  et  agnati  sunt  et  cognati.  Avunculi  vero  et  avunculorum 
filii  cognati  sunt,  non  agnati. 

EX  STATUTIS  S.  BON1FACII 

(EX  SPICILEGIO  DACHERIANO  TOM.  IX.)  POST  AN.  751. 

Statutum  XXXV.  Admoneat  unusquisque  presbyterorum  pu¬ 
blice  plebem,  ab  inlicitis  connubiis  abstinere  et  secundum  Dei 
mandatum,  legitimum  coniugium  nequaquam  posse  ulla  occasione 
separari,  excepta  causa  fornicationis,  nisi  cum  consensu  amborum 
et  lioc  propter  servitium  Dei. 

Sermo  est  non  de  dissolutione  vinculi,  sed  de  separatione  coniugum, 
quae,  interveniente  fornicatione,  potest  fieri  ab  innocente,  altero  invito  ; 
seposito  vero  lioc  casu,  fieri  non  posse  dicitur  nisi  ex  amborum  consensu 
et  quidem  ob  servitium  Dei,  puta  ut  vir  ordines  suscipiat  vel  uterque 
castitatem  profiteatur.  Mentio  huius  causae  finalis  sitae  in  servitio  Dei 
satis  ostendit  prae  oculis  habuisse  Bonifacium  separationem  tantum  con¬ 
iugum,  non  vinculi  dissolutionem  qua  fiat  aliarum  nuptiarum  potestas. 

EX  CONCILIO  VERMERIENSI 

APUD  PALATIUM  VERMERIAM,  PRAESENTE  PIPINO  REGE,  CELEBRATO 

AN.  753. 

Canon  I.  Iu  tertio  geniculo  coniuncti  separentur  et  post  poe¬ 
nitentiam  actam,  si  ita  voluerint,  licentiam  habeant  aliis  se  con- 
iungere.  In  quarta  autem  coniunctione  si  inventi  fuerint,  eos 
non  separamus,  sed  poenitentiam  eis  indicimus.  Attamen  si  fa¬ 
ctum  non  fuerit,  nullam  facultatem  coniungendi  iu  quarta  gene¬ 
ratione  damus. 

Cf.  dicta  ad  epistolas  s.  Gregorii  M. 

Canon  II.  Si  aliquis  cum  fili  astra  sua  (privigna)  manet,  nec 
matrem  nec  filiam  ipsius  potest  habere,  nec  ille  nec  illa  aliis  se 
poterunt  coniungere  ullo  unquam  tempore.  Attamen  uxori  eius, 
si  ita  voluerit,  si  se  continere  non  potest,  si  posteaquam  cognovit 
quod  cum  filia  sua  vir  eius  fuit  in  adulterio,  carnale  commer- 

cium  cum  co  non  habet,  nisi  voluntate  se  abstinet,  potest  alii 
nubere. 

Cum  dicitur  talis  vir  adulter  non  posse  habere  matrem  filiastrae,  cuius 
matris  ipse  est  vir,  illud  habere  de  coniugali  copula,  vel  cohabitatione 
etiam,  accipiendum  est,  quae  propter  supervenientem  affinitatem  inter¬ 
dicitur. 

In  priore  parte  canonis  poena  statuitur  illi  qui  cum  privigna  adulte¬ 
retur,  ut  scilicet  toto  vitae  suae  tempore  abstineat  a  coniugio,  ut  idcirco, 
defuncta  quoque  sua  uxore,  nequeat  aliam  ducere.  Ab  hac  poena  profecto 
immunis  est  uxor,  quae  proinde  dicitur  posse  alteri  nubere  dummodo 
tamen  non  habuerit  commercium  cum  viro  postquam  eius  adulterium 
scivit.  Oppositio  inter  id,  quod  negatur  viro  et  conceditur  uxori  inno¬ 
centi,  integra  manet,  si  permissio  facta  uxori  intelligatur  de  nuptiis  se¬ 
cundis  post  mortem  viri.  Cf.  cn.  IX. 

Vides  praeterea,  crimen  incestus  impedire  matrimonium,  quod  quidem 
pluries  in  seqq.  occurrit:  sed.  cf.  responsa  Nicolai  I.  ad  episcopos  Ger¬ 
maniae  an.  863. 

Canon  IU.  Si  quis  presbyter  neptem  suam  uxorem  habuerit, 
ipsam  dimittat  et  gradum  perdat.  Si  alius  eam  acceperit  et  ipsam 
a  se  reiiciat,  si  se  continere  non  potest,  aliam  accipiat:  quia  re¬ 
prehensibile  est,  ut  relictam  sacerdotis  alius  homo  habeat. 

Scilicet  quod  iam  statutum  fuerat  (cf.  cn.  I.  Cone.  Romani  sub  Gre- 
gorio  II.  S.  C.)  ut  legitima  uxor  a  defuncto  presbytero  relicta  non  posset 
ab  alio  accipi,  patres  isti  valere  volunt  etiam  in  ea,  quae  presbytero  il¬ 
legitime  coniuncta  fuerit:  propter  quam  illegitimam  coniunctionem,  cum 
nepte  nempe  (quam  ante  ordinationem,  puto,  Patres  supponunt),  presbyter 
punitur  privatione  sui  gradus. 

Canon  V.  Si  qua  mulier  mortem  viri  sui  cum  aliis  hominibus 
consiliavit  et  ipse  vir  ipsius  hominem  se  defendendo  occiderit  et 
hoc  probare  potest,  ille  vir  potest  ipsam  uxorem  dimittere,  et  si 
voluerit,  aliam  accipiat.  Ipsa  autem  insidiatrix,  poenitentiae  sub¬ 
acta,  absque  spe  coniugii  maneat. 

Hanc  potestatem  factam  viro,  dum  mulieri  negatur,  aliam  accipiendi, 
interpretari  licet  de  coniugio  ineundo  post  alterius  mortem,  quemadmo¬ 
dum  in  cn.  II.  cf.  cn.  IX. 

Canon  VI.  Si  quis  ingenuus  homo  ancillam  uxorem  acceperit 
pro  ingenua,  si  ipsa  femina  postea  fuerit  inservita  (revocata  in 
servitutem) ,  si  eam  a  servitute  redimere  potest,  faciat :  si  redimi 
non  potest,  si  ita  voluerit,  liceat  ei  aliam  accipere.  Similiter  et 
mulier  ingenua,  si  servum  accipiat  pro  ingenuo  et  postea  pro  qua¬ 
licumque  causa,  inservitus  fixerit,  nisi  pro  inopia,  fame  cogente,  se 
vendiderit  et  ipsa  consenserit  et  de  pretio  viri  sui  a  fame  liberata 

fuerit,  si  voluerit,  potest  eum  dimittere  et,  si  se  coutinere  non 
potest,  alium  ducere. 

Impedimentum  est  conditionis  servilis.  Sed  hi  Patres  terminos  prae¬ 
tergredi  videntur.  Cum  enim  ancilla,  cognita  ut  talis,  accepta  est  in  uxo¬ 
rem,  coniugium  validum  est,  nec  dissolvi  potest.  Huiusmodi  autem  vi¬ 
detur  esse  haec  ancilla  accepta  pro  ingenua,  quam  a  servitute  redeunte 
redimere  vir  debet,  si  potest.  Verum  forte  heic  supponitur,  nescisse  homi¬ 
nem,  quod  accepta  uxor  psset  ancilla:  ut  cn.  hic  cohaereat  cum  XIII.  seq. 

Canon  VII.  Si  servus  suam  ancillam  concubinam  habuerit,  si 
ita  placet,  potest,  illa  dimissa,  comparem  suam,  ancillam  domini 
sui  accipere:  sed  melius  est  ancillam  suam  tenere. 

Sermo  est  de  servo  qui  ancillas  habet  (de  servis  apud  Germanos  seu 
Francos  cf.  Ducange  Lexicon  ad  v.  servus):  si  ancillam  suam  habeat  non 
uxorem  sed  concubinam,  potest  quidem  illam  abiicere;  sed  consulunt  Pa¬ 
tres  ut  eam  teneat  utique  in  uxorem.  Si  concubinam  accipimus,  prout  ab 
uxore  distinguitur,  recte  omnia  se  habent.  Cf.  responsum  IV.  Leonis  ad 
Rusticum  s.  c. 

Canon  VIII.  Si  quis  servus,  libertate  a  domino  sua  accepta, 
postea  cum  ancilla  ejus  adulterium  perpetraverit,  si  dominus 
ejus  vult,  velit  nolit,  ipsam  ad  uxorem  habebit.  Quod  si  ipsam 
dimiserit  et  aliam  duxerit,  cogatur  omnino  ut  posteriorem  dimittat, 
et  ipsam,  cum  qua  prius  adulterium  fecit,  recipiat  aut,  illa  vivente, 
nullam  aliam  habeat. 

Heic  adulterium  pro  fornicatione  accipitur  et  congressus  praesumitur 
fuisse  maritalis. 

Canon  IX.  Si  qui  necessitate  inevitabili  cogente  in  alium  du¬ 
catum  seu  provinciam  fugerit,  aut  seniorem  suum  (suo  signor  e), 
cui  fidem  mentiri  non  potest,  secutus  fuerit,  et  uxor  eius,  cum 
valet  et  potest,  amore  parentum  aut  rerum  suarum,  eum  sequi 
noluerit,  ipsa  omni  tempore,  quandiu  vir  eius,  quem  secuta  non 
fuit,  vivit,  semper  innupta  permaneat.  Nam  ille  vir  eius,  qui  ne¬ 
cessitate  cogente  in  alium  locum  fugit,  si  nunquam  in  suam  pa¬ 
triam  se  reversurum  sperat,  si  se  abstinere  non  potest,  aliam 
uxorem  cum  poenitentia  potest  accipere. 

Heic  ipsa  oppositio  inter  id  quod  in  poenam  uxori  prohibetur,  et  viro 
permittitur,  postulare  videtur,  ut  permissio  facta  viro  sit  aliam  ducendi, 
vivente  etiam  adhuc  sua  uxore;  prohibetur  enim  uxor  tantum  alium 
virum  aceipere  dum  prior  vivit,  ut  eo  mortuo  alium  accipere  non  vetetur. 
Quod  si  tantundem  permissum  viro  esset,  nullum  discrimen  appareret 
inter  mulierem  iniuste  agentem  ac  virum  innocentem,  quod  discrimen 
statuere  velle  Patres  satis  manifestum  est.  Errarunt  scilicet  isti  Patres, 
quorum  errorem  paulo  post  emendavit  Stephanus  papa  (cf.  eius  respon- 


APPENDIX 


399 


sum  V.  inf.  cit.)  et  ante  ipsum  Zacharias  responsis  datis  ad  Pipinum  omnes- 
que  Episcopos  Francorum  iam  reiecerat  (cf.  resp.  XII.  s.  c.).  Obsequuti 
scilicet  sunt  ex  parte  hi  Patres  consuetudini,  quam  Francorum  gens,  Chri¬ 
stianis  licet  sacris  susceptis,  nondum  plene  exuerat.  Sane  inter  formulas 
civiles  editas  sub  finem  seculi  praeced.  a  Marculfo  monacho,  exstat  L.  II. 
c.  30.  formula  chartae  seu  libelli  repudii,  quod  coram  comite  peragebatur, 
hoc  pacto  concepta.  Dum  inter  illum  et  coniugem  suam  illam  non  caritas 
secundum  Deum,  sed  discordia  regnat  et  ob  hoc  pariter  conversare  minime 
possunt ,  placuit  utriusque  voluntate  ut  se  a  consortio  separare  deberent , 
quod  ita  et  fecerunt.  Propterea  has  epistolas  inter  se  uno  tenore  conscri¬ 
ptas  fieri  et  affirmare  decreverunt,  ut  unusquisque  ex  ipsis,  sive  ad  servi¬ 
tium  Dei  in  monasterio  aut  copula  matrimoniali  sociare  se  voluerit,  licen¬ 
tiam  habeat  et  ntdlam  requisitionem  ex  hoc  de  parte  proximi  sui  habere 
non  debeat  etc.  Bepudium  istud  a  Francis  usurpatum  mitius  erat  eo  quod 
Imperiales  leges  Graecorum  permittebant;  nam  formula  Marculfi  signi¬ 
ficat  utriusque  consensum  fuisse  requisitum.  Patres  autem  Vermerienses 
in  poenam  uxoris  officium  debitum  detrectantis  suo  viro  ea  aetate,  qua 
adeo  obnoxii  erant  vassalli  suis  dominis  nimisque  frequens  occasio  huc 
illuc  discurrendi,  concessurunt  viris  derelictis  a  suis  uxoribus,  ut  his 
repudiatis  alias  ducerent.  Haec  facultas  facta  in  hac  hypothesi  viris  a 
Patribus  Vermeriensibus  posset  forte  esse  ratio  cur  quis  suspicetur  parem 
facultatem  factam  fuisse  cn.  II.  et  V.  Verum  si  verba  accurate  perpen¬ 
dantur,  discrimen  manifestum  apparet:  heic  enim  tantum  et  non  in  illis 
canonibus,  sermo  est  de  coniugio,  quod  ineatur  vivente  altero  coniuge, 
quodque  uni  quidem  prohibetur,  alteri  permittitur. 

Canon  X.  Si  filius  cum  noverca  sua,  uxore  patris  sui  dormierit, 
nec  illa  nec  ille  possunt  ad  coniugium  pervenire.  Sed  ille  vir,  si 
vult,  potest  aliam  uxorem  liabere:  sed  melius  est  abstinere. 

Canon  XI.  Si  quis  cum  filiastra  sua  dormierit,  simili  sententia 
stare  potest:  et  cum  sorore  uxoris  suae  simili  modo  stare  potest. 

Scilicet  sententia  canonis  praeced.  valeat  et  heic,  ut  absque  coniugio 
maneant  semper  vitricus  et  filiastra,  femina  eiusque  sororius  (h.  e.  so¬ 
roris  vir),  si  incesta  copula  se  polluerint:  vir  vero,  de  quo  in  cn.  praec., 
est  maritus  novercae,  cui  forte  favendum  putarunt  Patres,  sed  immerito, 
ut  cn.  IX. 

Canon  XII.  Qui  dormierit  cum  duabus  sororibus  et  una  ex 
illis  antea  uxor  fuerit,  nullam  ex  illis  habeat:  nec  illa  adultera 
soror,  nec  ille  vir,  qui  cum  illa  adulteravit,  alios  unquam  accipiant. 

Scilicet  qui  cum  uxoris  sorore  dormierit  non  amplius  cum  uxore  rem 
habeat  aut  ab  ea  separetur  (cf.  cn.  II.),  nec  eam  sororem  accipere  possit 
post  mortem  uxoris;  quod  quidem,  etiam  flagitio  eo  non  intercedente,  ve¬ 
titum  foret ;  proinde  in  peccati  poenam  interdicuntur  adulteris  etiam  post 
uxoris  mortem  omnino  nuptiae.  Scilicet  incestus  impedimentum  est  impe¬ 
diens  seu  prohibens  nuptias  quaslibet. 

Canon  XIII.  Qui  scit,  uxorem  suam  ancillam  esse  et  accepit 
eam  voluntarie,  semper  postea  permaneat  cum  ea. 

Nimirum  conditio  dispar  non  irritat  contractum,  si  libere  cum  cogni¬ 
tione  illius  conditionis  ineatur. 

Canon  XVII.  Si  qua  mulier  se  reclamaverit,  quod  vir  suus 
nunquam  cum  ea  mansisset,  exeant  iude  ad  crucem,  et  si  verum 
fuerit,  separentur  et  illa  faciat  quod  vult. 

Videtur  sermo  esse  de  viro,  qui  nec  fuerit  unquam  cum  sua  uxore  nec 
vellet  in  posterum  esse.  An  haberemus  lieic  solutionem  matrimonii  rati, 
cuius  facultatem  Patres  Vermerienses  sibi  vindicarint?  Idem  postea  de¬ 
cretum  fuit  an.  799.  in  Synodo  Salisburgensi  c.  15- 

Canon  XVIII.  Qui  cum  consobrina  uxoris  suae  manet,  sua 
careat  et  nullam  aliam  liabeat.  Illa  mulier,  quam  habuit,  faciat 
quod  vult.  Hoc  Ecclesia  non  recipit. 

Postrema  verba :  hoc  Ecclesia  non  recipit,  ab  aliquo  exscriptore  cano¬ 
num  addita  certe  sunt,  quae  et  in  cn.  IX.  addi  potuissent.  Quatenus  in- 
cestuosus  nullam  aliam  habere  permittitur,  redit  quod  ultimo  loco  mo¬ 
nuimus  sub  cn.  XII.  atque  in  pluribus  aliis  canonibus  huius  aetatis 
apparet. 

Cernis  in  his  canonibus  ex  parte  nimiam  indulgentiam  (cn.  IX.),  ex 
parte  eam  severitatem,  quam  Ecclesia  non  censuit  probandam,  dum  pro 
certis  flagitiis  nuptiae  omnino  toto  vitae  tempore  interdicuntur.  Res  nempe 
erat  Patribus  cum  viris  adhuc  agrestibus. 

Eadem  severitas  talem  'poenam  statuens  apparet  in  aliis  canonibus 
eiusdem  Concilii  citatis  a  Reginone  Abbate  Drumiensi  in  Lib.  II.  de  Ec¬ 
clesiastica  disciplina. 

Alii  Canones  Concilio  apud  Vermeriam  tribuuntur  a  Gratiano  c.  XXXV. 
q.  2.  et  3.:  ii  potius  spectant  ad  Cone.  Compendiense  infra  citandum. 

EX  RESPONSIS  STEPHANI  III.  AL.  II. 

QUAE  IN  FRANCIA  DEGENS  DEDIT  MONASTERIO  BRITANNICO 
SEU  BRITENNACO  AD  VARIA  CONSULTA  (EDIDIT  IAC.  SIRMONDUS 
EX  MS.  LAUDENSl)  AN.  754. 

Responsum  II.  Si  quis  se  in  coniugio  copulaverit  et  uni  eorum 
contigerit  ut  debitum  reddere  uou  possit,  uon  liceat  eos  separare 
uec  pro  alia  infirmitate;  excepto  si  daemonii  infirmitas  aut  leprae 
macula  supervenerit.  Ceterum  si  ab  his  duabus  infirmitatibus 
liberi  fuerint,  invicem  coniuncti  unus  alteri  servitium  exhibeat. 

Hoc  pacto  etiam  alii  Pontifices  (cf.  Lucii  III.  responsum  c.  4°  Tit.  XV. 
Lib.  IV.)  responderunt,  non  copulam  aut  complexus  maritales  permitten¬ 
tes  inter  huiusmodi,  nec  iubentes  proprie  eos  simul  vivere  et  ab  alio 

coniugio  abstinere  sed  individuam  vitam  tanquam  fratris  et  sororis  com¬ 
mendantes  si  ipsi  velint. 

A  quibus  non  dissentit  Stephanus,  qui  negat  quidem  licere  aliis  eos 
separare,  utique  invitos,  sed  non  negat  eosdem  posse,  si  velint,  se  sepa¬ 
rare  ab  invicem,  atque  aliis  nubere.  Quocirca  in  decretalibus  L.  IV.  Tit.  XV. 
c.  2.  exstat  responsio  hac  super  re  Romani  Pontificis  hoc  pacto  concepta : 
Licet  Romana  Ecclesia  non  consueverit  propter  naturalem  frigiditatem  nec 
propter  alia  maleficia  legitime  coniunctos  dividere,  si  tamen  consuetudo 
generalis  Gallicanae  Ecclesiae  habet  ut  huiusmodi  matrimonium  dissolva¬ 
tur,  nos  patienter  tolerabimus,  si  secundum  illam  consuetudinem  eidem  mu¬ 
lieri,  cui  voluerit,  nubendi  in  Domino  concesseris  facultatem.  Sicut  enim 
puer,  qui  non  potest  reddere  debitum,  non  est  aptus  coniugio,  sic  qicoque 
qui  impotentes  sunt,  minime  apti  ad  contrahenda  matrimonia  reputantur. 

Habes  heic  clare  expressam  doctrinam  Romanae  Ecclesiae:  impotentes 
non  esse  aptos  ad  matrimonium  contrahendum,  ideoque  inter  eos  non 
posse  exsistere  vinculum  coniugale.  Quocirca  societas,  quae  illis  permitti¬ 
tur,  nequit  esse  eoniugalis,  secus  ac  censuit  Pontius.  Cf.  Th.  ultimam,  p>.  II. 

Ceterum  sensus  huius  responsionis  Stephani  forte  est  restrictus  magis, 
ut  nimirum  sermo  sit  de  impotentia  non  praecedente  aut  comitante  con¬ 
tractum,  sed  de  ea  quae  postea  reapse  supervenerit,  et  idcirco  sermo  sit 
manifeste  de  simplici  separatione,  quae,  excepta  bypotbesi  illarum  infir¬ 
mitatum,  merito  haud  permittitur. 

Responsum  III.  Si  quis  in  aliena  patria  ancillam  duxerit  in 
consortium,  postea  in  propriam  reversus,  ingenuam  acceperit  et 
iterum  contigerit  ut  ad  ipsam,  in  qua  antea  fuerat,  patriam  re¬ 
vertatur  et  illa  ancilla,  quam  prius  liabuit,  alii  viro  sociata  fuerit; 
hic  talis  potest  aliam  accipere,  tameu  non  illa  vivente  ingenua, 
quam  in  patria  propria  habuit. 

Nimirum  hoc  alterum,  non  prius  fuit  verum  coniugium  propter  impe¬ 
dimentum  conditionis,  iuxta  responsum  Leonis  ad  Rusticum  Narbonensem 
c.  V.  s.  c.  quod  idem  Stephanus  citat  initio  suarum  responsionum. 

Responsum  IV.  Nullus  habeat  commatrem  suam  spiritualem 
tam  de  fonte  sacro  quam  de  confirmatione,  neque  sibi  clam  in 
neutra  parte  coniugio  sociatam.  Quod  si  coniuncti  fuerint,  sepa¬ 
rentur. 

Cf.  decretum  Cone.  Rom.  sub  Gregorio  II.  et  responsum  XXII.  Zacha- 
riae  Pipino  s.  c.,  praeterea  cn.  XXXI.  Cone.  Cabilonensis  2.  an.  818.  et 
responsum  Ioannis  VIII.  an.  879.  inf.  c. 

Responsio  est  quidem  Stephani  ad  interrogationem :  si  quis  commatrem 
de  baptismo  vel  confirmatione  duxerit.  Quid  vero  sibi  velint  ea  verba: 
neque  sil)i  clam  in  neutra  parte,  si  vera  est  lectio,  lector  inquirat. 

Responsum  V.  Si  uxor  a  viro  repudiata  fuerit,  utrum  liceat 
viro,  illa  vivente,  aliam  ducere,  in  epistola  domni  Innocentii 

Palmieki  —  Tractatus  de  Matrimonio  Christiano.  26 

papae  directa  ad  Exsuperium  Tolosanum  episcopum  continetur. 
Qui  interveniente  repudio  etc. 

Cf.  hoc  decretum  s.  c.  Cf.  hoc  responsum  Pontificis  cum  canone  Verme- 
riensi  paulo  ante  edito,  ut  veram  Ecclesiae  doctrinam  cognoscas. 

Responsum  VI.  De  his,  qui  promissam  virginitatem  transgre- 
dientes  matrimonium  inierunt,  in  epist.  b.  Innocentii  papae  di¬ 
recta  Victricio  Rbotomagensi  episcopo  c.  15.  ita  continetur.  Eae 
vero,  quae  nec  dum  sacro  velamine  tectae  etc. 

Cf.  s.  c. 

Responsum  VII.  De  monachis  et  nonnis  de  monasterio  fu¬ 
gientibus,  in  Oonc.  Chalcedon,  cp.  10.  ita  continetur.  Virginem , 
quae  etc. 

Cf.  s.  c. 

Responsum  VIII.  De  muliere,  quae  post  mortem  viri  sui  velata 
fuerit  aliquantum  temporis  et  postea  virum  accipit,  in  epist.  Siricii 
papae  ad  Himerium  Tarraconensem  directa  cp.  5.  ita  continetur. 
De  his  vero,  qui  acta  poenitentia  etc. 

Decretum  est,  quo  statuit  Siricius  quid  agendum  cum  iis,  qui  post  actam 
poenitentiam  redeunt  ad  illicitos  concubitus,  ut  nempe  communione  sola, 
excepto  mortis  articulo,  priventur.  Quam  formam,  ait  idem  Siricius  et 
circa  mulieres,  quae  se  post  poenitentiam  talibus  pollutionibus  devinxe¬ 
rint,  servandam  esse  censemus.  Porro  prosequitur  Stephanus :  qua  de  re 
iuxta  liuius  venerabilis  viri  sententiam,  eandem  mulierem ,  quae  tali  nefario 
coniugio,  abiecto  monastico  habitu,  copulata  est,  et  in  id,  quod  Deo  pro¬ 
misit,  non  perduravit,  decernimus  in  monasterium  sine  mora  mittendam,  ut 
illic  in  sua  poenitentia  finiat  vitam. 

Responsum  IX.  Si  sanus  vir  leprosam  duxerit  uxorem,  ut  post- 
modum  ei  superveniat  lepra,  postposita  negligentia  (h.  e.  absque 
mora)  tales  separentur,  ne  concepti  lilii  leprae  macula  polluantur. 
Fas  namque  est,  ut  mundus  ad  mundum  iungatur. 

Separatio  indicitur  tori. 

Responsum  XVIII.  De  separata  a  marito,  si  vir  eius  in  aliena 
provincia  falso  mortuus  putabatur,  in  epistola  b.  Leonis  papae 
directa  ad  rSTicetam  Aquileiensem  Episcopum  ita  continetur.  Cum 
ergo  per  bellicam  cladem  etc. 


Cf.  s.  c. 

EX  SYNODO  VERNENSI 
COEAM  P1PINO  E  EOE.  AN.  755. 

Canon  XV.  Omnes  liomines  laici  publicas  nuptias  faciant,  tam 
nobiles  quam  ignobiles. 

Cf.  cn.  XIII.  Cone.  Carthagin.  an.  398.  et  capitulum  in  collectione  Capi¬ 
tularium  Benedicti  Levitae,  cit.  ad  an.  845. 

EX  CAPITULIS  SYNODALIBUS 

DATIS  POST  PEAECED.  SYNODUM  IN  CIVITATE  METENSI 
SUB  P1PINO  REGE 

Capitulum  I.  Si  homo  incestum  commiserit  de  istis  causis, 
de  Deo  sacrata,  aut  commatre  sua  aut  cum  matrigua  spirituali 
de  fonte  et  confirmatione  Episcopi  (cf.  Zachariae  resp.  XXII.)  aut 
cum  matre  et  filia,  aut  sororis  filia,  aut  nepte,  aut  cum  conso¬ 
brina  aut  sobrina  (cf.  cn.  XXX.  ex  Syn.  Antissiocl.)  aut  cum  amita 
vel  matertera,  de  his  criminibus  pecuniam  suam  perdat  si  habet; 
et  si  se  emendare  noluerit,  nullus  eum  recipiat  nec  cibum  ei  donet. 

EX  CONCILIO  COMPENDIENSI 

CEI.EBRATO  IN  GENERALI  POPULI  CONVENTU.  AN.  75G. 

Canon  I.  Si  in  quarta  progenie  reperti  fuerint  coniuncti,  non 
separamus:  in  tertia  vero  si  reperti  fueriut,  separentur.  Et  eos, 
qui  unus  in  quarta,  alius  in  tertia  sibi  pertinent  et  coniuncti 
i  n  ven  i  untur,  s  eparam  us. 

Cf.  cn.  I.  Venneriensem  et  dicta  post  epistolas  Gregorii  M.  et  cn.  seq. 
Cone.  Moguntini  an.  813. 

Canon  II.  Si  duo  in  tertio  loco  sibi  pertinent  sivfi  vir  sive  fe¬ 
mina,  aut  unus  in  tertio  et  alter  in  quarto,  uno  mortuo,  non  licet 
alterum  accipere  uxorem  eius  et  si  inventi  fuerint,  separentur. 
Una  lex  est  de  viris  et  de  feminis. 

Tertius  scilicet  et  quartus  affinitatis  gradus  ex  legitimis  nuptiis,  ma¬ 
trimonium  impedit  et  dirimit  ex  horum  Patrum  praescripto. 

Canon  III.  Mulier  si  sine  commeatu  (commiato,  licenza)  viri  sui 
velum  in  caput  miserit,  si  viro  placuerit,  recipiat  eum  iterum 
ad  coniugium. 

Nulla  est  professio  religiosa  coniugis  (intellige,  post  consummatum  ma¬ 
trimonium)  non  consentiente  altero. 

Canon  IV.  Si  quis  francam  flliastraiu  suam  contra  voluntatem 
ipsius  et  matris  et  parentum,  dederit  viro  ingenuo  aut  servo  vel 
ecclesiastico  et  illa  noluerit  liabere  ipsum  et  reliquerit  eum,  po¬ 
testatem  habent  parentes  ipsius  dare  ei  alium  maritum,  et  si  ipsa 
alium  habet,  quem  postea  accepit,  non  separentur. 

Consensus  scilicet  debet  esse  liber  et  sufficit  consensus  eorum,  qui 
contrahunt. 

Canon  V.  Si  fraucus  homo  accepit  mulierem  et  sperat  quod  in¬ 
genua  sit  et  postea  invenit  quod  non  est  ingenua,  dimittat  eam, 
si  vult,  et  accipiat  aliam.  Similiter  si  femiua  ingenua  accepit 
servum  et  sciebat  tunc  quod  servus  erat,  habeat  interim  quo  vivit. 
Una  lex  est  viris  et  feminis. 

Conditio  servitutis  ignorata  impedimentum  est. 

Canon  VII.  Si  quis  uxore  accepta  invenit  eam  a  fratre  suo 
contaminatam,  ipsam  dimittens  accepit  aliam  ipsamque  contami¬ 
natam  invenit,  uxor  (haec  altera)  illius  legitima  est,  propterea 
quia  nec  ipse  virgo  fuit  illo  tempore.  Quod  si  tertiam  postea 
acceperit,  revertatur  ad  medianam,  et  ipsa  posterior  potestatem 
habeat  alii  viro  se  coniungere. 

Prima  mulier  contaminata  a  fratre,  propter  affinitatem  nequit  esse  uxor 
eius.  Altera  contaminata  quidem  supponitur  sed  non  a  consanguineo  .* 
ratio  vero,  quae  affertur  ut  haec  altera  retineatur,  eo  spectat  tantum,  ut 
querelae  viri  faciat  satis  qui  dicebat  se  deceptum  dum  virginem  uxorem 
suam  putabat :  nam  et  ipse  virgo  non  amplius  erat :  non  est  ergo  cur 
defectum  hunc  in  uxore  reprehendat. 

Canon  VIII.  Si  qnis  homo  habet  mulierem  legitimam,  et  frater 
eius  adulteravit  eam,  ille  frater  vel  illa  femina,  qui  adulterium 
perpetraverunt,  interim  quo  vivunt,  nunquam  habeant  coniugium. 
Ille,  cuius  uxor  fuit,  si  vult,  potestatem  habet  accipere  aliam. 

Haec  possunt  rite  accipi  de  potestate  accipiendi  aliam  post  mortem 
prioris,  quae  potestas  adulteris  negatur.  Cf.  cnn.  Yermerienses  II.  et  V- 

Canon  X.  Si  pater  sponsam  filii  sui  oppresserit  et  postea  filius 
ipsam  acceperit,  pater  eius  postea  non  habeat  uxorem  et  ipsa  fe¬ 
mina  non  habeat  virum,  quia  non  dixit  quod  pater  eius  cum 
ipsa  mansisset.  Filius  vero  eius,  qui  nesciens  fecit,  accipiat  mu¬ 
lierem  legitimam. 

Accipiat  mulierem  legitimam:  non  enim  potuit  ducere  eam,  quam  op¬ 
presserat  pater,  propter  affinitatem.  Pater  punitur  prohibitione  perpetua 
nuptiarum:  cum  eadem  poena  plectatur  etiam  mulier,  supponitur  lubens 
non  invita  oppressa. 

Canon  XII.  Si  quis  filiastrum  aut  iiliastram  suam  ante  Epi¬ 
scopum  ad  confirmationem  tenuerit,  separetur  ab  uxore  sua  et 
alteram  non  accipiat.  Similiter  femina  ( quae  idem  admiserit )  al¬ 
terum  non  accipiat. 

Cf.  responsum  IV.  Stephani  papae  III. 

Canon  XIII.  Si  quis  vir  mulierem  suam  dimiserit  et  dederit 
commeatum  pro  religionis  causa  infra  monasterium  Deo  servire 
aut  foras  monasterium  dederit  licentiam  velare,  sicut  diximus, 
propter  Deum:  vir  illius  mulierem  accipiat  legitimam.  Similiter 
et  mulier  (quae  virum  ob  eandem  causam  dimiserit)  faciat.  Geor- 
gius  Episcopus  Romanus  consensit. 

G-eorgius  iste  est  episcopus  legatus  Romani  Pontificis  Stephani  ad  Pi- 
pinum.  Ex  consensu  huius,  qui  doctrinam  Stephani  (cf.  eius  responsum  V.) 
et  Romanae  sedis  ignorare  non  poterat,  intelligere  licet  sensum  canonis, 
qui  etsi  verbis  generalioribus  expressus  potuit  ex  adiunctis  habere  sen¬ 
sum  magis  determinatum,  scilicet  agebatur  de  professione  religiosa  con- 
iugis  ante  matrimonium  consummatum. 

Canon  XIV.  Si  quis  cum  matre  et  filia  in  adulterio  mansit: 
nesciente  matre  quod  cum  filia  sua  mansisset,  similiter  et  filia 
nescivit  quod  cum  matre  sua  esset,  postea  ille  vir,  si  acceperit 
mulierem,  dimittat,  usque  in  diem  mortis  suae  non  babeat  uxo¬ 
rem.  Et  illa  mulier  quam  reliquerit,  accipiat  virum.  Et  illa  mater 
et  filia,  cum  quibus  in  adulterio  mansit,  ambabus  nescientibus 
quod  cum  matre  et  filia  mansisset,  habeant  viros.  Nam  si  in  noti¬ 
tiam  illarum  venerit  hoc  scelus,  dimittant  maritos  et  agant  poe¬ 
nitentiam.  Et  illarum  mariti  posteriores  accipiant  mulieres. 

Propter  gravitatem  sceleris  prohibent  Patres  huiusmodi  flagitiosis  nu¬ 
ptias  quaslibet  ac  irritant. 

Canon  XV.  Similiter  et  de  duabus  sororibus,  qui  cum  una  In 
adulterio  mansit  et  alteram  in  publico  accepit,  non  habeat  mu¬ 
lierem  usque  in  diem  mortis.  Et  illae  duae  sorores  si  nescierunt, 
habeant  maritos.  Et  si  in  notitiam  eis  venit,  superiorem  formam 
servent. 

Cf.  can.  II.  Neocaes.  et  dicta  ad  cn.  praeced. 

Canon  XVI.  Si  vir  leprosus  mulierem  habeat  sanam,  si  vult 
ei  donare  commeatum  ut  accipiat  virum,  ipsa  femina,  si  vult, 
accipiat  :  similiter  et  vir. 

Nisi  intelligas  de  matrimonio  nondum  consummato  sed  solum  rato, 
cuius  solutionem  Patres  (consentiente  etiam  Rom.  Pontifice,  cuius  lega- 


APPENDIX 


400 

tus  aderat  Concilio)  concedunt,  canon  est  discedens  a  doctrina  catholica. 
Quoniam  ergo  non  videtur  permisisse  legatus  Romanae  Sedis  tam  abnorme 
decretum  condi,  licet  nobis  canonem  modo,  quo  diximus,  interpretari. 
Ceterum  adverte,  non  addi  ad  hunc  canonem,  quemadmodum  ad  quosdam 
alios,  quod  Georgius,  legatus  nimirum  S.  Sedis,  consenserit. 

Canon  XVII.  Si  quis  accepit  mulierem  et  liabuit  ipsam  aliquo 
tempore  et  ipsa  femina  dicit  quod  uou  mansisset  cum  eo  et  ille 
vir  dicit  quod  sic  fecit,  in  veritate  viri  consistat,  quia  caput  est 
mulieris. 

Viro  prae  muliere  credendum  est,  si  probationes  desunt.  Quid  simile 
refertur  in  decretalibus  L.  IV.  Tit.  XV.  c.  I. 

Canon  XVIII.  Si  quis  propter  faidam  ff elide,  simultatem  aper¬ 
tam,  qua  unus  a  liquis  uni  vel  plurii) as  bellum  denuntiat  v.  Du  Gange) 
fugiunt  in  aliam  patriam  et  dimittunt  uxores  suas,  nec  illi  viri 
nec  illae  feminae  accipiant  coniugium.  Georgius  consensit. 

Cf.  responsum  V.  Stephani  II. 

EX  EPISTOLA  STEPHANI  IV.  AL.  III. 

AD  CAROLUM  ET  CAROLOMANNUM  REGES.  AN.  770. 

Vehementer  Pontifex  persuadere  eos  studet,  ne  alter  ex  eis  filiam  Desi¬ 
derii  regis  Longobardorum  in  uxorem  accipiat.  Et  quidem  pluribus  osten¬ 
dere  nititur,  quam  minime  deceat  Francos  Longobardis  coniugio  copulari, 
sed  potissimam  non  praeterit  rationem  ex  lege  divina,  quamvis  hanc 
■censuerit  aliis  communiendam,  ut  facilius  animos  eorum  Regum  a  propo¬ 
sito  deterreret.  Ait  ergo  : 

«  Etenim  iustissimi  et  a  Deo  instituti  benignissimi  reges,  iam 
Dei  voluntate  et  consilio  coniugio  legitimo  ex  praeceptione  ge¬ 
nitoris  vestri  copulati  estis,  accipientes,  sicut  praeclari  et  nobi¬ 
lissimi  reges,  de  eadem  vestra  patria,  scilicet  ex  ipsa  nobilissima 
Francorum  gente,  pulcherrimas  coniuges  et  earum  vos  oportet 
amori  esse  annexos.  Et  certe  vobis  non  licet,  eis  dimissis,  alias 
ducere  uxores  vel  extraneae  nationis  consanguinitate  immisceri... 
Mementote  hoc,  praecellentissimi  tilii,  quod  sanctae  recordationis 
praedecessor  noster  Stephanus  Papa  excellentissimae  memoriae, 
genitorem  vestrum  obtestatus  est,  ut  nequaquam  praesumeret  di¬ 
mittere  dominam  et  genitricem  vestram  et  ipse,  sicut  re  vera 
christianissimus  rex,  eius  salutiferis  obtemperavit  monitis  ». 

Si  recolas  morem  Francorum  (cf.  dicta  ad  cn.  IX.  Vermeriensem),  a  quo 
nonnisi  obtestante  Romano  Pontifice  recessit  Pipinus,  intelliges  cur  Ro¬ 
manus  Pontifex  ad  eas  nuptias  iam  per  se  invalidas  dissuadendas,  a  qui- 

bus  tamen  ex  politica  ratione  ii  Reges  abhorrere  non  videbantur,  praecipue 
immoretur  in  hac  epistola  evolvendis  politicis  argumentis. 

Verum  Carolus  M.  haud  gessit  morem  Pontifici  et  Desiderii  filiam  in 
uxorem  accepit,  quam  tamen  post  annum  repudiavit,  incertum  qua  de 
causa,  ait  Eginhardus,  eo  quod  inhabilis  esset  h.  e.  impotens,  ait  Monachus 
Sangallensis.  Sunt  qui  putent,  iam  ante  acceptas  litteras  Pontificis  initum 
luisse  coniugium  et  iis  acceptis  dissolutum  a  Carolo  et  idcirco  cum  lit¬ 
terae  eae  non  omnibus  essent  notae,  dixisse  Eginhardum :  «  incertum  qua 
de  causa. »  Alia  in  eadem  epistola  addit  Pontifex,  quibus  deterreat  Francos 
ab  accipiendis  uxoribus  ex  turpissima  gente  Longobardorum.  At  videtur 
loqui  sernper  in  hypothesi,  quod  iam  alteri  coniugi  essent  copulati.  Lege 
Balan  Istoria  d’ Italia,  L.  13.  n.  37.  seq.  Qui  in  hoc  coniugio  cum  filia  De¬ 
siderii  causam  Caroli  tuentur,  aiunt,  nondum  alteri  uxori  ipsum  fuisse 
copulatum,  sed  solum  ex  consilio  patris  aliam  iam  ex  gente  Franca  ei 
fuisse,  sicut  et  fratri  suo,  destinatam  vel  etiam  desponsatam;  quod  qui¬ 
dem  non  satis  cum  verbis  recitatis  Stephani  cohaeret.  Cohaeret  tamen,  ut 
verum  fateamur,  cum  verbis  Eginhardi,  qui  non  dixisset,  incertum  qua 
de  causa  Carolus  filiam  Desiderii  repudiaverit,  si  priori  uxori  viventi 
ipsam  superinduxisset.  Cf.  Baronium  et  Pagium  ad  an.  771. 

EX  SYNODO  DINGOLVINGENSI 
IN  BA VARIA.  AN.  769-771. 

Canon  IV.  De  eo,  quod  sanctimoniales,  quae  in  servitio  Dei 
sunt,  ita  constituit,  ut  nullus  ausus  sit  in  coniugium  et  matrimo- 
uium  ducere,  aut  si  quis  ausus  fuerit  contra  decretum  canouum, 
ita  componat  sicut  canones  decreverunt. 

Canon  X.  De  eo,  quisquis  servus  mulierem  nobilem  acceperit 
in  couiugium  et  non  praescivit  (mulier),  ita  constituit,  ut  iterum 
libera  esset:  dimittat  servum  et  postea  non  redigatur  in  servi¬ 
tium,  sed  esset  liber. 

EX  CONCILIO  CALCHUTENSI 

IX  ANGLIA,  PRAESENTIBUS  LEGATIS  APOSTOLICAE  SEDIS  CELEBRATO, 

CUI  ET  REX  ALPVOULDUS  SUBSCRIPSIT.  AN.  787. 

Canon  XV.  Interdicuntur  omnibus  iniusta  connubia  et  ince- 
stuosa  tam  cum  ancillis  Dei  vel  aliis  illicitis  personis,  quam  cum 
propinquis  et  consanguineis  vel  alienigenis  uxoribus  et  omnino 
anathematis  mucrone  perfoditur,  qui  talia  agit,  nisi  correptus  re¬ 
sipiscat  a  tam  nefanda  praesumptione  et  suo  episcopo  obtem¬ 
perans  se  ipsum  ad  aequitatis  normam  corrigat  et  revocet. 

Canon  XVI.  Decreto  abdicitur  liliis  meretricum  legitima  he¬ 
reditas.  Adulterinas  namque  filias  ac  sanctimonialium,  auctoritate 
apostolica  spurios  et  adulteros  indicamus.  Virginem  namque,  quae 


408 


APPENDIX 


se  Deo  voverit  et  aci  instar  s.  Mariae  vestem  induerit,  sponsam 
Christi  vocitare  non  dubitamus...  Imperavimus  apostolicis  verbis, 
ut  propter  fornicationem  fugiendam  unusquisque  laicus  suam  uxo¬ 
rem  legitimam  habeat  et  unaquaeque  (Utica )  suum  virum  habeat, 
ut  secundum  Dominum  inde  heredes  legitimos  habeant,  fiantque 
heredes  Dei,  coheredes  autem  Christi.  Ceterum  sicut  in  canone 
vel  in  evangelica  doctrina  et  decretis  apostolicorum  dogmatum,  de 
legitimis  matrimoniis  vel  statuto  tempore  nubendi,  vel  abstinendi, 
scriptum  est,  his  decretis  nihil  addere  praesumimus  vel  demere. 

Cum  votum  virginitatis  probetur  ipso  initio  canonis,  liquet  imperium 
quod  deinceps  subditur,  non  eo  spectare  ut  omnes  nubant.  Sed  iteratur 
tantum  Apostoli  monitum,  ut  ln  laicus  qui  nempe  statum  virginitatis  vel 
continentiae  per  religiosam  professionem  non  eligit,  sed  in  seculo  vivit, 
qui  2°  se  continere  nequit  ideoque  ut  fornicationem  evitet,  a  qua  refugere 
debet,  vult  3°  matrimonium  inire,  hic  ineat  legitimum  matrimonium.  Hoc 
tantum,  iis  tribus  suppositis,  praecipitur:  legitimas  scilicet  esse  nuptias 
Patres  iubent. 


EX  CAPITULARI  AQUISGRANENSI  CAROLI  M. 
an.  789. 

Capitulo  XLIII.  Inculcatur  Canon  Concilii  Africani  de  indis- 
solubilitate  Coniutjii. 

Placuit  ut  secundum  evangelicam  et  apostolicam  doctrinam  etc. 

Franci  cum  suo  Rege  Ecclesiasticae  in  hac  re  disciplinae,  quae  a  dog¬ 
mate  pendet,  omnino  se  submittunt. 


EX  CONCILIO  FOROIULIENSI 
an.  796. 

Canon  X.  Placuit  ut  resoluto  fornicationis  causa  iugali  vin¬ 
culo,  non  liceat  viro,  quandiu  adultera  vivit,  aliam  uxorem  du¬ 
cere,  licet  sit  illa  adultera:  sed  nec  adulterae,  quae  poenas  gra¬ 
vissimas  vel  poenitentiae  tormentum  luere  debet,  alium  accipere 
virum,  nec  vivente  nec  mortuo,  quem  non  erubuit  defraudare, 
marito.  Nam  etsi  legatur  in  sacris  evangelicis  paginis,  sola  forni¬ 
cationis  causa  dixisse  Dominum  dimittere  virum  uxorem  suam, 
non  tamen  legitur  concessisse  aliam,  vivente  illa,  in  coniugio  sibi 
sociare,  prohibuisse  quidem  modis  omnibus  non  ambigitur.  Ait 
enim:  quicumque  dimiserit  uxorem  suam  nisi  ol>  fornicationem  et 
aliam  duxerit ,  moechatur ,  et  qui  dimissam  duxerit  moechatur. 


Sequitur  declaratio  ex  libello  b.  Hieronymi  quod  ea  verba,  nisi  ob  for¬ 
nicationem  ,  ad  solam  pertinent  licentiam  dimittendi  uxorem,  non  vero 
aliam  ducendi. 


APPENDIX 


409 


Vides  duo  statui  a  Patribus,  primum  quod  nec  vir  nec  adultera,  vi¬ 
vente  altero,  aliud  coniugium  ineat :  secundum  quod  adultera  nec  mortuo 
viro,  alium  ducat.  Primum  tantum  ex  doctrina  Domini  demonstratur: 
alterum  enim  ex  ecclesiastica  solum  lege  servabatur.  Cf.  canones  verme- 
rienses. 

Canon  XI.  Placuit  de  feminis  cuiuscumque  conditionis,  puellis 
scilicet  vel  viduis,  quae  virginitatis  sive  continentiae  propositum 
spontanee  pollicentes  Deo  emancipatae  fuerint  et  ob  continentiae 
signum  nigram  vestem  quasi  religiosam,  sicut  antiquus  mos  fuit 
in  bis  regionibus,  indutae  fuerint,  licet  non  sint  a  sacerdote  sa¬ 
cratae,  in  boc  tamen  proposito  eas  perpetim  perseverare  man¬ 
damus.  Si  vero  postea  sese  sive  clanculo  corruperint  sive  publice 
nupserint,  dignis  quidem  mundano  indicio  corporalibus  coercitae 
vindictis,  segregentur  ab  invicem  et  agant  cunctis  diebus  vitae 
suae  poenitentiam  et  a  communione  Corporis  et  sanguinis  Cbristi 
priventur  etc. 

Cf.  en.  LVI.  Cone.  Toletani  4'  s.  c.  ad  an.  633. 

EX  CONCILIO  ARELATENSI 
AN.  813. 

Canon  XI.  De  Incestis  coniunctionibus,  sicut  a  ss.  Patribus 
institutum  est,  nibil  prorsus  veniae  reservamus,  nisi  cum  adul¬ 
terium  separatione  sanaverint.  Incestos  vero,  nullo  coniugii  no¬ 
mine  deputandos,  quos  etiam  designare  funestum  est,  bos  esse  cen¬ 
semus.  Si  quis  relictam  fratris,  quae  pene  prius  soror  exstiterat, 
carnali  coniuuctione  violaverit,  si  quis  fratris  germanam  uxorem 
acceperit,  si  quis  novercam  duxerit,  si  quis  consobrinae  suae  se 
societ,  si  quis  relictae  vel  filiae  avunculi  misceatur,  aut  patris 
filiae  vel  privignae  suae  concubitu  polluatur;  vel  si  quid  est  bu- 
iusmodi  quod  et  bic  annotare  longum  est  et  in  exitii  barathrum 
uegligentem  quemlibet  immergit. 

Canon  est  Synodi  Agathensis  sive  Epaonensis  iterum  confirmatus.  Heic 
legitur:  si  quis  fratris  germanam  uxorem  acceperit,  ibi:  si  quis  frater  ger¬ 
manam  uxoris,  quae  lectio  praeoptanda.  Item  heic  legitur:  patris  filiae: 
ibi  patrui  filiae,  quae  lectio  forte  et  in  canone  hoc  Arelatensi  retinenda. 
Subdebant  Patres  Epaonenses:  aut  quis  ex  propria  consanguinitate  ali¬ 
quam ,  aut  (eam)  quam  consanguineus  habuit,  concubitu  polluerit:  id  rursus 
voluisse  Patres  Arelatenses  confirmare  Patrum  instituta  secutos,  indu¬ 
bium  est  verbis  illis:  et  si  quid  est  huius  modi  etc. 

EX  CONCILIO  MOGUNTINO 
an.  813. 

Canon  LIV.  Contradicimus,  ut  in  quarta  generatione  nullus 
amplius  coniugio  copuletur:  ubi  autem  post  interdictum  factum 
inventum  fuerit,  separetur. 

Cf.  can.  I.  Vermeriensis  et  C-ompendiensis  Synodi.  Heic  non  amplius 
toleratur  quod  ibi  permittebatur. 

Canon  LV.  Nullus  propriam  filiam  vel  filium  de  fonte  bapti¬ 
smatis  suscipiat:  nec  filiolam  nec  commatrem  ducat  uxorem,  nec 
illam  cuius  filium  aut  filiam  ad  confirmationem  duxerit.  Ubi  au¬ 
tem  factum  fuerit,  separetur. 

Cf.  responsum  IY.  Stepbani  II.  et  Cone.  Eom.  sub  Gregorio  II. 

Canon  LVI.  Si  quis  uxorem  viduam  duxerit  et  postea  cum 
filiastra  fornicatus  fuerit,  seu  duabus  sororibus  nupserit:  aut  si- 
qua  duobus  fratribus  nupserit,  seu  cum  patre  et  filio,  tales  co¬ 
pulationes  anathematizari  et  disiungi  praecipimus,  uec  uuquam 
amplius  coniugio  copulari,  sed  sub  magna  districtione  fieri. 

Intelligo  verbis  «  et  postea  cum  filiastra  fornicatus  fuerit »  significari 
matrimonium  attentatum  cum  ea  post  mortem  uxoris  seu  eiusdem  matris. 
Praecipitur  enim  dissolutio,  ac  si  vinculum  coniugii  inter  tales  exsistere 
nequeat.  Idem  porro  statutum  est  in  Cone,  Moguntino  sub  Eabano  an.  847. 
v.  inf.  et  eodem  pacto  responsum  est  a  Nicolao  I.  qd  Carolum  Archiep. 
v.  inf.  qui  profecto  non  ignorabat  per  sequens  incestum  non  dissolvi  vin¬ 
culum.  Posses  quidem  suspicari  solam  praecipi  perpetuam  separationem: 
sed  cum  heic  et  a  Eabano  simul  hic  casus  componatur  cum  eo  quod  quis 
duabus  sororibus  nupserit  etc.  unique  sanctioni  utrique  subiieiantur,  pro 
ceteris  autem  certum  sit  impedimentum  dirimens,  tenendum  est  etiam  in 
priore  casu  de  vinculi  nullitate  sermonem  esse. 

Habes  quoque  heic  impedimentum  incestus  impediens.  Cf.  praeterea 
can.  XI.  Cone.  Arelatensis,  s.  c. 

EX  CONCILIO  CABILONENSI  2° 
an.  813. 

Canon  XXVIII.  Interrogaverunt  nos  quidam  de  affinitate 
propinquitatum  et  in  quibus  gradibus  matrimonia  iungenda  sint : 
quibus  ad  canones  currere  praecipimus  et  quod  in  eis  continetur, 
hoc  ab  eis  in  hoc  negotio,  sicut  in  ceteris,  observari  debere. 

Ad  Canones  non  ad  leges  civiles  provocatur.  In  quodam  capitulo  lib.  I. 
collectionis  Benedicti  Levitae,  n.  310.:  Nuptiae  prohibentur  incestae  id  est 

usque  ad  affinitatis  lineam  vel  quandiu  inter  se  hereditare  potuerint.  Af¬ 
finitas  scilicet  tantum  patet,  quantum  capacitas  adeundi  hereditatem  'vab 
intestato.)  Cf.  quae  afferemus  ex  Petro  Damiano  sub  Cone.  Romano  Ale¬ 
xandri  II. 

Canon  XXIX.  Sane  quae  in  proprio  viro,  haec  nimirum  in 
uxoris  parentela  (le  lege  nuptiarum  regula  servanda  est.  Quia 
ergo  constat  eos  duos  esse  in  carne  una,  communis  illis  utrinque 
parentela  esse  credenda  est. 

Scilicet  consanguiuei  coniugis  sunt  affines  alterius. 

Canon  XXX.  Dictum  nobis  est,  quod  quidam  legitima  servorum 
matrimonia  potestativa  quadam  praesumptione  dirimant,  non  at¬ 
tendentes  illud  evangelicum :  quod  Deus  coniunxit ,  homo  non  se¬ 
paret.  Unde  nobis  visum  est,  ut  coniugia  servorum  non  dirimantur, 
etiamsi  diversos  dominos  habeant,  sed  in  uno  coniugio  perma¬ 
nentes  dominis  suis  serviant.  Et  hoc  in  illis  observandum,  ubi 
legalis  coniunctio  fuit  et  per  voluntatem  dominorum. 

Si  dominorum  consensus  desit,  videntur  hi  Patres  non  censere  legiti¬ 
mum  coniugium  servorum.  Ita  sane  in  capitulari  Aitonis  c.  XXI.,  quod 
heic  subsequitur.  Ceterum  inter  servos  legitima  esse  coniugia  volunt 
Patres  et  indissolubilia. 

Canon  XXXI.  Dictum  etiam  nobis  est,  quasdam  feminas  desi¬ 
diose,  quasdam  etiam  fraudulenter,  ut  a  viris  separentur,  proprios 
filios  coram  episcopis  ad  confirmandum  tenuisse.  Unde  nos  dignum 
duximus  ut  si  qua  mulier  filium  suum  desidia  aut  fraude  aliqua 
coram  episcopo  tenuerit  ad  confirmandum,  propter  fallaciam  suam 
aut  propter  fraudem,  quandiu  vivet  agat  poenitentiam,  a  viro 
tamen  suo  non  separetur. 

Cf.  et  responsum  Ioannis  VIII.  ad  Auselmum  Episc.  au.  879.  inf.  Scilicet 
ius  quidem  petendi  amittit,  quod  poenitentem  non  decet,  non  vero  debitum 
reddendi.  Paulo  aliter  decrevit  Alexander  III.  c.  Si  vir,  de  Cogn.  Spir. 

EX  CAPITULARI  AITONIS 
episcopi  Basii.eensis.  CII!.  ANN.  822. 

Capitulum  XXI.  Sciant  et  intelligant,  quid  sit  incesti  crimen 
et  hoc  unusquisque  in  sua  parochia  provideat  ne  fiat  et  si  factum 
fuerit,  quantum  celerrime  potuerit,  emendetur.  Idest  nullus  sibi 
accipiat  de  propinquitate  usque  in  quinto  genu  (gradu,  genera¬ 
tione).  Quod  si  ignoranter  factum  fuerit,  non  facile  credatur,  sed 
indicio  Dei  examinetur.  Et  non  separentur  in  quartu  genu,  sed 
in  poenitentia  cunctis  diebus  couiunctionis  suae  perseverent...  In 

primo  vero  genu  vel  secundo  si  iuyeuti  fuerint,  scelus  se  per¬ 
petrasse  for  Dicationis,  matrimonii  iura  ulterius  sciant  se  funditus 
perdidisse.  In  tertio  vero  si  inventi  fuerint  tali  crimine  pollutos 
esse,  digna  poenitentia  eos  subsequatur,  et  tamen  matrimonii  iura 
eis,  non  vicissim,  sed  ad  alias  negentur.  Ubi  vero  mancipia  non 
unius  sed  diversae  potestatis  iuucta  fuerint,  nisi  consentientibus 
utrisque  dominis,  buiusmodi  copulatio  rata  non  erit. 

Scilicet  qui  inventi  fuerint  coniuncti  in  quarto  gradu,  hos  non  vult  hic 
Episcopus  separari,  sed  iugi  poenitentiae  subiici,  donec  coniugium  duret. 
Coniunctos  in  tertio  gradu  non  separat,  sed  imponit  poenitentiam,  eis  con- 
iugia  cum  aliis  post  mortem  coniugis  negans.  Coniunctos  autem  in  secundo 
et  primo  gradu  separat  eisque  spem  adimit  cuiusque  alterius  coniugii. 
Discedit  hic  Episcopus  a  praescripto  Cong.  Mogunt.  c.  LIV.  s.  c.  et  ac¬ 
cedit  Concilii  Vermeriensis  can.  I.  Quoad  coniugia  servorum  consentit  Con¬ 
cilio  Cabilonensi  2°.  cn.  XXX.  s.  c.  et  Basilio,  cn.  XL.  cf.  ibid.  Incestum 
quoque  in  primo  et  secundo  gradu  impedimentum  esse  impediens  decernit. 

EX  SYNODO  ROMANA  EUGENII  II. 
an.  826. 

Canon  XXIX.  Feminae,  quae  habitum  religiosum  aut  velamen 
obtentu  religiositatis  susceperint,  cum  essent  viri  potentes,  dein¬ 
ceps  viris  sociari  non  permittantur,  sed  eligentes  monasteria 
regulariter  vivant  aut  in  domibus  susceptum  habitum  caste  ob¬ 
servent.  Contra  autem  turpes  inventae  providentia  Episcopi 
emendentur. 

Cf.  Decreta  Innocentii  I.  s.  c. 

Canon  XXXVI.  Nulli  liceat,  excepta  causa  fornicationis,  adhi¬ 
bitam  uxorem  relinquere  et  deinde  aliam  copulare,  alioquin  trans¬ 
gressorem  priori  convenit  sociari  coniugio. 

Scilicet  si  alteram  ducere  tentaverit,  transgressor  exsistens,  ad  prio¬ 
rem,  a  qua  separatus  est,  redeat.  Pergit: 

Sin  autem  vir  et  uxor  divertere  pro  sola  religiosa  iuter  se  con¬ 
senserint  vita,  nullatenus  sine  conscentia  episcopi  fiat,  ut  ab  eo 
singulariter  proviso  constituantur  loco.  Nam  uxore  nolente  aut  al¬ 
tero  eorum,  etiam  pro  tali  re  (h.  e.  religiosa  vita)  matrimonium 
non  solvatur. 

Scilicet  separatio  in  hac  liypothesi  interdicitur. 

Canon  XXXVII.  Nulli  liceat  uno  tempore  duas  habere  uxores 
uxoremve  et  concubinam...  Nam  sicut  Christus  castam  observat 
Ecclesiam,  ita  vir  castum  debet  custodire  coniugium. 


APPENDIX 


413 


Canon  XXXVIII.  Consobrinam,  neptem,  novercam,  fratris 
uxorem,  vel  etiam  de  propria  cognatione,  aut  quam  cognatus  ha¬ 
buit,  nullus  audeat  sibi  in  coniugio  copulare.  Si  quis  vero  huic 
tali  nefario  coniugio  convenerit  et  in  eo  permanserit,  sciat  se 
apostolica  auctoritate  anathematis  vinculo  innodatum  et  nullus 
sacerdos  illi  tribuat  communionem.  Si  vero  conversus  divisusque 
ab  illicita  fuerit  copulatione,  dignae  poenitentiae  submittatur,  ut 
sacerdos  loci  consideraverit. 

Cf.  canones  Gregorii  II.  in  Cone.  Rom. 

EX  CONSTITUTIONIBUS  S.  NICEPHOEI  EPISC.  CONSTANTIN. 

QUI  OBIIT.  AN.  828. 

(Cf.  Spicilegium  Solesmense  Tom.  IV.  p.  397.  seqq.). 

Ex  Sylloge  canonum  4a.  Canon  XXXIV.  Si  quis  concubinam 
adeptus  non  vult  aut  eam  dimittere  aut  benedici  et  cum  sacra¬ 
mento  eam  rite  habere,  non  oportet  recipi  quae  ab  eo  Ecclesiae 
offeruntur. 

Canon  XXXV.  Si  monachus,  sancto  habitu  deposito,  carnem 
comederit  uxoremque  duxerit,  oportet  eum  converti  nolentem 
anathemati  subiici  et  invitum  monasticis  vestibus  indui  atque  in 
monasterio  includi. 

Ergo  et  apud  graecos  nullum  erat  tale  coniugium. 

Ex  Sylloge  7a.  Canon  I.  Si  quis  spirituali  affinitate  ligatur  vel 
si  quis  puerum  baptizat,  qui  deinde  vir  factus  sororem  habeat, 
is  vero,  qui  puerum  suscipit,  viduus  factus  si  huc  se  vertit  ut 
uxorem  ducat  (sororem  ?)  filioli  sui,  habet  poenitentiam  annorum  o. 

Canon  VIII.  Quartis  implicitus  nuptiis  sane  citra  legem  est 
et  a  termino  ecclesiastico  exsulat;  polygamia  enim  et  immunditia 
a  ss.  Patribus  habetur:  veruntamen  habebit  poenitentiam  an¬ 
norum  7. 

Cf.  dicta  Th.  XII.  nn.  VI.  VII.  VIII. 

EX  CONCILIO  VEENENSI 
an.  844. 

Canon  V.  Qui  sanctimonialibus  illicite  miscentur  et  sacrilega 
foedera  cum  eis  faciunt  nuptiarum,  eos  Innocentii  papae  censura 
a  communione  iubet  suspendi  et  nisi  per  publicam  probatamque 
poenitentiam  omnino  non  recipi,  at  his  certe  viaticum  de  secmlo 
transeuntibus,  si  tamen  poenituerint,  non  negari. 

Canon  VI.  Ab  altero  vero  desponsata  et  ab  altero  rapta  puella, 
secundum  statuta  Ancyrani  Concilii,  ei,  a  quo  desponsata  fuerat, 
reddenda  est,  etiamsi  vim  a  raptore  pertulerit.  De  raptoribus  au¬ 
tem  id  nobis  videtur  optimum,  ut  quoniam  ecclesiasticam  excommu¬ 
nicationem  parvipendunt,  secui  ari  um  legum  terreantur  auctoritate. 

EX  CONCILIO  MELDENSI  ET  PARISIENSI 
an.  845-46. 

Canon  LXIV.  Raptores  virginum  et  viduarum,  qui  etiam 
postea  voluntate  parentum  eas  quasi  desponsantes  sub  dotalitii 
nomine  in  coniugium  duxerunt,  publicae  poenitentiae  subigantur 
et  post  publicam  poenitentiam,  prout  praeviderit  Episcopus,  pe¬ 
ractam,  ne  in  peius  corruant,  iterum  convenientes,  de  cetero 
eleemosynis  et  ceteris  quibusve  religiosae  et  salvificae  conver¬ 
sationis  actionibus  inservire  procurent,  usquequo  ab  opere  coniu- 
gali  ex  consensu  se  valeant  abstinere.  Filii  vero  ex  liuiusmodi 
vituperabili  couiunctione  ante  coniugium  etiam  minus  laudabi¬ 
liter  procreati,  ad  ecclesiasticam  dignitatem  mdlo  modo  prove¬ 
hantur  nec  de  tali  coniugio  generati  ecclesiasticis  ordinibus  appli¬ 
centur,  nisi  forte  eos  aut  maxima  Ecclesiae  utilitas  vel  necessitas 
postulet,  vel  evidens  meritorum  praerogativa  commendet. 

Canon  LXV.  Hi  autem,  qui  necdum  eas,  quas  rapuerant,  cum 
voluntate  parentum,  sub  praefato  desponsationis  vel  dotalitii  no¬ 
mine,  in  coniugium  sumptas  habent,  quando  in  omnium  aures 
haec  fuerit  constitutio  promulgata  (qui  nempe  illud  fecerint  ante 
cognitam  hanc  constitutionem  v.  can.  seq.J,  ab  earum  couiunctione 
separentur  et  publicae  poenitentiae  subigantur:  raptae  autem  pa¬ 
rentibus  legaliter  restituantur.  Post  peractam  vero  publicam  poe¬ 
nitentiam,  si  aetas  et  incontinentia  exegerit,  legitimo  et  ex  utris¬ 
que  partibus  placito  coniugio  socientur.  Nam  in  his  non  regulam 
constituimus,  sed  ut  verbis  magni  Leonis  utamur,  quid  sit  to¬ 
lerabilius  aestimamus.  Quod  si  unus  ex  coniugatis  obierit,  is  qui 
publicam  poenitentiam  egit  et  superstes  exstiterit,  iterare  conju¬ 
gium  non  praesumat,  nisi  forte  episcopus  praeviderit  aliquam 
concedere  indulgentiam,  ut  graviorem  possit  amovere  offensam. 

Canon  LXVI.  Quicumque  vero  deinceps  (a  notitia  huius  con¬ 
stitutionis)  rapere  virgines  vel  viduas  praesumpserit,  secundum 
synodalem  b.  Gregorii  definitionem,  ipsi  et  complices  eorum  ana¬ 
thematizentur  et  raptores  sine  spe  coniugii  perpetuo  maneant. 

Iustinianus  Coci.  L.  IX.  Tit.  XII.  prohibuit,  ne  unquam  inter  raptorem 
et  raptam  matrimonium  consisteret  sive  ante  raptum  desponsata  fuerit, 


t 


APPENDIX 


415 


sive  secus,  negata  facultate  raptae  virgini  vel  viduae  exposcendi  sibi 
raptorem  suum  in  maritum.  Hanc  legem  sub  hac  universalitate  Ecclesia 
non  probavit.  Cf.  canonem  XL  Gregorii  II.  in  Cone.  Romano,  s.  c.  qui  non 
bene  citatur  ab  his  Patribus,  et  can.  Lucii  III.  Cum  causam ,  De  rapto¬ 
ribus,  qui  Gregorio  consentit,  atque  Innocenti  III.  can.  Accedens  ibid.  tum 
Trid.  Syn.  Decretum  Sess.  XXIV.  cp.  VI.  Videntur  lii  Patres  media  quo¬ 
dammodo  via  incedere  voluisse. 

Canon  LXVIII.  De  bis,  qui  sponsas  alienas  rapiunt,  vel  con¬ 
sensu  parentum  accipiunt,  antiqua  et  svnodalis  sententia  obser¬ 
vetur  (cf.  cn.  XI.  Cone.  Ancyrani).  Quod  etsi  forte  in  Ecclesia 
eventus  talis  reperiri  dignoscitur,  ut  pro  salutis  et  religionis 
competentia  humanius  quiddam  debeant  tractare  Poutiiices...  nullo 
modo,  ut  ad  maximam  indulgentiam  descendamus,  alterius  sponsae 
acceptor  sine  publica  transeat  poenitentia  et  sponso  legaliter 
multam  componat. 

Canon  LXIX.  Is,  qui  vivente  marito  coniugem  illius  adulte¬ 
rasse  accusatur,  et  eo  in  proximo  (paulo  post )  defuncto,  eandem 
sumpsisse  dignoscitur,  omnimodis  publicae  poenitentiae  subigatur: 
de  quo  etiam  post  poenitentiam  praefata  (cn.  praeced),  si  expe¬ 
dierit,  servabitur  regula  (ut  eam  nempe  accipere  in  coniugem  va¬ 
leat) ;  nisi  forte  idem  aut  mulier  virum,  qui  mortuus  fuerat,  occi¬ 
disse  notentur,  aut  propinquitas  aut  alia  quaelibet  actio  criminalis 
impediat:  quod  si  probatum  fuerit,  sine  ulla  spe  coniugii  cum 
poenitentia  perpetuo  maneant. 

Habes  impedimentum  criminis  dirimens.  Huiusmodi  matrimonium, 
etiam  non  intercedente  occisione,  iam  absolute  proscripserat  nullumque 
esse  praeceperat  Iustinianus  Novel.  134.  c.  10.  et  12.  Patres  huius  legis 
rationem  non  habent,  qui  illud  absolute  solum  interdicunt,  secuta  quoque 
occisione  viri.  Cf.  cn.  XL.  Concilii  Triburiensis  inf.  c.  Adverte  Petrum 
Damianum  (post  Burchardum  in  Decr.  L.  VII.  c.  14.),  in  suo  opusc.  De 
Parentelae  gradibus  c.  4.  tribuere  Concilio  Meldensi  canonem  sequentem 
inquiens:  habet  hoc  Meldense  concilium:  De  affinitate,  inquit,  sanguinis 
per  gradus  cognationis  placuit  usque  septimam  generationem  observare 
(perperam  heic  finem  canonis  ponunt  editores).  Nam  et  hereditas  rerum 
per  legales  definitiones  sancitur  utique  ad  septimum  gradum  praetendere 
heredum  successionem:  non  enim  succederent ,  nisi  eis  de  propagine  co¬ 
gnationis  deberetur.  Cum  in  Collectionibus  Concc.  nulla  alia  Synodus  Mel- 
densis  exstet,  quae  canones  condidisse  dicatur,  praeter  hanc,  crederes 
huic  adiudicandum  esse  canonem  istum.  At  codices  eum  non  referunt  et 
probabiliter  falsa  inscriptione  deceptus  fuit  Petrus:  attamen  integer  canon 
apud  nullam  aliam  Synodum,  quam  cognoscamus,  reperitur.  Hic  canon  a 
Gratiano  causa  XXXV.  q.  2.  c.  1.  adseribitur  Gregorio  Papae  in  Concilio 
Meldeusi.  Cf.  quae  dicemus  sub  decreto  Cone.  Romani  Alexandri  II. 

IN  COLLECTIONE  CAPITU LARIUM  BENEDICTI  LEYITAE 

IUSSU  OTGARII  ARCHIEPISCOPI  MOGUNTINI  AN.  845.  EXSTAT 
LIB.  III.  SUB  N.  179.  DECRETUM  HOC  PACTO. 

Sancitum  est,  ut  publicae  nuptiae  ab  his,  qui  nubere  volunt, 
flant...  Prius  conveniendus  est  sacerdos,  in  cuius  parochia  nuptiae 
fleri  debent,  in  Ecclesia  coram  populo.  Et  ibi  inquirere  una  cum 
populo  ipse  sacerdos  debet,  si  eius  propinqua  sit  an  non...  Post¬ 
quam  omnia  probata  fuerint  et  niliil  impediverit,  tunc  si  virgo 
fuerit,  cum  benedictione  sacerdotis,  sicut  in  sacramentario  con¬ 
tinetur  et  cum  consilio  multorum  bonorum  hominum  publice  et 
non  occulte  ducenda  est  uxor,  ut  boni  et  eis  lilii,  Domino  mi¬ 
serante,  procreentur. 

Cf.  cn.  XV.  Vernensis  Synodi  an.  775.  Cf.  infra  quod  notamus  ad  Epi¬ 
stolam  Nicolai  I. 

EX  EPISTOLA  DECBETALI  LEONIS  IV. 

AD  EPISCOPOS  BRITANNIAE.  AN.  847. 

Decretum  V.  Ut  definitum  est  a  Patribus,  nullus  de  propria 
cognatione  sibi  audeat  copulare:  alioquin  anathema  sit.  Unde 
b.  iunioris  Gregorii  decreta  eximia  sunt  retinenda. 

Si  non  antea,  nunc  certe  privilegium  Gregorii  M.  in  Anglia  abroga¬ 
tum  fuit. 

Gregorius  iunior  est  Gregorius  II.  cuius  synodalia  Decreta  exstabant. 

EX  CAPITUL AEIBU S  BENEDICTI  LEVITAE 

LIB.  III.  CAPIT.  463.  ITA  HABET. 

Decretum  est,  ut  uxor  legitime  viro  coniuugatur.  Aliter  enim 
legitimum,  ut  a  patribus  accepimus  et  a  sanctis  apostolis  eorum- 
que  successoribus  traditum  invenimus,  non  fit  coniugium  nisi  ab 
his,  qui  super  ipsam  feminam  dominationem  habere  videntur  et 
a  quibus  custoditur,  uxor  petatur  et  a  parentibus  propinquioribus 
sponsetur  et  legibus  (legitime)  dotetur  et  suo  tempore  sacerdo- 
taliter,  ut  mos  est,  cum  precibus  et  oblationibus  a  sacerdote  be¬ 
nedicatur  et  a  paranymphis,  ut  consuetudo  docet,  custodita  et 
sociata  a  proximis  et  tempore  congruo  petita  legibus  detur  et 
sollemniter  accipiatur.  Et  biduo  vel  triduo  orationibus  vacent  et 
castitatem  custodiant,  ut  bonae  soboles  generentur  et  Domino  suis 
in  actibus  placeant.  Taliter  enim  et  Domino  placebunt  et  filios 
non  spurios  sed  legitimos  atque  hereditabiles  generabunt. 

Vides,  Francos  id  summopere  semper  habuisse  cordi,  ut  cum  consensu 
parentum  nuptiae  fierent. 

Ex  Lib.  II.  ibid.  cap.  235.  Qui  causa  fornicationis  dimissis 
uxoribus  suis  alias  ducunt,  Domini  sententia,  adulteri  esse  no¬ 
tantur. 


EX  CONCILIO  MOGUNTINO 
SUB  RABANO.  AN.  847. 

Canon  XX.  Parricidis....  non  licebit  ultra  militiae  cingulum 
sumere  et  nuptiis  vel  coniugiis  copulari,  quia  sacri  canones  hoc 
eis  non  consentiunt. 

Impedimentum  impediens  criminis,  non  nunc  sed  antea  constitutum. 

Canon  XXIX.  Si  quis  viduam  uxorem  duxerit  et  postea  cum 
liliastra  sua  fornicatus  fuerit,  seu  duabus  sororibus  nupserit,  aut 
si  qua  duobus  fratribus  nupserit  seu  cum  patre  et  lilio:  item  si 
quis  relictam  fratris,  quae  pene  prior  soror  exstiterat,  carnali 
coniuuctione  violaverit,  si  quis  neptem  in  coniugium  acceperit, 
si  quis  novercam  aut  nitrum  suam  duxerit,  si  quis  consobrinae 
suae  impudice  se  sociaverit  vel  relictae  sive  filiae  avunculi  aut 
patrui  filiae,  vel  privignae  suae  fiam  ab  initio  id  expressum)  con¬ 
cubitu  pollutus  vel  huiuscemodi  coniuuetionis  attactu  maculatus 
fuerit,  eos  disiuugi  et  alterius  nunquam  couiugio  copulari,  sed 
sub  magna  districtione  fieri  volumus. 

Cf.  cn.  LVI.  Cone.  Moguntini  an.  813.  Prohibitionem  tamen  legitimi  ma¬ 
trimonii  huiusmodi  incestuosis,  peracta  poenitentia,  sustulit  Cone.  Wor- 
matiense  an.  868.  cnn.  XXXIII.  XXXVI.  XXXVII.  Cf.  et.  seq.  Ticinense. 

Canon  XXX.  Contradicimus  quoque  ut  in  quarta  generatione 
nullus  amplius  couiugio  copuletur:  ubi  autem  post  interdictum 
factum  inventum  fuerit,  separetur.  Sane  eadem,  quae  in  viri  haec 
nimirum  in  uxoris  parentela  de  lege  nuptiarum  regula  custodienda 
est.  Quia  ergo  constat  eos  duos  esse  in  carne  una,  communis 
illis  utrinque  parentela  esse  credenda  est. 

Cf.  Eabani  hac  super  re  sententiam  allatam  a  nobis  post  epistolas 
Gregor  i  i  M. 

EX  CONCILIO  TICINENSI 
an.  850. 

Canon  IX...  Monendi  a  presbyteris  sunt  patres  familias,  ut 
filiabus  suis  tempestive  nuptias  provideant  et  calorem  ferventis 
aetatis  coniugali  lege  praeveniant...  Ad  ultimum  hoc  noverint 
ecclesiasticis  sanctionibus  esse  praefixum,  ut  nullus  publice  poe- 
Palmieri  —  Tractatus  de  Matrimonio  Christiano,  27 

nitens  usque  ad  tempus  perfectae  poenitentiae  confligium  con¬ 
trahere  valeat. 

Poenitentia  publica  impediebat  matrimonium:  sed  hoc  impedimentum 
heic  coarctatur  ad  ipsum  tempus  poenitentiae. 

Cf.  dicta  ad  decretum  VI.  Leonis  ad  Rusticum. 

Canon  X.  De  raptoribus  vero,  antiquorum  Patrum  statuta  se¬ 
quentes  hoc  tenendum  censemus,  ut  si  eas  rapuerint,  quae  cum 
sponso  pariter  benedictione  sacerdotali  initiatae  sunt,  licet  easdem 
corruperint,  abstrahantur  tamen  ab  his  et  propriis  sponsis  red¬ 
dantur.  Quae  vero  vel  viduae  vel  adhuc  sponsae  non  fuerint  et 
absque  ipsorum  et  parentum  voluntate  rapiuntur,  nihilominus 
parentibus  vel  propinquis  restituantur,  et  aliis,  si  voluerint,  nu¬ 
bant:  nam  ipsis,  a  quibus  raptae  sunt,  legitimae  demum  uxores 
nullatenus  esse  possunt.  Ipsos  autem  raptores  eisque  auxilium 
praebentes,  quamquam  anathematizandos  antiqui  canones  prae¬ 
cipiant,  in  ultimo  tameu  constitutis,  si  devote  postulaverint, 
sacrae  communionis  viaticum  pro  misericordia  dandum  non  ne¬ 
gamus. 

Cf.  quoad  primam  partem  cn.  XI.  Cone.  Ancyrani  s.  c.  Quoad  secundam 
canones  paulo  ante  citatos  Cone.  Meldensis  ibique  notata.  Rigorem  Patrum 
Ticinensium  Ecclesia  non  probavit,  quae  coniugium  permittit,  si  rapta 
libertati  restituta  sponte  consentit. 

Canon  XXIV.  Inhibendum  decernimus,  ut  nulli  deinceps  im¬ 
perfectae  aetatis  puero  adulta  femina  iungatur:  sed  cum  ad  aeta¬ 
tem  idoneam  adolescentes  venerint,  tunc  legitimo  possint  coniugio 
copulari. 

Impedimentum  scilicet  aetatis  producitur. 

EX  CONVENTU  MOCtUNTlNO 

PLURIUM  EPISCOPORUM,  PRAESIDENTE  RABANO, 

SUB  LODOVICO  GERMANIAE  REGE.  AN.  851. 

Capitulum  XII.  Si  quislibet  concubinam  habuerit  quae  non 
legitime  fuit  desponsata,  et  postea  desponsatam  rite  puellam  du¬ 
xerit,  abiecta  concubina,  habeat  illam,  quam  legitime  desponsavit. 
De  hac  Leo  Papa  in  decretis  suis  ita  definivit  dicens:  dubium 
non  est ,  eam  mulierem  non  pertinere  ad  matrimonium  etc. 

Cf.  eius  decretum  IV.  ad  Rusticum,  s.  c. 

Capitulum  XV.  De  eo,  qui  uxorem  habet,  si  concubinam  ha¬ 
buerit,  non  communicet.  Ceterum  autem  is,  qui  non  habet  uxo¬ 
rem  et  pro  uxore  concubinam  habet,  a  communione  non  pellatur: 

tantum  ut  unius  mulieris  aut  uxoris  aut  concubinae,  ut  ei  pla¬ 
cuerit,  sit  coniunctione  contentus.  Alias  vero  vivens  abiiciatur, 
donec  desinat  aut  ad  poenitentiam  revertatur. 

Est  canon  XVII.  Cone.  Toletani  an.  400.  (v.  sup.)  eodem  pacto,  quo  illum 
interpretati  sumus,  accipiendus.  Imo  ex  repetitione  huius  canonis  facta 
sec.  IX.  confirmatur  interpretatio  tradita  canonis  hispani.  Liquet  autem 
hoc  seculo  in  G-ermania,  sicut  olim  in  Hispania,  mulieres  legitimo  con- 
i  unctas  matrimonio  discretas  fuisse  in  uxores  et  concubinas. 

Capitulum  XX.  Quicumque  discernit  a  presbytero,  qui  uxo¬ 
rem  habuit,  quod  non  oporteat  eo  ministrante  de  oblatione  per¬ 
cipere,  A.  S. 

Cf.  can.  IV.  Cone.  Gargrensis,  s.  c.  et  quae  ibi  notavimus. 

EX  CONCILIO  TULLENSI 

APUD  TUSI  A  CUM  AN.  860. 

Canon  II.  De  velatis  et  sacratis  Deo  tam  viduis  quam  virgi¬ 
nibus,  si  clam  adulteraverint  aut  publice  nupserint...  volumus  ut 
usque  in  lineiu  vitae  in  ergastulis  retrusae  poenitentiam  agant; 
viri  autem,  qui  vim  eis  intulerint  (h.  e.  eis  abusi  sint )  et  ipsi 
censura  ecclesiastica  ad  poenitentiam  constringantur. 

EX  EPISTOLA  NICOLAI  I. 

AD  ADONEM  ARCHIEP.  VIENNENSEM.  AN.  862. 

Responsum  I.  Requiritis,  si  dimissa  uxore,  quam  legitime 
sponsatam  quis  duxerit,  quia  nomen  malum  postiuodum  ei  im¬ 
posuit,  absque  decreto  generalis  synodi,  liceat  ei  aut  aliam  ac¬ 
cipere,  contra  auctoritatem  evangelicam,  aut,  illa  superstite,  pro 
uxore  concubinam  habere.  Quibus  nos  apostolica  auctoritate  fulti 
secundum  evangelicam  sanctionem  omnino  resistimus  et  nec  aliae 
uxoris  copulam  eis,  qui  talia  agunt,  dimissa  superstite,  habere 
concedimus,  neque  concubinam  habendi  licentiam  tribuimus. 

Verba  illa:  contra  evangelicam  auctoritatem  inserta  quaestioni,  non  sunt 
eorum  qui  requirebant,  sed  ipsius  Nicolai  rem  per  se  considerantis. 

Responsum  II.  De  eo :  si  desponsata,  nesciente  sponso,  cor¬ 
rumpatur  et  postiuodum  dote  facta,  maritali  more  cum  eadem 
idem  sponsus  iacuerit:  si  post  nullum  intercepto  (al.  interiecto) 
tempore  liceat  ei  ipsam  quasi  al)  alio  corruptam  dimittere  et  sic 
aliam  ducere,  quasi  ista  non  fuerit  uxor,  aut  concubinam  pro  ea 
tenere.  Nec  hoc  consentimus  ut  hi,  qui  legitimo  nuptiarum  foe¬ 
dere  couiunguntur  et  uuum  corpus  per  aliquod  temporis  spatium 
efficiuntur,  divortium  faciant.  Sed  quod  prius  initio  coniunctionis 


420 


APPENDIX 


corruptae  percipiendo  voluntarie  tacuerunt,  postmodo  iutercepto 
tempore  sustinendo  etsi  non  voluntarie,  inviti  custodiant:  etiam 
a  concubinis  omnimode  se  abstineant. 

Altera  pars  responsi  (sed  quod  prius  tacuerunt)  paululum  obscura  est. 
Videtur  supponere  Nicolaus  quod  sponsus  ab  initio  ante  copulam  mari¬ 
tali  affectu  peractam  (per  quam  sponsalia  tunc  in  matrimonium  transi¬ 
bant)  cognoverit  corruptionem  sponsae  et  voluntarie  tacuerit :  id  tamen 
videtur  esse  alienum  a  specie  casus.  At  reapse  non  est  alienum:  nihil 
enim  huic  hypothesi  adversum  occurrit  in  propositione  casus.  Nec  mirum 
esse  debet  quod  sponsus  prius  propter  affectum  erga  sponsam  vitium 
illud  parvi  penderit;  deinde  vero  defervescente  affectu,  crimen  sponsae 
obiecerit,  volueritque  ex  eo  causam  arripere  solvendi  coniugii.  Vult  ergo 
dicere  Nicolaus,  quod  licebat  quidem  sponso  ante  congressum  maritalem 
dimittere  sponsam  eiusque  nuptias  detrectare  propter  illud  crimen  aut 
vitium,  sed  coniugio  peracto  id  amplius  non  licere. 

EX  EPISTOLA  EIUSDEM  NICOLAI  I. 

AD  EPISCOPOS  GERMANIAE,  QUI  AD  CONCILIUM  MOGUNTIAE 
CONVENERANT.  AN.  863. 

Quia  Abboni  veridicis,  ut  fertis,  testibus  iu  vestro  concilio  com¬ 
probatum  est,  quod  contra  sanctorum  canonum  sanctiones  uxorem 
accipere  praesumpsisset,  in  quarta  etiam  generatione  sibi  eopu- 
lasset,  sancimus  et  apostolica  promulgatione  decernimus,  huius 
infausti  coniugii  omnimodis  copula  dissolvatur,  quia  propriae  con¬ 
sanguinitatis  et  cognationis  demonstratur  atque  cognoscitur  esse. 
Et  hoc  vobis  interrogantibus  statuimus,  ut  nulli  liceat  Christiano 
de  propria  consanguinitate  sive  cognatione  uxorem  accipere  usque 
dum  generatio  recordatur,  cognoscitur,  aut  memoria  retinetur. 
Laetamur  autem  vestramque  laudamus  industriae  observantiam, 
quia  in  hac  re  bb.  antecessorum  nostrorum  Gregorii  et  Zachariae 
Pontificum  hactenus  in  vestris  parochiis,  ut  vestris  protulistis  in 
litteris,  observanda  tenetis  (decreta).  Dixistis  enim  iu  quota  ge¬ 
neratione  sibi  tideles  iungantur?  Nos  autem  generationum  in  hac 
re  numerum  non  definimus,  sed,  ut  supra  retulimus,  incunctanter 
observare  monemus. 

Cf.  quae  disputavimus  post  epistolas  Gregorii  M.  Heic  quoque  Nicolaus 
abstinet  a  clara  determinatione  graduum  consanguinitatis  et  affinitatis, 
sed  formula  utitur  generali.  Episcopi  Germani  paulo  ante  in  Concilio 
Moguntiaco  sub  Eabano  irritaverant  coniugia  tantum  usque  ad  quartum 
gradum,  iidemque  noverant,  ut  ex  bac  epistola  Nicolai  colligere  licet,  de¬ 
creta  Gregori  II.  et  Zachariae.  Nunc  Episcopi  Germani,  dubii  forte  an 
rite  intellecta  fuerint  ea  decreta,  interrogant  Nicolaum  in  quota  genera- 

tione  liceant  coniugia:  respondet  Pontifex,  quod  usque  dum  quidam  se  de 
eadem  cognatione  cognoscunt,  nequeant  coniugio  copulari. 

Attamen  in  collectione  Capitularium  Benedicti  Levitae  ea  aetate  ador¬ 
natae  Lib.  III.  n.  432.  decretum  exstat,  quod  citatur  quoque  in  suis  cano¬ 
nibus  ab  Isaaco  Lingonensi  et  ab  Herardo  Archiepisc.  Turonensi  in  suis 
capitulis  cir.  an.  858.,  ita  habens:  Nullus  fidelium  usque  in  adfinitatis  lineam 
idest  usque  in  septimam  progeniem,  consanguineam  suam  ducat  uxorem, 
vel  eam  quoquo  modo  incesti  macula  polluat.  Verum  eadem  aetate,  ut  re¬ 
fert  Hincmarus  Rhemensis  epist.  XXII.  nobilis  quidam  vir  Stephanus 
nomine  se  excusabat  a  consummatione  matrimonii  cum  ea,  cuius  antea 
consanguineam  violaverat,  quia,  quemadmodum  dicebat,  audierat  quod 
a  quarto  genere  et  in  reliquum  (scilicet  infra)  pertinentes  sibi  copulari  non 
valerent.  Quocirca  in  Concilii  Wormatiensi  anno  868.  cn.  32.  adhuc  Patres 
cum  Nicolao  loquebantur ;  vid.  inf.  Cf.  doctrinam  Petri  Damiani  quam  infra 
damus  sub  concilio  romano  Alexandri  II.  Cf.  praeterea  responsum  Ioan- 
nis  VIII.  ad  Airardum  inf.  c.  simulque  verba  Synodi  secundae  Duziacensis 
an.  874.  inf.  c. 

Prosequitur  Pontifex  ad  alia  pergens.  Et  de  parricidis  et  fra¬ 
tricidis ,  praescripta  idonea  poenitentia,  decernit:  Ne  uxoribus  si 
habuerint  non  separentur:  si  autem  non  habuerint  et  se  conti¬ 
nere  non  valuerint,  legitimas  accipiant  iu  coniugio  feminas,  ne 
fornicationis  voraginem  incidere  videantur. 

Cf.  clicta  ad  responsum  VI.  Leonis  ad  Rusticum.  Permittit  Nicolaus  ex¬ 
acta  poenitentia,  parricidis  et  fratricidis  nuptias  inire. 

Rursus:  Si  quis  cum  duabus  ( sororibus f)  fuerit  fornicatus  aut 
cum  his  personis,  de  quibus  sacra  scriptura  prohibet,  si  dignam 
egerit  poenitentiam  et  tamen  non  maluerit  continentiam  susti¬ 
nere,  liceat  legitimam  coniugio  uxorem  accipere.  Similiter  et  mu¬ 
lier,  quae  tali  fuerit  scelere  lapsa,  ut  fornicationis  ad  chaos  non 
perducatur,  perficiat. 

Relaxat  Pontifex  legem  prohibentem  matrimonium  propter  crimen  in. 
cestus,  tantumque  postulat  ut  de  eo  crimine  digna  poenitentia  agatur. 
Sed.  cf.  eius  responsum  I.  seq.  ad  Arduicum  Archiepisc.  Vesontionensem. 

Item :  Si  quispiam  cum  matre  spirituali  fuerit  fornicatus,  ana¬ 
thematis,  ut  scitis,  percutitur  ictibus.  Similiter  autem  et  illum 
percutere  promulgamus,  qui  cum  ea,  quam  de  sacro  fonte  bapti¬ 
smatis  susceperit,  aut  cum  illa,  quam  ante  episcopum  tenuerit, 
cum  sacro  chrismate  fuerit  uncta,  fornicationis  crimen  perpetra¬ 
verit:  legitimam  autem,  si  habuerit,  non  dimittat  uxorem. 

Non  agit  Pontifex  de  matrimonio,  quod  cum  huiusmodi  personis  atten¬ 
tetur,  sed  de  peccato  fornicationis,  quod  gravius  est  cum  personis  cogna¬ 
tione  spirituali  coniunctis. 

EX  EPISTOLA  EIUSDEM  NICOLAI 

AD  CAROLUM  ARCHIEPISCOPUM  MOGUNTINAE  ECCLESIAE.  AN.  863. 

Si  vir  yiiluam  duxerit  in  coniugium  ex  priore  habentem  marito 
filiam  et  cum  eadem  lilia  postmodum  concubuerit,  coniugium 
modis  omnibus  matrimonii  dissolvatur  et  vir  ille  poenitentiae 
subiaceat  sanctionibus,  ita  ut  etc. 

Cf.  cn.  LVI.  Cone.  Moguntiae  an.  813.  ibique  notata. 

EX  EPISTOLA  EIUSDEM  NICOLAI 

AD  RODULPHUM  ARCHIEPISC.  BITURICENSEM.  AN.  864. 

Responsum  V.  De  bis  qui  iiliastros  suos  ad  confirmationem 
coram  episcopo  tenent,  idest  qui  filios  uxoris  suae  de  viro  priori, 
dum  chrismantur  ab  episcopis,  super  se  sustinent,  si  inscitia,  sicut 
asseris,  fit,  licet  sit  peccatum,  tamen  non  usque  ad  separationem 
coniugii  puniendum. 

Responsum  VI.  Interfectores  suarum  coniugum,  cum  non 
addis  adulterarum,  vel  aliquid  huiusmodi,  quid  aliud  nisi  homi¬ 
cidae  habendi  sunt  ac  per  hoc  ad  poenitentiam  redigendi?  quibus 
coniugium  penitus  denegatur,  exceptis  adolescentibus,  de  quibus 
est  b.  Leonis  vigesima  quinta  decretalium  regula  (in  collectione 
scilicet  Dionysiana:  ea  est  quam  dedimus  supra  ex  epist.  ad  Ru¬ 
sticum  decr.  XIII.),  imo  indulgentia  observanda. 

Crimen  interfectae  coniugis  impedimentum  est  impediens  omnes,  praeter 
adolescentes,  a  coniugio. 

EX  EPISTOLA  EIUSDEM  NICOLAI 

AD  ARDUICUM  ARCHIEPISC.  VESONTIONENSEM.  AN.  865. 

Responsum  I.  Has,  quae  duobus  fratribus  nupserint  vel  qui 
duas  sorores  uxores  acceperint,  Cone.  Neocaesariense  usque  ad 
mortem  abiici  et  in  exitu  suo  poenitentiae  remedium,  dissolutis 
dumtaxat  huius  couiunetionis  vinculis,  consequi  iubet.  Hos  autem 
vel  has,  qui  vel  quae  post  poenitentiam  nova  couiugia  et  inhi¬ 
bitos  appetivere  concubitus,  b.  papa  Siricius  a  dominicae  mensae 
convivio  separat  et  solo  viatico,  cnin  ad  Dominum  coeperint  pro¬ 
ficisci,  per  communionis  gratiam  voluit  talibus  subveniri.  Quo 
ergo  pacto  aliquo  possunt  uti  coniugio,  quibus  nec  inhibitos  denuo 
repetere  concubitus  nec  rursus  nova  coniugia  licet  contrahere, 
cum  etiam  dissolutis  huiusmodi  coniunctionis  vinculis,  nonnisi  in 
exitu  poenitentiae  remedium  tales  consequi  possunt?.. 

Inhaeret  Pontifex  legi  communi  et  non  permittit  in  Archiepiscopatu 
Vesontionensi  quod  permiserat  locis  Germaniae  in  epist.  ad  Episcopos 

Germaniae,  ut  poenitentia  non  esset  perpetua,  eaque  absoluta,  nuptiae 
legitimae  contrahi  possent.  Dispensatio  scilicet  a  lege  actus  est  liber, 
quem  prudentia  regit,  ut  secundum  diversas  conditiones  alteri  concedat 
quod  alteri  negat. 

Responsum  II.  Hos  vero,  qui  ile  propria  consanguinitate  ac 
<le  propria  -cognatione  uxores  accipiunt  vel  nubunt,  quis  non 
reprehendat  vel  arguat?  Cum  etiam  sancti  praedecessores  nostri 
apostolicae  sedis  antistites,  Gregorius  scilicet  et  Zacharias  lios 
anathematis  mucrone  percutiant  et  dissolvi  huiusmodi  copulam, 
utpote  more  bestiarum  contractam,  omnino  voluerint.  Iam  vero 
postquam  dissoluta  copula  fuerit,  ab  invicem  separati,  si  possint, 
quod  sciscitaris,  ad  melius  commeare  coniugium,  nulla  ratio  patet 
(potituri).  Quoniam  cum  hi  poenitentiae  submittendi  sint,  nec  hos 
inhibitos  sibi  concubitus  nec  alia  nova  debent  appetere  coniugia. 

Urget  legem  prohibentem  coniugium  poenitentibus:  subdit  tamen  : 

Si  quilibet  de  hac  infausta  commixtione  post  dissolutionem  co¬ 
pulae  obierit,  alter,  qui  superstes  fuerit  et  in  adolescentiae  adhuc 
annis  detinetur,  si  ingruente  aliquo  forte  discrimine  egit  poeni¬ 
tudinem  et  se  non  posse  continere  conqueritur,  coniugii  valet 
remedio  subveniri.  Cuius  indulgentiae  formam  volumus  etiam 
circa  feminas  observari.  In  quo  tamen  non  regulam  constituimus, 
sed  cum  eximia  columna  Ecclesiae  b.  Leone  papa  quid  sit  tole¬ 
rabilius  aestimamus. 

Cf.  responsum  praeced.  cuius  rigor  ex  eo  procedit  quod  illud  peccatum 
peccantibus  poenitentia  usque  ad  mortem  antiquo  canone  praescripta 
luerit,  cuius  canonis  vim  noluit  relaxare  Pontifex:  poenitentibus  vero  non 
liceret  contrahere  nuptias. 

EX  RESPONSIS  EIUSDEM  NICOLAI 

AD  BULGAROS.  AN.  866. 

Responsum  II.  Ita  diligere  debet  homo,  qui  se  suscepit  ex 
sacro  fonte  sicut  patrem:  quinimo  quanto  pretiosior  est  spiritus 
carne,  quod  illud  spirituale  est  patrocinium  et  secundum  Deum 
adoptio,  tanto  magis  spiritualis  pater  est  in  omnibus  a  spirituali 
filio  diligendus. 

...  Est  tamen  alia  iuter  eos  gratuita  et  sancta  communio,  quae 
non  est  dicenda  consanguinitas,  sed  potius  habenda  spiritualis 
proximitas.  Unde  nec  inter  eos  arbitramur  esse  quodlibet  posse 
coniugale  connubium,  quandoquidem  nec  inter  eos  qui  natura 
et  eos  qui  adoptione  lilii  sunt  venerandae  Romanae  leges  ma¬ 
trimonium  contrahi  permittunt.  Siquidem  primus  Institutionum 

liber,  cum  de  nuptiis  loqueretur;  inter  cetera,  inter  eos,  inquit  etc... 
Si  ergo  inter  eos  non  contrahitur  matrimonium,  quos  adoptio 
i  ungit,  quanto  potius  a  caruali  oportet  inter  se  contubernio  cessare, 
quos  per  caeleste  sacramentum  regeneratio  S.  Spiritus  vincit? 

Legem  auctoritate  Ecclesiae  (cf.  canones  Gregorii  II.)  iam  pridem  latam 
argumento  quodam  confirmat  Nicolaus,  quo  non  ostendit  unde  vim  obli¬ 
gandi  ea  lex  mutuetur,  sed  quo  congruentiam  eiusdem  legis  demonstrat. 

Simul  autem  indicat,  probari  Ecclesiae  caesareani  legem  quae  impedi¬ 
mentum  adoptionis  statuit  illudque  merito  supponimus  iamdudum  valuisse 
apud  cbristianos.  Quod  vero  huiusmodi  lex  vim  apud  christianos  alligan¬ 
tem  non  obtinuerit  a  potestate  civili  sed  a  sola  Ecclesia,  demonstramus 
suo  loco  in  tractatu  c.  IV.  nunc  nobis  satis  sit  haec  animadversio.  Nico¬ 
laus  venerandas  vocans  Romanas  leges,  (ad  quas  non  raro  in  his  responsis 
provocat)  quae  in  Iustinianeo  iure  continentur,  non  minimum  auctoritatis 
eis  tribuere  dicendus  est.  At  unde  ipsis  haec  auctoritas  in  Occidente,  ubi 
imperium  Eomanum  restitutum  iam  fuerat  independens  a  Graecis?  Non 
certe  Occidentales  populi,  Angli,  Franci,  Germani,  Longobardi  legibus 
Imperii  Orientis  tenebantur.  Si  solius  civilis  potestatis  rationem  habes, 
omni  vi  destituebantur  eae  leges  penes  populos,  quibus  cum  Iustiniano 
eiusque  successoribus  nihil  erat  commune  in  politico  regimine.  Alterutrum 
ergo  de  duobus  dicendum:  vel  quod  ab  ipso  initio  cum  eae  leges  latae 
sunt,  obligabant  vi  sua  omnes  christianos  tum  praesentes  tum  futuros 
tum  subditos  Graeci  imperii  tum  non  subditos,  vel  quod  aliquando  su¬ 
prema  quaedam  potestas  in  Occidente  valens  eas  leges  probaverit,  iisque 
auctoritatem  penes  christianos  conciliaverit,  quae  suprema  potestas  vel 
fuit  Regum  Francorum  vel  Romanorum  Pontificum.  Atqui  illud  primum 
satis  absurdum  est:  oportuisset  enim  ab  Imperatore  Graeco  ferri  leges 
ad  christianos  quatenus  christiani  sunt;  etiamsi  subditi  non  sint  Graeci 
imperii;  hoc  vero  ridiculum  fuisset:  illud  alterum  proprium  et  privum 
est  Ecclesiae.  Porro  Reges  Franci,  etsi  permiserint  Romanis  secundum 
suas  leges  vivere,  proprias  tamen  ipsi  leges  tulerunt  tot  capitularibus 
contentas,  secundum  quas  Missi  dominici  ius  dicere  debebant.  Restat  ergo 
ut  dicamus  leges  Romanas  incepisse  aliquando  valere  ac  tandem  obti¬ 
nuisse  plenam  auctoritatem  in  Occidente  avulso  ab  Imperio  Graeco,  eo 
quod  Ecclesia  eas  probavit.  Quod  quidem  ita  contigisse  arbitramur.  Pri¬ 
mum  enim  in  re  canonica  illas  leges  Ecclesia,  quatenus  eidem  visum  est, 
retinens  aut  emendans,  auctoritate  sua  freta  proposuit  Christianis  populis: 
in  re  vero  civili,  pro  auctoritate,  qua  Ecclesia  pollebat,  easdem  commen¬ 
dans  societatibus,  quae  exoriebantur,  effecit  ut  primum  Imperatores 
Franci  permitterent  Romanis  secundum  leges  romanas  vivere  (cf.  Capi¬ 
tulare  Lotharii  datum  sub  Eugenio  II.  an.  824.)  tum  deinde  romana  sa¬ 
pientia  romanisque  moribus  praevalentibus,  eaedem  leges  sensim  sine 
sensu  ab  omnibus  acciperentur,  quantum  quidem  diversarum  nationum 
mores  et  consuetudines  patiebantur.  Propter  Ecclesiae  scilicet  accepta¬ 
tionem  factum  est,  ut  leges  Romanae  evaderent  venerandae ;  quae  socians 
simul  utrumque  ius  canonicum  et  civile  voluit  sui  iuris  peritos  notitia 

quoque  caesarei  iuris  penitus  informari.  Ex  quo  intelligis,  cur  recentiora 
iura,  succedentia  in  civilibus  societatibus  iuri  antiquo  Romanorum,  ne¬ 
queant  sibi  eam  vindicare  auctoritatem,  quam  ius  Romanum  non  a  po¬ 
testate  seculi,  sed  ab  Ecclesia  mutuatum  erat.  Cetera  cf.  1.  c. 

Responsum  III.  Sufficit  secundum  legem  consensus  eorum, 
de  quorum  coniunctionibus  agitur.  Qui  consensus  si  solis  in  nu¬ 
ptiis  forte  defuerit,  cetera  omnia  etiam  cum  ipso  coitu  celebrata 
frustrantur. 

Habes  lieic  emendatam  legem  Justiniani,  qui  frequenter,  ut  iustae  sint 
nuptiae  filiorum  familias,  consensum  requirit  eorum,  quorum  sunt  in  po¬ 
testate.  Instit.  L.  I.  Tit.  X.  Cod.  L.  V.  Tit.  IV. 

Responsum  XXXIX.  I)e  consauguiu itate  generationum  exqui¬ 
ritis,  ut  quibus  utique  feminis  iungi  debeatis,  liquido  cognoscatis. 
Verum  quod  leges  ( Romanae )  lieic.  sanciunt  iam  meminimus  (resp. 
scilicet  II.)  et  denuo  memorare  summatim  operae  pretium  ducimus. 
Aiunt  enim:  Ergo  non  omnes  nobis  uxores  ducere  licet;  nam 
quarundam  nuptiis  abstinere  debemus.  Inter  eas  enim  personas, 
quae  parentum  liberorumve  locum  inter  se  obtinent,  nuptiae 
contrahi  non  possunt,  veluti  inter  patrem  et  filiam,  vel  avum  et 
neptem,  matrem  et  filium,  aviam  et  nepotem  et  usque  in  infi¬ 
nitum.  Inter  eas  quoque  personas,  quae  ex  transverso  gradu  co¬ 
gnationis  iunguntur,  est  quaedam  similis  observatio,  sed  non 
tanta  (Institui,  de  L.  I.  Tit.  de  Nuptiis).  Sacri  vero  canones  et 
praecipue  Zacliariae  summi  praesulis  decreta  quid  liinc  promul¬ 
gent,  episcopo  vestro  vobis  explorandum  relinquimus. 

Opus  habuit  Nicolaus  citare  sacros  canones  et  Decreta  Romanae  Sedis 
non  solum  ut  in  hac  re  Ecclesiae  auctoritatem  tueretur,  sed  ne  nimis 
mancam  notitiam  graduum  consanguinitatis  prohibitorum  suggereret  con¬ 
sulentibus:  leges  enim  Romanae  interdicentes  consanguineorum  et  affi¬ 
nium  nuptias,  paucos  inter  gradus  sistunt. 

Responsum  LI.  Duas  tempore  nuo  habere  uxores  nec  ipsa  origo 
humanae  conditionis  admittit  nec  lex  Christianorum  ulla  permittit. 

EX  EPISTOLA  EIUSDEM  NICOLAI 

AD  SALOMONEM  EPISCOPUM  CONST ANTIENSEM.  AN.  867. 

Sciscitatur  a  nobis  sanctitas  vestra,  si  aliquis  homo  duas  com- 
matres  habere  valeat  unam  post  alteram.  In  quo  meminisse  debet 
scriptum  esse:  erunt  duo  in  carne  una.  Itaque  cum  constat  quia 
vir  et  mulier  una  caro  per  connubium  efficiuntur,  restat  nimirum, 
virum  compatrem  constitui  illi  mulieri,  cuius  (al.  cui)  matrimonio 
assumpta  uxor  com mater  esse  videbatur.  Et  idcirco  liquet,  virum 

illi  feminae  nou  posse  iungi  in  copula  quae  commater  erat  eius, 
cum  qua  idem  fuerat  una  caro  effectus. 

Postrema  sunt  clara:  cognatio  spiritualis  contracta  ab  uxore  refunde¬ 
batur  in  virum. 

EX  CONCILIO  WORMATIENS1 
an.  863. 

Canon  XXXII.  In  copulatione  fidelium  generationis  numerum 
non  definimus,  sed  id  statuimus,  ut  nulli  Christiano  liceat  de  pro¬ 
pria  consanguinitate  sive  cognatione  uxorem  accipere,  usque  dum 
generatio  recordatur,  cognoscitur  aut  memoria  retinetur. 

Est  exactus  canon  ad  normam  responsi  Nicolai  ad  Episcopos  Germaniae. 

EX  CONCILIO  DUZIACENSI 
an.  874. 

Proponitur  doctrina  Gregorii  quoad  gradus  prohibitos  in  eiusdem  epi¬ 
stola  ad  Felicem  s.  c.  eidemque  tribuuntur  haec  verba. 

Progeniem  suam  unumquemque  de  his,  qui  fideliter  edocti  et 
iam  firma  radice  plantati  stant  inconvulsi,  usque  ad  septimam 
observare  decernimus  generationem  et  quandiu  se  cognoscunt 
affinitate  propinquos,  ad  huius  copulae  non  accedere  societatem. 

Cf.  notata  ad  Decretum  Gregorii  III.  an.  781. 

EX  EPISTOLA  IOANNIS  VIII. 

AD  EDERETUM  ARCHIEP.  ANGL0RUM.  AN.  877. 

His,  quos  asseris  uxores  proprias  contra  praecepta  Homini  re¬ 
linquere,  praecipimus  neque  virum  ah  uxore  neque  uxorem  a 
viro,  nisi  causa  fornicationis,  discedere:  quod  si  oh  hoc  disces¬ 
serit,  manere  innuptum  vel  innuptam  aut  sibi  mutuo  reconci¬ 
liari.  Quoniam  dicente  Domino:  quod  Deus  coniunxit  homo  non 
separet  et  ideo  cum  priorem  legitimo  sibi  matrimonio  iunctam 
quisque  deserere  nequeat;  nulla  ratione  illi  conceditur  aliam,  vi¬ 
vente  priore,  conducere. 

EX  EPISTOLA  EIUSDEM  IOANNIS  VIII. 

AD  ANSELMUM  EPISCOPUM  LEMOVICENSEM.  AN.  879. 

Si  genitor  filium  suum  corpore  morientem  aspiciens,  ne  animam 
morte  perpetua  pereuntem  dimitteret,  sacri  baptismatis  unda  la- 
vit...  bene  fecisse  laudatur.  Et  idcirco  cum  sua  uxore  sibi  iam 
olim  legitime  sociata  impune  quandiu  vixerit  indicamus  manere 
coniunctum,  nec  ob  hoc  aliquatenus  separari  debere. 

EX  EPISTOLA  EIUSDEM  IOANNIS  VIII. 

AD  AIRARDUM  ARCHIEPISCOPUM  AUSCENSE1I  EIUSQUB  SUFFRAGANEOS 

an.  879. 

Mentione  tacta  execrabilis  mali,  quod  scilicet  eorum  parochiani  propin¬ 
quam  accipiant  uxorem,  ait. 

Quod  licitum  facere  Christianis  non  est,  dum  usque  se  gene¬ 
ratio  cognoverit. 

Subdit  post  pauca.  Hoc  etiam  cum  illis  ( Patribus  scilicet )  pa¬ 
riter  iubemus,  ut  nullus  propriam  relinquat  uxorem  et  illa  vivente 
alteram  sibi  sociare  praesumat,  nec  liceat  ei  uno  tempore  duas 
habere  uxores  uxoremve  et  concubinam. 

Cf.  et  epist.  eius  345.  (Migne  6.  L.  7.  126.)  ubi  ait  quod  sicut  nuptiae 
a  Deo,  ita  divortium  a  diabolo  est,  et  statutum  eiusdem  Pontificis  in  Con 
cilio  Tricassino  211  eandem  legem  confirmans. 

EX  CONCILIO  MOGUNTINO 
an.  888. 

Canon  XVIII.  Quidam  Altmannus  nomine  sibi  commatrem 
spiritualem  scelesto  coniugio  associavit,  sed  postea  per  sacra¬ 
mentum  ab  ea  separatus,  modo  iterum  eam  sibi  impia  copula¬ 
tione  habet  sociatam.  Quam,  quia  tale  scelus  perpetratum  habere 
audivimus,  secundum  constitutionem  b.  Gregorii  papae,  gladio 
spirituali  percutimus,  eumque  anathematis  vinculo  innodamus. 

Cf.  Decreta  Cone.  Romani  sub  Gregorio  II.  s.  c. 

EX  CONCILIO  TRIBUEIENSI 
an.  895. 

Canon  XXXIX.  Si  unus  ex  duobus  unam  carnem  in  duas 
dividere  et  copulam  nuptialem  machinatur  disiungere,  dicendo, 
non  secundum  suae  gentis  legem  iura  matrimonii  contraxisse  et 
idcirco  separari  posse,  canonica  institutione  delinimus  et  nostro 
omnium  ortodoxorum  imlicio  statuimus,  ut  quod  legis  imperfe¬ 
ctum  sit,  perficiatur  et  ius  matrimonii  nequaquam  resolvatur... 
Si  quis  post  haec,  huius  sancti  concilii  institutionem  parvipen¬ 
dens,  aliam  duxerit,  cuiuscumque  gentis  sit,  canonice  arceatur, 
ut  priori  cum  poenitentia  copuletur. 

In  quaestione  scilicet  de  valore  matrimonii  leges  civiles  nullam  vim 
habent  pro  christianis,  sed  solum  ecclesiasticae  leges. 

In  hoc  concilio  citatur  quaedam  Romana  Synodus,  quae  dixerit  non  di- 

mittendam  esse  uxorem  post  baptismum,  quae  habita  est  antea:  in  baptismo 
solvi  crimina  non  legitima  coniugia.  Unde  arguunt  Patres  Triburienses, 
quod  si  uxorem  non  mutat  qui  transmigrat  de  vita  in  vitam ;  quomodo 
mutat  eam,  qui  non  mutat  vitam,  sed  transit  de  gente  in  gentem? 

Canon  XL.  Cum  quis  uxorem  alterius,  fornicationis  opere,  ma¬ 
culaverit  et  iuramento  promiserit,  si  ambo  legitimo  supervixerint 
marito,  eam  ducturum:  statuunt  Patres: 

Tale  connubium  anathematizamus  et  Christianis  omnibus  obse¬ 
ramus.  Non  licet  ergo  nec  Christianae  religioni  oportet,  ut  ullus 
ea  utatur  in  matrimonio,  cum  qua  prius  pollutus  est  adulterio. 

Canone  vero  LI.  idem  decernunt  de  adulteris,  etsi  non  praecesserit  pro¬ 
missio  matrimonii  Cf.  cn.  LXIX.  Concilii  Meldensis  s.  c.  Idem  statuit  paulo 
post  Concilium  Altheimense  an.  906.  cn.  Y. 

Canon  XLIII.  Si  quis  cum  qualibet  fornicatus  fuerit  et  eo 
nesciente  filius  eius  vel  frater  eiusdem  rei  inscius  cum  eadem 
se  polluerit  et  postquam  se  pollutum  esse  cognoverit,  confessus 
fuerit  et  hoc  se  nescire  cum  iuramento  confirmaverit,  quia  hoc 
poenituit  et  confessus  est,  post  paractam  congruam  poenitentiam, 
legitimo  (utique  cum  alia)  utatur  matrimonio...  Mulier  vero  (quae 
inscia  rei  non  supponitur  ,  quae  tantum  nefas  commiserat,  ulte¬ 
rius  poeniteat  atque  continens  et  innupta  permaneat. 

Cf.  canones  XIV.  et  XV.  Cone.  Compendiensis. 

Canon  XLVII.  Qui  spiritualem  habet  compatrem,  cuius  filium 
de  lavacro  sacri  fontis  accepit,  et  eius  uxor  commater  non  est, 
liceat  ei,  defuncto  compatre  suo,  eius  viduam  ducere  uxorem, 
si  nullam  habet  consanguinitatis  propinquitatem.  Quid  enim? 
numquid  non  possunt  coniungi,  quos  nulla  proximitas  carnalis 
vel  nulla  in  id  generatio  secernit  spiritualis? 

Canon  XLVIII.  Si  quis  suae  spiritalis  commatris  filiam  for¬ 
tuito  et  ita  contingente  rerum  casu,  in  coniugium  duxerit,  con¬ 
silio  maturiore  servato,  habeat  atque  honeste  legitimo  coniugio 
det  operam. 


EX  CONCILIO  CONFLUENTINO 
an.  922. 

Canon  I.  ...  Frequenti ssimum  cognationis  incestum  summa 
cautela  vitandum,  hoc  est:  Ne  ullus  Christianus  infra  sextam  ge¬ 
nerationem  nuptias  copulare  praesumat. 

Cf.  Doctrinam  Petri  Damia.nii  inf.  ad  Concilium  Romanum  Alexandri  II. 

EX  LEGIBUS  PRESBYTERORUM  NORTHUMBRENSIUM 

QUO  ANNO  QUIDEM  EDITAE  SINT  INCERTUM, 

SED  SUB  FINEM  SECUL1  X.  PONUNTUR  A  COLLECTORIBUS  CONCILIORUM. 

Lex  LII.  Neuio  matrimonium  contrahat  in  cognatione  sua, 
scilicet  infra  gradum  seu  geniculum  quartum,  nec  cum  conspon- 
sali  sua  ad  fontem  sacrum. 

Prior  pars  sapit  potius  aetatem  superiorem.  Conf.  legem  Canuti  Regis 
inf.  c.. 

Lex  LLV.  Si  quis  uxorem  suam  legitimo  matrimonio  viventem 
dimiserit  et  aliam  illegitime  duxerit,  careat  Dei  misericordia,  nisi 
emendaverit.  Unusquisque  autem  iuste  teneat  matrimonium  suum, 
dum  uxor  vixerit,  nisi  forte  acciderit  quod  consilio  Episcopi  se¬ 
parentur,  ut  divisim  postea  vivant  in  castitate. 

Vivente  uxore,  nulla  alia  coniunctio  permittitur,  etsi  dimissa  fuerit. 

EX  CONCILIO  ROMANO  GREGORII  V. 
an.  998. 

Canon  I.  Ut  Rex  (Francorum)  Robertus  consanguineam  suam 
Bertam,  quam  contra  leges  in  uxorem  duxit,  derelinquat  et  septem 
annorum  poenitentiam  agat,  secundum  praefixos  ecclesiasticos 
gradus  indicatum  est.  Quod  si  non  fecerit,  anathema  sit.  Idemque 
de  eadem  Berta  fleri  praeceptum  est. 

EX  CONCILIO  TRECENSI 
AN.  1007. 

Canon  IV.  De  uxoratis  sacerdotibus  sive  concubinariis,  nisi 
cessaverint,  ut  ab  altari  moveantur  simul  et  de  choro  segregen¬ 
tur,  praecipiendo  mandamus.  Quod  si  nec  tunc  cessaverint,  procul 
a  liminibus  ecclesiae  arceantur  nec  ipsa  laicali  communione  frixan¬ 
tur.  Idem  quoque  de  diaconis  statuimus. 

Uxorati  sacerdotes  vocantur  concubinarii  eo  quod  de  coniugio  sermo 
est  quod  ii  iniverint  post  ordinem  sacrum  susceptum  nullumque  iam  habe  - 
batur  huiusmodi  coniugium.  Quocirca  iubentur  cessare  h.  e.  se  separare 
a  concubinis.  Iam  heic  clare  satis  apparet  nulla  habita  fuisse  huiusmodi, 
coniugia.  Cf.  cn.  X.  conc.  Toletani  an.  655.,  et  cn.  VII.  Aurelianensis  an.  538. 
et  Can.  II.  Carthagin.  an.  390. 

EX  EPISTOLA  PASCALIS  II. 

AD  BONUM  SENIOREM  EPISCOPUM  RHEGINUM.  AN.  1100-115. 

Caput  I.  Post  susceptum  de  fonte  filium  vel  filiam  spiritualem, 
qui  ex  compatre  vel  comuiatre  nati  fuerint,  matrimonio  iungi  non 

possunt,  (cum  eo  filio  vel  filia) ;  quia  leges  seculi  non  emancipatos 
adoptivis  prohibent  copulari. 

Post  inquit;  nam  antea  nati  non  prohibebantur.  Cf.  Alexandri  III.  de¬ 
cretum  infra. 

Caput  II.  Post  uxoris  obitum  cum  commatre  uxoris  viri  su¬ 
perstitis  coniugio  copulari  nulla  videtur  auctoritas  vel  ratio  pro¬ 
hibere.  Neque  enim  cognationi  carnis  cognatio  spiritus  compara¬ 
tur,  neque  per  unionem  carnis  ad  unionem  spiritus  pertransitur. 

Cf.  rationem  exhibitam  a  en.  XLVII.  Cone.  Triburiensis  an.  895. 

Caput  III.  Porro  duorum  consobrinorum  coniuges,  quamvis 
diversis  temporibus,  viro  uni  alteram  post  alterius  obitum  nubere, 
ipsa  praeter  auctoritatem  canonicam,  publicae  honestatis  iustitia 
contradicit.  Et  novit  prudentia  tua,  quia  ita  ab  uxoris  sicut  a  viri 
consanguineis  abstinendum  est. 

Erat  tertius  gradus  affinitatis.  Cf.  De  Iustis  de  Dispensat.  Matrim.  de. 
Affinitatibus. 

EX  CONCILIO  SALEGUNSTADIENSI  SEU  MOGUNTINO 

AB  ARIBONE  MOG OTITIN AE  SEDIS  ARCHIEPISCOPO  CELEBRATO. 

AN.  1022. 

Canon  III.  De  legitimis  coniugiis  ita  visum  est,  quod  nullus 
Christianus  uxorem  ducere  debeat  ab  adventu  Domini  usque  in 
octavas  Epiphaniae  et  a  Septuagesima  usque  in  octavas  Paschae 
nec  in  quatuordecim  diebus  ante  festivitatem  s.  Ioannis  Baptistae, 
neque  in  praedictis  ieiuniorum  diebus  ( scilicet  quatuor  temporum , 
de  quibus  in  cn.  II.)  sive  in  omnium  sollemnium  dierum  praece¬ 
dentibus  noctibus. 

Cf.  cn.  Laodicenum  LII.  et  seq.  decretum  Urbani  II.  in  conc.  Bene¬ 
ventano. 


EX  CONCILIO  BITURICENSI 
AN.  1031. 

Canon  XVI.  Ut  illi,  qui  uxores  legitimas  sine  culpa  fornica- 
tionis  dimittunt,  alias  non  accipiant  illis  viventibus,  nec  uxores 
viros,  sed  sibimet  reconcilientur. 

Videntur  intendisse  Episcopi  praecipue  id  quod  ultimo  loco  ponunt,  h.  e. 
reconciliationem  coniugum;  idcirco  loquuntur  de  illis  tantum,  qui  coniuges 
dimittunt  sine  causa  fornicationis. 

EX  CONCILIO  AENHAMENSI 

AB  EPISCOPIS  SIMUL  CUM  OPTIMATIBUS  ANGLIAE  CELEBRATO. 

AN.  1009. 

Canon  VIII.  N011  permittatur  unquam,  ut  Christi  Me  imbutus 
intra  spatium  (sexti  hominis)  suae  consanguinitatis  uxorem  ducat, 
idest  intra  quartqm  gradum  seu  geniculum,  neque  cuiuspiam  vi¬ 
duam,  qui  pari  fuerit  proximitate  in  mundana  cognatione,  nec 
uxoris,  quam  habuerat  prius,  neptem  seu  propinquam,  nec  san¬ 
ctam  aliquam  monialem,  nec  snsceptricem  suam  ex  sacro  fonte, 
nec  repudiatam  quisquam  Christianus  habeat  in  uxorem,  nec  uxo¬ 
rem  aliam  capiat,  dum  unam  habuerit,  sed  donec  vixerit,  sit  illa 
unica. 

Verba  illa:  sexti  hominis,  quae  parenthesi  inclusimus,  descripta  ab  edi¬ 
toribus  conciliorum,  si  deleas,  expeditus  et  clarus  est  sermonis  sensus,  e 
contrario  si  retineas,  maxime  impeditus  et  minime  intelligibilis.  Expun¬ 
genda  proinde  censemus.  At  alia  habetur  eiusdem  Synodi  lectio  ex  alio 
exemplari:  in  quo  canon  ille  octavus  ita  exhibetur. 

Connubia  illicita  cunctis  generaliter  interdicimus  Christianis, 
sed  legi  divinae  cum  Dei  timore  adstringantur.  Nemo  igitur  illi¬ 
citis  coniunctionibus  se  inquinet,  idest  cum  cognatis  vel  cum 
coniugatis  vel  cum  Deo  sacratis,  seu  cum  aliis  illicitis  personis. 

Verum  ille  canon  idem  videtur  ac  lex,  quae  exstat  inter  leges  tum  ec¬ 
clesiasticas  tum  civiles  Canuti  Regis  Anglorum  editas  anno  1032.,  eodem- 
que  proinde  modo  legendus.  Lex  enim  VII.  ita  habet. 

Ne  christiana  fide  tinctus  quisquam  intra  sextum  suae  cognationis 
gradum  nuptias  contrahat,  neve  cognati,  quicum  ei  fuerit  iutra 
sextum  gradum  necessitudo,  viduam  in  matrimonium  ducat,  neque 
porro  ei,  quam  antea  habuerat  uxorem,  aliquam  consanguinitate 
propinquam  sibi  in  matrimonio  iungat.  Susceptricem  ad  sacrum 
fontem,  vestalem  virginem  aut  repudiatam  iu  matrimonium  Chri¬ 
stianus  ne  ducito...  Uxorem,  quoad  ea  vixerit,  unicam  eamque 
legitimo  nuptiarum  foedere  coniunctam,  nec  plures  habeto. 

Hac.  ergo  aetate  saltem  usque  ad  sextum  gradum  coniugia  interdicta 
erant  in  Anglia.  Cf.  cn.  XVII.  seq.  Cone.  Bituricensis  in  Galliis,  et  quae 
afferemus  ex  Petro  Damiano  ad  an.  1065. 

Canon  XVII.  Ut  nullas  de  parentela  sua  uxorem  accipiat 
usque  in  sextam  vel  septimam  progeniem. 

Canon  XVIII.  Ut  nullus  uxorem  consanguinei  vel  alicuius 

parentis  sui  in  conitigium  accipiat:  quia  vir  et  uxor  legitime 
coniuncti  una  caro  sunt. 

Copula  coniugalis  duorum  ratio  est  affinitatis  inter  alterum  et  consan¬ 
guineos  alterius.  Vides  tamen  heic  tantum  de  ea  affinitate  sermonem  esse, 
quae  ex  legitima  copula  oriatur.  Cf.  cn.  XXIX.  Cone.  Cabilonensis.  2°. 
an.  813. 

EX  CONCILIO  COMPOSTELLANO 
an.  1056. 

Canon  VI.  Ut  lii  consanguinei,  (pii  sunt  coniugati,  separentur 
et  poenitentiam  expleant  aut  ab  ecclesia  et  consortio  cliristiano- 
rum  expellantur.  Ita  (/<.  e.  eodem  paeto)  disponimus  de  presby¬ 
teris  et  diaconibus  coniugatis. 

EX  CONCILIO  ROMANO  NICOLAI  II. 
an.  1059. 

Canon  XI.  Ut  de  consanguinitate  sua  nullus  uxorem  ducat 
usque  ad  generationem  septimam  vel  quousque  parentela  cognosci 
poterit. 

Hoc  postremum  non  est  additum  ad  dilatandam  seriem  graduum  pro¬ 
hibitorum  ultra  septimum,  sed  ad  declarandam  rem  eandem  alio  modo: 
parentela  enim  generatim  praeter  septimum  gradum  non  cognoscitur,  b.  e. 
eius  inter  homines  ratio  haberi  non  solet.  Cf.  quae  dicemus  ad  Cone.  Ro¬ 
manum  Alexandri  II. 


EX  CONCILIO  TURONENSI 

PRAESIDENTE  LEGATO  APOSTOL1CO.  AN.  1060. 

Canon  IX.  Quicumque  consanguineam  suam,  aut  quam  con¬ 
sanguineus  suus  prius  cognoverat  aut  cuius  consanguiueam  car- 
naliter  in  coniugium  accepit  vel  deinceps  acceperit  vel  postquam 
cognovit,  non  statim  dimisit  aut  cognoscens  non  dimiserit,  aut 
qui  uxorem  alterius  rapuit  seu  rapuerit  vel  qui  suam  uxorem 
sine  indicio  episcopali  dimittens  aliam  duxit  vel  duxerit,  donec 
se  fructuosae  tradat  poenitentiae,  a  corpore  et  sanguine  D.  X.  I. 
et  a  liminibus  Ecclesiae  se  exclusum  et  alienatum...  agnoscat. 

EX  EPISTOLA  ALEXANDRI  II. 

AD  CLERICOS  NEAPOLITANOS :  QUOMODO  GRADUS  CONSANGUINITATIS 
COMPUTANDI  SINT.  AN.  1061-73. 

Redarguit  vehementer  eos,  qui,  ita  generationes  a  duobus  fratribus 
altrinsecus  prodeuntes  enumerant  ut  eorum  invicem  filios  quartam,  ne¬ 
potes  sextam,  pronepotes  octavam  generationem  esse  perhibeant.  Hoc  ita- 

que  modo  unum  generationis  gradum,  qui  unus  procul  dubio  dicendus  est, 
dividunt  atque  imperite  numerandam  progeniem  desecare  contendunt. 

Reiicit  scilicet  rationem  computandi  luris  civilis  Romani,  quoad  nuptias. 

EX  EPISTOLA  EIUSDEM  ALEXANDRI  II. 

KEPSONDENTIS  AD  CUIUSDAM  EPISCOPI  QUAESTIONES. 

AN.  1061-73. 

Uno  defuncto,  in  superstite  affinitas  non  deletur,  nec  alia  co¬ 
pula  coniugalis  affinitatem  prioris  copulae  solvere  valet.  Sed  neque 
alius  coniunctionis  soboles  placet  ad  ipsius  affinitatis,  prioris  sci¬ 
licet,  transire  consortium. 

Nimirum  filii  aut  filiae  ex  secundo  coniugio  nequeunt  copulari  consan¬ 
guineis  prioris  coniugis,  inter  eos  enim  secundum  genus  affinitatis  inter¬ 
cedit.  Cf.  Decretum  L.  Cone.  Lateran.  4.  inf.  c. 

EX  EPISTOLA  ALEXANDRI  II. 

AD  GUILLELMUM  DE  MONASTERIOLO  (ex  Ivone  p.  IX.  C.  82.) 

Multorum  relatione  cognovimus,  te  propriam  velle  ab  i  icere  uxo¬ 
rem  et  adhaerere  alteri,  praetendentem  consanguinitatis  occasio¬ 
nem.  Unde  apostolica  auctoritate  interdicendo  mandamus  tibi,  ut 
hanc,  quam  nunc  habes  uxorem,  nullatenus  praesumas  dimittere 
vel  aliam  ducere,  donec  episcoporum  religiosorum  concilium  cau¬ 
sam  ipsam  examinaverit. 

Causae  matrimoniales  ad  Ecclesiasticos  spectant  iudices,  nec  citra  eo¬ 
rum  sententiam  solvendum  est  coniugium  rite  initum. 

EX  CONCILIO  ROMANO  ALEXANDRI  II. 
an.  1065. 

Canon  IX.  Ut  de  consanguinitate  sua  nullus  uxorem  ducat 
usque  ad  septimam  generationem  vel  quousque  parentela  cognosci 
poterit.  Quod  prius  a  Nicolao  II.  statutum  fuit. 

Haec  duo  frequenter  coniuncta  cernis  veluti  si  alterum  sit  alterius  ex¬ 
plicatio:  usque  ad  septimam  generationem,  vel  quousque  parentela  seu  co¬ 
gnatio  cognosci  potest.  Iam  monuimus  alio  in  loco  (ad  an.  1059.)  alteram 
phrasim  non  dilatare  gradus  prohibitos  ultra  terminum  statutum  a  priori : 
id  declarare  nunc  licet  doctrina  S.  Petri  Damiani  in  opuscolo  data  opera 
scripto  De  Parentelae  gradibus.  Ut  enim  ostendat  usque  ad  septimum  gra¬ 
dum  (more  ecclesiastico  computandum)  coniugia  non  licere,  (ep.  1.)  sup¬ 
ponit  primo  inter  consanguineos  coniugia  non  licere  (qua  de  re  quaestio 
non  erat):  tum  statuit  consanguineos  eos  esse  quos  divinae  et  seculi  leges 
consanguineos  appellant,  huiusmodi  autem  eos  certe  esse  quos  eaedem 
Palmieri  —  Tractatus  de  Matrimonio  Christiano.  28 

leges  in  hereditatem  suscipiunt  nec  possunt  repellere.  « Interrogentur,  ait, 
qui  in  tribunalibus  iudicant,  qui  causarum  negotia  dirimunt,  qui  scrutandis 
legum  decretis  insistunt,  nunquid  si  propinquiores  desint,  usque  ad  se¬ 
ptimum  gradum  agnati  sive  in  hereditatem  sive  in  tutelam  non  admit¬ 
tuntur  ?  in  cuius  autem  hereditatem  ex  iure  consanguinitatis  admitteris, 
quo  pacto  velut  extraneus  eius  coniugium  sortiaris?  Ut  quid  etiam  tam 
operosa  inter  sacros  ‘canones  figura  depingitur,  ut  non  modo  supra  vel 
infra,  sed  ex  utroque  etiam  latere  sex  gradibus  terminetur,  si  septima 
generatio,  ut  asserunt,  tribus  hinc  enumeratis  personis  atque  illinc  qua- 
tuor  expleatur?  (erant  hi  quidam  sapientes  Ravennatenses)  »  Argumen¬ 
tum  Petri  huc  redit:  qui  alicui  extraneus  non  est,  est  consanguineus;  qui 
ad  alicuius  hereditatem  iure  vocatur,  non  est  ei  extraneus,  vocatur  au¬ 
tem  qui  septimo  quoque  gradu  distat:  ergo, hic  est  consanguineus:  ergo. 

Idem  (c.  2.)  alio  modo  declarat  monens,  com, petentem  a  sanctis  doetoribus 
praefixam  fuisse  metam,  scilicet  ut  quousque  est  successionum  reperire  vo¬ 
cabula  duret  etiam  nihilo  minus  parentela.  Ait  quidem  successionis  huma¬ 
nae  figuram  ad  exemplum  humani  corporis  senis,  superius  et  inferius  atque 
in  his  cpui  ex  latere  veniunt,  gradibus  terminari:  addit  tamen:  quamquam 
ad  propensioris  cautelae  gratiam,  et  septima  his  sit  generatio  consequenter 
annumerata.  Quae,  ut  obiter  moneamus,  si  perpendas,  intelliges  quomodo 
componas  quae  superius  ex  Isidoro  et  Gfregorio  M.  attulimus.  Alio  tamen 
pacto  explicat  Gratianus  ad  0.  21.  q.  2.  et  3.  Caus.  XXXV.  quem  cf.  sis. 
Tandem  (c.  4.)  recitato  canone  Cone.  Meldensis,  quem  supra  descripsimus  ad 
an.  845.  pergit  ita :  Secundum  hoc  igitur  sententiae  synodalis  edictum,  cui 
competit  ius  hereditatis,  competit  etiam  propinquitas  generis.  Neque  enim, 
ut  dicitur,  in  hereditatem  succederent,  nisi  ad  cognationis  propaginem  per¬ 
tinerent. 


EX  CONCILIO  GERUNDENSI 

IN  HISPANIA.  AN.  1068. 

Canon  III.  Excommunicando  sanxerunt  ut  incesti  modis  omni¬ 
bus  separentur:  deinde  habeant  licentiam  ineundi  melioris  coniugii. 

Sustulerunt  hi  Patres  in  sua  provincia  impedimentum  prohibens  ince¬ 
stus.  Cf.  Decreta  hac  in  re  Nicolai  I. 

Canon  IV.  Illi,  qui  suas  uxores  dimiserunt  et  alias  acceperunt, 
suas  recuperent,  si  vivae  fuerint  et  alienas  dimittant.  Et  nisi  hoc 
fecerint,  sint  ita  excommunicat!  tam  incesti  quam  isti,  ut  nullus 
Christianorum  eis  ave  dicat  etc. 

Canon  VII.  A  presbytero  usque  ad  subdiaconum,  si  uxorem 
duxerunt  aut  concubinam  retinuerint,  de  clero  exeant  et  omne  be¬ 
neficium  ecclesiasticum  perdant  et  cum  laicis  in  Ecclesia  maneant. 
Quod  si  inobedientes  fuerint,  sententiam  de  incestis  incurrant. 

Nullum  scilicet  habebatur  coniugium  illorum  sicut  et  incestorum.  Cf. 
cn.  IV.  Cone.  Trecensis. 

EX  CONCILIO  ROTOMACtENSI 
an.  1072. 

Canon  XIV.  Nuptiae  non  in  occulto  liant  nove  post  prandium : 
sed  sponsus  et  sponsa  ieiuni  a  sacerdote  ieiuno  in  monasterio 
benedicantur:  et  antequam  copulentur,  progenies  utrorumque  di¬ 
ligenter  inquiratur:  et  si  infra  septimam  generationem  aliqua 
consanguinitas  inventa  fuerit  et  si  aliquis  eorum  dimissus  fuerit, 
non  coniungantur.  Sacerdos,  qui  contra  hoc  fecerit,  deponatur. 

Cf.  decretum  ex  Benedicti  Levitae  Collectione  ad  an.  845. 

Canon  XVI.  Interdictum  est  ne  aliquis,  qui  viveute  sua  uxore 
de  adulterio  calumniatus  fuerat,  post  mortem  illius,  unquam  de 
qua  calumniatus  fuit,  accipiat.  Multa  enim  mala  inde  evenerunt; 
nam  plurimi  hac  de  causa  suas  interfecerunt. 

Cf.  cn.  XL.  Cone.  Triburiensis  an.  895. 

Canon  XVII.  Nullus,  cuius  uxor  velata  fuerit,  ipsa  vivente, 
unquam  aliam  accipiat. 

Canon  XVIII.  Si  uxor  viri,  qui  peregre  profectus  fuerit,  alii 
viro  nupserit,  quousque  prioris  mortis  certitudinem  habeat,  excom¬ 
municatur  usque  ad  dignam  satisfactionem. 

Cf.  responsum  XVIII.  Stepliani  II.  ad  an.  754. 

EX  CANONIBUS  QUIBUSDAM 

QUI  SINE  TITULO  SEQUUNTUR  POST  CANONES 
CONCILII  ROTOMAGENSIS.  AN.  1074. 

Canon  VII.  Coniugio  copulati  et  divortium  postulantes  propter 
impossibilitatem  coeundi,  indicio  probent  se  non  posse  opus  illud 
coniugii  efficere,  nec  se  facientes  aliquo  modo  ad  hanc  impossi¬ 
bilitatem  pervenisse  fh.  e.  eam  procurasse). 

EX  CONCILIO  LONDONIENSI 

PRAESIDENTE  LANFRANCO  CANTUARIENSI.  AN.  1075. 

Capitulum  VI.  Ex  decretis  Gregorii  maioris  nec  non  et  iunioris, 
ut  nullus  de  propria  cognatione  vel  uxoris  defunctae  seu  quam 
cognatus  liabuit,  uxorem  accipiat  quoadusque  parentela  ex  alter¬ 
utra  parte  ad  septimum  gradum  perveniat. 

ES  CONCILIO  GEEUNDENSI 

rRAESIDENTE  LEGATO  APOSTOLICAE  SEDIS.  AN.  1078. 

Canon  VIII.  In  consanguinitate  coniuncti,  nisi  digna  satisfa¬ 
ctione  separentur,  separati  ab  Ecclesia  et  Corpore  Christi  maneant. 

EX  EPISTOLA  GEEGOEII  VII. 

AD  EPISCOPOS  ASTENSEM  TAURINENSEM  ET  AQUENSEM. 

AN.  1079. 

Pervenit  ad  nos  quod  Bonifacius  marcliio,  germanus  Manfredi 
et  Anselmi  nuper  interemptorum,  eiusdem  Anselmi  desponsatam 
conatur  sibi  in  coniugium  copulare.  Quod  quam  sit  flagitii  ple¬ 
num,  quam  a  cliristianae  religionis  legibus  alienum,  nemo  qui 
sacros  canones  novit,  potest  ambigere 

Impedimentum  honestatis  publicae  ex  sponsalibus  lex  civilis  statuerat 
vel  suaserat.  Instit.  L.  I.  Tit.  X.  §.  9.  «  Constat  nec  sponsam  filii  nurum 
esse,  nec  patris  sponsam  novercam  esse,  rectius  tamen  et  iure  facturos 
eos,  qui  ab  buiusmodi  nuptiis  abstinuerint  ».  Hoc  impedimentum  recepit 
te  ampliavit  Ecclesia.  Proinde  Gregorius  canones  sacros  citat.  Hoc  tamen 
impedimentum  ex  sponsalibus  quidam  Benedictus  papa  non  agnovit  cuius 
responsum  affertur  in  Collectione  canonum,  quae  est  Appendix  ad  Cone. 
Lateranense  III.  (v.  inf.)  si  tamen  authenticum  est  illud  responsum. 

EX  CONCILIO  IULIOBONEN SI 

CELEBRATO  A  GUILLELMO  ANGLORUM  REGE  CUM  EPISCOPIS 
ET  PROCERIBUS  NORMANNIAE.  AN.  1080. 

Canon  II.  De  his,  qui  de  pareutela  sua  uxores  tenent  et  uxores 
parentum  suorum,  episcopi  canonicam  iustitiam  exsequantur.  Bex 
enim  nullum  inde  sustinet  vel  tnetur:  sed  potius  episcopos  adiu- 
vando  admonet,  ut  lex  Dei  firmiter  teneatur. 

Iudicium  de  causis  matrimonialibus  ad  Ecclesiam  spectat.  Cf.  respons. 
s.  c.  Alexandri  II. 

EX  CONCILIO  BENEVENTANO,  PEAESIDENTE  UEBANO  II. 

an.  1091. 

Canon  IV.  A  die  septuagesimae  usque  in  octavas  Pentecostes 
(al.  in  octavam  Paschae)  vel  a  die  Domini  Adventus  usque  in 
octavam  Epiphaniae  matrimonia  nullo  modo  contrahantur. 

Cf.  cn.  III.  Concilii  Salegunstadiensis  an.  1022.  et  cn.  LII.  Laodicenum. 


APPENDIX 


437 


EX  CONCILIO  TROI  ANO,  PRAESIDENTE  URBANO  II. 

an.  1093. 

Cum  de  quibusdam  infra  consanguinitatis  lineam  copulatis  actum  fuis¬ 
set,  tandem  consentientibus  omnibus  boc  super  eis  capitulum  promulga¬ 
tum  est. 

Episcopi,  quorum  dioecesani  suut,  eos  usque  iu  Pentecostem 
triua  advocatione  couveuiaut.  Tunc  si  duo  viri  vel  tres  consangui¬ 
nitatem  iureiurando  firmaverint,  vel  ipsi  forte  confessi  fuerint, 
coniugia  dissolvantur.  Si  vero  neutrum  contigerit,  episcopi  eos 
per  baptismum  Christi,  per  fidem  Christi,  per  Christi  iudicium, 
in  vera  obedientia  obtestentur,  quatenus  palam  faciant  utrum  se, 
sicut  fama  est,  consanguineos  recognoscant.  Si  negaverint,  sibi 
ipsis  relinquendi  sunt,  ita  tamen  ut  si  aliud  in  conscientia  ha¬ 
beant,  se  a  liminibus  Ecclesiae,  a  Corpore  et  Sanguine  Domini,  a 
fidelium  communione  noverint  segregatos,  atque  infames  effectos, 
donec  ab  incesti  facinore  desistant.  Si  se  indicio  episcoporum 
segregaverint  (scilicet  post  incestam  unionem),  si  iuvenes  sunt, 
alia  matrimonia  contrahere  non  prohibeantur. 

Cf.  responsa  Nicolai  I.  quoad  huius  decreti  postremam  partem. 

EX  CONCILIO  SZABOLCHENSI 
IN  HUNGARIA.  AN.  1092. 

Caput  I.  Bigamos  presbyteros  et  diaconos  et  viduarum  vel 
repudiatarum  maritos  iubemus  separari  et  peracta  poenitentia,  ad 
ordinem  suum  reverti.  Et  qui  noluerint  illicita  coniugia  dimit¬ 
tere,  secundum  instituta  canonis  debeant  degradari.  Separatas 
autem  feminas  parentibus  reddi  iubemus  suis  et  quia  non  erant 
legitimae,  si  voluerint,  liceat  eis  maritari. 

Cum  feminae  dicantur  non  legitimae,  patet  sermonem  esse  de  iis  quae 
post  ordines  susceptos  acceptae  fuerint.  Appellantes  ergo  bigamos  agunt 
Patres  de  iis  presbyteris  et  diaconis,  qui  bis  coniugium  iniverint  et  al¬ 
terum  saltem  post  ordinationem  statuunt  nullum  esse  coniugium:  de 
priore  vero  aliquid  oeconomice  decernunt  cp.  III.  Cf.  quae  dicemus  sub 
cp.  III. 

Caput  II.  Si  quis  presbyter  ancillam  suam  uxoris  in  locum 
sibi  associaverit,  venumdetur  (ancilla)  et  pretium  eius  ad  epi¬ 
scopum  transferatur. 

Caput  III.  Presbyteris,  qui  prima  et  legitima  duxere  coniugia, 
indulgentia  ad  tempus  detur  propter  vinculum  pacis  et  unitatem 

Spiritus  sancti  (ne  Ecclesiae  scilicet  tranquillitas  turbetur ),  quo¬ 
usque  nobis  in  lioc  Domini  Apostolici  paternitas  eonsilietur. 

Vel  sermo  est  de  coniugio  contracto  ante  ordines  susceptos,  cuius  usus 
indulgetur  donec  consulta  Romana  sedes  responsum  dederit,  vel  de  con¬ 
iugio  contracto  post  ordinationem,  in  quo  Patres  indulgentes  manere 
permittunt  presbyteros,  usque  dum  Romana  Sedes  quid  agendum  sit  de¬ 
creverit.  Cum  hoc  alterum  sit  nimis  abnorme,  censeo  canonem  accipiendum 
priore  modo;  cum  praesertim  id  proprietas  verborum  suadeat,  nihilque 
occurrat  huic  interpretationi  repugnans.  Sane  Patres  talia  coniugia  ap- 
pellant  absolute  absque  ulla  dubitationis  significatione  legitima  coniugia; 
at  coniugia  post  ordinationem  contracta,  etsi  prima,  non  appellassent 
absque  haesitatione  legitima,  cum  ipsi  quoque  dubitarent,  an  presbyteris 
usus  coniugii  liceret,  ut  liquet  es  hoc  ipso  canone.  In  primo  quidem  ca¬ 
none  illegitimae  vocantur  nuptiae  presbyteri  et  diaconi  tum  secundae  tum 
cum  viduis  aut  repudiatis,  ut  proinde  ille  presbyter  qui  post  ordinationem 
prima  vice  cum  virgine  a  nullo  reiecta  nuberet,  sanctioni  illius  canonis 
non  subiaceret.  Quocirca  videri  posset  hic  esse  casus,  quem  Patres  cn.  IIT. 
attingunt.  Nec  mirum  est,  Patres  istos  minus  calluisse  ius  ecclesiasticum : 
nihil  tamen  definiunt,  sed  responsum  s.  Sedis  praestolantur.  Nihilominus 
neque  haec  interpretatio  est  necessaria ;  nam  eodem  pacto  licebit  dicere, 
Patres  loqui  de  unico  coniugio  ante  ordinationem  inito  et  postea  perdu¬ 
rante  :  etenim  et  hic  casus  non  attingitur  in  can.  I. 

EX  CONCILIO  NEMAUSENSI,  CUI  PRAEFUIT  URBANUS  II. 

an.  1096. 

Canon  XIII.  Puellulae  usque  ad  duodecim  auuos  uou  nubant. 

EX  CONCILIO  LONDONIENSI  CELEBRATO  AB  ANSELMO 

an.  1102. 

Canon  XXII.  Fides  inter  virum  et  mulierem,  occulte  et  sine 
testibus  de  coniugio  data,  si  ab  alterutro  negata  fuerit,  irrita 
habeatur. 

Si  agitxir  de  fide  sponsalium,  irritatio  videtur  rationabilis:  si  de  fide 
matrimonii  occulte  initi,  valebit  decretum  in  foro  externo,  non  in  foro 
conscientiae  coram  Deo,  si  negatio  alterutrius  falsa  est. 

Canon  XXIV.  Ne  cognati  usque  ad  septimam  generationem 
copulentur  vel  copulati  simul  permaneant. 

Idem  Anselmus  in  epistola  (1.  3.  epist.  158.)  an  nuptiae  consanguineorum 
sint  vetitae  et  cur,  rationem  hanc  reddit  huius  prohibitionis.  Posito  ni¬ 
mirum  quod  lex  nostra  sit  caritas,  quae  quo  latius  divisa  diffunditur, 
tanto  uberior  dividenti  remanet  et  augetur,  subdit :  «  statuit  igitur  Chri¬ 
stiana  religio,  ut  terminis  consanguinitatis  secundum  sanctorum  Patrum 
et  canonum  decreta  usque  ad  sextum  gradum  (cf.  quae  dedimus  ex  Petro 
Damiano  ad  an.  1065.)  ex  omni  parte  pertingentibus,  ad  caritatem  con- 

servandam  suus  natalis  sufficiat  affectus,  quem  violare  etiam  apud  bar¬ 
baros  nefas  ducitur.  Ubi  vero  ille  deficit,  ibi  demum  ad  caritatem  reli¬ 
gandam  ne  subducat  se,  adnectendum  esse  vinculum  coniugale  ad  pro¬ 
longandos  terminos  hereditatis  nostrae,  quae  est  ipsa  caritas  ». 

EX  CONCILIO  TOLOSANO,  PRAESIDENTE  CALLISTO  II. 

AN.  1119. 

Canon  III.  Eos  qui  religionis  speciem  simulantes  ( petrobrusiani ) 
Dominici  Corporis  et  Sanguinis  sacramentum,  puerorum  baptisma, 
sacerdotium  et  ceteros  ecclesiasticos  ordines  et  legitimarum  da¬ 
mnant  foedera  nuptiarum,  tanquam  haereticos  ab  Ecclesia  Dei 
pellimus  et  damnamus  et  per  potestates  exteras  coerceri  prae¬ 
cipimus. 

EX  CONCILIO  LATERANENSI  I.  OECUMENICO 
AN.  1123. 

Canon  V.  Coniunctiones  consanguineorum  fieri  prohibemus, 
quoniam  eas  et  divinae  et  seculi  prohibent  leges.  Leges  enim  di¬ 
vinae  hoc  agentes  et  eos,  qui  ex  eis  prodeunt,  non  solum  eiiciunt, 
sed  maledictos  appellant:  leges  vero  seculi  infames  tales  eos 
vocant  et  ab  hereditate  repellunt.  Nos  itaque  Patres  nostros  se¬ 
quentes  infamia  eos  notamus  et  infames  esse  censemus. 

Canon  XXI.  Presbyteris,  diaconibus,  subdiaconibus  et  monachis 
concubinas  habere  seu  matrimonia  contrahere  penitus  interdi¬ 
cimus:  contracta  quoque  matrimonia  ab  huiusmodi  personis  dis- 
inngi  et  personas  ad  poenitentiam  debere  redigi,  iuxta  sacrorum 
canonum  definitionem  indicamus. 

Vides  Patres  huius  oecutnenici  Concilii  appellare  canones  praecedentes 
non  rem  novam  statuere.  Cf.  cn.  VII.  Cone.  Gerundensis  et  IV.  Trecensis 
ibique  citatos.  Certe  huc  spectabant  decreta  Pontificum  seculi  XI.  prae¬ 
sertim  Gregorii  VII.  contra  clericos  concubinarios,  qui  ideo  sic  vocaban¬ 
tur,  quod  impares  essent  nuptiis  legitimis  contrahendis.  Quamvis  ergo  in 
hoc  Concilio  I.  Lateranensi  et  clarius  quoque  in  II.  lex  universalis  lata 
sit  irritans  has  nuptias,  ea  tamen  simpliciter  nova  non  erat.  Hinc  patet 
quam  inepte  dictum  fuerit,  quod  Bonifacius  VIII.  votum  castitatis  in  or¬ 
dinatione  emissum  nuptias  nullas  reddere  primus  asseruit  (Ex  Syllabo 
Pii  IX  prep.  22.).  Nam  1°  inulto  ante  Bonifacium  nuptiae  Episcoporum, 
Presbyterorum,  Diaconorum  et  Subdiaconorum  nullae  erant  ex  Ecclesiae 
constitutione :  2°  quod  probabilius  Sanchezio  videtur  (Lib.  VII.  D.  27. 
n.  10.),  haec  obligatio  continentiae  erat  et  est  ex  voto  vel  expresso  vel 
tacito  in  ipsa  susceptione  ordinis;  quod  Ecclesia  ordini  annexuit:  3°  quam¬ 
vis  vero  quis  ordinem  libere  suscipiens  votum  nollet  actu  emittere,  nihi¬ 
lominus  ad  continentiam  obligaretur,  eiusque  sequentes  nuptiae  nullae 

forent.  Haec  ante  Bonifacium  quoque  valebant.  Cuius  ergo  rei  auctor  est 
Bonifacius?  Ipse  primus  authentice  declaravit,  quod  «  voti  sollemnitas  ex 
sola  constitutione  Ecclesiae  est  inventa  (C.  un.  de  Voto  in  6°)  » .  Quo  prin¬ 
cipio  supposito  idem  Pontifex  ad  quaestionem  ipsi  propositam,  quodnam 
nempe  votum  debeat  dici  sollemne  ac  ad  dirimendum  matrimonium  efficax, 
respondet  (ibid.)  «illud  solum  votum  debere  dici  sollemne,  quantum  ad 
post  contractum  matrimonium  dirimendum,  quod  sollemnizatum  fuerit 
per  susceptionem  sacri  ordinis  aut  per  professionem  expressam  vel  ta¬ 
citam  factam  alicui  de  religionibus  per  Sedem  Apostolicam  approbatis » : 
qua  in  responsione  non  affirmatur  primo  nec  primo  conditur  ius  impedi¬ 
menti  huius  dirimentis  nuptias  eorum  qui  sint  talibus  obstricti  votis,  sed 
affirmatur  tantum  haec  vota  sola  quoad  effectum  dirimendi  sequens  ma¬ 
trimonium  esse  sollemnia.  Haec  autem  omnia  in  ea  propositione  inepte 
confunduntur. 


EX  CONCILIO  LONDONIENSI 

PRAESIDENTE  LEGATO  APOSTOLICAE  SEDIS.  AN.  1125. 

Canon  XVI.  Inter  consanguineos  seu  affinitate  coniunctos 
usque  ad  septimani  generationem  matrimonia  contrahi  prohibe¬ 
mus:  si  qui  vero  tales  coniuncti  fuerint,  separentur. 

EX  CONCILIO  LATERANENSI  II.  OECUMENICO 
an.  1139. 

Canon  VII.  Statuimus,  quatenus  episcopi,  presbyteri,  diaconi 
subdiaconi,  regulares  canonici  et  monachi  atque  conversi  pro¬ 
fessi,  qui  sanctum  transgredientes  propositum,  uxores  sibi  co¬ 
pulare  praesumpserint,  separentur.  Huiusmodi  namque  copulatio¬ 
nem,  quam  contra  ecclesiasticam  regulam  constat  esse  contractam, 
matrimonium  non  esse  censemus.  Qui  etiam  ab  invicem  separati 
pro  tantis  excessibus  dignam  poenitentiam  agant. 

Canon  VIII.  Idipsum  quoque  de  sanctimonialibus  feminis,  si, 
quod  absit,  nubere  tentaverint,  observari  decernimus. 

Cf.  can.  XXL  Cone.  Lateran.  I.  Iidem  duo  praedicti  canones  instaurati 
in  Cone.  Rhemensi  an.  1148.  ab  Eugenio  III.  en.  XVII. 

Canon  XVII.  Couiunctiones  consanguineorum  omnino  fieri 
prohibemus.  Huiusmodi  namque  incestum,  qui  iam  fere  stimu¬ 
lante  humani  generis  inimico,  in  usum  versus  est,  ss.  Patrum 
statuta  et  sacrosanta  Dei  detestatur  Ecclesia.  Leges  etiam  seculi 
de  tali  contubernio  natos  et  infames  pronuntiant,  et  ab  heredi¬ 
tate  repellunt. 

Cf.  en.  praeced.  Syn.  Lateranensis.  Idem  canon  in  Cone.  Claromontano 
an.  1130.  et  in  Rhemensi  ab  eodem  Innocentio  constitutus  fuerat,  forte 
etiam  in  Cone.  Arvernensi,  quod  anno  praecedente  idem  Pontifex  habqit. 

Porro  auctoritas  legum  secularium  et  heic  et  in  Cone.  Later.  I.  ad 
suadendum  affertur  non  tanquam  fons  iuris,  quod  ex  Patrum  et  Ecclesiae 
statutis  dependet. 

Canon  XXIII.  Eos  autem,  qui  religiositatis  speciem  simulan¬ 
tes,  Dominici  Corporis  et  Sanguinis  sacramentum,  baptisma  pue¬ 
rorum,  sacerdotium  et  ceteros  ecclesiasticos  ordines  et  legitima 
damnant  foedera  nuptiarum,  tamquam  haereticos  ab  Ecclesia  Dei 
•  pellimus  et  damnamus  et  per  potestates  exteras  coerceri  praeci¬ 
pimus. 

Cf.  cn.  III.  Cone.  Tolosani  sub  Callisto  II. 

EX  CONCILIO  MASSILIENSI 

IN  HIBERNIA  PRAESIDENTE  LEGATO  APOSTOLICO 
AN.  1172. 

Canon  I.  Statutum  est,  quod  universi  fideles  per  Hiberniam 
constituti,  repudiato  cognatorum  et  affinium  contubernio,  legi¬ 
tima  contrahant  matrimonia  et  observent. 

EX  CONCILIO  ABRINCATENSI 

IN  NORMANDIA  PRAESIDENTIBUS  LEGATIS  APOST.  SEDIS 
AN.  1172. 

Canon  X.  Vir  ad  religionem  non  transeat,  uxore  in  secnlo 
remanente,  vel  e  converso,  nisi  ambo  vacandi  operibus  carnis 
tempus  excesserint. 

Non  sufficit  utriusque  consensus,  sed  tempus  quoque  provectae  aetatis 
requiritur.  Pronitas  frequens  in  opera  carnis  hoc  temperamentum  suasit 
Patribus. 

EX  CONCILIO  LONDONIENSI 
AN.  1175. 

Canon  XVIII.  Nullus  fidelis,  cuiuscumque  conditionis  sit,  oc¬ 
culte  nuptias  faciat,  sed  benedictione  a  sacerdote  accepta  publice 
nubat  in  Domino. 

Canon  XIX.  Ubi  non  est  consensus  utriusque,  non  est  coniu- 
gium.  Ergo  qui  pueris  dant  puellas  in  cunabulis,  nihil  faciunt, 
nisi  uterque  puerorum,  postquam  venerint  ad  tempus  discretionis, 
consentiat.  Huius  ergo  decreti  auctoritate  inhibemus,  ne  de  ceteTo 
aliqui,  quorum  uterque  vel  alter  ad  aetatem  legibus  constitutam 
non  pervenit,  couiungantur,  nisi  forte  aliquando,  urgente  neces¬ 
sitate  interveniente,  pro  bono  pacis  coniunctio  talis  toleretur. 

28* 

EX  DECRETO  LUCII  III. 

EDITO  IN  CONCILIO  VERONENSI  AN.  1184. 

Universos,  qui  de  Sacramento  Corporis  et  Sanguinis  D.  X.  I.  C. 
vel  de  baptismate  seu  peccatorum  remissione  aut  de  matrimonio 
vel  de  reliquis  ecclesiasticis  sacramentis  aliter  sentire  aut  docere 
uon  metuunt  quam  sacrosanta  rornana  Ecclesia  praedicat  et  obser¬ 
vat...  vinculo  perpetui  anathematis  innodamus. 

Cf.  cn.  XXIII.  Cone.  Lateranensis  II. 

EX  COLLECTIONE  DECRETORUM 

SS.  PONTIFICUM  QUORUM  MAXIMA  PARS  ALEXANDRO  III.  ADSCRIBITUR 
QUAE  COLLECTIO  IDCIRCO  APPENDICIS  INSTAR  SUBDI  SOLET 
CONCILIO  LATERANENSI  III. 

Est  collectio  ignoti  auctoris,  facta,  ut  censet  probabiliter  Mansi,  aetate 
Innocentii  III.  (cf.  Mansi  in  Miscellaneis  Baluzii  Tom.  III.  p.  367.),  quae 
iam  anno  1212.  erat  in  usu.  Cf.  Hefele  op.  cit.  §.  646.  Quaedam  praecipua 
capita  solum  afferemus. 

Ex  titulo  (le  Coniugatis  et  Sponsis. 

Caput  I.  (Alexander  III.  ad  Archiep.  Salernitanum).  Post  con¬ 
sensum  legitimum  de  praesenti,  licitum  est  alteri,  altero  etiam 
repugnante,  monasterium  eligere,  sicut  quidam  sancti  de  nuptiis 
vocati  fecerunt,  dummodo  inter  eos  carnis  commixtio  non  inter¬ 
venerit.  Et  alteri  remanenti,  si  commonitus  servare  noluerit  con¬ 
tinentiam,  licitum  esse  videtur,  ut  ad  secunda  vota  transire  possit. 
Quia  cum  non  fuissent  una  caro  effecti,  potest  unus  ad  Dominum 
transire  et  alter  in  seculo  remanere. 

Caput  VI.  (Idem  ad  Archiepiscopos  Strigoniensem  et  Colonien- 
sem).  Coniugatus  in  monasterium  converti  desiderans  suscipi  pro- 
lii  betur,  nisi  uxor  illius  similiter  convertatur.  Nam  cum  unum 
utrinque  corpus  post  couiugii  copulationem  sit  factum,  incon- 
gruum  est  partem  converti  et  partem  iu  seculo  remanere. 

Ex  titulo  <le  Sponsalibus  et  Matrimonio. 

Caput  I.  ( Idem  Abbati  sancti  Albani).  A  canonibus  habetur, 
ut  nullus  copuletur  matrimonio  quod  prius  polluerat  adulterio, 
et  illi  maxime,  cui  fidem  dederat  uxore  sua  vivente,  vel  quae 
machinata  est  in  mortem  uxoris. 

Caput  III.  (Idem  ad  Epis.  Vigiliemem).  Si  puellam  infra  duo¬ 
decimum  annum  aliquis  desponsaverit,  antequam  ad  annos  nia- 

trimonio  aptos  ambo  pervenerint,  non  possunt  a  pactione  nuptiali 
recedere  et  ad  aliud  matrimonium  convolare. 

Caput  IV.  fidem  ibid.).  Sponsam  alterius,  si  est  aetati  nubili 
proxima,  nullus  consanguineorum  aliquando  potest  matrimonio 
copulare. 

Caput  VIII.  ( Idem  epist.  ad  Episcop.  Salernitanum,).  Si  legi¬ 
timus  consensus...  interveniat  de  praesenti  ita,  quod  unus  aliam 
in  suum  mutuo  consensu  verbis  expressis  recipiat,  utrinque  di¬ 
cendo  :  ego  te  recipio  in  meam  et  ego  te  in  meum ,  sive  sit  iura- 
meutum  sive  non,  non  licet  mulieri  alii  nubere:  et  si  nupserit 
et  fuerit  carnalis  copula  subsecuta,  ab  eo  separari  debet  et  ut 
ad  primum  redeat  ecclesiastica  districtione  compelli:  quamvis  alii 
aliter  sentiant,  aliter  etiam  a  quibusdam  praedecessoribus  nostris 
sit  aliquando  iudicatum. 

Cf.  Tk.  XVIII.  V. 

Ex  titnlo  de  coniungemlis  filiis  ante  vel  post  coni  paternitatem  genitis. 

Caput  I.  (Idem  ibid.).  Tolerabilius  nobis  videtur  ut  filii  vel 
filiae  etiam  post  compaternitatem  geniti  simul  possint  copulari, 
praeter  illam  personam,  per  quam  compaternitas  contrahitur. 

Cf.  c.  Utrum  1.  De  Cognatione  spirituali  in  Decretalibus. 

Ex  titnlo  de  Sponsalibus  secundo. 

Caput  IV.  ( Idem  ad  Episc.  Lucensem).  Sicut  simplex  votum 
matrimonium  impedit  contrahendum,  sed  non  dirimit  contractum, 
ita  sine  professione  et  propriorum  renuntiatione,  habitus  susceptio 
ne  contrahatur  impedit,  sed  consummatum  nequaquam  dissolvit. 

Caput  VIII.  (Adscriptum  Hadriano  IV.  ad  Eberliardum  Salis- 
burgensem).  luxta  verbum  Apostoli  in  Christo  Iesu  nec  liber,  nec 
servus  est,  qui  a  sacramentis  ecclesiasticis  sit  amovendus.  Ita 
quoque  inter  servos  matrimonia  nullatenus  debent  prohiberi  et 
si  dominis  invitis  et  contradicentibus  contracta  fuerint,  nulla  ra¬ 
tione  propter  hoc  sunt  ecclesiastico  iure  dissolvenda:  debita  tamen 
et  consueta  servitia  non  ex  hoc  minus  sunt  propriis  dominis 
exhibenda. 

Cf.  cn.  XXX.  Cone.  Cabilonensis  II.  an\  813. 

Addere  licet  ex  Decretal.  L.  4.  tit.  11.  c.  2.  sequens  eiusdem  Alexandri  III. 
ad  Archiep.  Salernitanum. 

Si  vir  vel  mulier,  scienter  vel  ignoranter  filium  suum  de  sacro 
fonte  susceperint,  an  propter  hoc  ab  invicem  separari  debeant  et 

alii  copulari,  quia  nos  consulere  voluisti,  consultationi  tuae  taliter 
respondemus,  quod,  quamvis  generaliter  sit  institutum,  ut  debeant 
separari,  quidam  tamen  Immanius  et  potius  sentientes,  aliter  sta¬ 
tuerunt.  Ideoque  nobis  videtur,  quod,  sive  ex  ignorantia  sive  ex 
malitia  id  fecerint,  non  sunt  ab  invicem  separandi  nec  alter  al¬ 
teri  debitum  debet  subtrahere,  nisi  ad  continentiam  servandam 
possint  induci;  quia,  si  ex  ignorantia  id  factum  est,  eos  igno¬ 
rantia  excusare  videtur:  si  ex  malitia,  eis  sua  fraus  non  debet 
patrocinari  vel  dolus. 

Malitia  scilicet  in  eo  est,  ut  coniux  sciens  filium  suum  de  sacro  fonte 
suscipiat  in  hunc  finem,  ut  separetur  ab  altero  coniuge :  hanc]fraudem  non 
vult  Pontifex  eidem  patrocinari ;  negat  proinde  separandos  esse. 

EX  SYNODICIS  CONSTITUTIONIBUS  ODONIS 

EPISCOPI  PARISIENSIS.  AN.  1198. 

Decretum  I.  Matrimonium  cum  honore  et  reverentia  cele¬ 
bretur  nec  cum  risu  et  ioco  nec  contemnatur  etiamsi  secundae 
et  tertiae  ( nuptiae )  liant.  Antequam  liat,  semper  tribus  dominicis 
aut  tribus  festivis  diebus  aeque  distantibus,  quasi  tribus  edictis, 
perquirat  sacerdos  a  populo  sub  poena  excommunicationis  de  le- 
gitimitate  sponsi  et  sponsae,  qui  debent  coniungi.  Et  ante  fidem 
datam  de  contrahendo  matrimonio  et  ante  haec  tria  edicta  nullus 
audeat  aliquo  modo  matrimonia  celebrare. 

Decretum  II.  Prohibeant  firmiter  laicis  per  excommunicatio¬ 
nem,  sortilegia  fieri,  malefici  quoque  et  celantes  consanguinitatem 
et  alia  impedimenta  matrimonii,  votum,  ordinem,  consanguinita- 
tem,  affinitatem,  disparem  cultum,  compaternitatem,  quae  tantum 
quatuor  a  matrimonio  excludit  personas  compatrem,  commatrem, 
filiolum  et  fratrem  et  sororem  suam  spiritualem  scilicet  filium  et 
filiam  patri  ni  (excommunicati  publicentur). 

EX  CONCILIO  IN  DALMATIA 

PRAESIDENTIBUS  LEGATIS  APOST.  SEDIS  AN.  1199. 

Canon  VI.  Sacrosancta  Romana  Ecclesia,  quae  mater  est  omnium 
ecclesiarum  et  magistra,  decrevit,  ut  nullus  Christianus  usque  ad 
septimum  consanguinitatis  gradum  coniugium  contrahere  praesu¬ 
mat...  Quapropter  praesenti  decreto  statuimus  etc. 

Canon  X.  Excommunicamus  illos  omnes,  qui  proprias  dimise¬ 
runt  uxores  vel  de  cetero  dimiserint  sine  iudicio  Ecclesiae,  donec 
ad  ipsas  revertantur. 

EX  CONCILIO  LONDONIENSI  SEU  WESTMONASTERIENSI 

AN.  1200. 

Canon  XI.  Vir  non  contrahat  cum  aliqua  consanguinea  olim 
uxoris  suae,  similiter  nec  uxor  cum  aliquo  consanguineo  quondam 
viri  sui.  Et  susceptus  in  baptismo  non  contrahat  cum  filia  bapti¬ 
zantis  vel  suscipientis  ante  vel  post  genita.  Nec  contrahatur  ali¬ 
quod  matrimonium  sine  trina  denuntiatione  publica  in  Ecclesia, 
neque  si  fuerint  personae  incognitae.  Sed  nec  copulentur  aliquae 
personae  matrimonio  nisi  publice  in  facie  Ecclesiae  et  praesente 
sacerdote:  et  si  secus  factum  fuerit,  non  admittantur  alicubi  in 
Ecclesia  nisi  speciali  auctoritate  Episcopi. 

Vides  solam  praesentiam  sacerdotis  requiri,  de  eius  speciali  actione 
nihil  dici:  clandestina  vero  coniugia  prohiberi  quidem,  sed  non  irritari. 

EX  CONSTITUTIONIBUS  GUILLELMI 

EPISCOPI  PARISIENSIS  AN.  1208. 

Decretum  XIII.  Presbyteri  de  Ecclesiis  frequenter  denuntient, 
eos,  qui  matrimonia  clandestina  contrahunt  et  qui  eis  faciendis 
assistunt,  esse  excommunicatos. 

Decretum  XIV.  Presbyteri  iniungant  parochianis  suis  quod 
quando  matrimonium  inter  aliquos  erit  contrahendum,  illi  qui 
debent  contrahere,  confiteantur  ob  reverentiam  sacramenti  pec¬ 
cata  sua  presbyteris  suis,  priusquam  fidem  praebeant  de  contra¬ 
hendo  vel  saltem  antequam  contrahant  per  verba  de  praesenti. 
Presbyteri  vero  tunc  solliciti  sint  de  inquirendo  maxime  super 
i  mpedimentis  matrimonii. 

EX  CONCILIO  LATERANENSI  IV.  SUB  INNOCENTIO  III. 

AN.  1215. 

Decretum  L.  Cum  prohibitiones  de  coniugio  in  secundo  et 
affinitatis  genere  minime  contrahendo  et  de  sobole  suscepta  ex 
secundis  nuptiis  cognationi  viri  non  copulanda  prioris,  et  diffi¬ 
cultatem  frequenter  inducant  et  aliquando  periculum  pariant 
animarum,  ut  cessante  prohibitione  cesset  effectus,  constitutiones 
super  hoc  editas,  sacri  approbatione  concilii  revocantis,  praesenti 

constitutione  decernimus,  ut  sic  contrahentes  de  cetero  libere 
copulentur. 

Petrus  Blesensis  epistola  data  cir.  an.  1180.  de  Generibus  affinitatis  aie¬ 
bat  :  « Inveniuntur  canones,  ex  quorum  intelligentia  triplex  affinitatis  genus 
et  in  eis  diversorum  distinctionem  graduum  industria  scholaris  explicuit. 
Sed  iuxta  conscientiae  meae  iudicium  nova  haec  adinventio  et  traditio 
magistralis  matrimonio  non  praeiudicat,  cui  certos  limites  lex  divina 
praescribit ».  Forte,  ut  notat  G-uscanvillaeus,  putabat  Blesensis  canones, 
quibus  prohibebantur  coniugia  inter  affines  secundo  et  tertio  genere,  pro¬ 
hibuisse  quidem  ne  fierent,  sed  non  irritasse  contracta.  Matrimonia  pro¬ 
hiberi  ob  affinitatem  primum  genus  excedentem,  censuit  et  Papinianus 
(Dig.  L.  XXIII.  Tit.  2.  n.  15.)  inquiens :  «  uxorem  quondam  privigni  con- 
iungi  matrimonio  vitrici  non  oportere,  nec  in  matrimonium  convenire 
novercam  eius,  qui  privignae  maritus  fuit ».  Nurus  scilicet  uxoris  erat 
marito  nurus  loco,  et  gener  mariti  erat  itxori  loco  generi. 

Gratianus  in  sua  Concordia  discordantium  Canonum  causa  XXXV.  q.  2a 
et  3a  quosdam  canones  hac  sup»er  re  attulerat  adscriptos  antiquis  Bomanis 
Pontificibus,  quorum  reapse  non  sunt.  Tertius  enim  canon  tributus  a  Gra¬ 
tiano  Papae  Fabiano,  est,  monentibus  correctoribus,  Theodori  Cantua- 
riensis,  in  cuius  Poenitentiali  exstat  c.  XI.  At  de  alia  re  prorsus  loquitur 
Theodorus;  illudque  est  quod  nos  ex  ipso  attulimus  sub  responsis  Gre- 
gorii  M.  Alter  canon  duodecimus  ibid.  adscriptus  a  Gratiano  Iulio  Papae, 
est  eiusdem  Theodori  eodem  in  loco,  si  correctoribus  credimus,  etsi  in 
editione  Petiti  illud  espressis  verbis  non  occurrat.  Meminisse  tamen 
oportet,  in  Poenitentiali,  qui  dicitur  esse  Theodori,  quaedam  tradi,  quae 
et  Ecclesiae  doctrinae  repugnant  ipsiusque  Theodori  canonibus  adver¬ 
santur.  Cf.  c.  X.  Cone.  Herudfor  di  ensis  sub  ipso  Theodoro  celebrati 
an.  673.  s.  c. 

Ceterum  in  superioribus  quaedam  decreta  recitavimus  tum  Alexandri  II. 
tum  Paschalis  II.  imo  et  Basilii,  in  quibus  de  impedimento  vigente  se¬ 
cundi  aut  tertii  generis  affinitatis  mentio  fit.  Cum  statutum  antiquitus 
fuerit  ut  quousque  se  parentela  cognoscit,  nuptiae  non  licerent,  affines 
autem  secundo  et  tertio  genere  se  parentes  vocare  solerent,  facile  indu¬ 
ctus  mos,  ut  inter  hos  quoque  coniugia  interdicerentur,  etsi  non  secundum 
eosdem  gradus  in  singulis  generibus. 

Impedimentum  ex  secundo  et  tertio  genere  affinitatis  sustulit  Inno¬ 
centius  III. 

Prohibitio  quoque  copulae  coniugalis  quartum  consanguinitatis 
et  affinitatis  gradum  de  cetero  non  excedat;  quoniam  in  ulterio¬ 
ribus  gradibus  iam  uou  potest  absque  gravi  dispendio  huiusmodi 
prohibitio  generaliter  observari. 

Decretum  LI.  Clandestina  coniugia  penitus  inhibemus,  prohi¬ 
bentes  etiam  ne  quis  sacerdos  talibus  interesse  praesumat  :  quare 
specialem  quoruudam  locorum  (cf.  Constit.  Odonis,  s.  c.)  consue- 

tudinem  ad  alia  generaliter  extendendo  statuimus,  ut  cum  ma¬ 
trimonia  fuerint  contrahenda,  in  Ecclesiis,  per  presbyteros  publice 
proponantur,  competenti  termino  praefinito  ut  infra  illum  qui 
voluerit  et  valuerit,  legitimum  impedimentum  opponat.  Et  ipsi 
presbyteri  nihilo  minus  investigent,  utrum  aliquod  impedimentum 
obsistat.  Cum  autem  probabilis  apparuerit  coniectura  contra  co¬ 
pulam  contrahendam,  contractus  interdicatur  expresse,  donec  quid 
fieri  debeat  super  eo,  manifestis  constiterit  documentis. 

Non  simplex  dubium  aut  coniectura,  sed  probabilis  coniectura,  h.  e.  pro¬ 
babilia  argumenta  prohibent  matrimonium  contrahendum,  antequam  Ec¬ 
clesia  de  eo  sententiam  ferat. 

Si  quis  vero  huiusmodi  clandestina  vel  interdicta  coniugia 
inire  praesumpserit  in  gradu  prohibito,  etiam  ignoranter:  soboles 
de  tali  couiunctione  suscepta  prorsus  illegitima  censeatur,  de 
parentum  ignorantia  nullum  habitura  subsidium...  Pari  modo  il¬ 
legitima  proles  censeatur,  si  ambo  parentes,  impedimentum  scientes 
legitimum,  praeter  omne  interdictum,  in  conspectu  Ecclesiae  con¬ 
trahere  praesumpserint. 

